
other:: 
other:: 五燈全書卷第一百十一
editor:: 京都聖感禪寺住持〔臣〕僧　〔超永〕　編輯
較閱:: 京都古華嚴寺住持〔臣〕僧　〔超揆〕　較閱　進呈
曹洞宗 ^682c31

青原下三十七世隨錄
other:: 
### 中州獻公淨真禪師
中州獻公淨真禪師 ^682c33

本州崔氏子。顯聖小參。
言前薦得。猶在半途。
句裏呈機。那堪話會。
如擊石火閃電光。
點著不來。虗空話墮。
更若雕龍繡虎。意下丹青。
描摸將來。堪作甚麼。
還知石傘峰孤迥迥峭巍巍壁立萬仞麼。
若是通方上士。聊聞舉著。
不消一顧。便爾追風少覺。
佇思白雲萬里。卓拄杖曰。
斜陽影裏千條綫。
誰識耶溪楊柳新〔三宜盂嗣〕。
other:: 
### 婺州白雲鄰木淨時禪師
婺州白雲鄰木淨時禪師 ^682c35

問如何是登高境。
師曰。鳥道青霄外。
松篁落楚天。曰如何是境中人。
師曰。携籃尋野菜。
一曲和哩嗹　問如何是溈仰宗。
師曰。珊瑚樹上影重重。
曰如何是曹洞宗。
師曰。夜深玉鳳宿梧桐。
曰如何是臨濟宗。
師曰。青天霹靂打晴空。
曰如何是雲門宗。
師曰。波斯擊碎水晶宮。
曰如何是法眼宗。
師曰。帝珠面面透玲瓏〔三宜盂嗣〕。
other:: 
### 東越西遯居士淨超
東越西遯居士淨超 ^683a4

山陰祁氏子。俗名駿佳。
家世通顯。父參知#CB02351;度公。
名儒名宦。而兼通教乘。
母王氏。嚴肅有度。
訓士與其弟忠敏公世培。
互相師友。屢冠黌序。
崇禎戊辰中。恩選進士。
因連喪父兄。忽悟無常。
偶得雲棲宏諸淨土書。
如鳥出籠。遂專持佛號。
入城市不見有人。
舟行數十里。如飯食頃。
麥浪懷。#CB15081;以宗乘事。
遂事參究。閱楞嚴。
至覺明為咎處。大疑曰。
世界未起。眾生未有。
此念是誰動耶。質之懷。
懷喜曰。子真疑啟矣。
勉之。不與說破。辛未結伴坐禪。
坐中每覺身界俱空。
而未大發明。次年結友度夏。
偶午睡。聞磬聲驚覺。
見心遍空界。遂打破生死去來之疑。
著語曰。咄不妨被汝道著。
又有磬聲一擊夢初回。
突出虗空破鐵圍之偈。
然尚覺空中有物也。
冬參天童悟。值悟論格物旨。
忽顧士曰。還會麼。
便棒。此時胸中如脫去萬斛泥沙。
有牛頭搕著馬頭動。
折箸攪海魚龍湧之偈。
然自知坐在虗寂中。
於一念緣起。不能快然。
次年入都廷對畢。
即焚檄歸隱。每冬必結友枯坐。
如是者五六年。戊寅參雲門盂于龍門。
度夏坐。冬適盂與旁僧。
舉摩訶衍義。忽觸破從前所執。
遂述罷戰吟曰。死守寒巖六七秋。
常將戎事拄心頭。
一朝四海同家也。
百戰功勳何處酬。
山自青水自幽。鳥啼花放自優悠。
不教移動鍼鋒許。
處處堯歌樂未休盂乃舉捕魚公案勘之曰。
如何是兄欠悟處。
士曰。俊臣造甕。商鞅制刑。
又舉凌行婆公案。
士曰。趙州不打自招。
豈可再添蛇足。又問。
趙州勘婆意旨如何。
士曰。火燒斗尾。有雷無雨。
盂曰。未在更道。士曰。
自小服甘菊。到老眼不花。
盂曰。公之操履精確。
見地穩密。偈頌逸格。
乃吾宗之重望。遂以如意并偈記之〔三宜盂嗣〕。
other:: 
### 杭州法相坦持淨鎰禪師
杭州法相坦持淨鎰禪師 ^683a18

小參。轉功就位。枯木芳叢。
轉位就功。泥牛獨角功位齊彰。
權挂敝衣。強名作佛。
功位齊隱。威音那畔。
莫擡頭畢竟。喚甚麼作位。
喚甚麼作功聻展兩手曰。
參〔三宜盂嗣〕。
other:: 
### 越州妙峰指源淨信禪師
越州妙峰指源淨信禪師 ^683b26

諸暨陳氏子。上堂。
妙高峰頂。向上機。
關逼塞虗空。天旋地轉。
雪裏梅花。風中竹韻。
未離丈室。已示諸人。
何必今朝再勞啟口　上堂。
韶光輝地。蘭吐幽香。
鳥噪梅枝。花飛滿院。
大眾還會麼。不會。
我今日為汝開方便門。
示真實相。喝一喝下座　住天章。
上堂。雨過峰巒景致美。
山陰道上花放蘂。
少年公子步蘭亭。
把盞相將看曲水。
却憶當時王右軍。
不知今日歸何里。
茂林修竹空自存。
物在人非成故址。
喝一喝曰。試看棚頭弄傀儡　上堂。
崇山聳秀。四時蒼翠。
曲水迂迴。萬派流源。
錫杖山響天震地。
 #CB00647;盂峰吐霧吞雲。
說甚麼人人鼻孔撩天個個脚跟點地。
管教運水搬柴。無非自己風光。
開田掘地。盡是當人大用。
大眾且道。如何是大用。
便下座　問如何是學人本來面目。
師曰。者個茶鐘是泥燒成　問妙高峰頂。
為何善財尋覓不見師曰昨日山僧在越城　問如何是正位一色。
師曰。月沈金殿冷。
曰如何是大功一色。
師曰。飛鷺入蘆花曰如何是今時一色。
師曰。磕著腦門寒〔三宜盂嗣〕。
other:: 
### 桐川妙覺三立淨覺禪師
桐川妙覺三立淨覺禪師 ^683b34

宛陵劉氏子。投東星鑑薙髮。
年十八南遊。多所參請。
因讀楞嚴。知見立知即無明本。
嘆曰。古今作破句讀。
且受用不盡。我何為滯此耶。
遂詣徑山。見語風信。
看生從何來話。因見百年三萬六千朝語。
打失鼻孔。受具天童。
值雲門開法。三江師往謁。
機緣相扣。遂得法焉　上堂。
峭壁危峰。白雲冉冉。
澄潭碧沼。赤日騰騰。
竹籟松濤。泉聲鳥語。
一幅天然畵圖。任他張僧繇吳道子有筆難描。
大眾于此會得。從教蛣#CB04762;蟻子。
各逞風流。跛鱉盲龜。
多增意氣。何煩拂上座。
輕搖唇吻。奮武揚威。
雖然日用之中。如何保任。
良久揮拂曰。幾陣清風來殿角。
一輪明月照樓臺　上堂。
妙超情謂。舉無意路。
如何若何。漫勞顧佇。
山僧未出方丈時。
千聖頓難措足。已出方丈後。
萬物盡乃增輝。由是奮大機。
發大用。使他鈍鳥飛空。
困魚出海。會得者。
鐵牛吞吐千峰月。
不會者。石虎呼回五嶽雲。
會與不會。又作麼生。
聻。婁頭走狗叟。噹突帝都丁　上堂。
掣開金鎖。劈破元關。
雲中木馬追風。海底泥牛銜月。
諸仁者。花明水秀。
雲淡天空。崖石#CB05523;#CB05523;。
琅玕拂拂。何處不是當人捨身命處。
為甚麼。被他聲色羅籠。
見聞沈溺。百花叢荊棘裏。
若能掉臂而過。自然頓忘能所。
不假修持。說甚麼磅#CB16612;虗空。
揮凌八極。豎拂曰。
能殺人。能活人　師得法後。
愈益弢晦。遠隱桐川東山數年。
妙覺寶坊巍然而起。
未幾無疾化去〔三宜盂嗣〕。
other:: 
### 杭州佛日冰溪淨融禪師
杭州佛日冰溪淨融禪師 ^683c22

錢塘任氏子。上堂。
雲漠漠。水瀰瀰。桃花風雨亂鶯啼。
石鼓幾聲齊。山寂寂。
草離離。峰頭黃鶴一時飛。
特地使人疑〔三宜盂嗣〕。
other:: 
### 嘉禾東塔為則淨範禪師
嘉禾東塔為則淨範禪師 ^684a22

姑蘇稽氏子。年十五出家。
看竹篦話致疑。尋謁弁山音。
力究此事。一日出坡正中亭。
聞雷震有省。後參雲門盂。
一見便問。自遠趨風。
乞師一接。盂曰不接。
師曰。豈無方便。盂便打。
自是屢從參請。盂槩痛詈之。
後桃柴踢破脚指。
頓悟。述偈曰。石亂青山古路危。
禍從今日遇何奇。
脚尖鮮血橫流處。
不是親遭痛不知。
盂見稱賞。由此師資契合。
遂與記莂　住後上堂。
久雨得晴人盡喜。
出門行路脚頭輕。
衲僧偏白生煩惱。
個個攢眉努眼睛。
事則如是。理上又作麼生。
顧左右曰。東村王老分明說。
一定來年米價平。
喝一喝　上堂。今朝仲冬初一日。
從天降下真消息。
疾風捲起屋上茅。
細雨打溼階前石。
烏鴉棲殿角。逐隊飛鳴。
黃葉墜空庭。隨風狼藉。
不知領略是何人。
莫教過後重相憶。
良久曰。休相憶。風靜黑雲消。
紅輪自迸出　上堂。
蹋開萬里雲頭。歷盡千家門戶。
忽朝戰馬收韁。便乃干戈永息。
五蘊浮雲。不吹而散。
三途熾焰。不撲而滅。
死生去來。無非遊戲。
迷悟真妄。悉是假名。
所以得此事底。猶如妙趁搏風。
猛虎戴角。喫飽飯了。
東聒西噪。其或茫然。
難把遊絲繫白日。
莫教冉冉過青春　上堂。
樹密鳥聲和。夜清月色好。
神光自不來。面壁空懊惱。
諸人如會得。隨意村醪飲一盃。
若理會不來。謫仙去後相知少。
喝一喝　上堂。薰風殿閣生凉。
明月庭墀散彩。畵樓人酌金樽。
如何得目前了了分明而見。
以手斫額曰。原來相隔不遠　問國師三喚侍者。
意旨如何。師曰。年老畏寒要襪著　問寶劒未出匣時如何。
師曰。光芒射斗牛。
曰出匣後如何。師曰。
切菜猶嫌鈍　問和尚未見雲門時如何。
師曰。金樽有佳客。
曰見後如何。師曰。
秋山無故人　問如何是接初機句。
師曰。北牖清風透骨凉　問王未登殿時如何。
師曰。五朝門外嘶金馬　問如何是向上一路。
師曰。秋風吹斷鷺鷥行〔三宜盂嗣〕。
other:: 
### 廬山慧日元木淨恒禪師
廬山慧日元木淨恒禪師 ^684a28

新安汪氏子。小參。
道無不在。觸處皆真。
眨上眉毛。厓州萬里。
孤村紅樹。溢目生光。
寒雁悲鳴。霜風括耳。
到者裏。直得牛角尖點額。
香爐峰起舞。驀地裏打破趙州關。
踢破雲門普。說甚麼象骨輥毬。
禾山打鼓。山門頭彌勒。
呵呵大笑。笑道堂中鐵羅漢。
商今確古。總不如陳如尊者如愚若魯　上堂。
恁麼告報。且道。別有甚麼長處。
雖然。要與人天為師。
面前端的是虎。喝一喝　小參。
拈拄杖曰。枯藤扶力出人間。
惱亂人天眾聖賢。
臨濟親遭黃檗屈。
韶陽攛向雪峰前。
途中得力的。萬峰直上。
竿木隨身的。倒用橫拈。
垂手時。隨機赴感。
明暗處。理事俱全。
到者裏。只是一根楖栗。
所以道。通身沒些孔竅。
為人貴在機先。芭蕉老子奮不定。
爭似葛陂公乘時御天。
恒上座。不敢妄生節目。
以杖左卓曰。具足臨濟三元三要。
復右卓曰。回互洞山五位正偏。
復連卓曰。發明從上佛祖綱要。
擊碎今時儱侗邪禪。
眾中還有與拄杖子相見者麼。
良久曰。者回如不會。
異日更慙惶〔三宜盂嗣〕。
other:: 
### 越州天章鄰哲淨彥禪師
越州天章鄰哲淨彥禪師 ^684b42

常州江陰何氏子。
髫年看金剛經。至色見聲求處有疑。
一日聞孩喚娘聲。
有所警發。參天童悟。
問那裏來。師曰江陰。
悟曰。江陰來底。是個甚麼。
師進前叉手面立。
悟曰。拖你者死屍底。
是甚麼人。師曰。休相鈍置。
悟拈棒。師曰。抝折拄杖。
和尚拈個甚麼。悟曰。
者後生甚知來處。
師後出家。納具于天童忞。
後參語風信于雲門。
曰你識得我麼。師曰。
識即識。只是不得名。
信曰。清珠兩眼。名也不知。
師曰。若不清珠兩眼。
則錯認師太也。師病中聞僧誦經。
豁然徹底　問南泉斬猫。
還有過也無。師曰。
棒打石人驚吐舌。
池塘水鴨聽雷聲。
曰恁麼則無過也。
師曰。脚底魚遊千萬頃。
又來沿岸捉螺螄。
曰祇如趙州戴草鞵。
是何意旨。師曰。石上栽花紅朵朵。
一枝拈出萬人看　僧參。
打○相卓然而立。
師豎兩指。僧近前作聽勢。
師便打〔三宜盂嗣〕。
other:: 
### 海寧水月菴法純淨慎禪師
海寧水月菴法純淨慎禪師 ^684c28

錢塘陳氏子。參雲門盂于顯聖。
看誰字。因七堂中聞板聲。
乃悟徹。矢口頌曰。
誰誰誰。擊碎虗空腦後槌。
梅花暗裏傳消息。
不萌枝上月如眉　住後上堂。
臘盡春回萬象新。
一雙孤雁落沙汀。
木童敲落天邊月。
水底泥牛銜月行。
驀豎拂子曰。看看。
指月示人。難瞞作者。
還會麼。但可自怡悅。
那堪持贈君。乃畫○曰。
向者裏會得。信受奉行。
若還不會。山僧為諸人註解去也。
復畫○○下座。
other:: 
### 古虞龍田柏子淨地禪師
古虞龍田柏子淨地禪師 ^685a10

楚黃安蕭氏子。結制上堂。
秋林蕭瑟滿烟霞。
霜葉紅如二月花。
寂寞門庭無理事。
碧天空闊數歸鴉。
望何極自堪誇。珍重老胡休撒沙。
揑定布袋口迸出。
眼中花猢猻。切忌亂如麻。
伎倆百般都不是。
冷#CB01926;豆#CB15090;有生涯。
莫飲曹山酒。休喫趙州茶。
撥轉乾坤是作家　上堂。
一法不有。萬法無差。
真機絕跡。略露些些。
閉門造車。出門合轍。
乾坤坐斷。徧地霜花。
只是風頭太硬。不妨舉似作家。
良久以拂子畫○曰。
甞使泥牛耕巨海。
頻教石女繡鴛鴦　上堂。
放白牛無地藏身。
掃空林金風獨露。
把住關津。却使剡水逆流。
拈提向上。直教娥江枯竭。
欲知此事。如孝女廟裏邯鄲#CB15156;。
蘭芎峰頂葛洪井。
須知龍田者裏。家風各別。
炊無米飯。濟饑餓人。
如或不然。更聽山僧五種誡法。
一不得虗空打觔斗。
二不得死水裏藏身。
三不得指鹿為馬。
四不得囫圇歲月。
五不得背地裏真言。
若能如是行得去。
方受他真實人供養。
且道。真實人復是阿誰。
鍾徐丘駱印宿白懷　解制上堂。
一向恁麼來。小雪復大雪。
今朝恁麼去。大寒逼小寒。
來時未甞踏著龍田。
山僧性命却在諸人手裏。
去時未甞離却龍田。
諸人鼻孔却被山僧穿却。
且道來即是去即是。
來去且置。諸兄弟。
祇如九十日中。晝三夜三。
摩裙擦褲。又成得個甚麼。
泥牛初睡覺。吸盡海山雲　上堂。
今時不到。劫外長明。
法法現前。塵塵自在。
金門無鎖鑰。玉殿禮常存。
燦午夜之銀燈。懸中天之杲日。
花開枯木葉老。長春鳳舞丹霄。
鸞騰碧嶂。野老不知。
尊貴。佳人獨掩柴扉。
還是誰家屋裏事。
良久曰。珍重〔三宜盂嗣〕。
other:: 
### 嘉禾天寧休山淨炬禪師
嘉禾天寧休山淨炬禪師 ^685a26

無錫華氏子。上堂。
對一說。烟雨樓頭好風月。
倒一說。無限秋光齊漏洩。
銀蟾影裏桂花飄。
天香閣上風流客。
卓拄杖曰。阿呵呵。
識不識。處處撞頭與磕額　中秋小參。
秋風陣陣桂飄香。
飛雁成行帶夕陽。
岸柳金絲穿玉露。
西來祖意絕商量。
顧左右曰。吾無隱乎爾　師住世六十年。
無疾跏趺而逝。塔于杭之賽西湖左首〔三宜盂嗣〕。
other:: 
### 湖州清凉三疾淨甫禪師
湖州清凉三疾淨甫禪師 ^685b32

浙之紹興呂氏子。
幼時。閱伊洛淵源。
便慕心性之理。長遊台山。
遇念休靜主。始識宗門中事。
看萬法話。年十九。
痛母去世。遂依雲門澄剃染。
後參天童悟。悟方坐簷下。
師從前過。乃以拄杖橫截曰。
過即從汝過。只不許跨吾拄杖。
師竟跨杖過。悟隨一棒。
住半載。心悶口怯。
毫無頭緒。次春偶散步園中。
聞鳥聲忽覺。昏悶豁開。
乃有入春纔七日。
不覺柳梢青。#CB15081;杖南園覓。
林中鳥一聲之偈。
同步園者金粟乘寶華忍。
見其有得意狀。忍撫師背曰。
還未曉在。語未竟。
即走不顧。後參雲門盂。
問古人未跨船舷三十棒。
如何免得。師曰。看脚下。
隨頌曰。未跨船舷三十棒。
免得遭他活埋葬。
即刻進單渾不消。
青山綠水姿放浪。
盂見。自此契合　冬至陞座。
朔風凜冽。碧空凍折。
水陸不通。鳥道殊絕。
今朝數到清明邊。
棃花處處飄香雪。
大眾。者消息。且道。
從何處得來。昨夜三更時分。
拄杖子忽然睡去。
李供奉闖入夢來。
互相酬唱。遂得一首。
近體葢咏那。九日不食的碩果。
七月來復的初爻。
長者從今長。消者自茲消。
雖妙得風人之體。
也只道得個時節不相饒。
却也有比興有推敲。
既不犯平頭上尾。
又不犯鶴膝蜂腰。
雖則內剝外剝。却又單拋雙拋。
又典雅。又風騷。拈拄杖曰。
今日不免請者。老兄出來。
對大眾前。按一宮商。
朗吟一遍。擊拄杖曰。
何似生。顧大眾曰。
你看者上座臉上。
有多少笋籜。然雖如是。
不見道詩言志。歌永言。
聲依永。律和聲。八音克諧。
人神以和豫之時。
義大矣哉。打噴嚏曰。
大吉利市。下座　問如何是佛法大意。
師曰。三十劫後。阿那個不說。
今朝是三月初三日。
曰傾湫倒嶽來時如何。
師曰。緩些待我上#CB04775;子上立了著　順治庚子臘月二十七日示寂。
建塔邑之烏瞻山凝翠菴後〔三宜盂嗣〕。
other:: 
### 建州龍山介眉淨傳禪師
建州龍山介眉淨傳禪師 ^685b46

劒津湖峰張氏子。
年十二投慈林落髮。
納戒鼓山。依雲門盂于嘉禾。
梵受久之。盂以偈記曰。
從上不覆藏。我今非漏泄。
悠悠一慧燈。勿爾等閒滅。
歸嶺別創龍山　上堂。
二十年來。方覓得個去處。
慶快生平。一僧出問。
如何是慶快平生的去處。
師曰。一總不相似。
便下座　上堂。新春又減五日。
桶底依然黑漆好。
生涯休打失。滿眼青山如叠出。
驀拈杖曰。喚作拄枝則觸。
不喚作拄杖則背。
畢竟喚作甚麼。擲下杖曰。
摩訶般若波羅密　示眾。
龍山今日。不量晴。
不較雨。豁開戶牖埽清。
廊廡無拘無束。無賓無主。
一任諸人。安閒步武。
切莫觸犯。當頭石虎。
other:: 
### 東關天華法聚淨理禪師
東關天華法聚淨理禪師 ^686a8

投東藏落髮受具。
戒于弁山音。歷見二十餘員宗匠。
末上參雲門。十餘載始獲印證　住後上堂。
從上來事會在。而今刻刻共知共證。
人人同具同修。獨有者個佛子。
出則手攀南辰。入則身藏北斗。
三世諸佛。無處窺踪。
歷代祖師。那容湊泊。
還會麼。良久揮拂曰。
昨夜優曇香徧界。
今辰雲水盡朝宗　顯聖掃塔。
上堂。客路雲門裏。
花宮玉笥前。凝情瞻祖父。
白鷺下平田。山僧入山。
為祖父拜掃。只得客聽主栽。
高陞此座。且道。舉揚個甚麼則得。
未免將官路當人情去也。
驀豎拂曰。大眾看看。
者便是靈鷲拈花。
頭陀微笑。聖諦不為。
階紙不落底。豎拂曰。
五乳峰頭沒鏃箭。
大地而今盡被穿。
只有佛殿脊兩個瓦獸兒。
至今却無下落。擊拂曰。
門庭接拍。總在者裏。
若也不會。請問方丈。
便知端的　問如何是曹洞宗。
師曰。靜聽鈴語落松風。
曰如何是臨濟宗。
師曰。晴空霹靂打雷公。
曰如何是溈仰宗。
師曰。日暈雨兮月暈風。
曰如何是雲門宗。
師曰。千里孤帆咫尺通。
曰如何是法眼宗。
師曰。爐峰夕照晚霞紅　問如何是正中偏。
師曰。孤峰聳翠白雲間。
曰如何是偏中正。
師曰。賣油娘子不識秤。
曰如何是正中來。
師曰。座倚笥峰錦障開。
曰如何是兼中至。
師曰。龍驤鳳翥逞閒伎。
曰如何是兼中到。
師曰。霜寒露冷忘歸道〔三宜盂嗣〕。
other:: 
### 嘉興津梁菴詹明淨純禪師
嘉興津梁菴詹明淨純禪師 ^686a32

餘杭人。原籍徽州吳氏子。
依三塔梵行剃落。
受具于天童悟。令看父母未生前本來面目話。
因打翻燈盞。當下釋然。
次參雲門盂于梵受。
盂問。衲僧行脚事。
試道一句看。師曰。
青山原不動。白雲任往還。
盂曰。那裏學者虗頭來。
便打。師便喝。盂曰。
千兵易得。一將難求。
師掩耳而出。盂頷之。
授以衣拂源流偈。
曰我有袈裟。價重連城。
于獅子座。代佛傳燈　住後上堂。
高驅白鳳賽雲飛。
一陣風鈴徹四圍。
同騐黃龍遊赤水。
千層波撼便潛歸。
奉塵剎除魔軍。寶劒揮時天地清。
入廛垂手化塵淪。
指示衣珠無別旨。
大家鼓舞和陽春。
桃紅柳綠垂枝折。
燕語鶯啼話素心。
銅頭鐵額堪成對。
木馬泥牛吼似雷。
莫錯會。張公喫酒李公醉　上堂。
法身藏北斗。丹桂映冰輪。
運轉施為處。頭頭露本真。
說甚麼新豐曲子和覓知音。
到者裏。石上栽花。
無可用心。若是當家種草。
自能透徹古今。良久曰。
須委悉莫沉吟。一曲兩曲無人會。
雨過夜塘秋水深　上堂。
頭上帶霜去。脚下蹋月回。
雲鎖山蹙額。風吹水皺眉。
木童頻拍板。石女把笙吹。
者般清意味。料得少人知。
拈拄杖作舞。下座〔三宜盂嗣〕。
五燈全書卷第一百十一
 ^686b28
