圓覺道場禮懺禪觀法事卷第三
author:: 終南山草堂寺沙門　宗密　述
other:: 
# 第二上
第二上
。 ^387a39

〔第二供養〕一切恭敬禮常住三寶。 ^387a43

是諸眾生等人各胡跪。
嚴持香華。如法供養。
願此香華雲。徧滿十方界。
供養一切佛。 ^387a45

化佛并菩薩緣覺聲聞眾。
受此香華雲。以為光明臺。
廣於無邊界。無量無邊作佛事。
供養一切已。恭敬。
other:: 
## 梵音讚佛
梵音讚佛 ^387b4

〔唱者云。一切普念〕。 ^387b8

〔第三稱讚〕
　　如來妙色身　世間無與等　無比不思議
　　是故今敬禮　如來色無量　智慧亦復然
　　一切法常住　是故我歸依 ^387b10

敬禮常住三寶。
other:: 
## 真言讚佛
真言讚佛 ^387b16

〔唱者云。歎佛功德。
此是華嚴經第一初成正覺之德〕。 ^387b18

爾時世尊。處師子座。
於一切法。成最正覺。
智入三世。悉皆平等。
其身充滿一切世界。
其音普順十方國土。
身恒普坐一切道場。
菩薩眾中威光赫奕。
如日輪出。照明世界。
三世所行眾福大海。
悉能清淨。而恒示生諸佛國土。
無邊色相。圓滿光明。
徧照法界。等無差別。
演一切法。如布大雲。
一一毛端。悉能容受一切世界。
而無障礙。各現無量神通之力。
教化調伏一切眾生。
身徧十方而生來往。
智入諸相了相空寂。
三世諸佛所有神變。
於光明中靡不咸覩。
一切諸佛不思議劫所莊嚴。
悉令顯現。有十佛世界微塵數菩薩摩訶薩所共圍遶。
我今依時禮讚。所生功德。
#CB06873;施一切眾生。
普願永離蓋纏。齊成覺道。 ^387b20

〔四禮敬〕南無大慈大悲入神通大光明藏現諸淨土以應圓機我本尊毗盧遮那佛。 ^387b44

我今稽首禮願住如來平等法會。
南無大方廣圓覺經中大光明藏於諸眾覺地光嚴住持一切諸佛
〔云云〕南無身相融通言音無礙同說圓覺經者百千萬億恒河沙諸佛
〔云云〕南無具大慈悲有大誓願誓願盡於未來守護圓覺經者三世諸佛
〔云云〕南無東方滿月世界十二上願藥師瑠璃光佛
〔云云〕南無西方極樂世界四十八願阿彌陀佛
〔云云〕南無徧十方盡虗空界微塵剎土中徹三世長短劫內廣大智願主伴互融不可說佛剎微塵數一切諸佛
〔云云〕南無大慈大悲娑婆世界隨機赴感應現千百億影像色身。
我本師釋迦牟尼佛。
運如幻智慧。出谷響音聲。
說空中風盡言教。
救攝夢想苦惱眾生。
還令悟入法性〔云云〕至心歸命禮大方廣圓覺經中入大光明藏現諸淨土盧遮那佛
〔云云〕
other:: 
## 顯圓覺
顯圓覺 ^387b48

。
　　萬法皆虗偽　因依緣會生　緣生水裏月
　　想變夢中形〔上智境〕　妄識都無體
　　真心本自靈〔性顯〕　迷之名不覺
　　不覺號無明〔反覺〕　覺後欲諸念　還知覺未成
　　念念圓覺者
　　一念不當情
　　願我普共諸眾生　往生光藏清淨國 ^387c36

。
other:: 
## 讚佛法身
讚佛法身 ^388a8

〔文義具在華嚴經中〕。
　　我佛圓明覺　全為法界身　朗然非去妄
　　廓爾本來真　赫弈心為主　融通智是因
　　蓮華臺徧滿　師子座彌綸　光相重重見
　　聲光處處均　天尨菩薩眾　其數筭微塵
other:: 
## 讚佛化身
讚佛化身
　　悲智曾無間　塵沙佛不殊　證同斯體覺
　　愍彼異生愚〔見依之意〕
　　欲應三千界　須分百億軀　咸從光耀土
　　赴感見閻浮　同號牟尼佛　皆稱大丈夫
　　隨機開教法　頓漸又殊途
other:: 
## 彰佛教頓漸之意
彰佛教頓漸之意 ^388a10

〔明此意者。因前末句也〕。
　　欲示真知見〔唯為此一大事因緣故。
出見於世〕　先觀六道迷
　　失頭呼即覺〔明易悟之機也。
此喻出佛頂經〕
　　捨父勸唯稽〔明難悟之機也。
喻在法華經中〕　故說三乘異
　　兼譚一理齊〔開示失頭者〕
　　上根直顯發〔一理〕　下士漸提#CB06078;
〔三乘〕　執妄須除糞
　　登真豈假梯〔明說頓教之意〕
　　今從佛頓指〔此經〕　東處本無西〔喻凡即佛〕
other:: 
## 讚頓教
讚頓教
　　漸教宗途異　知之即已休〔非此所宗〕
　　頓門中本末　從此說元由　自達心靈覺
　　如今便廓周　菩提心且發　菩薩行當修
　　八萬四千法　三乘一道收　若能依此教
　　佛果豈難求
other:: 
## 讚頓悟
讚頓悟
　　欲見心源淨　須推我相空　形軀何處實
　　念慮本無蹤　豁爾靈明覺　脩然世界通
　　真金開伏藏　赫日出雲曚　妄積多生裏
　　迷銷一念中　試將心比佛　與佛始終同
other:: 
## 明漸修
明漸修
　　頓悟雖同佛　多生習氣深　風停波尚湧
　　理現念猶侵　還揀精麤色　難平讚毀音
　　因循無法力　降伏豈能禁　欲學脩真行
　　先須發覺心　斯為二利本　佛果必堪任
other:: 
## 讚發菩提心
讚發菩提心
　　菩提心欲發　體用要先知〔依此對三毒〕
　　運於悲智願　翻却恚貪癡〔下明五原〕
　　盡覺無邊法〔學法願也〕　將銷有識疑
　　勤除八萬惑〔斷煩惱願〕　敬事十方師
　　佛果專求證　餘乘更不鬼
　　六波羅蜜行　籍此以為基
other:: 
## 讚施波羅蜜
讚施波羅蜜
　　多劫慳貪習　都由認此身　身今不是我
　　慳惜為何人　乞者此應施　投來莫慮貧
　　資財何可寶　福慧始為珍　身命猶須棄
　　家緣豈更親　唯留空寂舍　千聖萬賢遵
　　迷被貪瞋使　逢緣殺盜婬　悟來無妄念
　　爭合更追尋
other:: 
## 讚戒波羅蜜
讚戒波羅蜜
　　息業持清戒　長齋護淨心　外塵但自絕
　　內惑豈能侵　染習微微盡　功夫漸漸深
　　長辭十惡道　佛德#CB15106;成林
other:: 
## 讚忍辱波羅蜜
讚忍辱波羅蜜
　　欲證菩提等　終須忍辱成　剎那瞋暫起
　　百萬障旋生〔文在華嚴〕　說食何曾飽
　　稱官豈便榮
　　從來迷實理　唯為執虗名
　　谷裏高低響〔喻也〕　唯中讚毀聲〔法也〕
　　若能如是解　被辱豈能爭
other:: 
## 讚精進波羅蜜
讚精進波羅蜜
　　放逸生諸念　如來既自陳　唯緣隨妄念
　　不肯#CB15081;元身　努力常精進　終須積佛因
　　火由鑽燧者〔華嚴〕　水在鑿源人〔法華〕
　莫筭三祇劫
　　但行四正勤　頓門無定位　心淨即名真
other:: 
## 讚禪定波羅蜜
讚禪定波羅蜜
　　神通兼智慧　顯發在修禪　掉舉招煩惱
　　昏沈引睡眠　若非心一境　爭得寂諸緣
　　風裏燈難照　波中月豈圓　等持纔一念
　　治命滿三千〔文在妙勝經〕　但能專定慧
　　萬行自念全
other:: 
## 讚智慧波羅蜜
讚智慧波羅蜜
　　智慧波羅蜜　親為菩薩師　全除二種執
　　徧斷萬般疑　照蘊皆空處　行深般若時
　　不唯超苦厄　決定證無為　定慧非前後
　　功能且互推　修時同一念　方免墮狂癡
南無大慈大悲本師釋迦牟尼佛。
哀愍覆護我。令定慧悲智增長。
此世及後身。乃至成佛不捨慈悲。
常相攝受。願我普共諸眾生。
往生光藏清淨國南無徧十方界微塵剎土中盡過去際一切化身諸佛般涅槃者分身舍利及諸靈像浮圖寶塔
〔云云〕南無大方廣圓覺經脩多羅了義經。
亦名秘密王三昧。
亦名如來決定境界。
亦名如來藏自性差別。
頓教大乘甚深法藏〔云云〕南無大光明藏本尊所現淨土平等會中廣大智慧文殊師利菩薩南無大光明藏本尊所現淨土平等會中廣大行願普賢菩薩
〔云云〕南無大光明藏淨土會中悉見諸法清淨普眼菩薩
〔云云〕南無大光明藏淨土會中通決甚深疑念金剛藏菩薩
〔云云〕南無大光明藏淨土會中深究輪#CB06873;根本彌勒菩薩南無大光明藏淨土會中洞明脩證位地清淨慧菩薩
〔云云〕南無大光明藏淨土會中發明三種妙觀威德自在菩薩
〔云云〕南無大光明藏淨土會中顯性二十五輪辨音菩薩
〔云云〕南無大光明藏淨土會中徵起覺心因除四相淨諸業障菩薩
〔云云〕南無大光明藏淨土會中請問求師去病故離四般普覺菩薩
〔云云〕南無大光明藏淨土會中發起道場加行證入真源圓覺菩薩
〔云云〕南無大光明藏淨土會中請問流通經文傳於末世賢善首菩薩
〔云云〕南無大慈大悲千手千眼種種應現救苦眾生觀世音菩薩
〔云云〕南無大慈大悲常處#CB08504;摩羅界隨緣方便救拔其迷地藏菩薩
〔云云〕南無三世十方盡虗空界微塵剎土中等覺菩薩十地菩薩十#CB06873;向菩薩十行菩薩十住菩薩十信菩薩摩訶薩等
〔云云〕南無大方廣佛華嚴末會中圓器上根百城求法一生之內菩薩行圓為末世眾生脩證範軌善財菩薩
〔云云〕南無十方三世盡虗空界一切剎土中有學無學四向三果及阿羅漢辟支迦佛一切賢聖僧
〔云云〕普為四恩三有及法界眾生普願斷除諸障歸命懺悔
〔云云〕
other:: 
## 至心懺悔
〔五懺悔〕至心懺悔〔五戒懺〕 ^388a32

弟子眾等。稽首十方三世無盡三寶。
證知護念。我等自從無始曠大劫來。
無明覆心。迷自佛智。
妄惑造業。生死輪迴。
背佛法僧隨惡師友。
眼根著色。為恩愛奴。
不覩如來法身周遍。
耳貪聲境。賊害無窮。
不聞如來圓音說法。
鼻貪香氣。結使是生。
功德妙香不能嗅覺。
舌貪眾味。餐噉眾生。
妄語綺語兩說惡口。
毀謗三寶。凌辱二親。
豈餐如來甚深法味。
身根著觸。耽染無窮。
晝夜荒迷。不知上足。
備造諸惡行殺盜婬。
諸佛慈光不能照燭。
意根著法。觸境攀緣。
念念常生貪瞋邪見。
一切諸惡從意根生。
寧知如來甚深法界。
六根三業備造諸非。
三障十纏相牽不斷。
起四顛倒。作一闡提。
不孝尊親。無慙無愧。
十惡四重。五逆七遮。
自作教他見作隨喜。
一惑纔起百萬障開。
展轉無窮。備障眾善。
不能發起大菩提心。
不能脩行一切善法。
長夜受苦。無有厭心。
如是等#CB00985;唯佛知覺。
今悉懺悔。斷相續心。
又此罪障但顛倒生。
無有定實。本來空寂。
惟願諸佛慧日垂光。
銷我身心業惑霜露。
慈風普振。摧重障山。
法水長流。洗我心垢。
唯願我等。速達心本。
永滅罪根。法界眾生同得清淨。 ^389c18

懺悔已。至心歸命禮三寶。
other:: 
## 至心勸請
〔六雜法〕至心勸請
　　十方所有世間燈　最初成就菩提者
　　我今一切皆勸請　轉於無上妙法輪
　　諸佛若欲示涅槃　我悉至誠而勸請
　　唯願久住剎塵劫　利樂一切諸眾生 ^390a8

勸請已。至心歸命禮三寶。
other:: 
## 至心隨喜
至心隨喜
　　十方一切諸眾生　二乘有學及無學
　　一切如來諸菩薩　所有功德皆隨喜 ^390a20

隨喜已。至心歸命禮三寶。
other:: 
## 至心迴向
至心迴向
　　所有禮讚供養福　請佛住世轉法輪
　　隨喜懺悔諸善根　#CB06873;向眾生及佛道 ^390a28

迴向已。至心歸命禮三寶。
other:: 
## 至心發願
至心發願
　　一切如來有長子　彼名號曰普賢尊
　　我今迴向諸善根　願諸智行悉同彼
　　願身口意恒清淨　諸行利土亦復然
　　如是智慧號普賢　願我與彼皆同等
　　我為徧淨普賢行　文殊師利諸大願
　　滿彼事業盡無餘　未來際劫恒無倦
　　文殊師利勇猛智　普賢慧行亦復然
　　我今迴向諸善根　隨彼一切常脩學
　　三世諸佛所稱歎　如是最勝諸大願 ^390a36

發願已。至心歸命禮三寶。
other:: 
## 白眾等聽說此時無常偈
○白眾等聽說此時無常偈 ^390b10

〔出無常經〕
　　無上諸世尊　獨覺聲聞眾　尚捨無常身
　　何況諸凡夫　父母及妻子　兄弟并眷屬
　　目觀生死隔　云何不愁歎　是故觀諸人
　　諦聽真實法　共捨無常處　常行不死門
　　佛教如甘露　除熱得清涼　一心應善聽
　　能滅諸煩惱
other:: 
# 第三上
第三上 ^390b12

〔十八唱七字四十八偈。
次第述一部經。終懺雜業供養梵音准前〕。 ^390b26

爾時世尊。從眉間白毫相中。
放大光明。名如來出現。
無量百千億那由他光明以為眷屬。
其光普照十方盡虗空遍法界一切世界。
右遶十帀。顯現如來無量自在。
覺悟無數諸菩薩眾。
振動一切十方世界。
除滅一切諸惡道。
映蔽一切諸魔宮殿。
示現一切諸佛如來。
坐菩提座。成等正覺。
及一切道場眾會。
又於口中。放大光明。
名無礙無畏。百千億阿僧祇光明以為眷屬。
普照十方盡虗空等法界一切世界。
乃至顯示一切諸佛如來。
坐菩提座。成等正覺。
及以一切道場道場眾會。 ^390b28

南無大慈大悲〔八禮准前〕　至心歸命禮〔准上〕。
other:: 
## 序分
序分 ^390b48

。
　　佛欲發揚真了義　入光明藏絕思議
　　眾生覺地同清淨　一切如來共住持
　　凡聖身心俱寂靜　十方圓滿悉無為
　　不二境中方起用　現諸淨土應圓機
　　百千菩薩並徒屬　三昧都無善惡思
　　為表經宗畢竟處　先同覺性泯然時
　　願我普共諸眾生　往生光藏清淨國
other:: 
## 文殊章
文殊章 ^390c2

令信解真正。成本起因。
　　文殊禮佛為初問　願說如來本起因
　　善逝欲開修證行　先標圓覺性元真
　　我等多生虗妄執　全將四大以為身
　　認此空華第二月　故令長作夢中人
　　佛知覺性為真我　本無身性受沈淪
　　智者亦空常不動　是名法行最初因
other:: 
## 普賢章
普賢章 ^390c20

〔通頓悟漸修之疑難。
兼示修之方便也〕　徵釋用心。
　　普賢開說前門法　欲為眾生普斷疑
　　問佛既云覺者幻　不知修證復何為
　　云何以幻還脩幻　幻盡歸空何所依
　　佛說幻從真覺起　幻盡覺滿有何虧
　　遠離幻時能離泯　火生不盡即#CB01926;飛
　　幻即知空空即覺　不存漸次故除之
other:: 
## 普眼章
普眼章
other:: 
### 初二空觀
初二空觀 ^390c34

。
　　已決悟脩疑難竟　修時行相理應宣
　　普眼應機從座起　請問漸次自他禪
　　佛說眾生求覺者　應當正念離諸緣
　　動靜常觀此四大　火風地水有何堅
　　即知幻化身心滅　非幻元來性寂然
　　如鏡磨塵明即現　二空觀行此時圓
other:: 
### 後法界觀
後法界觀 ^390c48

〔泯於垢淨。凡聖影像亦滅。
本真正圓現。與一切法融通無礙。
名法界觀〕。
　　幻垢身心永滅時　十方清淨似摩尼
　　說者對除滅影像　遍虗空界顯圓知
　　覺圓明故心清淨　世間出世總如斯
　　八萬四千清淨故　等皆不動徧無遺
　　徧滿互相無壞雜　千光一室豈乖違
　　不厭不□皆是覺　眾生本佛更何疑
other:: 
## 金剛截章
金剛截章 ^391a16

〔徵釋迷悟始終。通決眾生即佛之違妨也〕。
　　眾生即佛理深微　中下根人尚有疑
　　剛藏欲令決定信　三重難佛說相違
　　善逝應機開妙覺　凡聖執妄翳靈知
　　都緣念起令心動　直為舟行使岸移
　　翳差華亡非起滅　鑛銷金現在磨冶
　　 #CB01926;身小智猶難證　螢火凡情豈可思
other:: 
## 彌勒章
彌勒章 ^391a30

〔深究輪迴根本。是於貪愛。
貪愛若存。設五種性脩行。
亦不成佛〕。
　　逸多問斷輪迴本　佛言貪愛是根本
　　由於欲境生違順　從此初開造業門
　　善惡業成苦樂報　至於禪界受猶存
　　愛激無明生五性　五性須依二障論
　　應除憎愛勤求覺　大悲入世化機緣
　　二利修行諸障盡　便登法藏證真圓
other:: 
## 清淨慧章
清淨慧章 ^391a44

〔略分修證之位。明十信三賢十地佛地。
難隨順覺徃。隨順之意。
淺深不同〕。
　　脩證二門前已悟　今徵凡聖證何求
　　佛欲隨緣分地位　先譚脩證性元無
　　由依滅幻論差別　幻智盡時無異途
　　起滅已彰法界淨　此之順覺是凡夫
　　覺前淨礙當賢位　常覺不住證真如
　　障礙即覺名為佛　又聞寂念等圓珠
other:: 
## 威德章
威德章 ^391b10

三觀門
　　上品用心前已說　中根方便次應論
　　進脩圓覺開三觀　趣入都城有四門
　　取靜澄神覺識動　慧生塵滅鏡無昏
　　觀緣起幻而除幻　內發悲心妙行圓
　　不取二門超靜幻　靈心絕時了然存
　　互脩三法名隨覺　圓證三般等世尊
other:: 
## 辨音章
辨音章 ^391b24

二十五輪
　　三種觀門希有法　單雙前後幾般脩
　　佛即開為二十五　初三單入後圓收
　　中開交絡三皆七　每七皆將一作頭
　　三七既成二十一　自然二十五輪周
　　脩此輪時時梵行　三七懺悔志心求
　　標記輪名隨手結　依結開者莫自由
other:: 
## 淨業章
淨業章 ^391b38

除四相
　　清淨覺心何染污　令他迷悶鎮乖違
　　本起無時為主宰　息心動念總成疑
　　眾生證者名為我　去我名人人亦非
　　我人不及□生相　如命潛流依業思
　　遊戲諸根亻藏識　故使勤脩無出期
other:: 
## 普覺章
普覺章 ^391c4

求正師離四病
　　末世邪興賢聖隱　依何法行稟何人
　　除病發心皆願說　令他得免入邪津
　　當求正見心無住　不著二乘及世塵
　　盡命應當勤供養　近無憍慢遠無瞋
　　造作任情或止息　至於斷滅總非真
　　離此四般度一切　皆令入覺免沉淪
other:: 
## 圓覺章
圓覺章 ^391c16

道場如行
　　一切欲脩圓覺者　隨時悲智已宣揚
　　若無化利因緣事　即立已期建道場
　　安置淨居幡像等　目覩心想入真常
　　初三七日求哀懺　過此收心心境忘
　　過夏安居開別法　身局心通盡十方
　　別徧互脩三種觀　觀成即等法中王
other:: 
## 賢善首章
賢善首章
other:: 
### 一　名字功能及宗旨
一　名字功能及宗旨 ^391c30

〔自有四般〕。
　　流通分裏一名字　五般德用實希有
　　萬億恒河諸佛說　三世如來自護持
　　十二部經清淨眼　十方菩薩所依師
　　唯顯如來迷境界　唯佛如來能盡知
　　末世修行歸佛地　頓機開悟入無為
　　亦攝漸脩一切品　蚊蝱飲海悉容之
other:: 
### 二　受持福德
二　受持福德
　　功能不減白牛車　世上空知有法華
　　宣說此經准半偈　已過羅漢百恒沙
　　施寶三千福有限　聞經一句德無涯
　　若人信此心無惑　已事多尊種善牙
other:: 
### 三　合守護
三　合守護
　　佛於末世苦憂深　長恐初機力不任
　　勅眾汝當勤守護　莫令魔外惱身心
other:: 
### 四　稟命加衛
四　稟命加衛
　　會中八萬執金剛　兼諸二十八天王
　　大梵釋提護國眾　吉恭十萬悉難當
　　皆從座起陳心願　末世常能護道場
　　當使行人無退屈　不令脩者乏資糧
　　我等領徒晨夕衛　所居旬內離災殃
　　佛說經終大眾喜　信受奉行遵覺皇 ^391c44

南無大慈大悲〔云云十二禮並如上〕。
other:: 
## 至心懺悔
至心懺悔 ^392a40

夫懺悔者。有二種。
一則如事懺。二者如理懺。
事懺之時。必須懇倒。
禮敬十方諸佛。嚴持道場。
對三寶前。披陳罪相。
責心愧切。一則以佛功德。
能令罪滅。永斷相續。
更不敢犯。如理懺者。
但發菩提心。自然摧懷恒沙煩惱。
知罪虗妄。觀罪相空。
故普賢觀經云。若欲懺悔者。
端坐念實相。淨名云。
不在內外中間。如是理懺之時。
最須觀行明白。若人曾入道場。
經是二種懺悔。當知罪垢必滅。
要在至心。如人先犯王法。
遇王恩赦。先所犯罪悉皆除蕩。
法王設此懺悔之法。
本為救惡眾生。既經懺悔。
佛言必滅。更莫憶想。
生滅由心。當除根本。
若有罪不懺。愚迷極甚。
殃累後身。受苦萬劫。
是故今日嚴淨道場。
歸依三寶。理事俱懺。
欲懺悔罪。即知所造罪障難滅。
因緣如何。懺悔罪即易滅。
經中佛說。有二種勁徤之兒。
一者自不作罪。二者作已能悔。
又云。有二種白法。
能為眾生滅除眾罪。
一者慚。二者愧。慚者不自作惡。
愧者不令他作。有慚愧者。
可名為人。若無慚愧者。
與諸禽獸。不相異也。
是故弟子今日慚愧。
歸命依佛。 ^392a44

弟子某甲等。自從無始曠劫。
乃至今日。愚癡所盲。
起諸煩惱。六根三業造罪無窮。
障佛法因。開闡提路。
違背聖意。隨逐惡緣。
棄捨菩提。躭翫生死。
於出離法無一念心。
諸苦毒因長夜積習。
破塔壞寺。燒像焚經。
盜僧鬘財。起大邪見。
撥無因果。作一闡提。
謗佛法僧。殺父害母。
破和合僧。損佛色身。
殺諸聖人。逆害師長。
汙染無學及親非親。
於出家人打罵呵責。
驅令還俗。斷其命根。
惡法交遊。汙穢塔寺。
毀犯齋戒。縱蕩身心。
行殺盜婬。惡口兩舌。
妄言綺語。邪見貪瞋。
有愛有癡。無慚無愧。
如是等罪無量無邊。
今日至誠皆悉懺悔。 ^392b32

又弟子等無始已來。
至於今日。由邪見故。
展轉顛倒。住於邪事。
殺害生命。解奏魑魅魍魎鬼神。
欲希延年終不能得。
或妄言見鬼。假稱神語。
如是等罪無量無邊。
今日慚愧皆悉懺悔。
又復無始以來。至於今日。
或行動慠誕。自高自大。
或恃種姓。輕慢一切。
以貴輕賤。用強凌弱。
或飲酒鬪亂。不避親疎。
惛迷終日。不識尊卑。
如是等罪。今悉懺悔。 ^392c12

又或貪嗜飲食。無有期度。
或食生膾。或噉五辛。
熏穢經像排突清眾。
縱恣心思。不知限極。
疎遠善人。狎近惡友。
如是等罪。今悉懺悔。 ^392c26

又或貢高憍慢。偃蹇自用。
虜扈抵突。不識人情自是非他。
希望憿幸。如是等罪。
今悉懺悔。 ^392c32

又或臨財無讓。不廉不能。
屠肉沽酒。欺誑自活。
或出入息利。計時賣日。
聚積苛尅。貪求無厭。
或無戒德。空納信施。
受人供養。不慚不愧。
如是等罪。今悉懺悔。 ^392c36

又或捶奴撲婢。驅使僮吏不問饑渴寒屠。
或癈折橋梁。杜絕行路。
如是等罪。今悉懺悔。 ^392c42

又或放逸自恣。無記散亂。
樗蒲圍碁。羣會屯聚。
飲酒食肉。更相澆餞。
無趣譚話論說天下。
從年竟歲虗喪天日。
初中後夜禪誦不修。
懈怠懶墮。尸臥終日。
於六念處心不經理。
見他勝事。便生嫉妬。
心懷磣毒。備起煩惱。
致使諸惡猛風。吹罪薪火。
常以熾燃。無有休息。
三業微善一切俱焚。
善根既盡。為一闡提。
墮大地獄。無有出期。
是故弟子。今日至到稽顙向十方一切三寶。
懺悔上來所有一切眾罪。
若輕若重。若麤若細。
自作教他作。若隨喜作。
以勢力逼迫令作。
如是乃至讚歎行惡法者。
今日至誠發露懺悔。
願皆消滅。 ^392c46

又弟子等。依教悟理。
照真察妄。反自思惟。
多劫生中所造罪業。
若不懺悔。必墮三途。
累劫受殃。善根難續。
哀哉大險。造此#CB00985;違。
痛矣愚癡不知改悔。
若猶隱覆。成決定因。
臨命終時。地獄相現。
風力解體。意想慞惶。
隨惡業牽備受苦毒。
#CB08504;#CB16957;電爍沸鼎雷奔。
獄卒振威鐵虵縱毒。
鋒刃亂起。苦具交馳。
喪瞻巳魂。莫知依救。
冥冥厚夜。累劫窮年。
八熱八寒。無不經歷。
從地獄出。或墮畜生。
大#CB04105;毒蟲無類不文。
或受餓鬼。骨節燒燃。
積劫餓虗受苦無極。
我今歸命三寶。懺洗罪#CB00985;。
諸佛大悲。願垂拔濟。
頓袪愚業。翻作淨因。
身心齊空。罪福無住。
了見真性等佛法身。
三業罪#CB00985;成三解脫。
六根重障翻作六通。
劒樹刀山皆成寶蕚。
裂河沸屎盡作花池。
法界穢#CB15131;一時清淨。 ^393a18

懺悔已。至心歸命禮三寶。
other:: 
## 至心發願
至心發願 ^393a44

願弟子等。承是懺悔無明顛倒五逆等罪所生功德。
生生世世。遇正法緣。
正信心生。正見明了。
菩提心發。菩薩行圓。
為護法城。弘通大道。
像法不法皆願主持。
在家出家常為佛子。
又願承是懺悔一切諸惡所生功德。
生生世世。慈和忠孝。
謙卑忍辱。知廉識耻。
先意問訊。循良貞謹。
清潔義讓。於僧於俗無不欽承。
若怨若親無不愛念。
遠離惡友。常遇善緣。
守攝六根。警護三業。
捍勞忍苦。心不退沒。
立菩提志。荷負眾生。
常與眾生作所依止。 ^393a48

發願已。至心歸命禮三寶。
other:: 
## 白眾等聽說經中無常偈
○白眾等聽說經中無常偈
　　一切眾生類　死法常現前　設以諸方便
　　不能遮此法　久受無量樂　必定還退沒
　　是故諸人天　不應縱貪欲　欲洄澓所轉
　　中後常苦惱　云何愚癡人　於欲生愛樂
　　如妙色毒華　如觸猛火#CB08504;　欲樂亦如是
　　後受大苦惱　如火益眾薪　其#CB08504;不可滅
　　自他俱能燒　欲樂亦如是
圓覺道場禮懺禪觀法事卷第三
w::  ^393b18

根本寫本 ^393b41

寬元二年十月十七日於栂尾西房以經藏唐本盡寫之
〔云云〕 ^393b43

第二轉建仁七年三月二十日於山井#CB17034;
 ^393b47
