
other:: 
other:: 
other:: 聯燈會要卷第二十七
collector:: 住泉州崇福禪寺嗣祖比丘　悟明　集
青原下第九世
other:: 
#### 潭州延壽惠輪禪師法嗣
潭州延壽惠輪禪師法嗣
other:: 
##### 廬山歸宗道詮禪師
廬山歸宗道詮禪師〔凡二〕 ^233c21

僧問。承聞和尚。親見延壽來。
是否。師云。山前麥熟也未。 ^233c25

僧問。九峰山中。還有佛法也無。
師云有。如何是九峰山中佛法。
師云。石頭大底大。
小底小。
other:: 
#### 韶州白雲祥禪師法嗣
韶州白雲祥禪師法嗣
other:: 
##### 連州保峰和尚
連州保峰和尚〔凡四〕 ^233c29

示眾云。看天看地。
新羅國裏。和南不審。
日銷萬兩黃金。雖然如是。
猶欠少在。 ^233c35

示眾云。盡十方世界。
是箇木羅漢。幡竿頭上。
道將一句來。 ^233c39

師問僧。甚處來。僧云。
大容來。師云。大容近日作麼生。
僧云。合得一甕醬。
師喚沙彌。將一盌水來。
與這僧照影。 ^233c43

師見僧。從法堂階下過。
師敲繩床。作聲。僧云。
若是這箇。不消拈出。
師喜。近前詰之。僧無說。
師便打。
other:: 
##### 韶州月華和尚
韶州月華和尚〔凡一〕 ^234a4

有一老宿。上法堂。
東西顧視云。好箇法堂。
要且無主。師召云。
且坐喫茶。老宿問。
玄中最的。猶是龜毛兔角。
不向二諦中修。如何密用。
師云。側。老宿云。與麼則抝折拄杖。
割斷草鞋去也。師云。
細而詳之。
other:: 
#### 吉州巴陵顥鑒禪師法嗣
吉州巴陵顥鑒禪師法嗣
other:: 
##### 泐潭靈澄散聖
泐潭靈澄散聖〔凡二〕 ^234a8

知門寬問師。甚處來。
師云。水清月現。寬云。
好好借問。師云。褊衫不染皂。
寬云。喫茶去。 ^234a20

寬一日又問。到來數日。
且喜安樂。師云。菠菱好煑羮。
寬云。儞作這箇去就那。
師云。王字不著點。
寬拊掌大笑。
other:: 
#### 隋州智門師寬禪師法嗣
隋州智門師寬禪師法嗣
other:: 
##### 江陵福昌惟善禪師
江陵福昌惟善禪師〔凡十一〕 ^234a24

示眾。拈拄杖一劃云。
盡乾坤大地。微塵諸佛。
總在福昌這裏。說佛說法。
諸禪德。若也會得。
出來與汝證據。若也不會。
花須連夜發。莫待曉風吹。 ^234a32

師問僧。近離甚處。
云大別。師云。在彼多少時。
云三年。師云。水牯牛便甚麼人作對。
云不曾觸他一粒米。
師云。二時喫箇甚麼。
僧無語。師便打。 ^234a40

有僧來。#CB15148;一圓相。
師便喝云。野狐精。
僧作擲勢。以脚拶之者三。
師云。蒿箭子。僧作禮。
師便打。 ^234a46

師問僧。近離甚處。
云安州。師云。甚麼物恁麼來。
云請師辨看。師云。
驢前馬後漢。僧便喝。
師云。驢前馬後漢。
又惡發作麼。僧又喝。
師便打。僧無語。師喝云。
這瞎驢。打殺一萬箇。
有甚麼罪過。參堂去。 ^234b2

有僧。自號映達磨。
纔入方丈門。提起坐具云。
展則徧周沙界。不展則賓主不分。
展即是。不展即是。
師云。平地喫交了也。
映云。明眼宗師。果然有在。
師便打。映云。奪拄杖打和尚去。
莫言不道。師云。棺木裏撑眼。
且坐喫茶。 ^234b10

茶罷。映前白云。適來容易。
觸忤和尚。師云。兩重公案。
罪不重科。便喝出。 ^234b18

師問僧。近離甚處。
云承天。師云。不涉程途。
道將一句來。僧便喝。
師便打。僧拈坐具。
作摵勢。師笑云。喪車後拋藥袋。 ^234b22

師問僧。近離甚處。
云遠離兩浙。近發鼎州。
師云。夏在甚處。云德山。
師云。武陵溪上。道將一句來。
僧無語。師自代云。
水到渠成。 ^234b28

師問僧。甚處來。云復州。
師云。甚麼物恁麼來。
云請和尚辨看。師云。
禮拜著。僧云諾。師云。
自領去。三門外。與儞三十棒。 ^234b34

師問超山主。名甚麼。
云與和尚同名。師云。
回互不回互。云不回互。
師便打。 ^234b40

師問俗士。年多少。
云四十四。師云。減一添一是多少。
士無對。師便打。叉自代云。
適來猶記得。 ^234b44

僧問。祖意教意。是同是別。
師云。巢知風穴知雨。
問如何是佛法大意。
師云。東方甲乙木。
other:: 
##### 蘄州五祖師戒禪師
蘄州五祖師戒禪師〔凡七〕 ^234b48

智門問師。暑往寒來。
即不問。林下相逢事若何。
師云。五鳳樓前聽玉漏。
云爭柰主山高按山低。
師云。須彌頂上擊金鍾。 ^234c4

示眾云。大迦葉擊金鍾於須彌頂上。
普震大千。阿難陀集總持於畢鉢岩前。
曲垂奧旨。今則大教東流。
法傳西祖。觀機應響。
接物隨緣。有解問者。
一任施呈。 ^234c10

時有僧出作禮。師云。
切忌龍門點破額。 ^234c14

示眾云。涅槃含四德。
唯我契真常。拈拄杖云。
豈不是四德。作麼生是真常。
諸人還會麼。儞若不會。
祖峰布施儞諸人。
乃云。拄杖子穿過真常。
真常穿過四德。會麼。
祖峰解開布袋。一時傾出了也。
儞諸人。有會底也無。
出來說看。祖峰與儞證明。
若說不得。敲落儞鼻孔。
拽脫儞眉毛。以拄杖。
擊香臺。下座。 ^234c18

示眾。拈拄杖云。彌勒先鋒。
釋迦殿後。總在祖峰拄杖頭上。
儞諸人。還見麼。 ^234c30

又道。我觀法王法。
法王法如是。會麼。
會即出來道看。若也不會。
伏惟尚饗。以拄杖。
擊香臺。 ^234c32

師問僧。近離甚處。
云東京。師云。還見天子也無。
云常年一度。出金明池。
師云。有禮可恕。無禮難容。
出去。 ^234c38

僧問。截鐵鏌鎁。猶是鈍。
囓鏃當鋒事若何。
師云。儞試用看。云恁麼則獻上漢高王也。
師云。儞見箇甚麼道理。
云苦痛深。師云。頭在我手裏。
一任#CB01387;跳。 ^234c42

僧問。如何是佛。師云。
鼻孔長三尺。云不會。
師云。真不掩偽。曲不藏直。 ^234c48

問如何是道。師云。
點。云點後如何。師云。
荊三卞四。
other:: 
##### 蘄州四祖諲禪師
蘄州四祖諲禪師〔凡二〕 ^235a2

示眾云。盡乾坤大地。
三世諸佛。天下老和尚。
今日被山僧坐斷。
無儞出頭處。設有出頭得。
也只是箇竹木精靈。
雖然如是。未免擔枷判事。 ^235a6

僧問。如何是祖師西來意。
師云。一人傳虗。萬人傳實。
other:: 
##### 蘄州廣教懷志禪師
蘄州廣教懷志禪師〔凡二〕 ^235a14

示眾云。舉令提綱。
群魔屏跡。全提祖印。
坐斷十方。正恁麼時。
老胡出來。也須乞命。
眾中若是作家。略希英鑒。 ^235a16

僧問。如何是佛法大意。
師云。儞記來多少時。
云學人不會。師云。
言猶在耳。
other:: 
##### 舒州龍門永禪師
舒州龍門永禪師〔凡三〕 ^235a22

示眾云。諸佛言詮。
止啼為義。祖師心印。
莫可論之。向上一路。
誰敢措足。直下會得。
已是不著便。 ^235a26

僧問。祖祖相傳。未審傳箇甚麼。
師云。德山拄杖。僧云。
恁麼則師得其妙也。
師便打。 ^235a32

僧問。如何是龍門路。
師云嶮。云為甚麼如此。
師云。點額却回來。
other:: 
##### 唐州天目契滿禪師
唐州天目契滿禪師〔凡一〕 ^235a36

示眾云。迦葉親傳如來密印。
達磨西來。多虗少實。
若論此事。權且認奴作郎。
說佛說祖。剜肉作瘡。
直下單明。未是衲僧活計。
作麼生是衲僧活計。
何不出來。對眾證據。 ^235a40

時有僧出作禮。師云。
若是仙陀客。更不待揚眉。
僧應諾。師云。金剛路兩兩三三。
other:: 
##### 鄂州建福智通禪師
鄂州建福智通禪師〔凡二〕 ^235a46

示眾云。直饒一句下。
倜儻分明去。早是不著便。
遭他點污了也。衲僧家。
合作麼生。便下座。 ^235b4

僧問。如何是透法身句。
師云。鸚鵡戀西秦。
other:: 
#### 襄州洞山守初禪師法嗣
襄州洞山守初禪師法嗣
other:: 
##### 岳州乾明睦禪師
岳州乾明睦禪師〔凡二〕 ^235b10

師問洞山。停機罷賞時如何。
山云。水底弄傀儡。
師云。誰是看翫者。
山云。停機罷賞者。
師云。恁麼則知音不和也。
山云。知音底事。作麼生。
師云。大盡三十日。
山云。未在更道。師云。
某甲合喫和尚手中痛棒。
山休去。 ^235b14

僧問。昔日靈山記。
今朝嗣阿誰。師云。
楚山突屼。漢水東流。
云恁麼則洞山的嗣也。
師云。聽事不真。喚鐘作甕。
other:: 
##### 鄧州廣濟通禪師
鄧州廣濟通禪師〔凡一〕 ^235b24

僧問。如何是佛法大意。
師云。黑漆崑崙牽白象。
云和尚莫謾後學好。
師云。好心不得好報。
other:: 
##### 荊南府開福德賢禪師
荊南府開福德賢禪師〔凡一〕 ^235b30

示眾云。不用思而知。
不用慮而解。知解俱泯。
合談何事。良久云。
一葉落天下秋。 ^235b36

僧問。如何是衲僧活計。
師云。耳裏種田。
other:: 
#### 朗州德山密禪師法嗣
朗州德山密禪師法嗣
other:: 
##### 南岳南臺勤禪師
南岳南臺勤禪師〔凡二〕 ^235b42

示眾云。南岳山裏寒。
不似別處寒。寒則樹結銀條。
草鋪碎玉。江河凍定。
四海成氷。虗空結合。
鳥道不通。雲布長郊。
龍魚鎻戶。當恁麼時。
命若懸絲。作麼生道。
若道得。即紅日連天。
若道不得。冥冥長夜。 ^235b46

僧問。如何是祖師西來意。
師云。一寸龜毛重七斤。
other:: 
##### 鼎州文殊應真禪師
鼎州文殊應真禪師〔凡二〕 ^235c8

示眾云。直鈎釣驪龍。
曲鈎釣蝦蟆蚯蚓。
還有龍麼。良久云。
勞而無功。 ^235c10

僧問。寶劒未出匣時如何。
師云。在甚麼處。云出匣後如何。
師云。臂長衫袖短。
other:: 
##### 鼎州德山紹晏禪師
鼎州德山紹晏禪師〔凡二〕 ^235c14

示眾云。一塵纔起。
大地全収。一毛頭上。
師子全身。一塵纔起。
大地全収。須彌山重多少斤兩。
一毛頭上。師子全身。
大海水有幾許滴瀝。
有人道得。與汝拄杖子。
天下橫行。若道不得。
須彌山。盖却儞頭。
大海水。溺却汝身。 ^235c18

僧問。如何是祖師西來意。
師云。桃源水繞白雲亭。
other:: 
##### 鼎州文殊寬禪師
鼎州文殊寬禪師〔凡三〕 ^235c28

示眾云。直教儞聞一句。
一時決了。已是不著便。
遭他點污。合作麼生。 ^235c30

僧問。如何是文殊為人一句。
師云。粗識好惡。
云古人捲席。意旨如何。
師云。汝自不知時。 ^235c34

僧問。如何是雲門透法身句。
師云。惜取眉毛。云為甚麼如此。
師云。非汝境界。
other:: 
#### 隋州雙泉郁禪師法嗣
隋州雙泉郁禪師法嗣
other:: 
##### 鼎州德山慧遠禪師
鼎州德山慧遠禪師〔凡二〕 ^235c38

開堂示眾云。無量法門。
悉已具足。然雖如此。
且須委悉始得。其餘方便。
昔時聖人互出。乃曰傳燈。
爾後賢者差肩。故云繼祖。
是以心心相傳。法法相印。
且作麼生傳。作麼生印。
舉起拂子云。此乃人天同證。
若如是。也遞相證明。
其或未曉之徒。請垂下問。 ^235c44

僧問。如何是祖師西來意。
師云。鐵門路嶮。 ^236a6

示眾云。夫出家之人。
生死事大。直須究取生滅之法。
既於剎那剎那之際。
猶如電轉。電轉之法。
無有所寄。諸法生滅滅已。
會麼。會即便會。不會即生死根本。
other:: 
#### 江陵府奉先深禪師法嗣
江陵府奉先深禪師法嗣
other:: 
##### 天台蓮華峰祥公庵主
天台蓮華峰祥公庵主〔凡二〕 ^236a10

師拈拄杖。示眾云。
古人到這裏。為甚麼不肯住。
眾無對。師自云。為他途路不得力。
復云。畢竟如何。又自云。
楖#CB05175;橫擔不顧人。
直人千峰萬峰去。 ^236a18

示眾云。若論此事。
最是急切。切須明取始得。
若也明得。時中免被拘繫。
便能隨處安閑。亦不要將心捺伏。
自然合他古轍去。
若學處分劑。便須路布箇道理。
以為佛法。幾時得休歇去。
上座。却請與麼相委好。
other:: 
#### 郢州林溪敬脫禪師法嗣
郢州林溪敬脫禪師法嗣
other:: 
##### 西劒州鳳凰山智廣禪師
西劒州鳳凰山智廣禪師〔凡二〕 ^236a26

示眾云。朝朝相似日日一般。
更有新奇。也拈不出。
以至諸聖出來。且不敢誑於上座。
因甚如此。盖為上座。
是行脚人。如今與上座。
在這裏。聚集少時。
早是欺屈諸人了也。
更若停騰是非鋒起。
不如且歇。 ^236a36

僧問。如何是和尚此間佛法。
師云。東壁打西壁。
other:: 
#### 潞府妙勝臻禪師法嗣
潞府妙勝臻禪師法嗣
other:: 
##### 潭州大溈承禪師
潭州大溈承禪師〔凡一〕 ^236a46

僧問。梁皇。為甚麼不識達磨。
師云。彼此丈夫。 ^236b2

問九年面壁。意旨如何。
師云。一人傳虗。萬人傳實。
other:: 
#### 益州香林澄遠禪師法嗣
益州香林澄遠禪師法嗣
other:: 
##### 隋州智門光祚禪師
隋州智門光祚禪師〔凡十二〕 ^236b4

示眾云。汝等諸人。
橫擔拄杖。出一叢林。
入一叢林。儞道。叢林有幾種。
或有旃檀叢林。旃檀圍繞。
或有荊棘叢林。荊棘圍繞。
或有荊棘叢林。旃檀圍繞。
或有旃檀叢林。荊棘圍繞。
只如四種叢林。是汝諸人。
在阿那箇叢林裏。
安身立命。若無安身立命處。
虗踏破草鞋。閻羅王。
徵儞草鞋錢。有日在。 ^236b10

示眾云。三兩日來好雨。
可謂滂沱。凡夫見水是水。
天人見水是瑠璃。
龍魚見水是窟宅。
餓鬼見水是火。儞衲僧家。
喚作甚麼。儞若喚作水。
又同凡夫見。若喚作瑠璃。
又同諸天見。若喚作窟宅。
又同龍魚見。若喚作火。
又同餓鬼見。是儞尋常。
還作麼生。所以道。
若是得底人。道火不燒口。
道水不溺身。儞每日喫飯。
還少得一粒麼。古人云。
終日著衣喫飯。未曾咬著一粒米。
未曾挂著一縷絲。
雖然如此。又須實到這裏。
始得若未到這田地。
且莫掠虗。 ^236b22

示眾云。雪峰輥毬。
羅漢書字。歸安斬虵。
大隋燒畬。且道。明甚麼邊事。
還有人明得麼。試道看。
若明不得。所以道。
斬虵須是斬虵手。
燒畬須是燒畬人。
瞥起情塵生妄見。
眼底無筋一世貧。 ^236b40

示眾云。數日來好雨。
且道。從甚麼處來。
若道從天降。且阿那箇是天。
若道從地出。喚甚麼作地。
若更不會。所以道。
天地之前徑。時人莫強移。
箇中生解會。眼上更安錐。 ^236b48

示眾云。赫日裏我人。
雲霧裏慈悲。霜雪裏假褐。
雹子裏藏身。還藏身得麼。
若藏不得。却被雹子打破髑髏。 ^236c8

示眾云。南泉道。自小養一頭水牯牛。
擬向溪東放。不免食他國王水草。
擬向溪西放。不免食他國王水草。
不免隨分納些些。
他總不見得。所以雲門大師道。
平地上死人無數。
過得荊棘林者。是好手。
直饒儞截斷凡聖。
及盡有無。也只是老鼠入飯甕。
未知有向上一竅在。 ^236c12

時有僧問。如何是向上一竅。
師便打云。我早是將一塊屎。
驀口抹了。儞更來。
洨我手作麼。 ^236c22

僧問。蓮華未出水時如何。
師云。蓮華。云出水後如何。
師云。荷葉。 ^236c26

雪竇頌云。蓮華荷葉報君知。
出水何如未出時。
江北江南問王老。
一狐疑了一狐疑。 ^236c30

問如何是般若體。
師云。蚌含明月。云如何是般若用。
師云。兔子懷胎。 ^236c34

雪竇云。非唯把定世界。
亦乃安貼#CB15131;家。
若也善能參詳。便請丹霄獨步。 ^236c38

又頌云。一片虗凝絕謂情。
人天從此見空生。
蚌含玄兔深深意。
曾與叢林作戰爭。 ^236c42

僧問。如何是佛。師云。
踏破草鞋赤脚走。
云如何是佛向上事。
師云。拄杖頭上挑日月。 ^236c46

雪竇云。千兵易得。
一將難求。 ^237a2

僧問。金剛眼中。著得箇甚麼。
師云。一把沙。云為甚麼如此。
師云。非公境界。 ^237a4

僧問。國師三喚侍者。
意旨如何。師云。憐兒不覺醜。
云國師辜負侍者。
意旨如何。師云。美食不中飽人飡。
侍者辜負國師。意旨如何。
師云。粉骨碎身未足報。 ^237a8

僧問。如何是透法身句。
師云。胡猻繫露柱。
問曹溪路上。還有俗談也無。
師云。六祖是盧行者。 ^237a14

問一切智智清淨。
還有地獄也無。師云。
閻羅王是鬼做。
other:: 
#### 洪州同安志禪師法嗣
洪州同安志禪師法嗣
other:: 
##### 鼎州梁山緣觀禪師
鼎州梁山緣觀禪師〔凡六〕 ^237a16

示眾云。垂絲千尺。
意在深潭。一句橫空。
白雲自異。孤舟獨掉。
不犯清波。海上橫行。
不逢明鑒。 ^237a22

示眾云。停機罷賞。
匿跡潛蹤。竹戶茆堂。
眠雲臥月。青松碧#CB00589;。
枕石漱流。道不屬修。
無心自悟。談玄唱道。
莫非雲水高人。鳥道無蹤。
乃是道人行履。談玄則不挂脣吻。
履踐則鬼神難覔。
悟之則剎那成佛。
迷之則永劫生死。
有疑即決。不可守株待兔。
抱拙守愚。潦倒無成。
空延歲月。 ^237a28

師與端長老坐。話次。
有僧問。二尊不並化。
因甚麼兩人居方丈。
師云。一亦非。 ^237a40

僧問。家賊難防時如何。
師云。識得後不為冤。
云識得後時如何。
師云。貶向無生國裏。
云莫是他安身立命處也無。
師云。死水不藏龍。
云如何是活水龍。
師云。興雲不吐霧。
云忽遇興雲致雨時如何。
師下繩床。把住云。
莫教濕却老僧袈裟角。 ^237a44

僧問。如何是從上來傳底事。
師云。渡水胡僧無膝袴。
背駞梵夾不持經。 ^237b6

問如何是西來意。
師云。葱嶺不傳唐土信。
胡人謾說太平歌。 ^237b8

師示眾。有偈云。赫日猶虧半。
烏沉未得圓。若會箇中意。
牛頭尾上安。
other:: 
#### 韶州舜峰韶禪師法嗣
韶州舜峰韶禪師法嗣
other:: 
##### 磁州桃園曦朗禪師
磁州桃園曦朗禪師〔凡一〕 ^237b12

示眾云。若是唱道門風。
權且強名。若論祖宗提綱。
難為開口。所以先聖道。
向上一路。千聖不傳。
學者勞形。如猿捉影。
諸禪德。且作麼生商量。
得與先聖齊去。眾中莫有作家底麼。
便請離却前非。單刀直入。 ^237b18

時有僧。出作禮。師云。
真師子兒。
問靈山一會。何異今日。
師云。當時妄想。此日猶存。
other:: 
### 青原下第十世
青原下第十世
other:: 
#### 金陵清涼法眼禪師法嗣
金陵清涼法眼禪師法嗣
other:: 
##### 天台德韶國師
天台德韶國師〔凡九〕 ^237b26

師處州龍泉縣陳氐子。
問龍牙云。天不能盖。
地不能載。時如何。
牙云。道者合如是。 ^237b34

凡經十七次問。牙云。
若為汝說。汝已後罵我去。 ^237b36

師後住天台通玄峰。
因澡浴。忽省前話。
遂具威儀。焚香遙禮龍牙云。
當時若為我說。今日決定罵他。 ^237b38

妙喜云。只今也不少。 ^237b44

師問踈山。百匝千重。
是何人境界。山云。
左搓芒繩縛鬼子。
師云。不落古今。請師說。
山云不說。師云。為甚麼不說。
山云。箇中不辨有無。
師云。師今善說。山駭之。 ^237b46

師參五十三員善知識。
後謁法眼。但隨眾而已。
一日有僧。問法眼。
如何是曹源一滴水。
眼云。是曹源一滴水。
僧罔措。師在座側。
豁然開悟。凝滯氷釋。 ^237c4

示眾云。真空不二。
萬德無言。正當明時。
如王寶劒。所以如來。
於一切處。成等正覺。
於刀山劒樹上。成等正覺。
於鑊湯爐炭裏。成等正覺。
於棒下。成等正覺。
所以一動一靜。一去一來。
一生一滅。未曾有纖毫異相。
未曾有纖毫別相。
更無毫釐絲髮許。
作見聞心識解會。
何故。儲仁者。誠謂是非路絕。
妙性天機。所以道。
汝生我亦生。汝殺我亦殺。
生殺輪王機。交馳如電掣。 ^237c10

示眾云。古聖方便。
猶如何沙。祖師道。
非風幡動。仁者心動。
斯乃無上心印法門。
我輩是祖師門下客。
合作麼生。莫是風幡不動。
汝心妄動麼。莫是不撥風幡。
就風幡道取麼。莫是動處是甚麼麼。
有云。附物明心。有云。
色即是空。有云。非風幡動。
應須妙會。如此解會。
與祖師。有何交涉。
既不許如是會。諸上座。
便合知悉。這裏悟去。
何法而不明。百千諸佛方便。
一時洞了。若不如此。
設經塵劫。只自勞神。
無有是處。 ^237c24

示眾云。佛法現成。
一切具足。圓同太虗。
無欠無餘。若能如是。
且誰欠誰剩。誰是誰非。
誰會誰不會。所以道。
東去也是上座。西去也是上座。
南去也是上座。北去也是上座。
上座因甚麼。得成東西南北去。
若會得。自然見聞覺知路絕。
一切諸法現前。何故如此。
為法身無相。觸物皆形。
般若無知。對緣而照。
一時徹底會去好。 ^237c40

師住通玄峰。有偈云。
通玄峰頂。不是人間。
心外無法。滿目青山。 ^238a6

法眼聞得。乃云。只此一偈。
可以起吾宗。 ^238a10

妙喜云。滅却法眼一宗。
只緣此一偈。 ^238a12

僧問名假法假。人空法空。
向去諸緣。請師直指。
師云。謝此一問。云不覩王居壯。
焉知天子尊。師云。
貪觀天上月。失却手中橈。 ^238a14

僧問。敲打虗空鳴觳觳。
石人木人齊應諾。
六月降雪落紛紛。
此是如來大圓覺。
如何是敲打虗空底。
師云。崑崙兒著鐵袴。
打一棒行一步。僧云。
恁麼則石人木人齊應諾也。
師云。儞還聞麼。 ^238a20

僧問。諸法寂滅相。
不可以言宣。和尚如何為人。
師云。若到諸方。更舉一徧。
云恁麼則絕於言句去也。
師云。夢裏惺惺。 ^238a28

問如何是古佛心。
師云。此問不弱。
云如何是絕滲漏底句。
師云。口似鼻孔。 ^238a34

問三世諸佛。為甚麼不知有。
師云。却是儞知有。
云狸奴白牯。為甚麼却知有。
師云。儞甚麼處。見三世諸佛。 ^238a38

問淨慧寶印。和尚親傳。
未審今日一會。分付何人。
師云。#CB15103;#CB15103;鼓。
一頭打兩頭鳴。
other:: 
##### 金陵清涼泰欽禪師
金陵清涼泰欽禪師〔凡四〕 ^238a42

開堂日。示眾云。某甲本欲居山藏拙。
養病過時。柰緣先師有未了底公案。
出來與他了却。 ^238a46

時有僧出問。如何是先師未了底公案。
師便打云。祖禰不了。
殃及兒孫。僧云。過在甚麼處。
師云。過在我。殃及儞。 ^238b2

翠巖芝云。為眾竭力。
禍出私門。 ^238b8

雲峰悅云。這老漢。
一斯與奪。也似絕後光前。
及乎拶著。又却龍頭虵尾。
如今莫有為清涼作主底麼。 ^238b10

李國主問。先師有甚未了底公案。
師云。見分析次。 ^238b16

師問僧。近離甚處。
云廬山。師拈起香匝云。
廬山還有這箇麼。
僧無對。 ^238b18

僧問。百骸俱潰散。
一物鎮長靈。未審百骸一物。
相去多少。師云。百骸一物。
一物百骸。 ^238b22

雪竇別云。吾不如汝。
other:: 
##### 金陵報恩玄則禪師
金陵報恩玄則禪師〔凡四〕 ^238b26

法眼問師。曾見甚麼人來。
師云。曾見青峰和尚來。
眼云。有何言句。師云。
某甲曾問。如何是學人自己。
峯云。丙丁童子來求火。
眼云。好語。只恐儞錯會。
儞試說來看。師云。
丙丁屬火。將火求火。
如將自己。而求自己。
眼云。與麼會。又爭得。
師云。某甲只恁麼。
和尚尊意如何。眼云。
儞問來。待我與儞道。
師理前問。眼云。丙子童子來求火。
師言下大悟。 ^238b28

師開堂日。李王與法眼在會。
有僧問。龍吟霧起。
虎嘯風生。學人知是出世邊事。
到這裏。為甚麼不會。
師云。會取好。僧舉頭看師。
又看法眼。便抽身入眾。 ^238b42

眼與李王失色。眼歸方丈。
令侍者喚其僧至。
眼問。上座適來問底語。
許儞具眼。人天眾前。
何不禮拜。盖覆却。
便摵一坐具。其僧三日後。
吐光而終。 ^238b46

僧問。宗門中玄要。
乞師一言。師云。汝行脚來。
多少時也。僧云。不曾逢伴侶。
師云。少瞌睡。 ^238c6

問如何是不遷義。
師云。江河競注。日月旋流。
other:: 
##### 金陵報恩玄覺禪師
金陵報恩玄覺禪師〔凡一〕 ^238c10

聞鳩子鳴。問僧。是甚麼聲。
云鵓鳩聲。師云。欲得不招無間業。
莫謗如來正法輪。
other:: 
##### 杭州報恩慧明禪師
杭州報恩慧明禪師〔凡二〕 ^238c12

問僧。近離甚處。云都城。
師云。上座離却都城。
到此山。都城少上座。
此山剩上座。剩則心外有法。
少則心法不周。說得道理則住。
不會則去。僧無對。 ^238c16

師舉雪峰塔銘。問僧。
從緣有者。始終而成壞。
非從緣有者。歷劫而長堅。
堅之與壞。即且置。
雪峰只今在甚麼處。
僧無對。 ^238c24

法眼代云。只今是成是壞。
other:: 
##### 漳州羅漢守仁禪師
漳州羅漢守仁禪師〔凡四〕 ^238c30

示眾云。報恩這裏。
不曾與人揀話。今日與上座。
揀一兩則。還願樂麼。
諸上座。鶴脛自長。
鳧脛自短。甘草甜。
黃連苦。恁麼揀辨。
還愜雅意麼。諸上座。
莫道血脉不通。泥水有隔好。
且莫錯會。珍重。 ^238c32

師問僧。甚處來。云福州。
師云。#CB02494;涉如許多山嶺。
那箇是上座自己。
云某甲親離福州。
師云。只恁麼。別更有商量。
云更作麼生商量。
師云。汝話墮也。 ^238c42

僧問。如何是祖師西來意。
師云。喚甚麼作祖師西來意。
云恁麼則無西來意也。
師云。由儞口頭道。
other:: 
##### 金陵鍾山義章禪師
金陵鍾山義章禪師〔凡二〕 ^238c48

示眾云。道遠乎哉。
觸事而真。聖遠乎哉。
體之則神。我尋常示汝。
何不向衣鉢下坐地。
直下參取。須要上來。
討箇甚麼。欲得省要麼。
但向僧堂裏。三門下。
察舍裏。參取好。還有會處也未。
若有會處。試說看。 ^239a4

僧問。如何是祖師西來意。
師云。不東不西。
other:: 
##### 金陵報恩文遂禪師
金陵報恩文遂禪師〔凡一〕 ^239a14

師問僧。甚處來。云曹山。
師云。幾程到此。云七程到。
師云。行許多山林溪#CB00589;。
何者是汝自己。云總是。
師云。眾生顛倒。認物為己。
云如何是學人自己。
師云。總是。
other:: 
##### 杭州永明道潛禪師
杭州永明道潛禪師〔凡五〕 ^239a16

法眼問。律中道。隔壁聞釵釧聲。
即名破戒。見觀金銀合雜。
朱紫駢闐。是破戒。
是不破戒。師云。好箇入路。 ^239a24

示眾云。佛法顯然。
因甚麼不會去。欲會佛法。
問取張三李四。欲會世法。
參取古佛叢林。珍重。 ^239a30

僧問。牛頭未見四祖時如何。
師云。看東看西。云見後如何。
師云。南看看北。 ^239a34

問如何是慧日祥光。
師云。此去報恩不遠。
云恁麼則親蒙照燭去也。
師云。且喜沒交涉。 ^239a38

僧問。至理無言。假言詮而顯道。
如何是顯道底言。
師云。切忌揀擇。云如何是不揀擇。
師云。元帥大王。太保令公。 ^239a42

佛鑑勤云。大好不揀擇。 ^239a48

僧問。祖師西來。未審傳箇甚麼。
師云。傳箇#CB15081;子。
云恁麼則心外有法去也。
師云。心內無法。
other:: 
##### 廬山歸宗慧超禪師
廬山歸宗慧超禪師〔凡二〕 ^239b2

師問法眼。如何是佛眼。
云汝是慧超。師於言下大悟。 ^239b6

雪竇頌云。江國春風吹不起。
鷓鴣啼在深花裏。
三級浪高魚化龍。
癡人猶戽夜塘水。 ^239b10

僧問。如何是佛。師云。
我向汝道。即別有也。
other:: 
##### 廬山捿賢慧圓禪師
廬山捿賢慧圓禪師〔凡一〕 ^239b14

示眾云。出得僧堂門。
見五老峰。一生參學事畢。
何用更到這裏。雖然如此。
也勞上座一轉。
other:: 
##### 洪州百丈恒禪師
洪州百丈恒禪師〔凡六〕 ^239b16

師問法眼。外道問佛。
不問有言。不問無言。
敘語未終。眼云。住住。
儞擬向世尊良久處會那。
師於此大悟。 ^239b22

示眾云。諸上座。適來從僧堂裏出來。
脚未跨門限。便回去。
已是重說偈言了也。
更來這裏。不可重重下切脚也。
古人云。參他。不如自參。
所以道。森羅萬象。
是善財之宗師。業惑塵勞。
乃普賢之境界。若恁麼參得。
即與善財同參。若不肯與麼參。
却歸堂向火。參勝熱婆羅門。
珍重。 ^239b28

師或時上堂。眾纔集。
師便云。喫茶去。
或時眾纔集。便云珍重。 ^239b40

或時眾纔集。便云歇。
後有頌云。百丈有三訣。
喫茶珍重歇。直下便承當。
敢保君未徹。 ^239b42

僧問。承古有言。於無異法中。
而說諸法。如何是無異底法。
師云。鶴脛長鳧脛短。
云如何體會。師云。
有甚麼可體會。 ^239b46

僧問。祖師西來。直指人心。
見性成佛。未審此理如何。
師云。不用更如何。
云學人不會。乞師慈悲。
師云。靈利人難得。 ^239c4

僧問。學人乍入叢林。
諸事不會。時如何。
師云。吾助汝喜。 ^239c10

問一物不將來時如何。
師云。却請將取去。
問學人欲作佛時如何。
師云。汝許多時。作甚麼來。
other:: 
##### 杭州靈隱清聳禪師
杭州靈隱清聳禪師〔凡一〕 ^239c12

示眾云。十方諸佛。
常在汝前。還見麼。
若言見。將心見。將眼見。
所以道。一切法不生。
一切法不滅。若能如是解。
諸佛常現前。 ^239c16

又曰。見色便見心。
且喚甚麼作心。山河大地。
萬象森羅。青黃亦白。
男女等相。是心。不是心。
若是心。為甚麼却成物象去。
若不是心。又道。見色便見心。
還會麼。只為迷此。
而成顛倒。種種不同。
於無同異中。強生同異。
若能直下承當。頓豁本心。
皎然。無一物。可作見聞。
若離心。別求解脫者。
古人喚作迷波討源。
卒難曉悟。
other:: 
#### 襄州清溪洪璡禪師法嗣
襄州清溪洪璡禪師法嗣
other:: 
##### 襄州天平從#CB15138;禪師
襄州天平從#CB15138;禪師〔凡一〕 ^239c20

師到西院。居常自言。
莫道會佛法。今時覔箇舉話人。
也無。 ^239c36

西院聞之。一日遙見師。
遂召云。從#CB15138;。
師舉頭。院云錯。師行三兩步。
院又云錯。師近前。
院云。適來這兩錯。
是西院錯。上座錯師云。
是從#CB15138;錯。
院又云錯錯。師無語。
院云。且在這裏。過夏。
待共上座。商量這兩錯。
師當下便行。 ^239c38

住後告眾云。我當初行脚時。
被業風吹。到汝州思明長老處。
被他連下兩錯。更留我過夏。
待共我。商量這兩錯。
我不道那時錯。發足南方去時。
早知道錯了也。 ^239c46

首山云。據天平作與麼解會。
也未夢見西院在。
何故。話在。
other:: 
#### 蘄州五祖師戒禪師法嗣
蘄州五祖師戒禪師法嗣
other:: 
##### 洪州泐潭懷澄禪師
洪州泐潭懷澄禪師〔凡一〕 ^240a6

僧問。如何是佛。師云。
文不加點。 ^240a12

問不與萬法為侶者。
是甚麼人。師云。觀世音菩薩。 ^240a14

問如何是佛法大意。
師云。文殊自文殊。
解脫自解脫。
other:: 
##### 筠州洞山自寶禪師
筠州洞山自寶禪師〔凡二〕 ^240a16

示眾云。總恁麼。風恬浪靜。
那裏得來。忽遇洪波浩渺。
白浪滔天。當恁麼時。
覔箇水手也難得。
眾中莫有把柂者也無。
眾無對。師云。賺殺一舡人。 ^240a20

問如何是佛。師云。
腰長脚短。
other:: 
##### 復州北塔思廣禪師
復州北塔思廣禪師〔凡二〕 ^240a28

問如何是衲僧變通事。
師云。東涌西沒。云通變後如何。
師云。地肥茄子嫰。 ^240a30

問如何是和尚家風。
師云。左手書右字。
云學人不會。師云。
歐頭柳脚。
other:: 
#### 潭州福嚴良雅禪師法嗣
潭州福嚴良雅禪師法嗣
other:: 
##### 潭州北禪智賢禪師
潭州北禪智賢禪師〔凡二〕 ^240a34

歲夜小參。示眾云。
年窮歲盡。無可與諸人分歲。
且烹箇露地白牛。
炊黍米飯。向骨拙火。
唱村田樂。何故。免見倚他門戶。
傍他墻。剛被時人喚作郎。
便下座。 ^240a40

至深夜。維那來問訊云。
縣裏有公人。到勾和尚。
師云。作甚麼。那云。
道。和尚宰牛。不納皮角。
師捋頭帽。擲地云。
這箇不是。那就地拾得便行。
師跳下繩床。攔胷搊住。
叫云。賊賊。那將帽子。
覆師頂云。天寒。且還和尚帽子。 ^240a46

時法昌為侍者。師顧法昌云。
這箇公案。作麼生。
昌云。潭州紙貴。一狀領過。 ^240b6

僧問。如何是佛。師云。
匙挑不上。
other:: 
#### 鼎州文殊應真禪師法嗣
鼎州文殊應真禪師法嗣
other:: 
##### 筠州洞山曉聰禪師
筠州洞山曉聰禪師〔凡六〕 ^240b10

韶州曲江林氏子。
示眾云相見不揚眉。
君東我亦西。紅霞穿碧落。
白日繞須彌。 ^240b14

示眾云。井底生紅塵。
高峰起白浪。石女生石兒。
龜毛寸寸長。若欲學菩提。
但看此模樣。 ^240b18

送化主。示眾云。住持之事。
勞他十方高人。且實際理地。
不受一塵。佛事門中。
不捨一法。盖為清眾之故。
所以忘勞。盡大地。
作箇胡餅。天下人盡得喫。
唯有深沙神不得喫。
怒發將蒺#CB01420;棒打一棒。
瓦解氷消。 ^240b22

僧問。德山入門便棒。
猶是起模#CB15148;樣。
臨濟入門便喝。未免揑目生花。
離此二途。未審洞山如何為人。
師云。天晴久無雨。
近日有雲騰。云他日若有人。
問洞山宗旨。教學人如何舉似。
師云。園#CB02174;枯槁甚。
擔水潑菠菱。 ^240b30

云師唱誰家曲。宗風嗣阿誰。
師云。竹錫挑擎千界月。
鉢盂盛貯五天雲。 ^240b38

云古聖說不到處。
請師舉。師云。寒星明月夜。
寂寂萬家門。 ^240b40

僧問。無根樹子。向甚麼處#CB13747;。
師云。千年常住一朝僧。 ^240b44

云如何是離聲色句。
師云。南瞻部洲。北#CB15106;單越。
云恁麼則學人知恩不昧去也。
師云。四海水深多少。 ^240b46

僧問。如何是佛。師云。
理長即就。
問祖師西來。當為何事。
師云。幾人被渠謾。 ^240c2

問國師三喚侍者。
意旨如何。師云。年老心孤。 ^240c4

云既是泗洲大聖。
為甚麼在揚州出現。
師云。君子愛財。取之有道。
other:: 
#### 朗州德山慧遠師云法嗣
朗州德山慧遠師云法嗣
other:: 
##### 廬山歸宗善暹禪師
廬山歸宗善暹禪師〔凡二〕 ^240c6

臨江軍人也。示眾云。
一若是二即非。東西南北少人知。
休話指天并指地。
青天白雲徒爾為。
以拄杖。繫繩床。下座。 ^240c12

僧問。達磨未來時如何。
師云。清貧長樂。云來後如何。
師云。濁富多憂。 ^240c18

問年窮歲盡時如何。
師云。依舊孟春猶寒。 ^240c20

云更深夜靜時如何。
師云。老鼠入燈籠。
other:: 
#### 隋州智門光祚禪師法嗣
隋州智門光祚禪師法嗣
other:: 
##### 明州雪竇重顯禪師
明州雪竇重顯禪師〔凡二十四〕 ^240c22

遂州李氏子。
問智門。不起一念。
云何有過。門召師近前。
師纔近前。門以拂子驀口打。
師擬開口。門又打。
師豁然開悟。 ^240c26

師開堂日。普觀大眾云。
人天普集。合發明箇甚麼事。
焉可互分賓主。馳騁問答。
便當宗乘去。廣大門風。
威德自在。輝騰今古。
杷定乾坤。千聖只言自知。
五乘莫能建立。所以聲前悟旨。
猶迷顧鑒之端。言下知宗。
尚昧識情之表。諸人要知真實相為。
但以上無攀仰。下絕己躬。
自然常光現前。箇箇壁立千仞。
還辨明得也無。未辨辨取。
未明明取。既辨明得。
能截生死流。同居佛祖位。
妙圓超悟。正在此時。
堪報不報之恩。以助無為之化。 ^240c32

示眾云。形興未質。
名起未名。形名既兆。
游氣亂清。拈起拄杖云。
大眾。拄杖子。是形名雙舉。
還有過也無。有即水底月。
無即形名兆。若也究得。
實謂恩大難酬。 ^241a2

示眾云。一問一答。
總未有事在。直饒乾坤大地。
草木叢林。盡為衲僧。
異口同音。各置百千問難。
不消長老彈指一下。
並乃高低普應。前後無差。
曠佛祖之妙靈。廓人天之幽跡。
如是則何假覺城東際。
五眾咸居。古佛廟前。
此時參畢。 ^241a8

示眾云。田地穩密底。
佛祖不敢近。為甚麼擡脚不起。
神通游戲底。鬼神不能測。
為甚麼下脚不得。
直饒十字縱橫。朝打三千。
暮打八百。 ^241a18

示眾云。春山疊亂青。
春水漾虗碧。寥寥天地間。
獨立望何極。便下座。 ^241a24

却顧侍者云。適來有人。
看方丈麼。者云有。
師云。作賊人心虗。 ^241a26

示眾云。國無定亂之劒。
四海晏清。也不是分外。
還有梯山入貢者麼。 ^241a30

示眾云。十方無碧落。
四面亦無門。古人向甚麼處見客。
或若道得接手句。
許儞天上天下。 ^241a34

示眾云。上士相見。
一言半句。如擊石火。
瞥爾便過。應非即言定旨。
滯句迷源。從上宗乘。
合作麼生議論。直得三世諸佛。
不能自宣。六代祖師。
全提不起。一大藏教。
詮註不及。所以棒頭取證。
喝下承當。意句交馳。
還同流浪。其有通方作者。
共相證明。 ^241a38

示眾云。立賓立主。
剜肉作瘡。舉古舉今。
拋沙撤土。直下無事。
正是無孔鐵鎚。別有機關。
合入無間地獄。明眼衲子。
應須自看。 ^241a48

師問大龍。語底默底不是。
非語非默底更非。
總是總不是拈却。
大用現前。時人知有。
大龍如何。龍云。子有如是見解那。
師云。這老漢。今日瓦解氷消。 ^241b6

至晚。龍問師。那裏是老僧瓦解氷消處。
師云。轉見不堪。拂袖便出。
龍云。尀耐尀耐。師不顧。 ^241b10

後舉似福嚴雅雅云。
何不與他本分草料。
師云。和尚更買草鞋行脚。
始得。 ^241b14

一日五人新到相看。
師云。洞庭絕頂無行路。
不假梯航試道看。
云特來禮拜和尚。
師云。湛水停舟。徒勞運濟。
僧無語。師云。過這邊來。
其僧齊過。師云。將頭不猛。
帶累三軍。參堂去。 ^241b18

師問僧名甚麼。云宗雅。
師云。雅即不問。如何是宗。
僧無對。 ^241b26

師云。且限三日。其僧頻來下語。
師不諾。僧云。和尚作麼生。
師云。儞何不問。僧擬問。
師連打數棒。 ^241b28

一日六人新到相看。
師問參頭。夫為上將。
須是七事隨身。兩刃交鋒。
作麼生。云久響和尚。
有此一著。師云。一著放過。
還我草鞋錢來。僧便喝。
師便打。僧約住棒。
與師一掌。師云。未到翠峰時。
與儞三十棒了也。
僧無語。師云。且過一邊著。 ^241b32

却問第二僧。副將作麼生。
僧茫然。師云。一狀領過。
喫茶了。 ^241b40

師把住參頭云。適來公案。
這裏只恁麼。堂中作麼生舉。
僧擬議。師打一坐具。
便推出。 ^241b42

一日六人新到相見。
師問。還有作家禪客麼。
參頭云。和尚道甚麼。
師云。點即不到。僧擬議。
師便喝。僧無語。師云。
龍頭虵尾漢。 ^241b48

復問第二僧。僧指參頭云。
和尚問儞。何不祇對。
師與一掌。僧無語。 ^241c4

復指第三僧。其僧茫然。
師云。一狀領過。 ^241c6

師問僧。甚處人。僧提起坐具。
師云。蝦跳不出斗。
僧云。 #CB01387;跳。
師便打。僧云。更#CB01387;跳。
師又打。僧便走。師喚回。
僧作禮云。觸忤和尚。
師云。我要這話行。
儞又走作麼。僧云。
已徧天下了也。師又打五棒。
僧云。有諸方在。師云。
儞只管喫棒。 ^241c10

師又喚第二人近前。
僧近前。師云。儞是甚處人。
云鼎州。師云。敗也。
云青天白日。師云。
兩重公案。云恰是。
師以拄杖指云。儞擬#CB01387;跳那。
僧議擬。師亦打五棒。 ^241c18

參頭云。這僧。與某甲喫棒不同。
師云。一時近前來。
僧珍重便走。師隨後與一拄杖。 ^241c24

師問僧。近離甚處。
云和尚道甚麼。師云。
我問儞。近離甚處。
僧退身而立。師云。
克由尀耐。不言來處。
將拄杖來。僧云。某甲近離奉川。
師云。打野榸漢。何不早恁麼道。 ^241c28

復問第二人云。儞也一處來。
云某甲近離大梅。
師云。兩段不同。好與三十棒。
且放過。 ^241c34

師問聰道者云。久參事作麼生。
聰云。青天白日。師云。
亂走作甚麼。聰便喝。
師云。喫棒得也。聦擬舉手。
師打一坐具云。儞看。
這瞎漢亂做。 ^241c38

師問僧。近離甚處。
云天台。師云。還見智者麼。
云見。師云。為甚麼在我脚底。
僧無語。師云。脫空妄語漢。 ^241c44

師問僧。近離甚處。
云溫州。師云。還識永嘉大師麼。
云是鄉人。師云。與儞隔海在。
云酌然。師云。面赤不如語直。
僧無語。師噓一聲。 ^241c48

師在大溈。為知客李殿院來。
問云。知客是長老鄉人那。
師云不敢。李云。且在這裏。
不得亂走。師云。本為行脚。
李云。行脚當為何事。
師云。看亂走底。李大笑。 ^242a6

僧問。只在目前。為甚麼再三不覩。
師云。截耳臥街。
云黑豆未生芽時如何。
師云。餧驢餧馬。云生芽後如何。
師云。透水透沙。 ^242a12

僧問。牛頭未見四祖時如何。
師云。恰恁麼。云見後如何。
師云。三生六十劫。 ^242a18

僧問。如何是雪竇境。
師云。天無四壁。云如何是境中人。
師云。月在中峰。
other:: 
##### 鼎州彰法燈泗禪師
鼎州彰法燈泗禪師〔凡一〕 ^242a22

僧問。如何是佛法大意。
師云。多少人摸索不著。
云忽然摸著時如何。
師云。堪作甚麼。
other:: 
##### 潭州雲盖繼鵬禪師
潭州雲盖繼鵬禪師〔凡三〕 ^242a26

初謁雙泉雅禪師。
雅令充侍者。示以芭蕉拄杖話。
經久無省發。 ^242a32

一日雅向火次。師侍立。
雅忽問。拄杖子話。
試舉來。與子商量。
師擬舉。雅拈火筯便摵。
師豁然大悟。 ^242a34

白雲端頌云。與奪雙行驗正邪。
纔爭拄杖便亡家。
驀然鐵棒如風至。
失却從前眼裏花。 ^242a40

示眾云。高不在絕頂。
富不在福嚴。樂不在天宮。
苦不在地獄。良久云。
相識滿天下。知心能幾人。 ^242a44

僧問。如何是佛法大意。
師云。舌頭無骨。
other:: 
#### 鼎州梁山緣觀禪師法嗣
鼎州梁山緣觀禪師法嗣
other:: 
##### 郢州太陽明安警延禪師
郢州太陽明安警延禪師〔凡十一〕 ^242a48

師問梁山。如何是無相道場。
梁指觀音云。此是吳處士#CB15148;。
師擬進語。梁急索云。
這箇是有相底。那箇是無相底。
師於言下大悟。作禮。
叉手而立。梁云。何不道取一句。
師云。道即不辭。恐上紙墨。
梁山呵呵大笑云。
此語已後。上#CB15156;去在。 ^242b4

示眾云。諸禪德。須明平常無生句。
妙玄無私句。體明無盡句。
第一句。通一路。第二句。
無賓主。第三句。兼帶去。
一句道得。師子嚬呻。
二句道得。師子返擲。
三句道得。師子踞地。
縱也周徧十方。擒也一時坐斷。
正恁麼時。作麼生通得箇消息。
大眾證明。若通不得來朝更献楚王看。 ^242b14

時有僧出問。如何是平常無生句。
師云白雲覆青山。
青山頂不露。云如何是妙玄無私句。
師云。寶殿無人不侍立。
不種梧桐免鳳來。
云如何是體明無盡句。
師云。手指空時天地轉。
回途石馬出紗籠。 ^242b24

問如何是師子嚬呻。
師云。終無回顧意。
爭肯落平常。云如何是師子返擲。
師云。周旋往返全歸父。
繁興大用體無虧。
云如何是師子踞地。
師云。逈絕去來機。
古今無變異。 ^242b30

示眾云。莫行心處路。
莫坐無處功。有無二俱離。
廓然天地空。所以南泉道。
大家在這裏。喫莖菜。
若更覔一莖菜。入地獄如箭射。
且道。是甚麼語話。 ^242b40

示眾云。文殊隱顯於人間。
普賢出沒於眾中。
儞若一念通明。向文殊門裏發機。
儞若通前叶後。超方不弱。
向普賢門裏出身。
如今上來下去。頭上脚下。
是箇甚麼。上來也我辨儞。
下去也儞辨我。句裏明宗即易。
宗中辨的則難。句裏明宗。
為儞恁麼來。宗中辨的。
儞諸人試通箇消息看。
大家證明。有麼。乃云。
老僧今日。一場醉酒。 ^242b46

示眾云。一句子。拈起也。
滿目生光。放下也。
寒雲收谷。且道。不拈不放。
喚作甚麼。洪波浩渺。
白浪滔天。杲日當空。
森羅俱顯。若向言中取則。
句裏明機。也似迷頭認影。
若也宗乘舉唱。石人拊掌。
且道。石人明甚麼邊事。
乃云。露柱懷胎猶未可。
鐵牛生處不難通。 ^242c12

示眾云。放一線道。
縱橫可否。不放一線道。
大難大難。所以睦州和尚道。
放一線道。也由睦州。
不放一線道。也由睦州。
僧問。如何是放一線道。
州云。量才補職。如何是不放一線道。
州云。萬里崖州。雖然如是。
各在門底施設。建立宗乘。
大開徑路。大陽尋常道。
握拳展手。為訪知音。
展則當處出生。握則隨處滅盡。
恁麼告報。猶尚不會。
豈況言中宛轉。句裏藏鋒。
覿面無私。徒伸意欵。
一句當軒。三門頭合掌。
兩廊下行道。中庭裏作舞。
後門底搖頭。更有針鋒上師子。
作麼生道。儞若委悉去。
放一線道。若也宗乘舉唱。
老僧口門窄。 ^242c22

示眾云。廓然去。肯重去。
無所得心去。平等心去。
離彼我心去。然後方可穩坐。
所以古德道。牽牛向水東去。
也不免官家傜稅。
牽牛向水西去。也不免官家傜稅。
不如隨分納些些。
免被他家撈擾。作麼生是隨分納些些底道理。
但截斷兩頭。聖凡情盡。
體露真常。事理不二。
即如如佛。若能如是。
法法無依。平等大道。
萬有不繫。隨處碌碌地。
更有何事。 ^242c42

師問聰上座。〔即石門慈照也。〕
近離甚處。聰云。襄州。
師云。作麼生是不隔底句。
聦云。和尚住持不易。
師云。且坐喫茶。聰便參堂去。 ^243a8

侍者遂問。暫到祇對。
住持不易。和尚為甚麼。
教且坐喫茶。師云。
我献他新羅附子。
他酬我舶上茴香。
儞去問。他有語在。 ^243a12

侍者問聰。適來祇對和尚。
住持不易。意旨如何。
聰云。真鍮不博金。 ^243a16

師問僧。甚處來。云洪山。
師云。先師在麼。云在。
師云。在即不無。請渠出來。
我要相見。僧云聻。
師云。這箇猶是侍者。
僧無對。師云。喫茶去。 ^243a20

師問侍者。有一人。
徧身紅爛。在荊棘林中。
周匝火圍。如何近附。
救得此人。者云。六根不具。
七識不全。師云。教伊出來。
我要與伊相見。者云。
只今別無左右祇對。
師云。官不容針。 ^243a26

僧問。雲門透法身句。
意旨如何。師云。儞記來多少時。
云深承和尚指示。
師云。更不再撥。聯燈會要卷第二十七
 ^243a34
