沙門日用卷下
editor:: 廣州南海寶象林沙門弘贊在犙編
other:: 
# 下篇資具門
下篇資具門
other:: 
## 三衣名相
○三衣名相
一安陀會。梵語也。
此云下著衣。亦云中宿衣。
又云裏衣。又云內衣。
謂近身而著。院內。
行路。襍作衣也。二#CB15106;多羅僧。
此云上著衣。謂於常所服中。
最在其上也。又云入眾時衣。
謂禮敬。誦經。噉食。
聽講。如是時著也。 ^217b40

三僧伽黎。此云重。
又云合。謂割之合成。
而重作也。又云襍碎衣。
謂條數多故。又云重複衣。
若入王宮。聚落。行乞。
噉食。遮寒。說法。禮塔。
應著此衣也。 ^217c6

然此三衣。天竺總名支伐羅。
若以色稱之。並名袈裟。
佛言。過去未來佛弟子。
並著是衣。如我今日。
刀截成衣。不為怨賊所劫。
薩婆多論云。所以作此三衣名差別者。
欲現未曾有法故。
一切九十六種。無此三衣名。
以異外道故。作此差別。
功德論云。造三衣者。
以三轉法輪故。又云。
為三世故。又云。為三時故。
冬則著重者。夏則著輕者。
春則著中者。若大寒時重著三衣。
可以障之。僧祗律佛言。
三衣是沙門賢聖幖幟。
故我諸弟子。齊是三衣。
足遮大寒。大熱。蠅虻。
覆障慚愧。不壞聖種。
若性不堪寒者。聽故弊衣。
隨意重納。即是少欲少事。
戒壇經云。五條下衣。
斷貪身也。七條中衣。
斷瞋口也。二十五條大衣。
斷癡心也。其裁作法者。
如根本律云。三衣總有三品。
僧伽黎上者。用自肘量。
豎三橫五。下者。各減半肘。
二內名中。鬱多羅僧。
安陀會。亦有三品。
并同此量。身長大。
而肘短者。依身為量。
不依肘量。若翻此者。
亦依身量。其條數壇隔法者。
安陀會五條。一長一短。
#CB15106;多羅僧七條。
兩長一短。其僧伽黎。
條數九種不同。謂九條。
十一條。十三條。十五條。
十七條。十九條。二十一條。
二十三條。二十五條。
壇隔者。初三兩長一短。
次三三長一短。後三四長一短。
過此以上。便成破衲。
不堪持故。其縫刺法。
依稻田畦勢。而割截之。
葉向兩邊。不應一靡。
葉有三別。謂上中下。
上者濶四指。狹齊兩指。
二內名中。凡為小壇。
當大壇半。然小壇。
望大壇。裁割之時。
更須增其半葉。一縫作了之後。
方始明闇。正得相應。
異此非也。內法傳云五天法服。
任刺任縫。內葉外緣一寸。
外緣有刺三道。內葉悉皆縫合。
又西國三衣。並皆刺葉令合。
唯獨東夏。開而不縫。
詳觀律檢。實無開法。
親問北方諸國。行四分律處。
俱同刺葉。全無開者。
西方若得神州法服。
縫合乃披。諸部律文。
皆云刺合。宣律師問天人云。
比見西域僧來。多縫衣葉者何。
答曰。此佛滅後。將二百年。
北天竺僧。與外道同住。
外道嫉之。密以利刀內衣葉中。
同往王所。外道告王。
沙門釋子。內藏利刀。
欲將害王。因告檢獲。
由此普誅一國比丘。
時有耶舍阿羅漢。
令諸比丘。權且縫合。
為絕命難。此乃彼方因事權制。
非佛所開也四分律云。
新衣聽一重作安陁會。
及#CB15106;多羅僧。
二重作僧伽黎。若故衣。
聽二重作五條七條。
四重作大衣。若糞掃衣。
隨意多少重數。內法傳云。
著衣及施#CB17335;紐法者。
可取五肘之衣。疊作三襵。
肩頭疊處。去緣五指許。
安其方貼可方五指。
周刺四邊。當中穿為小孔。
用安衣#CB17335;。
其#CB17335;。
或絛。或帛。麤細如衫#CB17335;相似。
可長兩指。結作固心。
餘者截却。將#CB17335;穿孔。
向外牽出。十字交繫。
便成兩#CB17335;。
內紐此中。其胸前疊處。
緣邊安紐。亦如衫紐。
即其法也。衣之下畔。
#CB17335;紐亦施。
隨意倒披。是聖開許。
兩頭去角。可八指許。
各施一 #CB17335;一紐。
此為食時所須。反襵胸前。
紐使相合。此成要也。
凡在寺內。或時對眾。
必無帶紐。及籠肩披法。
若向外遊行。并入俗舍。
方須帶紐。餘時但可搭肩而已。
屏私執務。隨意反抄。
若對尊容。事須齊整。
以衣右角。寬搭左肩。
垂之背後。勿安肘上。
若欲帶紐。即須通肩披已。
將紐內#CB17335;。
迴向肩後。勿令其脫。
以角搭肩。衣便繞頸。
雙手下出。一角前垂。
阿育王像。正當其式。
出行執傘。形儀可愛。
即是依教齊整著上依也〔著衣之法。
失之久矣。故此略出其大綱。
如樂正法者。當復本式〕。
律攝云。著大衣。不應作務。
不在道行。不裹胯坐。
及披而臥。不赤體披。
禮拜之時。衣勿拂地。
不裹膝頭。亦不於下二衣上坐臥。
若無餘物。聽用。為襯坐臥。
無犯。凡著衣服。應捨三種心。
一喜好玩飾心。二輕賤受用心。
三矯覓名稱心。詐著弊衣。
欲令他知。有德有行。
如是三心。皆不應作。
但求壞色。趣得充身。
順大師教。進修善品。
應生五種心。一知量。
度量而用。勿使傷損。
二知間隙。不可頻著一衣。
臭而疾破。三知思察。
來處極難。作報恩心。
受用之時。勿為非法。
四知時。寒熱適時。
受用合度。五知數。
十三資具。足得資身。
多畜貯衣。長貪廢業。
若衣緣斷壞者。應以物貼。
或用線繚。若見有孔。
應可補貼。如總爛壞。
不堪料理者。應作燈炷。
或可斬碎。和牛糞作泥。
用塞柱孔。或泥墻壁。
如是用時能令施主所捨福田。
任運增長。
other:: 
## 僧祗支
○僧祗支 ^217c12

僧祗支。或云僧脚崎。
梵語也。此云覆膊。
亦云掩腋。豎二肘。
橫五肘。佛制恐污三衣。
其披著法。應出右肩。
交搭左膊。房中恒著。
唯此與裙。出外禮尊。
任加餘服。此是沙門本儀。
自法流東土。僧皆如是。
去聖時遙。乃類俗服。
同著袖衣。其偏衫者。
亦此方所制。因魏帝請僧入內供養。
宮人見僧偏袒右肩。
不以為善。遂作偏衫施僧。
縫於左邊僧祗支上。
因名偏衫。今隱祗支之名。
而號兩袖者曰偏衫。
若欲作者。須開後縫。
截領。方存魏制元式也。
other:: 
## 涅槃僧
○涅槃僧 ^218c22

涅槃僧。亦云泥伐散那。
唐言裙。橫五肘。豎二肘。
著時繞身既訖。擡使過臍。
右手牽其左邊上角在內。
牽向腰之右邊。左邊上裙。
取外邊而掩左畔。
兩手兩畔。舉使正平。
中間矗直。即成三襵。
後以兩手各蹙至腰。
俱將三疊。向後掩之。
兩角各擡三指。俱插向脊。
使下入腰間可三指許。
斯則縱未繫絛。亦乃著身不落。
後以絛或帶。長五肘許。
鈎取正中。舉向臍下。
抹裙上緣。向後雙排。
交度前抽。傍牽左右。
各以一手。勞壓兩邊。
纏兩絛可令三度。
有長截却。少則更添。
絛帶之頭。不合縙綵。
斯謂圓整著裙。成薩婆多部儀也。
然四部之殊。以著裙表異。
一切有部。則兩邊向外雙襵。
大眾部。則右裙蹙在左邊。
向內插之。不令其墮。
西方婦女著裙。與大眾部無別。
上座部。正量部。制亦同斯。
但以向外直翻。傍插為異。
尼則準部如僧。全無別體。
故西域記云。既無帶襻。
其將服也。集衣為襵。
束帶以絛。襵則諸部各異。
色乃黃赤不同。正言。
泥縛些那。舊曰涅槃僧。
訛也。
other:: 
## 尼師壇
○尼師壇 ^218c42

尼師壇。梵語也。此云坐具。
亦云隨坐衣。又云隨足衣。
謂將隨行。以便坐臥。
不得離故。佛言。為身。
為衣。為臥具。故制畜之。
長佛二磔手。廣一磔手半。
更增廣長各半磔手。
佛一磔手。準有一尺八寸。
又云佛一磔手。當中人三磔手。
若準四分律。長當四尺五寸。
廣當三尺六寸。根本部長當五尺四寸。
廣當二尺七寸。其增長。
不增廣也。五分律云。
續一磔手者。截三分。
續長頭。餘一分貼四角。
不貼則已。今時緣四邊。
貼四角。本此也。號四角為四天王者。
謬之甚也。義淨三藏云。
此中制意。本謂襯替臥具。
恐有所損。不擬餘用。
然其大量。與自身等。
頂上餘有一磔手在。
斯乃正與臥具相當。
若其量小。不堪替臥。
敷地禮拜。深乖本儀。
若故違聖制。誰當代罪。
內法傳云。禮拜敷其坐具。
五天所不見行。其所須者。
但擬眠臥之時。護他氈席。
若用他物。新故並須安替。
如其己物。故則不須。
勿令污染。虧損信施。
雜事律云。苾芻不應無坐具。
輙出外行。違者得越法罪。
若其意。即擬還來。
遇有他緣。不及歸者。
當於彼處宿。不應夜行。
可於同梵。行者。借替充事。
如其無者。取七條衣。
疊為四重。將替氈褥。
少睡多覺。以至天明。
凡為坐具。應作兩重。
染令壞色。十誦律云。
新者兩重。故者四重。
不應單作。若先受者。
不應捨。勤伽論云。
若離宿。不須捨。但作吉羅悔過。
若欲作新坐具。當取故者。
縱廣一磔手。貼新者上。
為壞色故。若無故者則已。
戒因緣經云。取故者緣四邊。
以亂其色。律攝云。
所以貼者。為令牢故。
若無全者。廣合集故物而貼之〔既為牢故。
帖中亦得也〕。戒壇經云。
尼師壇。如塔之有基也。
汝今受戒。即五分法身之有基也。
良以五分。由戒而成。
若無坐具。以坐汝身。
則五分定慧。無所從生。
其餘作法。廣如律中。
other:: 
## 鉢多羅
○鉢多羅 ^219a30

鉢多羅。梵語也。此譯為鉢。
義云應器。謂體色量。
三皆應法。體用瓦及鐵。
色以麻子杏子等。
熏作黑赤。或孔#CB15179;咽色。
及鴿色也。量分大小。
大者三斗。小者一斗半〔準唐斗大鉢受一斗。
小鉢受五升。按薩婆多諭。
大鉢受秦升三升。
小鉢受一升半〕。鉢上不得作卍字。
及書己名字。不聽畜金銀銅錫等鉢。
是白衣器。不聽畜木鉢。
是外道器。聽作鉢囊。
應作帶。絡肩而行乞食。
若在平時。應作鉢龕。
鉢籠貯之。若有病。
聽用匙箸。梵語云。
俱夜羅。此云隨鉢器。
即匙箸鍵#CB01347;等。
鍵#CB01347;者。
淺鐵鉢也。今呼為鐼子。
訛也。律云。鍵#CB01347;入小鉢。
小鉢入次鉢。次鉢入大鉢。
如是等。皆聽畜之。
復聽畜歠粥器。飲水器。
即碗甌等然過午後。
必以#CB01926;揩淨洗。
無食膩氣。方聽用之飲水〔熏鉢法。
備載律中。鍵音#CB05418;。
#CB01347;音咨。
鐼音訓〕。
other:: 
## 濾囊
○濾囊 ^219b44

梵語。鉢里薩羅伐拏。
此云濾水羅。僧祗律云。
受具足戒已。要當畜漉水囊。
應法澡罐。行時應持漉囊。
若無者。下至受持#CB15106;多羅僧一角頭。
觀水時。不應以天眼看。
亦不得使闇眼人看。
看時當至心。不得太速。
不得太久。當如大象一迴頃。
無蟲應用。有蟲應漉用。
若蟲極細微者。不得就用洗手面。
及大小行。律攝云。
凡一觀水。始從日出。
迄至明相未出已來。
咸隨受用。應知濾物。
有其五種。一謂方羅。
二謂法瓶〔陰陽瓶也〕。
三謂君持迦。〔此云瓶也。
以絹鞔口。細繩繫項。
沉放水中。擡口出半。
待滿引出。仍須察蟲。
無乃方用〕四酌水羅〔以絹作小團羅子〕。
五衣角羅。義淨三藏云。
水羅是六物之數。
不得不持。若行三五里。
無羅不去。若知寺不濾水。
不合#CB04432;食。
渴死長途。足為龜鏡。
如來聖教。慈悲為本。
所制戒律。罪有性遮。
遮則凖事合輕。性乃理應從重。
性罪之內。殺生最初。
是故智人。特宜存護。
若將此為輕者。更復何成重哉。
設使學通三藏。坐證四禪。
鎮想無生。澄心空理。
若不護命。依教奉行。
終亦不免佛所訶責。
十惡初罪。誰代受之。
復有令人耕田種植。
規求小利。不見大尤。
水陸俱傷。殺生無數。
斯之罪咎。欲如之何。
直如束手泉門。任他處分。
故經云。殺生之人。
當墮地獄。餓鬼。畜生。
設得為人。短命多病。
哀哉此苦。誰當受之。
脫有能為。善哉甚善。
可謂釋迦末法。共結慈念之因。
彌勒初成。俱證無生之果〔三衣鉢具濾囊。
是比丘際身之六物也〕。
other:: 
## 軍遲
○軍遲 ^219c24

軍遲。或作君持迦。
皆梵語也。此云瓶。
西域記云。即澡瓶也。
尼畜軍持。僧畜澡罐。
謂雙口澡罐。雜事律云。
軍持著#CB01040;。
澡罐口開。寄歸傳云。
瓶有二枚。淨者咸用瓦甆。
擬非時飲用。淨手方持。
必須安於淨處。觸者。
任兼銅鐵。乃便利所須。
觸手隨執。可於觸處置之。
其作瓶法。葢須速口。
頂出尖臺。可高兩指。
上通小穴。麤如銅箸。
飲水可在此中。傍邊則別開圓孔。
罐口令上。豎高兩指。
孔如錢許。添水宜於此處。
可受二三升。小成無用。
other:: 
## 錫杖
○錫杖 ^220a30

梵語。隙棄羅此言錫杖。
由其振時作錫錫聲。
故十誦律名聲杖。
以聲立名。體任銅鐵。
不局錫為。義淨三藏云。
言錫杖者。梵語喫棄羅。
即是鳴聲之義。古人譯為錫杖者。
意取錫作聲鳴。杖錫任情稱就。
目驗西方。所持錫杖。
頭上唯有一股鐵圈。
可容二三寸。安其錞管。
長可四五指。其竿用木。
麤細隨時。高與肩齊。
下安鐵纂。可二寸許。
其環或圓或匾屈合中間。
可容大指。或六或八。
穿安股上。銅鐵任情。
元斯制意。為乞食時。
防其牛犬。何用辛苦。
擎奉勞心。而復通身是鐵。
頭上復安四股。重滯將持。
非常冷澀。非本制意也。
錫杖經云。智杖。德杖。
以彰顯聖智。行功德本。
聖人之表幟。賢士之明記。
趣道法之正幢。建念義之志。
三世諸佛。皆執持之。
二股六環是迦葉佛制。
四股十二環是釋迦佛制。
雖然如是種種分別表釋。
虔恭奉持。悉非本制。
按此一經。文異諸部。
上古亦判之為偽。
以其文非正譯。詞乖佛語。
智者當捨一。而從諸也。
雜事律云。不應以杖打狗。
應舉怖之。怖時惡狗若瞋。
應取一抄飯擲地令食。
至乞食家。可一二度搖。
無人出問。即須行去。
不應久搖。五百問中。
持錫有多事。能警惡蟲毒獸等。
other:: 
## 數珠
○數珠 ^220b2

梵語。鉢塞莫。或云阿唎吒迦〔二合〕。
此言數珠。木槵子經云。
若欲滅煩惱。當貫木槵子一百八箇。
常自隨身。至心稱南無佛陁。
南無達磨。南無僧伽名。
乃過一子。如是漸次。
乃至千萬。能滿二十萬遍。
身心不亂。除諂曲。
捨命得生炎摩天。
若滿百萬遍。當除百八結業。
獲常樂果。瑜伽念珠經云。
金剛手菩薩在世尊前。
而說偈言。
　　珠表菩薩之勝果　於中間滿為斷漏
　　繩線貫串表觀音　母珠以表無量壽
　　慎莫驀過越法罪　皆由念珠積功德
　　硨磲念珠一倍福　木槵念珠兩倍福
　　以鐵為珠三倍福　熟銅作珠四倍福
　　水精真珠及諸寶　此等念珠百倍福
　　千倍功德帝釋子　金剛子珠俱胝福
　　蓮子念珠千俱胝　菩提子珠無數福
　　佛部念珠菩提子　金剛部法金剛子
　　寶部念誦以諸寶　蓮華部珠用蓮子
　　羯磨部中為念珠　眾珠間雜應貫串
　　念珠分別有四種　上品最勝及中下
　　一千八百以為上　一百八珠為最勝
　　五十四珠以為中　二十七珠為下類
　　二手持珠當心上　靜慮離念心專注
　　本尊瑜伽心一境　皆得成就理事法
　　設安頂髻或掛身　或安頸上或安臂
　　所說言論成念誦　以此念誦淨三業
　　由安頂髻淨無間　由帶頸上淨四重
　　手持臂上除眾罪　能令行人速清淨
　　若修真言陀羅尼　念諸如來菩薩名
　　當獲無量勝功德　所求勝願皆成就
other:: 
## 和南
○和南 ^220b44

和南。或云槃談。正梵音言。
畔睇。或云畔憚南。
此云敬禮。律云。年少比丘。
應以五法。禮上座比丘。
應偏露右肩。脫革屣。
右膝著地。捉上座足。
言。大德我和南。僧祗律云。
禮拜不得如啞羊。
當相問訊云。少病。
少惱。安樂不。又和南有三種。
謂身口心。身者。前人若坐若立。
頭面禮足。是名身。
口者。若前人遠遙。
合掌低頭言。和南。
是名口。心者。若彼背去。
應合掌作敬。是名心恭敬。
寄歸傳云。夫禮敬之法。
須合其儀。若不順教。
則平地顛蹶。故佛言。
有二種污觸。不應受禮。
亦不禮他。若違教者。
拜拜皆招惡作之罪。
一是飲食污。二是不淨污。
若於大眾聚集齋會之次合掌即是致敬。
故亦不勞全禮。禮便違教。
或迮閙處。或不淨地。
或途路中。禮亦同犯。
若在餘時。即應全禮。
如佛告鄔波離。凡是口云。
我今敬禮。但是口業伸敬。
或時曲躬口云畔睇。
此雖是禮。而未具足。
然有二種禮敬。一者五輪著地。
二者兩手捉腨。口云我今敬禮。
彼云無病。若不爾者。
俱得越法罪。又凡禮拜者。
意在敬上。自卑之儀。
欲致敬時。及有請白。
先整法衣。搭左肩上。
擪衣左腋。令使著身。
即將左手向下掩攝衣之左畔。
右手隨所掩之衣裙。
既至下邊。卷衣向膝。
兩膝俱掩。勿令現身。
背後衣緣。急使近身。
所掩衣裳。莫遣垂地。
足跟雙豎。脊須平直。
十指布地。方始叩頭。
然其膝下。迥無衣物。
復還合掌。復還叩地。
慇懃致敬。如是至三。
必也尋常一禮便罷。
中間更無起義。西國見為三拜。
人皆怪之。如經律云。
來至佛所。禮佛雙足。
在一邊坐。不云敷坐具禮三拜。
在一邊立。斯其教矣。
凡是坐者。皆足蹋地。
曾無貼膝之法也。
若雙膝著地。平身合掌。
乃是香臺瞻仰。讚歎之容也〔西國稱佛殿為香臺也。
下明禮佛儀〕。然西國禮敬。
盛傳讚歎。但有才人。
莫不於所敬之尊。
而為稱說。震旦之地。
自古相傳。但知禮佛題名。
多不稱揚讚德。何者。
聞名但聽其名。罔識智之高下。
讚德。俱陳其德。名乃體德之弘深。
即如西方制底畔睇〔禮塔也〕。
及常途禮敬。每於晡後。
或黃昏時。大眾出門。
繞塔三帀。香花具設。
並悉蹲踞。令其能者。
作哀雅聲。明徹弘朗。
讚大師德。或十頌。
或二十頌。次第還入寺中。
令一經師。升獅子座。
讀誦少經。所誦之經。
多誦三啟。謂初讚三尊。
次述正經。後陳迴向發願。
經了之時。大眾皆云善哉。
經師乃下座。大眾隨次第而禮獅子座。
次禮上座。若其眾大。
過三五人。餘皆一時望眾起禮隨情而去〔餘如四分律標釋中廣明〕。
按齊代。西國三藏勒那法師。
覩此邊方。不閑禮法。
情同猿馬。乃譯出七種禮法。
一名我慢心禮。謂依位次。
心無恭敬。情不殷重。
意馳外境。五輪不具。
三業馳散。如碓上下也。
二名唱和求名禮。
謂心無淨想。隨口稱名。
麤整威儀。身心詐恭見人則身輕急禮。
人去則身惰心疲。
稍似恭敬。非真供養。
葢心散而口唱也。
三名身心恭敬禮。
謂聞唱佛名。便念佛身相好具足。
如在目前。情無厭足。
心想現前。專注無昧。
導利人天。功德雖大。
猶未是智。後多退沒也。
四名發智清淨禮。
謂由達佛境界。自心虗通。
知本無礙。隨心現量。
禮一佛。即禮一切佛。
一切佛。即是一佛。
以佛法身。體用融通。
故禮一拜。遍通法界。
法僧加敬。體亦同然。
雖三相別。性理無殊。
故知一禮。則一切禮。
乃至六道四生。同作佛想。
供養禮拜。自淨身心。
蕩蕩無礙。一禮一起。
即是淨業無窮。果報無限也。
五名通入法界禮。
謂觀自身心等法。
從本已來。不離法界。
佛我自性平等。本無增減。
今禮一佛。即遍禮諸佛。
如一室懸百千鏡。
鏡皆像現。#CB06171;相涉入。
鏡無不照。影無不現。
佛身清淨。明逾彼鏡。
一身既爾。乃至一切法界凡聖之身悉同。
又諸佛德用既齊。
名號亦等。隨稱何名。
名無不盡也。六名正觀修誠禮。
謂明禮自身佛。不緣他佛。
以一切眾生自有佛性。
平等正覺。但為迷故。
己身佛性。長認為惡。
若謂己身極惡。無佛性者。
縱敬他身。終成無益。
若能返照本覺。則解脫有期。
如涉遠途。要藉自身。
欲見佛性。要觀己佛。
法僧亦爾。同體無二也。
七名實相平等禮。
謂前猶存有禮有觀。
自他兩異。今此一禮。
無自無他。凡聖一如。
體用無二。無聖可恭。
無凡可慢。以實相離念。
不可以心取。不可以相求。
去高下。離尊卑。動靜一如。
恭慢齊固。內行平等。
外順修敬。內外合宜。
是名平等禮也。
w:: 
# 附諸名相
○附諸名相佛 ^221a8

梵音具足名佛陀。
此云覺者。覺具三義。
一自覺。謂悟性真常。
了惑虗妄。二覺他。
謂運無緣慈。度有情界。
三覺行圓滿。謂窮源極底。
行滿果圓也達磨 ^222a14

此言法。是執持之義。
軌生物解。任持自性也僧 ^222a20

具云僧伽。此言眾。
四比丘已上之稱。
即清淨持戒和合之眾也比丘 ^222a24

有六義。一乞士。二破惡。
三怖魔。四淨命。五除饉。
六能持戒。新名苾芻苾芻 ^222a28

即比丘之別音也。
古人取西國之草。
具五德。以喻出家人也。
一體性柔軟。喻能折伏身語麤獷。
二引蔓傍布。喻傳法度人。
連綿不絕。三馨香遠聞。
喻戒德芬馥。為眾所聞。
四能療疼痛。喻能斷煩惱毒害。
五不背日光。喻常向佛日故和尚 ^222a32

亦云和上。正梵音云鄔波#CB00501;耶。
此云親教師。謂親從受業。
由能教出離法故。
又云力生。謂入法門中。
受微妙法。葢師之力。
生長法身。出功德財。
養智慧命。功莫人焉阿闍黎 ^222a42

此言軌範師。謂能教弟子法則也。
有五種。一受十戒闍黎。
二受大戒羯磨闍梨。
三教授闍梨。四受經闍黎。
五依止阿闍黎頭陁 ^222b2

新云杜多。此云抖擻。
謂抖擻三界煩惱故也。
其行十二法。一住阿蘭若。
二常乞食。三納衣。
四一座食。五節量食。
六中後不飲果漿。
七冢間住。八樹下宿。
九露地住。十常坐不臥。
十一次第乞食。十二但三衣沙門 ^222b8

此言功勞。謂修道有多勞也。
亦云勤息。謂勤行眾善。
止息諸惡。義訓勤行。
謂勤行取涅槃故。
此有四種。一勝道沙門。
即佛等。二說道沙門。
謂說正法者。三活道沙門。
謂修諸善品者。四污道沙門。
謂諸邪行者菩薩 ^222b18

具云菩提薩埵。此言導有情。
上求佛道。下化眾生也。
別名大士。又名開士。
開眾生信心也。又名高士。
高出凡夫小乘也辟支佛 ^222b28

此云緣覺。以觀十二緣生。
而悟道故。亦云獨覺。
謂出無佛世時。無師自悟故也阿羅漢 ^222b34

此言無著。又言不生。
謂後世中。更不受生死果報故袈裟 ^222b38

韻作#CB07597;#CB01316;。
音加沙。至葛洪字苑。
始改從衣。謂是法服也。
然此是梵音。正云加沙野。
又云迦羅沙曳。此云不正色。
亦云壞色。即赤色也。
此乃因色名衣。出家五眾。
並皆著之。真諦雜記云。
袈裟是外國三衣之名。
名含多義。或名離塵服。
由斷六塵故。或名消瘦服。
由割煩惱故。或名忍辱鎧。
或名蓮華服。服者離著故。
或名間色服。以青黑赤三如法色。
所成故。法苑云。夫袈裟為福田之服。
如敬佛塔。涅槃僧。
為襯身之衣。尊之如法。
衣名消瘦。取能消瘦煩惱。
鎧名忍辱。取能降伏眾魔。
亦喻蓮華。不為污泥所染。
亦名幢相。不為邪眾所傾。
亦名田文之相。不為見者生惡。
亦名救龍之服。不為金鳥所食。
亦名降邪之服。不為外道所壞。
亦名不正之色。不為俗染所貪。
是以教有內外之別。
人有道俗之異。在家則依乎外教。
服先王之法服。順先王之法言上有事親敬君之禮。
下有妻子官榮之戀。
此則恭孝之躅。理叶儒津。
出家則依乎內教。
服諸佛之法服。行諸佛之法行。
上捨君親愛敬之重。
下割妻子官榮之好。
以禮誦之善。自資父母。
行道之福。以報國恩之重。
既許不以毀形易服為過。
豈宜責以敬親事君之禮。
是故剃髮之晨。天魔聞而遙怖。
染衣之日。帝釋見而遠歡。
戲女聊披。無漏遂滿。
醉人暫前。惡緣即捨。
龍子賴而息驚。象王見而止怯。
故知三領法衣蔽身儉用。
三種壞色伏我愛情。
既倣稻田。自成應供之德。
遠同先佛。實遵和敬之道。
出塵反俗。所貴如斯者乎三聚淨戒 ^222b42

一攝律儀戒。謂無惡不斷。
起正道行。是斷德因。
終成法身。然止即是持。
作便是犯。二攝善法戒。
謂無善不修。起助道行。
是智德因。終成報身。
然作即是持。止便是犯。
三攝眾生戒。謂無生而不度。
起不住道行。是恩德因。
終成應身。然作即是持。
止便是犯持戒三心 ^222c46

一厭有為心。二求趣菩提心。
三悲念有情心飯有三德 ^223a10

一輕軟。二淨潔。三如法食表三聚 ^223a14

初匙時。斷一切惡。
中匙修一切善。後匙度一切眾生護三歸神 ^223a16

若人受三歸依。天帝敕九神衛護。
歸依佛有三神。一名陀摩斯那。
二名陀摩婆羅那。
三名陀摩流支。歸依法有三神。
一名法寶。二名訶責。
三名辯意。歸依僧有三神。
一名僧寶。二名護眾。
三名安隱。若依灌頂經。
則四天王遣三十六善神衛護之護五戒神 ^223a20

若人受持五戒。天帝敕四天王。
遣二十五神營護其身。
萬事吉祥。殺戒五神。
一名波吒羅。二名摩那斯。
三名婆睺那。四名呼奴吒。
五名頗羅吒。盜戒五神。
一名法善。二名佛奴。
三名僧喜。四名廣頞。
五名慈善。婬戒五神。
一名貞潔。二名無欲。
三名淨潔。四名無染。
五名蕩滌。妄戒五神。
一名美音。二名實語。
三名質直。四名直答。
五名和合語。酒戒五神。
一名清素。二名不醉。
三名不亂。四名無失。
五名護戒。如是每戒五神。
則二百五十戒。有千五百善神衛護之食有四時 ^223a32

一早起諸天食。二日中諸佛食。
三日西畜生食。四日暮鬼神食一切眾生依四食住 ^223b4

一段食。謂飯#CB00595;豆肉等。
二觸食。謂男女相對觸。
則終日不食而自飽也。
三思食。謂以意思。
能資潤諸根壽命。
如魚鱉虵蝦蟆等。
四識食。如地獄。畜生。
及無邊識處天等。
皆用識持以為其食四利須食 ^223b8

一資身為道。二養身中蟲。
三生施者福。四破自餓外道邪見乞食四意 ^223b18

一福利群生。二折伏憍慢。
三知身有苦。四除去滯著乞食四分 ^223b22

一奉同梵行者。一與窮乞人。
一與諸鬼神。一分自食毗尼四義 ^223b26

一是佛法中平地。
萬善由之而生。二一切佛子皆依戒而住。
一切眾生依戒而有。
三是趣涅槃之初門。
四是佛法瓔珞。能莊嚴佛法故謙下獲四德 ^223b30

一遠惡趣。不受旁生。
二不被輕毀。三常為人天恭敬。
四惡友怨敵。不能凌突食存五觀 ^223b36

一計功多少。量彼來處。
謂一鉢之飯。作夫汗流猶多。
二忖己德行。全缺應供。
謂全則宜受。缺則不可。
二防心離過。貪等為宗。
謂離貪瞋癡也。四正是良藥。
為療形枯。謂饑渴病故。
須食為藥。五為成道故。
方受此食。謂不食即病。
道業無成矣中後不食有五福 ^223b40

一少婬。二少睡。三得一心。
四少下風。五身得安隱。
亦不作病乞食遮五處 ^223c2

一唱令家。二旃陀羅家。
三沽酒家。四官家。
五婬女家入俗舍有五法 ^223c6

一入門小語。二攝身口意。
三卑躬。四善護諸根。
五威儀庠序。令人生善信嚼楊枝有五利 ^223c10

楊枝者亦云齒木。
梵語彈多坭瑟搋。
此云齒木。除漆樹。
毒樹。菩提樹。不用。
其祚條。楮。桃。槐。柳。
蒼耳根。以苦澁辛辣者為佳。
長者一磔手。短者四指。
有云長者尺二寸。
短者六寸。大者如小指。
小者如箸。嚼一頭半寸許如絮。
徐刷牙關。以水再三淨潄。
棄之勿咽。不聽純嚼皮。
及去皮者。不聽雜葉嚼。
并二三條嚼。不嚼楊枝有五過失。
一口氣臭。二不別味。
三增益痰癊。四不引食。
五眼不明。嚼有五利益。
反上是也。寄歸傳云。
每日旦朝。須嚼齒木。
楷齒刮舌。務令如法。
盥潄清淨。方行禮敬。
若其不然。受禮禮他。
悉皆得罪。若其嚼時。
逼近尊人。宜將左手掩口。
用罷擘破屈而刮舌。
既已。即可俱洗棄之屏處。
凡棄齒木。若口中吐水。
及以涕唾。皆須彈指經三。
或時謦欬過兩若不爾者。
棄便得罪。若牙中食在。
舌上膩存。未將淨水重潄已來。
涎唾必須外棄。若日時過。
更犯非時。然西國法。
俗嚼齒木。自是恒事。
三歲童子。咸即教為。
聖教流俗。俱通利益。
律云。若路行時。齒木卒求難得。
應用澡豆土屑等。
以水三徧淨潄已。
隨意餐食。若楊柳枝。
及諸枝生種。須淨人以火淨。
或去芽已。從彼受取。
然後嚼之。方免壞生種罪也五法助戒 ^223c14

一信。二慚。三愧。四善知識。
五宗敬戒持律人有五德 ^224a8

一戒品堅牢。二善勝諸怨。
三眾中斷事無畏。
四若疑悔。能開解。
五善持毗尼。令正法久住破戒有五過失 ^224a10

一自害。二為智者所呵。
三惡名流布。四臨終時悔恨。
五死墮惡道破戒有五衰 ^224a16

一求財不得。二設得耗散。
三眾不愛敬。四惡名流布。
五死入地獄跏趺五利 ^224a20

一最安隱。二心不散。
三魔王怖。四異外道。
五心易定旋塔有五事 ^224a24

一低頭視地。二不得傷蟲。
三不得左右視。四不得唾地。
五不與人語旋塔得五福 ^224a28

一後世得端正好色。
二得好音聲。三得生天上。
四生王候家。五得涅槃道比丘以五事故經營 ^224a32

一報佛恩故。二長養佛法故。
三滅凡劣眾。自貢高故。
四將來弟子折伏憍豪故。
五發啟將來福業故僧具六和 ^224a36

一身和同住。二口和無諍。
三意和同悅。四戒和同修。
五見和同解。六利和同均六度華梵 ^224a42

梵語檀那。華言布施。
度慳貪障。梵語尸羅。
華言清涼。謂息諸熱惱。
度破戒障。梵語羼提。
華言忍辱。度瞋恚障。
梵語毗利耶。華言精進。
度懈怠障。梵語禪那。
華言靜慮。度散亂障。
梵語般若。華言智慧。
度愚癡障六味 ^224a46

苦。酸。甘。辛。鹹。淡七菩提分 ^224b8

一擇法。二精進。三喜。
四除。五捨。六定。七念八聖道分 ^224b10

一正見。二正思惟。
三正語。四正業。五正命。
六正精進。七正念。
八正定尼修八敬 ^224b14

善見律云。佛初不度女人出家。
為滅正法五百年。
後為說八敬。聽出家。
依教行故。還得千年。
今時不行。隨處法滅。
會正記云。佛成道後十四年。
姨母求出家。佛不許度。
阿難為陳三請。佛令慶喜傳八敬向說。
若能行者。聽汝出家。
彼報言。頂戴侍。言八敬者。
一者百歲比丘尼。
見初受戒比丘。當起迎送。
禮拜問訊。請令坐。
二者比丘尼不得罵謗比丘。
三者不得舉比丘罪。
說其過失。比丘得說尼過。
四者式叉摩那已學於戒。
應從眾僧求受大戒。
五者尼犯僧殘。應半月在二部僧中。
行摩那埵。六者尼半月內。
當於僧中求教授人。
七者不應在無比丘處夏安居。
八者夏訖。當詣僧中求自恣人。
如此八法。應尊重恭敬讚歎。
盡形壽不應違。今述頌曰。
禮不罵謗不舉過。
從僧受戒行摩那。
半月僧中求教授。
安居近僧請自恣菩薩應修八法 ^224b18

經云。菩薩成就八法。
於諸佛前。蓮華化生。
一乃至失命因緣。
不說他過。二化人令歸依三寶。
三安置一切於菩提心。
四梵行不染。五造如來像。
安於華座上。六能除眾生憂惱。
七於貢高人。常自謙下。
八不惱他人粥十利 ^224b48

一增色。二增力。三益壽。
四安樂。五詞清。六語辨。
七消宿食。八除風。
九消饑。十消渴十纏 ^224c10

一忿恚。二覆罪。三睡。
四眠。五嬉遊。六躁動。
七無慚。八無愧。九慳。
十嫉十使 ^224c14

即十煩惱。一身見。
二邊見。三見取。四戒取。
五邪見。六貪。七瞋。
八癡。九慢。十疑。沙門日用卷下〔終〕
 ^224c18
