
undefined:: 天聖廣燈錄卷第四　　　〔宋實〕
other:: 
## 第十六祖羅睺羅多尊者
第十六祖羅睺羅多尊者
迦毗羅國人也。行化至室羅筏城。
有河名曰金水。見五佛影。
乃曰。此河之源。凡五百里。
僧伽難提居於彼處。
如來誌一千秊後。
當紹聖位。語已。泝流而上。
至一大山石窟中。
僧伽難提安然在定。
尊者伺之。曰。汝身定邪。
心定邪。 ^433c43

難提曰。身心俱定。 ^434a6

尊者曰。身心俱定。
何有出入。
曰。雖有出入。不失定相。
如金在井。如金出井。
世相去來。金體常寂。 ^434a8

尊者曰。水金在井。
若金出井。金無動靜。
何物出入。 ^434a10

曰。言金動靜。何物出入。
言金出入。金非動靜。 ^434a12

尊者曰。若金在井。
出者何金。若金出井。
在者何物。 ^434a14

曰。金若出井。在者非金。
金若在井。出者非物。 ^434a16

尊者曰。此義不然。
曰。彼理非著。 ^434a18

尊者曰。此義當墮。
曰。彼義不成。
尊者曰。彼義不成。
我義成矣。 ^434a20

曰。我義雖成。法非我故。
尊者曰。我義已成。
我無我故。 ^434a22

曰。我無我故。復成何義。
尊者曰。我無我故。
成於汝義。 ^434a24

曰。仁者師於何聖。
得是無我。
尊者曰。我師迦那提婆。
證是無我。 ^434a26

難提偈曰。
　　稽首提婆尊　而出於仁者　仁者無我故
　　我欲師仁者 ^434a28

羅睺羅多以偈答曰。
　　我已無我故　汝須見我我　汝若師我故
　　知我非我我 ^434a34

難提心意豁然。願師度脫。
胡跪而說偈曰。
　　三界一明燈　迴光而照我　十方悉開朗
　　如日虗空住　我得遇大聖　願依師解脫
　　志誠頭面禮　唯垂賜納受 ^434a40

尊者曰。汝心解脫。
自性清淨。語已。即以右手持金鉢。
舉至梵宮。取彼香飯。
將齋大眾。而大眾慮金飯少。
心各生厭。不得就食。 ^434a48

尊者曰。非我之咎。
即命僧伽難提分坐同食。
眾復訝之。 ^434b4

尊者曰。汝不得食。
由心不了故。當知與吾分座同餐者。
即過去婆羅樹王如來也。
愍物降蹟。汝輩亦莊嚴劫中已至三果。
未證無漏者也。 ^434b6

眾曰。我師神力斯可信矣。
彼云過去佛者。即切疑焉。 ^434b12

僧伽難提知眾生慢。
乃曰。自雙林示滅八百餘年。
人無至信。正念輕微。
不敬真如。唯愛神力。
言訖。以右手漸展入地。
至金剛輪際。取甘露水。
以瑠璃器持至會所。
大眾即時欽慕。作禮悔過。 ^434b14

於是尊者告僧伽難提曰。
如來以正法眼藏付囑迦葉。
次第傳授而至於吾。
吾今付汝。汝可護持。
流布將來。無令斷絕。
偈曰。
　　於法實無證　不取亦不離　法非有無相
　　內外云何起 ^434b20

僧伽難提聞已。即於座前以偈讚曰。
　　善哉大聖者　心明如日月　一光照世界
　　暗魔無不滅 ^434b30

付法已。安座示滅。
眾奉全身起塔。即前漢武帝朝也。
other:: 
## 第十七祖僧伽難提尊者
第十七祖僧伽難提尊者 ^434b36

室羅筏城寶莊嚴王子也。
生而能言。常讚佛事。
七歲即厭世樂。以偈告於父母曰。
　　稽首大慈父　和南骨血母　我今欲出家
　　幸願哀愍故 ^434b38

父母聞偈。固止之。
遂誓曰。我今不食。
自取命終。乃聽宮內出家。
命沙門禪利多就宮傳導。
經十九年。尊者每自念曰。
身居王宮。胡為出家。
一夕。天光下燭。見一大路坦平。
徐行數里。至一大山。
下有石窟焉。乃宴寂于中。
父既失子。即擯禪利多訪尋之。
不知所在。 ^434b48

尊者後遊摩提國。
忽有微風襲眾。清涼休適。
眾不知其然。尊者曰。
此道德之風也。當有聖者出世。
嗣續祖燈乎。 ^434c8

言訖。以神力攝諸大眾。
登一高峰。名寶落迦。
尊者曰。此山頂有紫雲如蓋。
聖人居此矣。 ^434c14

尊者見一童子持圓鑑直造尊者前。
尊者問。汝幾歲耶。 ^434c16

曰。我當百歲。
尊者曰。汝年尚幼。
何言百歲。 ^434c18

曰。我不會理。正當百歲。
尊者曰。汝善機耶。 ^434c20

曰。佛言。
　　若人生百歲　不解諸佛機　未若生一日
　　而得決了之 ^434c22

師曰。汝持鏡者。意何所明。
答曰。
　　諸佛大圓鏡　內外無瑕翳　兩人同得見
　　心眼皆相似 ^434c28

父母奇之。捨令出家。
尊者即與披剃受具。
名伽耶舍多。 ^434c34

時風吹銅鳴聲。尊者問曰。
鈴鳴耶。風鳴耶。
伽耶曰。非風鈴鳴。
我心鈴耳。 ^434c36

尊者曰。非風鈴鳴。
我心誰爾。
伽耶曰。俱寂靜故。
非三昧也。 ^434c38

尊者曰。善哉。繼吾嗣者。
非子而誰。即告曰。
如來以大法眼藏付囑迦葉。
如是展轉以至於吾。
吾今付汝。汝善護持。
流布將來。勿令斷絕。
汝受吾教。聽吾偈曰。
　　心地本無生　因地從緣起　緣種不相妨
　　花果亦復爾 ^434c40

付法已。攀樹而化。
眾議曰。尊者樹下歸寂。
其垂蔭後裔乎。將奉全身葬子高原。
而眾力不能舉。即就樹起塔。
當前漢昭帝朝矣。
other:: 
## 第十八祖伽耶舍多尊者
第十八祖伽耶舍多尊者 ^435a4

摩提國人也。姓#CB15106;頭藍。
父天蓋。母方聖。夢大神持鑑。
因而有娠。凡七日而誕。
體瑩如瑠璃。未甞洗沐。
自然香潔。幼好閑靜。
語非常童。持鑑出遊。
遇難提尊者。 ^435a10

至大月氏國。見一婆羅門舍有異氣。
尊者將入彼舍。舍主鳩摩羅多問曰。
是何從眾。 ^435a16

曰。佛弟子。彼聞佛號。
心神竦然。即時閉戶。
尊者有頃自扣其扉。
羅多曰。此舍無人。 ^435a20

尊者曰。答無者誰。
羅多聞語。知是異人。
遽開關延接。 ^435a22

尊者曰。者如來記。
吾滅後千年。有大士出現於月氏國。
紹隆玄化。今汝值吾。
應斯嘉運。於是鳩摩羅多發宿命智。
投滅出家。披剃受具訖。
乃告之曰。如來以正法眼藏付囑迦葉。
次第傳授而至於吾。
吾今付汝。汝善護持。
流布將來。無令斷絕。
汝受吾教。聽吾偈曰。
　　有種有心地　因緣能發萌　於緣不相礙
　　當生生不生 ^435a24

尊者付法已。踊身虗空。
現十八變。自焚其軀。
以舍利起塔。即成帝朝也。
other:: 
## 第十九祖鳩摩羅多尊者
第十九祖鳩摩羅多尊者 ^435a40

大月氏國婆羅門之子也。
昔為自在天人。見菩薩瓔珞。
忽起愛心。墮生忉利。
聞帝釋說法。復生梵天。
以根利故。善談法要。
諸天尊為導師。遂降月氏。 ^435a44

後至中天竺國。有大士名闍夜多。
問曰。我家父母素重三寶。
而甞嬰疾瘵。凡所營作。
皆不如意。而我隣家久為旃陀羅行。
而身常勇健。所作和合。
彼何幸。而我何辜。 ^435b2

尊者曰。何足疑乎。
且善惡之報。有三世焉。
凡人但見仁夭暴壽。
逆吉義凶。便為亡因果。
虗罪福。殊不知影響相隨。
毫釐靡忒。縱經百千萬劫。
亦不磨滅。時闍耶多聞是語已。
頓釋所疑。 ^435b8

尊者曰。汝雖已信三業。
而未明業從惑生。
惑從識有。識依不覺。
不覺依心。心本清淨。
無生滅．無造作．無報應．無勝負．寂寂然．靈靈然。
汝若入此法門。可與諸佛同矣。
一切善惡．有為無為。
皆如夢幻。闍夜多承言領旨。
即發宿慧。懇求出家。 ^435b14

既受具。尊者告曰。
吾今寂滅時至。如來以正法眼藏囑授迦葉。
展轉相付而至於吾。
吾今付汝。汝善護持。
流布將來。無令斷絕。
汝受吾教。聽吾偈曰。
　　性上本無生　為對求人說　於法既無得
　　何懷決不決 ^435b24

師曰。此是妙音如來見性清淨之句。
汝宜傳布。言訖。即於座上放大光明。
照曜四眾。而入寂滅。
闍夜多起塔崇奉。
即王莽時也。
other:: 
## 第二十祖闍夜多尊者
第二十祖闍夜多尊者 ^435b36

北天竺國人也。智慧淵沖。
化導無量。後至羅閱城。
數揚頓教。彼有學眾。
唯尚辯論。為之首者。
名婆修槃頭。常一食不臥。
六時禮佛。清淨無欲。
為眾所歸。 ^435b42

尊者將欲度之。先問彼眾曰。
此徧行頭陀能修梵行。
可得佛道乎。 ^435b48

眾曰。道由行證。必獲聖果。 ^435c2

尊者曰。今此頭陀與道遠矣。
不久當墮。
眾曰。尊者有何德行而譏我師。 ^435c4

尊者曰。我不求道。
亦不顛倒。我不禮拜。
亦不輕慢。我不長坐。
亦不懈怠。我不一食。
亦不雜食。我不知足。
亦不貪欲。心無所希。
名之曰道。 ^435c6

時徧行聞已。發無漏智。
歡喜讚歎尊者。而說偈曰。
　　稽首三昧尊　不求於佛道　不禮亦不慢
　　心不生顛倒　不坐不懈怠　但食無所好
　　雖慢而不遲　雖急而不躁　今我遇尊者
　　和南依師教 ^435c10

尊者謂眾曰。會吾語否。
吾所以然者。為其求道心切。
夫絃急即斷。故吾不贊。
令其住安樂地。入于佛慧。
復告徧行頭陀曰。
吾適對眾抑挫仁者。
得無惱於衷乎。 ^435c22

曰。我憶念過去劫前。
生安樂國。師於智者月淨。
記我當證斯陀含。
時有大光明菩薩出世。
我以老故。#CB15081;杖禮謁。
師叱我曰。重子輕父。
一何鄙哉。時我自謂無過。
請師示之。師曰。汝禮大光明菩薩。
以杖倚壁#CB15148;佛面。
以此過慢。退失二果。
我悔咎以來。聞諸惡言。
如風如響。惟願尊者大慈。
以妙法垂誨。 ^435c28

尊者曰。汝久殖德本。
當繼吾宗。如來以大法眼藏密傳迦葉。
次第囑授而至於吾。
吾今付汝。汝善護持。
流布將來。勿令斷絕。
汝受吾教。聽吾偈曰。
　　言下合無生　同於法界性　若能如是解
　　通達事理竟 ^435c38

尊者付法已。不起于座。
奄然歸寂。闍維。收舍利起塔。
即漢明帝朝也。
other:: 
## 第二十一祖婆修槃頭尊者
第二十一祖婆修槃頭尊者 ^436a2

羅閱城人也。姓毗舍佉。
父光蓋。母字嚴一。
家富而無子。父母禱于佛塔而求嗣焉。
一夕。母夢吞明昧二珠。
覺而有孕。經七日。
有一羅漢名為賢眾。
至其家。問曰。
　　我行四國土　尋光到於此　汝是誰居舍
　　而感生聖子 ^436a6

光蓋設禮。賢眾端坐受之。
嚴一出拜。賢眾避席。
光蓋罔測其由。遂取一寶珠跪献。
賢眾既受之。殊無遜謝。
光蓋不能忍。問曰。
我是丈夫。致禮不顧。
我妻何德。尊者避之。 ^436a18

賢眾曰。我受禮納珠。
貴福汝爾。汝婦懷聖子。
生當為世明燈。故吾避之。
非重女人也。 ^436a24

賢眾又曰。汝婦當生二子。
一名婆修槃頭。則吾所尊者也。
二名芻尼。〔此云野鵲子〕昔如來在雪山修道。
芻尼巢於頂上。佛既成道。
芻尼受報為那提國王。
佛記曰。汝至第二五百年。
生羅閱城。毗舍佉家。
與聖同胞。今無爽矣。 ^436a26

既生二子。尊者婆修槃頭年至十五。
禮光度羅漢出家。
感毗婆訶菩薩與之受具。
至那提國。彼王名常自在。
有二子。一名摩訶羅。
次名摩拏羅。王問尊者曰。
羅閱城土風與此何異。 ^436a34

尊者曰。彼土曾三佛出世。
今王國有二師化導。 ^436a42

曰。二師者誰。
尊者曰。佛記第二五百年。
有一神力大士出家繼聖。
即王之次子也。吾雖德薄。
當預其誌。 ^436a44

王曰。誠如尊者所言。
當捨此子作沙門。
尊者曰。善哉大王。
能遵佛旨。 ^436a48

後告之曰。如來以大法眼藏密傳迦葉。
如是次第展轉以至吾。
吾今付汝。汝善護持。
流化將來。無令斷絕。
汝受吾教。聽吾偈曰。
　　泡幻同無礙　如何不了悟　達法在其中
　　非今亦非古 ^436b2

尊者付法已。凝然示寂。
眾奉香大師焚其身。
収舍利建塔。即煬帝朝也。
other:: 
## 第二十二祖摩拏羅尊者
第二十二祖摩拏羅尊者 ^436b12

那提國常自在王之子也。
年三十。遇婆修尊者。
至西印土。彼國王名得度。
即瞿曇族姓。歸依佛乘。
勤行精進。一日。於行道處現一小塔。
欲取供養。眾莫能舉。
王即大會梵行．禪觀．呪術等三眾。
皆莫能辦。尊者即為王廣說塔之所因。
今之所現。王福力之所致也。
〔阿育王塔。此不繁錄〕王聞是說。
乃曰。至聖難逢。世樂非久。
即傳位太子。投祖出家。
遂證四果。 ^436b16

尊者深加慰誨曰。
汝居此國。善自度人。
今異域有大法器。
吾當化之。 ^436b28

曰。師應迹十方。舉念當至。
寧勞往耶。
尊者曰。然。 ^436b32

時鶴勒那為彼國王寶印說修多羅偈。
忽曰。祖師摩拏羅將至。
時王與鶴勒那俱遙作禮。
尊者即辭得度比丘。
往月氏國。受王與鶴勒那供養。 ^436b34

後鶴勒那問尊者曰。
我止林間。已經九白。
〔印土以一年為一白〕有弟子龍子者。
幼而聦慧。我於三世推窮。
莫知其本。 ^436b38

尊者曰。此子於往劫中。
生妙善國婆羅門家。
曾以梅檀施於佛宇。
作槌橦鐘。受執聦敏。
為眾欽仰。 ^436b42

尊者曰。我有無上法寶。
汝當聽受。乃曰。如來以正法眼藏傳授迦葉。
展轉次第以至於吾。
吾當授汝。汝善護持。
流布將來。無令斷絕。
汝受吾教。聽吾偈曰。
　　心隨萬境轉　轉處實能幽　隨流認得性
　　無喜復無憂 ^436b46

摩拏羅付法已。即從座踊身虗空。
呈十八種變。還本座跏趺而逝。
鶴勒那與寶印王等。
共奉香木茶毗。収舍利起塔。
即桓帝朝也。天聖廣燈錄卷第四
 ^436c10
