
other:: 
other:: 大佛頂如來密因修證了義諸菩薩萬行首楞嚴經通議卷第八
other:: 唐天竺沙門般剌密帝譯
other:: 烏萇國沙門彌伽釋迦譯語
other:: 菩薩戒弟子清河房融筆受
author:: 明南嶽沙門憨山釋德清述
commentary:: 
 #CB17479;二約真如熏無明成其淨用為五十五位因，
分三： ^615c14

 #CB17605;初明染淨同源：
orig::  ^615c16

阿難！如是眾生一一類中亦各各具十二顛倒，
猶如揑目亂華發生，顛倒妙圓真淨明心，
具足如斯虗妄亂想；
commentary::  ^615c18

議曰：此通躡前以顯染淨同源也！
十二類生皆依一念妄想而有，但隨習氣熏變，
雖各類自有元熏本習以成當類，然此一心融通身心，
互涉世界，則已徧具於諸類矣！
故曰：如是眾生亦各各具十二顛倒。
第約重輕而感，故本習感當類，餘習帶熏諸類又為彼各各因，
此所謂不思議熏變，而眾生業力微矣！
以此而觀，吾人日用未造真修，舉心動念無非妄想用事，
念念皆為十二類生生死之因，可不懼哉？
以此顛倒盡是妙圓真淨明心，具足如斯虗妄亂想，
是知全真起妄，全妄即真；吾人苟能達妄原虗，
則了眾生體空，本來是佛，故五十五位之真修本於眾生十二之顛倒也！
故下文明真依妄立。 ^615c24

 #CB17605;二明真依妄立，
分二：
#CB17602;初正明：
orig::  ^616a2

汝今修證佛三摩提，於是本因元所亂想，
立三漸次方得除滅，
commentary::  ^616a4

 #CB17602;次喻顯：
orig::  ^616a8

如淨器中除去毒蜜，以諸湯水并雜#CB01926;香洗滌其器，
後貯甘露。
commentary::  ^616a10

議曰：此明真依妄立也！
以顛倒元是妙圓真心，故今修證佛三摩提不必別求，
即就眾生本因元所亂想立三漸次，若顛倒不生即是如來真三摩地，
而十二類顛倒則當下除滅；故如淨器先貯毒蜜，
但除其毒，洗滌其器，然後可貯甘露矣！ ^616a14

 #CB17605;三正明因行階差，
分二： ^616a24

 #CB17602;初總明依三漸次頓悟一心為返妄歸真之本，
分二： ^616a26

◎初徵標：
orig::  ^616a28

云何名為三種漸次？
一者修習：除其助因；二者真修：刳其正性；
三者增進：違其現業。
commentary::  ^616a30

議曰：此徵列三漸次以明頓悟一心為返妄歸真之本也！
除助因者：以眾生積劫習氣念念熏變已是難斷，
若外加助發之因則愈益熾盛，故斷習氣之要先除助因為第一也！
刳正性者：習有多種，唯婬欲為生死之根，
故曰：一切眾生皆以婬欲而正性命；是知在眾生中但以婬欲為正性也！
刳者：剜去之義，如人被毒箭所傷必剜去毒肉，
則可不傷性命，故云刳者斷其毒根也！
違現業者：以舊熏種子習氣內鼓發為現業，
若現業不違而新熏益熾，何由能出生死哉？
故真修必違現業，現業不行則正性自枯，欲流可涸矣！
所以依三漸次建立行本也！ ^616a34

◎次釋，分三：
 #CB17611;一除助因：
orig::  ^616b10

云何助因？阿難！如是世界十二類生不能自全，
依四食住，所謂：段食、觸食、思食、識食；是故佛說一切眾生皆依食住。
阿難！一切眾生食甘故生、食毒故死，是故眾生求三摩提，
當斷世間五種辛菜，是五種辛，熟食發婬、生啖增恚。
如是世界食辛之人縱能宣說十二部經，
十方天仙嫌其臭穢咸皆遠離，諸餓鬼等因彼食次舐其唇吻，
常與鬼住，福德日銷，長無利益；是食辛人修三摩地，
菩薩、天仙、十方善神不來守護，大力魔王得其方便，
現作佛身來為說法，非毀禁戒，讚婬怒癡，
命終自為魔王眷屬，受魔福盡墮無間獄。
阿難！修菩提者永斷五辛，是則名為第一增進修行漸次。
commentary::  ^616b12

議曰：此別釋三種漸次之初相也！
大蒜、茖葱、慈葱、蘭葱與興渠是為五辛，
氣味極濁，眾生以此為食，而婬機元為命本；
以無明內熏，婬習鼓動，故妄有緣氣依附肉團為妄想心，
若食此五辛，濁氣返熏，則婬機益熾，故能助發婬性，是須必斷也！
若不斷辛，天仙嫌其臭穢，諸鬼時與周旋，
善神不守，魔王得便，墮落邪途為地獄種；
故修菩提者永斷五辛則神清氣爽，觀行易成，名為第一增進修行漸次也！ ^616b34

 #CB17611;二刳正性：
orig::  ^616c4

云何正性？阿難！如是眾生入三摩地，要先嚴持清淨戒律，
永斷婬心，不餐酒肉，以火淨食無啖生氣。
阿難！是修行人若不斷婬及與殺生，出三界者，無有是處！
當觀婬欲猶如毒蛇、如見怨賊，先持聲聞四棄、
八棄執身不動，後行菩薩清淨律儀執心不起；
禁戒成就，則於世間永無相生、相殺之業，
偷劫不行無相負累，亦於世間不還宿債，
是清淨人修三摩地，父母肉身不須天眼，
自然觀見十方世界，覩佛聞法親奉聖旨，
得大神通遊十方界，宿命清淨得無艱險，是則名為第二增進修行漸次。
commentary::  ^616c6

議曰：此釋第二漸次之相也！
眾生生死以婬欲為本，今願出苦輪必永斷婬心，而生死可出也！
飲酒則助發婬心而昏迷自性，食肉則恣殺業而增盜貪，
冤債相牽無由得脫，是故斷婬必兼持四重，以此為生死之本故也！
且婬欲從渴愛生，若不大生恐怖則不生厭離，故視如毒蛇則自不敢狎也！
如見怨賊則自知逃避也！
四棄八棄雖嚴，猶屬小乘，但能執身不行而已；
若修菩薩觀智，照破無明，則執心不起，
所謂摩登伽在夢，誰能留汝形？
此觀照之力也！不婬則不相生，不食肉則無殺業，
不盜則免酬債，是以先持四重皎如冰霜，
相生死根機永斷，身心清淨，心見發光，故得宿命清淨也！
宜矣！ ^616c26

 #CB17611;三違現業：
orig::  ^617a2

云何現業？阿難！如是清淨持禁戒人心無貪婬，
於外六塵不多流逸，因不流逸，旋元自歸，
塵既不緣，根無所偶，反流全一，六用不行，
十方國土皎然清淨；譬如瑠璃內懸明月，
身心快然，妙圓平等，獲大安隱，一切如來密圓淨妙皆現其中，
是人即獲無生法忍，從是漸修隨所發行安立聖位，是則名為第三增進修行漸次。
commentary::  ^617a4

議曰：此釋第三漸次之相也！
前問行之初，首示三決定義，而以四重為妙行之本，
今立聖位又從三種漸次為進趣之階；
正性之中雖兼殺、盜，而正意在婬，若婬心既斷，
則殺、盜何由而起耶？
所謂皮既不存，毛將安附？
故今違現業專以斷婬為第一義，何也？
以廣大無邊清淨法界如來藏心具有恒沙稱性功德神通妙用，
孰能奪之？獨婬欲一事則能全舉而覆奪之！
金剛心地誰能壞之？
唯婬機一動而盡壞之！
是知破涅槃城、蕩法王家、絕菩提種、戕害法身而斷慧命者，
無尚此矣！如來大慈出世專為此一大事因緣，
故修斷之功萃於此經，而始終以此再三致意焉！
故首以此為發教之端，及問行門又以斷婬為上，
今躋聖位皆從斷婬一行建立，婬心一斷，
立登佛果，豈不至重至要哉？
故違現業而為聖位之本也！
以順欲流故有生死，今則返流則旋元自歸為復性之要。
塵既不緣：境空也！
根無所偶：心空也！
心、境皆空，則返欲流而全一真，六根消復，
六用不行；塵境既空，則身心內外一時清淨，
而十方皎然猶如瑠璃內懸寶月，豈不快哉？
斯乃頓破根本無明，使八識種子一時迸裂，
此通論全功；故下經云：識陰若盡，則汝現前諸根互用，
從互用中能入菩薩金剛乾慧，圓明精心於中發化，
如淨瑠璃內含寶月，如是乃超十信、十住、
十行、十迴向、四加行心、菩薩所行金剛十地，
入於如來妙莊嚴海，圓滿菩提歸無所得。
故曰：一切如來密圓淨妙皆現其中，是人即獲無生法忍。
諸說無生法忍八地乃得，今於三漸次中已證無生，
而五十五位從此建立，則迥異餘經；故後結云：
如是皆以三增進故，善能成就五十五位真菩提路。
所謂以果地覺為本因心，是為真修之要也！
足知諸位如涉海履空，無階級中之階級耳！
豈可以漸次地位而擬之哉？ ^617a18

上總明依三漸次為返妄歸真之本竟。 ^617b34

 #CB17602;次別明圓依一心三觀之相漸斷無明為轉凡成聖之因，
分三： ^617b36

◎初世間差別因，分三： ^617b38

 #CB17611;初由中道妙觀攝假入真證空如來藏，
分三： ^617b40

 #CB17477;初乾慧地：
orig::  ^617b42

阿難！是善男子欲愛乾枯，根境不偶，現前殘質不復續生，
執心虗明，純是智慧，慧性明圓鎣十方界，
乾有其慧，〔謂空有其慧，無力斷惑〕名乾慧地，
欲習初乾，〔但乾欲流，未乾無明流〕未與如來法流水接。
commentary::  ^617b44

議曰：此下明進趣因位也！
華嚴明因有二種：地前三賢名差別因、地上名平等因。
天台判三賢為外凡，四加行為內凡，地上名聖位，
信前為觀行位，十信為相似位，十住已後為分真位。
諦觀此經總不如是，逈異諸說。
以上文云：違其現業即獲無生法忍；又云：
從是漸修隨所發行安立聖位；是則始從觀行以乾慧心即名聖位，
又何外凡、內凡之可分哉？
此在聖心所履境界，固非妄識可知，然就聖言比量，
明文自有昭著，以理為準庶可依通耳！
是善男子：即上修三漸次之行人也！
由違現業，塵既不緣，根無所偶，故得欲愛乾枯，
根境不偶，現前殘質不復續生，此結上三漸次之功行也！
前二決定義云：欲取菩提應當審詳煩惱根本，
此無始來發業、潤生，誰作？
誰受？以此經宗真修，專以斷婬為本，故因地先審發業、
潤生二種無明為所斷之惑，故今證果之初約觀行心，
先斷此二種無明為發軔初步；其根境不偶則發業不生，
不復續生則潤生永絕，此二不生即真無生忍也！
無生忍：即不生滅心也！
故此證果專以不生滅心斷此二種無明，
是以果覺為我因心，故從乾慧即名聖位，不比他經分破分證之說也！
執心虗明：是伏二種無明不起也！
已離欲染無煩惱障，故純是智慧。
以入流亡所，一根返源，六根解脫無復隔礙，故慧性圓明鎣十方界。
此但觀慧圓明，未見真理，故乾有其慧，名乾慧地。
但乾欲習，無明全在，故未得與如來法流水接。
此觀行初心單約斷欲，故立此位，諸經所無。 ^617c4

 #CB17477;二十信：
orig::  ^618a8

即以此心中中流入，圓妙開敷，從真妙圓重發真妙，
妙信常住，一切妄想滅盡無餘，中道純真，名信心住。
commentary::  ^618a10

議曰：此約觀行增進初心立十信位也！
此十信位即在乾慧觀心中入，以中道直觀八識，
漸漸研窮，故曰：即以此心中中流入；正如除結當心也！
逆流而入，入之既深則心精發化，故云：
圓妙開敷；此乃自心發悟，如蓮華開，真心忽現。
大論云：性戒清淨，猶如妙華開敷，發生自他善因果故。
即從所悟重發觀慧，故曰：從真妙圓重發真妙。
是則的信自心本無生滅，故曰：妙信常住。
此則一切生滅妄想永不現行，如是漸增，
聞所聞盡，故曰：滅盡無餘。
唯一精真湛不搖處，故曰：中道純真。
名信心住：謂能安住信心也！
orig::  ^618a14

真信明了，一切圓通，陰處界三不能為礙，
如是乃至過去未來無數劫中捨身受身一切習氣皆現在前，
是善男子皆能憶念得無遺忘，名念心住。
commentary::  ^618a36

議曰：此第二信！由此妄想滅盡，純真信心圓明精了，
故一切圓通，陰處界三不能為礙。
此以初信圓成，七識不行，故捨身受身一切欲愛習氣皆現在前。
此見惑已盡，思惑漸斷，故能憶念不忘，名念心住。
orig::  ^618a42

妙圓純真，真精發化，無始習氣通一精明，
唯以精明進趣真淨，名精進心。
commentary::  ^618b4

議曰：此第三信！進斷思惑，故妙圓純真。
由真精觀智消鎔愛習，變習成智，故曰：
通一精明；此正二乘涅槃！
是則習消智明，唯以精明進趣真淨妙理，
以盡聞不住，故名精進心。
orig::  ^618b8

心精現前，純以智慧，〔分破無明〕名慧心住。
執持智明，周徧寂湛，寂妙常凝，名定心住。
定光發明，明性深入，〔定慧並運〕唯進無退，名不退心。
commentary::  ^618b16

議曰：此第四信！以習氣既消，故心精現前。
二惑已除，故純是智慧。
名慧心住：此已觀智圓明。
故第五信即執持此智明徧照本體湛然，
照寂雙流，則寂妙常凝，名定心住。
第六信位由智得定，定久發光則慧性圓明。
定慧並運，故明性深入。
智能會理，故唯進無退，名不退心。
一向判位當七信為不退，斷見思惑，得六根清淨；
今於三信已斷見思，六根圓通，而六信得不退者；
彼約先斷見思以及塵沙，後及無明；今經發覺初心三漸次中，
即以中道徑破根本無明，任運麤垢先落，
如澄濁水，沙土自沈，清水現前；單約中道觀智，
故迥別諸位，不可概論也！
orig::  ^618b22

心進安然保持不失，十方如來氣分交接，名護法心。
commentary::  ^618b44

議曰：此第七信！前雖有進無退，尚有進趣猛利之相；
至此七信進趣功純，定慧兩全，故曰：心進安然保持不失。
見思緣影已盡，仗中道觀分破無明，法身漸顯，
故與十方如來氣分交接，名護法心也！
orig::  ^618b46

覺明保持，能以妙力迴佛慈光，向佛安住，
猶如雙鏡光明相對，其中妙影重重相入，名迴向心。
commentary::  ^618c6

議曰：此第八信！由前觀智增明，保持既久，
心光發暉，妙契法身，故曰：能以妙力迴佛慈光，向佛安住。
理智融通，故如鏡交光，重重相入，名迴向心。
orig::  ^618c10

心光密迴，獲佛常凝無上妙淨，安住無為得無遺失，名戒心住。
commentary::  ^618c16

議曰：此第九信！以微密觀照返照心源，
頓契寂滅清淨心體，故曰：心光密迴，獲佛常凝無上妙淨。
自然任運而入，不假作為，故曰：安住無為。
以憑觀照之力，一念失照即墮無明，故名戒心住。
orig::  ^618c20

住戒自在，能遊十方，所去隨願，名願心住。
commentary::  ^618c28

議曰：此第十信！前雖不失猶未純熟，常防其失，
故未自在；至此功用已純，故曰：住戒自在。
遊歷性空，隨願斷惑，名願心住。
按此信位雖列十名，實是觀行成就，圓成一心，
以中道純真，故非相似比也！
向後三賢只以此一心研窮三觀次第而入，故為差別因也！
十住乃以中道妙觀攝假入真，以顯本覺出纏，證空如來藏。 ^618c30

 #CB17477;三十住：
orig::  ^618c44

阿難！是善男子以真方便發此十心，心精發暉，
十用涉入，圓成一心，名發心住。
commentary::  ^618c46

議曰：此十住位！謂以觀行研窮，開發本覺常住真心；
所謂盡聞不住，以無住為住，故得住名。
華嚴每位約觀行有入、住、出三相，總躡前位以為勝進，
然後進入後位，故此文云：以真方便發此十心。
是以三漸次及乾慧地為真方便，為入；
發此十種信心，為住；但十種心歷別未圓，
至十信滿心寂照雙流，融成一味，使十心涉入，
無次第相，圓成一心，名發心住，為出；是以十信觀行勝進功圓，
總成初住一位也！
始覺有功，本覺乃顯，故曰：心精發暉。
以此心初顯，故云：發心住。
其無始無明須漸次研窮深入，所謂理須頓悟，
乘悟併消，事非頓除，因次第盡；故向後四十四心由是而立也！
orig::  ^619a2

心中發明，如淨瑠璃內現精金，以前妙心履以成地，名治地住。
commentary::  ^619a26

議曰：此第二住！以中道觀圓照自心，故曰：心中發明。
所觀理境了然現於觀智心中，故如淨瑠璃內現精金。
即以前微妙觀智遊履此心，淨治無明，
故曰：以前妙心履以成地，名治地住。
〔治字平聲呼〕
orig::  ^619a30

心地涉知俱得明了，遊履十方得無留礙，名修行住。
commentary::  ^619a38

議曰：此第三住！由前治地以智照理，理隨智現，
故曰：心地涉知。境智歷然，故曰：俱得明了。
智照既明，理境亦大，盡十方際成一真境，
故曰：遊履十方。理智冥符，不落空有，空不能留，
有不能礙，故曰：得無留礙。
心心無間，名修行住。
orig::  ^619a40

行與佛同，受佛氣分，如中陰身自求父母，
陰信冥通，入如來種，名生貴住。
commentary::  ^619b2

議曰：此第四住！由修行位以中道妙智觀中道妙理，
心境不異，故曰：行與佛同。
初以智熏真如，而真如漸顯亦返熏智，
智得所如，故曰：受佛氣分。
念念證真，故曰：如中陰身自求父母。
始、本暗合，故曰：陰信冥通。
融會藏性，故曰：入如來種。
以本覺種子今彼觀智新熏發生，名生貴住。
以般若尊重，特以貴名。
以智攝理，故如入胎。
orig::  ^619b6

既遊道胎親奉覺胤，如胎已成人相不缺，名方便具足住。
容貌如佛，心相亦同，名正心住。
身心合成，日益增長，名不退住。
十身靈相一時具足，名童真住。
commentary::  ^619b20

議曰：此五、六、七、八四位通約住胎之相以明觀智之功也！
以始覺觀照含育本覺，故曰：親奉覺胤。
觀行已成，故曰：如胎已成。
名方便具足住：方便即觀智也！
謂非觀智本覺不顯，乃由方便而具足者。
理智不二，心境一如，故曰：容貌如佛，心相亦同，名正心住。
理智冥合，理隨智增，有進無退，名不退住。
本覺圓滿，一念頓證，故曰：十身靈相一時具足。
具體而微，名童真住。
orig::  ^619b26

形成出胎親為佛子，名法王子住。
表以成人，如國大王以諸國事分委太子，
彼剎利王世子長成陳列灌頂，名灌頂住。
commentary::  ^619b42

議曰：此第九、十二位約出胎之相以明觀智也！
始覺有功，本覺乃顯，故曰：形成出胎，名法王子住。
始、本合一，名究竟覺；由華嚴位位成佛，
故如王子長成堪紹覺位，名灌頂住。
輪王授太子位，取四大海水以灌其頂，
名為授職，是為真子；覺位亦然，故稱灌頂。 ^619b48

上前十住位以中道妙觀觀三諦理，任運先證空如來藏竟。 ^619c12

 #CB17611;二由中道妙觀帶真涉假證不空如來藏
〔十行〕：
orig::  ^619c16

阿難！是善男子成佛子已，具足無量如來妙德，
十方隨順，名歡喜行。
善行利益一切眾生，名饒益行。
自覺覺他得無違拒，名無瞋恨行。
種類出生窮未來際，三世平等，十方通達，名無盡行。
一切合同，種種法門得無差誤，名離癡亂行。
則於同中顯現羣異，一一異相各各見同，名善現行。
如是乃至十方虗空滿足微塵，一一塵中現十方界，
現塵現界不相留礙，名無著行。
種種現前咸是第一波羅蜜多，名尊重行。
如是圓融能成十方諸佛軌則，名善法行。
一一皆是清淨無漏，一真無為，性本然故，名真實行。
commentary::  ^619c18

議曰：此十行位乃出真入俗，起假觀用，證不空藏也！
以如來藏循業發現，隨染業用故起染行，
隨淨業用故起淨行；以此藏性具有恒沙稱性功德，
向被無明障蔽，今無明既破，性德用顯，故具足無量如來妙德。
不住果覺，故十方隨順。
理滿心足，名歡喜行。
此躡十住滿心，融成一味，生大法樂，故歡喜耳！
自利功滿，能轉己功以利眾生，名饒益行。
以觀眾生隨順覺性，永無違拒，名無瞋恨行；以瞋恨起於違拒故。
稱法界性，不休不息，窮未來際；三世平等而無出沒，
十方通達而無往來，現無盡身度無盡生，名無盡行。
佛界、眾生界，一界無二界，故一切合同。
鑒機說法，故得無差誤。
不著法相，名離癡亂行。
我以妙明不生不滅合如來藏，而如來藏唯妙覺明圓照法界，
故離癡亂。是故於中一為無量、無量為一，
同中現異、異中現同，事理無礙，名善現行。
於一毛端現寶王剎，坐微塵裏轉大法輪，
現塵現界不相留礙，名無著行。
凡所示現無非大用現前，全彰法界，故咸是第一波羅蜜多，
名尊重行。滅塵合覺，故發真如妙覺明性，
如是圓融妙行能成十方諸佛軌則，名善法行。
一切諸法會歸藏性，以事得理融，理能奪事，故一一皆是清淨無漏妙行。
無思成事，稱性而行，一真無為，性本然故，名真實行。
此十行位依理發行，從體起用，涉俗利生，
所謂覺所覺空，故顯證不空如來藏也！ ^619c38

 #CB17611;三由中道妙觀空假互入證空不空如來藏
〔十向〕：
orig::  ^620a38

阿難！是善男子滿足神通成佛事已，純潔精真，
遠諸留患，當度眾生，滅除度相，迴無為心向涅槃路，名救護一切眾生離眾生相迴向。
壞其可壞，遠離諸離，名不壞迴向。
本覺湛然，覺齊佛覺，名等一切佛迴向。
精真發明，地如佛地，名至一切處迴向。
世界、如來互相涉入得無罣礙，名無盡功德藏迴向。
於同佛地，地中各各生清淨因，依因發揮取涅槃道，名隨順平等善根迴向。
真根既成，十方眾生皆我本性，性圓成就，
不失眾生，名隨順等觀一切眾生迴向。
即一切法，離一切相，唯即與離二無所著，名真如相迴向。
真得所如，十方無礙，名無縛解脫迴向。
性德圓成，法界量滅，名法界無量迴向。
commentary::  ^620a40

議曰：此迴向位由前涉假以入中道也！
菩薩修行迴向三處：謂迴向實際、迴向菩提、迴向眾生。
以本覺出纏，遠離空有，入空不留，入有無患，
故曰：遠離留患。當度眾生：迴向眾生也！
滅除度相：以眾生如故，本來平等，迴向實際也！
迴無為心向涅槃路：迴向菩提也！
以眾生即已，終日度生不見有生可度，
故名：離眾生相迴向。
可壞者：無明煩惱，乃雜染眾生相也！
故壞其可壞。離相亦無，故曰：遠離諸離；名不壞迴向。
空有不住，一心清淨，寂滅湛然，故覺齊佛覺，名等一切佛迴向。
寂滅心地精真顯現，故如佛地，無往不真，名至一切處迴向。
一真法界依正互融；世界：依報也！
如來：正報也！互相涉入，名無盡功德藏迴向。
既依正互入，圓融交涉，通為一真，則草芥塵毛皆是成佛真體，
故云：地中各各生清淨因。
即此是為涅槃妙行，依佛真因，故云：依因發揮；名隨順平等善根迴向。
已證平等法界，則真根既成，而一切眾生純一真如，
故云：皆我本性。以成就自性即是成就眾生，
故云：不失眾生；名隨順等觀一切眾生迴向。
全理成事，事能奪理，故即一切法。
全事即理，理能奪事，故離一切相。
理事無礙，故二無所著；名真如相迴向。
以真得所如，則無不如者，縛脫兩亡，名無縛解脫迴向。
法界性德，中道圓成，唯一真心，則法界量滅，
所謂空覺極圓，名法界無量迴向。
此十迴向依前十行，念念證真，心心寂滅，
妙契中道，故云：迴向。
然雖三觀歷然，中道理顯，猶存歷別，未極一心之源，
故為差別因；必須泯前修相，妙證寂滅一心平等法界，
方得圓滿菩提，故須四種妙圓加行，融前四十一心以為一味，
以平等難證，必用四加行以為入地之功行；
但泯前心，非離前位別有四行，故此四心為登地勝進，良有旨哉！ ^620b16

◎二出世間平等因，分二： ^620c30

 #CB17611;初遣差別因相四加行，
分四：
#CB17477;初煖位：
orig::  ^620c32

阿難！是善男子盡是清淨四十一心，次成四種妙圓加行。
即以佛覺用為己心，若出未出，猶如鑽火欲然其木，名為煖地。
commentary::  ^620c34

 #CB17477;二頂位：
orig::  ^620c40

又以己心成佛所履，若依非依，如登高山身入虗空，
下有微礙，名為頂地。
commentary::  ^620c42

 #CB17477;三忍位：
orig::  ^620c46

心佛二同，善得中道，如忍事人非懷非出，名為忍地。
commentary::  ^620c48

 #CB17477;四世第一位：
orig::  ^621a2

數量銷滅，迷覺中道二無所目，名世第一地。
commentary::  ^621a4

議曰：此四加行為入地之勝進也！
總前四十一心通名清淨，則乾慧已真而信非相似，明矣！
將證平等一心立四加行位者：以融前歷別修相，
意在亡能所、絕對待，泯前觀智，方證一真，
義當空所空滅；以其觀智難亡，故須展轉四重，離即離非名妙圓耳！
前已覺齊佛覺，即以所顯之果覺為今入地之因心。
因心已極，故云：若出。
觀智未忘，故云：未出。
有如鑽火之煖相，名為煖地。
又以己因心成一真境界，成佛所履。
但觀智似忘未忘，故云：若依。
其實將忘，故云：非依。
以法界如空無所依故，故如登高山，身雖在空，
足未離地，有此微礙，名為頂地。
以心境一如，故心佛二同。
平等一心，故善得中道。
前雖以中中流入，但任運次第見三諦理，
故未為善；今圓滿一心，不思而合，故云：善得。
觀智將泯，故非懷；緣影未斷，故非出；名為忍地。
直至一往理行斷證功夫一切俱泯，故云：數量消滅。
十信尚迷為有，三賢屬覺為空，至此中道泯絕無寄，
故云：二無所目。方有出世之分，名世第一地。
由是而觀，足見三賢位乃通以中道觀智總照無明住地，
任運淺深而顯，約此以明次第，殆非分斷分證者比也！ ^621a6

上總明差別因，下明平等因。 ^621a46

然前差別因以屬生滅門中對待之真如，
今此十地唯依寂滅一心建立，不屬對待，故為平等因也！ ^621a48

 #CB17611;二正入平等因相，
分二： ^621b4

 #CB17477;初有功用行，
分二：
#CB17562;初列位次：
orig::  ^621b6

阿難！是善男子於大菩提善得通達，覺通如來，
盡佛境界，名歡喜地。
異性入同，同性亦滅，名離垢地。
淨極明生，名發光地。
明極覺滿，名#CB08504;慧地。
一切同異所不能至，名難勝地。
無為真如性淨明露，名現前地。
盡真如際，名遠行地。
一真如心，名不動地。
發真如用，名善慧地。
commentary::  ^621b8

 #CB17562;次結因圓：
orig::  ^621b20

阿難！是諸菩薩從此已往修習畢功，功德圓滿，亦目此地名修習位。
commentary::  ^621b22

 #CB17477;次無功用行：
orig::  ^621b26

慈陰妙雲，覆涅槃海，名法雲地。
commentary::  ^621b28

◎三結果滿：
orig::  ^621b30

如來逆流，如是菩薩順行而至，覺際入交，名為等覺。
commentary::  ^621b32

議曰：此入地位！由四加行勝進功圓，會入圓覺寂滅一心，
故善達菩提，覺通如來，盡佛境界，名歡喜地。
差別事理因果同歸一心，同亦不立，名離垢地。
法界一心有大智慧光明義，由淨極而光通達，
故為明生，名發光地。
明至極處，覺性圓滿，名燄慧地。
從此差別理事同異所不能至，名難勝地。
無為真如全體顯露，故曰：性淨明露；名現前地。
俱生無明名為遠行，今盡真如際，已捨藏識，名遠行地。
純一真如，不假功用，永絕動搖，湛寂一心，
名不動地；華嚴說此地菩薩墮寂滅真如，
不捨此定，故十方諸佛說三加七勸而拔起之。
出真如定，從體起用便能說法，居法師位，
故發真如用，名善慧地。
遠從乾慧以來通名修習因位，今修習功畢，
行極理圓，所謂生滅既滅，故此地收功，名修習位。
〔結前因圓〕若第十地於法性空布慈陰雲，
覆涅槃海，融前九位通成一心，名法雲地；正寂滅現前。
如來圓證一心，雖居果位，不捨因門，故逆流而出。
菩薩修行逆生死流，順法性流而入果海，
因果相接，故曰：覺際入交；名為等覺，〔結果滿〕則忽然超越世出世間入妙覺矣！ ^621b34

 #CB17479;三結指觀行圓證一心泯同果海成無上妙覺之果，
分二： ^621c24

 #CB17605;初正結：
orig::  ^621c26

阿難！從乾慧心至等覺已，是覺始獲金剛心中初乾慧地，
如是重重單複十二，方盡妙覺成無上道；
是種種地皆以金剛觀察如幻十種深喻，奢摩他中用諸如來毗婆舍那清淨修證漸次深入。
阿難！如是皆以三增進故，善能成就五十五位真菩提路；
commentary::  ^621c28

 #CB17605;次勸修：
orig::  ^621c38

作是觀者名為正觀，若他觀者名為邪觀。
commentary::  ^621c40

議曰：此結觀行以明圓證一心，泯同果海，成無上妙覺之果也！
始終乾慧二地，從古解者不一，學者難憑，但未觀佛法源頭耳！
以九界眾生因三種流名五住煩惱，感二種生死。
五住者：欲愛住地、色愛住地、無色愛住地、
見一切住地、無明住地。
三種流者：謂欲流、有流、無明流。
前四煩惱為欲流、有流，感分段生死，此在初信已斷；
無明住地名無明流，感變易生死，至佛果乃斷。
今經約生死染緣重在流字，故六根則曰流逸奔境，
返妄觀行則曰返流全一，入流亡所；專約三種流相以為真妄之本也！
今首楞嚴大定總名金剛如幻三昧，故下文云：是種種地皆以金剛觀察漸次深入。
是知從初乾慧即用金剛觀照，發心之初志在直斷生相無明，
何待等覺後心耶？
以此證之，則初乾慧地乃用金剛心任運先斷欲、
有二流，出分段生死，故曰：欲愛乾枯，根境不偶，
現前殘質不復續生；如澄濁水，沙土自沈，
清水現前，名為初伏客塵煩惱，此明文的證也！
其無明流從入信以來即志斷之，但無明深厚，
故歷五十四位直至等覺後心，生相無明纔乾，
以此無明在觀心中斷，故曰：是覺始獲金剛心中初乾慧地。
五住究盡，二死永亡，無明流至此纔乾，
乃入妙覺，出變易生死，所謂去泥純水，
名為永斷根本無明；是則位有始終，觀無先後，以力行深淺為次耳！
以此證明決無疑矣！
又何牽強多說哉？
如是重重者亦有多解，但約華嚴位位勝進自然明了，
初以三種漸次為發覺初心，圓成一心為勝進，
乃入信位；位位歷別，及至第十融成一心，
入住、行、向位位皆然；其四加行又融前三賢觀智，
乃入初地；前九猶是歷別因，十地融前諸位為因窮，
等覺為果滿，會歸寂滅一心乃入妙覺，
故曰：重重。以先歷次為單，後融一心勝進為複，
蓋單十、複十有二也！
奢摩他：止也！毗婆舍那：觀也！
天台三止三觀正符此義。
初云從是漸修安立聖位，故此結云如是皆以三增進故，
善能成就五十五位真菩提路；觀此結文，
則初乾慧地通為基本為一位，十信至十地為五十五，
是則以前為因，以等覺為果。
華嚴不立信位，唯云初發心時即得菩提，
與今經從三漸次安立聖位義同，但彼圓宗以十二因緣原是如來普光明大智願海，
一念信心即得安住，因果同時，唯說稱性法門橫周法界，
故曰即得菩提，不說斷證；此經意在逆生死流，
豎盡一心，故曰安立聖位，此為別耳！
觀者應知！ ^621c42

從前請問位次，至此通顯三觀之用，約真如熏無明以顯淨用，
并圓證一心泯同果海竟。 ^622b30

△四結三觀之名，分二：
 #CB15002;初文殊請問經名：
orig::  ^622b34

爾時，文殊師利法王子在大眾中即從座起，
頂禮佛足而白佛言：當何名是經？
我及眾生云何奉持？
commentary::  ^622b36

 #CB15002;次世尊具答五目：
orig::  ^622b40

佛告文殊師利：是經名大佛頂悉怛多般怛囉無上寶印十方如來清淨海眼，
亦名救護親因度脫阿難及此會中性比丘尼得菩提心入徧知海，
亦名如來密因修證了義，亦名大方廣妙蓮華王十方佛母陀羅尼呪，
亦名灌頂章句諸菩薩萬行首楞嚴，汝當奉持！
commentary::  ^622b42

議曰：前七卷半經說理行因果已周，修證義了，
故文殊請問經名，此經以首楞嚴大定為宗，
始終不離一心三觀，故結經即結觀名耳！
如來具答五目：一名大佛頂等者：表此藏性具體、
相、用三大，如題中說，故云：大佛頂。
梵語悉怛多般怛囉，此云白傘葢；喻顯藏性清淨，
故曰白；覆庇眾生，故如傘葢。
以實相印印定諸法，故名：寶印。
大海不唯不受死屍，而草葉亦不留也！
眼裏不容纖塵，如來藏清淨真心纖塵不立，
故喻如海眼；此克體、相立名也！
亦名救護等者：約用立名也！
亦名如來等者：三世果人資為密因，若修若證皆為究竟，
故云：了義；乃合體、用而名也！
亦名大方廣等者：謂體具三大，清淨無染，
出生諸佛為大總持；此約體、用勝益而名也！
亦名灌頂等者：謂是法身所演中道名言，
一切因人資為萬行，總稱大定；此約觀行以名，故判此章通為結觀行之名也！
佛說五名而結集題中巧含多義，存三隱二可知。 ^622c6

上結三觀之名竟。 ^622c38

從前初卷阿難啟請以來通科大開修證之門竟。 ^622c40

 #CB17607;二曲示迷悟差別，
分二： ^622c42

由前一往開示迷悟因果至此已周，法會已圓，
即可罷座，大眾應散，今復重興後問以啟七趣升沈之說、
五十陰魔之談者，意明迷悟之差別耳！
義謂元依一心妄想祇合熏成一類眾生，何以備有七趣升沈之狀？
悟止一心，一悟便了，何有二乘、魔外之差？
此羣疑所潛故有後說，七趣乃示迷中之差別、陰魔乃示悟中之差別耳！ ^622c44

△初精研七趣曲示迷中差別之相，分三： ^623a10

 #CB15002;初經家敘益：
orig::  ^623a12

說是語已，即時阿難及諸大眾得蒙如來開示密印般怛囉義，
兼聞此經了義名目，頓悟禪那修進聖位增上妙理，
心慮虗凝，斷除三界修心六品微細煩惱；
commentary::  ^623a14

 #CB15002;二當機啟請，
分三：
#CB17604;初陳自益：
orig::  ^623a20

即從座起，頂禮佛足，合掌恭敬而白佛言：大威德世尊！
慈音無遮！善開眾生微細沈惑，令我今日身心快然得大饒益！
commentary::  ^623a22

 #CB17604;二正陳所疑，
分六： ^623a28

 #CB17606;初疑真本無妄，
六道從何而有：
orig::  ^623a30

世尊！若此妙明真淨妙心本來徧圓，如是乃至大地草木、
蝡動含靈本元真如即是如來成佛真體，
佛體真實，云何復有地獄、餓鬼、畜生、脩羅、
人、天等道？
commentary::  ^623a32

 #CB17606;二疑六道為是本有、
為從妄習生：
orig::  ^623a38

世尊！此道為復本來自有？
為是眾生妄習生起？
commentary::  ^623a40

 #CB17606;三疑妄性無體，
妄業如何受報：
orig::  ^623a42

世尊！如寶蓮香比丘尼持菩薩戒，私行婬欲，
妄言行婬非殺非偷，無有業報；發是語已，
先於女根生大猛火，後於節節猛火燒然，墮無間獄。
commentary::  ^623a44

 #CB17606;四疑眾生既是無生，
如何生陷地獄：
orig::  ^623b2

瑠璃大王、善星比丘，瑠璃為誅瞿曇族姓、
善星妄說一切法空，生身陷入阿鼻地獄。
commentary::  ^623b4

 #CB17606;五疑世界既無所住，
地獄可有定處：
orig::  ^623b8

此諸地獄為有定處？
為復自然？
commentary::  ^623b10

 #CB17606;六疑妄業是同，
受報何以各別：
orig::  ^623b12

彼彼發業，各各私受。
commentary::  ^623b14

 #CB17604;三結請意：
orig::  ^623b16

惟垂大慈發開童蒙！
令諸一切持戒眾生聞決定義，歡喜頂戴，謹潔無犯。
commentary::  ^623b18

議曰：此呈益讚謝復請後疑也！
三界九地，每地各具思惑九品，今聞開示實證二果，
實斷下界一地前六品思惑，故曰：微細煩惱。
約觀行研窮俱生無明，故曰：善開微細沈惑；此讚謝也！
若此妙明下總躡前義含有六疑，據答甚明：
由問位之初，乃曰：妙性圓明，離諸名相，
本來無有世界眾生；又云：清淨本然周徧法界，
則一切皆是如來成佛真體；故此疑云：
佛體真實，既本無妄，六道從何而有？
此一疑也！故下答云：因彼妄見有妄習生。
二疑：六道為是本來自有？
為是從妄習生起？
故下答云：此等皆是自妄想業之所招引。
於中含有妄想是一，何以六道不同？
故下答云：因有情想不同，故有七趣升沈。
三疑：妄性既是無體，妄業如何受報？
如寶蓮香婬業招報；故下答云：自妄所招，還自來受。
四疑：眾生既是無生，云何生陷地獄？
如瑠璃王殺業、善星妄語，墮無間獄；故下答云：
非從天降、不從人興，自妄所招。
五疑：世界既本無住，地獄可有住處？
故下答云：眾私同分，非無定處。
六疑：妄業既是一同，受報如何各別？
故下答云：因各各私，眾私同分。
以此六疑總顯迷中差別之狀，故世尊委答，
曲盡迷情，先舉答意以質問端。 ^623b22

 #CB15002;三世尊曲示，
分二：
#CB17604;初讚許：
orig::  ^623c16

佛告阿難：快哉此問！
令諸眾生不入邪見，汝今諦聽！
當為汝說！
commentary::  ^623c18

議曰：此讚許也！愜佛本懷，故稱快哉。 ^623c22

 #CB17604;次開示，分五：
#CB17606;初通示七趣根本，
分三： ^623c24

 #CB17479;初約妄見妄習立內外分為三界之因：
orig::  ^623c26

阿難！一切眾生實本真淨，因彼妄見有妄習生，
因此分開內分、外分。
commentary::  ^623c28

 #CB17479;二約內外情想為染淨生死之因，
分二： ^623c32

 #CB17605;初內分純染：
orig::  ^623c34

阿難！內分即是眾生分內，因諸愛染發起妄情，
情積不休能生愛水；是故眾生心憶珍羞，
口中水出；心憶前人或憐或恨，目中淚盈；
貪求財寶，心發愛涎舉體光潤；心著行婬，男女二根自然流液。
阿難！諸愛雖別，流結是同，潤溼不升，自然從墜，此名內分。
commentary::  ^623c36

 #CB17605;次外分兼淨：
orig::  ^623c46

阿難！外分即是眾生分外，因諸渴仰發明虗想，
想積不休能生勝氣；是故眾生心持禁戒，
舉身輕清；心持呪印，顧盼雄毅；心欲生天，
夢想飛舉；心存佛國，聖境冥現；事善知識，自輕身命。
阿難！諸想雖別，輕舉是同，飛動不沈，自然超越，此名外分。
commentary::  ^623c48

議曰：此答七趣升沈之元也！
實本清淨：本無妄也！
妄見妄習：迷輪始也！
約內外分而分情想以定升沈：內分者：由自心內愛習凝結而為情也！
由內而發，故云內分。
外分者：由虗想而發，自外而感，故云外分。 ^624a10

 #CB17479;三約情想多寡示七趣升沈之相，
分三： ^624a20

 #CB17605;初總明生死交際之相：
orig::  ^624a22

阿難！一切世間生死相續，生從順習，死從變流，
臨命終時未捨煖觸，一生善惡俱時頓現，死逆生順二習相交。
commentary::  ^624a24

 #CB17605;二約情想多寡細示升沈之相，
分二： ^624a30

 #CB17602;初列示其相，
分六：
◎初天道：
orig::  ^624a32

純想即飛必生天上，若飛心中兼福兼慧及與淨願，
自然心開見十方佛，一切淨土隨願往生；
commentary::  ^624a34

◎二天僊神道：
orig::  ^624a38

情少想多輕舉非遠，即為飛仙、大力鬼王、
飛行夜叉、地行羅剎，遊於四天所去無礙，
其中若有善願善心護持我法，或護禁戒隨持戒人、
或護神呪隨持咒者、或護禪定保綏法忍，
是等親住如來座下；
commentary::  ^624a40

◎三人道：
orig::  ^624a48

情想均等不飛不墜，生於人間，想明斯聰，
情幽斯鈍；
commentary::  ^624b2

◎四畜道：
orig::  ^624b4

情多想少流入橫生，重為毛羣，輕為羽族；
commentary::  ^624b6

◎五鬼道：
orig::  ^624b8

七情三想沈下水輪，生於火際受氣猛火，
身為餓鬼常被焚燒，水能害己，無食無飲經百千劫；
commentary::  ^624b10

◎六地獄道：
orig::  ^624b14

九情一想下洞火輪，身入風火二交過地，
輕生有間、重生無間二種地獄，純情即沈入阿鼻獄，
若沈心中有謗大乘、毀佛禁戒、誑妄說法、
虗貪信施、濫膺恭敬、五逆十重，更生十方阿鼻地獄；
commentary::  ^624b16

 #CB17602;二略示報地：
orig::  ^624b24

循造惡業雖則自招，眾同分中兼有元地。
commentary::  ^624b26

議曰：此備言七趣升沈之所以也！
生為循情，故云：順習。
臨終惡業果報現前，故云：變流。
二習相交：謂方生方死之際。
善惡殊途，升沈遂別，故純想即飛必生天上，此純想業也！
若兼福慧淨願，故生淨土，此純淨想也！
若情少想多，故升為神仙之類，有護法心者親住佛座，此亦習使然也！
若情想均等則為人類，但約情想厚薄以分智愚。
若六情四想則為毛羽羣族，七情三想下沈水輪受氣猛火；
若八情二想則為餓鬼，見水成火故能害己；
若九情一想則入地獄，純情即沈阿鼻，
若加謗法、五逆十重則永無出期。
此三惡之狀，循造惡業自招，地獄則同受，
而各有元地，非無因也！ ^624b28

 #CB17605;三廣示七趣輪迴因果之相，
分二： ^624c4

 #CB17602;初各示其相，
分七： ^624c6

◎初示地獄道因果之相，分五： ^624c8

 #CB17611;初總標十因六報：
orig::  ^624c10

阿難！此等皆是彼諸眾生自業所感，造十習因，受六交報。
commentary::  ^624c12

議曰：此結前起後，十因六報詳示地獄苦狀以顯情習之感也！
造十習因委明地獄但約情習而言：謂習約一念妄心而報則六根交受者，
以念念妄想融涉六根，故報亦同受，如十二類，
則一一類各具十二；今地獄苦報則一習為因，
六根同果，足見眾生業性不可思議，熏變之力昭然可覩矣！
十習：謂婬、貪、慢、瞋、詐、誑、怨、見、枉、訟也！
輪中根本煩惱六：謂貪、瞋、癡、慢、疑、邪見，此中具四。
隨煩惱十：謂忿、恨、惱、覆、誑、諂、憍、害、嫉、慳；
此中誑即彼之誑，怨、枉即該忿、恨、惱、害四法，
詐即是諂，訟即是覆，其憍屬慢，嫉屬瞋，慳屬貪。
前四重律謂婬、殺、盜三總為貪，今則單以婬為首者，是諸業之本故也！ ^624c16

 #CB17611;二別釋其相，
分二：
#CB17477;初徵十習因相，
分十： ^624c40

 #CB17562;初婬習，分四：
#CB17610;一因能感果：
orig::  ^624c42

云何十因？阿難！一者：婬習交接發於相磨，
研磨不休，如是故有大猛火光於中發動，
如人以手自相摩觸煖相現前，
commentary::  ^624c44

 #CB17610;二舉果驗因：
orig::  ^625a2

二習相然，故有鐵牀銅柱諸事；
commentary::  ^625a4

 #CB17610;三諸佛所呵：
orig::  ^625a6

是故十方一切如來色目行婬同名欲火，
commentary::  ^625a8

 #CB17610;四行人當避：
orig::  ^625a10

菩薩見欲如避火坑。
commentary::  ^625a12

議曰：此徵釋婬習為生死根，眾罪之首也！
男女交接二妄相磨，故煖相現前，此命終所現之境也！
二習燒然，故果感鐵牀等事，此所感地獄苦報也！
下倣此，諸佛目婬為欲火，行人當避如火坑也！ ^625a14

 #CB17562;二貪習，分四：
#CB17610;一因能感果：
orig::  ^625a22

二者：貪習交計發於相吸，吸攬不止，如是故有積塞堅冰於中凍冽，
如人以口吸縮風氣有冷觸生，
commentary::  ^625a24

 #CB17610;二舉果驗因：
orig::  ^625a28

二習相陵，故有吒吒波波羅羅、青赤白蓮寒冰等事；
commentary::  ^625a30

 #CB17610;三諸佛所呵：
orig::  ^625a32

是故十方一切如來色目多求同名貪水，
commentary::  ^625a34

 #CB17610;四行人當避：
orig::  ^625a36

菩薩見貪如避瘴海。
commentary::  ^625a38

議曰：此貪通約貪著而言也！
故曰：於有有具，染著為性。
彼此妄計貪取，故曰：交計。
貪取不止，故如吸攬。
吸生冷觸，故感寒冰等相。
陵：謂憑陵，競尚不休之意。
吒波羅：忍寒之聲也！
青赤白蓮：寒凍之色也！
諸佛名貪為水，以沒溺故，行人當避如瘴海也！ ^625a40

 #CB17562;三慢習，分四：
#CB17610;一因能感果：
orig::  ^625b2

三者：慢習交陵發於相恃，馳流不息，如是故有騰逸奔波積波為水，
如人口舌自相緜味因而水發，
commentary::  ^625b4

 #CB17610;二舉果驗因：
orig::  ^625b8

二習相鼓，故有血河#CB01926;河、
熱沙毒海、融銅灌吞諸事；
commentary::  ^625b10

 #CB17610;三諸佛所呵：
orig::  ^625b12

是故十方一切如來色目我慢名飲癡水，
commentary::  ^625b14

 #CB17610;四行人當避：
orig::  ^625b16

菩薩見慢如避巨溺。
commentary::  ^625b18

議曰：慢有多種，此指我慢而言也！
謂恃己陵他，高舉為性。
自他相慢，故曰：交陵。
陵：乃欺侮之意。恃：謂恃己貢高。
慢之不已，故曰：馳流不息；故感奔波等相。
彼此皆有傲慢之氣，故曰：相鼓；故感#CB01926;河等事。
諸佛名慢為飲癡水，溺於不明，行人當避如巨溺也！ ^625b20

 #CB17562;四瞋習，分四：
#CB17610;一因能感果：
orig::  ^625b32

四者：瞋習交衝發於相忤，忤結不息，心熱發火鑄氣為金，
如是故有刀山鐵橛、劍樹劍輪、斧鉞鎗鋸，
如人銜冤殺氣飛動，
commentary::  ^625b34

 #CB17610;二舉果驗因：
orig::  ^625b40

二習相擊，故有宮割斬斫、剉刺槌擊諸事；
commentary::  ^625b42

 #CB17610;三諸佛所呵：
orig::  ^625b44

是故十方一切如來色目瞋恚名利刀劍，
commentary::  ^625b46

 #CB17610;四行人當避：
orig::  ^625b48

菩薩見瞋如避誅戮。
commentary::  ^625c2

議曰：瞋習以怒氣相加，故曰：交衝。
忤：逆也！忤結不息，火盛而氣益剛，鑄氣為金，故感刀山等相。
兩相傷刺，故曰：相擊；故有宮割等事。
諸佛目瞋名利刀劍，行人當避如誅戮也！ ^625c4

 #CB17562;五詐習，分四：
#CB17610;一因能感果：
orig::  ^625c12

五者：詐習交誘發於相調，引起不住，如是故有繩木絞校，
如水浸田草木生長，
commentary::  ^625c14

 #CB17610;二舉果驗因：
orig::  ^625c18

二習相延，故有杻械枷鎖、鞭杖檛棒諸事；
commentary::  ^625c20

 #CB17610;三諸佛所呵：
orig::  ^625c22

是故十方一切如來色目奸偽同名讒賊，
commentary::  ^625c24

 #CB17610;四行人當避：
orig::  ^625c26

菩薩見詐如畏豺狼。
commentary::  ^625c28

議曰：詐乃誑詐，為獲利譽，矯現有德，詭詐為性，
邪命為業，誑惑於人，故曰誘、曰調。
引：謂緣引；故感繩木絞校等相。
校：枷也！相延：謂纏蔓不已；故有杻械等事。
如來目奸偽同名讒賊，行人當畏如豺狼也！ ^625c30

 #CB17562;六誑習，分四：
#CB17610;一因能感果：
orig::  ^625c38

六者：誑習交欺發於相罔，誣罔不止飛心造姦，
如是故有塵土屎尿穢汙不淨，如塵隨風各無所見，
commentary::  ^625c40

 #CB17610;二舉果驗因：
orig::  ^625c44

二習相加，故有沒溺騰擲、飛墜漂淪諸事；
commentary::  ^625c46

 #CB17610;三諸佛所呵：
orig::  ^625c48

是故十方一切如來色目欺誑同名劫殺，
commentary::  ^626a2

 #CB17610;四行人當避：
orig::  ^626a4

菩薩見誑如踐蛇虺。
commentary::  ^626a6

議曰：此誑不同於詐，乃欺罔之意，謂罔冒他人諂曲為性，
矯設方便以取他意，故曰：交欺相罔。
以飛心造姦，故感塵土屎尿等相；以心穢惡，故感如此。
相加：諸交欺也！故有沒溺騰擲等事。
如來目欺名劫殺，行人當避如踐蛇虺。 ^626a8

 #CB17562;七怨習，分四：
#CB17610;一因能感果：
orig::  ^626a18

七者：怨習交嫌發於銜恨，如是故有飛石投礰、
匣貯車檻、甕盛囊撲，如陰毒人懷抱畜惡，
commentary::  ^626a20

 #CB17610;二舉果驗因：
orig::  ^626a24

二習相吞，故有投擲擒捉、擊射拋撮諸事；
commentary::  ^626a26

 #CB17610;三諸佛所呵：
orig::  ^626a28

是故十方一切如來色目怨家名違害鬼，
commentary::  ^626a30

 #CB17610;四行人當避：
orig::  ^626a32

菩薩見怨如飲鴆酒。
commentary::  ^626a34

議曰：怨習：謂彼此相嫌，由銜恨而發；故感飛石投礰等相。
遞相吞食，故有投擲等事。
如來目怨名違害鬼，行人當避如飲鴆酒。 ^626a36

 #CB17562;八見習，分四：
#CB17610;一因能感果：
orig::  ^626a42

八者：見習交明，如薩迦耶見戒禁取邪悟諸業，
發於違拒出生相反，如是故有王使主吏證執文籍，
如行路人來往相見，
commentary::  ^626a44

 #CB17610;二舉果驗因：
orig::  ^626b2

二習相交，故有勘問權詐考訊、推鞫察訪、
披究照明、善惡童子手執文簿辭辯諸事；
commentary::  ^626b4

 #CB17610;三諸佛所呵：
orig::  ^626b8

是故十方一切如來色目惡見同名見坑，
commentary::  ^626b10

 #CB17610;四行人當避：
orig::  ^626b12

菩薩見諸虗妄徧執如臨毒壑。
commentary::  ^626b14

議曰：此惡見也！謂於諸諦理顛倒推度，
染慧為性，能障正見，招苦為業，彼此非其明而明之，
故曰：交明。薩迦耶：此云惡見。
此見有五：謂一身見：執我、我所；二邊見：
謂執斷、常二邊；三邪見：謂謗無因果；四見取：
非果計果，如以無想為涅槃之類；五戒禁取：
謂非因計因，如外道持牛狗等戒、臥棘投#CB01926;等。
苦行為業無益勤苦，故曰：邪悟。
以各執己見，故有王使執證等相。
相交：謂交哄諍論；故感勘問考訊等事。
如來目見為見坑，行人見徧執者如臨毒壑。 ^626b16

 #CB17562;九枉習，分四：
#CB17610;一因能感果：
orig::  ^626b34

九者：枉習交加發於誣謗，如是故有合山合石碾磑耕磨，
如讒賊人逼枉良善，
commentary::  ^626b36

 #CB17610;二舉果驗因：
orig::  ^626b40

二習相排，故有押捺搥按、蹙漉衡度諸事；
commentary::  ^626b42

 #CB17610;三諸佛所呵：
orig::  ^626b44

是故十方一切如來色目怨謗同名讒虎，
commentary::  ^626b46

 #CB17610;四行人當避：
orig::  ^626b48

菩薩見枉如遭霹靂。
commentary::  ^626c2

議曰：枉：謂誣枉，讒謗狠戾為性，即惱害也！
能障不惱。 #CB01043;螫為性，
乃追懷往惡多發囂暴，兇鄙麤言，#CB01043;螫他故，
故曰：交加。謂交相加害，發於誣謗；故有合山磕石等相。
以二習相排，排謂擠陷；故感押捺諸事。
如來色目怨謗名為讒虎，行人見枉如遭霹靂。 ^626c4

 #CB17562;十訟習，分四：
#CB17610;一因能感果：
orig::  ^626c14

十者：訟習交諠發於藏覆，如是故有鑒見照燭，
如於日中不能藏影，
commentary::  ^626c16

 #CB17610;二舉果驗因：
orig::  ^626c20

二習相陳，故有惡友、業鏡、火珠披露宿業對驗諸事；
commentary::  ^626c22

 #CB17610;二諸佛所呵：
orig::  ^626c24

是故十方一切如來色目覆藏同名陰賊，
commentary::  ^626c26

 #CB17610;四行人當避：
orig::  ^626c28

菩薩觀覆如戴高山履於巨海。
commentary::  ^626c30

議曰：此訟習訟其覆也！
訟即是覆：謂於自作罪恐失利譽，隱藏為性，
能障不覆，損惱為業。
彼覆此訟，故曰：交諠。
以其覆故，故有鑒見照燭等相。
陳：謂陳列罪狀；故感業鏡對驗等事。
如來目覆名為陰賊，行人觀覆如戴山履海。
此上十習發業為因，因必趣果，故感地獄種種苦具；
且十種習各由一念妄想而發，以此妄想融涉六根，
故受苦報六根互變，名為交報。 ^626c32

 #CB17477;二釋六交報相，
分二：
#CB17562;初標六報總相：
orig::  ^626c48

云何六報？阿難！一切眾生六識造業，所招惡報從六根出。
commentary::  ^627a2

議曰：此徵標六交報相也！
以六識總造惡業徧熏六根，故報從六根而出通受其苦。 ^627a6

 #CB17562;次釋六報別相，
分六：
#CB17610;初見報，分二： ^627a10

 #CB17603;初當根招報，
分三：
○初現報：
orig::  ^627a12

云何惡報從六根出？
一者見報招引惡果：此見業交，則臨終時先見猛火滿十方界，
commentary::  ^627a14

○二生報：
orig::  ^627a18

亡者神識飛墜乘煙入無間獄，
commentary::  ^627a20

○三後報：
orig::  ^627a22

發明二相：一者明見：則能徧見種種惡物，
生無量畏；二者暗見：寂然不見，生無量恐。
commentary::  ^627a24

 #CB17603;次六根交報：
orig::  ^627a28

如是見火，燒聽能為鑊湯洋銅、燒息能為黑煙紫#CB08504;、
燒味能為焦丸鐵糜、燒觸能為熱#CB01926;鑪炭、
燒心能生星火迸灑煽鼓空界。
commentary::  ^627a30

議曰：此見業交乃眼識造業招引惡果也！
易卦離為火為目，故見業交先見猛火；
方生方死之際，亡者神識將捨煖觸，故隨見業所感之境，
識從習變，乘之入無間獄。
古釋極善極惡皆無中陰，故如射箭頃徑入地獄。
以見不離明、暗二塵，故發明二相：一者明見：
惡境徧現故生畏；二者暗見：寂無所見故生恐；此本識業因。
下明六交報果：本識見火能燒當根，經文缺也！
聞根屬水，故為鑊湯洋銅；鼻息為氣，故為煙#CB08504;；
味、觸二塵，以報舌、身；心屬火，故星火煽空。
此由見火交燒，五根各隨塵習而變諸苦具，此業為不可思議也！
下倣此。 ^627a36

 #CB17610;二聞報，分二：
#CB17603;初當根招報，分三： ^627b10

○初現報：
orig::  ^627b12

二者聞報招引惡果：此聞業交，則臨終時先見波濤沒溺天地，
commentary::  ^627b14

○二生報：
orig::  ^627b18

亡者神識降注乘流入無間獄，
commentary::  ^627b20

○三後報：
orig::  ^627b22

發明二相：一者聞聽：聽種種閙，精神愗亂；
二者閉聽：寂無所聞，幽魄沈沒。
commentary::  ^627b24

 #CB17603;次六根交報：
orig::  ^627b28

如是聞波，注聞則能為責、為詰，注見則能為雷、
為吼、為惡毒氣，注息則能為雨、為霧，灑諸毒蟲周滿身體，
注味則能為膿、為血種種雜穢，注觸則能為畜、
為鬼、為糞、為尿，注意則能為電、為雹摧碎心魄。
commentary::  ^627b30

議曰：此聞業交耳識造業招引惡果也！
易卦坎為水為耳，故聞業先見波濤。
神識乘流：識從習變也！
聞以開聽為用，故閉則無聞。
聞注當根，變為詰責之聲；見火聞水相激，
若陰陽相激而為雷吼，水被火蒸，故為惡毒氣；
水隨氣變，故注息為雨、霧、毒蟲；膿、血、糞、尿皆習所變也！
水火相激，故為電雹。 ^627b38

 #CB17610;三齅報，分二：
#CB17603;初當根招報，分三： ^627c2

○初現報：
orig::  ^627c4

三者齅報招引惡果：此齅業交，則臨終時先見毒氣充塞遠近，
commentary::  ^627c6

○二生報：
orig::  ^627c10

亡者神識從地踊出入無間獄，
commentary::  ^627c12

○三後報：
orig::  ^627c14

發明二相：一者通聞：被諸惡氣熏極心擾；
二者塞聞：氣掩不通，悶絕於地。
commentary::  ^627c16

 #CB17603;次六根交報：
orig::  ^627c20

如是齅氣，衝息則能為質、為履，衝見則能為火、
為炬，衝聽則能為沒、為溺、為洋、為沸，衝味則能為餒、
為爽，衝觸則能為綻、為爛、為大肉山，有百千眼無量#CB00045;食，
衝思則能為#CB01926;、為瘴、為飛沙礰擊碎身體。
commentary::  ^627c22

議曰：此齅業交鼻識招引惡果也！
鼻主出入息，故先見毒氣。
鼻為土，故識從地踊。
鼻由通、塞取境，故通聞毒氣，塞則氣掩。
齅衝當根則為質、履。
質：礙塞也！履：猶通也！
氣衝見火則為炬；氣衝聞水則為沒、溺、
洋、沸之聲；氣衝味則變敗為餒、為爽。
魚敗曰餒；爽：失其味也！
衝觸則為綻、爛、肉山，合觸塵也！
脾土主思，故為飛沙等事。 ^627c30

 #CB17610;四味報，分二：
#CB17603;初當根招報，分三： ^627c44

○初現報：
orig::  ^627c46

四者味報招引惡果：此味業交，則臨終時先見鐵網猛焰熾烈周覆世界，
commentary::  ^627c48

○二生報：
orig::  ^628a4

亡者神識下透掛網倒懸其頭入無間獄，
commentary::  ^628a6

○三後報：
orig::  ^628a8

發明二相：一者吸氣：結成寒冰凍冽身肉；
二者吐氣：飛為猛火焦爛骨髓。
commentary::  ^628a10

 #CB17603;次六根交報：
orig::  ^628a14

如是嘗味，歷嘗則能為承、為忍，歷見則能為然金石，
歷聽則能為利兵刃，歷息則能為大鐵籠彌覆國土，
歷觸則能為弓、為箭、為弩、為射，歷思則能為飛熱鐵從空雨下。
commentary::  ^628a16

議曰：此味業交舌識招引惡果也！
舌根不但取味，而妄語、綺語、兩舌、惡口，
或謗三寶、毀汙賢善等，其業最廣大，故感報亦甚；
故臨終先見鐵網猛#CB08504;等相，神識乘之入無間獄。
舌以吸、吐二習，吸則取味，吐則發語；故吸則為寒冰等，吐則為猛火等。
歷當根為承、為忍，以惡語傷人令他承忍，
故報亦如之；歷見為然金石，以見火鑄氣為金；
金得水淬而更利，故歷聞為利刃；非語乘氣籠絡於人，
故歷息為鐵籠；利舌傷觸於人，故歷觸為弓箭等事；
由意造姦而飛語橫發，故飛鐵從空雨下。 ^628a24

 #CB17610;五觸報，分二：
#CB17603;初當根招報，分三： ^628a44

○初現報：
orig::  ^628a46

五者觸報招引惡果：此觸業交，則臨終時先見大山四面來合，
無復出路，
commentary::  ^628a48

○二生報：
orig::  ^628b4

亡者神識見大鐵城、火蛇、火狗、虎狼師子，
牛頭獄卒、馬頭羅剎手執鎗矟驅入城門向無間獄，
commentary::  ^628b6

○三後報：
orig::  ^628b10

發明二相：一者合觸：合山逼體，骨肉血潰；
二者離觸：刀劍觸身，心肝屠裂。
commentary::  ^628b12

 #CB17603;次六根交報：
orig::  ^628b16

如是合觸，歷觸則能為道、為觀、為廳、為案，
歷見則能為燒、為爇，歷聽則能為撞、為擊、
為剚、為射，歷息則能為括、為袋、為考、為縛，
歷嘗則能為耕、為鉗、為斬、為截，歷思則能為墜、
為飛、為煎、為炙。
commentary::  ^628b18

議曰：此觸業交身識招引惡果也！
以眾生妄識堅執四大為我依之造業，
故臨終先見大山四面來合；向未離身，
故死無出路；以身為眾惡所歸，故神識乘鐵城眾多惡事入於地獄。
觸由離、合二塵，故合則合山逼體，離則刀劍觸身。
歷觸當根為道觀等者，以生依此身如房舍故；
歷見則為火燒爇，見屬火故；歷聽則撞擊而有聲。
剚：以刀刺入肉也！
以聞聲即動觸想，故為剚、射。
以息充一身，故為括、袋、考、縛等事；歷嘗能為耕鉗斬截者，
以味充舌為滋觸故；歷思為飛墜煎炙者，
以妄想一動徧身火然，隨因感果宜其然矣！ ^628b26

 #CB17610;六思報，分二：
#CB17603;初當根招報，分三： ^628b48

○初現報：
orig::  ^628c2

六者思報招引惡果：此思業交，則臨終時先見惡風吹壞國土，
commentary::  ^628c4

○二生報：
orig::  ^628c8

亡者神識被吹上空旋落乘風墮無間獄，
commentary::  ^628c10

○三後報：
orig::  ^628c12

發明二相：一者不覺：迷極則荒，奔走不息；
二者不迷：覺知則苦，無量煎燒痛深難忍。
commentary::  ^628c14

 #CB17603;次六根交報：
orig::  ^628c18

如是邪思，結思則能為方、為所，結見則能為鑒、
為證，結聽則能為大合石、為冰、為霜、為土、
為霧，結息則能為大火車、火船、火檻，結嘗則能為大叫喚、
為悔、為泣，結觸則能為大、為小，為一日中萬生萬死、
為偃、為仰。
commentary::  ^628c20

議曰：此思業交意識招引惡果也！
六識以緣氣集聚，妄想如風，故臨終見風乘入地獄。
思以生、滅二塵，迷、覺約根；迷無所止，故荒走不息；
覺則明了，故知苦痛。
思歷當根，生以妄想為心地，故能為方、
所歸向之地；思發知見，故為鑒、證；思土聽水，
故為冰、霜、土、霧；思以籠冒，息氣成火，故結為火車等；
思由舌發聲，故為叫喚等；思執根身，故為生死、
偃、仰等。是六交報皆以不思議業力之所熏變，
唯佛眼能見，非凡妄識情所知，故唯心所變地獄苦具不可解者甚多，
但約義據理而言，非真知見力也！
總屬自心所現，非心外法，故下文云：若悟菩提則本無所有；
凡在迷情可不畏哉？ ^628c28

 #CB17611;三結示所由：
orig::  ^629a4

阿難！是名地獄十因六果，皆是眾生迷妄所造！
commentary::  ^629a6

議曰：此總結妄業由迷情有也！ ^629a8

 #CB17611;四校量輕重，
分三：
#CB17611;初六根同造：
orig::  ^629a10

若諸眾生惡業同造，入阿鼻獄受無量苦，
經無量劫；
commentary::  ^629a12

 #CB17477;二六根各造：
orig::  ^629a14

六根各造及彼所作兼境兼根，是人則入八無間獄；
commentary::  ^629a16

 #CB17477;三三業分造，
分三：
#CB17562;初三業兼造：
orig::  ^629a18

身口意三作殺盜婬，是人則入十八地獄；
commentary::  ^629a20

 #CB17562;二三業不兼：
orig::  ^629a22

三業不兼，中間或為一殺一盜，是人則入三十六地獄；
commentary::  ^629a24

 #CB17562;三六根獨造：
orig::  ^629a28

見見一根，單犯一業，是人則入一百八地獄；
commentary::  ^629a30

 #CB17611;五結答略問：
orig::  ^629a32

由是眾生別作別造，於世界中入同分地，妄想發生本非來有。
commentary::  ^629a34

議曰：此示因果輕重之次也！
同造：謂十因六報具足也！
六根各造：謂先後不一；單兼一根一境，則輕次前。
若身口意三根唯造殺盜婬三業，餘不兼涉，則又輕次前。
若於三業唯造二，不兼餘，則又輕次前。
若一根獨造，單犯一業，則又輕次前。
見見〔長水音現〕：謂六根唯一造一業，不兼餘也！
以不相涉，故云見見。
別作別造：謂各各私造也！
其業是同，故感同分獄。
由前問云：為是本有？
為是造成？故此結云：皆是妄想發生，非本來有。 ^629a38

上顯十因六報之狀，　下示輪迴之相。 ^629b8

◎二示鬼道因果之相，分三： ^629b10

 #CB17611;初標示因果總相：
orig::  ^629b12

復次，阿難！是諸眾生非破律儀、犯菩薩戒、
毀佛涅槃，諸餘雜業歷劫燒然，後還罪畢受諸鬼形。
commentary::  ^629b14

議曰：此從地獄出復受鬼形，以顯輪迴之狀也！
前十習因所感地獄，若但由習則報盡可出；
若非破律儀等則其苦更長，故復受鬼形。
非破律儀：破比丘戒也！
犯菩薩戒：則破大乘性戒也！
毀佛涅槃：謂一闡提，斷佛種性也！
此斷善根受苦時長，故復受鬼類。 ^629b18

上總標，下別列。 ^629b30

 #CB17611;二別示因果別相，
分十：
#CB17477;初貪習：
orig::  ^629b32

若於本因貪物為罪，是人罪畢遇物成形，名為怪鬼。
commentary::  ^629b34

 #CB17477;二婬習：
orig::  ^629b36

貪色為罪，是人罪畢遇風成形，名為魃鬼。
commentary::  ^629b38

 #CB17477;三詐習：
orig::  ^629b40

貪惑為罪，是人罪畢遇畜成形，名為魅鬼。
commentary::  ^629b42

 #CB17477;四怨習：
orig::  ^629b44

貪恨為罪，是人罪畢遇蟲成形，名蠱毒鬼。
commentary::  ^629b46

 #CB17477;五瞋習：
orig::  ^629b48

貪憶為罪，是人罪畢遇衰成形，名為厲鬼。
commentary::  ^629c2

 #CB17477;六慢習：
orig::  ^629c4

貪慠為罪，是人罪畢遇氣成形，名為餓鬼。
commentary::  ^629c6

 #CB17477;七誑習：
orig::  ^629c8

貪罔為罪，是人罪畢遇幽為形，名為魘鬼。
commentary::  ^629c10

 #CB17477;八見習：
orig::  ^629c12

貪明為罪，是人罪畢遇精為形，名魍魎鬼。
commentary::  ^629c14

 #CB17477;九枉習：
orig::  ^629c16

貪成為罪，是人罪畢遇明為形，名役使鬼。
commentary::  ^629c18

 #CB17477;十訟習：
orig::  ^629c20

貪黨為罪，是人罪畢遇人為形，名傳送鬼。
commentary::  ^629c22

 #CB17611;三結示因由，
分二：
#CB17477;初結升墜因由：
orig::  ^629c24

阿難！是人皆以純情墜落，業火燒乾，上出為鬼，
commentary::  ^629c26

 #CB17477;次結答有無所以：
orig::  ^629c28

此等皆是自妄想業之所招引，若悟菩提，則妙圓明本無所有。
commentary::  ^629c30

議曰：此貪習也！所貪者物，故附物成形；
以巧計而取，故為鬼猶怪。
婬習貪色，以婬心欲火，故遇風成形，名為魃鬼，旱鬼也！
詐習惑人，名為貪惑；故遇畜成形，即狐狸精魅現美色以惑人，
故為魅鬼。怨習懷恨，故為貪恨；恨積惡毒，
故遇蟲成形，如蛇虺蝮蝎以毒傷人，故為蠱毒鬼。
瞋習懷恚不忘，故為貪憶；乘虗而入，故遇災衰成形，
名為厲鬼，即瘟疫時病瘧症皆此鬼作也！
慢習陵人傲物，故為貪傲；憍矜恃氣，故遇氣成形；
空腹高心，故為餓鬼。
誑習罔冒欺人，故為貪罔；暗昧良心，故遇幽成形；
魘惑寐者，故為魘鬼。
見習妄執邪見以為明悟，故為貪明；遇精明處即附成形，
如山靈木石之精，名魍魎鬼，以見逐光影，故鬼亦似有若無。
枉習搆架無辜以成有罪，故為貪成；以精思求過，
故遇明成形；勞役心神，故為役使鬼，即擔沙負石之鬼。
訟習黨護己罪，彼此相訟，故為貪黨；因人造姦，
故遇人成形；發人隱惡，名傳送鬼，即巫師之類訐露陰事。
以上十因所招地獄，純情墜落，業火燒盡，
餘習未盡，故出而為鬼；皆是妄業招引，
妙圓心中本無此事，蓋由迷情所感之妄相耳！ ^629c34

◎三示畜生道因果之相，分三： ^630a26

 #CB17611;初標示因果總相：
orig::  ^630a28

復次，阿難！鬼業既盡，則情與想二俱成空，
方於世間與元負人怨對相值，身為畜生酬其宿債。
commentary::  ^630a30

 #CB17611;二列示因果別相，
分十：
#CB17477;初貪習：
orig::  ^630a34

物怪之鬼物銷報盡，生於世間多為梟類。
commentary::  ^630a36

 #CB17477;二婬習：
orig::  ^630a38

風魃之鬼風銷報盡，生於世間多為咎徵一切異類。
commentary::  ^630a40

 #CB17477;三詐習：
orig::  ^630a42

畜魅之鬼畜死報盡，生於世間多為狐類。
commentary::  ^630a44

 #CB17477;四怨習：
orig::  ^630a46

蟲蠱之鬼蠱滅報盡，生於世間多為毒類。
commentary::  ^630a48

 #CB17477;五瞋習：
orig::  ^630b2

衰癘之鬼衰窮報盡，生於世間多為蛔類。
commentary::  ^630b4

 #CB17477;六慢習：
orig::  ^630b6

受氣之鬼氣銷報盡，生於世間多為食類。
commentary::  ^630b8

 #CB17477;七誑習：
orig::  ^630b10

緜幽之鬼幽銷報盡，生於世間多為服類。
commentary::  ^630b12

 #CB17477;八見習：
orig::  ^630b14

和精之鬼和銷報盡，生於世間多為應類。
commentary::  ^630b16

 #CB17477;九枉習：
orig::  ^630b18

明靈之鬼明滅報盡，生於世間多為休徵一切諸類。
commentary::  ^630b20

 #CB17477;十訟習：
orig::  ^630b22

依人之鬼人亡報盡，生於世間多為循類。
commentary::  ^630b24

 #CB17611;三結示因由，
分三：
#CB17477;初結示輪迴因由：
orig::  ^630b26

阿難！是等皆以業火乾枯，酬其宿債傍為畜生，
commentary::  ^630b28

 #CB17477;二結答有無所以：
orig::  ^630b30

此等亦皆自虗妄業之所招引，若悟菩提，
則此妄緣本無所有；
commentary::  ^630b32

 #CB17477;三牒示問意：
orig::  ^630b36

如汝所言寶蓮香等及瑠璃王、善星比丘，
如是惡業本自發明，非從天降、亦非地出、
亦非人與，自妄所招還自來受，菩提心中皆為浮虗妄想凝結。
commentary::  ^630b38

議曰：此從鬼道出為畜生類也！
以情多少之不一，故沈地獄之不同。
地獄罪畢，復出為鬼，既經苦趣，則情、想之業二皆報盡，
故曰：俱空。但怨債未忘，以身酬值，故為畜生，亦因本習各從其類。
且如貪習為怪鬼，畜為梟類，以貪他物而為己有，
故土梟附塊為兒，習使然也！
物能害己，故梟子食母，業使然也！
婬習為魃鬼，淫為病徵，故餘習出為咎徵，
如商羊舞水、江豚拜風之類。
詐習魅鬼而為狐類，狐能魅人亦餘習也！
怨習蠱鬼而為毒類，如蛇蝎等。
瞋習厲鬼乘衰入身而為蟯蛔。
慢習餓鬼往受飢虗，故為食類以充人腹。
誑習為魘昧之鬼，因誑罔冒於人，虗飾外儀，
故為服類，凡畜物皮毛可為服飾，或驢騾馬等可乘服者皆其類也！
見習魍魎名和精鬼，和雜精明而為鬼也！
畜為應類即應節序而先鳴者，預知先報蓋見習也！
枉習役使之鬼託明以生，名明靈鬼，畜為休徵之類。
休：美也！休徵乃美事之先見者，即麟鳳之類；
如吏勵精圖治，窮詰民情而為明，所謂神明之宰皆其類也！
訟習為傳送，故名依人之鬼，即世健訟能起滅訟事，
一向因人，故鬼為傳送；畜為循類，即人所畜養猫犬之類專愛依人，
習使然也！此十畜類皆以業火乾枯，酬償宿債而為畜生，
皆妄業所招，若悟菩提，則此三惡道本無所有；
如汝所言寶蓮、瑠璃、善星等業皆自心發明，
元非天降人與，乃自妄作其因，自受苦果，於菩提心中皆妄想凝結耳！
可不哀哉？ ^630b44

◎四示人道因果之相，分三： ^630c46

 #CB17611;初標示因果總相，
分二：
#CB17477;初示因果酬償：
orig::  ^630c48

復次，阿難！從是畜生酬償先債，若彼酬者分越所酬，
此等眾生還復為人反徵其剩，如彼有力兼有福德，
則於人中不捨人身酬還彼力，若無福者還為畜生償彼餘直。
commentary::  ^631a2

 #CB17477;二示輪迴不已：
orig::  ^631a10

阿難！當知若用錢物或役其力，償足自停，
如於中間殺彼身命或食其肉，如是乃至經微塵劫相食相誅，
猶如轉輪互為高下無有休息，除奢摩他及佛出世不可停寢。
commentary::  ^631a12

議曰：此言畜生酬足，復生人類，蓋三惡報盡而幸生為人，非善業所感也！
故首論酬償先債。
然債非獨殺、盜，而十習因中皆有負債之義，
其貪詐等皆以邪命自活，妄取他財，豈非夙負？
故畜生類中總言償債，償足而止。
言酬越過分者：謂或多售其價、過用其力，
或過貪其味、挫糜其身，皆為過越，使彼含冤，
必返徵其剩，此其所以輪迴不已也！
如彼有力即於人中酬償者：如不孝敗家之子弟、
狐媚騙財之朋友與夫劫賊官訟之類，
令其破產蕩財，皆往業所招，非無因也！
又若負錢物而以身償還，如值而止，若更殺其身而食其肉皆為過也！
故相食相誅輪轉不已，自非禪定之力及遇佛懺悔，決無停寢之日也！ ^631a20

 #CB17611;二列示因果別相，
分十：
#CB17477;初貪習：
orig::  ^631a46

汝今應知彼梟倫者酬足復形，生人道中參合頑類。
commentary::  ^631a48

 #CB17477;二婬習：
orig::  ^631b2

彼咎徵者酬足復形，生人道中參合異類。
commentary::  ^631b4

 #CB17477;三詐習：
orig::  ^631b6

彼狐倫者酬足復形，生人道中參於庸類。
commentary::  ^631b8

 #CB17477;四怨習：
orig::  ^631b10

彼毒倫者酬足復形，生人道中參合狠類。
commentary::  ^631b12

 #CB17477;五瞋習：
orig::  ^631b14

彼蛔倫者酬足復形，生人道中參合微類。
commentary::  ^631b16

 #CB17477;六慢習：
orig::  ^631b18

彼食倫者酬足復形，生人道中參合柔類。
commentary::  ^631b20

 #CB17477;七誑習：
orig::  ^631b22

彼服倫者酬足復形，生人道中參合勞類。
commentary::  ^631b24

 #CB17477;八見習：
orig::  ^631b26

彼應倫者酬足復形，生人道中參於文類。
commentary::  ^631b28

 #CB17477;九枉習：
orig::  ^631b30

彼休徵者酬足復形，生人道中參合明類。
commentary::  ^631b32

 #CB17477;十訟習：
orig::  ^631b34

彼諸循倫酬足復形，生人道中參於達類。
commentary::  ^631b36

 #CB17611;三結示輪迴之相：
orig::  ^631b38

阿難！是等皆以宿債畢酬復形人道，皆無始來業計顛倒相生相殺，
不遇如來、不聞正法，於塵勞中法爾輪轉，此輩名為可憐愍者。
commentary::  ^631b40

議曰：此列十種酬償人類也！
梟本貪習，從怪鬼出，今幸為人參合頑類。
頑：謂頑嚚無知也！
以因地多貪而性愚癡，故今為顓蒙無知之類。
言參合者：參：預也！
合：混為一也！謂人中愚頑自有本因，今從鬼畜而來得參預混合而為人，
意蓋謂雖得人身而似非分也！
咎徵本婬習，從魃鬼出，以多婬者邪心苟合，故參異類。
狐本詐習，從畜魅鬼出，參於庸類；謂庸鄙自用，
由詐習欺人，故今返習庸鄙也！
毒本怨習，從蟲毒鬼出，故參合狠類，以怨天尤人而不揣己，
習使然也！蛔本瞋習，從癘鬼出，參合微類；
微者：眇賤，不為人所齒錄也！
以瞋陵毒於人，故感報微眇。
食本慢習，從餓鬼出，慢習貢高，故感柔怯；
以食類為強所陵，故為人亦柔怯。
服本誑習，從魘鬼出，以因勞苦役力，故人亦為勞形治生之類。
應本見習，從和精鬼出，而人為文類，此文非大名家，蓋小有才情動止可觀者耳！
休徵本於枉習，從明靈鬼出，故人參明類，
此世智聰明，非明智也！
訟習從傳送鬼出，而人為達類，此非達者之達，
乃通達世情，以訟習主刁詞起滅，鬼為傳送發人禍福，
故人參達類，習使然也！
此上十類非正因為人，故皆云：參合；乃三途餘業酬畢復形各從習類，
實業計顛倒耳！以未聞正法，法爾輪轉，此輩名為可憐愍者。 ^631b46

上人趣畢。 ^631c42

◎五示仙道因果之相，分三： ^631c44

 #CB17611;初標示因果總相：
orig::  ^631c46

阿難！復有從人不依正覺修三摩地，別修妄念存想固形，
遊於山林人不及處，有十種仙。
commentary::  ^631c48

議曰：此標仙趣也！
仙道亦因修得，以不依正覺修三摩地，
但依妄念存想固形，所謂修長生者，各從其術而有十種。 ^632a4

 #CB17611;二列示因果別相，
分十：
#CB17477;初地行仙：
orig::  ^632a10

阿難！彼諸眾生堅固服餌而不休息，食道圓成，名地行仙。
commentary::  ^632a12

議曰：此地行仙！因服餌所成：謂服藥餌，以此養形而得壽考。
行不離地，為地行仙。 ^632a16

 #CB17477;二飛行仙：
orig::  ^632a20

堅固草木而不休息，藥道圓成，名飛行仙。
commentary::  ^632a22

議曰：此飛行仙！因餐松噉拍黃精芝朮之類，
服久身輕而得飛舉，非吸風露者比。 ^632a24

 #CB17477;三遊行仙：
orig::  ^632a28

堅固金石而不休息，化道圓成，名遊行仙。
commentary::  ^632a30

議曰：此遊行仙！乃煉丹沙點化五金八石，
遊戲人間，故曰化道；名遊行仙。 ^632a32

 #CB17477;四空行仙：
orig::  ^632a36

堅固動止而不休息，氣精圓成，名空行仙。
commentary::  ^632a38

議曰：此空行仙！常消息陰陽之候，以子午卯酉為運氣工夫，
故云：動止。久而身輕蟬脫，名空行仙。 ^632a40

 #CB17477;五天行仙：
orig::  ^632a44

堅固津液而不休息，潤德圓成，名天行仙。
commentary::  ^632a46

議曰：此天行仙！因鼓天池津液，吐故納新，
日久功成，如八洞神仙之類，能謁天帝，
故曰：天行仙。 ^632a48

 #CB17477;六通行仙：
orig::  ^632b4

堅固精色而不休息，吸粹圓成，名通行仙。
commentary::  ^632b6

議曰：此通行仙！乃吞日精月華，呼吸導引，
久而壽永心通，名通行仙。 ^632b8

 #CB17477;七道行仙：
orig::  ^632b12

堅固呪禁而不休息，術法圓成，名道行仙。
commentary::  ^632b14

議曰：此道行仙！因持呪禁符術而得成功，
如天師之類，名道行仙。
此道乃禁術，非大道也！ ^632b16

 #CB17477;八照行仙：
orig::  ^632b20

堅固思念而不休息，思憶圓成，名照行仙。
commentary::  ^632b22

議曰：此照行仙！以存想丹田泥丸為命元，
如莊子曰泥垣之審為淵，名照行仙，非慧照也！ ^632b24

 #CB17477;九精行仙：
orig::  ^632b28

堅固交#CB17554;而不休息，
感應圓成，名精行仙。
commentary::  ^632b30

議曰：此精行仙！謂固守精氣，陰陽交媾，
如嬰兒姹女之類，胎息存形，名精行仙。 ^632b32

 #CB17477;十絕行仙：
orig::  ^632b36

堅固變化而不休息，覺悟圓成，名絕行仙。
commentary::  ^632b38

議曰：此絕行仙！乃習出陽神，改形易質，
往來自由，故曰：變化。
久而心通，故曰：覺悟。
餘仙之所不及，故曰：絕行仙。 ^632b40

 #CB17611;三結示輪迴之相，
分二：
#CB17477;初揀不解真修：
orig::  ^632b46

阿難！是等皆於人中鍊心，不修正覺，別得生理壽千萬歲，
休止深山或大海島絕於人境，
commentary::  ^632b48

 #CB17477;次示輪迴根本：
orig::  ^632c4

斯亦輪迴妄想流轉，不修三昧，報盡還來散入諸趣。
commentary::  ^632c6

議曰：此結仙趣也！
以此仙趣乃人中煉心，別得生理，故勝於人；
壽千萬歲，故不如天。
不修正覺，故曰：妄想流轉。
報盡墮落，故散入諸趣。
以非天非人，故別列此趣。 ^632c8

上仙趣畢。 ^632c14

◎六示天道因果之相，分二： ^632c16

 #CB17611;初通示三界因果之相，
分三： ^632c18

 #CB17477;初欲界六天，
分二： ^632c20

 #CB17562;初列示器界因果之相，
分六：
#CB17610;初四天王：
orig::  ^632c22

阿難！諸世間人不求常住，未能捨諸妻妾恩愛，
於邪婬中心不流逸，澄鎣生明，命終之後鄰於日月，如是一類名四天王天。
commentary::  ^632c24

議曰：此後言天趣也！
三界中先從欲界，六欲天始於四王也！
忉利已下名地居天，未離飲食男女之欲，
但因重輕為六天之次，皆不知修禪，正以十善之因所感耳！
四王居須彌山腰，鄰日月宮，四面居之，為護世四王。
此經論天不說十善，單以婬欲一事為本，從經所宗也！
四王有正妻妾，恩愛未捨，但不邪婬，故感生此天。 ^632c30

 #CB17610;二忉利天：
orig::  ^632c44

於己妻房婬愛微薄，於淨居時不得全味，
命終之後超日月明，居人間頂，如是一類名忉利天。
commentary::  ^632c46

議曰：此忉利云三十三天，乃地居頂天，
稱帝釋天，居須彌頂中，四方各統八天，故云三十三。
以欲氣麤濁，故欲薄則上升；此天雖有妻房而婬愛微薄，
即淨居時不得全味，有微愛故，人中愛薄即感生此天。
日月在下，故超日月明。 ^633a2

 #CB17610;三夜摩天：
orig::  ^633a12

逢欲暫交，去無思憶，於人間世動少靜多，
命終之後於虗空中朗然安住，日月光明上照不及，
是諸人等自有光明，如是一類名須#CB08504;摩天。
commentary::  ^633a14

議曰：此欲界第三，空居第一天也！
須#CB08504;摩：此云時分，
此天無日月光而有身光，以蓮華開合為晝夜，
由昔人中欲氣漸薄，故感生此天。
逢欲暫交：未離欲也！
去無思憶：無愛心也！
不馳欲境，故動少。
欲淡心清，故靜多。
身心不染而無穢濁，故朗然空居自有光明。 ^633a20

 #CB17610;四兜率天：
orig::  ^633a32

一切時靜，有應觸來未能違戾，命終之後上升精微，
不接下界諸人天境，乃至劫壞三災不及，如是一類名兜率陀天。
commentary::  ^633a34

議曰：此欲界第四天也！
兜率：此云知足，有內院、外院；外院乃實報天人所居，
內院乃彌勒一生補處為主，其在釋迦末法弘法菩薩，及修行發願待彌勒下生助揚法化者居之。
以婬機不動，故一切時靜。
未能息機，故應觸不違。
以行勝前，故云：上升精微。
然三災壞至三禪，而此云不壞者蓋指內院而言也！ ^633a40

 #CB17610;五化樂天：
orig::  ^633b6

我無欲心應汝行事，於橫陳時味如嚼蠟，
命終之後生越化地，如是一類名樂變化天。
commentary::  ^633b8

議曰：此欲界第五天也！
以樂變化五欲之境而自受用，故得此名。
我無欲心：婬機已息也！
而欲境橫陳，在彼有心，在我無味，故如嚼蠟，則至淡也！
越者：超也！言在人中能有此行，則徑生此天。
不歷下位，故云：越也！
化地：即此天。 ^633b12

 #CB17610;六他化天：
orig::  ^633b22

無世間心同世行事，於行事交了然超越，
命終之後徧能出超化無化境，如是一類名他化自在天。
commentary::  ^633b24

議曰：此欲界第六天也！
無世間心同世行事，故全無欲也！
以未離世緣，故云：於行事交；非言欲事。
蓋與妻妾相接而中心了無相干，故云：超越。
若言猶與欲交，則非此天之行也！
俱舍云：六受欲交抱，執手笑視婬。
但目視而已，豈有交耶？
化：謂第五天。無化：謂下四天。
超者：謂由人中徑生此天也！
此天受用乃他所變化，故云：他化自在。 ^633b28

 #CB17562;二總結當界得名：
orig::  ^633b42

阿難！如是六天形雖出動，心迹尚交，自此已還名為欲界。
commentary::  ^633b44

議曰：此結欲界天名也！
人趣欲穢雜亂，心多動搖，而天已離人，
故云：出動。言心迹尚交者：蓋約六天通相而言也！
其實麤細不同，非可例觀也！
以未出欲，故通名欲界。 ^633b48

上欲界六天竟。大佛頂首楞嚴經通議卷第八
 ^633c6
