
other:: 
# 附圖

 [fg_../figures/X/X13p0497_01.gif] ^497a2

 [fg_../figures/X/X13p0498_01.gif] ^498a2

 [fg_../figures/X/X13p0499_01.gif] ^499a2

 [fg_../figures/X/X13p0500_01.gif]
other:: 
# 大佛頂首楞嚴經疏解蒙鈔目錄
大佛頂首楞嚴經疏解蒙鈔目錄卷首一　古今疏解品目二　諮決疑義十科第一卷一之一　經前十門懸敘　經起如是我聞盡序分一之二　起阿難見佛盡七處徵心竟一之三　起卷中爾時阿難盡卷末第二卷二之一　起爾時阿難盡含受十方國土二之二　起阿難白佛言盡及諸群塞亦復如是二之三　起阿難汝猶未明盡五陰非自然性第三卷三之一　起復次阿難云何六入盡十八界非自然性三之二　起阿難白佛盡七大文說偈讚佛第四卷四之一　起富樓那問生起盡如何自欺尚留觀聽四之二　起阿難及諸大眾盡云何不成無上知覺第五卷五之一　起阿難白佛盡從三摩地得無生忍五之二　起阿難請問圓通盡二十四聖說竟第六卷六之一　起觀音說圓通盡觀音名徧十方界六之二　起世尊放光現瑞盡文殊說偈獲益六之三　起阿難請問修行盡六種清淨明誨第七卷七之一　起阿難汝問攝心盡如來宣說神呪七之二　起阿難問漸次修行盡眾生十二種類第八卷八之一　起阿難如是眾生盡四加行位八之二　起十地位盡結經汝當奉持八之三　起阿難請問六道盡十種仙趣八之四　起阿難諸世間盡自此已往名為欲界第九卷九之一　起色界一十八天盡總結精研七趣九之二　起如來將罷法座盡想陰十種魔事第十卷十之一　起阿難諸善男子盡行陰十種心魔十之二　起識陰十種見魔盡修進最後垂範十之三　起阿難重復白佛盡流通作禮而去卷末佛頂五錄一佛頂圖錄二佛頂序錄三佛頂枝錄〔中分七〕四佛頂通錄〔上下〕五佛頂宗錄〔中分三　一垂示宗旨上下　二參會公案　三舉拈偈頌〕
xu:: 
#  No. 287-A 佛頂蒙鈔目錄後記
No. 287-A 佛頂蒙鈔目錄後記 ^500a2

萬曆己亥之歲，蒙年一十有八，我神宗顯皇帝二十有七年也。
帖括之暇，先宮保命閱首楞嚴經。
中秋之夕，讀眾生業果一章，忽發深省，
寥然如凉風振簫，晨鐘扣枕。
夜夢至一空堂，世尊南面凝立，眉間白毫相光，
昱昱面門，佛身衣袂，皆涌現白光中。
旁有人傳呼禮佛，蒙趨進禮拜已，手捧經函，
中貯金剛、楞嚴二經，大學一書。
　世尊手取楞嚴壓金剛上，仍面命曰：
世人知持誦金剛福德，不知持誦楞嚴福德尤大。
蒙復跪接經函，肅拜而起。
既寤，金口圓音，落落在耳。
由是憶想隔生，思惟昔夢，染神浹骨，諦信不疑矣。
備官詞林，討論典故，聞嘉靖中，內江趙大洲教習庶吉士，
課讀楞嚴，謂：諸君年長四十，少亦三十，
不以此時讀此經，待何時耶？
三復斯語，鞭影入心，不自知口呿齒擊，急杵撞胸也。
頓踣仕途，流離國難，萬死備嘗，一身餘幾。
波叱填耳，斧鑕攢軀，血路魄迴，刀山魂返。
噩夢乍歇，藏識孤明，楞嚴積因，影現心目。
經言：如汝昔年，覩一奇物，經歷年歲，忽然覆覩，
記憶宛然，曾不遺失。
誠哉是言也！庚寅之冬，不戒於火，五車萬卷，
蕩為劫#CB01926;，佛像經厨，
火焮輙返，金容梵夾，如有神護。
變慴良久，矍然憬悟：是誠我　佛世尊深慈大悲，
愍我多生曠劫，遊盤世間文字海中，沒命洄淵，
不克自出，故遣火頭金剛猛利告報相拔救耳。
尅念瘡疣，痛求對治，刳心發願，誓盡餘年，
將世間文字因緣，迴向般若。
憶識誦習，緣熟是經，覽塵未忘，披文如故。
撫劫後之餘燼，如寤時人說夢中事；開夢裏之經函，如醒中人取夢中物。
此佛頂蒙鈔一大緣起也。
竊自循省，厥因有三：名言習氣，書生筆格。
剽觀河之玄義，模寫逝川；拾圓通之剩文，發揮耳順。
採掇菁華，鋪陳粉繪。
添乳中之水，雜彼醍醐；收茹後之泥，塗茲場地。
博易不殊搏黍，游戲亦類聚沙。
其因一也。上黨舊游，曾遺正脉〔交光正脉友人程孟陽游澤潞得本〕；
吳門法侶，先贈圓通〔幽溪圓通疏初出，
即中兄贈我曰：此後時閱首楞標準也〕。
迨三篋得脫沈#CB01926;，而二本仍棲舊皮。
惟茲初簣，用為先資。
雖非覺海之全珠，抑亦昏塗之束炬。
其因二也。東海徵心，少依講席〔指東溟管夫子〕；
牢山懸鏡，長侍巾瓶〔指海印憨山大師〕。
典刑日遠，記莂自慙。
違先生之況，岐路茫茫；煩智者之訶，問橋種種。
迴心遲暮，仰託師承。
灌頂之大法昭然，覺迷之緒言具在。
入室敢同真子，泛海終藉導師。
其因三也。此經章門廣博，標指參差，三觀橫分，三摩錯互。
舊解既表中未定，新章亦逐北同走。
竊欲甄明總別，參詳異同，搜剔本根，薙剟稂莠。
務俾鈐鍵開滌，教觀分明。
入三摩地門，照涅槃日，示明了還家之路；
修三無漏學，濯奢摩水，斷輪迴生死之根。
庶可以上報佛恩，下酬誓願，是本心也。
會稡一經，披尋三載，鈔略十卷，但是筌#CB04590;；
諮決十章，敢云懸敘？
慧慙天鳥，鈍笑人牛。
斯所以執簡汗顏，臨文永嘆也。
昔者宋學士景濂嘗言：清凉大士一遵　如來遺教，學無常師。
問律於澧公，受南山行事於曇一，傳涅槃、
起信、法界觀、還源記於瓦官，咨雜華於大詵，
習天台止觀、法華、維摩等疏於荊溪，參決南宗禪學於牛頭忠、
徑山欽。群機盡攝，萬理俱融，卓然為一代之師。
去聖日遠，末學支分，欲總萃諸家，折衷融貫，恨鮮有可言斯事者。
居今之世，末法倒瀾，時教凌夷，魔外鋒起。
誠欲兼綜性相，和會台賢，抉擿生盲，枝柱惡覺，
故當弘闡此經，導其先路。
斯則照萬法之智燈，燭群邪之心鏡，撈籠末劫，津筏異生者也。
標斯言於經首，庶以當發願文，仰扣三尊，冥求加被。
世之法將有智覺轉輪，深心荷擔，如學士其人者，
施我慧目，鑒而助之。 ^501c32

歲在閼逢敦牂九月三日，海印弟子虞山蒙叟錢謙益焚香肅拜，
敬書於絳雲餘燼處之右廂
xu:: 
#  No. 287-B
No. 287-B ^502c10

錢謙益曰：蒙之鈔是經也，創始於辛卯歲之孟陬月，
至今年中秋而始具草，歲凡七改，藁則五易矣。
七年之中，疢病侵尋，禍患煎逼，僦居促數，
行旅喧呶，無一日不奉經與俱。
細雨孤舟，朔風短檠，曉牕鷄語，秋戶蟲吟，
暗燭彚筆，殘膏漬紙，細書飲格，夾註荖行，
每至目輪火#CB15090;，肩髀石壓，
氣息交綴，僅而就寢。
葢殘年老眼，著述之艱難若此，今得潰於成焉，幸矣。
削藁麤就，編排略畢，插架閣筆，喟然三嘆。
何嘆乎？蓋深嘆夫解經之實難，而古人之未易以幾及也。
蒙初繙此經疏解，上遡資中，下循長水，
文質理精，詞簡義富，有讀之三四過猶未了者，
有繹之三四年始得解者，少言多義，自古皆然，
無不契真，無不成觀。
今師箋釋，波瀾滿紙，少時涉眼，亦自爛然，
旋目觀之，氣味索薄，如翳眼亂華，都無生處。
其或披新獵異，自數珍寶，不知互互料簡，胥為芻狗之已陳。
又或立義開章，別安眉目，不知彼彼具含，元是籬落之長物。
去古久遠，聖師不作，學者之智日麤，則心益不小，
學日陿，則見益不圓。
未了宗源，輙加搴剟，不詳利病，先設砧椎，
道安有言，豈將不知法者勇乎？
蒙為此懼，葢已有年，鈔略一周，平心普告。
竊謂自今已往，一切大乘契經與夫諸聖造論，
宗趣深遠，義疏繁芿者，胥當依佛頂之例，
權閣今文，先宗古釋，務俾先佛心宗與古師教眼分齊脗合，
血脉疏通，大義炳然，微言不墜。
然後網羅多家，衷其得失，將使四河俱入，勿令一漚自認。
如是則如來之慧命續矣，法燈衍矣，宗教不患乎分塗，魔外不憂其熾盛矣。
正法難聞，魔民未憗，汝遵佛語，名報佛恩。
凡我善友，無忽苦言，共截象流，免游兔經。
如以為是古非今，卑他尊己，大妄語成，墜無間獄。
佛有明誨，敢食斯言。
是鈔也，激贊諮決，親加標目，慫恿卒業，
發願流通者，蒼雪徹師也。
指決三摩，冥符古義，相期揚榷，未覩厥成者，蕅益旭師也。
與聞草創，共事藍縷，採掇清凉，佽助旁論者，含光渠師也。
指瑜伽之教相，考匿王之生年，搜剔小宗，
旁資引證者，楚松影省師也。
明鏡清流，不辭披拂，霜天雪夜，共許參求者，
長干社中勗伊閒師、介立旦師、雪藏韶師、介丘殘師也。
耳目濡染，晨夕扣擊，歡喜贊嘆，異口同音者，
里中石林源師及亡友陸銑、孟鳧也。
敢告諸方，勿恡誨廸，凡霑法乳，敬竢續書。 ^502c19

歲在強圉作噩中秋十有一日，輟簡再記於碧梧紅豆莊。
是歲長至日，書於長干大報恩寺之修藏社。
xu:: 
#  No. 287-C
No. 287-C ^503a48

首之一大佛頂首楞嚴經疏解蒙鈔卷首
〔之一〕
author:: 海印弟子　蒙叟錢謙益述
other:: 
# 古今疏解品目
古今疏解品目
other:: 
## 唐
唐 ^503b9

崇福寺惟慤法師疏。 ^503b40

魏北舘陶沙門慧振科判。 ^503c10

蜀資中弘沇法師疏。 ^503c18

長慶道巘禪師楞嚴說文。
other:: 
## 五代吳越
五代吳越 ^503c24

永明寺智覺壽禪師宗鏡錄。
other:: 
## 宋
宋 ^503c32

真際崇節法師撰刪補疏。 ^503c44

 #CB05860;：李靈光，洪敏法師撰證真鈔。
〔二師疏鈔，未見全文，略見義海諸錄。〕 ^503c46

長水疏主楞嚴大師子璿撰義疏註經十卷，。 ^503c48

。 ^504a8

泐潭曉月禪師標指要義，〔宜陽參學比丘應乾集錄。〕。
△閩僧咸輝楞嚴經義海三十卷。 ^504a14

孤山法慧法師智圓經疏十卷谷響鈔十卷，
〔釋自撰，楞嚴疏。〕。 ^504a24

△吳興淨覺法師仁岳集解十卷 ^504a26

熏聞記五卷，〔釋自造集解。〕。 ^504a28

△桐洲法師懷坦集註十卷。 ^504a38

石門圓明禪師洪覺範，著尊頂法論十卷〔亦云寂音尊者〕。
東吳雷庵正受，如方山新論例，釐論入經，
名曰楞嚴合論，而自附己見為論補。 ^504b4

王文公介甫楞嚴經解。 ^504b32

張無盡刪修楞嚴，改名楞嚴海眼經，兼採集諸家之解及己說為補註。 ^504b40

溫陵寶勝禪師戒環要解十卷，。
other:: 
## 勝國蒙古
勝國蒙古 ^504c10

天目中峰幻住和尚明本楞嚴徵心辨見或問一卷，〔中峰廣錄別出。〕。 ^504c26

 ^504c28

中吳師子林天如禪師惟則楞嚴會解十卷，。 ^504c36

 ^504c38

。
other:: 
## 皇朝
皇朝 ^504c48

吳江融室法師淨行楞嚴廣註十卷，。 ^505a6

大興隆寺魯山法師普泰楞嚴管見。 ^505a18

曹溪憨山海印大師德清懸鏡一卷，通議十卷。 ^505a24

 ^505a36

紫柏達觀大師真可楞嚴解一卷，〔紫柏全集中別出。〕。 ^505a44

雪浪三懷法師洪恩經解科判一卷，。 ^505b8

 ^505b20

雲棲蓮池和尚袾宏楞嚴摸象記一卷，。 ^505b28

。 ^505b40

內江中川法師界澄新疏十卷，　五臺空印法師鎮澄正觀疏十卷，。 ^505b44

金陵秋溟先生殷祭酒邁太倉東溟先生管公志道楞嚴質問一卷，。 ^505c6

 ^505c10

盧陵曾祠部鳳儀，楞嚴宗通。 ^505c24

交光法師真鑑楞嚴正脉十卷，。 ^505c36

△天台幽溪法師傳燈玄義二卷〔申釋其師百松楞嚴百問〕
會解圓通疏十卷 ^505c38

△蕅益素華法師智旭玄義二卷文句十卷。 ^505c40

 ^506a12

△鍾賀二居士楞嚴如說十卷。 ^506a16

。大佛頂首楞嚴經卷首〔之一〕首之二大佛頂首楞嚴經疏解蒙鈔卷首
〔之二〕
author:: 海印弟子　蒙叟錢謙益述
other:: 
# 諮決疑義十科
諮決疑義十科 ^506a32

問曰：將撰疏解，先立章門。
五重十科，咸稱懸敘。
今茲鈔略，踵跡古人。
初首十章，變名諮决者，何也？
答曰：懸敘者，敘一經之旨。
諮決者，決一己之疑。
懸敘者，決定之談也。
諮決者，咨諏之義也。
良以聖教綱宗，必須決定。
初心研審，翻藉心疑。
有疑而後能諮，有諮而後能決。
能疑則扣擊猛利，如鑽木而火生。
能諮則彈駮弘多，譬佩觽而結解。
菩薩猶爾，凡夫可知。
況復佛法冲深，眾言淆亂。
此立彼破，流派滋煩。
入主出奴，方隅罔辨。
張羅一目，將舉一而廢諸。
設網眾流，恐多岐而亂指。
是用廣陳隅見，不避蒙求。
列多病以請對治，面首塗而問識路。
師心臆斷，吾知免夫。
虗己求宗，有餘師矣。
竊放清凉，略述製疏十意：一、法門總別故，
二、三觀破立故，三、顯示教觀故，四、尅示方便故，
五、當機權實故，六、義科刊定故，七、聞修增進故，
八、人天行位故，九、古今得失故，十、鈔略義例故。
other:: 
## 第一法門總別
○第一法門總別者 ^506b14

經初阿難啟請十方如來得成菩提玅奢摩他三摩禪那，此別相法門也。
如來告許有三摩提名大佛頂首楞嚴王，此總相法門也。
云何三摩提為總相法門？
略有二義：一者是諸經總相故。
准大般若經為諸有情顯一切分別法相，
遍攝持是一切陀羅尼門相，遍攝受是一切三摩地門相。
十方菩薩請住堪忍世界供養釋迦牟尼如來及諸菩薩，
得無礙陀羅尼門三摩地門神通自在，
住最後身紹尊位者，智論云：有無量阿僧祇三昧門陀羅尼門，
菩薩摩訶薩學是三昧門陀羅尼門，疾得阿耨多羅三藐三菩提。
又云：陀羅尼門三摩地門，廣說則無量。
有無量諸三摩地，有真三摩地，唯九地已上受職菩薩獨有是三摩地。
顯揚論云：菩薩摩訶薩依此一一三摩地門出生無量三摩地，
諸聲聞緣覺不達其名。
此諸經論所詮總相法門也。
二者是此經總相故。
准諸經論三昧具言三摩地，地亦音提，梵音楚夏故。
故長水云：尅示真三昧也。
智論明首楞嚴三昧，秦言健相分別。
大般若開諸三摩地乃至無量百千，曰第一健行三摩地、第一健相三摩地。
首楞嚴三昧經說菩薩行首楞嚴三昧，
一切三昧皆悉隨從，如轉輪王七寶皆從。
般若經言：爾時世尊入等持王玅三摩地，
諸三摩地皆攝入此中，故曰首楞嚴三昧，
名為王三昧，正指此真三摩地也。
佛言：有三摩提，名大佛頂首楞嚴王。
此一經所詮總相法門也。
云何玅奢摩他、三摩、禪那為別相法門？
准瑜伽師地論，若略說三摩呬多地者，
謂此地中略有四種：一者靜慮，二者解脫，
三者等持，四者等至。
等持者，謂三三摩地乃至金剛喻三摩地；
等至者，謂五現見三摩鉢底等。
此中等持者，三摩地；等至者，三摩鉢底也；
禪那者，靜慮也。三摩鉢底即圓覺之三摩鉢提，即阿難所請之三摩也。
三摩地即三摩提不濫等至，三摩即三摩鉢底不濫等持。
華嚴七地亦云：諸禪三昧、三摩鉢底，神通解脫皆得現前。
清凉疏曰：諸禪即四禪，三昧即三三昧。
三摩鉢底有其五種，是四是三，教相歷然，故曰別相法門也。
說經之家不考總別法門，謂三摩具云三摩提，
濫為一法，自孤山圓師始。
今依經文對決，有其二過：一者阿難得深三昧，
憶持如來十二部經，豈他摩等三相尚有未了？
但是於三法中請問何者為最初方便耳。
今謂是通請三觀，同單複標記之文。
次下徵心了畢，啟請開示，指奢摩路為真際。
從何開解？此一過也。
二者如來告示真三摩地大總相法門。
此門一門超入，即天王賜與華屋之門，即十方如來一路涅槃之門。
今謂是三觀一門，舉次第脩持之法，向後建立道場。
一門脩證，指入三摩地為住地，依何安立？
此二過也。唯其誤解三摩地總相為三摩之一法，
一期之問答不清，全經之科斷俱錯。
以故依觀詮經，已乖分齊。
復將依經入觀，彌失指歸。
此則佛頂經中初門鈐鍵，應首先釐正者也。
吳江行師刊定舊解，援據般若圓覺，標陀羅尼三摩地兩門，
以證此經。經云：將欲敷演大陀羅尼諸三摩提，玅脩行路。
則楞嚴圓覺二經所詮總相法門，互相含攝之誠證也。
依此詮釋，是為宗要。
溺聞牽俗，胥無取焉。
other:: 
## 第二三觀破立
○第二三觀破立者 ^506c4

自孤山圓師，稟天台三觀三止，貼釋楞嚴。
霅川華亭，張皇其說。
原其披文豎義，雖則印合楞嚴，實為開顯台觀。
非以楞嚴註楞嚴也，乃以三觀註楞嚴也。
非以三觀註楞嚴也，乃以楞嚴註三觀也。
枝岐日久，矛盾漸興。
初取解黏，終從埽蕩。
約而論之，建立三觀者，謂天台所立三觀，即如來所說之三觀。
立之誠是也，而其所以立者則非也。
埽蕩三觀者，謂山家所立三觀，非如來所說之楞嚴。
破之誠是也，而其所以破者則非也。
言此中不應開立三觀，略有六義。
一曰消，文未順也。
涅槃之定慧捨，圓覺之靜幻寂。
此但可消阿難啟請之文，未可以消有三摩提名大佛頂之文也。
若言三觀之一，何以啟請兼舉三觀，而告示偏舉三摩。
若言即一而三，何不首舉奢摩以攝三，而次舉三摩以攝三。
以是故三觀不應立。
二曰收，教未該也。
古人言圓覺之三，於涅槃大同小異，於天台理同趣異。
〔圭山〕又言楞嚴之三，與涅槃名異義同，與圓覺名同義異。
〔神照〕今欲一門開設，但用三法鋪舒，披文或通，尋義則局。
以是故三觀不應立。
三曰悟法未真也。
北齊悟中觀以授南岳，南岳悟法華以授天台，天台獲旋陀羅尼。
岳曰：非汝莫證，非我莫識。
今之懸契楞嚴，依憑讖記，從何開悟？
仗誰證明？以是故三觀不應立。
四曰懸合未確也。
天台謂三止映望，三論隨義立名。
今之取印楞嚴，必云懸合。
取蓋配函，持鏡覓像，能合未叶圓頓之門，不合有違映望之義。
以是故三觀不應立。
五曰本宗未契也。
智者說摩訶止觀，止即奢摩他，觀即毗婆舍那，他那平等即憂畢叉。
章安疏涅槃云：三法不同。
若聖行以戒定慧為三法，今文以定慧捨為三法，
未嘗執涅槃三相，定配三止。
古稱大師教門解脫，文字山外，則去之遠矣。
以是故三觀不應立。
六曰教相未融也。
張一經以為羅，緝三觀以為網，次第歷別，影略鑽研。
開則舉一即三，合則言三即一，如陳部籍，如列掌故。
遂使誦文法師，如尋條而屈步；闇證禪伯，譬吹網而貯空。
以是故三觀不應立。
若今師之埽三觀，見法未端，過亦非小。
一者埽孤山，兼埽天台。
過天台三諦三觀，見仁王瓔珞；三智三德，本涅槃大品。
故曰：天台教源，與佛同致。
但可謂孤山三觀，未叶楞嚴。
安可謂天台止觀，不同佛旨。
三觀三藏，畵像生面。
戲論務法，何可長也。
〔是交光揀諦立藏文〕二者揀台觀，兼揀圓覺過。
謂奢摩三名，尊重不翻。
則圓覺三名，固非唐梵兼舉也。
此經三觀，則為玅定。
彼經三觀，則曰常塗。
有常塗之三觀，何容有常塗之圓覺也。
三者訶台教，并訶起信過。
起信雙現二門，即天台圓修三觀。
雙照雙遮，不相捨離。
今力揀三觀，以為覺觀思惟，不離六識。
既訶天台三觀，全乖玅定。
將揀馬鳴二門，有礙圓修。
此亦兩口相嚙，必窮之論也。
清凉謂龍樹中論，全取華嚴宗旨。
天台亦依賢首品，立圓頓止觀。
其疏華嚴，以三觀會智論，以三止攝台宗。
三一圓融，以華嚴法界收之，罄無不盡。
此經廣辨真空，交融理事。
真三摩地門，即是華嚴圓融法界。
萬法具足，何觀不立。
一法不容，何觀不埽。
故曰：無不從此法界流，無不還歸此法界。
一切鬬諍堅固，點空指月，皆可迴向虗空。
此伸彼破，夫何有焉。
other:: 
## 第三顯示教觀
○第三顯示教觀者 ^507b20

此中所以不立三觀者，以一經十軸之文，皆具教觀故。
要而言之，略有八義：一曰標觀體，經初顯示常住真心性淨明體，
此體即一真法界如來藏心，涅槃所謂首楞嚴佛性也。
次言有三摩提，名大佛頂首楞嚴王等，
此則首楞嚴三昧，一切三昧禪定陀羅尼門，悉皆攝入者也。
起信云：心真如者，即是一法界大總相法門。
止觀言：菩薩聞圓法，起圓信，立圓行，住圓位，
正依一心法界，建立圓觀也。
故曰標觀體。二曰立觀境，最初徵詰，先立心目二門，
向下推窮，尅示奢摩一路，乃至三科勘辨，
皆云本如來藏玅真如性，正此觀也。
華嚴明事法界，即根識塵大世出世間一切法數。
天台止觀十境，第一觀陰界入，立陰等為境，
以揀入理之門，起觀之處。
龍樹破五陰一異，同時前後，喻如炎幻響化，皆是法也。
故曰立觀境。三曰究觀相，既云欲知奢摩他路，
願出生死，自此觀門重重開演，金拳曜目，
屈指飛光，阿難從心眼悟入，如來以對境印可，
由是童耄觀河，正倒垂臂，上取日輪月體，
下及林苑河沙，離見非見，出指非指，皆是用推簡法，顯觀察智。
阿難大眾，獲本常住真心，空如手葉，身吹微塵，
境智忽爾圓彰，空覺於焉顯發，故曰究觀相。
四曰攝觀義。賢首論六重觀門，隨入一門，全收法界。
喻如圓珠，穿為六孔，隨入一孔，全收珠盡。
經云：阿難大眾，各各自知，心精徧圓，包裹十方，正入此法界也。
此觀一成，圓覺之二十五輪，仁王之三觀，
中觀之三諦，觀網交羅，偏圓泯絕，故曰攝觀義。
五曰定觀法。發覺初心，二決定義。
依前歷顯藏心，圓修止觀，持清淨明誨，
合道場軌則，乃至十方如來，一時出現，
鏡光剎海，交光涉入，只此一念，觀境現前，故曰定觀法。
六曰提觀網。二十五聖，各依方便，是交絡綺互觀。
觀音大士，圓通超餘，是如意圓修觀。
一觀即三觀，一聖觀即二十四聖觀。
空假中觀，師網交羅，故曰提觀網。
七曰歷觀位。五十五位，漸次安立，是圓融行布觀。
金剛心中，圓明發化，是行布圓融觀。
金剛寶覺，如幻三昧，始終觀照，只此一門，故曰歷觀位。
八曰治觀魔。此中五重陰魔，即止觀四障四魔也。
故曰：破觀名奪命，破止名奪身。
又曰：磨觀訛令黑闇，磨止訛令散逸。
經言：彼塵勞內，汝玅覺中，如風吹光，如刀割水。
魔依觀起，還依觀滅。
用觀治魔，如藥治病。
故曰治觀魔。上來八重，法爾覺照，總一觀體，總一觀門。
是中於奢摩他，微密觀照，觀察對治，約有三重。
如來愍諸眾生，無始生死相續，由不了第七轉識，
是攀緣心，輪迴流轉，無常妄識，虗妄分別，
周徧計度，猶如空華。
於是重疊徵辨，作照了四科，會通七大之觀，
立一頂楞嚴王，為大總持。
此第一重也。如來愍世界眾生，業果相續，
由不了第八藏識，是世界山河，發生緣起，
三細六麤，業力增上，五濁五陰，相織妄成。
於是反覆破顯，作六根解黏，六結解除之觀，
立一金剛寶覺，為王三昧。
此第二重也。如來愍六道眾生，隨其生死相續，
由不了五陰心中，成就破亂，由汝主人，
婬殺盜妄，作魔徒眾，七趣昇降，如汲井輪。
於是究竟修證，作鏡佛交光，虗空流殞之觀，
立一淨瑠璃心，為真道場。
此第三重也。如是三重，映望前八，觀文雖廣，觀智則一。
故曰：作是觀者，名為正觀。
此如來自立教觀之明文也。
other:: 
## 第四尅示方便
○第四尅示方便者 ^508a28

此經最初方便，一誤於孤山總酬三止之門，再誤於吳興通請別請之說。
長水疏文，解行成就之正義，學者遂抑置弗省，一經眼目爚亂久矣。
近師遂橫判三名，各立方便，多言亂聽，莫知適從。
今請尅而論之。如來初答阿難啟請，有三摩提，
名大佛頂首楞嚴王，此正十方如來圓證常住真心，
性淨明體，大總相法門也。
如來哀愍有情，沈淪生死，以大悲真智，
從真三摩地中，開設敵對生死枝柱輪迴之法，
曰定慧平等，則玅奢摩他、三摩、禪那三；
曰止觀雙運，則奢摩他、毗婆舍那二。
而即止之觀，寂靜觀照，只一奢摩他可了。
行人發心修行，欲成無上菩提，先自識常住真心始；
欲悟明常住真心，願出生死，先自識奢摩他路始。
此經與圓覺普眼章觀門同佛，可互證也。
阿難七徵了畢，未知真際所詣，即曰：唯願世尊，
大慈哀愍，開示我等奢摩他路。
世尊開示二種根本，即曰：汝今欲知奢摩他路，願出生死。
一問一答，啐啄相應。
由是屈指飛光觀河，垂手八相二月，大開曲示，
乃至四科七大，本如來藏，獲本玅心，常住不滅。
經云：我今如是開示方便，分別告汝。
次云：將欲敷演大陀羅尼，諸三摩提，玅修行路。
但汝於奢摩他，微密觀照，心猶未了，二文想望，鈎鎻歷然。
則由知奢摩他路，悟明常住真心，為入三摩地之方便明矣。
故曰：是種種地，皆以金剛觀察如幻十種深喻，
奢摩他中，用諸如來毗婆舍那，清淨修證，漸次深入。
又曰：此是過去先佛世尊，奢摩他中，毗婆舍那，
覺明分#CB00701;，微細魔事。
豈非初終觀察，一門修證，皆依奢摩他路之明證乎？
經言：業報招引，猶如轉輪，互為高下，無有休息。
除奢摩他，及佛出世，不可停寢。
奢摩他之力，能停寢業報生死，積劫苦輪，與佛出世等。
則最初方便，應不出此，以佛語尅定可也。
普眼智輔如來，悲接群品，請問起行方便。
如來教以遠離諸幻，先依如來奢摩他行，
塵淨智圓，顯心清淨，尅取因圓果滿，乃至等同諸佛。
阿難大眾，法將冥機示現，啟請修行方便。
如來許以出離生死，開示菩提奢摩他路，
厭離小乘，捨諸有漏，遂獲僧祇法身，即同見性成佛。
以二經互證之，四種律儀，皎如冰霜，即彼經堅持禁戒也。
安立道場，端坐定居，即彼經安處徒眾，宴坐靜室也。
想相為身，聚緣內搖，昏擾擾相，以為心性，
即彼經四大六根，妄有緣氣也。
生滅既滅，寂滅現前，即彼經幻滅滅故，非幻不滅也。
一切如來密圓淨玅，皆現其中，即彼經圓覺淨性，現於身心也。
一人發真歸元，十方虗空，一時銷殞，即彼經無邊虗空覺所顯發也。
五濁旋湛，六根解黏，即內外四大，乃至內根外塵清淨。
藏心顯現，根門圓通，即十二處十八界，
乃至八萬四千陀羅尼門，一切清淨。
次下剛藏章述三疑，即同富樓那問山河大地有為習漏義。
彌勒章說輪迴，即同流愛為種，想愛同結義。
清淨慧章說解脫，即同根塵同源，縛脫無二義。
以圓覺四章，證楞嚴十軸，上根修證，同是依如來奢摩他行。
披二經之明文，證一會之問答，教觀圓足，
函蓋相應，無可疑也。
阿難重重扣擊，只是啟請最初方便；如來節節開演，總是開演奢摩他路。
迨乎六根解除，俱空不生，從三摩地得無生忍，而奢摩他微密觀照之功畢矣。
方乃普告聖眾，開悟祕嚴。
一則曰：從何方便入三摩地？
一則曰：何方便門得易成就？
而觀世音言：從聞思修入三摩地，入流亡所，
乃至寂滅現前，即是奢摩他中寂靜遠離、能清能滅之觀門。
此中備列諸聖，選擇圓通，十方如來得成菩提，
最初方便，尅定於此。
斯所謂一門超出，方便易成就者也。
蒙之立斯義也，諸方法匠，妨難不一。
有曰：三種玅觀，即一即三，舉一揀二，將無失玅？
答曰：舉一即三，言三即一，亦籠統之談耳。
謂三觀舉一即三，單舉奢摩，必兼二玅是矣。
圓覺普眼章，但說依奢摩他行二十五輪，
乃說單複先後，標記結取。
末云：修於禪那，先取數門，三種淨觀，隨學一事。
舉一即三，此何云通？
謂三觀言三即一，三法兼該，乃成玅義是矣。
先依奢摩他行，歸於圓覺普照，寂照不二，
未嘗不玅也，未嘗不圓攝他那也。
以此之玅，揀彼不玅，言三即一，又何云通？
謂三觀即一即三，初中後門，不容單舉是矣。
涅槃中師子吼言：若毗婆舍那能破煩惱，何故復修奢摩他？
佛言：毗婆舍那決定不能破煩惱，因為廣說一切定相。
又言：為三事故修奢摩他，為三事故修毗婆舍那。
即三即一，又云何通？
如來說法有合有開，合則法性自爾，開則行相迢然。
如云：除奢摩他及佛出世。
以圓義格之，具足應云：除奢摩他、三摩、禪那及佛出世。
此為佛語巧含，抑是譯人影略，故知其必不爾也。
三種觀門隨機錯舉者多矣，必以失玅訶之，是誰之過與？
有曰：奢摩他觀門一法耳，最初方便非大佛頂首楞嚴王不足以當之。
答曰：圓覺諸大菩薩咨請修行，皆云：作何方便漸次修習？
起信云：若人雖念真如，不以方便種種熏修，亦無得淨。
涅槃言：尼俱耶洲直入西海，修時梯隥，江河迴曲。
天台云：方便者，門也。
方便權略皆是弄引，為真實作門也。
圓覺云：譬如大城外有四門，隨方來者非止一路，一切菩薩莊嚴佛國及成菩提非一方便。
大城喻於圓覺，在此經則大佛頂首楞嚴王也。
四門喻於行門，阿難所請三法是外有四門，非一方便也。
古人判此經以如來藏心為宗，又以常住真心為體，夫為宗為體則未可謂最初方便也。
有曰：止觀二法，目足兼資，單修止法，豈成觀門？
答曰：起信修行止觀門言：止者，隨順奢摩他觀義故；
觀者，隨順毗鉢舍那觀義故。
止亦言觀者，賢首云：依真如門，止諸境相，
無所分別，即成根本無分別。
智經言：於奢摩他微密觀照，非觀而何？
智論言：阿難智慧多，定力少，末後後夜，
推枕廓然，入金剛定，破一切煩惱山。
豈非夙昔奢摩他路微密觀照之力？
此中接引當機，尤為契會也。
或又曰：如是則為歷別三觀，與今師三止判經不次而次者何異？
答曰：圭山科、普眼章，全同杜順華嚴法界三種行相。
今經從金拳舉示，拂迹入玄，離相即法，
見見離見，即真空絕相觀也。
常性周圓，玅真如性，即理事無礙觀也。
性空真覺，含吐十虗，即周徧含容觀也。
圓覺依奢摩他行，空覺顯發，即圓彰華嚴三重法界。
此經開奢摩他路微密觀照，圓照法界，亦復如是。
華嚴十定品云：始成正覺，入剎那際諸佛三昧，
以一切智，現如來身，清淨無礙，住奢摩他，
最極寂靜，具大威德。
夫以入諸佛三昧，現如來身，普見三世平等，
如理無異，是為住奢摩他地最極寂靜。
則今經由奢摩他路，證首楞嚴王三昧，豈非一路涅槃門乎？
疑滯未釋，聊復疏通，勿誚擔麻，敬須斧鑿。
other:: 
## 第五當機權實
○第五當機權實者 ^508c38

一、斯法會以慶喜墮婬發起。
釋者謂阿難證初果人，得道俱戒，豈容被邪魔遣攝，婬欲紏纏？
如來知法會緣深，故冥遣阿難，曲加哢引。
阿難知登伽根熟，故巧墮淫室，玅設鈎牽。
若爾，則一會中主伴師賓，咸同幻作，歸來後頂禮悲泣，亦復無從。
神呪之銷滅何功？
文殊之提獎徒爾？
本或通矣，迹亦未然。
辨實辨權，約因約果，廣詮正釋，略有六義：
一、為現前殘漏未盡故。
大般若云：摩訶那伽盡諸有結，唯除阿難在學地得須陀洹。
龍樹云：上所讚阿羅漢，阿難不在其數。
阿難雖能得阿羅漢道，自不盡漏，以在學地未離欲故。
以是故，惡呪能迷，淫席能攝。
登伽母人告其女曰：有二種人難加呪術：
一者斷欲，二者死人。
良有以也。佛將涅槃，娑羅林外為六萬四千億魔之所嬈亂，
亦以文殊將呪得免。
爾時不請佛住，自言魔蔽我心，憂愁啼哭。
人訶由有愛結，今茲乞食墮淫，正緣結使尚在，
謂之示墮，非其質也。
二、為多生習氣難忘故。
眾生積劫種習難除，阿羅漢正使雖斷，
習氣猶在，況是學地未離欲人？
往昔樂人業習，常好歌吟，今者愛河未乾，幾淪淫室。
三毒之中，淫欲最毒，於諸衰中，女衰最重。
此經以淫席發起，以提獎立教，放頂光以照熱惱，
說頂法以拔欲泥，抉三界之牢關，撤四生之韁鎖，
斯為正因，不同權說也。
三、為宿世緣業相逐。
故佛告阿難：且汝宿世與摩登伽歷劫因緣，
恩愛習氣，非是一生及與一劫。
小乘摩鄧女等經，具云是摩隥女，先五百世為阿難作婦，
夫妻相見，如兄如弟。
耶輸曾破獨角之定，釋尊再試歡喜之丸，而阿難能違登伽之遠因乎？
空王發願，善友相成，此淨因也；五百世婚姻追逐，此染因也。
仗積劫之善根，現剎那之魔事，愛結永離，邪淫得度。
革囊膿血，熏發香光；妖冶嫈嫇，圓成清眾。
親因度脫，金口弘宣，何云示墮也？
四、為歷劫多聞無功。
故論言：阿難種種諸經，聽持誦利觀故，
智慧多，攝心少。一遭登伽之難，十二部經，
積劫憶持，如寫缾水者，如影如風，無可憑倚，
乃始自責無功，迴心向大。
若非登伽一番遣攝，阿難多聞藏海，歷劫依然，
未必能猛利破除，熏修無漏也。
因病以發藥，則惡呪乃瞑眩之良劑；借昏而扶照，則淫女即般若之導師。
固不妨於真墮，亦何礙於冥機也？
五、為淨力畢竟冥持。
故佛言：阿難事我二十餘年，始具煩惱，
隨我遊剎利大姓，見諸女人及天龍女，不生欲心。
經云：心清淨故，尚未淪溺。
雖以神呪冥資，亦其自清淨力所感持也。
淫室祇洹，淨穢同土。
墮如魘寱，宛爾非無；歸如魘歇，魘人何有？
故曰：摩登伽在夢，誰能留汝形？
而謂初果聖人，必無攝墮，此亦癡猿救月，迷其在井者也。
六、為大願究竟弘攝。
故佛稱阿難具八種不可思議，具足八法，
雖居聲聞眾，實修菩薩行，方行等慈，乞食微賤，
正為普慈四姓，廣利群生，五濁先入，不取泥洹，
願長作佛供給人，不願作阿羅漢，共解脫牀上坐，皆此願此力也。
一期法會，冥感非常，阿難總持三藏，翻以誤墮而得益，
登伽彈指四果，即用淫舍為大超，梵天神鬼，
竝侍法筵，舜若難陀，互資主伴，當知如來不以小因緣小願力故，
而說是經，不應以凡情曲見，比量迴互，遮大緣起法門也。
七徵已後疑難多端，咸謂愍彼愚蒙，示同迷執，
佛說四諦誠言，經許直心詶問，阿難涕淚悲泣，
豈容假面笑啼，如來咄叱拳喝，寧是排場嘻罵，
其未得度也，為失乳兒，為逃父子，為貧兒孤露，
為旅人飄泊，其既得度也，如乳兒遇母，
如逃子見父，如窮子獲珠，如旅人識路，
如其示同未悟，迷既非真，及乎悟後讚佛，
悟亦應假，阿難得法性覺，開佛知見，無疑根不搜，
無惑網不抉，如其心量而止，亦如眾生大眾之心量而止，
如來具大圓智，廣說法相，隨眾生心，應所知量，
如如來之心量而止，亦如阿難大眾及眾生之心量而止，
佛如大醫王，療眾生病，單方多品，無藥不具，
阿難是大醫師，診眾生病，千源百結，無病不知，
既了知自身病，又周知眾生病，是用勤扣醫王，
博求對治，若謂不病而呻，示同眾病，同體大悲，
豈其然乎，示墮示迷，執權違實，諸有智者，裁而正之。
other:: 
## 第六義科刊定
○第六義科刊定者 ^510b22

此經疏解義科，錯列舊章新義，嘖有煩言。
謹撮其大端，用警疑誤。
一曰判經之誤，二曰判位之誤，三曰判教之誤。
何謂判經之誤？古師七科，竝顯圓玅。
南宋諸德，猶知稟承。
近代紛挐，斷章逐段。
盲人摸象，各見一隅。
不知奢摩他是觀照一門，以前三卷，判屬奢摩。
初門錯，則後門亦舛也。
不知三摩地是法相總門，以次四卷去，判屬三摩。
一門錯，則二門俱墮也。
不知禪那是修三摩提，奢摩他中現境，
以後七卷去，判屬禪那。
後之一門孤起，即前之兩門失照也。
經中首楞嚴總相大法門，喻如天王賜與華屋，
堂宇洞開，便門四啟。
今乃重重封蔀，處處分#CB00701;。
大善法堂，交加複壁。
普光明殿，錯立儲胥。
瑠璃地上，界畫七寶之樓觀。
清淨水中，夾斷四天之日月。
賜予了非舊宅，旅人何以入門？
此可為歎惜者也。
何謂判位之誤？台家解經，每先依本宗六即等位，
判斷了畢，才去理會文字。
古師不爾，如圓通章釋入流亡所諸文，
依文銷釋，不列行位者，永明也。
依觀行相似略判，隨言遣拂者，長水也。
經中安立位次，明文有二：三漸次中，安立五十五位；
受陰盡中，上歷六十聖位，而此中無有也。
三漸次者，有漸次，有增進之法門，所謂圓家之漸也。
觀音圓通一門，五蘊皆空，忽然超越無作玅力，上同諸佛。
誦文之師，借鰕為眼，用三慧三空，初賢後聖，
配合多心，妄立行位，則台家判位之法誤之也。
陰盡中，禪那現境，歷別辨魔之相也。
入流亡所，圓照諸法，一空一切空，寧復有受想行諸所？
居然未亡，取次破除，如用心交互，故現斯事者乎？
有師言：汝坐道場，銷落諸念，入流亡所也。
動靜不移，憶忘如一，所入既寂也。
若爾，則大士爾時不猶坐色陰區宇中乎？
圓通中，不顯位次而臆判之；漸次中，未歷位次而懸判之；
陰盡中，元無位次而曲判之。
葛藤滋蔓，繁言亂心，故當一往刊削也。
何謂判教之誤？台家判教，綱領法華，部類群經，收為眷屬。
其料揀首楞曰：咄！
非汝心驚怖疑惑，不同法華我今無復疑故；
為彼所轉，溺於婬舍，不同法華安住佛道故；
明了其家所歸道路，不同法華已到寶所故；
發心勤求無上菩提，不同法華寶藏自然故。
初果三果，隨聞獲證，非唯有一乘法，無二亦無三故；
七徵、八辨屈曲舉揚，非正直捨方便，但說無上道故；
圓通各門偏圓互異，非純一無雜，獨得玅名故。
信斯言也。智者大師已悟知靈山一會儼然未散，
不應又西向遙禮，祈見楞嚴也。
又以法華、首楞重重差別，彼為山王，此為寶山也；
彼為海王，此則小海也；彼為望月，此則弦月也；
彼為盈日，此則蝕日也；彼為象由之路迥絕兔群，此則凡弓之力決難撒鼓也。
既判教已，因而判佛，揀楞嚴十向分真之佛，
不同法華等玅究竟之佛；又揀華嚴次第帶別之佛，不同法華一乘純圓之佛。
執計四教雜純，已非深智；區別三身勝劣，豈不大愚？
天台有言：佛初成道，純說圓頓。
為不解者，大機未濃，以三藏、方等、般若洮汰淳熟，
即說法華，開佛知見，得入法界，與華嚴齊。
初後佛慧，圓頓義齊，故次般若之後，說華嚴、海空齊法華也。
智者大師判教大宗如是，既華嚴、海空齊於法華，此經圓頓有何差等？
又有師執：今經最後垂範，部屬法華，但許開權，不許顯實。
固矣哉！兩宗後人無或如鄭人之爭年，以後息者為勝。
other:: 
## 第七聞修增進
○第七聞修增進者 ^511b12

問曰：觀世音菩薩自敘圓通法門，從聞思修入三摩地，
與多心經行深般若，是一是二？
文殊結勸偈曰：未來修學人，當依如是法。
此中如何修習？如何修行？
經無明文，若為取證？
答曰：善哉斯問！此楞嚴修行方便第一齧鏃關節也。
觀音三慧，受記古佛，照空五蘊，發玅耳門。
照空五蘊，即耳門圓通矣；耳根圓通，即照空五蘊矣。
入流亡所，即色即是空，所入既寂，即諸法空相。
如是漸增去，則十八界至四諦俱盡，無智亦無得之行相也。
此中無圓頓可言，況有漸次？
凡夫異生，心如輕毛，仰求大士圓照三昧清淨微玅法門，
如人騰空，無有是處。
行人浮慕圓通，不思真實修習，如欲於空中種樹，無有是處。
如來悲愍是人，乃為開示行門，施設梯隥，
建立三種漸次修行增進法門，尅示安立道場，
清淨修證，聞熏聞修，趣向圓通之真路。
於外六塵，不多流逸，因不流逸，旋元自歸，
塵既不緣，根無所偶，所以修證觀音之入流亡所，
動靜二相，了然不生也。
反流全一，六用不行，十方國土，皎然清淨，
譬如瑠璃，內懸明月，所以修證觀音之如是漸增，
聞所聞盡，盡聞不住，覺所覺空，空覺極圓，空所空滅也。
身心快然，玅圓平等，一切如來密圓淨玅，
皆現其中，是人即得無生法忍，修習至是，
庶幾乎觀音之生滅既滅，寂滅現前，忽然超越世出世間也。
圓通是真空絕相，一門超出之觀，漸次乃清淨禁戒，
修行發真之法，獲二殊勝，上合諸佛等覺圓明，
入於如來玅莊嚴海，此圓家之圓，所謂理則頓悟也。
五十五位清淨修證，修習畢功，善能成就真菩提路，
此圓家之漸，所謂事非頓除也。
近師不了漸次增進，是圓通修證吃緊功夫，
修地不清，觀網滋誤，凡心世智，巧見多知，
比量耳門，杜撰觀法，妄言長時後夜，若何返聞，
響後聲前，若何解悟。
古人言：佛在世時，用聲為經，如來以金口演說，
弟子以聲音詮辨，陳那於音聲悟四諦，滿慈以音聲助轉輪。
觀世音亦云：彼佛教我，從聞思修，入三摩地。
今人解經，拂略聲教，而單指聲塵，已失其宗矣。
頌云：此方真教體，清淨在音聞。
圓通真實，聞復塵銷。
觀音入門，文殊簡出。
所謂此方真教體者，即用塵為經也，亦聲是其經也。
今以淺智，臆解深經，影質俱無，有何現證？
謂聞中非肉耳之中，又非耳識之中，則先於聞中立所，
吹光鏤影，境界歷然。
謂亡所之聞，先亡屈曲之聲，次亡徑直之聲，
則又於所中立所，擊木敲空，緣塵宛爾。
謂聞性湛然，靜夜寂歷，街談市語，遠近不隔。
設爾則逼心飛出，安知不墮色陰第九魔中？
謂聞機虗玅，觸境交融，根身器界，了無踪跡。
設爾則精魂涉入，安知不墮色陰第三魔中？
高僧法空，夜聞清聲，召曰空禪，知是自心境界，
以法遣之，遂乃安靜。
天台明諸見發禪，或因禪發，或因聞發。
從聞發者，心既靜利，心豁開悟，洞明邪慧，
百千重意，逾深逾遠，猶如石泉，是為從聞發得迦毗羅見。
禪見既發，邪解浩然，況在初機，良難對決。
汝何賢聖，創立觀門？
懼引後人，同趨鬼窟。
如來於此結文，痛指之曰：作是觀者，名為正觀；
若他觀者，名為邪觀。
今師之云，豈非如來所指他觀者乎？
嗚呼慎哉！
other:: 
## 第八人天行位
○第八人天行位者 ^512a24

六道七趣，十界森然。
撮其要領，總歸人道。
一切眾生，熏發種子，從習濃厚處先發。
人天尚少，豈況佛乘。
蹔居人界，長逐三塗。
業海堪憐，人身難得。
欲泥沈沒，愛結堅牢。
積劫焚燒，多生籠甑。
如來是以鋪陳天趣，弄引戒支。
始於欲愛微薄，己乃嚼蠟橫陳。
於流逸染著之中，發澄鎣虗明之相。
不捨房室，而身度須彌。
未修禪定，而心光日月。
此則深慈善巧，拔濟有情。
依欲漏之身根，誘凡夫於天界也。
由是依未到定，發清淨色法，獲初禪。
離初禪地，厭麤攀玅，獲上三禪。
獲四禪定已，欲出色籠，修四空定。
初令不離五欲，假欲習以鈎牽。
已而發動四禪，讚淨玅而訶責。
用戒定兩枝為燈燭，過欲色二界之由旬。
從人天迷沒者，還運載於人天。
受欲色沈埋者，仍撈漉於欲色。
煩惱大海，覺寶不沒。
塵勞糞壤，淨華所生。
庶幾啟途三有，息駕四空。
斯眾生揭厲之津塗，實我佛接引之梯桄也。
諸經論中，有言人天二處易得道，餘道中不爾者。
人中結使薄，厭心易得，天中智慧利故。
人中行樂因多，天中樂報多。
善法是法因，樂是善法報，餘道中因報少故。
有言欲、色二天易得道，餘天不爾者，十地菩薩感報寄生，
多作欲、色天王。欲界天身當光明，不須日月；
色界身常出玅光，勝於日月。
是諸光明，皆內心清淨故。
梵世界總攝色界諸天上，諸天無覺觀，
不喜散心，生無想天，不得見佛聞法故。
有言欲界天易得道，餘天不爾者，世尊說華嚴七處，四在天宮故。
釋提桓因住首楞嚴定，居善法堂，常為三十三天說微玅法故。
護世四王上升元首，本為常、樂、我、淨四王護持佛法故。
三界中清淨天多佛教弟子，但念欲天菩薩多生欲界。
以無色界無身，不可說法，色界中味著禪定，樂慧心鈍故。
二乘迴趣留身，引生無漏，以本願力所留生身是欲界故。
以欲界能訶責欲愛、貪愛諸麤煩惱，以是因緣，能得涅槃。
又欲界道，其性勇健，得向果故。
有言欲界第四天易得道，餘五天不爾者，
此天上常有補處菩薩，居內院說法故。
以同居欲界，修行易成，一食繫念，七日得生，
放光雨華，引入內院故。
經言：善男子！能行甚深般若，當從人道中來，或兜率天來。
以兜率五欲雖多，常聞說法度人，法力勝故。
下天放誕，上天闇鈍；下地結使厚濁，上地結使數利；
此天不厚不利，智慧安隱。
故下地命短，佛未出世；上地命長，佛復過去；
此天不造命業，時命等故。
大論言：行者未得道時，心著人間五欲，
佛為是眾生，故說念天。
如國王子，在高危處，欲自投地，王使人敷厚綿蓐，
墮則不死，差於墮地。
故如來悲愍沈淪，誘歸清淨，未斷五欲，
先脫三塗，所以設諸天為茵褥，免一子於投地也。
經言：是諸天上，各各天人，則是凡夫，業果酬答，答盡入輪。
又言：彼之天王，即是菩薩，遊三摩提，漸次增進，迴向聖倫所修行路。
言酬答入輪者，所以提獎下界，警醒天趣之躭迷。
言增進迴向者，所以勾引勝流，策進天乘之運載。
同居四禪，有功用純熟之四靜慮，有不還卜居之五那含。
同證四空，有慧光圓通之阿羅漢，有窮空不歸之阿羅漢。
推諸欲色二界，豈無修行證果，同斷見思，
同出三界，行三百由旬，入化城者？
亦豈無大超小超，凡地聞唱善來，直超四果者？
論言：淨生天者，三界生諸聖人，所謂須陀洹家家，
斯陀含一種，或於天上得阿那含羅漢道。
須陀洹極七反生天，家家受三二生，往來人中天上，
得證圓寂，皆欲界也。
以藏乘判之，今經所列諸天，即三乘之行位也。
當知四果聖人皆生天上，三果生色空天上，初果生欲界天中。
三界天中是菩薩寄位，亦是聲聞修位。
初二果居欲色界亦爾。
行人在人天界內發心起信，如那羅延箭，一往必中。
觀位斷惑，如登樓臺，漸陟漸高。
故不應聊爾淨生，槩言沈溺也。
龍樹曰：是諸天人皆得好慧，持戒自守，不燒眾生。
行是善法，身心安隱，無熱無惱，是為向涅槃門。
命欲終時，見福心喜，無憂無悔。
若未得涅槃，生諸佛世界。
若生天上，正法念處。
經云：迦留足天天子入天戲林，受天樂報。
而說偈言：既得受天樂，若不行放逸。
從樂得樂處，彼必至涅槃。
一切樂無常，要必終樂盡。
此天樂無常，壽盡必退沒。
既知此法已，常求涅槃道。
三界如煙，欲界如海。
介在人天，正須修習。
亂流求濟，可不勉哉。
昔者像末多端，而龍樹證初地於淨土，無著咨十地於瑜伽。
禪宗盛演，而天台弘教觀於寂光，奘師定皈依於覩史。
古人修真實行，捨戲論法，逐要利生，無過見佛。
如今盲禪闇證之徒，狂慧撥空之者，業重三塗而位輕五果，
身棲三毒而口拂四禪。
直待生死浩然，方知說食不飽。
凡我行人，尚思救將來之急，諦審之哉。
other:: 
## 第九古今得失
○第九古今得失者 ^512c30

然崇福弘贊雜華，館陶創始科段，資中廣演義門，
命古作家，唯茲三匠。
有宋詮釋，約有三科：孤山以衡台立觀，
長水以賢首弘宗，溫陵以禪解豎義。
自茲以降，枝派繁芿，壇墠錯互，竊欲囊括古今，
整齊同異，其諸得失，可得而言。
古師解釋，異見同歸，隨人淺深，咸趣智海。
永明集慈恩、台、賢三宗之義，天台評河西、
光宅六師之文，長水疏經，網羅古釋。
佛無定法，人有我師，譬如眾幹宗乎一根，不應一匙開於眾戶。
家各標部，人自立宗，靡不改作新章，拂略古義。
此則古人之得，而今人之失也。
古師之討竺墳，猶先儒之釋魯誥，述而不作，多聞闕疑。
今師箋疏一出，互相題目，咸曰：唐宋已來，無此解矣。
古人玅契二宗，名擅十部，思拔群位，智出眾情。
今遂欲使孤山牽羊，長水亂轍，自多有同河伯，求度不問海師。
此則古人之得，而今人之失也。
清凉疏經，通詮三藏，撮台衡之玄趣，陶南北之禪門，
無法不收，無理不契。
今之學者，智闇通方，五部律師競#CB00701;帝青之鉢，
五百弟子爭分白#CB00626;之衣，
見比拘墟，義同拾瀋。
加以俗學膚陋，筆格支離，或架屋安牀，
重言而指彌晦；或瓜鈔藤蔓，累書而義不周。
此則古人之得，而今人之失也。
河東稱草堂曰：不以所長病人，故無排斥之說。
不以未至葢人，故無胸臆之論。
集解義海，攬採多師。
略有碪椎，都無函矢。
迨乎近德，競比干戈。
讐作冤家，詈同惡口。
又或一言半解，欺誣前賢。
號叫喧呶，自尊己德。
增煩惱病，起諍後宗。
此則古人之得，而今人之失也。
今師開章立義，廣伸互#CB00701;。
似是而非，略有三端。
一曰徵心顯見也。
長水依振公科段，立顯如來藏心一科。
約心約見，破妄顯真。
破見科中，文廣義博。
寂音示破滅無明，廣埽疑執。
北峰依常住真心，順開圓解。
彼此章門，落落星布。
伸工破巧，一往參同。
今人苦諍顯心，別立十番顯見。
不知古師此科，元以顯真為正，破妄為助。
妄真一體，非妄何以顯真。
破立同時，非破何以成立。
若言前破非心，不應重破，破立不是同時。
若言前破妄見，此但顯真，真妄居然二體。
心見兩門，如來成立。
曾無外見之心，寧有離心之見。
苦諍十番顯見者，判左右為異耳，固是支離。
定指一往顯心者，辨眼目之同稱，均成附贅。
不若平心點示，盡剪煩科。
不失舊章，無違理觀也。
二曰、破識用根也。
論言：阿羅漢位由是永失阿賴耶名，說之為捨，非捨一切第八識體。
第八識體即如來藏心圓成實性。
第八可破，何以成第九白淨無垢乎？
五居圓成現量之中，八識心王唯取第六為能觀察智。
此二識可破盡乎？
經言：六為賊媒，自劫家寶；根結若除，塵相自滅。
結由六根，能結非六根也；解由六根，能解非六根也。
佛為眾生黏織六根，覆真迷妄，於六根中指出見、
聞二性，隨用常在，分明照了，故曰六自在王常清淨。
根，門戶也；識，主人也。
今曰但用六根，是有門戶，無主人也。
佛明言：生死結根、安樂解脫，皆汝六根。
今但計安樂解脫，不許生死結根。
佛語應不如是。以是故立破識用根者過。
三曰、立三如來藏也。
三如來藏，經中未有其名。
溫陵解果位七名，誤引寶積。
今遂橫分三段，擘列經文，此大失也。
准寶積經，勝鬘夫人云：如來成就過於恒沙具解脫智不思議法，
說名法身。如是法身不離煩惱，名如來藏。
此如來藏空性之智復有二種。
何等為二？謂：空如來藏，所謂離於不解脫智一切煩惱；
不空如來藏，具過恒沙佛解脫智不思議法。
清凉疏曰：法身在纏名藏，謂空、不空。
空為能藏，藏、不空故。
鈔：引起信：如實空，如實不空。
釋曰：此即雙標二藏名也。
次引起信：所言空，所言不空者。
釋曰：論文即雙釋二藏也。
又引大般若經云：當知即是此如來藏亦空、不空二種之藏。
如上引釋，最為分明。
乃至南岳止觀法門宗鏡釋摩訶衍論、
真諦翻決定藏論，雙標二藏，皆如是說。
經言：我以不滅不生合如來藏，而如來藏唯妙覺明，圓照法界。
觀音亦云：立大圓鏡，空如來藏。
此清凉所云空藏能藏不空者也。
二尚無有，況於三乎？
佛言：而如來藏本妙圓心，以是俱非世、
出世，故不云本空如來藏也。
佛言：即如來藏元明心妙，以是俱即世、
出世，故不云本不空如來藏也。
佛言：即如來藏玅明心元，離即離非，是即非即，
不云本空、不空如來藏也。
勝鬘云：此二空智，一切聲聞所未曾見，
亦未曾證，唯佛世尊如實知見。
今於二空之外，又立空、不空一藏。
為復佛言未了，仗汝疏通；又復經論未周，待汝補綴。
轉相傳述，莫辨由來。
台、賢兩家互互承稟，此則古人之失，而今人滋甚者也。
清凉有言：若有過不說，是非混同。
豈非掩傳者之明？
實乃擁學者之路。
若夫擊纖指類，重古輕今，終日是非，則吾豈敢？
other:: 
## 第十鈔略義例
○第十鈔略義例者 ^513c36

古人疏鈔之作，疏釋經，鈔釋疏，猶外典之有註有疏也。
鈔者，鈔略補缺之義，明不敢與疏解齒也。
蒙者，蒙也，蒙之鈔也。
割剝句文，薈蕞箋解，有童蒙之道焉，故曰蒙鈔也。
鈔略之文，有離釋，有合釋，有通釋，而復有私謂者，何也？
蒙鈔者，蒙之所鈔也。
私謂者，蒙之能鈔者也。
非蒙求我，而我之自求也。
霅川集解，倣荊溪涅槃疏例，標己說為私謂蒙，竊取其義焉。
古今釋經，取法龍樹。
論曰：略說如是，我聞一時，五字別義竟。
此離釋也。又曰：略說如是，我聞總義竟。
此合釋也。今竊倣龍樹二釋，立為通例。
合釋之中，復分合釋通釋者，何也？
合釋者，或合釋一分之文，或合釋數章之義，
或先經而發凡，或後經而結例，不可以一段標目，一節分配也。
通釋者，或一句而諸師各解，或一義而諸解相參，
或竝舉不病雷同，或互載不妨各異，所以薙省煩蕪，疏瀹疑滯者也。
且如長水正釋之外，每立或可一科，此中決擇，
亦有兩端：一者理無兩存，義不離立，前車後轍，
塗路差殊，匪可抗行，務遵同軌。
二者阡陌橫從，新舊反奪，正資彈駮，用斷伏疑，
善有取於三占，藥當生於多品，願從良導，轉益多師。
離釋者，或逐句貼文，或依字訓故，或條分註解，或和會勘同。
段落則有寬有陿，義門則有別有通。
有以前後相次，有以部類相比。
純駁要歸楷定，半滿不免雜居。
倣霅川排經入註，全經皆然，臨卷自悉。
所以沒離釋名，從省文矣。
約教釋經，隨文詮量。
以山家四教准之，或參用前三，或專用後一。
旨歸圓頓，方兼藏通。
章安謂圓論我聞，是經正意。
吳興謂簡偏取圓，唯一如來藏心。
所以多翦繁言，懼翳理觀者也。
二釋之餘，立引證、釋文二科者，何也？
此經五教綱維，萬法淵府。
四大五濁，遡情器於劫初。
五位四生，窮情想於中有。
性相包絡，半滿交羅。
或以大乘而形小宗，或以小乘而彰大教。
乳從唼異，飯取器同。
不妨提謂之經，兼收奈苑。
或可羅漢之偈，分證雪山。
又如古人箋註，各有源流。
名號方域，唐梵譯翻。
一皆內繙藏函，外摭典籍。
末學凡猥，聞見單疎。
每有援據，系以孤山長水等文。
貽笑通人，略為釐正。
又則別題通序，碎事璅言。
採集則蛇足為煩，棄捐則雞跖可惜。
矧乎拘尼一樹，東西別楊柳之名。
馺娑九呼，清濁正古今之誤。
覈靈運華實之指，倣玄應音義之文。
不遺小道，撰此釋文。
敢告糅書，衷其典俗。
〔二科今多雜見鈔文，不能具列。〕
章段之末，立刪修一科者，何也？
契經金口親宣，理當信受；譯場迴文錯互，疑葢闕如。
海眼刪修，流傅繆種，以凡心自生圭角，
或消文間有牴牾，無復參詳，輒加塗乙。
甚者妄稱定本，矯亂經文，特設此科，嚴為駮正。
又若介甫用字說解三昧，已蒙法秀之訶；
無盡用法數解三昧，猶承玅喜之印。
身非譯匠，敢改梵文；律在同科，法當併按。
今於此類，鐫削無餘，聊識一端，以懲妄作。
鈔略之後，繼以佛頂五錄者，何也？
以言乎寄象觀心，則有圖錄；以言乎提綱舉要，
則有序錄；以言乎雜物撰德，則有枝錄；
以言乎會通關脉，廣演玄言，則有通錄。
以是經徵心一咄，斥印交馳，屈指擊鐘，言思迥絕。
何一言不直指人心？
何一處不見性成佛？
古人即教明宗，不看他面；今人將宗判教，轉落二門。
斯則宗錄三分所由作也。
近代義學，#CB00403;流失源，
得解歧枝，歸宗目睫。
不曰會解云爾，則曰正脈云何？
靡不望涯長水，況復問渡永明？
竊欲搜彼根株，決其溝瀆，使全經大義，
月滿星羅；古德玄文，海涵地負。
螢火之光失照，醯雞之覆齊開，無事傍求，得探懸解。
又復先喆遼遠，外難紛呶，昔義未扶，新章益汩。
此鈔之設，自命調人，違順相成，遮表互攝。
小師曲學，敢云自鄶無譏；零義斷章，期於下體必採。
不主張一法，不偏讚一門，解禪、講二席之交綏，
息台、賢兩宗之接刃。
智者謂裂網解結，清凉言成觀契真。
所願與多生善友、現在學人，同趣覺場，共遊智海者也。
自紫柏、海印、雲棲三大師入滅，龍象寢息，
狐狸狂舞，盲禪交作，魔民熾然。
刻人糞為栴檀，斵頑石為師座，發狂長偽，
聚瞽導聾，熾惡知見，成大妄語。
楞嚴會上，如來遺囑阿難：我滅度後，末法之中，
多此妖邪，熾盛世間，潛匿奸欺，稱善知識，
各自謂己得上人法，詃惑無識，恐令失心。
云何賊人，假我衣服，裨販如來，造種種業，皆言佛法？
由是疑誤無量眾生，墮無間獄。
譬如窮人，妄號帝王，自取誅滅，況復法王，如何妄竊？
因地不直，果招紆曲，求佛菩提，如噬嚌人，欲誰成就？
如來金河顧命，最後叮嚀，尅骨痛心，傳示末法，
身為佛子，違背誠言，忍負佛恩，甘為魔眷。
昔南天竺有法師高座，說五戒義。
國王語：當今世人狂多，正少為難。
高座以指指諸外道，而自說餘事。
王語外道：法師指答已訖矣，舉指指汝，
言：汝等是狂，髑髏盛糞，將護汝等。
故指而不說。世有智人，弘宣正法，申明我佛清淨明誨，
諦觀狂惑，救彼失心，不動手指，而指答已竟。
先佛付囑，庶幾在是，不辭狂瞽，謹代犍椎，
知我罪我，復何惜焉！
大佛頂首楞嚴經疏解蒙鈔卷首〔之二〕
第一之一大佛頂首楞嚴經疏解蒙鈔卷第一
〔之一〕
author:: 海印弟子　蒙叟錢謙益鈔
other:: 
# 十門懸敘
 ^514c44

〔長水疏云〕將釋此經，十門分別：一、教起因緣，
二、藏乘分別，三、教義分齊，四、所被機宜，
五、能詮體性，六、所詮宗趣，七、教迹前後，
八、傳譯時年，九、通釋名題，十、別解文義。
other:: 
# 一教起因緣
○一教起因緣者 ^516a27

初中二：一、總；二、別。
總者，謂詶因詶請，顯理度生，一代教興，皆繇此矣。
若原佛本意，唯為一大事因緣，欲令眾生開示悟入佛之知見，
雖三車通許，唯賜白牛，但為一乘，無三及二也。
別者有十，故說此經。 ^516a41

△一、為克示真三昧故。
謂阿難遭難，葢無真定，故請諸佛得成菩提、
玅奢摩他、三摩、禪那、最初方便。
及佛告許，云有三摩提，名大佛頂首楞嚴王，
具足萬行，十方如來一門超出妙莊嚴路。
至於再請責己，將謂慧我、偈讚、希有等。
乃至如來諷歎，名金剛王如幻三昧，勑說圓通。
文殊揀顯，指三世佛同此一門。
道場加行，成就聖位，立此經名。
破滅七趣，辨識諸魔，皆為此也。 ^516b10

△二、為廣破諸妄執故。
謂阿難執妄迷真，匿王執常為斷，七處徵詰，三疑拒諍。
佛再語云：若汝執悋，分別覺觀，為汝心等。
故約心、見二門，隨執廣破。
此之執相，不離人、法也。 ^516b28

△三、為開顯玅明心故。
謂阿難初請三昧，佛先審問發心。
既陳愛見之源，全迷真實之體。
遂云：眾生無始生死相續，皆由不知常住真心。
此真玅明，即是菩提涅槃元清淨體。
故阿難自責不知寂常，如來許可發玅明性。
先就心見二門，乍徵乍顯。
後約三科七大，分明顯會。
令於法法咸見性常，俱徧俱融，含攝無礙。
眾皆領悟，自知心徧十方，諸所有物，皆即菩提玅體。
元明心徧，含#CB00399;十虗，
身土虗空，了無所得。
唯一本玅，常住不滅。
洎滿慈疑於有相，慶喜再責因緣。
佛隨開示，令得知見矣。 ^516b40

△四、為決斷眾疑網故。
謂佛顯示知見，阿難隨見疑生，或縮斷離身，
因緣自爾，和合非合，執相疑性，諸大徧圓，
滅妄生妄，成真不真，修無常因，獲常住果。
疑網既眾，佛隨斷之矣。 ^516c12

△五、為辨析修行門故。
謂佛廣示藏體，慶喜深解現前，舉喻天王賜與華屋。
雖知所賜，將入無門，已悉多聞，不逮修習。
故請問云：從何攝伏疇昔攀緣，入佛知見？
佛舉二義，決定以為發覺初心，謂止及觀，斯為要也。
初令以湛旋妄，成不生滅。
次令審詳煩惱，知根降伏。
一根既反，餘根自旋，諸妄銷亡，不真何待？ ^516c20

△六、為分別邪正行故。
謂阿難已悟修行，後代罔知邪正。
雖期正道，多陷邪宗。
水灌漏巵，若為取滿？
慶喜請云：眾生去佛漸遠，邪師說法至多。
欲令心入佛乘，遠魔無退。
佛舉四種明誨，諸聖同塗。
戒根不虧，定慧可據。
如其不切清禁，禪慧洪深，鬼屬魔民，斯難逭免。
祈進却步，誠可悲夫！ ^516c34

△七、為顯呪力能勝故。
謂慶喜墮婬，如來遣救，承力雖至，密言闕聞。
況能潛護根門，防閑宿習，齋戒不稟而自備，果證不遠而可得。
消難獲利，自行化他，因人果人，靡不繇此而辦其事也。 ^516c46

△八、為證入有階降故。
謂理絕修證，事存階漸。
偏一則病空有，圓通則融真俗。
故不損寂滅，而建立諸位。
始從漸次，終乎極果。
於無生忍中，立五十七位。
不斷而斷，惑障必亡。
非證而證，神用斯備。
豈同魔外都無位次耶？
文云：是種種地，皆以金剛觀察如幻十種深喻。
奢摩他中，用諸如來毗婆舍那，清淨修證，漸次深入。
〔〔姑蘇神照曰〕：三摩、毗婆，名異義一。〕 ^517a6

△九、為廣示諸魔境。
故修禪觀人，鮮克有終者。
葢不諳其魔境，妄生取著。
不了唯心，遂派諸道。
佛慈無緣，不問自說。
觀中破陰，每陰十種。
五十境界，分析邪源。
末代修禪，罔為所惑。 ^517a22

△十、為究盡妄想故。
謂五陰諸經皆說，未聞五妄想成。
今明破一陰時，出一妄想。
破則從麤至細，起則自細現麤。
其之根元，唯一識陰。
識陰無體，但是圓常。
文云：湛入合湛，歸識邊際。
既知五陰咸是妄想，五陰攝法，何所不該？
論云：一切諸法，唯依妄念而有差別。
若離心念，則無一切境界之相也。
由斯十義，而說此經。
other:: 
# 二藏乘分攝
○二藏乘分攝者〔〔圓覺疏鈔〕三法即為三門：初藏，次乘，後分。〕 ^517a34

謂三藏之中正唯修多羅攝，二藏之中唯菩薩藏。
若此攝彼，則兼該二、三，持戒證果有小乘故，徵難辨析最明顯故。 ^517a48

△諸乘之中，一乘所攝。
若此攝彼，亦該諸乘。 ^517b14

△十二分中，契經、方廣二分所攝，攝彼如前。
other:: 
# 三教義分齊
○三教義分齊者 ^517b20

依賢首大師二義分別。
other:: 
## 一約教詮法通局顯分齊
△一約教詮法通局顯分齊〔即圓覺權實對辨〕 ^517b26

謂以義分教，教類有五：一、小乘教。
二、大乘始教，亦名分教。
三、大乘終教，亦名實教。
四、大乘頓教。五、一乘圓教。
〔所說唯是法界，性海圓融，緣起無礙，相即相入，
帝網重重，主伴無盡也。〕
若於五中顯此分齊，正唯終教，兼於頓圓。
若將此經與五教互相攝者，五唯後三攝此，此總攝彼諸教。
other:: 
## 二約法生起本末顯分齊
二約法生起本末顯分齊〔即圓覺分齊幽深〕 ^517b28

依起信論，明諸染法本末五重。
論中，初唯一心為本源。
二依一心開二門：一心真如門，所謂真性不生不滅。
二心生滅門，謂依如來藏，與生滅合，名阿黎耶識。
三依此識明二義：一覺義，謂心體離念等。
二不覺義，謂不如實知真如法。
一不覺心動等。四依後義生三細：一依不覺故心動，名業相。
二依動故能見，名轉相。
三依見故境界妄現，名現相。
五依最後生六麤：一智相，〔依境分別也，即法執俱生。〕
二相續相，三執取相，〔心起著故，即我執俱生〕；
四、計名字相〔我執分別，上四皆惑〕；五、起業相
〔業也〕；六、業繫苦相〔報也〕。
若以諸宗就此五重顯分齊者，謂人天唯齊業報，
小乘齊後二麤，法相極於三細，終頓圓通詮本末，方窮初一心源。
初一心源，即此經常住真心性淨明體。
經標此心為宗本故，一切因果世界微塵因心成故，二根本中說為無始菩提涅槃元明體故。
約見約心，或破或會，至於備歷三科七大，
咸言玅真如性等，即心真如門。
經喻瞪目合手，眚見燈光，性圓明故。
因明發性，識精元明，性一切心等，即心生滅門〔第二重〕。
滿慈致疑，佛舉本覺明玅性覺，必明妄為明覺，
覺非所明，因明立所等，即本覺不覺也。
了然自知發真歸元，覺迷迷滅等，即始覺也。
三相四輪晦昧為空，空晦昧中結暗為色等，
即三細〔第四重〕。引起塵勞煩惱，聚緣內搖，
趣外奔逸，業果眾生二種相續等，即後六麤〔第五重〕。
由是此經具詮本末，學者備覽，足見幽深。
other:: 
# 四所被機宜
○四所被機宜者〔清凉名教所被機，通有十類，今依圭峰〕 ^517c10

依圓覺疏，略有二種：初料揀，後普收。
初謂樂著名相，以文為解者；繫滯行位，
高推聖境者；情尚於空，觸言賓無者；自恃天真，
輕厭進習者；固執先聞，擔麻棄金者。
如上皆非其器，反上即皆是器。
後普收一切眾生皆有佛性，但得聞之，無不獲益。
謂宿種深者悟入，淺者信解。
都無種者，亦皆熏成圓頓種性，如華嚴經食金剛喻。
若約五性，正被菩薩性及不定性兼為餘性作遠因緣。
三聚之中，為正定聚令增玅行，為不定聚人令修信心，為邪定人作遠因緣也。
other:: 
# 五能詮體性
○五能詮體性者 ^518a20

略作四門。
other:: 
## 一隨相門
△一隨相門 ^518b2

復二：一、聲名句文體，體用假實，二相資故。
二、通攝所詮體，若不詮義，文非教故。
other:: 
## 二唯識門
△二唯識門 ^518b6

前二不離識所變故，然有本、質、影、像之異。
other:: 
## 三歸性門
△三歸性門 ^518b20

此識無體，唯是真如故。
other:: 
## 四無礙門
△四無礙門 ^518b28

心境理事，交徹相攝。
以一心法，有二門故。
other:: 
# 六所詮宗趣
○六所詮宗趣者 ^518b32

即有通別〔清涼名宗趣通局〕。
初謂統論佛教因緣為宗，以佛聖教自淺至深說一切法，不出因緣二字。
賢聖弟子相承傳習，通大小乘。
宗途有五，如起信疏。
別明此經者，又有總別。
總以心〔寂也〕、境〔空也〕、空、寂〔依他如影像等，
經云當處出生隨處滅盡等〕、藏性圓滿
〔由空寂故圓滿成實，經云此見及緣元是菩提玅淨明體等〕、
凡聖平等為宗，令修行者忘情等、佛〔由情忘故，
經云歇即菩提即同如來等〕、觀行速成
〔文云方便易成就〕為趣。
又以前趣為宗，令惑業消滅〔三緣斷故三因不生〕、
永絕輪迴〔若得玅發三摩提者，則玅常寂有無二無，
無二亦滅〕、起大神用〔不須天眼自然觀見等〕、
安樂〔身心快然獲大安隱〕、自在為趣。 ^518c12

△別者有五對：一、教義，二、理事，三、境行，
四、行寂，五、寂用。皆初宗後趣。
此五亦是從前起後，漸漸相由也。
若以要言之，不出解、行、修、證。
初解如來藏為宗，行首楞嚴為趣，謂佛許示真修，却約心見徵解故。
次修此真定為宗，證彼藏體為趣。
因下請云雖獲大宅，要因門入等。 ^518c38

○附見台家五重玄義
〔第一，釋名。〔孤山疏云〕：以人法為名。〕。
。 ^519a2

。 ^519a8

。 ^519a10

 ^519a12

。 ^519a14

〔●第五、判教相。〔孤山云〕：以上玅醍醐為教相。
北峰判大眾生酥，今不取。〕。
other:: 
# 七教迹前後
○第七教迹前後者 ^519a16

判教迹者，有二：一、判此經說於何時；二、判此經結屬何教。
other:: 
## 今初約判時
△今初約判時者 ^519a18

〔長水云〕佛說此經，非一時頓說，說必前後。
集者約類，總為一部。
謂佛初說匿王在座，敘外致疑，破彼斷見。
後至阿難疑問七趣，舉琉璃誅釋種姓，
善星妄說法空，二俱生身，陷入地獄。
琉璃豈非匿王之子？
王死為嗣，方誅瞿曇。
豈有事之未形，預致問耶？
故知此經非一時說。
若以文義往定，即法華後，涅槃前也。 ^519a22

。 ^519a36

。 ^519c2

。
other:: 
## 次約判教
△次約判教者 ^519c4

〔長水云〕：經文明指耶輸受記，持地證經。
以義往推，序嘆聲聞，非約小行。
應身無量，度脫眾生，法華已前，無此嘆故。
聲聞入實，法華已前，亦無顯露。
今經有故，各說圓通。
諸小乘者，皆敘本時，或述今遇，盡證圓玅，
法華前無，應知在後。
然又不唱入滅之期，定涅槃前，二經同部，
此經居中，俱醍醐味，無所疑也。 ^519c18

。 ^519c30

〔△〔真際云〕會漸歸頓，即法華後。
入滅大期，名涅槃前。〕。
〔●上二師，同長水判，法華後，涅槃前。〕。
。 ^519c32

〔●上一師判，般若後，法華前。〕。
。 ^519c38

〔△〔柏庭月云〕：一家判攝規矩，但非四時所攝，悉得以方等收取。〕
。 ^519c42

。 ^519c44

〔●右憨大師判歸灌頂部〕。 ^519c48

〔△〔宋王古〕標目大藏，判此經屬陀羅尼門。〕。
。
other:: 
# 八傳譯時年
○八傳譯時年者 ^520a4

此經傳譯本末圖記，僧史傳聞異辭，長水懸敘，未能畫一。
今會稡諸文，考而訂之。
其異有四：
other:: 
## 一經本翻度之異
△一經本翻度之異 ^520a28

〔長水疏云〕：下云：大唐神龍元年乙巳歲五月二十三日，中天竺沙門般剌蜜帝於廣州制止道場譯。
先是三藏將梵本汎海達廣州制止寺，
遇宰相房融知南銓，遂請對譯。
房融筆授，烏萇國沙門彌伽釋迦譯語。
〔疏又云〕：又據開元中智昇撰釋教目錄二十卷，
其第九云：大佛頂首楞嚴經十卷，大唐沙門懷廸於廣州譯。
迪，循州人，住羅浮山南樓寺，久習經論，
備諳五梵，因遊廣府，遂遇梵僧，未詳其名，
對文共譯，勒成十卷。
other:: 
## 二證譯先後之異
△二證譯先後之異 ^520a34

〔疏云〕經之題目、紙數、文句，與今融本竝不差異。
迪筆受經旨，緝綴文理等。
今詳二經，譯人雖別，譯本是同。
或恐迪因證義，各據流行，故今目錄書寫有異。
不爾，豈無一處差別？
譯主名字，何得未詳耶？
二本既同，今解融本。
other:: 
## 三譯本進內之異
△三譯本進內之異 ^520b20

〔疏云〕翻經纔竟，被本國來取。
奉王嚴制，先不許出三藏，潛來邊境被責。
為解此難，遂即去迴。
房融入奏，又遇中宗初嗣，未暇宣布，目錄闕書。
other:: 
## 四經本流布之異
△四經本流布之異 ^520b48

〔疏云〕時禪學者，因內道場得本傳寫，遂流北地。
大通在內，親遇奏經，又寫隨身歸荊州度門寺。
有魏北館陶沙門慧振，搜訪靈迹，常慕此經，
於度門寺遂遇此本，初得科判。
other:: 
# 九通釋名題
○九通釋名題者
orig::  ^520c24

△大佛頂如來密因修證了義諸菩薩萬行首楞嚴經
commentary::  ^520c48

△〔長水疏〕題有五名。
題目三號者，謂該、教、行、人、理、因、果、顯、密各具足故。 ^521a4

。 ^521a6

△先〔略配〕者，上之三字是總，即一經法體。
總含教、行、理、果，教、行明指，理、果義含。 ^521a14

。 ^521a16

△ ^521a28

如來下。別顯勝能。
初八字，約果人自行修證說教利他以別顯，
即十方如來依此法門修因證果，顯了宣說究竟利他也。 ^521a32

 ^521a36

諸菩薩下八字，約因人修習具足自他諸行，
以別顯菩薩行門自利利他廣多無量，此之真定咸具足故。
文殊嘆云此是微塵佛，一路涅槃門等。 ^521a38

。 ^521a44

。 ^521b2

△次〔廣釋〕者〔，大佛頂〕。
大者，當體得名，常徧為義。 ^521b10

 ^521b12

佛頂者，究竟覺也。
覺有二義：一、本；二、始。
。 ^521b20

始覺是用，本覺是體，始本不二，名究竟覺。
究竟覺者，即前藏性顯現時也。
無上最極，名之為頂。
此約果位以顯法體，名佛頂也。
若約現事，即今佛頂放光化佛所說教行，是故教行俱號佛頂也。 ^521b24

。 ^521b32

〔○〔涅槃云〕：佛性者，名頂三昧。
以修如是頂三昧義，則總攝一切佛法。〕。 ^521b34

。 ^521b36

△〔如來密因，修證了義〕。
如謂本覺，來謂始覺。
始本合故，名為如來。
此指一佛，即該諸佛。
下說教行，俱約諸佛以顯同故。
密因者有二：一、教，二、行。 ^521b40

。 ^521b44

 ^521b48

修謂修因，證謂克果。
地前地上，緣真二種，俱名為修。
初地玅覺，分滿二果，同名為證。
所修所證，俱大佛頂，此自行也，如觀音圓通。 ^521c4

。 ^521c8

。 ^521c10

了義者，說教化他，詮表義理無有覆相，窮理盡性稱實談故。 ^521c20

。 ^521c22

〔△〔圓覺疏云〕：決擇究竟顯了之說，非覆相密意含隱之談。〕。
。 ^521c24

△諸菩薩萬行者。
三世因人，各修其行，自利利他，有無量義。
今舉大數，故名萬也。
此之三昧，具斯多義，故云有三摩提，名大佛頂首楞嚴王，具足萬行等。 ^521c34

。 ^521c40

△〔首楞嚴經〕首楞嚴者，梵語也。
涅槃云：首楞者，名一切事竟。
嚴者，名堅，即一切事究竟堅固也。 ^521c44

 ^521c46

 ^522a8

。 ^522a10

。 ^522a16

。 ^522a24

。 ^522a26

 ^522a28

。 ^522a30

△經者，訓法訓常，是貫是攝。 ^522a38

。 ^522a46

。 ^522b4

。
orig::  ^522b10

△一名中印度那爛陀大道場經，於灌頂部錄出別行。
commentary::  ^522b14

 ^522b18

 ^522b20

 ^522b28

 ^522b30

。 ^522b38

 ^522b40

。
orig::  ^522b44

△大唐神龍元年龍集乙巳五月己卯朔二十三日辛丑
commentary::  ^522b48


orig::  ^522c4

中天竺沙門般剌蜜帝於廣州制止道場譯
commentary::  ^522c8

 ^522c10

。 ^522c12

 ^522c14

。
orig::  ^522c16

菩薩戒弟子前正諫大夫同中書門下平章事清河房融筆授
commentary::  ^522c20

 ^522c24

 ^522c28


orig::  ^522c30

烏萇國沙門彌伽釋迦譯語
commentary::  ^522c34

〔國名未詳。彌伽釋迦，此云能降伏。
翻梵為華，故云譯語。〕。 ^522c36

。 ^522c38

。
orig::  ^522c40

羅浮山南樓寺沙門懷迪證譯
commentary::  ^522c44

〔〔雲棲宏公曰〕古本筆授，後有羅浮沙門懷廸證譯一行，
今本失去，宜從古增入。〕。
other:: 
# 十別解文義
○十別解文義者
commentary::  ^522c46

。 ^523a4

△初、本部三分科者。
准常三分，謂序、正、流通。
。 ^523a10

 ^523a12

今依長水科判，正明此經本分三科。
從經首如是我聞，訖提獎阿難歸來佛所，為序段。
從阿難見佛下，訖十卷知有涅槃，不戀三界，為正說。
從此下，訖經末，為流通段。 ^523a18

。 ^523a24

△序中文二：證信發起。
。 ^523a34

〔△〔天台云〕通序序諸教，別序序一經。〕
證信之立，由阿難問，佛令置之，意為斷疑息諍及異邪故。 ^523a40

。 ^523a44

 ^523b4

。 ^523b16

諸經不同，發起各別。
或放光微笑，乞食入禪，自唱位號，勸人令問等
〔又如淨名、寶葢、法華、毫光之類〕。
今經由夏滿眾集，國王營齋，慶喜循乞，
因遭淫攝，自無定慧，不能降伏。
由是外假祕密，攝護令歸，意顯生死輪迴，
莫過淫愛，超登聖位，豈逾定慧？
安慧內具，祕密外資，塵颺順風，有何艱險？ ^523b20

。 ^523b30

△二、說經前後科者。
長水判前後兩度說經，從正宗起，至標經名，是酬問正說分。
從說是語已下，至不戀三界，為請益再陳分。 ^523b32

。 ^523b36

。 ^523b42

△三、二分開合科者。
〔長水依振、沇二師開合判經，亦准清涼隨分長品科也。〕。 ^523b46

〔長水云〕：古人科判，各是一途，春蘭秋菊，互擅其美。
振公八段，資中顯稱，今詳經文，復有理在。
文中前後兩度說經，初有四段：一開妙解，
二示妙行，三顯妙位，四立妙名。
此四即八段中前五科開合之異也。
次再陳中有二：一辨趣生同異，二示禪境差別。
即八中後三段也。
然開判之設，各隨其人，吾今從古，依振公判，
略沒第八，但取七名。 ^523b48

△初酬問正說分有五。
第一大科，顯如來藏心。 ^523c14

〔△上來一科，溫陵判見道分，使行人明見常住真心，為修行准的。〕
第二大科，明修行方便。
第三大科，辨離魔業行。 ^523c18

第四大科，示地位堦差。 ^523c26

〔△此科溫陵判證道分，使行人知因真果正。〕
第五大科，出聖教名殊。 ^523c32

〔△此科溫陵判結經分，見然後修，修然後證，
修證事畢，於是結經。〕。
△次再陳請益分有二：第六大科，辨趣生同異。
第七大科，陳禪那境界。 ^523c36

 ^523c44

△復次，依北峰印師開二大科：初、依常住真心以開圓解，
二、依常住真心以起圓行。 ^523c48

 ^524a2

△四、問答相屬科者。
准〔清涼疏〕古云：此九會中，大會問答，總有五番。
今於此經問答，亦開為六。 ^524a16

又准清涼科中，或當會答盡，及別會答盡，略開為六。 ^524a30

◎經前十門懸敘竟。
次下正釋經文。
。 ^524a42

〔#CB17561;一說經時分〕。
〔#CB17561;二、引眾同聞〕。
orig::  ^524a44

如是我聞：
commentary::  ^524a46

【疏】若兼我聞〔，合釋〕即指法之辭也。
如是之法，我從佛聞。
〔〔清涼云〕：謂如是一部經義，我昔親從佛聞故。〕
〔佛地論云〕：謂結集時，眾共請言：如汝所聞，當如是說。
傳法菩薩便許可言：如是當說，如我所聞。 ^524a48

〔離釋〕如是者，信成就也。
〔智度論云〕佛法大海，信為能入，智為能度。
信者言是事如是，不信者言是事不如是。
〔肇公云〕信，順之辭也。
信則所言之理順，順則師資之道成。
故萬行中以信為首，故曰如是。
〔〔清涼云〕肇公但是用智論意。〕
又契理契機曰如，永離過非曰是。
如理而說，如理而信，故言如是。
若約今經，如來藏心，體性不動曰如，真實義故曰是。
又一切諸法，本無生滅，皆如來藏，故名為如。
離一切相，即一切法，故稱為是。
更有餘義，繁而不論。 ^524b10

。 ^524b30

 ^524b32

。 ^524b36

△我聞。聞，成就也。
我即阿難，自指五蘊假者。
然一切法，佛說無我。
今稱我者，我有四種：一、凡夫人徧計，二、
外道宗計，三、諸聖隨世假立賓主，四、法身真我。
經指後二，非邪慢心而有所說，故無過矣。 ^524b40

。 ^524c2

。 ^524c6

△聞謂耳根，發識聽受。
雖因耳處廢別從總，故稱我聞。
無相宗說：我既無我，聞亦無聞，從緣生故，
不壞假名，即不聞聞耳。
若約法性，此經旨趣，以我無我不二之真我，
根境非一異之玅耳，聞真俗無礙之法門也。 ^524c10

 ^524c22

。
orig::  ^524c24

一時，佛在室羅筏城祗桓精舍。
commentary::  ^524c28

〔什云：公〕一時，說經時也。
【疏】時，成就也。師資合會，說聽究竟，總言一時。
一者，揀異餘時；時者，隨世假立。 ^524c30

。 ^524c34

如來說經有無量時，不能別舉一言，略周但云一時。
如涅槃云：一時佛在恒河岸等。
又諸方時分延促不定，故但言一時。 ^524c36

。 ^524c42

若約法義釋者，即說聽之時，心境泯，理智融，
凡聖如，本始會，此諸二法皆一之時。 ^524c44

〔文同圓覺疏。金剛刊定云：此是慤公楞嚴疏意。〕。 ^524c48

△佛主，成就也。具云佛陀，此云覺者。
謂覺了性相之者，即究竟覺也。
論云：以覺心源故，名究竟覺。
未覺心源故，非究竟覺。
然具三義：一、自覺，〔此揀凡夫。〕
覺知自心本無生滅。
二、覺他，〔揀異二乘。〕
覺一切法無不是如。
三、覺滿，〔揀異菩薩。〕
二覺理圓，稱之為滿。
故云自他覺滿之者。 ^525a18

。 ^525a30

 ^525a34

△〔什公云〕：佛在，據佛所在處也。
【疏】在室羅筏城等處成就也。 ^525a38

處有二種：一、所化處，即筏城；二、所住處，即祇園。
筏城，具云室羅伐悉底。
此乃城名，非是國號。
國都號為憍薩羅，以就勝易彰，故舉城名。 ^525a42

〔△〔證真鈔〕謂簡南憍薩婆國，故廢國名而標城號。〕
祇桓者，具云祇陀，或云逝多制多，此云戰勝，即太子名。
〔太子生時，匿王戰勝外國故。〕
林主是彼，故云勝林。
桓即林也。精舍，沙門精行所舍處也。
謂須達買園置舍，太子捨樹造門，二人共搆，以延僧佛。 ^525b10

 ^525b20

〔○〔釋文〕李長者科華嚴經，如是是一句，
我聞是二句，一時是三句，佛在是四句，今從之。〕。 ^525b32

。 ^525b34

〔#CB17561;初聲聞〕。
〔#CB17561;二，緣覺，初中三〕。
〔卍一標類舉數〕。
orig::  ^525b36

與大比丘眾千二百五十人俱。
commentary::  ^525b38

【疏】眾，成就也。與大比丘，眾，標類也。
與者，并、兼、共、及也。
佛與阿難及大比丘等，證非虗謬。
梵云摩訶。此具三義：大、多、勝也。
〔智論〕云何大？一切眾中上故，一切障礙斷故，天王等大人恭敬故。
〔〔妙宗鈔〕梵王師陳如，帝釋師迦葉等。〕
數至五千，故名為多。
〔〔疏云〕：徧知內外經書，故名多。〕
九十六種外道論議能破，故名勝。
〔〔觀經疏〕此等皆是無學小乘中極，故云大。〕
比丘名含三義：乞士、怖魔、破惡。 ^525b40

 ^525c10

〔△〔天台云〕：比丘因果六義：因名乞士、怖魔、
破惡；果名應供、殺賊、無生。〕
謂出家者，上於諸佛求法，以內資令慧命增長；
下於檀越離邪正命乞食，以外資令色身無損，故云乞士。
又出家者，最初發菩提心，或至成道，皆令魔怖，
失人眾故，名為怖魔。
又能破斷身口七支、九十八使業煩惱故，稱為破惡。
四人已上，乃至無量，能作說恣羯磨法，故名為眾。 ^525c12

 ^525c34

△千二百五十人。
舉數也。佛初成道，先度陳如等五人。
次度三迦葉兄弟，兼徒總一千。
次度舍利弗、目連，各兼徒一百。
次度耶舍長者等五十人。
經舉大數，故減五人。
〔依報恩經〕 ^525c42

此眾先竝事外，勤苦累劫，一無所證。
纔遇見佛，便得上乘。
感佛恩深，常隨佛化，為常隨眾。 ^525c48

 ^526a6

〔卍二、總嘆行德〕。
orig::  ^526a10

皆是無漏大阿羅漢。
commentary::  ^526a12

【疏】總，指也。漏有三種，皆斷盡故。 ^526a14

阿難，漢名含三義，故翻為應：應已永害煩惱賊故，
應不受分段生故，應受人天玅供養故。
此皆無疑，故名為大。 ^526a16

 ^526a28

 ^526a36

〔△〔融室云〕結集者，稱大比丘德，能盡諸漏，廻向大乘阿羅漢果。〕
已下，別嘆。
orig::  ^526a42

佛子住持，善超諸有。
commentary::  ^526a44

【疏】從佛口生，從法化生，得佛法分，堪紹佛種，故云佛子。
安住覺性三德祕藏，任持萬善，功德不失，
故云住持〔華嚴嘆眾住一切菩薩智所住境，護持諸佛正法之輪〕。
諸有者，二十五有皆得二十五三昧，不為界繫，故云善超。 ^526a46

此嘆自利。已下嘆利他。
orig::  ^526b18

能於國土，成就威儀。
commentary::  ^526b22

【疏】無剎不現，故云能於國土。
有威可畏，有儀可則，行住坐臥，皆成軌範，
可為標准，故云成就等。
淨名言不起滅定，現諸威儀，此儀止可觀也。 ^526b24

。 ^526b34


orig::  ^526b36

從佛轉輪，玅堪遺囑。
commentary::  ^526b40

【疏】智堪遺付也。法有摧輾業煩惱義，喻之若輪。
自既摧破障，亦能轉教，令他破惑。
於一法中，作無量說，一一逗機，一一稱性，
以善巧方便，令其得入如來知見，玅好堪任，
護付法藏，令燈燈相然，明明不絕，囑法令傳，
囑生令度，名遺囑也。 ^526b42

 ^526c6


orig::  ^526c10

嚴淨毗尼，弘範三界。
commentary::  ^526c14

【疏】戒，可遵依也。毗尼云律，律，法也。
斷割重輕，開遮持犯，非法不定。 ^526c16

〔△〔清涼疏〕正曰：毗奈耶，此云調伏。〕
〔△〔什公云〕毗尼，秦言善治。
謂自治婬怒癡，亦能治眾生惡也。〕
弘，大也。範，法也。既嚴持清禁，身心弗違，
大能軌則世間，真是法中綱紀也。
〔〔標指〕毗尼是三界之大法，稟之則出生死故。〕 ^526c20

。
orig::  ^526c24

應身無量，度脫眾生。
commentary::  ^526c30

【疏】定能現化也。住首楞嚴，化復作化，普現色身，
隨十界機，宜何身相，現而說法。
法華所謂內祕外現，隨法身地，隨緣俯應，
如一月不降，百水不升，慈善根力，法爾如是。
若非發迹之後，無如是嘆，醍醐味教，於斯現矣。 ^526c32

 ^526c42


orig::  ^526c46

拔濟未來，越諸塵累。
commentary::  ^527a4

【疏】結悲化無盡也。
拔令脫苦，濟使得樂，佛滅度後，故曰未來。
煩惱與業，染汙繫縛，喻之塵累，皆令清淨，
自在無礙，故稱越也。 ^527a6

。
orig::  ^527a12

其名曰：大智舍利弗、摩訶目犍連、摩訶拘絺羅、
富樓那彌多羅尼子、須菩提、優波尼沙陀等而為上首。
commentary::  ^527a16

。 ^527a20

。 ^527a22

。 ^527a30

 ^527a34

 ^527a38

。 ^527a42

。 ^527a44

 ^527a48

 ^527b8

 ^527b14

。 ^527b26

 ^527b28

。 ^527b32

【疏】更有餘人，經不具載，故云等也。
即三迦葉輩，此皆頭角，為眾知識，綱領佛法，
各有弟子，故云上首也。 ^527b36

。 ^527b46

 ^527c2

 ^527c4

〔#CB17561;二緣覺眾〕。
orig::  ^527c12

復有無量，辟支無學，并其初心，同來佛所。
commentary::  ^527c14

【疏】具云辟支迦羅，此云緣覺，以觀十二因緣而覺悟故。
此是部行，非同麟喻。
然不預嘆德列名者，以厭喧樂靜，不為眾所知識故〔資中文〕。 ^527c16

主伴咸集，故云并其初心。
遇佛迴向，必證大果。
故下經云：有學二乘，及諸一切新發心菩薩等，
皆獲本心，遠塵離垢，得法眼淨。 ^527c20

〔○〔通釋辟支〕〕。 ^527c30

 ^527c34

。 ^528a30

〔○上來通序竟〕。 ^528a38

〔◎〔二、發起序〕。起屬諸比丘，盡阿難歸來佛所，文分為三。〕。
〔#CB17561;一、法會啟動因緣三〕。
〔卍一夏制圓成眾求密義〕。
orig::  ^528a40

屬諸比丘休夏自恣。
commentary::  ^528a42

【疏】屬，值；遇，會也。聖禁三月，滿在此日，故云休夏。
自迷所犯，恣任僧舉，當悔清淨。
制限恣法，如律所明。 ^528a44

。 ^528b2

。 ^528b10


orig::  ^528b12

十方菩薩，諮決心疑，欽奉慈嚴，將求密義。
commentary::  ^528b18

【疏】具云菩提薩埵，此云覺有情。 ^528b20

 ^528b22

此等安居，非止一處，故云十方。
限內修行，莫盡通達。
從師指授，夏末方遂，故云諮決心疑。
恭敬遵承，故曰欽奉。
恩念威重，故曰慈嚴。
將求密義者，意請宣說如來密因，修證了義之法門也。
〔〔熏聞〕且通指大乘法要。〕 ^528b24

。
orig::  ^528b36

即時如來敷座宴安，為諸會中宣示深奧。
commentary::  ^528b40

【疏】非禪不慧，故先入定，為後軌也。
即敷尼師壇，靜然安坐。
如金剛、法華，皆先入定，後方始說，常法爾也〔〔法華文句〕。
非禪不智，故須入定；非智不禪，故先說法〕。 ^528b42

前求密義，今宣深奧。
隨其所問，皆與說示。
如法華先說無量義經，以為一乘之本。
今亦如是，必有經目，隱而不言也。 ^528b46

。
orig::  ^528c10

法筵清眾，得未曾有。
迦陵仙音，徧十方界。
commentary::  ^528c16

【註】教主既非生滅心行說實相法，能聽之眾亦無一法可為領受，
稱實說聽，無有垢染，故云清眾。
斯為究竟無上法會，故未曾有。
佛音和雅，眾所愛樂，如迦陵頻伽在於#CB00592;鳴，
勝餘鳥故，堪喻佛聲。
此鳥非常，故云仙也。
徧十方界，顯其圓義。
如來梵音，於諸相中最為勝故。 ^528c18

。 ^528c30


orig::  ^528c32

恒沙菩薩來聚道場，文殊師利而為上首。
commentary::  ^528c40

【疏】正云曼殊室利，此云玅吉祥，或玅德。
下文將神呪揀圓通，與奪眾心，無思不服，
智德之尊，故標上首。
〔〔標指〕文殊為根本智，始末皆歸文殊也。〕
前文十方菩薩咨決心疑，今此復云恒沙來聚者，
或因結上首，重指前文；或因前法說，聲徧十方，
後始來集，二義無在。
〔〔私謂〕當依華嚴開影響眾，此文為通序之餘也。〕 ^528c42

 ^529a6

 ^529a10

 ^529a12

。 ^529a24

。 ^529a30

。 ^529a34

〔卍三王臣請供主伴分應〕。
orig::  ^529a38

時，波斯匿王為其父王諱日營齋，請佛宮掖，
自迎如來，廣設珍羞無上玅味，兼復親延諸大菩薩。
commentary::  ^529a40

【疏】具云鉢羅斯那恃多，此云勝軍。
先王崩日，忌諱之晨，即自恣後之一日也。
諱，忌也。〔忌舉吉事，諱避其名。〕
宮掖，內庭也。〔后妃居所，在天子左右，如肘掖耳。
王之宮禁，策掖者所居故。〕 ^529a44

。 ^529b6

。 ^529b10

。
orig::  ^529b12

城中復有長者居士，同時飯僧，佇佛來應。
佛勑文殊，分領菩薩及阿羅漢，應諸齋主。
commentary::  ^529b18

【疏】十德具足，三品居財，故云長者居士。
又守道自怡，寡欲蘊德，故曰居士。
佛為化主，王請須臨；臣為輔佐，餘聖可赴。
〔〔增一云〕名聞優婆塞四十人。
大檀越主，即須達長者。〕 ^529b22

 ^529b30

。 ^529b32

〔卍一歸園無請〕。
orig::  ^529b34

唯有阿難，先受別請，遠遊未還，不遑僧次。
commentary::  ^529b36

【疏】阿難，此云歡喜。
佛初出家，淨飯憂惱，聞子成道，王大忻然。
復有斛飯奏云：生兒。
舉國大喜，因立斯號。
又彼端正，或說或默，行住坐臥，進止動轉，
見者咸喜，故云歡喜。 ^529b38

先受別請者，涅槃經說：不受別請，乃不隨佛受別請耳。
或因他事，而非齋也。
〔資中文〕 ^529c4

〔△或因他事者，如毗尼藏中，不一向戒，
於受別請，除病時、行時、作衣、施衣等時，無犯之類。〕 ^529c16

。
orig::  ^529c18

既無上座及阿闍黎，途中獨歸，其日無供。
commentary::  ^529c24

【疏】同輩上下曰上座等。
阿闍黎，此云軌範，謂與眾中作軌範也。 ^529c26

 ^529c30

。 ^529c36

〔卍二平等行乞〕。
orig::  ^529c44

即時，阿難執持應器，於所遊城次第循乞。
commentary::  ^529c46

【疏】當日初分，乞食易得，故云即時。
鉢多羅，此云應量器。
色與體量，皆應法度也。
無擇淨穢，故云次第。
順於軌則，故云循乞。
乞食十利，如寶雨經說。 ^529c48

。
orig::  ^530a12

心中初求最後檀越以為齋主，無問淨穢剎利尊姓及旃陀羅，
方行等慈不擇微賤，發意圓成一切眾生無量功德。
commentary::  ^530a16

【疏】檀越，此云施者。
阿難乞食，意祈末後來請僧者，我當赴彼，故曰齋主。
淨穢，即剎利旃陀也。
剎帝利，此云田主，即王種也，故云尊姓。
旃陀羅，此云殺者，即魁膾#CB03020;酒家也。 ^530a22

方，法也。軌則：如來行平等慈，不取貴擇賤，俾施者見者得福無量。 ^530a32

 ^530a38

。
orig::  ^530a40

阿難已知如來世尊訶須菩提及大迦葉為阿羅漢心不均平，
欽仰如來開闡無遮度〔度，大各反。
度，越也〕諸疑謗。
commentary::  ^530a44

【疏】迦葉波，此云飲光氏。
尊者頭陀，上行第一，故云大也。
不均平者，善現捨貧從富，迦葉捨富從貧，皆為淨名所訶。
今言如來者，就其印可，功歸佛也。
然佛常乞食，無遮間者：一、由內證平等理，
外不見貧富相；二、心離貪慢，慈無偏利；
三、表威德，不懼惡象、沽酒、淫女家；四、息凡夫譏嫌；
五、破二乘分別。故得仰效，行平等耳。
度疑謗者，即息凡夫譏嫌也。 ^530a48

。
orig::  ^530b26

經彼城隉，徐步郭門。
嚴整威儀，肅恭齋法。
commentary::  ^530b30

【疏】城之濠塹曰隍。
齋莊齊整，不失威儀，安靜恭謹，足成令則。
以斯行乞，物無不從，仰效尊儀，故云齋法也。 ^530b32

 ^530b38

〔卍四墮婬起教〕。
orig::  ^530b44

爾時，阿難因乞食次，經歷淫室，遭大幻術。
摩登伽女以娑毗迦羅先梵天呪，攝入淫席，
淫躬撫摩，將毀戒體。
commentary::  ^530b46

【疏】爾時，此時也。摩登伽，義翻本性，下經云性比丘尼是也
〔又過去為婆羅門女，名為本性，今從昔號，故曰性比丘尼〕。 ^530c4

娑毗迦羅，亦云劫毗羅，此言金頭，或云黃髮。
食米，齊外道也。師事梵天，而得此呪。
呪是梵天先說，外道施行，世人諷習，以為幻術。
將毀戒體者，別解脫戒，白四所發形願業體。
體即無作，從作戒生，是第三聚。
非色非心，為戒所依，持之即肥，犯之則羸，故云戒體。
阿難無心，遭逼入舍，欲犯未犯，故云將毀。
若據下云，八萬行中，只毀一戒，心清淨故，尚未淪溺。
應知阿難不毀吉羅，緣起如別。 ^530c6

。 ^531a2

。 ^531a8

 ^531a16

〔#CB17561;三、如來救護親因三〕。
〔卍一齋畢歸園〕。
orig::  ^531a28

如來知彼淫術所加，齋畢旋歸。
王及大臣、長者、居士俱來隨佛，願聞法要。
commentary::  ^531a30

【疏】如來知者，知即是見也。
謂以生死智明不二，天眼見也〔知即後得智，亦天眼見也〕。
如來常儀，受請齋了，皆為說法。
今日速歸，必有所為，故隨從而來，願聞法要。
然大眾根熟，玅悟是時，不有因緣，無由發起。
故託慶喜淫逼，摩登愛纏，俾知生死輪迴，
貪欲為本，修證常樂，禪慧是基。
故下文中，天龍八部，有學二乘，及諸一切新發心菩薩，
其數凡有十恒河沙，聞是法已，皆得本心，
遠塵離垢，獲法眼淨。
性比丘尼成阿羅漢，無量眾生發無上道心等，
是知機應相扣，啐啄同時，形對像現，故無差濫。 ^531a34

〔卍二放光說呪〕。
orig::  ^531b6

于時，世尊頂放百寶無畏光明，光中出生千葉寶蓮，
有佛化身結加趺坐，宣說神呪：
commentary::  ^531b8

【疏】歸園既畢，主伴咸臻，於此之際，故曰于時。
佛頂，體也，寂無相故；光明，相也，具性德故；
蓮華，用也，成萬行故；化佛，果也，理、智、行三所成就故。
宣神呪者，自果既圓，說利他故。
又釋迦表果海無說，頂、光、蓮現表大定、
智、悲，三法冥熏而起大用，故現化佛說神呪也。 ^531b12

。 ^531b24

 ^531b26

。 ^531b28

 ^531b30

。 ^531b40

。 ^531b44

。
orig::  ^531b48

勑文殊師利將呪往護，惡呪消滅，提獎阿難及摩登伽歸來佛所。
commentary::  ^531c4

〔慤公疏〕文殊密說，妙解邪方，是則阿難亦不顯聞，
但蒙密護，故第七云尚未親聞等。
【疏】提擕，獎勸也。文殊顯傳佛旨，密護阿難，
先令登伽見佛離欲，聞法增道，意顯呪力不可思議也。
如下文云彼尚淫女，無心修行，神力冥資，
速證無學，何況汝等在會聲聞，求最上乘，決定成佛等。
〔〔雷菴云〕此亦登伽入道機熟之時也。〕 ^531c8

。 ^531c18

〔○別序章上來序分竟〕。
大佛頂首楞嚴經疏解蒙鈔卷第一〔之一〕
第一之二大佛頂首楞嚴經疏解蒙鈔卷第一
〔之二〕
author:: 海印弟子　蒙叟錢謙益鈔
commentary::  ^531c26

。 ^532a10

。 ^532a12

。 ^532a14

〔◎一，阿難請修三昧二〕。
〔#CB17561;初阿難悲請〕。
orig::  ^532a20

阿難見佛，頂禮悲泣，恨無始來，一向多聞，未全道力。
commentary::  ^532a22

【疏】多聞習定，止觀雙修，若但偏攻，豈全道力？
故涅槃云：先以定動，後以慧拔。
定如縛賊，慧如殺賊，定慧雙運，目足更資，
到清凉池，保無留難。
佛與阿難，空王佛時，同發大心，為樂多聞，匪勤修習。
佛今成道，我始入流，仍值惡緣，不能免脫，
良由偏失，誠可悲夫！
故下文云：汝聞微塵佛，一切祕密門，欲漏不先除，畜聞成過誤。 ^532a24


orig::  ^532a38

慇懃啟請，十方如來，得成菩提，妙奢摩他，
三摩禪那，最初方便。
commentary::  ^532a42

【疏】如來極證人也，菩提極證法也。
人法雙舉者，揀所請行非眇劣耳。 ^532b2

奢摩他云止，三摩云觀，禪那云靜慮。
釋其相者，如圓覺經。
此三種義，只在一心，非三而三，不一而一。
舉一即具，故稱為妙。
即天台一心三觀也。
此觀若成，即證涅槃三德，名祕密藏。
故舉十方如來得成菩提等。
最初方便者，然方便多種。
今問成佛妙行，復云最初者，意請成妙行之方便也。
淺深雖異，俱方便耳。
如圓覺經方便隨順，圓攝所歸，即有三種。
〔即奢摩等三觀門。〕
此指妙行，即方便也。
如下經佛問圓通從何方便入三摩地，即指入妙行之方便也。
今文請即通問，下文答即別說。
如下文云有大佛頂、首楞嚴等，即許說成道妙行也。
復先徵詰發心，推遂妄執，破群疑，顯藏性，令信解不謬。
阿難因此了悟，發菩提心等，此即信解真正，成本起因。
若無此因，縱歷多劫，修諸行門，皆成邪僻。
猶如煑沙，欲成嘉饌，終不能得。
故圓覺中示三觀，顯諸輪，一一皆云悟淨圓覺。
此經亦爾，從初至第四卷半已來，則總明信解真正，為最初方便也。
悟解雖正，明識藏心，多聞無功，不逮修習。
故請修行，從何攝伏？
佛即具辯止觀為正修法，止觀成處為真三昧。
入此行時，須有方便。
方便之法，不離根門，入一無妄，餘皆清淨。
故問二十五聖，復勑文殊令揀，即以根門順機為最初方便。
如下文云：我今欲令阿難開悟，二十五聖誰當其根？
何方便門得易成就？
此則的取從聞思修為初方便。
最初之義，先解後行，無出於斯。
〔或可〕最初是無上第一之義，即指真定為方便耳。
如別有說，吾弗知也。 ^532b6

 ^532c36

 ^532c40

。 ^532c44

〔#CB17561;二、大眾願聞〕。
orig::  ^533a24

於時復有恒沙菩薩，及諸十方大阿羅漢、
辟支佛等，俱願樂聞，退坐默然承受聖旨。
commentary::  ^533a26

【疏】如渴思冷水，如飢思飲食，如病思良藥，
如眾蜂依蜜，我等亦如是，願聞甘露法。
〔華嚴偈〕大眾欲聞，假其請主，三乘賢聖，八部王臣。
潔己虗心，收視反聽而寂默也。 ^533a30

。 ^533a44

〔○三如來乘機廣演，次下大文有七，今先明第一大文逐節科段。〕。
〔◎第一大文顯如來藏心下母科有二〕。 ^533b10

。 ^533b12

。 ^533b14

。 ^533b16

〔卍初問發心之因〕。
orig::  ^533b18

佛告阿難：汝我同氣，情均天倫。
commentary::  ^533b20

【疏】慶喜是佛堂弟，祖父相傳，亦名同氣。
兄弟相次，恩愛相屬，自然而然，故曰天倫。
orig::  ^533b22

當初發心〔標心〕，於我法中見〔標見〕何勝相，頓捨世間深重恩愛。
commentary::  ^533b30

【疏】父母妻子，恩愛之深者，世人以捨麤重恩愛為其至道，
而不知修行見愛，尚是妄心，故審問之，後方推破。 ^533b34

 ^533b40

〔卍二答捨愛之緣〕。
orig::  ^533b44

阿難白佛：我見〔標見〕如來三十二相，勝妙殊絕，
形體映徹，猶如瑠璃。
commentary::  ^533b46

【疏】如來大相有三十二，謂足下安平至頂成肉髻。
小相有八十種，謂無見頂至手足有德相。
從大相海流出小相，故名為好。
釋梵輪王亦有大相，然無其好，暗昧不明，不名勝妙殊絕。
形狀體質，清淨無垢，喻琉璃也。
orig::  ^533c2

常自思惟〔標心〕：此相非是欲愛所生。
何以故？欲氣麤濁，腥臊交遘，膿血雜亂，
不能發生勝淨妙明紫金光聚，是以渴仰從佛剃落。
commentary::  ^533c14

【疏】從戒、定、慧所成就故，故非欲愛。
欲愛之生，純是不淨。
大集經中具說受生皆由為母，與己識情互生愛欲，
由是託彼赤、白二滴為識所依，一處和合，
名歌羅邏，而漸增長。
至於出胎，五穀長養，雖成人相，如革囊盛糞，故云膿血雜亂。
閻浮提金展轉比至迦葉身金，猶如聚墨；
若比佛身，迦葉如墨。
欲愛所招，終非如此。
勝相妙絕，知非愛生，思渴瞻仰，故求捨愛。
願從佛化，俾易妙身。
斯不知以愛捨愛，轉增妄矣。 ^533c20

 ^533c46

 ^534a2

 ^534a10

。 ^534a12

。 ^534a16

 ^534a28

〔卍一總彰淪溺〕。
orig::  ^534a30

佛言：善哉！阿難！汝等當知，一切眾生從無始來生死相續。
commentary::  ^534a32

【疏】久成積苦也。 ^534a36

 ^534a38

〔卍二別釋由因二〕。
〔#CB17567;一迷真〕
orig::  ^534a42

皆由不知，常住真心，性淨明體。
commentary::  ^534a44

〔#CB17567;二、認妄〕
orig::  ^534a46

用諸妄想，此想不真，故有輪轉。
commentary::  ^534a48

【疏】迷自本真也。無始晦昧，故曰不知。
不生不滅，名為常住。
離諸妄偽，靈鑒不二，故曰真心。
三德具足，為一切法之所依止，故曰性淨明體
〔摩訶般若、解脫、法身，三德具足，惑者不知〕。
眾生悉爾，故曰皆由。
用諸下，認他妄想也。
下文云：此是前塵虗妄相想，惑汝真性，
從無始來，認賊為子，失汝元常，故受輪轉。
舉世修行，多同此計，故託阿難，總彰其失。 ^534b2

○〔宗鏡錄〕心有二種：一、緣慮妄心，隨染緣所起妄心，
而無自體，但是前塵，逐境有無，隨情生滅。
二、常住真心，無有變異，唯是真實。
如來藏法，即立此心，以為宗鏡。
以不了不動真心，而隨輪迴妄識，此識無體，
不離真心，元於無想，真元轉作有情妄想。
〔釋用諸妄想。〕 ^534b16

如風起澄潭之浪，似瞖生空界之華。
瞖消空淨，浪息潭清。
惟一真心，周徧法界。
從上稟受，以此真心為宗。
離此修行，盡縈魔罥。
別有所得，悉陷邪林。
是以能動深慈，倍生憐愍。 ^534b28

。 ^534b40

 ^534b46

。 ^534c6

 ^534c10

〔#CB17567;一、正勸〕
orig::  ^534c12

汝今欲研無上菩提真發明性，應當直心詶我所問。
commentary::  ^534c14

【疏】下文識精元明，即是無始菩提涅槃元清淨體。
此體非妄，無有變異，故云真性。
研，究窮也。淨名云：直心是道場，無虗假故。
今推本意，豈得異想發言？
欲正修行，當須確實，故今勸也。 ^534c16

〔#CB17567;二、引證〕
orig::  ^534c24

十方如來同一道故，出離生死皆以直心。
commentary::  ^534c26

【疏】諸佛同道，脫苦得樂，皆由直心者，此有二種：
一、發言無虗假，如此文所勸淨名道場；
二、向理之心，無別岐路，即如起信三心之直心也。
故論云：一者直心，正向真如法故。
此為二行根本也。
今此經意，須具二焉：始令發言無妄，終成向理心絕，方為十方同道。 ^534c28

。 ^534c44

 ^534c46

〔#CB17567;三結益〕
orig::  ^535a2

心言直故，如是乃至終始地位，中間永無諸委曲相。
commentary::  ^535a4

【疏】因苗辨地，言直心直，苟或反此，罪非輕小。
如下經云：若大妄語，即三摩提不得清淨，
成愛見魔，失如來種。
若諸比丘心如直絃，一切真實，入三摩地，
永無魔事，我印是人成就菩薩無上知覺。
發心曰始，究竟名終，彈指能超，故無委曲
〔下經云：心地不直，果招紆曲〕。 ^535a6

。 ^535a14

 ^535a16

。 ^535a18

〔◑：一、推妄所在（從此去盡七徵經文），二、
破妄顯真（起七徵訖後盡破和合文）〕。 ^535a20

〔#CB17564;初中，生子科又三：
初、推徵心目所在，二、審定心目討除，三、推徵計心無在。〕。
〔#CB17567;初中分科二〕
〔#CB05151;一問〕
orig::  ^535a22

阿難！我今問汝，當汝發心〔問心〕，緣於如來三十二相
〔問見〕，將何所見〔審見〕？
誰為愛樂〔審心〕？
commentary::  ^535a24

【疏】心見兩門，由茲所問。
下既認心不迭，指見謬稱，故成二障為纏，三空罔契。
故下徵詰，俾識妄源。 ^535a28

 ^535a34

〔#CB05151;二答〕。
orig::  ^535a36

阿難白佛言：世尊！
如是愛樂用我心目〔單牒雙指，巧略故也〕，
由目觀見如來勝相心生愛樂〔雙答心見〕，故我發心願捨生死。
commentary::  ^535a38

〔資中疏〕此正陳妄體由乎心目。
故下，破此，乃成心見兩門。
【疏】目即眼根，心即意識。
根識虗妄，猶如空華。
若執有體，能見能樂，豈惟迷於法空，亦起人我見愛。
故下文云：六為賊媒，自劫家寶。
無始虗習，住地無明，皆由根識，更非他物。
想相為塵，識情為垢，生死輪轉，莫不由斯。
故下，推徵，令知虗妄。 ^535a44

〔#CB17564;二、審定心目討除三〕
〔#CB17567;一、牒前以詰〕
orig::  ^535b8

佛告阿難：如汝所說，真所愛樂因於心目〔牒〕。
若不識知心目所在〔審〕，則不能得降伏塵勞。
commentary::  ^535b10

【疏】心目是本，塵勞為末。
若迷本之依處，群末難除。
染汙故名塵，擾惱故名勞，即通指二障也。 ^535b14

〔#CB17567;二、舉事以況〕
orig::  ^535b18

譬如國王〔真性也〕為賊所侵〔煩惱迷真也〕，
發兵討除〔用智也〕，是兵要當知賊所在〔兵人所執器也〕。
commentary::  ^535b20

〔宗鏡〕生死所起，不出根塵。
因不覺而妄念忽生，迷法界而幻境潛現。
從此執人執法，立自立他。
隨對待而順逆牽情，逐分別而愛憎關念。
遂乃竛竮五趣，匍匐四生。
今欲返究妄源，順明起處。
故知心為群妄之源，目是諸見之本。
是以生死之本，起惑之初。
因迷內心而作外塵，為執妄識而成內我。
由我而強為主宰，從想而建立自他。
抱幻憑虗，遂成顛倒。
一心顛倒，二見顛倒，三想顛倒。
心如停賊主人，見是賊身，想是賊脚，根塵是賊媒。
內外勾連，劫盡家寶。
是以見劫眼根善，聲劫耳根善，香劫鼻根善，
味劫舌根善，觸劫身根善，法劫意根善。
法財傾竭，智藏空虗。
如怨詐親，誰有知者。
如或識賊，賊無能為。
若了境識心，終不為外塵所侵，內結能縛。 ^535b24

 ^535c6

〔#CB17567;三、示過以問〕。
orig::  ^535c8

使汝流轉，心目為咎。
〔示過也。汝合國王，心自合賊。〕
吾今問汝，惟心與目，今何所在？
〔總問所依也。〕
commentary::  ^535c10

。 ^535c14

 ^535c18

。 ^535c20

〔#CB17564;三、推徵計心無在七〕。
〔#CB17567;一破在內三〕
〔#CB05151;一、正立二〕
〔#CB17565;初引他例答。〕
orig::  ^535c30

阿難白佛言：世尊！
一切世間十種異生，同將識心居在身內，
縱觀如來青蓮華眼〔標目〕亦在佛面。
commentary::  ^535c32

【疏】下文有十二類，今舉大數。
凡夫造業不同，感果差別，名為異生〔〔清涼云〕：
異生即是凡夫，梁攝論中明凡夫性〕。
一切世間者，舉依顯正也。
前舉凡夫在內，後指佛眼在面，欲取例已，亦復然也。 ^535c36

 ^535c46

。 ^536a10

。
orig::  ^536a12

我今觀此浮根四塵秪在我面，如是識心實居身內。
commentary::  ^536a14

【疏】以眼根淨色是不可見，故指浮根四塵，
標眼所在〔資中文〕。
聖凡既爾，在己必然，面與身中，心眼定處也〔〔資中云〕。
浮虛不實，昏翳真性，故曰浮塵〕。 ^536a16

 ^536a20

 ^536a22

〔#CB05151;二、正破三〕。 ^536a24

〔#CB17563;一問境內外〕
orig::  ^536a26

佛告阿難：汝今現坐如來講堂，觀祇陀林今何所在？
〔一問〕。世尊！此大重閣清淨講堂在給孤園，今祇陀林實在堂外。
〔初答〕。
commentary::  ^536a28

【疏】堂在園中，林居堂外，內外既分，計宗危矣。 ^536a34

〔△〔孤山云〕：此三問，將破心目之執，故先定之。〕 ^536a36

〔#CB17563;二定見先後〕
orig::  ^536a38

阿難！汝今堂中，先何所見？
〔二問〕世尊！我在堂中，先見如來，次觀大眾，
如是外望，方矚林園。
〔次答〕
commentary::  ^536a40

【疏】定先後者，欲破阿難在內之心，不能如此次第見故
〔〔溫陵云〕：欲破在內之心，不先見內〕。 ^536a44

。 ^536a46

〔#CB17563;三，審見因由〕。
orig::  ^536a48

阿難！汝矚林園，因何有見？
〔三問〕世尊！此大講堂，戶牖開豁，故我在堂，得遠瞻見。
〔終答〕
commentary::  ^536b2

【疏】講堂，身也；阿難，心也；如來大眾，五藏也；
戶牖，根也。〔〔溫陵云〕：汝矚等，且引事辨定，下方牒破。〕 ^536b6

 ^536b8

〔#CB17565;二、告示三昧〕。
orig::  ^536b10

爾時，世尊在大眾中，舒金色臂摩阿難頂。
commentary::  ^536b12

【疏】以慈攝也。如父囑子，拊背而告。
此有三意：一、安慰其心，令無恐懼；二、囑其諦受，
令無忘失；三、示今許說，無有虗妄。
故舒其手，現慈相也。 ^536b14

〔△〔融室云〕：佛摩頂者，為說大佛頂故。〕。
orig::  ^536b20

告示阿難，及諸大眾。
有三摩提，名大佛頂。
首楞嚴王，具足萬行。
十方如來，〔牒上得成菩提。〕
一門超出，妙莊嚴路。
commentary::  ^536b22

〔融室廣註〕三摩提，即非阿難所請三觀之一，
乃是一經總相法門，與圓覺經宗大體是同。
彼經云：有大陀羅尼門，名曰圓覺。
此云有三摩地，名大佛頂首楞嚴王。
准大般若經云：徧攝持者，陀羅尼門相。
徧攝受者，三摩地門相。
謂攝持一切諸法，持令不失，則是陀羅尼門。
故知圓覺一經所詮總相陀羅尼門，名為圓覺。
徧攝受一切諸法，受而不拒，則是三摩地門。
故知楞嚴一經所詮總相三摩地門，名大佛頂首楞嚴也。
彼經有大陀羅尼門，名曰圓覺，流出一切清淨真如、
菩提、涅槃及波羅蜜，教授菩薩。
今經三摩提，名大佛頂首楞嚴王者，首楞嚴王是諸佛菩薩修因究果之事，
故云具足萬行。大佛頂是諸佛所證極果，故云十方如來一門超出妙莊嚴路。
當知一經大旨，具於經初。
其後徵心辨見，示富那妙覺明性，證觀音真實圓通。
從始至終，若奢摩他、三摩、禪那等法，總論所歸，不出於此。 ^536b26

。 ^536c12

。 ^536c14

。 ^536c40

【疏】下云十方薄伽梵，一路涅槃門。
直道無異，通至寶所，故云一門〔〔溫陵云〕：
首楞三昧，千聖共由，故曰一門〕。
清淨果海，從德具足，故曰莊嚴。
真三摩地，因行所履，故名為路。
orig::  ^537a2

汝今諦聽。阿難頂禮，伏受慈旨。
commentary::  ^537a12

〔〔圓覺疏〕戒令審諦，勿雜餘緣，無以生滅心行，聽實相法。〕。 ^537a14

〔#CB17565;三、引例舉失三〕
〔#CB17563;一、引例正問〕
orig::  ^537a26

佛告阿難：如汝所言，身在講堂，戶牖開豁，
遠矚林園〔牒前計案定〕。
亦有眾生在此堂中，不見如來，見堂外者〔反難〕。
commentary::  ^537a28

【疏】反常理以致問，引慶喜以直答。 ^537a32

〔#CB17563;二、依理以答。〕
orig::  ^537a34

阿難答言：世尊在堂，不見如來能見林泉，無有是處。
〔順答〕
commentary::  ^537a36

【疏】只知據理直申，不覺計宗危矣。 ^537a38

〔#CB17563;三合喻奪破三〕
〔#CB17566;一正奪〕
orig::  ^537a40

阿難！汝亦如是〔總斷前計，心在身內，如人在堂〕，汝之心靈一切明了。
若汝現前所明了心實在身內，爾時先合了知內身
〔牒前正破，如人在堂，先見如來〕。
頗有眾生先見身中，後觀外物？
commentary::  ^537a42

【疏】心能靈鑒，內外俱緣，故云一切明了。
向外既了，萬緣在內，合知藏腑。
頗，猶可也，亦語辭也。
汝觀眾生可有此者。 ^537b2

 ^537b8

〔#CB17566;二縱破〕。
orig::  ^537b10

縱不能見心肝脾胃，爪生髮長，筋轉脉搖，
誠合明了，如何不知？
commentary::  ^537b12

【疏】腑藏內密，設使不知，筋脈膚淺，寧容難了？ ^537b16

〔#CB17566;三反責〕
orig::  ^537b20

必不內知，云何知外〔如人在堂，不見如來能見林園〕？
commentary::  ^537b22

【疏】五藏同居，最為親昵；萬象離異，誠謂疎遙。
若使不了身中，豈合能觀外物！ ^537b24

〔#CB05151;三結破〕。
orig::  ^537b28

是故應知，汝言覺了能知之心住在身內，無有是處。
commentary::  ^537b30

【疏】境風外動，妄想內熏，識浪潛生，為自心相，
空華幻化，起滅無從，不了本如，遂成久執。
及推所在，妄謂身中，反覆窮研，理無所據，
故佛結指，令悟其非。
〔〔天如云〕但言此心無處，却不顯斥是妄，
要引阿難處處推呈，令情枯理訖，始直告曰此非汝心也。〕 ^537b32

 ^537b38

〔#CB17567;二破在外三〕
〔#CB05151;一、正立二〕
〔#CB17565;一、領悟喻顯前非〕。
orig::  ^537b48

阿難稽首而白佛言：我聞如來如是法音，悟知我心實居身外。
commentary::  ^537c2

【疏】身中無救，身外必然，不遇尊言，莫悟斯旨，
故稽首於佛，謝非立是也。
〔〔私謂〕標指首楞嚴王，推破心不在內，故云如是法音。〕
orig::  ^537c6

所以者何？譬如燈光然於室中，是燈必能先照室內，從其室門後及庭際。
commentary::  ^537c10

【疏】引喻例法，伏受前非也。 ^537c14

〔#CB17565;二、躡喻成立今義〕。
orig::  ^537c16

一切眾生不見身中獨見身外，亦如燈光居在室外不能照室，
是義必明將無所惑，同佛了義得無妄耶？
commentary::  ^537c18

【疏】室外之燭，不及內明，身外之心，何能反照？
此計心有離身之過，故下破之。
身外之理，法喻正齊，以此觀之，合無疑暗。
佛說了義，可得同乎？ ^537c22

〔#CB05151;二、正破二〕。
〔#CB17565;一、引例立理。
二〕
〔#CB17563;一一多同飽問〕
orig::  ^537c28

佛告阿難：是諸比丘，適來從我室羅筏城，
循乞摶食，歸祇陀林，我已宿齋。
汝觀比丘，一人食時，諸人飽不？
commentary::  ^537c30

【疏】前云赴請，此云乞食者，乞食乃是常儀，泛舉為喻。
又前雖赴請，未必僧盡餘人乞食，故舉此也。
宿，預也。 ^537c34

 ^537c38

。 ^537c40

。 ^537c42

〔#CB17563;二、自他殊體答。〕
orig::  ^537c48

阿難答言：不也。世尊！
何以故？是諸比丘雖阿羅漢，軀命不同，云何一人能令眾飽？
commentary::  ^538a2

【疏】前問一食眾飽，今答軀命不同，反前問也。
意顯心若離身，即同他食。
他食既非我飽，心知何關我身？
身心相外，自他可例。
〔資中文〕 ^538a6

 ^538a10

〔△〔講錄〕若言比丘一食難令眾飽，即此知心若在外，自不知身。
阿難之計，將負墮矣。〕。
。 ^538a12

〔#CB17565;二、據理推破二〕
〔#CB17563;一，以理定相。〕
orig::  ^538a14

佛告阿難：若汝覺了知見之心實在身外
〔牒也〕，身心相外自不相干，則心所知身不能覺，覺在身際心不能知。
commentary::  ^538a16

【疏】定其相外。外，猶離也。
心既離身，不相干涉。
如前所答，一人食時，不令眾飽。
則心下，釋成其相。
心若在外，理合如是，文顯可見。 ^538a22

 ^538a28

〔#CB17563;二、約見驗知〕。
orig::  ^538a34

我今示汝兜羅綿手，汝眼見時心分別不？
阿難答言：如是，世尊。
佛告阿難：若相知者，云何在外？
commentary::  ^538a36

【疏】眼屬身分，心若離者，合不分別；若分別者，
應不離身；以不離故，名為相知。
故此責云：若相知者，云何在外？
兜羅綿，具云兜沙羅，此云霜。
佛手柔軟如兜羅綿，三十二相中一相也。 ^538a40

〔#CB05151;三結破〕。
orig::  ^538a48

是故應知，汝言覺了能知之心住在身外，無有是處。
commentary::  ^538b2

〔#CB17567;三破潛根三〕
〔#CB05151;一、正立三〕
〔#CB17565;一、述前所破，汎立一處。〕。
orig::  ^538b4

阿難白佛言：世尊！
如佛所言：不見內故，不居身內；身心相知、
不相離故，不在身外。
我今思惟，知在一處。
commentary::  ^538b6

〔雙敘別立，文顯易知。〕。
〔#CB17565;二問，今所立答在諸根。〕。
orig::  ^538b10

佛言：處今何在〔徵其一處〕？
阿難言：此了知心既不知內而能見外，如我思惟潛伏根裏。
commentary::  ^538b12

【疏】知外而不知內，非根而何？
此即妄計識心，潛五根裏。
〔〔補遺〕瑠璃合眼，應潛勝義根裏。〕 ^538b16

〔#CB17565;三、舉喻所成，復申潛裏二〕。
〔#CB17563;一，舉喻合法。〕
orig::  ^538b18

猶如有人取瑠璃椀合其兩眼，雖有物合而不留礙，彼根隨見隨即分別。
commentary::  ^538b20

【疏】璃璃喻眼，根喻於識。
〔〔溫陵云〕：瑠璃籠眼，喻眼根籠心也。〕
眼根色淨，不能礙心，同瑠璃不礙於眼，
隨照一境，心隨根知。
〔〔桐洲註〕：牒見佛手，心隨根知而分別也。〕
若此成立，乍觀可爾；洎乎推破，同喻不成。 ^538b24

〔#CB17563;二、據理成立〕
orig::  ^538b34

然我覺了能知之心不見內者〔雖不知內〕，
為在眼故；分明矚外無障礙者〔而能見外〕，潛根內故。
commentary::  ^538b36

【疏】但知妄計，不覺隨語過生，下文即破。 ^538b40

〔#CB05151;二、正破三〕。
〔#CB17565;一躡，喻定其端倪。〕。
orig::  ^538b42

佛告阿難：如汝所言，潛根內者猶如琉璃
〔略牒語簡，可以意知〕，彼人當以琉璃籠眼，
當見山河〔正當見山河之時〕，見琉璃不〔亦復見瑠璃不〕？
如是，世尊！是人當以琉璃籠眼，實見琉璃。
commentary::  ^538b44

【疏】遠觀物象，近見琉璃，問答極成，故云如是。 ^538c2

〔#CB17565;二、據法責其獨觀〕。
orig::  ^538c4

佛告阿難：汝心若同琉璃合者〔躡〕，當見山河
〔當汝見山河時〕，何不見眼〔何不自見其眼〕？
commentary::  ^538c6

【疏】喻則近遠皆見，法則唯見山河，既失近觀，何成同喻！
法喻不等，潛根理虧，下更縱破，令無所據。 ^538c10

〔#CB17565;三、縱見不見咸失〕
orig::  ^538c14

若見眼者，眼即同境，不得成隨。
commentary::  ^538c16

【疏】若使見眼即成敵對，云何前言隨即分別？
此有自語相違過也。 ^538c18

 ^538c22


orig::  ^538c24

若不能見，云何說言此了知心潛在根裏如琉璃合？
commentary::  ^538c26

【疏】結成法喻，不齊過也。
二過既彰，潛根理喪。 ^538c28

〔#CB05151;三結破〕。
orig::  ^538c30

是故應知，汝言覺了能知之心，潛伏根裏如琉璃合，無有是處。
commentary::  ^538c32

〔#CB17567;四破見內三〕。
〔#CB05151;一、成立約，見內以成立。〕。
orig::  ^538c36

阿難白佛言：世尊！
我今又作如是思惟：是眾生身，腑藏在中、
竅穴居外，有藏則暗、有竅則明。
今我對佛開眼見明，名為見外；閉眼見闇，名為見內。
是義云何？
commentary::  ^538c38

【疏】此中立意，復宗歸內。
最先所計心在身中，佛即推徵不合在內，
以不能見身中物故，由此轉計身外潛根。
及至窮研，二俱不當。
再思理道在內義長，遂立藏暗竅明，貴無不見內過。
七竅明露，五藏黯然，開竅緣明，合眼對暗，
明暗若見，內外俱緣，由是在內決無所惑。 ^538c44

 ^539a12

 ^539a14

〔#CB05151;二、推破，約對眼以推破，
有二：初、難破前計，次、難破轉計。〕。 ^539a18

〔#CB17565;今初。
破前計二〕
〔#CB17563;一雙徵〕
orig::  ^539a26

佛告阿難：汝當閉眼見暗之時〔單牒見暗〕，此暗境界為與眼對？
為不對眼？〔徵訖下破〕。
commentary::  ^539a28

。
〔#CB17563;二雙破二〕
〔#CB17566;初破對，二〕。
〔▽一對眼不屬內〕。
orig::  ^539a32

若與眼對，暗在眼前，云何成內？
commentary::  ^539a34

〔資中疏〕暗若對眼，暗在眼前，豈成於內？
【疏】對眼在前，前豈成內？
〔〔融室云〕對則非內，在眼前故。〕 ^539a36

。 ^539a38

〔△〔溫陵云〕：此三節，汝當下問，若與下難，若不對下結也。〕
〔△二外室成焦府〕
orig::  ^539a40

若成內者，居暗室中，無日月燈，此室暗中，皆汝焦腑。
commentary::  ^539a42

〔資中疏〕若成內者，居暗室中。
按定阿難，汝居室中，室在身外，無日月燈，
內外俱闇，室在暗中，應是汝內。
責云：此室暗中，皆汝焦腑。
【疏】若謂不論前後，但是見暗便即內者，
汝處幽室，無三光時，此室黯然，應是汝內，
以同暗故，焦腑即內也。
應立量云：汝處幽室，應汝焦腑，以是暗故，同汝見暗。 ^539a44

。 ^539b8

〔#CB17566;二破不對〕。
orig::  ^539b10

若不對者，云何成見？
commentary::  ^539b12

【疏】未曾見有境，不對眼而稱見物。 ^539b14


〔#CB17563;一、牒計奪破〕
orig::  ^539b16

若離外見，內對所成。
commentary::  ^539b18

【疏】牒，轉計也。此計由前以暗室暗例眼前暗，不合成內。
恐彼計云：我所見暗與暗室暗，二體不同。
何也？彼暗室暗，是身外暗，名為外見，以是開眼之所緣故；
我所見暗，是身內境，名為內對，以是合眼之所緣故。
今取合眼所對之暗，名為見內，非同所見室中暗爾，如何不得見暗名內？
故此牒也。然諸師敘計，殊不分明，葢譯人巧略，
但牒而已，有智請詳，無執麻矣。 ^539b20


orig::  ^539b36

合眼見暗，名為身中。
開眼見明，何不見面？
若不見面，內對不成。
commentary::  ^539b42

【疏】奪，破也。設許合眼見暗名為身中，亦應開眼對明而見自面。
內屬於暗，尚許返見；面屬於明，豈無返見？
一成則俱成，一破則俱破。
破曰：若不見面，內對不成。 ^539b46

 ^539c6

〔#CB17563;二、展轉縱破四〕
〔#CB17566;一、在空非內同他破〕。
orig::  ^539c8

見面若成，〔〔苕溪云〕：見面若成，即以前難，縱其所計。〕
此了知心及與眼根，乃在虗空，何成在內？
若在虗空，自非汝體。
commentary::  ^539c10

【疏】設汝執言能見面者，汝心及眼應在虗空，
以根境相對，方成見故。
若許處空，顯是在外，如何復執心居身內？
又若在空，即同他人，自然不是汝之心體。
此之二過，應立量云：汝之心靈定不在內，
見汝面故，猶如他人。
破次過者，但改宗云：定非汝體，因喻如前。 ^539c14

。
orig::  ^539c32

即應如來，今見汝面，亦是汝身。
commentary::  ^539c34

【疏】汝或執言：雖見我面，定是我體。
即復破云：佛亦見汝，應是汝身。
應立量云：如來之身，定是汝體，見汝面故，如汝心眼。
設或不許佛身是汝，汝之心眼亦非是汝，
便同前文，自非汝體也。 ^539c36

 ^539c48

〔#CB17566;三根身，#CB28575;闕能知破。〕
orig::  ^540a2

汝眼已知，身合非覺。
commentary::  ^540a4

【疏】又若汝心能見面者，本分身處應無知覺，
以在眼根處虗空故〔〔吳興云〕：汝眼在空，
空既有知，知既離身，身合無覺〕。
身若有覺，眼必無知。
在一不在一，經文巧略，故不言也。 ^540a6

〔#CB17566;四、二覺應成二佛破〕。
orig::  ^540a12

必汝執言身眼兩覺應有二知，即汝一身應成兩佛。
commentary::  ^540a14

【疏】必汝現今眼根自知，身處自覺，非#CB28575;闕者，
須有二心。知即心也。
凡是有心，定當作佛，豈汝一身成兩佛耶？
〔〔溫陵云〕：既在虗空，即非汝體。
若執兩皆有知，即成兩體。〕 ^540a16

此之四段，展轉破逐，皆由前文內對所成見面之執。
妄情紛擾，執計多端，故盡破之，令無所救。 ^540a20

〔#CB05151;三結破〕。
orig::  ^540a32

是故應知，汝言見暗名見內者，無有是處。
commentary::  ^540a34

〔〔吳興云〕不言見明為外者，略也。
及見外為成，見內從正計結也。〕。
〔#CB17567;五破隨合三〕
〔#CB05151;一成立〕。
orig::  ^540a36

阿難言：我常聞佛開示四眾，由心生故種種法生，由法生故種種心生。
commentary::  ^540a38

【疏】引教也〔〔溫陵云〕：引楞伽經義〕。
第八，本識變生三境，故云心生、法生〔由阿賴耶一念不覺，
故變起根、身、器界〕；境界風動，能起識浪，
故云法生、心生〔又復境界風動，擊藏識海，波浪轉生〕。
今雖通舉，要取後句法生、心生以為據也。
orig::  ^540a42

我今思惟，即思惟體實我心性，隨所合處心則隨有，
亦非內、外、中間三處。
commentary::  ^540b4

【疏】現今思惟，誠有緣慮。
及推所止，三處元非。
應知隨境而生，心與境合，境既不一，心亦隨多，
頗合佛言，必無虗論〔〔溫陵云〕：以心法相生，
隨境思惟，即是心體；心法合處，即為心在〕。 ^540b8

 ^540b16

〔#CB05151;二、推破二〕。
〔#CB17565;一、正破無體〕。
orig::  ^540b22

佛告阿難：汝今說言：由法生故，種種心生，
隨所合處，心隨有者〔牒前計揀心生、法生〕。
是心無體，則無所合。
commentary::  ^540b24

【疏】既言因法有心，應知心本無體。
無體言合，理必不然。
一法云何合？斯之謂矣。 ^540b28


orig::  ^540b32

若無有體而能合者，則十九界因七塵合，是義不然。
commentary::  ^540b36

【疏】若汝堅執無體能合十九，界第七塵，
體畢竟無，亦應有合，故云不然。
〔〔孤山云〕：以界但十八，塵惟六故。〕 ^540b38

 ^540b40

。 ^540b44

。 ^540b46

。 ^540b48

〔#CB17563;一、內外出入不成破二〕
〔#CB17566;一正奪破〕。
orig::  ^540c2

若有體者，如汝以手自挃〔挃，陟栗切，猶也觸〕
其體，汝所知心，為從內出？
為復外入〔雙詰躡破〕？
若復內出，還見身中；若從外來，先合見面。
commentary::  ^540c4

〔資中疏〕若言有體，以手觸身，必先知覺。
既言有體，不無所止，內外二處，必從一緣。
故今雙詰，難同前破。
〔長水文同。〕若從內出，還見身中五藏；若從外來，合先見己之面。
〔難同前破者，牒前文不見焦腑，何不見面之二破也。〕 ^540c10

。 ^540c16

〔#CB17566;二破轉救二〕。
〔#CB17562;初救〕。
orig::  ^540c18

阿難言：見是其眼，心知非眼，為見非義。
commentary::  ^540c20

【疏】轉，救也。若如前難令見面等，理恐不然。
以心能鑒覺，但名為知；眼有照明，方稱曰見。
若將心知為眼見者，必無此理，故云非義。
orig::  ^540c22

佛言：若眼能見，汝在室中門能見不？
commentary::  ^540c30

【疏】引喻難也。如世間人稱見外者，必待出門，方名人見。
若人居室，門豈自見？
門，眼也；人，心也〔人，即汝阿難也〕。
汝稱根見，理恐不然。 ^540c32


orig::  ^540c38

則諸已死，尚有眼存，應皆見物。
若見物者，云何名死？
commentary::  ^540c44

【疏】舉，事破也。若眼名見，死者眼存，心識離體，豈說有見？
有見非死，死必無見，稱見在眼，不其謬哉！ ^540c46

〔#CB17563;二一，多徧局非理破二。〕
〔#CB17565;一、總徵〕
orig::  ^541a2

阿難！又汝覺了能知之心，若必有體，為復一體？
為有多體？今在汝身，為復徧體？
為不徧體？
commentary::  ^541a4

【疏】一，多身體也。徧，局心體也。
餘文可知。 ^541a8

〔#CB17565;二別破二╳，一一體多體義失。〕。
orig::  ^541a10

若一體者，則汝以手挃一支時，四支應覺；
若咸覺者，挃應無在；若挃有所，則汝一體自不能成。
commentary::  ^541a12

【疏】破，一也。心體若一，四處咸同，一處受挃，四應俱覺。
設許俱覺，失本挃處，故云無在〔〔孤山云〕謂非定在一支也〕。
若覺元所挃處，一體之義豈存〔？
資中〕挃應無在，謂挃頭即是挃足，無所在故。
orig::  ^541a16

若多體者，則成多人，何體為汝？
commentary::  ^541a28

【疏】破多也。汝心惟一，豈合言多？
若許多心，汝亦多體，多體之內，誰為阿難？
故云何體為汝？ ^541a30

〔△二、徧與不徧理非〕。
orig::  ^541a34

若徧體者，同前所挃。
commentary::  ^541a36

【疏】破，徧也。挃一支時，四支應覺，故云同前〔同一體破也〕。
orig::  ^541a38

若不徧者，當汝觸頭，亦觸其足，頭有所覺，足應無知。
今汝不然。
commentary::  ^541a40

【疏】破不徧也。若汝執心不徧身者，頭足之觸，
同時而下，一合有覺，一當不知。
今汝咸知，孰成不徧！
故云今汝不然。〔〔孤山云〕：既俱挃俱覺，則非不徧矣。〕 ^541a44

。 ^541a48

〔#CB05151;三結破〕。
orig::  ^541b4

是故應知，隨所合處，心則隨有，無有是處。
commentary::  ^541b6

〔〔溫陵云〕當知真心非一非多，非徧不徧。
四義既非，則不可謂隨所合處，心隨有也。〕。 ^541b8

〔#CB17567;六破中間三〕
〔#CB05151;一成立〕。
orig::  ^541b10

阿難白佛言：世尊！
我亦聞佛與文殊等諸法王子談實相時，
世尊亦言：心不在內，亦不在外。
commentary::  ^541b12

【疏】引教文也。
orig::  ^541b16

如我思惟：內無所見，外不相知。
內無知故，在內不成；身心相知，在外非義。
commentary::  ^541b20

【疏】合教理也。不相知者，合云外又相知，恐文悞耳。 ^541b24


orig::  ^541b28

今相知故，復內無見，當在中間。
commentary::  ^541b32

【疏】正立中也。〔〔孤山云〕：相知故，不在外塵；
內無見故，不在內根。〕
〔#CB05151;二、推破二〕。
。 ^541b34

〔#CB17563;一，定其中位。〕
orig::  ^541b36

佛言：汝言中間〔牒〕，中必不迷，非無所在。
今汝推中，中何為在？
為復在處？為當在身〔審定〕？
commentary::  ^541b38

【疏】若心在中，中應無惑，必有所在，何者為中？
故舉身處以定中位。
〔〔溫陵云〕：此據根境以定中位，身即根，處即境也。〕 ^541b42

〔#CB17563;二隨計斥破二〕
。
orig::  ^541b44

若在身者，在邊非中，在中同內。
commentary::  ^541b48

【疏】若於汝身立中位者，身有中邊。
若居身中，與內何別？
應合見內〔〔標指〕身中，如前執心在內〕。
若就身邊，邊則非中，便有自語相違過也。 ^541c2

〔#CB17566;二，在處不定破〕。
orig::  ^541c8

若在處者，為有所表？
為無所表？〔重審〕無表同無，表則無定。
何以故？〔徵意云：以何義故，言表則無定也。〕
如人以表，表為中時，東看則西，南觀成北。
表體既混，心應雜亂。
commentary::  ^541c10

【疏】若身外處立中位者，必須約表。
何處是中？若不可表，則畢竟無，猶如兔角；
若可表示，即成不定，東西南北皆可道故。
能表既亂，心應混雜，理應不然〔〔融室云〕：
心應雜亂，言心無中位也〕。 ^541c16

 ^541c22

 ^541c24

〔#CB17563;一救〕
orig::  ^541c26

阿難言：我所說中非此二種。
如世尊言：眼色為緣生於眼識，眼有分別色塵無知，識生其中則為心在。
commentary::  ^541c28

〔資中疏〕身處二種，非我本意。
眼色為緣，生眼識者，豈非尊言眼有分別者，根能照境故。
色塵無知者，境處無心故。
今約根境兩楹之中，以立中位，心在此也。
〔長水文同〕 ^541c32

〔△〔溫陵云〕：謂非身處之中，乃根塵之中也。〕
。 ^541c38

。 ^541c40

 ^541c42

〔△〔二楞云〕根、境、識三，各有能生種子。
眼、色二種，是生識之緣。
非眼、色二，即能生識也。〕 ^542a4

〔#CB17563;二破二〕
〔#CB17566;一總徵〕
orig::  ^542a6

佛言：汝心若在根塵之中〔定〕，此之心體為復兼二？
為不兼二？
commentary::  ^542a8

【疏】以此為中，為復兼帶根、塵二法，為不爾耶？ ^542a12

〔#CB17566;二別破二〕。
〔▽，一破兼二〕。
〔#CB17562;一若兼成雜破〕。
orig::  ^542a14

若兼二者，物體雜亂。
commentary::  ^542a16

【疏】因心所兼，根塵相雜，塵亦分別，根亦無知。
物即塵也，體即根也。
〔〔標指〕物是境，亦有心分別；體是根，亦帶心有分別，世間不成安立。〕 ^542a18

 ^542a20

 ^542a22

 ^542a24

〔#CB17562;二不雜非中破〕。
orig::  ^542a32

物非體知，成敵兩立，云何為中？
commentary::  ^542a34

〔資中疏〕物無所知，體有所知，故云物非體知。
知與無知，相形而立，故云成敵兩立。
【疏】今若不雜，物自無知，體自照境，宛成相敵。
但有二相，中云何存？ ^542a36

 ^542a44

〔△〔王舜鼎曰〕此二段在後文十八界中備細披剝，此特引其端耳。〕
〔▽，二破不兼〕。
orig::  ^542a46

兼二不成，非知不知，即無體性，中何為相？
commentary::  ^542a48

【疏】不兼根故，名為非知；不兼境故，名非不知。
二義既非，將何以表心之體性？
體性不有，中位自無。
〔所兼既非，能兼不立，即無體性，中何為相？〕 ^542b2

〔△〔標指〕其義轉疎也。
非知者，去根也。非不知者，無境也。
根境既無，非猶無也。
自無中位，云何分中？〕
。 ^542b8

〔#CB17567;三結破〕。
orig::  ^542b12

是故應知當在中間，無有是處。
commentary::  ^542b14

。 ^542b16

〔#CB17567;七破無著三〕
〔#CB05151;一成立〕。
orig::  ^542b22

阿難白佛言：世尊！
我昔見佛與大目連、須菩提、富樓那、舍利弗四大弟子共轉法輪，
常言：覺知分別心性，既不在內，亦不在外，
不在中間，俱無所在，一切無著，名之為心。
則我無著，名為心不？
commentary::  ^542b24

【疏】既非內、外、中間，即知心無所著。
而不知佛意破妄無體，令識本真。
如云：三際求心心不有，心不有故妄元無，
妄心無處即菩提，生死涅槃本平等。
不了此意，謬指其文，妄立無著，便謂合教。
舉世修行，多住此計。
但一切時都無所著，即我真心，而不知執此無著，亦是妄想。
楞伽云：無心為心量，我說為心量。
故下破之。 ^542b32

。 ^542b46

〔#CB05151;二、推破二〕。
〔#CB17565;一、牒計雙徵〕
orig::  ^542c2

佛告阿難：汝言覺知分別心性俱無在者，
〔牒〕世間虗空，水陸飛行，諸所物像，名為一切。
汝不著者，為在？為無？
commentary::  ^542c4

【疏】汝言一切無著，一切不出水陸空行，
即汝無著之心，決定於彼一切法上為在不在。
在即著也。若在不在，二俱有過，如下破之。 ^542c10

〔#CB17565;二、展轉推破三〕。
〔#CB17563;一不在，同無破。〕
orig::  ^542c20

無則同於龜毛兔角，云何不著？
commentary::  ^542c22

【疏】無者，不在也。若此決定不著諸法，何處是心名為不著？
便同世間龜毛兔角，畢竟無體。
體既全無，而欲名誰為不著耶？
〔〔吳興云〕無者，心不見境也。
境既本無，心何所離而云無著？〕 ^542c24

。 ^542c30

〔#CB17563;二有體成著破〕
orig::  ^542c34

有不著者，不可名無。
commentary::  ^542c36

【疏】若此不著之心是有體者，則不可言不在，一切無猶不在也。
〔〔吳興云〕：有不著者，心見其境也。
境若是有，心則成著，豈名為無！〕 ^542c38


orig::  ^542c40

無相則無，非無即相。
commentary::  ^542c44

【疏】無相則無，指初過也。
無即不在也，相即一切也。
不在諸相，則是無體，如兔角等。
非無即相，指次過也。
非無有體也，體若必有，即在一切，故云即相。 ^542c46

〔△〔融室云〕：物無有相，則謂之無。
物若非無，即為有相。〕
orig::  ^543a4

相有則在，云何無著？
commentary::  ^543a6

【疏】結前非也。相若有心，則名為著，云何妄立不著義耶？
〔〔吳興云〕夫相不自有，由心在故有；心不自無，由相盡故無。
是以有相而言無著者，理不可也。〕 ^543a8

 ^543a10

 ^543a12

〔#CB05151;三結破〕。
orig::  ^543a16

是故應知，一切無著名覺知心，無有是處。
commentary::  ^543a18

〔此上七段，破妄所依竟〕。 ^543a20

〔○〔合釋七徵〕〕。 ^543a22

 ^543a30

。 ^543a34

 ^543a36

。 ^543a40

。 ^543a48

〔○海印憨山大師科經總義或問〕。
。 ^543b10

〔經文即應如來，長水及諸本並同，溫陵本作為應如來。〕。 ^544a20

〔即汝一身，應成兩佛。
定本云：佛字當改，物字義圓。
今人繆妄如此，舉以立戒。〕。
大佛頂首楞嚴經疏解蒙鈔卷第一〔之二〕
第一之三大佛頂首楞嚴經疏解蒙鈔卷第一
〔之三〕
author:: 海印弟子　蒙叟錢謙益鈔
commentary::  ^544a22

〔○躡前審其真妄，子科中出生母科二〕。
。 ^544a36

〔#CB17564;一、破妄心顯真心；
二、破妄見顯真見（二科皆起，從此去盡，二卷中經文分其分劑）〕。
。 ^544a38

〔卍一責躬遭難〕。
orig::  ^544a40

爾時，阿難在大眾中即從座起，偏袒右肩右膝著地，
合掌恭敬而白佛言：
commentary::  ^544a42

【疏】此經家敘諮求法要恭敬之儀也。
梵漢兩儀，聽眾咸坐，欲有請問，從座而作。
言座起者，從法空體，起悲濟用也。
袒，肉袒也，致敬之極。
然此以表將荷大法之重擔耳。
右膝著地，胡跪也〔亦云互跪著地，示#CB16078;相他〕。
屈智就理，期證入故〔膝表智，地表理〕。
皆言右者，隨順義也。
合掌，信解冥符，俾悟入也。
上皆身業。恭敬，意業。
白佛，口業〔此上皆經家綴葺〕。
orig::  ^544b4

我是如來最小之弟，蒙佛慈愛，雖今出家猶恃憍憐，
所以多聞未得無漏，不能折伏娑毗羅呪，
為彼所轉溺於婬舍，當由不知真際所指。
commentary::  ^544b22

【疏】斛飯之子，得道夜生，於諸弟中，是最小故。
見惑雖除，俱生全在，至下方得第二果故。
真實邊際，即至極義，此即大教所指示處。
悔過責躬，遭難未證，葢由不知此所指處，即如來藏體也。 ^544b28

。 ^544b40

〔○〔釋文〕真際所指，諸本皆作所詣，今從長水古本。〕。
〔卍二、請示修行。〕。
orig::  ^544b44

惟願世尊大慈哀愍，開示我等奢摩他路，令諸闡提隳彌戾車。
commentary::  ^544b46

〔融室廣注〕真際乃空寂之法，欲得者必資至靜之行。
於是阿難啟請世尊，開示最初方便三觀之中奢摩他路。 ^544c2

〔●按：融室憨師，皆指奢摩他路為最初方便，但未徹底拈出耳。〕。 ^544c12

【疏】涅槃經云：一闡云信，提云不具。
信不具足，名曰闡提。
或云焚燒善根，此即斷善根眾生也。
彌戾車，此云樂垢穢人。
此等全不識佛法，即邊邪不正之見。
由不正見，即謗正法，死墮邊地，永不識佛。
阿難請意，自得正修，識知真際，即離邪見，庶幾成佛。
亦冀展轉令無信根斷善眾生，毀滅邪見，
識佛正法，自利利他，始為正請。 ^544c20

〔△〔寂音云〕：邊地垢穢，乃闡提報地。
若闡提能知奢摩他路，即隳報地。〕
orig::  ^544c42

作是語已，五體投地，及諸大眾傾渴翹仰
〔傾心渴仰，翅誠佇望〕，欽聞示誨。
commentary::  ^544c44

 ^544c48

。
orig::  ^545a2

爾時，世尊從其面門放種種光，其光晃耀如百千日。
commentary::  ^545a6

【疏】將陳法利，宜先表報，警動令信也。
前放頂光，表體無說；此從口放，欲顯言詮
〔口是面之門故，表教從佛口所流故〕；種種百千，
具足眾德〔表所說之義非一〕；破無明暗，如日之照。 ^545a8

〔△〔定林云〕：將從見根說，是本覺明心，故面門放光，如百千日。〕。
。
orig::  ^545a16

普佛世界，六種震動。
commentary::  ^545a22

【疏】三種世間，不離本覺，名佛世界。
四大分湛，諸根妄生，故云六種。
無明堅厚，土石成形，震動既屬佛光，妄本必為智拔。
六、震動相，如華嚴說。 ^545a24

 ^545a34

。 ^545a38


orig::  ^545a44

如是十方微塵國土，一時俱現佛之威神，
令諸世界合成一界；其世界中所有一切諸大菩薩，
皆住本國，合掌承聽。
commentary::  ^545b2

【疏】六情妄隔，國土殊形；妄執既融，大方開現。
妄執未融，六情殊隔；真智一發，法界洞然。
誰為自他，故成一界？
即欲說如來藏心之先瑞也。 ^545b8

因果不二。不二之體，本周法界，名大菩薩。
無明即明，無所移動，名住本國。
冥合此理，隨順不逆，名合掌承聽。
〔〔定林云〕十方菩薩，同學此法，故各住本國，合掌承聽。〕 ^545b16

。 ^545b22

大眾將悟斯理，故今預此表示。
法華說一乘竟，十方世界，通為一佛國土。
亦表十方佛土中，惟有一乘法。
第三末經，大眾領悟，是此所表也。 ^545b24

〔△〔直解〕由前七徵審破，此是入觀初門，故表此瑞。〕。
。 ^545b32

〔#CB17561;二、正為開示三〕。
。 ^545b42

〔#CB17565;一，總斥不了。〕。
orig::  ^545b44

佛告阿難：一切眾生從無始來種種顛倒，業種自然如惡叉聚。
commentary::  ^545b46

【疏】凡夫、外道，常等四倒〔以非常計常，乃至非淨計淨等〕；
聲聞、緣覺，無常等四〔以常計無常，乃至淨計不淨等〕，故云種種。
〔資中疏〕梵語惡叉聚，此言線貫珠。
無始無明，熏習成種，種必有果，子子相生，熏習不斷。
綖貫珠，其子似沒食子，生必三顆同蔕，
喻惑、業、苦三，同時具足。 ^545c2

經云：諸法於識藏，藏於法亦然，更#CB28575;為果性，
亦常為因性。〔長水文同。〕 ^545c12

 ^545c16

 ^545c24

〔△〔海印云〕惑乃發業，潤生二種無明，故名業種。〕
orig::  ^545c30

諸修行人不能得成無上菩提，乃至別成聲聞、
緣覺，及成外道、諸天、魔王及魔眷屬，皆由不知二種根本，錯亂修習。
猶如煑沙欲成嘉饌，縱經塵劫終不能得。
commentary::  ^545c32

【疏】失正，墮邪也。不敘五道，故云乃至。
二乘心行理外，亦同邪見。
〔〔百論云〕順聲聞者，皆悉是邪。〕
不入正理名外，但修邪因名道。
皆由下，明失所以也。
迷真習妄，種苦求甘，沙飯異因，寧論劫數？
心期正覺，果入迷倫，自謂真修，焉知妄習？
不循至教，但縱臆談，一失通塗，莫返幽徑。
悲夫！ ^545c38

〔#CB17565;二、別示二源二〕。
〔#CB17563;一示妄源〕
orig::  ^546a4

云何二種〔總徵〕？阿難！
一者、無始生死根本〔標指也〕，則汝今者與諸眾生用攀緣心為自性者
〔正顯也〕。
commentary::  ^546a6

【疏】眾生受身，輪迴五道，莫窮初際，故云無始。
聚緣內搖，趣外奔逸，故曰攀緣。
受苦樂報，死此生彼，皆因此心，故曰根本。
不了是妄，一迷為心，決定惑為色身之內，故云為自性者。
吁哉世人！莫不用此攀緣妄心以為真性，
執妄心為佛心，恃此修行，轉增我慢。
故涅槃云：是諸外道，無有一法不從緣生，
計為常者，悉是顛倒。 ^546a10

○〔宗鏡〕此二種根本，即真妄二心。
一者，無始生死。根本者，即根本無明。
此是妄心，最初迷一法界，不覺忽起而有。
其念忽起，即是無始。
如睛勞華現，睡熟夢生。
本無元起之因，非有定生之處。
皆自妄念，非他外緣。
從此成微細業識，則起轉識，轉作能心。
後起現識，現外境界。
一切眾生，同用此業，轉現三識，起內外攀緣。
〔攀緣心，前七識也。〕
因此生死相續，以為根本。 ^546a22

 ^546a38

。 ^546b4

〔#CB17563;二示真源二〕
orig::  ^546b8

二者、無始菩提涅槃元清淨體。
〔標指也。何者是耶？
下云：〕則汝今者識精元明，能生諸緣，緣所遺者。
〔正顯也。〕
commentary::  ^546b12

【疏】菩提智果，涅槃斷果，二果本具，故云無始。
本來不與妄染相應，故曰元清淨體。
第八黎耶，於識中最極微細，名為識精。
此微細有二種義：一者、覺，二者、不覺。
覺義，即是此文元明。
元明者，本覺也。不覺，即是無明生滅。
謂不生不滅與生滅合，非一非異，名為識精。
從此變起根身、種子、器世間等，名生諸緣。
識相既現，元性即隱，名緣。
所遺者，遺失也。故下文云：一切眾生，從無始來，
迷己為物，失於本心。
對法經云：無始時來界，一切法等依，由此有諸趣，及涅槃證得。
斯之謂矣。 ^546b16

△〔宗鏡〕二者、無始菩提涅槃元清淨體者，
此即真心，亦云自性清淨心，亦云清淨本覺。
以無起無生，自體不動，不為生死所染，
不為涅槃所淨，目為清淨。
此清淨識，是八識之精元，本自圓明。
〔〔溫陵云〕：識精陀那，性識也。
元明本覺，妙明心也。〕
以隨緣不覺，不守性故。
如空谷任響，隨緣發聲。
此亦如然。能生諸法，則立見相二分，心境互生。
但隨染淨之緣，遺此圓常之性。
如水隨風，作諸波浪。 ^546b36

。 ^546c4

 ^546c20

〔#CB17566;二、斥迷〕
orig::  ^546c22

由諸眾生遺此本明，雖終日行而不自覺，枉入諸趣。
commentary::  ^546c24

【疏】本明周徧，含裹無餘，妙覺湛然，斯須匪離。
步步是道，故云雖終日行；日用罔知，故云迷不自覺。
真所謂持珠乞丐，懷寶迷#CB15131;，
枉受淪躓，誠可憐愍。 ^546c26

△〔宗鏡〕由此眾生失本逐末，一向沈淪，
都不覺知，枉受妄苦。
雖受妄苦，真樂恒存。
任涉昇沈，本覺不動。
如水作波，不失濕性。
惟知變心作境，以悟為迷。
從迷積迷，空歷恒沙之劫。
因夢生夢，永昏長夜之中。 ^546c30

 ^546c42

 ^546c44

 ^546c46

。 ^546c48

〔#CB17567;二、正顯真妄二體三〕
〔#CB05151;一、推徵妄體四〕
〔#CB17565;一屈指推徵四〕
〔#CB17563;一舉拳以問〕
orig::  ^547a10

阿難，汝今欲知奢摩他路，願出生死。
commentary::  ^547a12

【疏】奢摩他，即出生死到涅槃之道路也。 ^547a14

。
orig::  ^547a18

今復問汝。即時，如來舉金色臂，屈五輪指，
語阿難言：汝今見不？
commentary::  ^547a22

【疏】地、水、火、風、空輪，各對一指，又一一指端有千輪相，故云輪指。
屈指問見，意欲推心。 ^547a26

〔#CB17563;二、約見以酬〕
orig::  ^547a32

阿難言：見〔審定見不〕。
佛言：汝何所見？阿難言：我見如來舉臂屈指，
為光明拳耀我心目〔審定心目〕。
commentary::  ^547a34

【疏】佛手金光，耀我心目，此即心目俱見。 ^547a38

〔#CB17563;三，再審誰緣〕。
orig::  ^547a40

佛言：汝將誰見？阿難言：我與大眾同將眼見〔審定眼見〕。
commentary::  ^547a42

【疏】舉拳初問，便言耀我心目；再審誰見，又却獨不言心。
意引推徵，明露妄想，師資善巧，共破物情。
善哉大權，懸知今日！ ^547a44

〔#CB17563;四別推心見〕
orig::  ^547b2

佛告阿難：汝今答我，如來屈指為光明拳耀汝心目〔牒問〕。
汝目可見，以何為心當我拳耀？
commentary::  ^547b4

【疏】當，猶對也。汝目顯然，故云可見。
又汝眼實可見我拳相，意欲推心，且許其眼，眼即可見。
何者是心？研覈至窮，妄想顯須。
〔〔講錄〕以何為心？如云：將心來與我看。〕 ^547b8

〔#CB17563;二正陳妄體〕
orig::  ^547b12

阿難言：如來現今徵心所在，而我以心推窮尋逐，即能推者我將為心。
commentary::  ^547b14

【疏】能推之心，攀緣妄想，生死輪轉，是此為根。
固執既深，河沙叵算，故今呈露，必待破除。 ^547b18

。 ^547b22

〔△〔溫陵云〕：金拳舉處，直下要識本明。
塵相未除，依舊認賊為子。〕
〔#CB17563;三頓訶令問〕
orig::  ^547b24

佛言：咄〔呵聲也〕！阿難！
此非汝心。阿難矍然〔逸起貌〕，避席合掌，
起立白佛：此非我心，當名何等？
commentary::  ^547b26

【疏】世尊現相以訶叱，過之深也；阿難驚起以避座，執之重也。
情之主宰，皆謂我心，今被頓呵，孰不驚愕！ ^547b30

〔#CB17563;四克示非真〕
orig::  ^547b38

佛告阿難：此是前塵虗妄相想惑汝真性。
commentary::  ^547b40

〔宗鏡古釋〕能推者，即是妄心，皆有緣慮之用，亦得名心。
然不是真心，妄心是真心上之影像。
故曰：汝身汝心，皆是妙明真精妙心中所現物。
〔釋下惟心所現〕若執此影像為真，影像滅時，此心即斷。
故云：若執緣塵，即同斷滅。
〔釋下前塵變滅〕以妄心攬塵成體，迷水執波，
波寧心滅；迷鏡執像，像滅心亡。
故知諸佛境智，徧界徧空；凡夫身心，如影如像。
若執末為本，迷妄為真，生死現時，方驗不實。
【疏】前塵之相，本自虗妄，從識變生，猶如影像。
而復引起念想緣慮，名之為心。
心之與境，二俱虗妄。
此心及境，即真如海中一浮漚耳。
故云：汝身汝心，皆是妙明真精妙心中所現物。
浮塵既現，實體即隱，能覆能暗。
故云：惑汝真性。〔〔熏聞云〕相即前塵，想即分別，
二俱不實，故曰虗妄。〕 ^547b42


orig::  ^547c18

由汝無始至於今生，認賊為子，失汝元常，故受輪轉。
commentary::  ^547c24

【疏】此之妄想，能損法身，能傷慧命，功德法財，
由之喪失，名之為賊。
迷而不識，認為真常，將謂嫡生，欲期嗣世，
反遭破喪，歷劫貧窮，故失元常，受輪轉也。
故下文云，不知色身外洎山河大地，咸是妙明真心中物，
棄之大海，惟認浮漚等。
〔〔孤山云〕：執妄為真，如認賊為子。〕 ^547c26

 ^547c34

。 ^547c40

〔△文二〕 ^548a10

〔#CB17561;一、阿難伸疑三〕。
〔卍一發心修行疑〕。
orig::  ^548a12

阿難白佛言：世尊！
我佛寵弟，心愛佛故，令我出家。
我心何獨供養如來，乃至徧歷恒沙國土，
承事諸佛及善知識，發大勇猛行？
諸一切難行法事，皆用此心。
commentary::  ^548a14

【疏】此先敘難也。起意修行，親近善友，即是發菩提心。
如來常教令發此心，今復何故說為非心？
故敘為難。准涅槃經，發菩提心不是佛性。
師子吼云：若一切眾生先有佛性，何故復有初發菩提心者？
佛言：菩提之心實非佛性，是無常故。
乃至雖念念滅，相續不斷，名為修道。
猶如燈焰，雖念念滅，亦能破暗。
菩提之心亦復如是。
今經欲明如來藏心常住真性，即是涅槃正因佛性，
發菩提心乃是緣了，體是無常。
是故阿難同師子吼，以緣了性難正因性。
此則不辨三因常無常義，妄以為難也。 ^548a20

〔卍二謗法退善疑〕。
orig::  ^548a40

縱令謗法，永退善根，亦因此心。
commentary::  ^548a42

【疏】依之修行，能成佛道；因之謗法，永作闡提。
佛說非心，誠為難信〔〔標指云〕。
謂無始時來，善惡業行，皆用此心〕。 ^548a44

 ^548a46

〔卍三無心土木疑〕。
orig::  ^548a48

若此發明不是心者，我乃無心，同諸土木。
commentary::  ^548b2

【疏】土木不能了知，不能修謗，為無此心。
此若非心，土木何異！
orig::  ^548b4

離此覺知更無所有，云何如來說此非心？
我實驚怖，兼此大眾無不疑惑，惟垂大悲開示未悟。
commentary::  ^548b8

【疏】此總結請也。不了正因體，徧通情無情，
但執修謗之心，便見土木無性。
洎被訶責，此非汝心，由不早辨，遂至驚怖。
然阿難豈謂不知，直為末世多作此計，用妄心即是佛心。
惑者既群，卒難領悟，故再三疑難，請為開示。 ^548b12

〔#CB17561;二、如來正顯二〕。
〔#CB17567;一、約現法隨緣以顯心〕。
orig::  ^548b22

爾時，世尊開示阿難及諸大眾，欲令心入無生法忍，
於師子座摩阿難頂而告之言：
commentary::  ^548b24

【疏】阿難疑問，將謂無心。
今若開示，必知體徧，冥合此理，了法無生，
印可決定，名無生忍。
得此忍時，通達一切法門，成就一切佛法。
此非小緣，故摩頂安慰，警動其意。 ^548b28

。 ^548b34

。 ^548b36

。
orig::  ^548b38

如來常說：諸法所生，惟心所現。
一切因果，世界微塵，因心成體。
commentary::  ^548b44

【疏】總標色心，故云諸法。
無別生處，故曰惟心。
此法生起，謂由真如不守自性為因，無始妄想熏習為緣，
因緣和合成棃耶識，從此變生根身、種子、
器世間等，如水起波，如鏡現像，故云惟心所現。
一切因果者，別舉正報〔十法界中，因果謂之正報〕。
聖凡總該，故云一切。
世界微塵，別指依報〔十法界中，微塵國土謂之依報〕。
一切之言，亦通此轉。
既由真心隨緣所現，亦依真心以為自體，
如像不離鏡，波不離水。
下文云：我常說言，色心諸緣及心所使，諸所緣法惟心所現。
外洎山河、虗空、大地，咸是妙明真心中物。
故云因心成體。 ^548b48

〔#CB17567;二、約自性不變以顯心二〕
〔#CB17565;一舉況〕。
orig::  ^548c24

阿難，若諸世界一切所有，其中乃至草葉縷結，
詰其根元咸有體性，縱令虗空亦有名貌。
commentary::  ^548c26

【疏】世間妄有，不出色空。
色中小者，草葉縷結。
草葉有根種，縷結因絲麻。
太清為名，顯色是貌。
妄相尚爾，況真心耶！ ^548c30

〔#CB17565;二正顯〕
orig::  ^548c36

何況清淨妙淨明心，性一切心而無自體？
commentary::  ^548c38

【疏】清淨揀異妄，染妙淨明心，即三德具足，靈鑒無昧也。
雖能隨緣成一切法，而一切法不能變動。
若變動者，即無諸法，以不變故，為諸法性。
如鏡現像，不為像變，若為像變，則不能現一切諸像，
以不變故，為像所依。
此亦如是，故云性一切也。
豈得妄想不實，真亦無體？
故此責云而無自體。 ^548c40

 ^549a4

。 ^549a6

 ^549a8

〔#CB17561;三重破執情二〕。
〔#CB17567;一、就執明其有性〕
orig::  ^549a10

若汝執恡，分別覺觀，所了知性，必為心者。
commentary::  ^549a12

〔〔疏〕牒其所執也。堅守不捨，故云執恡。
汝必以此為真性者，下即語云：〕此心即應離諸一切色香味觸諸塵事業，
別有全性。〔定其有性也。〕
〔資中疏〕分別，謂藉緣託塵以立分別。
覺觀，即尋伺也。分別覺觀，並是依他假合，
如劃水印空，隨手即滅。
【疏】色香等，即是事境，有牽心用，故名為業。
既因境有，自性元無，若保為真，離塵應在。
〔〔溫陵云〕：分別覺觀，即能推心也。〕 ^549a14

 ^549a26

 ^549a28

 ^549a32

〔#CB17567;二、就因顯其惟塵二〕
〔#CB05151;一、正示惟塵；二〕。
〔#CB17565;一例對五塵顯〕。
orig::  ^549a48

如汝今者承聽我法，此則因聲而有分別。
commentary::  ^549b2

【疏】因聲分別，全性元無，色、香、味、觸，例此可見。 ^549b4

〔#CB17565;二、單就法塵顯〕。
orig::  ^549b8

縱滅一切見聞覺知，內守幽閑，猶為法塵分別影事。
commentary::  ^549b10

【疏】五境不對，明了不行，既絕外緣，故云內宇幽閑也。
當爾之時，不無分別。
若便將此內分別心為全性者，不知此全由第六法塵影像事境所發，
亦非全性，乃是意識在獨散位，比量別緣，
取獨影境，非是明了同五所取，故云縱滅見聞覺知等。
〔真際〕縱滅見聞覺知，前六不行也。
意有四種：定位、明了、夢中、覺、寤。
所取法塵，乃散位獨頭也。
不緣外境，泯迹藏用，故曰內守幽閑。
祗此虗想，是名法塵影事。 ^549b12

 ^549b40

 ^549b46

〔#CB05151;二、遣其自揣二〕
。
orig::  ^549c2

我非勑汝執為非心，但汝於心微細揣摩，
若離前塵有分別性，即真汝心。
commentary::  ^549c6

【疏】我今非是不徇理道，強制勒汝執為非心。
意顯如來言無抂逼也。
但，猶獨也。此勸不由他人，獨於自心諦審揣度，研摩理道。
理長，即就也。若汝研窮此分別體，離六塵外實有性者，我即容許是汝真心。
〔勸其揣摩分別之心，乃暫縱之詞。〕
世人只知即心是佛，曾不子細度量此心剎那變異，
猶如猿猴害馬，紛然亂想，無暫停時。
故楞伽云：當於靜處觀此妄想流注生滅，
凡夫不覺，妄謂不動。
故下經云：如濕流水，望如恬靜，流急不見，非是無流。
起信亦云：一切眾生不名為覺，以從本已來，
念念相續，未曾離念，故說無始無明。
故佛再令微細揣摩，楷定真偽。
〔〔定林云〕：此亦是心，但達本心，則此亦是妄。〕 ^549c10

〔#CB17565;二境去心空足彰虗妄二〕
orig::  ^549c32

若分別性離塵無體，斯則前塵分別影事。
commentary::  ^549c36

【疏】若離六塵無此分別，足顯分別宛是妄想，
自性本無，屬於前塵，故可名為分別影事。
如下文云，若真汝心，則無所去，云何離聲無分別性？
斯則豈惟聲分別心，分別我容離諸色相無分別性？ ^549c38

△〔宗鏡古釋〕妄心以六塵緣影為心，無性為體，攀緣思慮為相。
此緣慮覺了能知之妄心，從能所生，因分別起，
發浮根之暫用，成對境之妄知。
本無自體，但是前塵。
圓覺云：妄認六塵緣影為自心相。
故此能推之心，若無妄緣，則不生起。
若離前塵，此心無體。 ^549c44

。 ^550a8

 ^550a10

〔#CB17563;二釋成〕。
orig::  ^550a12

塵非常住，若變滅時，此心則同龜毛兔角，
則汝法身同於斷滅，其誰修證無生法忍？
commentary::  ^550a14

【疏】心因塵有，塵屬無常。
塵既無常，必歸變滅，皮之不存，毛將安傅？
若汝堅執無常之心是真性者，應令法身同於斷滅，以法身體即真性故。
法身若斷，依何修行，證無生忍？
若了如來藏心，本周法界，本無生滅，含裹十方，寧有方所？
凡夫身心，如影如像，執此影像為佛性者，一何鄙哉！ ^550a18

○〔宗鏡古釋〕以妄心攬塵成體，因境而起，全境是心。
又因心照境，全心是境。
因境起照，境滅照亡。
隨念生塵，念空塵謝。
故云：若執緣塵，即成斷滅。
若將此影事而為佛身，既為虗妄之因，必成斷滅之果。 ^550a28

〔△〔孤山云〕：心隨塵滅，修證者誰？〕。
orig::  ^550a38

即時，阿難與諸大眾默然自失。
commentary::  ^550a44

【疏】初聞佛斥此非汝心，則驚疑設難，將謂無心。
洎乎顯示清淨妙明性，一切心本來徧圓，而為世界因果微塵平等體性。
佛雖開示，又恐久執尚堅，再約緣塵，重研妄想。
離塵無體，豈是元真？
若堅執不融，法身應斷，修證法忍，必無所依。
阿難雖未悟真，且知執妄是失，故云默然自失。 ^550a46

〔#CB17567;三、結示執妄過失〕。
orig::  ^550b10

佛告阿難：世間一切諸修學人，現前雖成九次第定，不得漏盡成阿羅漢。
commentary::  ^550b12

〔長慶說文〕涅槃云：九種三昧，所謂九次第定、
四禪、四空及滅盡定。
【疏】九定通名次第者，智慧深利，能從一禪入一禪，
心心相續，更無異念可間雜故。
然修此定，能成無漏。
今言不得漏盡，乃通指世間有漏心，修欲界、
未至及四禪、四空定耳。
凡夫修禪，多生味著，隨禪感果，不出三界，故非無漏。
非別指於滅盡等九，亦可別斥。
前之九定，雖通無漏，俱是不了。
問：既修此定，能得無漏，何故云不得漏盡，成阿羅漢？
答：此明不得大乘阿羅漢也。
纓絡經中，初歡喜地，名鳩摩羅伽，秦言逆流；
乃至七地，名阿羅漢，秦言過三有。
故知今言不得漏盡，乃指不斷二障之漏，不證大乘羅漢也。
況究竟無學，佛地始稱，故佛三號，有阿羅訶也。 ^550b16

 ^550c6

。 ^550c8

。
orig::  ^550c14

皆由執此生死妄想，誤為真實，是故汝今雖得多聞，不成聖果。
commentary::  ^550c18

【疏】若了真實，達法界性，見與見緣，似現前境，
元我覺明，終不誤執生死根本以為真實。
由是不辨，認妄為真，久處輪迴，不成聖果。
然阿難亦得初果，以未究竟，故云未得。
若入大乘，故無所惑。 ^550c22

。 ^550c30

。 ^550c44

〔◑生子科二〕。
。 ^550c46

。 ^550c48

〔◑一、顯緣心非性。
二、示真見無還。三、約體用重明。
四、就疑難廣破。第四科下，生起子科五〕。
。 ^551a2

 ^551a8

 ^551a18

。
。 ^551a26

〔#CB17567;一、正敘〕
orig::  ^551a28

阿難聞已，重復悲淚，五體投地，長跪合掌，
而白佛言：自我從佛發心出家，恃佛威神，
常自思惟，無勞我修，將謂如來惠我三昧
〔〔般若音義〕三昧正言三摩地〕。
不知身心本不相代，失我本心，雖身出家，心不入道。
commentary::  ^551a30

【疏】初心入道，罔解克修，恃賴親因，將惠正受。
豈知身戒雖從佛得，心定宜當自證，本不相代，斯之謂與！
〔〔熏聞云〕：出家是身，三昧是心，二事各行，無相替理。〕
涅槃云：汝諸比丘！
身雖出家，而未曾染大乘法服；雖復乞食，
經歷多年，初未曾求大乘法食。
衣嚴法體，食資慧命，不識本常，衣食俱失。
〔〔無盡云〕：若有三昧可惠，即是悟從他得。〕 ^551a38

 ^551a48

。 ^551b2

 ^551b6

〔#CB17567;二喻顯〕。
orig::  ^551b10

譬如窮子，捨父逃逝，今日乃知。
commentary::  ^551b12

【疏】窮子捨父，喻也。
絕無功德法財，以養法身慧命，故云窮子。
不識本真，背清淨覺，故云捨父。
輪轉五道，往而不返，故云逃逝。
因佛指示，方知過誤，故云今日乃知。
〔資中疏〕迷真習妄，五道轉輪，此與法華喻意少別。
彼喻於人，以背佛為捨父，皆於佛邊曾結大緣，
猶如父子退大，流浪名之。
今譬於法，以迷真為捨父，真妄相關，亦猶父子。 ^551b14


orig::  ^551b28

雖有多聞，若不修行與不聞等，如人說食終不能飽。
commentary::  ^551b32

【疏】說食不飽喻也。
前法後喻，合之可知。
夫修行者，必須內修理觀，外助多聞。
如人有目，日光明照，見種種色。
若偏文字，不習觀門，說食何異？
故大論云：有慧無多聞，是不知實相，譬如大暗中，有目無所覩。
多聞無智慧，亦不知實相，譬如大明中，有燈而無目。
多聞利智慧，是所說應受，無聞無智慧，譬如人身牛。 ^551b34

 ^551c4

〔卍二述迷求解〕。
orig::  ^551c8

世尊，我等今者二障所纏，良由不知寂常心性。
commentary::  ^551c10

〔資中疏〕煩惱、所知，名為二障。
煩惱障，謂根本及隨也；所知障，亦名智障，障一切種智故。
煩惱名數，與前不別，但應名法貪、法瞋等。
此等正約界外見、思言之，即無明住地也。
由煩惱障心，心不解脫，造業受報；由所知障障慧，
慧不解脫，迷法空理。
若了本性常寂，諸法元空，自然擾惱不生，
業性不結，誰曰生死？
誰為涅槃？涅槃生死，猶如昨夢，今為所縛，實為不知。
二障名體，如常所辨。 ^551c12


orig::  ^551c44

惟願如來，哀愍窮露，發妙明心〔牒心〕，開我道眼〔牒眼〕。
commentary::  ^551c48

【疏】無財之極曰窮，無上可覆曰露。
既無功德法財，非窮如何？
既無權實父母，非露如何？
發妙明心，破煩惱障也；開我道眼，破所知障也。
既開道眼，見妙明心，二障若亡，二執隨遣，
近成住地，遠至妙覺。
善哉妙請，不亦至哉！
〔〔空印云〕妙心是本覺，道眼始覺。〕 ^552a2

 ^552a10

〔#CB17561;二放光灌頂，許為宣說二〕。
〔卍一放光灌頂〕。
orig::  ^552a20

即時，如來從胸萬字〔今本並作卍字〕涌出寶光。
commentary::  ^552a22

【疏】前光從口，此光從胷者，前文從說顯心，此文從心發見。
萬字者，表無漏性德。
梵云阿悉底迦，此云有樂，即是吉祥勝德之相，
有此相者，必受安樂。
則天長壽二年，權制此字，安於天樞，其形如此。
卍音為万字。〔〔華嚴音義〕卍字本非是字，
大周長壽二年，主上權制此文。〕
佛胷前有此之形，然八種相中，此當第一，謂吉祥萬德之所集也。 ^552a24

。 ^552a40

。 ^552a42

。
orig::  ^552a48

其光晃昱有百千色，十方微塵普佛世界一時周徧，
徧灌十方所有寶剎諸如來頂，旋至阿難及諸大眾。
commentary::  ^552b10

【疏】體既具德，用不離體，用亦具德，故云有百千色。
一時周徧者，無漏淨眼，普見十方，智照無遺，
微塵皆徧，徧灌佛頂，智果必同，及諸大眾，乘因不二。 ^552b14

。 ^552b22

 ^552b26

〔卍二許為開顯〕。
orig::  ^552b28

告阿難言：吾今為汝建大法幢，亦令十方一切眾生，
獲妙微密性淨明心〔結心〕，得清淨眼〔結眼〕。
commentary::  ^552b30

【疏】根本大智，因茲顯發，能建大義，名大法幢。
三德祕藏，不縱橫並列，故曰妙；十地見之，
如隔羅縠，故曰微；惟佛與佛，乃能究盡，故曰密。
心即體也，眼即用也〔〔寂音云〕。
世尊曰：我今說此頂法，使一切眾生明見佛性，是為建大法幢。〕。 ^552b34

 ^552b40

〔△〔定林云〕：幢以摧伏異類，表示我所建立，如寶積經所謂心性清淨。〕。 ^552b42

。 ^552b46

。 ^552c4

。 ^552c6

。 ^552c28

〔○文二〕 ^552c42

〔#CB17561;一、舉前問答，引出常情二〕。
〔#CB17567;一、舉前所答問其因由二〕。
〔#CB05151;一問因〕。
orig::  ^552c44

阿難！汝先答我見光明拳〔牒前耀我心目〕，
此拳光明因何所有〔問光〕？
云何成拳〔問拳〕？汝將誰見〔問見〕？
commentary::  ^552c46

【疏】此問有三，正在誰見，餘即兼耳。 ^553a2

〔#CB05151;二，答由〕。
orig::  ^553a4

阿難言：由佛全體閻浮檀金赩〔大赤色，
許力反〕如寶山，清淨所生，故有光明〔答光〕。
我實眼觀〔答眼〕，五輪指端屈握示人，故有拳相〔答拳〕。
commentary::  ^553a6

【疏】先光，次見，後拳也。
不從問次，文便故也。
閻浮檀金，正云染部捺陀，此西域河名。
其河近其樹，其金出彼河，此則河以樹名，金以河稱也。 ^553a12

。 ^553a22

〔#CB17567;二，且約無拳例，其無見二〕。
〔#CB17565;一、約無拳以例問二〕。
〔#CB17563;一告語〕。
orig::  ^553a24

佛告阿難：如來今日實言告汝，諸有智者要以譬喻而得開悟。
commentary::  ^553a26

【疏】無智之人，縱喻難明，故舉智者，因喻開悟。 ^553a30

〔△〔海印云〕利根即法作譬，鈍根以譬擬法。〕
。 ^553a32

〔#CB17563;二、正例〕
orig::  ^553a38

阿難，譬如我拳，若無我手不成我拳，若無汝眼不成汝見，
以汝眼根例我拳理，其義均不？
commentary::  ^553a40

【疏】以其情見必然，故順情而問，待其伸答後乃奪之。
〔〔標指〕人若無手，必無其拳，人雖無眼，豈是無見！〕 ^553a44

〔#CB17565;二、據常情以類答〕
orig::  ^553a46

阿難言：唯然，世尊！
既無我眼不成我見，例如來拳事義相類。
commentary::  ^553a48

【疏】果然情見不出於斯，故答相類。
〔〔海眼注〕無眼無見，無手無拳。〕
。 ^553b4

〔#CB17561;二、約盲緣境以破奪六〕。
〔#CB17567;一奪〕
orig::  ^553b8

佛告阿難：汝言相願，是義不然。
何以故？如無手人拳畢竟滅，彼無眼者非見全無。
commentary::  ^553b10

【疏】意明盲雖無眼，心中有見，後自釋之。 ^553b14

 ^553b16

〔#CB17567;二驗〕
orig::  ^553b18

所以者何？汝試於途詢問盲人：汝何所見？
彼諸盲人必來答汝：我今眼前惟見黑暗，要無他矚。
以是義觀，前塵自暗，見何虧損？
commentary::  ^553b20

【疏】盲雖不見明，還能見暗，即此見暗，亦名為見，故云見何虧損。
〔〔溫陵云〕：見暗即見矣，盲非無見，但無眼耳。〕 ^553b26

 ^553b28

〔#CB17567;三難〕
orig::  ^553b30

阿難言：諸盲眼前惟覩黑暗，云何成見？
commentary::  ^553b32

【疏】常情見暗，不名為見，故以此難。 ^553b34

〔#CB17567;四徵〕
orig::  ^553b36

佛告阿難：諸盲無眼，惟觀黑暗，與有眼人處於黑室，二黑有別？
為無有別？〔徵訖〕。
commentary::  ^553b38

〔#CB17567;五通〕
orig::  ^553b42

如是，世尊，此暗中人與彼群盲，二黑校量曾無有異。
commentary::  ^553b44

【疏】無眼見黑與有眼見暗，二見無別，故知見即是心，不惟在眼。
〔〔溫陵云〕：二暗無別，則暗非由根，由塵暗耳。〕 ^553b46

〔#CB17567;六釋三〕
〔#CB05151;一、牒向疑情〕
orig::  ^553b48

阿難！若無眼人全見前黑，忽得眼光，還於前塵見種種色，名眼見者。
commentary::  ^553c2

【疏】無眼見黑，有眼見塵，汝必許此是眼所見。 ^553c6

〔#CB05151;二、引燈例破〕
orig::  ^553c8

彼暗中人，全見前黑，忽獲燈光，亦於前塵見種種色，應名燈見。
〔正例〕若燈見者，燈能有見，自不名燈。
又則燈觀，何關汝事？
〔縱破〕
commentary::  ^553c10

【疏】此正例。無燈見黑，有燈見塵，亦應許此是燈所見〔若燈下〕。
此縱破。設或汝許名為燈見，燈若有見，
應名為人，不合為燈。
又若燈見，彼暗中人得燈光時，不合名見，
燈自見故〔〔融室云〕。
又復燈觀，觀自屬燈，於汝了無干涉，無此理故〕。
應知因燈見色，燈不名見；因眼見色，眼不是見。
燈之與眼，但是見緣，體非是見也。 ^553c16

 ^553c28

〔#CB05151;三、結歸心見。〕。
orig::  ^553c30

是故當知，燈能顯色，如是見者是眼非燈；
眼能顯色，如是見性是心非眼。
commentary::  ^553c32

【疏】舉前有眼在暗室時，因燈顯照前塵境界，
眼方得見，此名眼見〔〔桐洲註〕有眼人燈能顯色，指眼見是眼非燈〕。
此舉盲者得眼光時，因眼顯照前塵境界，心方得見。
以前例此，應知見性是心非眼也〔無眼人眼能顯色，指見性是心非眼〕。 ^553c36

〔資中疏〕窮其根本，遞遞相推。
心為其主，餘是助緣。
以常情只知眼見，不識是心。
今此且令知其本末，未辯真妄。
既知見性屬心，漸明真見矣。 ^553c42

 ^554a4

 ^554a8

。 ^554a12

 ^554a14

〔#CB15232;二、廣約諸見辨釋科次，又生母科三〕。
〔◑一，對境動搖麤論真見，是中又生起子科二〕。
。 ^554a20

〔#CB17561;一、阿難佇佛慈旨〕。
orig::  ^554a22

阿難雖復得聞是言，與諸大眾口已默然，
心未開悟，猶冀如來慈音宣示，合掌清心，佇佛悲誨。
commentary::  ^554a24

【疏】雖知見性惟心，未識真妄。
若言是妄，如來又許獲妙明心，得清淨眼；
若謂是真，前文廣破非真，乃云前塵虗妄相想，
惑汝真性，進之又不可，退之又難明。
#CB02433;羊觸蕃，斯之謂矣。
心既未了，口即默然，密冀如來慈音開示。 ^554a28

。 ^554a38

〔#CB17561;二、如來廣為開示三〕。
〔#CB17564;一、問悟客塵引其開解二〕。
〔#CB17567;一、如來問悟因由〕。
orig::  ^554a42

爾時，世尊舒兜羅綿網相光手，開五輪指，
誨勑阿難及諸大眾：
commentary::  ^554a44

。
orig::  ^554a48

我初成道，於鹿園中。
commentary::  ^554b4

〔即波羅奈國鹿野苑中，五仙所居修行處也。
佛成道後，先入此園度五人耳。〕。
orig::  ^554b6

為阿若多五比丘等及汝四眾言：一切眾生不成菩提及阿羅漢，
皆由客塵煩惱所誤。
汝等當時因何開悟，今成聖果？
commentary::  ^554b8

【疏】五比丘者，謂阿若憍陳如、摩訶男、頞#CB16014;比丘、
婆提、婆敷，此五。佛初出家，雪山修道，父王憶戀，
遂召彼往，親近承事。
彼疑非真，相次捨去，同在鹿園習外道法。
佛成道後，思欲先度彼勞苦者，天眼觀見在仙人苑，故往開示。
三轉法輪，說生滅四諦，苦集滅道。 ^554b14

今言客塵者，即別指集諦。
分別煩惱麤動如客，俱生微細難辨如塵，此俱喻煩惱障也。
若下，圓通。陳如述證，即通大乘。
客如煩惱，塵如所知，二義無在。 ^554b40

△〔資中疏〕言客塵煩惱，即見思二惑，非無始無明也。 ^554c4

 ^554c10

 ^554c14

 ^554c18

〔#CB05151;一、標所悟〕。
orig::  ^554c20

時憍陳那起立白佛言：我今長老於大眾中獨得解名，因悟客塵二字成果。
commentary::  ^554c22

【疏】德長臈高，最初度故，名為長老。
佛轉法輪，五人之中，陳如先悟。
佛問：解否？答言：已解。
故得解名。悟此見修，如客如塵。
證得無為，生空涅槃，湛然不動，如主及空，因即獲果。 ^554c26

〔#CB05151;二、述所解二〕
〔#CB17565;一、述客義〕。
orig::  ^554c42

世尊！譬如行客投寄旅亭〔止客舍也〕，或宿或食，
食宿事畢，俶裝前途〔俶，始也；前，進也〕，不遑安住。
若實主人，自無攸往。
如是思惟，不住名客，住名主人，以不住者名為客義。
commentary::  ^554c44

【疏】此明客義怱怱，不遑停住。
喻分別煩惱，數數造業，流轉五道，未甞暫息。
三界旅泊，受果始畢，又造新業，故曰食宿事畢，俶裝前途。 ^555a2

 ^555a8

〔#CB17565;二、述塵義〕。
orig::  ^555a10

又如新霽，清陽昇天，光入隟中，發明空中諸有塵相，
塵質搖動，虗空寂然。
如是思惟，澄寂名空，搖動名塵，以搖動者名為塵義。
commentary::  ^555a12

【疏】此舉新晴，太陽高照，光入牖隟，見空中塵，搖動不息。
此喻俱生煩惱，微細難見，自非觀智照現，
終不覺知與身俱生，與心同事故。 ^555a18

 ^555a26


orig::  ^555a28

佛言：如是！
commentary::  ^555a34

【疏】此煩惱體，全是生滅，虗妄不息。
主人及空，俱喻真性不動之義。
始佛問悟客塵，比欲陳如明其行相，意引阿難聞而開解，
了真見常寂，身境動搖，陳如剖#CB00701;，
甚合佛心，故此印可言如是也。 ^555a36

 ^555a46

〔△〔幻居云〕阿難請問寂常心性，故示客塵，令顯主空。
主空，即寂常也。〕
。 ^555b4

〔#CB17564;二、屈指飛光辨其靜搖二〕
〔#CB17567;一、約境開合以辨見三〕。
〔#CB05151;一引手問答〕。
orig::  ^555b14

即時，如來於大眾中屈五輪指，屈已復開，開已又屈。
commentary::  ^555b16


orig::  ^555b18

謂阿難言：汝今何見？
阿難言：我見如來百寶論掌眾中開合。
commentary::  ^555b22

〔問答可知〕。
〔#CB17563;二，就見推窮。〕
orig::  ^555b26

佛告阿難：汝見我手眾中開合，為是我手有開有合？
為復汝見有開有合？
阿難言：世尊寶手眾中開合，我見如來手自開合，非我見性自開自合。
commentary::  ^555b28

【疏】審定境有開合，見無開合。 ^555b34

〔▽三，再審動靜〕。
orig::  ^555b36

佛言：誰動？誰靜？阿難言：佛手不住，而我見性尚無有靜，誰為無住？
佛言：如是！
commentary::  ^555b38

【疏】阿難已聞客塵搖動，虗空與主常自寂焉。
今遇此問，例知見性無動無靜。
若以動靜相形，則佛手是動，見性是靜。
若只就見體所明，本不曾動，今亦無靜。
此答稍符於真，故佛印言如是。 ^555b42

 ^555c10

〔△〔資中云〕：此寄麤相，密談真見，分別顯了，並在後文。
文二。〕
〔#CB17567;一放光，左右以辨頭。〕
orig::  ^555c26

如來於是從輪掌中飛一寶光在阿難右，
即時阿難迴首右盻；又放一光在阿難左，阿難又則迴首左盻。
佛告阿難：汝頭今日何因搖動？
阿難言：我見如來出妙寶光來我左右，
故左右觀，頭自搖動。
commentary::  ^555c28

〔#CB17567;二、約頭搖動以明見〕。
orig::  ^555c36

阿難！汝盻佛光左右動頭，為汝頭動？
為復見動？世尊！我頭自動，而我見性尚無有止，誰為搖動？
佛言：如是。
commentary::  ^555c38

【疏】阿難認見不移，若無相形，亦無動止，故佛印可。
〔〔標指〕無住者，本自不動也。
尚無有止，謂真性不逐緣生，非因境有。〕 ^555c42

 ^555c44

 ^555c46

〔#CB17567;三、雙結會通以責失二〕
〔#CB05151;一、雙結會通〕。
orig::  ^556a4

於是如來普告大眾：若復眾生以搖動者名之為塵，以不住者名之為客。
汝觀阿難頭自搖動見無所動，又汝觀我手自開合見無舒卷。
commentary::  ^556a6

【疏】初結陳如悟客塵。
客塵動搖，俱喻煩惱。
次結阿難答身境。
手有開合，頭自動搖。
身境客塵，同一生滅，更無二別。
應知客必有主，塵處有空。
對佛手之見形，頭動之性，未嘗動靜，豈成去來？
前後會通，其揆一也。
〔〔孤山云〕：舉手開合，飛光左右。
現茲二相，祗是證成陳那之義，開示阿難也。〕 ^556a12

。 ^556a20

。 ^556a22

〔#CB05151;二、總責迷失。〕。
orig::  ^556a28

云何汝今以動為身，以動為境，從始洎終，
念念生滅，遺失真性，顛倒行事？
commentary::  ^556a30

〔宗鏡釋〕若達萬法惟此一心，觀此心性尚未曾生，云何說滅？
尚不得靜，云何說動？
故知見性不遷，理周法界，但是認物為己，背覺合塵。
若以動為身，以動為境，則顛倒行事，性心失真。
境實不遷，惟心妄動，可謂雲駛月運，舟行岸移矣。
【疏】總責也。總責凡夫二乘，無常計常，常計無常。
凡夫不了身境無常，妄執實有，計我我所，
起惑造業，流轉三界，受於一切身心大苦，
尚不知生滅，豈知本如來藏？
故云以動為身，以動為境，念念生滅等。
此即責無常計常也。
二乘雖知一切無常，而不悟知本常妙性湛然不動，故云遺失真性。
既不識真，亦不辨妄，故云顛倒行事，其猶棄海認浮漚耳。 ^556a34

 ^556b10

 ^556b16

 ^556b18


orig::  ^556b22

性心失真，認物為己，輪迴是中，自取流轉。
commentary::  ^556b30

【疏】結，失也。不了性一切心，即是失真，此斥二乘不知常也。
認物為己，此指凡夫以動為身等。
下文身之與心，皆是真心中所現物，執為自己，顛倒斯甚。
自體不識，妄取他緣，懷寶求乞，誰之過與？
故云自取流轉。 ^556b32

 ^556b42

〔經文皆由不知真際所指，乾道、紹興及海眼、
溫陵並云真際所詣，惟長水本作所指。〕。 ^556b46

〔說此非心，溫陵本云：說非我心。〕。 ^556b48

 ^556c2

〔長水本非我見性，自開自合，諸本作有開有合，
乾道、紹興及溫陵等並同，今且從長水。〕
大佛頂首楞嚴經疏解蒙鈔卷第一〔之三〕
 ^556c6
