
other:: 建中靖國續燈錄卷第二十五　　　〔宋磻〕
collector:: 東京法雲禪寺住持傳法佛國禪師〔臣〕惟白集
對機門
other:: 
## 廬陵清原山行思禪師第十四世
廬陵清原山行思禪師第十四世
other:: 
### 東京法雲禪寺善本大通禪師法嗣
東京法雲禪寺善本大通禪師法嗣
other:: 
#### 婺州雲黃山寶林寺寶覺禪師
婺州雲黃山寶林寺寶覺禪師 ^790a6

諱果昌。姓時氏。安州人也。
自幼出家。精通貝葉。
弱冠試度。遂慕南宗。
遠造寶林大通禪師席。
入室。聞舉遊山翫水因緣。
豁然大悟。乃獲印可。
復遊淮甸。徧扣宗師。
孤節介性。超然獨異。
擔板自稱。名播叢席。
緣終示疾。沐浴更衣。
索筆為頌。趺坐而逝。 ^790a12

問。朝宰臨筵。願聞舉唱。
師云。聞似不聞。 ^790a22

僧曰。恁麼則得聞於未聞也。
師云。不聞似聞。
僧曰。一句流通。清風帀地。 ^790a24

師云。一似不曾聞。
問。昔日保壽開堂。
三聖推出一僧。保壽便打。
學人今日不推自出。
未審和尚如何下手。 ^790a26

師云。尊官在此。
僧曰。不干他事。
師云。前令已行。 ^790a30

僧曰。丈夫未盡平生志。
特地挑燈把劒看。 ^790a32

師云。識甚痛痒。
僧曰。祇如放開揑聚一句作麼生道。 ^790a34

師云。猶自不甘。
問。如何是寶林境。
師云。雲黃山。
僧曰。如何是境中人。 ^790a36

師云。傅大士。
僧曰。祇如向上宗乘。
若何指示。 ^790a38

師云。貪觀天上月。
失却手中橈。
問。如何是佛。 ^790a40

師云。堯眉八彩。
僧曰。乞師再指。
師云。舜目重瞳。
問。如何是佛法大意。 ^790a42

師云。釘樁搖艣。
僧曰。畢竟如何。
師云。把纜放船。 ^790a44

提刑楊公傑入寺。
因寫七佛殿額。乃問。
七佛重出世時如何。 ^790a46

師云。一回相見一回新。
又同問山次。刑拈起大士飯石。
問。既是飯石。為什麼齩不破。 ^790a48

師云。祇為太硬。
刑云。猶涉繁詞。
師云。未審提刑作麼生。 ^790b4

刑云。硬。
師云。也是第二月。
上堂云。千般巧說。
不離昔日門風。萬種施為。
秖是舊時光彩。蟬鳴高柳。
普應十方。葉落孤峰。
一時可驗。顧視左右云。
還見麼。若言有見無見。
未出斷常。若言非有非無。
乃存戲論。喝一喝。
云。快須薦取。更若意思交馳。
便見白雲萬里。 ^790b6

上堂云。正月孟春猶寒。
叉手人人舉過。青山隱隱如藍。
誰道迷逢達磨。參。 ^790b14

上堂云。天高地厚。
自古及今。西落東生。
何曾間斷。清風明月。
帀地普天。畐塞虗空。
逃之無處。恁麼說話。
且逗初機。驀拈起拄杖云。
佛殿上鴟吻。吞却雲黃山。
見儞諸人不會。却吐在舊處了也。
參。 ^790b18

上堂云。山僧作事無限。
凡百不曾預辨。凌晨隨例餐糜。
齋時伴眾喫飯。日月任渠遷。
四序從佗變。且道為人在什麼處。
良久云。兩箇五百。
合成一貫。 ^790b26

上堂云。一即一。二即二。
齅著直是無香氣。
驀拈拄杖。卓一下。
云。識得山僧楖#CB05175;條。
莫向南山尋鼈鼻。 ^790b30

師於紹聖三年五月十日辭世云。
遮箇關棙。非難非易。
四象相催。吾難住世。
昨夜三更星斗移。
一片虗空撲落地。
other:: 
#### 杭州淨慈寶印禪師
杭州淨慈寶印禪師 ^790b34

諱楚明。姓張氏。越州人也。
早窮教旨。復慕禪宗。
參大通禪師。初住越州承天。
次遷淨慈。左丞蒲公宗孟奏以師名。 ^790b40

問。法不孤起。仗境方生。
如何是淨慈境。 ^790b44

師云。目前朵朵之山。
耳畔潺潺之水。 ^790b46

僧曰。如何是境中人。
師云。閑向湖邊看魚躍。
歸來林下毳禪衣。 ^790b48

僧曰。人境已蒙師指示。
西來祖意又如何。 ^790c2

師云。白石有消日。
清聲無盡年。
僧曰。謝答話。
師云。家賊難防。 ^790c4

問。黃梅半夜。心印相傳。
惠日峰前。如何指示。 ^790c6

師云。湖水連天碧。
山花映日紅。
僧曰。西來密意蒙師決。
當機一句又如何。 ^790c8

師云。回首細思量。
上堂云。看看。山花山鳥各轉無盡法輪。
湖水湖波共演祖佛心印。
塵塵互說。法法同宣。
耳目觀聽難明。情識思量莫及。
當須自照。唯證相應。 ^790c10

上堂云。祖師心印。
非長非短。非方非圓。
非內非外。亦非中間。
且問大眾。決定是何形貌。
拈拄杖云。還見麼。
古篆不成文。飛帛難同體。
從本自分明。何須重特地。
擊禪牀一下。 ^790c16

上堂云。出門見山水。
入門見佛殿。靈光觸處通。
諸人何不薦。若不薦。
淨慈今日不著便。 ^790c22

上堂云。雲門餬餅。
非#CB15097;所成。
趙州喫茶。口行人事。
諸人還相委悉麼。
若也委悉。方信古人是截鐵之言。
如或未入玄關。且在荊棘林裏。 ^790c26

上堂云。若論此事。
得之則絕毫絕氂。
用之則如山如嶽。
迎之則無背無面。
隨之則無厚無薄。
如斯語話。諸人還委悉麼。
若委悉去。方信寒暑不能遷。
生滅不曾易。日月鎮長新。
歷劫光一色。大眾。
如何是一色底光。
良久。云。天下衲僧跳不出。
other:: 
#### 越州承天滋須禪師
越州承天滋須禪師 ^790c30

姓黃氏。單州人也。
受業東京恒興寺。
深窮論旨。精持律行。
參大通禪師。言下契悟。 ^790c42

問。太守光臨於法席。
祖意西來願舉揚。 ^790c44

師云。一人有慶。 ^790c46

僧曰。大眾咸聞。
師云。聞底事作麼生。
僧曰。恎來昨夜清風起。
今日靈山事宛然。 ^790c48

師云。瞻之仰之。
問。今朝朝斾光臨。
如何相見。 ^791a2

師云。此心能有幾人知。
僧曰。一言歸大道。
四海盡知音。 ^791a4

師云。合。
師云。若論此事。體之則神。
敬之則靈。觀之則眼似眉毛。
聽之則泥牛哮吼。
言之則縮却舌頭。
齅之則塞却鼻孔。
觸之則一棒一條痕。
思之則針劄不入。
當此之際。謂之智不到處。
心言絕處。亦謂之無事人安樂處。
直饒千聖出興。當頭亦道不著。
昔日淨名居士對諸菩薩前。
曾露遮箇消息。次有達磨大師於少室峰前。
九年為眾說。唯有二祖親聞。
自後法流沙界。承天今日向知有底人前有箇說處。
良久。云。見麼。百味盆羅明祖意。
一意之下報深恩。 ^791a6

上堂。拈起拄杖云。
見麼。明如鏡。平如秤。
四七二三。親行此令。
有眼底辨取。擊禪床一下。
other:: 
#### 蘇州吳江聖壽法晏禪師
蘇州吳江聖壽法晏禪師 ^791a24

問。祖意西來即不問。
今日開堂事若何。 ^791a28

師云。雲生碧嶂。
僧曰。學人不會。
師云。月落寒潭。 ^791a30

上堂云。山頭浪起。
水底塵飛。結果空花。
生兒石女。如今即不恁麼。
三年一閏。九月重陽。
冬天日短。春天漸長。
寒即向火。熱即取凉。
良久云。且道佛法在什麼處。
不離當處常湛然。
覓則知君不可見。
喝一喝。
other:: 
#### 越州天衣寺惠通禪師
越州天衣寺惠通禪師 ^791a32

姓沈氏。錢塘人也。
早年具戒。聽習台教。
尋慕參問。詣大通禪師席下。
契悟宗猷。 ^791a40

問。師子未出窟時如何。 ^791a42

師云。藏牙伏爪。
僧曰。出窟後如何。 ^791a44

師云。群狐屏迹。
僧曰。恁麼則青莎窟裏威風振。
秦望山前露爪牙。 ^791a46

師云。儞試哮吼看。
僧曰。放過一著。
師云。吐不出。 ^791a48

問。如何是祖師西來意。
師云。青松倒影垂幽徑。 ^791b2

僧曰。學人不會。
師云。綠竹寒聲夾亂流。
僧曰。學人從此更無疑也。 ^791b4

師云。且緩緩。
師乃云。今日囊錐既露。
不免帶水拖泥。顧視大眾云。
有麼。然祖師心印。
直下圓成。恁麼會得。
少分相應。若以言詮取證。
徒自疲勞。馳騁詞鋒。
欲繼真乘。無有是處。
祇如達磨未來一句作麼生道。
還有人道得麼。良久。
云。鐵牛昨夜三更走。
石女溪邊喝便回。 ^791b6

上堂云。嗚鐘一扣。
響振妙峰。玉燭騰輝。
大千普照。觀音菩薩到遮裏。
無處藏身。更問如何若何。
鐵圍山畔。更過三千。
other:: 
#### 湖州天聖齊月禪師
湖州天聖齊月禪師 ^791b16

問。如何是祖師西來意。
師云。胡地冬生筍。 ^791b22

僧曰。乞師再指。
師云。波斯不繫腰。
僧曰。三十年後專為流通。 ^791b24

師云。西來意作麼生。
僧拊掌一下。 ^791b26

師云。早是亂統。僧禮拜。
師便打。
問。師唱誰家曲。宗風嗣阿誰。 ^791b28

師云。魚行水濁。
僧曰。恁麼則淨慈一箭直射翠峯也。 ^791b30

師云。卦是天門。筭來五兆。
僧曰。驗人端的處。
下口便知音。 ^791b32

師云。一任摸#CB01857;。
師乃云。祖師心印。
迥脫根塵。妙體非形。
徒然測度。若乃心存知解。
識滯見聞。祖師徽猷。
如何得到。今日直須一念情盡。
內外見亡。大智圓明。
方能洞曉。便及隨機應用。
好醜齊觀。觸處皆渠。
更無別理。山河舉唱。
孰是知音。水鳥談真。
何人善聽。然雖如是。
知者方知。更若心眼未開。
切忌承虗接響。以拄杖卓一下。
other:: 
#### 鄭州資福法明寶月禪師
鄭州資福法明寶月禪師 ^791b34

問。法身清淨。報應無垢。
為什麼香湯浴佛。 ^791b48

師云。今朝四月八。
僧曰。既然無垢。浴箇什麼。 ^791c2

師云。不因入水。爭見長人。
僧曰。忽若撞著雲門老子又作麼生。 ^791c4

師云。快便難逢。便打。
上堂云。資福別無所補。
五日一參擊皷。何曾說妙談玄。
秖是麤言直語。甘草自來甜。
黃連依舊苦。忽若鼻孔遼天。
逢人切忌錯舉。參。 ^791c6

上堂云。風柯月渚。
並可傳心。煙島雲林。
咸提妙旨。現成公按。
不在思量。更說碧眼西來。
單傳直指。大似平地生波。
而今還有相悉底麼。
良久。云。石頭大小連雲翠。
栢短松長帶靈青。
便下座。 ^791c12

上堂云。若論此事。
譬如伐樹得根。灸病得穴。
若也得根。豈在千枝徧斬。
若也得穴。不假六分全燒。
以拄杖卓一下。云。
遮箇是根。那箇是穴。
咄。是何言歟。
other:: 
#### 杭州徑山承天禪院常悟禪師
杭州徑山承天禪院常悟禪師 ^791c18

姓李氏。本州光化寺受業。
參大通禪師。發明己事。
出世闡揚。禪眾宗仰。
初住龍華。駙馬都尉張侯敦禮奏以章服。 ^791c26

問。一棒一條痕。一摑一掌血。
有箇末後句。請師分明說。 ^791c30

師云。有功者賞。 ^791c32

僧曰。一言金石談來重。
萬慮鴻毛脫去輕。
師云。手把白玉鞭。
殷勤贈三百。 ^791c34

問。達磨未來時如何。
師云。省得草鞋錢。 ^791c36

僧曰。來後如何。
師云。重疊關山路。
僧曰。來與未來相去多少。 ^791c38

師云。伸脚在縮脚裏。
師良久云。佛法至論。
非辨口利辭之所為。
非神通修證之所得。
直饒盡乾坤大地。
情與非情。各致百千問難。
秖贏得一場戲論。
去道轉遠。何故如是。
靈山會上。世尊拈花。
迦葉微咲。吾有正法眼藏。
涅槃妙心。分付於汝。
大眾。還知釋迦老漢憐兒不覺醜麼。
山僧當時若見。三十棒一棒也較不得。
為什麼如此。祖禰不了。
殃及子孫。 ^791c40

上堂云。至道無難。
迷於巧會。說神說通。
著凡著聖。而今見山是山。
見水是水。飢即餐。
困即睡。且道將什麼消他供養。
良久。云。更請一甌茶。
other:: 
#### 越州延慶可復禪師
越州延慶可復禪師 ^792a6

問。一言道合時如何。
師云。清風明月。 ^792a12

僧曰。不假一言時如何。
師云。南北東西。
僧曰。直下便會時如何。 ^792a14

師云。藏頭露影。
問。如何是事不遷。
師云。江山不改舊。
風月自依然。 ^792a16

僧曰。如何是理不迁。
師云。曉月収松影。
春池解凍氷。 ^792a18

僧曰。事理異同。如何得歸一去。 ^792a20

師云。浪花不待春風發。
雲葉寧隨秋露凋。
上堂云。胡來胡現。
漢來漢現。忽然胡漢俱來時如何祇準。
良久。云。落霞與孤鶩齊飛。
秋水共長天一色。
參。 ^792a22

上堂云。日暖春將暮。
桃華落#CB00589;紅。
靈雲時不遇。隨水自西東。
參。
other:: 
#### 溫州永嘉雙峰山普寂宗達佛海禪師
溫州永嘉雙峰山普寂宗達佛海禪師 ^792a26

問。如何是永嘉境。 ^792a32

師云。華蓋峰。
僧曰。如何是境中人。
師云。一宿覺。 ^792a34

上堂。驀拈拄杖橫按膝上云。
苦痛深。苦痛深。碧潭千萬丈。
那箇是知音。卓一下。 ^792a36

上堂。眾集定。喝一喝。
云。冤有頭。債有主。
珍重。 ^792a38

上堂云。孤嶼峰前太直。
不費纖毫心力。入門兩手分付。
更聽青天霹靂。喝一喝。
下座。
other:: 
#### 郴州宣章圓明希禪師
郴州宣章圓明希禪師 ^792a40

上堂云。天地無四壁。
日月有四時。暑往寒來。
風恬浪靜。古今天地。
古今山河。情與無情。
皆承恩力。不用南詢諸祖。
北見文殊。古佛廟前。
此時參畢。見箇什麼。
良久。云。也是迷逢達磨。
other:: 
#### 越州五峰山子琪禪師
越州五峰山子琪禪師 ^792a44

問。學人上來。乞師垂示。
師云。華開千朵秀。 ^792b4

僧曰。學人不會。
師云。雨後萬山青。
僧曰。謝指示。 ^792b6

師云。儞作麼生會。
僧便喝。
師云。未在。僧又喝。 ^792b8

師云。一喝兩喝後作麼生。
僧曰。也知和尚有此機要。 ^792b10

師云。適來道什麼。
僧無語。師便喝。
上堂云。秋風清。秋月明。
蕭灑景。稱閑情。時聽斷崖流水聲。
other:: 
#### 通州狼山文惠禪師
通州狼山文惠禪師 ^792b12

問。和尚未見淨慈時如何。
師云。鐵牛生角。 ^792b16

僧曰。見後如何。
師云。石馬懷胎。
問。如何是祖師西來意。 ^792b18

師云。海雲生嶽頂。
僧曰。學人不會。
師云。楊子水朝東。
other:: 
#### 西京韶山雲門道信禪師
西京韶山雲門道信禪師 ^792b20

問。如何是祖師西來意。
師云。千年古墓虵。
今日頭生角。 ^792b24

僧曰。莫便是和尚家風也無。 ^792b26

師云。卜度則喪身失命。
問。如何是學人自己。
師云。無人識者。 ^792b28

僧曰。如何得脫灑去。
師云。儞問我答。
師乃云。直饒言言諦當。
句句精通。人天眾前。
暖熱法席即可。何故。
是法非法。離見聞緣。
至道非道。絕諸戲論。
直得文殊仗劒。殺活臨時。
秘魔擎杈。事不獲已。
百丈竿頭進步。未是全身。
撒手千聖那邊。豈唯分外。
自爾泥牛入海。氣似雲奔。
木馬嘶風。聲如雷吼。
英靈禪德宜自參詳。
妙悟不忘。無有休日。
珍重。
other:: 
### 舒州投子山修顒證悟禪師法嗣
舒州投子山修顒證悟禪師法嗣
other:: 
#### 壽州資壽灌禪師
壽州資壽灌禪師 ^792b30

問。朝宰臨筵。請師舉唱。
師云。翠竹搖風。寒松鎻月。 ^792b46

僧曰。秖如威音王已前又作麼生。
師云。無角鐵牛眠少室。
生兒石女老黃梅。 ^792b48

僧曰。三十年後此語盛行。 ^792c2

師云。切忌錯舉。
上堂。良久。云。便恁麼散去。
已是葛藤。更若喃喃。
有何所益。以拂子擊禪牀。
other:: 
#### 西京白馬山崇壽寺江禪師
西京白馬山崇壽寺江禪師 ^792c4

問。知師久蘊囊中寶。
今日開堂略借看。 ^792c8

師云。不借。
僧曰。為什麼不借。
師云。賣金須是買金人。 ^792c10

上堂云。若言說佛說祖。
未斷生死根源。直饒不立纖塵。
也是心常附物。敢問諸人。
作麼生恰好去。拈起拄杖云。
看看。拄杖吞却虗空。
虗空何曾知覺。
other:: 
#### 鄧州香嚴長壽知月禪師
鄧州香嚴長壽知月禪師 ^792c12

師顧視云。好諸禪德。
霧卷長空。雲收大野。
女郎臺下。何殊雞足峰前。
西湖岸頭。不異曹溪路上。
漁歌短艇。鶯囀喬林。
野草含烟。汀花泣露。
大眾還相委悉麼。
良久。云。頭頭垂示處。
子細好生觀。 ^792c20

上堂云。吾家寶藏不慳惜。
覿面相呈人罕識。
輝今耀古體圓時。
照地照天光赫赫。
荊山美玉奚為貴。
合浦明珠比不得。
借問誰人敢酬價。
波斯鼻孔長三尺。
咄。
other:: 
### 潤州金山善寧法印禪師法嗣
潤州金山善寧法印禪師法嗣
other:: 
#### 秀州禪悅知相禪師
秀州禪悅知相禪師 ^792c28

上堂云。或住城隍或住山。
任緣無事可相關。
有時默座令人笑。
却是閑時又不閑。
且問諸人。為什麼却成不閑。
大眾。還會麼。良久。
云。昨朝霜冷盡。今日孟冬初。
參。 ^792c38

上堂云。祖師心印。
格外清規。更問如何。
伏惟伏惟。
other:: 
#### 婺州普濟子淳圓濟禪師
婺州普濟子淳圓濟禪師 ^792c44

問。摩尼珠。人不識。
如來藏裏親收得。
如何是珠。 ^792c48

師云。不撥自轉。
僧曰。如何是藏。 ^793a2

師云。一撥便轉。
僧曰。轉後如何。
師云。把不住。
問。如何是普濟境。 ^793a4

師云。任是王維手。
都盧#CB15148;不成。
僧曰。如何是境中人。 ^793a6

師云。李四雖擡手。
張三不舉頭。
僧曰。忽遇客來。如何祇待。 ^793a8

師云。煑茶敲破石池氷。
僧曰。向上更有事也無。 ^793a10

師云。猶自不知。
問。如何是道。
師云。秋収冬藏。 ^793a12

僧曰。如何是道中人。
師云。拖泥帶水。
問。諸佛說不到底。
請師說。師良久。 ^793a14

僧曰。覿面無私。對揚有準。
師云。莫將泥彈子。
認作夜明珠。 ^793a16

上堂云。難。難。思量猶隔萬重山。
易。易。剎那便到無生地。
維摩昔日與文殊。
兩箇相逢談不二。
敢問諸人。作麼生說箇不二底道理。
良久。云。有水皆含月。
無山不帶雲。 ^793a18

上堂云。竹林飼虎。
猶尚鮮血霶流。靈山說法度人。
至今聲音嘹喨。且道少室峰前一句作麼生道。
良久。云。紅霞穿碧落。
白日遶須彌。 ^793a24

上堂云。曉天時靜亂雲深。
寂寂開軒對碧岑。
為報五湖參學者。
休言見色便明心。 ^793a30

上堂云。雨過山青。
雲開月白。帶雪寒松。
搖風庭柏。山僧恁麼說話。
還有師祖意也無。
其或不然。良久云。
看看。
other:: 
#### 秀州鹿苑道齊禪師
秀州鹿苑道齊禪師 ^793a32

上堂云。君論此事。
直下無私。輝騰今古。
不離當處。應現無虧。
更逞詞鋒。徒勞側耳。
門庭敲磕。不別千差。
到遮裡。維摩老漢秖可傍觀。
達磨九年看即有分。
良久云。參。
other:: 
### 廬山開先心印禪師法嗣
廬山開先心印禪師法嗣
other:: 
#### 廬州延昌寺凞詠禪師
廬州延昌寺凞詠禪師 ^793a38

問。少林面壁。意旨如何。
師云。慚惶殺人。 ^793a48

師乃云。衲僧家直須橫身宇宙。
裂破面門。把住放行。
總由遮裡。放行也。
千花競秀。萬木迎春。
把住也。水泄不通。
纖塵不立。且道山僧為人在什麼處。
良久。云。可知禮也。
other:: 
### 金陵保寧子英禪師法嗣
金陵保寧子英禪師法嗣
other:: 
#### 廬山承天羅漢勤禪師
廬山承天羅漢勤禪師 ^793b2

問。今朝已受賢侯請。
未審如何顯祖機。 ^793b12

師云。甚處得此問頭。
僧曰。因師置得。
師云。道什麼。 ^793b14

問。學人上來。合談何事。
師云。水出崐崘。
僧曰。意旨如何。 ^793b16

師云。天高地厚。
僧曰。畢竟如何。
師云。步步向前。 ^793b18

上堂云。羅漢有一句。
擬議成露布。直下便承當。
歸堂喫茶去。 ^793b20

上堂云。月生一。三世如來跳不出。
月生二。直下分明休擬議。
月生三。凜凜霜風徹骨寒。
遂拈拄杖子。過去不可得。
現在不可得。諸仁者作麼生會。
向遮裡辨得。羅紋十字。
一任橫行。苟或未然。
切忌亂走。擊禪床一下。
other:: 
#### 廬山羅漢善修禪師
廬山羅漢善修禪師 ^793b22

問。直截之機。請師速道。
師云。翦鐵湛盧寒照雪。 ^793b32

僧曰。未是直截之機。
師云。目前可驗。 ^793b34

師乃云。一氣不言。
群芳競吐。烟羃羃兮水綠山青。
日遲遲兮鶯吟鷰語。
桃花依舊笑春風。
靈雲別後知何許。
驀拈拄杖云。見麼。
良久。云。鼻孔眼睛一時穿却。
卓拄杖一下。
other:: 
### 秀州本覺法真一禪師法嗣
秀州本覺法真一禪師法嗣
other:: 
#### 福州越峰粹珪妙覺禪師
福州越峰粹珪妙覺禪師 ^793b36

閩縣人也。姓林氏。
少業儒。應鄉書不振。
三十四落髮于大善寺。
受具後一年。杖錫遊方。
至本覺。入室。聞舉言下合無生。
遂陳悟旨。法真印之。 ^793b46

一日。告以京洛之行。
法真書頌為送。曰。
騰蘭昔東來。京洛始知佛。
寥寥千載餘。白馬瘞遺骨。 ^793c4

吾祖傳佛心。九年居少室。
斷臂得神光。高風在今日。 ^793c6

之子七閩士。昔學綴文筆。
厭為章句佛。勇往事超逸。 ^793c8

壞服從我游。出處造禪窟。
遽壞西洛行。去意不可屈。 ^793c10

丈夫宜慨然。萬事所當忽。
毋為塵跡留。君看是何物。 ^793c12

自此京淮廬阜。遍歷#CB10425;林。
俄還鄉曲。會太守工部溫侯益崇敬佛法。
命師出世。開堂日。
問。撥草瞻風即不問。
一曲還鄉事若何。 ^793c14

師云。溪畔老婆呼舊字。
僧曰。恁麼則踏著本家田地穩也。 ^793c20

師云。飛猿嶺外有知音。
問。擊皷昇堂今日事。
未委宗風嗣阿誰。 ^793c22

師云。金雞一唱千峰曉。 ^793c24

僧曰。#CB05860;李亭前曾得意。
越王峯下遇知音。
師云。多少離人#CB04041;暗行。 ^793c26

問。賢侯請命。當為何事。
師云。光拭床。淨掃地。 ^793c28

僧曰。還當佛法也無。
師云。不用奴。安使婢。
問。如何是祖師西來意。 ^793c30

師云。瘦田損種。
僧曰。未審如何領解。 ^793c32

師云。刈禾鎌子曲如鈎。
問。機關不到時如何。
師云。抱甕灌園。 ^793c34

僧曰。此猶是機關邊事。
師云。須要雨霖頭。 ^793c36

問。祖意教意。是同是別。
師云。驢著槽。馬著廠。
僧曰。爭奈學人未會何。 ^793c38

師云。蘆花窣地白絲鞭。
問。寶劍未出匣時如何。 ^793c40

師云。豐城價重。
僧曰。出匣後如何。
師云。雷煥名高。 ^793c42

師乃云。釋迦出世。
石火裡現身。四方七步。
從何而起。達磨西來。
雷聲中說法。一華五葉。
甚處得來。邇後緣空鑿隙。
逐惡隨邪。便有悳山．臨濟．溈仰先曹。
平地上撒起葛藤。
寶器裏停儲餿飯。
使南來北往者牽手絆脚。
倚門傍戶者嚥唾吞精。
且饒有一箇半箇眼厇朔地跳得出來。
若到衲僧門下。不消一劄。
喝一喝。下座。
other:: 
#### 福州壽山本明禪師
福州壽山本明禪師 ^793c44

開堂曰。問。李相當年參藥嶠。
雲在青天水在瓶。
府帥請師匡上席。
未知祖意若為明。 ^794a10

師云。今古應無墜。
分明在目前。
僧曰。將謂壽山無透路。
元來方外有知音。 ^794a14

師云。今之古之一句作麼生道得。 ^794a16

僧曰。伯牙與子期。
不是閑相識。
師云。又被風吹別調中。 ^794a18

問。如何是壽山境。
師云。三山長在目。
一徑是杉松。 ^794a20

僧曰。如何是境中人。
師云。閑持楖#CB05175;木。
笑問往來人。 ^794a22

僧曰。向上宗乘事若何。
師云。龍吟霧起。虎嘯風生。 ^794a24

問。知師久蘊吹毛劍。
作麼生是吹毛劍。
師云。清風八面。 ^794a26

僧曰。中下之機如何曉解。
師云。切忌當鋒。
僧曰。恁麼則今日用去也。 ^794a28

師云。快便難逢。
師乃云。過去諸佛已過去。
未來諸佛猶未來。
正當空劫之際。佛法委在何人。
若也一念迴光遍照。
十世古今不離於當念。
豈有前後去來之際。
直饒諸聖出興如恒河沙數。
未有一人半箇當頭指出。
是以釋迦老子四十九年說不盡。
三乘十二分教又是黃葉止啼之說。
洎乎靈山會上。不得已而拈示眾　迦葉破顏而笑。
便道吾有正法眼藏分付摩訶大迦葉。 ^794a30

自此之後。翻成途轍。
西天此土。#CB06171;相傳授。
莫不以心印心。以印印定。
實無一法與人。直指當人分上。
真機絕眹。包千古以無窮。
大智沖虗。亘十方而無盡。
圓光不離於目前。
法界豈從他得。舉足下足。
無非真實道場。一卷一舒。
豈離繁興大用。草木叢林。
皆現色身三昧。山河大地。
盡轉根本法輪。若能如是。
方解報佛深恩。上資　皇圖之永固。
珍重。 ^794a44

上堂云。四面青山列#CB15148;屏。
誰知身世與雲平。
松風水月淡相對。
別占壺中一片清。
所以白雲影裏。古佛巖前。
青松翠栢。盡彰古佛之家風。
傑閣雄樓。何異天宮之世界。
既到遮裏。不用彈指。
樓閣門開。說甚天台與南岳。
為什麼如此。壽嶽凌霄漢。
紅塵不到門。
other:: 
### 睦州廣靈希祖佛印禪師法嗣
睦州廣靈希祖佛印禪師法嗣
other:: 
#### 睦州烏龍山廣堅禪師
睦州烏龍山廣堅禪師 ^794b10

上堂。良久云。明珠在掌。
別者還稀。寶鏡當臺。
何人委悉。鋒前一路。
截斷眾流。言下千差。
隨波逐浪。是以道。
棒頭取正。喝下承當。
擬議之間。新羅國裡。
如斯舉唱。曲為初機。
若是明眼高流。不在鑽龜打瓦。
珍重。
other:: 
#### 處州縉雲仙岩懷義禪師
處州縉雲仙岩懷義禪師 ^794b22

問。如何是佛。
師云。自屈作麼。 ^794b32

僧曰。如何是道。
師云。儞道了。
僧曰。向上更有事也無。 ^794b34

師云。無。
僧曰。恁麼則小出大遇也。
師云。秖恐不恁麼。 ^794b36

僧曰。也是。
師云。却恁麼去也。
other:: 
#### 睦州清溪西禪智誠禪師
睦州清溪西禪智誠禪師 ^794b38

師云。庭凋一葉之梧。
普天秋色。雲過數行之鴈。
帀地寒聲。忽薦西風。
頓清野水。頭頭顯露。
物物全彰。有眼底總見。
有耳底總聞。且道佛法在什麼處。
良久。云。多少分明。
other:: 
### 壽州資壽圓澄岩禪師法嗣
壽州資壽圓澄岩禪師法嗣
other:: 
#### 鼎州武陵彰法嵩禪師
鼎州武陵彰法嵩禪師 ^794b40

有僧脫鞋戴頭上出來。
師云。趙州猶在。僧拈下鞋呈起。 ^794c2

師云。果然。僧提鞋歸眾。
師云。猶較些子。 ^794c4

上堂。拈拄杖云。行坐常持兔角杖。
應用全施龍虎狀。
乳峯猶許老韶攛。
後代商量幾般樣。
有方圓。有拯濟。打著鐵牛隨棒起。
須教不怯萬年藤。
畫斷兩頭休擬議。
亦不大。亦不小。拄地撐天常皎皎。
拈來卓向眾人前。
萬象乾坤都一照。
卓一下。
other:: 
#### 婺州寶山公遠禪師
婺州寶山公遠禪師 ^794c6

問。如何是聲。
師云。分明聽取。
問。如何是色。 ^794c16

師云。分明看取。
僧曰。更有事也無。
師云。言猶在耳。
other:: 
### 岳州乾明惠覺禪師法嗣
岳州乾明惠覺禪師法嗣
other:: 
#### 嶽州平江長慶圓禪師
嶽州平江長慶圓禪師 ^794c18

上堂云。寒氣將殘春日到。
無索泥牛皆#CB01387;跳。
築著崑崙鼻孔頭。
觸倒須彌成糞掃。
牧童兒。鞭棄了。懶吹無孔笛。
拍手呵呵笑。歸去來兮歸去來。
煙霞深處和衣倒。
良久。云。切忌睡著。 ^794c24

上堂云。此道徑截。
祇遮無別。要休便休。
要歇便歇。還歇得麼。
喫茶去。 ^794c30

上堂云。長慶有箇消息。
生緣本在江國。逢人不敢相謾。
面赤不如語直。
other:: 
#### 岳州平江寶積清及禪師
岳州平江寶積清及禪師 ^794c34

問。如何是實際理地。
師良久云。會麼。 ^794c38

僧曰。不會。
師云。可惜實際理地。
上堂云。左一盻。右一顧。
萬象森羅體全露。
且道露箇什麼。顧視大眾。
下座。 ^794c40

上堂。拈拄杖。喝云。
德山．臨濟不解我語。
諸人還會麼。乃卓一下。
又喝一喝。云。吽。未夢見德山．臨濟在。 ^794c44

上堂云。看看。輝輝紅日上欄干。
更饒清風吹我寒。
咄。
other:: 
### 真定府洪濟滿禪師法嗣
真定府洪濟滿禪師法嗣
other:: 
#### 相州長興宗朴禪師
相州長興宗朴禪師 ^794c48

上堂云。我有一訣。
逢人便說。雨下天陰。
炎天普熱。大眾還會麼。
儞若會得。眼中著屑。
儞若不會。今朝敗闕。
不見道。別。別。韶陽老人得一橛。 ^795a6

上堂云。臘月正嚴寒。
草木盡枯乾。幾多名利客。
見處黑漫漫。咄。
other:: 
### 東京法雲惟白佛國禪師法嗣
東京法雲惟白佛國禪師法嗣〔向下八人語錄禪學僧希式錄〕
other:: 
#### 潤州金山龍游寺佛鑑禪師
潤州金山龍游寺佛鑑禪師 ^795a12

諱惟仲。汀州人也。
早圓戒品。遊廬山．淮浙。
徧扣宗師。至龜山。
摳衣入室。聞舉庭前栢樹因緣。
言下契悟。 ^795a18

出世磁州慧果。未幾。
參侍佛國禪師。住東京法雲。
為眾領袖。元符三年春。 ^795a22

哲宗皇帝上仙。五七入內。
簾賜章服。相國曾公布聞師道風。
奏以師名。浙漕金部程公之元．潤州州牧大監傅公爕。
遣使具儀。請住金山。 ^795a26

師於建中靖國元年四月十一日入寺開堂。
中宮皇后遣中使降香。
恭為　今上皇帝祝延　聖壽。
師謝　恩畢。登座祝　聖罷。
乃敷坐。上首白槌竟。
師顧左右云。還會麼。
師子奮迅。象王回旋。
於斯明得。不妨省力。
其或不然。有疑請問。 ^795a30

問。選佛場開當此日。
師將何法答　皇恩。
師云。萬年松在祝融峰。 ^795a40

僧曰。若然者。秖如大監臨筵。
如何補報。 ^795a42

師云。漁樵千里樂昇平。
僧曰。飄來新雨露。
洗出舊樓臺。 ^795a44

師云。說道理。
僧曰。祇如泛洪舟衝雪浪。
到家一句又作麼生。 ^795a46

師云。三門頭合掌。
佛殿裏燒香。
師云。法本無說。隨事應機。
心本無形。遇緣即現。
古今如是。凡聖同途。
蓋眾生迷妄不知。
遂成流轉。故能仁頓忘情見。
了達根源。不從外求。
亦非內得。所以佛佛授手。
祖祖相傳。道貫一乘。
宗分五派。臨濟則賓主互換。
韶陽乃顧鑒全抽。
溈仰則父子相投。
曹洞乃君臣會合。
清凉法眼直指唯心。
建立門風。各張鋪席。
包含萬象。該括大千。 ^795a48

冥冥不混於色聲。
蕩蕩豈妨於語默。
把定則十方坐斷。
虎踞龍蟠。放行則千聖出興。
風行草偃。助堯仁政化。
祝　睿筭延鴻。降伏眾魔。
普利群有。然雖恁麼。
猶涉程途。且道正令當行。
如何理論。良久。云。
一氣不言含有象。
萬靈何處謝無私　建中靖國元年四月十三日　皇后教旨。
遣中使降香。為　皇子韓國公頭晬之辰設齋。
請陞座。祝延　聖筭。
問。天香遠降。慶　皇子之令辰。
中使臨筵。願聞法要。 ^795b14

師云。好風來不盡。
紅日照無涯。 ^795b28

僧曰。一句逈超今古外。
松蘿不與月輪齊。 ^795b30

師云。於斯如曉了。
不在別追求。
僧曰。箇中奇特事。
鑪爇御香清。 ^795b32

師云。木人吹玉笛。
聲入紫微宮。 ^795b34

師云。妙高臺畔。龍象駢闐。
化城閣前。聖會賢合。
正是　我皇植福之地。
乃為禪流選佛之場。
洞啟法門。廣開要路。
悟之者。頭頭顯道。
物物明心。高蹈大方。
圓融至理。迷之者。
重重昧性。句句乖宗。
空自精勤。終無了達。
苟能於斯一致畫斷。
兩邊不離。當人便同正覺。
真可謂金輪統御。
玉燭遐明。萬國賓從。
八方寧靜。虬龍出穴。
丹鳳來梧。野老謳歌。
行人讓路。堯風與祖風並扇。
舜日共佛日齊明。
奔波遊子徑歸家。
是處高人遊佛國。
然如是。且道龍生龍子底句又作麼生。
良久。云。非但天神來密祐。
更資遐筭助　吾皇。 ^795b36

問。如何是佛。 ^795c6

師云。高聲問著。
僧曰。如何是道。
師云。脚下薦取。
僧曰。如何是禪。 ^795c8

師云。舌拄梵天。
僧云。學人今日小出大遇去也。 ^795c10

師云。儞遇得箇什麼。
僧曰。不可重說偈言。
師云。勘破了也。 ^795c12

師云。如是之法。亘古亘今。
一切現前。不勞心力。
上至諸佛。下及傍生。
妙湛真如。恒常有異。
蓋群情而棄本逐末。
展轉輪回。苟聖種而捨妄歸真。
頓超彼岸。所以菩提達磨遠屆此方。
直指人心。見性成佛。
少林九年冷坐。不措一言。
唯有座主神光。俄然瞥地。
便乃求安心之旨。
了不可尋。即於言下承當。
從此紹隆祖位。末後門庭大啟。
枝派遙分。石人舞出玄關。
玉女吹成妙曲。如斯舉唱。
已徇機緣。後學初心。
直須薦取。久參高德。
同為證明。且道截斷兩頭底句又作麼生。
良久。拍禪牀。下座。 ^795c14

上堂云。今朝二月十五。
慧果陞堂擊鼓。召集四海禪人。
大家商量佛祖。寒山聞說呵呵。
拾得起來作舞。直饒碧眼胡僧。
也須點頭相許。還相委悉麼。
歸堂喫茶去。 ^795c34

上堂。顧視大眾云。
春光漸老。山色方融。
桃華栢上噴馨香。
楊柳岸邊垂裊娜。
大醫嶺下。水聲終夜響潺湲。
慧果門前。雲影暮天鋪爛熳。
鸎啼嶺上。蝶舞華前。
法法現成。不勞心力。
參。 ^795c40

上堂云。大眾盡是雲外高士。
徧歷諸方。扣問宗師。
求其悟解。還知人人自有一段光明。
十二時中在汝諸人面門出入。
未甞有絲毫許欠少。
未甞有絲毫許間隔。
未究得者。切須究取。
比來行脚。圖箇什麼。
若於此見得歷歷分明。
猶是生死岸頭事在。
更須知有衲僧家超佛越祖。
向上一著。敢問諸人。
作麼生是向上一著。
良久。云。月明深夜後。
猨呌亂峰前。
other:: 
#### 興元府中梁山乾明禪院永因禪師
興元府中梁山乾明禪院永因禪師 ^795c46

本府人也。初住法濟。
都尉張侯敦禮奏賜章服。 ^796a14

問。建律為禪。非無所以。
學人上來。乞師便道。 ^796a16

師云。分明一句。作者猶迷。
僧曰。漢水祗應流到海。
月輪直上最高峰。 ^796a18

師云。且得領話。 ^796a20

問。世尊出世。地涌金蓮。
和尚出世。有何祥瑞。
師云。昨日雨。今日晴。 ^796a22

僧曰。向上更有事也無。
師云。有。
僧曰。如何是向上事。 ^796a24

師云。東西南北。上下四維。
師乃云。信哉此事。
孰不承恩。大似日輪處虗空界。
但能反照。即自圖明。
不假多聞。本來具足。
堂堂應用。歷歷見前。
廓落情塵。徧周法界。
虗空上下。不在思量。
大地山河。有誰間隔。
乃拈起拂子云。前佛已滅。
後佛未生。正當而今。
諸人何不省悟。若能悟去。
便乃不除煩惱。即證菩提。
不離死生。便成正覺。
假饒碧眼胡僧。也添減#CB02133;毫不得。
雖然如是。敢問諸人。
作麼生是添減不得底事。
良久。云。斬新樓殿佛家天。
律去禪居豈偶然。
底事不曾添減得。
任從天下與人傳。
other:: 
#### 婺州智者山壽聖禪寺紹光禪師
婺州智者山壽聖禪寺紹光禪師 ^796a26

潭州人也。出世楚州勝因。
後遷智者山。都尉張侯敦禮奏賜章服。 ^796a46

問。遠離楚寺。來屆金華。
如何是不動尊。 ^796a48

師云。卸帽穿雲去。
披簑帶雨歸。 ^796b2

僧曰。未審是同是別。
師云。莫向意中求。 ^796b4

僧曰。爭柰遠涉程途。
師云。有請不背。
問。擊大法鼓。演大法義。
學人上來。乞師垂示。 ^796b6

師云。寒生水面。
僧曰。向上還有事也無。 ^796b8

師云。有。
僧曰。如何是向上事。
師云。日上天心。 ^796b10

上堂云。千手千眼。
不礙施呈。一信不通。
玄關永隔。且道過在什麼處。
十年歸不得。忘却來時道。
參。 ^796b12

上堂云。根塵同源。
縛脫無二。不動絲毫。
十方游戲。紫胡犬子雖獰。
爭似南山鼈鼻。師高聲云。
大眾。看脚下。 ^796b16

上堂云。團不聚。撥不散。
日曬不乾。水浸不爛。
等閑掛在太虗中。
一任傍人冷看取。
other:: 
#### 泗州大聖普照禪寺法最禪師
泗州大聖普照禪寺法最禪師 ^796b20

問。為國開堂於此日。
請師演法報　君恩。 ^796b24

師云。萬里白雲。一輪紅日。
僧曰。恁麼則我皇有道日無私。 ^796b26

師云。鐵樹華開好春色。
龜毛點出太平年。 ^796b28

僧曰。祇如截斷眾流一句作麼生。
師云。板齒生毛則向汝道。 ^796b30

上堂云。瓦礫爭光。
摩尼失色。若也承虗接響。
應在聲前。設使眼見耳聞。
未免盲聾喑啞。咄。 ^796b32

上堂云。箭過新羅。
錫飛舊隱。迷逢達磨。
作者方知。具眼之流。
應機如電。參。
other:: 
#### 和州靈湯惠濟禪院普虔禪師
和州靈湯惠濟禪院普虔禪師 ^796b36

問。假大導師。傳正法眼。
秖如盡十方世界是沙門一隻眼。
未審作麼生傳。 ^796b40

師云。痛杖且待別時。
僧曰。恁麼則鐵牛哮吼。
石鼓喧轟。 ^796b44

師云。非公境界。
師云。法身無相。應物現形。
般若無知。對緣而照。
致使虗空霹靂。旱地#CB15090;雷。
南山起雲。北山下雨。
且作麼生會。良久云。
溪#CB00589;豈能流得住。
終歸大海作波濤。
other:: 
#### 楚州勝因崇愷禪師
楚州勝因崇愷禪師 ^796b46

姓劉氏。廣州人也。
依蒲#CB00589;山出家。
受具遊方。參佛國禪師。
出世住持。都尉張侯敦禮奏賜章服。 ^796c6

問。菩薩人見性。如晝見日。
聲聞人見性。如夜見月。
未審和尚見性如何。 ^796c10

師云。一筆勾下。
僧曰。未審意旨如何。 ^796c12

師云。萬里無雲。千峰壁立。
僧曰。謝師指示。 ^796c14

師云。錯。
問。師唱誰家曲。宗風嗣阿誰。
師云。雲舒北闕。月印南溟。 ^796c16

僧曰。恁麼則佛國嫡子。
師云。拋第五兆。 ^796c18

師乃云。祖宗正令。
今古全提。函蓋乾坤。
把定世界。直得天輪左轉。
地軸右旋。夜月流光。
朝曦耀彩。四方炳煥。
八顧#CB15210;張。
不隱微毫。無遺纖芥。
山青水碧。鵠白烏玄。
霧起郊原。龍吟城際。
風生檻外。虎嘯亭前。
木童撞出幽關。石女擘開金鎻。
衝斷三重戈甲。撥散五位槍旗。
石鞏．秘魔弓叉放下。
德山．臨濟棒喝休施。
何須擊鼓般泥。不用輥毬拽石。
任儞道理俱盡。己鼻全無。
點撿將來。直是未在。
既若如然。儞且道超宗越祖底事作麼生。
良久。云。大地載不起。
乾坤藏亦難。
other:: 
#### 沂州馬鞍山福聖院仲易禪師
沂州馬鞍山福聖院仲易禪師 ^796c20

問。如何是驚人一句。
師便喝。 ^796c38

僧曰。幾年雖不言。
一語便驚人。
師云。道什麼。 ^796c40

問。如何是最初一句。
師云。看脚下。
僧曰。蹈破澄潭月。
衝開碧落天。 ^796c42

師云。秖恐不恁麼。
乃云。一塵纔起。大地全収。
一令當行。群魔失色。
一人當御。萬國來賓。
一月在天。千江映徹。
雖然如是。祇遮一點。
諸人還知落處麼。
良久。云。千山攢翠色。
萬古碧巖前。
other:: 
#### 磁州二祖元符禪寺#CB04636;果禪師
磁州二祖元符禪寺#CB04636;果禪師 ^796c44

問。如何是佛。
師云。天上天下。 ^797a4

僧曰。如何是法。
師云。海藏龍宮。
僧曰。如何是僧。 ^797a6

師云。遊山翫水。
僧曰。三寶已蒙師指示。
衲僧相見又若何。 ^797a8

師云。#CB15143;子過西天。
問。諦觀法王法。法王法如是。
如何是法王法。 ^797a10

師云。薰風來席上。
僧曰。蟾彩乍開金殿冷。
法王陞座玉窓寒。 ^797a12

師云。紅日正當軒。
僧曰。斬釘截鐵須是本分鉗鎚。 ^797a14

師云。法王法又作麼生。
僧曰。猶握金鞭問歸客。
夜深誰共御街行。 ^797a16

師云。不妨刢利。 ^797a18

師乃云。一二三四五。
陞堂擊法皷。蔟蔟齊上來。
一一面相覩。秋色滿虗庭。
秋風動寰宇。更問祖師禪。
雪峰到投子。咄。
other:: 
## 廬陵清原山行思禪師第十五世
廬陵清原山行思禪師第十五世
other:: 
### 婺州寶林果昌寶覺禪師法嗣
婺州寶林果昌寶覺禪師法嗣
other:: 
#### 袁州木平山興化德觀禪師
袁州木平山興化德觀禪師 ^797a20

問。如何是和尚為人處。 ^797a30

師云。月上松添影。
僧曰。學人未曉。
師云。鐘聲和白雲。 ^797a32

問。雲門直下法嗣何人。
師云。圓光沼畔清風起。
僧曰。雲黃嫡子也。 ^797a34

師云。飼虎巖前別是春。
other:: 
#### 天台護國妙機禪師
天台護國妙機禪師 ^797a36

問。渴憶洞庭霜後橘。
困思天竺雨前茶。
橘則不問。如何是茶。 ^797a38

師云。與儞一盞。
僧曰。學人今日已知香味。 ^797a40

師云。也是#CB15148;餅充飢。
上堂云。昨日晴。今日雨。
此是觀音示門戶。
門戶開。今朝特地上高臺。
敢問大眾。且道觀音即今在什麼處。
良久云。不須更向寶陀山。 ^797a42

上堂。師乃召大眾。
眾舉頭。復云。便恁麼去。
已是周遮。更若遲疑。
白雲萬里。參。
other:: 
### 杭州淨慈楚明寶印禪師法嗣
杭州淨慈楚明寶印禪師法嗣
other:: 
#### 溫州靈巖德宗禪師
溫州靈巖德宗禪師 ^797a48

問。人天列請。覺樹華開。
猊座既登。願師說法。 ^797b6

師云。一葉金風墜。
千巖素月圓。
僧曰。非但人天有賴。
湖山泉石光輝。 ^797b8

師云。火雲風捲去。
秋色雨飄來。 ^797b10

僧曰。蛟龍不是泥中物。
須向人間作雨雷。
師云。謝儞證明。建中靖國續燈錄卷第二十五
 ^797b12
