
other:: 
pin:: 大方廣佛華嚴經疏卷第八十一〔入第五十卷經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△二、別答出現九門。
先明身者，後八依故。
長行文二：初、標告。
orig::  ^811c2

佛子！諸菩薩摩訶薩應云何見如來、應、正等覺身？
commentary::  ^811c6

△二、別釋其相。文三：初就法總明，次約喻別顯，後就法總結。
然總中五，徧通向下。
喻中十身，結中十句，別結十喻，同前出現。 ^811c8

今初，就法總明，文有四節：
orig::  ^811c12

佛子！諸菩薩摩訶薩應於無量見如來身。
commentary::  ^811c14

先總教廣見。
orig::  ^811c16

何以故？
commentary::  ^811c18

次徵其所由。
orig::  ^811c20

諸菩薩摩訶薩不應於一法〔至〕一眾生見於如來。
commentary::  ^811c22

三、反釋所以。總舉五法，法是所知法界及調伏法，
事是調伏眾生行事，晉經名行。
身即是正，國土是依，生是所化。
orig::  ^811c24

應徧一切處見於如來。
commentary::  ^811c30

四、順以結酬。應翻上五，成五無量界。
身為能徧，四為所徧：一、徧法界，二、徧調伏界，
三、徧調伏加行界，四、徧世界，五、徧眾生界。
唯有五界，非是略也。 ^811c32

△二、約喻別顯明。
如來出現有十種身：一、周徧十方身，二、
無著無礙身，三、普入成益身，四、平等隨應身，
五、無生潛益身，六、圓迴等住身，七、無心普應身，
八、窮盡後際身，九、嚴剎益生身，十、嚴好滿願身。
此即八地後十身也。
而為次不同：一、法身，二、智身，三、威勢，四、
菩提，五、莊嚴，六、意生，七、化，八、力持，九、福德，
十、願。四、是菩提者，初成先照，是故偈云日光出現。
五、莊嚴者，一一毛孔隨好光明所莊嚴故。
餘文並顯。顯此十身，舉十喻、況。
一一喻中，文各有三，謂喻、合、結。
今初，虗空周徧，喻、況周徧十方身故。
下結云：以其心無量，徧十方故。
文三：初、喻。
orig::  ^811c36

佛子！譬如虗空徧至一切色、非色處，非至、非不至。
commentary::  ^812a12

上直示，下徵釋。
orig::  ^812a14

何以故？
commentary::  ^812a16

徵云：至不至別，何得俱耶？
orig::  ^812a18

虗空無身故。
commentary::  ^812a20

以一無身，釋上二義。
由無身故，無可得至。
亦以無故，無所不至。
如色中空，空若有身，身即質聚，便礙於色。
如鐵入水，水不入鐵。
今由無身，故能徧入。 ^812a22

△二合
orig::  ^812a26

如來身亦如是徧一切處〔至〕何以故。
如來身無身故。
commentary::  ^812a28

合準喻知，此以事空以況理空，理空即是法身。
故經偈云：佛以法為身，清淨如虗空故。
orig::  ^812a30

為眾生故，示現其身。
commentary::  ^812a34

即釋外疑。
△三、結。
orig::  ^812a36

佛子！是為如來身第一相，諸菩薩摩訶薩應如是見。
commentary::  ^812a38

△二、空無分別喻，況無著無礙身故。
下結云：所行無礙，如虗空故。
文三：初、喻。
orig::  ^812a40

復次，佛子！譬如虗空〔至〕無有分別亦無戲論。
commentary::  ^812a44

空無分別，不礙顯色；智無分別，不礙利生。
△二合
orig::  ^812a46

如來身亦復如是〔至〕一切戲論皆永斷故。
commentary::  ^812a48

△三、結。
orig::  ^812b2

佛子！是為如來身第二相，諸菩薩摩訶薩應如是見。
commentary::  ^812b4

△三、日光饒益喻。
喻普入成益身，普入法界故。
△初喻
orig::  ^812b6

復次，佛子！譬如日出於閻浮提，無量眾生皆得饒益。
commentary::  ^812b10

上總下別。
orig::  ^812b12

所謂破闇作明，變濕令燥〔至〕行者見道，居者辦業。
commentary::  ^812b14

後釋成。
orig::  ^812b16

何以故？日輪普放無量光故。
commentary::  ^812b18

△二合
orig::  ^812b20

佛子！如來智日亦復如是，以無量事普益眾生。
commentary::  ^812b22

上總下別，別有十種益，合前八句。
orig::  ^812b24

所謂滅惡生善，破愚為智。
commentary::  ^812b26

初之二句合初二句，世、出世間二相異故。
orig::  ^812b28

大慈救護，大悲度脫。
commentary::  ^812b30

三、#CB15072;四流之苦與出世之樂，
拯二乘沈定水之苦與菩提之樂，皆合變濕令燥之義。
orig::  ^812b32

令其增長根、力、覺分。
commentary::  ^812b36

四即道品，通長三乘草木。
orig::  ^812b38

令生深信，捨離濁心。
commentary::  ^812b40

五、信合二義：一、成上義，信能增長一切法故；
二、合成熟，信能必到如來地故。
orig::  ^812b42

令得見聞，不壞因果；令得天眼，見歿生處。
commentary::  ^812b46

六七二句合前廓徹虗空，六得見聞四諦因果智，
七得三明十力智，如空有日，廓淨照徹故。
orig::  ^812b48

令心無礙，不壞善根。
commentary::  ^812c4

八、有二義：令心無礙，成上徹空；不壞善根，成下蓮華。
如赤蓮華，不遇日光，翳死無疑；三乘善根，
若遇智日，則便不壞。
orig::  ^812c6

令智修明，開敷覺華。
commentary::  ^812c12

九、正合開華。上已開者合其不壞，今未開者令得開故。
orig::  ^812c14

令其發心，成就本行。
commentary::  ^812c18

十、合後二句。發菩提心即見大道，成就本行是辦家業。
後釋成。
orig::  ^812c20

何以故？如來廣大智慧日身，放無量光普照耀故。
commentary::  ^812c24

△三、結。
orig::  ^812c26

佛子！是為如來身第三相，諸菩薩摩訶薩應如是見。
commentary::  ^812c28

△四、日光等照喻平等。
隨應身由住真際，故無私平等。
文三：初、正喻二：初、喻。
orig::  ^812c30

復次，佛子！譬如日出〔至〕照一切須彌山等諸大山王。
commentary::  ^812c34

喻菩薩十大山王，表十地故。
orig::  ^812c36

次照黑山
commentary::  ^812c38

黑山喻緣覺，以無法空之慧光故，不能出生諸功德故。
orig::  ^812c40

次照高原
commentary::  ^812c44

高原，喻聲聞不生佛法蓮華故。
orig::  ^812c46

然後普照一切大地。
commentary::  ^812c48

大地一種通含三聚：取於決定能生之處，
喻正定聚；得緣方生，喻不定聚；砂鹵等地，喻邪定聚。
然亦不捨，故皆等照。
orig::  ^813a2

日不作念我先照此〔至〕有高下故照有先後。
commentary::  ^813a8

△二合
orig::  ^813a10

如來、應、正等覺亦復如是〔至〕照無礙無障無所分別。
commentary::  ^813a12

△二、釋疑。
orig::  ^813a14

佛子！譬如日月隨時〔至〕智慧光明種種有異。
commentary::  ^813a16

疑云：日月光明是一，佛智萬殊，豈為同喻？
釋云：豈不向說但隨山地有其高下耶？
故知但隨眾生智慧高下不同，佛無私智無若干也，未違前喻。
又既約機說異，則照高未能兼下，照下而猶照高。
又若捨化，先捨於小，次捨於中，唯菩薩高山盡日蒙照。 ^813a18

△三、結。
orig::  ^813a28

佛子！是為如來身第四相，諸菩薩摩訶薩應如是見。
commentary::  ^813a30

△五、日益生盲喻，喻佛無生潛益身。
文三：初、喻。
orig::  ^813a32

復次，佛子！譬如日出〔至〕令身調適離眾患故。
commentary::  ^813a34

有目者覩非是獨為，生盲不見亦未曾滅，以潛益故。 ^813a36

△二、合二：初、略。
orig::  ^813a38

如來智日亦復如是〔至〕不見諸佛智慧日輪。
commentary::  ^813a40

略中五事，皆合於盲，而無信為總，故云無信眼故。
此即涅槃闡提三罪。
無信斷善，即一闡提。
無解毀見，即謗方等。
毀戒邪命，即犯四重，作五逆罪。
orig::  ^813a42

雖不見佛智慧日輪〔至〕未來苦因皆消滅故。
commentary::  ^813a48

無解等四至惡猶有佛性，亦為饒益令離苦集。
△二、廣顯二：初、能益光二：初、列十光。
orig::  ^813b2

佛子！如來有光明，名：積集一切功德。
commentary::  ^813b6

初三句成就二種莊嚴：上一、福嚴，下二、慧嚴。
orig::  ^813b8

有光明，名：普照一切。
commentary::  ^813b10

普照事。
orig::  ^813b12

有光明，名：清淨自在照。
commentary::  ^813b14

照淨理次，三成三慧。
orig::  ^813b16

有光明名出大妙音〔至〕普解一切語言法令他歡喜。
commentary::  ^813b18

此二，成聞慧。
orig::  ^813b20

有光明，名：示現永斷一切疑自在境界。
commentary::  ^813b22

此一成思修，後四成四智。
orig::  ^813b24

有光明，名：無住智自在普照。
commentary::  ^813b26

大圓鏡智，無住普照故。
orig::  ^813b28

有光明，名：永斷一切戲論自在智。
commentary::  ^813b30

平等性智絕戲論故。
orig::  ^813b32

有光明，名：隨所應出妙音聲。
commentary::  ^813b34

妙觀察智隨應演故。
orig::  ^813b36

有光明，名：出清淨自在音，莊嚴國土成熟眾生。
commentary::  ^813b38

成所作智，嚴土化生。
△二、結數分齊。
orig::  ^813b40

佛子！如來一一毛孔放如是等千種光明。
commentary::  ^813b42

以日有千光，故結云千，實乃無數。
orig::  ^813b44

五百光明，普照下方。
commentary::  ^813b46

五倍自分行。
orig::  ^813b48

五百光明，普照上方。
commentary::  ^813c2

五位勝進行。
orig::  ^813c4

種種剎中，種種佛所，諸菩薩眾。
commentary::  ^813c6

△二、所益眾四：初、益菩薩。
orig::  ^813c8

其菩薩等見此光明〔至〕十地十智皆悉清淨。
commentary::  ^813c10

有二種益：上益圓機，頓證佛境；下益權機，令熟權趣實。
orig::  ^813c12

彼諸菩薩，先所成就，諸處諸地。
commentary::  ^813c16

處謂五眼等，地謂種性地。
orig::  ^813c18

見彼光明轉更清淨，一切善根皆悉成熟，趣一切智。
commentary::  ^813c20

△二益二乘
orig::  ^813c22

住二乘者，滅一切垢。
commentary::  ^813c24

△三益生盲
orig::  ^813c26

其餘一分生盲眾生〔至〕柔輭調伏堪修念智。
commentary::  ^813c28

△四、光益惡趣六：初、拔苦與樂。
orig::  ^813c30

地獄、餓鬼、畜生諸趣〔至〕命終皆生天上人間。
commentary::  ^813c32

△二、因起邪見。
orig::  ^813c34

佛子！彼諸眾生不覺不知〔至〕我是梵天、我是梵化。
commentary::  ^813c36

△三、慈音示正
orig::  ^813c38

是時如來住普自在三昧〔至〕皆是如來威神之力。
commentary::  ^813c40

△四、迴邪報恩。
orig::  ^813c42

彼諸眾生聞是語已〔至〕此諸眾生得淨眼故。
commentary::  ^813c44

△五、佛與授記。
orig::  ^813c46

如來與彼授阿耨多羅三藐三菩提記。
commentary::  ^813c48

△六、結光利益。
orig::  ^814a2

佛子！如來智日如是利益〔至〕令得善根具足成熟。
commentary::  ^814a4

此中諸益，多同隨好。
△三、結。
orig::  ^814a6

佛子！是為如來身第五相，諸菩薩摩訶薩應如是見。
commentary::  ^814a8

△第六、月光奇特喻。
喻佛圓迴等住身，謂等住三世無增減故。
文三：初喻。
orig::  ^814a10

復次，佛子！譬如月輪〔至〕無有分別、無有戲論。
commentary::  ^814a14

△二合
orig::  ^814a16

佛子！如來身月亦復如是〔至〕聲聞、獨覺、
學、無學眾。
commentary::  ^814a18

一、圓智映二乘。
orig::  ^814a20

隨其所宜，示現壽命脩短不同，而如來身無有增減。
commentary::  ^814a22

二、常身示延促
orig::  ^814a24

一切世界，淨心眾生，菩提器中，影無不現。
commentary::  ^814a26

三、由其機器所見有無。
菩提器者，堪受菩提之人，覩意生身。
若心海澄清，妄念都寂，則真見佛矣。
orig::  ^814a28

一切眾生有瞻對者〔至〕所作利益皆得究竟。
commentary::  ^814a32

四、所見無向背，初及後二皆圓迴義。
△三、結。
orig::  ^814a34

佛子！是為如來身第六相，諸菩薩摩訶薩應如是見。
commentary::  ^814a36

△七、梵王普現喻。
喻佛無心普應身，不分而徧。
文三：初、喻。
orig::  ^814a38

復次，佛子！譬如三千大千〔至〕亦不分身無種種身。
commentary::  ^814a42

△二合
orig::  ^814a44

佛子！諸佛如來亦復如是〔至〕亦不作念現若干身。
commentary::  ^814a46

△三、結。
orig::  ^814a48

佛子！是為如來身第七相，諸菩薩摩訶薩應如是見。
commentary::  ^814b2

△八、醫王延壽喻，喻佛窮盡後際身。
初喻二：初、彰其現德。
orig::  ^814b4

復次，佛子！譬如醫王〔至〕眾生見者病無不愈。
commentary::  ^814b8

△二、呪力持身
orig::  ^814b10

彼大醫王知命將#CB02534;
〔至〕凡所療治悉得除差。
commentary::  ^814b12

△二、合二：初、合現德。
orig::  ^814b14

佛子！如來、應、正等覺〔至〕鍊治法藥已得成就。
commentary::  ^814b16

合用藥，無不盡。
orig::  ^814b18

修學一切，方便善巧，大明呪力，皆到彼岸。
commentary::  ^814b20

合呪力為方便。
orig::  ^814b22

善能除滅，一切眾生，諸煩惱病。
commentary::  ^814b24

合見者病愈。
△二、合呪力持身
orig::  ^814b26

及住壽命經無量劫〔至〕諸煩惱病悉得消滅。
commentary::  ^814b28

前呪藥持住多劫故，略不重明藥呪能持。
△三、結。
orig::  ^814b30

佛子！是為如來身第八相，諸菩薩摩訶薩應如是見。
commentary::  ^814b32

△九、摩尼利物喻，喻佛嚴。
利益生身，雨寶離貧，即嚴剎故，各有體用。
文三：初、喻。
orig::  ^814b34

復次，佛子！譬如大海〔至〕令諸眾生離苦調適。
commentary::  ^814b38

△二合
orig::  ^814b40

佛子！諸如來身亦復如是〔至〕一切眾生作大佛事。
commentary::  ^814b42

△三、結。
orig::  ^814b44

佛子！是為如來身第九相，諸菩薩摩訶薩應如是見。
commentary::  ^814b46

△十、寶王滿願喻，喻佛相嚴滿願身。
文三：初、喻。
orig::  ^814b48

復次，佛子！譬如大海〔至〕非少福眾生所能得見。
commentary::  ^814c2

△二合二：初、正合。
orig::  ^814c4

如來身如意寶王亦復如是〔至〕悉令得見所願皆滿。
commentary::  ^814c6

△二、釋疑。
orig::  ^814c8

佛子！佛身非是少福眾生所能得見。
commentary::  ^814c10

初雖合喻，已是釋疑。
謂有疑云：若念皆見，今何不見？
是故經云：少福不見。
orig::  ^814c12

唯除如來，自在神力，所應調伏。
commentary::  ^814c16

次疑云：亦有貧下薄福之人何以得見？
故經釋云：除可調者。
orig::  ^814c18

若有眾生因見佛身〔至〕乃令得見如來身耳。
commentary::  ^814c22

△三、結。
orig::  ^814c24

佛子！是為如來身第十相，諸菩薩摩訶薩應如是見。
commentary::  ^814c26

△三、就法總結。
orig::  ^814c28

以其心無量徧十方故〔至〕莊嚴一一佛身故。
commentary::  ^814c30

十句次第結前十身，其有難者前已會釋。
△二、偈頌。有二十偈，次第頌前。
長行十喻，喻各二偈，皆前偈喻後偈。
法、合、喻各二偈。
orig::  ^814c32

爾時，普賢菩薩摩訶薩欲重明此義而說頌言： ^814c38

譬如虗空徧十方〔至〕非是善逝心棄捨。
commentary::  ^814c40

此下人第五十一經。
△三、出現語業長行，有三：初、標。
orig::  ^814c42

佛子！菩薩摩訶薩應云何知如來、應、正等覺音聲？
commentary::  ^814c44

△二、釋三：初、就法略說。
orig::  ^814c46

佛子！菩薩摩訶薩。
commentary::  ^814c48

昔人亦以初十入於中十為百，後十通前則為千數，此亦可通。
今更一解，後結則容通結中十，中十則別喻初十，但小不次耳。
今初略說圓音之義，略啟四門：一、敘昔；
二、辨違；三、會通；四、正釋。
前三非要廣在別章，但正釋文自含眾妙。
四、釋文者，文有十音以顯無盡，各上向標名，下句釋相。
orig::  ^815a2

應知如來音聲徧至，普徧無量諸音聲故。
commentary::  ^815a14

一、普徧者，即隨類音。
然有二義：一、約體廣，無聲不至，故云普徧無量音聲。
斯則人天等異，萬類齊聞，上云眾生隨類各得解。
二者、隨前一一之音，皆能獨徧，如目連不究其邊。
orig::  ^815a16

應知如來音聲，隨其心樂皆令歡喜，說法明了故。
commentary::  ^815a24

二、隨樂音，謂趣舉一一類音，能隨樂欲說種種法。
上經云：如來於一語言中，演說無邊契經海。
又云：佛以一妙音，周聞十方國，眾音悉具足，法雨皆充徧。
此文通證前之二義。
orig::  ^815a26

應知如來音聲，隨其信解皆令歡喜，心得清涼故。
commentary::  ^815a34

三、隨根解音，謂即上說中隨說一法，大小各聞，故云隨其信解。
故寶積云：佛以一音演說法，眾生各各隨所解。
orig::  ^815a36

應知如來音聲化不失時，所應聞者無不聞故。
commentary::  ^815a42

四、隨時音，謂即上大小之法，令聞不聞皆自在，故云不失時。
亦兼隨聞一法，欣憂不同。
寶積云：或有恐畏，或歡喜。
上四多約即體之用，是圓音義；後六多約即用之體，顯一音義。
orig::  ^815a44

應知如來音聲無生滅，如呼響故。
commentary::  ^815b4

五外隨緣，叩我無生滅。
orig::  ^815b6

應知如來音聲無主，修習一切業所起故。
commentary::  ^815b8

六、內集緣成，何有主宰？
orig::  ^815b10

應知如來音聲甚深，難可度量故。
commentary::  ^815b12

七、甚深者，欲言其一，則萬類殊應；欲言其異，則一體無生。
又欲言其一，隨一音中能具多音，故上文云：
一切眾生語言法，一言演說盡無餘。
欲言其異，即上多音唯宜聞一，故下喻云：
譬如天鼓發種種音，懈怠諸天唯聞無常學悟之音。
故甚深也。
orig::  ^815b14

應知如來音聲無，邪曲法界所生故。
commentary::  ^815b24

八，純稱法界。
orig::  ^815b26

應知如來音聲無，斷絕普入法界故。
commentary::  ^815b28

九，橫入無斷。
orig::  ^815b30

應知如來音聲無，變易至於究竟故。
commentary::  ^815b32

十、豎歸一極。此十圓融一味，是如來圓音。
是知或謂無聲，隨叩發響；或謂如來唯一直聲，
無宮商等異，皆大地之一塵耳。 ^815b34

△二、約喻廣說三：初、結前生後。
orig::  ^815b38

佛子！菩薩摩訶薩應知如來音聲。
commentary::  ^815b40

收上十聲，要不出三：約相則廣無量，約體則無主宰，約用則有顯示。
今並雙非，以顯中道。
orig::  ^815b42

非量。
commentary::  ^815b46

莫窮其邊，故非量。
orig::  ^815b48

非無量。
commentary::  ^815c2

隨機隨時，有聞不聞，故非無量。
orig::  ^815c4

非主。
commentary::  ^815c6

多緣集故非有主。
orig::  ^815c8

非無主。
commentary::  ^815c10

純一法界生，故非無主。
orig::  ^815c12

非示。
commentary::  ^815c14

當體無生，故無能示。
orig::  ^815c16

非無示。
commentary::  ^815c18

巧顯義理，故非無示。
更以四句明體用無礙，謂：一、以用從體，
由體無不在，故能令上十類皆徧一切。
非唯徧聲，亦徧一切。
時、處、眾生、如來、法界等，雖復於色等皆徧，恒不雜亂。
若不等徧，則音非圓。
若由等徧，失其音曲，則圓非音。
今不壞曲而等徧，不動徧而差韻，方成圓音。 ^815c20

二、以體從用。其一，一音皆具含真性。 ^815c30

三、用即體故，上十類聲皆不可得，唯第一義永離所執。
故法螺常震，妙音常寂，名寂靜音。
如空谷響，有而即虗。
若不即虗，非但失於一音，亦不能令圓融自在。
四、體即用故，寂而恒宣。
若天鼓無心而應一切，長風隨竅，萬吹不同。
若不徧同，非但失於能圓，亦非真一梵音。
隨緣自在，名為如來圓音、妙音，非是心識思量境界。 ^815c32

△三、徵釋所以。
orig::  ^815c44

何以故？
commentary::  ^815c46

徵意云：前言無量等，今何雙非？
△三、舉喻廣釋。其大意云：性相無礙，體用相即。
約法難顯，寄喻以明。
有十大喻，即為十段，段各有三。
今初，劫盡唱聲喻，喻前第六無主。
文中分三：初、喻。
orig::  ^815c48

佛子！譬如世界將欲壞時〔至〕法爾而出四種音聲。
commentary::  ^816a8

言法爾者，俱舍第二云：生無色界有二種因：
一者因力，謂由近習及數習故；二者業力，謂上界後報業果欲至故。
若生色界則有三因，謂加法爾力，但器壞時法爾有聲。
orig::  ^816a10

其四者何？一曰汝等當知〔至〕是為四。
commentary::  ^816a18

然四種音非是一時，初二火劫將壞欲界及初禪時，
三即水災壞二禪時，四即風災壞三禪時。
orig::  ^816a20

佛子！此諸音聲無主無作〔至〕諸善業力之所出生。
commentary::  ^816a24

四聲各別，故非無主；但從緣生，故非有主。
△二合
orig::  ^816a26

佛子！如來音聲亦復如是〔至〕而能利益無量眾生。
commentary::  ^816a28

明佛欲壞生死世間，亦有四聲說五乘法，
初一人天合上火災，後三三乘如次合前。 ^816a30

△三、結。
orig::  ^816a32

佛子！是為如來音聲第一相〔至〕應如是知。
commentary::  ^816a34

△二、響聲隨緣喻。
orig::  ^816a36

復次，佛子！譬如呼響〔至〕而能隨逐一切語言。
commentary::  ^816a38

喻上第五無生。
△次合
orig::  ^816a40

如來音聲亦復如是〔至〕無言無示不可宣說。
commentary::  ^816a42

△後結。
orig::  ^816a44

佛子！是為如來音聲第二相〔至〕應如是知。
commentary::  ^816a46

△三、天鼓開覺喻。
喻、合各三：初、能開覺。
orig::  ^816a48

復次，佛子！譬如諸天〔至〕墯諸惡趣後悔無及。
commentary::  ^816b2

喻第九無斷絕聲，徧入法界化無斷故。
△二、開覺益。
orig::  ^816b4

放逸諸天聞此音已〔至〕詣天王所求法行道。
commentary::  ^816b6

△三、結用歸體。
orig::  ^816b8

佛子！彼天鼓音無主無作〔至〕而能利益無量眾生。
commentary::  ^816b10

△二、合三：初、合能開覺。
orig::  ^816b12

當知如來亦復如是〔至〕出於無量妙法音聲。
commentary::  ^816b14

上總下別，別有十一聲，義分四節，而有二意：
一者、初二通五乘。
orig::  ^816b16

所謂無著聲、不放逸聲。
commentary::  ^816b20

次六，通三乘。
orig::  ^816b22

無常聲。苦聲。無我聲。
不淨聲。寂滅聲。涅槃聲。
commentary::  ^816b24

次一通於第一、第二乘。
orig::  ^816b26

無有量自然智聲。
commentary::  ^816b28

後二唯大乘。
orig::  ^816b30

不可壞菩薩行聲。
至一切處如來無功用智地聲。
commentary::  ^816b32

二者，初一節配人天，三節配三乘。
orig::  ^816b34

以此音聲，徧法界中，而開悟之。
commentary::  ^816b36

△二、合開覺益。
orig::  ^816b38

無數眾生聞是音已〔至〕或習菩薩無上大乘。
commentary::  ^816b40

△三、合結用歸體。
orig::  ^816b42

而如來音，不住方所，無有言說。
commentary::  ^816b44

由不住方等，故上能普徧。
是以莊嚴論云：若佛音聲是有法非非法者，不能徧至十方。
反此故能。 ^816b46

△三、結。
orig::  ^816b48

佛子！是為如來音聲第三相〔至〕應如是知。
commentary::  ^816c4

△四、天女妙聲喻
orig::  ^816c6

復次，佛子！譬如自在天王〔至〕出於如是無量音聲。
commentary::  ^816c8

喻上第三隨信解聲，多音隨樂故。
△次合
orig::  ^816c10

當知如來亦復如是〔至〕皆悉徧至悉令得解。
commentary::  ^816c12

△後結。
orig::  ^816c14

佛子！是為如來音聲第四相〔至〕應如是知。
commentary::  ^816c16

△五、梵聲及眾喻。
orig::  ^816c18

復次，佛子！譬如大梵天王〔至〕大梵天王獨與我語。
commentary::  ^816c20

喻化不失時，熟者必聞，即以根熟為所化眾。
△次合
orig::  ^816c22

如來妙音亦復如是〔至〕而能成就一切事業。
commentary::  ^816c24

△後結。
orig::  ^816c26

是為如來音聲第五相，諸菩薩摩訶薩應如是知。
commentary::  ^816c28

△六、眾水一味喻。
orig::  ^816c30

復次，佛子！譬如眾水〔至〕水無念慮亦無分別。
commentary::  ^816c32

喻無邪曲聲從法界生，一體性故。
△次合
orig::  ^816c34

如來言音亦復如是〔至〕而無念慮亦無分別。
commentary::  ^816c36

△後結。
orig::  ^816c38

佛子！是為如來音聲第六相〔至〕應如是知。
commentary::  ^816c40

△七、降雨滋榮喻。
orig::  ^816c42

復次，佛子！譬如阿那婆達多〔至〕而能種種饒益眾生。
commentary::  ^816c44

喻歡喜聲稱根增長故。
△次合
orig::  ^816c46

佛子！如來、應、正等覺〔至〕而能饒益一切眾生。
commentary::  ^816c48

離佛無聲，不從外來；離機無聲，不從內出。
△後結。
orig::  ^817a2

是為如來音聲第七相，諸菩薩摩訶薩應如是知。
commentary::  ^817a4

△八、漸降成熟喻
orig::  ^817a6

復次，佛子！譬如摩那斯龍王〔至〕降微細雨普潤大地。
commentary::  ^817a8

喻無變聲，以皆至究竟故。
上先照高山，以顯頓圓。
此先小益，即是漸圓。 ^817a10

△次合
orig::  ^817a12

佛子！如來、應、正等覺亦復如是，將降法雨。
commentary::  ^817a14

思欲說一乘法也。
orig::  ^817a16

未便即降。
commentary::  ^817a18

恐破法墯惡道故。
orig::  ^817a20

先興法雲：
commentary::  ^817a22

是說方便。方便含實，如雲含水。
orig::  ^817a24

成熟眾生為欲令其〔至〕一切智智無上法昧。
commentary::  ^817a26

△後結。
orig::  ^817a28

佛子！是為如來音聲第八相〔至〕應知是如。
commentary::  ^817a30

△九、降霔難思喻。
orig::  ^817a32

復次，佛子！譬如海中有大龍王〔至〕百千無量差別。
commentary::  ^817a34

喻上甚深聲雖多差別，皆於甚深法界之所流故。 ^817a36

△次合
orig::  ^817a38

如來、應、正等覺亦復如是〔至〕出種種言皆令歡喜。
commentary::  ^817a40

△後結。
orig::  ^817a42

佛子！是為如來音聲第九相〔至〕應如是知。
大方廣佛華嚴經疏卷第八十一
 ^817a44
