建中靖國續燈錄卷第二十九　　　
〔宋磻〕
collector:: 東京法雲禪寺住持傳法佛國禪師〔臣〕惟白集
other:: 
# 偈頌門
偈頌門
other:: 
## 蔣山法泉佛惠禪師
蔣山法泉佛惠禪師〔三十四首〕
other:: 
### 釋迦牟尼佛
釋迦牟尼佛
四顧無人法不傳。
鹿園鶴樹兩茫然。
朝朝大士生浮世。
處處明星現碧天。 ^815a21

迦葉捧衣眉已皺。
金棺將火足猶懸。
誰知摩竭當年事。
落日雙林噪暮蟬。
other:: 
### 一祖大迦葉尊者
一祖大迦葉尊者 ^815a23

曾把珠金結淨因。
九十一劫異常身。
涅槃會上仙陀客。
糞掃衣中無事人。 ^815a29

妙舞憑誰知此意。
綠巖孤坐自移春。
世尊無說聲聞處。
千古金園躍瑞麟。
other:: 
### 二祖阿難尊者
二祖阿難尊者 ^815a31

娑羅林下涅槃門。
獨授金襴眾處尊。
寶蓋摧時先有約。
剎竿倒處舊無根。
羣仙請證離山麓。
二主哀號露血痕。
誰謂真身已圓寂。
常河風急浪華奔。
other:: 
### 三祖商那和修尊者
三祖商那和修尊者 ^815a37

非法非心會得麼。
六年身後出娑婆。
先生受記青林在。
弟子投機白髮多。 ^815a45

胎久膺香草服瑞。
梵宮高占火龍窠。
方今徒與還憍慢。
好向南山更一過。
other:: 
### 四祖優波毱多尊者
四祖優波毱多尊者 ^815a47

化行無間復無親。
攝彼唯將定力熏。
籌室晚拋逢的子。
花鬘重献怖魔軍。 ^815b6

不依佛法非常道。
若著身心未出群。
付却本來無底物。
舊山歸去臥閑雲。
other:: 
### 五祖提多迦尊者
五祖提多迦尊者 ^815b8

摩迦當夕誕神軀。
異夢曾將昔讖符。
杲日升騰開黑暗。
王泉噴涌救焦枯。 ^815b14

八千修習因非正。
六劫分攜事豈虗。
今日班茶山頂上。
牛車鶴駕盡同途。
other:: 
### 六祖彌遮迦尊者
六祖彌遮迦尊者 ^815b16

勤求祖裔惜年光。
雉堞金雲熠熠翔。
觸負淨時猶旅舍。
識非我處近家鄉。 ^815b22

傳燈預記百年後。
舊姓纔呼遠事彰。
從此五天不歸去。
火中遊戲類金剛。
other:: 
### 七祖婆須密尊者
七祖婆須密尊者 ^815b24

汗衣糲食恣遊行。
甘露常擎一點清。
強謂傳心心豈有。
欲求論義義難成。 ^815b30

慈緣現相雲無著。
陋巷狂歌月自明。
翻憶山中來客少。
一壺春酒為誰傾。
other:: 
### 八祖佛陀難提尊者
八祖佛陀難提尊者 ^815b32

頂珠高聳自欣然。
滿寺清風壯祖垣。
接引勞生春力重。
對詶雄辯海濤翻。 ^815b38

喻徒無說知真器。
向己求心賴至言。
老老門生人不識。
白光盡處笑騰軒。
other:: 
### 九祖伏#CB00501;蜜多尊者
九祖伏#CB00501;蜜多尊者 ^815b40

閔却年光半百春。
可憐嫌富不嫌貧。
祖佛非道求何道。
父母不親誰更親。 ^815b46

七步豈勞蓮捧足。
無言須信鑑生慶。
禪門自古牢關鑰。
漏洩家風是此人。
other:: 
### 十祖脇尊者
十祖脇尊者 ^815b48

身非凡器預聞仙。
獨號難生豈偶然。
苦海浪停全象在。
昏衢光散一珠圓。 ^815c6

言宣非佛幽人悟。
地變黃金大法傳。
脇席遺風千古在。
今人多向日高眠。
other:: 
### 十一祖富那夜奢尊者
十一祖富那夜奢尊者 ^815c8

莫訝從前得法悕。
寥寥玄路絕離微。
悟迷不有晦明盡。
隱顯元無一二非。 ^815c14

問佛不知非別道。
還家無住是真歸。
徒言弟子縱橫辯。
木義纔標盡息機。
other:: 
### 十二祖馬鳴尊者
十二祖馬鳴尊者 ^815c16

功成高度死生流。
有作無為已共修。
極物形分群馬戀。
歸雲路斷小蟲憂。 ^815c22

金龍過雨危山動。
性海無風駭浪休。
唯有日輪垂滅相。
至今猶掛亂峯頭。
other:: 
### 十三祖迦毗摩羅尊者
十三祖迦毗摩羅尊者 ^815c24

遣文不許王宮住。
掛錫還忻石窟深。
寒岫孤征雲撲撲。
毒龍將近樹森森。 ^815c30

寧知枉足相逢地。
便是拈華付囑心。
老蟒何期千載後。
塵緣脫盡震雷音。
other:: 
### 十四祖龍樹尊者
十四祖龍樹尊者 ^815c32

悲深曾解髻中珠。
我慢先摧福業徒。
但得死生常了了。
都來聲色盡如如。 ^815c38

幻師已類春氷散。
佛性還同海月孤。
欲識涅槃無住相。
大千沙界一毗盧。
other:: 
### 十五祖迦那提婆尊者
十五祖迦那提婆尊者 ^815c40

休言無路出樊籠。
迷即山河悟即空。
報施園林生木耳。
投機天地共針鋒。 ^815c46

八光盡處漚歸海。
異論興時雪灑松。
巴弗城邊人去後。
赤幡依舊起清風。
other:: 
### 十六祖羅睺羅多尊者
十六祖羅睺羅多尊者 ^815c48

運應千年豈謬悠。
光連五佛助勒求。
井金鍛去絕纖鑛。
河水乘來徹上流。 ^816a6

無我為師明了義。
擎盂分坐示同修。
門人不信曾三果。
香飯空持過幾州。
other:: 
### 十七祖僧伽難提尊者
十七祖僧伽難提尊者 ^816a8

生已能言少悟空。
肯將寶位苦羈籠。
不知祖域當傳道。
謾把禪多擯出宮。 ^816a14

悲世幾憐紅日落。
開懷因望白雲重。
從來嗣法人難得。
何惜#CB06078;笻過一峯。
other:: 
### 十八祖伽耶舍多尊者
十八祖伽耶舍多尊者 ^816a16

七日經胎即誕神。
肌膚淨照雪山春。
月氏已悟千年事。
童子何驚百歲身。
聽去風鈴非別物。
#CB06078;來寶鑑自無塵。
區區曾入寬閑舍。
喚出三天舊主人。
other:: 
### 十九祖鳩摩羅多尊者
十九祖鳩摩羅多尊者 ^816a22

路在諸天孰可攀。
祇緣悲重入塵寰。
一靈寂寂死生外。
三界悠悠夢幻間。 ^816a30

容易豈教忘妙偈。
慇懃更為倒疑山。
重門自昔敲門後。
直至如今不著關。
other:: 
### 二十祖闍夜多尊者
二十祖闍夜多尊者 ^816a32

垂手因傷失道真。
象王縱步有誰憐。
祇將言下無生義。
喚起林間長坐人。 ^816a38

至道不求非散亂。
急茲將斷為悲辛。
當時不覿羅城會。
勤苦徒勞數劫塵。
other:: 
### 二十一祖婆修槃頭尊者
二十一祖婆修槃頭尊者 ^816a40

念昔拳拳扣德音。
幻泡無礙旨還深。
雙珠夢去忘明晦。
一法傳來非古今。 ^816a46

失果寧知月淨記。
在胎因得眾賢欽。
臨行蹈破虗空處。
不是男兒豈易尋。
other:: 
### 二十二祖摩拏羅尊者
二十二祖摩拏羅尊者 ^816a48

愚智甞因辯塔分。
出塵岐路感時君。
施檀引喻人多劫。
聽偈飛鳴鶴一群。 ^816b6

性#CB04474;〔呼潰切〕山河但窅窅。
心生毫芥盡紛紛。
誰知異域香焚日。
曾把青烟破白雲。
other:: 
### 二十三祖鶴勒那尊者
二十三祖鶴勒那尊者 ^816b8

鄉落皆呼聖子賢。
摧頹廟貌未童年。
罹憂虹貫乾坤外。
問法人歸日月邊。 ^816b14

無我無為非是道。
有功有作未忘筌。
身分舍利重來後。
奇特還如火裏蓮。
other:: 
### 二十四祖師子尊者
二十四祖師子尊者 ^816b16

即心知見絕消詳。
五眾何人敢校量。
童子有緣驚展手。
嚫珠無纇惜潛光。 ^816b22

蘊空已得身如幻。
臂斷徒誇劒似霜。
光首何須憂法墜。
窣堵波上有斜陽。
other:: 
### 二十五祖婆舍斯多尊者
二十五祖婆舍斯多尊者 ^816b24

道塗多難意潛宣。
無我先摧印帝前。
神劒夢符應網斷。
祖衣焚驗法幢堅。 ^816b30

食來毒藥曾無著。
諫去因人亦可憐。
三昧火中何處有。
一輪明月在青天。
other:: 
### 二十六祖不如蜜多尊者
二十六祖不如蜜多尊者 ^816b32

祖堂冥合繼清芬。
儲貳摧邪駭眾聞。
長爪豈能為巨蠧。
化山空欲礙高雲。 ^816b38

東王超悟終何得。
聖嗣重歸豈易群。
付囑強名心地藏。
更無頭尾可呈君。
other:: 
### 二十七祖般若多羅尊者
二十七祖般若多羅尊者 ^816b40

應變乘時善舉揚。
問珠求裔旨何長。
三春果滿菩提樹。
一夜華開世界香。
但切傳燈悲物化。
寧憂仙水走年光。
翻嗟未見蜜多日。
幾度行吟效建狂。
other:: 
### 二十八祖菩提達磨大師
二十八祖菩提達磨大師 ^816b46

運智隨緣肯自安。
遊梁涉魏幾何般。
穿雲錫掛草堂靜。
為法人忘雪夜寒。 ^816c6

開葉開華皆不實。
得皮得髓謾多端。
空留隻履嵩陽寺。
後代兒孫著脚難。
other:: 
### 二十九祖慧可禪師
二十九祖慧可禪師 ^816c8

峯前孤坐眼慵開。
佛祖非遙偶自諧。
頂骨換來山忽聳。
風痾懺去露先摧。
潛興訕謗真堪惜。
晚過屠沽更莫猜。
回首鄴都城下路。
春風無限長蒼笞。
other:: 
### 三十祖僧璨禪師
三十祖僧璨禪師 ^816c14

甞因吾道苦陵遲。
十載藏珠臥翠微。
華地無生聊密付。
法門求解使知非。 ^816c22

羅浮海近凭欄久。
山谷雲深振錫歸。
名氏不言休更問。
手攜席帽舊麻衣。
other:: 
### 三十一祖道信禪師
三十一祖道信禪師 ^816c24

勤苦遺風邁昔賢。
沙彌聞法尚髫年。
重城解盜神兵至。
古路求人佛性圓。 ^816c30

白氣已膺分派後。
紫雲猶記破頭邊。
墖開真相堂堂處。
留與禪家萬古傳。
other:: 
### 三十二祖弘忍禪師
三十二祖弘忍禪師 ^816c32

誰言相闕紫金身。
盡性高談絕四隣。
聖果高推僧上座。
衣盂自與嶺南人。 ^816c38

三更已付何曾付。
七百相親豈易親。
堪嘆當年奔逐者。
至今猶拂鏡臺塵。
other:: 
### 三十三祖慧能禪師
三十三祖慧能禪師 ^816c40

今古曹谿一派寒。
師來因為起波瀾。
攜囊庾嶺人空逐。
負石黃梅眾識難。 ^816c46

頓悟心田華馥郁。
欲歸鄉社葉凋殘。
風幡辨的真猷在。
試向剎竿頭上看。
other:: 
## 越州天衣義懷禪師
越州天衣義懷禪師〔三首〕
other:: 
### 投機
投機 ^816c48

一二三四五六七。
萬仞峯前獨足立。
驪龍頷下奪明珠。
一言勘破維摩詰。
other:: 
### 色空
色空 ^817a8

色空空色色空空。
閡却潼關路不通。
劫火洞然毫末盡。
青山依舊白雲中。 ^817a14

東西南北。十萬八千。
空生罔措。火裏生蓮。
other:: 
## 東京淨因淨照臻福師
東京淨因淨照臻福師〔十五首〕
other:: 
### 百丈再參
百丈再參 ^817a18

一喝分明守死#CB01926;。
青天赫日起風雷。
傍人撫掌呵呵笑。
唯有知音吐舌來。
other:: 
### 百丈卷席
百丈卷席 ^817a24

高登猊座已圓成。
大智仙陀卷便行。
師子嚬呻猶似可。
象王回首更堪驚。
other:: 
### 外道問佛
外道問佛 ^817a30

特地慇懃問有無。
因風應不費工夫。
迷雲縱得開令入。
未免區區在半途。
other:: 
### 靈雲悟桃華
靈雲悟桃華 ^817a36

春暖桃花帶露開。
靈雲一見悟靈臺。
玄沙諦當傳千古。
誰解雌黃息眾猜。
other:: 
### 趙州勘婆
趙州勘婆 ^817a42

趙州勘破老婆禪。
語脉分明在目前。
近日五湖參學者。
剛於岐路走如煙。
other:: 
### 不見一法是大過患
不見一法是大過患 ^817a48

不見一法是過患。
雨餘郊野雲收漢。
中秋午夜月輪高。
幾處人登樓上看。
other:: 
### 不見一法即如來
不見一法即如來 ^817b6

不見一法即如來。
南有天台北五臺。
江上雪消春已暖。
岩華凌曉露中開。
other:: 
### 百丈野狐
百丈野狐 ^817b12

問來答去盡因緣。
流落寰區數百年。
自古自今諸衲子。
一人傳了一人傳。
other:: 
### 四賓主
四賓主 ^817b18

賓中賓。寥寥度日好愁人。
捨父佗方空役役。
平生受盡苦兼辛。 ^817b24

賓中主。擕笻入市無儔侶。
縱然覿面便相呈。
爭奈自家不能覩。 ^817b28

主中賓。權掛垢衣混俗塵。
頭頭應接殊無倦。
悲智雙嚴最上人。 ^817b32

主中主。獨坐巍巍金殿宇。
五湖四海樂昇平。
處處修文盡偃武。
other:: 
### 因僧請益三訣以示之
因僧請益三訣以示之 ^817b36

第一訣。衲僧猶未瞥。
更擬問如何。棒頭須見血。 ^817b42

第二訣。南北行人絕。
非但迦葉兄。文殊也結舌。 ^817b44

第三訣。祖令隨機設。
臘月嶺頭梅。滿枝香吐雪。
other:: 
## 舒州浮山法遠圓鑑禪師
舒州浮山法遠圓鑑禪師〔一首〕
other:: 
### 禪將交鋒歌
禪將交鋒歌 ^817b46

禪將交鋒看作家。
還同敬德遇金牙。
機鋒迅速人難辨。
縱橫擒縱智徒誇。 ^817c4

善藏鋒。巧回互。把斷要津誰敢指。
香象咆哮海嶽摧。
師子嚬呻凡聖懼。 ^817c6

或探竿。或把火。照耀乾坤驗作者。
擬議之時賓主分。
閃電之間換甲馬。 ^817c8

勢如龍。健如虎。左旋右轉奪旗鼓。
臨機照破鐵門關。
決烈衝開金鎖戶。 ^817c12

文彩彰。風骨露。設使全提未為據。
撒星佩印落荒郊。
點的囓鏃涉西土。 ^817c14

看作家。終不悞。任是鋩刀解遮護。
吹毛晃耀七星分。
金鏡光霞八方顧。 ^817c16

影草中。藏部隊。帀地風雲迷向背。
單刀透出萬機前。
雙明送入千峯會。 ^817c20

載趨蹌。重管帶。疋馬單槍呈作解。
雖然帶甲上橋來。
早被定唐批急褰。 ^817c22

按鏌鎁。全舉令。照用同時誰敢並。
忿怒那吒失却威。
騫#CB00501;佉羅口目瞪。 ^817c24

立股肱。贊元首。解定乾坤平萬有。
#CB15148;皷連搥兩陣收。
拍馬將軍唱好手。
other:: 
## 福州地藏顯端禪師
福州地藏顯端禪師〔十首〕
other:: 
### 玄唱
玄唱 ^817c28

地藏一琴。誰是知音。
岩松百尺。瀑布千尋。
是何之琴。虎嘯龍吟。 ^817c36

地藏一箭。本非磨鍊。
射徧十方。群魔膽戰。
是何之箭。風和柳綻。 ^817c40

地藏一句。禪徒罔措。
不墮聖凡。豈沉迷悟。
是何之句。清平過渡。 ^817c44

地藏一訣。隨宜施設。
擬問如何。頭破額裂。
是何之訣。春寒秋熱。 ^817c48

地藏一道。經行坐臥。
有意難尋。無心易到。
是何之道。松風浩浩。 ^818a4

地藏一拂。打祖打佛。
暑往寒來。天晴日出。
是何之拂。蕭何定律。 ^818a8

地藏一錫。敲空擊色。
勦絕三賢。屏除六賊。
是何之錫。曲不藏直。 ^818a12

地藏一機。細雨霏霏。
揚眉瞬目。涉水拖泥。
是何之機。禮別尊卑。 ^818a16

地藏一山。峻不可攀。
華浮水淥。石鎻苔斑。
是何之山。形直影端。 ^818a20

地藏一水。清冷甘美。
汪洋大千。魚龍任止。
是何之水。許由洗耳。
other:: 
## 東京法雲法秀圓通禪師
東京法雲法秀圓通禪師〔六首〕
other:: 
### 祖意
祖意 ^818a24

涉嶺登山得得來。
少林不意口難開。
任是虗空須喫棒。
當鋒誰敢振雲雷。 ^818a32

凜凜清風何處來。
誰云枯樹却華開。
岩松自有凌雲勢。
不藉陽春二月雷。
other:: 
### 幻身
幻身 ^818a36

千頭百頭祇一頭。
天生肌體飽脂膏。
眠雲臥水人休覓。
不在貧家與富豪。 ^818a42

幻本元真不用逃。
順緣水草育脂膏。
六凡四聖皆同體。
頭角何須競富豪。
other:: 
### 心印
心印 ^818a46

祖祖從來不識心。
森羅萬象此中沉。
崑崙鼻孔長三尺。
南海波斯莫亂斟。 ^818b4

成塊成團亘古今。
五湖四海盡浮沉。
鐵牛鎻斷黃河水。
聽審之流莫亂斟。
other:: 
## 江寧府蔣山贊元覺海禪師
江寧府蔣山贊元覺海禪師〔三首〕
other:: 
### 三要
三要 ^818b8

第一要。當鋒誰敢道。
千聖一時興。那能窮此妙。 ^818b16

第二要。明鏡當臺照。
胡漢盡皆沉。透匣青蛇斗。 ^818b18

第三要。須知遮一竅。
進步問如何。拊掌呵呵笑。
other:: 
## 東京法雲善本大通禪師
東京法雲善本大通禪師〔五首〕
other:: 
### 述旨
述旨 ^818b20

學道道無得。修心心本空。
本空無得處。勿謂出樊籠。 ^818b26

言中無異路。妙旨若為尋。
海底紅塵起。山頭白浪深。 ^818b28

佛魔不到處。今古有誰知。
霧卷千峯出。雲収片月移。 ^818b30

掣電機輪轉。當風不立塵。
欲尋言下旨。一箭過西秦。 ^818b32

不是無言說。言多轉見猜。
九年雖兀坐。聲震五天雷。
other:: 
## 南岳谷泉大道禪師
南岳谷泉大道禪師〔八首〕
other:: 
### 大道歌
大道歌 ^818b34

狂僧性本落魄。到處隨緣棲泊。
都來些子行裝。棹下誰能管著。 ^818b40

曲竹杖。凹木杓。獨行獨坐還獨酌。
時人不會狂僧意。
將謂狂僧虗造作。 ^818b42

布直裰。紙衲帔。破綻誰能管得伊。
禪客相逢皆哂笑。
律師遇著大不喜。 ^818b44

迎風坐。向日睡。也勝時人蓋錦被。
騰騰兀兀且延時。
落落魄魄長如醉。 ^818b46

面懶洗。頭懶剃。行住更無些濟濟。
不但千峰與萬峰。
恣意縱橫去還止。 ^818c2

或婬妨。或酒肆。拍手高歌更無慮。
人人咄罵遮狂顛。
莫怪顛狂祇如是。
遊方廣。入聖寺。半千小兒皆罔措。
祇解觀空臥白雲。
爭似狂僧豁神思。 ^818c4

時人更問有也無。
低頭拈箇山棗子。 ^818c10

頌曰。 ^818c12

落落魄魄。居山居郭。
莾莾鹵鹵。是今是古。
拍手大奇。顏回彭祖。
other:: 
### 落魄歌
落魄歌 ^818c14

狂僧性且無拘束。
落魄縱橫隨處宿。
有時狂歌歌一場。
驀地起來舞一曲。 ^818c20

禪子云。甚奇特。到了依前六十六。
阿呵呵。為君述。豐干老漢騎虎出。 ^818c22

路逢拾得笑咍咍。
却被寒山咄咄咄。
other:: 
### 巴鼻頌
巴鼻頌〔六首〕 ^818c24

禪師巴鼻。有利無利。
碧岳崔嵬。龍行虎勢。 ^818c30

衲僧巴鼻。坐具尺二。
休問短長。風高雲起。 ^818c32

座主巴鼻。懸河無滯。
地涌金蓮。手擎如意。 ^818c34

大道巴鼻。問著瞌瞌。
背負葫蘆。狂歌遊戲。 ^818c36

山童巴鼻。煑茶鼎沸。
客問如何。遠來不易。 ^818c38

散聖巴鼻。逢場作戲。
東涌西沒。南州北地。
other:: 
## 東京智海本逸正覺禪師祖室聯芳
東京智海本逸正覺禪師祖室聯芳〔十二首〕
other:: 
### 雞峰至曹谿
雞峰至曹谿 ^818c40

吾道提綱者。東西三十三。
別傳一句子。突出少人諳。
other:: 
### 靖居思
靖居思 ^818c46

吾道提綱者。廬陵米價奇。
年年田大熟。行市莫嫌遲。
other:: 
### 石頭遷
石頭遷 ^819a2

吾道提綱者。衡山踞石頭。
光陰莫虗度。恩大固難醻。
other:: 
### 天皇悟
天皇悟 ^819a6

吾道提綱者。天皇廕子孫。
一枚餬餅子。千載耀吾門。
other:: 
### 龍潭信
龍潭信 ^819a10

吾道提綱者。師資會遇難。
龍潭滅燭夜。德嶠髑髏乾。
other:: 
### 德山鑑
德山鑑 ^819a14

吾道提綱者。常思古德山。
一尋鉄作棒。坐斷武陵關。
other:: 
### 雪峯存
雪峯存 ^819a18

吾道提綱者。難忘是雪峰。
望州烏石嶺。無處不相逢。
other:: 
### 雲門偃
雲門偃 ^819a22

吾道提綱者。無私是至談。
充齋餬餅子。佛祖未相諳。
other:: 
### 雙泉郁
雙泉郁 ^819a26

吾道提綱者。韶陽好子孫。
雙泉分一派。亹亹出雲門。
other:: 
### 德山遠
德山遠 ^819a30

吾道提綱者。鐵門路嶮#CB06595;。
少林人過後。南北自多岐。
other:: 
### 開先暹
開先暹 ^819a34

吾道提綱者。開先古佛先。
宗風誰的嗣。一月在長天。
other:: 
### 總頌
總頌 ^819a38

吾道正提綱。令行誰敢當。
龍泉橫智海。三尺刃如霜。
other:: 
## 潭州道林智本禪師
潭州道林智本禪師〔一首〕
other:: 
### 快活歌
快活歌 ^819a42

山僧山裡得優游。
衲衣缾鉢外無求。
閑來縱步時迷經。
倦即和雲倚石頭。 ^819a48

快活歌。歌快活。松韵蕭蕭泉聒聒。
野花芳草不知名。
岩上落花紅一抹。 ^819b2

任疎慵。忘禮節。時就潺湲弄明月。
箇中消息若為傳。
回頭笑共青山說。
other:: 
## 潭州石霜楚圓慈明禪師
潭州石霜楚圓慈明禪師〔六首〕
other:: 
### 三訣
三訣 ^819b4

第一訣。大地山河泄。
維摩纔點頭。文殊便饒舌。 ^819b12

第二訣。展拓著時節。
語默豈相干。夜半秋天月。 ^819b14

第三訣。山遠路難涉。
陸地弄舟船。眼中挑日月。
other:: 
### 三句
三句 ^819b16

第一句。天上他方皆罔措。
俱輪顛倒論多端。
巍巍未到尼拘樹。 ^819b20

第二句。臨濟德山涉路布。
未過新羅棒便揮。
達者途中亂指注。 ^819b24

第三句。維摩示疾文殊去。
對談一默震乾坤。
直至而今作笑具。
other:: 
## 蘄州白雲山廣教景雲禪師
蘄州白雲山廣教景雲禪師〔二首〕
other:: 
### 曹洞玄旨
曹洞玄旨 ^819b28

然燈那畔祖師行。
信是無功道自呈。
石女拈華千界動。
木童汲水萬波傾。 ^819b36

金田有樹雲生葉。
玉洞無燈日照明。
善化羣機偏得妙。
龜毛拂子掌中擎。 ^819b38

閑將芥子納三千。
古聖神通任自然。
每使牧童來座畔。
時教石女去岩前。 ^819b42

玉輪輾破#CB07713;瑚殿。
金杖敲開碼碯船。
曹洞家風誰得旨。
青山脚下向陽眠。
other:: 
## 北禪慧雲昇禪師
北禪慧雲昇禪師〔八首〕 ^819b44

嘉禾一竅。把定三要。
臨濟德山。呵呵大笑。
是何之竅。雲生嶽嶠。 ^819c2

嘉禾一宗。萬象該通。
釋迦慈氏。齊立下風。
是何之宗。黃昏打鐘。 ^819c6

嘉禾一言。千聖共傳。
不存意思。切忌聲前。
是何之言。天晴道乾。 ^819c10

嘉禾一路。行人無數。
踏着超然。西天此土。
是何之路。 #CB05418;州麻布。 ^819c14

嘉禾一脉。休問寬窄。
地獄天堂。絲毫不隔。
是何之脉。青黃赤白。 ^819c18

嘉禾一曲。五音具足。
格調難陳。知音共續。
是何之曲。二八十六。 ^819c22

嘉禾一門。凡聖齊奔。
雖無關鎻。包褁乾坤。
是何之門。水出崑崙。 ^819c26

嘉禾一印。大千普振。
舉措施為。且無鄙悋。
是何之印。誰敢通信。
other:: 
## 洪州龍安山兜卛從悅禪師
洪州龍安山兜卛從悅禪師〔六首〕
other:: 
### 歸根
歸根 ^819c30

笑把寒山手。相將過野橋。
水邊同坐石。林下各攀條。 ^819c38

日到天心盛。雲歸谷口消。
寥寥人界外。何處不逍遙。
other:: 
### 得旨
得旨 ^819c40

寓跡千峰裡。閑心絕萬緣。
短笻橫膝坐。塊石枕頭眠。 ^819c44

就火烹新茗。臨溪汲冷泉。
幽林華又發。渾不計流年。
other:: 
### 冥契
冥契 ^819c46

寂寂浮埃外。溪山相稱深。
水流元有勢。雲萃本無心。 ^820a2

翠鳥溪邊立。青猨洞口吟。
倚笻回望處。紅葉下霜林。
other:: 
### 寂照
寂照 ^820a4

二六時中事。何甞不一如。
雲收青漢迥。月落碧潭虗。
崔瀑聲無盡。春山翠有餘。
誰能忘世累。向此樂閑居。
other:: 
### 應機
應機 ^820a8

高著何曾筭。誰為歒手人。
神仙看有分。黑白鬪無因。 ^820a14

緊向當頭捺。寬從四角伸。
若於盤上覓。猶未出常倫。
other:: 
### 設變
設變 ^820a16

握土成金法。非因巧口傳。
水中元有火。妙外更無玄。 ^820a20

海上遊三島。松間會八仙。
幾回明月夜。長嘯亂峰前。
other:: 
## 廬山萬杉紹慈禪師
廬山萬杉紹慈禪師〔六首〕
other:: 
### 通玄頌
通玄頌 ^820a22

祖意無方莫問西。
曠然那許定交知。
更來石火光中覓。
燎却當門一聚眉。 ^820a28

至理無私不用猜。
豈從天竺付將來。
塵中有路君須辨。
頂上金剛鉄眼開。 ^820a32

靈苗無影勿云高。
尋葉尋枝轉更勞。
若蹈箇中根蒂穩。
大千沙界一絲毫。 ^820a36

法戰從來兩不傷。
應機隨順入彊場。
金刀纔舉魔軍伏。
統得群原共一鄉。 ^820a40

大道淵玄絕謂稱。
暫將譬喻一提評。
君看枝上紅桃子。
顆顆元來祇混成。 ^820a44

透出玄關遮不得。
却來深處泛漁船。
竿頭不掛多般餌。
接得盲龜是有緣。
other:: 
## 廬州興化仁岳禪師
廬州興化仁岳禪師〔十首〕
other:: 
### 深岩藏白額
深岩藏白額 ^820a48

白額從來出獸群。
且藏威勢向崑崙。
夜深嘯對岩前月。
無限風光清膽魂。
other:: 
### 五天銀燭煇
五天銀燭煇 ^820b8

銀燭舒光#CB08504;熾然。
五天交照一何鮮。
明月透映未為妙。
轉却輝華始透玄。
other:: 
### 金針去復來
金針去復來 ^820b14

密用金針不出頭。
往來無問若還流。
繡衣不假虗玄手。
爭得條條線路周。
other:: 
### 妙談不干舌
妙談不干舌 ^820b20

口口稱揚舌本無。
無中演妙作明謨。
君臣唱和通玄旨。
天下同歸絕異途。
other:: 
### 秦宮映膽煇
秦宮映膽煇 ^820b26

圓明照膽徹心寒。
好醜纔分足異端。
碧眼臨臺須撲破。
免他光境兩俱完。
other:: 
### 鐵鋸吹三臺
鐵鋸吹三臺 ^820b32

萬象森羅本祖心。
頭頭無不演圓音。
#CB00601;齖鋸下三臺唱。
絲竹笙簧和此吟。
other:: 
### 死蛇驚出草
死蛇驚出草 ^820b38

荒草深藏不記時。
一朝新活動聞知。
吐無噴霧仍收卷。
那叱南山鼈鼻兒。
other:: 
### 錦帳無夜衾
錦帳無夜衾 ^820b44

明月堂前錦帳垂。
無衾覆蓋有誰知。
撥開合縫華光裏。
全露非因造化為。
other:: 
### 解針枯骨吟
解針枯骨吟 ^820c2

垢衣披掛入#CB04635;中。
應病施方助道風。
枯骨一吟音韵發。
聲聲無處不圓通。
other:: 
### 袖裏青蛇吼
袖裏青蛇吼 ^820c8

袖裏青蛇本自藏。
偶然哮吼揭真常。
門前驚散三千客。
那有莊生恃己長。
other:: 
## 饒州薦福承古禪師
饒州薦福承古禪師〔一首〕
other:: 
### 知見謠
知見謠 ^820c14

莫莫莫。大丈夫。何大錯。
無端咀嚼野狐涎。
滿肚知音無處著。 ^820c22

縱然成現夢還家。
物外超然謾斟酌。
重玄權要騁縱橫。
逆順機鋒過電爍。 ^820c24

恰如狂鬼亂心神。
又似良人中毒藥。 ^820c26

審須聽。急吐却。熱病覺來方索索。
不論日本與西天。
說甚須彌頭倒卓。 ^820c28

徒將管見自欺謾。
枉把禪流眼睛#CB05232;。 ^820c30

忠言逆耳為童蒙。
作者聞之任貶剝。 ^820c32

莫莫莫。開口向君早是錯。
又更問莫莫莫。瑠璃缾貯穢惡。
甘露味變毒藥。 ^820c34

莫莫莫。荊棘林裏野狐狸。
走出荒郊又被縛。 ^820c36

淨地上死屍橫路著。
邪魔外道頭卓朔。 ^820c38

莫莫莫。三世諸佛鼻孔長。
六代祖師眼皮薄。
屎上加尖尖更尖。
一任嘍囉空戲謔。 ^820c40

十萬八千踰繕那。
爭似儂家莫莫莫。
other:: 
## 東京淨因惟嶽佛日禪師
東京淨因惟嶽佛日禪師〔四首〕
other:: 
### 古劍
古劍 ^820c42

倚天靈刃自吹毛。
非假耶溪更淬磨。
生殺交馳機若電。
八方從此偃干戈。
other:: 
### 古琴
古琴 ^821a2

亦無徽軫亦無絃。
一弄宮商徧大千。
旦暮水聲長在耳。
古今山色自橫天。
other:: 
### 古鏡
古鏡 ^821a8

本自圓成鑄必難。
靈光千古逼人寒。
胡來漢現雖無隱。
誰敢當前正眼看。
other:: 
### 古潭
古潭 ^821a14

一片寒光鑒一團。
萬重山脚管秋天。
波心得此澄清後。
曾印銀蟾幾度圓。
other:: 
## 饒州薦福道英禪師
饒州薦福道英禪師〔十首〕
other:: 
### 十要頌
十要頌 ^821a20

談迷說悟竟如何。
迷豈無人悟頗多。
迷去固非新世界。
悟來還是舊山河。 ^821a28

根門賊黨皆歸欵。
陰界魔軍盡倒戈。
從此晏然居我國。
謂言堯舜亦如它。 ^821a30

佛性圓融處處談。
就中端的少人諳。
應機岐路分千萬。
造到根源絕二三。 ^821a34

葉落亂蟬鳴遠樹。
雲收孤月印澄潭。
尋枝逐派堪憐愍。
特地斯言為指南。 ^821a36

豁然言下忽逢伊。
頗類真金出鑛時。
入冶更須精鍛鍊。
上砧方耐重鉗鎚。 ^821a40

得皮得髓終由己。
傳法傳衣亦是誰。
管見庸聞何足道。
謾增人我長愚癡。 ^821a42

漸遠家鄉轉不如。
勸君早早慕歸歟。
遨遊平地無高下。
運動玄機有卷舒。 ^821a46

妙矣三平胸著箭。
奇哉萬卷腹藏書。
不能了了明根蔕。
畢竟還同死水魚。 ^821a48

道眼分明真可難。
法身埋沒轉堪哀。
衣衫脫去全身露。
枕簟離來兩眼開。 ^821b4

開處更無魔境界。
露時那有佛形骸。
文殊一念纔差互。
也到鐵圍山下來。 ^821b6

投師不正亦徒勞。
去就吾今勸爾曹。
但取道純兼德懿。
休論名重與年高。 ^821b10

直須下意求心要。
莫秖虗頭事氣豪。
無事身緣兩浮脆。
擬憑何法作堅牢。 ^821b12

見成公案莫疑猜。
先覺分明點破來。
便可學能無伎倆。
不應如秀拂塵埃。 ^821b16

親疎休苦窮它語。
與奪仍須運己財。
大底欲歸何處去。
石橋巇嶮在天台。 ^821b18

就中尋覓知偏遠。
向外馳求轉覺賖。
柳綠華紅全漏泄。
鴉鳴#CB15179;噪已周遮。 ^821b22

何須得得論心境。
不用嗷嗷辨正邪。
生死涅槃知夢幻。
莫將夢幻強分拏。 ^821b24

無相無名亘古今。
豈教寒暑浪吞侵。
到頭不許稱為佛。
垂手何妨指作心。 ^821b28

即見即聞非易覓。
離聲離色轉難尋。
可憐認得昭昭底。
也道傳衣繼少林。 ^821b30

弊垢衣纏小化身。
了無一法為君陳。
衣中有寶年年在。
眼裏無筋世世貧。 ^821b34

芻狗生成金翡翠。
木鷄#CB01493;破玉麒麟。
盡言玄妙如坑壍。
過得翛然有幾人。
other:: 
## 秀州資聖盛懃禪師
秀州資聖盛懃禪師〔五首〕
other:: 
### 西來意
西來意 ^821b36

君問西來意。春深雨水多。
熊山藏隻履。赤脚過流沙。 ^821b44

君問西來意。春風依舊寒。
欲行千界外。舉步細須看。 ^821b46

君問西來意。雲深差路多。
暖風吹曉谷。明月照烟蘿。 ^821b48

君問西來意。巧會隔新羅。
直饒便恁麼。鶴人鳳凰窠。 ^821c2

君問西來意。迢迢十萬程。
舉頭看北斗。磊磊一天星。
other:: 
## 潤州金山曇頴達觀禪師
潤州金山曇頴達觀禪師〔五首〕
other:: 
### 宗門五派
宗門五派 ^821c4

法眼一宗枝。玄沙是祖師。
直須明自己。不可闕修持。 ^821c10

問裏分賓主。言中絕路岐。
若論端的事。打瓦了鑽龜。 ^821c12

雲門嗣雪峯。機與睦州同。
理出千差外。言歸一句中。 ^821c14

九秋殘葉雨。三月落花風。
常見波斯說。蝦 #CB03157;齩大蟲。 ^821c16

偏正互縱橫。迢然忌十成。
龍門須要透。鳥道不堪行。 ^821c18

石女霜中織。泥牛火裏耕。
兩頭如脫得。枯木一枝榮。 ^821c20

溈山與仰山。機暗獨言難。
飛鳥開雙翼。明珠轉一盤。 ^821c22

方圓雖可並。起坐不相干。
手舞暨足踏。徒勞逞舌端。 ^821c24

臨濟好兒孫。多將棒喝論。
不能明妙用。秖是學空言。 ^821c26

欲動先#CB06078;杖。
臨行又撲盆。便超斯見解。
野鴨裏餛飩。
other:: 
## 荊門軍玉泉山承皓禪師
荊門軍玉泉山承皓禪師〔一首〕
other:: 
### 布袋歌
布袋歌 ^821c28

布袋生來落魄。縱性受居城郭。
笠如秋後蓮荷。袴似多年盤絡。 ^821c34

草鞋不見成雙。毳衲唯留線索。
有時若醉如癡。有時露胸袒膊。
飢來信手拈飡。困即街心伸脚。
天晴穿履荒忙。頃刻雲生碧落。 ^821c36

春霖洗足奔走。須臾日輝山閣。
生涯祇箇布袋。盛貯不拘好弱。 ^821c40

驀然抖擻向人。中下安能湊泊。
鐵銚便言鐵銚。木杓直言木杓。 ^821c42

低頭不覺呵呵。懡#CB01334;一時放却。
或乃拊背求知。轉腦張眸驚愕。 ^821c46

展手乞我一錢。何啻膏肓覓藥。
彼此失利重重。未審阿誰大錯。 ^821c48

不知入水入泥。盡謂風狂戲謔。
有時喜怒縱橫。不選言詞好惡。 ^822a2

訶罵十聖三賢。大罵志公婁約。
誰言斷妄趣真。誰言棄苦求樂。 ^822a4

更言不生不滅。平地強生溝壑。
智者反自籌量。愚者從他卜度。
尀耐李老莊周。剛把虗空捫摸。
更有呂望黃公。謾說六韜三略。 ^822a6

被人拶問元由。不免低頭喏喏。
白雲堂下漁人。望風亭上仙鶴。
other:: 
## 婺州寶林果昌寶覺禪師
婺州寶林果昌寶覺禪師〔一首〕
other:: 
### 擔板庵歌
擔板庵歌 ^822a12

此箇茆蓬。外實內空。
恒沙妙用。盡在其中。
背靠青山淥水。面觀翠竹長松。
任你風寒霜雪。幾經春夏秋冬。 ^822a20

指天#CB00746;地。
為法界宗。禪人遊賞。
默默相逢。看取題目。
水洩不通。建中靖國續燈錄卷第二十九
 ^822a24
