華嚴懸談會玄記卷第十二
collector:: 蒼山再光寺比丘　普瑞集
commentary:: 
鈔：又出現品下，下疏云：藥王遍益喻，喻恩德種種利生故。
然法、喻皆說六根清淨，不唯局見、聞也。
今但證於見、聞，故但引見、聞經文等餘文也。
具云：若有齅者，鼻得清淨；若有甞者，舌得清淨；
若有觸者，身得清淨；若有眾生取彼地土，亦能為作除病利益。
合中具云：若有得齅如來戒香，鼻得清淨；
若有得甞如來法味，舌得清淨，具廣長舌，
解語言法；若有得觸如來光者，身得清淨，
究竟獲得無上法身；若於如來生憶念者，
則得念佛三昧清淨；若有眾生供養如來所經土地及塔廟者，
亦具善根，滅除一切諸煩惱患，得賢聖樂。
佛子！我今告汝〔云云〕。 ^167b44

▲鈔：又云佛子下，疏云：如來祕密藏經明罵藥，
服之得力；罵沉，燒已還香。
罵佛亦勝敬諸外道。
若爾，豈無罵罪耶？
罵罪非無，今語遠益。
故法華中#CB02494;陀婆羅
〔此云賢護〕等罵不輕，千劫墮於阿鼻地獄，
受大苦惱；畢是罪已，還受不輕菩薩教化。
謗尚遠益，況深信解，行證悟耶？
弘持之者，勉思此文！ ^167c20

▲鈔：上雖明下，應有問言：如上引經是見聞佛益，將此證上見聞法益。
佛、法既異，為證不成，故答此也。
上雖說見聞佛之益，乃是華嚴中所說無礙法界身雲，
即教、理、行、果四法中果法也，以經為門故。
如謗常不輕菩薩，却名謗法華經。
例此，可知。〔因不輕記四眾修菩薩行，即四法中行法也。〕 ^167c34

▲鈔：舌根甞法味故者，有二意：一云：亦答前難也。
以連前有二，故自為二，所以答前難也。
此意謗佛時，舌根甞法味故。
雖謗佛，亦成聞法益也。
二云：別、通一難也。
謂有難云：既有毀謗，云何成益？
故此答也。意云：口道佛名，方起謗故。
生公云：佛名起自聞謗之日。 ^167c44

鈔：賢首品下，證聞法益也。
下疏云：佛出懸遠，已難可遇，唯初成頓說，故希有也。
奇謂初能具後，〔根本法中一代枝末教也。〕
特謂逈出諸乘。此句讚也，下文勸也。
聞謂遇經，忍可謂信因，〔百鈔云：忍可者，
所謂勝解，謂於諸理、事審决印持，故是信因。〕
信則心淨。受謂領文、領義，讚乃通言、通筆，說唯約言。
上皆所作，總說皆難。
今意若聞已甚難，即顯聞已，其益深矣。 ^168a10

▲鈔：兜率偈讚品者，亦證聞法益也。
下疏云：初偈反顯，次偈順明由聞實法能成行法，後偈由聞理智成於果法。 ^168a22

鈔：設有發心下，若依權教。
設爾，發菩提心亦不真實，以所詮未臻極故。 ^168a30

▲鈔：獲於十眼者，經說：得三昧，名無礙眼。
義含十眼，如前教迹中引。
今但約義言之。言善財童子者，問：准旨歸，
善財在造修中，今何在頓得內？
答：旨歸約對權，故在造修；今約一生，頓能圓滿，故在頓得。
又賢首以善財為解行生，故在造修；清涼以善財兼證入，故在頓得。
或可所望別故，望寄位修行，在造修中；
望一生圓滿，在頓得內。 ^168a32

▲鈔：如隨好下，以等法界三業者，疏云：
由昔起過，既徧諸境，今悔昔非，故運三業等眾生界，一一佛前及眾生前發露懺悔。
夫懺悔者，須識逆、順十心。
〔此依天台止觀第三中意。〕
順生死十心者，一、妄計我、人，起於身見；
二、內具煩惱，外遇惡友勸惑，我心隆盛；
三、內、外既具，滅善心事，不喜他善；四、縱恣三業，
無惡不造；五、事雖不廣，惡心遍布，猶如獵者，
萬般禽獸，總帶殺心，慳貪之者，舉世資財，
無一不要，事未必遂，惡心遍布；六、惡心相續，
晝夜不斷；七、覆諱過失，不欲人知；八、虜扈
〔不慚，不順之貌〕抵突，不畏惡道；九、無慚，
無愧，不懼凡、聖；十、撥無因、果，作一闡提。
次起十種逆生死心，從後翻破前十：一、
明信因、果，終無自作、他人受果；二、深自尅責，
天見我屏處罪，人見我顯處罪，生慚愧心；
三、怖畏惡道，人命無常，一息不追，千載長往，豈可安然坐待酸痛？
四、不覆瑕、玭；五、斷相續心，已能吐之，云何却噉？
六、發菩提心；七、修功備過，翻昔三業造罪，
不計晝、夜；八、隨喜他善；九、念十方佛，翻昔親狎惡友，
信受其言；十、觀罪性空。 ^168a46

▲鈔：結云：若如是知下，罪性非有，從顛倒生，
無所從來，亦無住處；非無，如幻如影，招妄果報，而不差失。
離斷、常故，深達罪、福相也。
故涅槃經中阿闍世王云：若我知是法畢竟不造罪。
故圭山云：雖悟理而不息。
業云：欲懺悔竟，何益歟？ ^168b34

▲鈔：說此法時下，餘眾獲益。
經具云：以三昧力，聲普聞故。 ^168b42

▲鈔：又諸下，是前所說地獄天子所持供具。
言而成大益者，聞香得九地，見蓋得十地故也。
言其身安樂者，由脫障故，得解脫樂，故喻四禪無八災患。
言若有聞者下，合由滅障故，得淨善根，是為益相。
彼諸下，所滅八萬四千，如前已辨。
言了知等者，能滅，謂惑本虗，居然不生。 ^168b46

鈔：出現品云下，疏云：明因、果交徹。
此中若是事成，云何同一性？
若是理成，云何成正覺，入涅槃耶？
此是華嚴大節圓宗之義，不對諸宗，難以取解。
然諸眾生若於人、天位中觀之，具足人、法二我。
小乘唯是五蘊實法；大乘或說但心所現，
或說幻有即空，人、法俱遣，或說唯如來藏具恒沙性德，故眾生即在纏法身。
法身、眾生，義一名異，猶據理說。
更有說言：相本自盡，性本自現，不可說言即佛、不即佛等。
若依此宗，舊來成竟，亦涅槃竟。
若爾，何以現有眾生，非即佛耶？
答：若就眾生位看，尚不可見唯心即空，安見圓教中事？
如迷東謂西，正執西故。
若諸情頓破，則法界圓現，無不已成。
猶彼悟人，西處全東。
若爾，諸佛何以更化眾生？
不如是知，所以須化。
此名究竟化。隨門不同，種種有異。
約成佛門，一切成也。
言皆同一性者，同一無性，故得現成。
妄性本虗，生元是佛。
真性叵得，非今始成。 ^168c12

鈔：所望處別者，前望滅障處，為滅障益；
今約地獄天子得益竟，展轉得益，為轉利益。
言第三重者下，問：前教迹，此是第二重得十地，今何云第三重？
答：若三重得十地，聞香但得九地，故攝屬初重；
轉益、見蓋得十地，故為第二重。
今約轉利益，則聞香、滅障已，當第二重；
見蓋、遇光合為一重，故為第三重也。
問：聞香、見蓋，理合第二重；遇光却是見蓋之轉益，當第三重。
今何云爾？答：理實應爾。
今以聞香唯得九地，見蓋及遇光同得十地，
約其益相同，故合為一重也。
或可第三重字，文雖在初，意目遇光為第三重，
舉其能益，顯轉益爾。
則見蓋者，望前第一重為轉益，望第三重為能益也。
故鈔云上下影顯，思之。 ^169a4

鈔：會釋經文等者，以今疏會釋發心品中文也。
所以會釋者，以法慧說十住等時既有此十因，
會今釋說大部經，必有所由。
今開於因、緣，各有十義，不同彼因、緣相叅。
若以疏文對會彼十因，則因、緣易知也。
世尊本願力故，即酬宿因也。
由願起行，行含願中。
次句欲說佛法，利今後故；次句以智慧光普照、
解了一切佛法，方能行勝行故；次句開闡性、
習二性，生菩提故，為真實義，是因性故；
次句證得法界之性，法爾常徧說故；次句知眾生根，
順其機感，說法令喜故，又示眾生真、俗性相，
名為真法，以令解了，悉歡喜故；次句由離障故，
入佛法位，至因圓故；并次句是果滿，皆名地位故，
又既已果滿，果德具足故；次句契證、了達甚深法界，
為諸教本；末句說如是法，明是說因。
此上，皆取下疏鈔意說之。
〔上約寂照，具配十因。〕
若會解意，第二句全同下八句，但皆是因。
然文不全同，不必配今九因。
若配，非今鈔意。今既以下，疏：鈔意配釋，配亦無妨。 ^169a30

▲鈔：十、因舉二下，問：神力即緣中加者，何名因耶？
答：因、緣望所起果，俱得名因；於能起中親、
疎之異，名因名緣。
orig::  ^169b14

疏說時、方、人等者，時、方、人各各不一，故致等言。
此即內等名等，非外等名等。
commentary::  ^169b20

鈔：信、聞二種等者，如是者，信成就也。
智論云：佛法大海，信為能入，智為能度。
信者，言是事如是；不信者，言是事不如是。
故肇公云：如是者，信順之詞。
我聞者，聞成就也。
我，即阿難五蘊假者；聞，謂耳根發識，親自聽聞。
言在佛滅後者，以佛臨涅槃時，阿難請問四事，佛一一答之。
此問：一切經首當安何等？
佛言：當安如是我聞等六成就也。
此二成就雖佛敕令安，然在結集時方安此言，故非起經之緣。
orig::  ^169b24

疏：一、依時者，十緣皆言依者，教依此十為緣，方得起故。
又此疎緣要依親因，方始有力，能起果故。
具斯二義，故皆云依。 ^169b40

疏：夫心冥至道者，心謂真智，至道即至極之道，體目真如。
道是遊履義，以是根本智所遊履故；又是出生義，
以智冥理，出生萬德故。
此文通後三教之義：終教，則始覺契於本覺；
頓教，則絕待智契絕待如；圓教，即無障礙智契無障礙理。
言渾一古今者，渾者，融也；一者，周易云：一陰一陽之謂道。
彼疏釋云：一謂無也。
今意真智契理，渾融無古今也。
commentary::  ^169b46

鈔：拂迹顯實者，拂可得迹，顯真實理故。
▲鈔：故肇公云者，即涅槃無名論注云：
古今通體，始終同源，窮本極末，未曾有二，同一真體。 ^169c12

▲鈔生公下，即法華見寶塔中意，釋二尊並坐之文也。
彼云：多寶在塔，全身不散，表本覺不動智；
釋迦從外同入坐者，表始覺智而契本覺。
古亦今也，多寶即釋迦；今亦古也，釋迦即多寶。
彼表始、本非一非異，今但取無定古、今之時也。 ^169c16

▲鈔：無生，即無三世者，汎論三世，即有五種：
一、剎那三世〔前剎那為過去，後剎那為未來，
中剎那為現在〕，二、長時三世，三、神通三世
〔謂現在識能緣過去、未來事，故假立三世〕，
四、唯識三世，五、道理三世者。
今於五中，五種皆無，而偏云剎那，安有時分者？
細者尚無，況其麤耶！ ^169c26

▲鈔：出現品等者，總引三文，證於二義：
初、出現品證，約法顯實。
意云：真如所證之法既無生滅，豈有三世之時？ ^169c40

鈔：下經偈云下，二段、證約人顯實。
此寶幢偈正如鈔引。
言略舉人證者，疏中缺約法證故。
言寶幢者，下疏云：以圓淨智照平等理，
不礙應現，隨順一切，如摩尼寶故。
眾生如是下，二句、牒妄情。
如來下，二句、佛非世法，故不繫日。 ^169c46

▲鈔：法界品云者，應義引，即七十三經大願精進力救護一切眾生夜神所說文也。
善財問發心久如，夜神答之。
經正云：善男子！菩薩智輪遠離一切分別境界，
不可以生死中長短、染淨、廣狹、多少如是劫數分別顯示。
何以故？菩薩智輪本性清淨，遠離一切分別網，
超越一切障礙山，隨所應化而普照故。
次喻之云：譬如日輪，無有晝、夜，但出時名晝，沒時名夜。
菩薩智輪亦復如是，無有分別，亦無三世，
但隨心現，教化眾生。
言其止住前劫、後劫。
然他宗以今成為近迹，昔成為遠本，乃廣辨本、
迹，以本獨為勝。不知久、近對論，皆是跡爾。
如法華中，彌勒與大眾皆疑佛成道方四十年，
是菩薩執近迹，而不知此理。
故佛以久成，以斷彼疑，是隨機對說。
今此經佛與菩薩約人，約法，皆以契實，
即無古、今；隨機，即有古，有今。
久、近雖殊，然皆是迹。
故今並拂以顯實也。 ^170a6

鈔：就德顯圓者，前拂迹顯實，尚通實、頓二教，彼亦離時故。
況圓教具德圓融耶！
無涯徹於三際，事也；稱性常、恒，理也。
一念即攝一切劫。
理能融事，理、事無礙；念、劫圓融，事、事無礙。
四義渾然，故德圓妙。
不爾，何名就德顯圓耶？ ^170a40

鈔：自受法樂等者，十地論說，即所得智慧寂靜樂也。
何故顯己法樂？為令眾生於如來所增長愛敬心故；
復捨如是妙樂，悲慜眾生，為說法故。 ^170b2

▲鈔：旨歸但云等者，彼正云：四、攝同類，
五、收異類，六、念攝劫，七、復重收，八、異界時，
九、彼相攝，十、本收末。 ^170b6

▲鈔：於前無邊下，以遍三際中，前、後際各無邊劫，同類相攝等。 ^170b12

▲鈔：如今娑婆下，問：初唯一念，二盡七日，皆徧一切。
今何云上七重且約娑婆耶？
答：今就此界聞說以為其首，則起處之時在此，
而徧無盡，故言今辨。
樹形下，問：時無別體，依處等立。
次說處中異類界，後明剎種等。
今何不爾？答：異類之言已攝剎種等。
又時中初唯一念，處中應明一塵，如教迹中一塵遍五類法界等。
十、以非劫為劫，應次明非處為處等。
皆義無方，影顯示故。
應審思擇。 ^170b14

▲鈔：剎既同處等者，剎該同類、異類也。
既同類剎、異類剎同是處所，而有同類、
異類形相不同，故同類剎、異類剎中時亦同是時分。
不妨同類、異類界時各別分齊，非謂同處之言定是娑婆界中之異類界為同處也。
其異類剎有二師義：一云：唯一同類界外異類。
若助正云：其異類界之言，有在娑婆等同類剎中，
有在同類界外，各別安布。
故下依處。 ^170b30

▲鈔中云：向明異類，且舉百億中異類。
既云且舉，不必定爾。
此中異類界時，通於二義：有在同類界內，有在同類界外。
後依處鈔中第三唯明同類界中異類，
第四徧剎種方該同類界外之異類也，欲顯前狹後寬故。
此中通二義者，無後相對故。
然有十異，至後當會。 ^170b44

鈔：九、彼此相入下，二義釋之。
即彼下，標初義；若念若劫下，釋初義。
〔此段兩用，今用什初。〕
且如樹形世界中同類劫相攝，四、異類劫相攝，
五、以念攝劫，六、念、劫重收，七、重重無盡。
同前娑婆一類界中四、五、六、七。
樹形既爾，江、河形等，准知。
言或同、異類界時下，標第二義。
若念若劫等，復更釋之，謂前七娑婆同類界時與第八異類界時，
彼此各有攝、入之義：以同類界中長劫攝異界長劫，
短劫攝短劫，彼攝於此亦然。
〔同前第四。〕同類界中長劫攝異類界中短劫，
短劫攝長劫，互入亦然。
〔同五。〕以同類界中念攝異類界中劫，以異類界中念攝同類界中劫。
〔同六。〕又以所攝劫中各分為念，亦各攝劫等，重重無盡。
〔同七。〕鈔以非劫為本者，以時、劫稱性，離分限而常契理，故云本也。
劫即為末者，以劫波，此云時分，說彼差別，
此即事也，為末。今以本收末，故令末中一切時分皆如理融攝，
故得一一攝一切時也。
此則由第十義故，方得前九隨義融攝，皆自在也。
言離分限者，出非劫所以也。 ^170c8

鈔如華藏下，舉一例顯也。
以華藏品經云：華藏世界海法界無差別故劫即非劫念即非念。
約不壞相，不妨有劫念等。
華藏既爾，例餘華藏之外十方無間剎海所有時分亦然。
言以時無長、短等者，釋成非劫為劫所以也。
初句釋成非劫，而言以染時分者，釋成為劫也。
以染形彼淨故，謂華藏無三灾、成、壞等，
故以染界擬之，而說劫數耳。
有本鈔云：以離〔非染字也〕時分說彼劫故者，
〔不必作形染什〕乃躡上非劫而結成為劫也。
言以時無別體下，復通釋非劫為劫，劫即非劫義也。
時既法上假立，別無自體；今法既融通，能依之時亦融也。
所以得云非劫為劫，劫即非劫爾。 ^170c42

▲鈔：離世間品下，疏云：即無等智，由照徹故，
不偏住著，雙住理、事，名無與等。
經說十種，此當第六故。 ^171a16

鈔：又此一部下，釋前重通再難也。
謂前難云：略本至少，安窮無盡耶？
故此答云又此一部等。
此即與前如觀牖隙，見無際空等，義意無別。
上依助正若寂照，即於前法爾意外更有此意，
謂：此一部即無邊，結通無盡，勿濫前義。
不爾，既已如前法爾，何云又耶？
今詳二解。前釋近宗，前法爾中通二重難。
今疏唯舉初重，鈔云又者，通第二重也。 ^171a22

鈔：難云：等者，等字等。
七七、八七，并五十箇七日也。
下疏云：法華：過三七日方說小。
四分律中說：六七日方說法，興起行經七七日方說。
五分律八七日，智論五十箇七日。
有云：與十二遊行經一年大同。
言四分六七日。四分律云：佛坐菩提樹下，七日受法樂。
起已，受二賈客 #CB00595;、蜜。
食已，即於樹下趺坐，七日遊解脫三昧，起定。
由食#CB00595;、蜜，身內風動，有樹神獻訶梨勒果。
食已，風除，復坐樹下，入三昧。
起已，至一#CB15106;#CB16014;羅村乞食，
婆羅門施食。食已，更詣一離婆那樹下，七日思惟。
起已，復至彼村，婆羅門婦奉食。
食已，復詣前樹下，復七日不動。
起已，還至彼村乞食，時婆羅門男、女奉食。
食已，即詣文驎水龍王宮文驎樹下跏趺，七日一思惟。
時天雨極寒，龍出宮，以身繞佛，舉頭為蔭。
過七日已，龍化作少年，禮佛，讚歎已，佛起龍樹下，
便詣阿踰波尼拘律樹下坐，而作是念：
我法甚深，何器可受？
思惟，默然。時梵王等遙知，即往禮請轉法輪等。
〔上皆撮略彼文。〕 ^171a36

▲言興起行經七七日者，會解記云：嘗讀此經，即無此說。
後讀出耀，方見此文。
出曜經第八云：佛受二賈客食呪願已，
爾時世尊七七四十九日默然不說法，
內自思惟，欲使前人自來請受。
時摩竭人民聞菩薩已成佛道，晝夜懇惻追念如來。
〔教章亦指興起行經，似失檢對，誤書經名爾。〕 ^171b22

▲言五分八、七日者，然五分律與四分律雖引事不同，
皆是六、七教章。又指十誦律，亦無此說。
如五分律第十四云：佛敷草座已，繫念道品，三明洞然。
趺坐七日，受解脫樂。
從三昧起，受提謂、波離二人#CB00595;蜜。
呪願已，復至一樹下食。
食已，復入三昧。七日後起，到文驎龍王所，坐一樹下。
龍奉食。食已，復入定。
七日起已，到#CB15106; #CB16014;斯那聚落，
入村乞食。須闍陀女奉美食。
食已，還菩提樹下。
三昧七日起定，復至其舍。
姊妹四人奉施食。
食已，還菩提樹下。
三昧七日復起，向阿豫波羅尼拘類樹中。
路見一女人鑽酪作酥，就乞。
食已，復至樹下。三昧七日過時已，後從三昧起，
作是念：我所得法，甚深微妙，難解難見，非愚所及。
佛即默然。梵王等遙知，即請轉法輪，方往鹿園度五人也。
〔上亦撮略彼文。〕疏中答意云：皆是說此經之時，
隨根見聞，故各不同也。
orig::  ^171b32

疏廣如旨歸者，彼更問云：若爾，何故佛有涅槃耶？
答：本不涅槃。法界品說：開旃檀塔〔鞞瑟胝羅參中意也〕，見三世佛無涅槃者。
既爾，何現涅槃？答：涅槃亦是說法攝生，與成道說法無別故。
commentary::  ^171c16

鈔：普賢三昧品等者，疏云：身相如虗空法性身，而住法性土也。
假說能、所，而實無差，云非國土。 ^171c24

▲鈔：無能、所依，尚通實、頓者，會之，泯之，故分二教。
皆是拂迹，故云通也。
況於下，舉劣況勝也。 ^171c26

鈔：剎塵即、入即下，通、局交徹。
二、四句者，即此一界攝一切，此一界入一切等第二種四句。
又一塵攝一切剎，一塵遍入一切剎等四句，
即下疏云：又以一塵例剎，亦有四句義兼：
初一重四句，初重四句無即、入故；第二重四句但例即、
入，以塵例剎，方有剎塵即、入義故。
對下，疏：鈔：可以詳審。 ^171c32

鈔：不壞相故，不妨立時者，以牒不壞相言，即是牒疏中不壞所依。
疏牒不壞所依之處，故須云不妨立處。
今以前依時中意例依處，故有本中是處字，其義彰顯。 ^171c44

▲鈔：然旨歸下，會時、處先、後。
問：旨歸中先依處，後依時，何以今先依時，後依處？
故此答也。意云：旨歸以七處等先已有故，
佛出於世後，方始說經。
今疏意欲順經，初言一時，後言住阿蘭若、菩提場中等故。
問：今順六成就者，何不依時，依主，依處為次耶？
答：今順六成就中先明說時，便明說處者，
即以時、處為一對，依主是人，依三昧、依現相是法，
即人、法為次，却疎依主為第三也。
又以有所依之時、處，方有能依之人為次也。
問：六成就中何以先時，後處？
答言：且便故。
orig::  ^172a2

疏：摩竭者，此云無毒害。
法華鈔云：上古有王，率領此國，賦性仁慈，
有犯罪者，不行殺戮。
輕者，以寶贖之；犯重罪者，被駈出國，不行毒害。
因此為名。又云：摩者，遍也；竭提，聰慧也。
聰慧之人遍其國內。
言華藏者，蓮華含子之處，目之曰華藏。
今剎種及剎為大蓮華之所含藏，故云華藏。
commentary::  ^172a22

鈔：娑婆者，此云雜會，雜惡眾生共會一處故。
又正曰索訶，此云堪忍，謂諸佛、菩薩於一切雜惡眾生中行利樂時，
多諸怨嫉，眾苦逼惱，堪耐勞倦而忍受故。
如提婆達多數欲害佛等，欲彰所化弊惡，
能化悲深，常以警之，故立斯名。
言欲界者，下地貪著弊欲，曾無厭足，唯此為界，故名欲界。 ^172a34

▲鈔：華藏世界六種震動者，諸會結通之中皆有此文故。
言其地堅固者，廼世主妙嚴品第一卷初文也。
言娑婆廼是土石諸山者，即法華經妙音菩薩品文也。 ^172a44

▲鈔亦如螺髻下，即淨名經佛國品中意。
梵云尸棄，此云寶頂，或云寶髻，亦名螺髻，即初禪梵王也。
自在天宮，即第六欲它化自在天宮也。
肇公關中疏云：舍利弗在人，而見土石；
梵王居天，見如天宮。
問：螺髻是初禪梵王，應例如色界，何故如六天耶？
答：有二意：一云、靈鷲等處正在欲界，且指欲界最妙之處以為例耳；
二云、以身在欲界佛會中，若言如初禪天宮，
欲界人、天不能了知，為欲令欲界人、天俱了知故，且就欲界最勝為論。
問：梵王見雖同欲天，尚是穢土，何以證淨義耶？
答：雖非是淨，但證前隨根所見不同之義。
且佛土真淨，超絕三界，豈真如天宮世淨而已哉！
〔設有七珍穢眾生住，故亦非淨土也。〕
此蓋齊其所見而為言耳。 ^172b2

▲鈔：華藏品下，正引當經證也。
下疏鈔云：喻眾生同處異見。
佛本無二，金色、銀色；剎本是一，見淨土、穢土。
鈔即二、四句下，即第二重淨、穢無礙四句中第三一句。
淨、穢隱、顯無礙，勝、劣二根同見故，剎體自在故。
未能窮究四句融通玄妙之義，故云近宗。
若爾，前二義亦淨、穢無礙。
初重四句中，初師得初句，第二師得第二句，何以偏此近宗？
答：雖各得一句，前二師淨、穢各異，義局淺故；
後一師且知剎該淨、穢，稍深於彼，故云近宗。 ^172b28

鈔：前一、四句以本剎、末剎相望成四句，
下一節鈔文釋此四句，作二種本、末。
口科分二：初理事別說事剎具本末〔二〕
初前三約事〔二〕初別釋〔二〕初釋初二句
〔二〕初正釋〔華藏〕二揀濫〔二〕初揀非〔然未〕
後顯是〔今論〕二釋第三句〔二〕初正釋〔第三〕
二揀濫〔二〕初揀非〔不同〕後顯是〔今要〕二總結
〔上三〕次第四約理〔第四〕後理事相望事剎皆為末
〔二〕初正釋〔若理〕二引證〔故華〕 ^172b48

鈔：華藏為本剎等者，問：華藏既含諸剎，何言淨耶？
答：成就品疏云：就佛言之，故無國而非淨也。
一切淨、穢等土，皆是如來通慧力成，為物而取，擬將普應。 ^172c40

▲鈔：若寬、狹相望，自屬通、局者，此有二意：
若汎論寬、狹，則本剎通，末剎局；若以本剎唯淨，
末通染、淨，則本局，末通。
雖有二意，皆屬通、局，非此所論。 ^172c46

▲鈔：上三皆約事者，第三、秪論娑婆，在華藏中亦非無礙，故云皆約事明。 ^172c50

▲鈔：故華藏品下，疏云：初句標名；次句不壞分量，
即同真性；次句具德莊嚴；末句無礙安住。
今此中意：初句望第二句，證事末不礙理本；
第二句望後二句，證理本不礙事末。
或可通證染、淨本、末：華藏不壞分量，應劣根故；
染證初句，極清淨故；淨證第二句，不壞總分量故；
華藏不壞別分量故；華藏內娑婆證第三句，
皆即同真性，染、淨相盡故；證第四句，既全不壞，即同真性。
明知四句渾融無礙。 ^172c54

鈔：不論本、末染、淨者，不濫前四句故，亦揀非也。
今正約下，顯是也。
以前四句，此娑婆對華藏，故唯稱染；今於娑婆再分，
故通染、淨。亦作二解：初、約剎體隱、顯論，
二、就機見勝、劣說。
言俱約二人同見者，謂勝機所見，淨顯，
穢隱；劣機所見，穢顯，淨隱，同時無礙。
所以然者，剎土體性自在故。 ^173a4

鈔：前四句約一重等者，不論相攝。
又約人望處說：一、在此界七處說；二、十方諸剎有佛與此齊，
說上二事也；三、即此一佛七處，如月入百川，
不分而遍，事事無礙也；四、以前三句歸理，後四句攝入無礙。
前三句事事無礙，第四句以前三句歸理平等。 ^173a16

鈔：以麤例細者，問：疏云以塵例剎，科中何言以麤例細？
答：疏中先言所例，後說能例；科先舉能例，後說所例。
前後雖異，大意無差。
言引文如前者，即依中、現依等中引第六經，
偈云：佛剎微塵數如是諸國土能令一念中一一塵中現。
若作四句者，一、或局此一塵攝一切國故，
二、或通此一塵入一切剎故，三、俱即攝即、
入故，四、泯形奪相盡。
〔平漫四句例知。〕 ^173a26

鈔：四、遍塵道者，即空中塵往來遊履之道。
雖舉所遊之道，意取能遊之塵也。
旨歸云：謂十方虗空界中一一塵處，皆有彼剎，
悉於中現，演說此經。
即取十方與裟婆同類中塵道也。
六、該剎塵者，旨歸云：謂盡虗空界一一塵道，
各亦同前，攝自同類無量剎海，而於其中亦說此經。
八、重攝剎者，旨歸云：謂於此華藏一一塵中，
皆攝無邊諸佛剎海，皆於其中說此經法。 ^173a40

鈔：以歸華藏等者，旨歸云：謂此等一切雜染世界各皆同盡，
唯是華藏世界海。
即此前鈔云事盡理顯，染相盡故。
雖略無佛淨相之文，義含在中。
今言旨歸文云下，義引也。
今疏加第五遍華藏，但取事、相，不約同真之義。 ^173b8

▲鈔：此亦賢首下，通妨。
問：既破刊定不依賢首，今何不取旨歸中義？
故此答也。謂中間六義雖有取捨、離合、
排次，初二及後二與旨歸同。
中間六意亦是賢首八十卷經新修略疏中光明覺品疏意，
參詳用之耳。 ^173b16

鈔：菩提樹者，西域記云：迦維羅衛國於前正覺山山西南十四、
五里有畢鉢羅樹。
昔佛在世，高數百尺；屢經殘伐，猶高四、五丈。
佛坐其下，成等正覺，因而謂之菩提樹焉。
言閻浮提者，新云贍部。
俱舍云：無熱惱池側有贍部林，其形高大，其果甘美。
提言洲也，水中可居曰洲。
依此立名。言七處皆爾者，經既云一切閻浮提及十方須彌頂亦然，
即顯初會及第三會已遍法界。
餘則類此，故云七處皆爾。
謂佛遍此界七處，亦遍盡法界中之七處。
故疏云：初、此閻浮七處周法界起，自此界七處故最狹。
而他界中但有七處，俱為能遍法界，為所遍此所遍法界最淺。
下說能遍、所遍，准此明之。
而能遍漸寬，所遍漸深。
言文中但三賢下，即須彌、夜摩、兜率三天也。
言義如下疏者，須彌品疏云：初、二會相隣接，
故不假帶前赴後；此三人、天隔越，故須連帶。
又此三會同詮賢位，第六會已入證，不假帶前；
七即位中普賢〔又略策云及於妙覺〕，居然不假；
第八頓彰五位，體、用已融；七、八亦在普光，與菩提場相隣。
人、天隔越尚爾，況相隣，豈不融耶？
第九唯明證、入，體、用一味，故不假帶前赴後。
上皆明佛不起而遍。 ^173b26

鈔：大海鐵圍者，光明覺品疏云：大海，即七重金山外鹹海也。
〔百抄云：海濶三億二萬二千踰繕那量。〕
一四天下，一小鐵圍。
〔周圍三十六億七百五十踰繕那量，四邊面各五萬六千二百五十踰繕那量。〕
四州者，東云勝身，勝餘洲故；〔形猶半月。〕
西云牛貨，以牛貨易故；〔此洲相圓。〕
北云勝生，壽定千歲，衣、食自然故。
〔此洲相方。〕欲界六天，〔四王、忉利、夜摩、兜率、
化樂、它化。〕色界十八，無色界四天。
〔空無邊處、識無邊處、無所有處、非想非非想處。〕
言各有百億者，已上數各百億故。
此依黃帝算法，下等數法，〔彼有二等數法：
下等，十十變之；中等，百百變之；上等，倍倍變之。〕
十十變之。從千已上，依中等數法，百百變之。
謂百小千方為一萬，〔若約小數，十萬是一億，
謂十小千為萬，百小千為億也，則有。〕
千箇小千為中千，方是十萬；〔約小數，百萬即十億，則有。〕
十箇中千始為百萬，方是一億。
〔小數有億。〕既十中千為一億，百中千為十億，〔小數千億。〕
今有千箇中千，故有百億耳。
〔小數萬億。〕下鈔云：若以小數計，有萬億也。 ^173c18

鈔百億色究竟天者下，鈔云：初禪量等四天下，
二禪量等小千界，三禪量等中千界，四禪量等大千界。
是知三千世界中有百億初禪、百萬二禪、
一千三禪、唯一四禪。
問：准此，唯一色究竟天覆三千界，何故亦言百億耶？
答：且如二禪，直語其量等千初禪，以千初禪向上取之，則有千二禪。
如是百億初禪向上取之，則有百億四禪。
譬如夏雲普覆九州，若以州取，則有九雲；
若以郡取，則有四百餘雲；若以縣取，千數未多。
或云一雲普覆或萬國，或言萬國各有夏雲，思之可見。
然此百億世界在華藏最中央剎種之中，當第十三重。
今略圖示其相。 ^174a2

四空天 ^174c2

 [fg_../figures/X/X08p0174_01.gif] ^174c4

鈔：三、遍異類等剎者，此一遍字即佛遍樹形等剎。
樹形等剎為能遍，法界是所遍。
今且以娑婆望彼，名異類。
若以一類樹形望娑婆等，娑婆却為異類。
不爾，何以娑婆獨名同類耶？
言結不可說不可說等者，此中多一不可說字，
經正云：有不可說佛剎微塵數。
此正是最中剎種所持。 ^174d2

鈔：且舉百億中異類者，此有二釋：若寂照等云：
是最中一剎種中所有一類，娑婆世界中異類之剎。
〔謂如娑婆世界中同有百億世界，不妨有形狀不同之異類剎也。〕
今方總明剎種。〔此兼娑婆界外異類。〕
此意同前助正，有二異類。
若會解云：且舉百億同剎種所持中異類，非是百億界中自有異類也。
評曰：今詳異類之言，有其四類：一、小剎異類，
如百億界中自有異類也；二、大剎異類，
如一剎種中二十重剎相望有異類也；
三、剎種異類，十不可說佛剎微塵數剎種相望論異類也；
四、剎海異類，即十方無間盡法界之剎海相望論異類也。
故此下云：異類之言雖通華藏等，今此異類該前二異類也，
謂小剎及大剎。百億中言含二意故：若在內為中，
即小剎異類；若同處為中，即大剎異類。
前二釋皆取，方為正義。 ^174d14

▲鈔：然異類言雖通華藏下，通難也。
問：但言異類，豈不通華藏耶？
答：異類言總，雖通華藏而意別，唯取小剎、大剎異類耳。
〔此影剎種問答。〕 ^174d40

鈔：言遍剎種者下，疏釋種義，云：積多世界共在一處，
攝諸流類，故名為種。
問：若爾，前異類中已遍所攝多種世界，
今遍剎種，將何所遍？
答：下疏云：雖依種類以立種名，何妨此種別有其體？
如多蜂孔共成一窠，豈妨此窠別有其體？
又云：種亦名性〔性是因義〕，依此種性能生世界，如依一禾生多穀粒。
舊經云性，多取此義。
恐濫體性，故改為種。
今此最中之種即雙攬第二同類、第三異類，並是此中剎種所持。
若約與前寬、狹異者，第二唯同類，三唯異類，此中雙取為種。
若爾，但雙攬前二，云何次寬於前二耶？
答：豈不前云此種別有體，為前世界依起，所以寬於前也？
華嚴懸談會玄記卷第十二
w:: 音釋
note::  #CB15106; ^174d46

〔於物切。〕 #CB16014;
〔毗移切。〕驎
〔力振切。〕豫
〔弋庶切。〕肇
〔直小切。〕窠
〔口和切。〕
 ^175a29
