
other:: 
other:: 建中靖國續燈錄卷第十八　　　〔宋銘〕
collector:: 東京法雲禪寺住持傳法佛國禪師〔臣〕惟白集
對機門 ^753a23

廬陵清原山行思禪師第十三世
other:: 
### 杭州佛日山智才禪師法嗣
杭州佛日山智才禪師法嗣
other:: 
#### 澧州夾山靈泉自齡禪師
澧州夾山靈泉自齡禪師 ^753a25

姓周氏。宜興人也。
受業於本州福聖寺。
十八具戒。志慕參遊。
造佛日才禪師法席。
悟明心要。乃為執侍。
才既遷化。復歷諸方。
潭州大溈山真如禪師請為座元。
初住興化。出世闡揚。 ^753a29

問。金雞啄破瑠璃殻。
玉兔挨開碧海門。
此是人間光影。如何是祖師機。 ^753a35

師云。針劄不入。
僧曰。秖如朕兆未生已前作麼生道。
師舉起拂子。 ^753a39

僧曰。如何領會。
師云。斫額望扶桑。 ^753a41

問。混沌未分時如何。
師云。春風#CB05304;#CB05304;。
僧曰。分後如何。 ^753a43

師云。春日遲遲。
僧曰。向上更有事也無。
師云。一年三百六十日。 ^753a45

問。佛未出世時如何。
師云。撥開天眼。按下雲頭。 ^753a47

僧曰。出世後如何。
師云。四海波濤靜。
一輪天地寬。 ^753b2

問。如何是時節因緣。
師云。秋池月寫樓臺影。
滿檻風傳皷角聲。 ^753b4

僧曰。恁麼則嶽麓峰前雲靉靆。
澧陽江內浪滔天。 ^753b6

師云。一任鑽龜打瓦。 ^753b8

上堂。良久。云。不須辨妄求真。
不用避喧取靜。人人杲日當空。
處處玄機獨迴。瞿曇不守本分。
獨坐妙峰孤頂。廣說海藏言詮。
一如擔雪填井。更云法眼衣盂。
分付頭陀守領。西天四七綿綿。
東土二三永永。秀師拂拭塵埃。
大似臨嫁醫癭。老盧半夜三更。
著忙走過東嶺。至今子子孫孫。
一半瞌睡未省。 ^753b10

上堂云。儼老當頭擊鼓。
沙彌捧鉢作舞。南泉打破粥鍋。
走了狸奴白牯。參。 ^753b22

上堂。良久。顧大眾云。
日裏走金烏。誰云一物無。
趙州東壁上。挂箇大葫蘆。
參。 ^753b26

上堂。良久。#CB15148;一圓相云。
大眾。五千餘卷詮不盡。
三世諸佛讚不及。
令人却憶賣油翁。
即忙走下繩床立。
參。 ^753b30

上堂云。列祖風規。
毫#CB12530;靡虧。
明明有據。落落無依。
大眾。竿頭直須進步。
盡餅不可充飢。豈不見香嚴擲礫。
頓發真機。可笑今年貧更殺。
失却舊年錐。參。 ^753b34

上堂云。便乃忘機守默。
已被金粟占先。擬欲展演詞鋒。
落在瞿曇之後。離此二途。
作麼生是衲僧透脫一路。
良久。云。好笑南泉提起處。
刈茆鎌子曲彎彎。
參。 ^753b40

上堂。喝一喝。云。是什麼時節。
日暖風和。三春二月。
家家門戶大開。處處百花鬬發。
王老擡眸。靈雲漏泄。 ^753b46

師復舉起拳云。大眾。
儞把取西瞿耶尼。
還我北鬱單越。拍禪床一下。
other:: 
### 東京惠林禪院若沖覺海禪師法嗣
東京惠林禪院若沖覺海禪師法嗣
other:: 
#### 東京永興華嚴佛慧禪師
東京永興華嚴佛慧禪師 ^753b48

諱智明。姓史氏。常州人也。
及冠為僧。即慕參遊。
緣契慧林覺海禪師。
眾請出世。　哲宗皇帝上仙百日入內。
特賜佛慧禪號。 ^753c8

開堂日。問。知師久佩毗盧印。
願開寶藏濟勞生。 ^753c12

師云。舉頭若具金剛眼。
無限清輝盡屬君。 ^753c14

僧曰。今日小出大遇。
師云。未開口已前作麼生。 ^753c16

僧曰。却請和尚道。
師云。#CB15154;子過新羅。 ^753c18

問。如何是華嚴境。
師云。重重無盡。
僧曰。如何是境中人。 ^753c20

師云。覿面相呈。
僧曰。向上宗乘事若何。
師云。將謂是金毛師子。 ^753c22

問。魚龍難辨。玉石未分。
祖意西來。如何指示。 ^753c24

師云。點。
僧曰。點鐵為金。一場富貴。
師云。莫將庭際栢。
喚作路旁蒿。 ^753c26

僧曰。恁麼則迷來宛似蛾投火。
悟去還如鶴出籠。 ^753c28

師云。莫將閑學解。
埋沒祖師心。 ^753c30

問。彈指此心即不問。
知音相見事若何。
師云。披蓑側笠千峯下。
引水澆#CB02174;五老前。 ^753c32

僧曰。恁麼則泥牛弄月波濤裏。
石女吹笙火#CB08504;中。 ^753c34

師云。儞分上作麼生。
僧曰。學人若也通消息。
秖恐難為碧眼胡。 ^753c36

師云。山僧今日失利。 ^753c38

問。相逢不擎出。舉意便知有。
僧提起坐具云。如今提起了也。
和尚作麼生。 ^753c40

師云。謝儞布施。
僧曰。此是學人底。
那箇是和尚底。 ^753c42

師云。將謂是衲僧。
僧曰。不但宗眼分明。
亦乃師承有據。 ^753c44

師云。縮却舌頭。 ^753c46

師云。此一大事因緣。
非神通之所到。非智慧之所詮。
三世諸佛秖言自知。
一大藏教譬喻不及。
今人不了。妄涉塵勞。
見惑由存。是非鋒起。
殊不知法界融通。
靈然不昧。包含萬有。
髑處光輝。清風與明月交參。
森羅共乾坤並秀。
寒松古栢。不用思量。
翠竹黃花。何須卜度。
於斯薦得。上報佛恩。
亦資　國祚。良久。
云。竟日不干清世事。
一爐香篆祝　堯年。
珍重。 ^753c48

上堂云。春光爍爍。
暖氣飄飄。萬木含烟。
千花競秀。白雲散處。
樓閣門開。碧霧收時。
妙峰頂露。且道妙峰頂上一句作麼生道。
良久云。共僧巖上坐。
見客海邊行。 ^754a14

上堂云。若論此事。
在天則列萬象而齊現。
在地則運四時而發生。
在人則出沒卷舒。
六根互用。且道在山僧拄杖頭上又作麼生。
良久。卓一下。云。高也著。
低也著。
other:: 
#### 常州廣福曇章法照禪師
常州廣福曇章法照禪師 ^754a20

問。如何是祖師西來意。
師云。春來花自發。 ^754a28

僧曰。學人未曉。
師云。秋至葉先凋。
問。如何是露地白牛。 ^754a30

師云。頭角分明。
問。如何是和尚為人一句。 ^754a32

師云。一二三四五六七。
僧曰。意旨如何。
師云。萬物皆從遮裡出。
other:: 
#### 鎮府水泰智航禪師
鎮府水泰智航禪師 ^754a34

問。靈山微咲即不問。
天鉢親傳事若何。 ^754a38

師云。花不亂墜。石不點頭。
僧曰。休說永嘉宿覺。
不若立雪神光。 ^754a40

師云。鐵牛耕破嶺頭雲。
上堂云。散為器者。
乃道之漓。適於變者。
為法之弊。靈機不昧。
亘古亘今。大用現前。
何得何失。雖然如是。
忽遇無孔鐵槌。作麼生話會。
拈拄杖云。穿過了也。 ^754a42

上堂云。干將在手。
縱奪臨時。主令全提。
群魔膽裂。烟雲路斷。
凡聖絕蹤。樓閣門開。
知音何在。乃召大眾云。
高著眼。 ^754a48

上堂云。龍騰碧漢。
變化無方。鳳翥青霄。
誰知蹤跡。可行則行。
不出百千三昧。可止則止。
寧亡萬象森羅。所以道。
取不得。捨不得。不可得中秖麼得。
且道得箇什麼。良久。
云。莫妄想。
other:: 
#### 常州江陰壽聖子#CB15131;圓覺禪師
常州江陰壽聖子#CB15131;圓覺禪師 ^754b4

問。學人上來。請師說法。 ^754b14

師云。海底紅塵起。
僧曰。乞師方便。
師云。山頭白浪生。 ^754b16

問。祖意教意拈放一邊。
如何得速成佛去。
師云。有成終不是。
是佛亦非真。 ^754b18

僧擬議。師叱云。話頭道什麼。
other:: 
### 真州長蘆崇福應夫廣昭禪師法嗣
真州長蘆崇福應夫廣昭禪師法嗣
other:: 
#### 滁州瑯瑘山宗初禪師
滁州瑯瑘山宗初禪師 ^754b20

問。朝宰請師陞寶座。
如何方便示西來。 ^754b24

師云。多少分明。
僧曰。恁麼則法雨高霑了了堂。 ^754b26

師云。貧無達士將金濟。
病有閑人說藥方。
僧曰。雲散始知江月白。
座間方見老盧機。 ^754b28

師云。別處人事。 ^754b30

問。如何是瑯瑘境。
師云。紅日照成金色界。
秋烟染出碧瑠璃。 ^754b32

僧曰。如何是境中人。
師云。擡頭山萬朵。
伴手一枝笻。 ^754b34

師云。若據祖宗門下。
舉目則千山萬水。
低頭乃十萬八千。
更若展露言鋒。尋言究妙。
譬若敲冰求火。緣木取魚。
徒費精神。遠之遠矣。
如斯語話。猶涉化門。
且問諸人。不落化門一句作麼生道。
良久。云。一句無私。
應之萬里。
other:: 
#### 滁州龍蟠山道成禪師
滁州龍蟠山道成禪師 ^754b36

問。鎮海明珠初出水。
今日當場欲借看。 ^754b46

師云。白雲收海面。
紅日上天心。
僧曰。恁麼則一輪光彩照無窮。 ^754b48

師云。爍破髑髏。
問。聞師已得黃梅旨。
一法如何指示人。 ^754c2

師云。花開千朵秀。
風動一江寒。 ^754c4

僧曰。瘦竹有高節。
雲閑無定蹤。
師云。一曲楚歌愁殺人。 ^754c6

問。陽春已發。覺木初榮。
寶座既登。請師說法。
師云。岸柳迎風舞。 ^754c8

僧曰。學人未曉。
師云。溪花向日開。
問。如何是龍蟠境。 ^754c10

師云。雲散千山翠。
烟深隔兩鍾。
僧曰。如何是境中人。 ^754c12

師云。楖#CB05175;一條。
衲衣三事。
僧曰。向上更有事也無。 ^754c14

師云。瞌睡漢。
師云。信手拈來。無非妙用。
靈知自性。歷劫常如。
動靜隨緣。猶谷答響。
分身百億。曲徇群生。
灑甘露。沃蕉芽。布慈雲。
談實相。咸歸至道。
今古湛然。更須打辨精神。
分明看取。諸仁者。
還見麼。良久。云。秋水一泓長見底。
#CB00589;松千尺不生枝。
other:: 
#### 真定府洪濟禪院宗賾禪師
真定府洪濟禪院宗賾禪師 ^754c16

姓孫氏。洛州永年人也。
少習儒業。稟性超然。
滿禪師勉令奉佛。
投圓通禪師出家。
未幾。祝髮披緇。參廣照禪師。
屢扣宗猷。未有開發。
足方躡堦。忽然悟道。
投機頌曰。 ^754c26

舉足上甎堦。分明遮箇法。 ^754c32

黃楊木畔笑呵呵。
萬里青天一輪月。
遂陳其所悟。照乃可之。
待制楊公畏命師出世。
曾魯公宅奏賜椹服。 ^754c34

問。台星臨寶座。祖意願宣揚。
師云。萬里不挂片雲。 ^754c38

僧曰。恩深轉無語。
師云。唯有好風來席上。
更無閑語落人間。 ^754c40

僧曰。千古淳風特地清。
師云。真師子兒。善師子吼。 ^754c42

問。四眾臨筵。請師說法。
師云。須彌山。大海水。 ^754c44

僧曰。我聞一唱三疑息。
青蓮啟目視頭陀。
師云。畢鉢巖中如何話會。 ^754c46

僧曰。杲日當空。清風滿座。
師云。祇道得一半。 ^754c48

問。如何是古佛家風。
師云。祇覺春風吹我寒。
不知明月為誰白。 ^755a2

僧曰。學人特伸請益。
師云。相逢秋色裡。
此意與誰同。 ^755a4

問。達磨面壁。此理如何。
師良久。僧禮拜。 ^755a6

師云。今日被遮僧一問。
直得口啞。 ^755a8

上堂云。冬去寒食。
一百單五。活人路上。
死人無數。頭鑽荊棘林。
將謂眾生苦。拜掃事如何。
骨堆上添土。唯有出家人。
不踏無生路。大眾。
且道向什麼處去。
還會麼。南天台。北五臺。
參。 ^755a10

上堂云。鎮府蘿蔔頭。
聲名播天下。雖則諸方老宿盡力提撕。
然而多口衲僧齩嚼不破。
先住禪師放下。又分付山僧。
如今劈#CB00701;將來。
奉為普通供養。良久。
云。莫嫌冷澹無滋味。
聊表禪家一片心。 ^755a18

上堂云。金風澹蕩。
物景蕭條。葉落庭臯。
雲飛嶺上。不逃暑而暑自退。
無意凉而凉自來。
正當恁麼時。若謂唯心境界。
正是頭上安頭。若言一切平常。
大似斬頭覓活。 ^755a26

上堂云。新羅別無妙訣。
當言不避截舌。但能心口相應。
一生受用不徹。且道如何是心口相應底句。
良久云。焦甎打著連底凍。
參。
other:: 
#### 歙州普滿明禪師
歙州普滿明禪師 ^755a34

問。一佛出世。各坐一花。
師今出世。為什麼却陞此座。 ^755a40

師云。一片紅雲起。
千山地布金。
僧拈起坐具云。且道遮箇是什麼。 ^755a42

師云。不用皂絲麻線。 ^755a44

問。覿面相逢即不問。
腦後神光略借看。
師云。不借看。 ^755a46

僧曰。為什麼不借看。
師云。賊是小人。
問。遠涉江山即不問。
西來祖意事如何。 ^755a48

師云。#CB05269;#CB01334;西歸辭震旦。
至今猶自笑兒孫。 ^755b2

僧曰。恁麼則諸聖入#CB14224;。
殊無利濟。
師云。面壁九年空費力。
得皮得髓太無端。 ^755b4

上堂。顧視大眾云。
牙齒一把骨。耳朵兩片皮。
從始至于今。禪人猶未知。
諸仁者。祇恁麼會得。
便是出塵羅漢。英靈丈夫。
若也未然。江北江西問王老。
一狐疑了一狐疑。
參。 ^755b6

上堂云。吾祖家風豈涉途。
失宗隨照用心麤。
一言為報知音者。
近日南能不姓盧。 ^755b12

上堂。顧視云。鐵牛不喫欄邊草。
丫角牧童互相報。
放在高坡臥白雲。
任渠七顛與八倒。
阿呵呵。債有頭。冤有主。
拾得要打寒山老。
參。 ^755b16

上堂。顧視大眾云。
一佛手。二驢脚。生緣各各自斟酌。
日出東方夜落西。
甎頭太厚瓦子薄。
錯。錯。前三三與後三三。
莫道文殊對無著。
參。
other:: 
#### 和州褒禪溥禪師
和州褒禪溥禪師 ^755b20

問。幸遇今朝登祖位。
師將何法示迷情。 ^755b28

師云。獨耀無私。對揚有準。
僧曰。曇花纔綻。徧界馨香。 ^755b30

師云。儞分上作麼生。
僧曰。巨靈擡手無多子。
分破華山千萬重。 ^755b32

師云。且緩緩。
問。如何是祖師西來意。 ^755b34

師云。牡丹須是三春拆。
僧曰。學人未曉。
師云。黃菊還他九日開。 ^755b36

僧曰。恁麼則便是和尚為人處也。
師云。錯。 ^755b38

上堂云。洪機纔剖。
大施門開。輝慧日於鋒前。
啟驪珠於句後。全開寶藏。
特決群疑。徑截千途。
心隨萬化。現自在力。
闡大威光。使一燈分照於十方。
現片月流光於萬水。
為凡聖之根本。作迷悟之源由。
演唱一音。頓除疑網。
包含萬有。密付群機。
心眼既開。圓明自顯。
智窮幽鑑。應用千差。
舒卷現前。無非妙用。 ^755b40

諸仁者向遮裡薦得。
吼師子之音。奮象王之勢。
祛差別之異見。了縛脫之殊途。
為苦海之津梁。掌法王之寶印。
權衡在手。明鏡當臺。
可以摧邪輔正。可以去偽存真。
現一道而清虗。僻群邪而體妙。
圓光匪外。顯出一靈。
豁開萬化之源。直示真空之理。
諸仁者。還會麼。良久。
云。皎然天地無私照。
一道光明處處通。
珍重。
other:: 
#### 滁州寶林禪院輝禪師
滁州寶林禪院輝禪師 ^755c2

丹丘人也。幼歲從師。
早登具戒。首依講肆。
聽習台宗。續參長蘆廣照禪師。
心眼通明。遂獲印證。 ^755c16

問。如何是祖師西來意。
師云。大海道底。 ^755c20

僧曰。為什麼燈燈相續。
師云。遞相鈍致。
問。水出高源。如何解會。 ^755c22

師云。古今流不竭。
僧曰。學人未曉。
師云。界破青山色。 ^755c24

僧曰。海底紅塵生。
山頭白浪起。
師云。淹殺儞。 ^755c26

問。淺聞深悟尋常事。
達磨迷逢意如何。
師云。頭戴天。脚踏地。 ^755c28

僧曰。忽遇三家村裏人。
如何祇對。
師云。憂則共慼。樂則同歡。 ^755c30

僧曰。若不上來。焉知如是。
師云。不得草草。 ^755c32

問。牛頭未見四祖時如何。
師云。湯缾。
僧曰。見後如何。 ^755c34

師云。水罐。
僧曰。學人未會。
師云。世情看冷暖。
人事逐高低。 ^755c36

問。和尚未見長蘆時如何。
師云。雲生古嶠。 ^755c38

僧曰。見後如何。
師云。水出高源。
僧曰。見與未見。相去多少。 ^755c40

師云。水流終到海。
雲起必為霖。
問。刀山劍樹上成等正覺時如何。 ^755c42

師云。劈腹剜心。
僧曰。和尚何得如此。 ^755c44

師云。心不負人。 ^755c46

上堂云。步步登高。
衲僧意氣。心心放下。
達士忘懷。意氣不居佛祖之位。
忘懷常遊悲智之門。
有念盡成功。無知方大利。
良久。云。瑞草生嘉運。
林梅放早春。參。 ^755c48

上堂云。智水瑩清。
心珠獨輝。萬象煥然。
十方朗照。眼見無影樹子。
耳聽沒絃琴調。若是本分衲僧。
不覺低頭吟笑。且道笑箇什麼。
無孔鐵鎚。
other:: 
#### 真州靈巖山志愿禪師
真州靈巖山志愿禪師 ^756a6

問。山間林下。頗稱道人家風。
綠水庭邊。還他了事衲子。
此猶是無風起浪。
不涉波瀾。請師答話。 ^756a12

師云。雲橫遠岫。雨滴懸崖。
僧曰。數聲清磬是非外。
一箇閑人天地間。 ^756a16

師云。石人拊掌。木女呵呵。 ^756a18

僧曰。高臥虗堂無別事。
任他今日與明朝。
師云。四海晏清王道泰。
何須更用苦忉忉。 ^756a20

問。六六三十六。春風動脩竹。
新斵勿絃琴。請師彈一曲。 ^756a22

師云。不落宮商角徵羽。 ^756a24

僧曰。一聲鳴歷歷。
十指起清風。
師云。若不鍾即鑒。
還同野舍薪。 ^756a26

僧曰。恁麼則不聞聞底事。
大眾皆聞。 ^756a28

師云。知音者少。 ^756a30

上堂云。看看。雲山疊疊。
同萬卉以青蒼。烟渚依依。
共孤舟而閴寂。樓臺聳峻。
殿塔交光。法法無私。
古今冥貫。正當恁麼時。
還相委悉麼。良久。
云。不在低頭。思量難得。
參。 ^756a32

上堂云。山家活計無多事。
直下分明不用猜。
敷座豈容知與見。
任他烏免去還來。
諸人還委悉麼。若委悉得去。
心猿罷跳。性海無波。
白雲青嶂之內。任運翛然。
紫陌紅塵之中。隨緣豁暢。
其或未曉根源。切忌尋玄討妙。
直饒討得倜儻分明。
敢保斯人未徹。且道作麼生是未徹。
良久。云。任教滄海變。
應不對君通。參。 ^756a40

上堂云。霧卷雲收。
日上月落。林間幽鳥語呢喃。
嶺上樵夫歌間錯。
東西南北本來人。
咄。莫向外邊生卜度。
參。
other:: 
#### 潭州等覺法思禪師
潭州等覺法思禪師 ^756b4

問。梵王請佛。蓋為群生。
安撫請師。當為何事。 ^756b10

師云。月映千江白。
雲開萬谷明。
僧曰。恁麼則一句無私。 ^756b12

師云。古今無異路。
達者共同途。
問。如何是佛法大意。 ^756b14

師云。燈籠挂露柱。
僧曰。學人未會。
師云。佛殿對三門。 ^756b16

僧曰。向上更有事也無。
師云。大海若知足。
百川應倒流。 ^756b18

師良久云。若也於斯薦得。
上無攀仰。下絕己躬。
靈光現前。耀騰今古。
遇知音而隨緣佛事。
在山野而別搆清規。
亦可竿木隨身。逢場作戲。
然雖如是。且道最初一句作麼生道。
顧大眾云。切忌當頭。
other:: 
#### 壽州壽春廣慧法岸禪師
壽州壽春廣慧法岸禪師 ^756b20

問。為　國開堂於此日。
師將何法報　君恩。 ^756b30

師云。香烟靄靄。瑞氣飄飄。
僧曰。恁麼則達磨舊時花葉。
而今信手重拈。 ^756b32

師云。寒山拊掌。拾得呵呵。 ^756b34

僧曰。學人今日小出大遇也。
師云。乞兒見小利。 ^756b36

師云。若論法體。本絕言詮。
應用無虧。威光炟赫。
英靈上士。相共證明。
後學初機。徒勞佇思。
雖然如是。事無一向。
山僧今日不惜眉毛。
與諸人說破。良久。
云。人從陳州來。不得許州信。
other:: 
#### 真州定山真如文彥禪師
真州定山真如文彥禪師 ^756b38

上堂云。堤邊柳綠。
默演真空。嶺上猿吟。
明談法要。若向遮裡薦得。
頭頭圓覺。步步道場。
其或未然。且待別時。
分明說破。珍重。
other:: 
#### 荊南府護國紹通禪師
荊南府護國紹通禪師 ^756b46

問。如何是和尚家風。
師云。一缾一鉢。 ^756c4

僧曰。向上更有事也無。
師云。有。
僧曰。如何則是。 ^756c6

師云。拄杖子。
僧曰。若不上來。爭知如是。
師便打。
僧曰。錯。 ^756c8

師云。僧自口喃喃。
other:: 
#### 南京法寶德一禪師
南京法寶德一禪師 ^756c10

問。大眾雲臻。請師說法。
師云。諦聽。諦聽。 ^756c12

僧曰。一回聞得一回新。
師云。儞作麼生會。
僧曰。諦聽。諦聽。 ^756c14

師云。也是殘羹餿飯。
問。如何是睢陽境。 ^756c16

師云。車馬門前有。
塵埃堂上無。
僧曰。如何是境中人。 ^756c18

師云。時延三島客。
長接五湖僧。
other:: 
#### 池州乾明禪院寶慧禪師
池州乾明禪院寶慧禪師 ^756c20

上堂。拈起袈裟角示眾云。
此乃佛佛授手。祖祖相傳。
今日更不覆藏。普示諸人。
還會麼。良久。云。若也未然。
且待別時重新說破。
other:: 
### 北京天鉢重元文惠禪師法嗣
北京天鉢重元文惠禪師法嗣
other:: 
#### 衛州元豐院清滿禪師
衛州元豐院清滿禪師 ^756c22

姓田氏。滄州鹽山人也。
幼而不戲。長以孝聞。
母喪出家。剃落稟戒。
詣青州元禪師叢席。
入室咨參。一日山行。
取葉淨手。豁然契悟。
投機頌曰。 ^756c30

大奇大奇。動用還迷。
更問如何。驀口便槌。
山居苦行。絕粒七年。
太守錢公請師出世。
團練李公崇師道行。
奏賜命服。遷化將臨。
一日辭眾。弟子請頌。
師乃瞬之。趺坐而逝。 ^756c36

問。禪關創闢。祖道重興。
千聖靈機。願師舉唱。 ^756c42

師云。秋觀黃葉落。
僧曰。千聖靈機蒙舉唱。
我師關捩意如何。 ^756c44

師云。冬見萬林枯。
僧曰。恁麼則木馬嘶時花徧地。
泥牛行海雲凝。 ^756c46

師云。也須會始得。
問。如何是祖師印。 ^756c48

師云。地靜天寧。
僧曰。如何是心印。
師拍膝一下。 ^757a2

僧曰。佛祖心印相去幾何。
師云。言淺理深。
問。如何是衲僧得力處。 ^757a4

師云。月上青天。
僧曰。未審有何憑驗。 ^757a6

師云。莫瞌睡。
師喝云。徒言五位．三要三玄．九帶唯心．韶陽數句。
誠謂無途轍中勒成途轍。
無名言中強立名言。
如是教壞兒孫。發於宗旨。
據遮幾箇漢。若教山僧見伊。
先與敲了牙齒。然後斬為三段。
拈起拄杖云。山僧過患更是彌天。
卓一下。 ^757a8

上堂。橫按拂子云。
要扣玄關。須是有節操。
極慷慨。斬得釘。截得鐵。
剝剝地漢始得。若是隈刀避箭。
碌碌之徒。看即有分。
擊禪床。下座。 ^757a18

上堂。召大眾云。無異思惟。
諦聽。諦聽。昨日寒。
今日寒。抖擻精神著力看。
著力看。看來看去轉顢頇。
要得不顢預。看。參。 ^757a24

上堂云。千家門。萬家戶。
貧底貧。富者富。其或未瞥地。
三塗不是苦。擊拂一下。 ^757a30

上堂云。人人獨耀。
箇箇極則。祖印如斯。
說話非常。有損有益。
乃拊掌一下。云。噫。
又復引人入荊棘。
喝一喝。下座。 ^757a34

上堂云。潭中皓月。
嶺上白雲。達磨西來。
莫如此說。拈拄杖云。
也大奇。拄杖解說不思議。
擊香臺。下座。 ^757a40

上堂云。堪作梁者作梁。
堪作柱底作柱。刢利衲僧便知落處。
驀拈拄杖云。還知遮箇堪作什麼。
打香臺一下。云。莫道無用處。
復打一下。參。 ^757a44

上堂云。看看。堂裏木師伯被聖僧打一摑。
走去見維那。被維那打兩摑。
露柱呵呵笑。打著遮師伯。
祖印路見不平。與儞雪正。
拈拄杖云。來。來。然是聖僧。
也須喫棒。擊香臺。
下座。
other:: 
#### 西京善勝真悟禪師
西京善勝真悟禪師 ^757b2

問。進一步則太過。
退一步則不及。祇如不進不退時如何。 ^757b10

師云。謝闍梨供養。
僧曰。恁麼則萬般施設不如常。 ^757b12

師云。千鄉萬里。
僧曰。未明佛法千般境。
悟了心中萬事無。 ^757b14

師云。勿交涉。
上堂云。揚聲止響。
不知聲是響根。弄影逃形。
不知形為影本。以法問法。
不知法本非法。以心傳心。
不知心本無心。心本無心。
知心如幻。了法非法。
知法如夢。心法不實。
莫謾追求。夢幻空花。
無煩地捉。若到遮裏。
三世諸佛．一大藏教．祖師言句．天下老和尚路布葛藤。
盡使不著。何故。太平本是將軍致。
不許將軍見太平。
other:: 
#### 恩州祖印善丕禪師
恩州祖印善丕禪師 ^757b16

問。如何是佛。
師云。通上徹下。
僧曰。如何是法。 ^757b30

師云。徹下通上。
師乃云。通上徹下。
徹下通上。迷有千差。
悟無兩樣。咄。
other:: 
### 廬山賢棲遷禪師法嗣
廬山賢棲遷禪師法嗣
other:: 
#### 杭州南山法雨惟鎮禪師
杭州南山法雨惟鎮禪師 ^757b32

問。如何是法雨境。
師云。竹寺門相並。
湖山路接連。 ^757b38

僧曰。如何是境中人。
師云。芳草和花種。
修篁帶雨移。 ^757b40

師顧大眾云。還知麼。
南山嶺頭。白雲丹丹。
西湖岸上。綠柳依依。
一時驗取。不用針錐。
喝一喝。下座。
other:: 
#### 舒州王屋山崇福燈禪師
舒州王屋山崇福燈禪師 ^757b42

上堂云。天不能蓋。
地不能載。一室無私。
何處不在。大眾。直饒恁麼會去。
也是鬼弄精魂。怎生說箇常在底道理。
良久。云。金風昨夜起。
徧地是黃花。 ^757b48

上堂。良久。云。一也不成。
二也不是。張三作群。
李四成隊。上下混成。
俱為一塊。直饒龍舒把斷要津。
爭柰有傍不肯底。
任是釘觜鐵舌。也須惱裂粉碎。
喝一喝。
other:: 
#### 潭州東明惠遷禪師
潭州東明惠遷禪師 ^757c6

初住南源。問。如何是南源境。
師云。五嶺侵霄漢。
三株鎻碧烟。 ^757c14

僧曰。如何是境中人。
師云。焚香開卷霞生砌。
卷箔冥心月在池。 ^757c16

上堂云。不可以智知。
不可以識識。大眾。
且道識箇什麼。良久。
云。露柱是木頭作。
珍重。
other:: 
### 和州褒禪沖會圓智禪師法嗣
和州褒禪沖會圓智禪師法嗣
other:: 
#### 杭州臨安居潤禪師
杭州臨安居潤禪師 ^757c18

問。為國開堂於此日。
師將何法利人天。 ^757c26

師云。將謂伶利。
僧曰。一炷名香祝　聖恩。
師云。今日事作麼生。
僧無語。 ^757c28

師云。氣急殺人。
問。清淨本然。偏周沙界。
庵內人為什麼不見庵外事。 ^757c30

師云。合恁麼。 ^757c32

僧曰。特伸請益。
師云。有甚相孤。
上堂云。大眾但看。
從上古聖挑囊負鉢。
出一叢林。入一保社。
若不得箇入處。晝夜不捨。
參問知識。築著磕著。
忽然瞽地。始知刀是鐵作。
一時放下。便乃天台普請。
南嶽遊山。左之右之。
不居惑地。諸仁者。
古人既恁麼會。今人欠少箇什麼。
良久云。多虗不如少實。
other:: 
### 台州瑞巖子鴻禪師法嗣
台州瑞巖子鴻禪師法嗣
other:: 
#### 台州佛窟昌國可英禪師
台州佛窟昌國可英禪師 ^757c34

問。如何是佛法大意。
師云。一輪纔出海。
萬彚盡霑恩。 ^757c48

僧曰。學人不會。
師云。祇為分明極。
翻令所得遲。 ^758a2

問。如何是佛窟境。
師云。春歸一徑巖前秀。
雪盡數峰雲外寒。 ^758a4

僧曰。如何是境中人。
師云。錫杖夜敲霜嶠月。
銅缾晨漱碧潭煙。 ^758a6

師乃云。春風澹蕩。
萬物含芳。林間野老謳歌。
江上漁人舉棹。岩花列秀。
岸柳垂陰。鶯囀喬林。
獸鳴幽谷。白雲綻處。
千峰而疊疊崔嵬。
萬派朝宗。浩渺而波瀾涵月。
森羅普現。萬象齊觀。
南北東西。交橫互映。
重重帝網。百億垂形。
海印發光。大千普赴。
如斯語話。無不盡知。
且道迷身一句作麼生道。
良久。云。天上忽雷驚宇宙。
井底蝦 #CB03157;不舉頭。
參。
other:: 
#### 明州岳林寺曇振禪師
明州岳林寺曇振禪師 ^758a8

上堂。斂衣坐定。云。
今日布袋頭開。還有買賣者麼。 ^758a24

僧出曰。有。
師云。不作貴。不作賤。
作麼生醻價。僧無語。 ^758a26

師云。山僧今日失利。
問。寶座既登於此日。
箇中消息請宣揚。 ^758a28

師云。颯颯和風。飄飄細雨。 ^758a30

僧曰。言前超有路。
句下越毗盧。
師云。也不消得。
問。知師解接無根樹。
妙手能挑海底燈。
學人上來。請師一接。 ^758a32

師云。堤柳乍開金眼細。
嶺梅初綻玉苞香。
僧曰。圓音纔剖。大眾霑恩。 ^758a36

師云。刢利人難得。
上堂云。若論此事。
不在僧之與俗。男之與女。
賢之與愚。貴之與賤。
悉皆具足。曾無欠少。
良由根有利鈍。見有差殊。
向聲色裏轉却。何以知之。
豈不見道。名言滯於心首。
恒為緣慮之場。實際居於目前。
翻成名相之境。且作麼生是目前事。
還知麼。良久云。眼裡無筋一世貧。
other:: 
### 汀州開元智潭禪師法嗣
汀州開元智潭禪師法嗣
other:: 
#### 汀州開元宗祐禪師
汀州開元宗祐禪師 ^758a38

問。如何是祖師西來意。
師云。扁舟衝雪浪。 ^758b4

僧曰。未審意旨如何。
師云。一葦渡金陵。
師乃云。祖師庭下。
水泄不通。佛事門中。
風行草偃。於斯見得。
暢快平生。擬議思量。
千山萬水。
other:: 
### 虔州慈雲慶璫禪師法嗣
虔州慈雲慶璫禪師法嗣
other:: 
#### 虔州廣慈道傳禪師
虔州廣慈道傳禪師 ^758b6

問。如何是梅川境。
師云。金精嶷嶷凌霄漢。
梅水滔滔貫巨洋。 ^758b14

僧曰。如何是境中人。
師云。閑庭子賤鳴琴化。
百里生民歌復謠。 ^758b16

僧曰。向上宗乘。如何指示。 ^758b18

師云。南斗七。北斗八。
other:: 
### 金陵蔣山法泉佛慧禪師法嗣
金陵蔣山法泉佛慧禪師法嗣
other:: 
#### 滁州幽谷壽聖寺祐禪師
滁州幽谷壽聖寺祐禪師 ^758b20

問。如何是和尚為人處。
師云。未免拖泥帶水。 ^758b24

僧曰。如何得不拖泥帶水去。
師云。好喫棒。 ^758b26

僧曰。學人有什麼過。
師便打。
other:: 
#### 郢州太平興國法雲禪師
郢州太平興國法雲禪師 ^758b28

問。如何是祖師西來意。
師云。踏破草鞋。 ^758b30

僧曰。學人未曉。
師云。直下承當。
other:: 
#### 衢州九峰殊甫禪師
衢州九峰殊甫禪師 ^758b32

問。靈蛇在手。一任卷舒。
寶鑑當軒。是何光境。 ^758b34

師云。一輪皎皎。萬里霑恩。
僧曰。萬丈白雲藏不得。 ^758b36

師云。於儞分上得箇什麼。
僧曰。休將三寸舌。
調弄五湖僧。 ^758b38

師云。山僧罪過。
other:: 
### 善果懷演庵主法嗣
善果懷演庵主法嗣
other:: 
#### 潭州玉池光教寺沖儼禪師
潭州玉池光教寺沖儼禪師 ^758b40

問。以心傳心。無說可說。
無說即不問。如何是可說。 ^758b44

師云。石笋逢時長。
僧曰。未審意旨如何。 ^758b46

師云。葵花向日開。
問。如何是祖師的的意。 ^758b48

師云。泥牛不喫欄邊草。
僧曰。和尚向何處安身立命。 ^758c2

師云。直向孤峰頂上眠。
other:: 
### 廬山歸宗通禪師法嗣
廬山歸宗通禪師法嗣
other:: 
#### 襄州資福廣照素月禪師
襄州資福廣照素月禪師 ^758c4

問。如何是古佛心。
師云。不著中間。去却兩頭。 ^758c8

僧曰。如何是和尚的的為人處。
師云。張公喫酒張公醉。 ^758c10

問。如何是佛。
師云。頂後無圓相。 ^758c12

僧曰。未審意旨如何。
師云。和風發嫰蘃。
問。如何是真常道。 ^758c14

師云。著衣喫飯。
僧曰。學人不會。
師云。真常道。
僧曰。莫謾學人。 ^758c16

師云。想若不識朝官體。
祇識皮鞋不識鞾。
other:: 
#### 郢州子陵辯禪師
郢州子陵辯禪師 ^758c18

問。四眾雲臻。願聞法要。
師云。夜雨日晴。 ^758c22

僧曰。意旨如何。
師云。曬。
僧曰。一言纔了悟。
千古為流通。 ^758c24

師云。也不消得。
other:: 
#### 廬山同安崇勝禪院慶通禪師
廬山同安崇勝禪院慶通禪師 ^758c26

問。師唱誰家曲。宗風嗣阿誰。 ^758c28

師云。燕子不離舊窠。
問。世尊未成佛時如何。 ^758c30

師云。佛。
僧曰。成佛後如何。
師云。佛。
僧曰。畢竟如何。
師云。佛。
other:: 
### 江陵福昌禪院信禪師法嗣
江陵福昌禪院信禪師法嗣
other:: 
#### 安州法興期禪師
安州法興期禪師 ^758c32

問。學人無問。請師不答。
師云。鯨有吞舟騰巨浪。
人無消息過滄溟。 ^758c38

僧曰。恁麼則落二落三。 ^758c40

師云。饒君解致千般問。
空自言多道轉賖。
建中靖國續燈錄卷第十八
 ^758c42
