
other:: 愚菴和尚語錄卷第九
偈頌
editor:: 門人　護位　等編
other:: 
## 讀華嚴
讀華嚴 ^692a33

華嚴法界浩無邊。
玉轉珠回滿目前。
究竟直須超性海。
精通猶是涴心田。
不離當處該三德。
曲說多方顯十玄。
慚愧舍那尊特父。
誑兒偏解奮空拳。
other:: 
## 讀法華
讀法華 ^692a39

六萬餘言最上乘。
寒窻相對篆煙騰。
無邊譬喻刀頭蜜。
大事因緣火裏冰。
彈指不妨開寶塔。
焚身誰解繼真燈。
循行數墨三千部。
一句全超憶慧能。
other:: 
## 讀楞嚴
讀楞嚴 ^692b2

諦觀佛頂首楞嚴。
金口流珠顆顆圓。
大定不離修萬行。
密因先合斷三緣。
毫端現剎難思議。
眼處觀聲絕正偏。
赤手果能探教海。
得魚須信貴忘筌。
other:: 
## 讀楞伽
讀楞伽 ^692b10

大品楞伽奧旨深。
止啼黃葉勝真金。
了知我相元無我。
直達心宗豈有心。
兔角龜毛難比況。
情波識浪任浮沈。
百非四句俱拈却。
蠓蠛蚍蜉解賞音。
other:: 
## 讀圓覺
讀圓覺 ^692b18

大圓覺海廣尤深。
誰信真源近可尋。
三觀澄明標匪月。
六塵清淨鑛元金。
却憐調御多饒舌。
未許曼殊獨賞音。
披卷只圖遮老眼。
剋期修證本無心。
other:: 
## 血書華嚴經
血書華嚴經 ^692b26

五十三人血戰來。
百城煙水盡成衃。
毗盧樓閣紅雲湧。
帝網山河赤幟開。
十指頭邊師子吼。
一針鋒上象王回。
有無功力難思識。
直得腥風徧九垓。
other:: 
## 墨書法華
墨書法華 ^692b34

松陵信士王元吉。
夫婦同持妙法華。
笑倒虗空多寶塔。
驚飜露地白牛車。
世緣未了曾何礙。
寶所親登定不差。
朵朵青蓮毫末現。
腕頭餘力更堪誇。
other:: 
## 綉字金剛般若經
綉字金剛般若經 ^692b42

般若靈文宿有緣。
等閒綉出喜功圓。
銀鉤鐵畫分行布。
玉線金針顯妙玄。
兔子懷胎皆剩法。
蚌含明月匪真詮。
金剛正體堂堂露。
錦上添花五色鮮。
other:: 
## 秦因二上人同書華嚴
秦因二上人。同書華嚴 ^692c2

毫端幻出大華嚴。
名句形身勝妙兼。
寶網雲臺同演說。
塵毛法界盡包含。
眾生共入毗盧藏。
梵苑雙敷優鉢曇。
披卷了無文字相。
善財空走百城南。
other:: 
## 藏主職滿還吳
藏主。職滿還吳 ^692c10

今古何曾有悟迷。
南屏嬾把布毛吹。
山青雲白光明藏。
鵲噪鴉鳴小艶詩。
十里平湖秋澹澹。
三吳歸路黍離離。
莫嫌送別無分付。
又是重安眼上眉。
other:: 
## 僧院判奉旨降香育王寶陀北歸次雪窻和尚韻以贈
僧院判奉旨。降香育王寶陀。北歸。次雪窻和尚韻。以贈 ^692c18

西河師子僧思吉。
遠降天香跨海回。
設利寶光開五色。
洛伽大士舞三臺。
孤峯頂上逢彌勒。
百草頭邊識善財。
聖主無為千萬壽。
南方佛法未全#CB01926;。
other:: 
## 答訓書記兼柬師林立卓峯
答訓書記。兼柬師林立卓峯 ^692c28

撒土猶能更撒沙。
難兄難弟喜通家。
咬人師子全牙爪。
逐塊韓盧曳尾巴。
月下守株空待兔。
棒頭打草要驚蛇。
頹綱力振看能事。
種豆何妨得稻麻。
other:: 
## 寶藏主還吳江
寶藏主還吳江 ^692c36

法王大寶秘形山。
覿面當機要見難。
紙襖鈔來渾是錯。
柴爿颺下太無端。
神駒墮地萬里志。
彩鳳衝霄五色翰。
少室宗綱方解紐。
未容高臥曲江干。
other:: 
## 無言
無言 ^692c44

始終一字不曾談。
開口分明落二三。
少室九年成滲漏。
毗耶一默露廉纖。
禪詮諜諜瘡疣紙。
教網重重鶻臭衫。
截斷溪聲廣長舌。
春風飛燕自喃喃。
other:: 
## 次韻答夢堂法兄
次韻。答夢堂法兄 ^693a4

兵戈南北競喧爭。
兄弟分違似隔生。
瀛海丹山君宴坐。
劫#CB01926;雙徑我徒行。
只添束篾腰間重。
依舊眉毛眼上橫。
賴有祖翁家活在。
不妨日午打三更。
other:: 
## 示道同淨人
示道同淨人 ^693a12

大道何曾有異同。
纔生分別便乖宗。
堂堂獨露聲塵外。
歷歷常居動用中。
明鏡非臺光自照。
菩提無樹體元空。
迢迢龍翔人歸遠。
千古誰能振祖風。
other:: 
## 答普濟元恕法兄
答普濟元恕法兄 ^693a20

機鋒抹過睦州蹤。
幢蓋行看上五峯。
花偈寄來春尚早。
蘿窓披翫雪初融。
樓臺突兀吳江上。
瓦礫從衡徑塢中。
裁謝莫嫌成嬾慢。
弟兄千里本同風。
other:: 
## 妙藏主參方
妙藏主參方 ^693a28

純圓獨妙子深諳。
杖屨何須事別參。
良遂無端見麻谷。
德山落賺到龍潭。
衝雲突日遼天鶻。
覂駕空羣汗血驂。
袖裏摩尼發光怪。
照開煙水百城南。
other:: 
## 無竭
無竭 ^693a36

一滴流來自劫空。
涓涓不絕遠朝宗。
延洪孰究根源力。
消長全超造化功。
沃日滔天殊未泯。
分枝列派有何窮。
叢林萬古均沾溉。
共喜曹溪正脈通。
other:: 
## 次韻送日東俊侍者入閩
次韻。送日東俊侍者。入閩 ^693a44

三喚三呼若震驚。
屎腸抖擻為君傾。
國師機用親仍切。
侍者威儀老更成。
楖栗枝頭懸震旦。
蟭螟眼裏泛蓬瀛。
天風亭上聽秋雨。
滿耳須知不是聲。
other:: 
## 答蘇昌齡編脩病中索茶
答蘇昌齡編脩。病中索茶 ^693b4

東土西乾老淨名。
經秋不見渴塵生。
每懷取飯香積國。
未暇問疾毗耶城。
劇談直欲離言說。
安眠豈有閒心情。
趙州道個喫茶去。
瞎却幾多人眼睛。
other:: 
## 次韻奉答張蛻軒承旨求作師祖善權和尚塔銘
次韻。奉答張蛻軒承旨。求作師祖善權和尚塔銘 ^693b12

閣老文章有耿光。
任將四大作禪床。
筆頭慣點金剛眼。
手面宏開大寂場。
鯨海重勞詩遠寄。
龍淵深喜道相忘。
亭亭祖塔西岡上。
有待摛辭下帝鄉。
other:: 
## 次南堂了菴和尚韻
次南堂了菴和尚韻 ^693b22

拂袖中吳第一峯。
南堂岌岌凜高風。
坐令鷲嶺真規復。
不翅松源正脈通。
長庚爛爛橫霄漢。
野鶴翩翩絕檻籠。
快活有時無著處。
風顛寒拾恰相同。
other:: 
## 次韻示堅禪人
次韻。示堅禪人 ^693b30

芭蕉身相本非堅。
生死根深苦繞纏。
直下一刀成兩段。
何須問道與參禪。
砂鍋頓頓虀羮飯。
石鼎時時栢子煙。
三際十方俱坐斷。
不知誰後復誰先。
other:: 
## 答天章復初法弟
答天章復初法弟 ^693b38

嘍羅智者講天台。
潦到盧公辯鏡臺。
法法無差波即水。
新新不住火成#CB01926;。
力將正說排邪說。
驗盡南來與北來。
佛日孫枝饒挺秀。
鐵華還向樹頭開。
other:: 
## 師祖善權元翁和尚忌辰撫景感懷七首
師祖善權元翁和尚忌辰。撫景感懷。七首 ^693b46

今朝五月廿四日。
老倒禪翁恰化生。
佛祖位中無住著。
人天路上謾從衡。
亭亭峨石機猶峻。
岌岌龍巖話大行。
欲識善權端的旨。
日輪卓午打三更。 ^693c6

薰風庭院日偏長。
徧界明明不覆藏。
今雨稚松爭拔地。
故園新竹已過墻。
固知鼯鼠非他物。
忽聽鳴蟬報夕陽。
六十六年來又去。
了無生滅可論量。 ^693c12

病魔垂老任交攻。
高臥匡牀丈室中。
四大色身元是妄。
多生業障本來空。
華池寶所阿鼻獄。
火聚刀山兜率宮。
天上人間恣游戲。
開軒徒自挹玄風。 ^693c18

櫻桃盧橘遶簷栽。
小小方池手自開。
曇諦不忘書鎮約。
黃梅重駕願輪來。
多身有待分塵剎。
全體那辭育聖胎。
薄福住山頭已白。
深恩何以答涓埃。 ^693c24

棟宇渠渠更故新。
寸長尺短妙經綸。
竹頭木屑知功力。
露柱燈籠識苦辛。
香積引泉來百丈。
層樓送目過由旬。
却怜坐臥經行處。
物物全彰淨法身。 ^693c30

為愛團欒十畞園。
紅芳消後綠陰連。
杖藜日涉真成趣。
野菜時挑不費錢。
臨濟栽松親钁地。
仰山種粟自燒田。
祖翁活計誰相委。
獨立南榮為惘然。 ^693c36

 #CB02549;犢之情似海深。
誰知黃檗老婆心。
醍醐酥酪皆同味。
釵釧缾盤等一金。
彈指全超法報化。
飜身坐斷去來今。
高堂素壁薰風裏。
遺像重瞻思不禁。
other:: 
## 送相長老潛長老住宣州妙相法相次韻
送相長老潛長老。住宣州妙相法相。次韻 ^693c42

宛陵奚翁之故鄉。
朝來喜送諸孫行。
珍重難兄與難弟。
願言為法不為名。
雲山千里遙在目。
祖脈一縷尤關情。
日炙風吹木瓜樹。
描不成兮畫不成。
other:: 
## 次韻答寄昭明才無學藏主
次韻。答寄昭明才無學藏主 ^694a2

錦峯山下千年寺。
橫翠堂中一老身。
晝夜心源常湛寂。
冰霜戒檢獨清新。
彌陀見在忘形友。
慈氏當來入幕賓。
願與趙州同甲子。
裹茶聊寄雨前春。
other:: 
##  #CB02351;藏主職滿還承天次剛中禪師韻
#CB02351;藏主。職滿還承天。次剛中禪師韻 ^694a10

一氣轉一大藏教。
回頭故國是夫差。
驚群喜見英靈漢。
圓相休呈老作家。
手面生機禽虎兕。
頂門正眼辨龍虵。
叢林秋晚看昂枿。
遍界開敷五葉華。
other:: 
## 次韻寄開化一元禪師
次韻。寄開化一元禪師 ^694a18

厭看功臣樹色蒼。
故山端的勝殊方。
桑麻原隰連香徑。
金碧樓臺峙寶坊。
瀹雪小齋雲半榻。
貫花新偈日千行。
春深四大輕安否。
佛祖權衡賴抑揚。
other:: 
## 退歸海雲受業謝祥止菴過訪次韻
退歸海雲受業。謝祥止菴過訪。次韻 ^694a26

散席歸休愧老蒼。
匡徒行道任諸方。
百年寄幻依雲麓。
午夜傳衣憶碓坊。
笋蕨時挑殊有味。
杉松手植已成行。
春風短#CB15081;勞相過。
活計都盧為舉揚。
other:: 
## 次韻答靈隱介菴
次韻。答靈隱介菴 ^694a34

應世隨緣沒奈何。
秋來說法喜無魔。
須彌椎打虗空鼓。
般若舟橫苦海波。
石子岡頭潮信早。
梅花洲上月明多。
江流不盡深深意。
獨許吳音唱楚歌。
other:: 
## 早出餘杭感懷
早出餘杭。感懷 ^694a42

佛祖宏規有準繩。
侯門無事愧頻登。
蒼茫五髻三更月。
迢遞千巖萬壑冰。
心跡任教同槁木。
姓名何必上傳燈。
覺天不夜空無際。
寂寂行看慧日昇。
other:: 
## 次韻答愚仲法兄
次韻。答愚仲法兄 ^694b2

寶華白晝雨空山。
滿紙伽陀辱遠班。
頓覺五峯嘉氣集。
坐令千載古風還。
縱橫妙灑鐵鉤鎖。
精瑩雄辭玉佩環。
焚香打鼓普請看。
津津喜色動衰顏。
other:: 
## 寄天寧白菴
寄天寧白菴 ^694b10

聞道南湖第一山。
交參龍象雜官班。
東頭賣貴西頭賤。
空手來時赤手還。
頂#CB00576;一機猶掣電。
語言三昧若連環。
鐵船下海休輕舉。
老叔談禪亦強顏。
other:: 
## 答東皋伯遠法師二首
答東皋伯遠法師。二首 ^694b18

東皋尊者隱郊墟。
小小屠蘇睹史居。
切栢代香朝演法。
卷簾進月夜紬書。
村園界熟秋霜後。
花徑苔生宿雨餘。
心境兩忘諸幻滅。
更於何處覓真如。 ^694b26

楓宸　召對足光榮。
峻辯宏機悅眾情。
一妙九旬談不盡。
千差萬別證無生。
中吳大士推三傑　上國高僧第一名。
道重。 ^694b32

金輪聖天子。毗盧頂上等閒行。
other:: 
## 次韻寄行中法兄
次韻。寄行中法兄 ^694b38

幢蓋東游駐北山。
青鞋同踏蘚痕班。
十年不見風塵隔。
幾度空懷信息還。
猛虎口中撐玉箸。
狻猊頷下解金環。
剎竿倒却誰扶起。
爭羨拈花獨破顏。
other:: 
## 次韻寄德嵓講師
次韻。寄德嵓講師 ^694b42

老倒龍潭接德山。
紙燈滅處管窺斑。
爭如東塔生機妙。
力挽西乾正脈還。
爛爛雜花真富貴。
澄澄性海自旋環。
丹崖碧嶂秋光裏。
一笑何當展瘦顏。
other:: 
## 復次韻答愚仲法兄
復次韻。答愚仲法兄 ^694c2

碌碌虗聲冐五山。
驅馳贏得髮毛斑。
宗綱委地慚無補。
節序奔流去不還。
浮世百年蛇戀窟。
勞生三界蟻循環。
聖凡平等難調制。
顧我疎才覺厚顏。
other:: 
## 答前開元方崖法兄二首
答前開元方崖法兄。二首 ^694c10

宗教人才繫重輕。
弟兄垂老益關情。
徒勞剎說仍塵說。
盡把風聲作雨聲。
勇退曾聞法雲本。
高閒誰似覺天清。
尚期末路參玄士。
悉使歸家罷問程。 ^694c18

秋晚叢林委地空。
菴居小小不雷同。
單提獨弄三江上。
萬別千差一照中。
船子清風來夾嶠。
馬師異類得龐公。
遙知緇白交參處。
入夜高燒蠟炬紅。
other:: 
## 悼楚石和尚三首
悼楚石和尚。三首 ^694c24

潦倒奚翁的骨孫。
高年說法屢承恩。
麻鞋直上黃金殿。
鐵錫時敲白下門。
煩惱海中垂雨露。
虗空背上立乾坤。
秋風唱徹無生曲。
白牯狸奴亦斷魂聖主從容問鬼神。
當機一默重千鈞。
茶毗直下金門詔。
火聚全彰淨法身。
平地驚翻三世佛。
等閒瞎却一城人。
大悲願力知多少。
枯木花開別是春。 ^694c32

匡床談笑坐跏趺。
遺偈親書若貫珠。
木馬夜鳴端的別。
西方日出古今無。
分身何啻居天界。
弘法毋忘在帝都。
白髮弟兄空老大。
剎竿倒却要人扶。
other:: 
## 次韻賀象元禪師遷徑塢
次韻。賀象元禪師。遷徑塢 ^694c46

萬仞龍門奏凱歸。
山頭魚躍井塵飛。
生機透脫空諸有。
妙用縱橫顯眾微。
四海叢林師望重。
三台人物曉星稀。
祖翁塔所能延老。
擬辦遮寒布衲衣。
other:: 
## 用韻寄天界全室禪師
用韻。寄天界全室禪師 ^695a6

詔領宗壇萬衲歸。
龍河花雨日紛飛。
朝回曙色開黃道。
定起靈光繞紫微。
貝闕珠宮天上有。
法王禪將眼中稀。
何當一扣毗耶室。
笑攬金紅屈眴衣。
other:: 
## 答謝前虎丘行中法兄過訪
答謝前虎丘行中法兄。過訪 ^695a14

忽報雲巖老漢歸。
秋風瀆水片颿飛。
衝霄鐵鳳離金網。
戴角於菟出翠微。
勇退急流今古少。
相看白髮弟兄稀。
願同寶掌千年壽。
五髻峯頭一振衣。
other:: 
## 次韻答天之西堂
次韻。答天之西堂 ^695a22

天寧活計了無錐。
直指宗風力主維。
少減多添能恰好。
橫該豎抹總相宜。
神機掣電全生殺。
妙語流珠燦陸離。
九里湖邊弘法施。
任教諸子廣傳持。
other:: 
## 慧侍者歸吳門
慧侍者。歸吳門 ^695a30

侍者參得禪了也。
戴角於菟插翅飛。
笑倒生公點頭石。
合傳隆祖袒肩衣。
論功何啻超乾慧。
唱道還看顯大機。
莫把閒情憐老叔。
長江好泛鐵船歸。
other:: 
## 次韻答寄佑啟宗二首
次韻。答寄佑啟宗。二首 ^695a38

麗藻天垂五色雲。
龍河倦客思紛紛。
永嘉一宿曹溪室。
智者兼修止觀門。
今古閒生人物異。
教禪同仰法王尊。
放開佛手伸驢脚。
任使諸方謾度論。 ^695a46

風標濟濟出羣才。
目眎雲霄臥草萊。
未許知心排闥起。
肯因傳語下山來。
陰凉大樹元無種。
般若靈苗宿有荄。
爭頌楚材須晉用。
只應僧佑眾中魁。
other:: 
## 次韻悼逆川和尚
次韻。悼逆川和尚 ^695b4

潦倒川翁莫與京。
去來何用問前程。
踏飜大地無行跡。
撲落虗空絕謂情。
任爾鐵牛生犢子。
從他海燕作雷聲。
臨終說偈辭。 ^695b12

明主。不比尋常蚓竅鳴。
other:: 
## 次韻懷幻隱首座率眾鳳陽法會
次韻。懷幻隱首座。率眾鳳陽法會 ^695b18

說法濠梁據上班。
聲傳萬國盡歡顏。
四花繚繞人天座。
百寶光嚴虎豹關。
赫赫神符懸肘後。
煌煌慧劒挂眉閒。
三千龍象隨高步。
歲晚江空願早還。
other:: 
## 示白禪人
示白禪人 ^695b22

白業精修苦行堅。
未明心地更加鞭。
三乘教外元無法。
七尺單前豈有禪。
莫學少林空面壁。
從教南嶽自磨磚。
鐵牛掣斷黃金索。
鼻孔撩天不著穿。
other:: 
## 龍潭舟中寄天界全室禪師
龍潭舟中。寄天界全室禪師 ^695b30

詔許還山得便風。
吳船如屋大江東聖皇有道逾仁廟。
野衲非才愧璉公。
袞袞波濤皆睿澤。
寥寥天地一冥鴻。
三年旅食曾無補。
回首龍河思莫窮。
other:: 
## 法城禪人化緣修磧砂經坊
法城禪人。化緣。修磧砂經坊 ^695b38

城禪切忌墮疑城。
施受論功只礙膺。
大法本來無一字。
釋尊方便說三乘。
輝天鑑地光明藏。
塞壑填溝爛葛藤。
隨順世緣平等化。
道人行處火燒冰。
other:: 
## 示吳無妄居士
示吳無妄居士 ^695b48

麩金嶺下搆菟裘。
火種刀耕已白頭。
摩詰有妻稱法喜。
釋尊生子謂羅睺。
一真境界無虗妄。
三大僧祇孰進修。
識得本原心即佛。
火中踢出百華毬。
other:: 
## 次韻示萬壽因藏主
次韻。示萬壽因藏主 ^695c8

本來平等沒疏親。
學道應須達正因。
只為眾生迷寶藏。
直教大覺棄金輪。
北山密付刀頭蜜。
西麓全提眼裏塵。
石火電光猶是鈍。
當機無我亦無人。
other:: 
## 悼開元方崖法兄
悼開元方崖法兄 ^695c16

丁巳十月十六日。
開元老漢入泥洹。
信脚踏飜浮佛閣。
全身抹過聽秋軒。
眾人索偈聊書偈。
至道離言豈有言。
七十一年無罣礙。
話行東土與西乾。 ^695c24

老禪遷化荊溪寺。
物物全彰淨法身。
蛻角泥牛耕碧落。
懷胎玉兔衮紅塵。
雙趺示相機雖妙。
一曲無生調轉新。
大寂定門來又去。
曇花重現少林春。
other:: 
## 次韻示明禪人
次韻。示明禪人 ^695c30

護龍河上寺。濟濟眾如林。
擬欲求玄旨。應須達本心。
能傳南嶽讓。素得徑山欽。
日用宜高潔。雲生性地陰。
other:: 
## 次韻示聞維那
次韻。示聞維那 ^695c38

教體音聞外。真空是道場。
龍河機用別。鷲嶺話頭長。
門掩三春雨。身全五分香。
罰錢仍出院。切忌錯商量。
other:: 
## 贈敏侍者兼簡度白雲
贈敏侍者。兼簡度白雲 ^695c44

機用誇神敏。叢林譽蚤騰。
永嘉怜一宿。雪嶠愧三登。
共羨非凡種。深期續祖鐙。
國師同在客。喚爾急須譍。
other:: 
## 達禪人參方
達禪人參方 ^696a2

雲山佳衲子。宜達境唯心。
自說遊京國。親曾訪道林。
話頭明歷歷。脚債尚駸駸。
勿惜勤參禮。玄門似海深。
other:: 
## 示守正禪人
示守正禪人 ^696a8

參禪能守正。邪念任紛飛。
試究紛飛處。終歸湛寂時。
樅然諸境界。不隔一毫釐。
言外知端的。虗空展笑眉。
other:: 
## 善住禪者參方
善住禪者參方 ^696a14

白雲堆裏住。知識久咨參。
既善探玄旨。何妨出翠嵐。
諸方無別法。此語貴深諳。
客路驚秋早。頭頭為指南。
other:: 
## 山樓秋夜三首
山樓秋夜。三首 ^696a20

月色白如晝。松陰多似雲。
窓虗山欲墮。燈灺夜初分。
河影中天見。泉聲隔樹聞。
小樓成獨坐。此景與誰論。 ^696a26

衰草緣幽徑。疎林出短墻。
風回驚宿鳥。露下泣寒螿。
歷歷無差互。頭頭自顯揚。
跏趺坐來久。重爇瓦爐香。 ^696a30

秋半山樓好。匡床夜不眠。
感時思佛果。撫景憶南泉。
月下機何峻。更深語最玄。
寥寥千古意。危坐獨超然。
other:: 
## 寄德巖行講師
寄德巖行講師 ^696a34

七帝論心鎮國師。
雨窻孤坐想風姿。
化龍叶夢孫枝在。
濯濯優曇見一枝。
other:: 
## 寄洞庭羅漢琛頑石書記
寄洞庭羅漢琛頑石書記〔時居祖憂〕 ^696a40

秋風木葉洞庭波。
愁殺山中諾詎那。
恩愛盡時煩惱盡。
好#CB06078;缾錫出煙蘿。
other:: 
## 次韻危太樸翰林錢塘留別
次韻。危太樸翰林。錢塘留別 ^696a46

護龍河上飜經日。
西子湖頭立馬時。
話盡山雲并海月。
此情只許白鷗知。
other:: 
## 寄普慈東堂蘭石和尚
寄普慈東堂蘭石和尚 ^696b4

蒼雪樓頭八十翁。
空華幻境盡銷鎔。
風微晝永南山麓。
拄杖穿林看籜龍。
other:: 
## 招衍懺首掌記
招衍懺首掌記 ^696b10

二月東吳浩蕩春。
青天時雨講花新。
縵縵教網周沙界。
透脫須還是錦鱗。 ^696b16

罪性元空懺亦非。
一心三觀涉離微。
太虗為紙須彌筆。
倒用橫拈最上機。
other:: 
## 念禪人禮補陀
念禪人禮補陀 ^696b20

一念普觀無量劫。
塵毛剎海總圓通。
白花巖畔金剛石。
昨夜藏身北斗中。
other:: 
## 登五雲山望江亭
登五雲山望江亭 ^696b26

高亭注目正清秋。
野曠天空事事幽。
白鳥青山雲淡淡。
滄江斜日水悠悠。
other:: 
## 示壽知客
示壽知客 ^696b32

開先寺裏迎賓日。
禪月堂前索偈時。
客路如天春似海。
子規啼斷落花枝。
other:: 
## 勝禪人歸宣州
勝禪人歸宣州 ^696b38

名字既同黃檗勝。
參禪須會趙州無。
昨夜宣城木瓜樹。
開花結箇苦胡蘆。
other:: 
## 解制二首次大覺象元韻
解制二首。次大覺象元韻 ^696b44

凌霄一夏九十日。
無佛無我無眾生。
昨夜秋風動林樾。
任教白髮長新莖。 ^696c2

九旬共喜無諸難。
功行誰能驗蠟人。
彼此住山成老大。
又看桑海一番新。
other:: 
## 血書法華經報母
血書法華經。報母 ^696c6

筆底紅蓮朵朵開。
是名真法供如來。
指端瀝盡娘生血全體何曾出母胎。
other:: 
## 福建琦禪人禮峨眉普賢大士
福建琦禪人。禮峨眉普賢大士 ^696c12

閩蜀同風莫外求。
峨眉山月半輪秋。
玄沙不出飛鳶嶺。
築破娘生脚指頭。
other:: 
## 用宋景濂學士韻送妥侍者回育王開本師塔銘
用宋景濂學士韻。送妥侍者回育王。開本師塔銘 ^696c18

點開鄮嶺金剛眼。
照破昏衢萬八千。
無相光中老居士。
話行東土與西天。 ^696c26

乞得金華學士禪。
絕勝荷毳獲純緜。
鐵鍬不用尋靈骨。
密意分明在汝邊。
other:: 
## 贈鑷生
贈鑷生 ^696c30

千僧遍剃娘生髮。
一念全超罔極恩。
老我畏寒偏護頂。
謾勞彈鑷到雲根。
other:: 
## 寄前瑞巖恕中和尚
寄前瑞巖恕中和尚 ^696c36

惺惺石上主人翁。
一室高居太白峯。
靖退只今非小節。
知心未許石門聰。 ^696c42

千里同風各莫年。
任教滄海變桑田。
獨憐熊耳峰頭月。
昨夜蝦蟆蝕半邊。 ^696c46

徒誇錦瑟與瑤琴。
妙指方能發妙音。
却憶鰲山深雪夜。
弟兄傾盡歲寒心。
other:: 
## 示日本春禪人三首
示日本春禪人。三首 ^697a2

少林春色徧遐荒。
不隔扶桑與大唐。
三拜起來依位立。
無端好肉自剜瘡。 ^697a8

扶桑人種陝西田。
打著南邊動北邊。
踏徧支那知落處。
阿難依舊世尊前。 ^697a12

參禪只要了心地。
欲覓了時無了時。
未跨船舷三十棓。
老僧失却一莖眉。
other:: 
## 建長明南浦四會錄
建長明南浦。四會錄 ^697a16

蟭螟眼裏五須彌。
靠倒虗堂老古錐。
四會搏桑熾然說。
曾無一字挂脣皮。
other:: 
## 謝嚴子魯左丞惠貢餘新茶
謝嚴子魯左丞。惠貢餘新茶 ^697a22

槍旗不展#CB15081;全勛。
占斷江南第一春。
除却金輪聖天子。
舌頭具眼是何人。
other:: 
## 寄王畊雲照磨
寄王畊雲照磨 ^697a28

春山老圃帶雲畊。
芝草琅玕滿地生。
讀罷楞伽日亭午。
海棠花下聽啼鸎。
other:: 
## 示郁止齋居士
示郁止齋居士 ^697a34

學道應須達正因。
道原曾不離諸塵。
當知一切眾生界。
即是如來淨法身。
other:: 
## 祖禪人歸五祖
祖禪人歸五祖 ^697a40

風流公子正法眼。
紅粉佳人最上機。
拈却東山左邊底。
祖天日月倍光輝。
other:: 
## 義禪人歸京口次嶼雲心西堂韻
義禪人歸京口。次嶼雲心西堂韻 ^697a46

直將直義報禪流。
法法毋勞向外求。
月滿淮南江水白。
角聲吹徹甕城秋。
other:: 
## 洪武戊申浙右三宗諸山奉　旨會于天界寺十僧相繼坐化吳江佑上人集遺偈成卷請題
洪武戊申。浙右三宗諸山。奉　旨。會于天界寺。十僧相繼坐化。吳江佑上人。集遺偈。成卷。請題 ^697b4

十方薄伽梵。一路涅盤門。
苦海孤舟客。徒勞刻劍痕。
other:: 
## 題一雨師悼頌卷
題一雨師悼頌卷〔自號真實尊者〕 ^697b14

稽首一雨師。日用惟真實。
捄旱自焚身。精進波羅蜜。
愚菴和尚語錄卷第九
 ^697b18
