
xu:: 
#  No. 271-A 箋首楞嚴經序
No. 271-A 箋首楞嚴經序
author:: 推誠保德功臣特進行刑部尚
author:: 守司事畿內河提勸農使及
author:: 國九江郡開國公食邑五千三百
夫善言佛者，□□□□□□□□□況之道乎？
無方善□□之神乎？
湛寂精常，圓滿平等，迎之不見其首，隨之不見其後，
生生而不生，化化而不化，包褁萬有，含吐十方，
資始眾緣，具足萬行，光明密照而非色，
虗通潛運而非空，世界遷變而不移，山岳旋偃而常靜，
現前而惑者不辯，日用而迷者不知。
易曰：寂然不動，感而遂通。
老氏曰：獨立而不改，周行而不殆。
其性之謂歟？無始劫來，一切眾生攀緣外境，
忘失本心，分為四纏，疊為五濁，馳而為妄想，
結而為昏翳，聚而為煩惱，流而為生死，
累我真源，枉入諸趣，如來哀之，首楞嚴之所作也。
眾生苦於奔逸，故為之述三觀；滯於色相，
故為之指八還；誤認根塵，故為之辯六入；
妄計因緣，故為之談七大。
至於屈伸金臂，綰疊華巾，極善巧之喻，
拂微細之惑，令瞻寶光者知見精之不搖，聽鐘音者悟聞性之常在。
若廼本明旋復，靜慧發生，御最上之寶乘，
游無邊之性海，#CB15164;色身若微塵，視太虗如雲點。
彼無姑輪轉之根，億劫顛倒之見，我人妄執，
壽命浮想，若熾炭之燎鴻毛，烈日之晞朝露，
不待思惟，已自消釋。
大哉！菩提妙圓，本始清淨，既無妄幻翳於真精，豈有身心受彼生死？
水澄滓去，漏盡法除，萬行不脩而自圓，六通不求而自證。
豫於此者，非至神乎？
然而是經撮八藏之精要，窮萬化之根源，
譯之者務簡，潤之者尚辭，或使覃研，泥於句讀。
故有僧可度，為之箋分，詳略有敘，華梵兼該，
歲陽再周，能事方畢。
後之觀者，應當反夢想之緣氣，遺心目之習因，
了識精之元，還獨妙之本。
雲駛月運，既息於諸旋；木盡#CB01926;飛，亦亡於幻法。
秋毫不立，真理自冥。
彼求諸佛無漏勝解者，幸精進於斯焉。 ^886b21

時景祐四年二月朔日序第一上大佛頂如來密因修證了義諸菩薩萬行首楞嚴經卷第一
〔之上〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
other:: 
# 釋經題

orig::  ^886c40

大。
commentary::  ^887a22

初釋經題，大分六段：初法喻雙彰對。
箋云：梵語摩訶，華言大。
大者，謂所詮法也。
體具含融，理極無方，非對小故，當體得名。
故下文云吾今為汝建大法幢是也。
二詮之中，表詮所攝。
orig::  ^887a24

佛。
commentary::  ^887a32

箋云：梵語沒#CB00501;佛陀，華言覺者。
今經但存佛，不言餘字。
蓋秦人好略，又#CB15164;此方有情樂欲意趣，
使聞佛者念善而生勝解，故不翻之。
orig::  ^887a34

頂。
commentary::  ^887a40

箋云：梵語烏瑟尼沙，華言頂喻也。
言此首楞嚴所詮理旨，十地菩薩之所莫測，喻於佛頂離可見相。
世尊自不見，表離自相；無遍身菩薩不見，表離佗相。
六十二喻中是第一頂，無能見喻也。
orig::  ^887a42

如來。
commentary::  ^887b8

二、就果明因對。
箋云：梵語耶佗，華言如來。
金剛經云：無所從來，亦無所去，故名如來。
約法身。又諸師解云：乘如實道，還本覺源。
約報身。如成實道，來成正覺。
約化身。又慤師云：如來者，順本之玄稱。
此約本始義解。
orig::  ^887b10

密。
commentary::  ^887b20

箋云：梵語哇呬耶，華言密。
堅，密也。隱，覆也。雖有塵勞，曾無漏失故。
orig::  ^887b22

因。
commentary::  ^887b26

箋云：梵語醯都，華言因。
因者，性義。是眾生之本性，如來之覺源。
為在塵勞，未得顯現，假說為因。
如來果號，密因因名。
orig::  ^887b28

修。
commentary::  ^887b34

三，明修顯證對。
箋云：梵語乞叉佗，華言修。
修謂進修。然諸菩薩起如覺心，無作妙力為修。
orig::  ^887b36

證。
commentary::  ^887b40

箋云：梵語娑縛母佗，華言證。
謂果證則親獲圓明，體證用具足為證。
故下文云：得元明覺無生滅性為因地心，然後圓成果地修證。
orig::  ^887b42

了義。
commentary::  ^887b48

四、詮旨雙陳對。
箋云：梵語薩訶，華言了義。
了謂顯了，直指真源，表此一經決了談真，名之為了。
聲、名、句、文，四法為體。
下文云：吾今已說真修行法。
義猶理也。言此首楞嚴所詮至極之理，
尋伺跨絕，言議道斷。
下文云：妙性圓明，離諸名相。
orig::  ^887c2

諸。
commentary::  ^887c12

五，能行所行對。
箋云：梵語薩囉縛，華言諸，不一為義。
orig::  ^887c14

菩薩！
commentary::  ^887c18

箋云：梵語菩提薩埵，華言覺有情菩薩，略也。
欲令聞者生善，不言覺有情得稱菩薩，此是能求能行首楞嚴三昧之人也。
orig::  ^887c20

萬行
commentary::  ^887c26

箋云：梵語拶哩，華言萬行。
萬者數義，行謂功行。
然諸菩薩因中皆行六度萬行，令求證本，須約行論。
下文云：首楞嚴王具足萬行，先指能求之人，後明所行之行。
orig::  ^887c28

首楞嚴。
commentary::  ^887c36

六，理深教深對。
箋云：梵語戍楞嚴摩，今言首楞嚴，略也。
總指飜就一切事畢竟。
orig::  ^887c38

經。
commentary::  ^887c42

箋云：梵語素呾覧，飜就經義，又飜線義。
古梵語云欲底修多羅，亦云修妬露，此飜為契，謂契理契機。
故今時經論多就新梵云素呾覧，不言修多羅、
修妬露，但言經不言線，謂順此方五經九經，
萬代常行，百王不易。
此經大體以首楞嚴大定為宗，頓悟漸修為趣。
other:: 
# 序分

orig::  ^887c44

如是！
commentary::  ^888a8

將釋此經大分三段：初後如是下至承受聖旨名為序分，
次從佛告至下第八名為邪觀為正宗分，後從爾時至下作禮而去為流通分。
且初序分文分二：初通序，後別序。
通序文六：初指所聞法。 ^888a10

箋云：如者，過去、未來、現在諸佛所證如如之理也。
是者，是我佛世尊開金口、動紅蓮華舌所談。
orig::  ^888a16

我聞：
commentary::  ^888a22

次敘能聞人。
箋云：耳根發，耳識緣，世尊無漏之音。
今廢耳與意去別，就總而言我聞。
又如是五密因，三修證，正因正果，我慶喜尊者親從佛邊聞得來緣。
謂當時佛滅度後，阿難尊者在七葉岩間結集法藏時，
身如諸佛，具諸相好，下座之時，還復本形。
當時眾有三疑：一疑佛大悲從涅槃界起，
更說妙法；二疑復有佛從佗方來此說法；
三疑彼阿難轉識成佛，為眾說法。
阿難乃頌出如是我聞，大眾三疑頓息。
orig::  ^888a24

一時。
commentary::  ^888a42

三，陳說教時。
箋云：非一日、十二時、六時，但是眾生根緣成熟，
冥契佛心，理事將終，假立一時之號。
又佛說法無時，故云一時。
orig::  ^888a44

佛。
commentary::  ^888b2

四標垂□主。
箋云：梵語佛陀，華言覺者，意存梵音，令生善故。
二千年前，丈六教主釋迦文是。
orig::  ^888b4

在室羅筏城。
commentary::  ^888b8

五，彰演法處。
箋云：梵語室羅筏悉底，舊云舍衛，訛也。
華一豐德城，一足財，二好欲境，三饒多聞，四豐解脫。
具此四德，故曰豐德，則中印土國也。
orig::  ^888b10

祇桓精舍。
commentary::  ^888b16

箋云：亦云祇陀，是舊梵。
新云浙多，華言戰勝。
則波斯匿王太子生時，鄰國怨至，戰而得勝，故曰戰勝。
樹是太子所捨，精舍是須達所建。
舊梵云須達，新云蘇達多。
華言善施，亦云給孤獨。
善施者，仁而且睿，積而能散，賑濟貧乏，
哀#CB00421;孤老，時人讚美其德，號給孤獨長者。
是鉢犀那恃特王之臣，舊云波斯匿王。
今君臣雙舉，故曰祇桓精舍。
祇桓是君，精舍乃臣。
問：須達側金功多，何故居後？
祇桓太子捨樹功少，何以居前？
答：捨樹功少，為君理合居先。
布金功多，為臣義須處後。
orig::  ^888b18

與大比丘眾。
commentary::  ^888b38

六、述同聞眾。文三：初、聲聞。
文四：初、標類。
箋云：與者，兼并義，師資合舉。
大者，應化大權之稱。
六位之中，是慧俱解脫。
阿羅漢，梵云比丘，華言乞士。
上求諸佛，乞法以資神；下求檀信，乞食以資命。
五不飜中，含多義不飜。
三人已上，盡得眾名。
orig::  ^888b40

千二百五十人俱。
commentary::  ^888c2

次舉：
箋云：經家問其時有多少，眾頌教出云云。
律及因果經說：佛初成道，度憍陳如等五人；
次度迦葉兄弟三人，并門徒一千人；次度舍利弗、
目連等，并門徒二百人；次度耶舍長者子五十人，總一千二百五十五人。
疏云：准此會中，憍陳復在，既非前數，剩五不疑。
或經舉全數，如十類爾。
俱者，處不相離。
orig::  ^888c4

皆是無漏大阿羅漢。
commentary::  ^888c18

一、歎德。文二：初、總。
箋云：問：此千二百五十人有何道德頌出云云。
皆者，總也，咸也。是者，指持義。
漏則煩惱之異名，如人漏、舍漏、船等，深可厭離。
欲漏六十一法為體，有漏九十二法為體，
無明漏十五法為體，如今無此三漏，故曰無漏。
六者，六位之中不動位也。
一、退法；二、思法；三、護法；四、住法；五、堪達法；
六、不動法。梵語阿羅漢，華言應，具三應義：
應可斷煩惱賊，應不受後有身，應可堪受人天應供。
orig::  ^888c20

佛子！住持。
commentary::  ^888c36

後別。
箋云：是佛之子，故稱佛子。
問：菩薩之人乃稱佛子，聲聞何故亦名佛子？
答：佛有大悲，三乘皆子。
住謂住於無漏，持謂住持不失。
住持生空涅槃，令無散失，目定之一法。
orig::  ^888c38

善超諸有。
commentary::  ^888c46

箋云：目解脫也。超謂超越諸有，則欲有、
色有、無色有。欲有分別煩惱，無色有俱生煩惱，或二十五有。
如頌云：四洲四惡趣，梵王六欲天，無想與淨居，四空及四禪。
orig::  ^888c48

能於國土，成就威儀。
commentary::  ^889a8

箋云：自縛既解，不懼輪迴，能現身於十方國土，
教化眾生，成就圓滿義。
有威可畏曰威，有儀可像曰儀。
又在貌曰威，在身曰儀。
目慧之一法。
orig::  ^889a10

從佛轉輪。
commentary::  ^889a16

箋云：如馬勝比丘從佛邊受法，說與舍利弗。
舍利弗得法，又說與目連，流轉不絕。
如輪能摧碾一切無明煩惱，復能轉邪歸正自辯。
orig::  ^889a18

妙堪遺囑。
commentary::  ^889a24

箋云：目智，言智量深密微妙，堪可將遺法付囑於佗。
orig::  ^889a26

嚴淨毗尼。
commentary::  ^889a30

箋云：梵語毗尼，華言調伏。
調謂調練三業，伏謂制伏過非。
言聲聞之人，能嚴潔清淨。
世尊二百五十條戒，玉潤氷清，即是律藏詮於戒學。
orig::  ^889a32

弘範三界。
commentary::  ^889a38

箋云：弘，大也。範，法也。
言能弘大法於三界內，利樂有情也。
orig::  ^889a40

應身無量。
commentary::  ^889a44

箋云：聲聞人欲化眾生，先且入定，觀佗根機，
然後隨機設化，無有限量。
此人無果位大乘應身，此則感應之身，
向空中現十八變等事目，慈之一法。
orig::  ^889a46

度脫眾生。
commentary::  ^889b4

箋云：令一切眾生離煩惱縛，不於三界受生。
orig::  ^889b6

 #CB15072;濟未來。
commentary::  ^889b8

箋云：在手曰拔。濟謂濟度。
正法一千年，是佛揚化。
像法一千年，四依菩薩。
末法一萬多，聲聞出目悲。
orig::  ^889b10

越諸塵累。
commentary::  ^889b14

箋云：越謂超越，諸者不一義。
塵謂塵勞，累謂業累。
自越塵累是根本智，越他塵累是後得智，如今根本後得悉皆超越。
都歎目戒、慧、辯、解脫、慈、悲、智。
orig::  ^889b16

其名曰：
commentary::  ^889b22

四、列名
箋云：問：諸大阿羅漢有何名稱？
答：聖人無名，向無名體上強立其名。
orig::  ^889b24

大智舍利弗！
commentary::  ^889b28

箋云：梵語舍利弗呾羅，華言春鸎。
亦云鶖鷺弗呾囉，華言子。
是彼春鶯之子，從母立名。
今言舍利弗者，略也。
其母未懷子前，言辭不堪，每共弟摩訶俱絺羅論義，常不如弟。
懷子已來，酬答聦俊，乃勝於弟。
以母多辯，喻曰春鶯。
是彼所生，故乃稱子。
嘗與目連為友，同事闍耶外道。
十大弟子中，大智第一，標為上首。
十方諸佛，皆以智為首也。
orig::  ^889b30

摩訶目犍連。
commentary::  ^889b44

箋云：舊梵語訛也。
新云摩訶沒特伽羅，華言大採菽氏。
摩訶是大，沒特伽羅是採菽氏。
菽者，豆之總名。上古有仙在山修道，但採豆苗而食。
此尊者是彼之種，十大弟子中神通第一。
orig::  ^889b46

摩訶拘絺羅！
commentary::  ^889c6

箋云：大膝蓋尊者，言其膝蓋大，故舍利弗舅氏。
orig::  ^889c8

富樓那彌多羅尼子。
commentary::  ^889c10

箋云：此訛梵也。正梵應云補剌拏梅呾羅，華言滿慈子。
滿是其名，慈是母性。
母未懷子前，性多惡戾。
懷子之後，其性甚慈。
是彼之子，或從滿江神乞得此子，名滿慈子。
或滿與慈，皆是母號，曰滿慈子。
orig::  ^889c12

須菩提！
commentary::  ^889c20

箋云：復名須補底，華言善現，亦云空生。
緣此尊者生下之時，其家中所有器皿，一時皆空。
相師相曰：此子若也出家，當解諸法空相。
orig::  ^889c22

優婆尼沙陀，等而為上首。
commentary::  ^889c28

箋云：亦云烏波尼殺曇，華言近少分。
烏波尼是近，殺曇是少分。
然此尊者初作觀時，向身上取一莖毛，
假想慧刀，竪析為四分。
四分之中取一分，析為十六分。
十六分中取一分，析為二十五分。
二十五分中取一分，析為百分。
百分之中取一分，析為千分。
至不可析處，欲近於空。
末後一分，名鄰虗塵。
謂鄰近虗空，更不下刀。
纔下刀，便歸於空。
留此一分，攝一聚心所，令無散失。
等謂等前五人，仍為最上頭首。
彼此尊者作析色明空觀為第一。
又五陰之中，析色為首。
orig::  ^889c30

復有無量。
commentary::  ^890a2

二、緣覺并初心。
箋云：復謂重復有者不？
無義無量，則數廣難陳。
orig::  ^890a4

辟支無學。
commentary::  ^890a8

箋云：梵語辟支迦，華言獨覺，亦云麟角。
此人斷自成煩惱，證生空涅槃，作七十七智觀。
四十四智觀，觀無明即空，達諸行無作。
有二種：一、利根者，出增劫，種無佛因，出無佛世。
作佛燈後焰，纔見佛出世來，故大慈光爍陀，
覩光將謂劫減，便向盤陀石上，內化智火焚身，
身與智一時撥喪無餘，同太虗空。
二、鈍根者，種有佛因，出有佛世。
是部行者，有部類而行，或五十，或一百。
經舉鈍根無學者，證無學位，簡聲聞居有學位。
orig::  ^890a10

并其初心，同來佛所。
commentary::  ^890a28

箋云：或發大乘初心，是十信。
或發緣覺初心，緣謂四十五年後，說此頂三昧法。
二時奔驟，來到祇園。
orig::  ^890a30

屬諸比丘。
commentary::  ^890a34

後列菩薩。文三：初、舉時求法。
箋云：屬，值也，遇也。
orig::  ^890a36

休夏自恣
commentary::  ^890a38

箋云：休夏，七月十六日也。
西土眾僧夏滿，或有見聞，疑罪當眾，目不諱短，恣佗舉愆。
orig::  ^890a40

十方菩薩諮決心疑。
commentary::  ^890a44

箋云：東西南北四維上下大心有情，諮請世尊為其決擇，猶豫不決曰疑。
若約菩薩之人無疑，疑唯分別，入到見道門中已斷。
然此人雖無分別煩惱，猶有第七識一分法執未忘，
假說名疑，或可下地不了上地。
orig::  ^890a46

欽奉慈嚴。
commentary::  ^890b8

箋云：欽謂欽敬，奉謂奉重。
佛有誨子之能，雖慈又且嚴厲。
orig::  ^890b10

將求密義。
commentary::  ^890b14

箋云：將，當也。求，覓也。
言當欲求覓世尊祕密甚深之理。
向下說五密因，三修證。
orig::  ^890b16

即時，如來敷座宴安。
commentary::  ^890b20

次酬請普霑
箋云：即者，不捨之義。
眾人所請，將求密義之時。
如則一如之理起，智來合理，故曰如來，是化身如來也。
敷設法座，巍巍堂堂，宴寂安詳，是首楞嚴三昧之宗目。
法界大定，亦如法華經入無量義處三昧。
或云敷尼師壇，靜然安坐，義通。
orig::  ^890b22

為諸會中，宣示深奧。
commentary::  ^890b32

箋云：阿難尊者頌出敷座宴安，言此是佛宣揚顯示甚深祕奧之理。
orig::  ^890b34

法筵清眾，得未曾有。
commentary::  ^890b38

箋云：一會三十六類，文殊、普賢、諸阿羅漢，
可量清淨之眾，盡獲利殊勝。
然四十五年後，說此佛頂三昧，不並餘筵。
orig::  ^890b40

迦陵仙音，徧十方界。
commentary::  ^890b46

箋云：梵語迦陵頻伽，華言共命鳥。
六十四音，一妙音也。
此鳥音聲柔軟，清亮哀雅，堪比佛音。
orig::  ^890b48

恒沙菩薩，來聚道場。
commentary::  ^890c4

後列名上首。
箋云：梵語恒河，亦云殑伽河，華言天堂來河。
言此河來處，遠如天堂而來，周圍四十里，
其中沙細如#CB15097;，與水混流。
菩薩如河沙之多，菩謂菩提，此謂之覺，則上求佛果也。
薩謂薩埵，此曰眾生，則下度有情也。
皆從十方而來，聚集在於祇園一會，得道之場，
或道則所證之道場，及寂滅之場。
orig::  ^890c6

文殊師利而為上首。
commentary::  ^890c20

箋云：經家問未審誰為上首，頌出云云。
梵語文殊師利，亦云曼殊室利，華言妙吉祥。
此菩薩生時有十種吉祥，從此為名，是北方梵德王太子也。
通序已竟。
orig::  ^890c22

時波斯匿王。
commentary::  ^890c30

從此時波斯匿王下，至承受聖旨，是別序。
文十：初、明波斯設供奉請如來。 ^890c32

箋云：前通序，通諸教共有六種成就義。
後別序，唯此教別別而談故。
時者，當前酬請之時也。
梵語波斯匿，此語訛略也。
具足，應云鉢羅斯那。
恃多，華言勝軍，一象軍、二車軍、三馬軍、
四步軍，四軍皆勝故。
萬方歸往曰王。
orig::  ^890c34

為其父王諱日營齋。
commentary::  ^890c44

箋云：為，與也。其者，屬下之辭。
父王，先皇也。言先皇正當七月十六日崩，
今當忌諱之晨，所子營辦齋羞也。
忌諱者，忌舉吉事，諱避其名也。
orig::  ^890c46

請佛宮掖，自迎如來。
commentary::  ^891a4

箋云：屋內之屋曰室，室內之室曰宮，宮外兩廓曰掖。
十六日，國王自出城，往祇陀迎佛。
或三處迎：一、往祇陀園，二、中路，三、出宮門。
orig::  ^891a6

廣設珍羞，無上妙味。
commentary::  ^891a12

箋云：廣大鋪設珍妙羞饌，熟食曰羞。
國王設齋，一切微妙#CB01366;食無能過者，在口曰味。
食有三德：一輕軟，二淨潔，三如法也。
orig::  ^891a14

兼復親延諸大菩薩。
commentary::  ^891a20

箋云：兼，并也。復，語辭也。
問：未審只請佛，為復別命諸大菩薩？
經家答云云。
orig::  ^891a22

城中復有長者居士。
commentary::  ^891a26

二、明同請既多，勅徒分應。
箋云：復，又也。城，盛也。
言盛貯一切人，故是長之者年耆室富，
德重推尊，居家內治，育道怡神之士。
orig::  ^891a28

同時#CB01366;，僧佇佛來應。
commentary::  ^891a34

箋云：同向七月十六日解夏之時，家家#CB01366;僧，
佇待我佛世尊來，為佗應赴也。
orig::  ^891a36

佛勑文殊，分領菩薩及阿羅漢，應諸齋主。
commentary::  ^891a40

箋云：世尊出語曰：勅佛既受國王，所謂不可違。
王悅，庶所以勅。文殊分頭領諸大心有情及三應上士，
越城中長者居士家齋，與其長福田故。
orig::  ^891a42

唯有阿難，先受別請，遠遊未還，不遑僧次。
commentary::  ^891a48

三，阿難別請無供獨歸。
箋云：唯者，遮簡為義。
有者，不與之義。遑猶及也。
梵語阿難陀，華言慶喜。
世尊初成道日，外奏淨#CB01366;王悉達多太子已得成道，
內宮又奏解#CB01366;王生下太子，
以此相慶賀，故曰慶喜。
七月十五日，先受別施主所請，遠遠遊行，未得歸還。
既然未還，所以不及兩頭僧次也。
orig::  ^891b2

既無上座及阿闍棃，途中獨歸，其日無供。
commentary::  ^891b14

箋云：坐居人上，謂之上座。
梵語阿闍棃，華言軌範師，又云悅眾。
阿難途中獨自歸來，其日又無後供，懸給於佗。
orig::  ^891b16

即時阿難，執持應器，於所遊城。
commentary::  ^891b22

四、執器求餐，學行平等。
箋云：即當齋不遑僧次之時，執持世尊應量之鉢器，
應身量、心量，故於向也。
阿難具能遊之人，城是所遊之境。
orig::  ^891b24

次第循乞
commentary::  ^891b30

箋云：循，順也。次第一家至一家，順教中去四邪命食：
一、仰口食，仰觀星象；二、下口，耕種等事；
三、方口，致使通傳；四、尖口，和合醫藥。
唯以乞食為上，或可循環諸家徧乞食。
orig::  ^891b32

心中初求最後檀越以為齋主。
commentary::  ^891b40

箋云：第六識心中思惟，初求施與最後施，
及滿鉢底檀越，俱是齋主。
梵語檀波羅蜜，華言布施。
既行布施，然後越生死此岸，到菩提彼岸，名越。
此則唐梵雙舉。
orig::  ^891b42

無問淨穢，剎利尊姓，及旃陀羅。
commentary::  ^891c2

箋云：西天有淨行婆羅門，穢行婆羅門。
梵語剎利帝，華言田主，是國王種。
西土有四姓，此為上姓。
梵語旃陀羅，華言嚴熾惡業。
復云不律儀者，則畋獵漁捕屠兒等。
阿難！如今也不問淨之與穢，一向乞食，無取捨心。
orig::  ^891c4

方行等慈，不擇微賤，發意圓成。
commentary::  ^891c14

箋云：方，比也。言方比世尊行平等之慈，
或方便行其平等之慈，不簡擇微下貧賤，
發起心意，圓滿成就，行其平等也。
orig::  ^891c16

一切眾生，無量功德。
commentary::  ^891c22

箋云：能求之人，心既無量，所施之者，福亦無量。
orig::  ^891c24

阿難已知。如來世尊呵須菩提及大迦葉：
commentary::  ^891c26

五意超雙意，嚴服入城。
箋云：已，既也。呵，責也。
如來倣同先跡號，世尊出世獨尊號。
梵語迦葉波，華言飲光。
上古有仙，身有光明，蔽日月之光，迦葉是彼之種。
須菩提從富乞，迦葉從貧乞。
orig::  ^891c28

為阿羅漢，心不均平。
commentary::  ^891c36

箋云：為，是也。均，等也。
世尊曾呵責此二人，是三應上士，無平等心，皆是取捨也。
orig::  ^891c38

欽仰如來，開闡無遮。
commentary::  ^891c42

箋云：欽敬仰効於佛，開闢闡揚，無其遮障，
不簡怨親，無遮偏益之義。
orig::  ^891c44

度諸疑謗。
commentary::  ^891c48

箋云：度謂度脫，疑則一切凡夫疑心生其譏嫌，謗則要免外道生其毀謗。
orig::  ^892a2

經彼城隍，徐步郭門。
commentary::  ^892a6

箋云：經謂經歷，有水曰池，無水曰隍，人取土之處。
徐庠其步，城郭之門。
郭猶廓也，謂廓落在外故。
orig::  ^892a8

嚴整威儀，肅恭齋法。
commentary::  ^892a12

箋云：莊嚴整頓其威儀，肅肅睦睦恭謹其齋法。
實兩經第八卷云：乞食六處不能往：一不應往惡狗處，
二不應往新產犢處，三不應住惡種類處，
四不應往男女起煩惱處，五不應往人所譏嫌處，六不應往外道處。
orig::  ^892a14

爾時，阿難因乞食次，經歷婬室，遭大幻術。
commentary::  ^892a24

六，遭遇惡緣毀尸羅行。
箋云：遭，遇也。當乞食之時，因執鉢之次，
經行歷涉敗風之染室，遇大幻惑法術，是先梵天呪也。
orig::  ^892a26

摩登伽女以娑毗迦羅先梵天呪攝入婬席。
commentary::  ^892a32

箋云：華言本姓安，則女之別名。
以，用也。娑毗迦羅，華言黃頭仙，亦云黃赤色仙，言其鬚髮作黃赤色。
誦呪作法，拖華塗壇，攝其阿難，入彼婬舍。
orig::  ^892a34

婬躬撫摩，將毀戒體。
commentary::  ^892a40

箋云：將，當也。在手曰撫。
摩，被女身手摩觸也。
當毀損彼阿難戒體。
犯摩觸戒，八萬行中只毀一戒。
犯僧殘罪，二十大僧中懺彼罪，當得清淨可中。
犯根本罪則不能懺，如針鼻缺不復再用，
如斷多羅樹不能還生，如斷人頭不復再活，如析石不復更合。
問：戒以何為體？答：或云無表思為戒體，非也。
只如無表思，爭解毀得？
今但以受戒之體約五蘊身。
下經云：持犯但束身，非身無所東。
orig::  ^892a42

如來知彼，婬術所加，齋畢旋歸。
commentary::  ^892b10

七大覺知溺，旋歸給園。
箋云：加，交也，被也。
畢，罷也。旋，還也。言佛以正徧知，知彼阿難被佗幻法所交，齋罷還歸祗陀林中。
orig::  ^892b12

王及大臣、長者、居士俱來隨佛，願聞法要。
commentary::  ^892b18

箋云：及，乘并之義。
王即勝軍王，大臣即朝廷百官。
疏云准前，王宮却還有長者、居士等，指此文。
orig::  ^892b20

于時世尊，頂放百寶，無畏光明。
commentary::  ^892b24

入化演真言，勅提趨會。
箋云：于時倐忽之端，頂衣無如過者。
烏瑟尼沙之頂，百寶、金、銀、瑠璃等，無畏自在義。
orig::  ^892b26

光中出生千葉寶蓮。
commentary::  ^892b32

箋云：向頂門上放光，光中出一朵寶蓮華，
有五千葉，表當來千佛下生。
orig::  ^892b34

有佛化身，結跏趺坐，宣說神呪。
commentary::  ^892b38

箋云：又向寶蓮之內，化一小化身佛。
跏，交也。若是左脚按右，曰降魔坐。
右脚按左，曰吉祥坐。
如今不是此二種，是結跏趺坐，兩脚相交，脚跟俱上。
神呪即白傘蓋真言，四百二十六句。
orig::  ^892b40

勑文殊師利：將呪往護，惡呪銷滅。
commentary::  ^892b48

箋云：真佛勑將此呪往彼救護阿難，令其惡呪銷滅，
明來暗謝，智起惑亡也。
orig::  ^892c2

提獎阿難，及摩登伽，歸來佛所。
commentary::  ^892c6

箋云：提拔、獎勸、慶喜并本姓女同歸時，來佛說法所。
orig::  ^892c8

阿難見佛，頂禮悲泣。
commentary::  ^892c12

九、責躬悲懇求佛妙門。
箋云：阿難從摩登伽室內歸來，祗園會上，
觀見世尊以最高之頂，禮佛至卑之足，表其鄭重。
有聲無淚曰悲，無聲有淚曰泣。
orig::  ^892c14

恨無始來，一向多聞，未全道力。
commentary::  ^892c20

箋云：恨其無始無初已來，蓋空王佛時，
同發大心，一向多聞為性，住持諸佛無漏言教。
然且多聞不能敵業，乾慧未免苦輪。
將聞持佛，佛何不自聞？
聞又多間增智慧，是不知實相，未全首楞嚴大定之力。
力者，難尼伏義。既未全其力，便被邪法所攝。
orig::  ^892c22

殷勤啟請，十方如來，得成菩提。
commentary::  ^892c32

箋云：殷勤再三請法之辭。
菩提是有為果，其中含取無為果。
orig::  ^892c34

妙奢摩佗，三摩禪那，最初方便。
commentary::  ^892c38

箋云：梵語奢摩佗，華言止，如水止住不流，
是靜觀即體之智，智有了境之能。
三摩鉢提，華言等至，等謂齊等，離沈掉故，
至謂至到，生勝定故，是幻觀乃同體大悲，悲有利佗之事。
禪那，華言靜慮，即慮而靜，故無散動，即當定義，
即靜而慮，故非無記，即當慧義，定慧同等，
故曰禪那，是寂滅之理。
佛位、定名，此三雖有二名，而無三體，俱不出首楞嚴。
大定言果位，聖人得成有為、無為二轉依果，因何便得？
所以道妙、奢摩佗、三摩、禪那，皆因此三觀大定之門，
為果位最初方法巧便，亦為諸佛如來入道之因也。
orig::  ^892c40

於時復有恒沙菩薩，及諸十方大阿羅漢、辟支佛等。
commentary::  ^893a14

十、處會欣聞，同希佛演。
箋云：於，向也。向阿難請三觀之時。
恒沙，言其無數。
orig::  ^893a16

俱願樂聞。退坐默然，承受聖旨。
commentary::  ^893a20

箋云：俱，總也。總願愛樂聞佛無漏言音，
身心寂默，不緣外境，承覧領受世尊微妙理旨。
序分已竟。從此下是正宗分。
other:: 
# 正宗分

commentary::  ^893a22

二、解正宗分。
箋云：正者，簡邪為義。
宗者，主義。當部所崇曰宗，宗之不謬曰正。
又正顯寶覺真心，正破有情妄執，宗法界妙定，故曰正宗。
大科分二：初釋密因，後明修證兩段。
且釋密因中，又分五段：初簡妄，二見相，
三會相，四了妄，五決擇。
且初簡妄明真指密因，分二：初破妄識處，後通指密因。
初破妄識處科，分為十段：初先窮內執，
次質外徵，三潛根再詰，四就暗通搜，五究研隨合，
六內外兼袪，七後徵無著，八黃河清濁，
九奪有呵迷，十披砂簡金。
且初先窮內執，似服神湯。
謂阿難被邪法所禁，文殊提獎歸來，不問犯戒之由，且間辭榮之意。
於是世尊便問。經云：佛告阿難：汝我同氣，情均天倫。
當初發心，於我法中，見何勝相，頓捨世間深重恩愛？
阿難遂陳入道之因。
經云：阿難白佛言：世尊！
我見如來三十二相，勝妙殊絕，乃至是以渴仰，從佛剃落。
於是乎世尊知道阿難愛相出家，正是無明病本，遂便未破之。
且以軟語讚歎阿難言：善哉，阿難！
汝等當知！一切眾生從無始來生死相續，
皆由不知常住真心性淨明體，用諸妄想。
此想不真，故有輪轉。
有何？所以之故，世尊便作如是讚歎阿歎。
故疏云：法王大悲意，垂詮曉歎呼。
今其欣悅，使辨真源。
是故世尊便徵云：我今問汝：當汝發心緣於如來三十二相，
將何所見？誰為愛樂？
於是阿難便乃顯答心#CB17552;，
云：如是愛樂，用我心目。
由目觀見如來勝相，心生愛樂。
故我發心，願捨生死。
是故世尊便確徵心目，云：吾今問汝：唯心與目，今何所在？
答：阿難白佛言：世尊！
一切世間十種異生同將識心居在身內。
世尊乃汎舉一人在堂不見如來，云：亦有眾生在此堂中，
不見如來，見堂外者。
阿難便答云：在堂不見如來，能見林泉，無有是處。
所以慶喜但積餘迷，寧知密員？
世尊便破云：阿難！
汝亦如是。汝之心靈，一切明了。
若汝現前所明了心實在身內，爾時先合了知內身，
乃至心、肝、脾、胃、爪生、髮長、筋轉、脉搖，誠合明了。
若不知者，云何在內？
上敘破內竟。
orig::  ^893a28

佛告阿難：汝我同氣情均天倫，當初發心於我法中見何勝相，
頓捨世間深重恩愛？
commentary::  ^893b48

初、神湯內瀉。徵文五：初、寄問密。
徵文六：初、問辭榮意。 ^893c4

箋云：汝指阿難。我佛自稱八自在我，同陰陽之一氣。
佛是淨#CB01366;王子，阿難是斛#CB01366;王子。
情性均平，天然倫流。
著其次第，兄先弟後也。
問阿難：汝當初發心出家之時，向我法中，
見何殊勝相狀，使乃斗頓中間，棄捨世間？
深恩無過父母，重愛無過媚妃#CB16182;女等。
orig::  ^893c6

阿難白佛：我見如來三十二相。
commentary::  ^893c18

二、陳入道因。
箋云：慶喜口陳辭句，諮白我佛世尊，阿難稱世，
流布我三十二大人相，出般若經三百八十一卷廣明。
orig::  ^893c20

勝妙殊絕，形體映徹，猶如琉璃。
commentary::  ^893c26

箋云：勝簡劣，妙簡麤，殊簡尋常，絕稱無對，
形容身體，映淨明徹。
云寶之中，喻琉璃寶，光明炳煥，內外無瑕。
orig::  ^893c28

常自思惟：此相非是欲愛所生。
commentary::  ^893c34

箋云：尋常自家心思惟度，此之相狀，不是父精母血情愛所生。
世尊！此相乃戒、定、慧、解脫、解脫知見所生。
orig::  ^893c36

何以故？欲氣麤濁，腥臊交遘，膿血雜亂。
commentary::  ^893c42

箋云：自徵不能生理欲氣，則父想、母想、
子想，假合成身，麤淺重濁。
魚臰曰腥，膠臰曰臊。
交者，猨猴等相交遘集，父精母血，和合而成，雜亂可知。
orig::  ^893c44

不能發生，勝淨妙明，紫金光聚。
commentary::  ^894a2

箋云：不能發生殊勝清淨微妙光明佛身，如似五箇紫金□聚緣於一處。
orig::  ^894a4

是以渴仰，從佛剃落。
commentary::  ^894a8

箋云：從，依也。是由所以之故。
便，乃渴切，如人渴求水。
下望上曰仰。仰慕於佛，依佛世尊。
剃除鬚髮出家。剃音剔，除髮之貌。
orig::  ^894a10

佛言：善哉！
commentary::  ^894a16

三、雙顯二源。
箋云：阿難見佛三十二相是愛相，出家便有能愛之心、所愛之境。
淨名云：無利無功德，是真出家。
佛大慈故，未便責佗，且權歎令其歡悅，向後破之。
orig::  ^894a18

阿難！汝等當知，一切眾生。
commentary::  ^894a26

箋云：普告會中，須知要知，使令知其真妄二本，
一切總包，都象責法界內背覺合塵底眾生也。
orig::  ^894a28

從無始來，生死相續。
commentary::  ^894a32

箋云：從無始無初已來，生死相續連環，
真樂本有，失而不知，妄苦本空，得而不覺。
orig::  ^894a34

皆由不知，常住真心，性淨明體。
commentary::  ^894a38

箋云：由，因也。梵語乾慄 #CB00501;，華言真實心。
問：此等還知真否？
答：皆因不知有恒，常不動轉，故本來真常之心，
終日圓覺，未甞圓覺也。
性是體性，性本來性，淨謂清淨，明謂圓明，體是真體。
下文云：雖終日行，而不自覺。
orig::  ^894a40

用諸妄想。
commentary::  ^894b2

箋云：問：一切眾生既不自知，日用如何？
答：用諸虗妄相想。
orig::  ^894b4

此想不真，故有輪轉。
commentary::  ^894b8

箋云：言此妄想不是真實，當體是妄苦也。
用此虗妄之法，如車之輪，輪迴三界，流浪四生。
orig::  ^894b10

汝今欲研，無上菩提。
commentary::  ^894b14

四、勗端心體。
箋云：汝指阿難今者不捨之義。
欲謂希欲，研謂研究。
五菩提中，簡餘四是無上菩提。
若是三菩提，亦是無上菩提。
五菩提者，一發心〔十信〕，二伏心〔資加〕，三明心
〔初地〕，四出倒〔八地〕，五無上〔佛位〕。
orig::  ^894b16

真發明性。
commentary::  ^894b24

箋云：真實發起明白之性。
下文云：得圓明覺為因地心，然後圓成果地修證。
orig::  ^894b26

應當直心，酬我所問。
commentary::  ^894b30

箋云：當合端直其心，酬答我之所問。
orig::  ^894b32

十方如來同一道故，出離生死。
commentary::  ^894b34

箋云：道者，出生義，遊履義。
同一真道，出離三界。
orig::  ^894b36

皆以直心，心言直故。
commentary::  ^894b38

箋云：皆，咸也。以，用也。
心既直，言亦直。
orig::  ^894b40

如是乃至終始地位，中間永無諸委曲相。
commentary::  ^894b42

箋云：如是，指法之辭。
乃至起越中間，終是佛果位中，二身四智，悉皆圓滿。
始是從凡夫地面上，發起十信初心。
地則十地，位則五位。
於其中間，因既直，果亦直。
因中以不直心，果中亦招迂曲之相狀也。
orig::  ^894b44

阿難！我今問汝，當汝發心緣於如來三十二相，將何所見？
誰為愛樂？
commentary::  ^894c4

五，密徵因本。
箋云：我今以事問汝，阿難初發心時，豈不是用第六識心緣佛之相？
問：第六識心是有漏，佛三十二相是無漏，莫犯有漏緣真過否？
莫成心外取法，唯識義不成否？
答：然。阿難！第六識心雖是有漏緣，謂仗佛三十二相為本質，
然後自變一重影像，假第六識心緣，不犯心外取法，
乃唯識義成佛，意欲得陀阿難彰其妄本。
orig::  ^894c8

阿難白佛言：世尊！
如是愛樂用我心目？
commentary::  ^894c22

六，顯答心#CB17552;。
箋云：心是第六識心，或八識心。
目是浮根四塵也。
orig::  ^894c24

由目觀見如來勝相，心生愛樂，故我發心願捨生死。
commentary::  ^894c28

箋云：目既浮根四塵，故不能見，見唯是心。
疏云：慶喜和明，聊伸兩用，目有一用，心有一用。
若言目有見，死人有眼，因何不見？
是知唯是心也。
orig::  ^894c30

佛告阿難：如汝所說，真所愛樂，因于心目。
commentary::  ^894c36

二、寄喻密審。文二：初、審問。
文三：初、牒酬筞智。
箋云：如汝前來所說，真實愛樂，因于心之與目。
此牒前計，阿難是能愛樂之人，佛是所愛之境。
orig::  ^894c38

若不識知心目所在，則不能得降伏塵勞。
commentary::  ^894c44

箋云：若不識知無明為能變，心目為所變，
所在是根本無明所起之處，則不能降伏一切塵勞業累。
因塵生勞，故曰塵勞。
orig::  ^894c46

譬如國王為賊所侵，發兵討除，是兵要當知賊所在。
commentary::  ^895a4

次舉喻令觀。
箋云：王，喻法性身，居法性土，得其自在。
賊侵，喻被根本無明。
根本無明，名不覺塵沙煩惱。
最初因發兵，喻始覺淨智。
須知根本無明所起之處，然後萬能棄末歸本。
棄無明，趣前法性身，居法性土也。
orig::  ^895a6

使汝流轉，心目為咎。
吾今問汝：唯心與目，今何所在？
commentary::  ^895a16

三、確徵心目。
箋云：使汝阿難流轉三界，皆因心目為其過咎。
我今詢問汝阿難，唯心之與目，今在何處？
orig::  ^895a18

阿難白佛言：世尊！
一切世間。
commentary::  ^895a24

後局答：
箋云：一切總包都象世者，遷流義。
過去遷至現在，現在遷至未來間者，一切眾生造業墮在其間也。
orig::  ^895a26

十種異生，同將識心居在身內。
commentary::  ^895a32

箋云：十種，此舉全數，有十二類：一、胎，二、
卵，三、溼，四、化，五、有色，六、無色，七、有想，八、
無想，九、若非有色，十、若非無色，十一、若非有想，
十二、若非無想。疏云：或經舉全數，如十類耳。
指此文異則別。異生者，起也。
凡夫位內，由分別障故，見解各別，造業不同，
後蘊起，亦各有異，名曰異生。
orig::  ^895a34

縱觀如來，青蓮華眼，亦在佛面。
commentary::  ^895a46

箋云：淨名云：目淨脩廣如青蓮，亦秪在佛面前。
是答心所在，此是答目所在也。
orig::  ^895a48

我今觀此浮根四塵秪在我面，如是識心實居身內。
commentary::  ^895b4

箋云：色香味觸，地水火風，此浮根皆是四塵假合而成，何故不舉聲？
言聲是虗不舉。
orig::  ^895b6

佛告阿難：汝今現坐如來講堂，觀祇陀林今何所在？
commentary::  ^895b10

三、寄事密破。文三：初、問境所在。
文三：初、問。
箋云：講堂是佛演妙義之舍，觀祇陀太子園林，今在何處所？
orig::  ^895b12

世尊！此大重閣清淨講堂在給孤園，今祇陀林實在堂外。
commentary::  ^895b18

後答：
箋云：屋上之屋曰樓閣，離囂塵曰清淨，
是佛開金口縱四七智辯之處，在給孤獨長者須達之園。
orig::  ^895b22

阿難！汝今堂中光何所見？
commentary::  ^895b28

次審，見先後。文二：初審。
orig::  ^895b30

世尊！我在堂中先見如來，次觀大眾，如是外望方矚林園。
commentary::  ^895b32

後答：
orig::  ^895b36

阿難！汝矚林園因何有見？
commentary::  ^895b38

後徵見所因。文二：初徵。
orig::  ^895b40

世尊，此大講堂戶牖開豁，故我在堂得遠瞻見。
commentary::  ^895b42

後答：
箋云：盤見因何高談戶牗？
前來言眼見，如今却說戶牖開豁得遠，瞻見與前相違。
orig::  ^895b44

爾時，世尊在大眾中，舒金色臂摩阿難頂。
commentary::  ^895b48

四、安慰顯插。文四：初、舒慰揚權。
箋云：舒，開也，展也。
世尊身如紫金臺，手作真金色摩頂，表此是頂三昧之教，又令佗向下悟此頂三昧之詮。
orig::  ^895c2

告示阿難及諸大眾：有三摩提，名大佛頂首楞嚴王，具足萬行。
commentary::  ^895c8

二、告開真路。
箋云：告白指示慶喜，并三十六類大眾。
orig::  ^895c12

十方如來，一門超出，妙莊嚴路。
commentary::  ^895c16

箋云：門者，出入義。
三乘聖人起智證理，從此門入。
六趣凡夫起惑造業，從此門出。
又三乘聖人起根本智，冥合真如時，從此門入。
然後起後得智，入俗利生，從此門出。
超謂超越，出猶到也。
妙謂微妙，離能所故。
莊謂莊校，嚴謂端嚴。
路是三乘聖人遊履之處，則首楞嚴大定也。
orig::  ^895c18

汝今諦聽！
commentary::  ^895c30

三勑聽微旨。
orig::  ^895c32

阿難頂禮，伏受慈旨。
commentary::  ^895c34

四，慶喜伸儀。
箋云：伏第六誠心，不緣諸境，領受世尊慈悲理旨也。
orig::  ^895c36

佛告阿難：如汝所言，身在講堂，戶牖開豁，遠矚林園。
commentary::  ^895c40

五、舉喻顯破。文四：初、舉前返問。
文二：初、牒前辭。
orig::  ^895c42

亦有眾生在此堂中，不見如來見堂外者。
commentary::  ^895c44

後泛指假徵。
箋云：泛舉一人，要定陀妄執。
阿難若言有此人，便乃救得前來執心在內之義。
orig::  ^895c46

阿難答言：世尊！在堂不見如來能見林泉，無有是處。
commentary::  ^896a2

二，順答彰非。
箋云：阿難答意，在堂須見。
疏云：但積餘迷，寧知密負？
orig::  ^896a4

阿難！汝亦如是，汝之心靈一切明了，若汝現前所明了心實在身內。
commentary::  ^896a8

三、斥責不知。文六：初、顯過牒計。
orig::  ^896a12

爾時，先合了知內身。
commentary::  ^896a14

二、惟理鑒內。
orig::  ^896a16

頗有眾生先見身中，後觀外物？
commentary::  ^896a18

三、引世異生，誰先覩內？
箋云：頗者，還也，可也。
orig::  ^896a20

縱不能見心肝脾胃。
commentary::  ^896a22

四、縱不辨內。
箋云：更添肺，成五藏。
細相縱，汝不見。
orig::  ^896a24

爪生髮長，筋轉脉搖。
誠合明了，如何不知。
commentary::  ^896a28

五，責不知外。
箋云：爪生、髮長等麤相，因何不見？
orig::  ^896a30

必不內知，云何知外？
commentary::  ^896a32

六、內外俱破。
箋云：云何知外麤相，以內例外俱破？
orig::  ^896a34

是故應知，汝言覺了能知之心住在身內，無有是處。
commentary::  ^896a38

四，舉成虗執。 ^896a40

第二質外徵搜，如膏返愶。
箋云：然謂阿難前來執心在內，已被世尊破却，又向此中執心在外。
故疏主云：阿難被詰，執內理亡，巧引燈光以成居外。
何以得知？故經云：阿難稽首而白佛言：
我聞如來如是法音，悟知我心實居身外。
便說室外存燈喻云：譬如燈光然於室中，是燈必能光照室內。
從其室門後及庭際，一切眾生不見身中，獨見身外。
亦如燈光居在室外，不能照室。
佛便舉一食餘充喻，破阿難執心在外，
云：佛告阿難：是諸比丘適來從我室羅筏城循乞摶食，
歸祗陀林，我已宿齋。
汝觀比丘一人食時，諸人飽否？
阿難遂答：異形乖理，以墮執外之心。
答云：不也。世尊！自徵有何？
所以之故？是諸比丘雖阿羅漢，軀命不同，云何一人能令眾飽？
世尊又舉手徵心，問阿難云：我今示汝兜羅綿手，
汝眼見時，心分別否？
阿難便言：分別。經云：如是。
世尊便破云：若相知者，云何在外？
然後總破。是故應知，汝言覺了能知之心住在身外，無有是處。
上敘破外竟。
orig::  ^896a42

阿難稽首而白佛言：我聞如來如是法音，悟知我心實居身外。
commentary::  ^896b30

二、靈膏返愶徵。文二：初、立。
文三：初、迷因除舊執生現計心。 ^896b34

箋云：言我聞前來破心不在內之法音，悟解知我□此心實居在此五蘊身外。
下便說室外存燈喻。
orig::  ^896b36

所以者何？譬如燈光然於室中，是燈必能先照室內，從其室門後及庭際。
commentary::  ^896b42

次徵立燈筌，附成新理。
箋云：燈光在室，如心在身，便合見心肝脾胃等事，
然後方見山河大地，似燈照室，然後從其室門後及庭際。
orig::  ^896b46

一切眾生不見身中獨見身外，亦如燈光居在室外不能照室。
commentary::  ^896c4

箋云：心居身外，不見身內，亦如燈光居在室外，不能照室。
orig::  ^896c8

是義必明，將無所惑，同佛了義，得無妄耶？
commentary::  ^896c12

後陳無惑，抑類謙辭。
箋云：是，此也。將，當也。
言此義必定分明，當無所疑惑。
得無妄耶者，諫疑之辭也。
orig::  ^896c14

佛告阿難：是諸丘適來從我室羅筏城。
commentary::  ^896c20

後破。文二：初、寄事密破。
文三：初、問；一、食餘充。
箋云：從，往也。是諸千二百阿羅漢等通來，指說法前遊城乞食之時。
orig::  ^896c22

循乞摶食。
commentary::  ^896c28

箋云：古本飜為摶食，蓋西土施僧食，多以手摶施之，
此則収法不盡，為水漿溼物等摶之不得。
後奘法師飜為段食，食有一分一段故。
然食以四法為體，色、香、味、觸也。
orig::  ^896c30

歸祗陀林。
commentary::  ^896c38

箋云：歸祗桓精舍也。
疏云：汝與比丘歸祇陀林。
證此非異，指此文。
orig::  ^896c40

我已宿齋。
commentary::  ^896c44

箋云：隔宿受請，佛為三界大師植福者，咸請如來。
orig::  ^896c46

汝觀比丘一人食時，諸人飽否？
commentary::  ^896c48

箋云：一人既食之時，諸餘等人還飽不飽？
阿難若道飽，便救得前執心，在外義成。
orig::  ^897a2

阿難答言：不也。世尊！
commentary::  ^897a6

次答異形乖理。
orig::  ^897a8

何以故？是諸比丘雖阿羅漢，軀命不同，云何一人能令眾飽？
commentary::  ^897a10

後因徵違事。
箋云：阿難自交鋒鏑，便道：云何一人能令眾飽？
此尸密員也。
orig::  ^897a14

佛告阿難：若汝覺了知見之心，實在身外。
commentary::  ^897a18

後、對徵顯破，文四：初、試并兜羅，文四：初、牒計。
箋云：若汝能覺能了知見，第六識心決定居身之外。
orig::  ^897a20

身心相〔去聲〕外，自不相干。
commentary::  ^897a24

二，總述。
箋云：心在身外，身在心外，身之與心，不相干涉，
如水與火，了不相涉，且定佗計。
orig::  ^897a26

則心所知，身不能覺。
commentary::  ^897a30

三、互表相離。文二：初、舉心顯身離。
orig::  ^897a32

覺在身際，心不能知。
commentary::  ^897a34

後標形彰性外。
箋云：覺在身際之時，心亦不能知身覺，
謂心在外，故向下破之。
orig::  ^897a36

我今示汝，兜羅綿手。
commentary::  ^897a40

四、標境窮心。文二：初、告佗顯指。
箋云：佛將手為境，定佗阿難。
orig::  ^897a42

汝眼見時，心分別否？
commentary::  ^897a46

後問矚徵心。
箋云：若言不分別救，得前執心，在外義成。
orig::  ^897a48

阿難答言：如是。世尊！
commentary::  ^897b4

二，正酬隨別。
箋云：阿難不知。答云：如是。
orig::  ^897b6

佛告阿難：若相知者，云何在外？
commentary::  ^897b8

三，責外心非。
箋云：宛然在內，是離質相知過。
orig::  ^897b10

是故應知，汝言覺了能知之心住在身外，無有是處。
commentary::  ^897b12

四，結成難執。 ^897b14

第三潛根再詰，況下金針。
箋云：阿難前來執心在外，已被世尊破之。
此中又轉計執心在潛根之內，所以便說琉璃籠眼喻云：
猶如有人取琉璃椀合其兩眼，雖有物合，
而不留礙，乃至無障礙者，潛根內故。
世尊便問詰阿難云：彼人當以琉璃籠眼，當見山河？
見琉璃否？阿難言：我若言見，又有何過？
若言不見，又有何過？
所以且言見。云：如是，世尊！
是人當以琉璃籠眼，實見琉璃。
佛便破云：汝心若同琉璃合者，當見山河，何不見眼？
此又是眼即同境過。
若言不見，又有何過？
佛云：若不能見，云何說言此了知心潛在根內，如琉璃合？
此又是見遠迷近過。
然後總破云：是故應知汝言覺了至無有是處。
疏云：慶喜引琉璃之喻，唯思不礙之邊。
法王破中，此眼不齊於物。
見上破潛根竟。
orig::  ^897b16

阿難白佛言：世尊！
如佛所言：不見內故，不居身內；身心相知、
不相離故，不在身外。
我今思惟，知在一處。
commentary::  ^897b44

三、針治內障徵。文二：初、立。
文五：初、含述心居。
箋云：知在一處者，阿難且庵含而執也。
orig::  ^897b48

佛言：處今何在？
commentary::  ^897c4

二、確徵居理。
orig::  ^897c6

阿難言：此了知心，既不知內而能見外，如我思忖潛伏根裏。
commentary::  ^897c8

三、爰陳審計。
箋云：此了知心，既不知內，牒前不見心肝等事，
而能見外，又分明見於外境。
我今尋思忖度，潛伏藏在眼根之裏，將舉琉璃籠眼喻。
orig::  ^897c12

猶如有人取琉璃椀合其兩眼，雖有物合而不留礙，彼根隨見隨即分別。
commentary::  ^897c18

四、舉喻彰成。
箋云：七寶之中有琉璃之實，喻如人取琉璃椀籠其兩眼，
雖有物合而不覊留罣礙，而法見於外境。
我心在根裏而能見外亦如是，令將琉璃喻如眼，
將眼喻如心，彼眼隨境即有見，隨即分別。
眼既見，心即分別。
orig::  ^897c22

然我覺了能知之心不見內者，為在根故；
分明矚外無障礙者，潛根內故。
commentary::  ^897c32

五，結陳潛理。
orig::  ^897c36

佛告阿難：如汝所言，潛根內者猶如琉璃，
彼人當以琉璃籠眼，當見山河、見琉璃不？
commentary::  ^897c38

後破文六。初、雙収隻詰。
箋云：如汝所言，牒佗計也。
彼人當用琉璃籠眼之時，當見山河，還見琉璃，不見琉璃。
阿難，若言見，即成見根同境過；若言不見，又成見遠迷近過。
orig::  ^897c42

如是，世尊！是人當以琉璃籠眼，實見琉璃。
commentary::  ^898a2

二、奉對俱瞻。
箋云：阿難不知言見又如何。
佛下責云：
orig::  ^898a4

佛告阿難：汝心若同琉璃合者，當見山河，何不見眼？
commentary::  ^898a8

三，責不瞻根。
箋云：眼喻如心，琉璃喻如眼。
眼既見琉璃，又見山河，心因何不見眼？
若言見與不見，皆成過，俱救不得。
orig::  ^898a10

若見眼者，眼即同境，不得成隨。
commentary::  ^898a16

四、破根重境。
箋云：理實不見此語，縱佗見眼，眼根即同前境，
不得成隨汝身，便成外物。
既成外物，將何為汝眼乃境，無隨見過？
orig::  ^898a18

若不能見，云何說言此了知心潛在根內如琉璃合？
commentary::  ^898a24

五、責理不齊。
箋云：若不能見法，喻乃不齊前，來說見琉璃，此中應見眼。
orig::  ^898a26

是故應知，汝言覺了能知之心，潛伏根裏如琉璃合，無有是處。
commentary::  ^898a30

六，結成非理。
箋云：此則法、喻俱破。 ^898a34

第四就暗通搜，如加火#CB17533;。
箋云：然謂阿難前來執心在潛根，已被世尊破却。
又向此中執心在腑藏之中，便云：我今對佛開眼見明，
名為見外；閇眼見暗，名為見內。
是義云何？要救前內外二過。
所以世尊便問：汝當閇眼見暗之時，此暗境界為與眼對？
為不對眼？若與眼對，暗在眼前，云何成內正破？
若成內者，居暗室中無日月燈，此暗室中皆汝焦腑，縱外空破。
若不對者，云何成見正破？
便有質外不成居內破、自佗交亂破、二知兩佛雙心破等。
然後總破云：是故應知，汝言見暗名見內者，無有是處。
故疏主云：俄思竅藏之謀，對述昧明之理。
一、敘就暗文竟。
orig::  ^898a36

阿難白佛言：世尊！
我今又作如是思惟：是眾生身，腑藏在中、
覈穴居外，有藏則暗、有竅則明。
令我對佛開眼見明，名為見外；閇眼見暗，名為見內。
是義云何？
commentary::  ^898b12

四、火#CB17533;返搜徵。
文二：初、立。
箋云：腑是三焦六腑，藏是五藏，居在身中。
身有九竅，眼二、目二、鼻二是六，更口是七，前後二密處成九。
心肝等五藏在內則暗，有竅在外則光明。
阿難雙計云：開眼見前明境，名為見外。
此義若成，救得前來執心在外，義閇却一。
雙眼見暗之時，名為見內。
此義若成，便救得前來執心在內。
問佛：此義又如何？
表意不自專也。
orig::  ^898b18

佛告阿難：汝當閇眼見暗之時，此暗境界為與眼對？
為不對眼？
commentary::  ^898b32

後、破。文二：初、順。文二：初、雙徵對否。
箋云：此暗境界，為與眼相對，不與眼相對？
是牒計雙問。阿難外來，若道對，又有何過？
若言不對，又有何過？
二俱有過，其過者何？
orig::  ^898b36

若與眼對，暗在眼前，云何成內？
commentary::  ^898b44

後、就別傍袪。文二：初、對。
文二：初、暗居身外破。
箋云：若言與眼對，佛便牒佗計道：若與眼對，如物在面前相對。
此又是在外，何成在內？
正破。
orig::  ^898b46

若成內者，居暗室中，無日月燈，此室暗中，皆汝焦腑。
commentary::  ^898c4

後外空焦腑破。
箋云：若面前暗境成於內者，居在暗室之中，
無日月燈三光之時，此暗室之中，莫一時成你三焦六腑。
今但言不對，又有何過？
下便牒。
orig::  ^898c6

若不對者，云何成見？
commentary::  ^898c14

後不對。
箋云：若暗境不與眼對者，又云何成見？
夫見者，須有物在眼前方說見，無物何見？
則無對立見過。
orig::  ^898c16

若離外見，內對所成。
commentary::  ^898c22

後、返破。文六：初、返顧不能瞻面破。
文三：初、縱。
箋云：若離却開眼見明，名為見外。
閇眼見暗，名為見內。
此是牒計。
orig::  ^898c24

合眼見暗，名為身中；開眼見明，何不見面？
commentary::  ^898c30

次責：
箋云：合眼返見內暗之時，且許你見內。
開却一雙眼見明，何不見你自家面？
orig::  ^898c32

若不見面，內對不成。
commentary::  ^898c36

後結。
箋云：開眼見明若見面，閇眸瞻暗內義成。
開眼見明不見面，閇眸瞻暗內不成。
orig::  ^898c38

見面若成。
commentary::  ^898c42

二、質外不成，居內破。
文三：初、許。
箋云：忽若見面又如何？
理不合見，且縱佗見，明亦見自己面。
orig::  ^898c44

此了知心，及與眼根，乃在虗空。
commentary::  ^898c48

次成
箋云：此能了能知第六識心及與眼根，須懸在空中始得。
orig::  ^899a2

何成在內？
commentary::  ^899a6

後破。
箋云：既在外，何成內？
是心眼，居空過。
orig::  ^899a8

若在虗空。
commentary::  ^899a10

三、自佗交亂破。文二：初、立。
箋云：理實不在，空且縱佗。
orig::  ^899a12

自非汝體。
commentary::  ^899a16

後破。文二：初、引性成佗破。
箋云：言不是汝自家身體，乃別人體，是自成佗質過。
orig::  ^899a18

即應如來，今見汝面，亦是汝身。
commentary::  ^899a22

後引佗成己破。
箋云：即合佛今覩汝面，亦是你自家身。
阿難前來道：我心在虗空，又見自己面。
既也如此，汝身既成佗身，佗身亦成你身，即教主如來亦合是汝。
阿難便成佗身，同己過。
orig::  ^899a24

汝眼已知。
commentary::  ^899a32

四、身眼不合分知破。
文二：初、立。
箋云：又轉破汝眼已知之時。
orig::  ^899a34

身合非覺。
commentary::  ^899a38

後破。
箋云：汝眼既在虗空，已有覺知。
汝此四大之身，合同枯木石頭無情之物，如今又有覺知。
orig::  ^899a40

必汝執言，身眼兩覺。
commentary::  ^899a44

五二、知兩佛雙心破。
文三：初、定執。
箋云：必，定也。我令但云身也有一覺，眼也有一覺，便牒云定。
汝阿難執言，眼在虗空有一覺知，身亦有一覺知，便成身眼分心。
過是計，或遮破。
orig::  ^899a46

應有二知：
commentary::  ^899b6

次縱立。
箋云：應，合也。合眼有一知，身有一知。
orig::  ^899b8

即汝一身，應成兩佛。
commentary::  ^899b10

後破。
箋云：即汝阿難一身斷障，證理須成兩箇佛；
乖世宜，便是一身兩性過。
orig::  ^899b12

是故應知，汝言見暗名見內者，無有是處。
commentary::  ^899b16

六，結破。 ^899b18

第五究研隨合神呪鞭治
箋云：然謂阿難前來執心在腑藏之內，已被世尊破了。
又向此中執第七識云：隨所合處，心即隨有。
七識是恒審思量為體。
疏主云：准理，即六隨文。
或七是破，即六、五、八，可知。
經云我今思惟，即思惟體實我心性。
世尊以亦有亦無句破之。
世尊便問：有體隨合？
無體隨合？此且雙徵，然後單破。
阿難言：若有體、無體，有何過？
今且言無體。佛便破云：若無有體而能合者，則十九界因七塵合外。
人問阿難：計無合有，何將一無破之？
答：體非自有，即是計無。
苦言是有，又有何過？
世尊便破云：若有體者，如汝以手自挃其體，汝所知心為復內出？
為從外入？若復內出，還見身中；若從外來，先合見面。
阿難便起，難世尊云：見是其眼，心知非眼，為見非義？
世尊將門比目，顯死無觀，以重袪救。
執便問云：若眼能見，汝在室中，門能見否？
又問：則諸已死，尚有眼存，應皆見物。
疏主云：且將門比目，理則昭然，顯死無觀，了心為主。
然後重破有邊一體、多體，徧、體不徧等。
上敘破隨合文竟。
orig::  ^899b20

阿難言：我常聞佛開示四眾，由心生故，種種法生。
commentary::  ^899c8

五、神呪鞭治魍魎文二：初、立。
文三：初、敘昔演。
箋云：開攝悟，示攝入，乃開示悟入由因也。
指八識，初迷真生二倒，即一念違。
如覺勞相現，便有業轉，現三細識。
此現識是第八識體，為一切法所依。
然建立及受用，皆從八識生。
八識為能生法，即根、身、器、界等。
orig::  ^899c10

由法生故，種種心生。
commentary::  ^899c22

箋云：因由法塵影像生故，便有第六識。
依仗法塵生、住、異、滅而起第六識，如病人非杖不能行。
故下文云：塵非常住，若變滅時，此心即同龜毛兔角。
此識非塵境事，動即不能起，何不便舉第七識？
謂舉第六識計第七識，或阿難留第七識為計。
orig::  ^899c24

我今思惟，即思惟體，實我心性。
commentary::  ^899c34

次彰自審。
箋云：第七識以恒審思量為性，第八恒非審，
七亦恒□審，六非審非恒，五非恒非審思惟體，
即是第七識恒以內審不能外緣，即此第七識實是我之心性也。
orig::  ^899c36

隨所合處，心則隨有，亦非內、外、中間三處。
commentary::  ^899c44

後指隨顯。
箋云：識隨境合。若言隨合，即第六識，亦非內外，是前內外。
問：中間未到，何故言之？
答：阿難向下，欲計中間，今向此中舉也。
orig::  ^899c46

佛告阿難：汝今說言：由法生故，種種心生。
commentary::  ^900a4

後、破。文四：初、雙破有無。
文二：初、破無。文二：初、牒計正破。
文三：初、牒引。 ^900a6

箋云：種種心生，此是六識，舉第六引到第七計。
orig::  ^900a8

隨所合處，心隨有者。
commentary::  ^900a12

次立
箋云：是牒計。此亦是第六識。
orig::  ^900a14

是心無體。
commentary::  ^900a16

後破。文二：初、定執。
箋云：為復有體說合？
無體說合？阿難！但言無體，又如何牒云是心無體？
orig::  ^900a18

則無所合。
commentary::  ^900a22

後破。
箋云：破云：則無所合。
夫物合須有二方說合，今和會雖有三名，
俱是一妄識，未審無合有境。
又如何下，牒。
orig::  ^900a24

若無有體而能合者。
commentary::  ^900a30

後縱立窮非。文三：初立許。
orig::  ^900a32

則十九界因，七塵合。
commentary::  ^900a34

次引例。
箋云：若將無合有既得，即須將無合無。
無合無義且不成，無合有義然彰壞。
世間秪有十八界：六根、六塵、六識，三六一十八界。
言十九是一，無表心無；秪有六塵：色、聲、
香、味、觸、法。言七是一，無表境無。
orig::  ^900a36

是義不然。
commentary::  ^900a46

後結破。
箋云：汝言合者，是義不如此。
何處無體而合有境？
犯將無合有過？
orig::  ^900a48

若有體者。
commentary::  ^900b4

後遣，有文四：初、定執。
箋云：我今但道有體，合又如何？
下牒破。
orig::  ^900b6

如汝以手自挃其體。
commentary::  ^900b10

二、引觸彰體。
箋云：如汝，阿難！用手自家挃觸其體。
orig::  ^900b12

汝所知心，為復內出？
為從外入？
commentary::  ^900b16

三、雙徵。
箋云：所知心是第七識，恒內知。
為從內出去？為從外入來？
內出又如何？下文牒。
orig::  ^900b18

若復內出，還見身中。
commentary::  ^900b22

四，各破。
箋云：若復內出，還見汝自家身中心肝等三十六物，如前執內文。
orig::  ^900b24

若從外來，先合見面。
commentary::  ^900b28

箋云：佛道□□□□□□□□□□□□而來，
先須見汝自家頭面，此內外俱迷過。
orig::  ^900b30

阿難言：見是其眼，心知非眼，為見非義。
commentary::  ^900b34

二、乘違再救。
箋云：阿難却救云：我前腑藏文，世尊破云：
開眼見明，何不見面？
今此隨合文中，心知不是其眼，世尊因何抑令見面？
將心知作眼見，非其義。
然阿難乃大權之人，無此執。
蓋為凡夫執眼能見，故有此救文，愧得佛破之。
orig::  ^900b36

佛言：若眼能見，汝在室中門能見不？
commentary::  ^900b46

三、先祛救執。文三：初、抑門能見。
箋云：定佗確執眼能見，破云：汝在屋室之中，門能見不？
阿難！若道能見，便救得眼能見門。
既不能見，說眼能見義不成。
緣眼如門，人如心，大意破佗眼不能見，見唯是心。
orig::  ^900b48

則諸已死，尚有眼存，應皆見物。
commentary::  ^900c10

次死目邀觀。
箋云：人死無心，有眼存在，合皆見物，因何不見？
我今但道見物。又如何下，破。
orig::  ^900c12

若見物者，云何名死？
commentary::  ^900c16

後縱觀，非死。
箋云：死若見物，則不名死。
orig::  ^900c18

阿難！又汝覺了，能知之心，若必有體。
commentary::  ^900c20

四、重破有邊。文三：初、總徵。
文二：初、立。
箋云：若，如也。必，定也。
言如定是有體。
orig::  ^900c22

為復一體？為有多體？
今在汝身，為復徧體？
為不徧體？
commentary::  ^900c26

後徵。
箋云：言一體。又如何下，牒。
orig::  ^900c28

若一體者，則汝以手挃一肢時，四肢應覺。
commentary::  ^900c30

次、別破。文四：初、破一。
文三：初、正破。
箋云：若言識是一體，即徧一身，則汝用左一手觸右邊一手，
四肢須一時覺。若言四肢總覺，便說得一體義成。
若觸一肢，四肢不覺，便犯餘肢不覺過。
四肢，即兩手、兩足也。
今但言咸覺。又如何下，牒。
orig::  ^900c32

若咸覺者，挃應無在。
commentary::  ^900c42

次轉破。
箋云：若一時覺，何肢受挃？
故挃無在，即犯同知失觸過。
今但道挃有處所。
又如何下，牒。
orig::  ^900c44

若挃有所，則汝一體自不能成。
commentary::  ^900c48

後結破。
箋云：若挃有處所，則有分劑，則汝前來一體，義又不成。
若有處，則經手之時，足又不知，何名一體？
便犯受挃稱無過，但言多體。
又如何下，牒。
orig::  ^901a2

若多體者，則成多人，何體為汝？
commentary::  ^901a8

二、破多。
箋云：若言識有多體，即成多人。
既成多人，其體乃別，定何身是？
汝阿難即犯一質多心過。
今但言徧體。又如何下，牒。
orig::  ^901a10

若徧體者，同前所挃。
commentary::  ^901a16

二，破徧。
箋云：若識周徧其體，又同前執一體，但道不徧。
又如何下，牒。
orig::  ^901a18

若不徧者，當汝觸頭，亦觸其足，頭有所覺，足應無知。
commentary::  ^901a22

四，破不徧。
箋云：若言識體不徧一身，當汝將手挃觸其頭，
又觸其足，頭須有覺，足合無知，因何頭足俱知？
此則犯頭足俱知過。
orig::  ^901a24

今汝不然。
commentary::  ^901a30

後結非。文二：初總責。
箋云：說一體多體，徧與不徧，俱非。
orig::  ^901a32

是故應知，隨所合處，心則隨有，無有是處。
commentary::  ^901a36

後結非。 ^901a38

第六，內外兼袪，銛刀劈腦。
箋云：阿難前執心在隨合中，已被世尊破了。
又向此中執心在中間，是第六識。
阿難便執云：如我思惟，內無所見，外不相知，
在內不成；身心相知，在外非義。
今相知故，復內無見，當在中間。
世尊以有句無句破之，便問阿難云：汝言中間，
中必不迷，非無所在。
今汝推中，中何為在？
為復在處？為當在身？
且兩處徵，然後破之。
阿難言：我若言在身，又有何過？
世尊破云：若在身者，在邊非中，又轉在中。
破云：在中同內，身義不成。
阿難言：若在處，又如何？
破云：若在處者，為有所表？
為無所表？無表同無，表則無定。
何以故？如人有表，表為中時，東看則西，南觀成北。
表體既混，心應雜亂，處義不成。
阿難又救言：我所說中，非此二種，當在根塵之中。
佛以兼二不兼二破之。
上敘破中間竟。大佛頂首楞嚴經卷第一上
w::  ^901a40

經二千四百五十五。
箋一萬一千六百一十字。 ^901b26

香溪院住持沙門，在蒙募眾緣一十八人，共開此經一卷。
第一下大佛頂如來密因修證了義諸菩薩萬行首楞嚴經卷第一
〔之下〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig::  ^901b28

阿難白佛言：世尊！
我亦聞佛與文殊等諸法王子談實相時，
世尊亦言：心不在內，亦不在外。
commentary::  ^901c4

六，金刀#CB07574;腦□。
文四：初，立。文三：初，敘昔聞。
箋云：言我曾四十五年前大乘漸教中，
亦曾聞佛為文殊等諸菩薩，是觀音、普賢諸法王子，
紹隆佛日，補處稱尊，是佛之子。
談，猶說也。說無相不相是真實相之時，
世尊亦言心不在外，蓋要顯其真心周徧法界。
阿難前來，被佛破却內外，如今知道佛亦曾言之。
orig::  ^901c8

如我思惟，內無所見，外不相知。
commentary::  ^901c22

次審前理。
箋云：如我自家心思惟度，內不見心肝等，
外又不今相知，我今又且相知。
orig::  ^901c24

內無知故，在內不成；身心相知，在外非義。
commentary::  ^901c28

箋云：義，理也。便自牒云：說在內，義也。
不成舉手徵心，又有分別。
在外，又非理。
orig::  ^901c30

合相知故。
commentary::  ^901c34

箋云：不合相知，今合相知，此牒不在外，有本作今相知亦得。
orig::  ^901c36

復內無見。
commentary::  ^901c40

箋云：內便□有見，又且無見，牒不在內。
orig::  ^901c42

當在中間。
commentary::  ^901c44

後陳止處。
箋云：含述心居，此計落中，未委計何為中，決定身興處也。
orig::  ^901c46

佛言：汝言中間，中必不迷，非無所在。
commentary::  ^902a2

次，破。文二：初，總徵。
文二：初，通徵。
箋云：汝，言中間汝也。
必定不迷，亦須有箇憑仗所在。
下徵。
orig::  ^902a4

今汝推中，中何為在？
commentary::  ^902a8

復簡問：
箋云：今汝，阿難！推尋其中，中何所在？
當在何處？
orig::  ^902a10

為復在處？為當在身？
commentary::  ^902a14

箋云：為復在處為中處，即五塵處，色、聲、
香、味、觸。為復在汝身為中身，即眼、耳、鼻、
舌、身、意。但道在身又如何，下文牒破。
orig::  ^902a16

若在身者，在邊非中。
commentary::  ^902a22

後別破。文二：初、就身，又二：初、據邊。
箋云：東人□西人身，各在一邊，何□於中？
則犯邊上稱中過，又轉計在身裏面為中，下□便破。
orig::  ^902a24

在中。同內。
commentary::  ^902a30

後轉內。
箋云：若言身中，即同前執內之文，即犯執內為中過。
但道在處，又如何下文牒？
orig::  ^902a32

若在處者，為有所表？
為無所表？
commentary::  ^902a36

後約處。文二：初、雙詰有無。
箋云：雙徵云：為復有所表、無所表兩處？
問：處則渺漠無邊。
夫立一處所為中，須□箇標表。
但道無表，又如何下文破？
orig::  ^902a38

無表同無。
commentary::  ^902a44

後別破。文二：初無。
箋云：若言無表，又同無立中義不成。
夫立中須有箇標表，汝既無表將何立？
中犯無邊不顯過，但言有表又如何。
下牒。
orig::  ^902a46

表則無定。
commentary::  ^902b4

後有文四：初、彰不定。
orig::  ^902b6

何以故？
commentary::  ^902b8

二、徵不定由
orig::  ^902b10

如人以表，表為中時，東看則西，南觀成北。
commentary::  ^902b12

三、述不定相。
箋云：如室中心，將物標表，東人看之是西，南人觀之成北。
orig::  ^902b14

表體既混，心應雜亂。
commentary::  ^902b18

四舉表
箋云：此所表之處既相混，能表之心則雜亂，
或在東在西，乃不定也。
orig::  ^902b20

阿難言：我所說中非此二種。
commentary::  ^902b24

三，救。文三：初、斥張虗歒。
箋云：阿雜起來爭，世尊云：我所說中不是此二種，
二種則身邊、處邊也。
orig::  ^902b26

如世尊言：眼、色為緣，生於眼識。
commentary::  ^902b30

次確引明談。
箋云：佛向法相門中編列，便道眼是所依緣，色是牽心緣。
眼與色為緣，是根塵相合，然後生得眼識。
識是了別緣，既有根塵，便有識心，三種和合，方成見分。
orig::  ^902b32

眼有分別，色塵無知，識生其中，則為心在。
commentary::  ^902b40

後指中心在。
箋云：眼有分別，是眼有情。
色塵無知，是色無情。
此識心生在此根塵之中，乃為我心之所在。
下再破根境文。
orig::  ^902b42

佛言：汝心若在根塵之中，此之心體為復兼二？
為不兼二？
commentary::  ^902b48

四、再破。文二：初、雙徵。
箋云：汝心若在根塵之中，此牒佗前來計，
便徵云：此之心體，為復兼根兼境？
為復不兼根境？言兼二。
又如何下，牒。
orig::  ^902c4

若兼二者，物體雜亂。
commentary::  ^902c10

後別破。文三：初、破兼。
箋云：若兼二者，定牒破云物體雜亂。
物是根與塵，根在內，何故也稱物？
然根是無記，亦同物體。
是識雜亂者，識與根、塵相雜亂，便犯體同物雜過。
orig::  ^902c12

物非體知。
commentary::  ^902c20

箋云：物是根塵則無知，體是識乃有知，便犯類物無知過。
orig::  ^902c22

成敵兩立。云何為中，兼二不成？
commentary::  ^902c26

箋云：敵，對也。一半屬根，一半屬塵，故兩立也。
既半在根塵，即成邊中義，不成兼二，不得犯一體雙立過。
orig::  ^902c28

非知不知。
commentary::  ^902c34

次破不兼。
箋云：此中文少一句，合云若不兼者，非知不知識，
亦不兼根，亦不兼塵。
既不兼根境，亦不知根境，故云非知則非知根，不知則不知境。
orig::  ^902c36

即無體性，中何為相？
commentary::  ^902c42

箋云：言既不知根境，即無識之體性。
既無識目，何為中即犯非兼失體過？
此文下亦少一句，應云不兼不成。
orig::  ^902c44

是故應知當在中間，無有是處。
commentary::  ^903a2

後結破。
箋云：言在根塵中間，無有是處。 ^903a4

第七，後徵無著，若療枯骸。
箋云：阿難前來執心在中間，被世尊破盡。
又向此□一向執□□□□死人。
世尊破時，如扁鵲針得□人再活。
執云：□□無著，名之為心。
則我無著，名為心不？
阿難執心無著，世尊破，唯從境遣。
便徵云：汝言覺了分別心性俱無在者，
世間虗空，氷陸飛行，諸所物象，名為一切。
汝不著者，為在？為無？
雙徵。阿難云：有不著者，不可名無。
破有已盡，然後雙破有、無。
云：無相則無，非無則相，相有則在，云何無著？
後總破，則可知。故疏主云：前以和思破盡，
想念無容，爰申無著之心，以顯離緣之體。
比文是中義殘，既破却中，是有必落無，故有此文。
上敘破無著竟。
orig::  ^903a6

阿難白佛言：世尊！
我昔見佛與大目連、須菩提、富樓那、舍利弗四大弟子共轉法輪，
常言：覺知分別心性，既不在內，亦不在外，
不在中間，俱無所在，一切無著，名之為心。
commentary::  ^903a30

□針骸補助徵。文二。
初立。
箋云：轉則轉邪歸正。
輪者，不定義。摧，碾義。
常言能覺能知。第六、識心既不在內、外、
中間，謂阿難前被佛破却內、外、中了，今却言不在內、
外、中間。一切無著，佛說無著，乃真無著之性，
周徧法界，不著一切處，不離一切處也。
orig::  ^903a38

則我無著，名為心不？
commentary::  ^903a48

箋云：阿難執我能緣心，不著前境，問佛為心不為心。
orig::  ^903b2

佛告阿難：汝言覺知分別心性俱無在者。
commentary::  ^903b6

後破。文三：初、牒計雙徵。
文三：初、牒計。
箋云：此是牒計，下立境破之。
orig::  ^903b8

世間虗空，水陸飛行，諸所物象，名為一切。
commentary::  ^903b12

次顯象。
箋云：虗空則所依，水通河海，陸括平居，
飛乃飛禽，行唯步類，此是能依有情。
物是水陸等象，則一切草木等名為一切，是立境然後便破。
orig::  ^903b14

汝不著者，為在為無？
commentary::  ^903b20

後總徵。
箋云：汝言不著前境者，為有心在？
為無心在？意間問：有心言不著，無心言不著。
orig::  ^903b22

無則同於龜毛兔角，云何不著？
commentary::  ^903b26

次，有無彰覈。文三：初，覈無。
箋云：龜毛兔角，五無之中是畢竟無，無心將何不著？
有心方說無著，下文彰有又破。
orig::  ^903b28

有不著者，不可名無。
commentary::  ^903b34

次彰有。
箋云：分明有不著心，不可名無犯，隱有納無過。
orig::  ^903b36

無相則無。
commentary::  ^903b40

後雙詰偏呵。
箋云：若是實相之相，如空體無。
orig::  ^903b42

非無則相。
commentary::  ^903b44

箋云：非始太虗之無，必有實相之相。
orig::  ^903b46

相有則在。
commentary::  ^903b48

箋云：指實性不亡也。
orig::  ^903c2

云何無著？
commentary::  ^903c4

箋云：顯破無執。
orig::  ^903c6

是故應知，一切無著名覺知心，無有是處。
commentary::  ^903c8

後結破。 ^903c10

第八，黃河清濁指。
箋云：阿難前來執心無著，已被世尊破盡無餘，
所以與諸大眾一時作禮，請云：我等皆由不知真際所詣，
唯願世尊大慈哀慜，開示我等奢摩佗路。
於是世尊既受阿難請，遂乃從其面門放光，表談了義。
經云：爾時世尊從其面門放種種光，其光晃耀如百千日，
普佛世界六種震動，乃至皆住本國，合掌承聽。
問：放光動地，意是於何？
答：故疏云：夫談妙法，必縱神光，意顯難思，並召遠方之眾。
所以世尊便向此中為阿難說二種根本。
經云：阿難！一者、無始生死根本，則汝今者與諸眾生用攀緣心為自性者，
此妄也。二者、無始菩提、涅槃元清淨體，
則汝今者識情元明，能生諸緣，緣所遺者，此真也。
乃至而不自覺，枉入諸趣。
上敘黃河清濁指竟。
orig::  ^903c12

爾時，阿難在大眾中即從座起，偏袒右肩右膝著地，
合掌恭敬而白佛言：
commentary::  ^903c40

八、黃河清濁。指文三：初、申迷請。
指文三：初、述恃迷源。 ^903c44

箋云：爾時，即聽法之時。
有問，則從座而起。
右肩、右膝，但表順義。
外道袒左，表逆。合掌，表師資合理。
智合身業，恭敬而仍也。
自謂咨白，陳其辭句，口業恭敬。
其中攝取意業，乃三業恭敬也。
orig::  ^903c46

我是如來最小之弟，蒙佛慈愛，雖今出家，猶恃憍憐。
commentary::  ^904a6

箋云：猶，尚也。恃，倚也。
佛之堂弟，棠棣之花，有其倫次。
蒙佛慈悲愛念，雖今為箇僧相，圓頂方袍，尚自倚賴世尊憍憐憫念於我。
orig::  ^904a8

所以多聞，未得無漏。
commentary::  ^904a14

箋云：阿難住持三世諸佛言教，不遺半字，
如水灌缾，不漏遺滴，未得無有漏等諸漏。
是須陀洹人雖明生空，但能斷見道中八十八使分別煩惱，
故有修道中俱生煩惱未忘。
orig::  ^904a16

不能折伏，娑毗羅呪，為彼所轉，溺於淫舍。
commentary::  ^904a24

箋云：為，被也。自家不能折挫制伏邪法，
被彼幻術所轉，自不能轉於幻術，飄落敗風之空，
如人沒溺於水，幾亡性命。
orig::  ^904a26

當由不知真際所詣。
commentary::  ^904a32

箋云：詣，到也。是法界大定真實理際所到之處，下文便請。
orig::  ^904a34

唯願世尊大慈哀愍，開示我等奢摩佗路。
commentary::  ^904a38

次請開真路
箋云：唯願希欲義，佛有無緣之慈，慈能與樂，
哀憐憫念，開通指示於我阿難等之三十六類大眾。
路則□乘聖人遊履之處也。
orig::  ^904a40

令諸闡提，隳彌戾車。
commentary::  ^904a46

箋云：闡提，是一切闡底迦。
無信根者，不信大乘。
隳，破也。梵語彌戾車，華言惡見，是無種性者。
設爾，勤如精進，但以人天有漏，無大乘種，是外道異名。
orig::  ^904a48

作是語已，五體投地，及諸大眾傾渴翹佇，欽聞示誨。
commentary::  ^904b6

後申儀待旨。
箋云：兩手兩足及頂輪投于地上，表清淨殷重故。
及諸大眾傾心渴切，翹勤佇待欽奉，耳聆世尊指示教誨。
orig::  ^904b8

爾時，世尊從其面門放種種光。
commentary::  ^904b14

次合剎騰輝丈七。
初則光流面戶。
箋云：當阿難請演之時，從口放光，表談了義。
光有多般，非其一種。
orig::  ^904b16

其光晃耀。
commentary::  ^904b22

次陳雜色分輝。
箋云：其者，屬下之辭。
所放之光，炳煥晃耀也。
orig::  ^904b24

如百千日。
commentary::  ^904b28

三、比億日齊明。
箋云：□先似百千箇日頭，百千億之數，乃十萬也。
orig::  ^904b30

普佛世界，六種震動。
commentary::  ^904b34

四、述震搖群剎
箋云：六種則東湧西沒，西湧東沒，南湧北沒，
北湧南沒，中湧邊沒，邊湧中沒。
orig::  ^904b36

如是十方，微塵國土，一時開現。
commentary::  ^904b40

五、表微塵土現。
箋云：一切眾生偏見，言此土丘淩坑坎不淨，
諸佛世界便乃清淨，有分劑之心。
作如是執，所以世尊合十方國剎為一箇法性淨土，表除分劑之心。
一時開通顯現，表此教開顯而說，不同四十五年前覆相等教。
orig::  ^904b42

佛之威神，令諸世界，合成一界。
commentary::  ^904c4

六、彰合界圓通。
箋云：表無分劑之心，令諸世界舉其多數。
如佛說淨名經，五百長者献五百寶蓋，
佛之威神合成一蓋，亦是表無分劑心也。
orig::  ^904c6

其世界中所有一切諸大菩薩，皆住本國合掌承聽。
commentary::  ^904c12

七明遠聖端居，遙聽妙音。
箋云：皆，咸也。指前世界之中，所有一切法界內，
大心有情，總入地聖人，非地前諸小菩薩，
咸住自家所居之土，合掌承受，聽覧我佛無漏之音。
表無去來義。放光云：法無去來，無動轉故。
orig::  ^904c14

佛告阿難：一切眾生從無始來種種顛倒，業種自然如惡叉聚。
commentary::  ^904c24

後、雙標本派。文二：初、總述迷源。
文四：初、歎妄習俱生。 ^904c28

箋云：一切，總指法界內迷真背覺底有情，
從無始無初，一念違如，覺勞相現已來。
種種者，言其不一故。
顛倒者，頂墮義。惡業種子，自然而然，不由佗教。
自家造惡業等，然後飄沈三塗，喻惡叉聚。
西土，樹子名。此方無五不飜，中時體不飜，五箇作一蒂生。
無孤立者，將表心王、心所及所緣法同時起故，不相捨離。
orig::  ^904c30

諸修行人，不能得成，無上菩提。
commentary::  ^904c44

次述修人謬證。文四：初總戲佛果。
箋云：指一切修行行人不能得成無上菩提是有為果，
其中含取涅槃是無為果，則果位中有為、無為二轉依果。
涅槃是顯德，似天上一輪月，皎潔分明，
一乍被雲籠，不得□現，但雲盡，自然顯得本來月體。
法上一切眾生涅槃之體，本來清淨，被煩惱、
所知二障障之，不得顯現。
如今但無煩惱、所知二障，自然顯得本來涅槃之體也。
orig::  ^904c46

乃至別成聲聞、緣覺。
commentary::  ^905a14

二，述劣證二乘。
箋云：既不能成無上菩提，又如何乃至超越中間，別成聲聞緣覺？
謂聲聞人言：佛道長遠，久受勤苦，乃可得成。
我今但趣箇生空涅槃，且止化城三百由旬，
求少安樂，未到寶所。
法華云眇目矬陋無威德者是也。
orig::  ^905a16

及成外道。
commentary::  ^905a26

三明九十五徒
箋云：向三乘教外修行，心外取法，不以聖教無繩墨，不以明師作指南。
orig::  ^905a28

諸天魔王，及魔眷屬。
commentary::  ^905a32

四，簡諸天魔眷。
箋云：色界、無色界等天，無色界以四蘊成身，無色蘊空。
欲界諸魔王并魔民、魔女等，梵云魔羅，
華言殺者，殺修行行人慧命。
何故而成此諸類耶？
下答。
orig::  ^905a34

皆由不如二種根本。
commentary::  ^905a42

三、總指迷真。
箋云：不知，不悟也。
根本出生義二種者，真根本、妄根本也。
若也起始覺淨智，覺此妄根本無明，然後反本還源，
背塵合覺，直至無上菩提。
若也不能起智合理，背體外求，棄本逐末，流浪三界。
此等但入輪迴際，不能入佛海。
妄根本，即癡之一法也。
orig::  ^905a44

錯亂修習。
commentary::  ^905b8

箋云：錯將生死妄心，求佛菩提涅槃之果。
亂者，將妄混真，亦是飾妄為真。
修是能修，習是所習。
下說喻。
orig::  ^905b10

猶如煑砂，欲成嘉饌，縱經塵劫，終不能得。
commentary::  ^905b16

四，舉錯喻難成。
箋云：砂非米，妄非真。
煑砂為饌，縱經塵劫，秪名熱砂。
若以妄為真，縱經塵劫，但入輪迴際，不能入佛海。
故圓覺云：未出輪迴而辯圓覺，彼圓覺性即同流轉。
下文云：得圓明覺無生滅心，然後圓成果地修證。
orig::  ^905b18

云何二種？
commentary::  ^905b28

後別陳雙本。文四：初總徵雙體。
箋云：前來云皆由不知二種，此中徵起。
云何名二種？
orig::  ^905b30

阿難！一者、無始生死根本。
commentary::  ^905b34

次先敘迷源。
箋云：生死根本，則根本無明，名不覺塵沙煩惱。
最初因此根本無明，是生死根本也。
orig::  ^905b36

則汝今者，與諸眾生，用攀緣心，為自性者。
commentary::  ^905b40

箋云：汝□阿難，八識俱有攀緣，用此攀緣虗妄之心，為自家本真之性。
此標妄。
orig::  ^905b42

二者、無始菩提涅槃。
commentary::  ^905b46

三尅指真心。
箋云：菩提是有為果，轉染得淨。
是生德四智，菩提種子所生妙觀察智等。
涅槃是無為果，轉迷成悟。
orig::  ^905b48

元清淨體。
commentary::  ^905c6

箋云：清淨離垢義，離煩惱障名清，離所知障名淨。
orig::  ^905c8

則汝今者，識精元明。
commentary::  ^905c10

箋云：則汝，阿難！今者識精，約第八識。
此八識體不離真，故元明。
orig::  ^905c12

能生諸緣。
commentary::  ^905c16

箋云：即所緣之境也。
楞伽云：建立及受用，皆從八識生。
八識為能生，建立及受用為所生。
orig::  ^905c18

緣所遺者。
commentary::  ^905c22

箋云：言一切眾生但執能緣妄心，遺失却本來真性。
orig::  ^905c24

由諸眾生，遺此本明。
commentary::  ^905c28

四，歎遺真抂溺。
箋云：因由法界內一切眾生，遺失此本來圓明真性也。
orig::  ^905c30

雖終日行而不自覺。
commentary::  ^905c34

箋云：終，盡也。言雖盡日往來，不自覺悟也。
orig::  ^905c36

抂入諸趣。
commentary::  ^905c38

箋云：一切眾生，本來一分真性，洞徹圓明，
不能承紹，理不合入，自家屈抂，而入六道受生。 ^905c40

第九奪有呵迷，膏肓出鬼。
箋云：然謂阿難向此中執能推者為心，
是第八識，所以世尊不宜遮縱使奪。
下云：咄！阿難，此非汝心。
於是乎阿難矍然避座，合掌起立，白佛：
此非我心，當名何等？
佛告阿難：此是前塵虗妄相想，惑汝真性。
由汝無始至于今生，認賊為子，失汝元常，故受輪轉。
何故阿難便作如是執，佛作如是破？
故疏主云：且迷夫固執，如育癰瘡；諸佛除迷，如釤贅肉。
上敘奪有呵迷文竟。
orig::  ^905c44

阿難，汝今欲知奢摩佗路，願出生死，今復問汝。
commentary::  ^906a12

九、膏肓出鬼徵。文二：初、立。
文四：初、許。
箋云：前來阿難請，唯願大慈開示我等。
奢摩佗路未便說，且云：我今有箇事問於汝。
意欲下，舉手徵心，是立境徵心也。
orig::  ^906a14

即時如來，舉金色臂，屈五輪指。
commentary::  ^906a22

次立
箋云：即許阿難奢摩佗路之時，佛身如紫金山，
擡起手作純金色，屈握五輪指，佛手五指頭各有輪紋相也。
orig::  ^906a24

語阿難言：汝今見不？
commentary::  ^906a30

三，問。文六：初、告視。
箋云：語，告語也。汝今見不？
見此立境。問：
orig::  ^906a32

阿難言：見。
commentary::  ^906a36

次酬瞻
orig::  ^906a38

佛言：汝何所見？
commentary::  ^906a40

三、再覆所觀。
箋云：見甚物？
orig::  ^906a42

阿難言：我見如來舉臂屈指，為光明拳耀我心目。
commentary::  ^906a44

四、重陳鑒相。
箋云：我見如來屈握光明之拳，照耀我心之與目。
orig::  ^906a46

佛言：汝將誰見？
commentary::  ^906b2

五，詰能觀本。
箋云：佛又徵之。
orig::  ^906b4

阿難言：我與大眾同將眼見。
commentary::  ^906b6

六、對述將眸。
箋云：我共三十六類，同將能緣眼見，眼是浮根四塵。
orig::  ^906b8

佛告阿難：汝今答我，如來屈指為光明拳，耀汝心目。
commentary::  ^906b12

四、徵。文二：初、簡目徵心。
箋云：汝今對吾如來，屈握指端，為光明拳，照汝心之與目。
此是牒。
orig::  ^906b14

汝目可見，以何為心，當我拳耀？
commentary::  ^906b18

箋云：便徵以何者為汝心當我拳耀。
orig::  ^906b20

阿難言：如來現今徵心所在。
commentary::  ^906b22

後述能推理。
箋云：如來即今徵窮我心之所在。
orig::  ^906b24

而我以心推窮尋逐，即能推者，我將為心。
commentary::  ^906b26

箋云：而我用心推考窮究，尋討推逐，即此每日昭昭靈靈，攀緣逐境者便是。
此則彰其妄本。能推目第八識。
orig::  ^906b28

佛言：咄！阿難！此非汝心。
commentary::  ^906b34

後奪文四：初、呵呈妄本。
箋云：佛不宜遮縱，便咄呵責之，此不是汝心。
orig::  ^906b36

阿難矍然，避座合掌，起立白佛：此非我心，當名何等？
commentary::  ^906b40

二動失驚。陳。
箋云：矍然驚懼，#CB15032;避座，
則側身或退後，此非我心也。
即甘當，當名何等，乞彰非目。
orig::  ^906b42

佛告阿難：此是前塵虗妄相想惑汝真性。
commentary::  ^906b46

三顯惑真源。
箋云：此是前塵，通指所緣虗妄相想。
因相生想，則括其生本前所後能。
言此相想是第八識，迷惑汝之本來真如體性，犯執妄為真過。
orig::  ^906b48

由汝無始，至于今生，認賊為子，失汝元常，故受輪轉。
commentary::  ^906c6

四傷留賊子。
箋云：因由汝之無始，至于今日，認賊作子，
失却元來真常之心，故受輪轉。
法上若認真心為心，成佛有期。
若執能推者為心，何殊認賊為子？
所有法財功德，一時偷將，然後不免輪轉生死。 ^906c8

第十披沙簡余指
箋云：此指來意。謂阿難前來執能推者為心，被世尊奪。
下猶執恡此心不捨，乃云：我心何獨供養如來，
乃至徧歷恒沙國土，承事諸佛及善知識，
發大勇猛行，諸一切難行法事，皆用此心。
乃至若此發明不是心者，我乃無心，同諸土木。
是故世尊便邀阿難離却前塵，認取真分別性，
乃云：我非勑汝執為非心，但汝於心微細揣摩，
若離前塵，有分別性，即真汝心。
上敘披沙指。
orig::  ^906c18

阿難白佛言：世尊！
我佛寵弟，心愛佛故，令我出家。
commentary::  ^906c34

十、披沙簡金指。文二：初、翹申懇請。
文十：初、恃佛辭榮。 ^906c36

箋云：言我是如來寵惜之弟，前來見佛三十二相、
八十種好，勝妙殊絕，便乃發心，使令我出家，圓頂方袍也。
orig::  ^906c38

我心何獨供養如來？
commentary::  ^906c44

二，釋迦親侍。
箋云：獨，但也。供則四事，養則侍養。
言我心不但是供養教主如來。
orig::  ^906c46

乃至徧歷，恒沙國土，承事諸佛，及善知識。
commentary::  ^907a2

三徧隨塵剎。
箋云：言周徧遊歷國土如恒河沙，多承奉伏事諸果位聖人。
善知識者，善順如來教法，知因識果，知病識藥也。
orig::  ^907a4

發大勇猛，行諸一切難行法事，皆用此心。
commentary::  ^907a10

四、効履難行。
箋云：發大勇徤猛利之心，捨其頭目髓腦國城妻子等，皆用此箇心。
此標善。
orig::  ^907a12

縱令謗法，永退善根，亦因此心。
commentary::  ^907a16

五，謗法闡提。
箋云：縱令我毀謗大乘方等教法為一闡底迦，
信不具者犯二根#CB00985;，
退墮無上菩提，亦因我此心。
此標不善。
orig::  ^907a18

若此發明不是心者。
commentary::  ^907a24

六、總陳雙業。
箋云：發明則每日攀緣逐境，起惑造業。
第八，識苟不是我心者。
orig::  ^907a26

我乃無心同諸土木，離此覺知更無所有。
commentary::  ^907a30

七類同株塊。
箋云：土謂土塊，木謂草木無情之物。
言離此覺知之外，別更無有心。
orig::  ^907a32

云何如來說此非心？
commentary::  ^907a36

八，如來虗奪。
箋云：謂佛前云：此非汝心。
orig::  ^907a38

我實驚怖，兼此大眾，無不疑惑。
commentary::  ^907a40

九，明己眾同疑。
箋云：□實是驚惶恐怖，非但是我，兼復大眾見佛奪我此心，
一時猶豫不決。
orig::  ^907a42

惟垂大悲，開示未悟。
commentary::  ^907a46

十請垂宣悟。
箋云：佛有同體大悲，悲能#CB15072;苦開通，指示言我也。
秪是未悟，請佛開示於我。
orig::  ^907a48

爾時，世尊開示阿難及諸大眾，欲令心入無生法忍。
commentary::  ^907b4

後、慰簡雙心。文二：初、述妄依源。
文七：初、明含悲密運。 ^907b6

箋云：開攝，悟示攝入。
前來云：兼此大眾，無不疑惑。
此中示告之無生，是二空真如理，無生亦無滅。
法忍是二空真如智。
法者，執生物解義。
忍者，印認之義。謂起智印認前來二空真如理也。
orig::  ^907b8

於師子座摩阿難頂。
commentary::  ^907b16

二，摩頂安心。
箋云：向師子座，表無畏摩阿難心頂，令其悟首楞嚴頂三□之法，
而又安慰之。
orig::  ^907b18

而告之言：如來常說：諸法所生，唯心所現。
commentary::  ^907b22

三指萬法源。
箋云：諸法則總一切內身外器等法。
唯心所現者，尅簡心外無法。
唯識心現，真體無生，如珠現物類。
而珠性無生，體常圓淨，緣一切眾生自家造業，果感而現。
然一分真性，未嘗變動。
楞伽云：建立及受用，皆從八識生。
華嚴云：三界所有法，一切唯心造。
唯識相上生，未是唯識性。
若悟唯識性相同體，則波水同溼也。
orig::  ^907b24

一切因果，世界微塵，因心成體。
commentary::  ^907b38

四，顯生因體。
箋云：因，依也。言一切有情群類，善因生善道，惡因墮泥犂。
此則內顛倒，外顛倒則器界四大等。
如是內外，皆因一真之性而有妄生，皆依真心上成其體，
皆是唯識相上變起，而無一法出於心。
orig::  ^907b40

阿難！若諸世界一切所有，其中乃至草葉縷結，詰其根元咸有體性。
commentary::  ^907c2

五、就所生明性
箋云：一草一葉，一花一果，窮結其根元，無非大種之源。
此四大為依，方能長育。
orig::  ^907c6

縱令虗空，亦有名#CB15032;。
commentary::  ^907c10

六、指空相由彰。
箋云：言虗空是名#CB15032;，以無礙虗常為體也。
orig::  ^907c12

何況清淨妙淨明心，性一切心而自無體？
commentary::  ^907c16

七，顯本覺圓依。
箋云：何況本來清淨微妙寂靜圓明之心性，則真性一切心是妄。
然妄依真立，如波依水。
有此但舉真，不可道真心而無其體。
一切草木，尚有體性。
orig::  ^907c18

若汝執恡，分別覺觀，所了知性，必為心者。
commentary::  ^907c26

後就塵料簡。文四：初立。
箋云：必，定也。為，作也。
執則守妄不移，恡乃奪之潛拒，分別則六覺尋觀伺所了知。
性通八：眼識了知色塵境，耳識了知聲塵等，
第六了知第七，第七了知第八，第八了知自分境根身器世等。
此了知唯約第八。
經云：分別是第六，謂佗執恡，此心不放，
此且縱佗，將此妄心定作真心，向後破之。
orig::  ^907c28

此心即應離諸一切色、香、味、觸諸塵事業。
commentary::  ^907c42

二、簡。文二：初、總簡。
箋云：即，便也。應，合也。
此心指執恡之心，言此心便合。
離諸一切色香等是五塵，諸塵是第六，依第七而住。
所營曰事，事成曰業，是其七八二識。
或事是第七識，以恒審思量為事。
業是第八識，剎那熏得善惡種子落在其間，然後造得三界總別報業。
orig::  ^907c44

別有全性。
commentary::  ^908a8

箋云：若離却前八識分別外，求一分性，
不隨前塵落謝，便許是汝心全性，乃靈鑒獨□，
不由境發，此是真故。
下文□不由前塵引起知見，若離前五塵分別外，無性乃妄心。
此總簡，且教佗離塵認性。
orig::  ^908a10

如汝今者承聽我法，此則因聲而有分別。
commentary::  ^908a18

後別簡。文二：初約聲。
箋云：且就聲塵承聽，則耳根發，耳識承受聽覽也。
orig::  ^908a20

縱滅一切見聞覺知。
commentary::  ^908a24

後就法。
箋云：縱滅却一切見，則眼聞，則耳覺，則身知，則舌與鼻不與五同緣。
orig::  ^908a26

內守幽閑。
commentary::  ^908a30

箋云：雖五根不緣五塵，第八識猶內緣法塵。
幽則幽深，雖是閑，未得全閑，乃似閑緣。
此聲聞之人伏第六識心，不與五同緣。
雖不外緣，由內緣，如石壓草，暫時不生長，
逢春必發，蓋未全閑也。
orig::  ^908a32

猶為法塵，分別影事。
commentary::  ^908a40

箋云：內心緣法，剎那不止，若不思覽過去，便乃懸度未來。
影事通七八，但有影事，此則未為真。
orig::  ^908a42

我非勑汝，執為非心。
commentary::  ^908a46

三，審。文二：初、不傷前執。
箋云：勅，正也。謂前來奪下佗心是嚴。
此審文云：我非勑汝是慈。
疏云：佛有誨子之慈，故借慈嚴之號。
我非勑汝等者，意謂不離妄外，別有真心。
蓋水外無波，器外無金。
orig::  ^908a48

但汝於心，微細揣摩。
commentary::  ^908b8

箋明細擇雙心。
箋云：返覆觀照，更無別體。
orig::  ^908b10

若離前塵，有分別性，即真汝心。
commentary::  ^908b12

箋云：教佗但離却八識緣塵妄心，眼識緣色塵，
乃至第八緣根身器界等，此皆是前塵虗妄之法。
但離却前塵，有一分靈鑒不熏之性，不隨前境落謝，
儼爾獨存，即真汝心。
下文云：似現前境。
若離却前塵，無此靈鑒不熏之性，此則妄心，非真心也。
科云：細擇雙心者，離塵有性是真心，離塵無性是妄心。
orig::  ^908b14

若分別性，離塵無體。
commentary::  ^908b26

四，非。文三：初、指隨塵無體。
文二：初、明離塵無體。 ^908b28

箋云：若分別性，離却前八識，即無體也。
orig::  ^908b30

斯則前塵，分別影事。
commentary::  ^908b32

後指現妄心。
箋云：便斷云：此則前五塵分別，是第六識；
彊生分別影，是第七執；八見分為我，親為影像事，是第八成業果事。
此妄心，非真心也。
orig::  ^908b34

塵非常住。
commentary::  ^908b40

次明塵謝隨亡。文三：初標塵性無常。
箋云：言前塵之法，不得恒常久住。
orig::  ^908b42

若變滅時。
commentary::  ^908b46

次明塵謝滅際。
箋云：前塵變滅之時。
orig::  ^908b48

此心則同龜毛兔角。
commentary::  ^908c2

後喻同塵永滅。
箋云：龜毛兔角，五無之中是畢竟無。
汝若執此前塵分別之心為心，前塵變滅之時，
此心一時落謝，畢竟無。
orig::  ^908c4

則汝法身，同於斷滅。
commentary::  ^908c10

後無因尅證無□初正因□□。
箋云：法身不說斷滅，意破佗執此八識緣塵妄心為真心，
塵謝心亡之時，法身亦須成斷滅。
謂汝執妄心為真心，真心須斷滅，真心既斷滅，法身則可知。
真心即是法身也。
orig::  ^908c12

其誰修證無生法忍？
commentary::  ^908c22

後尅證無依。
箋云：言法身既也斷滅，又教阿難修行，斷障證理。
修是能修之智，法忍是所修之境。
上敘破妄識虗已竟。 ^908c24

後通指密，因初手見相例指。
箋云：此指來意。謂前來披沙指中，指阿難真性云：
若離前塵，有分別性，即真汝心。
阿難等不識歸真之路，所以默然自失。
是故世尊便告云：一切世間諸修學人，
現前雖成九次第定，不得漏盡成阿羅漢。
皆由執此生死妄想，誤為真實。
阿難便起請云：自我從佛發心出家，恃佛威神，
常自思惟，無勞我修。
至開我道眼，於□□□遂舉□□□□□語阿難言：
譬如我拳，若無我手，不□□拳；若無汝眼，不成汝見。
以汝眼根，例我拳理，其義均不？
阿難答言：唯然，世尊！
既無我眼，不成我見。
例如來拳，事義相類。
世尊便責云：汝言相類，是義不然。
何以故？如無手人，拳畢竟滅。
彼無眼者，非見全無。
所以者何？汝試於途詢問盲人，汝何所見？
乃至以是義觀，前塵自暗，見何虧損？
故疏云：阿難順許，將契玄摸。
寧側聖懷，招令墮負。
上敘手見相例指竟。
orig::  ^908c30

即時，阿難與諸大眾默然自失。
commentary::  ^909a14

後、通指密因。文六：初、手見相例指。
文六：初、聽徒失旨。 ^909a16

箋云：謂佛前來，又奪云：此非汝心。
此中又指云：我非勑汝。
執為非心，苟認佛，又奪之。
苟若不認佛，又指之。
所以進退不便，但得緘口，自失歸真之路。
疏云：韓獹引獸此處，如獸走入穴也。
orig::  ^909a18

佛告阿難：世間一切，諸修學人。
commentary::  ^909a26

二、如來告誤。文五：初、總舉修徒。
箋云：總指一切修行學法之人。
orig::  ^909a28

現前雖成，九次第定。
commentary::  ^909a32

二、明修階極次。
箋云：編例有序，從下進上，有其倫次，謂之次第。
九定者，初禪、二禪、三禪、四禪，此是色界、
無色界；空處、識處、無所有處、非想非非想處，
此是八；更添一箇滅盡定，滅六兼盡七，
亦云滅受想定，亦云無心定。
orig::  ^909a34

不得漏盡成阿羅漢。
commentary::  ^909a44

三指不昇真果。
箋云：合云漏盡不得成阿羅漢，此文似倒，此簡非身證。
那舍秪得八定，未得滅盡定，若得此定，便漏盡成阿羅漢。
身證即親證也。為甚不得？
下文云：
orig::  ^909a46

皆由執此，生死妄想，誤為真實。
commentary::  ^909b6

四、顯誤守迷元。
箋云：言總因執此生死妄想，是第八識緣塵之心，
賺誤為真實之性，下文便引進於佗。
orig::  ^909b8

是故汝今雖得多聞，不成聖果。
commentary::  ^909b14

五，筞進阿難。
箋云：雖得多聞，任持三世諸佛言教。
經云：將聞持佛，佛何不自聞聞？
又云：多聞增智慧。
是不知實相，不得成四果阿羅漢也。
orig::  ^909b16

阿難聞已，重復悲淚。
commentary::  ^909b22

三、阿難懇請。文二：初、懇。
文三：初、他無慧己責。
文五：初、述承箴感切。 ^909b24

箋云：阿難前來，從摩登伽室中歸，一迴悲泣，
此中又悲淚，故云重也。
orig::  ^909b26

五體投地，長跪合掌。
commentary::  ^909b30

次五，體申誠。
箋云：長跪表安危不易，合掌表師資道成。
orig::  ^909b32

而白佛言：自我從佛，發心出家，恃佛威神。
commentary::  ^909b36

三、述恃佛威神。
箋云：前來愛相出家，便乃剔落鬚髮。
恃，猶倚賴也。言我倚賴世尊威神之力，加被於我。
orig::  ^909b38

常自思惟，無勞我修，將謂如來，慧我三昧。
commentary::  ^909b44

四、希望賜定。
箋云：常自心思度量，謂更不勞我修行。
世尊是我師兄，亦合得箇三昧慧施於我。
orig::  ^909b46

不知身心本不相代。
commentary::  ^909c2

五，述斷證由躬。
箋云：佛是法身，不代我五蘊之身。
佛是真實心，不代我八識緣塵妄心。
orig::  ^909c4

失我本心。
commentary::  ^909c8

次述身不代心責。
文三：初述恨失如源，方知往錯。
orig::  ^909c10

雖身出家，心不入道。
commentary::  ^909c12

次責躬叨聖服，不履真途。
箋云：有身出家，心不出家。
有心出家，身不出家。
有身心俱出家。此乃身出家，心不出家，不入道者。
蓋心不與道相應，是不悟首。
棱嚴大定下，說喻。
orig::  ^909c14

譬如窮子，捨父逃逝。
commentary::  ^909c22

後比窮子逃家，離親遠逝。
箋云：弃却本來真性，法性身居法性土，
如其窮子捨父，然後流浪三界，何殊逃逝佗國？
orig::  ^909c24

今日乃知雖有多聞，若不修行，與不聞等。
commentary::  ^909c30

後、說不代修責。文二：初、述聞不代修。
箋云：若不斷障證理，亦與不聞一般。
下喻。
orig::  ^909c32

如人說食，終不能飽。
commentary::  ^909c36

後比談，餐不飽。
箋云：阿難任持三世諸佛言教，自家不悟，但似人之說食也。
orig::  ^909c38

世尊！我等今者二障所纏。
commentary::  ^909c42

後請。文二：初述現纏雙障不了真常。
箋云：則煩惱、所知二障，如人被物所纏縛也。
煩謂煩冤，惱謂惱亂，一切有情常處生死。
百法云：所知不是障，是障障所知。
orig::  ^909c44

良由不知寂常心性。
commentary::  ^910a4

箋云：良，信也。由，因也。
言信因不悟真寂圓常，心是本來心，性是體性，性下便請。
orig::  ^910a6

惟願如來，哀愍窮露。
commentary::  ^910a10

後請佛哀窮，令開道眼。
箋云：哀謂哀憐，愍謂愍念，窮則貧窮，露乃孤露，父母俱喪謂之露。
言我如今又無智度菩薩母方便以為父，何異於貧窮孤露之人？
orig::  ^910a12

發妙明心，開我道眼。
commentary::  ^910a20

箋云：顯發微妙圓明之心眼，則起智照理，如眼見物不殊也。
orig::  ^910a22

即時如來，從#CB05577;萬字，湧出寶光。
commentary::  ^910a26

四，旋光許。示文八。
初，心光欻湧。
箋云：佛#CB05577;前如卍字表，
萬行已圓，涌出其光，可貴可重，謂之寶光。
其光晃昱，有百千色。 ^910a28

次萬色呈奇。
箋云：此光分明炳煥，有百千般色，表真色受用，
捨無常色，獲得常色。
orig::  ^910a34

十方微塵，普佛世界，一時周徧。
commentary::  ^910a38

三徧剎騰耀。
箋云：光明無處不燭故也。
orig::  ^910a40

徧灌十方，所有寶剎，諸如來頂。
commentary::  ^910a42

四，灌諸佛頂。
箋云：十方寶剎所依依報，諸如來頂能依正報，
放此光徧灌所依能依，表佛佛道同，生生體一。
又表向此說頂三昧之教，又表此經難思議故，佛佛同知。
orig::  ^910a44

旋至，阿難！
commentary::  ^910b4

五、旋投慶喜。
箋云：旋轉其光，又至阿難，然是當機之者。
orig::  ^910b6

及諸大眾。
commentary::  ^910b10

六大眾，但蒙
箋云：三十六類表此頂三昧，教誰人無分也。
orig::  ^910b12

告阿難言：吾今為汝，建大法幢。
commentary::  ^910b16

七、告建法幢
箋云：幢以高顯為義，表此經是諸教之標表。
若近而論之，則目此灯光顯耀，一指破灯破眼，
指到於心，是建大法幢。
遠而論之，則總目一部五密因，三修證，為建大法幢。
大法如幢，故曰法幢。
orig::  ^910b18

亦令十方，一切眾生。
commentary::  ^910b28

八，同開佛眼。
箋云：目法界內一切迷真背覺底有情。
orig::  ^910b30

獲妙微密，性淨明心。
commentary::  ^910b34

箋云：獲，得也。妙者，神用無方。
微者，四目不能覩。
密者，隱妄難知。性是體性，性本來清淨圓明之心也。
orig::  ^910b36

得清淨眼。
commentary::  ^910b40

箋云：目根本智，此智親證真如之時，如眼照物不殊。
orig::  ^910b42

阿難汝先答，我見光明拳。
commentary::  ^910b46

五、覆徵前理。文二：初、徵。
文三：初、問光因。
箋云：佛覆問前黃河指，後佛竪臂徵之：以何為心？
阿難言：以能推者為心。
佛便奪下，向此中再覆前問，意欲破佗執，眼能有見。
orig::  ^910b48

此拳光明因何所有？
commentary::  ^910c8

箋云：一問此拳光明，因何便有此光明？
orig::  ^910c10

云何成拳？
commentary::  ^910c12

二、問拳相。
箋云：二問：因箇甚物便成此拳相？
orig::  ^910c14

汝將誰見？
commentary::  ^910c16

後問：能見？
箋云：三問汝將誰見已上，是佛垂三問，向下阿難三答。
orig::  ^910c18

阿難言：由佛全體閻浮檀金赩。
commentary::  ^910c22

許力切。光也。
orig::  ^910c24

如寶山清淨所生，故有光明。
commentary::  ^910c26

後答。文三：初、答光因。
箋云：由，因也。一答，答前第一問。
閻浮，樹名。此樹下出金最好，喻佛之身。
佛身如妙金臺，光如寶山，皮肉細滑，塵土水等，悉皆不住。
orig::  ^910c28

我實眼觀。
commentary::  ^910c36

次答：能見。
箋云：二、答前後問。
汝將誰見？言我實用浮塵眼觀佛光明拳。
orig::  ^910c38

五輪指端，屈握示人，故有拳相。
commentary::  ^910c42

後答拳相。
箋云：三答，答前第二問。
云何成拳？佛手指各有五輪紋，因中捨鈔珍異寶，所以獲此輪紋。
將此五指頭屈搏握為拳，故有此拳相。
orig::  ^910c44

佛告阿難：如來今日實言告汝，諸有智者要以譬喻而得開悟。
commentary::  ^911a2

六、舉例指心。文七：初、告喻知。
箋云：四十五年後，世尊觀眾生根緣次第成熟，
說此一教，故言今日以誠實之言告汝。
阿難！佛真語者、實語者、不誑語者、不異語者。
世尊向下欲破，且先告喻，令其生信。
語有智慧之人，要以譬喻，譬即喻而得開通悟解也。
orig::  ^911a6

阿難！譬如我拳，若無我手，不成我拳。
commentary::  ^911a18

一、舉例問。文三：初、舉手成拳。
箋云：無手不拳，此標拳也。
orig::  ^911a20

若無汝眼，不成汝見。
commentary::  ^911a24

次舉眼成見。
箋云：無眼不見，此標眼也。
orig::  ^911a26

以汝眼根，例我拳理，其義均不。
commentary::  ^911a28

後合例標問。
箋云：用汝眼根，例我拳之道理，其義均平不均平，此是不均平。
且試問佗，手之與拳，表境無前境，似有忽無，
仗因託緣，緣無自性，當體即空。
眼之與見，表心不無，如人無眼，見即在。
orig::  ^911a30

阿難言：唯然，世尊！
commentary::  ^911a38

三、答例成。文三：初、總許。
箋云：阿難却答言：均平。
orig::  ^911a40

既無我眼，不成我見。
commentary::  ^911a42

次先牒眼
箋云：意謂須有眼方成見。
orig::  ^911a44

例如來拳，事義相類。
commentary::  ^911a46

後舉拳成例。
箋云：將眼例拳，其義一般。
是阿難所見也。
orig::  ^911a48

佛言：阿難！汝言相類，是義不然。
commentary::  ^911b4

四、責不均。
箋云：是義不如此。
orig::  ^911b6

何以故？
commentary::  ^911b8

五、徵含指。文二：初、自徵不例。
orig::  ^911b10

如無手人，拳畢竟滅，彼無眼者，非見全無。
commentary::  ^911b12

後述無眼見存。
箋云：拳畢竟滅，表相分全無。
非見全無，表見分不無。
謂眼根雖暗，見性常存。
orig::  ^911b14

所以者何？
commentary::  ^911b18

六、邀就審。文三：初、敘盲有見。
箋云：有何所以之故。
orig::  ^911b20

汝試於途詢問盲人，汝何所見？
commentary::  ^911b24

二、邀問盲視。
箋云：無目曰盲。言汝試於途路之上，詢問箇無目之人，汝何所見？
orig::  ^911b26

彼諸盲人必來答汝，我今眼前唯見黑暗，更無佗矚。
commentary::  ^911b30

後替盲答：見。
箋云：更無佗矚，獨覩暗境而已。
orig::  ^911b32

以是義觀，前塵自暗，見何虧損？
commentary::  ^911b34

七、結指心。
箋云：用前義觀察，前塵自暗，是浮根與前塵像自明自暗，
此一分見性，則不曾虧損。
此是世尊庵含，指佗見也。 ^911b36

第二燈光顯用指
箋云：此指謂前來手見相。
例指中佛邀阿難：汝試於途詢問盲人，汝何所見？
彼諸盲人必來答汝，唯見黑暗等事。
是故世尊便指云：以是義觀，前塵自暗，見何虧損？
所以阿難向此中疑云：諸盲眼前唯覩黑暗，云何成見？
於是世尊恐阿難執盲眼不見，遂邀二人就暗室通疑。
上敘燈光指竟。
orig::  ^911b42

阿難言：諸盲眼前唯覩黑暗，云何成見？
commentary::  ^911c8

二、灯光顯用指。文三：初、徵前拒指。
orig::  ^911c10

佛告阿難：諸盲無眼唯觀黑暗，與有眼人處於暗室，二黑有別？
為無有別？
commentary::  ^911c12

次、暗室通疑。文二：初、引明瞽同幽，令分二黑。
箋云：無眼之人唯見前黑，與箇有眼人處暗室中。
此二人見暗，為復有別？
為復無別？令佗辯。
orig::  ^911c16

如是，世尊，此暗中人與彼羣盲，二黑校量曾無有異。
commentary::  ^911c22

後答：羣盲共觀，兩暗無殊。
箋云：阿難答意即無別，□知無眼之人亦有見，不可言無見。
orig::  ^911c24

阿難！若無眼人全見前黑，忽得眼光，還於前塵見種種色，名眼見者。
commentary::  ^911c28

後、比心成見。文三：初、比灯同眼抑見成灯。
文三：初、舉瞽人除膜定眼能瞻。 ^911c32

箋云：佛又舉此無眼人，忽有人將錍為佗剔開眼睛，
還見前塵等物，莫是眼能見？
意謂眼不能見，且縱佗。
orig::  ^911c34

彼暗中人全見前黑，忽獲灯光，亦於前塵見種種色，應名燈見。
commentary::  ^911c40

後引有目蒙灯，例燈成見。
orig::  ^911c44

若燈見者，燈能有見，自不名燈。
commentary::  ^911c46

次□立燈鑒，邀灯具識。
文二：初縱灯能見，且奪灯名。 ^911c48

箋云：自不名燈，燈義不成，須成有情。
無情若見，無義不成。
orig::  ^912a2

又則燈觀何關汝事？
commentary::  ^912a6

後重許灯心，責遺躬性。
箋云：縱灯有心解見，又何關汝阿難之事？
orig::  ^912a8

是故當知，燈能顯色。
如是見者，是眼非燈。
commentary::  ^912a12

後雙彰顯色，指見成心。
文二：初、標灯指眼。
箋云：灯秪能顯前塵色相，不解見色，指到於眼，
眼根發識明利，方具前境。
orig::  ^912a14

眼能顯色，如是見性，是心非眼。
commentary::  ^912a20

後去目甄心。
箋云：是知眼秪能顯色，不能見色。
見是於心，乃指心見。
若言眼能見，死人有眼，云何不見？
明不循根，寄根明發。 ^912a22

第三，去留動寂指。
箋云：去喻煩惱似客，不久住故；留喻聲聞人暫伏第六，
識如主人，更無來、往；動喻大乘細四相，
生、住、異、滅，微細難知；寂喻大乘真空，非生、滅故。
此指來意。然謂前來執能推者為心，被世尊奪下，
又向燈光指中破燈破眼，指到於心。
所以阿難未知奪指之意，是以阿難與諸大眾默然。
故疏主出阿難意云：拒之，乃仰慙慈誨；
認之，又與奪同源。
是以默請分詮，冀明料簡。
上敘去、留、動、寂，指
orig::  ^912a28

阿難雖復得聞是言，與諸大眾口已默然，
心未開悟，猶冀如來慈音宣示，合掌清心，佇佛悲誨。
commentary::  ^912a46

三、去留動寂指之三：初、迷徒默請。
箋云：猶，尚也。冀，仗也。
與諸三十六類大眾，見佛此言，疑道前來。
又奪云：若變滅時，此心即同龜毛兔角。
又言：此心不是。此中又指道：燈能顯色，
如是見者，是眼非燈；眼能顯色，如是見性，是心非眼。
進之佛前來，又奪下此心。
退之佛此中，又指此心但得緘口，無言身之與心，
未能開通悟解，尚自仗佛世尊慈悲之音，宣說顯未。
於是合掌，清潔其心，佇待我佛世尊慈悲誨喻。
orig::  ^912b2

爾時，世尊舒兜羅綿網相光手，開五輪指，
誨勅阿難及諸大眾：
commentary::  ^912b20

次勅眾談因。文二：初舒金普勑。
箋云：兜羅綿，亦云都羅綿。
兜羅樹上出綿，佛手柔軟如兜羅綿，佛手有網縵之相光明。
開，猶展舒也。佛五指端各有輪紋相。
誨、喻、告、勑、慶、喜，并三十六類大眾。
orig::  ^912b24

我初成道。
commentary::  ^912b32

次告演，初談。
箋云：世尊從初於菩提樹下八相成道也。
orig::  ^912b34

於鹿園中，為阿若多，五比丘等。
commentary::  ^912b38

箋云：佛昔因中時，在此園中為鹿。
二、今成道，又於此園為五俱輪，轉十二行法輪。
梵云阿若多，華言解義。
佛初成道日，且先度五俱輪。
梵云俱輪，華言親，是佛之親為其說十二行法輪。
說了，問佗五人，云阿若多。
陳那起來，云阿若多。
五者，三人家族：一、阿濕波，華言馬勝；二、
#CB02494;提；三、摩訶男俱利。
二人舅氏：一、憍陳那；二、十力迦葉。
orig::  ^912b40

及汝四眾言：
commentary::  ^912c6

箋云：則五俱輪中自家四眾，或是汝在會四眾，指佛邊四眾也。
orig::  ^912c8

一切眾生，不成菩提，及阿羅漢。
commentary::  ^912c12

箋云：菩提是佛果位，有為果或無上菩提。
orig::  ^912c14

皆由客塵煩惱所誤。
commentary::  ^912c16

箋云：煩惱從外而來，污其自體，似客塵一般，言總因此客塵煩惱之所賺誤。
orig::  ^912c18

汝等當時因何開悟，今成聖果？
commentary::  ^912c22

後令宣創悟。
箋云：汝指阿若多，通取四眾。
當鹿園中佛設法之時，因何開通悟解，今成四界阿羅漢也？
orig::  ^912c24

時，憍陳那起立白佛：
commentary::  ^912c30

後阿若承宣。文四：初總述悟因。
箋云：當佛告演之時，陳，姓也。
那是男聲，如尼是女聲。
從座起立，諮白教主。
orig::  ^912c32

我今長老，於大眾中。
commentary::  ^912c38

箋云：是長之老德重，推尊耆年宿德。
莊嚴經云：不必髮白面皺，牙齒墮落，所貴修福滅罪，
淨修梵行，名曰長老向法會之中。
orig::  ^912c40

獨得解名。
commentary::  ^912c46

箋云：解四諦理成阿羅漢。
orig::  ^912c48

因悟客塵二字成果。
commentary::  ^913a2

箋云：客影取主，客是第六識心，攀緣遂境，
念念不止，喻如客來來 #CB17542;往，
似猿猴得樹，象馬無鉤。
主喻聲聞人不與五同緣，伏第六識心。
塵影取空，塵是大乘細四相，生、住、異、滅，念念不止。
空喻大乘真空成果，則成第四果阿羅漢，然後便說喻。
orig::  ^913a4

世尊，譬如行客投寄旅亭，或宿或食，食宿事畢，俶裝前途不遑安住。
commentary::  ^913a14

次先陳客義。文四：初述客忩遊。
箋云：譬，況也。俶，述也。
坐曰賈，行曰遍。投泊寄宿於旅店之中，
或可一宿，或可一食，食與宿事一時了。
又乃遠裝行途，更不駐止。
法上一切眾生，第六識心，囂甚動掉，起惑造業，
攀緣逐境，無有休歇，如客相似。
orig::  ^913a18

若實主人，自無攸往。
commentary::  ^913a28

次敘主人安住。
箋云：攸，所也。若是店主，何有所往？
喻聲聞人暫伏第六識，不與五同緣之時。
orig::  ^913a30

如是思惟：不住名客，住名主人。
commentary::  ^913a34

三重雙料簡。
箋云：陳那又雙敘。
orig::  ^913a36

以不住者，名為客義。
commentary::  ^913a38

四、偏結族門。
箋云：影取以所住者，名為主義。
此敘客了，下文敘塵。
orig::  ^913a40

又如新霽，清暘昇天，光入隙中，發明空中諸有塵相，
塵質搖動，虗空寂然。
commentary::  ^913a44

三、顯談塵妄。文二：初、敘空寂塵搖。
箋云：雨過曰霽。日頭昇霄之時，屋室有小孔隙，
日影射入屋內，便見野馬之塵顯現分明。
然此塵形質搖動，不上新霽清暘，喻法空無漏智現前。
光入隙中，發明空中諸有塵相，喻第八識中生、
住、異、滅、細四相。此四相念念不停，如空中隙駒。
塵若是空，祇寂然不動，喻大乘真空之理。
無來無去下，雙敘。
orig::  ^913a48

如是思惟，澄寂名空。
commentary::  ^913b14

後審甄塵理。
箋云：是真。
orig::  ^913b16

搖動名塵。
commentary::  ^913b18

箋云：是妄。
orig::  ^913b20

以搖動者，名為塵義。
commentary::  ^913b22

箋云：影取以不動者，名為空義。
orig::  ^913b24

佛言：如是！
commentary::  ^913b26

四，佛印證。 ^913b28

第四，兜羅開合指。
箋云：此指來□□阿難前□去留動寂，
指中與諸大眾口已默然，心未開悟。
於是世尊向此中開，屈五輪之指，引試阿難，方覩塵搖之妄習。
即時如來於大眾中屈五輪指，屈已復開，
開已又屈，謂阿難言：汝今何見？
阿難言：我見如來百寶輪掌眾中開合。
佛告阿難：汝見我手眾中開合，為是我手有開有合？
為復汝見有開有合？
雙徵開合。阿難言：世尊寶手眾中開合，非我見性有開有合。
答：心無展合，顯境自搖。
佛言：誰動誰靜？阿難言：佛手不住，而我見性尚無有靜，誰為無住？
答：雙超動靜。佛言：如是。
且汎印之。此表外四大生滅也。
上敘兜羅開合，指
orig::  ^913b30

即時，如來於大眾中屈五輪指，屈已復開，
開已又屈，謂阿難言：汝今何見？
commentary::  ^913c6

四、兜羅開合指。文五：初、標相問酬。
文二：初、五輪開屈試覩塵搖。 ^913c10

箋云：開已，又屈意表外四大山河大地諸有為法，
恒常生滅，無有停住。
orig::  ^913c12

阿難言：我見如來百寶輪掌眾中開合。
commentary::  ^913c16

後酬百寶卷，舒述心能見。
orig::  ^913c18

佛告阿難：汝見我手眾中開合。
commentary::  ^913c20

二、徵答動理。文二：初、心境雙標，別徵開合。
箋云：此牒佗前言。
orig::  ^913c22

為是我手有開有合？
為復汝見有開有合？
commentary::  ^913c26

箋云：意問佗為復外四大有生滅？
為復是汝緣塵妄心有生有滅？
阿難不了心境之文下便云：
orig::  ^913c28

阿難言：世尊！寶手眾中開合，我見如來手自開合，非我見性有開有合。
commentary::  ^913c32

後答：心無展合，顯境自搖。
箋云：阿難意□，外四大自生自滅，我此識心不曾生滅，
不知外四大是無記，何處有生滅？
生滅唯心也。
orig::  ^913c36

佛言：誰動誰靜？
commentary::  ^913c42

三審文
箋云：佛再審：為復是境動心動？
為復是境靜心靜？
orig::  ^913c44

阿難言：佛手不住，而我見性尚無有靜，誰為無住？
commentary::  ^913c48

四、認文
箋云：尚無有靜超靜相，誰為無住超動相？
雙超動靜。
orig::  ^914a2

佛言：如是！
commentary::  ^914a6

五印文
箋云：佛見阿難略認得一分，性無動靜，且汎印之。
此敘外四大了，下文敘內四大。 ^914a8

第五，輪光顯耀指。
箋云：然謂前來兜羅指中，秪明得外四大相，未明內四大元由。
所以世尊別縱權方，連祛內執，便乃左右飛光，要除迷習。
經云：如來於是從輪掌中飛一寶光在阿難右，即時阿難迴首右盼。
又放一光在阿難左，阿難又則迴首左盼。
世尊便問阿難：汝頭今日何因搖動？
阿難言：我見如來出妙寶光來我左右，
故左右觀，頭自動搖。
世尊便徵阿難：汝盼佛光左右動頭，為汝頭動？
為復見動？阿難言：世尊！
我頭自動，而我見性尚無有止，誰為搖動？
答：雙超動、靜二境。
佛言：如是。此表內四大相生滅。
故疏主云：頭是無記，由識故搖，何得印見？
難□□□□□□□□□□□□□：輪光顯耀指
orig::  ^914a12

如來於是從輪掌中飛一寶光，在阿難右。
commentary::  ^914a38

五、輪光顯耀。指文六：初、飛光問首。
文五：初、輪光飛右。
orig::  ^914a40

即時，阿難迴首右盼。
commentary::  ^914a44

三，慶喜迴瞻。
箋云：阿難迴頭右顧，斜視曰盼。
orig::  ^914a46

又放一光，在阿難左。
commentary::  ^914a48

三飛左。
箋云：左右顧盼，表內四大，地水火風，念念生滅。
orig::  ^914b2

阿難又則迴首左盼。
commentary::  ^914b6

四左顧。
orig::  ^914b8

佛告阿難：汝頭今日何因搖動？
commentary::  ^914b10

五、問動。
箋云：因箇甚物，頭乃搖動？
orig::  ^914b12

阿難言：我見如來出妙寶光，來我左右，故左右觀。
commentary::  ^914b14

二、答見隨瞻。文二：初、總述隨觀。
箋云：他身徵妙出光，可貴可重，來在我左邊右邊，故我向左右觀瞻。
orig::  ^914b16

頭自搖動。
commentary::  ^914b22

後自甄頭動。
箋云：言我頭自家搖動。
orig::  ^914b24

阿難！汝盼佛光左右動頭。
commentary::  ^914b26

三、審。二、雙徵。文二：初、審。
箋云：牒佗答下，便雙問。
orig::  ^914b28

為汝頭動？為復見動？
commentary::  ^914b30

後徵。
箋云：佛問：為復是內四大生滅？
為復汝識心有生滅？
阿難不悟心境一如，下便答。
orig::  ^914b32

世尊！我頭自動，而我見性尚無有止，誰為搖動？
commentary::  ^914b36

四見超雙跡。
箋云：尚無有止超靜相，誰為搖動超動相？
阿難意云：內四大自生滅，我見性無生滅。
疏云：不知關在戲人，但執木身能動，不知是識性生滅。
四大身乃無記，何有生滅？
orig::  ^914b38

佛言：如是！
commentary::  ^914b46

五，佛印詮成。
箋云：佛見佗略認得一分性，識得一分真妄，
且汎印如是，要向下都責。
orig::  ^914b48

於是如來普告大眾：若復眾生，以搖動者名之為塵，以不住者名之為客。
commentary::  ^914c4

六、如來敘責。文二：初、敘。
文三：初、敘憍陳。
箋云：總敘迷真背覺等輩。
用搖動者，名之為塵，是細四相。
用不住者，名之為客，是第六□心。
來來往往，似客一□□□。
牒前，去留動寂。指
orig::  ^914c8

汝觀阿難，頭自動搖，見無所動。
commentary::  ^914c16

次飛光
箋云：牒輪光顯耀。
指文。
orig::  ^914c18

又汝觀我，手自開合，見無舒卷。
commentary::  ^914c20

後開合。
箋云：牒兜羅，開合指文。
orig::  ^914c22

云何汝今以動為身？
commentary::  ^914c24

後、責。文二：初、別。文二：初、牒；第三、立責。
箋云：責阿難用身解動，身是無記，動唯是心，則輪光顯耀指。
orig::  ^914c26

以動為境。
commentary::  ^914c30

後牒。第二立責。
箋云：境不解動，動唯是心。
此責境動，是兜羅開合，指緣外四大是境，此中責之不倫次。
蓋是佛責時便責，不拘前後，或外四大從內四大變，
所以先責內，後方責外也。
orig::  ^914c32

從始洎終，念念生滅。
commentary::  ^914c40

後總文五：初、責不息妄。
箋云：從始一念違如，及至六道輪迴，前念新新而起，名生。
後念念念落謝，名滅。
orig::  ^914c42

遺失真性。
commentary::  ^914c48

二、責遺真體。
箋云：遺亦失也，又訓落。
既流浪生死，便失却本來真性。
orig::  ^915a2

顛倒行事。
commentary::  ^915a6

三，責心外見緣。
箋云：顛倒，不正義。
動是心執身與境，動則顛倒行事。
以不動言動，以動言不動。
orig::  ^915a8

性心失真，認物為己。
commentary::  ^915a12

四，責認妄為性。
箋云：性心是妄，失却真如之性，認生滅妄心為自己。
問：何故言心為物？
答：為向真性上看來，妄心亦似物也。
orig::  ^915a14

輪迴是中，自取流轉。
commentary::  ^915a20

五，責迷中受轉。
箋云：向生死中流浪，如旋火輪，無有停息。
集諦名流，苦諦名轉。
由集諦招三界身有漂溺之義名流，苦果身於三界受生名轉。 ^915a22

第六，觀河匪變指。
箋云：觀是能緣見分，河是所緣相分。
匪變者，不變也。此指然。
謂波斯匿王問佛云：我昔未承諸佛誨勑，
見迦旃延、毗羅胝子，咸言此身死後斷滅，名為涅槃。
我雖值佛，今猶狐疑，云何發揮證知此心不生滅地？
於是世尊便且權時就匿王現量身見分，指示真性。
問云：大王！汝年幾時見恒河水？
答：我生三歲，慈母#CB06078;我謁耆婆天，
經過此流，爾時即知是恒河水。
佛徵大王：如汝所說，二十之時，哀於十歲，
乃至六十，日月歲時，念念遷變，則汝三歲見此河時，
至年十三，其水云何？
王□：如三歲時，宛然無異，乃至于今年六十二，亦無□異。
世尊便就波斯匿王顯指心常不皺變云：大王！
汝面雖皺，而此見精性未曾皺，皺者為變，
不皺非變，變者受滅，彼不變者，元無生滅。
上敘觀河指竟。上來有六：初、手見相例指；
二、灯光顯耀指；三、去留動寂指；四、兜羅開合指；
五、輪光顯耀指；六、觀河匪變指。
六段不同，總是通指密因竟。
上來有二：初、破妄識處；後、通指密因。
兩段不同，總是第一、簡妄明真指密因竟。
大佛頂首楞嚴經卷第一下
 ^915a28
