正宗心印後續聯芳
other:: 
# 僧果增
僧果增
法號秀岡。是閩中方氏子也。
髫年出家。性有聰慧。
學不加思。待眾以恭。
事師有禮。一日師見。
問曰。前日你病。大眾說將死。
你意下如何。答曰。
本來無生。豈有死耶。
師曰。既知無生。從何處來。
〔果增〕揚聲念佛。師曰。
從何處而去。〔增〕扠手當胷。
默然良久。師曰。其中事若何。
即答偈曰。本來清淨體如然。
隨機應現善方圓。
回光返照超今古。
真妙融通離語言。
師曰。如是如是。宜自至淳。
遂囑一偈。當機直指示秀岡。
體露真常不覆藏。
吾今囑汝宜珍重。
時至須當效祖傳。
other:: 
# 僧德圓
僧德圓 ^135b12

法號明鏡。是福清縣石氏子也。
預誠往參求乞真要。
師曰。我佛大慈平等。
敷演三乘五教。隨機濟度。
末後拈花示眾。教外別傳。
涅槃妙心。實相無相。
付典摩訶迦葉。#CB15325;代相傳。
至達磨大師而來東土。
直指人心。見性成佛。
汝自回光返照。明自本心。
見自本性。非色非空。
非中非外。洞徹十方。
融通三際。百千三昧恒沙妙用。
不離當處。〔德圓〕有省。
即說偈。本來清淨不思議。
隨方就圓在當機。
三昧現前通大道。
放光現瑞妙希奇。
師曰。自當護持。圓明種智。
付囑一偈。單傳直指心印心。
真如無相現精明。
叮囑東君宜保守。
時當悲運接後人。
other:: 
# 僧果#CB00589;
僧果#CB00589; ^135b30

法號天洞。是三山潘氏子也。
求師究竟真常之道。
師竪起一指示之曰。
會麼。〔果#CB00589;〕禮一拜。
師曰。吾無法與人。
汝若併息諸緣。莫著空見。
回光返照。見自心性。
的要明白。〔果#CB00589;〕忽然有省。
即說偈曰。本來無#CB15145;碍。
清淨常自在。如如不動尊。
光眼現沙界。師曰。
如然保守。至淳真妙。
復囑一偈。默默全持正令親。
一枝五葉付知音。
聯芳紹至賢才處。
囑汝時當耀祖庭。
other:: 
# 僧德法
僧德法 ^135c10

法號月江。是閩縣陳氏之子。
求示法報化三身佛事。
師曰。莫向外尋。汝自具足覺性圓明。
妙用現前。體用不偏。
花果同彰。三觀融通。
十方廓徹。亘古亘今。
無欠無餘。〔德洪〕忽然有省。
即說偈曰。本來湛寂體如如。
妙用縱橫任卷舒。
覺性虗玄元無相。
權實雙融應無窮。
師即印可。善自扶持。
復囑一偈。一枝拈起現堂堂。
夙緣會遇付月江。
囑汝賢才宜珍重。
時至紹隆報祖恩。
other:: 
# 茲者圓暕
茲者圓暕 ^135c24

號洞庵。是浙江紹興府諸暨縣琴川屠氏子也。
往求直指無上菩提。
師曰。日用事是如何。
〔圓暕〕答曰。清風應在手。
師曰。如何是理性無碍。
〔圓暕〕扠手當胸。默然良久。
師曰。如何是理事無碍。
答曰。處處透長安。
師即印可。善自保重。
重復囑一偈。事理分明號洞庵。
融通無碍體量寬。
吾今付汝無餘事。
時當續焰報靈山。
other:: 
# 僧果延
僧果延 ^135c40

號壽岳。是邵武府光澤縣危氏子也。
乞示大事因緣。師曰。
門前榕樹常如春。
〔果延〕擬議。師即喝。
延禮拜。師曰。汝還會否。
延曰。未解其意。望師開示。
師曰。大事不從外得。
汝宜向一切時中。
念念不迷。真心常存。
通融無滯。覺性週遍。
無欠無餘。〔果延〕有省。
即說偈曰。湛寂如然應大千。
當機獨露妙中玄。
圓明無碍超今古。
洞兮照徹不夜天。
師曰。汝既達之。可宜珍重。
復囑一偈。少林一花五葉蓮。
紹至如今示果延。
英靈忽省承斯旨。
不離當處見祇園。
other:: 
# 僧果#CB15772;
僧果#CB15772; ^136a6

法號碧雲。是福州閩縣彭氏子也。
見師問曰。如何是佛。
師曰。會麼。〔果#CB15772;〕曰。
望乞慈悲。師曰。頓悟自性。
即是天真之佛。不然徒勞工力。
汝若是箇真參實悟禪和。
言前薦得。本分家風。
不屬有無。非關聲色。
物物全彰。頭頭顯現。
信手拈來。無有不是。
佛與眾生。本來平等。
〔果#CB15772;〕有省。
即曰。元來自家的。
師曰。如何是自家的。
〔#CB15772;〕念佛一聲。
師曰。如何是佛。〔#CB15772;〕斂手默然。
師即印可。宜至真淳。
復囑二偈。碧祖岩前安心旨。
傳至曹溪普開示。
相承續焰至如今。
付囑時當紹祖理。
other:: 
# 僧明直
僧明直 ^136a24

號大乘。是浙江紹興府諸暨縣石海材周氏子也。
往求師證。師曰。汝師誰耶。
答曰寶峰。師曰。教汝何為。
答曰。看心念佛。師曰。
如何是心。〔明直〕持起數珠。
師曰。如何是佛。〔直〕扠手而立。
師印可也。善自保重。
復囑一偈。權實雙彰號大乘。
體悟無生耀古今。
付囑英靈宜珍重。
時至須教覺後人。
other:: 
# 僧德宗
僧德宗 ^136a42

號古心。是閩南鄭氏子也。
求師真要。師曰。吾宗本無言說。
亦無有法與人。汝但二六時中。
四威儀內。回光返照。
攝妄歸真。明自本心。
見自本性。絲毫勿令有昧。
歷歷的要分明。〔德宗〕忽省。
即說偈曰。本性湛如然。
妙用豈能量。充滿大千界。
隨處現真常。師即印可。
宜自保重。復囑一偈。
佛祖心印古至今。
當機直示甚分明。
叮囑賢才善守護。
時續祖焰接後人。
other:: 
# 僧德光
僧德光 ^136b6

號徹空。是蘇州府常熟縣楊氏子也。
往求印證。師曰。諸師有何指示。
答曰。都教我念佛。
師曰。如何是佛。〔德光〕合掌當胷。
詰曰。如何是當機發現事。
〔光〕念佛一聲。師即印可。
宜自保持。復囑一偈。
念佛忽悟本來因。
時時不離這當人。
叮寧涵養淳真處。
續焰時當紹祖庭。
other:: 
# 僧果通
僧果通 ^136b20

法號大乘。是福州長樂縣王氏子也。
求師直指西來意。
師措山曰。是什麼。
〔果通〕曰。不解。乞垂開示。
師曰且去。〔通〕曰。望惠我窮。
師曰。莫隨聲轉。勿被色謾。
莫論有無。勿分西東。
但自惺悟。當處真如。
寂然廓徹。妙明自在。
汝還會否。通忽於言下有省。
即說偈曰。如如不動若虗空。
應現無拘遍處通。
有無不立能所畢。
色空無二總圓融。
師#CB04676;印可。
善自保持。復囑一偈。
南華法雨普沾恩。
心印相承紹祖燈。
宿緣幸會宜尊重。
時當續焰耀層層。
other:: 
# 茲者普遇
茲者普遇 ^136b32

法號正宗。是山西太原府大谷縣李氏子也。
往參求示。師曰。時中生涯事如何。
答曰。常念佛。師曰。
如何是佛。答曰。心即是。
師曰。如何是心。答曰。
佛即心。即說偈曰。
一真獨露不二門。
即心即佛理事融。
體用雙彰今幸會。
本來清淨至無餘。
師即印可。宜常如然。
復囑一偈。大事因緣體用彰。
動靜工純般若香。
融通法界恒無碍。
圓明種智證真常。
other:: 
# 僧果清
僧果清 ^136c2

法號大海。是三山陳氏子也。
恭誠參禮。求師開示。
師曰。本來具足。非從人得。
汝宜回光返照。明自本心。
見自本性。非色非聲。
不空不有。彌滿十方。
融通三際。本來具足。
汝曾知否。〔果清〕即說偈。
妙明顯露叩真宗。
體用不偏具圓融。
密密無間觀自在。
如如不動現靈通。
師曰。如是善為。復囑一偈。
劫外靈枝絕點塵。
信手拈來示諸人。
英才頓悟承斯旨。
囑汝時當播祖庭。
other:: 
# 僧果逵
僧果逵 ^136c16

法號大洲。乃三山鄭氏子也。
求示大事因緣。師曰。
進前來。果逵進前。
師曰。是大是小。答曰。
未審斯意。師曰。若乃上根利智者。
見聞開示。便能悟入。
若未然者。自當勉勵。
專誠研究。忽然迷雲頓散。
心月圓明。方知自己有一大事。
與佛平等無別。〔果逵〕即曰。
元來具足。師曰。元來何為。
答曰。元無動靜。來應十方。
師曰。久默斯要。直至真純。
復囑一偈。末後一著付飲光。
西天東土#CB15325;相傳。
英靈衲子須悟入。
機緣相契可聯芳。
other:: 
# 僧德鑑
僧德鑑 ^136c32

法號大融。是閩縣王氏子也。
求師印證。師曰。曾見何人來。
答曰。天真和尚。師曰。
教汝何為。答曰。教我追究念佛。
師曰。是誰追究。〔鑑〕竪起一指。
師曰。如何是佛。〔鑑〕扠手良久。
而說偈曰。無去無來妙中玄。
單持一念密綿綿。
忽然頓覺無生旨。
打破虗空不用拳。
師曰。將什麼打破虗空。
〔鑑〕高聲念佛。師即印可。
善自保重。復屬一偈。
明鏡非臺耀古今。
宗風遍布#CB15325;相承。
從茲付囑無餘事。
晦迹真淳接後人。
other:: 
# 僧果聰
僧果聰 ^136c48

法號天章。是三山韓氏子也。
求師究竟佛祖。都只為一大事因緣。
出現於世。師曰。汝即今問的是什麼因緣。
〔聰〕忽於言下有省。
即曰。元來與佛祖不別乎哉。
即說偈曰。法性元無相。
如然契真宗。妙用週沙界。
無處不圓通。師即印可。
保持真淨。復囑一偈。
單傳直指示本元。
歷代相承不二門。
囑汝英才宜尊重。
時當耀祖繼聯芳。
other:: 
# 僧圓壽
僧圓壽 ^137a16

法號樂堂。是河南歸德府鹿邑縣蘇氏子也。
欽風往參。求師法印。
師曰。法印不無。非從外得。
但莫隨於聲色滯於名言。
了了分明。人人本具。
威靈廓徹。求劫不壞。
相將非離。焉何不會。
〔圓壽〕忽於言下有省。
達本。即說偈曰。本來如如性。
非色亦非聲。三玄同一休。
湛湛自天真。師曰。
如是保任。淘汰磨光。
復囑一偈。曹溪普示天下知。
正宗心印接上機。
相承斯旨宜尊重。
時至須當接後奇。
other:: 
# 僧果清
僧果清 ^137a30

號天鑑。是閩縣徐氏子也。
求師正真之要。師良久曰。
會麼。答曰不會。師曰。
正者不偏。真者不偽。
要者以信解悟。入法界門。
以戒定慧。趣樂土玄猷。
宜向一切時中。放捨諸緣。
明自心性絲毫不昧。
體用圓融。方知大道。
本來具足。〔清〕言下契本。
即說偈曰。如如法中王。
光明照十方。圓融妙無比。
真空沒斷常。師即印可。
善自保任。〔云云〕復囑一偈。
法王正令古至今。
英靈頓悟#CB15325;相承。
吾今印汝聯芳繼。
時至須教覺後人僧明玉。
號無瑕。是北京河#CB00589;府交河縣陳氏子也。
往參於師。志求法要。
師據座而視。問曰會麼。
答曰。未達斯意。師曰。
至道普乎天下。非一人而不具。
但自時時省悟。刻刻提撕。
爾之心性。與古聖何殊。
從茲悟入。#CB15210;弘自在。
〔明玉〕忽爾豁然。即說偈曰。
真如本安然。應現遍大千。
湛寂常清淨。權實體中玄。
師印如然。至淨精妙。
復囑一偈。正宗心印不二門。
直指當機達本元。
囑付英才宜保重。
時至須教效祖傳。
other:: 
# 僧果澄
僧果澄 ^137a46

法號天濟。是閩縣阮氏子也。
請益於大庵禪師。
恭誠入室。求師真要。
師據座逞然示之。
問曰會否。答曰。乞垂慈誨。
師曰。汝若是真修行人。
宜放諸緣。單持一念。
念茲在茲。念的性如虗空。
心猶大地。智日慧月。
洞徹圓明。方知大道本來具足。
亘古亘今。何增何減。
〔澄〕言下有省。即說偈曰。
本體元無相。如如常現前。
古今恒不滅。普應妙無邊。
師印符衷。善自保任。
復囑一偈。大道堂堂亘古今。
悟來顯現在當人。
付囑英賢宜珍重。
時至聯芳耀祖庭。
other:: 
# 士果融
士果融 ^137b30

法號晶齊。是延平府南平縣陳氏子也。
求師垂示法要。師曰。
以心為宗。以悟為則。
真空妙體。本自天然。
不屬有無。元非動靜。
洞千古之淵源。造萬象之模則。
劫火壞時常安然。
法欲泯時全體露。
一道靈光。本來具足。
在凡不減。在聖不增。
但莫憎愛。洞然明白。
融忽然有省。即呈偈曰。
本自如如皎然清。
無形無名洞圓明。
遍周沙界融無碍。
不污不淨覺虗靈。
師印如然。善保精純。
復囑一偈。當機一札契真如。
始信無生道不虗。
圓融三諦無滯碍。
囑汝時當紹祖衢。
other:: 
# 僧果滿
僧果滿 ^137b48

法號天資。是閩縣葉氏子也。
請益於大庵禪師。
禮師問曰。如何是一大因緣出現於世。
師曰。進前來。〔滿〕進一步。
師曰會麼。答曰不知。
請垂慈誨。師曰。本來非二三。
當機一任看。諸佛之儀式。
列祖正法眼。緣遇直開示。
悟入性海寬。圓融無滯碍。
清淨絕波瀾。〔滿〕言下性天廓豁。
心地開明。即說偈曰。
獨露堂堂亘古今。
無相寂滅覺圓明。
彌滿十方通三諦。
實際理地絕纖塵。
師即印可。善自護持。
復囑一偈。佛祖親傳心印心。
燈燈續焰至于今。
付囑英靈宜尊重。
因緣時至覺後人。
other:: 
# 僧果現
僧果現 ^137c18

法號本應。是閩中祖武侯千兵韓氏次子也。
請益於真空禪師。
參師乞示法要。師據直視良久。
問曰會麼。〔現〕忽然有省。
即說偈曰。如如不動本虗靈。
應現融通遍剎塵。
頓悟無生超法界。
隨方就圓了真明。
師印如然。善保精純。
復囑一偈。教外別傳古來心。
祖祖聯芳#CB15325;相承。
吾今囑汝宜珍重。
燈燈續焰耀祖庭。
other:: 
# 僧果潤
僧果潤 ^137c38

法號天津。是閩縣江氏子也。
請益於大庵禪師。
叩師而問。如何是正真之道。
師竪指示之。問曰會麼。
答曰不知。師曰。汝實向道。
宜於時中。勿住功位。
莫逐聲色。本來心性的要明白。
念茲在茲。廓然通徹。
方知大道無雍無塞。
坦蕩從容。優游彌勒。
〔潤〕忽於言下有省。
即說偈曰。古今常現妙虗靈。
方便圓融在當人。
全體真如生慧日。
返本還源徹底清。
師曰。如然善任。涵養精純。
復囑一偈。真空無去亦無來。
揑不成團撥不開。
宿緣會遇承斯旨。
囑汝時當接後才。
other:: 
# 僧果明
僧果明 ^138a2

法號慧庵。是福清縣薛氏子也。
禮師乞示無上菩提。
師曰。無上妙道。本非言說。
亦無名相。靈明無住。
逈脫根塵。清淨無餘。
融通自在。汝之本具。
非從外得。〔果明〕忽於有省。
即說偈曰。菩提元來本虗靈。
時時顯現大光明。
真如廓徹於法界。
清淨融通耀古今。
師即印可。善自扶持。
復囑一偈。佛祖法印直指心。
悟徹相承至果明。
珍重涵養淳真華。
時至運悲繼祖庭。
other:: 
# 僧圓淨
僧圓淨 ^138a20

法號悟空。是長樂縣陳氏子也。
受業於悟達禪師。
請益於真空禪師。
一日來參。即呈偈曰。
本元無去亦無來。
放光現瑞秘密開。
湛然清淨無可比。
照徹乾坤絕點埃。
師曰。是箇什麼照徹。
〔淨〕伸起一手。師曰。
如何是清淨處。〔淨〕斂手當胷。
默然良久。師曰。如是如是。
涵養真純。復囑一偈。
拈花示眾劫外春。
悟明心性本來同。
祖裔聯芳承斯旨。
囑汝時當振古風。
other:: 
# 僧正圓
僧正圓 ^138a34

號中天。是泉州府惠安縣陳氏子也。
請益於大庵禪師。
一日見師拜問。如何是佛。
師曰。會麼。答曰未達。
仰乞垂示。師曰。佛即汝心。
不須外尋。心性冥符。
無我無人。當機獨露。
本自圓成。〔圓〕忽於言下有省。
即說偈曰。曠劫流落到如今。
蒙師直指本來因。
忽達真常無間斷。
隨方就圓在當人。
師曰。如是宜向雲巒深處。
古跡清虗。涵養真純。
復囑一偈。燈燈續焰至正圓。
忽悟體用本雙全。
付囑賢才宜保守。
時當悲覺效祖傳。
other:: 
# 僧圓金
僧圓金 ^138a48

號無壞。是福清縣薛氏子也。
受業於徹空禪師。
請益於真空禪師。
乞惠大事因緣。師曰。
看看看。會者見不難。
非從外邊得。亦非在中間。
但自回光照。了妄絕波瀾。
本來惟一實。無二亦無三。
〔金〕言下忽省。即說偈曰。
真如本無形。清淨絕纖塵。
回向無為藏。放出大光明。
師印如然涵養淳淳。
復囑一偈。忽悟非染淨。
動靜恒相應。#CB15325;代繼聯芳。
囑汝紹祖印。
other:: 
# 居士正瀚
居士正瀚 ^138b16

法號凰岐。是閩縣葉氏子也。
稟性仁慈。立心正直。
邁年八十之餘。精神怡暢。
力行信道。誓期安養。
勤念彌陀。請益於大庵禪師。
忽憶單傳恭來法要。
啟師而曰。我今老矣。
惟冀直指。師曰。本來無生。
豈有老病。覺性堅剛。
知音可證。單傳妙旨。
圓機普應。全彰體用。
融通慧定。直趣菩提。
指歸中正。〔瀚〕踴躍拜曰。
承斯玄旨。深契愚衷。
本無老少。道豈西東。
師曰。既無老少西東。
是箇什麼道理。〔瀚〕合掌念佛。
師曰。宜自珍重。復囑一偈。
克念彌陀正修持。
忽悟最上妙玄機。
宿緣慶會聯芳繼。
囑汝時當覺後奇。
other:: 
# 行者果提
行者果提 ^138b30

法號大用。是閩南高湖林氏子也。
一日師見。問曰。汝於時中作麼生理。
答曰。常念佛。師曰。
佛在什麼處。〔提〕合掌當胷。
默然而立。師曰。是何光瑞。
〔提〕進前作禮。即說偈曰。
無形無跡妙無邊。
包遍三千及大千。
當機應現真端的。
般若常存不夜天。
師印如是。善任真純。
復囑一偈。鷲嶺拈來一枝春。
吾今授汝亦皆同。
惟囑賢才宜尊重。
時至聯芳報祖風。
other:: 
# 僧如果
僧如果 ^138c2

法號三祗。是江西人氏也。
懷香往參。志求真印。
師即叩齒三下。問曰會麼。
答曰不識。乞垂示誨。
師曰。真者法身清淨等若虗空。
印者智行圓妙融通無滯。
時中受用。不涉僧祇。
汝自本有。莫妄生疑。
〔果〕忽然有省。即曰。
元來具足。再不外馳。
當處頓呈。真不思議。
師見印可。如是如是。
復囑一偈。少室岩前安心旨。
續焰聯芳至三祇。
吾今囑汝宜珍重。
時當耀祖覺後奇。
other:: 
# 僧正瀛
僧正瀛 ^138c16

法號性海。是閩南董氏子也。
請益於大庵禪師。
受業於真空禪師。
一日求祖正法眼藏。
祖云。待西山月上向汝道。
回舉于師。師曰。祖傳心印。
非慧莫續。疑議一年。
一日疑團頓破。即自慶曰。
非他之事。即呈偈曰。
本來無上下。圓光應虗空。
融通週法界。寂照合正宗。
祖徵詰印可。宜自保重。
復囑一偈。佛祖心印至于今。
妙圓淨耀繼上乘。
囑付賢才宜尊重。
因緣時至接後人。
other:: 
# 僧圓滔
僧圓滔 ^138c30

法號大潮。乃閩邑林氏子也。
請益於圓海禪師。
受業於真空禪師。
一日求示一隻眼之法。
祖曰。待南江水乾向汝道。
回舉於師。師默然示之。
良久曰。會麼。答曰。
未曉斯意。師曰。妄心歇處即菩提。
疑議一年。忽朝疑團頓破。
即曰。一口吞盡也不難。
即呈偈曰。寂寂寥寥本如然。
隨機應感露全彰。
宇宙寬弘包不住。
返照回光入覺庭。
祖徵詰之。即印於心。
宜自涵養。復囑一偈。
曹溪祖印印心源。
頓入法海息妄奔。
從茲直指宜珍重。
時至須當效祖傳。
other:: 
# 僧真智
僧真智 ^138c46

號法無壞。是福清縣陳氏子也。
受業於圓慶禪師。
請益於東暉禪師。
往參師前。乞示大道真要。
師竪起拂子。良久問曰。
會麼。答曰不會。師曰。
離文字語言。非我人能所。
無大無小。不樂不苦。
頭頭顯現。物物全露。
咦。緣何不達。宜速省悟。
〔真智〕言下忽省。即說偈曰。
體本無罣碍。普現週沙界。
古今常如然。無損亦無壞。
師即徵詰。體用動靜。
真妙符契。師即印可。
宜自涵養。復囑一偈。
碓嘴花開至今鮮。
紹繼聯芳宿有緣。
囑付賢才宜架守。
六度三身一性圓。
other:: 
# 茲者果濂
茲者果濂 ^139a16

法號映橋。是閩縣傀氏子也。
齋戒有年。專精法華經。
一日。求師指示一大因緣出現於世。
師即直視。良久曰。
會麼。答曰不達。師曰。
二三則非真。惟此一事實。
〔果濂〕言下有省。即呈偈曰。
無去無來古至今。
本來清淨合天真。
妙應圓通由自在。
堂堂獨露現光明。
師徵詰之。印可。囑偈一首。
鷲嶺傳來一枝春。
宿緣有分今相逢。
慶幸聯芳宜珍重。
時至須當播祖風。
other:: 
# 茲者正泌
茲者正泌 ^139a34

號凰崗。是閩縣葉氏子也。
齋戒有年。行德精純。
請益於大庵禪師。
一日乞示法要。師撫案一聲。
即曰會麼。答曰。未諳大意。
師曰。圓通無滯碍。
薦取未聞前。〔正泌〕忽然有省。
即自而曰。這箇奇時。
非從外得。師印如然。
宜深涵養。復囑一偈。
本來元具足。忽悟非他物。
善保至真純。祖焰聯芳續。
other:: 
# 茲者果鋕
茲者果鋕 ^139a48

法號銘齋。是閩縣阮氏子也。
孝義仁慧。志誠剛毅。
齋戒十有餘年。精通大乘。
一日師見。問曰。宿緣幸會。
敢問銘齋何處人。
〔果鋕〕答曰。當體舒張。
顯現彌陀皆實相。
師又問曰。道學齋修是何因。
答曰。悟來全不由他人。
師曰。時常門外施能所。
答曰。頓入三摩極樂親。
又呈偈曰。幻改真難改。
舟移岸不移。如如無極妙。
頓徹大虗儀。師徵詰印可。
宜精純粹。復囑一偈。
磨磚作鏡啟真明。
續焰聯輝至如今。
付囑東君宜尊重。
時當覺後耀祖庭。
other:: 
# 僧正亨
僧正亨 ^139b12

號和剛。是江西廣州府貴溪縣胡氏之子也。
請益於寶峰禪師。
受業真空禪師。因師開示大眾。
法華經云。諸佛為一大事。
出現於世。〔亨〕迷不悟。
又聞大潮。求一隻眼之法。
祖云。南江水乾向汝道。
〔亨〕疑議轉添。#CB05903;食不安。
忽然頓悟。自曰。識河枯竭。
正亨湛寂。四流旋返。
百川浪息。直上祖室。
而呈偈曰。清淨體如如。
隨機任卷舒。本來無一物。
瞬目露全軀。祖徵詰印可。
宜深淘汰。復囑一偈。
單傳直指心印心。
從茲涵養至精純。
定惠惟均勿偏執。
時至須當播祖風。
other:: 
# 茲者圓澄
茲者圓澄 ^139b30

法號暎空。是閩縣鳳山鄭氏子也。
齋戒有年。孝行仁慈。
精研大乘。志求大道。
請益於真空禪師。
求示一大因緣。師直指示之。
問曰。是一是大。〔澄〕忽省。
即曰。本來元具。非欠非餘。
頓入三摩。光充太虗。
師印如是。宜善扶持。
復囑一偈。正宗印心元。
直指教外傳。幸遇聯芳繼。
保守至真純。
other:: 
# 僧圓應
僧圓應 ^139b48

法號通泉。是侯官縣劉氏子也。
受業於真空禪師。
依戒定慧修。豁悲智行願。
一日思惟法要。求師開示。
師俯首曰。見麼。答曰見。
師曰。見性分明。非色非聲。
不從外得。悟者可證。
〔應〕忽省。即曰。道本無形。
亘古亘今。覩面無隱。
幸遇知音。師印可。
宜深涵養。真純至淨。
復囑一偈。一喝如雷震。
聯芳至圓應。英靈宜尊重。
時當耀祖庭。
other:: 
# 僧圓現
僧圓現 ^139c12

法號慧泉。是侯官縣卓氏子也。
受業於真空禪師。
一日入室。乞求法要。
祖喝一聲曰。是何法要。
未達再求至道。祖揚眉示之。
曰會麼。答曰不解。
祖曰。非外而得。自己本具。
〔現〕忽省。即說偈曰。
寂寂本如如。妙用豈能拘。
恰恰真慈滿。玄玄榮有餘。
祖徵詰印可。宜深養真純。
復囑一偈。西來大意心印心。
燈燈續焰至如今。
從茲指徹全彰事。
時至須當紹祖庭。
other:: 
# 茲者果惠
茲者果惠 ^139c26

號大千。是懷安縣陳氏子也。
齋戒念佛。研究真理。
忽有省處。即呈偈曰。
一法通來萬法通。
承茲示誨不二門。
當機應現無偏向。
返照回光合本源。
師徵詰印可。宜自涵養。
復囑一偈。無盡燈傳遍大千。
寂照常明不夜天。
吾今囑汝惟心證。
時至須當接後賢。
other:: 
# 僧正志
僧正志 ^139c40

法號曉天。是泉州府晉江縣施氏子也。
受業於天鑑禪師。
一日祖見。問曰。正志何所為。
答曰。時中不相違。
祖曰。任麼請相見。
答曰。當處現巍巍。
即說偈曰。湛寂虗靈古至今。
堂堂顯現太分明。
清淨圓滿超空相。
大地山河即佛心。
祖徵詰印可。宜深淘汰。
復囑一偈。黃梅衣法嫡南傳。
祖印相承不二門。
囑付英才宜尊守。
時至耀祖繼聯芳。
other:: 
# 茲者正涺
茲者正涺 ^140a2

號瑅泉。是閩縣林氏子也。
請益於大庵禪師。
受持齋戒。精進於道。
一日入室。乞求大道。
師默然良久。曰會麼。
答曰未惺。師曰。大者彌綸宇宙。
道者通遍法界。汝之本有。
非二非別。若達斯旨。
不從外得。〔涺〕忽於言下有省。
即說偈曰。當機獨露不覆藏。
大道無偏體用全。
光明廓徹週沙界。
本來清淨永常存。
師即徵詰印可。宜深涵養。
淘汰真純。囑偈一首。
少林一花五葉聯。
優曇茂盛遍大千。
吾今示汝宜尊重。
時至須當接後賢。
other:: 
# 僧明桂
僧明桂 ^140a16

號弘惠。是閩南鳳山鄭氏子也。
受業於大潮禪師。
請益於大智禪師。
一日入叩真空禪翁丈室。
乞求法要。祖指蓮花示之。
花開見佛與汝道。
〔桂〕未達斯旨。舉上智師。
師念佛一聲。亦未通曉。
願師開示。師曰。觸物頓現真般若。
亦未悟入。疑議一年之餘。
忽然有省。即呈偈曰。
本是清淨物。豈拘淤泥出。
在水不涉水。花開即見佛。
祖曰。如何是清淨的。
〔桂〕斂手當#CB05577;。
默然良久。祖曰。如何即見佛。
〔桂〕進前禮拜。祖曰。
如是如是。善自扶持。
宜嗣大智。後囑一偈。
本脉無去來。應感週沙界。
吾今付汝守。時至接後才。
other:: 
# 茲者果鈞
茲者果鈞 ^140a34

法號大運。是三山洪氏子也。
齋戒精修。研究上乘。
忽有省處。即呈偈曰。
指念彌陀悟本來。
非聲非色現靈臺。
湛然寂靜通今古。
體用圓融絕點埃。
師詰印可。叮以深淘。
宜純淨妙。復囑一偈。
理事雙彰無住心。
圓機普應通剎塵。
本來清淨非污染。
時當續焰耀祖庭。
other:: 
# 茲者果晍
茲者果晍 ^140b6

號誠庵。是閩縣高氏之子。
齋戒有年。一日思惟。
世尊拈花。達磨安心。
祖祖相傳。以心印心。
我心未達。將何可印。
虗生至老。迷心失性。
於是切心。恭入師室。
稽首座前。師見問曰。
日用作什麼。答曰。
常念阿彌陀。師曰。
即今在何處。答曰。
合掌咲呵呵。師曰。
果晍耀法界。宜自回光入三縻。
答曰。因慈惠宗旨。
方悟見性證一乘。
即說偈曰。如如不動體安然。
真性融通離文言。
彌陀實相將出現。
悲智圓明遍大千。
師曰。出現時如何。
〔果晊〕念佛一聲。師曰。
是什麼真彌陀。〔果晍〕進前合掌。
默然良久。師印如然。
善自保任。涵養真純。
復囑一偈。曹溪法印古今傳。
宿緣慶遇繼聯芳。
付囑知音宜寶守。
涵養真純體用全。
other:: 
# 茲者果洙
茲者果洙 ^140b18

號晊海。是建陽縣江氏之子。
齋戒有年。念佛參禪。
以期安養。聞師直指。
見性明心。若不如是。
非為究竟。嗣是懷香。
敬入師室。稽首座前。
師曰。汝是何處人。
答曰。覩面現全身。
時中說何法。答曰。
彌陀不染塵。即說偈曰。
念佛追究心。始悟是當人。
摩尼親捧献。清淨自圓明。
師曰。摩尼今何在。
〔果洙〕念佛一聲。師曰。
塵即不問。何如彌陀。
〔果洙〕進前合掌。默然良久。
師印如然。宜善保任。
真至真純。復囑一偈。
靈山法會献摩尼。
頓悟圓明證菩提。
祖道聯芳燈續焰。
涵養真純覺後奇。
other:: 
# 茲者果浩
茲者果浩 ^140b42

號玉波。是閩縣高氏之子。
齋戒有年。一日思惟。
六祖普說開示。摩訶般若。
融通真諦。法印相承。
單傳直指。由是特發虔誠。
躬入師室。叩座請益。
師曰。汝是何人耶。
答曰。是果浩。師曰。
果浩週法界。宜自回源入三摩。
答曰。本性啟妙玄。
忽達真覺即無生。
而說偈曰。承師示彌陀。
頓悟在剎那。本來真覺妙。
面光薩婆訶。師曰。
彌陀即今在何處。
〔果浩〕進前一步。雙手捧上。
師曰。回光時如何。
〔果浩〕斂手當#CB05577;。
默然良久。師即印可。
善自護念。涵養真純〔云云〕。
復囑偈曰。黃梅衣法付南能。
悟入圓宗繼聯芳。
付囑知音宜尊重。
涵養真純耀祖庭。
other:: 
# 茲者果恩
茲者果恩 ^140c14

號大慧。是三山李干兵次子。
齋戒有年。虔誠參請。
躬入師室。稽首座前。
師見問曰。汝是什麼人。
答曰。持齋為佛子。
師曰。佛今在何處。
答曰。威光徹太虗。
師說一偈。古道實坦平。
清淨絕纖塵。往來由自在悟者見真明。
師曰。是何威光。〔果恩〕大呌青天。
師曰。如何是真明。
〔果恩〕進前問訊。即歸本位。
師曰如然。宜善扶持。
涵養純粹〔云云〕。復囑一偈。
雪嶺木毬至今存。
圓機活潑繼聯芳。
英靈頓悟承斯旨。
囑汝時當效祖傳。
other:: 
# 茲者正愖
茲者正愖 ^140c36

號清泉。是福清縣林氏之子。
齋戒有年。一日聞諸法友得須正宗懸記。
直指明心見性。大事因緣。
〔正愖〕慚愧不已。彼即通達。
吾何室塞。今若不悟。
後悔徒然。奮發虔誠。
躬叩祖室。稽首座前。
祖見問曰。汝從何所來。
答曰。乞慈傳正法。
祖曰。直示豈隱乎。
答曰。始悟從心發。
祖曰。你知從心發。
宜自回光入三摩。
答曰。緣逢承妙旨。
當處還源證一乘。
即說偈曰。清淨本虗靈。
如如妙圓明。廓徹恒沙界。
獨露這真人。祖曰。
妙旨意如何。〔正愖〕叩頭三下。
祖曰。還源作麼生。
〔正愖〕合掌默然。歸於本位。
祖印如然。宜善保任。
直至真純。復囑一偈。
拈花示眾小知音。
飲光微笑密相承。
宿緣有分續燈焰。
囑汝時當耀祖庭。
other:: 
# 僧真智
僧真智 ^141a4

法號無壞。是閩縣陳氏子也。
受業於圓慶禪師。
請益於東輝禪師。
時詣予前。乞示大道真要。
師竪起拂子示之。
問曰會麼。答曰不會。
師曰。離文字語言。
非我人能所。何緣不悟。
耳聞目覩。〔智〕忽省。
即說偈曰。體本無罣礙。
普現週沙界。古今常如然。
無損亦無壞。師徵詰。
體用符契。宜自深汰。
直至純妙。復囑一偈。
碓嘴花開至今鮮。
紹繼聯芳宿有緣。
囑付賢才宜尊重。
大度精明一性圓。
other:: 
# 茲者果元
茲者果元 ^141a28

法號慶堂。是閩中楊氏子也。
齋戒行願。欲繼真乘。
研究玄微。精通妙理。
一日忽省。即呈偈曰。
本來無小欠。十方通顯現。
時時無間斷。體用常自見。
師詰真微。符合非外。
宜當淘汰。涵養純然。
復囑一偈。金剛般若波羅密。
忽悟元來不外覔。
囑汝時當圓明處。
大千照徹威神力。
other:: 
# 茲者正淑
茲者正淑 ^141a44

法號珺泉。是閩縣阮氏子也。
孝慈齋戒。慧解佛乘。
請益於大庵禪師。
參玄常親於祖庭。
一日忽有省處。即呈偈曰。
體藏珍寶自主張。
啟開朗耀妙全彰。
放下一毫元不立。
融通淨土遍十方。
師詰真微。符合至理。
宜深涵養。直至圓明。
復囑一偈。高峰正宗顯大機。
覩面承當不思議。
囑汝恒常宜保守。
時至須當續後奇。
other:: 
# 茲者果元
茲者果元 ^141b8

法號靜庵。是閩縣林氏之子也。
齋戒有年。念佛無間。
靜定之中。忽見勝境。
觀音菩薩。示教念佛。
心口相應。特詣丈室。
求師指明至道。師曰。
至道妙理。離諸虗望。
夢幻不實。非為究竟。
但自回光。頓悟真常。
圓明具足。本來平等。
非從外得。〔元〕忽省。
即說偈曰。本體元清淨。
光明應大千。真常無增減。
妙用普週前。師徵詰印可。
宜善真純。復囑一偈。
祖來直指教外傳。
聯芳相承至果元。
囑付賢士宜保守。
涵養真純體用全。
other:: 
# 茲者果澮
茲者果澮 ^141b22

法號太泉。是三山蕭氏之子也。
稟性仁慈。立心中正。
齋戒有年。志慕菩提。
一日師見。問曰。汝號什麼。
答曰太泉。師曰。太泉通法界。
十方圓滿一真明。
答曰。本佛在靈山。
一法通明萬法通。
師曰。一法是如何。
〔澮〕高聲念佛。師曰。
靈山即今在何處。
〔澮〕合掌當胷。默然良久。
師說偈曰。諸相非相不染塵。
遍週沙界一真明。
出入步步非他物。
充滿虗空古佛身。
師曰如然。宜深淘汰。
直至真純。復囑一偈。
靈山一枝遠遞來。
始如優鉢火中開。
吾今付囑宜珍重。
智行融通上品臺。
other:: 
# 僧仁槐
僧仁槐 ^141b38

法號仰石。是福清縣翁氏子也。
受業於少石闍黎。
一日思惟禪宗法要。
懷香入室。乞求直指大道。
師曰。直指即不無。
大道豈壅塞。迷雲若頓開。
當處見明白。〔槐〕忽然有省。
即說偈曰。元來非他物。
不悟而自屈。頓覺承恩力。
了然無拘束。師印如然。
宜善保持。至純真妙。
悉由於汝。復囑一偈。
一棒體用彰。至道離文言。
幸嗣宜尊重。時當覺有緣。
other:: 
# 茲者正明
茲者正明 ^141c8

法號大暲。是平江蘇氏子也。
醫慈濟眾。齋戒精修。
志慕菩提。欲速成就。
請益於大庵禪師。
#CB05418;誠參叩。
進問之曰。以何法修。
速至菩提。師曰。法即本無。
菩提非速。見色聞聲。
自當旋復。無長無短。
非紅非綠。清淨洞然。
本來面目。〔明〕忽省。
即說偈曰。廣大涵法界。
全彰遍十方。本來清淨體。
處處現祥光。祖徵詰印可。
宜深涵養真純。復囑一偈。
西來法旨心印心。
續焰聯芳至正明。
宿緣得遇宜尊重。
時當耀祖覺後人。
other:: 
# 茲者果沼
茲者果沼 ^141c22

法號是江。是建陽縣雙井社王氏子也。
齋戒有年。修諸福行。
師教念佛。福慧雙修。
迫究心惟。悉是其誰。
莫住空有。勿論東西。
直要明白。本分家風。
承茲指示。念念不離。
〔沼〕忽然有省。即說偈曰。
念佛悟真性。不離本來心。
時時常不昧。融通極樂城。
師曰。不昧時如何。
〔沼〕進前問訊。師曰。
即今心性要分明。
〔沼〕合掌念佛。就歸本位。
師曰。如然。善自保任。
直至精純。復囑一偈。
福慧双修不落偏。
進趣菩提紹祖聯。
惟囑善扶宜珍重。
嚴土時開七寶蓮。
other:: 
# 茲者果文
茲者果文 ^141c38

法號紹仁。是三山楊氏子也。
稟性仁慈。立行孝義。
齋戒有年。信解精進。
家親男女。同志清修。
研究真乘。通明妙道。
一日思惟。正宗直指。
恭誠入室。師見回顧。
振聲問曰。是誰。答曰。
是果文。師曰。果文超法海。
妙圓清淨證菩提。
〔文〕答曰。般若契大千。
行願双彰成正覺。
就呈偈曰。本來清淨耀光明。
權實双彰貫古今。
奧理三空真妙用。
大千沙界現全身。
師曰。宿緣幸會。敢問上座何處人。
〔文〕進前答曰。累劫植因。
豈擬慈尊尋劣子。
師曰。慈劣即不問。
尊子是何如。〔文〕合掌念佛。
師印如是。宜善扶持。
直至真純。圓明自在。
復囑一偈。碧祖直指可安心。
續焰聯芳至紹仁。
囑付賢才宜保守。
緣會酧恩接後人。
other:: 
# 茲者正植
茲者正植 ^142a8

法號龍泉。是閩縣林氏子也。
稟性慈仁。立心恬澹。
双親早喪。志出塵勞。
受業於天洞禪師。
一日祖見。問曰。時常拳拳為何因。
〔正植〕答曰。朝夕務誦進功提。
祖曰。放蕩勿著人和我。
答曰。頓脫収藏這卷經。
又呈偈曰。本來無#CB15145;礙。
清淨常自在。如如不動尊。
頓然超物外。祖曰。
什麼超物外。〔植〕拍掌念佛。
祖曰。清淨是如何。
〔植〕斂手當胷。祖即印可。
宜深淘汰。直至純粹。
復囑一偈。少室花開至今芳。
綿綿相繼續龍泉。
付囑知音宜尊守。
時當悲智效祖傳。
other:: 
# 茲者正檀
茲者正檀 ^142a32

法號香林。是閩縣張氏子也。
稟性溫柔。仁慈孝義。
精修齋戒。志尚高賢。
頓捨家緣。出塵學道。
受業於天鑑禪師。
慇懃僧務。事師敬順。
待眾謙和。一日思惟。
無上妙道。特發#CB05418;誠。
恭詣祖室。稽首座前。
祖見問曰。汝堪樑棟否。
〔檀〕答曰。當承。古規模。
祖曰。即今揮一斧。
答曰。直下薩婆訶。
即說偈曰。一道靈光遍太虗。
十方普照盡無餘。
現前拍掌其中妙。
古月清泉應本如。
祖詰曰。是什麼妙。
正檀進前。拈香云。
恭惟普同供養。祖曰。
是什麼應本如。〔檀〕問訊却歸元位。
祖即印可。宜深涵養。
淘汰精純。嗣於天鑑。
復囑一偈。佛祖心印至如今。
燈燈續焰的相承。
慶汝宿緣皆有分。
紹隆末運播中興。
other:: 
# 茲者正恕
茲者正恕 ^142b2

法號晧泉。是福清縣鄭氏子也。
稟性仁慈。立心孝行。
精修齋戒。志出塵勞。
受業於天洞禪師。
精通教理。研究玄微。
祖一日見之。問曰。
時中生涯事如何。
〔恕〕答曰。事師奉眾漏泄多。
祖曰。休隨聲色外邊走。
〔恕〕答曰。忽悟回光入三摩。
即呈偈曰。本來妙虗靈。
清淨自圓明。處處無貪染。
逈脫六根塵。祖曰。
常當如然。宜善保任。
涵養純粹。可嗣天洞。
復囑一偈。曹溪源演紹如今。
密密綿綿至英靈。
囑汝恒常宜保守。
時當續焰耀祖庭。
other:: 
# 茲者正鍉
茲者正鍉 ^142b26

法號琦泉。是福清縣夏氏之子也。
稟性仁慧。立心公行。
小惡葷鮮。長好文言。
因親早喪。欲報無由。
洗心齋戒。投誠聖真。
願父母以超昇。捨功名而學道。
脫塵出家於双隆。
受業天洞禪師處。
祖命盡錄妙空宗教。
一日思惟前聖後賢。
皆悉為法忘軀。燈燈續焰。
耀古亘今。吾何人哉。
自屈己靈。如今不達。
徒勞後悔。#CB05418;誠入室。
祖見問曰。汝名什麼。
答曰正鍉。祖曰。正鍉耀光明。
宜且修藏待時用。
〔正鍉〕答曰。般若本靈通。
從此真參而頓現。
即呈偈曰。體本無生空寂寂。
圓明普應妙無極。
昭然頓脫塵根境。
自在混融樂聖真。
祖曰。普應什麼。〔正鍉〕高聲呌師尊。
祖曰。如何是自在處。
〔正鍉〕合掌當胷。默然良久。
祖即印可。宜善保任。
直至真純。當嗣天洞。
復囑一偈。臨濟宗風格外高。
聯芳衍慶繼英豪。
囑汝拳拳宜珍重。
時當覺後唱祖歌。
other:: 
# 茲者正膛
茲者正膛 ^142b44

號敬泉。是福清縣張氏子也。
稟性溫良。立心正直。
崇仁履義。忠信力行。
双親早喪。一心慕道。
脫塵出家。擇賢訪友。
受業於天洞禪師。
勤務於僧行德首。
晝夜辛勤。自他不二。
一日見眾。#CB15325;相究竟。
欲求菩提。明心為本。
自愧思惟。人人有志。
廓徹玄微。我慧何遲。
今尤未解。於是切心。
恭入祖室。叩拜祖前。
惟希開示。祖曰。日用事如何。
答曰。討柴充典座。
祖曰。諦省是誰力。
答曰。違心皆是我。
即說偈曰。本來無形迹。
包遍及大千。處處無遮礙。
常放白光明。祖曰。
如何無遮礙〔正膛〕高聲念佛。
祖曰。大千將甚包。
〔正膛〕默然良久。祖印如然。
淘汰磨光。宜嗣天洞。
復囑一偈。栽松負舂祖家風。
正宗心印理皆同。
宿緣慶會承斯旨。
囑汝時當紹祖隆。
other:: 
# 茲者正鋮
茲者正鋮 ^142c24

號珍泉。是三山林氏子也。
稟性仁慈。宿植德本。
幼志清修。長近賢良。
思親恩之罔極。念光陰之迅速。
洗心滌慮。齋戒虔誠。
願双親獲福善。立一志學菩提。
塵出於天資和尚。
法習於大乘要妙。
一日往來祖室。見於法筵龍象。
言言超格。句句合宗。
聯芳祖道。紹隆佛種。
〔正鋮〕慚愧不已。彼是大夫。
吾何人哉。髣髴不達。
空筵歲月。於是志誠。
稽首座前。祖見問曰。
出家為何因。答曰。
脫塵要明心。祖曰。
汝心在何處。答曰。
見聞即當人。說偈呈曰。
本來無塵礙。清淨由自在。
般若常現前。光明週沙界。
祖曰。什麼的週沙界。
〔正鋮〕拜一拜。念佛一聲。
祖曰。如何由自在。
〔正鋮〕合掌歸本位。
祖即印可。善自扶持。
宜嗣天資。復囑一偈。
靈山慈指古佛心。
歷代相承至如今。
囑付英才宜尊重。
時當續焰耀祖庭。
other:: 
# 僧正泰
僧正泰 ^143a2

法號弘隱。迺閩縣龍臺張氏之子也。
稟性仁慈。宿慧敷榮。
早喪双親。髫年有志。
孝思嚴慈。恩大罔極。
立心齋戒。仰叩聖真。
願親脫苦。速超天界。
奮心出塵。頓往高觀。
投誠天章禪和尚。
教授戒法。學菩提。
精研大乘。通明悲智。
藥傳神効。威靈法要。
圓頓了義。一日思惟。
世尊拈花。碧祖直指。
〔正泰〕切窮斯旨。愧未悟入。
特發虔誠。往入祖室。
稽首座前。乞求垂示。
祖見問曰。是何人。
答曰。是正泰。祖曰。
正泰陽春令。萬物增輝由本真。
答曰。靈明顯化機。
二諦融通成等覺。
即說偈曰。清淨本來春。
普現昭萬物。一理悉融通。
廓達無為佛。祖曰。
春到來。〔正泰〕慈容喜色。
進前問訊。祖曰。如何是無為佛。
〔泰〕合掌當胷。復還本位。
祖印如然。宜善保任。
直至真純。當嗣天章。
復囑一偈。少室一花五葉開。
聯芳不替至賢才。
囑汝涵養純真妙。
時當接續耀祖臺。
other:: 
# 茲者果騰
茲者果騰 ^143a30

號紹泉。是福州萬安所千兵黃氏之子也。
稟性仁賢。立心耿直。
思親罔極之恩。愧子無心之報。
沈心滌慮。齋戒#CB05418;誠。
歸依能仁。信奉法僧。
仰三寶以慈悲。願雙親而超證。
見浮世之匪堅。出塵勞而學道。
看誦大乘。研究玄妙。
六度圓脩。四流頓棄。
欲冀無上宗風。奈然未達妙指。
一日#CB05418;誠。
敬入師室。趨拜座前。
師見問曰。是誰。答曰。
是果騰。師曰。果騰遊法界。
飄沉由己當自觀。
答曰。智度入覺海。
圓修在我顯真明。
即說偈曰。本來真平等。
光明應十方。頓悟回光照。
清淨體用全。師印如然。
宜深涵養。直至真純。
復囑一偈。少室岩前一枝春。
聯芳紹繼至東君。
付囑知音宜珍重。
時當覺後闡宗風。
other:: 
# 茲者正恭
茲者正恭 ^143b12

號月泉。是福清縣率氏之子也。
稟性仁慈。立心孝義。
見浮世之匪堅。思無常之迅速。
洗心滌慮。投誠於三尊。
決志修行。研究於一乘。
請益於天洞禪師。
恭受於菩薩尊戒。
一日往參祖室。見聞龍象勝眾。
 #CB15325;相詰言。
修行不明心性。非為究竟。
〔正恭〕思惟。愧今不悟。
後追何及。#CB05418;誠直入祖室。
叩拜座前。祖曰。曾作什麼來。
答曰。持齋念彌陀。
祖曰。志願何究竟。
答曰。從聞入三摩。
祖曰。是誰持齋。答曰。
從吾發達。祖曰。從聞入三摩。
是什麼道理。〔正恭〕拜一拜。
起身合掌當胷。默然良久。
即呈偈曰。菩提從心發。
明鏡光皎潔。本來妙圓成。
處處皆通徹。祖印如然。
宜善扶持。深淘涵養。
直至真純。復囑一偈。
從聞入三摩。親覲古彌陀。
囑汝宜尊重。時當覺後豪。
other:: 
# 茲者正愈
茲者正愈 ^143b36

號期泉。是福清縣魏氏子也。
稟性仁慧。立心正直。
孝行虔誠。修持齋戒。
願雙親以超天界。
決一志而趣玄猷。
請益月潭禪師。敬奉菩薩戒法。
一日往參祖室。見諸僧善。
遞相究竟。言辭美妙。
解悟真明。慚惶未達大意。
一日專誠入室。祖見問曰。
汝是什麼人。答曰。
為佛真的子。祖曰。
曾用誰家風。答曰。
邪外亦不舉。祖曰。
真佛即不問。如何是的子。
〔正愈〕叩頭一下。祖曰。
如何是真佛。〔正愈〕問訊斂手歸位。
即呈偈曰。般若常不滅。
如如觀自在。本來妙圓通。
遍處無遮礙。祖印如然。
宜善保持。淘汰深隱。
直至真純粹妙。嗣於天洞。
復囑一偈。祖燈聯續焰。
綿綿古至今。紹繼宜珍重。
囑汝第相承。
other:: 
# 茲者果暘
茲者果暘 ^143c14

號大昇。是候官縣林氏之子也。
宿植德本。稟性慈良。
立心孝義。決志堅剛。
思親恩德。至大莫及。
無常迅速。生死事大。
若不修心。將何可托。
於是洗心齋戒。信念虔誠。
仗三寶大慈悲。願雙親獲福善。
進趣玄猷。洞徹妙道。
參師訪友。決擇身心。
息妄歸真。須憑法則。
一日特誠。往求師指。
師見問曰。汝名什麼。
答曰。是果暘。師曰。
果暘耀法界。頓悟圓明入聖真。
答曰。真心應塵剎。
廓徹虗靈證菩提。
即說偈曰。心性本虗靈。
清淨自圓明。了了無罣礙。
頓入極樂城。師印如然。
宜善保養。直至真純。
復囑一偈。靈山一枝遠#CB15325;來。
始知優鉢火中開。
吾今付囑宜尊重。
時當耀祖覺後才。
other:: 
# 茲者果津
茲者果津 ^143c38

號大勝。是長樂縣卓氏之子也。
稟性慈柔。孝義怡恬。
思親恩難以報答。
樂榮會忽以無常。
愛惱相縈。得失無定。
於是發心齋戒。決志修持。
望三寶垂弘慈。願雙親昇天界。
誓學般若。進趣菩提。
參通真妙。研究玄微。
一日善友。#CB15325;相穷究。
聖祖直指。格外玄猷。
若不明心見性。豈達宗風的旨。
因預虔誠。敬入師室。
稽首叩座。師見問曰。
是誰。答曰。是果津。
師曰。果津千派潤。
還源一點是如何。
答曰。慧燈十方照。
回光頃刻入真明。
即說偈曰。因緣從本來。
顯現大千界。寂寂體如如。
返照大自在。師印如然。
宜善扶持。深淘明妙。
復囑一偈。靈山一枝遠#CB15325;來。
始知優鉢火中開。
吾今付囑宜尊重。
時當耀祖覺後才。
other:: 
# 茲者正鏡
茲者正鏡 ^144a12

號琔泉。是建寧府建陽縣余氏之子也。
稟性正直。仁慈孝義。
思雙親恩廣大。信三尊道玄微。
齋戒虔誠。篤存聖道。
親賢擇友。所冀菩提。
請益月潭禪師。求受教法。
一日往參祖室。慇懃叩拜。
切求慈訓。祖垂問曰。
汝是何方人。答曰。
與師同姓名。祖曰。
生涯共有異。答曰。
惟心慕大乘。祖曰。
大乘即不問。如何是汝心。
〔正鏡〕拈起一莖草。
祖曰。是何與吾同。
〔正鏡〕開眼直視。即呈偈曰。
湛寂本虗靈。清淨自圓明。
當機收真養。發出顯光明。
祖印如然。宜善調牧。
直至真純。復囑一偈。
祖印#CB15325;相傳。
有緣繼聯芳。囑汝宜尊重。
時當播祖光。
 ^144a36
