
other:: 註梵網經卷中
orig:: 
佛告。
commentary::  ^567b9

此結集加。
orig::  ^567b11

諸菩薩言。
commentary::  ^567b13

此等正是佛言。
orig::  ^567b15

已說十波羅提木叉竟。
commentary::  ^567b17

是結前也諸佛子是十波羅夷法已說慢師等十輕垢法僧常聞入軍等十輕垢法僧常聞報怨等十輕垢法僧常聞救危等九輕垢法僧常聞教戒等九輕垢法僧常聞。
orig::  ^567b19

四十八輕今當說。
commentary::  ^567b27

即生後文。
orig::  ^567b29

佛言。
commentary::  ^567b31

釋迦化主所言也。
orig::  ^567b33

佛子。
commentary::  ^567b35

佛告三賢位所化之眾受持佛語故稱佛子。
orig::  ^567b37

欲受國王位時。
commentary::  ^567b39

意欲來世受國王位先須今世精勤受持菩薩淨戒。
orig::  ^567b41

受轉輪王位時。
commentary::  ^567b45

四種輪王亦不離此戒為因。
orig::  ^567c2

百官受位時。
commentary::  ^567c4

文武將相不一故名百官亦因此戒。
orig::  ^567c6

應先受菩薩戒。
commentary::  ^567c8

此句貫上三處言之。
orig::  ^567c10

一切鬼神救護王身百官之身。
commentary::  ^567c12

此戒為因能得王臣高貴之位故感一切鬼神救護有故即救無難常護。
orig::  ^567c14

諸佛歡喜。
commentary::  ^567c18

以受此戒當得成佛稱順佛意故歡喜也不唯佛喜菩薩天神人非人等無不喜也。
orig::  ^567c20

既得戒已。
commentary::  ^567c24

於戒師所既受得戒已訖。
orig::  ^567c26

生孝順心。
commentary::  ^567c28

三寶是出世父母應生孝敬順從稟受教誡隨順。
orig::  ^567c30

恭敬心。
commentary::  ^567c32

受得戒已要須心生恭謹敬護也。
orig::  ^567c34

見上座。
commentary::  ^567c36

眾中之首。
orig::  ^567c38

和尚。
commentary::  ^567c40

此云近讀親近承事受讀經法是得戒師。
orig::  ^567c42

阿闍梨。
commentary::  ^567c44

此云軌範師。
orig::  ^567c46

大同學。
commentary::  ^567c48

同一師學中居長者。
orig::  ^568a2

同見。
commentary::  ^568a4

同趣佛道。
orig::  ^568a6

同行。
commentary::  ^568a8

同修二利行。
orig::  ^568a10

者。
commentary::  ^568a12

牒上。
orig::  ^568a14

應起承迎禮拜問訊。
commentary::  ^568a16

於上五類見從外來即可迎之兩宿已去即須禮拜病須往問。
安亦晨夕問訊敬重。
orig::  ^568a18

而菩薩。
commentary::  ^568a22

標指前來受戒佛子。
orig::  ^568a24

反生憍心。
commentary::  ^568a26

應生卑恭反生自恃。
orig::  ^568a28

癡心。
commentary::  ^568a30

反生癡心不知可尊戒從師得。
orig::  ^568a32

慢心。
commentary::  ^568a34

應行所敬反生#CB18185;他。
orig::  ^568a36

嗔心。
commentary::  ^568a38

由癡所蔽昧於所敬。
orig::  ^568a40

不起承迎禮拜。
commentary::  ^568a42

由前癡所致故。
orig::  ^568a44

一一不如法供養。
commentary::  ^568a46

由嗔慢心。
orig::  ^568a48

以自賣身。
commentary::  ^568b2

此表至重未必全無若無物供可以賣身。
orig::  ^568b4

國城男女。
commentary::  ^568b6

亦同上意。
orig::  ^568b8

七寶。
commentary::  ^568b10

金銀等也。
orig::  ^568b12

百物。
commentary::  ^568b14

但是堪供養物總收大數言百。
orig::  ^568b16

而供。
commentary::  ^568b18

奉進具設。
orig::  ^568b20

給之。
commentary::  ^568b22

即諸所有物盡將奉進具足施設給濟也。
orig::  ^568b24

若不爾者。
commentary::  ^568b26

爾者如是也不如上供給者。
orig::  ^568b28

犯輕垢罪。
commentary::  ^568b30

結罪對重名輕污染淨行名垢罪者摧也以摧善法不生摧入惡道。
orig::  ^568b32

若佛子故飲酒。
commentary::  ^568b36

故者常也特也即是專意常恒持故飲。
orig::  ^568b38

而酒生過失無量。
commentary::  ^568b40

正示故飲之過也眾禍之門煩惱根本財物散失惡名流布云云故云無量。
orig::  ^568b42

若自身手過酒器與人飲酒者。
commentary::  ^568b46

此自不飲但自過酒教他飲也。
orig::  ^568b48

五百世無手。
commentary::  ^568c2

增上果也。
orig::  ^568c4

何況自飲。
commentary::  ^568c6

此表自飲其罪過前。
orig::  ^568c8

亦不得教一切人飲及一切眾生飲酒。
commentary::  ^568c10

教他飲酒必損他善能生他惡非菩薩行。
orig::  ^568c12

若故自飲教人飲者犯輕垢罪。
commentary::  ^568c14

此結歸自他二飲所得之罪也。
orig::  ^568c16

若佛子故食肉。
commentary::  ^568c18

既稱佛子慈悲為本不得故心食眾生肉。
orig::  ^568c20

一切肉不得食。
commentary::  ^568c22

正制所斷肉但是肉數必斷命得。
orig::  ^568c24

斷大慈悲性種子。
commentary::  ^568c26

正示食肉過由大慈悲為因當稱成佛大慈悲性即是種子或由慈悲資熏本有菩提種子漸當成佛大慈悲性之種子。
orig::  ^568c28

一切眾生見而捨去。
commentary::  ^568c34

菩薩行成全在化生生既捨去外失化緣定不成佛。
orig::  ^568c36

是故。
commentary::  ^568c40

因前文起因前食肉有過是故。
orig::  ^568c42

一切菩薩。
commentary::  ^568c44

通在家出家男眾女眾。
orig::  ^568c46

不得食一切眾生肉。
commentary::  ^568c48

但有精肉皆不得食。
orig::  ^569a2

食肉得無量罪。
commentary::  ^569a4

更短壽多病等。
orig::  ^569a6

若故食者犯輕垢罪。 ^569a8

若佛子不得。
commentary::  ^569a10

貫前酒肉。
orig::  ^569a12

食五辛。
commentary::  ^569a14

總標不食。
orig::  ^569a16

大蒜茖#CB01470;。
commentary::  ^569a18

即山#CB01470;也。
orig::  ^569a20

慈#CB01470;。
commentary::  ^569a22

胡#CB01470;。
orig::  ^569a24

蘭#CB01470;。
commentary::  ^569a26

家#CB01470;。
orig::  ^569a28

興渠。
commentary::  ^569a30

具攝一切葷穢辛臭之物。
orig::  ^569a32

是五種。
commentary::  ^569a34

牒指前五辛也。
orig::  ^569a36

一切食中不得食。
commentary::  ^569a38

誡此五辛皆不得食。
orig::  ^569a40

若故食者犯輕垢罪。 ^569a42

若佛子見一切眾生。
commentary::  ^569a44

利他心普拔濟無偏有情犯戒總應教悔。
orig::  ^569a46

犯八戒五戒十戒毀禁。
commentary::  ^569a48

禁亦戒也大小乘戒能禁四眾三業十惡今破此戒故名毀禁。
orig::  ^569b2

七逆八難一切犯戒罪。
commentary::  ^569b6

總結上說。
orig::  ^569b8

應教懺悔。
commentary::  ^569b10

但是犯戒之罪一一應合教授於彼令教懺悔。
orig::  ^569b12

而菩薩不教懺悔。
commentary::  ^569b14

正違佛制。
orig::  ^569b16

共住。
commentary::  ^569b18

第二過也不悔同住必是同惡。
orig::  ^569b20

同僧利養。
commentary::  ^569b22

不悔同惡已乖佛制更同利養第三過也。
orig::  ^569b24

而共布薩。
commentary::  ^569b26

有過不悔而入布薩但順世情名利拘心第四過也。
orig::  ^569b28

一眾住說戒。
commentary::  ^569b30

內無戒行。
orig::  ^569b32

而不舉其罪教悔過者。
commentary::  ^569b34

恐人知犯失利養故。
orig::  ^569b36

犯輕垢罪。 ^569b38

若佛子見大乘法師。
commentary::  ^569b40

七標舉佛子眼覩意知耳聞大乘法師。
orig::  ^569b42

大乘同學。
commentary::  ^569b44

同一師學。
orig::  ^569b46

同見。
commentary::  ^569b48

同趍大果。
orig::  ^569c2

同行。
commentary::  ^569c4

同修大行。
orig::  ^569c6

來入僧坊。
commentary::  ^569c8

僧所住處即寺院中。
orig::  ^569c10

舍宅。
commentary::  ^569c12

人所居住屋宅此通在家菩薩祗迎處也。
orig::  ^569c14

城。
commentary::  ^569c16

盛也盛受民物。
orig::  ^569c18

邑。
commentary::  ^569c20

縣也此亦通僧俗承迎處。
orig::  ^569c22

若百里千里來者。
commentary::  ^569c24

不遮更近極遠。
orig::  ^569c26

即起迎來送去。
commentary::  ^569c28

菩薩見上四種大乘來即起迎去即便送。
orig::  ^569c30

禮拜。
commentary::  ^569c32

多日不見。
orig::  ^569c34

供養。
commentary::  ^569c36

久住。
orig::  ^569c38

日日三時供養。
commentary::  ^569c40

寅粥辰齋夜湯藥等。
orig::  ^569c42

日食三兩金。
commentary::  ^569c44

以佛教門出三界苦恩越父母乳哺恩何限三兩金。
orig::  ^569c46

百味飲食。
commentary::  ^570a2

美其殷極。
orig::  ^570a4

床座。
commentary::  ^570a6

臥息置床說法敷座。
orig::  ^570a8

醫藥。
commentary::  ^570a10

有所乘適。
orig::  ^570a12

供事法師。
commentary::  ^570a14

以上諸物供給事養四種法師。
orig::  ^570a16

一切所須盡給與之。
commentary::  ^570a18

但可合儀堪供者供。
orig::  ^570a20

常請法師三時說法。
commentary::  ^570a22

日日三時。
orig::  ^570a24

日日三時禮拜。
commentary::  ^570a26

三時請說三皆禮拜。
orig::  ^570a28

不生瞋心。
commentary::  ^570a30

多說少說皆不生瞋。
orig::  ^570a32

患惱之心。
commentary::  ^570a34

說過違情亦不患惱。
orig::  ^570a36

為法滅身請法。
commentary::  ^570a38

為求半偈捨身。
orig::  ^570a40

若不爾者犯輕垢罪。
commentary::  ^570a42

違禁結罪。
orig::  ^570a44

若佛子一切處。
commentary::  ^570a46

總標其數。
orig::  ^570a48

有講法。
commentary::  ^570b2

指講三藏法也。
orig::  ^570b4

毗尼。
commentary::  ^570b6

別示律藏此云滅滅惑滅業等。
orig::  ^570b8

經律。
commentary::  ^570b10

據此經者經即是律。
orig::  ^570b12

大宅舍中講法處。
commentary::  ^570b14

通僧俗處皆可講法。
orig::  ^570b16

是新學菩薩。
commentary::  ^570b18

示堪聽機。
orig::  ^570b20

應持經律卷。
commentary::  ^570b22

或持經本或持律部理必有論捧持三藏教卷部帙。
orig::  ^570b24

至法師所聽受諮問。
commentary::  ^570b28

未聞法聽已領勿忘數數思修疑即諮問。
orig::  ^570b30

若山林樹下僧地房中一切說法處悉至聽受。
commentary::  ^570b32

示聽處也。
orig::  ^570b34

若不至彼聽受者犯輕垢罪。
commentary::  ^570b36

未達佛意解行難生若不習聞三藏莫知造修之路捐棄身命尚合虔求有講不聽為失何甚傷呼即世十有九餘火出水中云何可救若別有大利或彼不如己不往聽無犯也。
orig::  ^570b38

若佛子心背大乘。
commentary::  ^570b46

准前應云不得心背大乘即是正受大乘。
orig::  ^570b48

常住經律。
commentary::  ^570c2

所詮常住佛二轉依因依經律修進得故。
orig::  ^570c4

言非佛說。
commentary::  ^570c6

謗大乘佛語非佛說。
orig::  ^570c8

而受持二乘。
commentary::  ^570c10

聲聞緣覺經律。
orig::  ^570c12

聲聞外道惡見。
commentary::  ^570c14

九十五見理外邪推。
orig::  ^570c16

一切禁戒。
commentary::  ^570c18

總攝二乘外道禁戒。
orig::  ^570c20

邪見經律。
commentary::  ^570c22

外道經律乖三乘理或二乘經律乖大乘理亦名邪也。
orig::  ^570c24

者。
commentary::  ^570c28

牒上結罪。
orig::  ^570c30

犯輕垢罪。 ^570c32

若佛子見一切疾病人。
commentary::  ^570c34

怨親普濟覩病皆救故云一切。
orig::  ^570c36

常應供養。
commentary::  ^570c38

應病湯藥隨時所須或順病意談法令喜。
orig::  ^570c40

如佛無異。
commentary::  ^570c42

以如佛心供養病人或觀病人必當成佛。
orig::  ^570c44

八福田中看病福田第一福田。
commentary::  ^570c46

佛法僧父母師長貧病畜生病雖第七福勝第一。
orig::  ^570c48

若父母。
commentary::  ^571a2

父母病有鞠養之恩。
orig::  ^571a4

師僧。
commentary::  ^571a6

師僧病有訓導之德。
orig::  ^571a8

弟子疾病。
commentary::  ^571a10

有紹隆三寶之能此上三類應救其病。
orig::  ^571a12

諸根不具。
commentary::  ^571a14

眼等五根或隨闕一。
orig::  ^571a16

百種病苦。
commentary::  ^571a18

隨一即救。
orig::  ^571a20

皆養令差。
commentary::  ^571a22

於百病中隨患一病即使療治令其安差。
orig::  ^571a24

而菩薩以惡心。
commentary::  ^571a26

反以惡心惡其病事。
orig::  ^571a28

瞋心。
commentary::  ^571a30

慈悲不生。
orig::  ^571a32

恨心。
commentary::  ^571a34

宿有怨嫌。
orig::  ^571a36

不至僧房中。
commentary::  ^571a38

以上三心不至病處。
orig::  ^571a40

城邑曠野山林道路中。
commentary::  ^571a42

通一切人病處。
orig::  ^571a44

見病不救濟者犯輕垢罪。
commentary::  ^571a46

不救無慈故當其罪若別有大利無惡瞋恨自病非犯。
orig::  ^571a48

若佛子不得稸一切刀仗弓箭矛斧鬪戰之具及惡網羅殺生之器一切不得稸。
commentary::  ^571b4

但害物者皆不可也意似大寬拳手等亦能害物或約少分言一切。
orig::  ^571b8

而菩薩乃至殺父母尚不加報況殺一切眾生。
commentary::  ^571b12

乃至者越略餘經至於最重無過父母父母恩深被殺怨重重怨不報豈況餘生故應慈忍問此但稸之不用殺生斯有何過答令人譏訶又大乘防心見此殺具內發殺意殺意既生即當其罪。
orig::  ^571b14

若故稸一切刀仗等者犯輕垢罪。
commentary::  ^571b22

違制招殃。
orig::  ^571b24

如是十戒應當學敬心奉持下六品中當廣明。
commentary::  ^571b26

結勸指廣。
orig::  ^571b28

佛言佛子不得為利養惡心故。
commentary::  ^571b30

惡心則三毒三毒是眾惡之本為名利生貪貪不遂生嗔癡定隨也。
orig::  ^571b32

通國使命。
commentary::  ^571b36

奉命為使通傳國信。
orig::  ^571b38

軍陣合會。
commentary::  ^571b40

為命計會定時決戰。
orig::  ^571b42

興師相伐。
commentary::  ^571b44

興起也師眾也即興起兵眾牙相征戰。
orig::  ^571b46

殺無量眾生。
commentary::  ^571b48

雖即兼殺正取為命罪也。
orig::  ^571c2

而菩薩不得入軍中往來。
commentary::  ^571c4

無事往來招人疑謗譏嫌尚乃不容。
orig::  ^571c6

況故作國賊。
commentary::  ^571c8

特故為命殺害多生。
orig::  ^571c10

若故作者犯輕垢罪。 ^571c12

若佛子故販賣良人。
commentary::  ^571c14

准前後文應言不得故販賣良人等良善也。
orig::  ^571c16

奴婢。
commentary::  ^571c18

下便卑劣之稱。
orig::  ^571c20

六畜。
commentary::  ^571c22

牛馬犬羊豕鷄舉此六種以例餘畜皆所不應也。
orig::  ^571c24

市易棺材板木。
commentary::  ^571c26

賈賣作棺材木。
orig::  ^571c28

盛死之具。
commentary::  ^571c30

棺椁盛死人之器具菩薩販賣招人譏嫌。
orig::  ^571c32

若故自作教人作者犯輕垢罪。 ^571c34

若佛子以惡心故。
commentary::  ^571c36

為名利謗貪為惡心宿怨現嫉嗔為惡心二必有癡三毒為因然可起謗。
orig::  ^571c38

無事謗他良人。
commentary::  ^571c42

平常好人良人無過妄生謗也。
orig::  ^571c44

善人。
commentary::  ^571c46

修三乘善行之人也。
orig::  ^571c48

法師。
commentary::  ^572a2

說法解法之師。
orig::  ^572a4

師。
commentary::  ^572a6

和尚闍梨。
orig::  ^572a8

僧。
commentary::  ^572a10

堂中大眾。
orig::  ^572a12

國王。
commentary::  ^572a14

帝王。
orig::  ^572a16

貴人。
commentary::  ^572a18

大臣。
orig::  ^572a20

言犯七逆十重。
commentary::  ^572a22

於上七類人所二皆謗言犯逆重。
orig::  ^572a24

於父母。
commentary::  ^572a26

住是在家出家無非父母生身奉戒孝順為本。
orig::  ^572a28

兄弟。
commentary::  ^572a30

一父母生。
orig::  ^572a32

六親中。
commentary::  ^572a34

兄弟姊妹妻子。
orig::  ^572a36

應生孝順心。
commentary::  ^572a38

尊者孝心敬之卑者順心受之。
orig::  ^572a40

慈悲心。
commentary::  ^572a42

無樂者慈心與樂有苦者悲心為救。
orig::  ^572a44

而反更加於逆害。
commentary::  ^572a46

於上不生慈孝已非菩薩翻起害心故云而反。
orig::  ^572a48

墮不如意處者。
commentary::  ^572b2

令父母等怒恨心生墮在惡道故云不如意處也。
orig::  ^572b4

犯輕垢罪。 ^572b6

若佛子以惡心故。
commentary::  ^572b8

以者緣為也故者所以也緣為惡心為因所以放燒。
orig::  ^572b10

放大火燒。
commentary::  ^572b14

能燒。
orig::  ^572b16

山林曠野。
commentary::  ^572b18

所燒也佛制為蟲獸鬼神所依止故。
orig::  ^572b20

四月乃至九月放火。
commentary::  ^572b22

且制此六箇月蟲獸生養時故理實餘六月中亦不可燒有彼依止故。
orig::  ^572b24

若燒他人家屋宅。
commentary::  ^572b28

百姓所住。
orig::  ^572b30

城邑。
commentary::  ^572b32

王臣所居。
orig::  ^572b34

僧房。
commentary::  ^572b36

出家住處。
orig::  ^572b38

田木。
commentary::  ^572b40

通一切人。
orig::  ^572b42

及鬼神。
commentary::  ^572b44

塚墓中物祠廟中物。
orig::  ^572b46

官物。
commentary::  ^572b48

官庫藏物。
orig::  ^572c2

一切有主物。
commentary::  ^572c4

但是屬主之物。
orig::  ^572c6

不得故燒。
commentary::  ^572c8

總指上物。
orig::  ^572c10

若故燒者犯輕垢罪。 ^572c12

若佛子自佛弟子。
commentary::  ^572c14

稟受佛語紹當佛位自是佛弟子此標能化者。
orig::  ^572c16

及外道惡人六親一切善知識。
commentary::  ^572c18

皆是所化之生。
orig::  ^572c20

應一一教受持大乘經律。
commentary::  ^572c22

教文。
orig::  ^572c24

應教解義理。
commentary::  ^572c26

令解大乘進趣行門。
orig::  ^572c28

使發菩提心。
commentary::  ^572c30

未發心者令發。
orig::  ^572c32

十發趣心。
commentary::  ^572c34

下賢。
orig::  ^572c36

十長養心。
commentary::  ^572c38

中賢。
orig::  ^572c40

十金剛心。
commentary::  ^572c42

上賢。
orig::  ^572c44

三十心中。
commentary::  ^572c46

即指上三賢位心理實有四十四心。
orig::  ^572c48

一一解其次第。
commentary::  ^573a2

從始至末資加位次。
orig::  ^573a4

法用。
commentary::  ^573a6

四十四心入住出心軌則可行。
orig::  ^573a8

而菩薩以惡心。
commentary::  ^573a10

於所教人心生憎惡恐成侵己利故。
orig::  ^573a12

瞋心。
commentary::  ^573a14

或曾違情生嗔不示彼大教也。
orig::  ^573a16

橫教二乘聲聞經律。
commentary::  ^573a18

彼是大根曲示小教。
orig::  ^573a20

外道邪見論等。
commentary::  ^573a22

大性示小尚乃不合更教邪論其過復深故云橫教。
orig::  ^573a24

犯輕垢罪。
commentary::  ^573a28

菩薩合行二利今乃自他俱損違背佛言故當此罪。
orig::  ^573a30

若佛子應以好心。
commentary::  ^573a34

好者善也與善十一相應之心總名好心。
orig::  ^573a36

學大乘。
commentary::  ^573a38

本自大性先發修大。
orig::  ^573a40

威儀經律。
commentary::  ^573a42

所詮定戒各有行住坐臥軌則。
orig::  ^573a44

廣開解。
commentary::  ^573a46

聞思修慧愽學多聞修達理趣。
orig::  ^573a48

義味。
commentary::  ^573b2

心意豁達喜悅暢情此上明自利。
orig::  ^573b4

見後新學菩薩。
commentary::  ^573b6

先學經律必欲利他見後新學來求應說。
orig::  ^573b8

有從百里千里來求大乘經律。
commentary::  ^573b10

且舉此二更近更遠亦應為說。
orig::  ^573b12

應如法為說。
commentary::  ^573b14

不容理外妄談要在稟習佛言。
orig::  ^573b16

一切苦行。
commentary::  ^573b18

將欲說法時先為說苦行苦行者何。
orig::  ^573b20

若燒身燒臂燒指。
commentary::  ^573b22

示所行苦行也要以為法不惜身命又楞嚴經云若我滅後其有比丘發心決定修三摩提能於如來形像之前身燃一燈燒一指節及於身上爇一香炷我說是人無始宿債一切酬畢。
orig::  ^573b24

若不燒身臂指供養諸佛非出家菩薩。
commentary::  ^573b32

今以佛恩至重法力難思若不為此何成大士問佛具大悲憫物為心今令生苦然為說法豈成悲濟答佛本意令成功德非有害心又恐還宿債。
orig::  ^573b34

乃至餓虎狼師子一切餓鬼悉應捨身肉手足而供養之。
commentary::  ^573b40

令行苦行下濟羣生。
orig::  ^573b44

然後。
commentary::  ^573b46

先說苦行令行行時然可為說。
orig::  ^573b48

一一次第。
commentary::  ^573c2

六度等皆次第為說。
orig::  ^573c4

為說正法。
commentary::  ^573c6

上法離邪。
orig::  ^573c8

使心開。
commentary::  ^573c10

慧心生也又戒審心分明。
orig::  ^573c12

意解。
commentary::  ^573c14

意識分明一一無謬又聞思修無忘故。
orig::  ^573c16

而菩薩為利養故。
commentary::  ^573c18

邀令苦求恐解侵利。
orig::  ^573c20

應答不答。
commentary::  ^573c22

問大乘教應如是答今乃不言。
orig::  ^573c24

倒說經律。
commentary::  ^573c26

於三學等顛倒說也。
orig::  ^573c28

文字無前無後。
commentary::  ^573c30

合前却後合後却前。
orig::  ^573c32

謗三寶說者。
commentary::  ^573c34

佛不如是說法不如是詮僧不如是傳皆自妄談。
orig::  ^573c36

犯輕垢罪。 ^573c38

若佛子自為飲食。
commentary::  ^573c40

口用資身。
orig::  ^573c42

錢物。
commentary::  ^573c44

自為錢財要用萬物。
orig::  ^573c46

利養。
commentary::  ^573c48

衣食之資。
orig::  ^574a2

名譽。
commentary::  ^574a4

豪勢之名美好之譽。
orig::  ^574a6

故親近國王王子大臣百官。
commentary::  ^574a8

故者所以義為此上緣所以親近也此為利譽佛不許近若為住持三寶假力流行得親近也不為住持上之四事總不合作也。
orig::  ^574a10

恃作形勢。
commentary::  ^574a16

恃即倚賴倚賴威勢。
orig::  ^574a18

打拍。
commentary::  ^574a20

棒打令痛拍恊令懼。
orig::  ^574a22

乞索。
commentary::  ^574a24

憑託乞求。
orig::  ^574a26

牽挽。
commentary::  ^574a28

初即從乞不得即索牽挽將見上官。
orig::  ^574a30

橫取。
commentary::  ^574a32

即非義取。
orig::  ^574a34

錢物。
commentary::  ^574a36

錢財萬物。
orig::  ^574a38

一切求利。
commentary::  ^574a40

百計營謀是物百求。
orig::  ^574a42

名為惡求。
commentary::  ^574a44

貪取。
orig::  ^574a46

多求。
commentary::  ^574a48

求無厭足。
orig::  ^574b2

教他人求。
commentary::  ^574b4

囑有勢求驅使他求或教他似我求。
orig::  ^574b6

都無慈心。
commentary::  ^574b8

強逼惱他。
orig::  ^574b10

無孝順心。
commentary::  ^574b12

上違佛言殃及父母。
orig::  ^574b14

者。
commentary::  ^574b16

牒定結罪。
orig::  ^574b18

犯輕垢罪。 ^574b20

若佛子學誦戒者。
commentary::  ^574b22

教示當機。
orig::  ^574b24

日夜六時。
commentary::  ^574b26

晝三時夜三時。
orig::  ^574b28

持菩薩戒。
commentary::  ^574b30

誦持令熟攝持不忘。
orig::  ^574b32

解其義理。
commentary::  ^574b34

義即是理皆是所詮誦持文句曉解旨趣。
orig::  ^574b36

佛性之性。
commentary::  ^574b38

佛性即本行性之性是平等真性曉此二性悟證次第五位不同。
orig::  ^574b40

而菩薩不解一句。
commentary::  ^574b44

即四字五字等。
orig::  ^574b46

一偈。
commentary::  ^574b48

四句為偈。
orig::  ^574c2

戒律因緣。
commentary::  ^574c4

戒即是律傳戒即慈悲為因受戒即菩提心種子為因師資和合啟自請證為緣於此不曉名為不解。
orig::  ^574c6

詐言能解者。
commentary::  ^574c12

實自全迷虗矯詐偽言我解此。
orig::  ^574c14

即為自欺誑。
commentary::  ^574c16

明知自心不解當招誑他之罪。
orig::  ^574c18

亦欺誑他人。
commentary::  ^574c20

不解教他即是誑他。
orig::  ^574c22

一一不解。
commentary::  ^574c24

牒前詐解成過戒因戒緣受學持犯全迷軌則。
orig::  ^574c26

一切法。
commentary::  ^574c28

三科四諦六度觸事無能。
orig::  ^574c30

不知而為他人作師授戒者犯輕垢罪。 ^574c32

若佛子以惡心故。
commentary::  ^574c34

三毒為惡心也。
orig::  ^574c36

見持戒比丘。
commentary::  ^574c38

佛子見能持十重四十八輕戒比丘。
orig::  ^574c40

手捉香爐。
commentary::  ^574c42

執持手爐行道供佛。
orig::  ^574c44

行菩薩薩行。
commentary::  ^574c46

三世菩薩履此成佛。
orig::  ^574c48

而鬪搆兩頭。
commentary::  ^575a2

賢人修菩彼此無非兩頭牙說令生忿毒造相#CB18185;損。
orig::  ^575a4

謗欺賢人。
commentary::  ^575a8

無事欺謗。
orig::  ^575a10

無惡不造。
commentary::  ^575a12

是惡皆造。
orig::  ^575a14

者。
commentary::  ^575a16

牒結。
orig::  ^575a18

犯輕垢罪。 ^575a20

若佛子以慈心故。
commentary::  ^575a22

佛因慈成所以勸彼慈心救生。
orig::  ^575a24

行放生業。
commentary::  ^575a26

功業業用慈心以為體放生是業也。
orig::  ^575a28

一切男子是我父。
commentary::  ^575a30

欲修慈心要作觀行一切之言是男皆攝。
orig::  ^575a32

一切女人是我母。
commentary::  ^575a34

是女皆攝既觀為父母必無殺想放生方可。
orig::  ^575a36

我生生無不從之受生故。
commentary::  ^575a38

我自無始生死無邊故於是處皆受生也。
orig::  ^575a40

六道眾生皆是我父母。
commentary::  ^575a42

既同父母不得殺命食肉。
orig::  ^575a44

而殺而食者即殺我父母。
commentary::  ^575a46

即殺食我多生父母既爾何無逆罪答以隔生故無父母想。
orig::  ^575a48

亦殺我故身。
commentary::  ^575b4

故者舊也我之舊身四大所成眾生之體如同己身亦四大成故殺他身即殺我故舊之身也。
orig::  ^575b6

一切地水是我先身一切火風是我本體。
commentary::  ^575b10

釋成上也。
orig::  ^575b12

故常行放生。
commentary::  ^575b14

故者所以義前既男女六道皆是父母所以常行放生常行放生者以慈心為本故。
orig::  ^575b16

生生受生。
commentary::  ^575b20

生生受生之處便行放生。
orig::  ^575b22

常住之法。
commentary::  ^575b24

法爾常規。
orig::  ^575b26

教人放生。
commentary::  ^575b28

自行教他二利行也。
orig::  ^575b30

若見世人殺畜生時。
commentary::  ^575b32

將下手時可教正下手時難救。
orig::  ^575b34

應方便救護。
commentary::  ^575b36

善言曉喻化令心開方可救之直言不遂或反害自。
orig::  ^575b38

解其苦難。
commentary::  ^575b42

被殺之痛。
orig::  ^575b44

常教化講說菩薩戒。
commentary::  ^575b46

成佛之本。
orig::  ^575b48

救度眾生。
commentary::  ^575c2

今聞戒斷殺免三塗苦報即是救度也。
orig::  ^575c4

若父母兄弟死亡之日。
commentary::  ^575c6

初亡日或年年忌日。
orig::  ^575c8

應請法師講菩薩戒經。
commentary::  ^575c10

即此經也或通一切大乘律藏。
orig::  ^575c12

福資亡者。
commentary::  ^575c14

講福以資。
orig::  ^575c16

得見諸佛。
commentary::  ^575c18

若在人天資生淨土得見諸佛。
orig::  ^575c20

生人天上。
commentary::  ^575c22

若在幽險資生人天。
orig::  ^575c24

若不爾者。
commentary::  ^575c26

爾者如是住是在家出家菩薩須如上說福資於親若不如是者。
orig::  ^575c28

犯輕垢罪。
commentary::  ^575c32

違禁招罪。
orig::  ^575c34

如是十戒應當學敬心奉持如滅罪品中廣明一一戒相。
commentary::  ^575c36

結勸指廣。
orig::  ^575c40

佛言佛子。
commentary::  ^575c42

標告當機。
orig::  ^575c44

以瞋報瞋。
commentary::  ^575c46

應云不得以瞋報瞋他人此是意忍。
orig::  ^575c48

以打報打。
commentary::  ^576a2

被惡人打已不得懷惡却還打彼此是身業忍更應言不得以罵報罵是口業忍三業不報是真佛子。
orig::  ^576a4

若殺父母兄弟六親不得加報。
commentary::  ^576a10

各自宿業曾殺他故今被他割何得還報。
orig::  ^576a12

若國主為他人殺者亦不得加報。
commentary::  ^576a14

住國王地飲國王水護持三寶雖有大恩然是國主自業招殺亦不得報。
orig::  ^576a16

殺生報生不順孝道。
commentary::  ^576a20

若親是現在之恩一切眾生是宿生父母乃過去之恩殺則不順孝道人若親被殺理應修善追資返行殺害故云爾也。
orig::  ^576a22

尚不畜奴婢打拍罵辱。
commentary::  ^576a28

打罵令苦非慈悲利故云不畜。
orig::  ^576a30

日日起三業。
commentary::  ^576a32

於奴婢所先懷嗔怒能起身語三業打罵。
orig::  ^576a34

口罪無量。
commentary::  ^576a36

口業偏增。
orig::  ^576a38

況故作七逆之罪。
commentary::  ^576a40

於劣境奴婢起三業罪尚不合作豈況七逆重罪容作。
orig::  ^576a42

而出家菩薩。
commentary::  ^576a46

在家菩薩若為國王護三寶人民為要定亂許容殺也。
orig::  ^576a48

無慈報讎。
commentary::  ^576b4

出家合慈報讎非慈。
orig::  ^576b6

乃至六親中故報者。
commentary::  ^576b8

父母尚不容報六親定不合報。
orig::  ^576b10

犯輕垢罪。
commentary::  ^576b12

違制不忍之罪。
orig::  ^576b14

若佛子初始出家。
commentary::  ^576b16

正制出家兼誡在家。
orig::  ^576b18

未有所解。
commentary::  ^576b20

既稱佛子須習大乘大乘教旨全未見聞也。
orig::  ^576b22

而自恃聰明有智。
commentary::  ^576b24

於在家時曾習詩書世智辯聰。
orig::  ^576b26

或恃高貴。
commentary::  ^576b28

曾為王臣。
orig::  ^576b30

年宿。
commentary::  ^576b32

俗年僧臈。
orig::  ^576b34

或恃大姓。
commentary::  ^576b36

天竺剎利婆羅門此土上代為官有大財產。
orig::  ^576b38

高門。
commentary::  ^576b40

門望高遠或大姓高門是一義。
orig::  ^576b42

大解。
commentary::  ^576b44

世解有餘。
orig::  ^576b46

大福。
commentary::  ^576b48

富多錢帛。
orig::  ^576c2

饒財七寶。
commentary::  ^576c4

世財博贍。
orig::  ^576c6

以此憍慢。
commentary::  ^576c8

以者緣為也或以用也用上十種為其所恃致此憍慢。
orig::  ^576c10

而不諮受先學法師經律。
commentary::  ^576c14

由自恃#CB18185;他故爾。
orig::  ^576c16

其法師者。
commentary::  ^576c18

指定所輕之人。
orig::  ^576c20

或小姓。
commentary::  ^576c22

天竺吠舍戍陀羅此土貧賤之流。
orig::  ^576c24

年少。
commentary::  ^576c26

俗年僧臈未足。
orig::  ^576c28

卑門。
commentary::  ^576c30

種姓劣弱。
orig::  ^576c32

貧窮。
commentary::  ^576c34

家唯四壁。
orig::  ^576c36

諸根不具。
commentary::  ^576c38

眼等根闕。
orig::  ^576c40

而實有德。
commentary::  ^576c42

三學三慧悉具。
orig::  ^576c44

一切經律盡解。
commentary::  ^576c46

顯有德者所學周備自己無知輕他有解即慢過慢此慢既具餘慢隨生。
orig::  ^576c48

而新學菩薩。
commentary::  ^577a4

牒定未解之人既稱未解必要求學求學法時須捨憍慢。
orig::  ^577a6

不得觀法師種姓。
commentary::  ^577a10

勿觀法師卑劣種姓但觀佛法是進道之良規入聖之靈範若有能開釋深義解散疑結於我有益者則盡心敬之不念餘惡法師好惡非關我事觀說法師由如佛想。
orig::  ^577a12

而不來諮受法師第一義諦者。
commentary::  ^577a20

大乘義也勝餘乘故。
orig::  ^577a22

犯輕垢罪。
commentary::  ^577a24

違制成犯除病難等。
orig::  ^577a26

若佛子佛滅度後。
commentary::  ^577a28

正明受戒時也顯佛在世時無自受。
orig::  ^577a30

欲以好心。
commentary::  ^577a32

意欲救苦與樂用利他心。
orig::  ^577a34

受菩薩戒時。
commentary::  ^577a36

此通自他二利時皆佛滅後。
orig::  ^577a38

於佛菩薩形像前自誓受戒。
commentary::  ^577a40

瑜伽廣明軌則。
orig::  ^577a42

當七日佛前懺悔。
commentary::  ^577a44

佛名經說於一七日內晝夜六時當佛像前懺悔。
orig::  ^577a46

得見好相。
commentary::  ^577a48

佛來摩頂等如下明。
orig::  ^577b2

便得戒。
commentary::  ^577b4

罪滅清淨便得戒也。
orig::  ^577b6

若不得好相。
commentary::  ^577b8

一七日內不得好相不可便止須更虔求。
orig::  ^577b10

應二七三七乃至一年。
commentary::  ^577b12

以障有厚薄時有多少但以見相為限亦非一年定矣。
orig::  ^577b14

要得好相。
commentary::  ^577b18

自誓受戒非相莫知。
orig::  ^577b20

得好相已。
commentary::  ^577b22

於諸相中隨得一相。
orig::  ^577b24

便得佛菩薩形像前受戒。
commentary::  ^577b26

雖以相表要生殷重擬對像前陳情啟願懺悔已宣自受三翻羯磨方名得戒。
orig::  ^577b28

若不得好相雖佛像前受戒不得。
commentary::  ^577b32

不以相表誰知得戒。
orig::  ^577b34

若現前先受菩薩戒法師前受戒時不須要見好相何以故是法師師師相授故不須好相是以法師前受戒即得戒以生重心故便得戒。
commentary::  ^577b36

此從師受戒也標徵釋結可知瑜伽廣明軌則。
orig::  ^577b42

若千里內無能授戒師得佛菩薩形像前自誓受戒而要見好相。
commentary::  ^577b44

八方各爾有而不受即是慢他無而遠求恐成自悞故云爾也須要見相結成自受戒。
orig::  ^577b48

若法師自倚解經律大乘學戒。
commentary::  ^577c4

自恃有智。
orig::  ^577c6

與國王太子百官以為善友。
commentary::  ^577c8

近貴為友。
orig::  ^577c10

而新學菩薩來問若經義律義。
commentary::  ^577c12

新學來求義也。
orig::  ^577c14

以輕心慢心惡心不一一好答問者犯輕垢罪。
commentary::  ^577c16

因三惡心成犯。
orig::  ^577c18

若佛子有佛經律。
commentary::  ^577c20

簡外教也。
orig::  ^577c22

大乘法。
commentary::  ^577c24

簡小乘法。
orig::  ^577c26

正見。
commentary::  ^577c28

依正法生。
orig::  ^577c30

正性。
commentary::  ^577c32

正法所顯真正理體。
orig::  ^577c34

正法身。
commentary::  ^577c36

以有為無為功德法身三身俱收。
orig::  ^577c38

而不能勤學修習。
commentary::  ^577c40

於上諸法而不聽聞思惟修習三慧不生。
orig::  ^577c42

而捨七寶。
commentary::  ^577c44

捨正法珍寶或此句屬下。
orig::  ^577c46

反學邪見。
commentary::  ^577c48

不學正法善已不增今更學邪故云反也邪見是總。
orig::  ^578a2

二乘。
commentary::  ^578a6

聲聞緣覺非利也故不契大乘毀彼名邪。
orig::  ^578a8

外道。
commentary::  ^578a10

即九十六。
orig::  ^578a12

俗典。
commentary::  ^578a14

即九經三史也。
orig::  ^578a16

阿毗曇。
commentary::  ^578a18

此云對法小乘論也。
orig::  ^578a20

雜論。
commentary::  ^578a22

小乘外道俗典雜糅成故或雜明事故。
orig::  ^578a24

書。
commentary::  ^578a26

大篆小篆。
orig::  ^578a28

記。
commentary::  ^578a30

大演小演以記日月盈星宿行度事故。
orig::  ^578a32

是斷佛性。
commentary::  ^578a34

由聞思修佛種乃生今乃邪學佛種闕緣不增名斷。
orig::  ^578a36

鄣道因緣。
commentary::  ^578a40

道是無漏智現行亦因邪學不生。
orig::  ^578a42

非行菩薩道。
commentary::  ^578a44

今因邪學二利俱棄故云爾也。
orig::  ^578a46

若故作者犯輕垢罪。
commentary::  ^578a48

若有餘力助於正法調化難調五明俱學非所遮也。
orig::  ^578b2

若佛子佛滅度後。
commentary::  ^578b6

此定其為主和諍時。
orig::  ^578b8

為說法主。
commentary::  ^578b10

於三藏教法善知通塞得自在故。
orig::  ^578b12

為僧坊主。
commentary::  ^578b14

寺院主首。
orig::  ^578b16

教化主。
commentary::  ^578b18

即知修供養者。
orig::  ^578b20

坐禪主。
commentary::  ^578b22

善解止觀明了八定。
orig::  ^578b24

行來主。
commentary::  ^578b26

領徒遊方之長各隨所主得自在故此明佛滅後像末法中善和諍人也。
orig::  ^578b28

應生慈心。
commentary::  ^578b32

如上五主各當其位善知軌則進退有規與安樂事。
orig::  ^578b34

善和鬪訟。
commentary::  ^578b38

既為總主為眾所崇眾有諍訟和勸化令順教。
orig::  ^578b40

善守三寶物。
commentary::  ^578b42

佛法僧物各有所歸不得互用。
orig::  ^578b44

莫無度用。
commentary::  ^578b46

各有法度合用處用。
orig::  ^578b48

如自己有。
commentary::  ^578c2

不得同己物要用便用又愛惜三寶物如愛己物。
orig::  ^578c4

而反亂眾。
commentary::  ^578c6

不能和眾已非所崇而更亂眾何名眾主。
orig::  ^578c8

鬪諍。
commentary::  ^578c10

瑜伽諦說六種鬪諍根本能起一切鬪諍一展轉相違作不如意事二覆藏諸惡不肯發露三於等類中剩受利養報為己有四於衣等更相欺誑五三業多犯違越學處六於法於義顛倒執著復有四法能斷根本一慈心所發身語意業能斷初二二同受利養能斷三四三同趣尸羅能斷第五四同趣正見能斷第六。
orig::  ^578c12

恣心用三寶物者。
commentary::  ^578c26

牒定五主不依法則處所意用便用。
orig::  ^578c28

犯輕垢罪。 ^578c30

若佛子先在僧坊中住。
commentary::  ^578c32

無定主者但以先住為主。
orig::  ^578c34

後見客菩薩比丘來。
commentary::  ^578c36

總標客來。
orig::  ^578c38

入僧坊。
commentary::  ^578c40

出家菩薩住處。
orig::  ^578c42

舍宅城邑若國王宅舍中。
commentary::  ^578c44

在家菩薩住處。
orig::  ^578c46

乃至夏坐安居處。
commentary::  ^578c48

隨所安居處應非少。
orig::  ^579a2

及大會中。
commentary::  ^579a4

說法會處或設齋會處然此五處雖通僧俗但僧為主承迎處故經言僧坊中。
orig::  ^579a6

先住僧應迎來送去。
commentary::  ^579a10

於上五處先到住者見後來者即迎去者即送表無住處慳。
orig::  ^579a12

飲食供養。
commentary::  ^579a16

飢即供食渴即供飲進財進行名供有所攝資名養。
orig::  ^579a18

房舍。
commentary::  ^579a22

僧若住時。
orig::  ^579a24

臥具。
commentary::  ^579a26

睡息。
orig::  ^579a28

繩牀木牀。
commentary::  ^579a30

坐禪時供。
orig::  ^579a32

事事給與。
commentary::  ^579a34

要者皆供理須合儀。
orig::  ^579a36

若無物應自賣身及以男女。
commentary::  ^579a38

此表至誠設極故爾未必全無。
orig::  ^579a40

供給所須盡給與之。
commentary::  ^579a42

要者不違。
orig::  ^579a44

若有檀越來請眾僧客僧有利養分僧坊主應次第差客僧受請。
commentary::  ^579a46

請人不分主客但來請眾僧客既在眾數便應有利養一分故應次第差令受請也。
orig::  ^579b2

而先住僧獨受請而不差客僧。
commentary::  ^579b6

請人無請眾僧不言唯請先住今者獨受故當其罪。
orig::  ^579b8

僧坊主得無量罪。
commentary::  ^579b12

獨受即貪不差是嗔必有癡俱三毒既具無量罪業從此而生。
orig::  ^579b14

畜生無異。
commentary::  ^579b18

但貪財食責同畜生但念水草。
orig::  ^579b20

非沙門。
commentary::  ^579b22

不息惡心。
orig::  ^579b24

非釋種姓。
commentary::  ^579b26

違背佛言。
orig::  ^579b28

若故作者犯輕垢罪。 ^579b30

若佛子一切不得受別請利養入己。
commentary::  ^579b32

施主意別得利入眾非所遮也。
orig::  ^579b34

而此利養屬十方僧。
commentary::  ^579b36

施主無意請眾眾通十方凡聖一例。
orig::  ^579b38

而別受請即取十方僧物入己八福田中。
commentary::  ^579b40

此非唯受別請之罪更兼制取八福田物。
orig::  ^579b42

諸佛聖人一一師僧父母病人物。
commentary::  ^579b44

兼此五類物總不得入己受用。
orig::  ^579b46

自己用者犯輕垢罪。
commentary::  ^579b48

應觀損益有過無過應用不用之理也。
orig::  ^579c2

若佛子有出家菩薩在家菩薩及一切檀越。
commentary::  ^579c4

是俗中崇善修福人。
orig::  ^579c6

請僧福田求願之時。
commentary::  ^579c8

今此三類示請僧求福人。
orig::  ^579c10

應入僧坊問知事人。
commentary::  ^579c12

堂維那知次第。
orig::  ^579c14

今欲次第請者。
commentary::  ^579c16

誡能請者。
orig::  ^579c18

即得十方賢聖僧。
commentary::  ^579c20

次第雖請凡僧亦得賢聖之福以心無隔越同賢聖故十方僧內攝聖眾故其心平等稱佛心故。
orig::  ^579c22

而世人別請。
commentary::  ^579c26

世間人以凡夫心簡別而請。
orig::  ^579c28

五百羅漢。
commentary::  ^579c30

小乘聖僧。
orig::  ^579c32

菩薩僧。
commentary::  ^579c34

大乘聖僧如是得福雖廣。
orig::  ^579c36

不如僧次一凡夫僧。
commentary::  ^579c38

不如以平等心依僧次請一凡夫僧所得福利勝過五百聖僧福故若心無揀得福應等。
orig::  ^579c40

若別請僧者。
commentary::  ^579c44

牒定別請之人。
orig::  ^579c46

是外道法。
commentary::  ^579c48

外道儀範有別請法。
orig::  ^580a2

七佛無別請法。
commentary::  ^580a4

毗婆尸佛故皆無此法故。
orig::  ^580a6

不順孝道。
commentary::  ^580a8

違逆佛心。
orig::  ^580a10

若故別請僧者犯輕垢罪。
commentary::  ^580a12

若王臣勢或不隨人情但為尊德成大利益或僧次已滿即可非犯。
orig::  ^580a14

若佛子以惡心故。
commentary::  ^580a18

用三毒為惡心惡心為因能起下十三惡法。
orig::  ^580a20

為利養故。
commentary::  ^580a22

所藉緣也。
orig::  ^580a24

販賣男女色自手作食自磨自舂占相男女解夢吉凶是男是女呪術工巧調鷹方法和合百種毒藥千種毒藥虵毒生金銀毒。
commentary::  ^580a26

金銀有毒或毒作金銀色。
orig::  ^580a32

蠱毒。
commentary::  ^580a34

是所制之惡法。
orig::  ^580a36

都無慈心無孝順心。
commentary::  ^580a38

上諸惡法損物違理。
orig::  ^580a40

若故作者犯輕垢罪。 ^580a42

若佛子以惡心故。
commentary::  ^580a44

貪嗔癡心。
orig::  ^580a46

自身謗三寶。
commentary::  ^580a48

依三寶蔭以求財利。
orig::  ^580b2

詐現親附。
commentary::  ^580b4

外現歸依內心謀惡。
orig::  ^580b6

口便說空。
commentary::  ^580b8

口順三寶常說空理。
orig::  ^580b10

行在有中。
commentary::  ^580b12

言行自乖口雖說善意圖行惡。
orig::  ^580b14

為白衣通致男女。
commentary::  ^580b16

此人身雖出家心無思惡或為財利媒構情禮持男意語女說女意向男。
orig::  ^580b18

交會婬色。
commentary::  ^580b22

交配也由媒兩頭會合事成。
orig::  ^580b24

作諸縛著。
commentary::  ^580b26

由斯生死無始至今不能解脫。
orig::  ^580b28

於六齋日。
commentary::  ^580b30

五戒每月有六齋日八十四十五二十三二十九三十理合修善今乃作惡。
orig::  ^580b32

年三長齋月。
commentary::  ^580b36

正五九也。
orig::  ^580b38

作殺生劫盜。
commentary::  ^580b40

六齋三月本是白衣修善今行惡行也。
orig::  ^580b42

破齋犯戒者。
commentary::  ^580b44

一切諸惡皆不離此破齋犯戒。
orig::  ^580b46

犯輕垢罪。
commentary::  ^580b48

結所犯罪。
orig::  ^580c2

如是十戒應當學敬心奉持制戒品中廣解。
commentary::  ^580c4

結勸指廣。註梵網經卷中
 ^580c6
