
other:: 續燈正統卷三十九
collector:: 南海普陀嗣祖沙門西蜀　性統　編集
曹洞宗
other:: 
## 大鑑下第三十七世
大鑑下第三十七世
other:: 
### 雲門澄禪師法嗣
雲門澄禪師法嗣
other:: 
#### 湖州府苕溪指南明徹禪師
湖州府苕溪指南明徹禪師 ^628b9

金華應氏子。年廿二。
投古卓剃染。卓示萬法歸一話。
令參久之。恨無所入。
兩斷其指。徧參明宿。
愈覺茫然。還依真寂及無擇。
雖有省。終覺礙膺。
次從龍池。以追逼過度。
狂發幾死。後參雲門。
呈所見。門為痛下針錐。
始得脫略。一日。門曰。
僧問法眼。如何是佛。
眼對即汝便是。僧便拜。
倘問汝。汝作麼生。
師曰。但向道。清風度廊下。
門曰。未在更道。師曰。
到者裡。道箇甚麼即得。
門默之。異日囑以偈曰。
心是本來心。法亦無他法。
心法祇如是。源源不可絕。
當萬曆壬子也。 ^628b15

同明因。侍立雲門次。
門曰。老僧四大不和。
汝能療之否。師曰。
蒼天蒼天。門顧因。
因曰。譫語作麼。門曰。
不如者不識字的。 ^628b33

後住靜苕溪。偶至土橋示疾。
僧問。大師得力宗門。
今日臨行一句。如何分付。
師震威一喝。僧視之。
則師已逝矣。
other:: 
#### 紹興府明因麥浪明懷禪師
紹興府明因麥浪明懷禪師 ^628b37

山陰王氏子。五歲驅烏天王寺。
十七秉具雲棲。遊講肆有聲。
聞宗門事有疑。遂參雲門。
門問。見猶離見。見不能及。
如何是見不及處。
師下語無當。乃再拜求示旨要。
門曰。者裡無甚旨要。
汝。時中但看箇見不及處。
自有所詣。師參究之久。
愈覺茫然。一日看雲門推出旁僧曰。
大眾證明話。以對雲棲舉海底泥牛銜月走之問。
忽然有省。走見門。
門即席拈盤菓曰。
我用處不換機。你喚他作甚麼。
師撲菓落地。門曰。
汝適道。佛祖舌頭。
瞞你不得。一盤胡桃。
汝便破他瞞也。師曰。
却是和尚破明懷瞞。
門曰。你檢點話頭看。
師曰。胡桃只是胡桃。
門休去。門赴徑山。
乃令師首眾顯聖。
丙辰。省門於東塔。
會定林同席。師問。
大德尊號。曰定林。
師曰。葉落歸根時如何。
定擬對。師曰。何不道。
本來無枝節。到底赤條條。
定乃問。大德尊號。
師曰。麥浪。曰無風時。
甚處安身立命。師劈面一掌。
定曰。未在。師曰。三尺浪高魚化龍。
癡人猶戽夜塘水。
門曰。麥浪。行劍刃上事。
若無後語。都成布袋裡老鴉。
時埭山虗席。延師主之。
拈提宗旨。大有長處。
門始付以偈曰。如是之法。
宗說兼備。汝今得之。
其善保芘。後住明因。 ^628b43

示眾。洛陽牛犢飲禾頭。
荊益田疇減半收。
舜若多神柺腹死。
江河淮濟淚長流。
是汝諸人。還委悉麼。
便下座。 ^628c36

示眾。昨日雨今日風。
非空非色。天台來徑山去。
是聖是凡。孟八郎漢。
檢點得七穿八穴。
猶是隔靴抓癢。黃口雛禪。
縱饒能打瓦鑽龜。
都來接竹點天。何如嬾道人。
饑來喫飯。困來打眠。 ^628c40

後示寂。塔於明因之前山□□□□□□□□。
other:: 
#### 杭州府寶壽石雨明方禪師
杭州府寶壽石雨明方禪師 ^628c46

別號斷拂。嘉興武塘陳氏子。
以明萬曆癸巳正月甲申墮地慧業生知。
靈根夙種。年二十二。
偶遊雙塔寺觸昔緣。
遂辭親棄室。投武林法相剃染。
一日與老宿。課佛號次。
忽擲魚曰。不惟西方。
東土亦可生矣。獨於南泉三不是語。
礙膺如塊。時雲門說法嘉禾東塔。
師往參。呈所得。門無他示。
但以俚言熱罵之。
而向所礙膺忽消落。
嗣閱楞嚴。至我真文殊無是文殊若有是者則二文殊處。
不覺身心世界。打成一片。
然冷地拶著。未免吞吐不下。
復走見門。門示以本色鉗錘。
不少假借。次參博山憨山二老。
俱有得。己未。納戒雲門。
壬戌。辭門住山。饑寒毗佛洞。
風雨西方菴者。久之。
心#CB01926;智泯。
如大死人。却恨死了活不得。
復下西峰。再參雲門。
一日門上堂曰。放下著。
師乃豁然。通身慶快。
呈偈曰。平空一擲絕躊躇。
轉眼風波徹太虗。
會得竿頭舒卷意。
放生原是釣來魚。
門閱畢。佯為叱之。
經行次。聞僧舉大慧語禮侍者淨剝荔枝話。
忽軒渠一笑。首座搊住曰。
道道。師曰。恰值某甲持不語戒。
座奇之。時有僧問話。
而身甚抖戰。門曰。
問話且置。把者抖戰的去了著。
師突出曰。和尚何得以貌取人。
門擬答。師却作抖戰勢。
門曰。賊。師曰。賊賊。
自是機鋒人莫敢犯。
一日入室。門問。如何是一口道不盡底句。
師曰。晨昏禮拜和尚。
也是尋常事。門曰。
趙州道無。意作麼生。
師曰。和尚喜著棋。
某甲麤知。門曰。他道有。
又作麼生。師矢口頌曰。
家家有幅遮羞布。
放下便能當雨露。
獨怪當年老趙州。
擲却頭巾頂却褲。
門遂以大法囑累之。
當天啟癸亥臘八也。
於是。走楚謁黃檗。
養靜#CB15143;兒山下。
丁卯。奔計雲門。南入香栢峰。
決志活埋。崇禎辛未。
始起象田。壬申。開法天華。
甲戌。領顯聖院事。
丙子。主餘杭寶壽。
兼理龍門。戊寅。住西禪。
己卯。主法雪峰。壬午。
復結制天華。甲申。
主東塔。順治丙戌。
住佛日　上堂。未離兜率。
已降皇宮。及其降也。
一場#CB01334;懡。
未出母胎。度人已畢。
及其出也。一場 #CB01334;懡。
致使後來一隊釘樁搖櫓漢。
盡道。不動步而周徧十方。
不開口而言滿天下。
蒼天蒼天。總不如東村西舍。
胡張三黑李四。朝隨流水去。
暮踏白雲歸。醉忘春草綠侵扉。 ^629a2

上堂。閙市裡識得天子。
念念不違於北闕。
百草頭薦得祖意。
時時奉重於尊堂。
不許義斷功忘。尤當竭忠盡孝。
雖然。更須知我者裡。
別有生涯。且道。是甚麼生涯。
良久曰。富沙灘上撈魚蝦。 ^629b24

東塔上堂。指塔曰。
多寶佛塔。為汝轉根本法輪了也。
是汝諸人。還委悉麼。
良久曰。若將耳聽終難會。
眼處聞來方始知。
乃顧謂侍者曰。山僧今日眉毛在麼。 ^629b30

上堂。夜半金烏。突出難辨。
日中玉兔。覿面猶迷。
齊彭殤一死生。儒宗之妙唱。
即生滅非生滅。釋氏之玄提。
露柱懷胎。特牛生子。
且道。是妙唱。是玄提。
咄。無將送客風。翻為留客雨。 ^629b36

上堂。四十九年。三百餘會。
決定不是第一義。
摩竭掩室。毗耶默然。
決定不是第一義。
九載面壁。千七百則。
決定不是第一義。
畢竟如何是第一義。
良久曰。心不負人。
面無慙色。 ^629b44

上堂。智人一言。快馬一鞭。
便恁會去。猶涉聯纖。
驀拈拄杖曰。看看。
松篁橋水逆流也。
你輩。要點鐵成金。
轉凡為聖。喝。消得龍王多少風。 ^629c2

上堂。在日用中錯過。
喫飯穿衣。向筵席上去覓。
酸梨甜棗。貪觀天上月。
失却手中橈。深為可憫。
大眾。且喚甚麼作手中橈。
癡人面前。不得說夢。 ^629c8

上堂。寶壽山高突兀。
中有人不相識。中有境取不得。
欲擬心身命失。奇花幽木不知年。
古塔新開舊石田。
此日為君重說破。
寶龍橋下水連天。
喝一喝。下座。 ^629c14

法相上堂。古定光今法相。
驀地相看難度量。
短十尺長一丈。橫看成嶺側成峰。
幾希惱殺丹青匠。
無底#CB00647;盂一箇。
斷鼻草鞋一緉。海角天涯走一回。
兩耳依然在肩上。 ^629c20

象田上堂。者片田地。
人人都有。只是不會料理。
致使荒却。所以勞他上古。
象為之耕。鳥為之耘。
梵卿禪師。為之灌。
蔭念首座。為之扶耒。
靈禪者。為之繼耕。
今日眾中。若有能向前承賃。
善於料理者。驀拈拄杖曰。
山僧有全紙契書。
兩手分付。有麼有麼。
良久。眾無語。乃度拄杖與侍者曰。
且收著。 ^629c26

上堂。舉趙州因婆子遣使請轉藏。
州下禪牀繞一帀。
向使者道。轉藏已竟。
使歸語婆。婆曰。我比來要轉全藏。
為甚麼只轉得半藏。
師曰。且如那半藏。
還曾有人轉得麼。
山僧。今日為諸人轉去也。
良久曰。如是如是。
又良久曰。不是不是。 ^629c36

上堂。木童撫掌。石女嚬呻。
三家村裡廖鬍子。
十字街頭等箇人。
且道。等箇甚麼人。
雪消溪水活。又見一年春。
梅花枝上月三更。 ^629c46

小參。識得破意不過。
不知把住要津。即是私通一路。
隨爾顛倒。以緇為素。
帶累三世諸佛。也要在草裡坐。
驀竪拂子曰。者是草。
還有出得三世諸佛者麼。
良久。擲下拂子曰。
令人長憶李將軍。
萬里天邊飛一鶚。 ^630a2

開示。諸方有貴見識不貴操履者。
有責操履不貴見識者。
殊不知。古人論見識。
即是操履邊的見識。
論操履。即是見識邊的操履。
言行相符。初無先後。
黃龍南。坐事入獄者六十日。
後謂弟子曰。我當時在獄中。
得法華遊戲三昧。
弟子請問其說。南曰。
凡獄吏之治有罪者。
痛加槌楚。欺詐情盡。
雖有嚴刑酷法無所施。
於是。就死無恨。今學者。
有狂妄心欺詐心。
不以知見智慧之力治之。
又何由而得安其心哉。
故山僧屢屢教你。
不要求安樂。一切苦來。
病來痛來。不如意事來。
都是你親切的善知識。
不可錯過。若是恣汝身心。
頭頭順適者。却是你的生冤家。
不可不先覰破也。
然則與麼說話。現前大眾。
無不盡知。但到對境臨場。
未免暗自走作。所以道。
說時似有貪瞋藥。
對境全無戒定。方嗟嗟者逆順二境。
尚不能安閒自由。
又說甚麼見地。又說甚麼操履。
你輩有志參學。切須仔細。 ^630a10

僧問。玄沙道。諦當甚諦當。
敢保老兄未徹在。
意旨如何。師曰。腦後見腮。
莫與往來。 ^630a40

問。那吒柝骨還父。
柝肉還母。未審。將何說法。
師曰。冬不寒臘後看。 ^630a44

問。凡有言句。盡屬染污。
如何得不染污。師曰。
巡人犯夜。 ^630a46

問。不是心不是佛不是物。
畢竟是箇甚麼。師曰。
老鼠吞大象。 ^630a48

問。馬祖道。藏頭白。
海頭黑。是何意旨。
師曰。猩猩自古惜猩猩。 ^630b2

問。一悟永悟。因甚却有大法未明。
師曰。無米熟熬油。 ^630b4

問。併却咽喉脣吻。
請師答話。師曰。此問不答。
曰為甚不答。師曰。
恐犯咽喉脣吻。 ^630b6

問。此土無佛。向那裡描畵。
師曰。賊身已露。 ^630b10

問。渠不是我。我不是渠。
渠我兩不立。何處得逢渠。
師曰。堯眉八彩。舜目重瞳。 ^630b12

問。佛祖談不及處。
請和尚下一轉語。
師曰。沒有者閒工夫。
曰和尚舌頭長也。
師曰。你那裡見得。
曰學人把臂共高歌。
師曰。且緩緩。 ^630b14

石車乘。同師坐次。
黃元公問。雨石相磕時如何。
師曰。只可自怡悅。
不堪持贈君。 ^630b20

問。父母未生前。還許學人會也。
無。師曰。問即不得。
曰恁麼則不弄鶯啼舌。
解吟無字#CB15156;。
師曰。易拾爐中雪。
難分海底燈。曰肯諾不全蒙師指。
不犯師顏。請借賓。
師曰。好炊無米飯。
供養莫將來。曰祇如將來又作師生。
師曰。恐喪我兒孫。
曰恁麼則借他香燭。
稱他壽去也。師曰。
新茘枝。新茘枝。 ^630b22

順治乙酉。送散木老人木主。
人徑山祖堂。丁亥。
八閩。部使者。遣官致幣。
請興雪峰芝山。師堅辭不赴。
一日忽語眾曰。世界勿寧。
不如歸去。好每結冬。
必以元正小盡解。
戊子初三。即撾鼓上堂曰。
人人藤斗笠。箇箇水雲包。
出門踏著草。途路轉迢遙。
到者裡。不倒斷得一回。
直饒說箇回途得妙。
就路還家。便是千里萬里。
者也只因你不能向異類中行。
且道。異類又如何行。
乃屈指曰。一雞。二犬。
三猪。四羊。五牛。六馬。
為甚麼七不道。參。
至晚示眾諄諄。次早。
辭眾出山。首座問。
和尚幾時回。師曰。
初八九。初六至寶壽。
囑院事。初七上龍門。
晚示微恙。付託殷勤。
次早。命浴罷。端坐不語。
門人問。還有分付也無。
師曰。恰有箇分付。
遂坐脫。當八日申時也。
闍維。塔於龍門金龜巖下。
壽五十六。臘三十五。
師行道一十八載。
住持名剎凡十餘。
穎悟逸格。靈變天生。
故。機用殺活。不可測識。
其愛才作人。出於性成。
雖鉗錘嚴厲。人皆親如父母。
包荒馮河中行是尚。
故諸方皆稱。為熱惱中之清凉幢云。
other:: 
#### 杭州府愚菴三宜明盂禪師
杭州府愚菴三宜明盂禪師 ^630b34

錢塘丁氏子。生而有異。
八歲。與群兒戲。喜歌梵唄。
十四。斷暈喜習定。
有禪者叱其非。令看高峰主人公話。
忽一日觸龐公語。
成偈曰。鐵牛解吼。
木人善走。心境如何。
打箇筋斗。但於托 #CB00647;產難話有疑。
年二十三。投真寂印薙染。
喜博聞。印甞挫抑之。
一夕經行。憶婆子轉藏因緣。
觸香桌有省。舉似印。
印曰。汝悟道耶。師曰。
道即不悟。捉敗趙州。
印曰。甚處見趙州。
師乃敘所得。印曰。
如何是那半藏。師曰。
此是透法身事。印遽劈面一掌。
師退。次參雲門。入堂。
約不語戒正提撕。
忽門入堂。高聲曰。
放下著。師不覺掀眉一笑。
門問。懷州牛喫禾。
為甚麼益州馬腹脹。
師曰。問取露柱。門曰。
祇如樹倒藤枯。畢竟句歸何處。
師曰。長江翻白浪。
門曰。如何是一口道不盡的句。
師曰。小月落孤峰。
門曰。尚疑你在。師遂成偈曰石傘峰前玉一溪。
逢源那說動舟迷。
落花無限春山暮。
得路還家聽鳥啼。
門捓揄之。師拂袖出。
一日入室。門曰。狗子佛性無。
意作麼生。師應聲頌曰。
佛性無佛性無。秤錘落井却能浮。
曾經捉敗趙州後。
拍手終朝唱鷓鴣。
門可之。遂囑累焉。
嗣是事徧參。抵黃麻謁無念有。
有見詬罵不已。師問。
南泉斬猫。意旨如何。
有憑陵曰。我殺不得汝邪。
師曰。殺即任殺。斬猫意旨。
畢竟如何。有曰。待趙州來。
與汝道。師拂袖便出。
聞雲門訃。歸哭影堂。
眾請小參。舉石霜徧界不曾藏因緣。
畢曰。大眾不曾藏。
東風搖拽柳絲長。
紅肥綠瘦。紛紛蛺蝶度危牆。
燕子雙雙繞畵梁。
作彈琵琶勢曰。謾剔銀缸。
夜深獨自理宮商。
復喝一喝下座。乙亥。
住龍門。次住化山。
崇禎癸未。繼席顯聖。
戊子。結制宗會。己丑。
說戒真寂。次結菴湖濵養母。
庚寅。主梵受。丙申。
主朱明。 ^630c22

上堂。無縫塔葢覆官家。
喫油糍難瞞土地。
三世諸佛。有智而沉下僚。
白牯狸奴。無德而居上位。
直賤非賤。直貴非貴。
總不若露柱燈籠。
善于和會。卓拄杖曰。
此是無諍三昧。 ^631a28

上堂。點得無油燈。
豁開頂門竅。走入閙市叢中。
左右逢源得妙。如何寒山子。
忘却來時道。阮籍猖狂。
孫登長嘯。 ^631a36

上堂。百草頭。識取祖師。
草枯了也。閙市裡。
識取天子。市散了也。
諸人向甚處相見。
良久。以手招曰。猩猩我與你相見了也。 ^631a40

上堂。日上海門東。
雲裡越山。無數前村。
紅樹欲與杏花相妒。
橫橋野水。杖藜徐步。
祇恁劉郎前度。一切智智清淨。
無二無二分。無別無斷故。 ^631a44

上堂。大眾。世尊拈花後。
還有人舉著箇事麼。
良久曰。要識來年米價。
問取東村王大。 ^631b2

上堂。好休休去不休休。
白首登科戀黑裘。
黃菊謾誇霜後色。
白雲紅樹滿荒坵。
舍利弗沒來由。劍去徒勞更刻舟。
果然世累金輪子。
豈肯要功萬戶侯。 ^631b6

小參。新豐一句。當陽道破。
不涉脣吻。已成露布。
細雨濛濛。黃花滿路。
打失衲僧鼻孔。忘却邯鄲故步。
古鏡臺前。幾多錯誤。
顧大眾曰。露。 ^631b10

小參。雨後遠山風致美。
窓前紅樹看花蕋。
樓頭清夜洞簫聲。
月下相將步煙水。
委不委。切忌錯過棚頭傀儡。 ^631b16

小參。牛頭未見四祖已前。
百鳥銜花。見後野鬼飛沙。
堪笑長汀布袋子。
却從閙市作生涯。
大眾。歸堂喫茶。 ^631b20

僧問。洞山道。吾常於此切。
意旨如何。師曰。我二十年亦曾疑著。
今日被你一問。直得口啞。 ^631b24

問。如何是透法身的句。
師曰。青荷葉上耍孩兒。 ^631b28

問。萬法歸一。一歸何處。
師曰。我清早割菜。
晚上擡水。那裡有閒氣力。
與你們纏。僧無語。
師曰。菩提薩婆訶。 ^631b30

僧參。師曰。還委悉麼。
曰香煙與和尚道甚麼。
師曰。朝打三千。暮打八百。
東家杓柄長。西家杓柄短。
還有話會也無。僧擬議。
師便打。 ^631b34

問僧。你在者裡做甚麼。
曰參主人公。師打。
噴啑一下。僧罔措。
師曰。誰在那裡說我了。
僧作禮。師曰。老僧入地獄有分。 ^631b38

師應機說法。不循途轍。
故領略者鮮。其歸隱愚菴時。
甞有示眾曰。遠山如黛。
野水碧波清漾。衺橋隱隱聽雞鳴。
村舍草籬門巷。鷺鷥刷羽蘆汀。
征鴈數聲嘹喨。風中簫管短長聲。
夜來月自凋。桐上政黃牛。
橘皮湯止渴。嬾殘師芋香無恙。
髮長籍草坐南薰。
白眼視公侯卿相。
愚菴老僧。船子和尚。
堪笑箇不唧#CB00070;漢。
擯出院又罰饡飯。
良久曰。十洲春盡花凋殘。
珊瑚枝頭紅日上。 ^631b44

師。恥禪者空腹高心不明一經。
故時及講演。應機接物。
有古雲門風。即動上諧謔。
一皆密義。康熙乙巳十月十一辭世。
壽六十七。臘四十五。
塔全身於顯聖前山之陰。
other:: 
#### 紹興府東山爾密明澓禪師
紹興府東山爾密明澓禪師 ^631c10

別號散伊。會稽王氏子。
生而雄偉。力能仆牯。
賦性爽直。見義敢為。
年二十二。謁貞白珊於大慈。
決志力參。殆忘寢食。
偶德清舟中聞鑼聲。
有省。述偈曰。鑼震空身世。
觀音獨露身。泥牛銜月走。
木馬報新春。年二十七。
潛往開元薙髮。復依珊於光明寺。
珊沒。訪一金融。融知為法器。
使參雲門。以聞鑼之得呈之。
門曰。此宿根所致耳。
尚須知有向上一著。
師唯唯。一日門上堂曰。
放下著。師忽全身脫落。
呈偈曰。夜半霜寒月忽低。
行人到此盡遲疑翻身踏斷來時路。
點點星輝斗柄垂。
門可之。越二年。以偈囑累曰。
鑼鳴與鼓響。觀音塞耳門。
真得圓通意。騎月上崑崙。
當天啟癸亥佛成道日也。
師以授受重。晦迹東山香雪塢。
有大溈之風。無何。
門示寂。師以育王殿事抵金陵。
適博山來。說法天界。
師謁之。與論法門細大及物不遷旨。
徵辨。竟日無少讓。
山曰。江南佛法。洵有人矣。
崇禎戊辰。東山國慶寺。
延師為重興。不數年規制大備。
丙子冬。開法梅墅彌陀。
次年。領顯聖院事。
庚辰。仍歸東山。有以徑山雪竇請師。
皆力辭。唯以顯聖不可一日無主。
於是復理焉。 ^631c18

上堂。少林九載面壁。
言滿天下。釋迦四十九年說法。
初無一字。多不在添。
少不在減。今日東山。
與他踢翻窠臼。不刻華文。
不書梵篆。直是箇無文印子。
尋常逢逆則譏訶怒罵。
遇順則四海春風。
兄弟們。猶道者漢。
面皮少黃黑在。然則畢竟添多即是。
減少即是。有人緇素得出。
許伊具一隻眼。緇素不出。
亦許伊具一隻眼。
為甚麼。且要賞罰分明。 ^632a6

上堂。舉瑯琊問舉上座。
近離甚處因緣畢。
師曰。眾兄弟。向二尊宿舌頭上。
打得箇鞦韆過來。
方得知道出常情。
非特不被是非絆却。
且能即是非。而作佛事。
其或未然。君向西秦。
我之東魯。 ^632a20

少參。興化擯維那。
要顯吾道一貫。大顛打首座。
始信教外別傳。我顯聖者裡。
有時。綿包特石。拶得萬象成狂。
天上有星皆拱北有時。
鐵裹胡葱。逼得千林盡櫱。
人間無水不朝東。
驀竪拂子曰。尚有者箇。
不與諸人道破。何故。
擲下拂子曰。海神知貴不知價。
留與人間光照夜。 ^632a26

小參。立功勳存照用。
大似緣木求魚。收視聽黜聰明。
何異牯牛取乳。又道。
道。非見聞覺知。不離聲色言語。
據如上說。且道。畢竟如何行履。
始得恰好。良久曰。
路逢死蛇莫打殺。
無底籃子盛將歸。 ^632a38

除夕小參。三十六旬。
渾具吉#CB04846;悔吝。
七十二候。無非加減乘除。
須知雲裡千峰自秀。
劫前萬象常新。寒松帶露。
亭亭獨立巖頭。修竹欺霜。
凜凜全超物外。諸人向者裡。
倒斷得一回。年年是好年。
日日是好日。其或未然。
來朝更有新條在。
惱亂春風卒未休　舉僧問風穴。
塵鹿成群。如何射得塵中塵。
穴云。釣船載到瀟湘岸。
氣咽無聊問白鷗。
頌曰。帝遠天高罵至尊。
偶逢國士降絲綸。
詔宣率土歸皇化。
羽族銜蘆過鴈門。 ^632a44

舉僧問投子。三身中。
那一身說法。子彈指一下。
頌曰。鳥啼花落昧當人。
說法何曾假數身。
折箸拈來旋北海。
魚龍方識水為親。 ^632b12

舉青林虔。因僧問學人竟往時如何。
師著語曰。切忌流連忘返。
林云。死蛇當大路。
勸子。莫當頭拍嬭諕小兒。
僧云。當頭時。如何拚命喫河魨。
林云。喪子命根。今日堂中。
幾人喪身失命。僧云。
不當頭時。如何燒却了也。
林云。亦無迴避處。
滿眼滿耳沒蹤迹。
僧云。正恁麼時。如何弗得黏皮帶骨。
林云。失却了也。船不漏針。
僧云。畢竟向甚麼處去。
果然果然。林云。草深無覓處。
打則打了。你還見麼。
僧云。和尚也須隄防。
引得孩兒會打爺。
林撫掌云。一等是箇毒氣。
慷慨殺身易。從容就義難。
復曰。山僧與麼批判。
諸人且作麼生會。
良久曰。借問漁舟何處去。
夜深依舊宿蘆花。 ^632b18

師行道一十五載。
視人無高下。接物善權變。
其住院領眾。威而不猛。
寬而有節。秘重大法。
不輕以隋珠彈#CB15179;。
鞭龍撻象。摧鋒破堅。
槩出諸從容指顧間。
言到行到。宗通說通。
誠不虗博山之預識也。
崇禎壬午夏。示微疾絕食旬餘。
而示誨談笑。不異平昔。
六月十六寅刻。說偈而化。
壽五十二。臘二十五。
塔全身於顯聖之南山。
other:: 
#### 紹興府香雪菴具足明有禪師
紹興府香雪菴具足明有禪師 ^632b38

會稽楊氏子。弱齡事親至孝。
父病。甞割股救之。
年廿二出家。參念佛是誰。
聞雲門家法。迥別諸方。
遂往參焉。聞僧舉北斗面南看話。
疑情頓發。一日殿上經行次。
舉首見前山。豁然大悟。
述偈呈門曰。虗空粉碎無偏正。
大地平沉孰是親。
從今了却相思債。
石虎泥牛笑轉新。
門印以偈曰。孝為至道之先。
孰能於此兩兼。時中護念如是。
諸佛慧命可全。當天啟乙丑也。
後出住上虞香雪。 ^632c4

斷拂老人問。古人道。
堪與佛祖為師。未審。
佛祖又學箇甚麼。
師曰。佛祖。聻。拂曰。
與佛祖為師。聻。師曰。
黃山谷後園種菜。
拂曰。不問佛。不問祖。
不管你佛。不管你祖。
速道速道。師曰。東村桃樹。
西隴梅花。 ^632c18

僧問。久滯不通時如何。
師曰。數珠在手。曰音聲未息時如何。
師曰。葶藶子。曰六窓未淨時如何。
師曰。相見了也。 ^632c26

示寂日。象田問。古人云。
病有不病者。如何是不病者。
師默然田。曰恁麼莫便是那。
師曰。三十棒領。出自打。
田曰。臨末稍頭一句作麼生。
師喝一喝。田曰。此後如何。
師曰。南山雲北山雨。 ^632c30

時未有繼嗣。乃以如意法衣法卷。
寄斷拂老人。為求法器偈曰。
香栢枝分秀。隨緣折一枝。
花開香雪遠。何必異苗為。
示寂。塔於顯聖之南山。
other:: 
#### 湖州府弁山瑞白明雪禪師
湖州府弁山瑞白明雪禪師 ^632c38

別號入就。桐城楊氏子。
生於萬曆甲申子月廿六。
方毀齓。遽脫左髦。
事母卓有孝聞。年二十。
從九華聚龍剃落。
紫栢可。授以毗舍浮佛偈令持。
戊申。納戒雲棲。庚戌。
參雲門。門問。向來作甚麼。
師對以持毗舍偈。
門曰。四大是假。妄心是空。
阿誰拖你者死尸來。
師鈍置。疑甚至痛哭抵死。
一日聞門舉南泉斬猫話。
當下知有。遂將蒲團拋出。
門曰。一語下徐州。
會隨眾侍門橋上。
門曰。溪水潺潺。汝等各道一句看。
師曰。敲空有響。擊木無聲。
門笑之。越六日。聞鐘聲頓爾大徹。
自是有機辨。#CB15471;出眾中。
丙辰。縛茅皖公山。
己未。徧參基隆博山諸老。
機語契甚。庚申歸省雲門。
明年。屏居天柱峰。
癸亥。門擢師為座二座。
嗣住靜鐵壁居。有僧請益高峰主人公話。
師示以頌曰。打破碧瑠璃。
卸却珍御服。枕子開口笑。
雙髻罵天目。丙寅秋。
復還雲門呈偈。有欲識老胡親的旨。
金烏夜半麗中天句。
門以為語無滲漏。
善解回互。遂付以偈曰。
誕生原是妄安名。
空裡栽花忒現成。
滿口道來無可道。
威音那畔少知音。
無何。門逝。眾推師繼席。
當崇禎己巳冬也。
庚午。剪榛湖州弁山。
復古龍華寺。至若越之戒珠延慶。
湖之白#CB15179;。
台之護國。則以其請應之。
丙子。遯隱贛州崆峒。
庚辰。建安王。迎主洪都百丈。
住世七坐道場。 ^632c44

上堂。開疆展土。彌勒樓現於當處。
伐木誅茅。普光殿建在目前。
一任朝野高人。出出入入。
乾坤道者。往往來來。
性海悟於剎那。行門成於頃爾。
正恁麼時。煙霞散彩。
日月舒光則且置。
祇如成家樂業一句。
作麼生道。四海水雲明正化。
萬#CB15131;黎庶樂無為。 ^633a38

上堂。覿面無向背。
當處絕遮攔。無向背處。
嚴密不通風。絕遮攔時。
行藏難著眼。直得三際凝然。
十方不隔。者裡要用便用。
棒喝交馳彰祖令。
要歇便歇寂然無縫顯單傳。
大眾。正偏兼帶則且置。
不涉離微一句。作麼生舉。
卓拄杖曰。鐵馬騎牛騰碧漢。
烏龜跨鶴上崑崙。 ^633a48

上堂。飄零黃葉。振古佛之家風。
游衍行雲。顯當人之面目。
快覩戒珠#CB15543;耀。
爐嶽崔巍。一道神光。
貫徹今古。雖然。更須知有轉身一路。
且作麼生是轉身一路。
化功歸己琴堂冷。
退位朝君古殿寒。 ^633b10

上堂。一葉扁舟浪裡顛。
絲綸拋去看浮錢。
鈎頭若得錦鱗現。
不負漁翁冐曉煙。
以拂子作垂綸勢曰。
莫有負命的鯨鯤麼。
出來吞啗看。一僧纔出。
師曰。單鰕隻鯉。何足為意。
便歸方丈。 ^633b16

小參。一向恁麼。一華一彌勒。
一葉一釋迦。一向不恁麼。
三世諸佛。無開口處。
歷代祖師。無厝足地。
更須知恁麼中不恁麼。
不恁麼中却恁麼。
不恁麼中却恁麼。
把住不礙放行。恁麼中不恁麼。
解制何妨結制。所以道。
太陽門下。日日三秋。
明月堂前。時時九夏。
者且置。祇如功位俱隱。
正偏不立。又作麼生。
無陰陽地草常秀。
花發寒巖不帶春。 ^633b24

示眾。今日天中佳節。
畵龍艾虎鬬額。奪得錦標歸來。
特與諸君漏泄。且作麼生是漏泄底事。
石榴紅似火。楊花白如雪。 ^633b36

示眾。赤水有玄珠。
精光生四澤。離婁不可求。
罔象偏能得。既得必須護。
不護還成失。欲識護珠人。
問取幻禪客。大眾護則且置。
作麼生是珠。喝一喝。 ^633b42

僧問。善財初見文殊。
已得根本智。末上又見文殊。
是何意旨。師曰。騎虎頭收虎尾。 ^633b48

問。若人識得心。大地無寸土。
現前山河大地。是有是無。
師曰。鏡裡莫攀花。 ^633c2

問。最初威音王佛。
參見何人。師曰。鬍張三黑李四。 ^633c6

問。桂輪孤朗。為甚麼清光不照。
師曰。忘功體更賒。 ^633c8

問。如何是不思議境界。
師曰。螺螄吞大象。
問。如何是本來面目。
師曰。紅日上粉牆。
曰不會。師曰。光明燦爛。 ^633c10

問。發真歸元者。十方虗空。
悉皆銷殞。如何是鎖殞底事。
師曰。玉人夢破一聲雞。 ^633c14

師指桃華。問眾曰。
靈雲見桃華悟道。
諸人見桃花。為甚麼不悟道。
眾答不契。一僧進曰。
和尚見桃花。未審如何。
師曰。山僧不解眼花。
曰怎奈即今何。師乃作咳#CB04394;勢曰。
山僧有病。出去。 ^633c16

師參學時。無被臥。
不解帶者十三年。
質樸不文。端方可重。
鍛鍊學者。不假辭色。
察有志可操者。鉗錘尤加嚴峻。
諸方。於法門有所左者。
則力闢之。或諫之。
師則曰。摧邪輔正。
令法久住。吾豈畏刀斧哉。
師性倔強。行止自斷。
甞曰。我為法王。於法自在。
晚居百丈。風規愈肅。
人咸謂大智再來。
辛巳穀日。示微疾。
領眾益篤。譚論倍常。
三月望日。令淨髮。
十九。侵晨索浴畢。
謂侍僧曰。扶老僧入龕。
且搦管書偈曰。來亦無一物。
去亦無一物。要知端的意。
百丈花梢月。擲筆以手招眾。
眾前。師已逝矣。壽五十八。
臘三十八。塔全身於弁山龍華寺之右側。
other:: 
#### 紹興府鴈田柳湞居士
紹興府鴈田柳湞居士 ^633c24

山陰人。參雲門。首以日用不得力請示。
門曰。但舉箇是甚麼看。
看來看去。忽地放心。
始有箇安樂。士為密密提究者有年。
一日問。趙州狗子。
畢竟是有佛性無佛性。
門抗聲曰。道甚麼。
士擬舉。門趨步便歸方丈。
士隨入方丈曰。不是柳湞。
幾成錯過。門曰。放你三十棒。
他日又問。世尊陞座意旨。
為復在白椎處下座處。
門隨與一掌。士曰。
分明勾賊破家。門曰。
還要第二掌那。士舉張天覺頌本因緣請判。
門曰。判且置。如何是頌本。
士擬議。門一喝曰。
喚作頌本則瞎。一日呈偈曰。
是甚麼有些些。對著家君莫問爺。
金不博金隨處使。
從來常御白牛車。
門曰。且道。甚處是趙州勘破婆子處。
士曰。壁外葢茅屋。
門曰。不是更道。士曰。
雷聲甚大。雨點全無。
門曰。不信道。
other:: 
#### 南昌府葉曇茂居士
南昌府葉曇茂居士 ^633c46

參雲門有省。值普茶次。
出曰。曇茂昨日偏眾解制了也。
門合掌曰。恭喜。士曰。
和尚莫塗污人好。
門曰。如何是解制的事。
士曰。仲冬嚴寒。請和尚萬福。
門曰。似則似。是則未是。
士曰。大眾散去。遂歸位。
門頷之。後以母老。
歸里養親有年。覺浪盛說法上藍。
時士過訪次。盛問。
雲門得力句。還記得麼。
士曰。當時恨不唧#CB00070;。
盛曰。如今又作麼生。
士曰。却放過和尚一著。
盛曰。咦。續燈正統卷三十九
 ^634a24
