
other:: 宗鑑法林卷五
editor:: 集雲堂　編
應化聖賢
other:: 
## 南嶽慧思大師
南嶽慧思大師 ^303b33

因誌公令人傳語曰。
何不下山教化眾生。
目視雲漢作麼。師曰。
三世諸佛被我一口吞盡。
何處更有眾生可教化。 ^303b35

五祖戒代誌公又傳語云。
更說道理看。　報慈遂徵云。
且道是山上語山下語。
　雪竇顯云。有什麼屎臭氣。
　翠巖芝云。思大祇見錐頭利不見鑿頭方。
　天聖泰云。思大祇知開口。
寶公平地喫交。　雲居舜云。
思大誌公未傳語前猶較些子。
　瑯琊覺云。#CB15281;人端的處。
　芭蕉徹云。更進一步。
又云。雖是入泥入水。
幾人搆得。　保寧勇別思大云。
傳語法師合取狗口。
　雲居莊云。兩個漢總與一坑埋却。
不為分外。雖然。也不得草草。
良久云。雲自帝鄉去。
水歸江漢流。　獅林則云。
一人拕泥帶水。一人斂手縮脚。
徐六擔板遭人檢點。
召眾云。寶公思大即今在山僧拄杖頭上。
眉毛廝結共展神通。
還見麼。拈起一枝無孔笛。
臨風丁倒兩頭吹。
　楚石琦代誌公復云。
勘破了也。　龍翔訢云。
思大被誌公一拶。
直得倒退三千里。
　平陽忞云。誌公傳語不是好心。
思大雖是本色人。
未免落他圈圚。者裡還有為思大作主者麼。
良久云。儂家不管興亡事。
一任和雲占洞庭。
　棲霞成云。思大高踞南嶽峰頂。
自謂羲皇上人。却被誌公輕輕一拶。
便見手忙脚亂。　黃蘗琦云。
蚌鷸相持。俱落漁人之手。
　天目律云。將謂思大有甚長處。 ^303b41

一口吞盡三世佛。
牙如劍樹眼如鈴。
斷絃不必鸞膠續。
祇要知音側耳聽。
〔虗堂愚〕 ^303c36

佛與眾生一口吞。
纖毫不立道方存。
杖頭日月纔挑起。
鼓動三千海嶽昏。
〔尼閒林英〕 ^303c40

目視烟霄臥白雲。
不知山下有乾坤。
從何更有眾生度。
三世如來一口吞。
〔本覺一〕 ^303c44

時清休唱太平歌。
大冶紅爐著一毛。
試向其中撮#CB01926;燼。
互天紅焰已周遭。
〔蒙庵嶽〕
other:: 
## 萬年杜順
萬年杜順 ^303c48

大士頌。懷州牛喫禾〔慈明云。
河沙世界〕。益州馬腹脹〔螘銜盌送〕。
天下覓醫人〔驢頭馬角〕。
炙豬左膞上〔畫虎成狸〕。 ^304a4

象田現云。祇者一頌。
如萬仞銀山。無你措脚處。
又如一團栗棘。無你下#CB01040;處。
山僧不惜眉毛。一一為諸人下個註脚。
懷州牛喫禾。上大人。
益州馬腹脹。丘乙己。
天下覓醫人。化三千。
炙豬左膊上。七十士。
有者道和尚恁麼也是將土泥裡洗却。
向他道爾小生八九子佳作仁可知禮也。 ^304a8

一雨一陰風未和。
春從不快裡消磨。
桃花暗已隨流水。
空使劉郎惆悵多。
〔心聞賁〕 ^304a20

蠻婆哈酢#CB01040;三尺。
村老聞酸面百摺。
引得乞兒聳膊寒。
儼然一幅吳生筆。
〔#CB15376;溪森〕 ^304a24

花枝草蔓眼中開。
小白長紅越女顋。
可憐日暮蘤香落。
嫁與春風不用媒。
〔南菴依〕
other:: 
## 明州憨布袋
明州憨布袋 ^304a28

以杖荷布囊并蓆。
內盛#CB00647;盂木履魚飯菜肉瓦石土木。
於稠人處攃下曰。
看看。又一一拈示問人曰。
者個喚作甚麼。 ^304a32

瑯琊覺云。慈氏菩薩。
　昭覺勤云。熟處難忘。 ^304a38

彌勒既非。布袋不是。
是非兩忘。金生麗水。
至寶滿袋。貴買賤賣。
若解商量。不勞三拜。
詮了義。註大乘。月裡螢光日下燈。
布袋枕頭眠一覺。
倚天山色碧層層。 ^304a40

都盧一個布袋。裡面討甚奇怪。
困來且得枕頭。#CB06078;去亦無妨礙。
有時閙市打開。多是自家買賣。
〔白雲端〕 ^304a48

天不能蓋。地不能載。
包括乾坤。全歸布袋。
十字街頭大打開。
般般拈起隨人愛。
〔靈源清〕 ^304b4

嬾向糚臺巧畵眉。
玉釵敲斷竟如癡。
衷腸話盡人難曉。
除是清風明月知。
〔師瞿濟〕 ^304b8

布袋在通衢立。有問在者裡作甚麼。
師曰等個人。僧曰來也。
師於懷中取一橘子度與僧。
僧擬接。師縮手曰汝不是者個人。
有時見僧前行。乃撫背一下。
僧回首。師曰把一錢子來。 ^304b12

歸宗柔別云。歸去來。
　寶壽方云。者僧也許伊是個行家。
祇是猶欠些子。待道等個人。
便好云。與麼則請和尚先行。
他若更度橘子。便好撫掌呵呵大笑。
拂袖而去。　棲霞成云。
布袋逢人便賣弄。
若不得個橘子。幾被者僧賺却。
汝不是者個人。賊過後張弓。 ^304b20

拈起而行。放下便歇。
瞌睡阿師。弄巧成拙。
佛意祖意寧知。裙子褊衫百結。
有時獨立兮。誰是知音。
歸去來兮。一天明月。
〔佛慧泉〕 ^304b30

咄者憨布袋。眉麤兼眼大。
終日在街頭。市行無買賣。
阿呵呵。歸去來。典錢却債。
〔保寧勇〕 ^304b36

拊背覓錢成漏逗。
回頭轉腦昧真機。
可憐閙市無人識。
空手肩擔布袋歸。
〔佛照光〕 ^304b40

轉得頭來已是遲。
恰如曾未轉頭時。
一錢覓得無及處。
猶自區區誑阿誰。
〔北磵簡〕 ^304b44

逢人乞一文。袋裡敵國富。
不是下生遲。嫌佛不肯作。
〔環溪一〕 ^304b48

布袋將示寂。於岳林寺東廊下端坐磐石。
說偈曰。彌勒真彌勒〔天童覺云。
拶破面門〕。分身千百億〔築著鼻孔〕。
時時示時人〔高著眼〕。
時人皆不識〔當面諱卻〕。
安然而化。 ^304c4

天童覺云。憨布袋攔街截巷。
直是無廻避處。還辨得麼。
腦後見顋莫與往來。
　徑山及云。彌勒三百六十骨節。
八萬四千毛竅。一時撒向諸人懷裡了也。
還識得也無。卓拄杖云。
天上無彌勒。地下無彌勒。
　寶壽新云。盡大地是樓閣。
徧法界是彌勒。為什麼有識有不識。
雖然。且待來日。　金粟元云。
者漢不打自招。山僧比者路見不平。
要與他華擘一上。
彌勒真彌勒。少賣弄。
分身千百億。者野狐精。
時時示時人。費力作麼。
時人皆不識。切莫壓良為賤。
或有路見不平底。
我要問他。布袋和尚#CB03129;。
擬議不來。驀頭便棒。 ^304c10

接著一個半箇。覓得三文兩文。
誰知破布袋裡。許多彌勒世尊。
〔瞎堂遠〕 ^304c30

長汀汀上風顛子。
曳杖回頭等阿誰。
向道那人原不在。
汝須知有轉身時。
〔天目禮〕
other:: 
##  #CB00849;陀尊者
#CB00849;陀尊者 ^304c34

因生法師論眾微聚曰。
色眾微無自性。曰空者。
曰祇明得因上色空。
未明得果上色空。
生問如何是果上色空。
者曰一微空故眾微空。
眾微空故一微空。
一微空中無眾微。
眾微空中無一微。 ^304c38

鹽官云。因中色空。
果上色空。總是夢中說夢。
　汾陽昭云。休葛藤。 ^304c46

靈光滿目蔟山河。
幻境之中物像多。
體妙已知緣不礙。
執情還被境消磨。
〔雙泉瓊〕 ^305a2

色空空色色空空。
礙却潼關路不通。
劫火洞然毫末盡。
青山依舊白雲中。
〔天衣懷〕 ^305a6

堂堂色裡無空相。
皎皎空中絕色形。
直下色空無一二。
色號原來不我名。
〔靈隱本〕
other:: 
## 波羅提尊者
波羅提尊者 ^305a10

示異見王曰。在胎為身。
處世為人。在眼曰見。
在耳曰聞。在鼻辨香。
在舌談論。在手執捉。
在足運奔。徧現俱該法界。
收攝在一微塵。識者知是佛性。
不識喚作精魂。 ^305a14

徑山杲云。畢竟那個是佛性。
那個是精魂。　天寧琦云。
書頭教孃勤作息。
書尾教孃莫瞌睡。
還識孃面#CB01040;麼。
玉容寂寞淚#CB15046;干。
一樹棃花春帶雨。
　瀛山誾云。當時喚作佛性。
尊者面皮已厚三尺。
更說八處作用。教壞人家男女不少。
雖然如是。比他一等弄精魂。
手脚猶較些子。　洞山瑩拈拂子拂一拂云。
者個是佛性。將什麼喚作精魂。
又拂云。者個是精魂。
將什麼喚作佛性。
連拂兩拂云。癡人面前休得說夢。
擿下拂子。　大覺昇云。
大小尊者祇識得精魂。
佛性未夢見在。或有問如何是佛性。
向道趙錢孫李周吳鄭王。
　龍華體云。精魂佛性相去多少。
點石化為金玉易。
勸人除却是非難。 ^305a22

草深路塞。將北作南。
冒名頂替。不識羞慙。
那堪更事語喃喃。
賺他無限癡男女。
錯認鞍橋作下頷。
〔香幢海〕 ^305a46

古有異見王。執迷生異見。
波羅提尊者為君通一綫。
佛性等虗空。八門常出現。
榮華有盛衰。大道無更變。
變不變。清凉須是犀牛扇。
〔南堂靜〕 ^305b2

在胎為身。隨緣托質示天真。
分明見得當時事。
晝夜舒光轉法輪。
〔劉興朝居士八〕 ^305b8

處世名人。我今知是釋迦身。
堪悲擾擾昏昏者。
箇箇埋藏無價珍。 ^305b12

在眼曰見。昨夜三更光掣電。
照破塵根一物無。
始知身坐空王殿。 ^305b16

在耳曰聞。如何昏聵滿乾坤。
那知鼓響鐘鳴夜。
一一齊開眾妙門。 ^305b20

在鼻辨香。栴檀林裏親聞得。
徹地薰天只自知。
相逢覿面難相識。 ^305b24

在舌談論。方便須開大施門。
若是知音兩相見。
何勞一默與多言。 ^305b28

在手執捉。放開揑聚總由伊。
笑他龐老當年道。
運水般柴未是奇。 ^305b32

在足運犇。草鞵蹋曜無消息。
吾今了了報君知。
自是不歸歸便得。
other:: 
## 梵志
梵志 ^305b36

詩曰。梵志身死去。
魂魄見閻老。讀盡百王書。
不免被捶拷。 ^305b40

風穴沼云。一稱南無佛。
皆已成佛道。　千巖長云。
祇是現成話。風穴用恰好。
　芥菴大云。梵志俗氣不除。
風穴未免擔板。且道蔣山有何長處。
不敬功德天。誰嫌黑暗女。
other:: 
## 天台豐干禪師
天台豐干禪師 ^305b44

謂寒山拾得曰。你共我去遊五臺。
便是我同流。若不去。
不是我同流。山曰你去遊作麼。
師曰禮文殊。山曰你不是我同流。 ^305c4

翠巖芝云。大似辯才見蕭翼。
　寶壽方云。明施縱奪。
還他寒山暗下鉤錐。
須是豐干。若在衲僧門下。
并須喫棒。　靈溪昱云。
五更侵早起。更有夜行人。
other:: 
## 天台寒山子
天台寒山子 ^305c10

因趙州到。遊山次見牛跡。
山問上座還識牛麼。
州曰不識。山指牛跡曰此是五百羅漢遊山。
曰既是羅漢因什麼却喚作牛去。
山曰蒼天蒼天。州呵呵大笑。
山曰作什麼。曰蒼天蒼天。
山曰者小廝兒却有大人作略。 ^305c16

靈巖儲云。寒山也是虗空裡剜窟竉。
趙州眼光爍破四天下。
盡力祇道得個不識。
祇如二人一等道蒼天蒼天。
還有優劣也無。一僧云蒼天蒼天。
巖云識得你也。僧擬議。
巖却云蒼天蒼天。 ^305c26

寒山預知溈山來國清受戒。
遂與拾得往松門接。
溈山纔到。二人從路兩邊透出。
作大蟲#CB01219;三聲。
溈山屹然無對。寒山曰。
自從靈山一別迄至於今。
還相記得麼。溈山無對。
拾得拈起拄杖曰。
老兄喚者個作什麼。
溈山又無對。寒山曰。
休休不用問。他自從別從已曾三生作國王來。
總忘却也。 ^305c34

永寧鼎云。者兩個掣風掣顛漢。
使盡神通用盡伎倆。
要且出溈山圈圚不得。
復頌。 ^305c46

一擡一捺笑清風。
野鶴無心參碧空。
可歎憨憨渾不顧。
相依相盻白雲中。 ^306a2

寒山詩曰。若解捉老鼠。
不在五白貓。若能悟理性。
那由錦繡袍。珍珠入蓆袋。
佛性止蓬茅。一羣取相漢。
用意總無交。 ^306a6

僧鑒青云。好座天台山被者漢塗污了也。 ^306a12

寒山因眾僧炙茄次。
山將茄串向一僧背上打一下。
僧回首。山呈起串曰是什麼。
僧曰者風顛漢。山却向旁僧曰。
你道者個師僧費却我多少鹽醬。 ^306a14

寶峰文云。寒山打者僧。
實為費鹽醬多。莫別有道理。
　黃龍清云。寒山祇知為者僧費多少鹽醬。
不知自己拋撒更多。
那裡是拋撒處。良久云。
十方世界成狼藉。
一日收來五味全。
　獅林則云。大樹大皮裹。
小樹小皮纏。者僧既受寒山點檢。
寒山也合受人點檢。
　城山洽代奪茄串打云。
茄子也不識。 ^306a20

寒山曰。井底生紅塵。
高峰起白浪。石女生石兒。
龜毛寸寸長。若要學菩提。
但看此模#CB15828;。 ^306a32

洞山聰良久云。還知落處也無。
若也不知落處。看看。
須菩提入僧堂裡去也。
珍重。 ^306a36

寒山偈曰。吾心似秋月。
碧潭光皎潔。無物堪比倫。
教我如何說。 ^306a40

保福權云。吾心似燈籠。
點火內外紅。有物堪比倫。
來朝日出東。　靈溪昱云。
大小寒山出門不認貨。
好與三十拄杖。
other:: 
## 拾得
拾得 ^306a44

埽地次。寺主問汝名拾得。
因豐干拾得汝歸。
汝畢竟名什麼。得乃放下笤帚叉手而立。
主再問。得拈帚埽地竟去。
寒山搥胸曰蒼天蒼天。
得曰作什麼。山曰。
不見道東家人死。
西家助哀。二人作舞笑哭而去。 ^306b2

靈巖儲云。寺主祇問一個姓名。
拾得將無量劫來氏族名字一齊陳出。
寺主直是妙智圓明分疎不下。
寒山雖將眾藝字母重為注疏。
幾多人作哭笑會。
不識自己姓名者不妨疑著。 ^306b12

大地塳塵日不清。
不知何法得安寧。
祇饒鐵鑄生笤帚。
掃到驢年轉更深。
〔梅谷悅〕
other:: 
## 天台智者大師
天台智者大師 ^306b20

在南嶽誦法華經。
至藥王品是真精進是名真法供養如來。
於是悟法華旋陀羅尼三昧。
親見靈山一會儼然未散。 ^306b24

徑山杲云。而今未獲旋陀羅尼者。
還見靈山一會否。
若見。以何為證。若不見。
是真精進是名真法供養如來。
　靈巖儲云。清波萬里。
湛寂凝然。寶月淩虗。
光吞羣象。正恁麼時。
喚什麼作旋陀羅尼三昧。
驀地迅雷一擊。猛風四起。
雲散星飛。水枯月落。
靈山一會又向甚處去也。
諸人要識智者麼。
夾路桃花風雨後。
馬蹄何處避殘紅。 ^306b30

世尊三昧安詳起。
師悟藥王精進時。
靈鷲山中人未散。
不因南嶽有誰知。
〔楊無為〕 ^306b44

溪山盡處夕陽斜。
溪上冬風雪滿沙。
便是江南舊行路。
和烟隔水見梅花。
〔蘿月瑩〕 ^306b48

舍盡家財與己財。
祇將真法供如來。
當初一路今何在。
觸目靈山翠作堆。
〔天目禮〕 ^306c4

好將真法供如來。
花在幽巖險處開。
一夜狂風吹欲盡。
落英無數點莓苔。
〔虗堂愚〕
other:: 
## 法華志言大士
法華志言大士 ^306c8

因丞相呂許公問佛法大意。
師曰本來無一物。
一味却成真。 ^306c12

資福玉云。既無一物。
將那一味成真。者#CB15828;佛法大意瞞許公即得。
若有問資福佛法大意。
即云本來物物皆成現。
莫將一味認為真。
　三昧真云。認一味。
墮志言窌裏。不認一味。
墮資福窌裏。認即是。
不認即是。 ^306c16

志言因集仙王質問如何是祖師西來意。
師曰。青山影裏潑藍起。
寶塔高吟撼曉風。
質曰請法華燒香。
師曰。未從齋戒覓。
不向佛邊求。 ^306c24

江天銓云。賓主二俱負墮。
待質云請燒香。何不答云汝還要覓第二瓣那。
待志言云未從齋戒覓不向佛邊求。
何不答云。向來疑著者老漢。
如今有問西來意。
山僧劈脊與它三十。
有請燒香者。今日却放過。
何故。傷龜恕鼈總由在我。
　厂阿#CB15667;云。
王質當時若掩耳出去。
志言肎它是。不肎它是。
復頌。 ^306c30

江南為客旅。夜夜問歸船。
夢裏一聲啞。扶橈過那邊。 ^306c42

山影本非眼裏見。
塔吟豈屬耳邊聞。
會得不須生別解。
一毫頭上薦全真。
〔四航海〕 ^306c44

志言因國子助教徐嶽問祖師西來意。
師曰街頭東畔底。
曰某甲未會。師曰三般人不會。 ^306c48

東蓮詠云。徐嶽當時待道街頭東畔底。
作禮便出。不惟做箇伶俐道者。
亦免志言第二杓惡水。
　普明御云。街頭東畔底。
還是西來意也無。
既是。因甚三般人不會。
徐嶽何不進云。老漢#CB03129;。
看志言又作甚麼伎倆。 ^307a4

志言因僧問。世有佛否。
師曰。寺裏文殊有。 ^307a12

資福玉云。蚯蚓穿過你眼睛。
蝦蟇跳進你髑髏。
避之不得。即之不能。
惟有寺裏文殊却沒有。
　三昧真云。眼睛穿瞎也。
髑髏穿破也。既不用避。
亦不用即。且道寺裏文殊還有也無。 ^307a14

志言因僧問。師凡耶聖耶。
師遂舉手曰。我不在此住。 ^307a22

魯菴遠云。不在此住。
志言較些子。無端舉手作麼。
我者裏清斯濯纓。
濁斯濯足。笑看孺子之風雅。 ^307a26

我不在此住。聖凡成賸語。
深林秋夜寒。木落聲疑雨。
〔厂阿#CB15667;〕
other:: 
# 西天祖師
西天祖師
other:: 
## 初祖迦葉尊者
初祖迦葉尊者 ^307a30

蹋泥次。有一沙彌問尊者。
何得自為。祖曰。我若不為。
誰為我為。 ^307a36

法眼益云。我當時若見。
拽來蹋泥。　五祖戒云。
迦葉與沙彌說得道理好。
　洞山价云。莫要喫茶麼。
　保寧勇云。雖然如是。
旁觀者哂。　西山音云。
大小尊者極善和泥合水。 ^307a40

迦葉因外道問。如何是我我。
祖曰覓我者是汝我。
曰者個是我我。師我何在。
祖曰你問我覓。 ^307a48

牧智成云。大小尊者祇解就地彈#CB15179;。
不能仰面射鵰。待問如何是我我。
和聲便打。云師我何在。
亦和聲便打。非但拔出他永劫邪根種子。
亦見我祖師門下用處不同。
other:: 
## 二祖阿難尊者
二祖阿難尊者 ^307b4

問迦葉曰。師兄。世尊傳金襴袈裟外。
別傳個甚麼。迦葉召阿難。
祖應諾。葉曰倒却門前剎竿著。 ^307b12

汾陽昭云。不問那知。
　五祖戒云。露。　翠巖芝云。
千年無影樹。今時沒底靴。
　泐潭清云。剎竿未倒。
穿却諸人髑髏。換却諸人眼睛。
剎竿倒後。向甚麼處見釋迦老子。
　雲居莊云。若向剎竿未倒時會得。
埋沒先宗。剎竿倒却後會得。
辜負自己。且道金縷外畢竟別傳何物。
三面狸奴脚蹋月。
兩頭白牯手拏烟。
　漢月藏云。世尊傳底。
且道在金襴袈裟外。
金襴袈裟內。咄。 ^307b18

金襴付外有何傳。
倒却門前舊剎竿。
不取一時為上瑞。
百千年後與人看。
〔草堂清〕 ^307b32

花葉聯芳信有期。
飲光抗召劃分披。
而今莫問當時事。
路上行人口是#CB15156;。
〔正覺逸〕 ^307b36

提起金襴。惹倒剎竿。
步步蹋著。綠水青山。
〔旻古佛〕 ^307b40

慶喜門前倒剎竿。
金襴傳外有何傳。
天然外道無師證。
爭奈威音佛已前。
〔張無盡〕 ^307b42

心心相照始相知。
金色頭陀別是非。
五里牌從郭外看。
當人不肯怨他誰。
〔道場如〕 ^307b46

瑠璃殿上付金襴。
棣萼聯芳得二難。
門外剎竿從放倒。
免教南北問風旛。
〔上方益〕 ^307c2

金襴傳外復何傳。
報道門前倒剎竿。
好笑蹋青人爛醉。
滿川桃李自無言。
〔石#CB15840;明〕 ^307c6

怛薩阿竭二千年。
密付親承盡浪傳。
直至如今成露布。
剎竿依舊倚門前。
〔大洪恩〕 ^307c10

等閒饒舌話金襴。
便與當頭倒剎竿。
從此天倫轉無義。
冷光猶自逼人寒。
〔瞎堂遠〕 ^307c14

弟應兄呼畫不成。
誰人肯向裡頭行。
自從家破人亡後。
直至如今事轉生。
〔月林觀〕 ^307c18

翡翠羽毛。麒麟頭角。
弟應兄呼。震動海嶽。
路遠夜長休把火。
倒却門前剎竿著。
〔高原泉〕 ^307c22

野店山橋逐馬蹄。
行行桃李自成蹊。
誰知古岸垂楊外。
別有春風舞翠微。
〔尊道啟〕
other:: 
## 三祖商那和修
三祖商那和修 ^307c26

問毱多尊者你年幾耶。
曰我年十七。祖曰你身十七性十七耶。
曰師髮已白為髮白耶心白耶。
祖曰我但髮白非心白爾。
曰我身十七非性十七也。 ^307c30

天童悟云。大小祖師話作兩橛。
　江天銓云。三祖既善分析。
毱多分析更善。若是我土祇好作座主奴子有分。 ^307c38

空林冷月。碧水凉雲。
清風巖下。一派秋聲。
〔厂阿#CB15667;〕
other:: 
## 四祖優波毱多
四祖優波毱多 ^307c44

因訪一老比丘尼。
纔入門乃觸碎鉢盂。
尼曰。佛在世日。六羣比丘甚是麤行數。
來我舍尚不如此。
尊者紹祖位人得與麼麤行。
祖默然。 ^307c46

汾陽昭代云。已知錯誤。
　法林音云。在祖師尚然。
況今時耶。遂大笑。
other:: 
## 五祖提多迦
五祖提多迦 ^308a4

因四祖問為身出家為心出家者。
曰夫出家者無我我心。
故即心不生滅。心不生滅即是常道。
故諸佛亦常。心無形相其體亦爾。
祖曰。汝當大悟自心明朗。
於佛法中度恒沙眾。 ^308a8

芭蕉徹云。譬如琴瑟箜篌雖有妙音。
若無妙指終不能發。
other:: 
## 七祖婆須密尊者
七祖婆須密尊者 ^308a16

因佛陀難提索以論義。
祖曰仁者論即不義。
義即不論。若擬論義。
終非義論。提知祖義勝。
心即欽服。 ^308a20

三昧真云。者樣便稱義勝。
東土人人可以做祖師。
不知佛陀心欽服也未。
　梅徹惺云。七祖雖不論義。
未免搖動脣吻。難提深領欽服。
也是向它人舌尖上討分曉。
other:: 
## 九祖伏#CB00501;密多
九祖伏#CB00501;密多 ^308a26

偈曰。父母非我親。
誰是最親者。諸佛非我道。
誰是最道者。 ^308a34

雲蓋本云。父母非我親。
無有不親者。諸佛非我道。
無有不道者。祖師得第一句。
雲蓋得第二句。有人添得一句。
許伊鼎足三分。　密菴傑云。
父母非我親。眼裏絕纖塵。
諸佛非我道。鐵眼銅睛覰不破。
汝言與心親。蚊子齩鐵釘。
汝行與道合。上下四維俱匌帀。
祇將此語報深恩。
朵朵紅蓮火裏發。
　伏龍長云。父母非我親。
我亦非親者。諸佛非我道。
道亦非我者。祖師也不得第一句。
雲蓋也不得第二句。
千巖碎身如微塵。
何止頭破作七分。
　慧雲廣云。父母非我親。
者是最親者。諸佛非我道。
者是最道者。祖師得上半句。
東菴得下半句。還有道得完全句底麼。
便喝。 ^308a38

見處孤危立處高。
急如石火利如刀。
到家問路家何在。
掀倒棋盤脫布袍。
〔瞎堂遠〕 ^308b12

半生足不履地。軒知蹋徧天涯。
得個冬瓜印子。至今目瞪口呿。
〔松源岳〕 ^308b16

父母非親親是誰。
雙眸烱烱帶雙眉。
含元殿上不相識。
正是岷峨相見時。
〔石溪月〕 ^308b20

父母非親誰最親。
長江滾滾浪如銀。
一帆高挂烟波外。
始信縱橫不是塵。
〔#CB15117;三圓〕
other:: 
## 十祖脇尊者
十祖脇尊者 ^308b24

問夜奢汝從何來。
曰我心非往。祖曰汝住何所。
曰我心非止。祖曰子不定耶。
曰諸佛亦然。祖曰汝非諸佛。
曰諸佛亦非。 ^308b28

翠巖芝云。祖師與童子一問一答。
總欠會在。 ^308b34

打鼓弄琵琶。相逢兩會家。
清風拂白月。地角接天涯。
碎玉凝朝露。殘陽送晚霜。
寒山逢拾得。拊掌笑嗄嗄。
〔南堂靜二〕 ^308b36

諸佛亦非窮子腹肥。
纔一頓飽忘百日饑。
二十拄杖十分槌。
免教辜負兩莖眉。 ^308b42

電捲星飛。珠回玉轉。
打破面皮。赤心片片。
〔瞎堂遠〕
other:: 
## 十一祖富那夜奢
十一祖富那夜奢 ^308b46

因馬鳴大士問我欲識佛何者即是。
祖曰。汝欲識佛。不識者是。
曰。佛既不識。焉知是乎。
祖曰。既不識佛。焉知不是。
曰此是鋸義。祖曰彼是木義。
祖復曰鋸義者何。
曰與師平出。却問木義者何。
祖曰汝被我解。士豁然省悟。 ^308b48

岸麟駿云。往復所言現大機用。
　四航海云。當時大士若問崇福我欲識佛。
即掩住伊口。令它向未開口處會取。
免得在鋸義木義中作活計。
other:: 
## 十二祖馬鳴大士
十二祖馬鳴大士 ^308c10

因一外道索祖論義。
集國王大臣人民。
祖問汝義以何為宗。
外曰凡有言說我皆能破。
祖乃指國王曰。當今國土康寧大王長壽。
請汝破。外道屈伏。 ^308c16

法林音云。破也。 ^308c24

六師不正起干戈。
自謂無能奈我何。
七十六宗令結舌。
不消一曲太平歌。
〔本覺一〕
other:: 
## 十四祖龍樹大士
十四祖龍樹大士 ^308c26

見提婆來。先令侍者將一盌水致面前。
婆見乃取一鍼投之。
祖大喜。 ^308c30

龍猛盂中水。提婆毳上鍼。
人人爭得失。個個話浮沉。
不覩雲中鴈。焉知沙塞深。
農人移片磉。磉下獲黃金。
〔瑯琊覺〕 ^308c34

漏傳長樂未央靜。
月瀉甘泉太液秋。
夜半樂聲回步輦。
喚回三十六宮愁。
〔心聞賁〕 ^308c40

師資意契芥投鍼。
邠鐵下水一般沉。
兩岸桃花無覓處。
泊舟原是渡江人。
〔南菴依〕
other:: 
## 十七祖僧伽難提
十七祖僧伽難提 ^308c44

因聞風吹殿鈴聲問伽耶曰。
鈴鳴耶風鳴耶。伽曰。
非風鈴鳴。我心鳴耳。
祖曰心復誰乎。曰俱寂靜故。
祖曰善哉繼吾道者非子而誰。 ^308c48

芭蕉□云。尊者大似憐兒不覺醜。
　護國嶽云。伽耶認魚目作明珠。
僧祖將燕石為美玉。
仔細檢點將來。好與一阬埋却。
何故。屈原若不逢漁父。
千古誰能論獨醒。
other:: 
## 二十三祖鶴勒那尊者
二十三祖鶴勒那尊者 ^309a6

因師子尊者問。我欲求道當何用心。
祖曰汝欲求道無所用心。
曰既無用心誰作佛事。
祖曰你若有用即非功德。
你若無作即是佛事。 ^309a14

江天銓云。如今一等閉目藏睛。
斷昏沉。止妄想。以無作為佛事者比比皆是。
是皆祖師之罪人也。
我者裏灌蔬作菜種田博飯。
每日只在者裏用心。
若要求道。一棒打折你驢腰。
other:: 
## 二十四祖師子尊者
二十四祖師子尊者 ^309a22

因月氏國王聞其有道乃越國往見之。
祖曰。大王來時好道。
去時亦如來時。 ^309a30

中峰本云。飯裏沙。
泥裏刺。彷彿不同。
依俙相似。大王來時好道。
去時亦如來時。尊者黃金鑄面皮。 ^309a34

至簡至易。最尊最貴。
往還千聖頂#CB00576;頭。
世出世間不思議。
彈指圓成八萬門。
一超直入如來地。
〔圓悟勤〕 ^309a38

師子因罽賓國王秉劍問師得蘊空否。
祖曰已得蘊空。曰離生死否。
祖曰已離生死。曰就師乞頭得否。
祖曰身非我有豈況於頭。
王便斬之。白乳涌高數丈。
王臂自落。 ^309a42

玄沙備云。大小尊者頭也不解作得主。
天童華云。隨氀#CB01716;漢。
　玄覺遂云。且道斬著斬不著。
童云。將蝦釣鼈。　汾陽昭云。
知師不吝。童云。將錯就錯。
　雪竇顯云。作家君王天然有在。
童云。提水放火。　翠巖芝云。
當時祖引頸王舉劍。
與麼時有人諫得住麼。
至今無人斷得此公案。
如今衲僧作麼生斷。
童云。莫要說夢。　芭蕉徹云。
賣寶撞著瞎波斯。
童云。誣人之罪。　瑯琊覺云。
罽賓好一口劍。爭奈劍上無眼。
尊者好個師子。且不解返躑。
童云。賊過後張弓。
童總云。者一隊漢被山僧劋絕了也。
還見師子尊者麼。
拈拄杖卓一下。　黃龍新云。
黃龍要問雪竇。既是作家君王。
因甚臂落。徑山杲云。
孟八郎漢又與麼去。
　天寧琦云。似則也似。
是則未是。　古南門云。
雪竇祇解歸德於君。
不善承休於祖。有人辨得國王尊者。
白頭如新。傾蓋如故。 ^309b2

楊子江頭楊柳春。
楊花愁殺渡頭人。
一聲羗笛離亭晚。
君向瀟湘我向秦。
〔龍門遠〕 ^309b32

得人一牛。還人一馬。
有往有來。可知禮也。
〔佛性泰〕 ^309b36

船子下揚州。浮萍逐水流。
一聲河滿子。千古動悲愁。
〔鼓山珪〕 ^309b38

吹毛劍舉乾坤黑。
臂墮山河掩日光。
趯起須彌頭倒卓。
方知兩兩不成雙。
〔湛堂深〕 ^309b42

尊者何曾得蘊空。
罽賓徒自斬春風。
桃花雨後亂零落。
染得一溪流水紅。
〔咦菴鑑〕 ^309b46

口念木瓜醫脚氣。
紙畫鍾馗驅鬼祟。
一生若解和羅槌。
日日喫酒日日醉。
〔#CB01900;菴樞〕 ^309c2

師子頭落。罽賓臂折。
各人眼底有西施。
誰家甕裏無明月。
〔朴翁銛〕 ^309c6

遇著山中人。便說山中話。
六月賣松風。人間恐無價。
〔孤峰深〕 ^309c10

劍下十分真。難藏獨露身。
江流石不轉。徒有蘊空名。
〔北磵簡〕 ^309c14

夢中要渡深溪水。
伎倆多般進不能。
驀地覺來伎倆盡。
牀頭山月已三更。
〔石菴玿〕 ^309c18

蘊空誰見法中王。
覿體何曾礙劍光。
古廟藤蘿穿戶牖。
斷#CB15156;風雨碎文章。
〔雪菴瑾〕 ^309c22

夜闌天際墮金盆。
膝上焦桐調轉新。
易水悲風輕按指。
鸞膠難續斷腸人。
〔虛堂愚〕 ^309c26

上大人。丘乙己。陌上相逢論詩禮。
三百篇中意若何。
仲尼一言備之矣。
江南三月鷓鴣聲。
有堪聽有不堪聽。
〔山茨際〕 ^309c30

拾得羊。打得狼。柴頭更遇孟八郎。
劍入太湖成龍去。
空遺星斗煥文章。
〔玉笈乾〕
other:: 
## 二十五祖婆舍斯多
二十五祖婆舍斯多 ^309c36

因與外道無我尊論義。
外道曰請師默論不假言說。
祖曰不假言說孰知勝負。
曰但取其義。祖曰汝以何為義。
曰無心為義。祖曰汝既無心安得義乎。
曰我說無心當名非義。
祖曰我說非心當義非名。
曰當義非名誰能辯義。
祖曰汝名非義此名何名。
曰為辯非義是名無名。
祖曰。名既非名義亦非義。
辯者是誰當辯何物。
如是五十九番。外道乃伏。 ^309c40

芭蕉清云。譬如象馬加諸楚毒。
至於徹骨方乃調伏。
　太陽玄云。蚌鷸相持死在漁人之手。
又云。何用繁言。　徑山杲云。
婆舍斯多何用忉怛。
當時若見他道請師默論。
不假言說便云義墮也。
即今莫有與妙喜默論者麼。
或有個出來道墮也。
我也知你向鬼窟裏作活計。
other:: 
## 二十七祖般若多羅
二十七祖般若多羅 ^310a8

因東印土國王請齋次。
王曰。諸人盡轉經。
師為甚麼不轉。祖曰。
貧道出息不涉眾緣。
入息不居陰界。常轉如是經。
百千萬億卷。 ^310a20

汾陽昭代云。却勞尊者心力。
　大溈智云。還見二十七祖看經麼。
行時脚跟不著地。
坐時心識似風飄。
　報恩秀云。者老漢無大人相。
把葫蘆馬杓翻騰一上。
當時好與掀倒。打斷葛藤。
　博山來云。險處錐。
穩處劄。國主探端。
灑不溼。釘不入。尊者機辨。
如是經還轉也未。
待你脚跟下線斷。
始知信受奉行。 ^310a26

秋高月色連雲白。
澹泊禪心滋味長。
歷歷分明今古意。
何須特地更商量。
〔大溈心〕 ^310a38

靈犀翫月璨含輝。
木馬遊春駿不羈。
眉底一雙寒碧眼。
看經那得透牛皮。
明白心。超曠劫。英雄力。
破重圍。妙圓樞口轉靈機。
寒山忘却來時路。
拾得相將#CB06078;手歸。
〔天童覺〕 ^310a42

入息未嘗居蘊界。
出息何曾涉萬緣。
一聲漁笛離南浦。
依舊蘆花深處眠。
〔#CB01900;菴需〕 ^310b2

不是塵泥難混跡。
尾巴露出要人看。
長松坡下遂成隊。
時把劫空田地翻。
〔木菴標〕 ^310b6

五原春色舊來遲。
二月埀楊未挂絲。
即今河畔冰開日。
正是長安花落時。
〔道宗基〕 ^310b10

般若行路次。有人問汝行何急。
祖曰汝行何漫。又問汝姓甚麼。
祖曰與汝同姓。或凡或聖。
人莫能測。 ^310b14

芭蕉徹云。匹上不足匹下有餘。
　天童悟云。大小祖師被路人換却眼睛。
　古林如云。可怪尊者大路不行。
却向草窠裏輥。 ^310b18

般若告菩提達磨。
如來以大法眼付大迦葉。
如是展轉乃至於我。
我今囑汝。聽吾偈曰。
心地生諸種。因事復生理。
果滿菩提圓。華開世界起。 ^310b24

蒼天更添怨苦。蹋爛西天東土。
盡未來際英靈。遭它一網打破。
〔默菴慧〕宗鑑法林卷五
 ^310b30
