
other:: 楞嚴經指掌疏卷第八
author:: 京都拈華寺賢宗後學達天通理敬述
other:: 嗣法門人〔興宗祖旺謄清懷仁祖毓較字〕
commentary:: 
二、滅妄明真成諸位四。
一正明諸位，二結顯脩法，三推重初心，四判決邪正。 ^241b35

初十
一三漸，二乾慧，三十信，四十住，五十行，
六十向，七四加，八十地，九等覺，十妙覺。 ^241b37

初二。
一、指前起後，二、正示漸次。 ^241b41

初二。
一、指前互具成妄，二、起後三漸得除。 ^241b43

初。
orig::  ^241b45

阿難！如是眾生一一類中，亦各各具十二顛倒。
○猶如揑目，亂華發生。 ^241c2

○顛倒妙圓，真淨明心，具足如斯虗妄亂想。
commentary::  ^241c4

初指前互具如是眾生句，總指十二類生。
一一類各各具者，即是互具。
如一卵類現起者，名動顛倒。
餘十一倒，非是不具，但是冥伏，若遇緣便起。
如卵類既爾，餘十一類皆然，合之應有一百四十四倒。
且又於一一倒中，具足八萬四千亂想，
實為虗之至，妄之極也。 ^241c8

○猶如下，舉喻顯妄。
目喻真心，揑喻一念妄動，亂華發生喻十二類生，各各互具。
蓋以真心本淨，始由一念妄動，展轉變起十二類生，又復各具顛倒亂想。
如目本無華，由無故妄揑，展轉而有亂華發生。
然明知目本無華，因揑而有，揑亦非真。
放手元空，揑尚不有，華云何立？
知此喻者，則顛倒虗妄之義，可思知矣。 ^241c18

○顛倒下。以法貼合。
不變名妙，指心體言。
隨緣曰圓，指心用言。
雖隨緣而不變，目曰真淨。
雖不變而隨緣，目曰真明。
合此體用，故曰妙圓真淨明心。
此合喻中目字。顛倒即是妄動。
以真本不動，動即違真，故稱顛倒。
此合喻中揑字。亂想即指八萬四千。
如卵生名飛沉亂想，胎生名橫豎亂想。
然倒既互具，亂想亦應互具。
言虗妄者，本由妄動，無實體故。
雖無實體，而迷位繁興，故曰具足。
此合喻中亂華發生。
蓋華雖無實，滅華須待放手。
喻想雖虗妄，除想應須離念。
故向下示以三漸次也。 ^241c30

二起後，三漸得除。
orig::  ^242a2

汝今修證佛三摩地。
於是本因元所亂想，立三漸次方得除滅。 ^242a4

○如淨器中除去毒蜜，以諸湯水并雜#CB01926;香洗滌其器，
後貯甘露。
commentary::  ^242a6

初法說佛三摩地，即指耳根圓通。
以分脩分證即成諸位，圓修圓證即成佛果。
此以因中說果，故置佛言。
元所亂想，即指類生所具，如云飛沉亂想等是也。
迷位本有曰元所，對後為果曰本因。
而曰立三漸次方得除滅者，不是三漸次中即能盡除，
蓋必三漸次後歷位修斷，方得種習俱盡耳。 ^242a10

○如淨下。舉喻中字。
下文稍不足。具足應云：如淨器中盛以毒蜜，
喻真心中一念妄動，具足亂想也。
除去毒蜜，喻除其助因，刳其正性，違其現業也。
湯水，喻諸位中定。
諸位中定，仍不離前之三摩。
#CB01926;香，喻諸位中慧。
諸位中慧，仍不離前之圓通。
洗滌其器者，喻諸位中盡斷種習。
後貯甘露者，喻佛果清淨心中，方堪承受最上一乘真法味也。
指前起後竟。 ^242a20

二、正示漸次二：
一、徵起標列。二、依次釋成。
初。
orig::  ^242a36

云何名為三種漸次？
○一者修習，除其助因。
二者真脩，刳其正性。
三者增進，違其現業。
commentary::  ^242a38

首句徵起可知。
○一者下，標列。此中第三增進，即是耳根圓通。
第二真修，即是圓通方便。
蓋即以認真持戒為真修也。
至於第一修習，又為真修方便。
良以戒不易持，須先除其助因。
是則除其助因，乃最初入手修學習演，如蒙童初讀三字經之類。
至下別釋，文甚顯然，說者無容以前濫後。 ^242a42

二、依次釋成三：
一、除其助因，二、刳其正性，三、違其現業。 ^242b6

初三：
一、承徵，二、正釋，三、結成。
初。
orig::  ^242b8

云何助因？
commentary::  ^242b10

此承前徵起也。
二、正釋二。
一教依食斷辛，二明食辛過患。 ^242b12

初。
orig::  ^242b14

阿難！如是世界十二類生，不能自全依四食住，
所謂段食、觸食、思食、識食，是故佛說一切眾生皆依食住。 ^242b16

○阿難！一切眾生食甘故生，食毒故死。
是故眾生求三摩提，當斷世間五種辛菜。
commentary::  ^242b20

初教依食住十二類生，如上所說。
不能自全者，不能自全形命。
依四食住者，要以四食方得住持形命故也。
此且總標。所謂下別列。
段食者，謂人間食必有分段。
灌頂云：經論多云摶食，其義則局，如漿飲等不可摶故。
觸食者，謂鬼神等觸氣而飽即為食故。
此二食通欲界。思食者，謂禪天中但以禪思為食。
又如懸沙止饑、望梅止渴，亦思食攝。
識食者，謂四空天惟以識定續命，有食義故。
又如地獄餓鬼歷劫續命，但依業識亦識食攝。
此上四食略取溫陵及灌頂中義，詳於唯識，避繁不錄。
必言四者，為該三界治外道故。
是故佛說等乃引昔所說以證成之。
為斷五辛必先言此者，有二義：一顯不為住持形命食且不可，
況夫食辛目應斷除。
二顯既有四食，何必一定食辛自取過患。 ^242b24

○阿難下。教斷五辛。
資益形命曰甘，非局甜味。
損傷形命曰毒，非局鴆酒。
言故生故死者，顯辛葷為性命所關，在一切眾生皆不可食。
況夫求正定人，又為法身慧命所係，是宜嚴禁。
故承此教，以當斷五種辛菜者。
楞伽云：葱、蒜、韭、薤、興渠。
應法師云：興渠，梵音訛也，正云興宜。
慈愍三藏云：根如蘿蔔，出土辛臭。
慈愍冬至，彼土未見其苗。
此方所無，故不翻也。
天台梵網疏云：興渠是蒠蒺。
雲棲發隱云：蒠蒺，胡荽也。
又楞伽云：葱、韭、蒜等，臭穢不淨，能障聖道，
亦障人天淨處，何況佛果。
所謂當斷者此耳。 ^242c6

二、明食辛過患。
orig::  ^242c26

是五種辛，熟食發淫，生噉增恚。
○如是世界食辛之人，縱能宣說十二部經，
十方天仙嫌其臭穢，咸皆遠離。
諸餓鬼等因彼食次，舐其唇吻，常與鬼住，
福德日消，長無利益。 ^242c28

○是食辛人修三摩地，菩薩、天仙、十方善神不來守護，
大力魔王得其方便，現作佛身來為說法，
非毀禁戒，讚淫、怒、癡。 ^242c34

○命終自為魔王眷屬，受魔福盡，墮無間獄。
commentary::  ^242c38

初發婬增恚。正脈云：熟食必壯相火，故發淫；
生噉必動肝氣，故增恚。
佛智所鑑，不爽絲毫，宜敬信而深戒之。 ^242c42

○如是下天遠鬼近十二部經，該盡佛所說法。
能宣說者，天仙皆應近聞。
今以食辛之故，不惟不來近聞，而且嫌其臭穢，咸皆遠離。
如今清淨齋戒者，尚避食辛之人，則天仙遠離可知。
餓鬼歆於不淨，故因彼食辛之次，冥中#CB02549;其唇吻，
相隨不捨，故常與鬼住。
天仙增福，咸皆遠離，故福德日銷。
餓鬼致禍，常與共住，故長無利益。
無利益，即災禍事也。 ^242c46

○是食下無護遭魔。
修三摩地，乃成佛肧胎，菩薩、天仙、善神皆應守護。
以食辛故，皆悉不來，亦嫌其臭穢故也。
守護則魔不能近，由不來故，乃令大力魔王得其方便。
大力魔，即天魔也。
知其修三摩地，有志求佛，故現佛身而眩惑之。
非毀禁戒者，貶持戒為小乘；讚婬、怒、癡者，褒三毒為大道。
無智自辨，鮮有不受其惑者。
吁，可不畏哉！ ^243a12

○命終下成魔墮獄。
現前受行魔教，命終自為魔屬。
所修三摩，咸資有漏，故得受享魔福。
福盡禍至，故感墮無間獄。
正脈云：緣以臭惡之味，引致阿鼻極苦。
有何難捨而不勇斷之哉？
然辛菜所以名助因者，即於此科中見中，
發淫為淫欲助因，增恚為殺生助因。
至於福銷禍長，必至損他益己。
縱能說經，亦屬妄談般若。
此等又為盜妄助因。
況夫魔來倒說，何惡不助？
自為魔眷，何罪不生？
名其為助因者宜矣。
正釋竟。 ^243a24

三，結成。
orig::  ^243a42

阿難！修菩提者永斷五辛，是則名為第一增進修行漸次。
commentary::  ^243a44

承上食辛既有如是過患，是故凡欲修菩提者，先當永斷五辛。
是則下言果能斷辛，則是從凡夫地第一增進，乃初學修行漸次除其助因竟。 ^243a48

二、刳其正性三
一、承徵，二、正釋，三、結成。
初。
orig::  ^243b6

云何正性？
commentary::  ^243b8

次徵第二，漸次義也。
二、正釋三。
一教令先斷淫殺。
二示以進修餘戒。
三詳明持戒利益。 ^243b10

初。
orig::  ^243b12

阿難！如是眾生入三摩地，要先嚴持清淨戒律。
○永斷淫心，不餐酒肉，以火淨食，無噉生氣。 ^243b14

○阿難！是修行人，若不斷婬及與殺生，
出三界者，無有是處。
commentary::  ^243b16

初總教持戒。如是眾生，指已斷五辛人也。
已斷五辛，當入三摩。
但定因戒發，非戒則三摩不成，故教以要先持戒。
而云嚴持者，絲毫不容有犯故。
又云清淨者，非唯執身，兼以執心故。 ^243b20

○永斷下，首舉淫、殺。
婬能障定，殺乃違慈。
四根本中，此二猶要，故首舉之。
永斷淫心者，現種俱盡，如枯木不萌，如寒#CB01926;不#CB08504;也。
斷殺中，乃以輕況重之語。
言酒肉尚不容 #CB04432;，
生氣尚不容噉，何況殺生？
自應永斷。以火淨食者，律明生鮮之物，火淨方食。
不經火觸，則為不淨。
不得便食，以有生氣故。
儒門方長不折，庭草不除，大同此意。
皆防微杜漸耳。 ^243b26

○阿難下。顯示應斷修行，原為出界。
不斷淫殺，則界不能出。
以有相生相殺事故。
言此正見其首應斷也。 ^243b40

二，示以進脩餘戒。
orig::  ^243b46

當觀淫欲猶如毒蛇、如見怨賊，先持聲聞四棄、
八棄執身不動，後行菩薩清淨律儀執心不起。
commentary::  ^243b48

諸戒之中，獨教觀欲者，以難斷故。
又以一切眾生，皆以淫欲正性命故。
如毒蛇，如怨賊，皆狠語耳。
毒 #CB17659;傷身害命，
怨賊劫財奪物，淫欲一事，喪法身，傷慧命，
損法財，滅功德，故以為喻。
然如來如是狠語，而諸眾生亦當以狠心斷之。
聲聞，小乘人也。四棄、八棄，小乘戒也。
比丘唯是四棄，謂殺、盜、淫、妄，犯之者不許共住，故名為棄。
比丘尼於四棄之外，更加觸八覆隨，名為八棄。
不先持大而先持小者，亦行遠自邇，登高自卑意也。
執身不動者，非不執心，力未充耳。
不言後篇者，本立而道自生，源奠而流自清，
故既閑乎小，宜進於大，故云後行。
菩薩清淨律儀，菩薩，大乘人也。
清淨律儀，大乘戒也。
設有絲毫動念，即不清淨，故曰執心不起。 ^243c4

三、詳明持戒利益。
orig::  ^243c30

禁戒成就，則於世間永無相生相殺之業。
偷劫不行，無相負累，亦於世間不還宿債。 ^243c32

○是清淨人修三摩地，父母肉身不須天眼，
自然觀見十方世界，覩佛聞法親奉聖旨，
得大神通遊十方界，宿命清淨得無艱險。
commentary::  ^243c34

初成超世因。禁戒雖通四棄，此唯偏指淫殺，
以婬殺難斷，較之盜妄，尤宜嚴禁也。
身心俱斷，故曰成就。
淫斷則不復相生，殺斷則不復相殺，故曰永無。
竊取曰偷，強取曰劫。
又偷劫亦兼妄語，如偷中設詞，令其不覺，
劫中恐嚇，令其強忍是也。
負累乃偷劫所致，還債因負累來償，今既無偷劫，
自無負累，既無負累，故亦不還宿債，如前云長揖世間是也。
又世間雖通三界，而此中似唯約於欲界，
以生殺負還，乃欲界中事故。
據此，則持戒之人，將來不生欲界，縱生欲界，
亦不過於人中增修，非為生殺負還事也。 ^243c42

○是清下。發相似通。
清淨人，即指上持戒人也。
因戒生定，因定發通，故是人一修三摩，便能發相似五通。
肉眼相似天眼，故不須天眼觀見。
自然者，不假作意。
十方者，周徧無遺故。
肉耳相似天耳，故亦能覩佛聞法。
言相似者，但以戒增上力，并三摩初心增上力，
故暫時而發，非是圓通勝用。
下三準知。親奉聖旨者，相似他心通也。
神通遊界，相似神境通也。
宿命亦唯相似，雖曰相似，却能三世無礙，故曰清淨。
得無艱險者，由宿命故，永不墮三惡道中艱難險阻處也。
正釋竟。 ^244a14

三，結成。
orig::  ^244a32

是則名為第二增進修行漸次。
commentary::  ^244a34

言此果能嚴戒，則是從凡夫地第二增進，乃決定修行漸次。
蓋以對上第一名為第二，又對上初學不定，故以決定修行釋之。
此中所斷言正性者，對上助因而言，以上但助發乎此，此乃正是罪性故也。
刳其正性竟。 ^244a36

三、違其現業三。
一、承徵，二、正釋，三、結成。 ^244a44

初。
orig::  ^244a46

云何現業？
commentary::  ^244a48

此徵第三漸次義也。
二、正釋三。
一承戒修定，二頓獲法忍，三教以漸脩。 ^244b2

初。
orig::  ^244b4

阿難，如是清淨持禁戒人，心無貪淫，於外六塵不多流逸，
因不流逸，旋元自歸。
塵既不緣，根無所偶，反流全一，六用不行。
commentary::  ^244b6

緊躡上文，以為生定之因，故即就前人言之。
諸戒俱持，而獨舉心無貪淫者，以淫為壞定之魁。
故於外六塵等者，以淫為染塵前導。
如因動有聲，則留心淫聲。
因聲有色，則留心淫色。
因色有香，則留心淫香。
因香有味，則留心淫味。
因味有觸，則留心淫觸。
因觸有法，則留心淫法。
若心無貪淫，則於諸色聲等，皆不留心，故云不多流逸。
言流逸者，謂神逸其中，縱恣攀緣。
言不多者，非是全無，但不留心貪染耳。
因不流逸者，牒上不多流逸為因。
謂外境既淡，乃可反觀本根，自歸元明，而內觀得成也。
內觀既成，外境全脫，故曰不緣。
按耳根圓通，此當入流亡所，動靜不生。
以上言不多流逸，未免動靜相間。
此則一向不緣，乃動靜雙亡矣。
偶，對也。言根對塵現，塵不緣則根無所對，根無對而性亦不現。
按耳根圓通，此當聞所聞盡。
至此則六根反流，全歸一性，故曰反流全一。
既反流全一，無復結根之用，故曰六用不行。
按耳根圓通，此當覺結。
若執此為是，則為覺所礙矣。
大科云：違其現業，即在此科。
以此科現業有二：一、流逸，是現業不多則少違；
二、六用，是現業不行則全違也。 ^244b12

二、頓獲法忍。
orig::  ^244c2

十方國土皎然清淨，譬如琉璃內懸明月，
身心快然妙圓平等獲大安隱，一切如來密圓淨妙皆現其中，
是人即獲無生法忍。
commentary::  ^244c4

承上六用不行，惟有一存。
若進觀此一，乃對六立名。
六既不有，一云何立？
是則能覺空矣。能覺之見分既空，所覺之相分亦復不有。
故云：十方國土，皎然清淨。
皎然者，周徧洞徹。
清淨者，不見有一法可當情也。
至此則覺所覺空，唯有空存。
按耳根圓通，此當空結。
若執此為是，又為空所礙矣。
若進觀此空非斷，乃是識性洞然，在於大覺心中。
故云：譬如琉璃，內懸明月。
自是身心快然，以能出離空礙故也。
出離空礙，則空所空滅，惟有滅存。
按耳根圓通，此當滅結。
若執此為是，猶為頂墮細障。
若進觀此滅，乃對生言滅，滅亦非真。
則生滅既滅，故得妙圓平等。
蓋以無妄不盡曰妙，無真不極曰圓，始本不二曰平等。
自是三空頓朗，二死忽空。
故曰：獲大安隱。寂照互融，智斷具足。
故曰：一切如來，密圓淨妙，皆現其中。
良以密圓即是智果，謂收之則密，放之即圓。
淨妙即是斷果，謂體之則淨，用之則妙。
是諸佛之所證。故曰：一切如來，圓通因心，頓該果海。
故曰：皆現其中。按耳根圓通，此當寂滅現前。
寂滅現前，一念不生。
故曰：是人即獲無生法忍。
論悟證，己齊佛境。
所謂理由頓悟，乘悟併銷是也。
論事修，唯在三漸。
顛倒亂想，從此頓息。
虗妄輪迴，自是不復有矣。 ^244c10

三、教以漸脩
orig::  ^245a4

從是漸修，隨所發行，安立聖位。
commentary::  ^245a6

事非頓除，因次第盡，故教以從是漸修。
垢盡鏡明，水長船高，故示以隨所發行，安立聖位。
謂發行有淺深，立位有勝劣，至下經文自見。
正釋竟。 ^245a8

三，結成。
orig::  ^245a14

是則名為第三增進修行漸次。
commentary::  ^245a16

此言果能違其現業，以至獲無生忍，則是從凡夫地第三增進觀行修行漸次。
前云如淨器中除去毒蜜，即喻此也。
總結三漸竟。 ^245a18

二，乾慧。
orig::  ^245a22

阿難，是善男子欲愛乾枯，根境不偶，現前殘質，
不復續生，執心虗明，純是智慧。
慧性明圓，鎣十方界，乾有其慧，名乾慧地。
commentary::  ^245a24

二漸次中，淫心永斷，故曰欲愛乾枯。
三漸次中，忘塵盡根，故曰根境不偶。
解結中義，當此根初解，先得人空，與小乘四果位齊，
故云現前殘質，不復續生。
殘質為最後之身，不續謂後有永斷。
此上約第二漸次，及第三前半，以明乾義。
又第三漸次中，十方國土，皎然清淨，故曰執心虗明。
執心者，法執之心。
國土皎然故虗，清淨無法故明。
解結中義，當空性圓明，成法解脫，至此則人法雙空，故曰純是智慧。
又第三漸次中，妙圓平等，獲大安隱，故曰慧性明圓。
慧性即三空之慧，妙圓平等之性，獲大安隱，故曰明圓。
但大安似約斷德究竟，明圓似約智德究竟。
以唯是一心，故無妨各說。
解結中義，當解脫法已，俱空不生，至此乃得其全體。
此上約三漸後半，以明慧義。
問：既唯前義，何故另開一位？
答：上唯具體，此兼起用，故云鎣十方界。
鎣猶飾也，莊嚴之義。
謂稱體起用，嚴淨十方報土。
按圓通中，即獲二勝，發三用也。
雖能如是，依然乾有其慧，故立位以乾慧名之。 ^245a30

三十信二
一、躡前總起後位。
二、別明當位十信。 ^245b16

初。
orig::  ^245b18

欲習初乾，未與如來法流水接，即以此心中中流入圓妙開敷。
commentary::  ^245b20

前云欲愛乾枯未能盡習，今以乾慧位中借嚴土以治欲習，
未得極盡，故云欲習初乾。
菩提涅槃尚在遙遠，故云未與如來法流水接。
如來法即指菩提涅槃，對無明生死流稱菩提涅槃流也。
言未接者，正見其當歷事造修，不可以圓通頓悟為是，故此心指乾慧終心。
中中流入有二釋：一者中謂中道，以自後位位皆不離乎中道，
故云中中。二者中謂中庸，以自後修習雖不廢事，
亦不過執惟是中中，所謂不偏不倚任運流入是也。
圓妙開敷者，謂流入無別，仍前圓通妙性，
但位位增進，如蓮開層層漸敷耳。 ^245b24

二、別明當位十信十。
一信心，二念心，三進心，四慧心，五定心，
六不退，七護法，八回向，九戒心，十願心。 ^245b44

初。
orig::  ^245b48

從真妙圓，重發真妙，妙信常住，一切妄想滅盡無餘，
中道純真，名信心住。
commentary::  ^245c2

從真妙圓之悟，重發真妙之修，理事併信，故曰妙信。
永不退失，故曰常住。
外道趣邪，凡夫趣有，二乘趣空，皆為妄想，
一切俱遣，故曰滅盡無餘。
滅盡妄想，故中道真。
無有遺餘，故中道純。
既真且純，信心決定，故名信心住也。 ^245c6

二念心。
orig::  ^245c14

真信明了，一切圓通，陰、處、界三不能為礙，
如是乃至過去、未來無數劫中，捨身、受身一切習氣皆現在前，
是善男子皆能憶念，得無遺忘，名念心住。
commentary::  ^245c16

真信者，即前中道純真之信。
明了者，明明了了，曾不被諸法所惑也。
因不被諸法所惑，故於一切諸法，皆能以中道正理，
融會貫攝，故云一切圓通。
此二句，全是躡前信心成益，以為此位之因。
自下乃正明此位。
陰處界三，不能為礙者，正由一切圓通，
所以陰不能覆，處不能局，界不能間也。
如是者，謂陰等不礙。
如是乃至者，超略現在。
言既陰等無礙，不惟現在身中今應斷之習氣，
憶念無忘，乃至過未無數劫，捨身受身已，
應斷當應斷之習氣，皆現在前，皆能憶念無忘。
謂無忘修治之心，猶言欲寡其過而未能也。
以其無忘治習，常時憶念，故即名其為念心住。 ^245c22

三進心。
orig::  ^245c44

妙圓純真，真精發化，無始習氣，通一精明，
惟一精明，進趣真淨，名精進心。
commentary::  ^245c46

由前習氣現前，欲盡未能，仍復依前妙圓之悟，
及中道純真之信，抵對妄習，磨鍊真精，
久之真益精，而起融妄之力，故云發化。
由此融妄為真，故能令彼無始習氣，通為一精明也。
無始約過去言，不言現未者，以過去既融，現未者不復起故。
此上四句，全約初信中力，助治二信中習，以成當位之因。
自下乃正明當位言。
既無始習氣，通一精明，則唯以精明之理，
歷事造修，故云進趣。
雖歷事造修，而不住有為，故云真淨。
是則妄盡理圓，功就不就，故名此位為精進心。 ^246a2

四，慧心。
orig::  ^246a20

心精現前，純以智慧，名慧心住。
commentary::  ^246a22

承上進趣真淨，不住有為，心精時時現前，
智慧時時不昧，至此慧心決定，純以智慧涉事，
故以慧心住名之，住即決定義也。 ^246a24

五定心
orig::  ^246a28

執持智明，周徧寂湛，寂妙常凝，名定心住。
commentary::  ^246a30

前位純以智慧，即是臨事之時，皆執持智明以照之也。
以智照事，事事如理，故曰周徧寂湛。
此二句亦是躡前所證，以成當位之因。
下二句乃正明當位寂湛不住，大用繁興，故寂而言妙。
雖大用繁興，而不動不擾，故凝而言常。
清涼云：智周鑑而常靜，用繁興以恒如。
此之謂也。然既曰常凝，則無不定時，故即以此名定心住。 ^246a32

六不退
orig::  ^246a46

定光發明，明性深入，惟進無退，名不退心。
commentary::  ^246a48

慧心似偏於慧，以純以智慧故。
定心似偶於定，以寂妙常凝故。
此則以定資慧，故曰定光發明，所謂淨極光通達，寂照含虗空也。
又能以慧資定，故曰明性深入，謂深入於定，
所謂却來觀世間，猶如夢中事也。
據此則定慧相資，日損日益，故曰惟進無退。
由此所以名不退心。
此位義當進力。 ^246b2

七，護法。
orig::  ^246b12

心進安然，保持不失，十方如來氣分交接，名護法心。
commentary::  ^246b14

心進者，定心日進。
安然者，不假功力。
由此故能任運保持，永不失於定心。
定心成就，蒙佛慈光攝照，故得與如來氣分交接。
蓋氣分，即慈心氣分也。
據此，乃由內能自護，外感佛護，故以護法心名之。
此位義當定力，以由定心日進致故。 ^246b16

八迴向
orig::  ^246b24

覺明保持，能以妙力迴佛慈光、向佛安住，
猶如雙鏡光明相對，其中妙影重重相入，
名：迴向心。
commentary::  ^246b26

按前不退心中，定慧相資。
上位以定深而成護法之因，故曰心進保持。
此位以慧明而成迴向之因，故曰覺明保持。
謂覺慧益明，保持不失也。
正由保持不失，故能以妙慧之力，迴答佛之慈光。
迴答無別，惟是向佛安住，謂念念在佛境也。
然上位接佛氣分，蒙佛慈光，是佛心中有自己之影。
此位迴佛慈光，向佛安住，是自心中有諸佛之影。
佛心中有自影時，自己入佛心中。
自心中有佛影時，佛已入自心中。
自入佛心中時，已帶佛影。
以接佛氣分時，自心即有佛故。
佛入自心中時，已帶自影。
以迴佛慈光時，佛心即有自故。
是則自心佛心，重重相入。
故云猶如雙鏡等也。
雙鏡相對，喻自心佛心，慈慧相應。
其中妙影，喻佛心中有自己之影，自心中有諸佛之影。
重重相入，喻自入佛心中時，已帶佛影。
佛入自心中時，已帶自影。
是則自心佛心，非一非異。
不妨於無迴向中，強立迴向。
又上位自心接佛氣分，諸佛迴答自心，以慈光向己。
此位由蒙佛慈光妙力，迴答佛慈。
以自心向佛故，自得迴向之名。
五力中義當慧力，以由覺慧益明致故。 ^246b30

九戒心
orig::  ^246c18

心光密迴，獲佛常凝無上妙淨，安住無為得無遺失，名戒心住。
commentary::  ^246c20

心指自心，光指佛光，迴與迴同。
言上二位，自心迴向於佛，佛光迴向於己，
俱屬潛通冥應，故曰密迴。
此雙承上二位，以為當位之因，自下乃正明當位。
獲猶得也，謂由密迴力故，獲得佛定也。
那伽大定，無不定時，故曰常凝。
不唯得定，且能得果，故曰無上妙淨。
妙即菩提，出煩惱纏故。
淨即涅槃，離生死穢故。
而言無上者，即是佛也。
自是上求佛道，信知無佛可成，下化眾生，
信知無生可度，故曰安住無為。
信力增長，不起絲毫有為之念，故曰得無遺失。
此位名戒心住者，以獲佛常凝，即定共戒。
無上妙淨，即道共戒。
無為無失，即律儀戒。
五力中義當信力，以無為正信無遺失故。 ^246c24

十願心
orig::  ^246c46

住戒自在，能遊十方，所去隨願，名願心住。
commentary::  ^246c48

住戒自在者，定共、道共、律儀，任運清淨故。
定戒常凝，得三昧樂正受意生身。
〔以三昧力，得自在樂，普入諸剎，隨意無礙。〕
道戒妙淨，得覺法自性性意生身。
律儀無為，得種類俱生無行作意生身。
由此故能遊於十方。
不惟遊於十方，且能所去隨願。
謂願何所去，一念即至。
由此所以名為願心。
義當念力，以憶念不忘，乃成願故。
十信竟。四、十住。十 ^247a2

一發心住，二治地住，三修行住，四生貴住，
五具足住，六正心住，七不退住，八童真住，
九王子住，十灌頂住。 ^247a22

初。
orig::  ^247a26

阿難，是善男子以真方便發此十心，心精發暉，
十用涉入，圓成一心，名發心住。
commentary::  ^247a28

五根具足名善，以善根決定故。
五力成就曰男，以能辨後位故。
真方便即指耳根圓通，前云：聖性無不通，
順逆皆方便，初心入三昧，遲速不同倫。
故知耳根圓通獨為真實方便，以是十方薄伽梵一路涅槃門故。
餘皆為似，以其非是常修學，淺深同說法故。
十種信心不離圓通妙性，故云以云發也。
依此十心磨鍊治習，則圓通之心益精益明，故曰心精發暉。
十用涉入者，上是漸發，此乃圓融。
如十心中隨發一心，餘之九心皆涉入此一心之中，
心心皆然，遞互相攝相入，至此則菩提之心真純無妄，故曰圓成一心。
一心即菩提心也。
按起信論，菩提心有三種：一、直心，正念真如法故；
二、深心，樂集一切諸善法故；三、大悲心，廣度一切諸眾生故。
而十心中，初一中道純真，即是直心；從二至九，
皆為深心；後一能遊十方，義含悲心。
既十用涉人，則隨起一心，即三心具足，故得圓成菩提之心。
以圓成故，得發心住，名 ^247a32

二、治地住。
orig::  ^247b16

心中發明，如淨琉璃內現精金，以前妙心履以成地，名治地住。
commentary::  ^247b18

依菩提心，重起真智，故曰心中發明。
菩提之心，清淨皎潔，故以琉璃喻之。
真實之智，體精用明，故以精金喻之。
以前妙心，履以成地者，謂真智一發，運用前之十種妙心，
修真實行，踐履真如，以成進趣後位之地。
如山徑之蹊間，介然用之而成路相似，由此所以名治地住也。 ^247b22

三，修行住。
orig::  ^247b32

心地涉知，俱得明了，遊履十方，得無留礙，名修行住。
commentary::  ^247b34

心即前之妙心，地即前所履地。
然妙心既十用涉入，而所履之地亦十心涉知。
涉知故，一心明了。
心心皆然，故云俱得明了。
俱得明了故，時時證真。
真無不融，故能遊履十方，得無留礙。
自是分身無數，徧十方剎，上供諸佛，下利眾生，以是名為修行住也。 ^247b36

四，生貴住。
orig::  ^247b48

行與佛同受佛氣分，如中陰身自求父母，
陰信冥通入如來種，名生貴住。
commentary::  ^247c2

種真之行，因該果海，故曰行與佛同。
因該果海，果即徹於因源，故曰受佛氣分。
前護法心中云十方如來氣分交接，蓋指慈心氣分。
此云受佛氣分，意言真如氣分固不同也。
次二句舉喻，言初住發心，如前陰起惑；
二住治地，如前陰造業；三住修行，如中陰持種遊行。
此既行與佛同，受佛氣分，故以中陰自求父母喻之。
佛雖未與明記，以相陰信，知其不退初心；
自雖未得顯證，已得冥通，覺其必證極果。
是知陰信冥通，正是感應道交，如同業相纏，
結成胎分，故云入如來種。
入如來種，如託王胎，故名生貴住也。 ^247c6

五，具足住。
orig::  ^247c26

既遊道胎，親奉覺胤，如胎已成，人相不缺，名方便具足住。
commentary::  ^247c28

前云入如來種，即是結成道胎，而云遊者，
謂依此脩因，自在無礙，如貴人處胎，安樂無拘。
永嘉云：潛幽靈於法界，即斯義也。
自是常蒙諸佛護念法身，漸漸證入，故曰親奉覺胤，
謂親奉大覺護念，為法身之胤嗣也。
方便智慧，漸漸具足，故喻以如胎已成，
人相不缺，謂胎中七七日滿，根形具足也。
以是義故，名方便具足住。 ^247c32

六，正心住。
orig::  ^247c44

容貌如佛，心相亦同，名正心住。
commentary::  ^247c46

權智外現，故曰容貌。
攝化眾生，方便具足，故曰如佛。
此牒上位以為當位之因。
自下乃正明當位以權資實。
內照真如，名為心相。
理智圓滿，故曰亦同。
同佛故，成正知見。
如胎中七七位後，心相漸著，故以正心為名。 ^247c48

七，不退住。
orig::  ^248a8

身心合成，日益增長，名不退住。
commentary::  ^248a10

五住權智，外現容貌，如佛曰身。
六住實智，內照心相，同佛曰心。
兼此二義，為七住因，故曰合成，即權實具足也。
權實具足，二利兼進，故曰日益增長。
如在母胎，備經十月，有成無壞，故曰不退。
此與六信，雖同名不退，而淺深有異，以彼為信心不退，此為住道不退也。 ^248a12

八童真住。
orig::  ^248a22

十身靈相，一時具足，名童真住。
commentary::  ^248a24

承上日益增長，權益勝而實益深，故曰十身靈相一時具足。
以十身為別，權實二智為總。
如十身中，菩提身、法身、威勢身三身皆屬實智，
以是自證境故；願身、化身、力持身、意生身、
福德身五身皆屬權智，以是化他境故；
相好莊嚴身、智身二身通於權實，以相好莊嚴有報化智慧，
有自證化他故也。
按華嚴八地方具十身，今經八住便具者，
以二經皆屬圓教，固應前後互融，況華嚴信滿成佛，十身豈不具足？
但文在八地中顯。
言靈相者，神妙無方之義。
此如胎滿初生，雖六根四體一一圓成，
而純樸未散、情染未形，故以童真為名。 ^248a26

九，王子住。
orig::  ^248a46

形成出胎，親為佛子，名法王子住。
commentary::  ^248a48

上位十身具足，即是形成出胎，此牒前為因也。
次句乃正明當位五住中，既遊道胎，尚為道之所局，
未大自在，故但言親奉覺胤，而不言為子。
今則得大自在，頓超理障，能任佛法大事，故曰親為佛子。
如世王子，過十五歲，稍有知識，便具人君氣度，以是名為法王子住。 ^248b2

十，灌頂住。
orig::  ^248b12

表以成人，如國大王以諸國事分委太子。
彼剎利王世子長成，陳列灌頂，名灌頂住。
commentary::  ^248b14

上位名法王子，即是表以成人，謂表顯以為成佛人故。
此是牒前為因。如國下正明當位。
佛欲與之授記，先令代佛宣揚教化眾生，故喻以如國大王等。
國大王即剎利王也〔剎利此云尊姓〕。
國事分委者，王意以國事重大恐其不勝，先且分其少分委而試之。
委猶託也。此喻佛欲與記，恐其智力不堪，先令代佛宣揚攝行佛事。
若見其智力增長度生不怖，即便與之授記，故喻以彼剎利王等。
世子即是太子，以歷世相承為王故。
長成者，堪任國事，喻菩薩智力增長度生不怖。
陳列者，陳列四大海水。
灌頂者，灌太子頂令其受王職位，喻佛智力加被與之授記，
令其具足十力墮在佛數。
如華嚴云轉輪聖王所生太子母是正后，
乃至云取四大海水置金瓶內，王執此缾灌太子頂，是時即名受王職位。
菩薩受職亦復如是，諸佛智水灌其頂故，
是名菩薩受大智職，具足如來十種力故墮在佛數。
然華嚴位在十地，今經位在十住者，以二經同宗俱有圓融行布二義，
約行布不無優劣，以彼喻轉輪王子，此喻剎利王子，自不同耳。
若約圓融則前後該徹，如前八住中明。
末句就喻立名可知。
十住竟。 ^248b18

五十行。十 ^248c10

一、歡喜行，二、饒益行，三、無瞋行，四、無盡行，
五、離亂行，六、善現行，七、無著行，八、尊重行，
九、善法行，十、真實行。 ^248c14

初。
orig::  ^248c18

阿難！是善男子成佛子已，具足無量如來妙德，
十方隨順，名：歡喜行。
commentary::  ^248c20

八住初生，九住漸長，十住受職，故云成佛子已。
具足無量如來妙德者，按華嚴，此菩薩學習諸佛本所修行，
憶念諸佛本所修行，乃至云住持顯現演說諸佛本所修行，
則佛德無不具矣。
十方隨順，即是廣行布施。
華嚴云：隨順方土有貧乏處，以願力故往生於彼，
豪貴大富財寶無盡，行財施乃至身肉不惜，
行法施則與說三世平等，乃至菩提涅槃。
即隨順義也。正脈云：此則施度，以華嚴首標此菩薩為大施主故。
結名歡喜行者，有二義：一者見有來乞者，
作福田想、作善友想，倍生歡喜；二者隨乞施與，
令諸眾生悉皆滿足，生歡喜心。
此亦華嚴中義。 ^248c24

二，饒益行。
orig::  ^248c46

善能利益一切眾生，名：饒益行。
commentary::  ^248c48

既歡喜已，乃以戒德感化，故曰利益。
言善能者，戒德備於己，感化成於外，不勞費力，而利無不周。
故正脈云：此是戒度。
以華嚴首標此菩薩護持淨戒，故結名饒益。
行者亦二義：一者、自能住無上戒，善自饒益；
二者、令他住無上戒，亦饒益他。
詳如華嚴，茲不繁引。 ^249a2

三，無瞋行。
orig::  ^249a12

自覺覺他，得無違拒，名無瞋行。
commentary::  ^249a14

既饒益已，仍復以自覺之理，覺悟於他。
其猶執柯伐柯，其則不遠，故得他無違拒。
無違拒故，瞋恨無所由生。
據此，則他不能覺，即是違拒。
厭而捨化，即是瞋恨。
今以自覺覺他，他易覺而己不厭，以是名為無瞋恨行。
正脈云：此是忍度。
以華嚴首標此菩薩常修忍法，故但彼名無違逆行。
蓋以甘受外難，無違逆他，名忍。
此名無瞋恨行，乃取自無瞋恨，堪忍教化，名忍也。 ^249a16

四，無盡行。
orig::  ^249a30

種類出生，窮未來際，三世平等，十方通達，名無盡行。
commentary::  ^249a32

既無瞋恨，仍復隨彼眾生一切種類，在在出現，
處處受生，故云種類出生。
生界無盡，菩薩之願行亦無有盡，故云窮未來際。
既能窮未來際，則三世平等普入。
既能種類出生，則十方通達俱隨。
是則橫豎皆無有盡，故以無盡行為名。
正脈云：此則進度，以華嚴首標此菩薩修諸精進故。
但彼名無屈撓行，蓋取一切境界無能屈折阻撓名進。
此名無盡行，乃取一切時處皆能教化利益名進也。 ^249a34

五，離亂行。
orig::  ^249b2

一切合同種種法門，得無差誤，名離癡亂行。
commentary::  ^249b4

既能橫徧豎周，自能與一切眾生合其心而同其事，故云一切合同。
既一切合同，自能隨類說法，故云種種法門。
機對教而受益，教對機而化行，故云得無差誤。
如是則千難交攻而其智不昏，萬機並赴而其心不擾，由此故名離癡亂行。
正脈云：此是禪度，以華嚴首標此菩薩心無散亂，堅固不動故。
若依今經，即以不癡不亂為禪。 ^249b6

六，善現行。
orig::  ^249b18

則於同中顯現羣異，一一異相各各見同，名善現行。
commentary::  ^249b20

上位隨類現身，一切合同，乃從本起末。
如觀音一身能現三十二應，為天現天，為人現人等是。
今云同中現異，是從末起末。
如一天身中，又復對彼異類羣機顯現眾多異類身形，
人身等亦然，故云則於同中顯現羣異。
雖顯現羣異，而彼天眾於諸異相還見同己，
人眾等亦然，故云一一異相各各見同。
據此，則是一身能現眾多身，眾多身中現一身，由此所以名善現行。
正脈云：此是理事無礙智。
灌頂云：即智慧度。
又自釋云：若非法界大智，何能圓融顯現？
愚謂仍是慧度，以一、多無礙，同、異俱成，正由菩薩無障礙慧善巧運用之所現故。 ^249b22

七，無著行。
orig::  ^249b44

如是乃至十方虗空滿足微塵，一一塵中現十方界，
現塵現界不相留礙，名無著行。
commentary::  ^249b46

承上善現身相，已如是矣。
不唯身相，乃至世界，亦皆善現無礙。
十方下，正明善現世界之相。
十方虗空，滿足微塵者，顯微塵之多，並明能現者狹。
一一塵中，現十方界者，顯世界更多，並明所現者廣。
能現所現，二俱不壞其相，名為現塵現界。
謂塵在界外，不壞狹相。
界在塵內，不壞廣相。
同時俱現，故云不相留礙。
正脈云：界入塵而界不小，是小不留於大。
塵含界而塵不大，是大不礙於小也。
華嚴云：華藏世界所有塵，一一塵中見法界。
亦同此義。溫陵云：此由善現行，擴充圓融也。
結名無著行者，依華嚴，但是一切無著。
正脈云：一有執著，安能大小並融如此。
若依本經，無著即是忘塵。
忘塵功極，便能身心圓明。
不動道場，於一毛端，徧能含受十方國土等，如前顯見無礙中明。
是知現塵現界，不相留礙，正由忘塵功極，故以無著行名之。
正脈云：此是事事無礙智。
灌頂云：即方便度。
引華嚴：此菩薩以方便化度故。
愚謂：塵界互現，大小相融，正由菩薩無障礙慧，大方便力之所運用。 ^249c2

八，尊重行。
orig::  ^249c36

種種現前咸是第一波羅蜜多，名尊重行。
commentary::  ^249c38

承上不惟現身現土，而一切菩薩無量妙行一時具足，故云種種現前。
隨舉一行，皆能到於最上究竟之處，故云咸是第一波羅蜜多。
言第一者，最上義。
波羅蜜多者，究竟義。
又梵語波羅蜜多，此云到彼岸。
謂離生死此岸，度煩惱中流，到涅槃彼岸。
蓋涅槃彼岸，即是究竟處也。
又若住於涅槃，雖稱究竟，猶非第一。
蓋必不住涅槃，不住生死，往返度生，無住而住，
方名第一，以是無住處大涅槃故。
如華嚴經云：菩薩住此行時，不捨菩薩大願，
不住生死此岸，不住涅槃彼岸，不住煩惱中流，
而能運度此岸眾生，至於彼岸無憂惱處，而菩薩往返無有休息。
即今經第一波羅蜜多義也。
結名尊重行者，以行至如此可尊可重故。
華嚴名難得行，如世間可尊重物，則難得也。
正脈云：此是究竟彼岸。
智灌頂云：即是願度，以華嚴謂此菩薩於大乘願不退轉故。
愚謂種種現前，咸是第一波羅蜜多，乃菩薩以願導行之所致也。 ^249c40

九，善法行。
orig::  ^250a24

如是圓融，能成十方諸佛軌則，名善法行。
commentary::  ^250a26

承上種種妙行，咸是一行，名純。
而一行中，具足種種妙行，名雜。
如是純雜無礙，故曰圓融。
清凉云：萬行芬披，此華開錦。
上即目此也。依此妙行，徧歷十方，助佛轉輪，
教化眾生，故云能成十方諸佛軌則。
結名善法行者，謂一言一行，同歸至善，
皆是佛法，可謂軌轍，可為準則。
故如華嚴云：此菩薩能自清淨，亦能以無所著方便，而普饒益一切眾生等是也。
正脈云：此是軌生物。
解智灌頂云：即是力度。
自釋云：具足三力，謂修習力、思擇力、變化力。
各有文證，恐繁不錄。
愚謂所以能成善法者，正由上位尊重行力之所致故。 ^250a28

十，真實行。
orig::  ^250a48

一一皆是清淨無漏，一真無為，性本然故，名真實行。
commentary::  ^250b2

一一二字，通該前之九行。
言上之善法，及與前八，雖大用繁興，而常自如如，故曰清淨。
清淨者，即如如不動義也。
如如不動，則離於念相。
離念相者，等虗空界，即是如來平等法身，故曰無漏。
蓋以起心動念，即乖法體，即成有漏故也。
一真二句，乃釋成皆是之義。
言所謂皆是清淨無漏者，蓋以一真無為，性本然故。
言一真無為等者，謂菩薩當寂滅現前之時，
俱空不生，一真獨露，即證無為，豈不清淨？
後雖獲二殊勝，發三妙用，歷位至此，皆出於性之不然，豈更有漏？
若爾，前何不說？以事修至此，乃敢定故。
據此，則行行皆真，法法皆實。
以是義故，名真實行。
正脈云：此是會緣入實智。
灌頂云：即是智度。
又自以三智釋之，謂無相智、成熟有情智、受用法樂智。
亦各有文證，不錄。
愚謂清淨無漏，正由圓通根本智之所成故。
十行竟。六、十迴向十 ^250b4

一離相迴向，二不壞迴向，三等佛迴向，
四至處迴向，五無盡迴向，六平等迴向，
七等觀迴向，八真如迴向，九無縛迴向，十無量迴向。 ^250c8

初。
orig::  ^250c12

阿難！是善男子滿足神通成佛事已，純潔精真遠諸留患，
當度眾生滅除度相，迴無為心向涅槃路，名救護一切眾生離眾生相迴向。
commentary::  ^250c14

是善男子指前歷修十行人也。
初行隨順十方，二行普皆饒益，乃至第七現塵現界不相留礙則妙用已極，
故曰滿足神通。八行種種究竟，九行成佛軌則乃所作俱備，
故曰成佛事已。十行清淨無漏故純潔精真，
一真無為性本然故，故遠諸留患。
此全躡前之十行以起初向義也。
既無留患則任運度生，不見有生可度，故曰當度眾生滅除度相。
然既曰度生則是迴無為心，以不住無為故也。
既曰除相則是向涅槃路，以能達涅槃故也。
結名救護等者，以上云度生有二義：一者度令離苦即是救義，
二者度令得樂即是護義。
上云滅除度相約能度言，此云離眾生相約所度言，
良以能所對待有能相必有所相，今以不見自為能度，
故亦不見他為所度，內外既空中亦不見度生之法，
是為三輪體寂，乃真除相真離相也。
故華嚴云不見眾生相乃至想見不顛倒等。
若以三處會通者，此位正向佛道，以涅槃即佛道故亦兼向餘二，
以救護即向眾生，離相即向真如也。 ^250c20

二，不壞迴向。
orig::  ^251a6

壞其可壞，遠離諸離，名不壞迴向。
commentary::  ^251a8

壞即上位滅除，可壞即上位度相。
此承上位以起當位義也。
言既壞其可壞，則三輪體空，一切皆離，名曰諸離。
若即守此諸離，依然有壞，故須並此亦復遠離。
結名不壞者，以上位滅除度相，是以空壞有。
此位遠離諸離，乃以有壞空。
空有俱壞，體合真如，以真如不可壞故。
此位明是迴向真如，亦兼於二。
以壞其可壞，意在迴向佛道。
而遠離諸離，仍復迴向眾生。 ^251a10

三等佛迴向。
orig::  ^251a26

本覺、湛然覺、齊佛覺，名等一切佛迴向。
commentary::  ^251a28

上位體合真如，此位體中具照，故以本覺稱之。
體既不壞，照即澄清，故以湛然稱之。
湛然故，無法不悉，無理不明，故曰覺齊佛覺。
結名等一切佛者，謂覺用既等，一切悲智願行，無不皆等也。
此位明是迴向佛道，若約悲智願行俱等，亦兼餘二。 ^251a30

四至處迴向。
orig::  ^251a40

精真發明地如佛地，名：至一切處迴向。
commentary::  ^251a42

二向體合真如，已得不變之體，故曰精真。
三向本覺湛然，復獲隨緣之用，故曰發明。
此雙承上二位，為當位之因也。
言既精真發明，自能以理融事。
以理融事，則事如理融。
不惟覺齊佛覺，兼復地如佛地。
地如佛地，則不離本處，而徧至十方，故名至一切處也。
按華嚴：此位菩薩，廣修供養，徧至佛處。
又云：三業普入一切世界，以作佛事。
然既曰廣修供養，徧至佛處，必是求佛所證，
則兼二義：一、迴向真如，二、迴向佛道。
既曰普入世界，以作佛事，必是利樂有情，則是迴向眾生。 ^251a44

五，無盡迴向。
orig::  ^251b14

世界如來互相涉入，得無罣礙，名：無盡功德藏迴向。
commentary::  ^251b16

三、向覺齊佛覺，則現身無礙；四、向地如佛地，則現界無礙。
現身無礙，則能涉入界塵；現界無礙，則能涉入身毛。
故云世界如來，互相涉入。
如云：於一毛端，現寶王剎；坐微塵裏，轉大法輪。
一多相容，類一室之列千燈；廣狹自在，若尺鏡之映千里。
故云得無罣礙。一一佛身，一一世界，皆能成就眾生，
莊嚴己德，故結名無盡功德藏也。
又華嚴云：住此迴向時，得十無盡藏：一、
見佛，二、入法，三、憶持，四、決定慧，五、解義趣，
六、無邊悟，七、福德，八、勇猛智覺，九、辯才，
十、力、無所畏。以如是等，皆無盡故。
若會通三處者，以此證理，則是迴向真如；
以此趣果，則是迴向佛道；以此化他，則是迴向眾生。 ^251b18

六，平等迴向。
orig::  ^251b40

於同佛地，地中各各生清淨因，依因發揮，
取涅槃道，名隨順平等善根迴向。
commentary::  ^251b42

承上，身依於界，故云於同佛地。
成就無盡功德之藏，故云地中各各生清淨因。
言清淨因者，以上無盡功德純是佛因，
不雜餘乘，故此全躡上位言也。
依彼淨因展轉擴充，名曰發揮。
由擴充故，直趣佛果，故曰取涅槃道。
結名隨順平等善根者，以任擴充發揮，
無違佛因，故曰隨順。
與一切佛因亦無有二，故曰平等佛果。
無盡功德皆從此生，故曰善根。
此位明是迴向佛道。
若約擴充發揮，自他兩利亦兼餘二，以自利向真如，化他向眾生故。
華嚴名堅固善根者，正以依因發揮，無有退轉。
如彼經頌云：如是迴向諸善根，平等堅固無退轉，
一切諸佛所覺了，悉皆攝取無有餘。 ^251b46

七，等觀迴向。
orig::  ^251c20

真根既成，十方眾生皆我本性，性圓成就，
不失眾生，名隨順等觀一切眾生迴向。
commentary::  ^251c22

上位既能隨順平等善根，則是真根既成，
由此重起大悲等觀眾生，故云十方眾生皆我本性，
以眾生佛性與自己佛性同故，此正所謂同體之悲也。
性圓成就不失眾生者，謂眾生既皆我之本性，
而我性圓滿成就，豈可遺彼眾生而不度脫？
故須不失。結名等觀一切眾生者，以首言十方眾生皆我本性，
即是等觀；末言不失眾生，即是隨順。
此位明是迴向眾生，若令眾生復還本性，
即是迴向真如；若令眾生同證菩提，即是迴向佛道。
如華嚴頌云：菩薩普與平等願，隨其所集功德業，
普令三界得安隱，悉使得成無上果。 ^251c26

八、真如迴向
orig::  ^251c46

即一切法離一切相，唯即與離二無所著，名真如相迴向。
commentary::  ^251c48

上位既言不失眾生，則建化門頭不捨一法，故云即一切法。
雖云即一切法，而亦不住於法，故云離一切相，以皆我本性故。
此躡上位言也。至此則正即時離，正離時即，
故云惟即與離，二無所著。
所謂離即離非，是即非即，言語道斷，心行處滅，
逈絕諸妄，永無異體，故結名真如相也。
此位明是迴向真如。
若據結名，亦是以真如相行迴向佛道。
若準華嚴，亦兼迴向眾生。
如彼經頌云：一切眾生與諸法，悉住其中無所住。
真如所在無不在，不得自性是真性。
菩薩以此心迴向，悉令眾生無所著。 ^252a4

九，無縛迴向。
orig::  ^252a24

真得所如，十方無礙，名無縛解脫迴向。
commentary::  ^252a26

上位二無所著，名真如相者，蓋言無所著行，如彼真如之相。
此位承牒上意，故言真得所如。
謂其行純真，已得為真如所如矣。
然真如體徧十方，而無障礙。
而其行既為真如所如，自應同彼能如，故亦言十方無礙。
無礙故，不能覊繫，故曰無縛。
無縛故，出入自在，故云解脫。
正脈云：上位方得離繫解脫，此位轉得自在解脫。
愚謂：上位但是我不著彼，此位乃是彼不縛我。
正由我不著彼，彼乃不能縛我。
故華嚴名無著無縛解脫心迴向。
若以三處會通者，解脫則菩提可成，即迴向佛道。
無縛則攝生無礙，即迴向眾生。
無著則一念不生，即迴向真如。 ^252a28

十無量迴向。
orig::  ^252b2

性德圓成，法界量滅，名法界無量迴向。
commentary::  ^252b4

上位無縛解脫，即是性具德用圓滿成就，故此承牒其意以為當位之因。
但上云十方無礙猶有法界分量，今則性德圓成緣起無盡，
並彼十方分量亦無，故云法界量滅。
言法界者，即指十方法界，非言十法界也。
以此無量德用迴向三處，故以法界無量名之。
華嚴云：佛子善學此迴向，無量行願悉成就，
攝取法界盡無餘，是故能成善逝力。
然既曰攝取法界，則是迴向眾生；既曰能成善逝，則是迴向佛道。
又力字亦兼迴向真如，謂善逝以真如自性緣起為力也。
通前十向之文，依前生後自有次第，不依古德另立十中及強配十玄，
幸具眼者辨之。總結十迴向竟。 ^252b6

七、四加行。二。 ^252b30

一、結前起後。二、正明四加。 ^252b40

初。
orig::  ^252b42

阿難！是善男子盡是清淨四十一心，次成四種妙圓加行。
commentary::  ^252b44

三漸之後，即稱善男。
以不住妙悟，有向上之心，并丈夫之氣故。
雖熾然脩行，而不住於相，故曰清淨。
始自乾慧，終於十向，故曰四十一心。
位位備歷，故置盡言。
此結前也。次成者，次後即成四種者，如下所列。
雖曰加功用行，仍不離圓通妙性，故以妙圓稱之。
又妙圓二字，寓有兩重揀別：一揀小乘，
粗而非妙；二揀權宗，偏而非圓。
至究其所以能揀者，亦以其不離圓通妙性。
此起後也。 ^252b48

二、正明四加四 ^252c14

一、煖位，二、頂位，三、忍位，四、世第一位。
初。
orig::  ^252c16

即以佛覺用為己心，若出未出，猶如鑽火欲然其木，名為煖地。
commentary::  ^252c18

此位躡前九向義來，言九向中無縛解脫因心之德用已極，
已極則無可更用，故此位即以佛覺用為己心，
謂體擬佛果德相業用，為自己加功用行心也。
但因心欲亡未亡，果用欲顯未顯，故云若出未出。
猶如下，乃喻明若出未出之相。
鑽火者，鑽木求火，喻行人自研因心以求果覺用也。
欲然其木者，煖相現前，喻所求果用將欲超出因心，
雖未即能，已略現其相矣。
以是義故，名為煖地。 ^252c22

二，頂位。
orig::  ^252c38

又以己心成佛所履，若依非依，如登高山，
身入虗空，下有微礙，名為頂地。
commentary::  ^252c40

此位躡上十向義來，言十向中法界量滅，
十方全成自心，故此位即以自心成佛所履，
謂體觀自心即佛境界，親依法性為諸佛所踐履也。
但以心相未能全忘，不能實即佛境，故曰若依非依。
如登下，乃喻明若依非依之相。
如登高山身入虗空者，喻體親自心即佛境界，
親依法性，上云若依是也。
下有微礙，喻心相未能全忘，不能實即佛境，
親依法性，上云非依是也。
以是義故，名為頂地。 ^252c44

三忍位
orig::  ^253a18

心佛二同，善得中道。
如忍事人，非懷非出，名為忍地。
commentary::  ^253a20

煖位以佛覺為己心，而猶未能。
頂位以自心為佛境，而亦未能。
故此位則心佛二同，善得中道。
言心佛二同者，謂佛覺泯同因心，因心泯同佛境。
雖心佛歷然，而因果融即也。
因果融即，二俱不捨。
常於加行心中，見佛業用。
亦於諸佛行處，洞徹自心。
故曰善得中道。雖曰善得，亦唯心中了了，吐露不出。
故曰如忍事人。忍事人者，善能忍事。
即喻善得中道人也。
非懷非出者，亦欲訴向於他，而不能啟齒。
喻善得中道者，心中了了，亦欲說向於人。
但以心佛二同，實無能得所得，而吐露不出。
以是義故，名為忍地。 ^253a22

四世第一位
orig::  ^253a44

數量銷滅，迷覺中道，二無所目，名世第一地。
commentary::  ^253a46

前三位，位位遷變名世數，中邊各別名間量，
故此位則數量銷滅，以加行位滿無可遷變，邊中不立間量叵得故。
正以無可遷變間量叵得，故云迷覺中道二無所目。
言迷覺中道者，謂煖頂二位迷於中道，
以煖位以佛覺為己心，頂位以自心為佛境，各墮一邊故。
至忍位則覺於中道，以經中明言善得中道故也。
二無所目者，迷覺兩忘中邊不立，迷覺兩忘故超變易之世數，
中邊不立故絕彼此之間量，以是易故名世第一地。
言世第一者，謂此人在世間中稱為第一，意顯入地則是出世人矣。
瓔珞等經多不列此四位者，以此四位在向地兩楹之間，
應是十向出心、初地入心，合前合後無不可者。
後之等覺倣此。通前四加行竟。 ^253a48

八、十地。十。 ^253b30

一歡喜地，二離垢地，三發光地，四#CB08504;慧地，
五難勝地，六現前地，七遠行地，八不動地，
九善慧地，十法雲地。 ^253b44

初。
orig::  ^253b48

阿難！是善男子於大菩提善得通達，覺通如來，
盡佛境界，名歡喜地。
commentary::  ^253c2

此位迷覺中道二無所目，此位當下離念真如現前，
故云於大菩提善得通達，以真如即菩提體故。
言大菩提者，五菩提中應是無上菩提，但是通達未即實證。
論實證方入初地，乃乍得明心菩提也。
乍得明心菩提即能通達無上菩提，如因一隙之明便能領略萬象，
故稱善得。覺通二句乃釋成上二句義。
言所謂於大菩提善得通達者，蓋以能覺之智遙通如來之智，
所覺之理該盡諸佛境界故也。
結名歡喜地者，經論異釋難以俱錄，今依金光明云昔所未得而今始得，
如其所願悉皆成就生極喜樂，故彼經即以極喜為名。 ^253c6

二，離垢地。
orig::  ^253c30

異性入同，同性亦滅，名離垢地。
commentary::  ^253c32

上位通達佛境無復九界異生之性，名為異性入同。
此位以生佛對立，生性不有佛境奚存？
故將同性亦滅。結名離垢地者，諸經論中多約離破戒垢，
今則唯以證佛境空名為離垢，以有佛境當情猶為微細念相，
依然真如中垢故。 ^253c34

三發光地。
orig::  ^253c42

淨極明生，名：發光地。
commentary::  ^253c44

淨極二字躡上，以上位同性亦滅，離佛念垢，名曰淨極。
此位真如精純，靈鑑無礙，故曰明生。
譬如古鏡重磨，光彩煥發，以是義故，名發光地。
經文最明，無煩異說。 ^253c46

四#CB08504;慧地。
orig::  ^254a4

明極覺滿，名#CB08504;慧地。
commentary::  ^254a6

明極二字，躡上。以自覺理智圓滿，故云明極。
此位依自覺理智，起正法#CB08504;，
生方便慧，燒盡眾生煩惱，成就化他功德，故曰覺滿。
譬如明上復生餘#CB08504;，故以#CB08504;慧為名。
諸經多謂以菩提分法，燒煩惱薪，唯是自利。
今以上位發光，似惟自覺。
此名#CB08504;慧，應兼覺他。
且經中明言覺滿，若唯自利，豈當此稱？
圓人無定，各以現文釋之，不必強同。 ^254a8

五，難勝地。
orig::  ^254a20

一切同異所不能至，名難勝地。
commentary::  ^254a22

三地自覺理同，四地覺他法異，故承言一切同異。
此位則自覺覺他二俱不立，故云所不能至。
蓋以有異有同、有自有他、有能覺有所覺，
儼屬有為功用二俱不立，乃超出有為，故有為功用所不能至。
至尚不能，況於勝乎？
以是義故，名難勝地。
唯識謂此地真俗兩智行相相違，合令相應，極難勝故。
然彼真俗略似此經同異。
正脈云：彼乃合之最勝，此則逈脫難齊。
旨趣各別，但相似而已。 ^254a24

六，現前地。
orig::  ^254a38

無為真如，性淨明露，名現前地。
commentary::  ^254a40

初地即證真如，但是有為，以是有作功用分顯故也。
至上位同異不至，超出有為功用，即契無為真如，
但是性淨，尚未明露，以有功習影尚未盡故。
至此則有功習盡，無為理著，故云性淨明露。
結名現前地者，即以無為真如明明現前為名。
唯識云：此位證得無染淨真如，謂此真如本性無染，亦不可說後方淨故。
然既曰本性無染，略似此中性淨；既曰證得，略似此中明露。
但性相偏圓，經論異旨，不得全同。 ^254a42

七，遠行地。
orig::  ^254b10

盡真如際，名遠行地。
commentary::  ^254b12

上位無為真如，方以明露無分別智未能遠行，
以為理所障，故至此位則盡真如際。
然真如無際，以諸法為際，蓋以無分限之理，
全徧有分限之事，故此當理事門中，理徧於事門也。
理既徧於事中，智亦隨徧，以理智不異，
如珠與光，故能盡真如際。
結名遠行地者，即以智能遠行為名。
華嚴云：此地修十方便慧，謂雖修空、無相、
無願三昧，而慈悲不捨眾生；雖知諸佛平等法，
而常樂供佛；雖入觀空智門，而勤集福德；
雖遠離三界，而莊嚴三界；乃至雖知三世唯是一念，而隨眾生種種劫數意解分別度脫。
據此，則不捨眾生，常樂供佛，勤集福德，
莊嚴三界，乃至隨眾度脫等，正今經盡真如際也。 ^254b14

八，不動地。
orig::  ^254b38

一真如心，名不動地。
commentary::  ^254b40

上位盡真如際，不捨一法。
此位不捨一法，盡真如際。
蓋以有分限之事，全同無分限之理。
此當理事門中，事徧於理門也。
事既徧於理中，全事全理，故云一真如心。
據此，則雖徧行一切法，不離真如際，由此所以名不動地。
華嚴云：入一切法本來無生等，即此中一真如心義也。
灌頂云：三漸所獲無生法忍，至此方得親證圓成無惑矣。 ^254b42

九，善慧地二。 ^254c6

一、正明本位。二、總結修習。
初。
orig::  ^254c8

發真如用，名善慧地。
commentary::  ^254c10

此位正脈所釋，明如指掌，今全用之。
正脈云：前位是得真如全體，此位是發真如大用。
稱體起用，自然之理。
華嚴金光，多指功行。
而此經似說本真自體自用。
前位如一塵一毛，皆清淨本然。
此位則一塵一毛，皆周徧法界。
互涉互入，即徧即包等。
具足十玄業用，故云發真如用也。
結名善慧地者，應即法界無障礙智耳。
又云，詳此十聖行相，與華嚴多所不同。
故推聖言以求至理，非敢妄生去取。
按華嚴唯識金光，皆言此地具四無礙辦，
為大法師，最善說法。
資中曰，華嚴明此菩薩具四無礙智，作大法師，
演說無量阿僧祇句義，無有窮盡，故名發真如用。
予謂說法固亦可以說為發用，然方是大用中一。
故今謂是十玄業用，而說法自寓於中矣。
此上皆依正脈，亦少有更減字句。
唯中間答詞不同。
若對前二位言，則彼為理事無礙，此為事事無礙用也。 ^254c12

二，總結修習。
orig::  ^254c46

阿難！是諸菩薩從此已往，修習畢功功德圓滿，亦目此地名修習位。
commentary::  ^254c48

是諸菩薩者，但是渾言，尚未指定。
從此已往者，乃指定二地已來諸菩薩也。
以自二地乃入修位，至六地即入無為有作行畢，
七地增進無為，八地一真如心無作之行亦竟，故云修習畢功。
訖於九地，已獲全體大用，故云功德圓滿。
意顯十地為修習出心，諸經論中多收於修習位中，
今捨出存正，故亦目此地已前名修習位。
然既曰亦目，非是定指此地為修習位盡，但亦可目耳。
是知究竟修盡，不唯十地，應兼等覺。
以既未到佛地，不可便說無修，但證意多而修意少也。 ^255a4

十法雲地。
orig::  ^255a22

慈陰妙雲覆涅槃海，名法雲地。
commentary::  ^255a24

上言修習畢功，功德圓滿，應即取證涅槃，
而所以不取涅槃者，蓋為利益有情，故曰慈陰妙雲，覆涅槃海。
陰字當作去聲，言慈陰妙雲者，謂菩薩於功德圓滿之後，
重起真慈，陰覆眾生，如萬里青天，頓興微妙之雲，
陰覆世間，同沐清涼之樂，由此所以能障佛果，
不得取證，故云覆涅槃海。
結名法雲地者，正以其真慈如雲，覆障涅槃法故。
十地竟。 ^255a26

九等覺位二。
一、正明本位。二、結後證前。
初。
orig::  ^255a40

如來逆流，如是菩薩順行而至覺際入交，名為等覺。
commentary::  ^255a42

上位，以利益有情，覆障涅槃。
若已出慈門，即入果海。
所以不稱妙覺者，以如來逆流，菩薩順至。
言逆流者，謂已至果海，倒駕慈航，出涅槃，入生死也。
言順至者，謂將窮果海，急棹智舟，違生死，向涅槃也。
此約斷果言之。若就智果，則佛出菩提覺際，
菩薩入菩提覺際，正相交會，故云入交。
正脈云：譬如入海採寶者，前商已得眾寶，
逆流而出，到於海門。
後商方以進取，順流而入，亦到海門。
是二舡恰齊，但船頭向外向內，為不同耳。
瓔珞經云：等覺照寂，妙覺寂照。
亦斯義也。結名等覺者，義取與妙覺齊等。
或有言：去妙覺位，餘有一等。
非今經意。。 ^255a44

二、結後證前。
orig::  ^255b44

阿難！從乾慧心至等覺已，是覺始獲金剛心中初乾慧地。
commentary::  ^255b46

從乾至等已者，明由淺入深。
是覺始獲等者，顯後唯證前。
良以初乾慧心即具後後位中一切功德，
但未經歷事造修，唯是性具而非修成。
今乃由淺入深，漸次修習以至等覺，而於乾慧心中所具一切功德方以親證，
故曰是覺始獲等也。
金剛心即指圓通妙心，以前從根解結，
如來即名其為金剛王寶覺如幻三摩提，
而觀音自陳亦言聞熏聞修金剛三昧，
至文殊揀選又謂宣說金剛王如幻不思議佛母真三昧等，
據此仍是最初乾慧，但於等覺位中始得親證實到。
清涼云：起明東廟智滿，不異於初心。
古德云：末後牢關，不離最初一步。
皆此意也。等覺位竟。 ^255c2

十，妙覺位。
orig::  ^255c24

如是重重單複十二，方盡妙覺，成無上道。
commentary::  ^255c26

如是重重者，通指乾慧已來說也。
言始自乾慧已來，如是一重，一重有單有複，
至十二重，方盡妙覺。
意顯位位皆覺，但加前不妙，登地妙而未盡，
佛地方盡，乃原始要終而總言之正脈。
以一重但局一位為單，總包十位為複，極是。
但彼依溫陵，取一乾〔單〕，二信，三住，四行，
五向〔複〕，六暖，七頂，八忍，九世〔單〕，十地〔複〕，
十一等，十二金〔單〕。
今本疏乃除金剛，足妙覺也。
成無上道者，以既盡妙覺，道極究竟，無有能駕於其上者矣。
結上正明諸位竟。 ^255c28

二，結顯修法。
orig::  ^255c44

是種種地皆以金剛觀察如幻十種深喻，
奢摩他中用諸如來毗婆舍那清淨修證，漸次深入。
commentary::  ^255c46

是種種地者，通指已上因地與果地也。
皆以等者，顯已上因地果地，皆不離圓通妙心，
以耳根圓通，即是金剛王三昧故。
言觀察等者，謂每歷一位，必有一位功業，
若不觀察，恐生愛著，故須依彼金剛三昧而觀察之。
如幻十喻者，如大品云：觀一切業如幻，
一切法如#CB08504;，一切身如水月，
妙色如空，妙音如響，諸佛國土如乾城，
佛事如夢，佛身如影，報身如像，法身如化，
不可取，不可捨，一切空故。
此中喻雖有十，而所喻之法，不出度生、
說法、嚴土、供佛而已。
然既曰不可取，則無生可度，無法可說，
無土可嚴，無佛可供。
既曰不可捨，則任運度生，任運說法，任運嚴土，任運供佛。
既曰一切空，則取捨雙忘，忘心亦寂。
此依觀成止也。止久沉滯，遮於勝進故。
又於奢摩他中，用諸如來毗婆舍那，奢摩他義翻為止，毗婆舍那義翻為觀。
如莊嚴論云：安心於正定，此即名為止，
所謂奢摩他，正住法分別，是名為觀相，謂毗鉢舍那。
起信論云：所言止者，謂止一切境界相，隨順奢摩他義故。
所言觀者，謂分別因緣生滅相，隨順毗鉢舍那義故。
今則唯以觀法體寂，不住本位，名奢摩他。
進觀前途功德，引發勝進，名毗婆舍那。
此依止成觀也。止觀雙運，不即不離，故云清淨修證。
從因至果，位位徧歷，故云漸次深入。
知此法者，既無中止之弊，亦無過高之行，
位後顯此，良有以焉。 ^256a2

三、推重初心。
orig::  ^256a48

阿難！如是皆以三增進故，善能成就五十五位真菩提路。
commentary::  ^256b2

承上因地果地，皆以金剛觀察，如是則功歸第三漸次。
以三種漸次，結文雖具稱增進，而標章惟第三受增進之名。
且第三增進，即是耳根圓通，亦即金剛三昧。
若不憑此觀察，後位難成。
故曰皆以三增進故，善能成就等。
又且第三漸末，乃云從是漸修，隨所發行，安立聖位。
故知善能成就，唯指第三漸次。
若論由淺入深，通指亦可。
五十五位正脈，謂前除乾慧，後除妙覺。
信、住、行、向、地為五十四，加等覺為五，故言五十五位。
以經中明言真菩提路，乾慧非真，妙覺非路，故除之也。
灌頂云：亦可信、住、行、向、地為五十，漸、乾、
加、等、妙為五。愚謂第三漸末，明言從是漸修，
隨所發行，安立聖位。
然既曰從是漸修，則知前屬頓悟。
如人猛然想起家鄉，尚未動身。
灌頂收三漸為路，而從是之語，云何銷會？
且又辨妙覺為路，終是矯強。
既云隨所發行，安立聖位，而乾慧執心虗明，
純是智慧，豈非是行？
乾有其慧，名乾慧地，豈非是位？
既有行有位，則是已涉程途正脈，以非真揀除，亦屬臆見。
今依長水合轍，並以信住行向地為五十，
乾慧四加為五，等覺已至覺際，如人已到門首，
不得復以道路名之，故唯五十五也。
而言善成者，即取其止觀雙運，不即不離之義。
由此觀之，則欲至覺際而趣妙覺者，應須先歷諸位；
欲善成諸位者，應須先修耳根圓通；欲得耳根圓通者，
應須加意嚴戒；欲得禁戒成就者，應須首斷五辛。
古德云：初步定千里之程，一簣肇萬仞之山。
行遠自邇，登高自卑，則初心豈可輕忽乎哉？ ^256b6

四、判決邪正。
orig::  ^256c10

作是觀者名為正觀，若他觀者名為邪觀。
commentary::  ^256c12

上云：是種種地，皆以金剛觀察。
則位位之中，不離圓通妙心。
又云：如是皆以三增進故，善能成就。
則未修之前，即當先求頓悟。
是知耳根三昧，不獨為聖位最勝準繩，亦且為初心第一方便。
故云：作是觀者，名為正觀。
若捨此而修，或著事而墮於有為，或執理而沉於寂寞，
甚至中途成狂，永陷魔外者，比比而是。
故曰：若他觀者，名為邪觀。
如第一文云：諸修行人，不能得成無上菩提，
乃至別成聲聞緣覺，及成外道諸天魔王，
及魔眷屬，皆由不知二種根本，錯亂修習。
亦斯意也。通上正示禪那諸位竟。
二、略彰所說圓滿。
二。 ^256c14

一、文殊請名奉持；二、如來出名結答。
初：
orig::  ^256c42

爾時文殊師利法王子，在大眾中即從座起，
頂禮佛足而白佛言：當何名是經？
我及眾生云何奉持？
commentary::  ^256c46

請名奉持，以文殊為當機者，顯總持全經，
非具根木大智法王真子，不足興有為也。
起禮而白者，重其事故。
名者，義之表也。今如來歷明妙奢摩他、
三摩、禪那，義亦略周，故文殊請名表彰。
言當何名是經者，正求佛因義立名，俾海眾因名思義耳。
奉謂奉以自修，持謂持以教人。
蓋文殊義雖冥通，名未顯聞，奉以自修，
無可不可，持以教人，憑何指授？
至若一切眾生，義既未能盡悉，名又不得與聞，
自修教人，二者俱失，恐佛不說，故又急之曰：
我及眾生，云何奉持？ ^257a2

二、如來出名結答六。
一境智名，二機益名，三性修名，四要妙名，
五因果名，六總結。
答： ^257a20

初。
orig::  ^257a24

佛告文殊師利：是經名大佛頂悉怛多般怛羅無上寶印，十方如來清淨海眼。
commentary::  ^257a26

佛告文殊者，因文殊出題名，曉大眾也。
是經二字，上指三分，下通五題。
正脈云大等十三字，全當科之境字。
境即諦也，為智所對，而以三諦釋之，茲不俱引。
又云十方如來，明諸佛同證也。
又云上之三諦，即心海全體大用，以智圓照此之心海，名曰清淨海眼。
此正脈從境智為名，相沿承用既久，難以遽易，姑從彼略釋。
愚謂此以尊勝為名，所言大者，即眾生心最尊最勝，故以佛頂表之。
悉怛多般怛羅，此云白傘蓋。
白為眾色之本，即心真如門。
傘蓋為展覆之具，即生滅門。
餘於顯示呪益中釋經。
以此名者，顯經中所詮，即同起信、一心二門等義也。
得此法者，可以出世成佛，為法中王，如世傳國之璽。
得之者，可以為天下君，故以無上寶印稱之。
十方如來所說十二部經，清淨妙理，皆從此中流出，故以海眼稱之。
據此，則成道說法，全依乎此，不益見其為尊且勝乎？ ^257a30

二機益名。
orig::  ^257b12

亦名救護親因，度脫阿難及此會中性比丘尼，
得菩提心，入徧知海。
commentary::  ^257b14

正脈云阿難、登伽，正是此經當機。
凡務多聞而未全定力者，皆準阿難。
凡欲惑熾然，不思出要者，皆準登伽。
又云：菩提心，即前三諦圓融之心。
徧知海，即前徧照三諦海眼。
但於前題中，加當機獲益，勸人欣此入此也。
此正脈從機益為名，亦依彼略釋。
愚謂此以力用為名。
親因者，歷劫親眷，互相因依，憑此救護，即是力用。
如度脫阿難及此會性尼，即其事也。
若但令離分段苦，得小乘樂，猶未顯其力用，
故云得菩提心，入徧知海。
言得菩提心者，即是頓悟因心，三菩提中真性菩提。
入徧知海者，即是究竟果海，十果號中正徧知號。
然阿難一向多聞，性尼宿為淫女，一旦得此入此，其力用不益見其勝乎？ ^257b18

三性修名
orig::  ^257b42

亦名如來密，因修證了義。
commentary::  ^257b44

正脈云：如來密因為性具，依此起修，方成真因，
權小不知，故曰密也。
又云：雖知本有，不妨於無修證中而起修證，
故曰了義，非同染實之修不了義也。
此亦依正脈略釋。
愚謂此以理觀為名，如來密因即是所觀之理，
近具根中，遠該萬法，亦即三如來藏之全體大用，
悟此則為成佛因心，不悟則但是密具而已。
信知有此，故即依之立為觀境。
言修者，即指觀行為修，非歷事造修，如云初於聞中入流亡所等皆修也。
言證者，即指妙悟為證，非歷位取證，如云此根初解先得人空等皆證也。
而言了義者，有二義：一謂依此修證，亦唯了悟如來密因之義；
二謂攝義已盡，了無餘義可修可證。
詳如總釋名題中辨。 ^257b46

四要妙名
orig::  ^257c22

亦名大方廣妙蓮華王十方佛母陀羅尼呪。
commentary::  ^257c24

正脈云：上七字為最妙。
又云：此大乃直目性體，橫亘竪窮無邊底故。
方即是相，有義相德相，謂具足恒沙性德義故。
廣指用言，稱體而周無障礙故。
益見斯經旨同華嚴矣。
蓮華取義甚多，且略取於方華，即果處染常淨二義，亦即表於因果交徹染淨不二。
益見此經旨同法華矣。
又云：末八字為最要佛母，表其有出生義。
陀羅尼此云總持，明其具含攝義。
又云：一表出生多佛，一表含攝多義，豈非至道要術哉。
此亦略引正脈，從要妙為名。
愚謂此以顯密為名，蓋上七字為顯名，下八字為密名也。
顯名稱大方廣者，意明此經所詮，即同起信論中三大，
並同華嚴，如正脈說。
又稱妙蓮華王者，蓮華稱妙已顯非常，
況復云王，似指華嚴普光摩尼香水海中種種光明蕋香幢言，
以此華為無量香海無量華藏之所依住，喻上三大為一切法門一切賢聖之所依故。
密名十方佛母者，前云是佛頂光聚悉怛多般怛羅秘密伽陀微妙章句，
出生十方一切諸佛，十方如來因此呪心得成無上正徧知覺，
即佛母義。陀羅尼此云總持，謂總一切法持無量義故。
亦云遮持，謂遮惡不起持善不失故。
此是諸呪通名，冠以十方佛母，則是通別合稱。
以此經原有顯文密呪，故以顯密為名。
然顯名為聖賢所依，密名能出生諸佛，義亦相符。
所謂呪即密經，經即顯呪者，以此 ^257c26

五，因果名。
orig::  ^258a24

亦名灌頂章句諸，菩薩萬行首楞嚴。
commentary::  ^258a26

按此經原係中印土那陀爛寺大道場經於灌頂部中錄出別行，
故名灌頂章句。此依總彰別，意顯此經所有章句皆屬灌頂部中出。
故灌頂疏云：印土密部有五：東方阿閦佛名金剛部，
南方寶生佛名灌頂部，西方彌陀佛為蓮華部，
北方成就佛名羯磨部，中央毗盧佛名如來部。
此經是灌頂部也。
然既屬灌頂，則誦此章句者，必蒙如來智水灌頂，得大開悟。
依之修因，則為諸菩薩萬行；依之證果，則為究竟堅固。
故本疏亦同正脈，從因果為名。 ^258a28

六、總結答。
orig::  ^258a46

汝當奉持。
commentary::  ^258a48

此是結答之語。猶云以是五種名字，汝等當因名思義而奉持之。
正脈云：蓋必以智照境，隨機受益，從性起修，
盡其要妙，滿其因果，方為能奉持也。
若依本疏，初則顯其尊勝，令生信樂。
次則彰其力用，令知修習。
修習須依理起觀，成觀須顯密雙修。
必至因圓果滿，則奉以自修，持以教人，二俱究竟矣。
略彰所說圓滿竟。 ^258b2

三、會眾頓悟漸證。
orig::  ^258b14

說是語已，即時阿難及諸大眾，得蒙如來開示密印般怛羅義，
兼聞此經了義名目。 ^258b16

○頓悟禪那，修進聖位增上妙理，心慮虗凝，斷除三界修心六品微細煩惱。
commentary::  ^258b18

初、蒙示兼聞。說是語已，謂出名結答已竟時也。
即於此時，阿難及有學大眾，重增一番新氣象矣。
得蒙等者，正敘上所聞，為向下悟證之由。
密印者，即指圓通妙性，三漸重明，故曰開示。
得此可以成佛曰印，眾生不知曰密，亦即前之見性藏心等第一題中，
所謂無上寶印是也。
隨所發行，安立聖位，即是般怛羅義。
若通言摩訶悉怛多，般怛羅，此云大白傘蓋。
今既無上五字，則唯取傘蓋義耳。
傘則自覆義多，覆他義少；蓋則覆他義多，自覆義少。
良以諸位之中，或約自利，或約利他，實各互具，
但有多分少分，如傘蓋義故。
此皆三漸已後之所開示。
兼聞者，文殊所請，如來所答，會眾同聽故。
五種名目，雖各顯一義，實一攝一切，故通稱了義，以一一皆攝義盡故。
又經稱了義，名亦隨經，六釋中當作有財釋也。 ^258b24

○頓悟下。頓悟漸證，自三漸至等覺，歷歷在心，故曰頓悟。
禪那修進聖位，自境智至因果，通稱了義，
故亦兼悟，題名增上妙理。
理名增上妙者，以了義故。
正當頓悟之時，一切心思智慮，瓦解冰銷，
當體寂然，故曰心慮虗凝。
三界煩惱有二：一、見惑，初果見道位斷；
二、思惑，修道位斷。
今云三界修心，顯是思惑也。
又思惑煩惱有三：一、欲界思，二、色界思，
三、無色界思。欲界思有九品，前六品在二果向斷，後三品在三果向斷。
上二界思，八地各有九品，共七十二品，在四果向斷。
而阿難等原在初果，今既心慮虗凝，超二向至二果，
故云斷除三界修心六品〔即欲界前六品思也〕。
而言微細煩惱者，對見惑說。
以見惑分別名麤，思惑任運為細。
故正脈云：本經從初歷談，但言奢摩他及三摩提，而未言禪那。
直至此處，始一稱之。
下連修進聖位，足顯談聖位處，乃是說禪那耳。
自阿難請位以來，至此說法，復為一周，
名染淨因果周，即阿難所請禪那義也。
按常途禪，邪翻為靜慮，以寂滅為義。
今經為滅十二類，生顛倒亂想，立三漸次，即是靜義。
乾慧心中，乾有其慧，即是慮義。
即以此心中中流入，即寂滅義。
圓覺疏釋為絕待靈心。
今經位位不離中道，即絕待靈心也。
正脈云：全取正因佛性，雙兼緣、了二因，為禪那體。
今經三漸，獲無生忍，即是正因佛性。
奢摩他中，用諸如來毗婆舍那清淨修證，
即雙兼緣、了二因也。
題中諸菩薩萬行，義統乎此。
齊此以前，為開示禪那成修分竟。 ^258c4

四、開示楞嚴成證分。
三。 ^259a8

一、精研七趣，以破奢摩中障。
二、詳辨五魔，以破三摩中障。
三、重明五陰，以破禪那中障。 ^259a14

初三：
一、阿難請問。二、如來讚許。
三、正為說示。 ^259a18

初三：
一、謝前述益，二、陳疑致請，三、舉獄例問。 ^259a20

初。
orig::  ^259a22

即從座起頂禮佛足，合掌恭敬而白佛言：
大威德世尊慈音無遮，善開眾生微細沉惑，令我今日身心快然得大饒益。
commentary::  ^259a24

座起禮足者，有二意，一為謝前，二為請後。
合掌身業虔，恭敬意業虔，白佛口業虔。
謝前請後，禮應爾故。
十二類生，顛倒妄想，一時頓銷，故以威德世尊稱之。
脩進聖位，增上妙理，盡情吐露，故以慈音無遮稱之。
微細沉惑，即指類生妄想，非佛莫見，非佛莫說，故曰微細。
自所不覺，自所不知，故曰沉惑。
喻以揑目生華，教以三漸除滅，皆善為開示也。
喜聖位之可修，知生死之不繫，故曰身心快然。
因名思義，奉持可憑，故曰得大饒益。
此皆歸功於佛，故曰令我等也。 ^259a30

二、陳疑致請。
orig::  ^259a48

世尊，若此妙明真淨妙心本來徧圓。
○如是乃至大地草木，蝡動含靈，本元真如，即是如來成佛真體。
佛體真實，云何復有地獄、餓鬼、畜生、脩羅、
人、天等道？ ^259b2

○世尊，此道為復本來自有，為是眾生妄習生起？
commentary::  ^259b6

初、按定現悟。若此妙明等者，通領前來所說心性徧圓義也。
心性有隨緣義，故稱妙明。
心性有不變義，故稱真淨。
雖隨緣而不變，雖不變而隨緣，故稱妙心。
奢摩中如來密因，三摩中圓通妙體，皆指此耳。
本來徧圓之義，前已累說。
但奢摩中隨語生信，三摩中阿難輩亦唯相似解發。
今於禪那之後，心慮虗凝，細惑銷除，乃得真悟。
故通領前來所說而按定之。 ^259b10

○如是下。因真疑妄。
如是者，謂本來徧圓。
如是乃至者，超略內之根身。
大地者，即指外之器界草木。
又器界之微，蝡動含靈。
又根身之細者，言既徧且圓，無法不周，有物皆容。
故凡根身、器界、草木、蜫蟲，無非從心建立。
故曰本元真如。謂推其本元，惟是一真如性也。
然真如之性，即是成佛真體。
以真如即是法身，證此者可成佛故。
佛體真實者，謂既是佛體，相應真實。
今觀七趣偽妄，不能無疑。
故曰云何復有地獄等也。
文顯六道，等該仙趣。
故後文詳明有七。 ^259b24

○世尊下。躡疑為問。
有二：一問性中本來自有，二問妄想習氣生起。
其意以性中自有，則七趣不應偽妄。
若妄習生起，則即性之義不成。
且即性不成，是心外有法。
興今現悟徧圓之義，似不相符，所以未敢深領而致問也。
後云：精研七趣，皆是昏沉。
諸有為相，妄想受生。
妄想隨業，於妙圓明。
無作本心，皆如空華，元無所著。
但一虗妄，更無根緒。
則二問俱釋矣。 ^259b42

三、舉獄例問。二。 ^259c8

一舉人明墮，二躡獄為問。 ^259c10

初。
orig::  ^259c12

世尊，如寶蓮香比丘尼持菩薩戒，私行淫欲，
妄言行婬，非殺非偷，無有業報。
發是語已，先於女根生大猛火，後於節節猛火燒然墮無間獄。 ^259c14

○琉璃大王善星比丘。
琉璃為誅瞿曇族姓，善星妄說一切法空，生身陷入阿鼻地獄。
commentary::  ^259c18

初婬妄墮者，持戒行淫，已屬重罪，且兼妄言，況又非尋常妄言。
而言行淫，無損於他，非同殺他生命，偷他財物。
既現前無業，將來亦無果報。
毀律誤人，罪惡彌甚。
故華報、果報，二報俱受。
淫欲屬火，故感女根生火。
語已即生者，業力增上，報不容緩。
故節節燒然者，欲火徧身所致。
烏芻章云：說多淫人成猛火聚，信不誣矣。
此是現前華報，華報不足以償，故命終神識徑墮地獄。
下云：九情一想，下洞火輪，身入風火二交過地，
輕生有間，重生無間。
今蓮香雖說淫欲無報，猶信殺偷有報，
似是九情一想受報，應在水火交地。
但以毀律誤人，罪惡極重，故云墮無間獄。 ^259c24

○琉璃下，殺妄墮者。
溫陵曰：琉璃匿王太子，挾宿嫌，誅釋種。
佛記：七日當入地獄。
王怖，乘般入海，水中自然出火燒滅。
詳出涅槃及琉璃王經。
善星亦云善宿。阿含云：是佛堂弟之子。
或曰：即調達子也。
涅槃云：善星比丘，親近惡友，退失四禪，
生惡邪見，作是說言：無佛無法，無有涅槃等。
即妄說法空也。然琉璃懷瞋殺人，已屬重罪。
且所殺又非常人，乃瞿曇族姓。
善星妄說法空，即是邪癡。
若更為竊取利養，仍兼於偷盜。
二人之罪，俱為極重。
故皆以生身陷獄。
下云純情，即沉入阿鼻獄。
若沉心中，有謗大乘，毀佛禁戒，誑妄說法，
虗貪信施，濫膺恭敬，更生十方阿鼻地獄。
今琉璃恣殺，善星逞妄，似是純情，固應沉於阿鼻。
且琉璃伐釋，欲斷佛種。
善星妄說，虗貪信施，既兼多罪，或亦更生十方地獄。
但生身人所共見，略彰華報。
陷後經劫無間，備受果報也。 ^259c46

二、躡獄為問。
orig::  ^260a28

此諸地獄為有定處？
為復自然彼彼發業各各私受？ ^260a30

○惟垂大慈，開發童蒙，令諸一切持戒眾生，
聞決定義，歡喜頂戴，謹潔無犯。
commentary::  ^260a32

初、雙問二義。言以上三人觀之，則此諸地獄非本來有，乃妄習生。
但不知為有一定處所，為復自然隨彼彼人所發之業，於各各處私受其報？
問意蓋謂若有定處，則無關於業因，恐墮空亡。
若隨業有，有有顯於報應，足發深省。
想已知是隨業，但不敢自決。
觀下，請詞。重在持戒，可知。 ^260a36

○惟垂下，請慈開發。
二義不決，邪正未辨。
有類童蒙，決定指示，立辨是非，即是開發。
為與是樂故，唯願垂慈。
此為自請也。令諸一切等，乃為他請。
持戒之人，為脫獄苦。
設有定處，自覺持戒無益，反生猶豫。
若聞波定隨業，自然歡喜踊躍，頂戴受持，
益加謹潔，而無犯戒罪矣。
阿難請問竟。 ^260a46

二，如來讚許。
orig::  ^260b10

佛告阿難：快哉此問！
令諸眾生不入邪見。
汝今諦聽，當汝為說。
commentary::  ^260b12

正脈云快哉者，合意而喜之讚詞也。
此問者，即指上之二問。
二問已決，邪正自辨，故云令諸眾生不入邪見。
蓋以執有定處，不信隨業，即墮邪見耳。
末二句誡聽，許說可知。 ^260b16

三、正為說示四。
一略示升墜因由，二詳明七趣輪轉，三依次答釋前問，四結歎以示邪正。 ^260b22

初三：
一依內外定升墜，二由情想分趣類，三緣隨業有定處。 ^260b26

初二。
一、總標內分外分。
二、別明情墜想升。 ^260b28

初。
orig::  ^260b30

阿難！一切眾生實本真淨，因彼妄見有、
妄習生，因此分開內分、外分。
commentary::  ^260b32

一切二句，約悟者言。
因彼妄見，約迷者言。
如來意謂，若果悟得真性徧圓，則大地草木蝡動含靈，
本元真如，故一切眾生實本真淨。
只因一切眾生不悟徧圓，妄見有眾生相，
如是故有妄習熏生，如念念不忘眾生相是也。
由不忘眾生相故，或於眾生身分之內深生躭染，
或於眾生身分之外懸於勝妙，故曰由此分開內分外分。 ^260b36

二、別明情墜想升二： ^260b48

一別明情墜，二別明想升。
初。
orig::  ^260c2

阿難！內分即是眾生分內。
○因諸愛染，發起妄情，情積不休，能生愛水。
是故眾生心憶珍羞，口中水出。
心憶前人，或憐或恨，目中淚盈。
貪求財寶，心發愛涎，舉體光潤。
心著行淫，男女二根，自然流液。 ^260c4

○阿難！諸愛雖別，流結是同，潤濕不升，
自然從墜，此名內分。
commentary::  ^260c10

初、標內分境。言內分者，即是眾生身分之內。
○因諸下，顯內分心。
因諸愛染者，謂因於內分境上，生諸愛染。
發起妄情者，謂由愛染故，發起種種虗妄情見。
情積不休者，謂情見積習，愛染不休。
能生愛水者，謂愛極轉潤，潤極流結。
此是正顯心相。自下乃取事驗證。
是故者，謂以是能生愛水之故。
珍羞者，勝妙飲食，該香味二塵。
憶念生愛，口中水出。
如見人食美，津唾自嚥可知。
前人者，前所遇人，該聲色二塵。
聲色俱美，故令人心憶。
或憐或恨者，憐其聲色可狎，恨其不聞不見。
憐恨不釋，悲痛難禁，故致目中淚盈。
此常見之事也。財寶未至，而心起貪求，即是法塵。
財寶欲至，而愛涎資身，故生光潤。
如世見人色潤，便賀發財可知。
心著行淫，即是觸塵。
二根未交，而先已流液，則愛能生水之義，益顯然可證。 ^260c14

○阿難下，結內分名。
諸愛雖別者，取事唯四，論塵該六也。
流結是同者，如舉體光潤，是水之蘊結於內。
目淚口水根液，皆水之流通於外。
若流若結，咸以潤濕為性，故曰是同。
潤濕故不能上升，不升從墜，理所必至，故曰自然。
是乃依內分境，起內分心，故曰是名內分。 ^260c42

二，別明想升。
orig::  ^261a4

阿難！外分即是眾生分外。
○因諸渴仰，發明虗想。
想積不休，能生勝氣。
是故眾生，心持禁戒，舉身輕清。
心持呪印，顧盻雄毅。
心欲生天，夢想飛舉。
心存佛國，聖境冥現。
事善知識，自輕身命。 ^261a6

○阿難，諸想雖別，輕舉是同，飛動不沉，
自然超越，此名外分。
commentary::  ^261a12

初、標外分境。言外分者，即是眾生身分之外勝妙境界。 ^261a16

○因諸下。顯外分心。
因諸渴仰者，謂因於外分勝妙境上，生諸渴仰。
發明虗想者，謂由渴仰故，發起種種清虗想念。
想積不休者，謂想念積習，渴仰不休。
能生勝氣者，謂仰極神飛，超脫形累。
此亦正顯心相。自下亦取事驗。
知是故者，謂以是能生勝氣之故。
心持禁戒，義該念戒、念施。
以心持即念。念律儀戒，能淨三業。
念善法戒，能成勝因。
念饒益戒，能利有情。
律儀唯戒，餘二皆兼於施故。
舉身輕清者，念前二戒，不以自修為累。
念饒益戒，不以度生為擾故。
心持呪印，即是念法。
以呪即是法，為諸佛秘印。
心持乎此，如佩佛秘印，縱遇魔外，無所畏懼。
故曰顧盻雄毅〔猛強貌也〕。
心欲生天，即是念天。
謂厭下苦麤障，欣上淨妙離也。
夢想飛舉者，超勝之氣，形於夢寐故。
心存佛國，即是念佛。
如十六觀經觀想念佛之類。
聖境冥現者，或於禪觀之中，或於夢寐之際，
得見阿彌陀佛金色之身，得歷阿彌陀佛寶嚴之士。
但以人所不見，而己獨見。
故云冥現。事善知識，即是念僧。
自輕身命者，如百城煙水，不辭疲勞，皆超勝之氣耳。 ^261a18

○阿難下，結外分名。
諸想雖別者，取事唯五，論念有六，即教中六念門也。
輕舉是同者，如夢飛為舉，餘四皆輕。
若輕若舉，咸以飛動為性，故曰是同飛動。
故不至下沉，不沉成超，理所不踰，故亦曰自然。
是乃依外分境，起外分心，故曰此名外分。
依內外定升墜竟。 ^261b6

二、由情想分趣類二。 ^261b16

一臨終相現，二情想曲分。
初。
orig::  ^261b18

阿難！一切世間生死相續，生從順習、死從變流，
臨命終時未捨煖觸，一生善惡俱時頓現，死逆生順二習相交。
commentary::  ^261b20

一切世間，且指情世間說。
生死相續者，謂生死死生，生生死死，如旋火輪，無休息故。
從，猶任也。生從順習，死從變流者，謂生則任其隨順習氣，而造善惡等業。
死則任其遷變流轉，而受異類之身。
此七趣成異之大略，自下乃詳明其成異之故。
臨命終時者，六識皆已不行。
未捨暖觸者，八識尚未離體。
以八識離體，則煖相自盡。
此既未捨煖觸，八識尚在，乃將死而尚未死故。
一生善惡者，謂一生所造善惡等業。
俱時頓現者，謂俱時頓現善惡等相，莫知所趣，乃將生而猶未生故。
當此之時，正在畏死求生之際，故曰死逆生順。
謂以死為逆而欲避之，以生為順而欲求之也。
因有避死求生之心，則善惡二習，交相並發。
善習勝者，隨善相而生善趣。
惡習強者，隨惡相而生惡趣。
此七趣之所由分也。 ^261b26

二、情想曲。分七：
一純想即飛生天趣，二情少想多生仙趣，
三情想均等生人間，四情多想少入橫生，
五七情三想入餓鬼，六九情一想分二獄，七純情即沈墮阿鼻。 ^261c6

初。
orig::  ^261c12

純想即飛，必生天上。
○若飛心中，兼福兼慧，及與淨願，自然心開，
見十方佛，一切淨土，隨願往生。
commentary::  ^261c14

初應想正生，純想勝妙。
神遊外分，故命終即飛。
上見天宮，允符渴懷。
趣著不捨，故致必生。。 ^261c18

○若飛下。兼因易果。
若飛心中，即是純想。
心中兼福兼慧者，謂想不徒想，兼能供佛聞法。
以供佛為福業，聞法為慧業故。
及與淨願者，不唯供佛聞法，仍願生生世世，常在佛前。
如迴向淨土者是也。
凡人命終，神識觀十方如聚墨，杳杳冥冥，不知何往。
今以純想及福慧力故，暫昏即悟。
故曰自然心開。又以淨願力故，聖境遙現。
故云見十方佛，一切淨土。
如西之彌陀、安養，東之藥師、琉璃等是也。
十方俱現，勝劣攸分，故得隨願往生。
華嚴行願品云：臨命終時，一切所有，無復相隨。
唯此願王，不相捨離。
於一切時，引導其前。
據此，則往生雖由福慧，實生平淨願，臨終引導之耳。 ^261c24

二、情少想多生仙趣。
orig::  ^261c48

情少想多，輕舉非遠，即為飛仙、大力鬼王、
飛行夜叉、地行羅剎，遊於四天，所去無礙。 ^262a2

○其中若有善願善心護持我法，或護禁戒隨持戒人，
或護神呪隨持呪者，或護禪定保綏法忍，是等親住如來座下。
commentary::  ^262a4

初、應想正生。情少想多者，如一情九想、
二情八想、三情七想、四情六想等皆是也。
輕舉非遠者，以有情墜故。
灌頂云：豎不越四王天，橫不出二圍山也。
即為飛仙者，如後文飛行仙類，應是一情九想。
大力鬼王，如嶽神、琰魔之類，應是二情八想。
飛行夜叉，乃大力鬼王之所使役，應是三情七想。
地行羅剎，如山野鬼神，應是四情六想。
然鬼神一道，有善有惡。
惡者專於為禍，正屬鬼類；善者兼能為福，旁通仙趣。
此中大力鬼王等，約兼能為福者言之。
遊於二句，即輕舉非遠義也。 ^262a10

○其中下兼因易果。
其中者，即上四類之中，若有善願善心者，
謂於想心中，願常近佛，心恒為法，如下所說是也。
護持我法者，護佛法及持法人，如藥師經十二藥叉之類。
或護禁戒等，護戒法及持戒人，如戒壇中護戒善神之類。
或護神呪等及持呪人，如本經中百 ^262a28

靈護呪之類。或護禪定等，護禪人及所得法。
綏，猶安也。參禪遇魔，則於所得之法不能忍可，
故保而綏之，如禪堂中護靜善神之類。
此皆約平日善願善心言之。
是等既有善願善心，故雖為仙為鬼，猶得親住如來座下。 ^262a40

三、情想均等生人間。
orig::  ^262a48

情想均等，不飛不墜，生於人間。
想明斯聰，情幽斯鈍。
commentary::  ^262b2

情想均等者，五情五想正相均等故。
不飛不墜者，由有情故不能上飛，由有想故不能下墜。
言既參於兩楹，故得生於人間。
想明斯聰者，對下三趣言之，言人道眾生聰明過於下三者，
以有想心明慧故也。
情幽斯鈍者，對上二趣言之，言人道眾生鈍暗過於上二者，
以有情心幽暗故也。 ^262b4

四、情多想少入橫生。
orig::  ^262b16

情多想少，流入橫生，重為毛群，輕為羽族。
commentary::  ^262b18

情多想少者，對下七情三想，應是六情四想。
以上云情想均等，此則情多一分，想少一分，情為六而想為四故。
流入橫生者，情多偏墜，不能為人，故下流；
想少欲飛，不能直舉，故橫生。
然橫生復有二類：若身之重者，則為毛羣，
如駝、驢、猪、狗等，地行類也；若身之輕者，
則為羽族，如#CB15179;、鴿、
鴛、鴦等，空行類也。
亦可羽為毛羽，族為水族，亦該水行之類。 ^262b20

五，七情三想入餓鬼。
orig::  ^262b34

七情三想，沉下水輪，生於火際，受氣猛火，
身為餓鬼，常被焚燒，水能害己，無食無飲，經百千劫。
commentary::  ^262b36

七情者，較上更多一分。
三想者，較上更少一分。
想益少而飛益難，情愈多而墜愈深。
故曰沉下水輪，謂下過於水輪也。
按本經，地輪即是金論。
如前云，故有金輪保持國土。
金輪下有水輪，如前云，故有水輪含十方界。
水輪下有火際，如前云，故有火光為變化性。
火際下有風輪，如前云，故有風輪執持世界。
再下則是虗空際矣。
今既沉下水輪，應在風輪之上，故云生於火際。
所以不更下沉者，以猶有三分想故。
然既生於火際，攬彼猛火氣分，故云受氣。
猛火結氣成形，故曰身為餓鬼。
此且標名，自下乃出其得名所以。
蓋以常被焚燒，雖上接水輪，而近火成沸，
反以傷身，故曰水能害己。
火際無可食之物，有水反澆爛其身，故曰無食無飲。
常受饑虗，無有出期，故云經百千劫施食。
文云：五百生不聞漿水之名，千萬劫常受饑虗之苦。
此餓鬼之所由名也。
婆沙云：恒常饑渴，不聞漿水之名。
設值大河，即變為大。
炬火入口，焦然腹爛。
亦大同此說。 ^262b40

六，九情一想分二獄。
orig::  ^262c28

九情一想，下洞火輪，身入風火二交過地，
輕生有間，重生無間，二種地獄。
commentary::  ^262c30

不言八情二想，但言九情一想者，略輕取重，
因重知輕，故想少於前益不能飛，情多於前愈沉於下，
故前在火際，今又透過火際，故云下洞火輪，以洞即透過義也。
透過火際即是風輪，火因風吹，風因火逼，
二者互相上下，即取其中為二交過地，
有間、無間皆在此地中陰至止，故曰身入。
所以不更墜者，以有微少想故，輕生有間者，
謂設或稍輕，如九情微少，一想微多，則生有間地獄，如後文十八乃至一百八獄。
其中受苦猶有間故，重生無間者，謂若果甚重，
實是九情一想，則生無間地獄。
灌頂云：無間謂八大地獄：一、等活，二、墨繩，
三、眾合，四、叫喚，五、大叫，六、炎熱，七、大熱，
八、無間。前七為別，後一為總，故通稱無間。
又此雖稱無間，但約在獄受苦言之，非同阿鼻無出，
以既惟九情罪惡未至極重，猶有一想善根未至盡斷故。 ^262c34

○七、純情即沉墮阿鼻。
orig::  ^263a14

純情即沉入阿鼻獄。
○若沉心中，有謗大乘，毀佛禁戒，誑妄說法，
虗貪信施，濫膺恭敬，五逆十重，更生十方阿鼻地獄。
commentary::  ^263a16

初應情正墮，無想不升，純情唯墜，故命終即沉，謂無容展轉也。
阿鼻亦翻無間，但與前不同，以前約受苦，
此約無出，乃獄苦重之尤者。
準觀佛三昧等經，更有異翻異釋。
今依成論，略明五種無間：一、趣果無間，
捨身即生彼故；二、受苦無間，中無樂故；
三、經時無間，定一劫故；四、命無間，中無絕故；
五、形無間，身形縱廣八萬由旬，一人、多人皆徧滿故。 ^263a22

○若沉下，兼罪轉報。
若沉心中者，即是純情心中，以情愛屬水也。
謗大乘者，斷滅佛種，以能障菩提心故。
毀禁戒者，斷滅僧種，以能障持戒人故。
誑妄說法，斷滅法種，以能障如來教故。
罪惡之重，莫甚於此，以其斷三寶種也。
虗貪信施，濫膺恭敬，必至作大妄語，巧用偷心。
五逆則殺父、殺母、殺阿羅漢、出佛身血、破和合僧。
前四為殺業之最，後一乃妄語之尤。
至於十重具足，婬、殺、盜、妄、包羅、貪、瞋、邪見，
兼此種種重罪，本獄不足以償，故云更生十方阿鼻地獄。
法華云：其人命終，入阿鼻獄，具足一劫。
劫盡更生十方世界阿鼻地獄。
如是展轉，至無數劫。
大般若云：謗佛法罪，墮阿鼻獄。
此土劫壞，更移他方。
地藏經云：墮無間獄，求出無期。
此界壞時，寄生他界等。
皆此義也。結上由情想分趣類竟。 ^263a34

三，緣類業有定處。
orig::  ^263b16

循造惡業，雖則自招，眾同分中，兼有元地。
commentary::  ^263b18

按前阿難問意，蓋恐執有定處，不信業因，
故雙申兩問，而曰此諸地獄為有定處，
為復自然彼彼發業，各各私受？
今云循造惡業者，謂此諸地獄乃循其本人所造惡業而為重輕，
固是彼彼發業，各各私受。
又云雖則自招，眾同分中兼有元地者，
謂此諸地獄雖則自業所招，而於眾生同分境中，兼有本人無始同惑元所現地。
若同惑不空，亦有定處，不可便謂於我無分。
如地獄既爾，七趣皆然。
緣以阿難問處舉獄為例，故如來亦於地獄之後就便而答，
將使眾生了別業則私受無緣，銷同惑則定處亦空，
返妄歸真，更無有捷於此者。
總結。上來略示升墜因由竟。 ^263b20

三、詳明七趣輪轉。
七。 ^263b42

一、獄趣，二、鬼趣，三、畜趣，四、人趣，五、仙趣，
六、天趣，七、修羅。 ^263b46

初三：
一、結前標後，二、徵起釋成，三、總示虗妄。 ^263b48

初。
orig::  ^263c2

阿難！此等皆是彼諸眾生自業所感。
○造十習因受六交報。
commentary::  ^263c4

初結前言。上雖循業，定有二義雙許，究竟以循業為是，故重呼當機而再告之。
感者，招致之義。言設無自業，雖本有地獄，誰能驅之入哉？
故知此等唯是自業之所招致。 ^263c8

○造十下，標後。十、習因，偏約因言。
六、交報，偏約報言。
然文雖從偏，義實互具，以有因必有報，報必有因。
至下，徵釋自見。 ^263c14

二、徵起釋成二：
一、徵釋十因。二、徵釋六報。
初。十 ^263c20

一、婬習報，二、貪習報，三、慢習報，四、瞋習報，
五、詐習報，六、誑習報，七、怨習報，八、見習報，
九、枉習報，十、訟習報。 ^263c22

初。
orig::  ^263c26

云何十因？
○阿難，一者淫習交接，發於相磨，研磨不休，如是故有大猛火光於中發動。 ^263c28

○如人以手自相摩觸，煖相現前。 ^263c30

○二習相然，故有鐵床銅柱諸事。
○是故十方一切如來，色目行淫，同名欲火。
菩薩見欲，如避火坑。
commentary::  ^263c32

首句總徵十因，應另為一科，文略不便，寄居於此。 ^263c38

○阿難下，正明淫習，復有四義：一、增婬積火。
淫習者，謂宿世淫欲熾盛現前，猶有餘習故。
因有餘習，男女相接，依然發於相磨，謂彼此互相研磨也。
研磨不休者，深求欲樂，不知止足。
然婬欲屬火，如是積淫成火，故有大猛火光，
於自心中發動，是自心中預現地獄相也。
教中云：三界唯心，萬法唯識。
又云：心作天堂，心作地獄。
是故佛說多淫之人，成猛火聚。
若果能如烏芻瑟摩，則化多淫心，成智慧火矣。 ^263c40

○如人下，取例驗知。
言二手自相磨觸，尚有煖相現前，況復男女二根研磨不休，
宜乎其有大猛火光於中發動矣。 ^264a8

○二習下。緣習成獄。
二習者，宿習與現習也。
宿習無忘，現習重增，欲火更熾，故曰相。
然由此故，於命終神識，見有鐵床銅柱諸事。
蓋前之大猛火光，是獄相初萌。
此之鐵床銅柱，乃習果成就矣。 ^264a12

○是故下，聖賢共惕。
如來為聖，菩薩為賢。
向人形容曰色，自己觀察曰目。
言如來向人形容名為欲火，自己觀察亦名欲火，其警惕之切如此。
菩薩學佛，其警惕之心與佛無異，故見欲如避火坑，言不敢少有所犯也。 ^264a20

二，貪習報。
orig::  ^264a28

二者貪習交計，發於相吸，吸攬不止，如是故有積寒堅冰於中凍冽。 ^264a30

○如人以口吸縮風氣，有冷觸生。
○二習相陵，故有吒吒、波波、羅羅、青、赤、
白蓮、寒冰等事。 ^264a32

○是故十方一切如來，色目多求，同名貪水。
菩薩見貪，如避瘴海。
commentary::  ^264a36

初、增貪積冷。宿世多貪現前，猶有餘習，故曰貪習。
由此內熏力故，彼此交相計算，依然發於相吸，
謂兩相吸引，攬為己有也。
吸攬不止者，謂引取無度，不知止足。
然貪心屬水，吸引屬風，水兼於風，必致凝寒。
如是貪吸積冷，故有積寒堅冰，於自心中預現凍鎖凜冽之相。 ^264a40

○如人下，取例驗知。
言以口吸縮風氣，尚有冷觸，況夫彼此貪心，
吸攬不止，宜乎其有積寒堅冰於中凍冽矣。 ^264b2

○二習下。緣習成獄，宿習無忘，現習重增，
貪吸更甚，故曰相陵。
謂乘習相陵奪也。
如是故於命終神識，見有吒吒、波波、羅羅、
青、赤、白蓮、寒冰等事。
吒吒亦云阿吒吒，波波亦云阿波波，羅羅亦云阿羅羅，皆寒逼罪人之聲。
青蓮華、赤蓮華、白蓮華，皆寒逼罪人之相。
準餘經，更有阿浮他，謂凍冽成瘡。
泥羅浮他，謂肢節脫落。
是為八寒，總名寒冰。
今略舉前六後二，以寒冰等事該之。
此相既現，是習果成就矣。 ^264b6

○是故下聖賢共惕同名。
貪水者，警以遇風凝寒，令息吸攬心故。
如避瘴海者，海能沒人，兼有瘴惡之氣，犯之必死。
菩薩見貪如此，其警惕之心至矣。 ^264b22

三，慢習報。
orig::  ^264b28

三者慢習交陵，發於相恃，馳流不息，如是故有騰逸奔波，積波為水。 ^264b30

○如人口舌自相綿味，因而水發。
○二習相皷，故有血河、#CB01926;河、
熱砂、毒海、融銅、灌吞諸事。 ^264b32

○是故十方一切如來色目我慢，名飲癡水。
菩薩見慢，如避巨溺。
commentary::  ^264b36

初、增慢積水。宿世多慢，現在猶有餘習，
因有餘習，彼此交相陵越，依然發於相恃，
謂自恃族姓、豪貴、財勢、智慧等勝也。
馳流不息者，謂馳心上流，不知息滅，然我慢屬山，
馳流屬水，山峙水馳，必致奔騰，如是故有騰躍、
縱逸、競奔之波，於自心中，預現積波為水之相。 ^264b40

○如人下。取例驗知。
綿味者。舌拄上 #CB00088;深，取其舌上味也。
言口舌自相綿味，尚因而水發，況夫慢心馳流，
不知息滅，宜乎其有騰逸奔波，預現積波為水相也。 ^264c2

○二、習下。緣習成獄，宿習未忘，現習重增，
慢流益甚，故曰相皷，謂皷激陵越也。
如是故於命終，神識見有血河、#CB01926;河、
熱砂、毒海、融銅灌吞諸事，而習果成矣。 ^264c8

○是故下，聖賢共惕。
灌頂云：我慢者，執我我所，起諸見慢相故。
癡水者，西土有水，飲之則癡迷顛倒。
以之例慢，故曰名飲癡水，亦警惕意也。
如避巨溺者，巨海洪浪，沒溺難出。
凡是有智者，莫不嚴避。
菩薩避慢如之，蓋不敢有犯也。
正脈云：見慢者，謂見自心起慢，非見他慢。 ^264c24

四，瞋習報。
orig::  ^264c34

四者瞋習交衝，發於相忤，忤結不息，心熱發火，鑄氣為金。
如是故有刀山鐵梱，劍樹劍輪，斧鉞鎗鋸。 ^264c36

○如人銜怨，殺氣飛動。 ^264c38

○二習相擊，故有宮割、斬斫、剉刺、鎚擊諸事。 ^264c40

○是故十方一切如來，色目瞋恚名利刀劍，菩薩見瞋如避誅戮。
commentary::  ^264c42

初、增瞋積金。瞋習者，宿世多瞋，現在猶有餘習，
故因有餘習，彼此互相衝擊，依然發於相忤，相忤謂逆而犯之也。
忤結不息者，謂忤犯結恨，不肯休息，不得報復，故心熱發火。
然瞋屬肝氣，遇心火鑄肺氣而為金，如是故有刀山鐵梱等事，
於自心中預現殺氣之相。
言刀山者，聚刀為山。
鐵梱者，正脈云：梱即棍也。
有本梱作鐝，取義皆可，不過尖停之異。
劍樹者，豎劍為樹。
劍輪者，團劍為輪。
斧劈屬，黃金飾斧為鉞。
鎗刺屬，鋸解屬。然人徒知此等為地獄之具，而不知皆由自惑自業中現耳。 ^264c46

○如人下，取例驗知。
言世人銜怨欲報形色，便有殺氣飛動，
況復彼此交衝忤結不息，甚至心熱發火，
宜乎其有刀山#CB05033;梱等，於自心中預現殺氣相也。 ^265a16

○二、習下。緣習成獄，宿習未忘，現習重增，
瞋忤愈熾，故曰相擊。
謂乘習益相攻擊，念念在殺。
由此故於命終神識，見有宮、割、斬、斫、剉、
刺、槌、擊諸事，而習報成矣。 ^265a22

○是故下聖賢共惕名利刀劍者，犯之即傷。
如來如是色目，故菩薩見心起瞋，如避誅戮，亦不敢有犯也。 ^265a32

五，詐習報。
orig::  ^265a36

五者、詐習交誘，發於相調，引起不住，如是故有繩木絞校。 ^265a38

○如水浸田，草木生長。
○二習相延，故有杻械、枷鎖、鞭杖、檛棒諸事。 ^265a40

○是故十方一切如來，色目奸偽，同名讒賊。
菩薩見詐，如畏豺狼。
commentary::  ^265a42

初增詐積刑。詐習者，宿世慣行騙詐，現在猶有餘習也。
因有餘習，彼此交相哄誘，依然發於相調。
調字應作去聲，謂調轉牽引也。
引起不住者，謂引心數起，不肯暫住。
然詐以術騙，引令難脫。
如是詐引日積，故有繩木絞校，於自心中，預現牽引局陷之相。
言繩木絞校者，絞以繩引，謂絞而結之，令不得解。
校以木局，謂校而匣之，令不得脫。
此亦獄相初萌耳。 ^265a46

○如水下，取例驗知。
言以水浸田，尚能令草木生長，況夫巧誘善引之術，
熏於識田，宜乎其有繩木絞校，預現牽引局陷相也。 ^265b12

○二習下。緣習成獄，宿習未忘，現習重增，
詐誘愈甚，故曰相延。
謂乘習益相延誘也。
如是故於命終神識，見有杻、械、枷、鎖、鞭、
杖、撾、棒諸事。 ^265b16

○是故下聖賢共惕奸而且偽，即是詐也。
同名讒賊者，讒言哄誘，害人自害，故豺狼性多詐，
能害人，畏之如此，亦深戒矣。 ^265b24

六，誑習報。
orig::  ^265b30

六者誑習交欺，發於相罔，誣罔不止，飛心造奸，
如是故有塵土屎尿，穢污不淨。 ^265b32

○如塵隨風，各無所見。
○二習相加，故有沒溺、騰擲、飛墜、漂淪諸事。 ^265b34

○是故十方一切如來，色目欺誑，同名劫殺。
菩薩見誑，如踐蛇虺。
commentary::  ^265b36

初、增誑積穢。宿世多誑，現在猶有餘習，故云誑習。
由此內熏力故，彼此交相斯瞞，依然發於相罔，謂誣罔蒙蔽也。
誣罔蒙蔽，不知戒止。
又自以為得計，飛動其心，造設奸謀。
是居心總為障他，立行反以穢己。
如是誑罔日積，故有塵土屎尿，於自心中，預現障蔽穢污不淨之相。 ^265b42

○如塵下，取例驗知。
如塵隨風者，塵以風亂，風以塵昏。
塵以風亂而不見定相，見以塵昏而不見淨相，故云各無所見。
取此為例者，言塵隨於風，尚昏亂而各無所見，
況夫彼此交欺，誣罔不止，宜乎其有塵土尿屎，
預現障他穢己，穢污不淨相也。 ^265c4

○二習下。緣習成獄，宿習無忘，現習重增，
誑罔愈甚，故曰相加。
謂倍造誑業也。如是故於命終，神識見有沒溺、
騰擲、飛墜、漂淪諸事，而習報成矣。 ^265c14

○是故下聖賢，共惕欺誑誣罔，害人自害，故同名劫殺。
劫殺者，謂劫財殺命，極言其可畏也。
蛇之與虺，時常含毒螫人，況復踐之。
菩薩見誑如此，亦警惕之甚矣。 ^265c22

七怨習報。
orig::  ^265c32

七者怨習交嫌，發於銜恨。
如是故有飛石投礰，匣貯車檻，甕盛囊撲。 ^265c34

○如陰毒人懷抱畜惡。
○二習相吞，故有投擲、擒捉、擊射、拋撮諸事。 ^265c36

○是故十方一切如來，色目冤家名違害鬼，菩薩見怨如飲鴆酒。
commentary::  ^265c38

初、增怨積害。宿世懷怨不釋，現在猶有餘習，故曰怨習。
由此內熏力故，彼此互相嫌隙，依然發於銜恨，
謂銜冤懷恨，誓期報復也。
然報復者，設方在心，如是故有飛石投礰，
匣貯車檻，甕盛囊樸，於自心中，預現為害之相。 ^265c42

○如陰下，取例驗知。
如陰藏毒害之人，懷抱畜積，俱屬惡事。
況復銜冤懷恨，誓期報復，宜乎其有飛石投礰等事，預現於自心中也。 ^266a6

○二習下。緣習成獄，宿習未忘，現習重增，
怨恨益深，故曰相吞。
謂恨不生噉也。如是故於命終神識，見有投擲擒捉擊射拋撮諸事。 ^266a12

○是故下聖賢，共惕違害鬼。
即懷冤鬼也。冤不能申曰違，常欲傷人曰害。
如來雖不懷冤，而色目懷冤之家，名違害鬼，亦警惕於人也。
菩薩遵奉佛敕，不敢有犯，所以見有懷冤之心。
如飲鴆酒，宜急解之。
不然，則斷腸死矣。
〔正脈云：鴆鳥最毒羽毛，瀝酒飲之，則腸寸寸斷。〕 ^266a22

八，見習報。
orig::  ^266a32

八者、見習交明。如薩迦耶見戒禁取邪悟諸業，
發於違拒出生相反，如是故有王使主吏證執文籍。 ^266a34

○如行路人來往相見。 ^266a36

○二習相交，故有勘問權詐，考訊推鞠，
察訪披究，照明善惡。
童子手執文簿，辭辯諸事。 ^266a38

○是故十方一切如來色目惡見，同名見坑。
菩薩見諸虗妄偏執，如臨毒壑。
commentary::  ^266a42

初、增見積證。見習者，謂宿世邪見〔諸見之總〕
熾盛，現在猶有餘習也。
因有餘習，彼此交相立破。
欲明己見，故曰交明。
恐人不知何為交明，故云如薩迦耶等。
薩迦耶，此云有身，即是身見。
見戒禁取，應云見取與戒禁取，蓋取字兩通耳。
見取見，謂非果計果，如以無想為涅槃之類。
戒禁取見，謂非因計因，如牛狗等戒之類。
邊見背中，邪見違正，皆為邪悟。
如上五見，各有所作，故云諸業。
所言諸業者，無非互相破壞，故云發於違拒。
各自立宗立論，故云出生相反。
相反者，以我證彼，立宗立論，務期壞他。
如是存心積業，故有王使主吏證執文籍，於自心中預現證據是非之相。 ^266a46

○如行下，取例驗知。
言堂堂大路，誰來誰往，旁觀自能相見。
況夫明明中道，互立互破，宜乎其有王使主吏等，預現證據之相。
所謂自心難瞞者，信矣。 ^266b22

○二習下。緣習成獄，宿習未忘，現習重增，
彼此諍執不解，故曰相交。
交，謂撕結不開之貌。
由此故於命終神識，見有勘問權詐等相。
言勘問權詐等者，謂始而勘校審問，權稱詐偽，此似王使事也。
勘權不明，轉啟有司，逼考訊問，嚴推重鞫，
從旁體察訪問，此似主吏事也。
體察訪問，不得其情，仍復披究生前見業，照明神識習氣。
於時則有善惡童子，手執文簿證之。
如不服罪，仍以辭辨折之。
直得無理可申，地獄重罪，乃甘心領受矣。。 ^266b28

○是故下聖賢共惕五者，總為惡見。
如來形容觀察，同以見坑名者，以其悞陷眾生，一入而不能出故。
見理不真曰虗妄，非他是己曰偏執。
五見率皆如是。菩薩見之，如臨毒壑者，顯急宜退避。
以邱壑中有毒蛇等物，不退則必遭其害也。 ^266b48

九，枉習報。
orig::  ^266c10

九者，枉習交加，發於誣謗。
如是，故有合山合石，碾磑耕磨。 ^266c12

○如讒賊人逼枉良善。
○二習相排，故有押、捺、槌、按、蹙、漉、衡、度諸事。 ^266c14

○是故十方一切如來，色目怨謗同名讒虎，菩薩見枉如遭霹#CB15439;。
commentary::  ^266c16

初、增枉積迫。宿世好為屈枉，駕禍逼人。
現在猶有餘習，故曰枉習。
由此內熏力故，彼此互相加迫，依然發於誣謗。
誣謗者，本無其事而妄毀之也。
妄毀不認，必至設法相迫。
如是居心，故有合山、合石、碾、磑、耕、磨，於自心中預現逼迫之相。 ^266c20

○如讒下，取例驗知。
讒，#CB03685;也。
賊，害也。讒#CB03685;為害，名讒賊人。
如是之人，逼枉良善，覈得其情，罪必反坐。
呪夫誣謗日積，宜乎其有合山合石等，預現逼迫相也。 ^266c32

○二習下。緣習成獄，宿習不忘，現習重增，
枉業愈盛，故曰相排。
排者，逼迫之貌。由此故於命終神識，見有押、
捺、槌、按等相。言押、捺、槌、按等者，謂押、掬、
揉、捺、槌、打、按、壓，令其服罪也。
設不服罪，蹙其身於囊袋，壓之而漉其血，名曰蹙漉。
若終不承認，掛其身於權衡，度之而令其無詞，名曰權度。
是其心初欲害人，而終於害己。
所謂自作自受者，信矣。 ^266c38

○是故下聖賢共惕怨謗者，怨言以謗，竦聽者心。
故讒#CB03685;口傷，義同於虎，故曰讒虎。
屈逼聲惡，義同如雷，故曰霹#CB15439;。
然人皆知避虎畏雷，而自心中養虎蓄雷，
恬然不知畏避，亦可慨矣。 ^267a2

十訟習報。
orig::  ^267a14

十者訟習交誼，發於藏覆，如是故有鑑見照燭。
○如於日中不能藏影。 ^267a16

○二習相陳，故有惡友、業鏡、火珠、披露、
宿業、對驗諸事。 ^267a18

○是故十方一切如來，色目覆藏，同名陰賊。
菩薩觀覆，如戴高山，履於巨海。
commentary::  ^267a20

初、增訟積照。宿好攻訟，現在猶有餘習，故曰訟習。
由此內熏力故，彼此交相諠訴，依然發於藏覆，謂各自藏覆己過也。
雖各自藏覆，而自心難昧，如是故有鑑見照燭，於自心中預現其相。 ^267a24

○如於下，取例驗知。
言身在日中，不能藏曲直之影，況心在本覺圓明之中，
欲覆己過，豈可得哉？
宜乎其有鑑見照燭，預現對驗相也。 ^267a32

○二習下。緣習成獄，宿習未忘，現習重增，訟覆交陳。
如是故於命終神識，見有惡友、業鏡、火珠等相。
言惡友者，謂宿世同造之人。
業鏡者，能鑑宿業之鏡。
火珠者，能燭心曲之珠。
惡友同造，故能披露宿業。
鏡鑑珠燭，故能相對證驗。
類此更有，故總以諸事該之。
是知覆藏者，徒昧自心。
攻訟者，空喪天和。
然自有不可逃之罪案於其間也。 ^267a38

○是故下，聖賢共惕。
好訟者，必易覆。色目覆藏，正所以警惕。
訟習同名陰賊者，謂家有陰賊，久必遭劫。
喻覆藏己過，終必為害。
此如來警惕於人者如此。
戴高山，履巨海，終不能出意顯。
覆重罪，墮極苦，無由得脫。
此菩薩自相警惕者如此。
然人非聖賢，孰能無過？
宜常自揀典，無輕於攻訟。
既薄熏染之習，即脫地獄之苦。
得生人中，整心慮，趣菩提，何其幸哉！
總結徵釋十因竟。 ^267b2

二、徵釋六報二。 ^267b36

一、總徵釋。二、躡徵詳釋。
初。
orig::  ^267b38

云何六報？
○阿難！一切眾生六識造業，所招惡報從六根出。
commentary::  ^267b40

初總徵。十因已示，六報當明，故此徵也。
○阿難下，略釋。一切眾生，指惡報最重者言，以輕者不墮獄故。
六識造業有二：一自起，二交作。
自起者，但是一根造業，如見色，惟依色起業。
交作者，如因見色而起聞聲之業，名為與聞業交。
因見色而起齅香之業，名為與齅業交等。
如見業既爾，聞聲等亦然。
是皆不離六識，故云六識造業。
又雖云六識，亦兼六根。
以識托於根，離根無見，分別無由起故。
所招惡報亦二：一自業報，二交業報。
自業報者，如見業所招，臨終先見猛火等。
交業報者，如見火燒聽，能為鑊湯洋銅。
見火燒息，能為黑烟紫#CB08504;等。
如見火既爾，聞水等亦然。
是皆不離六根，故云從六根出。
又雖云六根，亦兼六識。
以根借乎識，離識無明，報應無由分故。 ^267b44

二、躡徵詳釋二。
一、躡前徵起。二、詳釋六報。 ^267c22

初。
orig::  ^267c24

云何惡報從六根出？
commentary::  ^267c26

此躡前略釋之語而轉徵之。
二、詳釋六報六。 ^267c28

一見報，二聞報，三齅報，四味報，五觸報，六思報。 ^267c30

初二。
一標定二報，二依次釋成。
初。
orig::  ^267c32

一者見報，招引惡果。
commentary::  ^267c34

見報即自業報，此是依見業招，故云見報招引。
惡果即交業報，雖由交業所感，亦必自報招引，
以設無見火，無由燒聽燒息等也。 ^267c36

二、依次釋成二： ^267c40

一、自業報。二、交業報。
初。
orig::  ^267c42

此見業交，則臨終時先見猛火滿十方界，
亡者神識飛墜，乘烟入無間獄。
發明二相：一者明見，則能徧見種種惡物，
生無量畏；二者暗見，寂然不見，生無量恐。
commentary::  ^267c44

見業既成，五業交作，故云此見業交。
據此，則是業已熟矣。
已熟則將欲捨命，故云臨終。
溫陵曰：見覺屬火，故臨終先見猛火。
愚謂見業徧造，故見火滿十方界。
見火欲飛，奈為九情所墜，落於烟中，故曰飛墜乘烟。
煙氣迷暗，不覺沉淪，故曰入無間獄。
既入獄中，仍復依彼見業，發明二相。
發明，即顯現義也。
一者明見，由明處造業所感，徧見種種惡物者，
如火狗、火蛇及鐵嘴諸蟲等，恐其為害，故云生無量畏。
二者暗見，暗中造業所感，寂然無聲，不見無相，
無聲無相，不知神識落在何處，故云生無量恐。 ^268a2

二，交業報。
orig::  ^268a22

如是見火燒聽，能為鑊湯洋銅；燒息，能為黑烟紫#CB08504;；
燒味，能為焦丸鐵糜；燒觸，能為熱#CB01926;爐炭；
燒心，能為星火迸灑，煽皷空界。
commentary::  ^268a24

如是見火者，謂如是上來所說見報火也。
按後五報，此下當有燒見能為烈火猛#CB08504;之語。
觀後聞波注聞齅氣衝息等，皆先與現前本根交故。
但諸本皆無，存而不論可也。
燒聽者，見報之火，燒於現前耳根。
以耳根屬水，故鑊湯洋銅水而兼熱。
燒息者，見報之火，燒於現前鼻根。
以鼻根屬息，故黑烟紫 #CB08504;息而兼熱。
燒味者，見報之火，燒於現前舌根。
以舌根屬味，故焦丸鐵糜味而兼熱。
燒觸者，謂見報之火，燒於現前身根。
以身根屬觸，故熱#CB01926;爐炭觸而兼熱。
燒心者，見報之火，燒於現前意根。
以意根屬風，故星火迸灑風而兼熱。
此是六種交報，由於交業之所感招。 ^268a30

二、聞報二。
一標定二報，二依次釋成。 ^268b4

初。
orig::  ^268b6

二者、聞報招引惡果。
commentary::  ^268b8

聞報，謂先見波濤等，自業報也。
招引惡果，謂注聞注見等，交業報也。 ^268b10

二、依次釋成二：
一、自業報。二、交業報。 ^268b12

初。
orig::  ^268b14

此聞業交，則臨終時先見波濤沒溺天地，
亡者神識降注乘流入無間獄，發明二相：
一者開聽，聽種種閙，精神愗亂；二者閉聽，
及無所聞，幽魄沉沒。
commentary::  ^268b16

因聞起業，名為聞業。
因於聞業，起於見色齅香等業，名之為交。
謂聞業與餘業交作，而地獄之因成矣。
因成捨報，則是臨終時也。
溫陵曰：聞聽屬水，故臨終先見波濤。
愚謂聞業殊勝，故波濤沒溺天地。
見水欲升，奈為九情所墜，下沉波中，故曰降注乘流。
乘流不覺，愈沉愈下，故云入無間獄。
既入無間，仍復依彼聞業，發明二相。
一者開聽動處，造業所感，聽種種閙者，
如吒吒波波羅羅等，及淹沒呌苦之聲，
驚散陽魂，故曰精神愗亂。
葢精屬陽，神為魂，愗不明，亂不定也。
二者閉聽靜中，造業所感，寂無所聞者，
闃然無聲，滯成陰鬼，故曰幽魄沉沒。
葢幽為陰，魄屬鬼，沉不浮，沒不顯也。 ^268b22

二，交業報。
orig::  ^268b44

如是聞波，注聞則能為責為詰，注見則能為雷為吼為惡毒氣，
注息則能為雨為霧灑諸毒蟲周滿身體，
注味則能為膿為血種種雜穢，注觸則能為畜為鬼為糞為尿，
注意則能為電為雹摧碎心魄。
commentary::  ^268b46

如是聞波者，謂如是上來所說聞報波也。
注聞者，謂聞報之波，注於現前耳根。
以耳根屬水，波見水而聲益怒，故為責為詰，皆聲而帶怒。
注見者，謂聞報之波，注於現前眼根。
以眼根屬火，波遇火而暴蒸，故雷吼惡氣，
暴聲而兼蒸熱〔吼謂雨將來時，雲中有吼聲也〕。
注息者，聞報之波，注於現前鼻根。
以鼻根屬息，波遇息而騰潤，故雨霧灑蟲，飛騰而兼潤濕。
注味者，聞報之波，注於現前舌根。
以舌根屬味，波遇味而腥濁，故膿血雜穢，腥臭而兼渾濁。
注觸者，聞報之波，注於現前身根。
以身根屬觸，波遇觸而傷垢，故鬼畜糞尿，傷害而兼垢汙。
注意者，謂聞報之波，注於現前意根。
以意根屬風，波遇風而灑摧，故為電為雹，霔灑而兼摧壞。
此等名為交業所感。 ^268c6

三、齅報二
一標定二報，二依次釋成。 ^268c34

初。
orig::  ^268c36

三者，齅報招引惡果。
commentary::  ^268c38

齅報，謂先見毒氣等，乃齅業所感報也。
招引惡果，謂衝息則能為質為履等，乃交業所感報也。 ^268c40

二、依次釋成二：
一、自業報。二、交業報。
初。
orig::  ^268c44

此齅業交，則臨終時先見毒氣充塞遠近，
亡者神識從地涌出，入無間獄。
發明二相：一者通聞，被諸惡氣熏極心擾；
二者塞聞，氣掩不通，悶絕於地。
commentary::  ^268c46

因齅起業，名為齅業。
因於齅業，引起見色聞聲等業，名之為交。
謂齅業與餘業交作，而獄因成矣。
因成捨命，故曰臨終。
然齅息屬氣，故臨終先見毒氣。
齅業徧造，故毒氣充塞遠近。
神識地涌者，謂初見毒氣，入地避之。
奈毒氣充塞於地，故復涌出。
九情所墜，不覺又沉，故云入無間獄。
既入無間，仍復發明二相。
一者通聞齅香處，造業所感。
被諸惡氣者，如前所云，黑烟紫#CB08504;，諸惡毒氣之類。
熏極心擾者，熏極難忍，心神擾亂也。
二者塞聞無齅時，造業所感。
〔謂先時齅香，後於無齅時，依之造業，仍感鼻家之報。〕
氣掩不通者，如人睡熟，被物所壓，氣不能申。
悶絕於地者，悶極氣絕，昏臥於地也。 ^269a4

二，交業報。
orig::  ^269a26

如是齅氣衝息，則能為質為履；衝見，則能為火為炬；
衝聽，則能為沒為溺，為洋為沸；衝味，則能為餒為爽；
衝觸，則能為綻為爛，為大肉山，有百千眼，
無量咂食；衝思，則能為#CB01926;為瘴，
為飛砂礰，擊碎身體。
commentary::  ^269a28

如是齅氣者，謂如是上來所說齅報氣也。
衝息者，謂齅報之氣衝於現前鼻根，以鼻根屬息，
氣見息而益惡，故為質為履〔質謂質證其罪，
履謂踐踏其身〕，皆帶惡氣。
衝見者，齅報之氣衝於現前眼根，以眼根屬火，
氣見火而成炙，故為火為炬，皆帶炙氣。
衝聽者，齅報之氣衝於現前耳根，以耳根屬水，
氣見水而成溷，故沒溺洋沸〔謂沒溺於洋湯沸屎之中〕，皆帶溷氣。
衝味者，齅報之氣衝於現前舌根，以舌根屬味，
氣見味而成臭，故為餒為爽〔魚敗曰餒，
羮敗曰爽〕，皆帶臭氣。
衝觸者，齅報之氣衝於現前身根，以身根屬觸，
氣見觸而成殺，故綻爛肉眼〔謂綻其皮，
爛其肉，肉長成山，而眼中蟲咂也〕，皆帶殺氣。
衝思者，齅報之氣衝於現前意根，以意根屬思，
思動屬風，氣遇風而成揚，故#CB01926;瘴砂礰
〔謂揚#CB01926;潑瘴，飛砂走石也〕，皆帶揚氣。
此等亦是交業感招。 ^269a36

四味報二。
一標定二報，二依次釋成。 ^269b14

初。
orig::  ^269b16

四者，味報招引惡果。
commentary::  ^269b18

味報者，味業所感，如下云臨終先見鐵網等。
引果者，交業所感，如下云歷嘗則能為承為忍等。 ^269b20

二、依次釋成二：
一、自業報。二、交業報。
初。
orig::  ^269b24

此味業交，則臨終時先見鐵網，猛#CB08504;熾烈，
周覆世界。亡者神識下透，挂網倒懸其頭，
入無間獄，發明二相：一者吸氣結成寒冰，
凍冽身肉；二者吐氣飛為猛火，焦爛骨髓。
commentary::  ^269b26

此味業交昨，謂此嘗味之業，與餘業交作，積成地獄因也。
地獄因成，人中報壞，故曰臨終。
然嘗味之業最重者，必至網捕禽獸，烹煎蒸炙，
故感先見鐵網，猛#CB08504;熾烈。
因味造殺，無處不至，故感周覆世界，亡者神識。
下透挂網者，謂既見鐵網，又見猛#CB08504;，
荒錯迷倒，側身下透，挂於網間也。
倒懸其頭，入無間獄者，謂足上頭下，不覺不知，愈沉愈下也。
每見世之網捕禽鳥者，及其捕得之時，
急欲又網，不顧彼之顛倒上下，宜乎其有此慘報。
既墮獄中，發明二相：一者吸氣，謂忍覺氣從外入，
外入氣冷，故結成寒冰，凍冽身肉，此由吸氣貪味所感。
二者吐氣，謂忽覺氣從內出，內出氣熱，
故飛為猛火，焦爛骨髓，此由吐氣嫌味所感。 ^269b34

二，交業報。
orig::  ^269c12

如是嘗味，歷嘗則能為承、為忍，歷見則能為然金石，
歷聽則能為利兵刃，歷息則能為大鐵籠彌覆國土，
歷觸則能為弓、為箭、為弩、為射，歷思則能為飛熱鐵從空雨下。
commentary::  ^269c14

如是嘗味者，謂如是上來所說嘗味所感之報，如鐵網猛#CB08504;等諸殺具也。
歷嘗者，味報殺具，歷於現前舌根，以殺具而遇舌根，
無可如何，故能為承為忍〔謂承領忍受也〕。
歷見者，味報殺具，歷於現前眼根，以殺具而遇見火，
火鑠具鎔，故能為然金石。
歷聽者，味報殺具，歷於現前耳根，以殺具而遇聞水，
水淬金利，故能為利兵刃。
歷息者，味報殺具，歷於現前鼻根，以殺具而遇息氣，
氣蒸金透，故能為鐵籠彌覆。
歷觸者，味報殺具，歷於現前身根，以殺具而遇身觸，
身受具觸，故能為弓箭弩射。
歷思者，味報殺具，歷於現前意根，以殺具而遇思風，
風吹具揚，故能為熱鐵飛空。
業交報交，理應如是。 ^269c22

五觸報二。 ^269c44

一標定二報，二依次釋成。
初。
orig::  ^269c46

五者、觸報招引惡果。
commentary::  ^269c48

作業時，觸業先起，招引餘業。
受報時，觸報先現，招引餘報。
惡果即餘報也。 ^270a2

二、依次釋成二：
一、自業報。二、交業報。 ^270a4

初。
orig::  ^270a6

此觸業交，則臨終時，先見大山，四面來合，無復出路。
亡者神識，見大鐵城，火蛇火狗，虎狼獅子，
牛頭獄卒，馬頭羅剎，手執鎗矟，驅入城門，
向無間獄，發明二相：一者合觸，合山逼體，
骨肉血潰；二者離觸，刀劍觸身，心肝屠裂。
commentary::  ^270a8

此觸業交者，謂觸業先起，引起交業，成地獄因也。
獄因已成，世報欲謝，故曰則臨終時。
然觸業最重者，莫如貪婬強逼。
貪婬強逼，令其喪志失節，無所逃避，故感大山來合，無復出路。
葢自身地、水、火、風，即是四山。
始而以此逼人，今則轉為逼己事也。
亡者神識，見大鐵城等者，言正恐山合，
忽見鐵城，纔喜有趣避處。
又見其中火蛇、火狗、虎、狼、獅子等，乃不敢入。
奈有牛頭獄卒、馬頭羅剎、鎗矟驅逼，不得不入，入之即是無間獄也。
既墮獄中，仍復發明二相，以觸業有二故：
一者合觸，謂貪於合觸，造業所感。
合山逼體，骨肉血潰者，如四山來合，逼體碎骨，和肉與血而俱潰也。
二者離觸，謂貪於離觸，造業所感〔問：離觸何以造業？
答：合觸生厭致死惡，離其為業更慘〕。
刀劍觸身，心肝屠裂者，如刀斫劍刺，壞其身體，連心洎肝而俱傷也。 ^270a18

二，交業報。
orig::  ^270a46

如是合觸，歷觸則能為道、為觀、為廳、為案，
歷見則能為燒、為熱，歷聽則能為撞、為擊、
為剚、為射〔疑與上互錯，應云為道、為觀、
為廳、為案〕，歷息則能為括、為袋、為考、為縛，
歷嘗則能為耕、為鉗、為斬、為截，歷思則能為墜、
為飛、為煎、為炙。
commentary::  ^270a48

如是合觸者，謂如是上來所說，觸業所感，合山等諸觸逼迫事也。
歷觸者，諸觸逼迫，歷於現前身根，以身根而遇逼迫，
則能為撞、為擊、為剚、為射。
葢撞以杵觸，擊以丈觸，剚以刃觸，射以箭觸，皆身觸遇逼迫事故。
若依原文，殊難銷會。
歷見者，諸觸逼迫，歷於現前眼根，以眼根而遇逼迫，
則能為燒、為爇。以眼見屬火，火遇逼迫，
逼住則為爇，逼不住則為燒故。
歷聽者，諸觸逼迫，歷於現前耳根，以耳根而遇逼迫，
則能為道、為觀、為廳、為案。
葢道為地獄之途，觀為獄主之宮，廳為理獄之所，案為判罪之據。
道多呌苦聲，觀多傳呼聲，廳多審罰聲，
案多判結聲，皆耳聞遇逼事故。
若依原文，亦難銷會。
暫與歷觸下交互用之，俟高明者再辯。
歷息者，諸觸逼迫，歷於現前鼻根，以鼻息而遇逼迫，
則能為括、為袋、為考、為縛。
葢括以布纏，袋以囊閉，考謂括而復考，
縛謂袋而復縛，務令氣不得伸，皆鼻息遇逼迫事也。
歷嘗者，諸觸逼迫，歷於現前舌根，以舌嘗而遇逼迫，
則能為耕、為鉗、為斬、為截。
耕謂犂其舌，鉗謂拔其舌，斬謂從根而割，
截謂當中而斷，皆舌嘗遇逼迫事也。
歷思者，諸觸逼迫，歷於現前意根，以意思而遇逼迫，
則能為墜、為飛、為煎、為炙。
葢為墜、為飛者，忽下忽上，為煎、為炙者，
發熱發燥，皆意思遇逼不寧之相。
然此中交報，與上四文勢稍別，佛語自在，以義求之可也。 ^270b10

六，思報二。
一標定二報，二依次釋成。 ^270c8

初。
orig::  ^270c10

六者，思報招引惡果。
commentary::  ^270c12

思報者，思業所感之報，如臨終先見惡風等。
招引惡果者，謂依於思報招引交業所感惡果，如結思則能為方為所等。 ^270c14

二、依次釋成二：
一、自業報。二、交業報。 ^270c18

初。
orig::  ^270c20

此思業交，則臨終時先見惡風吹壞國土，
亡者神識被吹上空，旋落乘風墮無間獄。
發明二相：一者不覺，迷極則荒，奔走不息；
二者不迷，覺知則苦，無量煎燒，痛深難忍。
commentary::  ^270c22

此思業交者，謂思業先起，後復興，餘業交作，則獄因熟矣。
獄因熟而世報謝，故曰則臨終時。
然思業屬風，而有善有惡，善則能成，惡則能壞。
今約惡業，故感惡風，吹壞國土。
國土既壞，神識無依，故被吹上空。
又以九情所墜，故方起旋落，乘於風力，
不覺轉入無間，故云墮也。
既墮獄中，仍復發明二相，以思業有覺不覺，故感報亦然。
一者不覺之相，謂迷悶之極，心神荒亂，奔走不息。
二者不迷之相〔不迷即覺〕，謂纔有覺知，
則是苦境，無量煎燒，痛徹深髓，難可忍受。 ^270c30

二，交業報。
orig::  ^270c48

如是邪思，結思則能為方、為所，結見則能為鑑、
為證，結聽則能為大合石、為冰、為霜、為土、
為霧，結息則能為大火車、火船、火檻，結嘗則能為大呌喚、
為悔、為泣，結觸則能為大、為小、為一日中萬生萬死、
為偃、為仰。
commentary::  ^271a2

如是邪思者，準上五應，約邪思所感報風言之。
結思者，謂思業報風結於現前意根。
以意思而遇報風，被迷思處，則能為方為，所謂受罪處也。
結見者，思業報風結於現前眼根。
以眼見而遇報風，因昧思明，則能為鑑
〔鏡照〕為證〔人質〕，謂令昧為明也。
結聽者，思業報風結於現前耳根。
然耳聞屬水，以水遇風，若二力俱勝，皷激過分，
則能為大合石，如傾湫倒嶽，即其證也。
若風寒水冷，則能為冰為霜，如秋霜冬冰，即其證也。
若水勢劣風，風勢劣水，則能為土為霧，
如微旱起塵，帶濕見霧，即其證也。
結息者，思業報風結於現前鼻根。
然鼻息屬風，風遇風而磨蕩成火，則能為大火車、
火船、火檻，皆地獄苦具相也。
結嘗者，思業報風結於現前舌根。
然舌嘗貪味，味遇風而便失，則能為大呌喚、
為悔、為泣，皆饑渴逼惱聲也。
結觸者，思業報風結於現前身根。
然身觸從緣，風性無定，或遇風而展舒，
則為大身；或遇風而局促，則為小身；或遇風而忽活，
則能為生；或遇風而忽斃，則能為死；或被風吹而腹俯於地，
則能為偃；或被風吹而面向於天，故能為仰。
此等皆為思報之所招引。
徵起釋成竟。 ^271a10

三、總示虗妄三：
一、總結妄造。二、別分重輕。
三、重釋問意。 ^271b6

初。
orig::  ^271b8

阿難！是名地獄十因六果，皆是眾生迷妄所造。
commentary::  ^271b10

結前十習為地獄因，六報為地獄果，故曰是名等也。
皆是者，因果皆是。
迷妄者，迷於妄見。
迷於妄見，不達眾生相空，由此於諸眾生分內，
起於妄情，十因六果，莫不資始乎此，故為所造。
前云因於妄見，有妄習生，由此分開內分外分，
則地獄天堂，皆迷妄所造明矣。 ^271b12

二、別分重輕三：
一、十因圓造入阿鼻。
二、六業交作入無間。
三、六業具缺分三等。 ^271b22

初。
orig::  ^271b26

若諸眾生惡業圓造，入阿鼻獄受無量苦，經無量劫。
commentary::  ^271b28

惡業者，即前淫、貪、慢、瞋、詐、誑、冤、見、枉、訟也。
圓造者，一一具造，又造之必盡其極。
前之所謂純情者，以此純情即沉，故云入阿鼻獄。
此是正獄以下之八獄，皆眷屬獄，故入此獄中，
諸苦備歷，故云受無量苦。
若沉心中有謗大乘等，劫盡更生他方阿鼻，故云經無量劫。 ^271b30

二，六業交作入無間。
orig::  ^271b40

六根各造及彼所作兼境兼根，是人則入八無間獄。
commentary::  ^271b42

前總徵略釋。疏云：六識造業有二：一、自起，
二、交作。自起者，但是一根造業，如見色惟依色起業，
聞聲唯依聲起業等，今云六根各造是也。
交作者，如因見色而起聞聲之業，是見業與聞業交；
因聞聲而起見色之業，是聞業與見業交等，
今云及彼所作，兼境兼根是也。
言兼境兼根者，謂除當根各造外，復兼餘境及餘根故。
是人則入八無間獄者，其中亦兼二報：
一者、自業報，如前見業成熟，臨終先見猛火神識乘烟入獄等，
今云則入是也；二者、交業報，如前見火燒聽，
能為鑊湯洋銅，燒息能為黑烟紫#CB08504;等，
今云無間是也。又前云九情一想，下洞火輪，
身入風火二交過地，輕生有間，重生無間，此科即重生無間者也。 ^271b44

三、六業具缺分三等三。
一具。六入重獄。二缺。
二入中獄。三缺。四入輕獄。 ^271c20

初。
orig::  ^271c22

身口意三，作殺盜淫，是人則入，十八地獄。
commentary::  ^271c24

六根不交作，故唯言身口意。
三十因不圓造，故惟言作殺盜淫。
良以身口意為六根總相，殺盜淫為十因總相，
不交不圓，各未盡極，故不言別相。
反顯上之墮阿鼻者，必是十因圓造，六根交作。
入無間者，必是六根交作，或十因不圓造耳。
是知此科之罪，較上微輕，而對下則重。
故曰：是人則入十八地獄。
經律異相云：阿鼻大地獄外，復有十八小獄。
然既云小獄，應是有間者也。 ^271c26

二缺，二入中獄。
orig::  ^271c42

三業不兼，中間或為一殺一盜，是人則入三十六地獄。
commentary::  ^271c44

三業不兼者，謂身口意具，而三種惡業不兼造也。
不唯不兼於三，且亦不兼於二，故曰中間或為一殺一盜。
不言一婬者，可思而知。
故若具足言之，應云或為一殺，謂身口意但作一殺；
或為一盜，謂身口意但作一盜；或為一淫，謂身口意但作一淫。
其罪又輕於前，故曰是人則入三十六地獄。
上云十八，此云三十六者，應是上之隨獄。
葢一獄隨二，亦是有間可知。 ^271c48

三缺。四入輕獄。
orig::  ^272a14

見見一根，單犯一業，是人則入一百八地獄。
commentary::  ^272a16

見。見者，妄見，見於妄境時也。
一根者，或身，或口，或意，三根惟一根起。
一業者，或殺，或盜，或婬，三業唯一業犯。
雖一根一業，乃約其最重者言。
如殺則出佛身血等，淫則汙比丘尼等，
盜則偷僧祇物等，故應墮獄。
而其罪又輕於前，故曰是人則入一百八地獄。
又有間之輕者，按經律異相，有十八鐵丸，
十八沸銅，十八刀輪，十八劍林，十八鐵蛇，十八鐵鳥。
然數既吻合，無妨引用。
但地獄名數，經論異出。
良以業有千差，報感萬殊，絕非思議之境。
惟佛盡知，唯佛盡見，隨便警示，要在令人知懼而已。
此上三科，於九情一想中，義當輕生有間。
別分重輕竟。 ^272a18

三、重釋問意。
orig::  ^272a42

由是眾生別作別造，於世界中入同分地，妄想發生非本來有。
commentary::  ^272a44

准前阿難總問七趣云：此道為復本來自有？
為是眾生妄習生起？
又別問地獄云：此諸地獄為有定處？
為復自然彼彼發業各各私受？
如來於分類趣後已略釋云：循造惡業雖則自招，
眾同分中兼有元地，恐猶未明，故就此重釋。
言上來首自阿鼻終至一百八獄，所以差別不同者，由是眾生別作別造。
此釋彼彼發業各各私受問也。
然既別作別造，而又多人同處一獄者，
葢以多人業同，於是界中入同分地。
此釋為定處問也。
又雖曰入同分地，亦屬妄想發生，非是本來自有。
此釋為復本來自有？
為是妄習生起問也。
獄趣竟。 ^272a48

二、鬼趣三。
一、躡前起後。二、詳列十種。
三、推本顯妄。 ^272b20

初。
orig::  ^272b22

復次，阿難！是諸眾生非破律儀、犯菩薩戒、
毀佛涅槃，諸餘雜業歷劫燒然，然還罪畢受諸鬼形。
commentary::  ^272b24

是諸眾生，即指十因六報者言。
律儀雖通大小，且指小乘戒說。
以小乘治身，律儀偏重故。
非破者，非為小乘忍心自破。
造業飾非者，類多如是。
菩薩戒，大乘戒也。
既已非破律儀，不屑拘守小乘，即當嚴護心地，受持菩薩自性妙戒。
及究其居心，却又逐一違反，故曰犯也。
此約毀戒言之。涅槃至理，大乘深教。
或斥為斷滅，或訶為虗妄，故曰毀也。
此約毀乘言之。夫乘戒二法，乃出苦之津梁，實成佛之樞要。
互為緩急，尚且不可，何況俱毀。
真為斷滅佛種，仍復陷害眾生。
罪之極重，莫甚於此。
前云若沉心中，有謗大乘，毀佛禁戒等，即指此也。
諸餘雜業，總指十因六交等業。
報感地獄，常受眾苦，如處猛火，故曰歷劫燒然。
燒盡宿業之後，名為酬還罪畢。
此方了得純情無想，及九情一想等業。
良以眾生造業，類多從輕至重。
身後受報，類多從重至輕。
今重報既盡，輕報現前，故仍受諸鬼形。
然世人多以地獄為鬼。
今既分二趣，應知不同。
論明地獄，純是化生。
鬼則具四，兼有父母兄弟眷屬。
但勝者為神，如前大力鬼王等，附於仙趣是也。
劣者為鬼，如下所列。
又下所列十類，率皆不免饑虗，均屬餓鬼趣攝。
但與前之七情三想，沉下水輪者不同。
以彼生於火際，乃鬼道中苦之尤者，似由惡業直墮。
若下之十，明是地獄餘報，不過藉之以略彰其趣耳。 ^272b28

二、詳列十種。十。 ^272c26

一怪鬼，二魃鬼，三魅鬼，四蠱鬼，五癘鬼，
六餓鬼，七魘鬼，八魍魎，九役使，十傳送。 ^272c32

初。
orig::  ^272c36

若於本因貪物為罪，是人罪畢，遇物成形，名為怪鬼。
commentary::  ^272c38

本因者，指在人道中說。
貪物為罪者，即指貪習，謂貪求財物而為地獄罪故。
是人罪畢者，歷劫燒然，地獄業盡時也。
因有貪物，餘習出而附諸異物，現形現跡，故曰遇物成形。
山之為精，石之為怪，類多由此，故曰名為怪鬼。 ^272c40

二魃鬼
orig::  ^272c48

貪色為罪，是人罪畢，遇風成形，名為魃鬼。
commentary::  ^273a2

不言本因者，例上可知。
故仍以貪名者，貪為煩惱之首，貫一切業故。
下皆准此。貪色為罪者，即指本因淫習，謂貪求美色而為地獄罪故。
罪畢出獄，因有貪色餘習，心愛遊蕩，故即遇風成形。
名為魃鬼者，神異經云：魃鬼長二三尺，
其行如風，所現之處必大旱。
葢以酷淫則致陰陽不合，妖風能令雲雨不成也。 ^273a4

三魅鬼
orig::  ^273a16

貪惑為罪，是人罪畢，遇畜成形，名為魅鬼。
commentary::  ^273a18

貪惑為罪者，即指因中誑習，謂貪求誑惑而為地獄罪，故罪畢得出。
因有貪惑餘習，假異形以惑人，存畜心而誑他，故即遇畜成形。
正脈云：如倀鬼附虎、雞、鼠成精之類。
名為魅鬼者，說文云：老精物也。
人面，鬼身，四足，好惑人，山林異氣所生。 ^273a20

四蠱鬼。
orig::  ^273a28

貪恨為罪，是人罪畢，遇蟲成形，名蠱毒鬼。
commentary::  ^273a30

貪恨為罪者，即指因中瞋習，謂貪求瞋恨而為地獄罪，故罪畢得出。
因有貪恨餘習時，懷瞋毒故，即遇蟲成形。
蟲謂毒蟲，如蟒蛇、蜈蚣之類。
名蠱毒鬼者，灌頂云：兩廣習妖術，令人成蠱脹者，即此鬼也。 ^273a32

五癘鬼
orig::  ^273a40

貪憶為罪，是人罪畢，遇衰成形，名為癘鬼。
commentary::  ^273a42

貪憶為罪者，即指怨習。
謂貪憶宿怨，蓄惡欲雪，而為地獄罪，故罪畢得出。
因有貪憶餘習，樂為衰敗，故即遇衰成形。
謂附彼四時不正，陰陽衰敗之氣，散瘟行疫，故名癘鬼。
癘謂疫疾，時氣不和之症。 ^273a44

六，餓鬼。
orig::  ^273b4

貪慠為罪，是人罪畢，遇氣成形，名為餓鬼。
commentary::  ^273b6

貪慠為罪，即指慢習。
謂本在人中，貪求慠慢，而為地獄罪，故罪畢得出。
因有貪慠餘習，常懷高舉，故即遇氣成形。
氣，謂地下之氣。言地下有水輪，有火際，
水降火騰，蒸熱之氣，發於地上，升於虗空，
希望高舉，故附以成形。
無所主掌，不得祭祀，故名為餓鬼。 ^273b8

七、魘鬼
orig::  ^273b30

貪罔為罪，是人罪畢，遇幽為形，名為魘鬼。
commentary::  ^273b32

罔者，暗昧不明之義。
貪罔為罪者，即指枉習，謂貪求暗昧不明之事，
誣枉於他，而為地獄罪，故罪畢得出。
因有貪罔餘習，趣逐暗昧，故即遇幽為形。
幽，謂幽隱暗昧，陰陽不分之氣，附此成形，
乘睡魘人，令其氣不得伸，故即名為魘鬼。
蓋魘鬼暗中逼人，與枉習頗肖也。 ^273b34

八魍魎鬼
orig::  ^273b44

貪明為罪，是人罪畢，遇精為形，名魍魎鬼。
commentary::  ^273b46

貪明為罪，即指見習，謂貪求邪見，妄作聰明，
而為地獄罪，故罪畢得出。
因有貪明餘習，故即遇精為形。
精謂日月精華之氣，附以成形，顯靈異於川澤，故名為魍魎鬼。
魍謂其形暗昧，魎謂其形不定也。
抱朴子曰：魍魎山精，形如小兒，獨足，善犯人，
又好學人聲，迷惑於人，與見習頗肖。 ^273b48

九役使鬼
orig::  ^273c10

貪成為罪，是人罪畢，遇明為形，名役使鬼。
commentary::  ^273c12

貪成為罪者，即是詐習。
謂貪求詐術，誘他成己，而為地獄罪故，罪畢得出。
因有貪成餘習故，即遇明為形。
明謂呪符類也。附以成形，聽役使以作禍福故，即名役使鬼。
然世人但知以詐成己，不知反為人所使役。
觀此地獄餘報，應發深省。 ^273c14

十、傳送鬼。
orig::  ^273c22

貪黨為罪，是人罪畢，遇人為形，名傳送鬼。
commentary::  ^273c24

貪黨為罪者，即指訟習。
謂貪求朋黨，助惡興訟，而為地獄罪，故罪畢得出。
因有貪黨餘習，故即遇人為形。
環師云：附巫祝而傳吉凶者是也。
良以因中結黨，傳遞隱暗之事，而訐露於人。
今為鬼，亦附人發洩傳說吉凶等事，故即名傳送鬼。
以名求實，訟習頗肖。
詳列十種竟。 ^273c26

三、推本顯妄。
orig::  ^273c42

阿難！是人皆以純情墜落，業火燒乾，上出為鬼，此等皆是自妄想業之所招引。
若悟菩提，則妙圓明，本無所有。
commentary::  ^273c44

是人者。即指十種鬼道中人。
始在阿鼻，皆以純情墜落。
漸經無間及與有間，乃得業火燒乾。
良以純情墮於阿鼻。
若以業報苦火燒乾一情，則唯餘九情，應退入無間。
若更以業報苦火燒乾九情中少分，則惟餘八情之餘，應退入有間。
若更以業報苦火燒乾一情之餘，則唯餘七情，自應上出為鬼。
以餓鬼元以七情三想為墮因故。
此推本也。皆是下。
顯妄。妄想即是惑道。
業即業道。獄鬼即是苦道。
言獄鬼苦雖至重，亦由自心深重，惑業之所招引。
故云皆是。若悟菩提者，一念迴光，反照自心，悟得本性菩提。
既已悟得本性菩提，則苦不能繫，業不能局，惑不能蔽。
故曰妙曰圓曰明。
既曰妙曰圓曰明，則地獄餓鬼，本來無所有矣。
鬼趣竟。 ^274a2

三、畜趣三。 ^274a34

一、躡前起後。二、詳列十種。
三、結妄推無。
初。
orig::  ^274a36

復次，阿難！鬼業既盡，則情與想二俱成空，
方於世間與元負人冤對相值，身為畜生酬其宿債。
commentary::  ^274a38

墮鬼之業，本以七情三想。
今以鬼報苦，終墮鬼業盡。
業既盡，則情減一分，想增一分，超出鬼道情想，故二俱成空。
據此則唯餘六情，還復四想，所謂情多想少是也。
前云情多想少，流入橫生，是約人中下墜。
此云方於世間等，是約鬼趣上升。
雖升墜不同，而分齊相等，同為畜道。
元負人者，謂元在人中被負之人，所謂或欠彼財物，或欠彼形命是也。
向以墮獄墮鬼，彼雖銜冤欲報，無能為對。
今既生於世間，債繫難逃，故曰冤對相值。
身為畜生者，略如下之十類，餘可例知。
或被烹割，或受驅使，償命償財，故曰酬其宿債。 ^274a42

二、詳例十種十：
一、梟類。二、咎類。三、狐類。
四、毒類。五、蛔類。六、食類。
七、服類。八、應類。九、休類。
十、循類。 ^274b14

初。
orig::  ^274b18

物怪之鬼，物銷報盡，生於世間，多為梟類。
commentary::  ^274b20

物怪之鬼者，即前遇物成形名為怪鬼。
物銷報盡者，業盡形謝苦終果壞，故七情三想轉為六情四想，
故得生於世間流入橫生。
因有貪物為怪餘習，故多為梟類。
蓋梟類附塊成形即貪物餘習，以子食母即為怪餘習，
大率如是，故云多為。
獨舉梟類者，以一類餘故。
准前云和合怪成八萬四千食父母想，
又云其類充塞，則怪畜非一種矣。 ^274b22

二、咎類。
orig::  ^274b38

風魃之鬼，風銷報盡，生於世間，多為咎徵。
一切異類。
commentary::  ^274b40

風魃之鬼者，即前遇風成形，名為魃鬼。
業盡形謝，苦終果壞，故曰風銷報盡。
唯餘六情，還復四想，故得生於世間。
因有貪色，為魃餘習，故多為咎徵異類。
如商羊舞水，#CB17648;#CB17646;出旱等，
即為魃兆災餘習。
或為色禽，或為淫獸等，一切異類，即貪色餘習。 ^274b42

三狐類。
orig::  ^274c4

畜魅之鬼，畜死報盡，生於世間，多為狐類。
commentary::  ^274c6

畜魅之鬼者，即前遇畜成形，名為魅鬼。
業盡則所依畜死，苦終則所感報盡，超出鬼道情想，故得生於世間。
雖生世間，猶有貪惑為魅餘習，故多為狐類。
蓋狐貍善於惑人，即貪惑餘習。
郭氏記云：千歲狐為淫婦，百歲狐為美女。
即魅鬼餘習也。 ^274c8

四毒類。
orig::  ^274c18

蟲蠱之鬼，蠱滅報盡，生於世間，多為毒類。
commentary::  ^274c20

蟲蠱之鬼者，即前遇蟲成形，名為蠱鬼。
蠱滅報盡者，蠱字準前後應是蟲字，謂業盡則所依蟲滅，苦終則所感報盡也。
自是超出鬼道情想故，得生於世間。
因有貪恨，為蠱餘習故，多為毒類。
如蚖蛇、蝮蠍、蜈蚣、蚰蜒等，時時蓄毒，即貪恨餘習，
或無故便螫，或觸之乃傷，皆蠱鬼餘習也。 ^274c22

五、蛔類。
orig::  ^274c32

衰癘之鬼，衰窮報盡，生於世間，多為蛔類。
commentary::  ^274c34

衰癘之鬼者，即前遇衰成形，名為癘鬼。
業盡則衰氣窮散，苦終則癘報盡息。
七情三想，變為六情四想，故得生於世間。
因有貪憶，為癘餘習，故多為蛔類。
蛔謂腸胃中蟲，後文云蟯蛔是也。
回轉上下，不離腸胃，即貪憶餘習，乘癩而生，
致結蛔症，即為癘餘習也。 ^274c36

六、食類。
orig::  ^274c48

受氣之鬼，氣銷報盡，生於世間，多為食類。
commentary::  ^275a2

受氣之鬼者，即前遇氣成形，名為餓鬼。
業盡則所受氣銷，苦終則餓鬼報盡。
生於世間，猶帶遠近二習。
遠習貪慠，近習餓鬼，故多為食類。
如虎豹豺狼等，自恃形勢，常欲食他，即貪慠餘習。
求食不得，呌呼馳走，即餓鬼餘習也。 ^275a4

七、服類。
orig::  ^275a12

綿幽之鬼，幽銷報盡，生於世間，多為服類。
commentary::  ^275a14

綿幽之鬼者，纏綿幽暗之鬼，即前遇幽為形，名為魘鬼也。
幽銷者，幽暗氣銷。
幽暗氣銷，無所依附，則鬼苦終而魘報盡矣。
報盡果轉，故得生於世間。
雖生世間，猶有貪罔為魘餘習，故多為服類。
異物誌云：山鴞，體有文色，土俗因形名之曰服。
亦名隻狐，晝伏夜出；亦名禍鳥，鳴則有禍。
蓋晝伏夜出，即貪罔餘習；鳴則有禍，即魘鬼餘習也。 ^275a16

八應類。
orig::  ^275a28

和精之鬼，和銷報盡，生於世間，多為應類。
commentary::  ^275a30

和精之鬼者，附和精氣之鬼，即前遇精為形，名魍魎鬼也。
和銷報盡者，和字准前後應是精字，謂所和之精既銷，
魍魎之報已盡，報盡果轉，故得生於世間。
因有貪明魍魎餘習，故多為應類，如春燕秋鴻等，
知時知節，即貪明餘習，忽南忽北，即魍魎餘習也。 ^275a32

九休類。
orig::  ^275a42

明靈之鬼，明滅報盡，生於世間，多為休徵一切諸類。
commentary::  ^275a44

明靈之鬼者，藉明顯靈之鬼，即前遇明為形，名役使鬼也。
所附之明力已謝，役使之鬼物不靈，故云明滅報盡。
鬼道之情想俱空，故得生於世間。
因有貪成役使餘習，故多為休徵諸類。
休徵者，如嘉鳳祥麟等，兆休明，徵聖治，即貪成餘習。
諸類者，如靈禽巧獸等，識語言，隨呼喚，即役鬼餘習也。 ^275a46

十循類
orig::  ^275b10

依人之鬼，人亡報盡，生於世間，多為循類。
commentary::  ^275b12

依人之鬼者，依附於人之鬼，即前遇人為形，名傳送鬼。
所依之人既亡，傳送之鬼報已盡，墮鬼情想，
二俱成空，故得生於世間。
因有貪黨傳送餘習，故多為循類。
循者，依也，馴也。如猫狗等依人飲食，馴順於人，餘習酷似也。
詳列十種竟。 ^275b14

三、結妄推無二。 ^275b22

一、正以結推，二、重答前問。
初。
orig::  ^275b24

阿難，是等皆以業火乾枯，酬其宿債旁為畜生，此等亦皆自虗妄業之所招引。
若悟菩提，則此妄緣本無所有。
commentary::  ^275b26

是等者，總指上之十類。
言上之十類，皆以獄鬼業報，苦火燒盡純情九情七情，故云業火乾枯。
超出二道，生於世間，冤對相值，償財償命，故曰酬其宿債。
重為毛羣，輕為羽族，故以旁為畜生。
言旁為者，以畜生為旁行故。
此且明其從獄出鬼，從鬼至畜。
若更推此等本因，亦皆向在人中，自己所作虗妄惑業之所招引，
如前十因六業等是也。
然惑業既屬虗妄，果報豈是真實。
惟是不悟菩提，幻作幻受。
若悟菩提，則心無剩法。
此業與報，猶如眚見燈輪，故曰妄緣清淨。
目中都無是事，故曰本無所有。
古德云：有人識得心，大地無寸土。
寸土尚無，此等豈真有哉。 ^275b32

二、重答前問。
orig::  ^275c6

如汝所言，寶蓮香等及琉璃王、善星比丘，
如是惡業本自發明，非從天降、亦非地出、
亦非人與，自妄所招還自來受，菩提心中皆為浮虗妄想凝結。
commentary::  ^275c10

如汝所言等，牒前所問墮獄三人如是惡業者，
以三人墮獄之業，例一切眾生墮落三途之業，以一妄一切妄故。
前阿難偏問地獄，今如來總答三途者，
以同為惡趣，又以此答在畜趣後也。
本自發明者，正脈云：藏性真心，萬用俱含，
自造何等之業，即隨自業發明何等之報。
譬如米中諸味皆具，成糖、成醋、成酒，皆自造耳。
非天降，非地出，非人與，顯非從外得。
自妄所招，還自來受，顯是我自致。
菩提心中浮想凝結，顯本無實體。
據前阿難有總別二問，初總問七趣云：
此道為復本來自有，為是眾生妄習生起？
此云自妄所招，還自來受，是答以妄習生起。
菩提心中浮想凝結，是答以非本來有。
次別問地獄云：此諸地獄為有定處，為復自然彼彼發業，各各私受？
此云自妄所招，還自來受，是答以自然。
彼彼發業，各各私受，皆為浮虗妄想凝結，
是答以縱有定處，亦屬浮想凝結。
良以前云眾同分中兼有元地，似有一定之處，故今并遣。
言眾生初以一念妄動，業識潛興，名為浮想。
次以見分俄興，結為現境，是曰凝結。
為七趣所共依，呼為同分。
若眾生之自招，乃稱別業。
一人發真歸元，十方虗空悉皆銷殞，況諸地獄、
鬼、畜等又在虗空中耶？
是知菩提心中都無所有，果其徹證，無勞更疑。
若乃未悟先空，只恐悞人自悞。
古德云：了即業障本來空，未了應須還宿債。
可弗慎歟！畜趣竟。 ^275c16

四、人趣。四。 ^276a14

一躡前起後，二就便警示，三詳列十種，四指因結嘆。 ^276a20

初。
orig::  ^276a22

復次，阿難！從是畜生酬償先債，若彼酧者分越所酬，
此等眾生還復為人，反徵其剩。
commentary::  ^276a24

先在獄鬼，唯了自業，不暇償債。
今以為畜乃償，故云從是畜生酬償先債。
先債酧畢，畜生報滿，自此捨命。
理應彼此相安，無復牽墜。
然亦有不爾，故下約反徵者言之。
若彼酬者，指彼受酬之人，所受之分，過於應酧之數，名為分越所酬。
如鞭策過用其力，瞋怒枉殺其身等皆是。
此等眾生，指彼能酧之人，酬過其分，怨習不忘，還復為人。
故必反徵其剩，謂反徵其應酧之外，所剩餘分，令彼倒償也。
據此，則人之於畜，宜留心愛養，勿苦驅其身，
勿輕殺其命，則庶幾可耳。 ^276a28

二、就便警示二。
一、明其必償。二、警以慎殺。 ^276a46

初。
orig::  ^276a48

如彼有力兼有福德，則於人中不捨人身酧還彼力。 ^276b2

○若無福者，還為畜生，償彼餘直。
commentary::  ^276b4

初報勝現償，如彼有力者。
彼，指被徵之人。有力者，過去業力猶未盡故。
兼有福德者，富而仁，貴而賢也。
力未盡，不應捨命，故依然在於人中。
有福德，徵不能墜，故無庸捨人為報。
酧還彼力者，唯以福德酬還其過用之力。
如被惡子華費，怨賊劫奪，及遭彼無義之交，
設奸騙詐，無賴之親，非理負累等皆是。 ^276b6

○若無下報劣，當償無福者，無有福德，
縱業力未盡，不能敵於債力，故致不終天年，還為畜生。
或自供使用，或轉售錢財，或直恣口腹，皆為償彼餘直。
謂償彼過用所直之數也。
據此，則現前過用得意，即當來反償之不得意。
普願舉世仁人君子，當其得意時，須防有不得意時耳。 ^276b18

二、警以慎殺。
orig::  ^276b28

阿難當知，若用錢物，或役其力，償足自停。
○如於中間殺彼身命，或食其肉，如是乃至經微塵劫，
相食相誅，猶如轉輪，互為高下，無有休息。 ^276b30

○除奢摩他及佛出世不可停寢
commentary::  ^276b34

初、反徵可停。當知二字，借阿難警世間也。
若用二句，指反徵者言之。
言被徵之人，若有福德尚在人中，則反徵者不過用其錢物；
若無福者則為畜生，而反徵者自應役其身力。
是皆可以償足自停，但不分越所酬則己也。 ^276b38

○如，於下反。殺難寢於中者，謂於反徵之中。
殺彼身命者，謂自行殺事。
或食其肉者，謂教他殺而但食其肉。
怨習難忘，故至塵劫，以肉還肉，以命還命，
故云相食相誅，遞相報復，無有窮已，故曰猶如轉輪。
前云以人食羊，羊死為人，人死為羊，即互為高下義也。
又云十生之類，互來相噉，窮未來際，即無有休息義也。 ^276b46

○除奢下，極言警覺。
奢摩他為自性定，得之者罪性本空，輪轉何有？
佛出世名照世燈，遇之者無結不解，有怨皆釋。
捨此二緣，難免報復。
故曰不可停寢。寢猶息也。
然此中警覺有二：一為未得停寢者，令其脩定，令其見佛。
以除此二緣，不能停寢故。
二為已得停寢者，令其勿殺，令其勿食。
以奢摩難成，佛世難遇故。
皆至極之言耳。就便警示竟。 ^276c10

三、詳列十種十。
一、頑類。二、異類。三、庸類。
四、很類。五、微類。六、柔類。
七、勞類。八、文類。九、明類。
十、達類。 ^276c24

初。
orig::  ^276c28

汝今應知，彼梟倫者，酧足復形，生人道中，參合頑類。
commentary::  ^276c30

首句總以警悟畜生報盡為人猶帶餘習，
幸得為人豈可更蹈前非，故今以應知令其及早省悟。
彼梟下，正明本類梟倫附塊成形已屬無知，
兼復食父食母猶為頑嚚，故雖酧足先債還復竪形，
生於人道之中而頑習未盡，猶固參合頑類。
正脈云：頑謂愚而兼惡，不可化為一毫之善者也。
言參合者，非頑類皆屬梟化，但言梟化者參於其中，故下皆准此。 ^276c32

二、異類。
orig::  ^276c46

彼咎徵者，酧足復形。
生人道中，參合異類。
commentary::  ^276c48

咎徵兆災，殊為怪異，酧足復形，尚帶餘習。
故雖生於人道，依然參合異類。
異類者，幸災樂禍，乖戾異常人也。 ^277a2

三庸類。
orig::  ^277a6

彼狐倫者，酬足復形。
生人道中，參於庸類。
commentary::  ^277a8

狐倫專於媚人，殊為庸鄙，復形生於人道，豈能超拔？
故惟參於庸類。庸類者，無超拔之度，多諉靡之行，
所謂碌碌庸人，不足為士者是也。 ^277a10

四、很類。
orig::  ^277a14

彼毒倫者，酬足復形，生人道中，參合很類。
commentary::  ^277a16

毒類螫人，很惡無度，雖生人道，依然參合很類餘習，使之無足怪耳。
很類者，剛暴自用，不受善諫人也。 ^277a18

五微類
orig::  ^277a22

彼蛔倫者，酧足復形。
生人道中，參合微類。
commentary::  ^277a24

蛔倫迴轉，穢污受局，腸胃殊為卑微，習與性成，
不自覺知，故復形仍參微類。
微類者，卑微下賤，糞穢塗身，無賴求食，
每見倒街臥巷，呌苦乞憐，討得一錢半文，
自為得計，何莫非宿習致之然耶？ ^277a26

六，柔類。
orig::  ^277a34

彼食倫者，酬足復形，生人道中，參合柔類。
commentary::  ^277a36

食倫性嗜肉食，每求不得，因餓致柔，故復形猶帶柔，
習而為人，參合柔類。
柔類者，罷軟無能，任人揉捺者也。
又此類先在人中，原以貪慠墮獄，雖中間為鬼為畜，
皆帶慠習，而究以饑虗之報，令其慠無所施。
今復為人，不惟慠無所施，且致任人揉捺，亦循環之理也。 ^277a38

七勞類。
orig::  ^277a48

彼服倫者，酬足復形，生人道中，參合勞類。
commentary::  ^277b2

服倫夜出求食，殊為勞累，復形為人，猶帶勞累餘習，故即參合勞類。
勞類者，東奔西馳，徹夜不寐，至死不歇，心人也。 ^277b4

八、文類。
orig::  ^277b8

彼應倫者，酬足復形，生人道中，參於文類。
commentary::  ^277b10

應倫知時知節，來往應序，似有文禮，復形人道，
猶有餘習，故即參於文類。
正脈云：文類者，通字義，解陰陽，流入文思人也。
合轍云：小有才能，通文合禮，與人應接，
不失其序，非經天緯地之大文也。 ^277b12

九、明類。
orig::  ^277b20

彼休徵者，酧足復形。
生人道中，參合明類。
commentary::  ^277b22

休徵現瑞，兆聖似有明識，既得復形為人，
其性益靈，理應參於明類。
灌頂云：明類者，世智辨聰，非仰觀俯察之大明也。 ^277b24

十達類。
orig::  ^277b28

彼諸循倫，酬足復形，生人道中，參於達類。
commentary::  ^277b30

循倫，依人呼喚，馴順隨從，通喜怒，識趣避，
況復生於人道，自應益聰，故得參於達類。
灌頂云：達類者，諳練世故，了達人情，非博古窮經之大達也。
詳列十種竟。 ^277b32

四、指因結嘆。
orig::  ^277b38

阿難！是等皆以宿債畢酬，復形人道。
○皆無始來業計顛倒，相生相殺。 ^277b40

○不遇如來，不聞正法，於塵勞中，法爾輪轉。 ^277b42

○此輩名為可憐愍者。
commentary::  ^277b44

初近指前世是等者，總指前之十類。
原其前世為畜，本因債累，今既宿債畢酬，自然復形人道。 ^277b46

○皆無下。遠指多生。
言既得為人，不應更結深冤。
乃爾生殺不忘者，非止一世餘習，故云皆是無始等。
蓋欲人清其源而絕其流耳。
業，謂無始已來多生殺業。
計，謂妄計徵償。顛倒，謂不知解脫。
人死為羊，羊死為人，故相生。
汝負我命，我還汝債，故相殺也。 ^277b48

○不遇下，無緣難脫。
無始業計塵勞，唯佛法乃能滅除。
設若不遇如來，不聞正法，依舊業計顛倒，在於塵勞之中。
然塵勞屬惑，有惑必有業，有業必有報，
如惡叉聚，自然不離，故云法爾輪轉。 ^277c10

○末句動佛哀矜。
裴公圓覺序云：可以整心慮，趣菩提，唯人道為能。
今幸生人道，宜自珍惜。
若乃一念不忘，轉眼復成淪墜，仙天無路可升，佛道永矣絕分。
如因一朝之忿，亡其身以及其親，是為大惑。
故歎其為可憐愍者。
人趣竟。 ^277c18

四、仙趣。三。 ^277c28

一躡前標後，二詳列十仙，三結判同輪。 ^277c38

初。
orig::  ^277c40

阿難，復有從人不依正覺修三摩地，別修妄念存想固形，
遊於山林人不及處，有十種仙。
commentary::  ^277c42

從人者，從於人趣也。
雖曰從於人趣，不局上之十類。
言上之十類，從畜道來，人多下品，豈能修仙？
或亦有之，如文類、達類等，但勿拘判。
又前云：情少想多，則為飛仙、大力鬼王、
飛行夜叉、地行羅剎。
然四類雖皆情少想多，而言總意別。
若以類分之，應云：一情九想，則為飛仙；
二情八想，為大力鬼；三情七想，為飛行夜叉；
四情六想，為地行羅剎。
然仙趣既惟餘一情，自應不躡前之餘習。
而正脈云：仙趣已上，方與十習無干。
以是而知，不應拘判。
言復有者，有二義：一者揀前十人，言前之十人，尚在徵償。
此外復有從於人道，仰慕清升，而脩仙品者。
二者揀我自宗，言自宗中人，依正覺修。
此外復有從於人道，不依正覺，而起妄修者。
不依正覺，亦有二義：一者正覺即佛，謂不依佛說也。
二者正覺即心，謂不依自心也。
捨此二途，縱修三摩，亦非真實矣。
別修妄念者，撥弄精魂。
存想固形者，注意長生。
注意長生，即是不依佛說，以佛說一切有為，如夢幻等故。
撥弄精魂，即是不依自心，以自心從本已來，絕言思等故。
下之十種，率皆不出此二。
正脈云：山林人不及處者，即名山洞府，神仙隱跡之處。
彼宗所謂洞天福地，#CB13450;苑崑崙者是也。
又華嚴十寶山中，有神仙山，古德謂是神仙所居。
然既屬人不及處，而彼獨能遊，則神仙具五通矣。
有十種仙者，但以其脩念固形之術，而分別之。 ^277c46

二、詳列十仙十。
一地行仙，二飛行仙，三遊行仙，四空行仙，
五天行仙，六通行仙，七道行仙，八照行仙，
九精行仙，十絕行仙。 ^278a44

初。
orig::  ^278b2

阿難！彼諸眾生堅固服餌而不休息，食道圓成，名地行仙。
commentary::  ^278b4

彼諸眾生者，總指前來別修妄念，存想固形人也。
堅固下，乃別明本行。
堅固者，立志不退。
服餌者，服食餌藥。
謂以諸藥物，炮煉修治，為丸作餅，執此可以延年，
可以益壽，故堅固服之。
此即存想固形者也。
而不休息者，期於必效，無間斷故。
食道圓成者，服食既久，道理相應，故不惟百體康壯，
壽年延永，必至身輕行疾，乃為圓滿成就。
名地行仙者，雖身輕行疾，依然在於地上，不能升空故。
此與下四行字，俱作平聲，以同是外修，
唯以步履重輕近遠，分極而分勝劣。 ^278b8

二飛行仙
orig::  ^278b26

堅固草木而不休息，藥道圓成，名飛行仙。
commentary::  ^278b28

草如參根蘇苗之類，木如松枝柏葉之類。
灌頂云：百卉五菓，根莖枝葉，皆名為藥。
執此養身，故立志堅固，食之亦存想固形者也。
異前餌者，不用烟火，生與熟為別，故久食有功，名為藥道圓成。
行步如飛，升高越壑，身輕勝前，故以飛行名之。
古人云：煉得身形似鶴形，即斯意也。
此對上科，約身重身輕以分勝劣。 ^278b30

三遊行仙
orig::  ^278b42

堅固金石，而不休息。
化道圓成，名遊行仙。
commentary::  ^278b44

堅固金石者，正脈云：如烹煎鉛汞，煉養丹砂，號九轉大還者是也。
化有二義：一者變化，謂服之長生，變凡身為仙骨；
二者點化，用以濟世，點白石為黃金。
各獲其效，名為化道圓成，為超脫而遊世外，因利濟而遊世中。
以是義故，名遊行仙。 ^278b46

四空行仙
orig::  ^278c12

堅固動止，而不休息，氣精圓成，名空行仙。
commentary::  ^278c14

動以運氣調身，止以養精安神。
身調則可以永年，神安則可以長生。
執此為真，故堅固而運養之。
運養不息，氣精兩化，形神俱妙，故曰氣精圓成。
乘雲御龍，遊乎上下，故以空行名之，如姑射神人之類。
此對上科，乃約行近行遠而分勝劣。 ^278c16

五天行仙
orig::  ^278c30

堅固津液而不休息，潤德圓成，名天行仙。
commentary::  ^278c32

津液者，口中水也。
嗽出為津，下嚥為液。
彼宗所謂鼓天池，嚥玉液是也。
執此能令水升火降，水火既濟，而成造化之功，故堅固而#CB04394;嚥之。
#CB04394;嚥不息，內外通融，
舉身輕清，與物無累。
故曰：潤德圓成，乘正御氣，遊乎無窮，故以天行名之。
莊生所謂至人、神人、聖人者是也。
此對上四，乃是以分成、極成而分勝、劣。
又此上五仙，前二似屬彼之小乘，以只知存想固形，
全無利濟之心，但以有烟火、無烟火分之為二。
後三似屬彼之大乘，以兼有利濟之心，
但遊行未能忘身，不能遠達高舉。
而空行則形神俱妙，雖能高舉遠達，而猶有分齊。
至於天行，則與天地合其德，與六氣合其用，
利萬物而不宰，處寰中而無跡。
是不唯潤德圓成，而圓成之後，應別有真訣。
但以不了自心，故止於天行而已。 ^278c34

六通行仙
orig::  ^279a22

堅固精色，而不休息，吸粹圓成，名通行仙。
commentary::  ^279a24

堅固精色者，謂堅固其心，吸日月之精華，飡雲霞之彩色也。
然日月非實有精華可吸，雲霞非實有彩色可飡，
但憑虗想以求，妄理相應故。
此與下四，皆屬別脩。
妄念執此，可以得通。
久久行之，故曰而不休息。
妄理相應，形與氣化，故曰吸粹圓成。
粹謂精粹，即日月雲霞之精粹也。
形與氣化，神與物通，穿金石，蹈水火，任運無礙。
以是義故，名通行仙，如黃眉翁之類。
此與下四行字，皆作去聲。
以同是內修，唯約道行淺深、薄厚、麤妙而分勝劣。 ^279a26

七道行仙
orig::  ^279a48

堅固呪禁，而不休息。
術法圓成，名道行仙。
commentary::  ^279b2

堅固呪禁者，呪謂呪咀，禁謂禁制。
然各俱二義，呪則延年益壽，護國祐民；
禁則制嗜戒欲，降妖祛邪。
執此可以留生，可以濟世，故堅固而行持之。
行持呪禁，唯憑心念，故此亦屬別修妄念，
持久不息，呪靈禁驗，名為術法圓成。
蓋呪即是術，禁即是法也。
又二俱為道，用此道以養身，推此道以濟世，
以是義故，名道行仙。
此對上科，乃是以行淺行深而分勝劣。
以上科似唯自利，故淺；此科顯有兼懷，故深也。 ^279b4

八照行仙
orig::  ^279b20

堅固思念而不休息，思憶圓成，名照行仙。
commentary::  ^279b22

灌頂云：思念者，謂存想頂門而出神，繫心丹田而煉氣也。
執此可以尸解，可以駐年，故堅固其心而脩習之。
存想之工無間，繫心之學靡停，故曰而不休息。
神則出入自在，氣則上下交通，故曰思憶圓成。
此由對境立照，故即名照行仙。
略似吾宗修觀之法，但所趣不同耳。 ^279b24

九精行仙
orig::  ^279b34

堅固交遘而不休息，感應圓成，名精行仙。
commentary::  ^279b36

堅固交遘者，易云：乾道成男，坤道成女，
男女遘精，萬物化生。
灌頂云：此以腎水為坎男，心火為離女，
取坎填離，降火提水，令其交合，以成仙胎。
執此可以成丹，故堅固其心，而取填之，
降火提水，內工無間，故曰而不休息。
藥成而為仙體，丹成而上九天，故曰感應圓成。
感應者，即交遘義也。
此以坎男離女，遘精成行，故即名精行仙。
此對上科，乃以行薄行厚而分勝劣。
以上唯修神煉氣故薄，此實遘精結丹故厚也。
孤山引仙傳云：彭祖治為房術，張道陵亦勸人行。
正脈云：用女子為鼎器，而採陰助陽。
內教固闢為魔論，而仙道亦鄙為下品。
此為投人之欲，世多惑之，宜絕口遠避也。 ^279b38

十絕行仙
orig::  ^279c12

堅固變化而不休息，覺悟圓成，名絕行仙。
commentary::  ^279c14

變化者，變彼為此，化此為彼，如西域迦毗羅仙等諸大幻師之類
〔前云求太陰精用和幻藥，即變化之術也〕。
執此可以竦愚迷，成教化，行利濟，修仙業，故堅固其心而推求其術也。
深窮物理，精研化性，久久體騐，冀其有成，故曰而不休息。
物理既通，化性已達，隨意變現，自在無礙，名為覺悟圓成。
借此修仙，定為絕品，故即名絕行仙。
此對前四科，乃約行麤行妙以分勝劣。
以前四唯憑虗想名麤，此科兼有實悟名妙也。
詳列十仙竟。 ^279c16

三、結判同倫。
orig::  ^279c42

阿難，是等皆於人中煉心，不修正覺，別得生理，壽千萬歲。 ^279c44

○休止深山，或大海島，絕於人境，斯亦輪迴，妄想流轉。 ^279c46

○不修三昧，報盡還來，散入諸趣。
commentary::  ^279c48

初、結示因果。是等者，總指前之十仙，大率皆以世壽不常，
羨慕久生，故即於人中煉心，所謂撥弄精魂是也。
不知本覺真心即是佛果，不生滅性，故亦不脩正覺，所謂不依正覺修三摩地是也。
食道圓成，乃至覺悟圓成，故云別得生理。
別有二義：一者、不依自心不生滅性，別以食道、
藥道等而得長生之理；二者、十仙為門各別，
門門各得長生之理，以彼總以長生為趣故也。
壽千萬歲者，妄理相應，或千歲，或萬歲，
但以世人不見其死，渾言之耳。 ^280a2

○休止。下判同輪迴。
休止者，休心依止。
深山海島者，如崑崙蓬萊之類，絕於人境，將謂可以避死。
殊不知非空非海中，非入山石間，無有地方所，脫之不受報也。
斯亦輪迴者，所依之處，既未超乎三界，
能依之身，豈能脫於輪迴。
是知上之所謂壽千萬歲者，但是後死，非真不死。
猶如松柏後凋，非真不凋耳。
妄想流轉者，出成輪迴。
所以良以法性本自真常，色身由來生滅。
怖速死而求長生，即屬妄想。
依妄想而墮生滅，正在流轉。
所謂斯亦輪迴者以此。 ^280a18

○不修下。警令正修。
言欲免輪迴，須斷妄想。
欲斷妄想，須憑三昧。
設不修三昧，則仙報盡時，依然各隨無始遠習，散入諸趣。
所謂饒經八萬劫，終竟落空亡。
況夫壽千萬歲，又何足恃哉。
是知楞嚴三昧，神仙亦所當脩。
勿負長年，宜早努力。
總結仙趣竟。 ^280a36

六、天趣。二。 ^280a48

一別分勝劣，二總斥迷輪。 ^280b8

初三：
一、六欲天。二、四禪天。
三、四空天。 ^280b10

初二。
一約欲分六，二就欲結判。 ^280b12

初六。 ^280b14

一、四王天，二、忉利天，三、夜摩天，四、兜率天，
五、化樂天，六、他化天。 ^280b16

初。
orig::  ^280b18

阿難！諸世間人不求常住，未能捨諸妻妾恩愛，
於邪婬中心不流逸澄瑩生明，命終之後隣於日月，如是一類名四天王天。
commentary::  ^280b20

諸世間人，仍指前之人道，以天仙二趣，皆從人中修故。
亦有不爾，今約多分言之。
不求常住者，無出世心。
未能捨諸妻妾恩愛者，樂世間法，遵守五戒。
故曰於邪淫中，心不流逸，以邪淫乃五戒之一故。
不言不殺等者，以欲界六天，惟以欲心輕重分故。
流謂流動，不流動則心常澄清。
逸謂縱逸，不縱逸則心常瑩淨。
澄清瑩淨，故心光徧照，故曰生明。
由是能與日月合德，故感命終之後，隣於日月。
名四天王天者，以四天王居須彌腰，齊日月宮故。 ^280b26

二，忉利天。
orig::  ^280b44

於己妻房，淫愛微薄；於淨居時，不得全味；
命終之後，超日月明，居人間頂。
如是一類，名忉利天。
commentary::  ^280b46

不言諸世間人不求常住者，例上可知，故下四天準此。
於己者，顯無外貪。
妻房者，顯無妾室。
淫愛微薄者，雖不盡斷，亦不過濃，所謂有時有節是也。
於淨居時不得全味者，謂淨心不純，間有念起禪思之味，不得全故。
雖不得全，亦勝前人，以前人但不邪淫，此則并正婬亦淡故。
既勝前人，自應命終之後超日月明，以因勝果亦勝故。
人間頂，即須彌頂也。
言須彌頂下接人間，再上即是空居，則人間不相接矣。
忉利者，梵言也，此云三十三。
此天在須彌山頂，四方各八天中為善見城，乃帝釋所居。
智論云：昔有婆羅門姓憍尸迦，與知友三十二人共修福德，
命終皆生須彌山頂。
憍尸迦為天主，三十二人為輔臣。
淨明疏云：昔迦葉佛滅後，有一女人發心修塔，
報為天主；三十二人助修，報為輔臣。
二緣不同者，以既在輪迴，不無更易故。 ^280c2

三夜摩天
orig::  ^280c30

逢欲暫交，去無思憶。
於人間世，動少靜多。
命終之後，於虗空中，朗然安住。
日月光明，上照不及。
是諸人等，自有光明。
如是一類，名須#CB08504;摩天。
commentary::  ^280c32

逢欲暫交者，事前全無預念。
去無思憶者，事後不復追想。
此則於淨居時，得全味也。
既得全味，逢欲縱有微念，亦不過為了人間之事，非有深染。
故曰：於人間世，動少靜多，動少靜多，漸近清虗。
故感命終之後，生於虗空。
明明在空，而宮殿不墜。
故曰：朗然安住。前天雖超日月，光猶可及。
此天又高，故云：日月光明，上照不及。
自有光明者，依正二報，皆有光明。
不須日月照，故須#CB08504;摩。
此云善時分。以日月不及，應無晝夜。
而此天以蓮華開合，善知時分。
隨時受樂，各別相應。
故諸經多云：夜摩科名，依之令聞者便知也。 ^280c38

四、兜率天
orig::  ^281a14

一切時靜，有應觸來未能違戾，命終之後上升精微，
不接下界諸人天境，乃至劫壞三災不及，如是一類名兜率陀天。
commentary::  ^281a16

上科逢欲暫交，此則逢欲亦無交心，故云一切時靜，謂不來不就也。
有應觸來者，謂設有相應之觸，來相逼迫。
未能違戾者，謂不能拒絕不行，以猶覺有味故。
此既較勝於前，故感命終之後，上升精微。
精微即指兜率，以兜率有內院，有外院。
外院則精，以對下雜染為名。
內院則微，以對外盡奧加稱。
不接下界諸人天境者，且就外院言之。
言夜摩雖屬空居，猶與下界人天境接，是淨而未精。
今既不接，正見其淨而精故。
乃至劫壞，三災不及者，乃約內院言之。
言外院雖不接於下界，猶為三災所壞，是精而不微。
若從外向內，乃至菩薩住處，縱遇劫壞，
三災不及，正見其精而微也。
兜率陀，或云覩史多，唐翻知足，謂此天於五欲境知止足故。
或翻喜足，謂此天得少意悅為喜，更不求餘為足。
又佛地論云：菩薩於中教化，多修喜足行故。 ^281a22

五化樂天
orig::  ^281b2

我無欲心，應汝行事。
於橫陳時味如嚼蠟，命終之後生越化地，如是一類名樂變化天。
commentary::  ^281b4

前天有應觸來，未能違戾。
此則有應觸來，便違戾。
曰：我無欲心，應汝行事。
葢深拒之也。於橫陳時，味如嚼蠟者，謂拒之不已，猶故相逼。
於彼橫陳之時，反覺生厭，故云味如嚼蠟。
以蠟味羶膩，嚼之而反欲嘔故。
是知前天未能違戾，是橫陳時猶覺有味。
此則不惟無味，且深厭之耳。
此既較勝於前，故感命終之後，生越化地。
言生越者，越亦同升，謂生而便升，化樂地故。
地猶位也。結名樂變化者，謂樂其自所變化五欲境故。
餘經或但稱化樂，謂自化五塵，還自受樂。
今科名依之。 ^281b8

六、他化天
orig::  ^281b30

無世間心，同世行事，於行事交，了然超越，
命終之後，徧能出超化無化境，如是一類，名他化自在天。
commentary::  ^281b32

無世間心者，厭離世間淫欲不淨，全無樂著心故。
同世行事，昨欲離未能，權同世間行男女婚配事故。
統前五因而論，初則有交而正，次則有交而微，
三則有交而暫，四則行事有味，五則行事無味。
今此第六，雖曰同世行事，不過隨順世間有婚配之禮，
而於行欲之事，相交之情，以併決絕，故云了然超越。
此既通勝於前，故感命終之後，出超化無化境。
言徧能者，以前五天，四天無化，後一有化，此徧超故。
結名他化自在者，謂假他所化五欲境界，
以成己樂，顯自在義故。 ^281b36

約欲分六竟。
二、就欲結判。
orig::  ^281c12

阿難！如是六天形雖出動心迹尚交，自此以還名為欲界。
commentary::  ^281c14

如是六天，初則離於邪動，次則正動而微，
三則動少靜多，四則出動，以一切時靜故。
然形雖則動，未免心交，觀其應觸來時，
未能違戾，是猶覺有味，故知其心尚交也。
至第五味如嚼蠟，第六了然超越，并心交亦無，但未能無迹。
以第五猶有欲境橫陳，第六權同世間行事，
宛有欲迹，故言其迹尚交也。
此通約六因言之。
若就果中說者，如俱舍頌云：六受欲交抱，執手笑視婬。
正脈引偈云：四王忉利共相抱，夜摩執手兜率笑，
化樂熟視他暫視，此是六天真快樂。
蓋相抱執手，俱屬形動，而分輕重之異。
至於兜率之笑，雖形出乎動，而未能無心。
若後二天，但唯目視，雖無交心，而猶似有迹。
故合云：形雖出動，心迹尚交。
自此以還句，文雖局於六天，義實通乎五趣。
謂自此六天以還，由仙及人，乃至地獄，總名欲界。
以未離欲境，故九地中名五趣雜居地也。
通結六欲天竟。楞嚴經指掌疏卷第八
 ^281c18
