
other:: 五燈嚴統卷第十四
other:: 
## 青原下七世
青原下七世
other:: 
### 洞山延禪師法嗣
洞山延禪師法嗣
other:: 
#### 瑞州上藍院慶禪師
瑞州上藍院慶禪師
初遊方。問雪峰。如何是雪峰的的意。
峰以杖子敲師頭。
師應諾。峰大笑。師後承洞山印解。
開法上藍。僧問。如何是上藍無刃劒。
師曰無。曰為甚麼無。
師曰。闍黎。諸方自有。
other:: 
#### 洪州同安慧敏禪師
洪州同安慧敏禪師 ^87a37

初參洞山。問諸聖以何為命。
山曰。以不間斷。師曰。
還有向上事也無。
山曰有。師曰。如何是向上事。
山曰。不從間斷。師於言下有省。
住後僧問。請師一句。
師曰。好記取。
other:: 
### 金峰志禪師法嗣
金峰志禪師法嗣
other:: 
#### 廬山天池智隆禪師
廬山天池智隆禪師 ^87a45

在金峰。普請般柴次。
峰問。般柴人過水否。
師曰。有一人不過水。
曰不過水還般柴否。
師曰。雖不般柴。也不得動著他。
other:: 
### 鹿門真禪師法嗣
鹿門真禪師法嗣
other:: 
#### 襄州谷隱智靜悟空禪師
襄州谷隱智靜悟空禪師 ^87b10

僧問。如何是和尚轉身處。
師曰。臥單子下。問如何是道。
師曰。鳳林關。曰學人不會。
師曰。直至荊南。問如何是指歸之路。
師曰。莫用伊。曰還使學人到也無。
師曰。甚麼處著得汝。
問靈山一會何異今時。
師曰。不異如今。曰不異底事作麼生。
師曰。如來密旨。迦葉不聞。
問古#CB00589;寒泉甚麼人得飲。
師曰。絕飢渴者。曰絕飢渴者如何得飲。
師曰。東畎東流。西畎西流。
other:: 
#### 益州崇真禪師
益州崇真禪師 ^87b18

僧問。如何是禪。師曰。
澄潭釣玉兔。曰如何是道。
師曰。拍手笑清風。
問如何是大人相。
師曰。泥揑三官土地堂。
other:: 
#### 襄州鹿門志行譚禪師
襄州鹿門志行譚禪師 ^87b34

僧問。如何是實際理地。
師曰。南贍部洲。北鬱單越。
曰恁麼則事同一家也。
師曰。隔須彌在。問遠遠投師。
請師一接。師曰。從甚麼處來。
曰江北來。師曰。南堂裏安下。
問如何是清淨法身。
師曰。戌亥年生。
other:: 
#### 廬山佛手巖行因禪師
廬山佛手巖行因禪師 ^87b40

鴈門人也。首謁鹿門。
師資契會。尋抵廬山。
山之北有巖如五指。
下有石窟。可三丈餘。
師宴處其中。因號佛手巖和尚。
江南李主三召不起。
堅請就棲賢開堂。
不逾月潛歸巖室。
僧問。如何是對現色身。
師竪一指。〔法眼別云。
還有也未〕後示微疾。
謂侍僧曰。日午吾去矣。
及期僧報日午也。
師下牀行數步。屹然立化。
李主備香薪茶毗。
塔于巖之陰。
other:: 
### 曹山霞禪師法嗣
曹山霞禪師法嗣
other:: 
#### 嘉州東汀和尚
嘉州東汀和尚 ^87c2

僧問。如何是向去底人。
師曰。石女紡麻縷。
曰如何是却來底人。
師曰。扇車關棙斷。
問徧界是佛身。教某甲甚麼處立。
師曰。孤峰頂上木人呌。
紅焰輝中石馬嘶。
other:: 
### 草庵義禪師法嗣
草庵義禪師法嗣
other:: 
#### 泉州龜洋慧忠禪師
泉州龜洋慧忠禪師 ^87c18

本州陳氏子。謁草庵。
庵問。何方來。師曰。
六眸峰。庵曰。還見六眸否。
師曰。患非重瞳。庵然之。
師尋回故山。屬唐武宗廢教例民其衣。
暨宣宗中興。師曰。
古人有言。上昇道士不受籙。
成佛沙彌不具戒。
祇為白衣。過中不食。
不宇而禪。迹不出山者三十年。
述三偈以自見。曰雪後始知松栢操。
雲收方見濟河分。
不因世主教還俗。
那辨雞羣與鶴羣。
多年塵事謾騰騰。
雖著方袍未是僧。
今日修行依善慧。
滿頭留髮候然燈。
形儀雖變道常存。
混俗心源亦不昏。
試讀善財巡禮偈。
當時豈例作沙門。
謂門弟子曰。眾生不能解脫者情累爾。
悟道易明道難。僧問。
如何得明道去。師曰。
但脫情見。其道自明矣。
夫明之為言信也。
如禁蛇人。信其呪力藥力。
以蛇綰弄。揣懷袖中無難。
未知呪藥等力者。
怖駭棄去。但諦見自心情見。
便破今千疑萬慮。
不得用者。未見自心者也。
忽索香焚罷安然而化。
全身葬于無了禪師塔之東。
後數年塔忽坼裂連階丈餘。
主僧將發視之。是夜宴寂中見無了。
曰不必更發也。今為沈陳二真身。
無了姓沈。見馬祖。
other:: 
### 同安丕禪師法嗣
同安丕禪師法嗣
other:: 
#### 洪州同安志禪師
洪州同安志禪師 ^87c28

先同安將示寂。上堂曰。
多子塔前宗子秀。
五老峰前事若何。
如是三舉未有對者。
末後師出曰。夜明簾外排班立。
萬里歌謠道太平。
安曰。須是這驢漢始得。
住後。僧問。二機不到處如何舉唱。
師曰。徧處不逢。玄中不失。
問凡有言句盡落今時。
學人上來請師直指。
師曰。目前不現。句後不迷。
曰向上事如何。師曰。
迥然不換。標的即乖。
other:: 
#### 袁州仰山和尚
袁州仰山和尚 ^88a18

僧問如何是仰山境師曰。
白雲峰下猿啼早。
碧嶂巖前虎起遲。
僧曰。如何是境中人。
師曰。寒來火畔坐。
熱向#CB00589;邊行。
other:: 
### 歸宗惲禪師法嗣
歸宗惲禪師法嗣
other:: 
#### 廬山歸宗弘章禪師
廬山歸宗弘章禪師 ^88a32

僧問。學人有疑時如何。
師曰。疑來多少時也。
問小船渡大海時如何。
師曰。較些子。曰如何得渡。
師曰。不過來。問枯木生華時如何。
師曰。把一朵來。問混然覓不得時如何。
師曰。是甚麼。
other:: 
### 嵆山章禪師法嗣
嵆山章禪師法嗣
other:: 
#### 隨州雙泉山道#CB05418;禪師
隨州雙泉山道#CB05418;禪師 ^88a40

僧問。洪鐘未擊時如何。
師曰。絕音響。曰擊後如何。
師曰。絕音響。問如何是在道底人。
師曰。無異念。問如何是希有底事。
師曰。白蓮華向半天開。
other:: 
### 雲居岳禪師法嗣
雲居岳禪師法嗣
other:: 
#### 楊州豐化院令崇禪師
楊州豐化院令崇禪師 ^88b2

舒州人也。僧問。如何是敵國一著碁。
師曰。下將來。問一棒打破虗空時如何。
師曰。把將一片來看。
other:: 
#### 澧州藥山忠彥禪師
澧州藥山忠彥禪師 ^88b12

僧問教中道。諸佛放光明。
助發實相義。光明即不問。
如何是實相義。師曰。
會麼。曰莫便是否。
師曰。是甚麼。問師唱誰家曲。
宗風嗣阿誰。師曰。
雲嶺龍昌月。神風洞上泉。
other:: 
#### 梓州龍泉和尚
梓州龍泉和尚 ^88b18

僧問。如何是祖師西來意。
師曰。不在闍黎分上。
問學人欲跳萬丈洪崖時如何。
師曰。撲殺。
other:: 
### 護國澄禪師法嗣
護國澄禪師法嗣
other:: 
#### 隨州護國知遠演化禪師
隨州護國知遠演化禪師 ^88b26

僧問。舉子入門時如何。
師曰。緣情體物事作麼生。
問乾坤休駐意。宇宙不留心時如何。
師曰。總是戰爭收拾得。
却因歌舞破除休。
other:: 
#### 隨州智門寺守欽圓照禪師
隨州智門寺守欽圓照禪師 ^88b32

僧問。兩鏡相照。為甚麼中間無像。
師曰。自己亦須隱。
曰鏡破臺亡時如何。
師竪起拳。問如何是和尚家風。
師曰。額上不貼牓。
問如何是祖師西來意。
師曰。把火燒天徒自疲。
other:: 
#### 安州大安山崇教能禪師
安州大安山崇教能禪師 ^88b38

僧問。師唱誰家曲宗風嗣阿誰。
師曰。打動南山皷。
唱起北山歌。問如何是三冬境。
師曰。千山添翠色。
萬樹鎻銀華。
other:: 
#### 頴州薦福院思禪師
頴州薦福院思禪師 ^88b46

僧問。古殿無佛時如何。
師曰。梵音何來。曰不假修證如何得成。
師曰。修證即不成。
other:: 
#### 隨州護國志朗圓明禪師
隨州護國志朗圓明禪師 ^88c4

僧問。如何是萬法之源。
師曰。空中收不得。
護國豈能該。
other:: 
### 靈泉仁禪師法嗣
靈泉仁禪師法嗣
other:: 
#### 郢州大陽慧堅禪師
郢州大陽慧堅禪師 ^88c8

初在靈泉。入室次泉問。
甚麼處來。師曰。僧堂裏來。
泉曰。為甚麼不築著露柱。
師於言下有省。住後僧問。
如何是玄旨。師曰。
壁上挂錢財。問如何是法王劒。
師曰。腦後看。問如何是無相道場。
師曰。佛殿裏懸幡。
問不借時機用。如何話祖宗。
師曰。老鼠齩腰帶。
僧請益法身。師示偈曰。
扶桑出日頭。黃河輥。
底流。六六三十六。
陝府灌鐵牛。
other:: 
### 五峰遇禪師法嗣
五峰遇禪師法嗣
other:: 
#### 瑞州五峰紹禪師
瑞州五峰紹禪師 ^88c14

僧問。如何是第一義。
師拍禪牀云。若不是仙陀。
千里萬里。問如何是祖師西來意。
師曰。迢迢十萬餘。
other:: 
### 廣德延禪師法嗣
廣德延禪師法嗣
other:: 
#### 襄州廣德義禪師
襄州廣德義禪師 ^88c30

謁先廣德作禮。問曰。
如何是和尚密密處。
德曰。隱身不必須巖谷。
闤闠堆堆覩者稀。
師曰。恁麼則酌水獻華去也。
德曰。忽然雲霧靄。
闍黎作麼生。師曰。
採汲不虗施。廣德忻然曰。
大眾看取第二代廣德。
師次踵住持。聚徒開法。
僧問。如何是佛。師曰。
披蓑倒騎牛。草深不露角。
問如何是祖師西來意。
師曰。魚躍無源水。
鸎啼枯木花。問如何是常在底人。
師曰。臘月死蛇當大路。
觸著傷人不奈何。
問如何是學人相契處。
師曰。方木逗圓孔。
問如何是大寂滅海。
師曰。閙市走馬不觸一人。
曰如何是大通智勝佛。
師曰。孤輪罷照妙峯頂。
汝報巴猿莫斷腸。
問如何是作無間業底人。
師曰。猛火然鐺煑佛喋。
師因事示偈曰。纔到洪山便跺根。
四方八面不言論。
他家自有眠雲志。
蘆管橫吹宇宙喧。
問如何是古佛心。
師曰。多年曆日雖無用。
犯著應須總滅門。
曰或遇新曆日又作麼生。
師曰。運動修營無滯礙。
何勞入市問孫臏。
問時人有病醫王醫。
醫王有病甚人醫。
師展手曰。與我診候看。
曰不會。師曰。須彌徒作藥。
四海謾為湯。問向上一路千聖不傳。
和尚還傳也無。師曰。
鐵丸驀口塞。難得解吞人。
問如何是佛法大意。
師曰。雪寒向火。日暖隈陽。
問如何是賓中賓。
師曰。蕩子無家計。
飄蓬不自知。曰如何是賓中主。
師曰。茅戶挂珠簾。
曰如何是主中賓。
師曰。龍樓鋪草坐。
曰如何是主中主。
師曰。東宮雖至嫡。
不面聖堯顏。問有一室女。
未曾嫁娉。生得一子。
姓箇甚麼。師曰。偶然衫子破。
閫外沒人縫。問如何是不落堦級底人。
師曰。胎中童子眉如雪。
問如何是不睡底眼。
師曰。昨夜三更擘不開。
問諦信底人。信箇甚麼。
師曰。莫道冰無火。
斯須紅焰生。問如何是密室。
師曰。茅茨當大道。
歷劫沒人敲。問如何是異日已前人。
師曰。萬年枯木鳥。
銜來。問懸崖峭峻還具得失也無。
師曰。忻逢良。便好與一推。
問牛頭未見四祖時如何。
師曰。鮓甕乍開蠅#CB00045;#CB00045;。
曰見後如何。師曰。
底穿蕩盡冷湫湫。
other:: 
#### 襄州廣德周禪師
襄州廣德周禪師 ^88c38

僧問。魚向深潭難避網。
龍居淺水却難尋。
時如何。師曰。徧體崑崙黑。
通身一點霜。問貧子歸家時如何。
師曰。入門不見面。
處處故園春。問命盡祿絕時如何。
師曰死。曰此人落歸何道。
師曰。薰薰彌宇宙。
爛壞莫能拈。問聞話不覺時如何。
師曰。徧界沒聾人。
誰是知音者。曰如何是知音者。
師曰。斷絃續不得。
歷劫響泠泠。問教中道。
阿逸多不斷煩惱。
不修禪定。佛記此人。
成佛無疑。此理如何。
師曰。鹽又盡炭又無。
曰鹽盡炭無時如何。
師曰。愁人莫向愁人說。
說向愁人愁殺人。
問如何得念念相應去。
師曰。驚水魚龍散。
曰念念相應後如何。
師曰。海北天南各自行。
不勞魚鴈通消息。
other:: 
### 石門蘊禪師法嗣
石門蘊禪師法嗣
other:: 
#### 襄州石門慧徹禪師
襄州石門慧徹禪師 ^89b8

僧問。金烏出海光天地。
與此光陰事若何。
師曰。龍出洞兮風雨至。
海岳傾時日月明問從上諸聖向甚麼處去也。
師曰。露柱挂燈籠。
問如何是和尚家風。
師曰。解接無根樹。
能挑海底燈。問如何是祖師西來意。
師曰。少林澄九鼎。
浪動百花新。問如何是佛法大意。
師曰。三門外松樹。
子見生見長。問三身中那身是正。
師曰。報化路頭橫鳥道。
石人眼裏不栽花。
問雲光作牛意旨如何。
師曰。陋巷不騎金色馬。
回途却著破襴衫。
問年窮歲盡時如何。
師曰。東村王老夜燒錢。
問一毫未發時如何。
師曰。后羿不調弓。
箭透三江口。問如何是佛。
師曰。樵子度荒郊。
騎牛草不露。曰如何是騎牛草不露。
師曰。遮掩不得。問如何是靈利底物。
師曰。古墓毒蛇頭戴角。
又曰。維摩不離方丈室。
文殊未到却先知。
又曰。垢膩汗衫皂角洗。
因令初上座領眾來參。
師問。萬仞峰頭石牛吼。
穿雲渡水意如何。
初無對。師曰。山僧住持事大。
參堂去。師後令僧下語。
或云。久嚮和尚。或云。
訪道尋師明的旨。
覺了根源顯異機。
師曰。當時初上座若下得這語。
不將他作參學人。
上堂。一切眾生本源佛性。
譬如朗月當空。祇為浮雲翳障不得顯現。
為明為照。為道為路。
為舟為楫。為依為止。
一切眾生本源佛性亦復如是。
時汾陽昭和尚在眾。
出問。朗月海雲遮不得。
舒光直透水晶宮。
時如何。師曰。石壁山河非障礙。
閻浮界外任昇騰。
陽曰。恁麼則千聖共傳無底鉢。
時人皆唱太平歌。
師曰。太平曲子如何唱。
陽曰。不墮五音非關六律。
師曰。還有人和得麼。
陽曰。請和尚不悋慈悲。
師曰。仁者善自保任。
other:: 
### 含珠哲禪師法嗣
含珠哲禪師法嗣
other:: 
#### 洋州龍穴山和尚
洋州龍穴山和尚 ^89b34

僧問。如何是西來意。
師曰。騎虎唱巴歌。
問既是善知識。為甚麼却與土地燒錢。
師曰。彼上人者難為醻對。
other:: 
#### 唐州大乘山和尚
唐州大乘山和尚 ^89c42

僧問。枯樹逢春時如何。
師曰。世間希有。問如何是四方八面事。
師曰。升子裏#CB01387;跳。
斗子內轉身。
other:: 
#### 襄州延慶院歸皢慧廣禪師
襄州延慶院歸皢慧廣禪師 ^89c48

僧問。言語道斷時如何。
師曰。兩重公案。曰如何領會。
師曰。分明舉似。問如何是鳳山境。
師曰。好生看取。曰如何是境中人。
師曰。識麼。
other:: 
#### 襄州含珠山真禪師
襄州含珠山真禪師 ^90a6

僧問。師唱誰家曲。
宗風嗣阿誰。師曰。
含珠密意。同道者知。
曰恁麼則不假羽翼便登霄漢去也。
師曰鈍。問古鏡未磨時如何。
師曰。昧不得曰。磨後如何。
師曰。黑如漆。
other:: 
### 紫陵一禪師法嗣
紫陵一禪師法嗣
other:: 
#### 并州廣福道隱禪師
并州廣福道隱禪師 ^90a14

僧問。如何是指南一路。
師曰。妙引靈機事。
澄波顯異輪。問三家同到請。
未審赴誰家。師曰。
月印千江水。門門盡有僧。
other:: 
#### 紫陵微禪師
紫陵微禪師 ^90a24

初到夾山。山問。近離甚處。
師曰向北。山曰。是何宗徒。
師曰。昔日老胡師子吼。
頂門一裂至如今。
住後僧問。如何是紫陵境。
師曰。寂照燈光夜已深。
曰如何是境中人。
師曰。猿啼虎嘯。問寶劒未出匣時如何。
師曰。磐陀石上栽松栢。
問如何是大猛烈底人。
師曰。石牛步步火中行。
返顧休銜日中草。
曰如何是五逆底人。
師曰。放火夜燒無相宅。
天明戴帽入長安。
曰如何是孝順底人。
師曰。步步手提無米飯。
斂手堂前不舉頭。
問如何是祖師西來意。
師曰。紅爐焰上碧波流。
other:: 
#### 興元府大浪和尚
興元府大浪和尚 ^90a30

僧問。既是喝河神。
為甚麼被水推却。
師曰。隨流始得妙。
住岸却成迷。
other:: 
#### 洪州東禪和尚
洪州東禪和尚 ^90b2

僧問。如何是密室。
師曰。江水深七尺。
曰如何是密室中人。
師曰。此去江南三十步。
僧問。如何是新吳劒。
師作#CB15072;劒勢。
other:: 
### 同安威禪師法嗣
同安威禪師法嗣
other:: 
#### 陳州石鏡和尚
陳州石鏡和尚 ^90b6

僧問。石鏡未磨。還鑒照否。
師曰。前生是因。今生是果。
other:: 
## 青原下八世
青原下八世
other:: 
### 谷隱靜禪師法嗣
谷隱靜禪師法嗣
other:: 
#### 襄州谷隱知儼宗教禪師
襄州谷隱知儼宗教禪師 ^90b14

登州人也。僧問。師唱誰家曲。
宗風嗣阿誰。師曰。
白雲南。傘蓋北。問如何是迦葉親聞底事。
師曰。速須吐却。問如何是諸佛照不著處。
師曰。問這山鬼窟作麼。
曰照著後如何。師曰咄。
精怪。問千山萬水如何登陟。
師曰。舉步便千里萬里。
曰不舉步時如何。
師曰。亦千里萬里。
other:: 
#### 襄州普寧院法顯禪師
襄州普寧院法顯禪師 ^90b22

僧問。曩劫共住。為甚麼不識親疎。
師曰誰。曰更待某甲道。
師曰。將謂不領話。
問千山萬水如何登陟。
師曰。青霄無間路。
到者不迷機。
other:: 
### 同安志禪師法嗣
同安志禪師法嗣
other:: 
#### 鼎州梁山緣觀禪師
鼎州梁山緣觀禪師 ^90b34

僧問。如何是和尚家風。
師曰。益陽水急魚行澀。
白鹿松高鳥泊難。
問家賊難防時如何。
師曰。識得不為冤。
曰識得後如何。師曰。
貶向無生國裏。曰莫是他安身立命處也無。
師曰。死水不藏龍。
曰如何是活水龍。
師曰。興波不作浪。
曰忽然傾湫倒嶽時如何。
師下座把住曰。莫教濕却老僧袈裟角。
問師唱誰家曲。宗風嗣阿誰。
師曰。龍生龍子。鳳生鳳兒。
問如何是西來意。
師曰。葱嶺不傳唐土印。
胡人謾唱太平歌。
問如何是從上傳來底事。
師曰。渡水胡僧無膝袴。
背駝梵夾不持經。
問如何是正法眼。
師曰。南華裏。曰為甚在南華裏。
師曰。為汝問正法眼。
問如何是學人自己。
師曰。寰中天子塞外將軍。
曰便恁麼去時如何。
師曰。朗月懸空。室中暗坐。
問如何是衲衣下事。
師曰密。師與瑞長老坐次。
僧問。二尊不並化。
為甚兩人居方丈。
師曰。一亦非有。偈曰。
梁山一曲歌。格外人難和。
十載訪知音。未甞逢一箇。
問亡僧遷化向甚麼處去。
師曰。亡僧幾時遷化。
曰爭奈相送何。師曰。
紅爐 #CB08504;上絛絲縷。
靉靆雲中不點頭。
上堂。垂鈎四海祇釣獰龍。
格外玄機為尋知己。
上堂。垂絲千尺。意在深潭。
一句橫空。白雲自異。
孤舟獨棹。不犯清波。
海上橫行。罕逢明鑒。
問如何是衲衣下事。
師曰。眾聖莫顯。師後示偈曰。
紅#CB08504;藏吾身。
何須塔用新。有人相肯重。
#CB01926;裡邈全真。
other:: 
### 歸宗章禪師法嗣
歸宗章禪師法嗣
other:: 
#### 東京普淨院常覺禪師
東京普淨院常覺禪師 ^90b42

陳留李氏子。初訪歸宗聞法省悟。
遂求出家。未幾歸宗將順寂。
召師撫之曰。汝於法有緣。
他後濟眾人莫測其量也。
仍以披剃事屬諸門人。
師至唐乾化二年落髮。
明年納戒於東林寺甘露壇。
尋遊五臺山還上都。
於麗景門外獨居二載間。
有北鄰信士張生者。
請師供養。張素探玄理。
因叩師垂誨。師乃隨宜開誘。
張生於言下悟入。
設榻留宿。至深夜與妻竊窺之。
見師體徧一榻頭足俱出。
及令婢僕視之即如常。
倍加欽慕曰。弟子夫婦垂老。
今願割宅之前堂。
以裨丈室。師欣然受之。
至後唐天成三年。
遂成大院。賜額曰普淨。
師以時機淺昧難任極旨。
苟啟之非器。令彼招謗讟之咎。
我寧不務開法。每月三八施浴僧道萬計。
師甞謂諸徒曰。但得慧門無壅則福何滯哉。
一日給事中陶穀入院致禮而問曰。
經云。離一切相則名諸佛。
今目前諸相紛然。
如何離得。師曰。給事見。
箇甚麼。陶欣然仰重。
自是王公大人屢薦章服師號。
皆却而不受。以開寶四年十二月二日示疾。
十一日告眾囑付訖。
右脇而化。
other:: 
### 護國遠禪師法嗣
護國遠禪師法嗣
other:: 
#### 懷安軍雲頂德敷禪師
懷安軍雲頂德敷禪師 ^90c42

初參護國。問曰。直截根源佛所印。
摘葉尋枝我不能。
時如何。國曰。罷攀雲樹三秋果。
休弄碧潭孤月輪。
師乃頓釋所疑。住後成都帥請就衙陞座。
有樂營將出禮拜。
起回顧下馬臺曰。
一口吸盡西江水即不問。
請師吞却堦前下馬臺。
師展兩手。唱曰。細抹將來。
營將猛省。
other:: 
### 大陽堅禪師法嗣
大陽堅禪師法嗣
other:: 
#### 襄州石門聰禪師
襄州石門聰禪師 ^91a32

僧問。大陽遷化向甚麼處去。
師曰。騎牛不戴帽。
正坐不偏行。
other:: 
#### 潭州北禪契念禪師
潭州北禪契念禪師 ^91a46

僧問。如何是大道之源。
師曰。眾流混不得。
曰獨脫事如何。師曰。
穿雲透石。問如何是不墜古今句。
師曰。十五十六日月相逐。
other:: 
### 石門徹禪師法嗣
石門徹禪師法嗣
other:: 
#### 襄州石門紹遠禪師
襄州石門紹遠禪師 ^91b2

初在石門作田頭。
門問。如何是田頭水牯牛。
師曰。角轉轟天地。
朝陽處處春。他日門又問。
水牯牛安樂否。師曰。
水草不曾虧。曰田中事作麼生。
師曰。深耕淺種。曰如法著。
師曰。某甲不曾取次。
住後僧問。師唱誰家曲。
宗風嗣阿誰。師曰。
十方無異路。揭覺鳳林前。
問先師已歸鴈塔去。
當陽一句請師宣。
師曰。脩羅掌內擎日月。
夜叉足下蹋泥龍。
問金龍不吐凡間霧。
請師舉唱鳳凰機。
師曰。白眉不展手。
長安路坦平。問如何是西來意。
師曰。布袋盛烏龜。
問如何是石門境。
師曰。孤峰對鳳嶺。
曰如何是境中人。
師曰。巖中殘雪處處分輝。
問如何是和尚密作用。
師曰。滴瀝非旨趣。
千山不露身。問四方八面來時如何。
師曰。赤脚波斯鼻嗅天。
問亡僧遷化向甚麼處去。
師曰。 #CB01926;飛煙滅。
白骨連天。師與病僧灸次。
僧問。正當與麼時如何。
師曰。通玄一脉大似流星。
問如何是古佛心。
師曰。白牛露地臥青谿。
問生死之河如何過得。
師曰。風吹荷葉浮萍草。
問如何是教外別傳一句。
師曰。羊頭車子入長安。
問生死浪前如何話道。
師曰。毛袋橫身絕飲#CB10437;。
青谿常臥太陽春。
問如何是道。師曰。
山深水冷。曰如何是道中人。
師曰。金槌擊金鼓。
問天陰日不出。光輝何處去。
師曰。#CB05033;蛇橫大路。
通身黑似煙。問如何是宗乘中一句。
師曰。石火夜燒山。
大地齊合掌。問如何是祖師西來意。
師曰。石牛攔古路。
木馬驟高樓。
other:: 
#### 潭州北禪懷感禪師
潭州北禪懷感禪師 ^91b10

僧問。如何是諸聖為人底句。
師曰。紅輪當萬戶。
光燭本無心。問師唱誰家曲。
師曰。石戶不留心。
洞玄通妙的問如何是佛。
師曰。尺短寸長。
other:: 
#### 鄂州靈竹守珍禪師
鄂州靈竹守珍禪師 ^91c10

僧問。如何是西來意。
師曰。錫帶胡天雪。
瓶添漢地泉。問迷悟不入諸境時如何。
師曰。境從何來。曰恁麼則無諸境去也。
師曰。龍頭蛇尾漢。
other:: 
#### 舒州四面山津禪師
舒州四面山津禪師 ^91c16

僧問。如何是佛。師曰。
王字不著點。曰學人不會。
師曰點。問如何是祖師西來意。
師曰。山寒水冷。師有挂杖頌曰。
四面一條杖。當機驗龍象。
頭角稍低昂。電光臨背上。
other:: 
#### 嘉州承天義懃禪師
嘉州承天義懃禪師 ^91c22

僧問。如何是承天境。
師曰。兩江夾却青盲漢。
一帶山藏赤脚蠻。
問如何是諦實之言。
師曰。措大巾子黑。
other:: 
#### 鳳翔府青峰義誠禪師
鳳翔府青峰義誠禪師 ^91c30

僧問。三際不生。是何人境界師曰。
白雲連雪嶽。明月混魚鉤。
曰未審向上更有事也無。
師曰有。曰如何是向上事。
師曰。靈光爍破瑠璃色。
大地明來絕點痕。
問如何是青峰家風。
師曰。向火喫甜瓜。
other:: 
#### 襄州廣德山智端禪師
襄州廣德山智端禪師 ^91c36

僧問。牛頭未見四祖時如何。
師曰。著衣喫飯。曰見後如何。
師曰。著衣喫飯。問如何是廣德山。
師曰。當陽花易發。
背陰雪難消。曰如何是山中人。
師曰。朝霞不出門。
暮霞行千里。
other:: 
#### 筠首座
筠首座者 ^91c46

太原人也。自至石門逾三十年。
叢林慕之。有僧請喫茶次。
問如何是首座為人一著子。
師曰。適來猶記得。
曰即今又如何。師曰。
好生點茶來。一日荷鉏入園。
僧問三身中那一身去作務。
師拄鉏而立。僧曰。
莫便當也無。師#CB06078;鉏便行。
other:: 
## 青原下九世
青原下九世
other:: 
### 谷隱儼禪師法嗣
谷隱儼禪師法嗣
other:: 
#### 襄州谷隱契崇禪師
襄州谷隱契崇禪師 ^92a6

僧問。如何是祖師西來意。
師曰。番人皮裘胡人著。
曰學人不會。此理如何。
師曰。聾人側耳瘂人歌。
other:: 
### 梁山觀禪師法嗣
梁山觀禪師法嗣
other:: 
#### 郢州大陽山警玄禪師
郢州大陽山警玄禪師 ^92a20

江夏張氏子。依智通禪師出家。
十九為大僧。聽圓覺了義。
講席無能及者。遂遊方。
初到梁山。問如何是無相道場。
山指觀音曰。這箇是吳處士畵。
師擬進語。山急索曰。
這箇是有相底。那箇是無相底。
師遂有省。便禮拜。
山曰。何不道取一句。
師曰。道即不辭。恐上紙筆。
山笑曰。此語上碑去在。
師獻偈曰。我昔初機學道迷。
萬水千山覓見知。
明今辨古終難會。
直說無心轉更疑。
蒙師點出秦時鏡。
照見父母未生時。
如今覺了何所得。
夜放烏雞帶雪飛。
山謂洞上之宗可倚。
一時聲價籍籍。山歿。
辭塔至大陽謁堅禪師。
堅讓席使主之。僧問。
如何是大陽境。師曰。
羸鶴老猿啼谷韻。
瘦松寒竹鎻青煙。
曰如何是境中人。
師曰。作麼作麼。曰如何是和尚家風。
師曰。滿瓶傾不出。
大地沒饑人。上堂。
嵯峨萬仞鳥道難通。
劒刃輕氷誰當履踐。
宗乘妙句語路難陳。
不二法門淨名杜口。
所以。達磨西來九年面壁始遇知音。
大陽今日也大無端。
珍重。問如何是透法身句。
師曰。大洋海底紅塵起須彌頂上水橫流。
師問。僧甚處來。曰洪山。
師曰。先師在麼。曰在。
師曰。在即不無。請渠出來。
我要相見。僧曰聻。
師曰。這箇猶是侍者。
僧無對。師曰。喫茶去。
上堂。諸禪德須明。
平常無生句。妙玄無私句。
體明無盡句。第一句通一路。
第二句無賓主。第三句兼帶去。
一句道得師子嚬呻。
二句道得師子返擲。
三句道得師子踞地。
縱也周徧十方。擒也一時坐斷。
正當恁麼時。作麼生通得箇消息。
若不通得箇消息。
來朝更獻楚王看。
問如何是平常無生句。
師曰。白雲覆青山。
青山頂不露。曰如何是妙玄無私句。
師曰。寶殿無人不侍立。
不種梧桐免鳳來。
曰如何是體明無盡句。
師曰。手指空時天地轉。
回途石馬出紗籠。
曰如何是師子嚬呻。
師曰。終無回顧意。
爭肯落平常。曰如何是師子返擲。
師曰。周旋往返全歸父。
繁興大用體無虧。
曰如何是師子踞地。
師曰。迥絕去來機。
古今無變異。問如何是大達底人。
師曰。虗空類不得。
曰如何是清淨法身。
師曰白。牛吐雪彩。
黑馬上烏雞。上堂。
撒手那邊千聖外。
祖堂少室長根芽。
鷺倚雪巢猶自可。
更看白馬入蘆花。
上堂。夜半烏雞抱鵠卵。
天明起來生老鸛。
鶴毛鷹觜鷺鷥身。
却共烏鵶為侶伴。
高入煙霄。低飛柳岸。
向晚歸來子細看。
依俙恰似雲中鴈。
師甞釋曹山三種墮曰。
此三語須明得轉位始得。
一作水牯牛是類墮。
師曰。是沙門轉身語。
是異類中事。若不曉此意。
即有所滯。直是要伊一念無私。
即有出身之路。二不受食是尊貴墮。
師曰須知那邊了却來這邊行履。
若不虗此位即坐在尊貴。
三不斷聲色是隨墮。
師曰。以不明聲色故隨處墮。
須向聲色裏有出身之路。
作麼生是聲色外一句。
乃曰。聲不自聲。色不自色。
故云不斷指掌。當指何掌也。
五位頌曰。正中偏。
一輪皎潔正當天。
宛轉虗玄事不彰。
明暗祇在影中圓。
偏中正。休觀朗月秦時鏡。
隱隱猶如日下燈。
明暗混融誰辨影。
正中來。脉路玄玄絕迂迴。
靜照無私隨處現。
如行鳥道入 #CB02507;開。
偏中至。法法無依即智智。
橫身物外兩不傷。
妙用玄玄善周備。
兼中到。叶路當風無中道。
莫守寒巖異草青。
坐却白雲宗不妙。
師神觀奇偉有威重。
從兒稚中日祇一食。
自以先德付授之重。
足不越限。脇不至席。
年八十嘆無可以繼者。
遂作偈。并皮履布直裰。
寄浮山遠禪師。使為求法器。
偈曰。楊廣山頭草。
憑君待價焞。異苗飜茂處。
深密固靈根。偈尾云。
得法者潛眾十年方可闡揚。
遠拜而受之。遂贊師像曰。
黑狗爛銀蹄。白象崑崙騎。
於斯二無礙。木馬火中嘶。
師天聖五年七月十九。
陞座辭眾示寂。塔于本山。
other:: 
#### 鼎州梁山巖禪師
鼎州梁山巖禪師 ^92a28

僧問。如何是祖師西來意。
師曰。新羅附子。蜀地當歸。
other:: 
#### 澧州藥山利昱禪師
澧州藥山利昱禪師 ^93a2

上堂。山河大地日月星辰。
與諸上座同生。三世諸佛。
與諸上座同參。三藏聖教。
與諸上座同時。還信得及麼。
若也信得及。陝府鐵牛吞却乾坤。
雖然如是被法身礙却轉身不得。
須知有出身之路。
作麼生是諸上座出身之路。
道道。良久曰。若道不得永沉苦海。
珍重。僧問。格外之談。
乞師垂示。師曰。要道也不難。
曰恁麼則萬仞碧潭許垂一線也。
師曰。大眾笑你。
other:: 
#### 鼎州羅紋得珍山主
鼎州羅紋得珍山主 ^93a6

僧問。親切處乞師指示。
師曰。老僧元是廣南人。
other:: 
### 石門遠禪師法嗣
石門遠禪師法嗣
other:: 
#### 潭州道吾契詮禪師
潭州道吾契詮禪師 ^93a22

僧問。師唱誰家曲。
宗風嗣阿誰。師曰。
鳳嶺無私曲。如今天下傳。
曰如何是道吾境。
師曰。溪花含玉露。
庭果落金臺。曰如何是境中人。
師曰。擁爐披古衲。
曝日枕山根。問牛頭未見四祖時如何。
師曰。玉上青蠅。曰見後如何。
師曰。紅爐焰裏冰。
other:: 
#### 懷安軍雲頂山鑒禪師
懷安軍雲頂山鑒禪師 ^93a28

僧問。雪點紅爐。請師驗的。
師曰。王婆煑#CB05283;。
曰爭奈即今何。師曰。
猶嫌少在。
other:: 
#### 鄧州廣濟方禪師
鄧州廣濟方禪師 ^93a38

僧問。如何是佛。師曰。
騎牛趂春草。背却少年爺。
問寶劒未磨時如何。
師曰。烏龜啗黑豆。
曰磨後如何。師曰。
庭柱挂燈籠。曰如何是修行。
師曰。庭柱傷寒。
other:: 
#### 果州青居山昇禪師
果州青居山昇禪師 ^93a42

僧問。師唱誰家曲。
宗風嗣阿誰。師曰。
金雞啼石戶。得意逐波清。
曰未審是誰之子。
師曰。謝汝就門罵詈。
other:: 
### 北禪感禪師法嗣
北禪感禪師法嗣
other:: 
#### 濠州南禪聰禪師
濠州南禪聰禪師 ^93b2

僧問。如何是西來意。
師曰。冬月深林雨。
三春平地風。問如何是大道根源。
師曰。雲興當午夜。
石虎呌連霄。
other:: 
## 青原下十世
青原下十世
other:: 
### 大陽玄禪師法嗣
大陽玄禪師法嗣
other:: 
#### 舒州投子義青禪師
舒州投子義青禪師 ^93b10

青社李氏子。七齡頴異。
往妙相寺出家試經得度習百法論。
未幾歎曰。三祇塗遠。
自困何益。乃入洛聽華嚴。
義若貫珠。甞讀諸林菩薩偈。
至即心自性。猛省曰。
法離文字。寧可講乎。
即棄游宗席。時圓鑑禪師居會聖巖。
一夕夢畜青色鷹為吉徵。
屆旦師來。鑑禮延之。
令看外道問佛。不問有言不問無言因緣。
經三載。一日問曰。
汝記得話頭麼。試舉看。
師擬對。鑑掩其口。
師了然開悟。遂禮拜。
鑑曰。汝妙悟玄機邪。
師曰。設有也須吐却。
時資侍者在旁曰。
青華嚴今日如病得汗。
師回顧曰。合取狗口。
若更忉忉我即便嘔。
自此復經三年。鑑時出洞下宗旨示之。
悉皆妙契。付以大陽頂相皮履直裰。
囑曰。代吾續其宗風。
無久滯此。善宜護持。
遂書偈送曰。須彌立太虗。
日月輔而轉。羣峰漸倚他。
白雲方改變。少林風起叢。
曹溪洞簾卷。金鳳宿龍巢。
宸苔豈車碾。令依圓通秀禪師。
師至彼無所參問。
唯嗜睡而已。執事白通曰。
堂中有僧日睡。當行規法。
通曰是誰。曰青上座。
通曰未可。待與按過。
通即曳杖入堂。見師正睡。
乃擊牀呵曰。我這裏無閑飯與上座喫了打眠。
師曰。和尚教某何為。
通曰。何不參禪去。
師曰。美食不中飽人喫。
通曰。爭奈大有人不肯上座。
師曰。待肯堪作甚麼。
通曰。上座曾見甚麼人來。
師曰浮山。通曰。怪得恁麼頑賴。
遂握手相笑歸方丈。
由是道聲籍甚。初住白雲。
次遷投子。上堂。召大眾曰。
若論此事。如鸞鳳沖霄不留其迹。
羚羊挂角那覓乎蹤。
金龍不守於寒潭。
玉兔豈棲於蟾影。
其或主賓若立。須威音世外搖頭。
問答言陳。仍玄路旁提為唱。
若能如是猶在半途。
更若凝眸不勞相見。
上堂。宗乘若舉。凡聖絕蹤。
樓閣門開。別戶相見。
設使卷簾悟去。豈免旁觀。
春遇桃華。重增眼病。
所以。古人道。向上一路。
千聖不傳。諸仁者既是不傳。
為甚鐵牛走過新羅國裏。
遂喝曰。達者須知暗裏驚。
僧問。師唱誰家曲。
宗風嗣阿誰。師曰。
威音前一箭。射透兩重山。
曰如何是相傳底事。
師曰。全因淮地月。
得照郢陽春。曰恁麼則入水見長人也。
師曰。祇知荊玉異。
那辨楚王心。僧禮拜。
師以拂子擊之。復曰。
更有問話者麼。如無彼此著便。
問和尚適來拈香祝延聖壽。
且道當今年多少。
師曰。月籠丹桂遠。
星拱北辰高。曰南山直聳齊天壽。
東海洪波比福源。
師曰。雙鳳朝金闕。
青松古韻高。曰聖壽已蒙師指示。
治化乾坤事若何。
師曰。不如緘口退。
却是報皇恩。上堂。
默沉陰界。語落深坑。
擬著則天地懸殊。
棄之則千生萬劫。
洪波浩渺。白浪滔天。
鎮海明珠。在誰收掌。
良久。卓拄杖曰。百雜碎。
上堂。孤村陋店莫挂瓶盂。
祖佛玄關橫身直過。
早是蘇秦觸塞求路難回。
項主臨江何逃困命。
諸禪德到這裏。進則落於天魔。
退則沈於鬼趣。不進不退正在死水中。
諸仁者作麼生得平穩去。
良久曰。任從三尺雪。
難壓寸靈松。師作五位頌并序。
夫。長天一色。星月何分。
大地無偏。枯榮自異。
是以法無異法。何迷悟而可及。
心不自心。假言象而提唱。
其言也。偏圓正到兼帶叶通。
其法也。不落是非。
豈關萬象。幽旨既融於水月。
宗源派混於金河。
不墜虗凝。回途復妙。
頌曰。正中偏。星河橫轉月明前。
彩氣夜交天未曉。
隱裏俱彰暗裏圓。
偏中正。夜半天明羞自影。
#CB15167;#CB15167;霧色辨何分。
混然不落秦時鏡。
正中來。火裏金雞坐鳳臺。
玄路倚空通脉上。
披雲鳥道出塵埃。
兼中至。雪仞籠身不回避。
天然猛將兩不傷。
暗裏全施善周備。
兼中到。解走之人不觸道。
一般拈掇與君殊。
不落是非方始妙。
師示寂書偈曰。兩處住持。
無可助道。珍重諸人。
不須尋討。投筆奄息。
闍維多靈異。茲不盡具。
獲設利五色。同靈骨塔于寺北三峰庵。
other:: 
#### 郢州興陽清剖禪師
郢州興陽清剖禪師 ^93b20

在大陽作園頭。種瓜次。
陽問。甜瓜何時得熟。
師曰。即今熟爛了也。
曰揀甜底摘來。師曰。
與甚麼人喫。曰不入園者。
師曰未審。不入園者還喫也無。
曰汝還識伊麼。師曰。
雖然不識不得不與。
陽笑而去。住後上堂。
西來大道。理絕百非。
句裏投機。全乖妙旨。
不已而已。有屈祖宗。
豈況忉忉。有何所益。
雖然如是。事無一向。
且於唱教門中通一線道。
大家商量。僧問。娑竭出海乾坤震。
覿面相呈事若何。
師曰。金翅鳥王當宇宙。
箇中誰是出頭人。
曰忽遇出頭時又作麼生。
師曰。似鶻提鳩君不信。
髑髏前驗始知真。
曰恁麼則叉手當胷退身三步也。
師曰。須彌座下烏龜子。
莫待重遭點額回。
問從上諸聖向甚麼處去。
師曰。月照千江靜。
孤燈海底明。鄭金部問和尚甚麼時開堂。
師曰。不歷僧祇數。
日月未生前。師臥疾次。
大陽問。是身如泡幻。
泡幻中成辦。若無箇泡幻。
大事無由辦。若要大事辦。
識取箇泡幻。作麼生。
師曰。猶是這邊事。
陽曰。那邊事作麼生。
師曰。匝地紅輪秀。
海底不栽花。陽笑曰。
乃爾惺惺邪。師喝曰。
將謂我忘却竟爾趨寂。
other:: 
#### 南嶽福嚴審承禪師
南嶽福嚴審承禪師 ^94a44

侍立大陽次。陽曰。
有一人徧身紅爛。
臥在荊棘林中。周匝火圍。
若親近得。此人大敞鄽開。
若親近不得。時中以何為據。
師曰。六根不具。七識不全。
陽曰。你教伊出來。
我要見伊。師曰。適來別無左右祇對和尚。
陽曰。官不容針。師便禮拜。
李相公特上。山問。
如何是祖師西來意。
師指庭前栢樹。公如是三問。
師如是三答。公欣然乃有頌曰。
出沒雲閑滿太虗。
元來真相一塵無。
重重請問西來意。
唯指庭前栢一株。
other:: 
#### 惠州羅浮山顯如禪師
惠州羅浮山顯如禪師 ^94b32

初到大陽。陽問。汝是甚麼人。
曰益州。陽曰此去幾里。
曰五千里。陽曰。你與麼來還曾踏著麼。
曰不曾踏著。陽曰。
汝解騰空那。曰不解騰空。
陽曰。爭得到這裏。
曰步步不迷方。通身無辨處。
陽曰。汝得超方三昧邪。
曰聖心不可得。三昧豈彰名。
陽曰。如是。如是。汝應信此。
即本體全彰。理事不二。
善自護持。住後僧問。
如何是羅浮境。師曰。
突兀侵天際。巍峩鎮海涯。
曰如何是境中人。
師曰。頂上白雲散。
足下黑煙生。
other:: 
#### 襄州白馬歸喜禪師
襄州白馬歸喜禪師 ^94c2

初問大陽。學人蒙昧。
乞指箇入路。陽曰得。
良久乃召師。師應諾。
陽曰。與你箇入路。
師於言下有省。住後僧問。
如何是佛法大意。
師曰。善犬帶牌。問如龜藏六時如何。
師曰。布袋裏弓箭。
問不著佛求。不著法求。
當於何求。師曰。村人跪拜石師子。
曰意旨如何。師曰。
社樹下設齋。上堂急走即蹉過。
慢行趂不上。沒量大衲僧無計奈何。
有多口饒舌底出來。
僧問。一句即不問。
如何是半句。師曰。
投身擲下。曰這箇是一句也。
師曰。半句也摸不著。
問如何是閴寂之門。
師曰。莫閙莫閙。
other:: 
#### 郢州大陽慧禪師
郢州大陽慧禪師 ^94c20

僧問。漢君七十二陣大霸寰中。
和尚臨筵不施寸刃。
承誰恩力。師曰。杲日當軒際。
森羅一樣觀。曰恁麼則。
金烏凝秀色。玉兔瑞雲深。
師曰。滴瀝無私旨。
通方一念玄。問如何是和尚家風。
師曰。麤布直裰重重補。
日用鉏頭旋旋揩。
曰向上客來如何祇待。
師曰。要用便用。問如何是西來意。
師曰。日出東方。月落西戶。
復示頌曰。朝朝日出東方。
夜夜月落西戶。如今大宋宮家。
盡是金枝玉樹。
other:: 
#### 越州雲門山靈運寶印禪師
越州雲門山靈運寶印禪師 ^94c40

上堂。夜來雲雨散長空。
月在森羅萬象中。
萬象靈光無內外。
當明一句若為通。
不見僧問大哥和尚云。
月生雲際時如何。
大哥曰三箇孩兒抱花鼓。
莫來攔我毬門路。
月生雲際是明甚麼邊事。
三箇孩兒抱花鼓。
擬思即隔。莫來攔我毬門路。
須有出身處始得。
若無出身處。也似黑牛臥死水。
出身一句作麼生道。
不勞久立。
other:: 
#### 懷安軍雲頂海鵬禪師
懷安軍雲頂海鵬禪師 ^95a8

僧問。如何是大疑底人。
師曰。畢鉢巖中面面相#CB15111;。
曰如何是不疑底人。
師曰。如是我聞。須彌粉碎。
問祖意教意是同是別。
師曰。達磨逢梁武。
摩騰遇漢明。
other:: 
#### 復州乾明機聰禪師
復州乾明機聰禪師 ^95a22

僧問。如何是佛法大意。
師曰。此問不虗。問如何是東禪境。
師曰。定水不曾離舊岸。
紅塵爭敢入波來。
other:: 
### 梁山巖禪師法嗣
梁山巖禪師法嗣
other:: 
#### 鼎州梁山善冀禪師
鼎州梁山善冀禪師 ^95a30

僧問。撥塵見佛時如何。
師曰。莫眼華。問和尚幾時成佛。
師曰。且莫壓良為賤。
曰為甚麼不肯承當。
師曰。好事不如無。
師頌魯祖面壁曰。
魯祖三昧最省力。
纔見僧來便面壁。
若是知心達道人。
不在揚眉便相悉。
other:: 
### 道吾詮禪師法嗣
道吾詮禪師法嗣
other:: 
#### 相州天平山契愚禪師
相州天平山契愚禪師 ^95a38

僧問。師唱誰家曲。
宗風嗣阿誰。師曰。
杖皷兩頭打。問如何是祖師西來意。
師曰。鎮州蘿蔔石含茶。
居士問。法無動搖時如何。
師曰。你從潞府來。
士曰。一步也不曾驀。
師曰。因甚得到這裏。
士曰。和尚睡語作麼。
師曰。放你二十棒。
官人問。無鄰可隔。
為甚麼不相見。師曰。
怨阿誰。師廊下行次。
見僧。以拄杖示之。
僧便近前接。師便打。
other:: 
## 青原下十一世
青原下十一世
other:: 
### 投子青禪師法嗣
投子青禪師法嗣
other:: 
#### 東京天寧芙蓉道楷禪師
東京天寧芙蓉道楷禪師 ^95b2

沂州崔氏子。自幼學辟穀隱伊陽山。
後遊京師。籍名術臺寺。
試法華得度。謁投子於海會。
乃問佛祖言句如家常茶飯。
離此之外別有為人處也無。
子曰。汝道寰中天子敕。
還假堯舜禹湯也無。
師欲進語。子以拂子#CB05530;師口曰。
汝發意來。早有三十棒也。
師即開悟再拜便行。
子曰。且來闍黎。師不顧。
子曰。汝到不疑之地邪。
師即以手掩耳。後作典座。
子曰。廚務勾當不易。
師曰不敢。子曰。煑粥邪蒸飯邪。
師曰。人工淘米著火。
行者煑粥蒸飯。子曰。
汝作甚麼。師曰。和尚慈悲放他閑去。
一日侍投子遊菜園。
子度拄杖與師。師接得便隨行。
子曰。理合恁麼。師曰。
與和尚提鞋挈杖也不為分外。
子曰。有同行在。師曰。
那一人不受教。子休去。
至晚問師。早來說話未盡。
師曰。請和尚舉。子曰。
卯生日。戌生月。師即點燈來。
子曰。汝上來下去總不徒然。
師曰。在和尚左右。
理合如此。子曰。奴兒婢子誰家屋裏無。
師曰。和尚年尊闕他不可。
子曰。得恁麼殷勤。
師曰。報恩有分。住後僧問。
胡家曲子。不墮五音。
韻出青霄。請師吹唱。
師曰。木雞啼夜半。
鐵鳳呌天明。曰恁麼則一句曲含千古韻。
滿堂雲水盡知音。
師曰。無舌童兒能繼和。
曰作家宗師人天眼目。
師曰。禁取兩片皮。
問夜半正明天曉不露。
如何是不露底事。
師曰。滿船空載月。
漁父宿蘆花。問如何是曹洞家風。
師曰。繩牀風雨爛。
方丈草來侵。問如何是直截根源。
師曰。足下已生草。
舉步落危坡。上堂。
晝入祇陀之苑。皓月當天。
夜登靈鷲之山。太陽溢目。
烏鵶似雪。孤鴈成羣。
鐵狗吠而凌霄。泥牛鬬而入海。
正當恁麼時。十方共聚。
彼我何分古佛場中。
祖師門下。大家出一隻手。
接待往來知識。諸仁者且道成得箇甚麼事。
良久曰。剩栽無影樹。
留與後人看。上堂。
纔陞此座。已涉塵勞。
更乃凝眸自彰瑕玷。
別傳一句。勾賊破家。
不失本宗。狐狸戀窟。
所以。真如凡聖。皆是夢言。
佛及眾生。並為增語。
到這裏。回光返照。
撒手承當。未免。寒蟬抱枯木。
泣盡不回頭。上堂。
喚作一句。已是埋沒宗風。
曲為今時。通途消耗。
所以借功明位。用在體處。
借位明功。體在用處。
若也體用雙明。如門扇兩開不得。
向兩扇上著意。不見新豐老子道。
峰巒秀異。鶴不停機。
靈木迢然。鳳無依倚。
直得。功成不處。電火難追。
擬議之間。長途萬里。
上堂。臘月三十日已前即不問。
臘月三十日事作麼生。
諸仁者到這裏。佛也為你不得。
法也為你不得。祖師也為你不得。
天下老和尚也為你不得。
山僧也為你不得。
閻羅老子也為你不得。
直須盡却今時去。
若也盡却今時。佛也不奈他何。
法也不奈他何。祖師也不奈他何。
天下老和尚也不奈他何。
山僧也不奈他何。
閻羅老子也不奈他何。
諸人且道。如何是盡却今時底道理。
還會麼。明年更有新條在。
惱亂春風卒未休。
問如何是道。師曰。
無角泥牛犇夜欄。
上堂。鐘鼓喧喧報未聞。
一聲驚起夢中人。
圓常靜應無餘事。
誰道觀音別有門。
良久曰。還會麼。休問補陀巖上客。
鶯聲啼斷海山雲。
上堂拈拄杖曰。這裏薦得。
盡是諸佛建立邊事。
直饒東涌西沒卷舒自在。
也未夢見七佛已前消息。
須知有一人不從人得。
不受教詔。不落階級。
若識此人一生參學事畢。
驀召大眾曰。更若凝眸不勞相見。
上堂。良久曰。青山常運步。
石女夜生兒。便下座。
上堂。假言唱道落在今時。
設使無舌人解語。
無脚人能行。要且未能與那一人相應。
還會麼。龍吟徒側耳。
虎嘯謾沉吟。問如何是兼帶之語。
師曰。妙用全施該世界。
木人閑步火中來。
曰如何是和尚家風。
師曰。眾人皆見。曰未審見箇甚麼。
師曰。東壁打西壁。
大觀初。開封尹李孝壽奏。
師道行卓冠叢林。
宜有褒顯。即賜紫方袍。
號定照禪師。內臣持勑命至。
師謝恩竟。乃陳己志。
出家時甞有重誓。
不為利名。專誠學道。
用資九族。苟渝願心。
當弃身命。父母以此聽許。
今若不守本志。竊冐寵光。
則佛法親盟背矣。
於是修表具辭。復降旨京尹堅俾受之。
師確守不回。以拒命坐罪。
奉旨下棘寺與從輕寺。
吏聞有司。欲徙淄州。
有司曰。有疾與免刑。
及吏問之。師曰。無疾。
曰何有灸瘢邪。師曰。
昔者疾。今日愈。吏令思之。
師曰。已悉厚意。但妄非所安。
乃恬然就刑而行。
從之者如歸市。及抵淄川僦居。
學者愈親。明年冬。
勑令自便。庵於芙蓉湖心。
道俗川湊。示眾曰。
夫出家者。為厭塵勞。
求脫生死。休心息念。
斷絕攀緣。故名出家。
豈可以等閑利養埋沒平生。
直須兩頭撒開中間放下。
遇聲遇色如石上栽花。
見利見名似眼中著屑。
況從無始以來。不是不曾經歷。
又不是不知次第。
不過翻頭作尾。止於如此。
何須苦苦貪戀。如今不歇更待何時。
所以。先聖教人祇要盡却今時。
能盡今時更有何事。
若得心中無事。佛祖猶是冤家。
一切世事自然冷淡。
方始那邊相應。你不見。
隱山至死不肯見人。
趙州至死不肯告人。
匾擔拾橡栗為食。
大梅以荷葉為衣。
紙衣道者祇披紙。
玄泰上座祇著布。
石霜置枯木堂。與人坐臥祇要死了你心。
投子使人辦米。同煑共#CB04432;。
要得省取你事。且從上諸聖有如此榜樣。
若無長處如何甘得。
諸仁者。若也於斯體究。
的不虧人。若也不肯承當。
向後深恐費力。山僧行業無取。
忝主山門。豈可坐費常住。
頓忘先聖付囑。今者輒斆古人為住持體例。
與諸人議定。更不下山。
不赴齋。不發化主。
唯將本院莊課一歲所得。
均作三百六十分。
日取一分用之。更不隨人添減。
可以備飯則作飯。
作飯不足則作粥。
作粥不足則作米湯。
新到相見茶湯而已。
更不煎點。唯置一茶堂。
自去取用。務要省緣。
專一辦道。又況活計具足。
風景不踈。華解笑。
鳥解啼。木馬長鳴。
石牛善走。天外之青山寡色。
耳畔之鳴泉無聲。
嶺上猿啼。露濕中宵之月。
林間鶴唳。風回清曉之松。
春風起時枯木龍吟。
秋葉凋而寒林華散。
玉堦鋪苔蘚之紋。
人面帶烟霞之色。
音塵寂爾。消息宛然。
一味蕭條無可趣向。
山僧今日向諸人面前說家門。
已是不著便。豈可更去陞堂入室。
拈槌竪拂。東喝西棒。
張眉努目。如癎病發相似。
不唯屈沉上座。況亦辜負先聖。
你不見。達磨西來少室山下面壁九年。
二祖至於立雪斷臂。
可謂受盡艱辛。然而達磨不曾措了一詞。
二祖不曾問著一句。
還喚達磨作不為人得麼。
二祖做不求師得麼。
山僧每至說著古聖做處。
便覺無地容身。慚愧後人軟弱。
又況百味珍羞遞相供養。
道我四事具足。方可發心。
祇恐做手脚不迭。
便是隔生隔世去也。
時光似箭。深為可惜。
雖然如是更在他人從長相度。
山僧也強教你不得。
諸仁者還見古人偈麼。
山田脫粟飯。野菜淡黃韲。
喫則從君喫。不喫任東西。
伏惟同道各自努力。
珍重。政和七年冬。
賜額曰華嚴禪寺。
八年五月十四日。
索筆書偈。付侍僧曰。
吾年七十六。世緣今已足。
生不愛天堂。死不怕地獄。
撒手橫身三界外。
騰騰任運何拘束。
移時乃逝。
other:: 
#### 隨州大洪山報恩禪師
隨州大洪山報恩禪師 ^95b20

衛之黎陽劉氏子。
世皆碩儒。師未冠舉方略擢上第。
後厭塵境。請于朝乞謝簪紱為僧。
上從其請。遂遊心祖道。
至投子未久。即悟心要。
子曰汝再來人也。
宜自護持。辭謁諸名宿。
皆蒙印可。丞相韓公縝請。
開法於西京少林。
未幾大洪革律為禪。
詔師居之。上堂。五五二十五。
案山雷主山雨。明眼衲僧。
莫教錯舉。僧問。九鼎澄波即不問。
為祥為瑞事如何。
師曰。古今不墜。曰這箇且拈放一邊。
向上還有事也無。
師曰。太無厭生。曰作家宗師。
師曰。也不消得。上堂。
如斯話會。誰是知音。
直饒向一句下千眼頓開。
端的有幾箇。是迷逢達磨。
諸人要識達磨祖師麼。
乃舉手作揑勢曰。
達磨鼻孔在少林手裏。
若放開去也。從教此土西天。
說黃道黑。欺胡謾漢。
若不放過。不消一揑。
有人要與祖師作主。
便請出來與少林相見。
還有麼。良久曰果然。
上堂。拈起拄杖曰。
昔日德山臨濟信手拈來。
便能坐斷十方壁立千仞。
直得冰河焰起枯木花芳。
諸人若也善能橫檐竪夯。
徧問諸方。苟或不然。
少林倒行此令去也。
擊禪牀一下。僧問。
一箭一羣即不問。
一箭一箇事如何。
師曰。中也。曰還端的也無。
師曰。同聲相應。同氣相求。
曰恁麼則石鞏猶在。
師曰。非但一箇兩箇。
曰好事不如無。師曰。
穿却了也。問三玄三要即不問。
五位君臣事若何。
師曰。非公境界。曰恁麼則石人拊掌木女呵呵。
師曰。杓卜聽虗聲。
熟睡饒譫語。曰若不上來伸此問。
焉能得見少林機。
師曰。放過即不可。
隨後便打。上堂。橫按拄杖曰。
便與麼休去已落二三。
更若忉忉終成異見。
既到這裏。又不可弓折箭盡去也。
且衲僧家。遠則能照。
近則能明。乃拈起拄杖曰。
穿却德山鼻孔。換却臨濟眼睛。
掀翻大海。撥轉虗空。
且道三千里外誰是知音。
於斯明得大似杲日照天。
苟或未明。不免雲騰致雨。
卓一下。問祖師西來九年面壁。
最後一句請師舉唱。
師曰。面黑眼睛白。
師甞設百問以問學者。
其略曰。假使百千劫。
所作業不忘。為甚麼。
一稱南無佛。罪滅河沙劫。
又作此○相曰。森羅萬象總在其中。
具眼禪人試請甄別。
上堂。拈拄杖曰。看看。
大地雪漫漫。春來特地寒。
靈峯與少室。料掉不相干。
休論佛意祖意。謾謂言端語端。
鐵牛放去無蹤跡。
明月蘆花君自看。
卓拄杖下座。師素與無盡居士張公商英友善。
無盡甞以書問三教大要曰。
清涼疏第三卷西域邪見不出四見。
此方儒道亦不出此四見。
如莊老計自然為因能生萬物。
即是邪因。易曰太極生兩儀。
太極為因亦是邪因。
若謂一陰一陽之謂道能生萬物。
亦是邪因。若計一為虗無則是無因。
今疑老子自然。與西天外道自然不同。
何以言之老子。曰常無欲以觀其妙常有欲。
以觀其徼。無欲則常。
有徼則已入其道矣。
謂之邪因。豈有說乎。
易曰一陰一陽之謂道。
陰陽不測之謂神。
神也者。妙萬物而為言。
寂然不動感而遂通天下之故。
今乃破陰陽變易之道為邪因。
撥去不測之神。豈有說乎。
望紙後批示以斷疑網故也。
師答曰。西域外道宗多途。
要其會歸。不出有無四見而已。
謂有見。無見。亦有亦無見。
非有非無見也。蓋不即一心為道則道非我有。
故名外道。不即諸法是心則法隨見異。
故名邪見。如謂之有。
有則有無。如謂之無。
無則無有。有無則有見競生。
無有則無見斯起。
若亦有亦無見。非有非無見。
亦猶是也。夫不能離諸見則無以明自心。
無以明自心則不能知正道矣。
故經云言詞所說法。
小智妄分別。不能了自心。
云何知正道。又曰。
有見即為垢。此則未為見。
遠離於諸見。如是乃見佛。
以此論之。邪正異途。
正由見悟殊致故也。
故清涼以莊老計道法自然能生萬物。
易謂太極生兩儀。
一陰一陽之謂道。
以自然太極為因。
一陰一陽為道能生萬物。
則是邪因。計一為虗無。
則是無因。甞試論之。
夫三界唯心萬緣一致。
心生故法生。心滅故法滅。
推而廣之。彌綸萬有而非有。
統而會之。究竟寂滅而非無。
非無亦非非無。非有亦非非有。
四執既亡百非斯遣。
則自然因緣皆為戲論。
虗無真實俱是假名矣。
至若謂太極陰陽能生萬物。
常無常有斯為眾妙之門。
陰陽不測是謂無方之神。
雖聖人設教示悟多方。
然既異一心。寧非四見何以明之。
蓋虗無為道。道則是無。
若自然。若太極。若一陰一陽為道。
道則是有。常無常有則是亦無亦有。
陰陽不測則是非有非無。
先儒或謂。妙萬物謂之神。
則非物。物物則亦是無。
故西天諸大論師。
皆以心外有法為外道。
萬法唯心為正宗。
蓋以心為宗。則諸見自亡。
言雖或異。未足以為異也。
心外有法則諸見競生。
言雖或同。未足以為同也。
雖然儒道聖人固非不知之。
乃存而不論耳。良以未即明指一心為萬法之宗。
雖或言之猶不論也。
如西天外道。皆大權菩薩示化之所施為。
橫生諸見。曲盡異端。
以明佛法。是為正道。
此其所以為聖人之道。
順逆皆宗。非思議之所能知矣。
故古人有言。緣昔真宗未至。
孔子且以繫心。今知理有所歸。
不應猶執權教。然知權之為權。
未必知權也。知權之為實。
斯知權矣。是亦周孔老莊設教立言之本意。
一大事因緣之所成始所成終也。
然則三教一心同途異轍。
究竟道宗本無言說。
非維摩大士孰能知此意也。
other:: 
#### 沂州洞山雲禪師
沂州洞山雲禪師 ^97a2

上堂。秋風卷地。夜雨翻空。
可中別有清涼。箇裏更無熱惱。
是誰活計。到者方知。
纔落見聞。即居途路。
且道到家後如何。
任運獨行無伴侶。
不居正位不居偏。
other:: 
#### 長安福應文禪師
長安福應文禪師 ^98a28

上堂。明明百草頭。
明明祖師意。直下便承當。
錯認弓為矢。惺惺底築著磕著。
懵懂底和泥合水。
龜毛拂逼塞虗空。
兔角杖撑天拄地。
日射珊瑚林。知心能幾幾。
擊禪牀下座。
other:: 
#### 滁州龍蟠聖壽曇廣禪師
滁州龍蟠聖壽曇廣禪師 ^98a36

僧問。師唱誰家曲。
宗風嗣阿誰。師曰。
楊廣山頭雲靄靄。
月華庵畔栢青青。
曰恁麼則投子嫡嗣大陽親孫也。
師曰。未跨鐵牛。棒如雨點。
曰今日已知端的。
師曰。一任敲甎打瓦。
other:: 
## 青原下十二世
青原下十二世
other:: 
### 芙蓉楷禪師法嗣
芙蓉楷禪師法嗣
other:: 
#### 鄧州丹霞子淳禪師
鄧州丹霞子淳禪師 ^98a44

劒州賈氏子。弱冠為僧。
徹證於芙蓉之室。
上堂。乾坤之內。宇宙之間。
中有一寶。秘在形山。
肇法師恁麼道。祇解指蹤話跡。
且不能拈示於人。
丹霞今日擘開宇宙打破形山。
為諸人拈出。具眼者辨取。
以拄杖卓一下。曰還見麼。
鷺鷥立雪非同色。
明月蘆花不似他。
上堂。舉德山示眾曰。
我宗無語句。實無一法與人。
德山恁麼說話。可謂是祇知入草求人。
不覺通身泥水。子細觀來祇具一隻眼。
若是丹霞則不然。
我宗有語句。金刀剪不開。
深深玄妙旨。玉女夜懷胎。
上堂。亭亭日午猶虧半。
寂寂三更尚未圓。
六戶不曾知暖意。
往來常在月明前。
上堂。寶月流輝。澄潭布影。
水無蘸月之意。月無分照之心。
水月兩忘。方可稱斷。
所以道。昇天底事直須颺却。
十成底事直須去却。
擲地金聲不須回顧。
若能如是。始解向異類中行。
諸人到這裏還相委悉麼。
良久曰。常行不舉人間步。
披毛戴角混塵泥。
僧問。牛頭未見四祖時如何。
師曰。金菊乍開蜂競採。
曰見後如何。師曰。
苗枯華謝了無依。
宣和己亥春示寂。
塔全身於洪山之南。
other:: 
#### 東京淨因枯木法成禪師
東京淨因枯木法成禪師 ^98b8

嘉興崇德人也。上堂。
燈籠忽爾笑咍咍。
如何露柱亦懷胎。
天明生得白頭女。
至今游蕩不歸來。
這冤家。好歸來。黃花與翠竹。
早晚為誰栽。上堂。
知有佛祖向上事。
方有說話分。諸禪德且道。
那箇是佛祖向上事。
有箇人家兒子。六根不具。
七識不全。是大闡提。
無佛種性。逢佛殺佛。
逢祖殺祖。天堂收不得。
地獄攝無門。大眾還識此人麼。
良久曰。對面不仙陀。
睡多饒寐語。上堂。
歸元性無二。方便有多門。
但了歸元性。何愁方便門。
諸人要會歸元性麼。
露柱將來作木杓。
旁人不肯任從伊。
要會方便門麼。木杓將來作露柱。
撑天拄地也相宜。
且道。不落方便門一句作麼生道。
三十年後莫教錯舉。
other:: 
#### 洪州寶峯闡提惟照禪師
洪州寶峯闡提惟照禪師 ^98b44

簡州李氏子。幼超邁而惡俗。
一日授書。至性相近也習相遠也。
遽曰。凡聖本一體。
以習故差別。我知之矣。
即趨成都。師鹿苑清泰。
年十九剃染登具。
泰令聽起信於大慈。
師輒歸臥。泰詰之。
師曰。既稱正信。大乘豈言說所能。
了乃虗心游方。謁芙蓉於大洪。
甞夜坐。閣道適風雪震。
薄聞警盜者傳呼過之。
隨有所得。辭去。大觀中。
芙蓉嬰難。師自三吳欲趨沂水。
僕夫迷道。師舉杖擊之。
忽大悟。嘆曰是地非鼇山也邪。
比至沂。芙蓉望而喜曰。
紹隆吾宗必子數輩矣。
因留躬耕湖上累年。
智證成就。出領招提。
遷甘露三祖。宣和壬寅詔補圓通。
棄去復居泐潭。上堂。
古佛道我初成正覺。
親見大地眾生悉皆成正覺。
後來又道。深固幽遠無人能到。
#CB01403;。
沒見識漢好龍頭蛇尾。
便下座。上堂。過去諸佛已入涅槃了也。
汝等諸人不應追念。
未來諸佛未出於世。
汝等諸人不要妄想。
正當今日你是何人。
參。上堂。伯夷隘。柳下惠不恭君子不由也。
二邊不立。中道不安時作麼生。
拈拄杖曰。鴛鴦繡出從君看。
不把金針度與人。
上堂太陽門下妙唱彌高。
明月堂前知音蓋寡。
不免。舟橫江渚。棹舉清波。
唱慶堯年。和清平樂。
如斯告報。普請承當。
擬議之間。白雲萬里。
上堂。本自不生。今亦無滅。
是死不得底樣子。
當處出生。隨處滅盡。
是活生受底規模。
大丈夫漢。直須處生死流。
臥荊棘林。俯仰屈伸。
隨機施設。能如是也無量方便。
莊嚴三昧。大解脫門。
蕩然頓開。其或未然。
無量煩惱。一切塵勞。
嶽立面前。塞却古路。
上堂。古人道。墮肢體。
黜聰明。離形去智。
同於大道。正當恁麼時。
且道是甚麼人。刪詩書定禮樂。
還委悉麼。禮云禮云。
玉帛云乎哉。樂云樂云。
鐘鼓云乎哉。問承師有言。
雲黯黯處。獨秀峰挺出。
月#CB15167;#CB15167;裏。
泐潭水光生。豈不是寶峰境。
師曰。若是寶峰境憑君子細看。
曰如何是境中人。
師曰。看取令行時。
曰祗如承言須會宗。
勿自立規矩。如何是和尚宗。
師曰。須知雲外千峯上。
別有靈松帶露寒。
雪下僧問。祖師西來即不問。
時節因緣事若何。
師曰。一片兩片三四片。
落在眼中猶不薦。
建炎二年正月七日示寂。
闍維得設利如珠琲。
舌齒不壞。塔于寺之西峰。
other:: 
#### 襄州石門元易禪師
襄州石門元易禪師 ^98c20

潼川稅氏子。上堂。
十方同聚會。箇箇學無為。
此是選佛場。心空及第歸。
大眾祇如聞見覺知未甞有間。
作麼生說箇心空底道理。
莫是見而不見。聞而不聞。
為之心空邪。錯莫是忘機息慮。
萬法俱捐。銷能所以入玄宗。
泯性相而歸法界。
為之心空邪。錯。恁麼也不得。
不恁麼也不得。恁麼不恁麼總不得。
未審畢竟作麼生。
還會麼。良久曰。若寔無為無不為。
天堂地獄長相隨。
三尺杖子攪黃河。
八臂那吒冷眼窺。
無限魚龍盡奔走。
捉得循河三脚龜。
脫取殻鐵錐。錐吉凶之兆便分輝。
借問東村白頭老。
吉凶未兆若何為。
休休休。古往今來春復秋。
白日騰騰隨分過。
更嫌何處不風流。
咄。上堂。皓月當空。
澄潭無影。紫微轉處夕陽輝。
彩鳳歸時天欲曉。
碧霄雲外石笋橫空。
綠水波中泥牛駕浪。
懷胎玉兔曉過西岑。
抱子金雞夜棲東嶺。
於斯明得。始知。夜明簾外別是家風。
空王殿中聖凡絕跡。
且道作麼生是夜明簾外事。
還委悉麼。正值秋風來入戶。
一聲砧杵落誰家。
僧問。古鏡未磨時如何。
師曰。精靈皺眉。曰磨後如何。
師曰。波斯彈指。曰為甚麼如此。
師曰。好事不出門。
紹興丁丑七月二十五日坐寂。
火後收設利塔于學射山。
other:: 
#### 東京淨因自覺禪師
東京淨因自覺禪師 ^99a44

青州王氏子。幼以儒業見知於司馬溫公。
然事高尚而無意功名。
一旦落髮從芙蓉游。
履踐精密。契悟超絕。
出世住大乘崇寧間。
詔居淨因。上堂。祖師西來。
特唱此事。自是諸人不肯委悉。
向外馳求。投赤水以尋珠。
詣荊山而覓玉。殊不知。
從門入者不是家珍。
認影迷頭豈非大錯。
直得。宗門提唱。體寂無依。
念異不生。古今無間。
森羅萬象。觸目家風。
鳥道遼空。不妨舉步。
金雞報曉。丹鳳翱翔。
玉樹花開。枯枝結子。
祇有太陽門下日日三秋。
明月堂前時時九夏。
要會麼。無影樹垂寒#CB00589;月。
海潮東注斗移西。
other:: 
#### 西京天寧禧誧禪師
西京天寧禧誧禪師 ^99b36

蔡州宋氏子。初住韶山。
次過天寧丹霞。上堂。
韶山近日沒巴鼻。
眼裏聞聲鼻甞味。
有時一覺到天明。
不在牀上不落地。
大眾且道在甚麼處。
諸人於斯下得一轉語。
非唯救得韶山。亦乃不孤行脚。
其或未然。三級浪高魚化龍。
癡人猶戽夜塘水。
問如何是君。師曰。
宇宙無雙日。乾坤祇一人。
曰如何是臣。師曰。
德分明主化。道契物情機。
曰如何是臣向君。
師曰。赤心歸舜日。
盡節報堯天。曰如何是君視臣。
師曰。玄眸凝不瞬。
妙體鑒旁來。曰如何是君臣道合。
師曰。帳符尊賤隔。
潛信往來通。政和五年九月四日。
忽召主事。令以楮囊分而為四。
眾僧童行。常住津送。
各一。既而復曰。丹霞有箇公案。
從來推倒扶起。今朝普示諸人。
且道是箇甚底。顧視左右曰會麼。
曰不會。師曰。偉哉大丈夫。
不會末後句。遂就寢右脇而化。
other:: 
#### 長安天寧大用齊璉禪師
長安天寧大用齊璉禪師 ^99c8

上堂。清虗之理。佛祖同歸。
畢竟無身。聖凡一體。
理則如是。滿目森羅。
事作麼生。纖塵絕際。
渠儂有眼。豈在旁窺。
官不容針。私通車馬。
若到恁麼田地。始可隨機受用。
信手拈來。妙應無方。
當風玄路。直得金針錦縫線脚不彰。
玉殿寶階珠簾未卷。
正當此時。且道是甚麼人境界。
古渡秋風寒颯颯。
蘆花紅蓼滿江灣。
other:: 
#### 潼川府梅山己禪師
潼川府梅山己禪師 ^99c36

僧問。如何是法身邊事。
師曰。枯木糝花不犯春。
曰如何是法身向上事。
師曰。石女不粧眉。
other:: 
#### 福州普賢善秀禪師
福州普賢善秀禪師 ^100a2

僧問。如何是正中偏。
師曰。龍吟初夜後。
虎嘯五更前。曰如何是偏中正。
師曰。輕煙籠皓月。
薄霧鎻寒巖。曰如何是正中來。
師曰。松瘁何曾老。
花開滿未萌。曰如何是兼中至。
師曰。猿啼音莫辨。
鶴唳響難明。曰如何是兼中到。
師曰。撥開雲外路。
脫去月明前。
other:: 
#### 襄州鹿門法燈禪師
襄州鹿門法燈禪師 ^100a8

成都劉氏子。依大慈寶範為僧。
俾聽華嚴得其要。
棄謁芙蓉。蓉問曰。
如何是空劫已前自己。
師於言下心跡泯然。
從容進曰。靈然一句超羣象。
迥出三乘不假修。
蓉撫而印之。開法鹿門。
僧問。虗玄不犯。寶鑑光寒。
時如何。師曰。掘地深埋。
問如何是逍遙物外底人。
師曰。徧身紅爛不可扶持。
other:: 
#### 建昌軍資聖南禪師
建昌軍資聖南禪師 ^100a20

聖節上堂。顧視左右曰。
諸人還知麼。夜明簾外之主。
萬化不渝。瑠璃殿上之尊。
四臣不昧。端拱而治。
不令而行。壽逾百億須彌。
化洽大千沙界。且道正恁麼時。
如何行履。野老不知黃屋貴。
六街慵聽靜鞭聲。
other:: 
#### 瑞州洞山微禪師
瑞州洞山微禪師 ^100a32

上堂。日暖風和柳眼青。
氷消魚躍浪花生。
當鋒妙得空王印。
半夜崑崙戴雪行。
僧問。如何是默默相應底事。
師曰。瘂子喫苦瓜。
other:: 
#### 太傅高世則居士
太傅高世則居士 ^100a42

字仲貽。號無功。初參芙蓉求指心要。
蓉令去其所重扣己而參。
一日忽造微密。呈偈曰。
懸崖撒手任縱橫。
大地虗空自坦平。
照壑輝巖不借月。
庵頭別有一簾明。
other:: 
### 大洪恩禪師法嗣
大洪恩禪師法嗣
other:: 
#### 隨州大洪守遂禪師
隨州大洪守遂禪師 ^100a48

遂寧章氏子。上堂。
召大眾。一拳拳倒黃鶴樓。
一踏踏翻鸚鵡洲。
慣向高樓驟玉馬。
曾於急水打金毬。
然雖恁麼。爭奈有五色絲絛繫手脚。
三鑐金鎻鎻咽喉。
直饒鎚碎金鎻。割斷絲絛。
須知更有一重礙汝在。
且道如何是那一重。
還會麼。善吉維摩談不到。
目蓮鶖子看如盲。
上堂。舉李刺史問藥山。
何姓。山曰。正是。時。
李罔測。乃問院主。
某甲適來問長老何姓。
答道正是時。的當是姓甚麼。
主曰。祇是姓韓。山聞曰。
若六月對他。便道姓熱也。
又巖頭問講僧。見說大德會教。
是否。曰不敢。巖頭舉拳曰。
是甚麼教。曰是權教。
頭曰。苦哉。我若展脚問你。
不可道是脚教也。
師曰。奇怪二老宿。
有殺人刀。有活人劒。
一轉語似石上栽花。
一轉語似空中挂劒。
當時若無後語。達磨一宗掃土而盡。
諸人要見二老宿麼。
寧可截舌。不犯國諱。
other:: 
## 青原下十三世
青原下十三世
other:: 
### 丹霞淳禪師法嗣
丹霞淳禪師法嗣
other:: 
#### 真州長蘆真歇清了禪師
真州長蘆真歇清了禪師 ^100b10

左綿雍氏子。襁褓入寺。
見佛喜動眉睫。咸異之。
年十八試法華得度。
往成都大慈習經論。
領大意。出蜀至沔漢。
扣丹霞之室。霞問。
如何是空劫已前自己。
師擬對。霞曰。你閙在且去。
一日登鉢盂峰。豁然契悟。
徑歸侍立。霞掌曰。
將謂你知有。師欣然拜之。
翌日霞上堂曰。日照孤峰翠。
月臨溪水寒。祖師玄妙訣。
莫向寸心安。便下座。
師直前曰。今日陞座。
更瞞某不得也。霞曰。
你試舉我今日陞座看。
師良久。霞曰。將謂你瞥地。
師便出。後游五臺。
之京師。浮汴直抵長蘆。
謁祖照。一語契投。
命為侍者。踰年分座。
未幾照稱疾退閑。
命師繼席。學者如歸。
建炎末。游四明主補陀。
台之天封。閩之雪峰。
詔住育王。徙溫州龍翔杭之徑山。
慈寧皇太后命開山臯亭崇光。
上堂。我於先師一掌下。
伎倆俱盡。覓箇開口處不可得。
如今還有恁麼快活不徹底漢麼。
若無銜鐵負鞍各自著便。
上堂。久默斯要。不務速說。
釋迦老子待要款曲賣弄。
爭奈未出母胎。已被人#CB15111;破。
且道。#CB15111;破箇甚麼。
瞞雪峰不得。上堂。
上孤峰頂。過獨木橋。
驀直恁麼行。猶是時人脚高脚低處。
若見得徹。不出戶身徧十方。
未入門常在屋裏。
其或未然。趂涼般取一轉柴。
上堂。道得第一句。
不被拄杖子瞞。識得拄杖子。
猶是途路中事。作麼生是到地頭一句。
上堂。處處覓不得。
祇有一處不覓自得。
且道。是那一處。良久曰。
賊身已露。上堂。口邊白醭去始得。
入門通身紅爛去。
方知有門裏事。更須知有不出門底。
乃曰。喚甚麼作門。
僧問。三世諸佛向火焰裏轉大法輪。
還端的也無。師大笑曰。
我却疑著。曰和尚為甚麼却疑著。
師曰。野花香滿路。
幽鳥不知春。問不落風彩還許轉身也無。
師曰。石人行處不同功。
曰向上事作麼生。
師曰。妙在一漚前。
豈容千聖眼。僧禮拜。
師曰。祇恐不恁麼。
師一日入廚看煑麵次。
忽桶底脫。眾皆失聲曰。
可惜許。師曰。桶底脫。
自合歡喜。因甚麼却煩惱。
僧曰。和尚即得。師曰。
灼然可惜許一桶麵。
問僧。你死後燒作#CB01926;撒却了。
向甚麼處去。僧便喝。
師曰。好一喝。祇是不得飜款。
僧又喝。師曰。公案未圓。
更喝始得。僧無語。
師打曰。這死漢。上堂。
苔封古徑。不墮虗凝。
霧鎻寒林。肯彰風要。
鉤針穩密。孰云漁父棲巢。
祇麼承當自是平常快活。
還有具透關眼底麼。
良久曰。直饒聞早便歸去。
爭似從來不出門。
上堂。乍雨乍晴。乍寒乍熱。
山僧底箇。山僧自知。
諸人底箇。諸人自說。
且道。雪峰口除喫飯外。
要作甚麼。問僧。瑠璃殿上玉女攛梭。
明甚麼邊事。曰回互不當機。
師曰。還有斷續也無。
曰古今不曾間。師曰。
正當不曾間時如何。
僧珍重便出。上堂。
撼拄杖曰。看看。三千大千世界一時搖動。
雲門大師即得。雪峰則不然。
卓拄杖曰。三千大千世界。
向甚麼處去。還會麼。
不得重梅雨。秧苗爭見青。
上堂。幻化空身即法身。
遂作舞云。見麼見麼。
恁麼見得。過橋村酒美。
又作舞云。見麼見麼。
恁麼不見。隔岸野花香。
上堂。還有不被玄妙汙染底麼。
良久曰。這一點。傾四海水。
已是洗脫不下。僧問。
如何是空劫已前自己。
師曰。白馬入蘆花。
上堂。窮微喪本。體妙失宗。
一句截流。淵玄及盡。
是以。金針密處。不露光鋩。
玉線通時。潛舒異彩。
雖然如是。猶是交互雙明。
且道巧拙不到。作麼生相委。
良久曰。雲蘿秀處青陰合。
巖樹高低翠鎻深。
上堂。轉功就位。是向去底人。
玉韞荊山貴。轉位就功。
是却來底人。紅爐片雪春。
功位俱轉。通身不滯。
撒手亡依。石女夜登機。
密室無人掃。正恁麼時。
絕氣息一句作麼生相委。
良久曰。歸根風墮葉。
照盡月潭空。師終于臯亭崇光。
塔于寺西華桐嵨。
諡悟空禪師。
other:: 
#### 明州天童宏智正覺禪師
明州天童宏智正覺禪師 ^100b44

隰州李氏子。母夢五臺一僧解環與。
環其右臂。乃孕。遂齋戒。
及生右臂特起若環狀。
七歲日誦數千言。
祖寂。父宗道。久參佛陀遜禪師。
甞指師謂其父曰。
此子道韻勝甚。非塵埃中人。
苟出家必為法器。
十一得度於淨明本宗。
十四具戒。十八遊方。
訣其祖曰。若不發明大事誓不歸矣。
及至汝州香山。成枯木一見深所器重。
一日聞僧誦蓮經。
至父母所生眼。悉見三千界。
瞥然有省。即詣丈室陳所悟。
山指臺上香合曰。
裏面是甚麼物。師曰。
是甚麼心行。山曰。
汝悟處又作麼生。
師以手畵一圓相呈之。
復拋向後。山曰。弄泥團漢有甚麼限。
師曰。錯。山曰。別見人始得。
師應喏喏。即造丹霞。
霞問。如何是空劫已前自己。
師曰。井底蝦蟆吞却月。
三更不借夜明簾。
霞曰。未在更道。師擬議。
霞打一拂子曰。又道不借。
師言下釋然。遂作禮。
霞曰。何不道取一句。
師曰。某甲今日失錢遭罪。
霞曰。未暇打得你且去。
霞領大洪。師掌牋記。
後命首眾。得法者已數人。
四年過圓通。時真歇初住長蘆。
遣僧邀至。眾出迎見其衣舄穿弊。
且易之。真歇俾侍者易以新履。
師却曰。吾為鞋來邪。
眾聞心服。懇求說法。
居第一座六年。出住泗州普照。
次補太平圓通能仁。
及長蘆天童。屋廬湫隘。
師至創闢一新。衲子爭集。
上堂。黃閣簾垂。誰傳家信。
紫羅帳合。暗撒真珠。
正恁麼時。視聽有所不到。
言詮有所不及。如何通得箇消息去。
夢回夜色依俙皢。
笑指家風爛熳春。
上堂。心不能緣。口不能議。
直饒退步荷擔。切忌當頭觸諱。
風月寒清古渡頭。
夜船撥轉瑠璃地。
上堂。空劫有真宗。
聲前問己躬。赤窮新活計。
清白舊家風。的的三乘外。
寥寥一印中。却來行異類。
萬派自朝東。上堂。
今日是釋迦老子降誕之辰。
長蘆不解說禪。與諸人畵箇樣子。
祇如在摩耶胎時。
作麼生。以拂子畵此#CB15002;相曰。
祇如以清淨水。浴金色身時。
又作麼生。復畵此#CB05148;相曰。
祇如周行七步。目顧四方指天指地。
成道說法。神通變化。
智慧辯才。四十九年。
三百餘會。說青道黃。
指東畵西。入般涅槃時。
又作麼生。乃畵此⊕相。
復曰。若是具眼衲僧必也相許。
其或未然。一一歷過始得。
上堂。僧問。如何是向去底人。
師曰。白雲投壑盡。
青嶂倚空高。曰如何是却來底人。
師曰。滿頭白髮離巖谷。
半夜穿雲入市#CB04622;。
曰如何是不來不去底人。
師曰。石女喚回三界夢。
木人坐斷六門機。
乃曰。句裏明宗則易。
宗中辨的則難。良久曰。
還會麼。凍雞未報家林曉。
隱隱行人過雪山。
僧問。一絲不著時如何。
師曰。合同船子並頭行。
曰。其中事作麼生。
師曰。快刀快斧斫不入。
問布袋頭開時如何。
師曰。一任填溝塞壑。
問清虗之理。畢竟無身時如何。
師曰。文彩未痕初。
消息難傳際。曰一步密移玄路轉。
通身放下劫壺空。
師曰。誕生就父時。
合體無遺照。曰理既如是。
事作麼生。師曰。歷歷纔回分化事。
十方機應又何妨。
曰恁麼則塵塵皆現本來身去也。
師曰。透一切色。超一切心。
曰如理如事又作麼生。
師曰。路逢死虵莫打殺。
無底籃子盛將歸。
曰入市能長嘯。歸家著短衫。
師曰。木人嶺上歌。
石女溪邊舞。上堂。
諸禪德吞盡三世佛底人。
為甚麼開口不得。
照破四天下底人。
為甚麼合眼不得。
許多病痛。與你一時拈却了也。
且作麼生得十成通暢去。
還會麼。擘開華嶽連天色。
放出黃河到海聲。
師住持以來。受無貪。
而施無厭。歲艱食竭。
己有及贍眾之餘。
賴全活者數萬。日常過午不食。
紹興丁丑九月。謁郡僚及檀度。
次謁越帥趙公令詪。
與之言別。十月七日還山。
翌日辰巳間。沐浴更衣端坐。
告眾顧侍僧。索筆作書。
遺育王大慧禪師請主後事。
仍書偈曰。夢幻空花。
六十七年。白鳥煙沒。
秋水連天。擲筆而逝。
龕留七日。顏貌如生。
奉全軀塔于東谷。
諡宏智。塔名妙光。
other:: 
#### 隨州大洪慧照慶預禪師
隨州大洪慧照慶預禪師 ^101b18

上堂。進一步踐他國王水草。
退一步踏他祖父田園。
不進不退。正在死水中。
還有出身之路也無。
蕭騷晚籟松釵短。
游漾春風柳線長。
上堂。舉船子囑夾山曰。
直須藏身處無蹤跡。
無蹤跡處莫藏身。
吾在藥山三十年。
祇明此事。今時人為甚麼却造次。
丹山無彩鳳。寶殿不留冠。
有時憨。有時癡。非我途中爭得知。
other:: 
#### 處州治平湡禪師
處州治平湡禪師 ^102a44

上堂。優游實際妙明家。
轉步移身指落霞。
無限白雲猶不見。
夜乘明月出蘆花。
other:: 
### 淨因成禪師法嗣
淨因成禪師法嗣
other:: 
#### 台州天封子歸禪師
台州天封子歸禪師 ^102b10

上堂。卓拄杖一下。
召大眾曰。八萬四千法門。
八字打開了也。見得麼。
金鳳夜棲無影樹。
峯巒纔露海雲遮。
other:: 
#### 太平州吉祥法宣禪師
太平州吉祥法宣禪師 ^102b16

僧問。如何是祖師西來意。
師曰。久旱無甘雨。
田中稻穗枯。曰意旨如何。
師曰。今年米價貴。
容易莫嫌麤。
other:: 
#### 台州護國守昌禪師
台州護國守昌禪師 ^102b22

上堂。拈拄杖卓曰。
三十六旬之開始。
七十二候之起元。
萬#CB15131;迎和氣之時。
東帝布生成之令。
直得天垂瑞彩。地擁貞祥。
微微細雨洗寒空。
淡淡春光籠野色。
可謂。應時納祐慶無不宜。
盡大地人皆添一歲。
敢問諸人。且道那一人年多少。
良久曰。千歲老兒顏似玉。
萬年童子鬢如絲。
other:: 
#### 鄧州丹霞普月禪師
鄧州丹霞普月禪師 ^102b28

上堂。威音已前。誰當辨的。
然燈已後。孰是知音。
直饒那畔承當。未免打作兩橛。
縱向這邊行履。也應未得十全。
良由杜口毗耶。已是天機漏洩。
任使掩室摩竭。終須縫罅離披。
休云體露真常。直是純清絕點。
說甚皮膚脫落。自然獨運孤明。
雖然似此新鮮。未稱衲僧意氣。
直得。五眼齊開。三光洞啟。
從此竿頭絲線。自然不犯波瀾。
須明轉位回機。方解入鄽垂手。
所以道。任使板齒生毛。
莫教眼睛顧著。認著則空花繚亂。
言之則語路參差。
既然如是。敢問諸人。
不犯鋒鋩一句。作麼生道。
良久曰。半夜烏龜眼豁開。
萬象曉來都一色。
other:: 
#### 東京妙慧尼慧光淨智禪師
東京妙慧尼慧光淨智禪師 ^102b40

上堂。舉趙州勘婆話。
乃曰。趙州舌頭連天。
老婆眉光覆地。分明勘破歸來。
無限平人瞌睡。
other:: 
### 寶峰照禪師法嗣
寶峰照禪師法嗣
other:: 
#### 江州圓通青谷真際德止禪師
江州圓通青谷真際德止禪師 ^102c14

金紫徐閎中之季子也。
世居歷陽。師雙瞳紺碧。
神光射人。十歲未知書。
多喜睡。其父目為懵然子。
暨成童強記過人。
學文有奇語。弱冠夢異僧。
授四句偈。已而有以南安巖主像遺之者。
即傍所載聰明偈。
自是持念不忘。後五年隨金紫將漕西洛。
一夕忽大悟。連作數偈。
一曰。不因言句不因人。
不因物色不因聲。
夜半吹燈方就枕。
忽然這裏已天明。
每嘯歌自若。眾莫測之。
乃力求出家。父弗許。
欲以官授之。師曰。
某方將脫世網。不著三界。
豈復刺頭於利名中邪。
請移授從兄珏。遂祝髮受具。
未數載名振京師。
宣和三年春。徽宗皇帝賜號真際。
俾居圓通。上堂。山僧二十年前。
兩目皆盲。了無所覩。
唯是聞人說道。青天之上有大日輪。
照三千大千世界。
無有不徧之處。籌#CB15081;萬端終不能見。
二十年後。眼光漸開。
又值天色連陰。濃雲亂湧。
四方觀察。上下推窮。
見雲行時。便於行處作計較。
見雲住時。便於住處立箇窠臼。
正如是間。忽遇著箇多知漢問。
道莫是要見日輪麼。
何不向高山頂上去。
山僧却徵他道。那裏是高山頂上。
他道紅塵不到處是。
諸仁者好箇端的消息。
還會麼。長連牀上佛陀耶。
上堂。昨夜黃面瞿曇。
將三千大千世界來。
一口吞盡。如人飲湯水。
蹤跡不留。應時消散。
當爾時。諸大菩薩聲聞羅漢。
及與一切眾生。盡皆不覺不知。
唯有文殊普賢瞥然#CB15111;見。
雖然得見。渺渺茫茫。
恰似向大洋海裏頭出頭沒。
諸人且道。是甚麼消息。
若也檢點得破。許他頂門上具一隻眼。
示寂闍維。煙氣所及悉成設利。
塔司空山。分窆疊石原。
other:: 
#### 台州真如道會禪師
台州真如道會禪師 ^102c22

上堂。空劫中事。自肯承當。
日用全彰。有何滲漏。
正好歸家穩坐。任他雪覆青山。
不留元字挂懷。誰顧波飜水面。
且道。正不立玄。偏不附物。
一句如何舉似。機絲不挂梭頭事。
文彩縱橫意自殊。
other:: 
#### 興國軍智通大死翁景深禪師
興國軍智通大死翁景深禪師 ^103a26

台州王氏子。自幼不羣。
年十八。依廣度院德芝披剃。
始謁淨慈象禪師。
一日聞象曰。思而知。
慮而解。皆鬼家活計。
興不自遏。遂往寶峰求入室。
峰曰。直須斷起滅念。
向空劫已前。掃除玄路。
不涉正偏。盡却今時。
全身放下放盡還放。
方有自由分。師聞頓領厥旨。
峰擊鼓告眾曰。深得闡提大死之道。
後學宜依之。因號大死翁。
建炎改元。開法智通。
上堂。來不入門。去不出戶。
來去無痕。如何提唱。
直得古路苔封。#CB15036;羊絕迹。
蒼梧月鏁。丹鳳不棲。
所以道。藏身處沒蹤跡。
沒蹤跡處莫藏身。
若能如是。去住無依。
了無向背。還委悉麼。
而今分散如雲鶴。
你我相忘觸處玄。
僧問。如何是正中偏。
師曰。黑面老婆披白練。
曰如何是偏中正。
師曰。白頭翁子著皂衫。
曰如何是正中來。
師曰。屎裏飜筋斗。
曰如何是兼中至。
師曰。雪刃籠身不自傷。
曰如何是兼中到。
師曰。崑崙夜裏行。
曰向上還有事也無。
師曰。捉得烏龜喚作鼈。
曰乞師再垂方便。
師曰。入山逢虎臥。
出谷鬼來牽。曰何得干戈相待。
師曰。三兩綫。一斤麻。
紹興初。歸住寶藏巖。
以事民其服。壬申二月示微恙。
乃曰。世緣盡矣。三月十三為眾小參。
仍說偈曰。不用剃頭。
何須澡浴。一堆紅焰。
千足萬足。雖然如是。
且道向上還有事也無。
遂斂目而逝。
other:: 
#### 衡州華藥智朋禪師
衡州華藥智朋禪師 ^103a34

四明黃氏子。依寶峰有年無省。
因為眾持鉢。峰自題其像曰。
雨洗淡紅桃蕚嫩。
風搖淺碧柳絲輕。
白雲影裏怪石露。
綠水光中古木清。
噫你是何人。至焦山枯木成禪師。
見之歎曰。今日方知此老親見先師來。
師遂請益其贊。成曰。
豈不見。法眼拈夾山境話曰。
我二十年祇作境會。
師即契悟。乃曰。元來恁麼地。
成曰。汝作麼生會。
師曰。春生。夏長。秋收。
冬藏。成曰。直須保任。
師應喏。紹興初。出住華藥。
婺之天寧。後遷清涼。
上堂。海風吹夢。嶺猿啼月。
敢問諸人。是何時節。
恁麼會得。無影樹下任遨遊。
其或未然。三條椽下直須打徹。
後退居明之瑞巖。
建康再以清涼挽之。
明守亦勉其行。師不從。
作偈送使者曰。相煩專使入煙霞。
#CB01926;冷無湯不點茶。
寄語甬東賢太守。
難教枯木再生花。
未幾而終。
other:: 
### 石門易禪師法嗣
石門易禪師法嗣
other:: 
#### 吉州青原齊禪師
吉州青原齊禪師 ^103b30

福州陳氏子。二十八辤父兄。
從雲蓋智禪師出家。
執事首座。座一日秉拂罷。
師問曰。某聞首座所說莫曉其義。
伏望慈悲指示。座諄諄誘之。
使究無著說這箇法。
踰兩日有省。以偈呈曰。
說法無如這箇親。
十方剎海一微塵。
若能於此明真理。
大地何曾見一人。
座駭然。因語智得度。
徧扣諸方。後至石門。
深蒙器可。出住青原。
僅一紀。示寂日說偈遺眾曰。
昨夜三更過急灘。
灘頭雲霧黑漫漫。
一條拄杖為知己。
擊碎千關與萬關。
other:: 
#### 越州天衣法聰禪師
越州天衣法聰禪師 ^103c14

上堂。幽室寒燈不假挑。
虗空明月徹雲霄。
要知日用常無間。
烈焰光中發異苗。
因裝普賢大士開光明次。
師登梯秉筆。顧大眾曰。
道得即為下筆。眾無對。
師召侍者。與老僧牢扶梯子。
遂點之。
other:: 
#### 遂寧府香山尼佛通禪師
遂寧府香山尼佛通禪師 ^103c32

因誦蓮經有省。往見石門。
乃曰。成都喫不得也。
遂寧喫不得也。門拈拄杖打出。
通忽悟曰。榮者自榮。
謝者自謝。秋露春風。
好不著便。門拂袖歸方丈。
師亦不顧而出。由此道俗景從。
得法者眾。
other:: 
### 淨因覺禪師法嗣
淨因覺禪師法嗣
other:: 
#### 東京華嚴真懿慧蘭禪師
東京華嚴真懿慧蘭禪師 ^103c40

上堂。達磨大師九年面壁。
未開口已前。不妨令人疑著。
却被神光座主一#CB15111;。
脚手忙亂。便道。吾本來茲土。
傳法救迷情。一華開五葉。
結果自然成。當時若有箇漢。
腦後有照破古今底眼目。
手中有截斷虗空底鉗鎚。
纔見恁麼道。便與驀胷搊住問。
他道一華五葉。且拈放一邊。
作麼生是你傳底法。
待伊開口。便與掀倒禪牀。
直饒達磨全機。也倒退三千里。
免見千古之下負累兒孫。
華嚴今日豈可徒然。
非唯重整頹綱。且要為諸人雪屈。
遂拈拄杖橫按。召大眾曰。
達磨大師向甚處去也。
擲拄杖下座。上堂。
拈拄杖曰。靈山會上喚作拈花。
少室峰前名為得髓。
從上古德祇可傍觀。
末代宗師盡皆拱手。
華嚴今日不可逐浪隨波。
擬向萬仞峰前。點出普天春色。
會麼。髑髏無喜識。
枯木有龍吟。
other:: 
### 天寧誧禪師法嗣
天寧誧禪師法嗣
other:: 
#### 西京熊耳慈禪師
西京熊耳慈禪師 ^104a4

上堂。般若無知。應緣而照。
山僧今日撒屎撒尿。
這邊放。那邊屙。東山西嶺笑呵呵。
幸然一片清涼地。
剛被熊峰染汙他。
染汙他莫啾唧。泥牛木馬盡呵叱。
過犯彌天且莫論。
再得清明又何日。
還會麼。來年更有新條在。
惱亂春風卒未休。
other:: 
### 大洪遂禪師法嗣
大洪遂禪師法嗣
other:: 
#### 隨州大洪慶顯禪師
隨州大洪慶顯禪師 ^104a34

僧問。須菩提巖中宴坐。
帝釋雨華。和尚新據洪峰。
有何祥瑞。師曰。鐵牛耕破扶桑國。
迸出金烏照海門。
曰未審是何宗旨。
師曰。熨斗煎茶銚不同。
other:: 
### 大洪智禪師法嗣
大洪智禪師法嗣
other:: 
#### 越州天章樞禪師
越州天章樞禪師 ^104a46

上堂。召大眾曰。春將至。
歲已暮。思量古往今來。
祇是箇般調度。凝眸昔日家風。
下足舊時岐路。勸君休莫莽鹵。
眨上眉毛須薦取。
東村王老笑呵呵。
此道今人棄如土。
other:: 
## 青原下十四世
青原下十四世
other:: 
### 長蘆了禪師法嗣
長蘆了禪師法嗣
other:: 
#### 明州天童宗珏禪師
明州天童宗珏禪師 ^104b8

僧問。如何是道。師曰。
十字街頭休斫額。
上堂。劫前運步。世外橫身。
妙契不可以意到。
真證不可以言傳。
直得。虗靜斂氛。白雲向寒巖而斷。
靈光破暗。明月隨夜船而來。
正恁麼時作麼生履踐。
偏正不曾離本位。
縱橫那涉語因緣。
other:: 
#### 真州長蘆妙覺慧悟禪師
真州長蘆妙覺慧悟禪師 ^104b20

上堂。盡大地是箇解脫門。
把手拽不肯入。雪峰老漢抑逼人作麼。
既到這裏。為甚麼鼻孔在別人手裏。
良久曰。貪觀天上月。
失却手中橈。僧問。
鴈過長空。影沈寒水。
鴈無遺蹤之意。水無沈影之心。
還端的也無。師曰。
蘆花兩岸雪。江水一天秋。
曰便恁麼去時如何。
師曰。鴈過長空。聻。
僧擬議。師曰。靈利衲子。
other:: 
#### 福州龜山義初禪師
福州龜山義初禪師 ^104b30

上堂。久默斯要。不務速說。
釋迦老子寐語作麼。
我今為汝保任斯事。
終不虗也。大似壓良為賤。
既不恁麼。畢竟如何。
白雲籠嶽頂。翠色轉崔嵬。
other:: 
#### 建康保寧興譽禪師
建康保寧興譽禪師 ^104b44

上堂。步入道場。影涵宗鑑。
粲粲星羅霽夜。英英花吐春時。
木人密運化機。絲毫不爽。
石女全提空印。文彩未彰。
且道不一不異。無去無來。
合作麼生體悉。的的縱橫皆妙用。
阿儂元不異中來。
other:: 
#### 真州北山法通禪師
真州北山法通禪師 ^104c4

上堂。吞盡三世底。
為甚麼開口不得。
照破四天下底。為甚麼開眼不得。
作麼生得十成通暢去。
金針雙鏁備。叶露隱全該。
僧問。斷言語絕思惟處。
乞師指示。師曰。滴水不入石。
other:: 
### 天童覺禪師法嗣
天童覺禪師法嗣
other:: 
#### 明州雪竇聞庵嗣宗禪師
明州雪竇聞庵嗣宗禪師 ^104c12

徽州陳氏子。幼業經。
圓具依妙湛慧禪師。
詰問次。釋然契悟。
慧以麈尾拂付之。
後謁宏智蒙印可。
其道愈尊。出住普照善權翠巖雪竇。
上堂。人人有箇鼻孔。
唯有善權無鼻孔。
為甚麼無。二十年前被人掣落了也。
人人有兩箇眼睛。
唯有善權無眼睛。
為甚麼無。被人木槵子換了也。
人人有箇髑髏。唯有善權無髑髏。
為甚麼無。借人作屎杓了也。
遂召大眾曰。鼻孔又無。
眼睛又無。髑髏又無。
諸人還識善權麼。
若也不識。是諸人埋沒善權。
其或未然。更聽一頌。
#CB00589;底泥牛金貼面。
山頭石女著真紅。
繫驢橛上生芝草。
不是雲靄香爐峰。
上堂。翠巖不是不說。
祇為無箇時節。今朝快便難逢。
一句為君剖決。露柱本是木頭。
秤鎚祇是生鐵。諸人若到諸方。
莫道山僧饒舌。僧問。
蓮花未出水時如何。
師曰。沒却你鼻孔。
曰出水後如何。師曰。
穿著你眼睛。曰如何是正法眼。
師曰。烏豆。問如何是君。
師曰。磨礱三尺劒。
待斬不平人。曰如何是臣。
師曰。白雲閑不徹。
流水太忙生。曰如何是君臣道合。
師曰。雲行雨施。月皎星輝。
問如何是正中偏。
師曰。菱花未照前。
曰如何是偏中正。
師曰。團圞無少剩。
曰如何是正中來。
師曰。徧界絕纖埃。
曰如何是兼中至。
師曰。齧鏃功前戲。
曰如何是兼中到。
師曰。十道不通耗。
問如何是轉功就位。
師曰。撒手無依全體現。
扁舟漁父宿蘆花。
曰如何是轉位就功。
師曰。半夜嶺頭風月靜。
一聲高樹老猿啼。
曰如何是功位齊彰。
師曰。出門不踏來時路。
滿目飛塵絕點埃。
曰如何是功位俱隱。
師曰。泥牛飲盡澄潭月。
石馬加鞭不轉頭。
師終于本山。塔全身寺之西南隅。
other:: 
#### 常州善權法智禪師
常州善權法智禪師 ^104c22

陝府栢氏子。壯於西京聖果寺祝髮。
習華嚴。棄謁南陽謹。
次參大洪智。踰十年無所證。
後於宏智言下豁然。
出居善權。次遷金粟。
上堂。明月高懸未照前。
雪眉人凭玉欄干。
夜深雨過風雷息。
客散雲樓酒椀乾。
上堂。三界無法。何處求心。
驚虵入草。飛鳥出林。
雨過山堂秋夜靜。
市聲終不到孤岑。
other:: 
#### 杭州淨慈自得慧暉禪師
杭州淨慈自得慧暉禪師 ^105a28

會稽張氏子。幼依澄照道凝染削進具。
甫二十。扣真歇於長蘆。
微有所證。旋里謁宏智。
智舉。當明中有暗。
不以暗相遇。當暗中有明。
不以明相覩。問之語不契。
初夜定回。往聖僧前燒香。
而宏智適至。師見之頓明前話。
次日入室。智舉。堪嗟去日顏如玉。
却歎回時#CB15150;似霜。
詰之。師曰。其入離。
其出微。自爾問答無滯。
智許為室中真子。
紹興丁巳。開法補陀。
徙萬壽及吉祥雪竇。
淳熈三年。勑補淨慈。
上堂。朔風凜凜掃寒林。
葉落歸根露赤心。
萬派朝宗船到岸。
六窻虗暎芥投針。
本成現莫他尋。性地閑閑耀古今。
戶外凍消春色動。
四山渾作木龍吟。
上堂。釋迦老子。窮理盡性。
金口敷宣。一代時教。
珠回玉轉。被人喚作拭不淨故紙。
達磨祖師。以一乘法。
直指單傳。面壁九年。
不立文字。被人喚作壁觀婆羅門。
且道。作麼生行履。
免被傍人指注去。
衲帔蒙頭萬事休。
此時山僧都不會。
上堂。巢知風。穴知雨。
甜者甜兮苦者苦。
不須計較作思量。
五五從來二十五。
萬般施設到平常。
此是叢林飽參句。
諸人還委悉麼。野老不知堯舜力。
鼕鼕打皷祭江神。
上堂。谷之神樞之要。
裏許旁參。回途得妙。
雲雖動而常閑。月雖晦而彌照。
賓主交參。正偏兼到。
十洲春盡花凋殘。
珊瑚樹林日杲杲。
僧問。如何是正中偏。
師曰。昨夜三更星滿天。
曰如何是偏中正。
師曰。白雲籠嶽頂。
終不露崔嵬。曰如何是正中來。
師曰。莫謂鯤鯨無羽翼。
今日親從鳥道來。
曰如何是兼中至。
師曰。應無跡。用無痕。
曰如何是兼中到。
師曰。石人衫子破。
大地沒人縫。上堂。
皮膚脫落絕方隅。
明了身心一物無。
妙入道寰深靜處。
玉人端馭白牛車。
妙明田地。達者還稀。
識情不到。唯證方知。
白雲兒靈靈自照。
青山父卓卓常存。
機分頂後光。智契劫前眼。
所以道。新豐路兮峻仍皾。
新豐洞兮湛然沃。
登者登兮不動搖。
游者游兮莫忽速。
亭堂雖有到人稀。
林泉不長尋常木。
諸禪德。向上一著尊貴難明。
瑠璃殿上不稱尊。
翡翠簾前還合伴。
正與麼時。針線貫通。
真宗不墜。合作麼生施設。
滿頭白髮離巖谷。
半夜穿雲入市#CB04622;。
上堂。舉傅大士法身頌云。
空手把鋤頭。步行騎水牛。
人從橋上過。橋流水不流。
雲門大師道。諸人東來西來。
南來北來。各各騎一頭水牯牛來。
然雖如是。千頭萬頭。
祇要識取這一頭。
師曰。雲門尋常乾爆爆地。
錐劄不入。到這裏也解拖泥帶水。
諸人祇今要見這一頭麼。
天色稍寒。各自歸堂。
上堂。舉風幡話。師曰。
風幡動處著得箇眼。
却是上座。風幡動處失却箇眼。
即是風幡。其或未然。
不是風幡不是心。
衲僧徒自強錐針。
巖房雨過昏煙淨。
臥聽涼風生竹林。
七年秋退歸雪竇。
十年仲冬二十九日中夜。
沐浴而逝。窆全身於明覺塔右。
other:: 
#### 明州瑞巖石窻法恭禪師
明州瑞巖石窻法恭禪師 ^105a40

郡之奉化林氏子。
於棲真院下髮。受具往延慶講下。
一夕誦法華。至父母所生眼。
悉見三千界。時聞風刺 #CB00235;櫚葉聲。
忽然有省。弃依天童。
始明大旨。凡當世弘法者。
悉往咨決。出住能仁光孝瑞巖。
上堂。春風楊柳眉。
春禽弄百舌。一片祖師心。
兩處俱漏泄。不動步還家。
習漏頓消滅。暗投玉線芒。
曉貫金針穴。深固實幽遠。
無人孰辨別。慚愧可憐生。
頭頭皆合轍。不念阿彌陀。
南無乾屎橛。無智癡人前。
第一不得說。上堂。
見得徹用時親。相逢盡是箇中人。
望空雨寶休誇富。
無地容錐未是貧。
踏著秤鎚硬似鐵。
八兩元來是半斤。
上堂。舉世尊生下指天指地公案。
頌曰。五天一隻蓬蒿箭。
攪動支那百萬兵。
不得雲門行正令。
幾乎錯認定盤星。
other:: 
#### 襄州石門清涼法真禪師
襄州石門清涼法真禪師 ^105c34

劒門人也。上堂。柳色含煙。
春光逈秀。一峰孤峻。
萬卉爭芳。白雲淡泞已無心。
滿目青山元不動。
漁翁垂釣。一溪寒雪未曾消。
野渡無人。萬古碧潭清似鏡。
賓中有主。拄杖橫挑日月輪。
主中有賓。踏破草鞋赤脚走。
直得賓主互顯。殺活自由。
理事渾融。正偏不滯。
入荒田不揀。信手拈來草。
且道如何委悉。塵中雖有隱身術。
爭似全身入帝鄉。
other:: 
#### 明州光孝了堂思徹禪師
明州光孝了堂思徹禪師 ^106a12

上堂。羊頭車子推明月。
沒底船兒載曉風。
一句頓超情量外。
道無南北與西東。
所以劫前消息。非口耳之所傳。
格外真規。豈思量之能解。
須知佛佛祖祖。了無一法為人。
子子孫孫。直下全身荷負。
既已萬機寢削。自然一糝不留。
湛湛之波。碧水冷涵於秋色。
靈靈之照。霽天淨洗於氷輪。
宛轉旁參。叶通兼帶。
夢手推開玉戶。飜身撥動機輪。
正令纔行。又見一陽萌動。
化工密運。俄驚三世變遷。
雖則默爾無言。爭奈熾然常說。
無遷無變。今朝拈置一邊。
有故有新。且道如何話會。
諸人還委悉麼。羣陰消剝盡。
來日是書雲。
other:: 
#### 隨州大洪法為禪師
隨州大洪法為禪師 ^106a26

天台鮑氏子。上堂。
法身無相。不可以音聲求。
妙道亡言。豈可以文字會。
縱使超佛越祖。猶落階梯。
直饒說妙談玄。終挂唇齒。
須是功勳不犯。形跡不留。
枯木寒巖更無津潤。
幻人木馬情識皆空。
方能垂手入鄽。轉身異類。
不見道。無漏國中留不住。
却來煙塢臥寒沙。
other:: 
#### 真州長蘆琳禪師
真州長蘆琳禪師 ^106a48

上堂。拈拄杖曰。其宗也。
離心意識。其旨也。
超去來今。離心意識。
故品萬類不見差殊。
超去來今。故盡十方更無滲漏。
當頭不犯。徹底無依。
悟向朕兆未生已前。
用在功勳不犯之處。
平常活計。不用躊蹰。
擬議之間。即沒交涉。
other:: 
### 大洪預禪師法嗣
大洪預禪師法嗣
other:: 
#### 臨江軍慧力悟禪師
臨江軍慧力悟禪師 ^106b12

上堂。一切聲是佛聲。
簷前雨滴響冷冷。
一切色是佛色。覿面相呈諱不得。
便恁麼若為明。碧天雲外月華清。
other:: 
#### 福州雪峰慧深首座
福州雪峰慧深首座 ^106b24

示眾。未得入頭應切切。
入頭已得須教徹。
雖然得入本無無。
莫守無無無間歇。
大洪聞之乃曰。深兄說禪若此。
惜福緣不勝耳。一日普說罷。
揮偈辤眾。以筆一拍而化。
other:: 
### 天封歸禪師法嗣
天封歸禪師法嗣
other:: 
#### 江州東林通理禪師
江州東林通理禪師 ^106b30

上堂。峰頭駕鐵船。
三更日輪杲。心閑不自明。
落葉知誰掃。等閑摘箇鄭州梨。
放手元是青州棗。
other:: 
### 天衣聰禪師法嗣
天衣聰禪師法嗣
other:: 
#### 蘇州慧日法安禪師
蘇州慧日法安禪師 ^106b40

本郡人。僧問。如何是和尚為人一句。
師曰。狗走抖擻口。
曰意旨如何。師曰。
猴愁摟摗頭。
other:: 
#### 溫州護國欽禪師
溫州護國欽禪師 ^106b48

上堂。有句無句。明來暗去。
活捉生擒。捷書露布。
如藤倚樹。物以類聚。
海外人參。蜀中綿附。
樹倒藤枯。切忌名模。
句歸何處。囌嚧囌嚧。
呵呵大笑。破鏡不照。
大地茫茫。一任#CB01387;跳。
other:: 
#### 無為軍吉祥元實禪師
無為軍吉祥元實禪師 ^106c6

高郵人。自到天衣。
蚤夜精勤。脇不至席。
一日偶失笑喧眾。
衣擯之。中夜宿田里。
覩星月粲然有省。
曉歸趨方丈。衣見乃問。
洞山五位君臣如何話會。
師曰。我這裏一位也無。
衣令參堂。謂侍僧曰。
這漢却有箇見處。
奈不識宗旨何。入室次。
衣預令行者五人分序而立。
師至。俱召實上座。
師於是密契奧旨。
述偈曰。一位纔彰五位分。
君臣叶處紫雲屯。
夜明簾卷無私照。
金殿重重顯至尊。
衣稱善。後住吉祥。
other:: 
#### 舒州投子道宣禪師
舒州投子道宣禪師 ^106c14

久侍天衣。無所契。
衣叱之。師忘寢食者月餘。
一夕聞巡更鈴聲。
忽猛省曰。住住。一聲直透青霄路。
寒潭月皎有誰知。
泥牛觸折珊瑚樹。
衣聞命職藏司。住後。
凡有所問。以拂子作搖鈴勢。
other:: 
## 青原下十五世
青原下十五世
other:: 
### 天童珏禪師法嗣
天童珏禪師法嗣
other:: 
#### 明州雪竇智鑒禪師
明州雪竇智鑒禪師 ^106c32

滁州吳氏子。兒時。
母與洗手瘍。因曰是甚麼。
對曰。我手似佛手。
長失恃怙。依真歇於長蘆。
大休首眾。即器之。
後遯象山。百怪不能惑。
深夜開悟。求證於延壽。
然復見大休。住後上堂。
世尊有密語。迦葉不覆藏。
一夜落花雨。滿城流水香。
other:: 
### 雪竇宗禪師法嗣
雪竇宗禪師法嗣
other:: 
#### 泰州廣福微庵道勤禪師
泰州廣福微庵道勤禪師 ^106c44

本郡俞氏子。上堂。
舉僧問同安。如何是和尚家風。
同安曰。金雞抱子歸霄漢。
玉兔懷胎入紫微。
曰忽遇客來將何祇待。
同安曰。金果早朝猿摘去。
玉華晚後鳳銜來。
師曰。廣福即不然。
有問如何是和尚家風。
祇向他道。翠竹叢邊歌款乃。
碧巖深處臥煙蘿。
忽遇客來將何祇待。
沒底籃兒盛皓月。
無心盌子貯清風。
other:: 
### 善權智禪師法嗣
善權智禪師法嗣
other:: 
#### 越州超化藻禪師
越州超化藻禪師 ^107a8

開爐上堂。雪滿寒窻。
燒盡丹霞木佛。氷交野渡。
凍殺陝府鐵牛。直得。
寒#CB01926;發焰。
片雪不留。任運縱橫。
現成受用。諸禪德。
要會麼。衲帔蒙頭坐。
冷煖了無知。
other:: 
## 青原下十六世
青原下十六世
other:: 
### 雪竇鑑禪師法嗣
雪竇鑑禪師法嗣
other:: 
#### 明州天童長翁如淨禪師
明州天童長翁如淨禪師 ^107a24

久依雪竇足菴和尚會下。
菴令看柏樹子話。
有省。頌曰。西來祖意庭前栢。
鼻孔寥蓼對眼睛。
落地枯枝纔#CB01387;跳。
松蘿亮鬲笑掀騰。
後出世。列主名剎。
居杭之淨慈。未幾奉勅黃。
復遷明州天童寺。
開爐上堂云。只個柴頭煨火種。
諸方聿起競開爐。
天童直截超宗處。
爐與柴頭盡底無。
恁麼卻有煖氣。正好猛做工夫。
且道。如何驀忽雷霆轟烈#CB08504;。
從教深夜雪糢糊。
上堂。天童鐵臭老拳頭。
打殺江湖水牯牛。
夜後忽然生個卵。
天明推出大日頭。
且道。如何晒#CB05171;諸人烝濕處。
免教行步滑如油。
謝新舊兩序上堂。
開無間地獄。現閻羅大王。
聚夜叉一部。列牛頭兩行。
與其進者。劍樹上猛火進用。
與其退者。刀山裏寒冰退藏。
且道理會甚事。尀耐飯飽弄箸。
判斷屎急尿牀。其或未然。
華柳春風入戲場。
壽慶節上堂。至哉乾元。
誕佛國摩耶之瑞。
大哉貝典。祝仙桃王母之春。
正當恁麼時。且道以何為驗。
觀音纓珞妙莊嚴。
勢至華鬘長自在。
上堂。仲冬第一句。
槎槎牙牙。老梅樹忽開花。
一花兩花。三四五花。
無數花。清不可誇。
香不可誇。散作春容吹艸木。
衲僧個個頂門禿。
驀劄變怪狂風暴雨。
乃至交袞大地雪漫漫。
老梅樹太無端。寒凍摩挲鼻孔酸。
謝知事齋首座秉拂上堂。
鐵餕餡。金剛圈。塞斷咽喉。
曳脫鼻孔。天童立地有分。
衲僧乞命無門。且道如何堪與瞿曇作子孫。
請監收上堂。竇八布衫穿。
大家出隻手。橫須彌為槩。
量大海為斗。所以生殺在前。
收放在後。歸功塞破虗空口。
還知麼。天童不敢相孤。
甘作啼鷄走狗。上堂。
螟蛉之子殪而逢蜾。
祝之曰。類我類我。
天童門下莫有類我底麼。
萬里不挂片雲。青天一團猛火。
謝監收上堂。金剛王寶劍在匣。
有望風不犯之威。
天童喝下飛出。變作無孔鐵鎚。
輥入荒田亂艸。任教日炙風吹。
因甚如此。拈匙把箸知多少。
不是知音不易知。
佛成道日上堂云。
瞿曇臘月八。夜半走出山。
賊路羊腸由。偷心虎背斑。
鈍置人天者一番。
天童恁麼檢舉。且道諦當也無。
落賺兒孫頭盡禿。
葫蘆藤種纏葫蘆。
師凡六座道場。未云稟授。
眾有請。師曰。我待涅槃堂裏拈出。
果臨終時。拈香曰。
如淨行脚。四十餘年。
首到乳峯。失脚墮於陷阱。
此香今不免鈍置我雪竇足菴大和尚。
并書辭世。〔偈云。六十六年。
罪犯彌天〕打個#CB01387;跳。
活陷黃泉。咦。從來生死不相干。
竟而趨寂。
other:: 
## 青原下十七世
青原下十七世
other:: 
### 天童淨禪師法嗣
天童淨禪師法嗣
other:: 
#### 襄州鹿門覺禪師
襄州鹿門覺禪師 ^107a36

參長翁。值翁上堂曰。
一個烏梅似木形。
蜘蛛結網打蜻蜓。
蜻蜓落了兩片翼。
堪笑烏梅齩鐵釘。
師不覺失笑曰。早知燈是火。
飯熟幾多時。後承印記。
出住鹿門。示眾曰。
盡大地是學人一卷經。
盡乾坤是學人一隻眼。
以者個眼。讀如是經。
千萬億劫。常無間斷。
〔恩報秀云。看經不易〕師甞作五位頌曰。
正中偏。月黑雲籠午夜天。
佛祖無踪凡聖盡。
個中誰辨往來源。
偏中正。金井玉盤秋水冷。
海天紅日已生東。
餘輝不照毗盧頂。
正中來。戴角披毛知幾回。
應物轉身全得妙。
雲收終不露崔嵬。
偏中至。覿面誰能容擬議。
手提玅印不當風。
大用繁興豈凝滯。
兼中到。無舌兒童方會道。
撥塵何處得逢源。
撒手迴途還復玅。
other:: 
## 青原下十八世
青原下十八世
other:: 
### 鹿門覺禪師法嗣
鹿門覺禪師法嗣
other:: 
#### 青州普照寺一辨禪師
青州普照寺一辨禪師 ^107c20

精究內典。貫通旨趣。
及參鹿門。得言外旨。
出住中都萬壽。當是時。
北方二百餘年。燕秦齊晉之間。
入是宗者。皆其後學。
每向室中設百問勘#CB15281;學者。
一曰。聲前薦得。落在今時。
句後承當。迷頭認影。
作麼生是空劫已前自己。
又曰。二邊純莫立。
中道不須安。且道甚麼處相見得個端的。
又曰。回途轉位。直須戴角披毛。
喚作畜生得麼。又曰。
念念釋迦出世。步步彌勒下生。
為甚麼擬心即錯。
動念即乖。又曰。有口讚不盡。
無言心自明。是則裂破虗空。
不是則鬼家活計。
上人端的處。道將一句來。
如是憧憧籌室。透斯語者鮮焉。
other:: 
## 青原下二十二世
青原下二十二世
other:: 
### 雪巖滿禪師法嗣
雪巖滿禪師法嗣
other:: 
#### 燕京報恩寺萬松行秀禪師
燕京報恩寺萬松行秀禪師 ^107c48

河內之解人也。姓蔡氏。
出家於邢州淨土寺。
禮贇公為師。後受具戒。
挑囊距燕。歷潭過慶壽。
參勝默老人。教看長沙轉自己歸山河大地話。
半載全無由入。默曰。
我只願你遲會。一日有省。
復看玄沙未徹語。
請益雪巖於磁之大明。
纔二十七日。不覺伎倆已盡。
留入記室。語言相契。
徑付衣偈。尋歸淨土。
搆萬松軒以自適。
寺內尊宿敦請住持。
次住中都萬壽寺。
小參。昔有跨驢人。
問眾僧何往。僧曰。
道場去。人曰。何處不是道場。
僧以拳歐之曰。者漢沒道理。
向道場裏跨驢不下。
其人無語。師曰。人人盡道者漢有頭無尾。
能做不能當。殊不知。
却是者僧前言不副後語。
汝既知舉足下足皆是道場。
何不悟騎驢跨馬無非佛事。
萬松要斷者不平公案。
更與花判曰。喫拳沒興漢。
茆廣杜禪和。早是不克己。
那堪錯怪他。道場惟有一。
佛法本無多。留與闍黎道。
護唵薩哩嚩。金章宗皇帝。
明昌四年。即南宋光宗紹熈四年也。
詔師於禁庭陞座。
帝親迎禮。聞未聞法。
開悟感慨。奉錦綺大僧伽衣。
內宮貴戚羅拜拱跪。
各施珍愛。建普度會。
施奉異。甞格連日祥雲聯綿天際。
從此年豐謳歌滿路。
承安二年丁巳。詔師住大都之仰山棲隱禪寺。
上堂。蓮宮特作梵宮脩。
勝境還須聖駕遊。
雨過水澄禽泛子。
霞明山靜錦蒙頭。
成湯也展#CB15210;天網。
呂望稀垂浸月釣。
試問風光甚時節。
黃金世界桂花秋。
閏四月旦上堂。所謂道人者。
不知月之太小。不知歲之餘閏。
埜僧即不然。今年三百八十四日。
前月大盡。此月小盡。
即今閏四月一日。
辰末巳初。忽有個出來道。
通疏伶俐。知時按節。
要且無道人氣息。
埜僧以手掩鼻道。
近後近後。作什麼。
聻。道人氣息。珍重。
晚住報恩退居從容菴。
示眾。機輪轉處。智眼猶迷。
寶鏡開時。纖塵不度。
開拳不落地。應物善知時。
兩刃相逢時如何回互。
示眾云。去即留住。
住即遣去。不去不住。
渠無國土。何處逢渠。
在在處處。且道是甚麼物。
得恁麼奇特。示眾。
動則埋身千丈。不動則當處生苗。
直須兩頭撒開。中間放下。
更買草鞋行脚始得。
示眾。踢翻滄海。大地塵飛。
喝散白雲。虗空粉碎。
嚴從立令。猶是半提。
大用全彰。如何施設。
示眾。向上一機。鶴冲霄漢。
當陽一路。#CB15154;過新羅。
直饒眼似流星。未免口如匾擔。
且道是何宗旨。師於孔老莊周百家之學無不會通。
三閱藏教。恒業華嚴。
得法者一百二十人。
壽八十一。
other:: 
## 青原下二十三世
青原下二十三世
other:: 
### 報恩秀禪師法嗣
報恩秀禪師法嗣
other:: 
#### 燕京報恩林泉從倫禪師
燕京報恩林泉從倫禪師 ^108a26

初住萬壽。上堂。禪禪非正非偏。
無意路。有玄淵。超今邁古。
絕後光先。但能忘影迹。
何必守#CB05102;筌。
直指人心見性。須憑祖意通玄。
九年面壁真消息。
端的其中有秘傳。
示眾。若論此事。如丹鳳衝霄不留其踪。
其由性空寥廓。慧日精明。
炤五蘊之皆空。使萬緣之俱泯。
直得星攢碧落。月浸丹墀。
翡翠簾垂。燭香人靜。
當此之際。那容喘息。
寧許窺窬。密室不通風。
玄門難措足。雖然如是。
一點靈明通宇宙。
那拘西竺與曹溪。
至元十八年十月二十日。
聖旨就大都憫忠寺。
焚燒道藏偽經。除道德經。
外盡行燒#CB05137;。
命師下火。遂以火炬打一圓相曰。
諸仁者。只如三洞靈文。
還能證此火光三昧也無。
若也於斯會得。家有北斗經。
枉教人口不安寧。
其或未然。從此#CB01926;飛烟滅後。
任伊到處覓天尊。
急著眼看。五燈嚴統卷十四
 ^108c12
