
undefined:: 卷下勝鬘義記卷下　并溫室義記
下次解釋四智不究。
於中有二：一、明二乘不得四智；第二、若智一切苦下，明如來得。
□曰：是中為明羅漢、辟支有怖，正應說彼二不得，何須宣說如來得乎？
釋還兩：第一、舉彼為形二乘，顯其不得；
二、欲 #CB01447;示二乘所入，是以須論。
前涅槃中，先明佛得，後明羅漢、辟支不得。
今此先明二乘不得，後明佛得，文之左右。
就明二乘不得之中，先明不得羅漢、辟支；
後身菩薩為无明地之所覆下，明其不得四智所以，以其不成一切德故。
前涅槃中，先明二乘不得所以，後明不得。
今四智中，先鄣不得，後明二乘不得所以，
此亦是具，文之左右。
前不得中，有捴有別。
初□有餘不了義說，是其捴也，餘是具也。
捴中，先牒；如來昔言下，奪之。
前中言者，如來昔言羅漢、辟支是得智人，
觀察解脫四智究竟是四智相，无學聖智是其解脫，解脫即是四智正躰。
羅漢、辟支出觀有中，觀彼解脫，生其四智究竟之想，名觀解脫四智究竟。
此究竟時，名蘓息處，離分段死，故名為蘓。
六道之中不復往來，□之為息。
下正辨之。亦是如來方便有餘不了說者，
同前涅槃，故言亦是，權言導得。
#CB08289;曰：方便實有不得，名為有餘不了義說。
就下別中，初何以故，徵前起後。
如來昔時說為畢竟，我今何故說為方便有餘不了？
有二死下，對問弁釋。
於中，先明我生已盡，是其方便；得有餘下，
就梵行立，明其方便；凡夫人下，就所作辨，
明其方便；所斷煩惚更不能下，就不受後，明其方便。
有餘不了我生盡中，先明二死，然後就之彰昔方便。
明二死中，先舉二數，亦有二生，且云死耳。
次別兩名，先問後列。
二種義廣，死如別章，此應具論，今且釋名。
分段死者，六道果報，三世分異，名為分段。
盡壞名死，故言不思議。
變易死者，汎釋有三：一、微細生滅，前變後易，名為變易。
變易是死，名變易死。
故地持中，生滅壞苦，名變易苦。
此之一義，該通凡聖。
二、緣照无漏所得法身，神化自在，能變能易，故云變易。
性是死法，名變易死。
此之一義，聖有凡无。
三、真證法身，隱顯自在，名為變易。
變易非死，但此變易，猶為无常死法所隨。
就彼變易法身之上，以論生死，名變易死。
此之一義，大有小无。
今此所論，據第二門，以說聖人无漏法身，
為生死故，名不思議。
下就人弁。分段牒初，謂虛偽下，就人定之。
小乘法中，凡夫學人；大乘法中，外凡善趣。
此等皆於三界地中，妄愛受生，故名虛偽。
虛偽眾生，所受生死，名分段死。
變易牒後，謂羅漢等，就人弁定。
羅漢、辟支，相別可知。
誰是大力？所謂種性解行菩薩。
彼有何義？二輪煩惚，全未斷除，而不為彼煩惚所牽，
又於三界受生自在，故名大力。
問曰：涅槃宣說地前，以為凡夫具煩惚性，
何緣得與羅漢、辟支齊為變易？
釋言：彼於六道生死，雖分斷除，无偏盡處，故說為凡。
五住惑中，未有盡處，名具煩惚。
若望二乘，彼是大聖，二鄣清淨，變易何疑？
問曰：法華優波提舍宣說地前為分段生，此經云何言是變易？
釋言：地前有五種身：一、法性身，謂性種性及解行中清淨向等；
二、實報身，謂習種性及解行中得前方便；
三、應化身，依前二種現化隨物；四、是生滅變易法身，
所謂緣照无漏業果；五、分段身，謂无始來有漏業果。
五中，前三非生死法，後二生死。
彼法華論據第五門說為分段，此就第四言是變易，不相乖背。
意生身者，是初地上一切菩薩，彼人受生无#CB01002;自在，
如心如意，名意生身。
意有何義？彼如意乎？
意有三義：一、速疾義，二、遍到義，三、无#CB01002;義。
地上菩薩受生如是，乃至究竟无上菩提，彰其分齊。
上立二死，下就此二明其方便。
二種死中，以二乘人斷分段故，如來說其我生已盡，故是方便。
下次就其梵行已立以明方便。
梵行已立，是證滅智。
滅有有餘、无餘之別。
分段盡處，名曰有餘滅；變易盡處，說為无餘。
二乘但得分段盡處，名有餘證。
如來就此說梵行立，故是方便。
下次就其所作已辦明其方便。
所作已辦，是脩道智。
道有二種：一、分段對治，二、變易對治。
二乘始脩分段對治，如來就此說其作辦，故是方便。
文中兩句：第一、對人彰昔方便，第二、對鄣顯昔方便。
凡夫不辦，七學未作，是對人也。
凡夫於彼无學聖道未能成辦，羅漢、辟支刑對彼人，
名為已辦，不望大乘，故是方便。
七學於彼无學聖道，未能脩作羅漢、辟支，
刑對彼人，名為所作，不望大乘，故是方便。
二乘因中，三果四向，名七學人。
據果返望，說彼為先，彼先未作，今已作未？
釋言：現今七種學人，猶故未作无學所作。
若言現今羅漢、辟支，本為學人先未作者，
今時已作，今作竟，故名无學。
問曰：凡夫及七學人，於无學果，皆不能作，
並不能辦，何故偏言凡夫不辦？
七學未作，隱顯故爾。
等是隱顯，何故不說凡夫未作，七學不辦？
釋言：但說凡夫不辦，明知未作。
若說七學所不辦者，謂其能作无學所作。
為遮此疑，是故不說七學不辦。
謂虛偽下，是第二句，對鄣顯也。
一切煩惚，无非虛偽，於中別分受生妄愛，
虛妄中極，偏名虛偽。
如來以其所脩聖道，能斷如是虛偽煩惚，
故說作辦，不望无明，故是方便。
下次就其不受後有，以明方便有餘不了。
不受後有，是斷集智。
集有二種：一、分段因；二、變易因。
羅漢、辟支，斷分段因，餘因未斷。
如來偏就斷分段因，說不受後，故是方便。
文中初言所斷煩惚，更不受後，名不受後。
鄣昔方便非盡已下，明今有餘不了之義。
以此類前，齊應具明方便有餘，但前略故，
宜彰方便，不說有餘不了之義。
明方便中，羅漢、辟支，所斷煩惚，更不受者，
所斷四住，畢竟永滅，更不受後分段身也。
如來就此，是故說其得不受後。
下明有餘不了義中，先開二門，後廣釋之。
言二門者，非盡煩惚，是第一門不斷集躰；
非盡受生，是第二門不斷集能。
下廣釋中，何故問也？
羅漢、辟支二輪惑亡，三界生盡，今何故言非盡煩惚、非盡受生？
有煩惚下，對問釋弁。
先明非盡一切煩惚；又如取下，廣明盡非一切受生。
前明非盡一切惚中，言有煩惚，羅漢、辟支所不斷者，
略明非盡一切煩惚；有二種下，廣明非盡一切煩惚。
於中，先明一切煩惚；羅漢、辟支所不斷下，彰其不盡。
前中，應先解五住義，然後釋文。
五住之義，廣如別章。
文中有三：一、別明四住；二、心不相應无始已下，
別彰无明；三、此四力下，四住、无明相對弁異。
前四住中，地之與起，相對分別。
煩惚有二，捴以#CB01447;舉。
次列兩名，先徵後列。
言住地者，是四住躰。
言及起者，四住所起。
是二云何？汎釋有四：一、性事分別。
彼事識中，取性煩惚，名為性惑，說之為地；
餘見、受等，緣境別生，說為事惑，通名為起。
彼取性者，馬鳴論中名執取相，亦名執相應染；
餘見、愛等，馬鳴論中名計名字相，尋名計我，
及生諸結，名計名字。
二、本末分別。於前事中，十使為地；餘纏、
垢等，以之為起。三、成起分別。
一切煩惚，宿習性成，同名為地；對緣現生，斯名為起。
四、前後分別。一切煩惚，前能生後，通名為地；
後起依前，同名為起。
下釋其相，先解地躰。
住地有四，牒以舉數。
次列其名，先問後列。
見一處者，五利煩惚，推求名見；入見道時，
一處併斷，名見一處。
言住地者，本為未依，名之為住。
本能生末，目之為地。
欲愛地者，欲界地中一切煩惚，除无明見，說為欲愛。
以此界中着外五欲，故名欲愛。
理實欲界亦愛自身，着欲情多，故偏言之。
又蕳上界所愛色身，偏說欲愛。
住地同前。色愛地者，色界地中一切煩惚，
除无明見，說為色愛。
以此界中捨外五欲，着己色身，故名色愛。
理實色界亦愛己心，以此界中着色情多，偏說色愛。
又蕳无色愛著心故，偏說色愛。
住地同前。有愛地者，无色界中一切煩惚，
除无明見，說為有愛。
此若背下，應當說之為无色愛。
若隨所取，應名心愛。
今為破患，故名有愛。
破何等患？外道多取无色界中以為涅槃，絕離心愛。
今為破之，故說有耳。
住地同前。此四住下，解釋地義。
能生起惑，故名為地。
上來解地，下次明起。
起者牒前。言剎那心、剎那相應，弁釋其相。
剎那胡語，此憣名念。
麁起煩惚，作念現起，名剎那心。
作念起惑，是心法中諸煩惚數，與心別躰共心相應，故曰相應。
如想受等，共心相應。
故馬鳴言：心異念異，同知同緣，名相應。
染彼名愛，結以為念矣。
上來第一別明四住，自下第二別彰无明。
初言心不相應，无始蕳別其相。
心不相應，蕳異向前剎那相應。
餘起煩惚，與心別躰共心相應。
此无明地，即指七識妄想心躰以為无明，
不別心外有數法共心相應，是故說為心不相應。
故馬鳴言：即心无覺，常无別異，名不相應。
問曰：前說四住所起是心相應，今言无明心不相應，四住恒沙竟復如何？
釋言：恒沙有二分別：一、蕳末異本，對无明地恒沙之惑唯心相應，
故下文言於此起煩惚剎那相應。
二、隨義細分，有是相應，有非相應。
是義云何？如馬鳴說：第七識中義別六重：
一、无明地，二、是業識不相應染，三、是轉不相應染，
四、是現識不相染應，五、是智識心相應染，
六、不斷識心相應染。
六中，初一是无明地，後五恒沙。
五中，前三是不相應，後二相應。
故恒沙惑義有兩兼。
四住地中亦有兩義：一、蕳末異本，唯心相應。
此云何知四住在於事識之中？
如馬鳴說：事識中惑一向名為心相應染，明是相應。
又恒沙惑尚心相應，四住何疑？
二、隨義細分，有是相應，有非相應。
現行之者與心相應，性成之者心不相應。
故雜心中，一論師說使是相應，一論師說是不相應。
有四住中別躰起者是心相應，與无明地同躰義分是不相應，
无始蕳剎那心也。
此无明地久來性成，不同起惑作念現生，故曰无始。
无明住地列其名字，愚闇之心躰无惠明，故曰无明。
為彼恒沙起惑所依名之為住，能生恒沙目之為地。
上來第二別彰无明。
自下第三四住无〔以下闕〕　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　約之以弁真歸。
若有眾生是其種〔以下半行闕〕，蒙佛化益得法津澤，
生信樂者得法潤益，地前未證故說信樂。
歸依法僧是二歸者，約人弁歸。
向前眾生歸依地上法之與僧，此法與僧是真二歸。 ^881a5

下，次明其一躰。三歸亦名同躰。
三寶皆用實性為舶，故名同躰。
故涅槃云：若能觀三寶，常住同真諦。
是實性中无三差別，故名一躰。
於中，初言非此二歸是歸如來，蕳別同異。
歸第一下，彰同異別。
於中，初言歸第一義是歸如來，略以#CB01447;舉。
此言不足。若具，應言歸依法、僧、第一義諦，
是歸如來、第一義諦。
事別則非理同，故此是二歸。
依第一義下，略以釋之。
法、僧實性與佛不殊，故歸法、僧、第一義諦是其究竟。
歸依如來、歸佛實性，名為究竟。
何以故下，問答廣釋。
故何問也。三歸各別，何故歸依法、僧義者，得名究竟歸依如來？
无異下，釋无異如來、法、僧實性，不異佛性，无異二歸。
如來實性不異法、僧，如來即三，結成无異。
蕑去相似，是以言即。
此言稍若略具，應言如來實性即三歸性，如來正可即餘二歸。
何故即三？就佛躰實，義分以為三歸性故。
從上羅漢有歸怖來，大段第二、會彼小果以入一乘。
自下第三、釋會所以。
何故，問也。三乘皆是如來所說，何故上來會二入一？
下釋會意。明一乘道是佛實說，餘二方便，
方便不實，故會入一。
於中，初明一乘是實；若如來下，明二是權；
即是大下，會權入實。
明一實中，說一乘道，如來无畏。
師子說者，當實而說，內心不怯，故言无畏。
言中決定，名師子吼。
明二權中，若隨彼欲而方便者，佛隨小欲，方便為說二乘法也。
下會入中，即大无二，攝權入實。
二乘入一，釋无所以。
以二入一，是故言无。
一乘即是第一義乘，弁定所入，所入是其第一義乘，
不同權大，乘依理成，是故名為第一義乘。 ^883c8

上來五章明一乘行，自下八章明一乘理。
理者，所謂如來藏性。
於中，前三指示藏躰，後之五章解釋藏義。
就前三中，初明聖諦。
諦是藏詮，故先明之。
第二說藏。藏是諦實，是以次弁。
三明法身，顯前藏躰。
云何顯藏？藏理在隱，法身出相。
在隱難明，出相易顯，故舉出纏離相法身，顯示在隱難識之藏。
故下文言：如是法身不離煩惚，名如來藏。
後五章中，空義隱覆，解釋能藏。
以有空義隱覆真實，故名為藏。
一諦一依，解釋所藏。
一諦藏躰，一依藏用。
躰實平等，名為一諦。
用具染淨，染淨所依，故云一依。
顛倒真實，釋前空義。
有之所以藏躰清淨，何緣得有空義隱覆？
故下釋之。以其顛倒真實，故有自性清淨，轉釋向前一諦一依。
前說一諦，躰性清淨。
上說一依，從緣有染。
躰若清淨，不應有染；若從緣染，躰應不淨。
故下釋之。心與煩惚不相 #CB17709;，故躰性常淨。
而為客塵煩惚染故，所以成染。
不染而染，義在難知。
仰推如來，如來述讚。
前三章中，兩憣弁釋。
初先略弁；於說藏身不思佛境及方便下，
拂權顯實，指彰法躰。
就初憣中，先明聖諦。
從聖諦者說深義下，明如來藏。
若於无量煩惚藏下，弁明法身。
就初章中，四句釋之。
一、解章名。此章名為无邊聖諦。
苦、集、滅、道，審實名諦。
聖謂諸佛，就聖弁諦，故云聖諦。
諦有有量、无量差別。
有量局限，名為有邊；无量寬廣，故曰无邊。
二、釋來意。何故須弁？
釋言：一乘依於知苦、斷集、證滅、脩道以成，故明四諦。
又復一乘依藏以成，諦是藏詮，故須明諦。
三、解勝鬘。不承不告，自說所以。
前攝受章，承力宣說；前一乘章，佛告令說。
自下八章，何故不爾？
釋言：向前一乘章初，佛告令說諸佛所說攝受正法。
上來一乘是佛攝受，下是正法。
前巳通告，故下文中，望直自說。
四、釋其文。於中應先解四諦義，然後釋文。
義如別章。文中有二：一、明聖智；二、聖義下，約智以弁聖之與諦。
問曰：何不直明聖諦，先說智乎？
要有智者，方名為聖；智所智者，方是諦故。
就明智中，據人以分明如來智及二乘智。
是中為欲約如來智明无邊諦，何須說彼二乘智乎？
釋言：舉小為顯大故，又欲蕑小而取大故。
文有八句，四對差別：初二一對，約諦分別；
次二一對，約理分別；次二一對，對鄣分別；
後二一對，望果分別。
就初對中，先明二乘觀諦之智，初而非上；
後明佛智，上而非初。
明二乘中，聲聞、緣覺初觀聖諦，捴以#CB01447;舉；
對後如來无作諦觀，說彼為初。
問曰：緣覺觀十二因緣，今此何故說之觀諦？
釋言：緣覺所觀因緣是苦集收，故名觀諦。
又復緣覺就十二緣作具四十四智之觀，
彼亦是其四諦觀故，說為觀諦。
四十四者，十二因緣次第相生，有十一對，
一一諦中各觀四諦，名四十四。
以一智下，顯其初相，句別有三：初言一智斷諸地者，
明二乘人單用初一有作諦智斷四住地，
不用无作斷无明地，故名初觀。
二、一智四下，明二乘人單就初一有作智中開分四智，
不就无作，故名初觀。
一有作中開分四智，名一智四。
斷下，列之。斷者，斷集。
知者，知苦。功德，脩道。
作證，證滅。餘經論中，先果後因，今依順觀，先因後果。
三、亦善下，明二乘人單用初一有作諦智別知四諦，
不用无作捴觀諦理，故名初觀。
前以一智自斷己集，乃至自證己家之滅，
并以此智知四真諦，是故言亦別知非捴，故說善知四法義矣。
明佛智中，初言无有出世上智、四智漸至、
四緣漸至，明上无漸，此文是倒。
若正應言出世上智无有四智漸至及四緣漸至，
既知如此，置无在先，長 #CB17708;成句，
言勢亦遠，所謂无有出世上智、四智漸至及四緣漸耶？
菩薩智惠是出世上，佛智過彼，名上上智。
如來頓觀四諦法如，以頓觀故，能觀无有四智漸至，所觀亦无四緣漸至。
无漸至下，明无漸智，方得是上捴觀深故。
第二、對中乘言便，故先明佛智是第一義，却明二乘非第一義。
明佛智中，金剛喻者是第一義，舉用顯躰。
如世金剛，能破諸物；佛智如是，能摧眾結。
如世金剛，名金剛喻。
如此喻者，能滅无明，見第一義，是故得名第一義智。
明二乘中，非聲聞、緣覺不斷无明，初聖諦智是第一者，此文是倒。
若正應言：聲聞、緣覺不斷无明，初聖諦智非第一義智。
既知如此，置非在前，長#CB17708;成句，言勢亦遠。
二乘初觀不滅无明，无明覆心，不能見理，是故非是第一義智。
第三、對中乘言便，故先明二乘斷鄣不窮，後明佛盡。
明二乘中，以无二智斷諸地者，二乘但以一有作智斷四住地，
不得第二无作智故，不滅无明。
明佛盡中，如來、等覺，舉能斷人。
非聲聞下，明能斷智。
就此智中，言非聲聞、緣覺境界，對劣顯勝。
不思空智，正弁智躰。
斷一切下，明能盡鄣。
五住皆滅，名斷一切。
第四、對中乘前便，故先明如來果德究竟，後明二乘果德不究。
明佛智中，壞一切惚，牒起前後。
究竟智者，正弁其相。
是名第一，約境以結。
明二乘中，初聖諦智，牒二乘智。
非究竟者，正弁其相。
向菩提者，顯不究義。
上明聖智，自下約智明聖、明諦。
於中有二：一、明聖及諦不在二乘；二、此諦下，明聖及諦唯在如來。
前中，先明聖非二乘，後明聖諦非二乘諦。
復就前中言聖義者，捴以#CB01447;舉，此舉窮極大聖義也。
言非一切聲聞緣覺，就實論非。
究竟大聖不在二乘，是故言非。
言聲聞緣覺成就有量少分功德為名聖者，就權彰是。
此言即是釋防外難。
若彼非聖，如來何故昔言是聖？
故今釋之。以其成就有量少德故名為聖，
但言成就有量少德名之為聖，即知非是大聖義矣。
有量淺也，少分狹也。
諦非二中言聖諦者，无作諦也。
言非聲聞緣覺諦者，境非彼法。
亦非聲聞緣覺德者，能觀之智非彼德也。
下就佛中，准前應先明聖是佛，却明聖諦是如來諦。
今此文中略无初句，但明諦是如來諦矣。
句別有三：初言此諦如來始覺，明无作諦是佛所證。
噵佛初覺，即顯二乘本未覺也。
二為无明下明无作諦是佛所說，此顯不同有作諦矣。
云何不同？ #CB00592;藏有二：
一是四住，二是无明。
四住煩惚覆鄣眾生如鳥卵#CB00592;，名四住#CB00592;藏。
无明覆鄣如鳥卵#CB00592;，名无明#CB00592;藏。
所覆眾生名為世間。
有作四諦，如來為彼四住#CB00592;藏世間演說。
无作四諦，如來為彼无明#CB00592;藏世間演說。
噵為无明#CB00592;藏演說，即顯不同有作諦耳。
三是故下結，良以此諦是佛大聖所覺所說，故名聖諦。 ^884a14

自下第二明如來藏，三句釋之。
一解章名。此章名為如來藏章。
真識之中備唅法界恒沙佛法，故名為藏。
又為妄隱，亦名為藏。
如來法身在此藏中，名如來藏。
又此藏中出生如來，是故亦名如來藏矣。
二釋來意。何故須弁？
乘依藏成，是以論之。
三分文釋。此章有二：一就諦明藏；二如來藏處說聖諦下，就藏明諦。
問曰：是中為欲明藏，直爾就諦說藏便足，何須就藏以說諦乎？
釋言：此諦不依藏說，今即不可就之說藏。
依藏說故，得就說藏。
為成向前就諦說藏，故須論之。
前中有四：初言聖諦說深義者，就諦明藏，
藏出情分，是故言深。
二微細下，顯其深相。
於中，初明難知故深；一切世下，難信故深。
前難知中，言微細者，非聞惠境；言難知者，非思惠境。
非思量者，非是世間脩惠境界。
智者所知，明非報生識智境界，唯是真證智境界耳。
准依地論，釋之應爾。
亦可初言細微難知，非聞惠境，非思量者，
非思惠境是智者知，是脩惠境。
故地持言：用脩惠知，不以聞思識諸法義。
如此說者，緣脩行中，思脩識智，通名思惠；
真證行德，方名脩惠。
難信，可解。三、何以故下，指示深躰。
何故，問也。四諦唯是染淨因果，此相麁淺，何故言深？
下對弁之。以此諦處說如來藏，是故言深。
四、如來藏者，如來境下，寄人顯深。
是如來境，就勝顯妙。
言非聲聞、緣覺境者，對下顯深。
何故唯說非二乘境？
釋言：凡夫全不觀諦，非彼境界，理在易知。
為是不論菩薩之人能信能知？
由是不說地前能信，地上能知。
自下就藏說諦之中，句別有三：初、言藏處說聖諦者，就實弁相。
如來之藏，不染而染，為苦集諦；非淨為淨，為滅道諦。
故就藏處說聖諦矣。
二、藏處深下，以藏甚深，類顯諦深。
將諦攝藏，藏即諦實，故諦深也。
三、微細下，顯諦深相。
於中還明難知故深，難信故深，義同前解。 ^885c15

自下第三，明法身章。
三句釋之：一、解章名。
此章名為法身章也。
恒沙佛法顯成佛體，故名法身。
二、釋來意。何故須弁向前明藏？
藏義在隱，法身離相。
在隱難明，出相易顯。
欲以出纏易顯之身示彼藏，故須論之。
三、隨文釋。於所纏藏不疑惑者，於出法身亦无疑惑。
以前顯後，還欲將後以顯前矣。
為顯藏身躰无別故，於藏不疑，於身亦爾。 ^886b4

上來一憣，略弁三章。
自下第二、拂權顯實，指彰法躰。
何故須然？向前雖云佛所知者是聖諦、
未出諦躰，又前直言諦處說藏、未出藏躰，
又前雖言於藏不疑、於身不疑、未出身躰，故下弁之。
先明聖諦；過恒沙下，就諦明身；如是法身不離已下，依身弁藏。
與前憣中少不次第，藏身同軆，互相顯故。
諦中有三：一、以藏身權實顯諦權實；二、
從如是難知下，廣弁四諦權實之相；三、
如是八下，拂權顯實。
前中，初言於說藏者，舉如來藏；於說身者，舉佛法身。
不思佛境，藏身實也。
實則非是餘人所測，名不思議；唯佛所知，
名佛境界及方便說，藏身權也。
何者藏實？謂真如性。
何者藏權？如說生死以為藏等。
何者身實？所謂諸佛法身自躰。
何者身權？隨化世間，示有斷德心決定者。
於前藏身權之與實，信不疑也。
此即信、解脫二諦者，以前顯後，但能信彼藏身權實，當知亦信諦權實也。
問曰：是中為弁四諦，何不直望就彼諦中以顯權實，乃舉藏身以顯諦乎？
釋言：四諦依藏身說，依藏權實說苦集諦，
依身權實說滅道諦，故舉藏身。
第二、廣弁諦權實中，文別有三：初、言如是難知、難解說二聖諦。
捴以#CB01447;舉，權實難分，故難解知。
二、列兩名。權名有作，亦名有量；實名无作，亦名无量。
噵作、无作，從行彰名。
據小觀諦，望後更有大乘諦觀可以脩作，
名為有作；據大觀諦，望後更无餘觀可作，名曰无作。
言量、无量，當法立 #CB08289;。
於中略以三義弁之：一、寬狹分別。
有作之中，苦、集唯正分斷因果，滅、道唯是分段對治，
故名有量；无作之中，苦、集該通分段、變易兩種因果，
滅、道該攝分段、變易二種對治，故名无量。
二、淺深分別。小乘所觀，唯知染淨因果法相，
又設極深，唯知四諦因緣假有无性之空，
故名有量；大乘所觀，乃窮甚深如來藏性，故名无量。
三、麁細分別。小乘法中，雖觀四諦，捴相麁知，
故名有量；大乘法中，隨別細知，名為无量。
如一苦中，具知法界微塵數苦，集等亦然。
故涅槃云：所說苦等中智所知，分別苦等有无量種，
非諸聲聞、緣覺所知。
我於彼經竟不說之。
今且約行，名作、无作。
三、廣弁釋。作牒初門，是說有量，轉名顯示。
有作、有量，並如前解。
下廣弁釋。先問，次解，後捴結之。
何故，問也。何故有作名為有量？
下對釋之。釋意如何？
明二乘人因他知故，不知一切，故名有量。
文中初言非因他能知一切者，此文顛倒。
若正應言因他非能知一切苦，乃至非能知一切道。
既知如此，置非在前，長#CB17708;成句，言勢亦遠。
謂二乘人非因他能知一切苦乃至道耶？
二乘因佛為說四諦，得知苦等，故曰因他。
但知分段因之與果及彼對治，不知變易，故曰非能知一切耳。
是故下，結。是二乘人因他不知一切苦故，
所知有為生死之外，別更有其无為生死；
因他不能知一切滅故，所知有餘涅槃之外，別更有其无餘涅槃。
有為生死是分段也，蓋乃從人以判其名。
凡夫、學人於三有中造有漏業，起分段生，
故曰有為；有為眾生所受生死，名有為生死。
无學聖人不造結業，起分段生，名曰无為；
无為聖人所受生死，名无為生死。
有餘涅槃是小滅也，望後有餘；大涅槃在，
將後別前，故曰有餘。
无餘可知。且結苦、滅、集、道，不論无作。
諦者，牒前第二。說无量者，轉名顯示。
无作无量，偏同前解。
下廣釋之。先問後釋。
何故，問也。何故无作名為无量？
能自下，釋。釋意如何？
正明如來自力知故，能知一切，故曰无量。
一切苦報由因納得，名為受苦；受苦家集，
名為受集；受苦家滅，名為受滅；受滅家道，名受滅道。 ^886b11

上來第二弁諦權實，自下第三拂權顯實。
如是八諦權實雙牒，權實各四故有八諦，如來說四拂權顯實。
就前八中，无作四諦是佛所知，故言如來說四諦矣。
如是四下，廣弁此四是如來諦。
先開二門，後廣釋之。
言二門者，如是四諦如來事究竟是第一門，非羅漢等事究竟者是第二門。
何故如來名事究竟？
諦有二種：一者諦法，所謂一切染淨法相；
二者諦事，所謂自身染淨因果。
究竟亦二：一解究竟，解知一切四諦法相；
二行究竟，於己諦事苦集斷盡滅道脩滿。
今據後門，故說如來事究竟耳。
何故二乘名事不竟？
義亦有二：一解不究竟，於四諦法知之不窮；
二行不究竟，於己苦集斷之不盡，於己滅道脩之不極。
今據後門，是故說事不究竟。
下廣釋之。先解二乘何故問也。
何故此諦聲聞辟支偏不究竟？
非下中上得涅槃者，對問弁釋。
此文是倒，若正應言下中上法非得涅槃。
二乘隨別漸觀四諦名下中上，以漸觀故不能究竟除苦斷集證滅脩道，
是故名為非得涅槃，所謂不得大般涅槃。
以不得故，名為四諦事不究竟。
下釋如來。何故如來於无作諦事究竟者，徵問起後。
以一切下，對問弁釋。
以知一切未來苦者，知苦究竟。
對今現在所斷之集，苦皆在當，故說未來。
佛是知故，永更不受。
斷一切煩 #CB17696;所攝集者，斷集究竟。
五住根本是一切惚，五住所起是上煩惚。
此二煩惚通攝分段、變易因盡，故言所攝一切集。
滅一切下，證滅究竟。
初滅一切意生身陰，事滅究竟。
初地已上變易之身是意生陰，如來盡滅，名滅一切。
當知如來分段、變易因果皆滅，今對後說，是故偏言滅意生陰。
苦滅作證，理滅究竟。
苦滅作證，略以#CB01447;舉。
諸法躰家，名之為滅。
此滅一切，今對初門，且言苦滅。
下重顯之。非壞法故，名苦滅者，蕑前事滅。
所言已下，正顯理滅。
所言牒前，下正弁之。
无始乃至離盡常住，對苦彰滅。
无始作起，不同苦生。
初生名始，緣集#CB08289;作。
因生曰起，此等皆无。
言无盡者，不同苦滅。
言離盡者，顯前无盡，彰此理滅，躰離終盡。
言常住者，顯前无始无作无起。
自性已下，對集彰滅。
性淨論躰，離惚出相。
即惚无 #CB17696;，名之為離，非對治離。
此滅一切，今且約對苦集言耳。
自下文中，就此理滅，明如來藏法身空義。
隱覆三章：初過恒沙，不離不脫，不異不思，
佛法成就說身，顯上第三法身章也。
過恒沙等，舉法身因。
恒沙是數，如來藏中，備具多法。
過恒河沙，名過恒沙。
是義云何？真識躰中，具一切法，所謂法界、
三昧、智惠、神通、解脫、陀羅尼等一切佛法。
如妄心中，具過恒沙一切煩惚。
彼妄想心，雖未對緣，現起貪瞋，已是一切貪瞋之性。
雖未對緣，現起癡慢，已是一切癡慢之性。
如是一切真心，如是雖未對緣，現起諸德，躰是一切恒沙法性。
息除妄想，真心即是一切德故。
故馬鳴言：從本已來，具足一切性功德法。
如來藏經言：眾生身中，具足一切種德，如模中像。
華嚴經言：一切眾生，心微塵中，具无師智、
无#CB01002;智、廣大智等。
與此所說，其義大同。
下弁其相。是諸佛法，同躰義分，非全別躰，故曰不離。
躰真常住，不可因緣，易脫使失，故云不脫。
始終不變，名為不異。
妙出情分，名不思議。
此法本來，性常成就，為妄隱覆，相似滅壞。
後息妄染，本隱佛法，顯成今德，名為成就。
如是成時，說為法身。
如是法身，不離煩惚，名如來藏。
顯前第二如來藏章。
上先說藏，後約弁真。
今先明身，後約顯藏。
文左右耳。 ^887b8

自下次明空義隱覆，三句釋之：一、解章名。
此名空義隱覆真實。
妄法虛无，名為空義；空覆藏性，名隱真實。
二、釋來意。何故須弁？
前說藏中有其能藏、所藏之別，能藏須弁，是以論之。
三、分文釋。此章有二：一、明空義隱覆真實；
二、一切苦下，復宗明前滅、道二諦。
前中人二，文別有四。
言人二者：一、明佛有智不為空覆；二、明餘人无智空覆。
問曰：是中為明隱覆，直明餘人被覆便足，何須明佛？
釋有兩義：一、對智弁愚，彰覆義顯，故須論智；
二、欲使人捨愚求智，學為不覆，是以須弁。
言文四者：一、略明如來有智不覆；二、從一切阿羅漢下，
略明餘人无智被覆；三、有二種下，廣前如來有智不覆；
四、從一切阿羅漢下，廣前餘人无智被覆。
就初段中，如來藏智是空智者，如來知藏，
名為藏智；如來知空，說為空智。
藏智、藏空，義有通、別，後當具論。
第二段中，羅漢、辟支、大力菩薩舉被覆人，
不見、不得彰被覆相。
見者是解，得是者證。
此等昔來於藏、於空未解、未證，名不見得。
小乘法中，凡夫學人亦未見得，據勝偏舉羅漢、
辟支；大乘法中，外凡善趣亦未見得，據勝偏舉大力菩薩。
地上分見，故不論之。
第三段中，有二舉數，藏智、空智列其二名。
藏智、空智釋有通、別，別則知真，名為藏智；
知妄之解，名為空智。
故下文中空與不空二皆名藏，俱是空故，下文說為此二空智。
若據斯義，藏智、空智齊有二種。
問曰：妄法云何名藏？
以藏能故。云何名空？
以虛无故。真實之法，云何名藏？
以所藏故。云何名空？
以其无相及无性故。
云何无相？如馬鳴說：是真如法，從本已來，
離一切相，謂非有相、非无相、非非有相、
非非无相、非有无俱相，非一相、非異相、
非非一相、非非異相、非一異俱相。
如是一切，妄心分別，皆不相應。
云何无性？如來藏中，恒沙佛法，同一躰性，
互相緣集，无有一法，別守自性，故名為空。
如就諸法，說以為常，離諸法外，无別有一常住性可得。
我、樂、淨等，類亦同爾。
又就常等，說為解脫，離常等外，无別有一解脫自性。
法身、波若，類亦同爾。
如是一切，是故諸法，皆无自性。
无此性相，故說為空。
問曰：世法緣集无性，則是无常。
真法緣集，以何義故，不是无常？
釋言：世法別躰緣集，以別躰故，可離、可脫、
可異，故是无常。如來藏中，雖具諸法，同躰緣集，
以同躰故，不離、不脫、不斷、不異，故非无常。
如世虛空，无為无#CB01002;，
无有不動，同躰義分，不可易脫，故非无常。
下釋其相。先解所知。
此二空下，解釋能知。
解所知中，先妄後真。
妄是能隱，真是所隱，如來悉知，是故不為空義覆真。
妄中，世尊，空如來藏，捴以#CB01447;舉。
此義云何？釋有三種：一、妄法中，空无真實如來藏性，名空如來藏。
二、妄法虛无，故名為空，知此空義，能成如來，故名空義為如來藏。
三空法能藏如來真性，名空如來藏。
若離脫異，弁釋其相。
妄法別起，其躰不一，是故言離。
可以對治，因緣易脫，故名為脫。
始終變改，目之為異。
一切惚藏，指示其躰。
煩惚業苦，皆是空藏。
就本以說，偏言煩惚。
下明真中不空藏者，捴以#CB01447;舉。
恒沙佛法，躰有不无，故曰不空。
過下，釋之。過於恒沙，列其數也。
不離脫等，弁其相也。
言佛法者，示其躰也。
此佛本法，非果法矣。
下釋能知此二空智，捴以#CB01447;舉。
如來知向空、不空藏，名二空智。
知不空藏，云何名空？
義如上釋。真法離相及離性故，通名為空。
諸大聲聞能信如來，寄人顯深。
佛智深故，唯大聲聞信能如來。
有此二智，能知二藏，餘皆不信。
地前菩薩，阿含行成，名大聲聞。
依教信佛，能知二藏，名信如來。
上來第三、廣明如來有智不覆。
自下第四、廣明餘人无智被覆。
羅漢、辟支，舉能覆人。
言空智者，是能覆心，所解不真，故名空智。
於四不倒境界轉者，正明覆真。
如來藏性，常、樂、我、淨，說為四種不倒境界。
二乘妄謂无常與苦、无我、不淨，目之為轉。
是故下，結。是二乘人於四轉故，於如來藏不見不得。
本所不見，不能解也。
本所不得，不能證也。
凡夫、二乘、地前菩薩皆不見得，今此何故偏說二乘？
釋言：二乘尚不見得，何況凡夫？
是以不論。又二乘人於如來藏起四顛倒，
過鄣深重，是以偏說。
地前菩薩信佛語故，起於常、樂、我、淨等想，
无四顛倒，是以不弁。 ^888b3

上來正明空義隱覆，自下復宗明滅、道二諦。
先明滅諦。一切苦滅，唯佛得證，是理滅也。
壞煩惚藏，是事滅也。
悟實不起，故名為壞。
前對一切意生身陰以論事滅，今對煩惚左右言耳。
脩滅苦道，復宗明道。
此明如來道中究竟。
此四諦下，明一諦章，三句釋之。
一、解章名。就四諦中，其唯蕑取一苦滅諦以為藏躰，故云一諦。
問曰：藏躰是四諦實，今此何故偏言一諦？
釋言：弁義凡有三種：一、隨詮弁實。
實在四中，如涅槃說。
彼故經言：有苦、有諦、有實，乃至有道、有諦、有實。
二、蕑淨異染。四諦之中，所有理性攝在滅、
道，苦、集不論。何故如是？
滅、道是淨，相順於理，故攝在中。
理法虛通，即名為道；理法家靜，說之為滅。
故涅槃云：第一義諦，亦名為道，亦名涅槃。
三、蕑勝異劣。四諦實性，同攝在滅，餘三不論。
以滅精極，故攝在中；餘相麁鄙，故癈不論。
今據後義，偏云一諦。
二、釋來意。前弁空義，是其能藏；一諦一依，是其所藏。
所藏之中，一諦藏躰，故須論之。
三、分文釋。此章有二：一、蕑相取實；二、不思議下，對情顯深。
前中，先略，後廣釋之。
此四聖諦，三是无常。
一是常者，是其略也。
此四，牒上无作四諦。
三无常者，苦、集及道是无常也。
問曰：苦、集无常可爾，无作、道諦云何无常？
釋言：无常有二種義：一者、有始，二者、有終。
苦、集二諦，有始有終，故是无常。
道中緣觀對治之道，亦有始終，故是无常。
真實之道，雖无終盡，而是有始，故曰无常。
一是常者，滅諦是常。
彼滅諦中，事盡之滅，斷鄣始得，亦應无常。
然今且據理滅為論，故說一常。
下廣釋之。先問起發何故三諦皆是无常，一偏是常。
下對釋之。先解三諦，句別有九。
初有三句，當相弁釋。
三諦牒前。入有為者，苦集及道，從緣集生，故曰有為。
有為始起，故是无常。
緣集无實，名虛妄法。
次有三句，對真弁非。
言非諦者，就前虛妄，明非真諦。
言非常者，就前无常，明非真常。
言非依者，就前有為，明非真依。
有為虛敗，故不可依。
後三結之。言是故者，是苦集道有為无常，
虛妄法故，非第一義，非常非依。
下釋一諦，句應有九。
文中少二，但有七句。
初有三句，對相弁異。
離有為者，異上初句，不從緣集，故離有為。
言是常者，此句正應名非无常，異前第二。
非虛妄者，異上第三。
次有三句，當相弁釋。
言是諦者，就前非妄，明是真諦。
言是常者，就前第二，明理是常。
言是依者，就上初句，非有為相，明是可依。
以非有為躰真常住，故可依正。
是故下，結。應有三句，文但有一。
言是故者，是一苦滅，離有為相，非是无常，
非虛妄故，是第一義，乃至是依。
然此文中，但結是諦、是常、是依，略而不結。
上來第一，蕑相取實。
自下第二，對情顯深。
於中，初言不思議者，捴嘆顯深。
情緣不及，名不思議。
下別顯之。別中有二：一、理出情外；二、凡夫識者；
二、見倒下，情不及實。
前中，初法，次喻，後合。
法中，是滅過一切生心識緣者，出過凡也。
亦非二乘智惠境者，過二乘也。
喻中，如盲不見眾色，喻過眾生心所緣也。
色喻滅諦，盲喻凡也。
七日嬰兒不見日輪，喻過羅漢、辟支境界。
日喻滅諦，七日嬰兒喻二乘也。
七日嬰兒但見日光，不見日輪；聲聞、辟支但見理相，不見理實。
下次合之。滅諦如是，合前眾色及日輪也。
非凡心緣，合盲不見。
亦非二乘智惠境者，合前嬰兒不見日輪。
上來第一理出情外，自下第二情不及實。
先開二門。凡夫識者，二見顛倒，是第一門。
斷、常兩心，名為二見。
建立常、樂、我、淨等想，說為顛倒。
下文別解，宜須記知。
羅漢、辟支，智者是淨，是第二門。
下廣釋之。解初門中，先明二見，後弁顛倒。
明二見中，初先正弁二見之相；此妄想見於彼義下，明不及實。
前中，邊者，捴以#CB01447;舉斷、
常二見，乖中曰邊。
下釋有二：一、依我起邊；二、見諸行下，依法起邊。
依我起中，凡於五陰，我見計著，是邊見本。
五陰之果，由因納得，名五受陰。
凡夫不識，妄取為我，名為計著。
由我起邊，故說為本。
生二見下，正明起邊。
取我為常，即生常見；取我為斷，即生斷見。
是名結之所謂斷、常，列邊見名。
下依法中，初依生死、涅槃二法以起邊見，
二依色、心而起邊見。
就依生死、涅槃法中，見行无常是斷見者，依生死法起斷見也。
五陰集起，名為諸行。
見此諸行无常滅壞，故起斷見。
是斷非正結，以顯非見。
涅槃常是常見者，依涅槃法起常見也。
此何涅槃？別唯究竟大般涅槃，通則三乘所得皆是涅槃。
涅槃實常，還見為常，應是正見，何故言邊？
釋言：涅槃雖復是常，是因緣常，非定性常，
取為性常，所以是邊。
是常非正結，以顯非理。
實生死、涅槃法中皆起斷常，但諸眾生現見生死无常滅壞，
多起斷見；見涅槃法无為永安，多起常見，故偏說之。
妄想故者，捴明斷常起之所由。
由妄想見，故起斷常。
下就色心起邊中，作如是見。
於身諸根分別見壞，於續不見，起斷見者，依色起斷。
眼、耳、鼻等是身諸根，現根盡滅，名現法壞。
於未來世更有報起，名有相續。
愚闇不見，便謂之斷。
妄想故者，明起所由。
於心續下，依心計常。
心法續起，名心相續。
凡夫不知，謂是常然，名闇不知。
剎那間意識境界，顯不解相。
剎那是念，念念之中，前為意根，後為意識，
意根、意識分齊各異，名剎那間意識境界。
凡夫迷此，名闇不解。
以不解故，便起常見，猶如小兒見旋火輪，謂不斷絕。
妄想故者，明起所由。
上來第一、正明起邊。
下對苦滅，彰情迷實。
此妄見者，牒上所弁斷常二見。
於彼若過若不及者，正明迷實。
謂於向前一苦滅義，斷者太過，常者不及。
問曰：向前計我、人等以為斷常，何關滅事，而於滅義過與不及？
釋言：理不離事故爾。
彼斷見者，謗无世事，以无事故，不得就之推求趣實，名為太過。
彼常見者，執取事相，不得捨事以取實義，說為不及。
其猶世人見繩為虵，棄虵求繩，即是太過；
留虵求繩，便為不及。
此亦如是，作異分別，若斷、若常，顯過、不及。
背正取耶，名異分別，斷顯太過，常顯不及。
上來第一、廣明二見，下顯顛倒。
顛倒眾生，舉倒見人。
於五受陰，是倒見處；无常、常等，是倒見心。
通而論之，於五陰中同起四倒，別則迷色起於淨倒，
迷受起樂，迷識起常，迷想、迷行起於我倒。
問曰：五陰實是无常、苦、无我等，凡夫何緣計為常等？
如雜心釋：以其相似相續覆故，計之為常；
威儀覆故，計以為樂；作業覆故，計之為我；
薄皮覆故，計以為淨。
問曰：經中說生死法具有五義：无常、苦、
空、无我、不淨。今此何故偏說四種，憣為四倒？
釋言：此等離合故爾。
若就生死无我法中分空、无我，則有五義。
如成實說：眾生空者，名之為空；法躰空者，說為無我。
如維摩中：眾生空者，說為无我；法躰空者，名之為空。
故彼經言：眾生是道場，知无我故；一切法是道場，知諸法空故。
由分此二，故有五義。
憣對此五，倒亦應然。
今此合故，但云四耳。
又問：无我理通染、淨，今此何故偏說生死以為无我？
憣之說倒。然我、无我，通、局不定，凡有四種：
一、就解惑二情相對。
生死有我，涅槃无我。
以著我故，世間受生，故說有我；離我不生，
便證涅槃，故說无我。
故地經言：世間受生，皆以著我；若離著我，則无有生。
斯文顯矣。二、就法相虛實相對。
生死无我，涅槃有我。
生死之法，虛誑不實，又不自在，故名无我；
涅槃真實，具八自在，故說有我。
故經說言：生死无常，无我樂淨；涅槃之法，常樂我淨。
三、據如理，二俱无我。
故經說言：凡夫我空，乃至諸佛；生死法空，乃至涅槃。
四、就假用及實以論，生死、涅槃，二俱有我。
生死我者，有其二種：一者、世諦假名之我，謂五陰法和合為人。
故經說言：眾生佛性不離六法。
六者、所謂五陰及我二實性之我。
故經說言：廿五有。
有我不耶？佛言：有我。
我者，所謂如來藏性。
生死之中，具斯二我。
涅槃亦爾，諸諸德和合，名之為佛，是其假我。
窮其躰實，即是性我。
我、无我義，通局如是。
今據第二，故說生死一向无我。
憣之宣說，取我為倒。
上來明凡二見顛倒。
下次解釋二乘淨智。
於中，初明羅漢、辟支不見真實；或有眾生信佛語下，舉勝況劣。
前中，羅漢、辟支淨智，牒舉上門；於一切下，明不及實。
一切智境是一苦滅，如來法身是佛果德。
羅漢、辟支雖云淨智，於彼身境本不見也。
自下舉勝况劣之中，舉彼地前信行菩薩，況顯二乘。
於中，初至得法餘財，是舉勝也；世尊淨下，是況劣也。
前中有三：一、明地前以為正見；二、何以故下，
釋其正見；三、是真子下，嘆其正見。
就初句中，或有眾生，舉正見人，所謂種性解行眾生。
信佛語故，正見所由。
自未證法，依教生信，名信佛語。
起常等想，是正見心。
未有真智，故名為想。
非顛倒見，弁正異耶？
異前凡夫所起四倒，是名結之。
第二釋中先問後解。
何故問也？前於五陰起常等想名為顛倒，
今此亦起常樂等想，何故名正？
下對釋之。如來法身是常樂等想，舉境顯心。
如來法身常中徹倒名常，波羅蜜樂等亦然。
佛德无量，以何義故偏舉此四？
佛德雖眾，蓋乃且據一門言耳。
於中略以五義建立：一治患不同，生死法中有四種患，
謂无常、苦、无我、无淨，憣對彼故宣說如來常樂我淨。
二憣倒不同，聲聞聞說生死之法无常苦等，
謂佛亦然起四顛倒，憣對彼故說佛常等。
三除鄣不同故立四種，言四鄣者，如寶性論說：
一者緣相，謂无明地鄣佛真淨，對除彼故說佛真淨。
二者因相，謂无漏業鄣佛真我，對除彼故說佛真我。
三者生相，謂意生身，以此意生苦陰身故鄣佛真樂，對除彼故說佛真樂。
四者壞相，謂變易死鄣佛真常，對除彼故說佛真常。
四離過不同故立四種，言四過者，如寶性論說：
一闡提謗法鄣佛真淨，破除彼故說佛真淨。
二外道著我鄣佛真我，破除彼故得佛真我。
三聲聞畏苦鄣佛真樂，對除彼故說佛真樂。
四辟支捨心捨諸眾生鄣佛真常，對除彼故說佛真常。
五酬因不同故立四因，言四因者，如寶性論說：
一者信心，除闡提謗法得佛真淨。
二者波若，除外道著我得佛真我。
三者三昧，以空三昧除聲聞畏苦得佛真樂。
四者大悲，常隨眾生除辟支捨心得佛真常。
以斯五義故立四種。
上來一段舉境顯心，於佛法下明心#CB08289;境。
以佛法身是常等故，於佛法身起常等想，名為正見。
問曰：前說羅漢辟支於智境界及佛法身本所不見，今此何故偏於法身起常等想名正見乎？
法身顯現易生相故。
第三嘆中正見牒前。
下嘆有五：前四行益，後一法資。
行中真子一句是捴成人益也。
有此正見定能紹繼，故曰真子。
後三是別起益行也。
從佛口生是聞惠也。
教出佛口，依口生解，名佛口生。
從正法生是思惠也。
思從理起，名正法生。
從法化生是脩惠也。
行德先无，今時忽起，故云化生。
得法餘財是法資也。
地上得理名為正財，今得教資說為餘財。
上來弁勝。下況劣中句亦有三：一對劣顯勝，
二此淨下將勝況劣，三何故下問答弁釋。
就初句中言淨智者，牒向地前正見眾生，
彼於佛身離四顛倒，故曰淨智。
羅漢辟支智波羅蜜對劣顯勝。
地前淨智望彼小乘，羅漢辟支得為究竟智波羅蜜，不名羅漢辟支佛智為波羅蜜。
第二句中此淨智者，牒向地前淨智之者。
雖曰淨下將勝況劣。
地前菩薩望彼二乘雖名淨智，於一苦滅尚非境界，況彼二乘四依之智？
二乘之智依四諦生，名四依智。
問曰：緣覺不觀四諦，云何亦名四依智乎？
此如上釋第三句中何故問也。
問意如何？四依之智既不智滅，如來昔曰何故說之？
下對弁釋。明四依智現雖不能得一苦滅，
當能證會，故佛為說三乘之中二乘所行為大方便，故名初業。
就初業中不愚法者，觀察四諦斷麁煩惚，
漸向苦滅終能證會，是故名為當覺當得。
覺是解也，得是證也。
為是義故，如來昔曰為說四依。
此四依下，是一依章三句釋之。
一解章名一苦滅諦，能為染淨所依正處，故名一依。
二釋來意。前明一諦是所藏躰，依躰有用，故須弁之。
三分文釋。此章有二：一蕑相取實，明一依躰；
二生死依下，依實起相，明一依用。
前中此四是世間法，蕑相異實，謂彼二乘所依四諦是世法也。
苦集是其分段世間，滅道是其變易世間。
一依已下，蕑實異相。
言一依者，一切依上捴以蕑之，過彼小乘有作四依，
亦過大乘无作三依，名一切上下別蕑之。
出世間者，過前世間有作四依。
言上上者，過彼大乘无作三依。
无作三依望前四依，已名為上。
一苦滅諦上於彼上，故云上上。
第一義下，示其躰相。
明依用中，文別有三：一明藏性能為染依；
二若无藏不得厭下，明如來藏能為淨依；
三何以故下，雙釋前二。
前染依中，文別有四：一明依義；二從生死生死已下，
明其相依不一不異；三是故如來藏是依持下，
結前第一；四不離下，釋前第二。
初中有三：一明依義，二明持義，三明緣起建立之義。
世尊！生死依如來藏，是依義也。
生死依真，如波依水，亦如夜闇見繩為虵，虵必依繩。
以藏說本不可知者，是持義也。
由藏持故，久續不斷，故說本際不可知也。
有藏說死名善說者，是其緣起建立義也。
由藏起染，故得就之說為生死。
此言當理，名為善說。
一生死法，隨義別之。
攝之從情，悉是情作。
情作託真，故名為依。
真能持彼，故說為持。
攝彼生死，以從藏躰，皆真心作彼，名為緣起建立義矣。
第二、不一不異之中，先明不異。
世間言下，明其不一。
不一，成前依持義也。
不異，成前緣起義也。
明不異中，先解生死，後弁不異。
解生死中，生死生死，捴以#CB01447;舉。
生死非一，故重言之。
又生死中，有其二種：一、生死，生死凡夫所起；
二、涅槃，生死如涅槃說。
大般涅槃，能建立大義，種種示現，今為蕑後。
涅槃生死，偏舉初門，是故說言生死生死。
下釋其相。諸受根沒，解其死也。
眼等是根，現在六根，現生覺心，名諸受根沒，沒猶死也。
不受根起，釋其生也。
生隣前死，故云次第。
未來六根，未生覺心，名不受根，根生名起。
是名下，結。下顯不異。
言生死者，牒舉前生死。
此二法者，生死二法。
言是藏者，就相弁實，故言是藏。
如人夜暮見繩為虵，虵是繩也。
亦如有人見南為北，北為南也。
如是一切明不一中，先解生死，後明不一。
解生死中，世間言說，有死有生，彰其分齊。
噵其世間言說故有，即顯非藏。
諸根壞者，解其死也。
此猶是前諸受根沒。
新諸根起，釋其生也。
猶前次第不受根起。
非如來下，明其不一。
非如來藏，有生有死，正明不一。
真妄性別，是故言非。
藏離有為，釋顯非一。
離有為故，非生非死。
常住不變，釋離有為。 ^889b11

第三結中，言是故者，是彼生死依藏等故。
如來之藏，望彼生死，是依、是持、是建立也。
是依，結前生死依藏；是持，結前以藏說本，
不可知也；是名，結前有藏說死，是名善說。
第四重釋不一不異中，但釋不一不異一邊，略而不解。
文中，先弁如來藏相；斷脫異下，對妄以顯不一之義。
弁藏相中，不離不脫，不異不思，義同上釋。
言不斷者，藏性常住，故曰不斷。
下顯異中，斷脫異外，有為依持建立等者，
生死是其斷脫異法，藏躰異彼，是故言外能為妄本，名有為法依持建立。
如此義者，是如來藏。
上明染依，下明淨依。
无如來藏，不得厭苦求涅槃者，返明淨依。
若不依真，妄不孤立，故无厭苦求涅槃義。
如人睡時，若无報心，則无夢中背河求出。
此亦如是。何以故下，雙釋前二。
何故，問也。妄心自能興染造淨，何須依藏？
下對釋之。於中，初先明妄不起；如來藏者，
无前際下，明真能起。
妄謂七識，真謂藏識，此猶經中所說八識。
八識之義，廣如別章，此應具論。
前明妄中，於此六識及心法智，舉其妄心。
六是事識，及心法智是第七識。
迷時名心，解名法智。
此七不住，明其離真，妄躰不立。
事六妄一，合為七法。
无真此七，一念不立，名剎那不住。
不種已下，明其離真，妄則无用。
後明真中，如來藏者，舉其真識。
无前際等，彰其躰常。
无前不起，明真不生。
言不滅者，顯真不盡。
種諸苦等，明真有用。
種苦起染，厭樂興淨。
如來藏者，墮身見下，是其顛倒真實章也。
於中亦以三句釋之：一、解章名。
妄情憣理，名倒真實。
二、釋來意。此章釋前空義隱覆有之所由。
由其顛倒真實，故有三分文弁釋。
此章有二：一、明實異情，二、彰情倒實。
如來藏者，非我、非生、非命、非人，是初段也。
上來說藏為染淨依，相同外道所見神我，
故今說非我、眾生等，有何差別？
別對說非，通釋是一，其猶眼目，別解各異。
如經中說：觀內无我，外无眾生，內外和合，
无其壽命，畢竟清淨，所以无人。
陰非神主，名內无我。
我離陰亦无，名外无生。
陰與假生相續名命，无別命躰，故言內外和合无命。
諸陰和合宰用名人，无別人躰，故言畢竟清淨无人。
如來藏者，墮身見下，彰情倒實。
藏者，是其所倒真實。
墮身見等，是能倒情。
情墮耶妄，目之為墮。
身見眾生非境界者，凡夫倒也。
顛倒眾生非境界者，二乘倒也。
二乘於藏妄計无常、苦、无我等，故云顛倒。
空亂意生非境界者，菩薩倒也。
大乘人中多習空者，妨亂真解，名空亂意。
藏非彼知，名非境界。
如來藏者，是法界下，自性清淨隱覆章也。
於中亦以三句釋之：一、解章名。
藏躰无垢，名性清淨。
隨緣相染，故云隱覆。
二釋來意。何故須弁前一諦章明藏躰淨？
一依章中明藏用染。
躰若清淨，用應不染；用若成染，躰應不淨。
故今釋之。心不#CB17709;惚，
惚不#CB17709;心，故性清淨。
而為客塵煩惚所污，故用成染。
三分文釋。此章有二：一勝鬘正說，二如來述成。
勝鬘說中有略有廣。
初至不思如來境界，是其略也。
餘是廣也。略中有四：一明性淨，二客塵下彰其用染，
三不思下明下不惻，四如來境下彰唯佛知。
就初句中，如來藏者，牒前藏躰。
是法界藏，轉名顯示。
於此藏中，曠備一切恒沙佛法。
恒沙法異，名法界藏。
法身藏下，約時分異。
彼前藏躰，在佛果德，名法身藏。
在初地上，名出世間上上藏。
在凡位中，名性清淨。
在染不同，故云性淨。
第二句中，此性清淨，牒上後句。
而客塵下，從緣說染。
而是返前起後之辭。
藏性雖淨，而有染也。
五住後起，依真名客。
坌污#CB08289;塵，五住所起。
麁強曰上。真不離此，故為之染。
第三句中，不思議者，明下不惻。
第四句中，如來境者，彰唯佛知。
上來略竟，自下廣之。
何故，問也。何故是淨而復是染？
復言不思如來境界，下對弁釋。
依上四句，次第釋之。
解初句中，剎那善心非煩惚染，剎那不善亦非染者，正解淨義。
剎那是念，念善心躰煩惚不染，念惡心躰惚亦不染，不染故淨。
惚不#CB17709;心，心不#CB17709;惚，
釋前不染。惚出妄情，不及真識，故不#CB17709;心。
據真无妄，故不#CB17709;惚。
其猶世人見繩為虵，虵出妄情，故不#CB17709;繩。
繩躰常淨，亦不#CB17709;虵。
云何不#CB17709;而能染者，責遣染過。
然有惚下，釋上第二而客塵染。
然有煩惚，有能染也；有惚染心，有所染也。
自性淨心而有染下，釋第三句不可思議。
性淨有染，難可了知，故不思議。
唯佛已下，解第四句如來境界。
實眼智等，備如上釋。
上來第一勝鬘正說，自下第二如來述可。
於中，初先內心隨喜；如是已下，發言述成。
如是，如是，捴述其言。
如勝鬘語，是當道理，故曰如是。
所說契當，故使如來重言述之。
自性淨下，別述其言。
於中，初至亦難了知，述前第一、第二、第三；
如此二下，述上第一、第二、第四。
前中，性淨有染難知，捴述其言。
有二下，別。先舉二數，謂下，列之。
後中，初言如此二法，牒前性淨有染二法；
汝及成下，舉彼餘人。
下能窮證，顯成唯佛知見之義。
汝者，對面。汝於勝鬘，勝鬘位分在於地前，
大法菩薩在於地上，餘聲聞者是小乘中大阿羅漢。
如向二法，勝鬘及與大法菩薩乃能聽受，
諸餘聲聞唯信佛語，未能證染淨所以，故唯佛知。
若我弟子隨信已下，是真子章。
於中且以四句釋之：一、解章名。
於法信順，堪紹佛位，故名真子。
二、釋來意。前十三章明一乘法，今明於法信順利益，故次論之。
三、定說人。此章佛說，餘皆勝鬘，何故偏爾？
信益深淺非佛不裁，故佛說之。
又復勝鬘親是信人，自彰信益儀中不便，故佛說之。
四、分文弁釋。此章有三：一、明信利益；二、
於我滅下，嘆信利益；三、信如來者有如是下，結信利益。
前中，初先正弁信益。
位別有四：初、隨信者，是種性前善趣地中隨教生信，故名隨信。
又此信心隨種性上增上之信，故曰隨信。
增上者，是種性地所成信也。
依明信隨順法智，是解行地所成益也。
名前上信以為明信，依彼信已起解行中觀解方便，
此觀順於初地已上成就法智，名隨法智。
而究竟者，是初地上法智成也。
望前三階，說為究竟。
有難解者，下重辦之。
隨法智者，牒前第三。
以此解行臨入初地，多脩觀解方能趣入，
是義難識，故重弁之。
先別，後結。別中有五：初、二觀染，後、三觀淨。
染中，初、一觀十二入。
觀施設根，是六根也。
根无定性，因緣集起，故曰施設。
意解境界，是六塵也。
境无定實，從妄想起，名意解境。
根言施設，類餘皆然。
境云意解，類餘齊爾。
今就初門彰此觀相，餘略不論。
觀業報者，觀因果也。
集因名業，苦果#CB08289;報。
下觀淨中，觀羅漢眠，是淨果也。
羅漢所入无餘涅槃，與眠相似，故說為眠。
理實通觀三乘之滅，據小為言，偏云羅漢。
後之兩句，觀淨法因，心樂、禪樂，是其定也。
心樂定果，神通#CB08289;意，名心自在。
禪樂定躰，羅漢、辟支、聖自在通，是其惠也。
聖智自在，通解諸法，名聖自在。
通據後說，觀羅漢、辟支、大力菩薩，類前皆爾。
何故不觀地上菩薩，偏觀大力？
釋言：此觀破虛入實，羅漢、辟支、地前菩薩緣觀不真，故偏觀之。
此五巧成，釋已捴結。
於前五法，巧觀趣實，名巧便觀。
自下第二、嘆信益中，先牒前四，後就嘆益。
於我滅後，未來隨信，牒上初門。
當佛在時，多善眾集，非直能信，亦堪入證。
未來惡時，信之者難，故偏舉之。
信增上者，牒前第二。
依明信已，隨順法智，牒上第三。
自性淨心，彼為染污而得究竟，牒前第四。
下就嘆益。是究竟者，據後重牒，理通前三。
入大乘因，正嘆信益。
此名佛果，為大乘道。
彼究竟者，能入彼乘，與佛作因，名大乘道因。
信如來下，是其第三、結信利益。
自處无知，仰推如來，名信如來，始成隨信。
乃至究竟入大乘因，名大利益，不謗深義。 ^893a21

勝鬘，自下是其勝鬘師子吼章三句釋之。
一解章名。言勝鬘者#CB01447;人別德，何故此章偏云勝鬘？
以此外化化益在人，故偏舉之。
師子吼者借喻名德，如世師子嘋吼之時有所摧伏，
勝鬘如是外化之德能摧惡人，是故就喻名師子吼。
如經中說世間師子嘋吼之時為十一事：
一為破壞實非師子詐師子，二自試身力，
三自淨住處，四令諸子知其處所，五令群輩無怖畏心，
六眠者得悟，七為一切放逸諸獸使不放逸，
八令諸獸咸來依附，九為調伏大香鳥等，
十為教諸子，十一莊嚴諸眷屬故。
諸佛菩薩為師子吼事亦同然：一為摧魔軍，
二示眾十力，三開佛行處，四為耶見作歸依處，
五為安撫怖畏眾生，六覺悟无明睡眠眾生，
七行惡法者為作悔心，八開視耶見令諸眾生知六師等非正師子，
九為破壞富蘭那等亦令二乘生變悔心，十為令五住菩薩生大力心。
習種性種合為一住，解行為二，淨心為三，
二地已上行跡為四，八地已上決定為五，十一為令正見之眾於耶見者不生怖心。
勝鬘今日為師子吼齊應具此，但今文中說降惡人為師子吼，
即是向前十一事中第一第四第七第八第九事也。
二釋來意。何故次弁向前十四章明其自行？
自行既成德堪化益，故次論之。
三分文釋。此章有五：第一、勝鬘承力求說，
二、如來聽許，三、勝鬘正說，四、說已頂禮請佛述成，
五、如來述讚。勝鬘白佛：更有餘益，我承佛威，復說斯義。
是初段也。對前自利，名後化他，以為餘益。
現承佛威，彰說契當，故承佛力。
前彰自利，更論利他，故云復說。
佛言便說，是第二段。
化德須陳，故言便說。
勝鬘白下，是第三段。
於中有二：一、蕳去善人；二、諸餘下，偏就惡人以明化益。
前蕑善中，先舉善人，後捴蕑之。
舉善人中，男子、女人於義離毀，生德入大，捴舉善人。
前真子中，有四真子，此合為三。
初二為一，後二各一，故有三種。
三中，初一於義不謗，名離毀傷；第二能生出世聖道，
名生功德；第三能入諸佛果德，名入大乘。
何等已下，別列善人。
先徵後列，從上至下，次第列之。
男子、女人成深法智，是初地上。
法智究竟成隨法智，是解行地。
隨順法智於諸深法不自了下，是解行前。
隨信信增，此舉善人。
除此已下，捴以蕑之。
下對惡人明化益中，除此餘生，捴舉惡人。
於諸深下，別列惡人。
於諸深法堅著妄說，是內學中執耶過也。
堅著心耶？妄說口耶？
違背正法，是內學中乖正過也。
習諸外道，是外學中執耶過也。
腐敗種子，是外學中乖正過也。
壞正信心，名敗種子。
當以王下，明其化益。
惡人難調，強力方制，故以王力、天龍鬼力而調伏之。 ^895b1

上來第三，勝鬘正說。
爾時已下，是第四段，請佛述成。
行違攝物，相似非善，故須請述，令他施習。
善哉已下，是第五段，如來述讚。
善哉捴嘆，於染下別，於深守護。
降非得宜，嘆其所作。
守謂守正，降謂降耶。
汝已親下，嘆其所說。
以近多佛，故能說此。
外化行義，通則說此一部經義。 ^896a4

上來正說，下明流通。
於中有四：一、明如來為化既周，還歸舍衛；
二、時勝鬘下，明勝鬘等覩別戀仰；三、還入城下，
勝鬘以法傳化流通；四、入祇洹下，如來以法付屬流通。
初中，世尊放勝光明普照大眾，示將別相。
化意已暢，故光轉勝。
昇空去地七多羅樹，彰行分齊。
前說經時，佛雖在空，去地不遠。
今說既竟，將欲廻還，故昇虛空，高七多羅樹。
一多羅樹去地七刃，一刃七尺，一樹合有卌九尺，七樹合有三百卌三尺。
足步虛空還舍衛者，現勝神力，令物敬也。
第二段中，時勝鬘等#CB01447;列敬人。
合掌已下，三業 #CB17686;仰。
合掌向佛，觀无厭足，目不暫捨，是身業也。
過眼境已，歡喜各嘆如來功德，是口業也。
盡其肉眼所見分齊，名過眼境。
慶蒙法利，所以歡喜。
喜故讚嘆，人人別嘆，故云各各。
具足念佛，是意業也。
於佛色身及諸功德，皆念在心，故云具足。
第三段中，還入城者，傳化方便。
勝鬘住宮，與王別城。
今欲化王，須詣王所，故入城中，向友稱王。
稱嘆大乘，先化王也。
王是國主，今欲與之共率國民，故先化之。
城中女下，勝鬘與王隨類別化。
第四段中，文別有四：一、佛入祇洹，告念所付；
二、時天帝下，所付皆至；三、向天帝下，佛為說經，
以法付囑；四、天帝、阿難及大會下，明諸大眾聞法喜行。
就初段中，如來初先身入祇洹，次口言告命阿難，
阿難同處，故直告之。
後以心念念於帝釋，帝釋在遠，故佛念之。
帝釋，胡語，是帝主也。
釋是能也，能為天主，故名帝釋。
第二段中，時天帝釋忽然至者，聖心相鑒，
故佛念時，天帝即至。
阿難先在，故不說之。
第三段中，先為說經，說已告下，以法付囑。
初先通付天帝、阿難；復憍尸下，別付帝釋。
通中有二：一、嘆益勸持；二、帝釋白：當何名下，別名教持。
嘆益勸中，先付帝釋，後付阿難。
付帝釋中，汝當受持讀誦此經，直勸受持；
男子女人於恒沙下，嘆益勸持；是故已下，結勸受持。
嘆益勸中，憍尸迦者，告命所付。
此憍尸迦，帝釋別#CB08289;。
如龍樹說：過去世時，波羅捺國有波羅門，
姓憍尸迦，聰明多智，與其同類卅二人共脩福業。
命終，憍尸得為天主，餘卅二皆為輔臣。
佛知此事，從本以呼，名憍尸迦。
於恒沙劫脩菩提行，行六波羅蜜，舉劣顯勝。
若復聽受乃至執經，福多彼者，弁勝過劣。
謂於權化大乘法中，取相脩行六波羅蜜，不知於此顯實教中聽受讀誦乃至執經。
以此經中顯彰一乘，開示藏性，故少聴受讀誦執持，福多於彼。
此執持者，於經樂愛欲披，非是汎爾求理。
如此執持，福多於彼，何況為人？
以劣況勝，自持尚多，況為他說？
是故已下，結勸受持。
言為卅三天說者，刀利天中具有卅三種住處，
帝釋住處即以為一，面各八臣，住處各異，故有卅三天之別。
此皆帝釋所王領處，故勸為說。
下付阿難，相顯可知。
第二、列名教持之中，初、帝釋請當何名經，
問經名字；云何奉持，問持之儀。
下佛答之。文別有三：初、言此經成无量德，
聲聞、緣覺不能究竟觀察知者，彰此法廣，
名不能窮；二、憍尸迦下，顯此法深，名不能盡；
三、今當下，據其捴要，列名教持。
於中，初先 #CB17713;聽許說；
時天帝下，奉教領受；佛言已下，列名教持。
一一章中，皆初列名，對上初問；後教受持，對上後問。
此嘆如來真實德者，是前如來妙色身等。
如是持者，依此名字慍守不失，即名受持，後餘類爾。
不思大受，是前恭敬受十受等。
一切願攝，是前勝鬘復於佛前發三願等。
不思攝受，是前承佛說調伏等。
說入一乘，是上佛告：汝今更說諸佛所說攝受法等。
無邊聖諦，是前文中初觀諦等。
說如來藏，是前文中於聖帝處說深義等。
說法身者，是前若於无量煩惚所纏不疑，於出煩惚法身不疑。
空義隱覆，是前文中如來藏智是空智等。
說一諦者，是上此四三是无常、一是常等。
說一依者，是前此四是世間法、一依出世，如是等也。
顛倒真實，是前文中如來藏者非我、非生、非命人等。
性淨隱覆，是前文中如來藏者是法界藏等。
說真子者，是前隨信、信增上等。
勝鬘夫人師子吼者，是前文中更有餘益，復說斯等。
自下第二、別付帝釋。
良以帝釋在家俗人，慮不在心，故別付之。
又以帝釋住壽多時，傳至末法，故佛別付。
先嘆經勝，次以付囑至法住者，出其時分。
釋迦正法有五百歲，像法千載，末法萬年。
於此時中，汝當讀誦，為人廣說。
帝釋白下，奉教傳持。
第四、大眾聞法善行。
相顯可知。勝鬘義記卷下　　　釋慧遠撰之也
w::  ^896a10

大隋大業九年八月五日沙門曇皎寫之流通後世校竟也。 ^897b2

經疏卷之下
 ^897b5
