
other:: 
other:: 
other:: 五燈全書卷第三十二
editor:: 京都聖感禪寺住持〔臣〕僧　〔超永〕　編輯
較閱:: 京都古華嚴寺住持〔臣〕僧　〔超揆〕　較閱　進呈
雲門宗 ^699c13

南嶽下七世 ^699c15

雲門偃禪師法嗣
other:: 
#### 韶州雙峰竟欽禪師
韶州雙峰竟欽禪師 ^699c17

益州人。開堂日。雲門躬臨證明。
僧問。如何是佛法大意。
師曰。日出方知天下朗。
無油那點佛前燈　問如何是雙峰境。
師曰。夜聽水流庵後竹。
晝看雲起面前山　問如何是和尚為人一句。
師曰。因風吹火　上堂。
進一步則迷理。退一步則失事。
饒你一向兀然去。
又同無情。僧問。如何得不同無情去。
師曰。動轉施為。曰如何得不迷理失事去。
師曰。進一步。退一步。
僧作禮。師曰。向來有人恁麼會。
老僧不肯伊。曰請師直指。
師便打出　問如何是正法眼。
師曰。山河大地　問如何是法王劒。
師曰。鉛刀徒逞不若龍泉。
曰用者如何。師曰。
藏鋒猶不許。露刃更何堪　問賓頭盧應供。
四天下還得徧也無。
師曰。如月入水　問如何是用而不雜。
師曰。明月堂前垂玉露。
水晶殿裏璨真珠　有行者問。
某甲遇賊來時。若殺即違佛教。
不殺又違王敕。未審師意如何。
師曰。官不容針。私通車馬　廣主劉氏。
嘗親問法要。錫慧真廣悟號。
宋太宗太平興國丁丑三月。
告門人曰。吾不久去世。
汝可就山頂預修墳塔。
五月十三日告工畢。
師曰。後日子時行矣。
及期。會雲門爽溫門舜峰等七人夜話。
侍者報三更也。師索香焚之。
合掌而逝。閱世六十有八。
夏四十八。
other:: 
#### 韶州資福詮禪師
韶州資福詮禪師 ^699c19

僧問。不問宗乘。請師心印。
師曰。不答這話。曰為甚麼不答。
師曰。不副前言　問覿面難逢處。
如何顧鑒咦。乞師垂半偈。
免使後人疑。師曰。
鋒前一句超調御。
擬問如何歷劫違。
曰恁麼則東山西嶺。
時人知有。未審資福庭前。
誰家風月。師曰。且領前話。
other:: 
#### 廣州黃雲元禪師
廣州黃雲元禪師 ^700a16

初開堂日。以手拊繩牀曰。
諸人還識廣大須彌之座也無。
若不識。老僧陞座去也。
師便坐。僧問。如何是大漢國境。
師曰。歌謠滿路。乃曰。
古人道。觸目未曾無。
臨機何不道。山僧即不然。
觸目未曾無。臨機道甚麼。
珍重。
other:: 
#### 廣州龍境倫禪師
廣州龍境倫禪師 ^700a28

開堂陞座。提起拂子曰。
還會麼。若會。頭上更增頭。
若不會。斷頭取活　僧問。
如何是龍境家風。
師曰。豺狼虎豹　問如何是佛。
師曰。勤耕田。曰學人不會。
師曰。早收禾　問僧。
甚麼處來。曰黃雲來。
師曰。作麼生是黃雲郎當媚癡扶躂為人一句。
僧無對　示眾曰。
作麼生是長連牀上取性一句。
道將來。
other:: 
#### 韶州雲門山爽禪師
韶州雲門山爽禪師 ^700a38

上堂。僧問。如何是佛。
師曰。聖躬萬歲　問如何是透法身句。
師曰。銀香臺上生蘿蔔。
other:: 
#### 韶州白雲聞禪師
韶州白雲聞禪師 ^700b4

上堂良久。僧出問。
白雲一路。全因今日。
師曰。不是不是。曰和尚又如何。
師曰。白雲一路草深一丈。
便下座　問擬伸一問。
師還答否。師曰。皂莢樹頭懸。
風吹曲不成　問受施主供養。
將何報答。師曰。作牛作馬。
other:: 
#### 韶州淨法禪想章禪師
韶州淨法禪想章禪師 ^700b8

廣主問。如何是禪。
師乃良久。主罔測。
因署其號　僧問。
日月重明時如何。
師曰。日月雖明。不鑒覆盆之下　問既是金山。
為甚麼鑿石。師曰。
金山鑿石　問如何是道。
師曰。迢迢十萬餘。
other:: 
#### 韶州溫門山滿禪師
韶州溫門山滿禪師 ^700b18

僧問。如何是佛。師曰。
胸題卍字。曰如何是祖師。
曰不遊西去　有人指壁上畫問。
既是千尺松。為甚麼却在屋下。
師曰。芥子納須彌作麼生　問隔墻見角。
便知是牛時如何。
師便打　問如何是和尚家風。
師曰。汝曾讀書麼　問太子初生。
為甚麼不識父母。
師曰。迥然尊貴。
other:: 
#### 英州大容諲禪師
英州大容諲禪師 ^700b26

僧問。如何是大容水。
師曰。還我一滴來　問當來彌勒下生時如何。
師曰。慈氏宮中三春草　問如何是真空。
師曰。拈却拒陽著。
曰如何是妙用。師乃握拳。
僧曰。真空妙用。相去幾何。
師以手撥之　問長蛇偃月即不問。
匹馬單槍時如何。
師曰。麻江橋下會麼。
曰不會。師曰。聖壽寺前　問既是大容。
為甚麼趂出僧。師曰。
大海不容塵。小溪多搕#CB05329;　問如何是古佛一路。
師指地。曰不問這個。
師曰。去　師與一老宿。
相期他往。偶因事不去。
宿曰。佛無二言。師曰。
法無一向。
other:: 
#### 廣州羅山崇禪師
廣州羅山崇禪師 ^700b38

僧問。如何是大漢國境。
師曰。玉狗吠時天未曉。
金鷄啼處五更初　問丹霞訪居士。
女子不擕籃時如何。
師曰。也要到這裏一轉　問如何是羅山境。
師曰。布水千尋。
other:: 
#### 韶州雲門常寶禪師
韶州雲門常寶禪師 ^700c10

上堂。至道無難。唯嫌揀擇。
還有揀擇者麼。時有僧問。
十方國土中。唯有一乘法。
如何是一乘法。師曰。
日月分明。曰學人不會。
師曰。清風滿路。
other:: 
#### 郢州林谿竟脫禪師
郢州林谿竟脫禪師 ^700c18

僧問。如何是法身。
師曰。四海五湖賓。
曰如何是透法身句。
師曰。明眼人笑汝　問如何是本來人。
師曰。風吹滿面塵　問牛頭未見四祖時如何。
師曰。富貴多賓客。
曰見後如何。師曰。
貧窮絕往還　問如何是佛。
師曰。十字路頭。曰如何是法。
師曰。三家村裏。曰佛之與法。
是一是二。師曰。露柱渡三江。
猶懷感恨長　問如何是無縫塔。
師曰。復州城。曰如是塔中人。
師曰。龍興寺。
other:: 
#### 韶州廣悟禪師
韶州廣悟禪師 ^700c26

僧問。如何是和尚為人一句。
師曰。因風吹火。
other:: 
#### 廣州華嚴慧禪師
廣州華嚴慧禪師 ^700c42

僧問。承古有言。妄心無處即菩提。
正當妄時。還有菩提也無。
師曰。來音已照。曰不會。
師曰。妄心無處即菩提。
other:: 
#### 韶州長樂山政禪師
韶州長樂山政禪師 ^700c46

僧問。祖師心印。何人提掇。
師曰。石人妙手在。
曰學人還有分也無。
師曰。木人整不齊。
other:: 
#### 英州觀音和尚
英州觀音和尚 ^701a4

因穿井次。僧問。井深多少。
師曰。沒汝鼻孔　問牛頭未見四祖時如何。
師曰。英州觀音。曰見後如何。
師曰。英州觀音　問如何是觀音妙智力。
師曰。風射破牕鳴。
other:: 
#### 韶州林泉和尚
韶州林泉和尚 ^701a8

僧問。如何是林泉主。
師曰。巖下白石。曰如何是林泉家風。
師曰。迎賓待客　問如何是道。
師曰迢迢。曰便恁麼領會時如何。
師曰。久久忘緣者。
寧懷去住情。
other:: 
#### 韶州雲門煦禪師
韶州雲門煦禪師 ^701a16

僧問。如何是祖師西來意。
師曰。即今是甚麼意。
僧曰恰是。師便喝。
other:: 
#### 瑞州黃檗法濟禪師
瑞州黃檗法濟禪師 ^701a24

僧問。如何是和尚家風。
師曰。與天下人作牓樣　問如何是佛。
師曰。眉麤眼大　上堂。
良久曰。若識得黃檗帳子。
平生行脚事畢。珍重。
other:: 
#### 唐州康國耀禪師
唐州康國耀禪師 ^701a28

僧問。文殊與維摩。
對談何事。師曰。汝向髑髏後會始得。
曰古人道。髑髏裏薦取。
又如何。師曰。汝還薦得麼。
曰恁麼則遠人得遇於師去也。
師曰。莫謾語。
other:: 
#### 潭州谷山豐禪師
潭州谷山豐禪師 ^701a34

僧問。師唱誰家曲。
宗風嗣阿誰。師曰。
雪嶺梅花綻。雲洞老僧驚　上堂。
駿馬機前異。遊人肘後懸。
既參雲外客。試為老僧看。
時有僧纔出。師便打曰。
何不早出頭來。便下座。
other:: 
#### 頴州羅漢匡果禪師
頴州羅漢匡果禪師 ^701a42

僧問。如何是吹毛劒。
師曰。了　問和尚百年後。
忽有人問。向甚麼處去。
如何詶對。師曰。久後遇作家。
分明舉似。曰。誰是知音者。
師曰。知音者。即不恁麼問　問鑿壁偷光時如何。
師曰錯。曰爭奈苦志專心。
師曰錯錯。
other:: 
#### 鼎州滄溪璘禪師
鼎州滄溪璘禪師 ^701b2

僧問。是法住法位。
世間相常住。雲門和尚向甚麼處去也。
師曰見麼。曰錯。師曰錯錯　問如何是西來意。
師曰不錯　師因事示頌曰。
天地之前徑。時人莫彊移。
個中生解會。眉上更安眉。
other:: 
#### 瑞州洞山清稟禪師
瑞州洞山清稟禪師 ^701b12

泉州李氏子。參雲門。
門問。今日離甚處。
曰慧林。門舉拄杖曰。
慧林大師恁麼去。
汝見麼。曰深領此問。
門顧左右微笑而已。
師自此入室印悟。
金陵國主。請居光睦。
未幾。命入澄心堂。
集諸方語要。經十稔。
迎住洞山。開堂日。
維那白槌曰。法筵龍象眾。
當觀第一義。師曰。
好個消息。祇恐錯會。
時有僧問。雲門一曲師親唱。
今日新豐事若何。
師曰。也要道却。
other:: 
#### 蘄州北禪悟通寂禪師
蘄州北禪悟通寂禪師 ^701b20

上堂。拈拄杖曰。過去未來現在三世諸佛。
微塵菩薩。一時在拄杖頭上。
轉大法輪。盡向諸人鼻孔裏過。
還見麼。若見。與我拈將來。
若不見。大似立地死漢。
良久曰。風恬浪靜。
不如歸堂　問僧。
甚處來。曰黃州。師曰。
夏在甚處。曰資福。
師曰。福將何資。曰兩重公案。
師曰。爭奈在北禪手裏。
曰在手裏即收取。
師便打。僧不甘。師隨後趂出　問如何是佛。
師曰。對面千里。
other:: 
#### 廬州南天王永平禪師
廬州南天王永平禪師 ^701b34

僧問。如何是西來意。
師曰。不撒沙　問如何是南天王境。
師曰。一任觀看。曰如何是境中人。
師曰。且領前話　問久戰沙場。
為甚麼功名不就。
師曰。祇為眠霜臥雪深。
曰恁麼則罷息干戈。
束手歸朝去也。師曰。
指揮使未到你在。
other:: 
#### 湖南永安朗禪師
湖南永安朗禪師 ^701c2

僧問。如何是洞陽家風。
師曰。入門便見。曰如何是入門便見。
師曰。客是主人相師　問如何是至極之談。
師曰。愛別離苦。
other:: 
#### 湖南湘潭明照禪師
湖南湘潭明照禪師 ^701c12

僧問。如何是湘潭境。
師曰。山連大嶽。水接瀟湘。
曰。如何是境中人。
師曰。便合知時　問如何是佛法大意。
師曰。百惑謾勞神。
other:: 
#### 西川青城大面山乘禪師
西川青城大面山乘禪師 ^701c18

僧問。如何是相輪峰。
師曰。直聳煙嵐際。
曰向上事如何。師曰。
入地三尺五　問如何是佛法大意。
師曰。興義門前鼕鼕鼓。
曰學人不會。師曰。
朝打三千。暮打八百。
other:: 
#### 興元府普通封禪師
興元府普通封禪師 ^701c24

僧問。今日一會。何似靈山。
師曰。震動乾坤　問如何是普通境。
師曰。庭前有竹三冬秀。
戶內無燈午夜明。
other:: 
#### 韶州燈峰淨源真禪師
韶州燈峰淨源真禪師 ^701c32

上堂。古人道。山河大地普真如。
大眾若得真如。即隱却山河大地。
若不得。即違古人至言。
眾中道得者。出來道看。
若道不得。不如各自歸堂。
珍重　僧問。達磨未來時如何。
師曰。三家村裏兩兩三三。
曰來後如何。師曰。
千斜不如一直　問諸法寂滅相即不問。
如何是世間相。師曰。
真不掩偽　問如何是和尚為人一句。
師曰。不著力。
other:: 
#### 韶州大梵圓禪師
韶州大梵圓禪師 ^701c38

因見聖僧。乃問僧。
此個聖僧年多少。
僧曰。恰共和尚同年。
師喝曰。這竭斗不易道得。
other:: 
#### 澧州藥山圓光禪師
澧州藥山圓光禪師 ^702a4

僧問。藥嶠燈聯。師當第幾。
師曰。相逢盡道休官去。
林下何曾見一人　問水陸不涉者。
師還接否。師曰。蘇嚕蘇嚕　師問新到。
南來北來。曰北來。
師曰。不落言詮。速道速道。
曰某甲是福建道人。
善會鄉談。師曰。參眾去。
僧曰灼然。師曰。更#CB01387;跳。
便打　問如何是祖師西來意。
師曰。道甚麼。
other:: 
#### 信州鵝湖雲震禪師
信州鵝湖雲震禪師 ^702a8

僧問。如何是佛。師曰。
闍黎不是　問僧。
近離甚處。曰兩浙。
師曰。還將得吹毛劒來否僧展兩手。
師曰。將謂是個瀾柯仙。
元來却是樗蒲漢　問如何是鵝湖家風。
師曰。客是主人相。
師曰。恁麼則謝師周旋去也。
師曰。難下陳蕃之榻。
other:: 
#### 廬山開先清耀禪師
廬山開先清耀禪師 ^702a20

僧問。如何是燈燈不絕。
師曰。青楊翻遞植。
曰學人不會。師曰。
無根樹下唱虗名　問披雲一句師親唱。
長慶今朝事若何。
師曰。家家觀世音　問如何是披雲境。
師曰。一缾淥水安牕下。
便當生涯度幾秋。
曰如何是長慶境。
師曰。堂裏老僧頭雪白。
曰二境同歸。應當別理。
師曰。在處得人疑　問古 #CB00589;寒泉。
誰人能到。師曰乾。
曰恁麼則到也。師曰。
深多少。
other:: 
#### 襄州奉國清海禪師
襄州奉國清海禪師 ^702a30

僧問。青青翠竹。盡是真如。
如何是真如。師曰。
點鐵成金客。聞名不見形。
曰恁麼則禮謝去也。
師曰。昔時妄想。至今猶存　問承古有云。
見月休觀指。歸家罷問程。
如何是家。師曰。試舉話頭看。
問放過即東道西說。
不放過怎生道。師曰。
二年同一春。
other:: 
#### 韶州慈光禪師
韶州慈光禪師 ^702a46

僧問。即心即佛。誘誨之言。
不涉前蹤。如何指教。
師曰。東西且置。南北事作麼生。
曰恁麼則學人罔測去也。
師曰。龍頭蛇尾。
other:: 
#### 韶州雙峰慧真禪師
韶州雙峰慧真禪師 ^702b10

僧問。如何是和尚非時為人一句。
師曰。喫棒得也未。
僧禮拜。師便打。
other:: 
#### 潭州保安師密禪師
潭州保安師密禪師 ^702b16

僧問。輥芥投針時如何。
師曰。落在甚麼處　問不犯詞鋒時如何。
師曰。天台南嶽。曰便恁麼去時如何。
師曰。江西湖南。
other:: 
#### 韶州雲門法球禪師
韶州雲門法球禪師 ^702b20

僧問。如何是西來大道。
師曰。當時妄想。至今不絕　問如何是雲門劒。
師曰。長空不匣鋒鋩色。
曰用者又如何。師曰。
四海唯清日月明　問如何是道。
師曰。頭上脚下。曰如何是道中人。
師曰。一任東西　問如何是隨色摩尼珠。
師曰。色即不無。作麼生是珠。
曰學人不會。特伸請益。
師曰。雲有出山勢。
水無投#CB00589;聲　問牛頭未見四祖時如何。
師曰。香風吹萎花。
曰見後如何。師曰。
更雨新好者。
other:: 
#### 韶州佛陀山遠禪師
韶州佛陀山遠禪師 ^702b26

僧問。如何是佛。師曰。
銅頭鐵額。曰意旨如何。
師曰。簸土颺塵。
other:: 
#### 連州慈雲山深禪師
連州慈雲山深禪師 ^702b42

僧問。寶鏡當軒時如何。
師曰。天地皆失色　問如何是教外別傳一句。
師曰。扣牙恐驚齒。
other:: 
#### 廬山化城鑒禪師
廬山化城鑒禪師 ^702b46

僧問。如何是和尚正法眼。
師曰。新羅人迷路　上堂。
十方薄伽梵。一路涅槃門。
諸禪德。且作麼生是涅槃門。
莫是山僧這裏。聚會少時。
便為涅槃門麼。莫錯會好。
諸禪德。總不恁麼會。
莫別有商量底麼。
山僧這裏早是事不獲已。
向諸人恁麼道。已是相鈍置了也。
更擬踏步向前。有何所益。
諸禪德。但自無事。
自然安樂。任運天真。
隨緣自在。莫用巡他門戶求覓解會。
記憶在心。被他繫縛。
不得自在。便被生死之所拘。
何時得出頭。可惜。
光陰倐忽。便是來生。
速須努力。時有僧問。
生死到來。如何免得。
師曰。柴鳴竹 #CB15090;驚人耳。
曰學人不會。請師直指。
師曰。家犬聲獰夜不休　問如何是菩提路。
師曰。月照舊房深　問如何是和尚家風。
師曰。不欲說似人。
曰為甚麼却如此。
師曰。家醜不外揚　問如何是和尚尋常為人底句。
師曰。量才補職。曰恁麼則學人無分也。
師曰。心不負人　問佛法畢竟成得甚麼邊事。
師曰。好個問頭。無人答得。
曰和尚豈無方便。
師曰。雲有出山勢。
水無投#CB00589;聲　問如何是向上關棙子。
師曰。拔劒攪龍門。
other:: 
#### 南康廬山護國禪師
南康廬山護國禪師 ^702c4

上堂。有解問話者麼。
出來對眾問看。時有僧出禮拜。
師曰。來朝更獻楚王看。
便歸方丈　上堂。
實際理地。不受一塵。
佛事門中。不捨一法。
又曰。一法若有。毗盧墮在凡夫。
萬法若無。普賢失其境界。
諸上座。作麼生理論。
朝夕恁麼上來。向諸上座。
說個甚麼即得。若說三乘十二分教。
自有座主律師。若說世諦因緣。
又非僧家之所議。
若論佛法。從上祖宗多少佛法可與評量。
總不如是。須知各各當人分上事。
作麼生是諸上座分上事。
知有底對眾吐露個消息。
以表平生行脚。參善知識。
具爍迦羅目。不被人謾。
豈不快哉。還有麼。
良久曰。若無人出頭。
買賣不當價。徒勞更商量。
珍重　僧問。佛未出世時如何。
師曰。雲遮海門樹。
曰出世後如何。師曰。
擘破鐵圍山。
other:: 
#### 廬州天王徽禪師
廬州天王徽禪師 ^702c40

上堂。僧問。如何是一大藏教。
師曰。高座不曾登。
曰登後如何。師乃曰。
三段不同。今當第一。
向下文長。付在來日。
東家籬。西家壁。自己分上又作麼生。
僧無對。師便打　問如何是從天降下。
師曰。風雨順時。曰如何是從地湧出。
師曰。稻麻竹葦。
other:: 
#### 廬州慶雲真和尚
廬州慶雲真和尚 ^703a18

僧問。三乘十二分教即不問。
如何是直截根源。
師曰。十進九退。曰如何即是。
師曰。何日得休時　問一言道斷時如何。
師曰。未是極則處。
曰如何是極則處。
師曰。冬後一陽生　問諸法實相義。
和尚如何說。師曰。
口挂東壁下　問佛令祖令今已委。
向上機鋒事若何。
師曰令。曰學人不曉。
如何指示。師曰收。
other:: 
#### 岳州永福院朗禪師
岳州永福院朗禪師 ^703a28

問僧。汝是甚處人。
曰荊南人。師曰。還過公安渡也無。
曰過公安渡。師曰。
汝何不判公驗。曰和尚何得特地。
師曰。爭奈岳陽關頭何。
僧無語。師便打。
other:: 
#### 郢州芭蕉山弘義禪師
郢州芭蕉山弘義禪師 ^703a42

僧問。如何是最初一句。
師曰。舉起分明。曰如何受持。
師曰。蘇嚕悉哩　問學人非時上來。
乞師一接。師曰。汝是甚處人。
曰河北人。師曰。不易過黃河。
other:: 
#### 郢州趙橫山和尚
郢州趙橫山和尚 ^703b2

僧問。十二時中。如何用心。
師曰。長連牀上。喫粥喫飯　問如何是諸佛師。
師曰。平地看高。
other:: 
#### 信州西禪欽禪師
信州西禪欽禪師 ^703b10

僧問。如何是函葢乾坤句。
師曰。天上有星皆拱北。
曰如何是截斷眾流句。
師曰。大地坦然平。
曰如何是隨波逐浪句。
師曰。春生夏長　問古殿重興時如何。
師曰。一回春到一回新。
other:: 
#### 廬州南天王海禪師
廬州南天王海禪師 ^703b16

僧問。如何是一體真如。
師曰。五郎手裏鐵彈子　問十度發言九度休時如何。
師曰。口邊生荊棘。
曰如何免得此過。
師曰。半路好抽身。
other:: 
#### 桂州覺華普照禪師
桂州覺華普照禪師 ^703b24

僧問。大千世界為甚麼轉身不得。
師曰。誰礙闍黎。曰爭奈轉不得。
師曰。無用處　問聲色二字如何透得。
師曰。虗空無變易。
日月自紛拏　問如何是真如涅槃。
師曰。秋風聲颯颯。
#CB00589;水響潺潺　上堂。
總似今日老鬍有望。
然燈佛不如闍黎。
總似今日老鬍絕望。
闍黎不如然燈佛。
於此明得。大地微塵諸佛。
西天二十八祖。唐土六祖。
天下老宿。一時拈來。
山僧拄杖頭上。轉妙法輪。
於此明不得。百千諸佛。
穿你鼻孔。西天二十八祖。
透過你髑髏。還知麼。
若不知。山僧與你指出。
良久曰。山河大地。
有甚麼過。久立珍重。
other:: 
#### 益州鐵幢覺禪師
益州鐵幢覺禪師 ^703b30

僧問。十二時中。如何履踐。
師曰。光剃頭。淨洗鉢　問如何是道。
師曰踏著。曰如何是道中人。
師曰。退後三步　問諸佛出世。
當為何事。師曰。截耳臥街。
other:: 
#### 新州延長山和尚
新州延長山和尚〔後住龍景山。真身現在〕 ^703c4

僧問。如何是和尚家風。
師曰。醜拙不可當。
曰客來如何祇待。
師曰。瓦盌竹筯　問從上古聖。
向甚麼處去。師曰。
不在山間。即居樹下。
曰未審成得個甚麼。
師曰。汝還知落處麼。
僧無語。師便打。
other:: 
#### 眉州福化充禪師
眉州福化充禪師 ^703c12

僧問。如何是大人相。
師曰。山僧這裏不曾容易對闍黎。
曰如何得相承去。
師曰。白雲雖有影。
綠竹且無陰　問天皇也恁麼道。
龍潭也恁麼道。未審和尚作麼生道。
師曰。汝試道看。曰比來請益。
豈無方便。師曰。將謂是海東舶主。
元來是北地游人　問如何是佛法大意。
師曰。十字路頭華表柱。
曰學人不會。乞師再指。
師曰。君自行東我向西。
other:: 
#### 眉州黃龍贊禪師
眉州黃龍贊禪師 ^703c22

僧問。如何是和尚關棙子。
師曰。少人踏得著。
曰忽踏得著時如何。
師曰。汝試進前看。
僧便喝。師便打　問僧近離甚處。
曰香林。師曰。在彼多少時。
曰六年。師曰。世尊在雪山六年。
證無上菩提。汝在香林六年。
成得個甚麼。僧無語。
師曰。移厨喫飯漢。
other:: 
#### 衡州大聖院守賢禪師
衡州大聖院守賢禪師 ^703c36

僧問。如何是古佛道場。
師曰。五通廟裏沒香爐　問如何是佛法大意。
師曰。南斗七。北斗八。
other:: 
#### 舒州天柱山和尚
舒州天柱山和尚 ^703c46

上堂。莫有作家戰將麼。
試出來與山僧相見。
時有僧出禮拜。師曰。
山僧打退鼓。曰和尚是甚麼心行。
師曰。敗將不戰　問北斗藏身意旨如何。
師曰。闍黎豈不是荊南人。
曰是。師曰。祇見波瀾起。
不測洞庭深。
other:: 
#### 韶州雲門山朗上座
韶州雲門山朗上座 ^704a4

自幼肄業講肆。聞僧問雲門。
如何是透法身句。
門曰。北斗裏藏身。
師罔測微旨。遂造雲門。
門纔見。便把住曰。
道道。師擬議。門拓開。
乃示頌曰。雲門聳峻白雲低。
水急游魚不敢棲。
入戶已知來見解。
何勞再舉轢中泥。
師因斯大悟。即便禮拜。
自此依雲門為上座　僧問。
如何是解脫。師曰。
穿靴水上行　問如何是透脫一路。
師曰。南贍部洲。北鬱單越。
曰學人不會。意旨如何。
師曰。朝遊羅浮。暮歸檀特。
other:: 
#### 郢州纂子山菴主
郢州纂子山菴主 ^704a14

僧問。如何是透法身句。
師曰。朝看東南。暮看西北。
other:: 
#### 廣州地藏院慧慈明識禪師
廣州地藏院慧慈明識禪師 ^704a30

僧問。既是地藏院。
為甚塑熾盛光佛。
師曰。過在甚麼處　問如何是地藏境。
師曰。無人得敢遊。
other:: 
#### 廬州東天王廣慈禪師
廬州東天王廣慈禪師 ^704a34

僧問。如何是天王境。
師曰。明遠臺。曰如何是境中人。
師曰。包希仁。
other:: 
## 南嶽下八世
南嶽下八世
other:: 
### 白雲祥禪師法嗣
白雲祥禪師法嗣
other:: 
#### 韶州大歷和尚
韶州大歷和尚 ^704a40

初參白雲。雲舉拳曰。
我近來不恁麼也。
師領旨禮拜。自此入室。
住後。僧問。如何是西來意。
師曰。破草鞋　問如何是無為。
師乃擺手　問施主供養。
將何報答。師以手撚髭曰。
有髭即撚。曰無髭又如何。
師曰。非公境界。
other:: 
#### 連州寶華和尚
連州寶華和尚 ^704a48

上堂。看天看地。新羅國裏。
和南不審。日銷萬兩黃金。
雖然如此。猶是少分　上堂。
盡十方世界。是個木羅漢。
幡竿頭上。道將一句來　上堂。
天上龍飛鳳走。山間虎嘯猿啼。
拈向鼻孔。道將一句來　問僧。
甚麼來。曰大容來。
師曰。大容近日作麼生。
曰近來合得一甕醬。
師喚沙彌。將一椀水來。
與這僧照影　因有僧問大容曰。
天賜六銖披挂後。
將何報答我皇恩。
容曰。來披三事衲。
歸挂六銖衣。師聞之乃曰。
這老凍齈。作恁麼語話。
容聞。令人傳語曰。
何似奴緣不斷。師曰。
此為拋甎。祇圖引玉　師見一僧從法堂堦下過。
師乃敲繩牀。僧曰。
若是這個。不請拈出。
師喜下地詰之。僧無語。
師便打　師有時戴冠子。
謂眾曰。若道是俗。
且身披袈裟。若道是僧。
又頭戴冠子。眾無對。
other:: 
#### 韶州月華山月禪師
韶州月華山月禪師 ^704b10

初謁白雲。雲問。業個甚麼。
曰念孔雀經。雲曰。
好個人家男女。隨鳥雀後走。
師聞語驚異。遂依附久之。
乃契旨。尋住月華。
僧問。如何是月華家風。
師曰。若問家風。即答家風。
曰學人問家風。師曰。
金銅羅漢　上堂。
舉一句語。徧大千界。
還有人會得這個時節麼。
試出來道看。要知親切。
良久曰。不出頭是好手。
久立珍重　問如何是祖師西來意。
師曰。梁王不識。曰意旨如何。
師曰。隻履西歸　師入京上堂。
有一官人。出禮拜起低頭。
良久。師曰。掣電之機。
徒勞佇思　有一老宿。
上法堂。東西顧視曰。
好個法堂。要且無主。
師聞乃召曰。且坐喫茶。
宿問曰。元中最的。
猶是龜毛兔角。不向二諦中修。
如何密用。師曰測。
宿曰。恁麼則抝折拄杖。
割斷草鞋去也。師曰。
細而詳之。
other:: 
#### 南雄州地藏和尚
南雄州地藏和尚 ^704b38

上堂。僧問。今日供養地藏。
地藏還來否。師曰。
打開佛殿門。裝香換水　師與大容。
在白雲開火路。容曰。
三道寶堦。何似個火路。
師曰。甚麼處不是。
other:: 
#### 英州樂淨含匡禪師
英州樂淨含匡禪師 ^704c16

上堂。良久曰。摩竭提國。
親行此令。去却擔簦。
截流相見　僧問。
如何是西來意。師曰。
側耳無功　問如何是樂淨家風。
師曰。天地養人　問如何是樂淨境。
師曰。有工貪種竹。
無暇不杖松。曰忽遇客來。
將何供養。師曰。滿園秋果熟。
要者近前甞　問龍門有意。
透者如何。師曰。灘下接取。
曰學人不會。師曰。
喚行頭來　問但得本莫愁末。
如何是本。師曰。不要問人。
曰如何是末。師乃豎指　問如何是樂淨境。
師曰。滿月團圓菩薩面。
庭前#CB07716;樹夜叉頭　僧辭。
師問。甚處去。曰大容去。
師曰。大容若問樂淨有何言教。
汝作麼生祇對。僧無語。
師代曰。但道樂淨近日不肯大容　因普請打籬次。
僧問。古人種種開方便門。
和尚為甚麼却攔截。
師曰。牢下撅著。
other:: 
#### 韶州後白雲和尚
韶州後白雲和尚 ^704c24

僧問。古琴絕韻。請師彈。
師曰。伯牙雖妙手。
時人聽者希。曰恁麼則再遇子期也。
師曰。笑發驚絃斷。
寧知調不同　問昔日靈山一會。
梵王為主。未審白雲甚麼人為主。
師曰。有常侍在。曰恁麼則法雨霶#CB05505;。
群生有賴。師曰。汝莫這裏賣梔子。
other:: 
#### 韶州白雲福禪師
韶州白雲福禪師 ^705a2

僧問。如何是佛法的的之意。
師曰直。曰學人不會。
師曰。崖州路上問知音。
other:: 
### 德山密禪師法嗣
德山密禪師法嗣
other:: 
#### 鼎州文殊應真禪師
鼎州文殊應真禪師 ^705a12

上堂。直鉤釣獰龍。
曲鉤釣蝦蟆蚯蚓還有龍麼。
良久曰。勞而無功　僧問。
寶劒未出匣時如何。
師曰。在甚麼處。曰出匣後如何。
師曰。臂長衫袖短　問古人拊掌意旨如何。
師曰。家無小使。不成君子。
other:: 
#### 南嶽南臺勤禪師
南嶽南臺勤禪師 ^705a18

僧問。如何是祖師西來意。
師曰。一寸龜毛重七斤。
other:: 
#### 鼎州德山紹晏禪師
鼎州德山紹晏禪師 ^705a28

僧問。如何是祖師西來意。
師曰。桃源水遶白雲亭　上堂。
一塵纔起。大地全收。
一毛頭上。師子全身且道。
一塵纔起。大地全收。
須彌山重多少。一毛頭上。
師子全身。大海水有幾滴。
有人道得。與汝拄杖子。
天下橫行。若道不得。
須彌山葢却汝頭。
大海水溺却汝身。
other:: 
#### 潭州鹿苑文襲禪師
潭州鹿苑文襲禪師 ^705a32

僧問。遠遠投師。請師一接。
師曰。五門巷裏無消息。
僧良久。師曰會麼。
曰不會。師曰。長樂坡頭信不通。
other:: 
#### 澧州藥山可瓊禪師
澧州藥山可瓊禪師 ^705a44

上堂。僧出曰。請師答話。
師曰好。曰還當得也無。
師曰更問　問巨嶽不曾乏寸土。
師今苦口為何人。
師曰。延壽也要道過。
曰不伸此問。焉辯我師。
師便喝。僧禮拜。師便打。
other:: 
#### 巴陵乾明院普禪師
巴陵乾明院普禪師 ^705b2

僧問。萬行齊修。古人不許。
不落功勳。還許也無。
師曰一。曰學人未曉。
乞師再指。師曰。三十年後。
other:: 
#### 興元府中梁山崇禪師
興元府中梁山崇禪師 ^705b10

僧問。垂絲千尺。意在深潭時如何。
師曰。紅鱗掌上躍。
other:: 
#### 鄂州黃龍志愿禪師
鄂州黃龍志愿禪師 ^705b16

僧問。迦葉上行衣。
何人合得披。師曰。
一片燒痕地。春入又逢青。
other:: 
#### 益州東禪秀禪師
益州東禪秀禪師 ^705b20

僧問。既是善神。為甚麼却被雷打。
師曰。世亂奴欺主。
年衰鬼弄人　問如何是一代時教。
師曰。多年故紙。
other:: 
#### 鼎州普安道禪師
鼎州普安道禪師 ^705b24

三句頌。函葢乾坤曰。
乾坤并萬象。地獄及天堂。
物物皆真見。頭頭用不傷。
截斷眾流曰。堆山積嶽來。
一一盡塵埃。更擬論玄妙。
冰消瓦解摧。隨波逐浪曰。
辯口利舌問。高低總不虧。
還汝應病藥。診候在臨時。
三句外曰。當人如舉唱。
三句豈能該。有問如何事。
南嶽與天台　擡薦商量曰。
相見不揚眉。君東我亦西。
紅霞穿碧落。白日繞須彌。
other:: 
### 巴陵鑒禪師法嗣
巴陵鑒禪師法嗣
other:: 
#### 南昌泐潭靈澄禪師
南昌泐潭靈澄禪師 ^705b30

以脫灑不覊人。故目為散聖。
因智門寬問曰。甚處來。
師曰。水清月現。門曰。
好好借問。師曰。褊衫不染皂。
門曰。喫茶去　師甞有頌曰。
因僧問我西來意。
我話居山七八年。
草履祇栽三個耳。
麻衣曾補兩番肩。
東菴每見西菴雪。
下#CB00589;長流上#CB00589;泉。
半夜白雲消散後。
一輪明月到牀前。
other:: 
#### 襄州興化院興順禪師
襄州興化院興順禪師 ^705b46

僧問。如何是和尚深深處。
師曰。舉即易。答即難。
曰為甚麼如此。師曰。
過去　問如何是百千妙門同歸方寸。
師曰。水底看夜市　問如何是向上事。
師曰。楚山頭指天。
other:: 
### 雙泉寬禪師法嗣
雙泉寬禪師法嗣
other:: 
#### 蘄州五祖師戒禪師
蘄州五祖師戒禪師 ^705c10

僧問。如何是佛。師曰。
鼻孔長三尺。曰學人不會。
師曰。真不掩偽。曲不藏直　問如何是道。
師曰點。曰點後如何。
師曰。荊三汴四　問寶劒未出匣時如何。
師曰看。曰出匣後如何。
師曰收　問如何是隨色摩尼珠。
師曰隨。曰隨後如何。
師曰。一個婆婆兩個癭　問得船便渡時如何。
師曰。棹在誰人手。
僧擬議。師曰。雲有出山勢。
水無投#CB00589;聲　上堂。
佛病祖病。一時與諸禪德。
拈向三門外。諸禪德。
還拈得山僧病也無。
若拈得山僧病。不妨見得佛病祖病。
珍重　問如何是祖師西來意。
師曰。擔不起。曰為甚麼擔不起。
師曰。祖師西來意　問牛頭未見四祖時如何。
師曰。高問低對。曰見後如何。
師曰。風蕭蕭。雨颯颯　上堂。
僧問。名喧宇宙知師久。
雪嶺家風略借看。
師曰。未在更道。僧展兩手。
師便打。僧禮拜。師豎起拄杖曰。
大眾會麼。言不再舉。
令不重行。便下座　問僧。
近離甚處。曰東京。
師曰。還見天子也無。
曰常年一度出金明池。
師曰。有禮可恕。無禮難容。
出去　智門問曰。
暑往寒來即不問。
林下相逢事若何。
師曰。五鳳樓前聽玉漏。
門曰。爭奈主山高案山低。
師曰。須彌頂上擊金鐘　上方嶽。
少與雪竇顯。結伴遊淮山。
聞師住五祖。喜勘驗。
顯未欲前。嶽乃先往。
徑造丈室。師曰。上人名甚麼。
對曰齊嶽。師曰。何似泰山。
嶽無語。師即打趕。
翌日復謁。師曰。汝作甚麼。
嶽回首。作圓相呈之。
師曰。趁爐竈熱。更搭一個。
嶽擬議。師拽杖趕出門。
數日後。嶽再詣。乃提起坐具曰。
展則大千沙界。不展則毫髮不存。
為復展即是。不展即是。
師遽下繩牀把住曰。
既是熟人。何須如此。
嶽又無語。師又打出　師暮年至大愚。
倚杖談笑而化。
other:: 
#### 江陵府福昌院重善禪師
江陵府福昌院重善禪師 ^705c20

僧問。如何是正法眼。
師曰。夜觀乾象。曰學人不會。
師曰。日裏看山　問如何是佛法的的大意。
師曰。東方甲乙木。
曰恁麼則粉骨碎身也。
師曰。易開終始口。
難保歲寒心　問浩浩塵中。
如何辯主。師曰。長安天子。
塞外將軍。曰恁麼則權握在手。
師曰。不斬無罪人　問如何是不遷底法。
師曰。死人不坐禪。
曰學人不會。師曰。
那伽常在定　問離却咽#CB15287;唇吻。
請師速道。師曰。福昌口門窄。
曰和尚為甚麼口門窄。
師曰。還我話來　問如何是離筌蹄底句。
師曰。頭大帽子小。
曰意旨如何。師曰。
側脚反穿靴　問金烏東涌。
玉兔西沉時如何。
師曰。措大不騎驢。
曰恁麼則謝師指南。
師曰。更須子細　問牛頭未見四祖時如何。
師曰。槵子數珠。曰見後如何。
師曰。鐵磬行者　問未施武藝。
便入戰場時如何。
師曰。老僧打退鼓。
曰恁麼則展陣開旗去也。
師曰。伏惟尚饗　上堂。
盡乾坤大地微塵諸佛。
總在福昌這裏。拈拄杖畫一畫曰。
說佛說法。諸禪德。
若也會得。出來與汝證據。
若也不會。花須連夜發。
莫待曉風吹。便下座。
other:: 
#### 蘄州四祖志諲禪師
蘄州四祖志諲禪師 ^706a28

僧問。如何是透法身句。
師曰。多年松樹老#CB05523;皴　問葉落歸根時如何。
師曰。一歲一枯榮。
other:: 
#### 襄州興化奉能禪師
襄州興化奉能禪師 ^706b16

僧問。如何是佛。師曰。
髮長僧貌醜。
other:: 
#### 唐州天睦山慧滿禪師
唐州天睦山慧滿禪師 ^706b22

僧問。如何是佛。師曰。
多年桃核。曰意旨如何。
師曰。打破裏頭人　問如何是祖師西來意。
師曰。三年逢一閏。
曰合談何事。師曰。
九日是重陽。
other:: 
#### 鄂州建福智同禪師
鄂州建福智同禪師 ^706b26

僧問。如何是透法身句。
師曰。鸚鵡慕西秦。
僧禮拜。師曰。聽取一頌。
雲門透法身。法身何許人。
鴈回沙塞北。鸚鵡慕西秦。
other:: 
#### 襄州延慶宗本禪師
襄州延慶宗本禪師 ^706b34

僧問。魚未跳龍門時如何。
師曰。擺手入長安。
曰跳過後如何。師曰。
長安雖樂。
other:: 
#### 鼎州大龍山炳賢禪師
鼎州大龍山炳賢禪師 ^706b40

僧問。昔日先師語。
如何透法身。師曰。
萬仞峰前句。不與白雲齊　問如何是動乾坤句。
師曰。透出龍宮翻大海。
掌開日月倒須彌　問如何是出家人。
師曰深。曰如何是出家法。
師曰苦。
other:: 
#### 自巖上座
自巖上座 ^706b44

僧問。如何是無縫塔。
師曰。甎瓦泥土。曰如何是塔中人。
師曰。含齒戴髮　問如何是大人相。
師曰。不曾作模樣。
曰如何是老人相。
師曰。無力把拄杖　問洞山麻三斤。
意旨如何。師曰。八十婆婆不梳粧。
other:: 
### 香林遠禪師法嗣
香林遠禪師法嗣
other:: 
#### 隨州智門光祚禪師
隨州智門光祚禪師 ^706c4

上堂。德山入門便棒。
臨濟入門便喝。你且道。
山僧者裏用個什麼。
還有人委悉麼。不如歸堂向火。
珍重　上堂。三兩日來好春雨。
可謂霶 #CB06416;。
凡夫人見水是水。
天人見水是琉璃。
魚龍見水是窟宅。
餓鬼見水是火。你衲僧家。
喚作什麼。你若喚作水。
又同凡夫見。若喚作琉璃。
又同天人見。若喚作窟宅。
又同魚龍見。若喚作火。
又同餓鬼見。是你尋常還作麼生。
所以道。若是得底人。
道火不燒口。道水不溺身。
你每日喫飯。還少得一粒麼。
又古人云。終日著衣喫飯。
未曾咬著一粒米。
未曾掛著一縷線。
雖然如此。又須實到者裏始得。
若未到者田地。且莫掠虗　問諸法寂滅相。
不可以言宣時如何。
師曰。好個問頭。曰漝麼則帀地普天。
師曰。更是一堆　問如何是無縫塔。
師曰。四楞著地。曰如何是塔中人。
師曰。鼻孔三斤稱不起　問威音王以前。
是什麼人先悟。師曰。
何不問露柱。曰便漝麼會時如何。
師曰。二頭三手　問威音一響。
妙色已彰時如何。
師曰。兩重公案　問既是普眼。
為什麼不見普賢。
師曰。弄巧成拙　師學人有龜毛拂子。
將奉師時如何。師曰。
老僧有兔角拄杖與闍黎。
曰與麼則進貢得賞也。
師曰。三十年後。此話大行　上堂。
諸上座。且得秋涼。
正好進道決擇。還有疑情。
出來對眾。大家共你商量。
理長則就。所以趙州八十。
尚自行脚。祇是要飽叢林。
又且不擔板。若有作者。
但請對眾施呈。忽有騎墻察辨。
呈中藏鋒。忽棒忽喝。
或施圓相。忽象王迴施。
忽師子返躑。忽作大師子吼。
忽抝折拄杖。忽掀倒禪牀。
但請施設。還有麼。
眾無對。又曰。若是宗門中兒孫。
須瞻祖師機。方可是祖師苗裔。
不可喫却祖師飯。
著却祖師衣。趂謴過日。
便道我是行脚僧。
者個祇喚作名字比丘。
徒消信施。閻羅王久後徵你草鞋錢有日在。
莫道我得便宜。忽然一日眼光落地。
入地獄如箭射。又圖個什麼。
各自著便宜。又不是憨漢也。
久立　上堂。若欲多求。
恐妨於道。祇如諸上座。
還得道業成辦也未。
若也未辦。千般巧說。
不益其心。萬種思量。
是何道理。所以古人道。
你若無心我也休。
晴乾不肯去。須待雨淋頭　問如何是般若體。
師曰。蚌含明月。曰。
如何是般若用。師曰。
兔子懷胎　問三春已去。
九夏又臨。學人未明。
乞師直指。師曰。打你頭破作七分。
曰也知師為迷徒切。
爭奈學人未曉何。
師曰。非日月咎　問未有世界時。
還有佛法也無。師曰。
少一時不生。剩一時不死　問。
拈槌豎拂。揚眉瞬目。
即不問。向上一路。
請師舉唱。師曰。你為什麼擔枷過狀。
曰與麼則謝師方便。
師曰。罪不重科　問。
師唱誰家曲。宗風嗣阿誰。
師曰。重疊關山路。
曰今日一會又奚為。
師曰。對牛彈琴　問真源無朕兆。
如何語祖宗。師曰。
句裏明人。曰漝麼則南山起雲北。
山下雨。師曰。楊花得暖風　問如何是透法身句。
師曰。猢猻繫露柱　上堂。
千人排門。不如一人拔關。
僧便問。如何是千人排門。
師曰。守株待兔。曰如何是一人拔關。
師曰。你不是者手脚　問如何是禪。
師曰。最苦是黃連。
曰如何是道。師曰。
甜底是甘草　上堂。
鼓聲纔罷。罕遇作家。
僧出禮拜。師曰打鼓為三軍。
曰長蛇偃月休施展。
匹馬單鎗謾立功。
師曰。冰消瓦解。曰諾。
師曰。蘇嚕蘇嚕　問空王殿中。
以何為侍者。師曰。
樓至佛　上堂。南泉道。
自小養一頭水牯牛。
擬向溪東放。不免食他國王水草。
擬向溪西放。不免食他國王水草。
不如隨處納些些。
他總不見。所以雲門大師道。
平地上死人無數。
過得荊棘林是好手。
只饒你截斷凡聖。
及盡有無。也祇是老鼠入飯甕。
未知有向上一竅在。
便有僧問。如何是向上一竅。
師便打曰。我早是將一塊屎驀口抹了。
你更來咬我手作麼。
僧擬議。師便趂　上堂。
神方祕術。子父不傳。
山僧有個藥方。黑豆好合醬。
便下座　問如何是清淨法身。
師曰。滿眼是埃塵　問如何是色空。
師曰。薤園裏賣蔥　問應化非真佛。
亦非說法者。未審是什麼人說。
師曰。露柱口脣缺　問如何是無底鉢盂。
師曰。挂向壁上。曰未審將何齋粥。
師曰。瓦椀竹筯　問如何是佛。
師曰。抱贓呌屈　問如何是祖師西來意。
師曰。山雲野雉　問如何是然燈前。
師曰。空劫無閒人。
曰如何是正然燈。
師曰。火星入牛斗。
曰如何是然燈後。
師曰。衲僧天下走　問古鏡未磨時如何。
師曰。也祇是個銅片。
曰磨後如何。師曰。
且收取　問學人有一問。
未審。師還答也無。
師曰。南地鵠。北地狐。
曰意旨如何。師曰。
三月裏看　問善財入樓閣。
是何時節。師曰。末後殷勤。
曰畢竟如何折倒。
師曰。不如退後三步。
曰恁麼則古人不先。
今人不後。師曰。秦王擊缶　問終日切切。
祇為庭前殘雪。如何得雪消去。
師曰。相次春來。曰恁麼則紅輪起處底穿盪盡。
師曰。雪上更加霜　問閉門造車時如何。
師曰。還得成就也未。
曰出門合轍時如何。
師曰。魯般門下　問承教有言。
一人發真歸源。十方虗空悉皆銷殞。
既是虗空。云何銷殞。
師曰。歸源者合知。
曰恁麼則一漚生處眾波同。
師曰。細看前話。
other:: 
#### 灌州羅漢和尚
灌州羅漢和尚 ^706c14

僧問。如何是佛。師曰。
牛頭阿旁。曰如何是法。
師曰。劒樹刀山　問如何是佛法大意。
師曰。井中紅燄。日裏浮漚。
曰如何領會。師曰。
遙指扶桑日那邊　問如何是本來心。
師曰。蹉過了也。
other:: 
#### 灌州青城香林信禪師
灌州青城香林信禪師 ^707c32

僧問。覿面相呈時如何。
師曰。築著鼻孔。
other:: 
### 洞山初禪師法嗣
洞山初禪師法嗣
other:: 
#### 潭州福嚴良雅禪師
潭州福嚴良雅禪師 ^707c40

居洞山第一座。山小參次。
僧出問。如何是佛。
山答曰。麻三斤。參罷。
山至寮謂師曰。我今日答這僧話。
得麼。師曰。恰值某淨髮。
山曰。你元來作這去就。
拂袖便出。師曰。這老漢。
將謂我明他這話頭不得。
因作偈呈曰。五彩畫牛頭。
黃金為點額。春晴二月初。
農人皆取則。寒食賀新正。
鐵錢三五百。山見深肯之　住福嚴日。
僧問。如何是和尚家風。
師曰。入門便見。
other:: 
#### 荊南府開福德賢禪師
荊南府開福德賢禪師 ^707c46

僧問。去離不得時如何。
師曰。子承父業　　問如何是衲僧活計。
師曰。耳裏種田上堂。
不用思而知。不用慮而解。
知解俱泯。合談何事。
良久曰。一葉落天下秋　問承和尚有言。
隔江招手。意旨如何。
師曰。被裏張帆。曰恁麼則南山起雲。
北山下雨去也。師曰。
踏不著。
other:: 
#### 潭州報慈嵩禪師
潭州報慈嵩禪師 ^708a14

僧問。北斗藏身。意旨如何。
師曰。百歲老人入漆甕。
other:: 
#### 岳州乾明睦禪師
岳州乾明睦禪師 ^708a26

問洞山。停機罷賞時如何。
山曰。水底弄傀儡。
師曰。誰是看玩家。
山曰。停機罷賞者。
師曰。恁麼則知音不和也。
山曰。知音底事作麼生。
師曰。大盡三十日。
山曰。未在更道。師曰。
某甲合喫和尚手中痛棒。
山休去　問昔日靈山記。
今朝嗣阿誰。師曰。
楚山突兀。漢水東流。
曰恁麼則洞山的嗣也。
師曰。聽事不真。喚鐘作甕。
other:: 
#### 鄧州廣濟院同禪師
鄧州廣濟院同禪師 ^708a30

僧問。萬緣息盡時如何。
師曰。三脚蝦蟇飛上天　問如何是透法身句。
師曰。華嶽三峰小。
曰此意如何。師曰。
青河輥底流。
other:: 
#### 韶州東平山洪教禪師
韶州東平山洪教禪師 ^708a44

僧問。如何是向上關。
師豎起拂子。曰學人未曉。
乞師再指。師曰。非公境界。
曰和尚豈無方便。
師曰。再犯不容。
other:: 
### 泐潭謙禪師法嗣
泐潭謙禪師法嗣
other:: 
####  #CB05418;州了山宗盛禪師
#CB05418;州了山宗盛禪師 ^708b2

上堂。鐘聲清鼓聲響。
早晚相聞休妄想。
薦得徒勞別問津。
莫道山僧無伎倆。
咄。
other:: 
### 奉先深禪師法嗣
奉先深禪師法嗣
other:: 
#### 天台蓮華峰祥菴主
天台蓮華峰祥菴主 ^708b10

僧問。如何是雪嶺泥牛吼。
師曰聽。曰如何是雲門木馬嘶。
師曰響　示寂日。
拈拄杖示眾曰。古人到這裏。
為甚麼不肯住。眾無對。
師乃曰。為他途路不得力。
復曰。畢竟如何。以杖橫肩曰。
楖栗橫擔不顧人。
直入千峰萬峰去。
言畢而逝。
other:: 
#### 江州崇聖御禪師
江州崇聖御禪師 ^708b16

僧問。如何是學人受用三昧。
師曰。橫擔拄杖。曰意旨如何。
師曰。步步踏實。
other:: 
### 雙泉郁禪師法嗣
雙泉郁禪師法嗣
other:: 
#### 鼎州德山慧遠禪師
鼎州德山慧遠禪師 ^708b26

開堂示眾。無量法門。
悉已具足。然雖如是。
且須委悉始得。其餘方便。
昔時聖人互出。乃曰。
傳燈爾後。賢者差肩。
故云繼祖是以。心心相傳。
法法相印。且作麼生傳。
作麼生印。舉起拂子曰。
此乃人天同證。若如是也#CB15325;相證明。
其或未曉之徒。請垂下問。
僧問。如何是祖師西來意。
師曰。鐵門路險　解夏上堂。
僧問。九旬禁足今已滿。
自恣之儀事若何。
師曰。猢猻趂蛺蝶。
九步作一歇。曰意旨如何。
師示頌曰。兩個童兒舁木鼓。
左邊打了右邊舞。
剎那變現百千般。
分明示君君記取　問亡僧遷化。
向甚麼處去。師曰。
烏龜鑽破壁　上堂。
枕石漱流。任運天真。
不見古者道。撥霞掃雪和雲母。
掘石移松得茯苓。
當恁麼時。復何言哉。
諸禪德。要會麼。聽取一頌。
雪霽長空。迥野飛鴻。
段雲片片。向西向東。
other:: 
#### 襄州含珠山彬禪師
襄州含珠山彬禪師 ^708b32

僧問。如何是正法眼。
師曰。瞎　問如何是和尚關棙子。
師豎起拂子。僧便喝。
師便打。　問如何是三乘教。
師曰。上大人。曰意旨如何。
師曰。化三千。
other:: 
### 披雲寂禪師法嗣
披雲寂禪師法嗣
other:: 
#### 廬山開先照禪師
廬山開先照禪師 ^708c12

僧問。向上宗乘。乞師垂示。
師曰。白雲斷處見明月。
曰猶是學人疑處。
師曰。黃葉落時聞擣衣　問如何是和尚家風。
師曰。一條寒#CB00589;木。
得力勝兒孫。曰用者如何。
師曰。百雜碎　上堂。
叢林規矩。古佛家風。
一參一請。一粥一飯。
且道。明得個甚麼。
祇如諸人心心不停。
念念不住。若能不停處停。
念處無念。自合無生之理。
與麼說話。笑破他人口。
other:: 
#### 金陵天寶和尚
金陵天寶和尚 ^708c22

僧問。白雲抱幽石時如何。
師曰。非公境界　問如何是和尚家風。
師曰。列半作三。曰學人未曉。
師曰。鼻孔針筒。
other:: 
### 舜峰韶禪師法嗣
舜峰韶禪師法嗣
other:: 
#### 磁州桃園山曦朗禪師
磁州桃園山曦朗禪師 ^708c36

僧問。如何是祖師西來意。
師曰。西來若有意。
斬下老僧頭。曰為甚却如此。
師曰。不見道為法喪軀。
other:: 
#### 安州法雲智善禪師
安州法雲智善禪師 ^708c44

僧問。如何是古佛道場。
師曰。山青水綠。
other:: 
### 般若柔禪師法嗣
般若柔禪師法嗣
other:: 
#### 藍田縣真禪師
藍田縣真禪師 ^709a2

僧問。如何是大定門。
師曰。拈柴擇菜　上堂。
成山假就於始簣。
修途託至於初步。
上座適來。從地爐邊來。
還與初步同別。若言同。
即不會不遷。若言別。
亦不會不遷。上座作麼生會。
還會麼。這裏不是那裏。
那裏不是這裏。且道。
是一處兩處。是遷不遷。
是來去不是來去。
若於此顯明得。便乃古今一如。
初終自爾。念念無常。
心心永滅。所以道。
觀方知彼去。去者不至方。
上座適來恁麼來。
却請恁麼去。參。
other:: 
### 妙勝臻禪師法嗣
妙勝臻禪師法嗣
other:: 
#### 西川雪峰欽山主
西川雪峰欽山主 ^709a8

上堂。昨日一今日二。
不用思量。快須瞥地。
蹉過平生。沒巴鼻。
咄。
other:: 
### 清涼明禪師法嗣
清涼明禪師法嗣
other:: 
#### 吉州西峰雲豁禪師
吉州西峰雲豁禪師 ^709a26

郡之曾氏子。早扣諸方。
晚見清涼問。佛未出世時如何。
涼曰。雲遮海門樹。
曰出世後如何。涼曰。
擘破鐵圍山。師於言下大悟。
凉印可之　歸住寶龍。
雲侶駢集。宋真宗遣使召至。
訪問宗要。留上苑。
經時冥坐不食。上嘉異。
賜號圓淨。辭歸。珍錫甚隆。
皆不受。以詩寵其行。
改寶號曰祥符。旌師之居也　甞有問易中要旨者。
師曰。夫神生於無形。
而成於有形。從有以至於無。
然後能合乎妙圓正覺之道。
故自四十九衍。以至於萬有一千五百二十。
以窮天下之理。以盡天下之性。
不異吾聖人之教也　示寂日。
為眾曰。天不高地不厚。
自是時人#CB15111;不透。
但看臘月二十五。
依舊面南看北斗。
瞑然而逝。茶毗獲設利。
建塔。五燈全書卷第三十二
 ^709a32
