
other:: 
pin:: 
orig:: 大方廣佛華嚴經疏卷第八十五〔入第五十三經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△六、說分文二：初、總告。
orig::  ^838c39

爾時，普賢菩薩告普慧等諸菩薩言：
commentary::  ^838c41

△二、正答。前來二百句問，問一答十，以顯無盡，成其二千普賢勝行。
故英公歎云：雲興二百問，瓶瀉二千酬。
釋此二千，略首五門：一、約因果，二、分行位，
三、顯普別，四、明統收，五、辨行相。
前問例此。今初，有四：一、約大位，於六位中，
前五為因，後一為果；或後四門為果，餘皆是因。
二、約細辨，一一行門皆徹佛果，故諸文末皆結得佛，是則二千普通因果。
三、或總屬因，普賢行位示成佛故。
四、或皆屬果，下文多云雖得成佛，不斷菩薩行故。 ^838c43

二、分行位者，亦有四義：一、束行成位，成六分故；
二、總屬位，以行並是位中行故；三、總屬行，
普賢行體不依位故；四、一行徧通於六位，位位徧修故。
如此無礙，方為普賢行。
然文正顯後之二段，以攬行成位，位虗行實故。
故問答併舉，不分六番，意在此也。 ^839a14

三、普別者，謂一行相必徧一切，然恒不雜。
以不雜故，六義殊分；以必徧故，普義該攝。
猶如錦文，眾色成文，常普常別，縷縷交徹，此如繡成。
行法亦爾，即普是別，即別成普，皆無障礙。
若爾，此則普別具足，何以獨名普賢行耶？
非謂守普而不能別，亦非作別而失於善，
實謂能別而不壞普，故名普賢行也。
又普必有別，但語一別，未必有普。
譬如一縷，非錦故也，以其非是錦中縷故。 ^839a24

四、統收攝者，復有四重：一、以位收位。
六位各各收一切位，故一位即具二千行門，為萬二千。
故上經云：一地之中，具足一切諸地功德。
二、以門收門。即二百門，一一各收一切行門，
即成二百箇，二百為四萬行。
三、以行收行。一行具收一切行故，則有二千箇，二千行成四兆行。
四、以略攝廣。此二千行下，頌結云：如大地一塵。
以此一塵之略說，不離十方之廣地，是故攝廣亦無不盡。
此乃等無極之法界，越無際之虗空。
故下頌云：虗空可度量，菩薩德無盡。
斯之謂矣。 ^839a40

五、辨行相，即隨文釋。
釋寄相別，即分六段。
今初，二百句答前信行二十句問，文分三別：
初九門明自分行滿，次八門勝進行圓，後三門明二行究竟。
今初，一門以為一類，即為九段。
然二百門多分五別：一、總標，二、徵數，三、
列釋，四、結數，五、顯修勝益。
或闕後二，或闕第五，至文當知。
今此依中，文具有五：初、總標。
orig::  ^839b10

佛子！菩薩摩訶薩有十種依。
commentary::  ^839b24

首明依者，起行所依故，謂以依託菩提心等成萬行故。
賢首品云：菩薩發意求菩提，非是無因無有緣等。 ^839b26

△二徵數。
orig::  ^839b30

何等為十？
commentary::  ^839b32

△三、列釋。
orig::  ^839b34

所謂：
commentary::  ^839b36

十句各先標名，後釋義。
orig::  ^839b38

以菩提心為依，恒不忘失故。
commentary::  ^839b40

依菩提心者，十皆名依，已為眾行之首，
而菩提心復是十中之初，以是萬行之本，故貫二千行門之首。
釋云：不忘失者，忘失菩提心，修諸善根，
則是魔業，故依斯不忘，能成萬行。
此句為總。
orig::  ^839b42

以善知識為依，和合如一故。
commentary::  ^839c2

上雖內有勝心，若外不依善友，行亦無成。
是故大聖謂善財言：求善知識，是無上菩提最初因緣。
釋云：如一者，若不心行符契，豈為我友？
orig::  ^839c4

以善根為依，修集增長故。
commentary::  ^839c10

若不增修善根，遇友何益？
orig::  ^839c12

以波羅蜜為依，具足修行故。
commentary::  ^839c14

隨所修善，須到彼岸。
orig::  ^839c16

以一切法為依，究竟出離故。
commentary::  ^839c18

非獨十度，觸境皆通。
上四自利。
orig::  ^839c20

以大願為依，增長菩提故；以諸行為依，普皆成就故。
commentary::  ^839c22

六願七行，並通自他。
上皆依法，後三依人。
orig::  ^839c24

以一切菩薩為依，同一智慧故。
commentary::  ^839c26

勝侶智同。
orig::  ^839c28

以供養諸佛為依，信心清淨故。
commentary::  ^839c30

淨心供養，以成福德。
orig::  ^839c32

以一切如來為依，如慈父教誨不斷故。
commentary::  ^839c34

長稟慈訓以成智嚴，九十唯佛究竟能為所依處故。
又前五自分，後五勝進，六廣菩提心，七廣三四五，後三廣第二。 ^839c36

△四、結數。
orig::  ^839c40

是為十。
commentary::  ^839c42

△五、顯修勝益。
orig::  ^839c44

若諸菩薩安住此法，則得為如來無上大智所依處。
commentary::  ^839c46

由依上十成佛大智，為一切所依，斯為勝益，
豈可不修而得，亦名勤修？ ^839c48

△二、奇特想五：初、總標。
orig::  ^840a2

佛子！菩薩摩訶薩有十種奇特想。
commentary::  ^840a4

前依因緣以成諸行，今依勝想以攝善根，
翻妄想源次所依故，並出常想受奇特名，即上文中常欲利樂諸眾生等利益想也。 ^840a6

△二徵數。
orig::  ^840a10

何等為十？
commentary::  ^840a12

△三、列釋。
orig::  ^840a14

所謂：於一切善根，生自善根想。
commentary::  ^840a16

以他善同己善者，隨喜於他情無彼此故，
互為主伴相資益故，同體性故，即我所行故，自他相即故。
orig::  ^840a18

於一切善根，生菩提種子想。
commentary::  ^840a22

一毫微善，皆是佛因。
故法華中，舉手低頭，皆已成佛。
orig::  ^840a24

於一切眾生，生菩提器想。
commentary::  ^840a28

下至闡提，皆有佛性故。
orig::  ^840a30

於一切願，生自願想。
commentary::  ^840a32

義如初句。
orig::  ^840a34

於一切法，生出離想。
commentary::  ^840a36

思益云：知離名為法故。
orig::  ^840a38

於一切行，生自行想。
commentary::  ^840a40

亦如初句。
orig::  ^840a42

於一切法，生佛法想。
commentary::  ^840a44

諸性相法，皆佛所證。
故文殊云：我不見一法非佛法者，皆不可得。
故諸軌儀法，皆佛所流。
涅槃經云：外道之法，亦是如來正法之餘。
orig::  ^840a46

於一切語言法，生語言道想。
commentary::  ^840b4

因言契理，而理非言，故名言道。
orig::  ^840b6

於一切佛，生慈父想。
commentary::  ^840b8

佛以覺他，令悉圓滿，故為慈父。
orig::  ^840b10

於一切如來生無二想。
commentary::  ^840b12

如來即諸法如義，故無有二。
△四、結數。
orig::  ^840b14

是為十。
commentary::  ^840b16

△五、顯修勝益。
orig::  ^840b18

若諸菩薩安住此法，則得無上善巧想。
commentary::  ^840b20

無想之想，名善巧想。
△三行五：初、總標。
orig::  ^840b22

佛子！菩薩摩訶薩有十種行。
commentary::  ^840b24

以依前來勝想之解，造修大行，想唯在心，
行通三業，空想不行，亦無成辦，即上文中修學處也。 ^840b26

△二徵數。
orig::  ^840b28

何等為十？
commentary::  ^840b32

△三、列釋為五對。
orig::  ^840b34

所謂一切眾生行〔至〕一切求法行。
咸悉修學故。
commentary::  ^840b36

下化上求對。若準晉本，此脫第三善學一切戒。
orig::  ^840b38

一切善根行，悉使增長故。
commentary::  ^840b40

止惡進善對。
orig::  ^840b42

一切三昧行，一心不亂故；一切智慧行，無不了知故。
commentary::  ^840b44

妙止深觀對。
orig::  ^840b46

一切修習行，無不能修故；一切佛剎行，皆悉莊嚴故。
commentary::  ^840b48

修因嚴剎對。
orig::  ^840c2

一切善友行，恭敬供養故；一切如來行，尊重承事故。
commentary::  ^840c4

敬友事師對。
△四、結數。
orig::  ^840c6

是為十。
commentary::  ^840c8

△五、顯修勝益。
orig::  ^840c10

若諸菩薩安住此法，則得如來無上大智慧行。
commentary::  ^840c12

△四、善知識四：初、總標。
orig::  ^840c14

佛子！菩薩摩訶薩有十種善知識。
commentary::  ^840c16

行起必依善友，故次明之。
△二徵數。
orig::  ^840c18

何等為十？
commentary::  ^840c20

△三、列釋。
orig::  ^840c22

所謂：令住菩提心善知識〔至〕一切佛智所入善知識。
commentary::  ^840c24

未知之善，能令知故；未識之惡，能令識故。
凡所順益，皆我善友，故十皆益也。
上十信云：即得親近善知識是。 ^840c26

△四、結數。
orig::  ^840c30

是為十。
commentary::  ^840c32

△五、勤精進三：初、總標。
orig::  ^840c34

佛子！菩薩摩訶薩有十種勤精進。
commentary::  ^840c36

行友既具，必須#CB15081;勤。
於此十事，離身心相而進修不雜，故上文云勤修佛功德。 ^840c38

△二徵數。
orig::  ^840c40

何等為十？
commentary::  ^840c42

△三、列釋。
orig::  ^840c44

所謂教化一切眾生勤精進〔至〕皆悉歡喜勤精進。
commentary::  ^840c46

△四、結數。
orig::  ^840c48

是為十。
commentary::  ^841a2

△五修益
orig::  ^841a4

若諸菩薩安住此法〔至〕如來無上精進波羅蜜。
commentary::  ^841a6

△六、心得安隱五：初、總標。
orig::  ^841a8

佛子！菩薩摩訶薩有十種心得安隱。
commentary::  ^841a10

進成二利故獲心安，由自利故得智心安，
由利他故得悲心安，即上文云增上最勝心。 ^841a12

△二徵數。
orig::  ^841a14

何等為十？
commentary::  ^841a16

△三、列釋。
orig::  ^841a18

所謂：自住菩提心，亦當令他住菩提心，心得安隱。
commentary::  ^841a20

上一行本，次二離過。
orig::  ^841a22

自究竟離忿諍，亦當令他離忿諍，心得安隱。
commentary::  ^841a24

無諍三昧，離一切諍。
orig::  ^841a26

自離凡愚法，亦令他離凡愚法，心得安隱。
commentary::  ^841a28

越凡小：凡謂凡夫，愚即愚法小乘。
次二，進善。
orig::  ^841a30

自勤修善根亦令他勤修〔至〕住波羅蜜道心得安隱。
commentary::  ^841a32

次三，證入。
orig::  ^841a34

自生在佛家，亦當令他生於佛家，心得安隱。
commentary::  ^841a36

入位
orig::  ^841a38

自深入無自性真實法〔至〕無自性真實法心得安隱。
commentary::  ^841a40

入法
orig::  ^841a42

自不誹謗一切佛法〔至〕不誹謗一切佛法心得安隱。
commentary::  ^841a44

入益，謂謗有二義：一、麤，言此非佛法等，
其過彌大；二、細，謂說不契實，其過則微。
若無細謗證實，方能後二因圓果滿。
orig::  ^841a46

自滿一切智菩提願〔至〕無盡智藏心得安隱。
commentary::  ^841b4

△四、結數。
orig::  ^841b6

是為十。
commentary::  ^841b8

△五修益
orig::  ^841b10

若諸菩薩安住此法，則得如來無上大智安隱。
commentary::  ^841b12

究竟安隱，謂菩提涅槃。
△七、成就眾生五：初、總標。
orig::  ^841b14

佛子！菩薩摩訶薩有十種成就眾生。
commentary::  ^841b16

上則通明二利心安，今則別明利物成就，故上文云則能慈愍度眾生故。
然有二義：一、以此十通用成就一切眾生，
二、各成就一類眾生。 ^841b18

△二徵數。
orig::  ^841b22

何等為十？
commentary::  ^841b24

△三、列釋。
orig::  ^841b26

所謂以布施成就眾生。
commentary::  ^841b28

成就慳貪，貧窮眾生。
orig::  ^841b30

以色身成就眾生。
commentary::  ^841b32

成恃形色，憍慢眾生。
orig::  ^841b34

以說法成就眾生。
commentary::  ^841b36

疑法
orig::  ^841b38

以同行成就眾生。
commentary::  ^841b40

佷戾之者。
orig::  ^841b42

以無染著，成就眾生。
commentary::  ^841b44

貪愛眾生。
orig::  ^841b46

以開示菩薩，行成就眾生。
commentary::  ^841b48

樂二乘者。
orig::  ^841c2

以熾然示現一切世界，成就眾生。
commentary::  ^841c4

不樂嚴剎。
orig::  ^841c6

以示現佛，法大威德，成就眾生。
commentary::  ^841c8

不欣佛果。
orig::  ^841c10

以種種神通變現，成就眾生。
commentary::  ^841c12

邪歸依者。
orig::  ^841c14

以種種微密善巧方便，成就眾生。
commentary::  ^841c16

邪智狡猾。
△四、結數。
orig::  ^841c18

是為十。
commentary::  ^841c20

△五修益
orig::  ^841c22

菩薩以此成就眾生界。
commentary::  ^841c24

△八戒五：初、總標。
orig::  ^841c26

佛子！菩薩摩訶薩有十種戒。
commentary::  ^841c28

欲成就眾生，須自止惡而行眾善。
△二徵數。
orig::  ^841c30

何等為十？
commentary::  ^841c32

△三、列釋。
orig::  ^841c34

所謂不捨菩提心戒〔至〕諸根律儀戒。
commentary::  ^841c36

若忘菩提心，乃至諸根犯境，皆悉名為破菩薩戒。
故文云：堅固大悲心，則不破也。
此十三聚，應細思之。 ^841c38

△四、結數。
orig::  ^841c42

是為十。
commentary::  ^841c44

△五修益
orig::  ^841c46

若諸菩薩安住此法，則得如來無上廣大戒波羅蜜。
commentary::  ^841c48

△九、受記法四：初、總標。
orig::  ^842a2

佛子！菩薩摩訶薩有十種受記法〔至〕自知受記。
commentary::  ^842a4

既離過成德，自驗己行，必招當果，由此故能自知受記。
故上文云：若得無生深法忍，則為諸佛所授記。
即此中義。 ^842a6

△二徵數。
orig::  ^842a10

何等為十？
commentary::  ^842a12

△三、列釋。
orig::  ^842a14

所謂：以殊勝意發菩提心，自知受記。
commentary::  ^842a16

見理深悲，即發心殊勝，得果無疑。
若因他厭苦，則非殊勝，未定得記。
orig::  ^842a18

永不原捨，諸菩薩行。
自知受記。
commentary::  ^842a22

無厭修。
orig::  ^842a24

住一切劫，行菩薩行，自知受記。
commentary::  ^842a26

長時修。
orig::  ^842a28

修一切佛法，自知受記。
commentary::  ^842a30

無餘修。
orig::  ^842a32

於一切佛教，一向深信，自知受記。
commentary::  ^842a34

契理修。
orig::  ^842a36

修一切善根皆令成就〔至〕菩提本願自知受記。
commentary::  ^842a38

餘五可知。於此十中，隨有其一，即自知得記。
此辨得記之行，非顯受記相殊，如瑜伽等。
又此約十信橫具，餘約豎位不同。 ^842a40

△四、結數。
orig::  ^842a44

是為十。
commentary::  ^842a46

△二、有八門明勝進行。
既自分行成，故進入諸所入處等，即為八段。
今初，入菩薩，先總標。
orig::  ^842a48

佛子！菩薩摩訶薩有十種入，入諸菩薩。
commentary::  ^842b4

入有二義：一、證得義，二、觀達義。
入因則能通證通達，入果唯達未能證故。
此下五門皆是智入，四、五二入亦通身入，今此入者即是入因。 ^842b6

△二徵數。
orig::  ^842b10

何等為十？
commentary::  ^842b12

△三、列釋。
orig::  ^842b14

所謂：入本願、入行、入聚〔至〕入神力自在、入示現受生。
commentary::  ^842b16

所以入者，即彼所修是我所修，互相資益為自行故。
故度世經名不相求短，即上神通深密用等。 ^842b18

△四、結數。
orig::  ^842b20

是為十。
commentary::  ^842b24

△五修益
orig::  ^842b26

菩薩以此，普入三世，一切菩薩。
commentary::  ^842b28

△二、入諸如來五：初、總標。
orig::  ^842b30

佛子！菩薩摩訶薩有十種入，入諸如來。
commentary::  ^842b32

△二徵數。
orig::  ^842b34

何等為十？
commentary::  ^842b36

△三、列釋。
orig::  ^842b38

所謂入無邊成正覺〔至〕入無邊示現涅槃。
commentary::  ^842b40

即是入果。所以入者，必當證入。
故上文云：則以佛德自莊嚴。 ^842b42

△四、結數。
orig::  ^842b44

是為十。
commentary::  ^842b46

△五修益
orig::  ^842b48

菩薩以此，普入三世，一切如來。
commentary::  ^842c2

△三、入眾生行五：初、總標。
orig::  ^842c4

佛子！菩薩摩訶薩有十種入眾生行。
commentary::  ^842c6

前二入能化，此中明入所化心行，故上文云悉能調伏諸眾生等。
問中有心字，行有多種，如文可知。 ^842c8

△二徵數。
orig::  ^842c12

何等為十？
commentary::  ^842c14

△三、列釋。
orig::  ^842c16

所謂入一切眾生過去行〔至〕教化調伏時非時行。
commentary::  ^842c18

時非時，謂熟未熟。
不知時者，非大法師。
△四、結數。
orig::  ^842c20

是為十。
commentary::  ^842c22

△五修益
orig::  ^842c24

菩薩以此普入一切諸眾生行。
commentary::  ^842c26

△四、入世界五：初、總標。
orig::  ^842c28

佛子！菩薩摩訶薩有十種入世界。
commentary::  ^842c30

對佛是依報，對生是化處，故上文云：普隨諸趣而現身。 ^842c32

△二徵數。
orig::  ^842c34

何等為十？
commentary::  ^842c36

△三、列釋。
orig::  ^842c38

所謂入染世界入淨世界〔至〕入無佛世界。
commentary::  ^842c40

△四、結數。
orig::  ^842c42

是為十。
commentary::  ^842c44

△五修益
orig::  ^842c46

菩薩以此普入十方一切世界。
commentary::  ^842c48

普入者，不離此十故。
一時頓入，非前後故。
△五、入劫五：初、總標。
orig::  ^843a2

佛子！菩薩摩訶薩有十種入劫。
commentary::  ^843a6

即是化時。此下三門，皆是成上一念悉知，無有餘也。 ^843a8

△二徵數。
orig::  ^843a10

何等為十？
commentary::  ^843a12

△三、列釋。
orig::  ^843a14

所謂入過去劫入未來劫〔至〕入不可數劫。
commentary::  ^843a16

上五直入，下之五句約相即入。
orig::  ^843a18

入可數劫即不可數劫〔至〕入一切劫即一念。
commentary::  ^843a20

此相即入有二種意：一、彼劫相，即智入彼故；
二、由彼劫相，攝相入故。
但入能攝，即入彼所攝等。
餘如前來發心品辨。 ^843a22

△四、結數。
orig::  ^843a26

是為十。
commentary::  ^843a28

△五修益
orig::  ^843a30

菩薩以此普入一切劫。
commentary::  ^843a32

上五門皆是智入，四、五二入亦通身入。
△六、說三世五：初、總標。
orig::  ^843a34

佛子！菩薩摩訶薩有十種說三世。
commentary::  ^843a38

前劫此世，長短有異，通皆時分，並是十世隔法異成。 ^843a40

△二徵數。
orig::  ^843a42

何等為十？
commentary::  ^843a44

△三、列釋。
orig::  ^843a46

所謂：
commentary::  ^843a48

前九是別，後一為總，別中三世，每世各三，故成九世。
orig::  ^843b2

過去世說過去世〔至〕過去世說現在世。
commentary::  ^843b6

過去乃是已起法故，過去、過去不名無盡。
orig::  ^843b8

未來世說過去世，未來世說現在世，未來世說無盡。
commentary::  ^843b10

未來乃是續起法故，未來未來名為無盡。
orig::  ^843b12

現在世說過去世，現在世說未來世，現在世說平等。
commentary::  ^843b14

現在。現在即事可見，例於過未之現在故，故云平等。
過未二世兩箇現在非可見故，但對前後立現在名。
orig::  ^843b16

現在世說三世，即一念。
commentary::  ^843b22

然此三世何以成九？
古釋云：義說為九，實唯有五。
意云：如以五日相望，前三為過去三世，
從後取三為未來三世，處中取三為現在三世。
若依此釋，進無九世之體，退過三世之數，云何一念得具九耶？
今意不然，合將九日大分三世，互為緣起。
既不依此，但以三世緣起相由，即九世成矣。
謂過去因現、未，則過去之中又有現、未，
現、未各因二世亦然，是以三世各具三也。
故中觀云：若法所因出，是法不異因。
中論破執，則一中有三為過；此明離過之用，則一中有三為德。
以病成藥，豈不良哉？
總句中云即一念者，前之九世相望以立，
今此意明攝末歸本，不離一念。
即此一念，現在是過去家，未來亦是未來、過去世也。
自具三世，三世相由，九十具矣。
故以一融九，雖九而常一；以九別一，雖一而常九。
九一無礙，沒果絕言，假十圓融，為入門矣。
況積念成世，念外無世耶？
又無念等故，又法性同故。
此有四義，後之三義通於餘宗。 ^843b24

△四、結數。
orig::  ^843c8

是為十。
commentary::  ^843c10

△五修益
orig::  ^843c12

菩薩以此普說三世。
commentary::  ^843c14

△七、知三世。初、總標。
orig::  ^843c16

佛子！菩薩摩訶薩有十種知三世。
commentary::  ^843c18

前之二段明法上之時，此辨時中之法，
即化生之法，隨彼機宜安立而化故，即是上文所知之法。
故晉經中名三世間，度世經名入於三處，皆是意取其中事也。 ^843c20

△二徵數。
orig::  ^843c26

何等為十？
commentary::  ^843c28

△三、列釋。
orig::  ^843c30

所謂知諸安立、知諸語言〔至〕知諸制令、知其假名。
commentary::  ^843c32

上之七句，知安立諦。
orig::  ^843c34

知其無盡。
commentary::  ^843c36

此一通二，成上安立，事無有盡；生下非安立，性無可盡。
orig::  ^843c38

知其寂滅，知一切空。
commentary::  ^843c42

後之二句，知非安立。
△四、結數。
orig::  ^843c44

是為十。
commentary::  ^843c46

△五修益
orig::  ^843c48

菩薩以此，普知一切，三世諸法。
commentary::  ^844a2

△八、無疲厭心五：初、總標。
orig::  ^844a4

佛子！菩薩摩訶薩發十種無疲厭。
commentary::  ^844a6

所化無邊，求法化之而無厭怠，由上即知煩惱無所起故。 ^844a8

△二徵數。
orig::  ^844a10

何等為十？
commentary::  ^844a12

△三、列釋。
orig::  ^844a14

所謂供養一切諸佛無疲厭心〔至〕聽聞正法無疲厭心。
commentary::  ^844a16

前四上求，次四下化。
orig::  ^844a18

宣說正法無疲厭心〔至〕行菩薩行無疲厭心。
commentary::  ^844a20

後二通二。
orig::  ^844a22

遊行一切世界無疲厭心〔至〕一切佛法無疲厭心。
commentary::  ^844a24

謂游剎近佛化生，是故思惟二利行法。
△四、結數。
orig::  ^844a26

是為十。
commentary::  ^844a28

△五修益
orig::  ^844a30

若諸菩薩安住此法，則得如來無疲厭無上大智。
commentary::  ^844a32

△三、有三門即是明前二行究竟初差別智五：
初、總標。
orig::  ^844a34

佛子！菩薩摩訶薩有十種差別智。
commentary::  ^844a38

明所持差別智究竟。
上文云：則以智慧辨才力，隨眾生心而化誘也。 ^844a40

△二徵數。
orig::  ^844a42

何等為十？
commentary::  ^844a44

△三、列釋。
orig::  ^844a46

所謂知眾生差別智〔至〕知一切語言道差別智。
commentary::  ^844a48

△四、結數。
orig::  ^844b2

是為十。
commentary::  ^844b4

△五修益
orig::  ^844b6

若諸菩薩安住此法，則得如來無上廣大差別智。
commentary::  ^844b8

二、陀羅尼五：初、總標。
orig::  ^844b10

佛子！菩薩摩訶薩有十種陀羅尼。
commentary::  ^844b12

即能持究竟。上文云：修行諸度勝解脫等。
△二徵數。
orig::  ^844b14

何等為十？
commentary::  ^844b18

△三、列釋。
orig::  ^844b20

所謂聞持陀羅尼，持一切法不忘失故。
commentary::  ^844b22

上一聞持，次四義持。
orig::  ^844b24

修行陀羅尼如實巧觀〔至〕聽聞正法心不亂故。
commentary::  ^844b26

次四，廣聞持之用。
orig::  ^844b28

圓音陀羅尼解了不思議〔至〕所說之法悉能聞故。
commentary::  ^844b30

後一収上義持。
orig::  ^844b32

一切佛法陀羅尼，安住如來力、無畏故。
commentary::  ^844b34

又初四如次：持、教、行、理、果；次二重顯持、
行，即定、慧故；次一持、理，不思議故；次二重顯教；後一重顯果。 ^844b36

△四、結數。
orig::  ^844b40

是為十。
commentary::  ^844b42

△五修益
orig::  ^844b44

若諸菩薩，欲得此法，當勤修學。
commentary::  ^844b46

△三、說十種佛四：初、總標。
orig::  ^844b48

佛子！菩薩摩訶薩說十種佛。
commentary::  ^844c2

上能持所持皆是佛法，今知法主究竟，
故上文云：則得灌頂而升位，十信滿心便得佛故。 ^844c4

△二徵數。
orig::  ^844c6

何等為十？
commentary::  ^844c8

然此十佛與下十種見佛名義全同，與前十身名有同異，義亦不殊。 ^844c10

△三、列釋。
orig::  ^844c12

所謂成正覺佛。
commentary::  ^844c14

示成正覺故，即前菩提身。
orig::  ^844c16

願佛！
commentary::  ^844c18

願生兜率，與前全同。
orig::  ^844c20

業報佛。
commentary::  ^844c22

萬行因感故，即前相好莊嚴身。
orig::  ^844c24

住持佛。
commentary::  ^844c26

自身舍利住持故，即力持身。
orig::  ^844c28

涅槃佛。
commentary::  ^844c30

化必示滅，故即前化身。
orig::  ^844c32

法界佛。
commentary::  ^844c34

真無漏界故，即前法身。
orig::  ^844c36

心佛
commentary::  ^844c38

依唯心故，即威勢身雖光明，亦能攝伏心最勝，如慈心降魔等。
orig::  ^844c40

三昧佛。
commentary::  ^844c44

常在定故，即福德身，定為福之最故。
orig::  ^844c46

本性佛
commentary::  ^844c48

了本性故，即前智身、大圓鏡智、平等性智，
皆本有故，故下云明了見。
orig::  ^845a2

隨樂佛。
commentary::  ^845a6

隨所欲樂無不現故，即意生身，故晉經云如意佛。
然佛就內覺，身多就相，故立名不同。
餘廣如別章，略如八地。 ^845a8

△四、結數。
orig::  ^845a12

是為十。
commentary::  ^845a14

△二、有二十門答前二十句問，明十住行。
古德同分為四：初六門別明發心住義，
次六門明餘九住中所成內德之行，次三門明諸住中外化之行，
後有五門明無礙殊勝行，非不有理。
今取順十住經文，二十門如次明十住行，
但與前行互有廣略，影顯解中之行廣無盡故。
若依圓融，行行徧通；若不壞相，不妨次第。
初之四門明初住行，二、三各有二門，四、
五各一，後五二門。
今初，四門明發心住：初一總明，後三別顯。
今初，文五：初、總標。
orig::  ^845a16

佛子！菩薩摩訶薩發十種普賢心。
commentary::  ^845a34

前十住中自分之內，緣佛十力發心，但廣發心之境。
今廣發心之相，影略明故。
普賢心者，即菩提心。
菩提心就果以明，普賢心約相用說。
橫周法界，豎窮未來。 ^845a36

△二徵數。
orig::  ^845a42

何等為十？
commentary::  ^845a44

△三、列釋。
orig::  ^845a46

所謂發大慈心救護眾生故〔至〕悉捨所有故。
commentary::  ^845a48

前三悲護眾生心，次六起願心。
orig::  ^845b2

發念一切智為首，心樂求一切佛法故。
commentary::  ^845b4

求果智，即前緣佛十力。
orig::  ^845b6

發功德莊嚴心，學一切菩薩行故。
commentary::  ^845b8

求因行
orig::  ^845b10

發如金剛心，一切處受生不忘失故。
commentary::  ^845b12

豎窮
orig::  ^845b14

發如海心，一切白淨法悉流入故。
commentary::  ^845b16

廣徧四，皆上求願。
orig::  ^845b18

發如大山王心〔至〕施一切眾生無怖畏故。
commentary::  ^845b20

此二忍施，皆下化願。
orig::  ^845b22

發般若波羅蜜究竟心，巧觀一切法無所有故。
commentary::  ^845b24

後一智心，即三心菩提也。
又前七護小乘，初三護陿心，後四護小心，
餘三護煩惱心，故異凡小是菩提心。
又初三眾生無邊誓願度，度生無悋故一切施也。
次一佛道無上誓願成，次三法門無盡誓願學，
後三煩惱無邊誓願斷，即四弘誓願觀理發心。 ^845b26

△四、結數。
orig::  ^845b36

是為十。
commentary::  ^845b38

△五顯益。
orig::  ^845b40

若諸菩薩安住此心，疾得成就普賢善巧智。
commentary::  ^845b42

△二、普賢行法五：初、總標。
orig::  ^845b44

佛子！菩薩摩訶薩有十種普賢行法。
commentary::  ^845b46

別明菩提心，此門即大願心。
△二徵數。
orig::  ^845b48

何等為十？
commentary::  ^845c2

△三、列釋。
orig::  ^845c4

所謂：願住未來一切劫〔至〕成無上菩提普賢行法。
commentary::  ^845c6

亦即是前勝進之行，所謂勤供養佛，樂住生死等，
文旨相同，恐繁不會。 ^845c8

△四、結數。
orig::  ^845c10

是為十。
commentary::  ^845c12

△五顯益。
orig::  ^845c14

若諸菩薩勤修此法，疾得滿足普賢行願。
commentary::  ^845c16

△三、別明悲心五：初、總標。
orig::  ^845c18

佛子！菩薩摩訶薩以十種觀眾生而起大悲。
commentary::  ^845c20

△二徵數。
orig::  ^845c22

何等為十？
commentary::  ^845c24

△三、列釋。
orig::  ^845c26

所謂：觀察眾生無依無怙而起大悲。
commentary::  ^845c28

上一為總，謂外無善友可依，內無自德可怙故。
餘九是別。
orig::  ^845c30

觀察眾生性不調順〔至〕欲縛所縛而起大悲。
commentary::  ^845c34

上五欲求眾生，但縱目前貪欲之情。
orig::  ^845c36

觀察眾生，沒生死海，而起大悲。
commentary::  ^845c38

此一有求眾生故，沒生死海。
orig::  ^845c40

觀察眾生長嬰疾苦〔至〕失諸佛法而起大悲。
commentary::  ^845c42

後三邪梵行，求眾生無明邪見之所病故，但欲邪法故。 ^845c44

△四、結數。
orig::  ^845c46

是為十。
commentary::  ^845c48

△五顯益。
orig::  ^846a2

菩薩恒以此，心觀察眾生。
commentary::  ^846a4

△四、發心因緣四：初、總標。
orig::  ^846a6

佛子！菩薩摩訶薩有十種發菩提心因緣。
commentary::  ^846a8

別明智心，觀境推理，發心別故。
此與前自分行中發心因緣，亦互影略。 ^846a10

△二徵數。
orig::  ^846a12

何等為十？
commentary::  ^846a14

△三、列釋。
orig::  ^846a16

所謂：為教化調伏一切眾生故，發菩提心。
commentary::  ^846a18

前五以薩埵為緣，上一為總，下四是別。
orig::  ^846a20

為除滅一切眾生苦聚故，發菩提心。
commentary::  ^846a22

令滅妄苦。
orig::  ^846a24

為與一切眾生具足安樂故，發菩提心。
commentary::  ^846a26

得真滅。
orig::  ^846a28

為斷一切眾生愚癡故，發菩提心。
commentary::  ^846a30

斷癡集。
orig::  ^846a32

為與一切眾生佛智故，發菩提心。
commentary::  ^846a34

證真道，即推無作四諦之理，發菩提心。
後五以菩提為緣。
orig::  ^846a36

為恭敬供養一切諸佛故〔至〕令佛歡喜故發菩提心。
commentary::  ^846a40

此二福智因。
orig::  ^846a42

為見一切佛色身相好故〔至〕力無所畏故發菩提心。
commentary::  ^846a44

此三，希福智果。然上二段，文含二意：一、
成上發心住中行，二、成下治地住中行。
謂十種大悲，即廣彼自分中十心之一菩提因緣。
前五即彼自分中初之五心：一、利益，二、
大悲，三、安樂，四、憐愍，五、安住。
後之五句，彼此互闕。 ^846a46

△四、結數。
orig::  ^846b6

是為十。
commentary::  ^846b8

△二、有二門正明治地住中行。
初、近善知識四：初、總標。
orig::  ^846b10

佛子！若菩薩發無上菩提心〔至〕應起十種心。
commentary::  ^846b14

此門即勝進中近善知識，文中標內兼是顯意。
△二徵數。
orig::  ^846b16

何等為十？
commentary::  ^846b20

△三、列釋。
orig::  ^846b22

所謂：起給侍心、歡喜心、無違心、隨順心、無異求心。
commentary::  ^846b24

無異求者，不求名聞利養及過失故。
orig::  ^846b26

一向心
commentary::  ^846b28

前六事友，後四同修。
orig::  ^846b30

同善根心。同願心。
如來心。同圓滿行心。
commentary::  ^846b32

△四、結數。
orig::  ^846b34

是為十。
commentary::  ^846b36

△二、近友之果四：初、總標。
orig::  ^846b38

佛子！若菩薩摩訶薩起如是心，則得十種清淨。
commentary::  ^846b40

即勝進近友之果。
故標中云：起如是心，則得此十。
即是前文了達於義，如法修行，遠離愚迷，安住不動。
梵云波利戍提，翻有二義：一、徧清淨，即此十種；
二、極清淨，即下第六十四段。 ^846b42

△二徵數。
orig::  ^846b48

何等為十？
commentary::  ^846c2

△三、列釋。
orig::  ^846c4

所謂深心清淨〔至〕了達一切諸語言故。
commentary::  ^846c6

前六三業淨，上三體淨。
orig::  ^846c8

辯才清淨善說無邊〔至〕具足菩薩自在力故。
commentary::  ^846c10

此三用淨。
orig::  ^846c12

眷屬清淨成就過去〔至〕除滅一切諸業障故。
commentary::  ^846c14

此二，主伴果報淨。
orig::  ^846c16

大願清淨與諸菩薩〔至〕以普賢乘而出離故。
commentary::  ^846c18

後二，願行淨。
△四、結數。
orig::  ^846c20

是為十。
commentary::  ^846c22

△三、有二門明修行住中之行。
初、自分波羅蜜五：初、總標。
orig::  ^846c24

佛子！菩薩摩訶薩有十種波羅蜜。
commentary::  ^846c28

此門即自分行，彼開一慧為十觀察，今總顯修十度。 ^846c30

△二徵數。
orig::  ^846c32

何等為十？
commentary::  ^846c34

△三、列釋。
orig::  ^846c36

所謂施波羅蜜，悉捨一切諸所有故。
commentary::  ^846c38

十度皆以總相而釋，一一多含，故云一切皆捨等。
orig::  ^846c40

戒波羅蜜，淨佛戒故〔至〕智波羅蜜，入佛力故。
commentary::  ^846c42

智即方便進趣佛力權智，立以智名。
orig::  ^846c44

願波羅蜜滿足普賢〔至〕示現一切自在用故。
commentary::  ^846c46

神通即力度。晉經名：神力。
orig::  ^846c48

法波羅蜜，普入一切諸佛法故。
commentary::  ^847a2

法即是智，此從所知，立以法名。
△四、結數。
orig::  ^847a4

是為十。
commentary::  ^847a6

△五顯益。
orig::  ^847a8

若諸菩薩安住此法〔至〕無上大智波羅蜜。
commentary::  ^847a10

△二、勝進智隨覺五：初、總標。
orig::  ^847a12

佛子！菩薩摩訶薩有十種智隨覺。
commentary::  ^847a14

由前行成無倒了達，隨事隨理善覺知故。
△二徵數。
orig::  ^847a16

何等為十？
commentary::  ^847a20

△三、列釋。
orig::  ^847a22

所謂一切世界無量差別智〔至〕而得出離智隨覺。
commentary::  ^847a24

即前勝進十法，觀察眾生界等，亦有影略，恐繁不會。 ^847a26

△四、結數。
orig::  ^847a28

是為十。
commentary::  ^847a30

△五顯益。
orig::  ^847a32

若諸菩薩安住此法〔至〕解了一切佛法成等正覺。
commentary::  ^847a34

△四、一門明生貴住中行五：初、總標。
orig::  ^847a36

佛子！菩薩摩訶薩有十種證知。
commentary::  ^847a38

即彼自分行，由前了達故能證知，由證故於聖教中生。 ^847a40

△二徵數。
orig::  ^847a42

何等為十？
commentary::  ^847a44

△三、列釋。
orig::  ^847a46

所謂知一切法一相〔至〕知一切法在一念。
commentary::  ^847a48

上三，總知一切法。
orig::  ^847b2

知一切眾生心行無礙〔至〕知一切眾生善不善行。
commentary::  ^847b4

此五，廣前知眾生。
orig::  ^847b6

知一切菩薩願行自在，住持變化。
commentary::  ^847b8

即前業行中業攝。
orig::  ^847b10

知一切如來具足十力成等正覺。
commentary::  ^847b12

即知涅槃對生死故。
其勝進行，但了佛法，無別行相，故略不明。 ^847b14

△四、結數。
orig::  ^847b16

是為十。
commentary::  ^847b18

△五顯益。
orig::  ^847b20

若諸菩薩安住此法，則得一切法善巧方便。
commentary::  ^847b22

△五、有一門，即具足方便住中之行五：
初、總標。
orig::  ^847b24

佛子！菩薩摩訶薩有十種力。
commentary::  ^847b26

若準梵本，此名積集，即是方便具足之義。
下第九十五、正是十力。 ^847b28

△二徵數。
orig::  ^847b30

何等為十？
commentary::  ^847b32

△三、列釋。
orig::  ^847b34

所謂入一切法自性力〔至〕於一切法甚明解力。
commentary::  ^847b36

上六解法力，餘四上求力。
orig::  ^847b38

於一切善知識〔至〕令一切智心不退善巧力。
commentary::  ^847b40

前十住中但云所修諸行皆為眾生，不知修何，今顯所修之行。
又入即了達，兼其勝進解眾生等。 ^847b42

△四、結數。
orig::  ^847b44

是為十。
commentary::  ^847b48

△五顯益。
orig::  ^847c2

若諸菩薩安住此法，則具如來無上諸力。
commentary::  ^847c4

△六、有二門明正心住，此門即自分行平等五：
初、總標。
orig::  ^847c6

佛子！菩薩摩訶薩有十種平等。
commentary::  ^847c10

由了平等，故聞讚毀心定不動。
然平等之言通有三義：一者事等，謂十類各各相望，
說如眾生等有佛性，乃至諸佛同一法身一心一智等。
二者理等，謂此十類等一真故。
三者心等，由了前二即之於心，故於十境不生高下。 ^847c12

△二徵數。
orig::  ^847c20

何等為十？
commentary::  ^847c22

△三、列釋。
orig::  ^847c24

所謂：於一切眾生平等。
commentary::  ^847c26

謂無冤親故。
orig::  ^847c28

一切法平等。
commentary::  ^847c30

於善惡不生分別故。
orig::  ^847c32

一切剎平等。
commentary::  ^847c34

見染見淨，無高下故。
orig::  ^847c36

一切深心平等。
commentary::  ^847c38

同一真道，而出離故。
orig::  ^847c40

一切善根平等。
commentary::  ^847c42

無一善根不為佛故。
orig::  ^847c44

一切菩薩平等。
commentary::  ^847c46

於諸同行如自己故。
orig::  ^847c48

一切願平等。
commentary::  ^848a2

一一大願徹來際故。
orig::  ^848a4

一切波羅蜜平等。
commentary::  ^848a6

不謂般若勝檀等故。
orig::  ^848a8

一切行平等。
commentary::  ^848a10

隨一一行，徹事理故。
orig::  ^848a12

一切佛平等。
commentary::  ^848a14

不謂此佛，此最勝故。
△四、結數。
orig::  ^848a16

是為十。
commentary::  ^848a18

△五明修益
orig::  ^848a20

若諸菩薩安住此法，則得一切諸佛無上平等法。
commentary::  ^848a22

△二、佛法實義句五：初、總標。
orig::  ^848a24

佛子！菩薩摩訶薩有十種佛法實義句。
commentary::  ^848a26

即彼勝進中行與前，雖少前却而義多同。
△二徵數。
orig::  ^848a28

何等為十？
commentary::  ^848a32

△三、列釋。
orig::  ^848a34

所謂一切法但有名。
commentary::  ^848a36

上一約徧計，都無實故。
orig::  ^848a38

一切法猶如幻〔至〕一切法業清淨。
commentary::  ^848a40

次四約依他，彼五約圓成。
orig::  ^848a42

一切法但文字所作。
commentary::  ^848a44

無名相中假名說故。
orig::  ^848a46

一切法實際一切法無相〔至〕一切法法界。
commentary::  ^848a48

餘四各一義。
△四、結數。
orig::  ^848b2

是為十。
commentary::  ^848b4

△五、顯修益。
orig::  ^848b6

若諸菩薩安住此法，則善入一切智智無上真實義。
commentary::  ^848b8

△七、有二門明不退住中行。
初一自分五：初、總標。
orig::  ^848b10

佛子！菩薩摩訶薩說十種法。
commentary::  ^848b12

由能宣說深廣法故，所以聞說心不退轉。
△二徵數。
orig::  ^848b14

何等為十？
commentary::  ^848b18

△三、列釋。
orig::  ^848b20

所謂說甚深法說廣大法〔至〕說出生如來力法。
commentary::  ^848b22

說業性等，成如來力。
orig::  ^848b24

說三世相應法，說令菩薩不退法。
commentary::  ^848b26

隨宜演說，令菩薩不退涅槃。
二十八中，廣明退不退相。
orig::  ^848b28

說讚歎佛功德法〔至〕一切如來境界相應法。
commentary::  ^848b32

餘八可知。
△四、結數。
orig::  ^848b34

是為十。
commentary::  ^848b36

△五、顯修益。
orig::  ^848b38

若諸菩薩安住此法，則得如來無上巧說法。
commentary::  ^848b40

△二、勝進行五：初、總標。
orig::  ^848b42

佛子！菩薩摩訶薩有十種持。
commentary::  ^848b44

謂受持奉行，非但宣之於口。
△二徵數。
orig::  ^848b46

何等為十？
commentary::  ^848b48

△三、列釋。
orig::  ^848c2

所謂持所集一切福德〔至〕持一切諸佛神通游戲力。
commentary::  ^848c4

△四、結數。
orig::  ^848c6

是為十。
commentary::  ^848c8

△五、顯修益。
orig::  ^848c10

若諸菩薩安住此法，則得如來無上大智住持力。
commentary::  ^848c12

△八、有二門明童真住中行。
今初，此門即自分行五：初、總標。
orig::  ^848c14

佛子！菩薩摩訶薩有十種辨才。
commentary::  ^848c18

△二徵數。
orig::  ^848c20

何等為十？
commentary::  ^848c22

△三、列釋。
orig::  ^848c24

所謂於一切法無分別辨才〔至〕一切法無所著辨才。
commentary::  ^848c26

由身口等三業無失，故有無著辨才。
orig::  ^848c28

於一切法了達空辨才〔至〕一切眾生心令歡喜辨才。
commentary::  ^848c30

由知眾生心樂欲故，辨令他喜。
餘八可知。
△四、結數。
orig::  ^848c32

是為十。
commentary::  ^848c36

△五、顯修益。
orig::  ^848c38

若諸菩薩安住此法，則得如來無上巧妙辨才。
commentary::  ^848c40

△二、後門勝進行五：初、總標。
orig::  ^848c42

佛子！菩薩摩訶薩有十種自在。
commentary::  ^848c44

△二徵數。
orig::  ^848c46

何等為十？
commentary::  ^848c48

△三、列釋。
orig::  ^849a2

所謂教化調伏一切眾生自在〔至〕現成正覺自在。
commentary::  ^849a4

即彼勝進現變化自在身等，皆自在義。
△四、結數。
orig::  ^849a6

是為十。
commentary::  ^849a8

△五、顯修益。
orig::  ^849a10

若諸菩薩安住此法，則得如來無上大智自在。
commentary::  ^849a12

△九、有二門明法王子住中行。
初、自分無著五：初、總標。
orig::  ^849a14

佛子！菩薩摩訶薩有十種無著。
commentary::  ^849a18

由無著故，故能善知。
△二徵數。
orig::  ^849a20

何等為十？
commentary::  ^849a22

△三、列釋。
orig::  ^849a24

所謂於一切世界無著〔至〕於一切佛無著。
commentary::  ^849a26

△四、結數。
orig::  ^849a28

是為十。
commentary::  ^849a30

△五、顯修益。
orig::  ^849a32

若諸菩薩安住此法〔至〕得無上清淨智慧。
commentary::  ^849a34

△二、後門勝進平等心五：初、總標。
orig::  ^849a36

佛子！菩薩摩訶薩有十種平等心。
commentary::  ^849a38

由平等故，勝進習學，法王處法。
△二徵數。
orig::  ^849a40

何等為十？
commentary::  ^849a42

△三、列釋。
orig::  ^849a44

所謂積集一切功德平等心〔至〕如來智慧平等心。
commentary::  ^849a46

△四、結數。
orig::  ^849a48

是為十。
commentary::  ^849b2

△五、顯修益。
orig::  ^849b4

若諸菩薩安住其中，則得如來無上大平等心。
commentary::  ^849b6

△十有二門明灌頂住中之行。
初明學智五：初、總標。
orig::  ^849b8

佛子！菩薩摩訶薩有十種出生智慧。
commentary::  ^849b10

義當勝進。此門明其成就十智，學佛十智。
△二徵數。
orig::  ^849b12

何等為十？
commentary::  ^849b16

△三、列釋。
orig::  ^849b18

所謂知一切眾生解〔至〕佛種不斷出生智慧。
commentary::  ^849b20

△四、結數。
orig::  ^849b22

是為十。
commentary::  ^849b24

△五、顯修益。
orig::  ^849b26

若諸菩薩安住此法，則於諸法無不了達。
commentary::  ^849b28

△二、辨變化五：初、總標。
orig::  ^849b30

佛子！菩薩摩訶薩有十種變化。
commentary::  ^849b32

即自分中十種變化，故能動剎等。
△二徵數。
orig::  ^849b34

何等為十？
commentary::  ^849b36

△三、列釋。
orig::  ^849b38

所謂一切眾生變化〔至〕一切加持變化。
commentary::  ^849b40

然此變化，即實如化，非要化作。
△四、結數。
orig::  ^849b42

是為十。
commentary::  ^849b44

△五、顯修益。
orig::  ^849b46

若諸菩薩安住此法，則得具足一切無上變化法。
大方廣佛華嚴經疏卷第八十五
 ^849b48
