
other:: 
other:: 建中靖國續燈錄卷第二十　　　〔宋銘〕
collector:: 東京法雲禪寺住持傳法佛國禪師〔臣〕惟白集
對機門 ^765c24

南嶽懷讓禪師第十四世
other:: 
### 舒州海會守端禪師法嗣
舒州海會守端禪師法嗣
other:: 
#### 潭州雲蓋山智本禪師
潭州雲蓋山智本禪師 ^765c26

姓郭氏。筠州人也。
依本州慈雲院受具。
即慕參遊。造海會端禪師法席。
投機開悟。眾所推仰。
初住舒州龍門。樞密曾公請住南嶽法輪．高臺道林。
晚遷雲蓋。 ^765c30

開堂日。陞座。顧視云。
會麼。南嶽山高。瀟湘水綠。
千仞壁立。萬派朝宗。
久參先德。相共證明。
後進初機。有疑請問。 ^765c36

問。香烟馥郁。大眾臨筵。
為國開堂。如何舉唱。 ^765c40

師云。片雲生嶽頂。
僧曰。天上有星皆拱北。
人間無水不朝東。 ^765c42

師云。孤月舊團圓。
僧曰。祝延　聖筭蒙師指。
向上宗乘事若何。
師拍禪牀一下。 ^765c44

僧曰。逢人分明舉似。
師云。早見錯舉。
問。諸佛出世。天雨四花。
和尚出世。有何祥瑞。 ^766a4

師云。千聞不如一見。
僧曰。見後如何。 ^766a6

師云。瞎。
問。如何是佛。
師云。釋迦．彌勒。
僧曰。便恁麼會時如何。 ^766a8

師云。腦後擎拳。
問。如何是祖師西來意。 ^766a10

師云。琉璃缾子。僧擬議。
師便喝。
問。庭前栢樹人知有。
先師無語意如何。 ^766a12

師云。真鍮不換金。
問。異類擬生全是兆。
機鋒兼帶意如何。 ^766a14

師云。脫却襴衫提席帽。
相逢不說那邊來。 ^766a16

問。如何是清淨法身。
師云。家無小使。不成君子。 ^766a18

問。目瞪口呿。如何話會。
師云。傍觀者醜。 ^766a20

問。將心覓心。如何覓得。
師云。波斯學漢語。
問。如何是學人出身處。 ^766a22

師云。雪峯元是嶺南人。
問。素面相呈時如何。 ^766a24

師云。一場醜拙。
問。起坐相隨。為什麼不識。
師云。相逢雖語笑。
背后切無端。 ^766a26

問。如何是和尚家風。
師云。薄#CB00315;明月。 ^766a28

僧曰。秖遮箇。別有在。
師云。細切清風。
問。人人盡有一面古鏡。
如何是學人古鏡。 ^766a30

師云。打破來。向儞道。 ^766a32

僧曰。打破了也。
師云。胡地冬生笋。
問。如何是齩人師子。 ^766a34

師云。五老峰前。
僧曰。遮箇豈會齩人。
師云。今日拾得性命。 ^766a36

問。古人道。說取行不得底。
行取說不得底。未審行不得底作麼生說。 ^766a38

師云。口在脚下。
僧曰。說不得底作麼生行。 ^766a40

師云。蹈著舌頭。
問。如何是祖師西來意。 ^766a42

師云。一隊衲僧來。
一隊衲僧去。
問。知師久蘊囊中寶。
今日當場略借看。 ^766a44

師云。適來恰被人借去。
問。王道與佛道相去多少。 ^766a46

師云。和尚褊衫闊。
措大白襴寬。 ^766a48

上堂云。去者鼻孔遼天。
來者脚蹈實地。且道祖師意向什麼處著。
良久。云。長恨春歸無處覓。
不知流入此中來。 ^766b4

上堂云。後詞一訣。
對面直說。若到諸方。
不得漏泄。稍若商量。
金剛腦裂。遂拍一下。 ^766b8

上堂云。高臺巴鼻。
開口便是。若也便是。
有甚巴鼻。月冷風高。
水清山翠。 ^766b10

上堂云。以楔出楔。
有甚休歇。欲得休歇。
以楔出楔。喝一喝。 ^766b14

上堂。高聲喚侍者。
侍者應喏。師云。大眾集也未。 ^766b16

侍者曰。大眾已集。
師云。那一箇為什麼不來赴參。
侍者無語。 ^766b18

師云。到即不點。
上堂云。滿口道不出。
句句甚分明。滿目覰不見。
山山疊亂青。鼓聲猶不會。
何況是鐘鳴。喝一喝。 ^766b20

上堂云。祖翁卓卓犖犖。
兒孫齷齷齪齪。有處藏頭。
沒處露角。借問衲僧。
如何摸#CB01857;。 ^766b24

上堂云。雞作雞鳴。
犬作犬吠。不用教招。
自然如是。本分衲僧。
却不瞥地。 ^766b26

上堂云。眼若朱紅。
面如潑墨。婆婆娑娑。
頤頤索索。一口齩破鐵饅頭。
馨香直到新羅國。 ^766b30

上堂。橫桉拄杖云。
牙如刀劒面如鐵。
眼放電光光不歇。
手把蒺 #CB01420;一萬斤。
等閑敲著天邊月。
卓一下。
other:: 
#### 蘄州五祖演禪師
蘄州五祖演禪師 ^766b32

問。擕笻領眾。祖令當行。
坐斷要津。師意如何。 ^766b38

師云。西風吹渭水。
落葉滿長安。
僧曰。四面無門山嶽秀。
今朝且得主人歸。 ^766b40

師云。路頭在什麼處。 ^766b42

僧曰。對面蹉却。
師云。且喜到來。
問。祖意教意。是同是別。 ^766b44

師云。人貧智短。馬瘦毛長。
問。如何是白雲為人親切處。 ^766b46

師云。裂轉鼻孔。
僧曰。便恁麼去時如何。
師云。不知痛痒。 ^766b48

問。達磨面壁。意旨如何。
師云。計校未成。
僧曰。二祖立雪時如何。 ^766c2

師云。將錯就錯。
僧曰。祇如斷臂安心又作麼生。 ^766c4

師云。煬帝開汴河。
問。如何是道。
師云。始平郡。 ^766c6

僧曰。如何是道中人。
師云。赤心為主。
僧云。未審道與道中人相去多少。 ^766c8

師云。名傳天下。
問。如何是極則事。 ^766c10

師云。何須特地。
問。百尺竿頭。如何進步。
師云。快走始得。 ^766c12

問。如何是臨濟下事。
師云。五逆聞雷。
僧曰。如何是雲門下事。 ^766c14

師云。紅旗閃爍。
僧曰。如何是曹洞下事。 ^766c16

師云。馳書不到家。
僧云。如何是溈仰下事。
師云。斷#CB15156;橫古路。
僧禮拜。 ^766c18

師云。何不問法眼下事。
僧曰。留與和尚。 ^766c20

師云。巡人犯夜。
問。如何是白雲一滴水。
師云。打碓打磨。 ^766c22

僧曰。飲者如何。
師云。無著#CB15097;處。
問。天下人舌頭盡被白雲坐斷。
白雲舌頭甚麼人坐斷。 ^766c24

師云。東村王大翁。 ^766c26

問。盡力撥不轉時如何。
師云。特石。
僧曰。一撥便轉時如何。 ^766c28

師云。轢鑽。 ^766c30

師乃云。適來思量得一則因緣。
而今早忘了也。却是拄杖記得。
乃拈拄杖云。拄杖子也忘了。
遂卓一下。云。同坑無異土。
咄。 ^766c32

上堂云。幸然無一事。
行脚要參禪。却被禪相惱。
不透祖師關。如何是祖師關。
把火入牛欄。 ^766c38

上堂云。恁麼恁麼。
鰕跳不出。不恁麼不恁麼。
弄巧成拙。軟似鐵。
硬似泥。金剛眼睛十二兩。
衲僧手裡稱頭低。
有價數。勿商量。無鼻孔底將什麼聞香。 ^766c40

上堂云。難難幾何般。
易易沒巴鼻。好好催人老。
默默從此得。過遮四重關。
泗州人見大聖。 ^766c46

上堂云。若要七縱八橫。
見老和尚打鼓陞堂。
七十三八十四。將拄杖驀口便築。
然雖如是。拈却門前上馬臺。
剪却五色索。方始得安樂。 ^767a2

上堂云。有一則奇特因緣舉似諸人。
欲說又被說礙。不說又被不說礙。
欲舉山河大地。又被山河大地礙。
從教頭上且安頭。
真金不博鍮。丈夫意如此。
快樂百無憂。
other:: 
#### 滁州瑯瑘山開化寺永起禪師
滁州瑯瑘山開化寺永起禪師 ^767a6

襄陽人也。鷲嶺興化禪院受業。
參白雲端禪師以出世。
住持二十年。都尉張侯敦禮奏以椹服。 ^767a14

問。口欲談而詞喪。
心欲緣而慮忘。去此二途。
請師速道。 ^767a18

師云。一片白雲無盡處。
被風吹去又吹來。 ^767a20

僧曰。此猶是學人問處。
師云。儞問處作麼生道。 ^767a22

僧曰。棒頭有眼明如日。
要識真金火裡看。
師云。山僧罪過。 ^767a24

僧曰。知即得。
師拊掌一下。云。也不得放過。 ^767a26

問。淺聞深悟。不捨一法。
深聞不悟。不受一塵。
上是法堂。下是堦。
作麼生是迷逢達磨。 ^767a28

師云。終日相見。何消如此。 ^767a30

僧曰。迷逢達磨蒙師指。
迷悟雙忘事若何。
師云。喚作露柱。 ^767a32

僧曰。前頭底如金似玉。
后頭底轉見光輝。 ^767a34

師云。今日不著便。
問。年窮年盡烹露地白牛。
寸刃未施。請拈出完全底頭角。
師良久。 ^767a36

僧曰。凡聖難測。誰喚作牛。 ^767a38

師云。錯。
僧以手點云。雪落在什麼處。
師云。猶自不知。 ^767a40

僧曰。敢道諸方不到。
師云。少賣弄。
問。千手大悲提不起。
無言童子暗嗟吁。
既是千手大悲。為什麼却提不起。 ^767a42

師云。白雲無縫罅。
僧曰。仰之彌高。鑽之彌堅。 ^767a46

師云。頭頭顯露。
僧曰。為復神通妙用。
為復法爾如然。 ^767a48

師云。放過一著。
問。菴內人為什麼不見庵外事。
師云。東家點燈。西家暗坐。 ^767b2

僧曰。如何是庵內事。
師云。眼在什麼處。 ^767b4

僧曰。三門頭合掌。
師云。有甚交涉。
師乃云。五更殘月落。
天曉白雲飛。分明目前事。
不是目前機。既是目前事。
為什麼不是目前機。
良久。云。此去西天路。
迢迢十萬餘。 ^767b6

上堂。良久。拊掌一下。
云。阿呵呵。阿呵呵。
還會麼。法法本來法。
遂拈拄杖云。遮箇是山僧拄杖。
那箇是本來法。還定當得麼。
卓一下。
other:: 
#### 英州大溶山保福殊禪師
英州大溶山保福殊禪師 ^767b12

開堂日。上首白槌罷。
師顧視大眾云。會麼。
若也不會。第二杓惡水潑去也。 ^767b18

時有僧問。萬緣俱蕩盡。
一衲任逍遙時如何。 ^767b20

師云。暝猨啼古木。 ^767b22

僧曰。學人不會。
師云。寒霧鎻幽林。
問。如何是佛法大意。 ^767b24

師云。清溪三日一回虗。
僧曰。未審其中事若何。 ^767b26

師云。東頭買貴。西頭賣賤。
僧曰。還當也無。
師云。看物酬價。 ^767b28

問。諸佛未出世時如何。
師云。山河大地。
僧曰。出世後如何。 ^767b30

師云。大地山河。
僧曰。與麼則一般也。
師云。敲甎打瓦。 ^767b32

問。如何是祖師西來意。
師云。一徑杉松滿面風。 ^767b34

僧曰。如何曉了。
師云。白楊青草雨蒙茸。
問。如何是無心道人。 ^767b36

師云。林下高眠。春秋不記。
僧曰。若然者。更無蹤跡到人間。 ^767b38

師云。蓬茅多長雨。
松竹不凋霜。 ^767b40

問。如何是和尚家風。
師云。椀大椀小。
僧曰。客來將何祗待。 ^767b42

師云。一杓兩杓。
僧曰。未飽者作麼生。
師云。少喫。少喫。 ^767b44

問。如何是大道。
師云。閙市裡。
僧云。如何是道中人。 ^767b46

師云。一任人看。
問。如何是衲僧氣息。
師云。熏天炙地。 ^767b48

問。如何是佛。
師云。巧#CB15148;不似。
僧曰。如何是法。
師云。巧說不出。 ^767c2

僧曰。如何是僧。
師云。鬅頭跣足。
問。言語道斷時如何。 ^767c4

師云。舌落三分。
僧曰。心行處滅時如何。
師云。肚高三尺。 ^767c6

問。孤峯獨宿時如何。
師云。林下長伸兩脚眠。 ^767c8

問。如何是禪。
師云。秋風臨古渡。
落日不堪聞。
僧曰。不問遮箇禪。 ^767c10

師云。儞問那箇禪。
僧曰。祖師禪。
師云。南華塔外松陰裡。
飲露吟風又更多。 ^767c12

問。如何是大道之源。 ^767c14

師云。一路入烟草。
僧曰。如何得達去。
師云。千山啼子規。 ^767c16

問。不落言詮。不落意想。
閉却唇吻。請師分付。 ^767c18

師云。拄杖不在手。
僧曰。一片孤雲點太清。
師云。重疊關山路。 ^767c20

問。西風悽悽。師意如何。
師云。草枯唯長菊。
木落祇留松。 ^767c22

僧曰。四時心不變也。
師云。看看又是一陽生。 ^767c24

僧曰。畢竟如何。
師云。天長地久。
問。祖意教意。是同是別。 ^767c26

師云。巢知風。穴知雨。
僧曰。恁麼則同也。
師云。禽宿巢。狐守塚。 ^767c28

問。如何是真正路。
師云。出門看堠子。 ^767c30

師乃云。釋迦何處滅俱尸。
彌勒幾曾在兜率。
西覓普賢好慚惶。
北討文殊生受屈。
坐壓毗盧額汙流。
行築觀音鼻血出。
回頭摸著箇匾擔。
却道好箇木牙笏。
遂喝一喝。 ^767c32

上堂云。烏雞帶雪。
當人未決。黑牛臥水。
是誰知委。是誰知委。
師婆祭鬼。當人未決。
鼻孔著楔。相逢休更問如何。
措大襴衫千百結。 ^767c40

上堂云。百草頭上薦得。
鈍致群芳。閙市裡識來。
羞慚眾面。離名離相。
徧體瘡疣。無事無為。
周身桎梏。便脫灑去。
笑殺他人。不與麼來。
孤負自己。行脚本分。
請道將來。良久。云。
失錢遭罪。擊禪牀一下。 ^767c44

上堂云。杲日麗天。
形影相雜。清風照膽。
眹兆交萌。且道透脫一路作麼生。
良久。云。龜毛莫擬將為拂。
恐動泓溟浪裡塵。
other:: 
### 金陵保寧仁勇禪師法嗣
金陵保寧仁勇禪師法嗣
other:: 
#### 郢州月掌山壽聖智淵禪師
郢州月掌山壽聖智淵禪師 ^768a4

問。立雪殷勤事已彰。
少林衣鉢付神光。
那時得底真消息。
今日如何為舉揚。 ^768a12

師云。鐵牛吼處須彌轉。
木馬嘶時地軸搖。
僧曰。恁麼則古蘭臺畔揚宗旨。
白雪樓前萬姓歌。 ^768a16

師云。相識滿天下。
知心有幾人。 ^768a18

問。祖意西來即不問。
如何是一色。 ^768a20

師云。目前無闍梨。
此間無老僧。
僧曰。既不如是。如何曉會。 ^768a22

師云。領取鈎頭意。
莫認定盤星。
問。如何是月掌山。 ^768a24

師云。手中擎月。
僧曰。如何是月掌山中人。
師云。背上負海。 ^768a26

僧曰。敗闕了也。師便喝。
問。承聞和尚為保寧燒香。
是否。 ^768a28

師云。昨朝餛飩。今日酸豏。
僧曰。某甲不問遮箇。 ^768a30

師云。無底鉢盂吞却了。
一生飽足永忘飢。
僧曰。洎不問過。 ^768a32

師云。今日失利。
師乃云。凡有問答。
一似擊石迸火。流出無盡法財。
三草二木普霑其潤。
放行也。雲生谷口。
霧#CB00746;長空。
把定也。碧眼胡僧。
亦頂罔措。壽聖如斯舉唱。
猶是化門。要且未有衲僧巴鼻。
敢問諸人。作麼生是衲僧巴鼻。
良久。云。布針開兩眼。
君向那頭看。
other:: 
#### 湖州烏墩壽聖楚文禪師
湖州烏墩壽聖楚文禪師 ^768a34

問。新斵一張琴。不是凡間木。
學人捧上來。請師彈一曲。 ^768a46

師云。無遮閑功夫。
僧曰。空生不解巖中坐。
引得天花滿座前。 ^768a48

師云。也知行履不易。 ^768b2

僧曰。心不負人。面無慚色。
師云。莫相鈍致。
師乃云。巍巍堂堂。
有紀有綱。炟炟赫赫。
自明自白。濟鏘鏘鏘。
唯忠唯良。慷慷慨慨。
能梗能槩。如斯之者。
可重可貴。可愛可惜。
莽莽鹵鹵。無規無矩。
冒#CB00155;草草。
非理非道。郎郎當當。
不隱不藏。顢顢頇頇。
無識無端。如斯之者。
遠之又遠。不足可觀。
然雖如是。也未免事屬兩宜。
且道如何得無彼此。
良久。云。大眾。甜瓜徹蔕甜。
苦瓜徹蔕苦。 ^768b4

上堂。拈拄杖云。華藏木楖#CB05175;。
等閑亂拈出。不是不惜手。
山家無固必。點山山動搖。
攪水水波溢。忽然把定時。
事事執法律。要橫不得橫。
要屈不得屈。驀召大眾云。
莫謂棒頭有眼明如日。
上面光生盡是漆。
隨聲敲一下。 ^768b18

上堂云。有一人滿口道不得。
滿眼覰不見。滿耳聽不聞。
此人堪與祖佛為師。
有一人口瘂能言。
眼盲能視。耳瞶能聽。
此人却與人天為師。
有一人辨瀉懸河。
眼明掣電。耳聽幽微。
此人自救不了。大眾。
山僧與諸人一一注破。
可謂露骨傷筋。且道不動毫毛一句作麼生道。
乃云。好彩。 ^768b26

上堂云。一杈一劄。
著骨連皮。一搦一擡。
黏手綴脚。電光石火。
頭垂尾垂。劈箭追風。
半生半死。撞著磕著。
討甚眉毛。明頭暗頭。
是何眼目。總不恁麼。
正在半途。設使全機。
未至涯岸。直饒淨躶躶。
赤灑灑。勿可把。尚有廉纖。
山僧恁麼道。且道口好作什麼。
良久云。嘻。留取喫#CB01366;。
other:: 
#### 信州靈鷲山寶積宗映禪師
信州靈鷲山寶積宗映禪師 ^768b36

問。提綱舉要。還他本分宗師。
不涉離微。請師速道。 ^768b48

師云。五袴歌中檛法皷。
百花城外發清音。 ^768c2

僧曰。恁麼則龍吟虎嘯尋常事。
順信壺中別有天。 ^768c4

師云。未在。更道看。
僧曰。漏泄機關人未識。
江南地暖隴西寒。 ^768c6

師云。半生半熟。
問。靈然一句超今古。
朝斾光臨事若何。 ^768c8

師云。千里漁樵歌道泰。
萬家風月照樓臺。 ^768c10

僧曰。若然者。摛藻玉堂歸未晚。
百花開赴御筵時。 ^768c12

師云。國清才子貴。
師橫按拄杖云。大眾。
到遮裡。無親無踈。
自然不孤。無內無外。
縱橫自在。自在不孤。
清淨毗盧。釋迦舉令。
彌勒分踈。觀根逗教。
更相回互。看取承天拄杖子。
黑漆光生。兩頭相副。
阿呵呵。是何言歟。
良久。云。世事但將公道斷。
人心難與月輪齊。
卓一下。
other:: 
#### 越州寶嚴道倫禪師
越州寶嚴道倫禪師 ^768c14

問。如何是佛。
師云。#CB05577;題萬字。
頂放珠光。 ^768c26

僧曰。如何是法。
師云。玉軸寶函。金書銀字。
僧曰。如何是僧。 ^768c28

師云。方袍圓頂。鶴貌雲心。
僧曰。請師別道。 ^768c30

師云。詞多無後益。
語亂足悲生。
other:: 
#### 洪州景福日餘禪師
洪州景福日餘禪師 ^768c32

問。如何是祖師西來意。
師云。九年面壁無人會。
隻履西歸天下聞。 ^768c34

僧曰。學人未曉。
師云。要會普通年遠事。
不從葱嶺帶將來。 ^768c36

問。如何是道。 ^768c38

師云。天共白雲曉。
水和明月流。
僧曰。如何是道中人。 ^768c40

師云。先行不到。末後太過。
僧出眾畫一圓相。
師以手畫一畫。僧作舞歸眾。 ^768c42

師云。家有白澤之圖。
必無如是妖恠。師拈拄杖云。
無量諸佛向此轉大法輪。
今古祖師向此演大法義。
若信得及。法法本自圓成。
念念悉皆具足。若未信得及。
山僧今日因行不妨掉臂。
更為重說偈言。卓一下。
other:: 
#### 湖州上方日益禪師
湖州上方日益禪師 ^768c44

開堂日。上首白槌罷。
師云。白槌前觀。一又不成。
白槌後觀。二又不是。
到遮裡。任是鐵眼銅晴。
也須百雜碎。莫有不避危亡底衲僧。
試出來看。時有兩僧齊出。 ^769a6

師云。一箭落雙鵰。
僧曰。某甲話猶未問。
何得著忙。 ^769a12

師云。莫是新羅僧麼。
僧擬議。
師云。撞露柱漢。便打。 ^769a14

問。瞎驢滅却法眼藏。
意旨如何。
師云。土曠人稀。相逢者少。 ^769a16

僧曰。祇如今日又作麼生。
師云。揑轉鼻孔。 ^769a18

問。如何是臨濟家風。
師云。電光裡走馬。
僧曰。如何是雲門家風。 ^769a20

師云。爛泥中有刺。
僧曰。和尚畢竟是誰家之子。 ^769a22

師云。一任鑽龜打瓦。
問。神光得髓。意旨如何。 ^769a24

師云。徹皮徹骨。
僧曰。恁麼則龍門無宿客。
師云。不許夜行。 ^769a26

問。如何是未出世邊事。
師云。井底蝦 #CB03157;吞却月。 ^769a28

僧曰。如何是出世邊事。
師云。鷺鶿蹈折枯蘆枝。
僧曰。去此二途。如何是和尚為人處。 ^769a30

師云。十成好箇金剛鑽。
攤向街頭賣與誰。 ^769a32

問。道吾既不道。和尚為什麼却道。 ^769a34

師云。有口不可啞却。
問。如何是多年水牯牛。
師云。齒疎眼暗。 ^769a36

問。如何是露地白牛。
師云。雪堆上看取。 ^769a38

問。盡力跳不出時如何。
師云。愁人莫向愁人說。
僧曰。早知今日事。
悔不慎當初。 ^769a40

師云。說向愁人愁殺人。
問。閙市相逢事若何。 ^769a42

師云。東行買賤。西行賣貴。
僧曰。忽若不作貴。
不作賤。又作麼生。 ^769a44

師云。鎮州蘿蔔。
問。少林面壁。意旨如何。 ^769a46

師云。無人得相見。
僧曰。為復是遇賤即貴。
遇明即暗。 ^769a48

師云。惜取當門齒。
問。毗耶杜口。意旨如何。 ^769b2

師云。有理說不得。
問。丹霞燒木佛。意旨如何。
師云。物出急家門。 ^769b4

僧曰。為什麼院主眉鬚墮落。
師云。傍觀者醜。 ^769b6

問。一切含靈俱有佛性。
既有佛性。為什麼却撞入驢胎馬腹。 ^769b8

師云。知而故犯。
僧曰。未審向什麼處懺悔。 ^769b10

師打云。且作死馬醫。
問。覿面相呈時如何。
師云。左眼半斤。右眼八兩。 ^769b12

僧提起坐具云。遮箇聻。
師云。不勞拈出。 ^769b14

師左右顧視云。黃面老周行七步。
脚跟下正好一錐。
碧眼胡兀坐九年。
頂門上可惜一劄。
當時若有箇為眾竭力底衲僧下得遮毒手。
也免得拈花微笑。
空破面顏。立雪齊腰。
翻成轍迹。自此將錯就錯。
相樓打樓。遂有五葉芬芳。
千燈續#CB08504;。
向曲#CB01406;木裡唱二作三。
於楖#CB05175;杖頭指南為北。 ^769b16

直得進前退後。有問法問心之徒。
倚門傍牆。有覓佛覓祖底漢。
庭前指柏。便喚作祖意西來。
日裡看山。更錯認學人自己。
殊不知此一大事。
本自靈明。盡未來際。
未嘗間斷。不假修證。
豈在思惟。雖鶖子有所不知。
非滿慈之所能辨。
不見馬祖一喝。百丈三日耳聾。
寶壽令行。鎮州一城眼瞎。
大機大用。如迅雷不可停。
一唱一提。似斷崖不可履。
正當恁麼時。三世諸佛祇可傍觀。
六代祖師證明有分。
大眾且道今日還有證明底麼。
良久。云。劄。 ^769b26

上堂云。向黃蘗山前。
捋下破撲頭。鳳凰臺下。
卸却膩脂帽。將謂赤灑灑地。
於五湖四海作箇閑人。
飄然如不繫之舟。
豈知被一陣業風吹到白蘋洲上。
進退無門。而今也不免向仙潭溪裡作箇把梢底去也。
若是從南來者。與伊下載。
若是從北來者。與伊上載。
上載下載。猶是中流語。
旦道到岸一句作麼生道。
若道不得。便請洗脚上船。
擲拄杖便起。 ^769b44

上堂云。拾得般柴。
寒山燒火。唯有豐干巖中獨坐。
且道豐干有什麼長處。
良久。云。家無小使。
不成君子。
other:: 
### 洪州黃龍山祖心寶覺禪師法嗣
洪州黃龍山祖心寶覺禪師法嗣
other:: 
#### 洪州黃龍如曉禪師
洪州黃龍如曉禪師 ^769c10

問。有客遠方來。示我徑寸璧。
如何是徑寸璧。 ^769c16

師云。千峯排翠色。
僧曰。便恁恁時如何。 ^769c18

師云。萬卉長威稜。
問。如何是黃龍境。
師云。山連幕阜秀。
水瀉洞庭清。 ^769c20

僧曰。如何是境中人。
師云。形容雖醜陋。
出語更成章。 ^769c22

問。語默涉離微。如何得不犯。
師云。山花開似錦。
#CB00589;水湛如藍。 ^769c24

僧曰。謝答話。
師云。向道莫行山下路。
分明祗在路傍生。 ^769c26

師乃云。煙雲綻處。
樓殿撑天。水月松蘿。
交光相映。人和境照。
柳眼乍青。佛法人事。
無欠無少。雖然如是。
不落時機一句作麼生道。
良久。云。少林雖面壁。
年老也心孤。 ^769c28

上堂云。白雲風卷。
宇宙豁清。月印長天。
形分眾水。若恁麼散去。
便道山僧無折合。
更或謌風詠月。又成起浪生風。
正當恁麼。如何即是。
良久。云。幽鳥不嫌山勢闊。
魚龍爭厭碧潭深。
other:: 
#### 洪州雙嶺化禪師
洪州雙嶺化禪師 ^769c34

問。急急相投時如何。
師云。渴鹿趂陽#CB08504;。 ^769c42

僧曰。恁麼則知時別宜也。
師云。刢利人難得。
問。如何是道。 ^769c44

師云。掘地深埋。
僧曰。如何是道中人。
師云。銅頭鐵額。 ^769c46

僧曰。如何是向上事。
師云。老僧舌頭短。
問。佛未出世時如何。 ^769c48

師云。雲散家家月。
僧曰。出世後如何。 ^770a2

師云。春至百花開。
僧曰。未審即今在什麼處。
師便喝。 ^770a4

上堂云。翠竹黃花非外境。
白雲明月露全真。
頭頭盡是吾家物。
信手拈來不是塵。
遂舉拂子云。會麼。
認著依前還不是。
擊禪床一下。 ^770a6

上堂云。聞聲悟道。
見色明心。文殊．普賢在鐘鼓裡藏身。
釋迦．彌勒向百草頭上顯現。
塞却諸人見聞覺知。
向聲色外道將一句來。
良久。云。擬議思量。
白雲萬里。
other:: 
#### 泗州龜山水陸禪院曉津禪師
泗州龜山水陸禪院曉津禪師 ^770a10

問。如何是賓中賓。
師云。巢父飲牛。 ^770a18

僧曰。如何是賓中主。
師云。許由洗耳。
僧曰。如何是主中賓。
師便喝。 ^770a20

僧曰。如何是主中主。
師云。禮拜了退。
other:: 
#### 韶州雲門寶宣禪師
韶州雲門寶宣禪師 ^770a22

問。雲門一曲。不屬宮商。
請師舉唱。 ^770a26

師云。聽者須是其人。
僧曰。恁麼則流通去也。
師云。三十棒飜為一百五十。 ^770a28

師乃云。眹兆未生。
風恬浪靜。眹兆纔舉。
文彩互陳。且道互陳底事。
諸人還知落處也無。
良久。云。世有知音者。
方當話歲寒。
other:: 
#### 澧州夾山靈泉院曉純禪師
澧州夾山靈泉院曉純禪師 ^770a30

師遊方。聽習經論。
后至黃龍。因點燈看經次。
舉洞山麻三斤因緣大悟。
心禪師云。傳吾道者甚眾。
要如純者鮮矣。出世先住洪州延恩．鄂州黃龍．澧州洛浦。
次至夾山。 ^770a36

師將木刻作一象。
師子頭．牛足．馬身。
每有僧至。遂指問云。
喚作師子。即是馬身。
喚作馬。却是牛足。
且道畢竟喚作什麼。 ^770a42

又常示眾云。有箇漢子病。
病后死。死后膖脹。
爛壞蛆出。扛去燒成#CB01926;颺。
却#CB01926;。
成空一靈性。往別處受生。
佛說本自不生。今亦不滅。
儞作麼生會。
other:: 
#### 鄂州黃龍延禧智融禪師
鄂州黃龍延禧智融禪師 ^770a46

問。為　國開堂於此日。
師將何法報　君恩。 ^770b6

師云。煙雲生宇宙。
瑞氣滿乾坤。
僧曰　君恩且如是。
祖意又如何。 ^770b8

師云。六六三十六。
問。停舟辨水通滄海。
不挂孤帆事若何。 ^770b10

師云。南海波斯入大唐。 ^770b12

僧曰。恁麼則出沒卷舒。
與師同用也。
師云。有人別寶好商量。 ^770b14

僧曰。爭柰東行不見西行利。
師云。或時遇賤。或時遇貴。 ^770b16

僧曰。手執夜明符。
背負須彌去。
師喝云。脫空謾語漢。 ^770b18

師云。幻人說幻法。
幻法度眾生。山僧幻說法。
諸人幻來聽。且道幻從何來。
法從何起。良久。云。
一句坐中得。片心天外來。
other:: 
#### 杭州顯明道昌禪師
杭州顯明道昌禪師 ^770b20

問。師唱誰家曲。宗風嗣阿誰。
師云。錦袋盛簫管。
誰人辨正音。 ^770b26

僧曰。龍峯嫡子。黃蘗兒孫。 ^770b28

師云。師子齩人。
問。如何是祖師西來意。
師云。人離鄉賤。物離鄉貴。 ^770b30

僧曰。莫便是西來意也無。
師云。天台．南嶽。 ^770b32

僧曰。將謂少林消息斷。
誰知今日宛然存。
師云。道聽途說。
other:: 
#### 漳州淨眾本權禪師
漳州淨眾本權禪師 ^770b34

問。萬彚同霑物外春時如何。
師云。許闍梨具眼。 ^770b38

問。寶座既登於此日。
宗風演唱嗣何人。 ^770b40

師云。大陽正照。萬物含輝。
僧曰。若然者。星郎不謾朝車至。
滿筵黑白盡霑恩。 ^770b42

師云。風行草偃。雲散月明。 ^770b44

問。道無橫徑。立者皆危。
如何是道。
師云。海底烏龜。深山大蟲。 ^770b46

僧曰。莫祇遮便是麼。
師云。見錢買賣不曾賒。 ^770b48

師云。新年頭。新長老。
說新禪。新鮮言句動春暄。
百卉萌茅花吐蘂。
新鸎初囀弄吟聲。
頭頭泄漏真如理。
句句分明摩竭令。
諸禪德。且作麼生是摩竭令。
良久。云。東君已報陽春信。
萬物含輝謝太平。
other:: 
#### 潭州南嶽雙峯景齊禪師
潭州南嶽雙峯景齊禪師 ^770c2

上堂。拈拄杖示眾云。
橫拈倒用。諸方虎步龍行。
打狗撑門。雙峯掉在無事甲裡。
因風吹火。別是一家。
以拄杖靠肩。顧視大眾云。
喚作無事。得麼。良久。
云。刀尺高懸著眼看。
誌公不是閑和尚。
卓拄杖一下。 ^770c10

上堂云。止動歸止。
止更彌動。雲門一棒打殺悉達太子。
不是好心。臨濟再思黃蘗蒿枝。
真箇倔〔衢物切〕強。
大眾。古人關捩。今人話端。
前車既翻。後車改轍。
乃舉起拳頭云。諸人不見。
雙峯罪過。別有商量。
如或悄然。雙峯隱身無路。
other:: 
#### 杭州慈雲道清禪師
杭州慈雲道清禪師 ^770c18

示眾云。箭鋒相拄底。
應機乃絲髮無差。
邊方人語不相諳。
如何辨他子細。又云。
格外明機底。問南則以北為詶。
飢餒人急切相投。
未審將何賑濟。又云。
妙用縱橫底。臨機辯若懸河。
毗耶城彼上人來。
未審若為詶對。又云。
寒#CB01926;枯木底。
到遮裡無言。家中給侍之人。
日用如何指授。
other:: 
#### 洪州景德惠英禪師
洪州景德惠英禪師 ^770c28

上堂。良久。忽擲拄杖。
喝云。大眾。是什麼。
錦鱗赤尾尋常事。
莫把金鈎度與人。
other:: 
#### 洪州翠巖廣化悟新禪師
洪州翠巖廣化悟新禪師 ^770c40

問。如何是心。
師云。半夜不須敲玉戶。 ^770c44

僧曰。如何是法。
師云。天明鳳子笑含華。
師云。清珠下於濁水。
濁水不得不清。念佛投於亂心。
亂心不得不佛。佛既不亂。
濁水自清。濁水既清。
功歸何所。良久。云。
幾度黑風翻大海。
未曾聞道釣舟傾。
other:: 
#### 廣州集福寶嚴禪師
廣州集福寶嚴禪師 ^770c46

問。師唱誰家曲。宗風嗣阿誰。
師云。今日不答話。 ^771a6

僧曰。為甚麼不答。
師云。知時別宜。
僧曰。學人未曉。 ^771a8

師云。華嶽三峯頭指天。
問。言詮不到。請師垂示。 ^771a10

師云。不從人得。
僧曰。未審從何而得。
師云。儞試道看。僧擬開口。
師便打一拂子。 ^771a12

問。皈源性無二。方便有多門。
如何是歸源底道理。 ^771a14

師云。天台普請。南嶽遊山。 ^771a16

僧曰。還有向上事也無。
師云。有。
僧曰。如何則是。 ^771a18

師云。拄杖子。
other:: 
#### 舒州太平興國惟清禪師
舒州太平興國惟清禪師 ^771a20

問。靈山一會。迦葉親聞。
今日一會。學人聞不。 ^771a22

師云。未是與麼人。
僧曰。漏泄不少。 ^771a24

師云。儞見箇什麼。
僧便喝。
師云。不信道。
問。雷音既震。法雨願傾。 ^771a26

師云。孰非霑足。
僧曰。幾年獨滯朝宗勢。
今日方騰出谷聲。 ^771a28

師云。何勞特地。乃云。
知識不知智到處。
唯己自知。因緣和合時。
與人共用。所以把住則當機絕迹。
千聖難窺。放行則應物現形。
四生可辨。且道即今把住好。
放行好。良久。云。要知萬派流無盡。
全在靈源一脉深。
other:: 
#### 鄂州黃龍延禧禪院智明禪師
鄂州黃龍延禧禪院智明禪師 ^771a30

饒陽人也。棄儒從釋。
經試華嚴。衣披方褐。
具戒參遊。造心禪師丈室。
香烟起處。豁然契悟。
淘汰古今。密洞淵奧。
提刑胡公師文為方外交。
翰林學士張公商英請師出世。
尚書豐公稷為語錄序。
灌溪．寂照．黃龍三剎。
提唱宗風。為世所仰。 ^771a40

問。世尊出世。魔界傾摧。
和尚開堂。有何祥瑞。
師云。一夜落華雨。
滿城流水香。 ^771b2

問。大庾嶺頭為什麼提不起。 ^771b4

師云。臨崖看虎眼。
特地一場愁。
僧曰。恁麼則悔不慎當初也。 ^771b6

師云。是什麼面目。
居士胡公巡按過荊南之公安。
問二聖寺僧云。梁武帝問達磨。
如何是聖諦第一義。
磨云。廓然無聖。今日公安因甚却有二聖。
僧無對。 ^771b8

後舉似師。師云。一點黑水。
兩處成龍。
上堂云。向上一路。
衲僧罔措。求妙求玄。
邯鄲學步。 ^771b14

上堂。眾纔集。師云。
不可更開眼說夢去也。
便下座。 ^771b16

上堂云。南山一訣。
斬釘截鐵。切忌商量。
翻成途轍。建中靖國續燈錄卷第二十
 ^771b18
