
other:: 
other:: 宗鑑法林卷二
editor:: 集雲堂　編
迦釋文佛 ^282b6

世尊於靈山會上拈花示眾。
眾皆默然。惟迦葉破顏微笑。
世尊曰。吾有正法眼藏。
涅槃妙心。實相無相微妙法門。
不立文字教外別傳。
付囑摩訶迦葉。 ^282b8

白雲端云。迦葉善觀風雲別氣色。
雖然。還覺頂門重麼。
　黃龍心云。直下穿過髑髏。
已是換却眼睛。臨危不在。
悚人向甚處見釋迦老子。
　僧問靈山拈花意旨如何。
雲峰悅云一言既出駟馬難追。
迦葉微笑意旨如何。
云口是禍門。　高峰妙云。
世尊扶頭。迦葉扶尾。
直至如今擡舉不起。
莫有共著力者麼。
以兩手作扶勢云。
也祇兀底。　獅林則云。
要問黃面老子者兩件物從甚處得來。
擬開口。好與一喝。
　平陽忞云。且道靈山有付囑無付囑。
喝一喝云。千聖不知何處去。
倚天長劍逼人寒。
　雲菴悅云。我若作飲光。
見伊恁麼道。便好再發一笑。
看老漢又如何折合。
　崇化能云。世尊拈花。
憐兒不覺醜。迦葉微笑。
刺腦入膠盆。 ^282b14

霜風刮地掃枯荄。
誰覺東君令已回。
惟有嶺梅先漏泄。
一枝獨向雪中開。
〔佛慧泉〕 ^282b38

飲光誰謂悟拈花。
微笑依然隔海涯。
黃面祇圖傳大事。
赤眉終不打貧家。
〔祖印明〕 ^282b42

古塚露枯骨。窮源逢斷橋。
一番新雨過。翠色滿林梢。
〔白楊順〕 ^282b46

頂上鐵枷三百斤。
分明有理不容伸。
默然鷄足峰前坐。
猶把金襴誑後人。
〔尼無著持〕 ^282c2

末後無端重漏泄。
焦齒翁翁嚼生鐵。
玉鞭擊碎月明珠。
累及兒孫揚醜拙。
〔湛堂深〕 ^282c6

八十婆婆未嫁人。
柔腸百結向誰伸。
而今趁得東君力。
喜見眉間一點春。
〔香幢海〕 ^282c10

化母無私似掌平。
百花如錦正春深。
尋常繡出鴛鴦看。
今日和鍼度與人。
〔惟一潤〕 ^282c14

烽火一然萬國憂。
與君#CB06078;手上高樓。
名姬暗笑勤王士。
不見夫人在上頭。
〔南菴依〕 ^282c18

高髻雲鬟宮#CB15828;糚。
春風一曲杜韋娘。
司空見慣渾閒事。
惱殺蘇州刺史腸。
〔石公璸〕 ^282c22

君起早。臣起早。彤庭月落天將曉。
金帶趨朝對越時。
御爐縹緲宮闈窈。
午門人靜月初昇。
殿閣一聲鳴鳳鳥。
〔騎聲獅〕 ^282c26

世尊因文殊至諸佛集處。
諸佛各還。惟一女子入於三昧。
殊曰云何此女子得近佛座而我不能。
世尊曰汝但覺此女子而自問之。
文殊遶女子三匝。
鳴指一下。乃托至梵天。
盡其神力而不能出。
世尊曰。假使百千文殊亦出此女子定不得。
下方過四十二恒河沙國土有罔明菩薩能出此女子定。
須臾罔明從地湧出。
世尊敕出。罔明乃鳴指一下。
女子於是從定而出。 ^282c32

翠巖芝云。僧投寺裏宿。
賊打不防家。　五雲逢云。
不惟文殊不能出此定。
祇恐如來也出此定不得。
　翠巖真問僧。文殊因甚出不得。
罔明因甚却出得。
英邵武方其問時。
以手揑其膝而去。
真笑云賣匙箸漢未在。
　天童覺云。若定若動。
當人變弄。鴻毛輕而不輕。
泰山重而不重。還知老瞿曇鼻孔在我手裏麼。
　龍翔訢舉公案了。
拈拄杖云。一串穿却。
南磵格云。本來一串。
用穿作麼。　理安問云。
古今盡道女子出定。
殊不知個個破家蕩產。
今日有三十棒要世尊喫。
何故。不因漁父引。
怎得見波濤。 ^282c48

拂拭瑤琴月下彈。
調高雪曲和應難。
五侯費盡平生志。
從此詩書嬾更看。
〔寶峰照〕 ^283a20

坐擁羣峰覆白雲。
鶯啼深谷不知春。
巖前花雨紛紛落。
夢覺初回識故人。
〔石門易〕 ^283a24

畵得天然別。花間試展開。
黃鶯偷眼覰。不敢下枝來。
〔慈受深〕 ^283a28

出得出不得。是定非正定。
罔明與文殊。喪却窮性命。
〔徑山杲〕 ^283a32

一畝之地。三蛇九鼠。
仔細看來。是何面#CB01040;。
〔佛照光〕 ^283a36

誰在畵樓西。相逢笑語低。
到家春色晚。花落鷓鴣啼。
〔雪菴瑾〕 ^283a38

花落銀牀春爛熳。
月沉金帳夜迢遙。
虗堂寂寞無人共。
祇把檀香盡意燒。
〔中峰本〕 ^283a42

玉苑梁園翫早春。
滿林香艶醉遊人。
不禁簾外啼鶯切。
空使落花狼藉深。
〔理安問〕 ^283a46

玄石一酲醉三年。
妻兒抱首哭蒼天。
饒君題盡招魂賦。
樂得安閒自在眠。
文殊智。罔明賢。出入如何得話圓。
春光不改東風面。
惹得江南啼杜#CB15102;。
〔三宜盂〕 ^283b2

錦城絲管日紛紛。
半入江風半入雲。
此曲祇應天上有。
人間能得幾回聞。
〔南菴依〕 ^283b8

君在湘江頭。妾在湘江尾。
相思不相見。共飲湘江水。
〔撫松#CB15306;〕 ^283b12

輪囷鐵幹漫梳風。
嶺外丹楓鬬彩紅。
亦有幽思寫不得。
和煙和雨在雲中。
〔法林音〕 ^283b16

世尊示隨色摩尼珠。
問五方天王此珠作何色。
時五方天王互說異色。
世尊藏珠。復擡手曰。
此珠作何色。天王曰佛手無珠何處有色。
世尊曰。汝何迷倒之甚。
吾將世珠示之。便強說有青黃赤白色。
吾將真珠示之。便總不知。
時五方天王悉皆契悟。 ^283b20

綠雨蕉云。大小世尊被五方天王換却眼睛也不知。 ^283b30

世尊在尼拘律樹下坐次。
二商人問世尊還見車過不。
曰不見。還聞不。曰不聞。
莫禪定不。曰不禪定。
莫睡臥不。曰不睡臥。
莫別去不。曰不別去。
商人乃歎曰。善哉世尊覺而不見。
遂獻白#CB00626;兩段。 ^283b32

天童悟云。商人如是問。
世尊如是答。甚處是商人見。
世尊覺而不見處。
　大愚鵬云。三界大師被商人推在三百丈爛泥坑裏。
至今起不得。 ^283b40

世尊昔至多子塔前命摩訶迦葉分座令坐。
以僧伽黎圍之。遂告曰。
吾有正法眼藏。密付於汝。
汝當護持。傳授將來無令斷絕。 ^283b46

僧問興化。多子塔前共談何事。
化云。一人傳實。萬人傳虗。 ^283c4

密傳分半座。正好驀面唾。
不與麼。且放過。子孫未免遭殃禍。
〔海印信〕 ^283c8

於道無所證。方通萬法路。
或明或暗行。不慎亦不護。
月來松色寒。雲去青山露。
今古天台橋。幾人能得度。
〔投子青〕 ^283c12

世尊臨入涅槃。文殊請再轉法輪。
世尊咄曰。文殊。吾四十九年未曾說一字。
請我再轉法輪。是吾曾轉法輪耶。 ^283c18

雪峰空云。世尊從文殊請不從文殊請。
　友可玄云。相逢盡道休官好。
林下何曾見一人。 ^283c24

末上何曾轉法輪。
祇今再轉謾勞神。
路行人不知天曉。
猶把靈符執夜明。
〔北磵簡〕 ^283c28

老漢生平太脫空。
將無作有誑盲聾。
臨期一語方真實。
也是闍黎飯後鐘。
〔別山智〕 ^283c32

當陽據座已周遮。
何事迎風更撒沙。
囚口賊贓招盡了。
清廉猶自向人誇。
〔法林音〕 ^283c36

世尊於涅槃會上以手摩胸曰。
汝等善觀吾紫磨金色之身。
瞻仰取足。勿令後悔。
若謂吾滅度。非吾弟子。
若謂吾不滅度。亦非吾弟子。
時百萬億眾悉皆契悟。 ^283c40

雲峰悅云。然則膏肓之病不足以發藥。
雲峰今日且作死馬醫。
汝等諸人皮下還有血麼。
　東禪觀云。眾中若有個作者。
纔見伊以手摩胸。
便出約住云。瞿曇。
你者醜舉止休拈出也。
他若知非。決定緘口。
免見百萬億眾隨邪倒見。
　高峰妙云。老漢四十九年顛之倒之。
橫說豎說貴圖末後殷勤。
殊不知賺他百萬億眾。
至今墮在鐵圍山下無由解脫。
　清化嶾云。當時山僧若在。
但輕輕向世尊背上撫一下云。
老不休心。非但令瞿曇滿面慚惶。
亦免百萬人天杓卜聽虗聲。
　崇先奇云。漆以堅自割。
膏以明自焚。黃面瞿曇至死不變。
強哉矯。 ^283c48

摩胸告眾誑嬰兒。
怎奈身移步不移。
接響承虗三千載。
春風依舊草萋萋。
〔長靈卓〕 ^284a22

風搖柳綫波旬舞。
雨浥花腮慶喜悲。
黃面瞿曇何處去。
令人到此祇攢眉。
〔無準範〕 ^284a26

雙林樹下手摩胸。
說有談無念脫空。
若謂瞿曇曾入滅。
錯教啼鳥笑春風。
〔虗舟度〕 ^284a30

老倒瞿曇不識羞。
臨行猶自逞風流。
摩胸示眾歸何處。
啼鳥一聲山更幽。
〔皖山凝〕 ^284a34

世尊涅槃日。迦葉最後至。
世尊乃於棺中露雙趺示之。
迦葉乃作禮。請如來以三昧火而自闍維。
即時金棺從七寶牀陞舉。
繞俱尸羅城七匝却還本處。
化火光三昧而自焚之。 ^284a38

城山洽云。黃面老子賣弄四十九年猶未足意。
臨末梢頭又做出許多伎倆。
真個不知死活。雖然如是。
粉骨碎身未足醻。 ^284a46

未出王宮已涅槃。
何須雙足露金棺。
致令迦葉雙眉皺。
慶喜門前倒剎竿。
〔佛鑑懃〕 ^284b4

臨行當休未肯休。
雙趺一出便難收。
至今骨節連毛竅。
暴露春風百草頭。
〔虗堂愚〕 ^284b8

周行七步猶成跡。
槨示雙趺豈易收。
微雨灑花千點淚。
淡烟籠竹一堆愁。
〔高峰妙〕 ^284b12

開口已經遭打殺。
臨終又賣醜行藏。
生平浩氣難收拾。
死到棺材也發狂。
〔靈機觀〕 ^284b16

世尊未離兜率已降王宮。
未出母胎度人已畢。 ^284b20

天嶽晝云。莫待是非來入耳。
從前知己反為讐。
　不退勇云。新羅國裏火灼。
吳越石人燒脚。誌公拋却杖頭剪刀。
打倒天台國清寺裏豐干住底墻壁。
汾陽太子院裏驀然聳出一隻匾#CB01479;高郵野鴨。
逢人便低頭云師太師太。
乃左右顧視云。玄沙去後無消息。
紅白枝枝不著華。 ^284b22

利刃有蜜不須#CB02549;。
蠱毒之家水莫嘗。
不#CB02549;不嘗俱不犯。
端然衣錦自還鄉。
〔大慧杲〕 ^284b34

未離兜率降王宮。
便就刀山入鑊湯。
等閒擒住白拈賊。
滿眼俱為敗露贓。
〔瞎堂遠〕 ^284b38

肌骨當初赫赤窮。
面皮今日厚千重。
撩頭搭尾應更點。
贏賽闍黎齋後鐘。
〔或菴體〕 ^284b42

日出天歡喜。雲生地起愁。
如何人不老。得似水長流。
〔千巖長〕 ^284b46

朱絃彈夜月。翠袖舞春風。
祇者逍遙處。何人得與同。
〔恕中慍〕 ^284c2

蜀魄千年尚怨誰。
聲聲啼血向花枝。
滿山明月東風夜。
正是愁人不寐時。
〔天嶽晝〕 ^284c6

者貼老鼠藥。佳人恨喫著。
喫著便成顛。不髼頭定赤脚〔漢關喻〕
other:: 
# 諸經
諸經
other:: 
## 經首
經首 ^284c10

 #CB15315;。 ^284c16

僧問地藏琛。以字不成八字不是。
未審是甚麼字。藏云看取下註脚。
　古南門云。即#CB15315;是注脚。 ^284c18

以字不是八不成。
森羅萬象此中明。
直饒巧說千般妙。
不是漚和不是經。
〔披雲寂〕 ^284c22

我佛金言義海深。
開遮惟要悟真心。
首標妙在當頭劄。
密使泥牛曉夜吟。
〔雲居祐〕 ^284c26

以字不成八字非。
爍迦羅眼不能窺。
一毛頭上重拈出。
忿怒那吒失却威。
〔徑山杲〕 ^284c30

鳥跡半露蒼苔。蝌蚪并遊春水。
若不信受奉行。未免即從座起。
〔石#CB15840;明〕 ^284c34

不向經題識本真。
紙堆討甚法王身。
未開梵篋承當去。
免作循行數墨人。
〔絕岸湘〕 ^284c38

以字不成八不是。
春風拂檻花猶睡。
王孫何處未歸來。
芳草萋萋愁滿地。
〔覺浪盛〕 ^284c42

以字不成。八字不就。
乍看是豈。細讀如豆。
不若兩宜。剜衿續袖。
#CB15841;。
〔三宜盂〕 ^284c46

由來種樹為乘凉。
樹長猶嫌暗客牕。
盡力推開推不去。
令人千古費商量。
〔且#CB15300;訥〕 ^285a2

蒼頡難造。羅什難譯。
牟尼拈出。自先不識。
〔僧頴實〕
other:: 
## 楞嚴
楞嚴 ^285a6

阿難自行乞食次。 ^285a8

乞食原無一定方。
若為非意問檀郎。
慈傷月面袈裟客。
情溺山眉窈窕娘。
嬌許鏡分花避笑。
豔留釵比玉慙香。
若非鸚鵡將人喚。
肯信溫柔是夢鄉。
〔自求膺〕 ^285a10

楞嚴。佛告阿難。吾不見時。
何不見吾不見之處。
若見不見。自然非彼不見之相。
若不見吾不見之地。
自然非物。云何非汝。 ^285a16

博山來云。盡大地是個釋迦。
阿難#CB05218;著釋迦鼻孔。
盡大地是個阿難。
釋迦裂破阿難胸襟。
且道向甚麼處見。
甚麼處不見。者裏著得一隻眼。
黃面老子非但瞞人亦乃自瞞。
　妙偉俊云。世尊此語有兩負門。
若檢點得出。一對鴛鴦池邊獨立。
檢點不出。一雙孤雁撲地高飛。 ^285a22

全象全牛意不殊。
從來作者共名模。
如今要見瞿曇老。
剎剎塵塵在半途。
〔雪竇顯〕 ^285a34

堂前露柱久懷胎。
產下孩兒頗俊哉。
未解語言先作賦。
一操直取狀元來。
〔白雲端〕 ^285a38

說離百非存規則。
言無一法尚筌#CB04590;。
毗耶默默曾緘口。
摩竭寥寥正掩扉。
〔佛鑑懃〕 ^285a42

初學賣花日。嬌羞掩齒牙。
及至容顏老。脫然無可遮。
却笑白雲空自散。
不知明月落誰家。
〔崇覺空〕 ^285a46

滄海瀝乾。太虗充滿。
衲僧鼻孔長。古佛舌頭短。
珠絲度九曲。玉璣纔一轉。
直下相逢不識渠。
始信斯人不合伴。
〔宏智覺〕 ^285b2

隔林彷彿聞機杼。
知有人家在翠微。
及至入門親見了。
元來直是小兒嘻。
〔簡堂機〕 ^285b8

石潤非玉。水麗非金。
大禹決而西溯。卞和泣而陸沉。
美兮渺兮。錯古礱今。
〔虗堂愚〕 ^285b12

愁腸百結事難別。
啞子喫苦向誰說。
有語祇可訴東風。
相如怎解中心結。
〔湛然澄〕 ^285b16

甕牖繩樞甿隷家。
揭竿斬木枉喧譁。
要知紫葢雲屯者。
一劍能誅白帝蛇。
〔靈潤機〕 ^285b20

楞嚴。佛敕文殊將呪往護。 ^285b24

休尋貝葉及樺皮。
文彩隨形即污伊。
頂法豈常情測度。
呪心須大智傳持。
紅爐那許留春雪。
黑沼空悲染素絲。
會得它山皆故里。
縱橫有路自超岐。
〔自求膺〕 ^285b26

楞嚴。佛謂阿難若能轉物即同如來。 ^285b32

若能轉物即如來。
春暖山花處處開。
自有一雙窮相手。
不曾容易舞三台。
〔白雲端〕 ^285b34

雨色和烟匝四維。
眼皮未綻若為窺。
等閒覰破金剛際。
坦蕩無因#CB15845;路岐。
〔或菴體〕 ^285b38

他人住處我不住。
他人行處我不行。
不是與人難共住。
大都緇素要分明。
〔此山應〕 ^285b42

堯之垂衣。禹之行水。
輪扁斲而手美。紀昌射而利矢。
能其能。所其所。人兮物兮。
孰此孰彼。〔德微昱〕 ^285b46

田裏青螺皮作骨。
階前紅莧葉為花。
#CB05385;蛣身腹無非蟹。
水母眼睛全是蝦。
〔斷流渡〕 ^285c2

楞嚴。見見之時。見非是見。
見猶離見。見不能及。 ^285c6

能仁珪云。落花有意隨流水。
流水無心戀落花。
　寒松操云。世祖功臣三十六。
雲臺爭似釣臺高。
　妙偉俊云。世尊一似小兒喫李。
忙向赤邊齩。忽然齩破指頭。
直得血濺梵天。 ^285c8

沒絃琴上無私曲。
一度彈來轉轆轆。
斷巖流水少知音。
六六不成三十六。
〔妙峰善〕 ^285c16

瘦藤拄到風烟上。
乞與遊人眼界寬。
不知眼界寬多少。
白鳥去盡青天還。
〔樸翁銛〕 ^285c20

雨洗淡紅桃萼嫩。
風搖淺碧柳絲輕。
白雲影裏怪石露。
綠水光中古木清。
〔潛菴光〕 ^285c24

海底波斯失却金。
雙盲婆子草中尋。
夜深摸得松毛刺。
走徧東村叫賣鍼。
〔天如則〕 ^285c28

驁山艶艶樂從遊。
儘夜風光映碧流。
月落更殘天際曉。
醉扶公子上高樓。
〔印山先〕 ^285c32

一片潮聲下石頭。
江亭送別使人愁。
可憐垂柳絲千尺。
似為春江綰去舟。
〔靈潤機〕 ^285c36

楞嚴。七處徵心。 ^285c40

七處徵心款便成。
推窮尋逐案分明。
都緣家賊難防避。
撥亂乾坤見太平。
〔卍菴顏〕 ^285c42

吹糠著米。翻成特地。
不因一事。不長一智。
〔北磵簡〕 ^285c46

七處徵他天外天。
毫光直射阿難肩。
瞿曇忒殺憐兒切。
逼得鮎魚上竹竿。
〔絕岸湘〕 ^285c48

滄溟吸盡露珊瑚。
直取驪龍頷下珠。
三十餘年尋海藏。
不知身在寶山居。
〔玉笈乾〕 ^286a4

楞嚴。八還辨見。 ^286a8

明暗色空不可還。
不可還者絕躋攀。
夾截虗空成畔岸。
一重水隔一重山。
〔卍菴顏〕 ^286a10

楞嚴。阿難大眾獲本妙心。 ^286a14

東西南北捉虗空。
海角天涯信不通。
力盡神疲無處覓。
萬年松在祝融峰。
〔卍菴顏〕 ^286a16

適我昔所願。今者已滿足。
是玉也大奇。祇恐不是玉。
〔北磵簡〕 ^286a20

楞嚴。妙性圓明離諸名相。 ^286a24

侶巖荷云。妙性豈不是名。
圓明豈不是相。作麼生說個離諸名相底道理。 ^286a26

一錢為本萬錢利。
富而不足貧有餘。
換骨奪胎些子藥。
輸他潘閬倒騎驢。
〔卍菴顏〕 ^286a30

金盤不可動。轆轆轉難住。
停待良久間。圓明湛如露。
〔北磵簡〕 ^286a34

子丑寅卯。丙丁甲乙。
小盡廿九。大盡三十。
海神知貴不知價。
留與人間光照夜。
〔牧雲門〕 ^286a38

楞嚴。諸可還者自然非汝。
不汝還者非汝而誰。 ^286a42

能仁珪云。常恨春歸無覓處。
不知轉入此中來。
喝一喝云。三十年後莫道能仁教壞人家兒女。
　寒松操云。本欲逃名山裏住。
住山名反出人間。 ^286a44

還還還後更無還。
一個閒人天地間。
昨夜大蟲遭虎齩。
皮毛落盡體元斑。
〔絕岸湘〕 ^286b2

日暖風和景更奇。
華華草草露全機。
荼#CB07717;一陣香風起。
引得遊蜂到處飛。
〔心聞賁〕 ^286b6

不汝還者復是誰。
殘紅流在釣魚磯。
日斜風定無人掃。
燕子銜來水際飛。
〔天目禮〕 ^286b10

梧桐葉落正三秋。
鴈羽翩翩去自由。
漠漠楚天飛不到。
且隨寒月宿汀洲。
〔伊菴彥〕 ^286b14

日永烟消古殿凉。
太平無事酒旗香。
放牛歸馬知誰力。
恬憺風規有一腔。
〔證心修〕 ^286b18

故國飄零事已非。
烟波江上月明歸。
酣歌驚起沙汀鴈。
盡向蘆花深處飛。
〔師瞿濟〕 ^286b22

孤舟閒繫汨羅灣。
終日沉沉烟雨攢。
天際曉風吹散後。
霜眉獨對水晶盤。
〔越德祖〕 ^286b26

楞嚴。六解一亡。 ^286b30

根塵縛脫本同源。
一處休復六用捐。
手把一條紅斷貫。
孃生鼻孔一時穿。
〔卍菴顏〕 ^286b32

六用無功信不通。
一時分付與春風。
篆烟一縷閒清晝。
百鳥不來花自紅。
〔北磵簡〕 ^286b36

楞嚴。阿難大眾復白佛言。
若此妙明真淨妙心本來徧圓如是。
乃至大地草木蠕動含靈本元真如即是如來成佛真體。
佛體真實。云何復有地獄餓鬼畜生。 ^286b40

雙劍峰前古寺基。
天尊元是一牟尼。
時難祇得同香火。
莫聽閒人說是非。
〔卍菴顏〕 ^286b48

三蛇九鼠。一畝之地。
竿木隨身。逢場作戲。
〔北磵簡〕 ^286c4

楞嚴。汝但棄其生滅守於真常。
常光現前。根塵識心自然銷落。 ^286c6

靈巖儲喝一喝云。
黃面老子和麩糶#CB15097;。
二千年來罕人酬價。
天寧既開者個行戶。
難教客貨久滯。今朝一時攤向人前。
知時達變者便請滿載而去。
其或遲鈍。卓拄杖云。
早晚行情不定。莫言不道。 ^286c10

楞嚴。若以能推底是汝心則是認賊為子。 ^286c18

脩山主別云。若能推底不是汝心。
則是認子為賊。　天童覺云。
如今推也。是子是賊。
買帽相頭。食魚去骨。
　寶壽新云。世尊祇知其一不知其二。
龍濟祇知其二不知其一。
者裏則不然。能推底是心也得。
不是心也得。何故。
朝朝正月半。夜夜是元宵。 ^286c20

楞嚴。當知虗空生汝心內。
猶如片雲點太清裏。
況諸世界在虗空耶。
汝等一人發真歸元。
此十方空悉皆消殞。 ^286c30

五祖演云。一人發真歸元。
十方虗空觸著磕著。
　昭覺勤云。一人發真歸元。
十方虗空錦上添華。
　洞山度云。一人發真歸元。
十方虗空八字打開。
乃展兩手。 ^286c36

一人發真歸元。十方虗空消殞。
試問楊岐栗蓬何似雲門胡餅〔尼無著持〕 ^286c42

瞌睡茫茫困思來。
喫椀濃茶便眼開。
四海五湖皇化裏。
更無一物是塵埃。
〔朴翁銛〕 ^286c46

曾伴溪雲歸晚色。
猶陪落日泛秋聲。
世間無限丹青手。
一段傷心畵不成。
〔覺浪盛〕 ^287a2

握即成拳。開即成掌。
片雲太清。不離舊#CB15828;。
開發羣蒙。俯提弱喪。
南海波斯入大唐。
眉毛祇在眼睛上。
〔牧雲門〕 ^287a6

摩月干霄勢莫淩。
春來寫碧浴波心。
平田莊上憧憧客。
推倒方知路不平。
〔觀濤奇〕 ^287a10

楞嚴。知見立知即無明本。
知見無見斯即涅槃。
無漏真淨。云何是中更容他物。 ^287a14

道場如云。釋迦老子和身放倒。
後代兒孫如何接續。
要會麼。通玄不是人間世。
滿目青山何處尋。 ^287a18

明眼人前三尺暗。
賓中無主主中賓。
夜叉拈起吉撩棒。
打落松梢月一輪。
〔天如則〕 ^287a22

楞嚴。#CB02494;陀婆羅入浴忽悟水因。 ^287a26

了事衲僧消一個。
長連床上展脚臥。
夢中曾說悟圓通。
香水洗來驀面唾。
〔雪竇顯〕 ^287a28

洗塵觸體兩空寂。
妙證密圓超見思。
白璧無瑕空受玷。
圓通會裏受塗糊。
〔塗毒策〕 ^287a32

楞嚴。佛言。富樓那。
如汝所言清淨本然。
云何忽生山河大地。
汝常不聞如來宣說性覺妙明本覺明妙。 ^287a36

清淨本然徧法界。
山河大地即皆現。
性覺妙明認影明。
眼耳便隨身色轉。
〔卍菴顏〕 ^287a42

彌滿清淨。中不容他。
山河大地。萬象森羅。
〔北磵簡〕 ^287a46

楞嚴。觀世音菩薩成三十二應身。
獲十四無畏法。 ^287a48

良哉觀世音。旋聞與聲脫。
犬吠驢鳴休不休。
世出世間活鱍鱍。
〔瞎堂遠〕 ^287b2

三十二應不思議。
十四無畏如流水。
男子身中入定時。
女子身中從定起。
〔卍菴顏〕 ^287b6

趁隊選圓通。無端立下風。
當時供死款。錯說在聞中。
〔北磵簡〕 ^287b10

楞嚴。佛言。阿難。此等眾生不識本心。
受此輪#CB06873;經無量劫。
不得真淨。皆由隨順殺盜淫故。
反此三種又則出生無殺盜淫。
有名鬼倫無名天趣。
有無相傾起輪#CB06873;性。 ^287b14

七處精研一妄心。
更隨三業殺盜淫。
身心不是閒家具。
前箭猶輕後箭深。
〔卍菴顏〕 ^287b22

客舍并州已十霜。
歸心日夜憶咸陽。
無端又渡桑乾水。
却望并州是故鄉。
〔北磵簡〕 ^287b26

楞嚴。無令心魔自起深孽。 ^287b30

瞿曇徹底老婆心。
見明色發理難任。
入鄉隨俗那伽定。
佛魔到此盡平沉。
〔卍菴顏〕 ^287b32

挽弓須挽強。用槍須用長。
射人須射馬。擒賊先擒王。
〔北磵簡〕
other:: 
## 圓覺
圓覺 ^287b36

如是我聞。一時婆伽婆入於神通大光明藏三昧正受。
一切如來光嚴住持。
是諸眾生清淨覺地。
身心寂滅平等本際。
圓滿十方不二隨順。 ^287b40

東西南北水茫茫。
無角鐵牛入海藏。
千眼大悲尋不見。
倒騎佛殿入僧堂。
〔冶父川〕 ^287b46

圓覺。於不二境現諸淨土。
與大菩薩摩訶薩十萬人俱。 ^287c2

明鏡當臺照不差。
短長好醜盡歸家。
山河大地渾如故。
不妨隨處翫烟霞。
〔冶父川〕 ^287c6

圓覺。非幻不滅。 ^287c10

不屬內外與中間。
纔落思惟入魔境。
大丈夫兒不自欺。
翻身坐斷毗盧頂。
〔月林觀〕 ^287c12

圓覺。修多羅教如標月指。 ^287c16

方便門。指頭月。誵譌因底多甄別。
冷光靄靄登清途。
匝地茫茫尋舊穴。
指看畵處眼中屑。
到此何須更饒舌。
〔育王達〕 ^287c18

圓覺。一切障礙即究竟覺。 ^287c24

枯樹雲充葉。凋梅雪作花。
擊桐成木響。蘸雪喫冬瓜。
長天秋水。孤鶩落霞。
〔雪堂行〕 ^287c26

早朝心悶三杯酒。
午後頭昏一椀茶。
入夜脫衣伸脚睡。
五更走起眼瞇#CB15684;。
〔或菴體〕 ^287c30

愛惡胸頭蕩沒塵。
牛溲馬渤等皆珍。
黃金不必呼為貴。
阿魏何妨世有真。
〔介菴進〕 ^287c34

圓覺。有我愛者亦愛涅槃。
伏我愛根為涅槃相。 ^287c38

黑山鬼窟至幽陰。
認得頑空盡力尋。
何似天窗饒一撥。
頓令大地作黃金。 ^287c40

一錘打破精靈窟。
頓令虗空露出骨。
說甚騎牛李老君。
其中恍恍與惚惚。
〔靈潤機〕 ^287c44

圓覺。棄愛樂捨還滋愛本。
便現有為。增上善果皆輪#CB06873;故。
不成聖道。 ^287c48

傀儡牽絲舞柘枝。
百般俊俏百般宜。
自從舞罷青絲斷。
堪笑渠儂撒手歸。 ^288a4

圓覺。居一切時不起妄念。
於諸妄心亦不息滅。
住妄想境不加了知。
於無了知不辨真實。 ^288a8

天寧琦云。若然者。
道有也得道無也得。
向上也得向下也得。
得也得不得也得。
數片白雲籠古寺。
一條綠水繞青山。
　報恩秀云。居一切時不起妄念不。
於諸妄心亦不息滅不。
住妄想境不加了知不。
於無了知不辨真實不。
圭峰科此一段。謂之忘心頓證。
又名忘心入覺。萬松四個不字。
且道合屬那一科。
　博山來云。四個不字是殺人刀。
是活人劍。點鐵成金旋天轉地。
萬松門下卓卓全該。
若是絕學沙門。更須從頭刪過。
吽。　萬仞壁云。釋迦老子橫身躂倒。
直至上無沖天之志。
下無入地之謀。若有人救得。
敢保脚下烟生。若救不得。
但知隨例飡#CB05283;子。
也得三文買草鞵。
　玉笈乾云。生處好討錢。
熟處好過年。 ^288a12

黃花爛爛。翠竹珊珊。
江南地暖。塞北天寒。
遊人去後無消息。
留得雲山到老看。
〔晦堂心〕 ^288a36

舉手攀南斗。翻身倚北辰。
出頭天外看。誰是我般人。
〔鼓山珪〕 ^288a40

荷葉團團團似鏡。
蔆角尖尖尖似錐。
風吹柳絮毛毬走。
雨打棃花蛺蝶飛。
〔徑山杲〕 ^288a44

和烟釣月是生涯。
古#CB15081;風高未足誇。
款乃一聲天地闊。
祖師何處渡流沙。
〔或菴體〕 ^288a48

猢猻喫毛蟲。烏狗上佛殿。
大地雪漫漫。澄江淨如練。
〔圓極岑〕 ^288b4

生鐵鑄牛頭。牽犁還拽耙。
智者笑忻忻。愚者驚怪差。
古往今來幾百年。
更向鬼門重貼卦。
〔密菴傑〕 ^288b8

庭前栽萵苣。萵苣生火筯。
火筯開蓮花。蓮花結木瓜。
木瓜纔劈破。撒出白油蔴參。
〔#CB05253;堂仁〕 ^288b12

身世悠悠不繫舟。
得隨流處且隨流。
今朝有酒今朝醉。
明日無錢明日愁。
〔石菴玿〕 ^288b16

春眠不覺曉。處處聞啼鳥。
夜來風雨聲。花落知多少。
〔朴翁銛〕 ^288b20

春生夏長。澹飯粗茶。
魚投濁水。彩奔齪家。
〔無準範〕 ^288b24

火不待日而熱。風不待月而凉。
渴來飲水。困來上牀。
鳧足自短。鶴脛自長。
誰在原西寺。鐘聲送夕陽。
〔古南門〕 ^288b26

草鞵踏遍江南雪。
歸看廬山石上雲。
却笑閒身猶未老。
尋梅幾度出松門。
〔弘覺忞〕 ^288b30

伯勞西去鴈東來。
李白桃紅歲歲開。
萬事無過隨分好。
人生何用苦安排。
〔竺菴成〕 ^288b34

茅菴隱隱傍溪邊。
撥霧移芝種石田。
轉步看花花欲醉。
流鶯不覺落窗前。
〔濟水洸〕 ^288b38

早識郎君本是儔。
燈前月下且風流。
好風流。看取朱衣暗點頭。
〔玉笈乾〕 ^288b42

黃梅時節家家雨。
春草池塘處處蛙。
白鷺下田千點雪。
黃鸝上樹一枝花。
〔撫松#CB15306;〕 ^288b46

圓覺。以大圓覺為我伽藍。 ^288c2

佛鎧堅云。淨躶躶。
曲不藏直。赤灑灑。
坐斷威音。更有一句不可道破。 ^288c4

毫髮不留。縱橫自由。
閫外乾坤廓落。大方無外優游。
明明祖師意。明明百草頭。
褫破狐疑網。截斷愛河流。
縱有回天力。爭如直下休。
四衢道中淨躶躶。
放出溈山水牯牛。
〔圓悟勤〕 ^288c8

圓覺。恒作是念。我今此身四大和合。
髮毛爪齒等皆歸地。
涕唾膿血等皆歸水。
煖氣歸火。動轉歸風。
四大各離。今者妄身當在何處。 ^288c16

今者妄身當在何。
不應#CB08504;水更尋波。
狂心誤認鑑中影。
豈異迷頭演若多。
〔本覺一〕 ^288c22

茨菇葉爛別西灣。
蓮子華開尚未還。
妾夢不離江上水。
人傳夫在鳳凰山。
〔于集成〕宗鑑法林卷二
 ^288c26
