
other:: 第五上大佛頂如來密因修證了義諸菩薩萬行首楞嚴經卷第五〔之上〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig:: 
阿難白佛言：世尊！
如來雖說第二義門，今觀世間解結之人，
若不知其所結之元，我信是人終不能解。
commentary::  ^1001b33

三、敘結解同體疑。
文二：初、申迷請指。
文五：初、牒前迷結。 ^1001b37

箋云：如來雖說第二義門，是第四經決擇雙源，指密因文中二決定義。
第二決斷煩惱文云：阿難！
汝觀世間解結之人，不見所結，云何知解？
不聞虗空被汝隳裂？
阿難今躡前文，向此中問意。
間佛前來，是垂此結解同體疑。
阿難既見佛垂語，今向此中便請。
orig::  ^1001b39

世尊！我及會中有學聲聞亦復如是，從無始際與諸無明俱滅俱生。
commentary::  ^1001c6

二況瘧。陳謙。
箋云：諸無明，即根本無明也。
若是諸教，言是癡之一法。
此中祇是性明相即，俱生煩惱。
蓋無始時來，與身與心，俱時生起。
orig::  ^1001c10

雖得如是多聞善根，名為出家，猶隔日瘧。
commentary::  ^1001c16

箋云：多聞善根，住持諸佛如來無漏言教也。
名為出家，愛相出家也。
如隔日瘧法上，聲聞之人雖斷煩惱障，
未斷所知障，如人患瘧，一日而住，一日而發。
orig::  ^1001c18

惟垂大慈，哀愍淪溺。
今日身心，云何是結？
從何名解？
commentary::  ^1001c26

三、請指結舒。
orig::  ^1001c28

亦令未來苦難眾生，得免輪迴，不落三有。
commentary::  ^1001c30

四，利通來業。
orig::  ^1001c32

作是語已，普及大眾五體投地，雨淚翹誠，佇佛如來無上開示。
commentary::  ^1001c34

五度悲，待旨。
orig::  ^1001c38

爾時，世尊憐愍阿難：
commentary::  ^1001c40

後、廣釋除疑。文二：初、長行。
文二：初、佗方共演。
文二：初、明釋迦摩頂塵佛舒光。
文二：初、摩頂。文四：初、哀問首。
orig::  ^1001c42

及諸會中，諸有學者。
commentary::  ^1001c48

二愍在會。
orig::  ^1002a2

亦為未來一切眾生，為出世因作將來眼。
commentary::  ^1002a4

三備未來。
箋云：作將來眼。若是遠指，俱約此五密因、三修證文。
若近指下，根塵同源之文，正是今時。
今一切眾生，因行起智，照理如眼，照物無惑。
orig::  ^1002a6

以閻浮檀，紫金光手，摩阿難頂。
commentary::  ^1002a12

四伸金手
箋云：摩頂，表說此頂三昧之教。
orig::  ^1002a14

即時十方，普佛世界，六種震動。
commentary::  ^1002a16

後舒光，文三：初、普搖群剎。
箋云：長阿含說六時動：一入胎，二出胎，
三出家，四成道，五轉法輪，六入涅槃。
今約轉法輪方動。
六動者，大般若經說：動、涌、震、擊、吼、#CB15090;。
搖動不安名動，嶙巄凹凸為涌，或六方為涌，
隱隱為聲曰震，有所扣打為擊，碎磕發聲曰吼，出聲驚異曰#CB15090;。
此各三名十八相，謂動、等動、極動，乃至#CB15090;、
等#CB15090;、極#CB15090;。
倐爾小動曰動，諸處徧動名等動，徧八傾動名極動。
准上總名六動。十八變中一震動，如此表說頂三昧教警一切大眾。
orig::  ^1002a18

微塵如來住世界者，各有寶光從其頂出，其光同時於彼世界來祇陀林灌如來頂。
commentary::  ^1002a36

次眾佛舒光。
箋云：微塵如來，言佛之多住世界者，各住本國也。
各有寶光，從其頂出，表離自佗之見。
灌如來頂，灌釋迦佛之頂，表此頂。
三昧法文，表佛佛道同，生生體一，惟佛與佛，乃能知之。
orig::  ^1002a40

是諸大眾得未曾有。
commentary::  ^1002a48

後此會獲益。
orig::  ^1002b2

於是阿難及諸大眾，俱聞十方微塵如來，
異口同音告阿難言：善哉，阿難！
汝欲識知俱生無明，使汝輪轉生死結根，惟汝六根更無佗物。
commentary::  ^1002b4

後彰外演真音，通聞此會。
文二：初陳結本。
箋云：聲別故異口，語等故同音。
問：十方佛告，意在於何？
答：表此圓融法門也。
俱生，則俱生煩惱也。
無明，性明也。
orig::  ^1002b10

汝復欲知無上菩提，令汝速證安樂解脫寂靜妙常，
亦汝六根，更非佗物。
commentary::  ^1002b18

後述真源。
箋云：如唯議無學頌云：此則無漏界，不思議善常，
安樂解脫身，大牟尼名法。
安樂寂滅之理，解脫離煩惱所知二障，
寂靜妙常，俱約法身也。
orig::  ^1002b22

阿難雖聞如是法音，心猶未明，稽首白佛：
云何令我生死輪迴，安樂妙常，同是六根，更非佗物？
commentary::  ^1002b30

後此，佛重宣。文二：初、迷□再請。
orig::  ^1002b34

佛告阿難：根塵同源，縛脫無二，識性虗妄，猶如空華。
commentary::  ^1002b36

後、愍惑重宣。文四：初、空華比識，根境同源。
箋云：根乃六根，塵乃六塵，同一真源，即如來藏。
縛乃生死結縛，脫乃真如解脫。
無二者，真妄同體，波水同溼，識既並華，相非可得。
orig::  ^1002b38

阿難！由塵發知。
commentary::  ^1002b46

二、再喻交蘆雙明互發。
箋云：由所緣相分，引能緣見分。
orig::  ^1002b48

因根有相。
commentary::  ^1002c4

箋云：因能依根發所見相。
orig::  ^1002c6

相見無性，同於交蘆。
commentary::  ^1002c8

箋云：所緣相與能緣見，如交蘆相倚，或因前塵發起識性，是知根六根也。
相分與見分無其體性，二俱無實，如蘆二束相依而立皆虗。
orig::  ^1002c10

是故汝今，知見立知，即無明本。
commentary::  ^1002c16

三，標雙合一。
箋云：知本來真知，見本來真見，若向此上立，
能知能見，此即無明本也。
orig::  ^1002c18

知見無見，斯即涅槃無漏真淨，云何是中更容佗物？
commentary::  ^1002c22

箋云：苟能知能見，上不立見知，即是涅槃，此云圓寂。
肇師云：夫涅槃之道，寂寥虗曠，不可以形名得；
微妙無相，不可以有心知。
超群有而幽昇，量大虗而永久。
orig::  ^1002c24

爾時，世尊欲重宣此義，而說偈言：
commentary::  ^1002c32

四，敘演伽陀。
箋云：結前長行為偈，或為樂偈者，結為五字，或為後來者重說。
梵語偈陀，亦云伽陀，唐言重頌，重頌前長行故。
orig::  ^1002c34

真性有為空。
commentary::  ^1002c40

後、重頌。文二：初、棄疑雙拂。
文三：初、雙破有無。
箋云：真如體性上，一切有為之法，皆悉空寂，無有實故。
orig::  ^1002c42

緣生故如幻。
commentary::  ^1002c48

箋云：一切許法仗因託緣而生，緣無自性，
當體即空，故如幻化，無有實體。
經云：因緣所生法，我說即是空。
orig::  ^1003a2

無為無起滅。
commentary::  ^1003a8

箋云：起猶生也。無為之理，本自無生，今亦無滅。
orig::  ^1003a10

不實如空華。
commentary::  ^1003a12

箋云：有為之法不實，如空中華，本無所有。
orig::  ^1003a14

言妄顯諸真。
commentary::  ^1003a16

次兩袪真妄。
箋云：外人問：妄法既不實，如今因何又有一切妄法？
經家答云：言妄顯諸真，說箇妄，但是顯真而說也。
orig::  ^1003a18

妄真同二妄
commentary::  ^1003a24

箋云：又問：如今捨妄趣真又如何？
答：妄真同二妄，若有一妄可捨，一真可取，
真亦是妄，故云二妄。
orig::  ^1003a26

猶非真非真。
commentary::  ^1003a30

箋云：猶，尚也。上非真是真，是對妄之真。
而今尚自非，亦無對妄之真。
下非真，是對真之妄，亦無對真之妄，非真是妄也。
此句牒上同一妄句，或下一非真亦非也。
orig::  ^1003a32

云何見所見？
commentary::  ^1003a40

箋云：尚無真妄之法，云何更有能見所見？
orig::  ^1003a42

中間無實性。
commentary::  ^1003a44

後、勸證同源。文三：初、牒一明雙顯如無二。
箋云：中間指識，此識無有真實，脫體是妄。
orig::  ^1003a46

是故若交蘆。
commentary::  ^1003b2

箋云：根境互依，是牒前來見相二分，云相見無性，同於交蘆。
orig::  ^1003b4

結解同所因。
commentary::  ^1003b8

箋云：生死亦汝六根，解脫亦汝六根。
牒前文云：根塵同源，縛脫無二。
orig::  ^1003b10

聖凡無二路。
commentary::  ^1003b14

箋云：一切眾生亦如也，眾賢聖亦如也。
orig::  ^1003b16

汝觀交中性。
commentary::  ^1003b18

次迷悟同體，重遣二邊。
箋云：再勸觀妄識，內是根，外是塵，識交在中。
orig::  ^1003b20

空有二俱非。
commentary::  ^1003b24

箋云：若言是空，諸佛又轉識成智，是識體不空。
若言是有，識相又無，故云二非。
orig::  ^1003b26

迷晦即無明。
commentary::  ^1003b30

箋云：迷妄晦昧，即是無明。
一切眾生迷後，無真覺之明，其體昏暗，即此便是無明。
orig::  ^1003b32

發明便解脫。
commentary::  ^1003b36

箋云：悟妄即真，此牒釋同源也。
orig::  ^1003b38

解結因次第。
commentary::  ^1003b40

後勸擇入流，懸消一六。
箋云：若解此結，乃有次第隨解。
如人解結，解一結了，又解一結。
orig::  ^1003b42

六解一亦亡。
commentary::  ^1003b46

箋云：六根既解，無明亦除，一即無明。
已上二句生六，解一亡疑。
orig::  ^1003b48

根選擇圓通，入流成正覺。
commentary::  ^1003c4

箋云：此二句生下圓通分，隨揀一根圓通入道，如觀音以耳根入證。
orig::  ^1003c6

陀那微細識。
commentary::  ^1003c10

後再指超門。文三：初、標陳昔演。
箋云：八之異名賴耶，唐言藏識，能含藏諸法種子故。
若單言賴耶，即飜為藏識，此藏識名寬，通三藏義故。
若言阿賴耶者，即飜為執藏，此名即局，於三藏中唯得執藏義。
今約寬者而說，故云藏識。
從因至果有三位：一者、我愛執藏位，即一切異生并七地已前并前三果人皆有，
緣此等有情第七識起其我見，執第八故。
二者、善惡業果即名異熟識，前世造善惡為因，
今世感得無記，第八是果，因通善惡，果唯無記，
果異於因，名為異熟，異熟識名通一切異生皆有。
若約顯處者，至捨阿賴耶識名時，即顯此約法執位中說，佛位即無。
三者、相續執持位即名阿陀那識，此名亦通一切位。
若約顯處說，佛果方顯，以能執持根身種子不壞散故，名阿陀那。
唐言執持三藏者，能藏、所藏、執藏。
且能藏者，即八識自證分，現行能持一切舊種，故名能藏。
如庫如藏，能含藏外財帛等，庫藏名能藏，財帛名所藏。
法中一切本有種子，從無始已來不散失故，皆由第八自證分能含藏。
言所藏者，以自證分是所熏處，故名所藏。
即前七識所熏得諸法種子，剎那便落在第八識自證分，
自證分中是佗前七識新熏種子所歸趣，
所藏之處受佗前七熏，故自證分所藏，即此二藏唯自證分。
言執藏者，即第八見分，即第六所執之處名執，
本來第八非執藏故，今緣被第七妄執為我，故名執藏。
orig::  ^1003c12

習氣成暴流。
commentary::  ^1004a14

箋云：習氣都有三義：一、種子名習氣，氣則氣分，
習謂熏習，由彼現行熏習得此氣分，故種子名習氣。
二、現行亦名習氣，謂即由種子能生現行，現行是種子家之習氣。
三、習氣名習氣，如裹香帋而有氣分。
此中二習氣，唯約種子說。
深密經七字頌云：阿陀那識甚微細，一切種子成暴流，
我於凡愚不開演，恐彼分別執為我。
言此習氣熾盛，如谿頭急暴流水，次第熾盛，流注而下。
orig::  ^1004a16

真非真恐迷，我常不開演。
commentary::  ^1004a32

箋云：若言第八識是真，一切眾生又執妄為真；
若言是非真，又將淨分一時撥同斷滅。
恐一切眾生迷妄去，我乃尋常不開通演暢，是四十五年前不說此第八識。
此一節孤起之文，經意具簡第八識中真妄染淨。
向下欲說六解一亡疑，恐佗將真一時撥同斷滅，
故或且勸佗斷妄歸真，云：非幻尚不生，幻法云何立？
又說非幻成幻法，約妄生時，令佗知真識妄。
或向下欲破識陰，此中且先簡令佗知真知妄，此中破染分不破淨分也。
orig::  ^1004a34

自心取自心。
commentary::  ^1004b4

次推迷顯頓。文四：初推妄生。
箋云：自之真心，今更起能覺之心，緣彼自心，則自心取自心也。
orig::  ^1004b6

非幻成幻法。
commentary::  ^1004b10

二子妄體。
箋云：非幻之真，成幻之妄。
orig::  ^1004b12

不取無非幻。
commentary::  ^1004b14

三指頓了。
箋云：但不起能取之心，亦無真名可得，故云無非幻。
非幻真法，法執亡也。
orig::  ^1004b16

非幻尚不生，幻法云何立？
commentary::  ^1004b20

四、顯雙除。
箋云：便牒真尚自不生，是法將亡，幻妄之法，云何更立？
orig::  ^1004b22

是名妙蓮華。
commentary::  ^1004b26

後、目法彰超。文四：初、喻彰三勝。
箋云：既無真妄二法，如蓮華出凡夫淤泥，
離聲聞濁水，出菩薩清水，斗頓馨香，不染煩惱。
orig::  ^1004b28

金剛王寶覺。
commentary::  ^1004b34

箋云：金剛，無破壞義。
王者，自在義。寶則可貴可重，覺乃真覺之智。
orig::  ^1004b36

如幻三摩提。
commentary::  ^1004b40

箋云：一切諸法如幻，便是三摩鉢提，唐言等至法界大定。
orig::  ^1004b42

彈指超無學。
commentary::  ^1004b46

次一念懸超
箋云：彈指，立速義。
超，猶到也。無學，舉其證位，即佛果位也。
orig::  ^1004b48

此阿毗達磨。
commentary::  ^1004c4

三，妙慧堆詮。
箋云：梵語阿毗達磨，唐言對法。
攝大乘論云：有四：一、對，此法對向無住涅槃，
能說諦菩提分解脫門，名對。
二、數，於一一法數，宣說訓釋言詞，自於共差別，名數。
三、伏，申此是足論處所等，能勝□佗論，名伏。
四、通，由此能釋通素呾覧義，名遷。
又梵語阿毗達磨，唐言論藏。
阿之言無，毗猶比也。
達磨，唐言法，是無比之法。
orig::  ^1004c6

十方薄伽梵。
commentary::  ^1004c20

四、十方同指。
箋云：佛地論頌云：自在熾盛與端嚴，名稱言祥及尊貴，
具足如是諸六義，應當總號薄伽梵。
薄伽者聲，梵謂具德。
若有為薄伽聲者，能破四魔，必具六德：
一、自在，永不繫屬諸煩惱故；二、熾盛，炎猛智火所燒鍊故；
三、端嚴，三十二相所莊嚴故；四、名稱，佛之勝名無不知故；
五、吉祥，常起方便利有情故；六、尊貴，天上天下咸尊重故。
若言世尊，則少前五義。
此讚佛德。
orig::  ^1004c22

一路涅槃門。
commentary::  ^1004c38

箋云：一路更無二路，路乃三乘聖人遊履之處，涅槃乃寂滅之理。
門者，出入義。三世諸佛起智合理，從此門入；
或三世諸佛從根本智起，後得智達俗，
從此門出；一切眾生造輪迴總別報業，
從此門出，向三界受生。
orig::  ^1004c40

於是阿難，及諸大眾，聞佛如來，無上慈誨。
commentary::  ^1005a2

四、釋，六、解，一、亡疑。
文二：初、乘標請決。
文五：初、承詮悟益。 ^1005a4

箋云：由前來頌云：六解一亦亡。
所以阿難便□此中請云：我今聞佛無遮大悲，乃至洗滌沈垢。
既作如是請已，於是世尊取劫波羅天所奉華巾，於大眾前綰成一結。
乃至若欲除結，當於結心表大乘之人，萬法皆修於心。
無上慈誨者，則前是名妙蓮華至一路涅槃門。
此則無上慈悲誨喻。
orig::  ^1005a6

祇夜伽陀。
commentary::  ^1005a18

箋云：梵語祇夜，唐言諷頌。
此不牒長行，孤然而起陀那微細識，向下經是也。
梵語伽陀，唐言重頌。
重頌前長行，是前真性有為空，向下文是也。
orig::  ^1005a20

雜糅精瑩。
commentary::  ^1005a26

箋云：相雜間糅而說，或理或事，精純而瑩淨。
orig::  ^1005a28

妙理清徹。
commentary::  ^1005a30

箋云：讚前所頌微妙道理，清明廓徹。
orig::  ^1005a32

心目開明，歎未曾有。
commentary::  ^1005a34

箋云：心是理，目是智，起智照理，如眼照物分明。
orig::  ^1005a36

阿難合掌頂禮白佛：我今聞佛無遮大悲性淨妙常真實法句。
commentary::  ^1005a38

次歎法陳疑。
箋云：無遮徧益義，世尊有同體大悲，是指前經云十方薄伽梵，
一路涅槃門等文。
或指前根塵同源，縛脫無二文。
或指結解同所因，聖凡無二路之文。
性則體性，性淨為清淨，微妙圓常，是所詮理。
真實乃無虗妄法句，指前頌文，是等流教法，即能詮文。
orig::  ^1005a42

心猶未達，六解一亡，舒結倫次。
commentary::  ^1005b6

箋云：然後請釋向下六解。
一、亡疑。舒為舒開，即菩提涅槃。
結為結縛。倫即倫流。
次為次第。
orig::  ^1005b8

惟垂大慈，再愍斯會，及與將來，施以法音，洗滌沈垢。
commentary::  ^1005b12

後請宣除惑。
orig::  ^1005b14

即時，如來於師子座，整涅槃僧，斂僧伽梨，
攬七寶机，引手於机，取劫波羅天所奉華巾，
於大眾前綰成一結，示阿難言：此名何等？
commentary::  ^1005b16

後、綰疊通疑。文二：初、立結微研。
文三：初、結問酬名。
文六：初、盤中問目。 ^1005b22

箋云：於向整齊斂收攬，按引展也。
師子，表無畏也。涅槃僧，唐言內衣，即今裙也。
僧伽梨，即大衣，又云雜碎衣，以條數多故，
從用立名，名入王宮聚落衣，亦云和合衣，
有三品，從九條增至二十五條，佛說法入王宮降魔時，俱著此衣也。
世尊前有七寶為机，案劫波羅，樹名，樹上有縷，
取之為巾，乃北方毗沙門太子，名曰那吒，所奉如來也。
orig::  ^1005b24

阿難大眾俱白佛言：此名為結。
commentary::  ^1005b40

二、標答結名。
箋云：法合一切眾生，無明為能變，六根為所變，
便先有眼根，取色塵境，名第一結。
orig::  ^1005b42

於是如來綰疊華巾又成一結，重問阿難：此名何等？
commentary::  ^1005b46

三、重結重問。
箋云：綰攝疊其華巾。
問是甚物？
orig::  ^1005b48

阿難大眾又白佛言：此亦名結。
commentary::  ^1005c2

四、重答：
箋云：第二、便有耳根緣著聲塵。
orig::  ^1005c4

如是倫次，綰疊華巾，總成六結。
一一結成，皆取手中所成之結，持問阿難：此名何等？
commentary::  ^1005c6

五問：
箋云：如是倫流，次第三結，四五六等，皆取執持問之。
orig::  ^1005c10

阿難大眾亦復如是，次第酬佛，此名為結。
commentary::  ^1005c14

六合
箋云：一一隨結，皆答云此名為結。
orig::  ^1005c16

佛告阿難：我初綰巾，汝名為結。
此疊華巾先實一條，第二、第三云何汝曹復名為結？
commentary::  ^1005c18

次徵相不齊體。文二：初問。
箋云：佛便責之：我初綰巾，汝名為結。
是牒第一問結此巾。
先實一條，意為性本一真。
第二、第三云何汝輩總名為結？
但知前結，其餘五結亦然。
大乘人若解結時，一根既返源，六根齊解脫。
orig::  ^1005c22

阿難白佛言：世尊！
此寶疊華緝績成巾，雖本一體，如我思惟，
如來一綰得一綰名，若百綰成，終名百結，
何況此巾秪有六結，終不至七，亦不停五，
云何如來秪許初時第二、第三不名為結？
commentary::  ^1005c32

後答：
箋云：緝麻謂之緝績。
雖本一體者，巾本一條，阿難順同小乘，執異不通。
orig::  ^1005c40

佛告阿難：此寶華巾，汝知此巾元止一條，
我六綰時，名有六結。
汝審觀察，巾體是同，因結有異。
commentary::  ^1005c44

後、研消同異。文四：初、勸審同生異。
箋云：此巾可貴，可重如寶。
汝知此巾，元止一條，法上性本一真。
我六綰時，名有六結，元於一精明，分成六和合。
令佗審巾體是同，如性體是一，因結有異，因妄有六根。
orig::  ^1005c48

於意云何？初綰結成名為第一，如是乃至第六結生，吾今欲將第六結名成第一不？
commentary::  ^1006a10

二、審試互成。
箋云：佛將第六為第一結，意謂大乘之人了六根無自性，
一根受用，徧緣諸境，得其互用。
orig::  ^1006a14

不也，世尊。六結若存，斯第六名終非第一，
縱我歷生盡其明辨，如何令是六結亂名？
commentary::  ^1006a20

三、答執異不通。
箋云：盡其聰明智辨，不可將第六為第一，然小乘人執眼不同意。
orig::  ^1006a24

佛言：如是六結不同，循#CB15164;本因一巾所造。
commentary::  ^1006a28

四，比根同異。
箋云：六結不同，牒佗執異不通，令佗審因起之處。
此六結皆因一箇手巾所作法。
上此六知根，皆因一箇無明為能變，六根為所變。
orig::  ^1006a30

令其雜亂，終不得成。
commentary::  ^1006a36

箋云：牒佗不能互用，一根徧緣諸境。
orig::  ^1006a38

則汝六根亦復如是，畢竟同中生畢竟異。
commentary::  ^1006a40

箋云：以法合之，畢竟同中，則性本一真。
生畢竟異，則分成六妄。
佛且順佗小乘人，祇了我執，未斷法執。
orig::  ^1006a42

佛告阿難：汝心嫌此六結不成，願樂一成，復云何得？
commentary::  ^1006a48

後、比明修解。文三：初、徵消一異。
文三：初、問去異留同。 ^1006b2

箋云：汝必定是嫌此六根要不成六，願此六根返歸一體，
且遣異留一，順佗小乘人，雖得我空，未忘法執。
orig::  ^1006b4

阿難言：此結若存，是非鋒起於中自生，
此結非彼、彼結非此。
如來今日若總解除，結若不生則無彼此，
尚不名一，六云何成？
commentary::  ^1006b10

次答雙銷，一六。
箋云：纔有一便有六，如兩陣交鋒而起，
此結非彼執一不是六，彼結非此執六不是一。
orig::  ^1006b16

佛言：六解一亡，亦復如是。
commentary::  ^1006b22

後如來合理。文二：初乘銷略合。
箋云：答當於理，故云如是。
orig::  ^1006b24

由汝無始心性狂亂，知見妄發，發妄不息，勞見發塵。
commentary::  ^1006b28

後、廣敘勞因。文三：初、述二分生由。
箋云：因汝無始無初已來，妄心妄性，顛狂作亂，
能知能見，業轉為見分，現識為相分，發起妄識，
不能止息，勞見是見分，發塵是相分也。
orig::  ^1006b30

如勞目睛，則有狂華。
於湛精明，無因亂起。
commentary::  ^1006b38

次比勞睛華現。
箋云：於湛精明，真也。
無因亂起，妄也。此則本無因依，忽然而起。
orig::  ^1006b40

一切世間山河大地、生死涅槃，皆即狂勞顛倒華相。
commentary::  ^1006b44

後顯比勞相。
箋云：向第一義諦上觀俱盧不實，所謂真如凡聖皆是夢言，
生死涅槃並為增語。
若對世俗諦觀，便有生死涅槃或染或淨。
orig::  ^1006b46

阿難言：此勞同結，云何解除？
commentary::  ^1006c4

次顯解迷源。文六：初引勞#CB03056;解。
orig::  ^1006c6

如來以手將所結巾偏掣其左，問阿難言：如是解不？
commentary::  ^1006c8

二、掣疊徵舒。文四：初、左掣問解。
箋云：左逆義，表外道於根上修行，#CB01926;身臥棘，
不能解脫。
orig::  ^1006c10

不也，世尊。
commentary::  ^1006c14

二、答左不成。
orig::  ^1006c16

旋復以手偏牽右邊，又問：阿難！
如是解不？
commentary::  ^1006c18

三、右牽徵舒。
箋云：右順義，表聲聞不依佛教，但於境上修行，
厭境沈空，亦非解脫。
orig::  ^1006c20

不也，世尊。
commentary::  ^1006c24

四、答右不解。
orig::  ^1006c26

佛告阿難：吾今以手左右各牽竟不能解，汝設方便云何解成？
commentary::  ^1006c28

三返問解方
orig::  ^1006c32

阿難白佛言：世尊！
當於結心解即分散。
commentary::  ^1006c34

四、述除心即散。
箋云：大乘之人，凡所見法，皆是見心。
心若不生，萬法何狀？
但了一心無實。六、結自亡。
華嚴云：三界所有法，一切唯心造。
orig::  ^1006c36

佛告阿難：如是！如是！
若欲除結，當於結心。
commentary::  ^1006c42

五，將修比喻。
orig::  ^1006c44

阿難，我說佛法從因緣生，非取世間和合麤相。
commentary::  ^1006c46

六、勸隨根入證。文三：初、述比談因邃。
箋云：言佛法影取世間法從因緣生者，是當除結心。
orig::  ^1006c48

如來發明世出世法，知其本因隨所緣出。
commentary::  ^1007a4

次彰鏡智窮微。文二：初總牒雙因。
箋云：世出世法，皆從心變。
伏心為緣，變起此心。
約八識，若是出世法，從淨智上生，是真因緣。
若是世間法，從根本無明生，是妄因緣。
orig::  ^1007a6

如是乃至恒沙界外，一滴之雨亦知頭數。
commentary::  ^1007a14

後單陳世法。文三：初述現相窮微。
箋云：三界唯心，心外無法，或諸佛淨智，悉能了知。
orig::  ^1007a16

現前種種，松直棘曲。
commentary::  ^1007a20

次了無情曲直。
箋云：一切眾生內心招感故也。
orig::  ^1007a22

鵠白烏玄，皆了元由。
commentary::  ^1007a24

後知羽族相殊。
orig::  ^1007a26

是故，阿難，隨汝心中選擇六根，根結若除，
塵相自滅，諸妄銷亡，不真何待？
commentary::  ^1007a28

後勸擇圓根速證。
orig::  ^1007a32

阿難，吾今問汝，此劫波羅巾六結現前，
同時解縈，得同除不？
commentary::  ^1007a34

後指根修證。文三：初問，六結同除。
箋云：縈，結也。世尊意問，但一根既返源，六根齊解脫。
orig::  ^1007a38

不也，世尊。是結本以次第綰生，今日當須次第而解。
六結同體，結不同時，則結解時云何同除？
commentary::  ^1007a42

次答：如因漸解。
箋云：阿難答時，執異不通。
orig::  ^1007a46

佛言：六根解除亦復如是。
commentary::  ^1007a48

後、合明修證。文二：初、顯根同喻，比不同除。
箋云：佛雖順佗小乘人道，六根解除亦復如是，
意但解一根，其餘五根一時解脫。
orig::  ^1007b2

此根初解。
commentary::  ^1007b8

後明漸證二空，獲無生地。
箋云：六根，初解也。
orig::  ^1007b10

先得人空。
commentary::  ^1007b12

箋云：我法將亡。
orig::  ^1007b14

空性圓明。
commentary::  ^1007b16

箋云：結人空圓明。
orig::  ^1007b18

成法解脫。
commentary::  ^1007b20

箋云：證法空真理。
orig::  ^1007b22

解脫法已。
commentary::  ^1007b24

箋云：結法空。
orig::  ^1007b26

俱空不生。
commentary::  ^1007b28

箋云：亦無法空，亦無人空，人法俱空也。
orig::  ^1007b30

是名菩薩從三摩地得無生忍。
commentary::  ^1007b32

箋云：三摩地，唐言等至。
無生亦無滅，是二空真如理。
忍者，即認之義，是二空真如智。
此約全證二空真理，位登極果。
疏中又更一義和會言：若論無生法忍，是七地菩薩得。
今此中言人、法俱空登極果，此約全證七地，乃分證也。
或此約果談因，人、法二空是果，無生忍是因。
或圓中漸說。
orig::  ^1007b34

阿難及諸大眾，蒙佛開示，慧覺圓通，得無疑惑。
一時合掌，頂禮雙足，而白佛言：我等今日，
身心皎然，快得無礙。
commentary::  ^1007b46

第二、明修證分。文三：初、明慧觀圓通修證分。
文二：初、總陳通悟。
文三：初、阿難請演。
文八：初、承詮蕩惑。 ^1007c4

箋云：從此後明修證，是顯果體圓滿，名出躔，號大法身。
就此文科分三段：初慧觀圓通修證分，
次二力加持修證分，三萬行圓□修證分。
且初慧觀圓通修證分，謂二十五聖人各說圓通觀門，觀音一人猶稱最上。
初憍陳尊者於音聲下悟明四諦，終至大勢至菩薩說念佛三昧，
乃至觀音菩薩云：初於聞中入流亡所，
所入既寂，動靜二相了然不生，如是漸增，
聞所聞盡，盡聞不住，覺所覺空，空覺極圓，
乃至生滅既滅，寂滅現前，獲二殊勝：一者上合十方諸佛本妙覺心，
二者下合六□一切眾生同一悲如，乃至三十二應、
十四無畏、四不思議等事。
於是世尊大慈平等，不生簡擇，遂勑文殊菩薩於二十四聖人中簡是何聖者，
契此界眾生之機宜。
所以文殊菩薩承受聖旨，從座起來，對佛說偈云：
覺海性登圓，圓澄覺元妙，元明照生所，所立照性亡。
乃至向下便簡云：色想結成塵，精了不能徹，
如何不明徹，於是獲圓通。
乃至二十四大勢至菩薩云：諸行是無常，
念性元生滅，因染令殊感，云何獲圓通。
既簡云二十四聖人不契此界眾生之機，
遂乃獨□觀音一人圓通之理，深契此方眾生。
經云：我今白世尊，佛出娑婆界，一方真教體，清淨在音聞。
欲取三摩提，實以聞□人，離苦得解脫，良哉觀世音。
上來敘慧觀圓通修證竟。
蒙佛開示慧覺圓通者，前文云此根初解，
先得人空，空性圓明，成法解脫等。
或可是故汝今選擇六根至不真何待，
或前五密因，皆是開通指示。
慧是一百法別境中慧之一法，此目智覺之理圓滿通達也。
身皎然不執我，心皎然不執法。
orig::  ^1007c8

雖復悟知一六亡義，然猶未達圓通本根。
commentary::  ^1008a16

二、尚昧修根。
箋云：雖復悟知解結因，次第六解一亦亡，
然猶未達根選擇，圓通□□成正覺。
orig::  ^1008a18

世尊！我輩飄零積劫孤露。
commentary::  ^1008a22

三、傷久沈生。
箋云：飄則人天善道。
零者，落也，即落在三塗。
積謂積委。劫者，時分。
無母謂之哀，無父謂之孤，父母俱無謂之露。
言二乘無法空智，六度菩薩母，方便以為父。
orig::  ^1008a24

何心何慮，預佛天倫。
commentary::  ^1008a32

四愧蓮華□。
箋云：預，廁也。言我是何妄心，是何念慮，
廁佛世尊□，先弟後，天然倫流次序。
orig::  ^1008a34

如失乳兒，忽遇慈母。
commentary::  ^1008a38

五、喜逢慈育
箋云：言我聲聞之人，根機狹劣，大似小兒，
生下失於母乳，不存性命。
今日得遇世尊，開示道眼，似彼孾孩，逢於母乳。
orig::  ^1008a40

若復因此，際會道成。
commentary::  ^1008a46

六會指如無。
箋云：言我忽於佛一一相際會，得成道果。
orig::  ^1008a48

所得密言。
commentary::  ^1008b4

箋云：則此根初解，先得人空秘密之言也。
orig::  ^1008b6

還同本悟。
commentary::  ^1008b8

箋云：則起始覺智，合本覺理，本悟即是本也。
orig::  ^1008b10

則與未聞無有差別。
commentary::  ^1008b12

箋云：悟了還同未悟時。
orig::  ^1008b14

惟垂大悲，惠我秘嚴，成就如來，最後開示。
commentary::  ^1008b16

七、請示秘門
箋云：此經是四十五年後說，則最後開示也。
或三修證，是最後開示。
orig::  ^1008b18

作是語已，五體投地，退藏密機，冀佛冥授。
commentary::  ^1008b22

八、申儀冀授
箋云：冀猶望也。藏為藏隱，密為秘密，機為心機，
是第六不與五同緣，專注一心，望佛世尊冥然教授。
orig::  ^1008b24

爾時，世尊普告眾中諸大菩薩及諸漏盡大阿羅漢：汝等菩薩及阿羅漢！
commentary::  ^1008b30

二、勑眾談因。文二：初、告。
orig::  ^1008b34

生我法中，得成無學。
commentary::  ^1008b36

箋云：法華云：從佛口生，從法化生。
orig::  ^1008b38

吾今問汝，最初發心，悟十八界。
commentary::  ^1008b40

後問：
箋云：最初發心，悟入六根界、六塵界、六識界，三六一十八界。
orig::  ^1008b42

誰為圓通？從何方便入三摩地？
commentary::  ^1008b46

箋云：從何根得圓徧通達？
從何方法巧便之門入是能入？
三摩地則法界大定是所入？
orig::  ^1008b48

憍陳那五比丘即從座起，頂禮佛足而白佛言：我在鹿苑及於雞園。
commentary::  ^1008c4

後聖從依述。文二：初、眾聖申因。
文九：初、拂塵圓覺證。
文六：初、因聲悟諦。
文四：初、述因聲悟諦。 ^1008c8

箋云：五比丘，五俱輪也。
梵語俱輪，唐言親，是佛之親陳那，在五人數。
鹿苑者，世尊因地會，在鹿野苑中為鹿王，教化群鹿。
雞園者，佛滅度後一百餘年中，即摩伽陀國，號無憂王。
王之子因大五比丘起諍，王入寺和淨，
因聖眾部現大神通，王乃起信，造伽藍名雞園。
此是新雞園，佛在日是舊雞園。
orig::  ^1008c10

觀見如來最初成道，於佛音聲悟明四諦。
commentary::  ^1008c24

箋云：然世尊十九逾城，向雪山修行，六年苦行，五載修禪。
此五人在山伏事世尊，十一年斷盡結使，
向菩提樹下，順同小乘，八相成道。
先住鹿苑，執五人之恩，為佗說十二行法輪。
說了，問此五人阿若多。
其時陳那云：阿若多，唐言解義。
解四諦理，成阿羅漢。
諦者，實義。理如實理，事如實事。
orig::  ^1008c26

佛問比丘：我初稱解如來印，我名阿若多。
commentary::  ^1008c38

二，印解彰名。
orig::  ^1008c40

妙音密圓。我於音聲，得阿羅漢。
commentary::  ^1008c42

三、尅證因聲。
箋云：微妙音聲秘密圓滿也，則不順聲塵，
起道諦智，證滅諦理。
orig::  ^1008c44

佛問圓通：如我所證，音聲為上。
commentary::  ^1008c48

四、結標。音戶。
orig::  ^1009a2

優婆尼沙陀即從座起，頂禮佛足而白佛言：
我亦觀佛最初成道，觀不淨相。
commentary::  ^1009a4

二、沙陀諦色。文二：初、因觀色證。
箋云：或佛教之修不淨觀，或隨佛見佛作不淨觀。
不淨觀門者，則五停心之一也。
一多貪眾生作不淨觀，二多思覺眾生作數息觀，
三著我眾生作戒分別觀，四愚癡眾生作緣起觀，五多嗔眾生作慈悲觀。
且如不淨觀有四：一顯色貪，多緣赤白起，作青瘀想。
二形色貪，多緣長短起，作壞爛想。
三妙觸貪，多緣細滑起，作蟲蛆想。
四供奉貪，多緣歌舞起，作死屍想。
又不淨有四：一種子父母精血，二住處生熟藏中，
三自體三十六物，四畢竟歸屍陀林。
是觀不淨，因作不淨觀也。
orig::  ^1009a8

生大厭離，悟諸色性，以從不淨白骨微塵，歸於虗空。
空色二無，成無學道。
commentary::  ^1009a30

箋云：生極厭離，悟前塵色性，以從不淨，
觀此身皮肉壞爛至白骨，然後白骨散壞成微塵，
從微塵歸頑空，頑空與質礙之色悉皆無，故證真空理。
orig::  ^1009a34

如來印我名尼沙陀，塵色既盡，妙色密圓，我從色相得阿羅漢。
佛問圓通：如我所證，色因為上。
commentary::  ^1009a40

後印號標通。
箋云：妙色是悟色性秘密圓通，乃捨無常色，
獲得常色，我從色相悟色相也。
orig::  ^1009a44

香嚴童子即從座起，頂禮佛足而白佛言：我聞如來教我諦觀諸有為相。
commentary::  ^1009a48

三、香嚴了，齅。文六：初、敘承先教。
箋云：因香悟道，故號香光莊嚴。
言童子不犯欲塵，童真之子，諸有為相，
乃內心外身，根身器世等。
orig::  ^1009b4

我時辭佛，宴晦清齋，見諸比丘燒沈水香，
香氣寂然，來入鼻中。
commentary::  ^1009b10

二宴晦聞香。
箋云：安心不動為宴，不逐前境名晦，絕諸煩惱喧撓為清，洗滌心慮名齊。
香沈於水，曰沈水香。
orig::  ^1009b14

我觀此氣，非木非空，非煙非火，去無所著，
來無所從，由是意銷，發明無漏。
commentary::  ^1009b20

三、入觀亡心。
箋云：非木香且無相，非空齅且有香，非煙無可熏蒙，
非火絕諸熱焰，去無所著無滅相，來無所從無生相，由是意銷。
第六，不與五同緣。
orig::  ^1009b24

如來印，我得香嚴號。
commentary::  ^1009b30

四，如來印號。
orig::  ^1009b32

塵氣倐滅，妙香密圓。
我從香嚴，得阿羅漢。
commentary::  ^1009b34

五、述證登果。
箋云：妙香密圓悟香性，周徧法界。
orig::  ^1009b36

佛問圓通：如我所證，香嚴為上。
commentary::  ^1009b38

六、標顯通問。
箋云：六塵之中，此童子向香塵作觀。
orig::  ^1009b40

藥王、藥上二法王子并在會中，五百梵天即從座起，
頂禮佛足而白佛言：我無始劫為世良醫。
commentary::  ^1009b44

四、藏眼通甞。文六：初、述凡中習藝。
箋云：藏眼通甞者，如藥王藥上。
授記經云：成佛名淨藏淨眼如來。
藥王者，了諸藥味，得大自在。
藥上者，醫治眾生，世稱第一法王。
子則紹隆佛日，即應正覺。
良者，善也。醫者，意也。
本草云：蓋善以意量得病之節。
orig::  ^1009b48

口中甞此娑婆世界草木金石名數，凡有十萬八千，如是悉知。
苦、酢、鹹、淡、甘、辛等味，并諸和合俱生變異，
是冷、是熱，有毒、無毒，悉能徧知。
commentary::  ^1009c10

二、明藥性通閑。
箋云：凡藥宜用一君、二臣、五佐，或一君、
三臣、九佐。養命之藥多君，養性之藥多臣，療病之藥多佐。
和合者，諸味雜和。
俱生者，苗實一味。
變異者，苗實不同。
orig::  ^1009c16

承事如來，了知味性。
commentary::  ^1009c24

三達味心開。
orig::  ^1009c26

非空非有。
commentary::  ^1009c28

箋云：非空，賴耶之性不空；非有，賴耶之相不有。
orig::  ^1009c30

非即身心。
commentary::  ^1009c32

箋云：身心相不可得。
orig::  ^1009c34

非離身心。
commentary::  ^1009c36

箋云：身心外無有別性，或非即身心不即妄識是真，非離身心離妄外別又無真。
orig::  ^1009c38

分別味因，從是開悟。
commentary::  ^1009c42

箋云：知眾味根元，從此開通悟解。
orig::  ^1009c44

蒙佛如來印我昆季藥王、藥上二菩薩名。
commentary::  ^1009c46

四號連昆季。
orig::  ^1009c48

今於會中為法王子，因味覺明位登菩薩。
commentary::  ^1010a2

五、位登菩薩。
箋云：因此味塵，覺察明了。
orig::  ^1010a4

佛問圓通：如我所證，味因為上。
commentary::  ^1010a6

六、顯味通門。
箋云：此菩薩六塵之中向味塵作觀。
orig::  ^1010a8

 #CB02494;陀婆羅并其同伴十六開士，
即從座起，頂禮佛足而白佛言：我等先於威音王佛聞法出家。
commentary::  ^1010a12

五，賢護浴塵。文四：初，出家逢佛。
箋云：#CB02494;陀婆羅，唐言賢護。
慈恩云：具大賢德，護持佛法，故云賢護。
思益經第十一云：十六賢士：一、#CB02494;陀婆羅。
二、寶積。三、星德。四、諦天。
五、水天。六、善力。七、大意。
八、殊勝意。九、增意。
十、善發。十一、不見空。
十二、不休息。十三、不少息。
十四、導師。十五、法藏。
十六、持地。
orig::  ^1010a16

於浴僧時，隨例入室，忽悟水因，既不洗塵，
亦不洗體，中間安然，得無所有，宿習無忘，
乃至今時，從佛出家，今得無學。
commentary::  ^1010a28

二、悟浴心開。
箋云：無記之身不能分別，由第六識心分別垢淨水是大性無情，
亦不能言我能洗塵。
既不洗塵，又不洗體，中間識心安然，宿習無忘，得宿住智通。
orig::  ^1010a34

彼佛名我#CB02494;陀婆羅妙觸宣明，成佛子住。
commentary::  ^1010a42

三印號彰超。
箋云：觸性開宣圓明，紹隆佛日，是佛真子，住佛座下。
orig::  ^1010a44

佛問圓通：如我所證，觸因為上。
commentary::  ^1010a48

四、結標因指。
箋云：此六塵之中，向觸塵作觀。
orig::  ^1010b2

摩訶迦葉及紫金光比丘尼等，即從座起頂禮佛足，
而白佛言：我於往劫於此界中，有佛出世名日月燈，我得親近聞法修學。
commentary::  ^1010b4

六、飲光觀法。文四：初、昔佛修行。
箋云：於此界中者，是向此堪忍世界之中。
今此經言日月灯明佛，彼付法藏傳云：
昔過去九十一劫，毗婆尸佛入涅槃後，
四部弟子咸生悲戀，收取舍利，起七寶塔。
時彼塔中有佛形像，佛面金色，少處缺壞。
時有一貧女，遊行乞食，得一金珠，見佛像，將欲修補。
迦葉爾時作鍛金師，女即持往，請令修造。
是時金師聞福，歡喜為治，用補像面。
因共立願：願我二人常為夫婦，身真金色，
恒受快樂，常修梵行，至得見佛，夫婦俱成聖果。
orig::  ^1010b10

佛滅度後，供養舍利，然燈續明，以紫光金塗佛形像。
自爾已來，世世生生，身常圓滿紫金光聚。
commentary::  ^1010b30

二、果乘先福。文二：初、自述承修。
箋云：梵語設利羅，亦云舍利，唐言骸骨。
續明者，相續照明也。
orig::  ^1010b34

此紫金光比丘尼等，即我眷屬同時發心。
commentary::  ^1010b38

後妻因共果。
orig::  ^1010b40

我觀世間，六塵變壞。
commentary::  ^1010b42

三，觀塵入證。
箋云：六塵是法塵影象，念念生滅。
orig::  ^1010b44

唯以空寂。
commentary::  ^1010b46

箋云：謂生滅證不生滅。
orig::  ^1010b48

修於滅盡。
commentary::  ^1010c2

箋云：謂滅盡、定滅六、兼盡七、滅七、染分、
淨分、不滅色。
orig::  ^1010c4

身心乃能，度百千劫，猶如彈指。
commentary::  ^1010c8

箋云：度，猶越也。言超越百千劫事，如頃刻之間。
orig::  ^1010c10

我以空法成阿羅漢。
commentary::  ^1010c12

箋云：言了法塵空寂而證果也。
orig::  ^1010c14

世尊說我，頭陀為最。
commentary::  ^1010c16

四、顯志標因。
箋云：頭陀者，亦云杜多，唐言抖擻，亦云淘汰，
如水淘汰塵土，以手抖擻塵土。
其行有十二：一、衲衣，二、三衣，三、乞食，四、
不作餘食法，五、一坐食，六、摶食，七、阿練若，
八、塚間，九、樹下，十、露地，十一、隨坐，十二、長坐。
orig::  ^1010c18

妙法闡明。
commentary::  ^1010c28

箋云：謂悟法塵空，了法性現前，開通明了。
orig::  ^1010c30

銷滅漏漏，佛問圓通：如我所證，法因為上。
commentary::  ^1010c32

箋云：六塵之中，此向法塵作觀。
大佛頂首楞嚴經卷第五上第五下大佛頂如來密因修證了義諸菩薩萬行首楞嚴經卷第五
〔之下〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig::  ^1010c34

阿那律陀即從座起，頂禮佛足，而白佛言：
我初出家，常樂睡眠，如來訶我為畜生類。
我聞佛訶，啼泣自責，七日不眠，失其雙目。
commentary::  ^1011a16

次、拂迹旋根證。文五：初、半頭迥照。
文三：初、述訶眠失目。 ^1011a22

箋云：阿那律，佛之堂弟，白#CB01366;王之子。
如來訶云：咄咄胡為寐，甕螺蚌蛤類，一睡百千年，佛出無由值。
睡眠則身心不自在，昏沈為性，障急不生。
然睡是眼之食，既七日不眠，眼則枯。
西圖記云：阿那律被佛訶，則以竹抨眼，七日則失其雙目。
問：眼者何義？以照了為義也。
orig::  ^1011a24

世尊示我，樂見照明，金剛三昧。
commentary::  ^1011a36

次因□超明。
箋云：愛樂觀見，照了明白，是智家功用。
金剛是智，三昧是理，則起智合於理。
orig::  ^1011a38

我不因眼觀見十方，精真洞然，如觀掌果。
commentary::  ^1011a42

箋云：精真之智，洞然周徧法界。
二□之人有三品，下品見小千界，中品見中千界，
上品見大千界，即何那律也。
orig::  ^1011a44

如來印我成阿羅漢，佛問圓通，如我所證，
旋見循元，斯為第一。
commentary::  ^1011b2

後印號標因。
箋云：旋見則眼根順其本元，真見也。
六根向眼根作證。
orig::  ^1011b6

周利槃特迦即從座起，頂禮佛足而白佛言：
我闕誦持，無多聞性。
commentary::  ^1011b10

二，一偈凝虗。文五：初彰懵鈍。
箋云：周利槃特迦者，華嚴入如來智德經飜為繼道，善現律飜為路邊生。
有一長者，祇有一女，與奴私通，遂逃佗國。
久而有孕，垂生思婦，行至路邊即生，因名焉。
或云：兄名路邊生，弟名繼道，言相繼道路而生也。
我闕誦持者，言我無智慧之能也。
背文曰：誦持謂任持。
orig::  ^1011b14

最初值佛聞法出家，憶持如來一句伽陀，
於一百日得前遺後、得後遺前。
commentary::  ^1011b26

二闕聞持。
箋云：然槃特鈍根，如律廣明。
如世尊授彼掃#CB00416;二字，
或得掃忘#CB00416;，得#CB00416;忘掃。
由是思惟掃#CB00416;者，
即是除去糞穢之義，遂乃起智證果。
orig::  ^1011b30

佛愍我愚，教我安居，調出入息。
commentary::  ^1011b36

三，授觀修。
箋云：數息觀行者，則五停心觀中，第二多思覺眾生作數息觀，
須具六因：一數者，為數息風，從一至十，終而復始。
其有三失：一數減，失二為一；二數增，失一為二；
三雜亂失，於入為出。
第二隨者，謂所繫心，隨緣出入。
三止者，謂隨所樂者，安止其心，不令分散。
四觀，謂觀息風在身，如珠中縷。
五轉，謂移息風，乃至世第一法。
六淨，謂勝進入於見道，乃至無生。
又要具四緣：一息所依地，二風道通，三毛孔開，四出入息地麤心現前。
orig::  ^1011b38

我時觀息，微細窮盡，生住異滅，諸行剎那。
commentary::  ^1011c8

四、依成聖。
箋云：問：生、住、異、滅，豈非大乘細四相，小乘之人焉得知之？
答：有二義。然第六識中亦有麤生、住、異、
滅，或此尊者目大權聲聞示現小乘，故知細四相也。
orig::  ^1011c10

其心豁然。
commentary::  ^1011c18

箋云：了□息出入生滅，悟不生滅理。
orig::  ^1011c20

得大無礙，乃至漏盡，成阿羅漢，住佛座下，印成無學。
commentary::  ^1011c22

箋云：真空不礙，乃有發揮，能隨緣而成，
辨或無礙，□空智現前，無罣礙也。
orig::  ^1011c24

佛問圓通，如我所證，返息循空，斯為第一。
commentary::  ^1011c28

五，結悟因。
箋云：返，迴也。言迴息順歸真空之理。
此向鼻根作證。
orig::  ^1011c30

憍梵鉢提即從座起，頂禮佛足而白佛言：
我有口業，於過去劫輕弄沙門，世世生生有牛呞病。
commentary::  ^1011c34

三、憍梵旋甞。文四：初、果承先業。
箋云：憍梵鉢提，或云□房鉢底□，言□□，今經言輕弄沙門。
因果經云：過去因偷□□□□禾數顆，
墜地五百生中，作牛賞佗。
今雖得人身，常作牛蹄牛呞之相。
orig::  ^1011c38

如來示我一味清淨心地法門。
commentary::  ^1011c46

次蒙示觀門。
箋云：觀諸味性，悉皆空寂，唯一味現前，
更無餘味，清淨□離煩惱所知□障也。
心是真心，地是實際理。
地法者，軌生□解□。
門者，出入自在義。
此但約真理說，乃佛示佗實際理也。
orig::  ^1011c48

我得滅心入三摩地。
commentary::  ^1012a8

箋云：滅心者，滅盡定也。
入是能入，三摩地是所入。
此約親證，此定前理，名別體同。
orig::  ^1012a10

觀味之，知非體非物，應念得超世間諸漏。
commentary::  ^1012a14

三、定觀超凡。
箋云：非體和是，妄識不是。
真非物為，非舌非食。
然食不自知，舌不自覺，唯第六妄心分別。
orig::  ^1012a16

內脫身心，外遺世界，遠離三有，如鳥出籠，離垢銷塵。
commentary::  ^1012a22

箋云：脫身無依佗性，脫心無徧計性，此心則第六識。
或云第八識，非也。
然六識對六根，或可內脫身心，無能依見分；
外遺世界，無所依相分。
言能依、所依見相，二分俱空也。
orig::  ^1012a24

法眼清淨，成阿羅漢。
如來親印，登無學道。
commentary::  ^1012a32

箋云：法眼是智，清淨是理，言起智照理也。
orig::  ^1012a34

佛問圓通：如我所證，還味旋知，斯為第一。
commentary::  ^1012a36

四，顯標因悟。
箋云：六根向舌根作證。
orig::  ^1012a38

畢陵伽婆蹉即從座起，頂禮佛足而白佛言：我初發心從佛入道。
commentary::  ^1012a40

四、畢陵銷覺。文五：初、頻承佛教。
箋云：唐言解習，正云畢#CB05785;陀伐蹉，唐言餘習。
五百生為婆羅門，惡性麤言，今雖得果，
餘習尚在，如罵恒河神為婢□是也。
orig::  ^1012a44

數聞如來，說諸世間，不可樂事。
commentary::  ^1012b4

箋云：內身外器等法，一身之內，大腸小腸，
生藏熟藏，多少不淨。
orig::  ^1012b6

乞食城中，心思法門，不覺路中毒刺傷足。
commentary::  ^1012b10

一刺足，因思：
箋云：以心思□此不淨觀行法門。
orig::  ^1012b12

舉身疼痛，我念有知。
commentary::  ^1012b14

三因痛觀心。
箋云：此知痛之知。
orig::  ^1012b16

知此深痛。
commentary::  ^1012b18

箋云：知此是痛之□。
orig::  ^1012b20

雖覺覺痛。
commentary::  ^1012b22

箋云：雖覺是能覺覺痛之覺，覺是所覺能痛之心。
orig::  ^1012b24

覺清淨心。
commentary::  ^1012b26

箋云：起智照理。
orig::  ^1012b28

無痛痛覺。
commentary::  ^1012b30

箋云：無能痛之心，亦無覺痛之覺。
orig::  ^1012b32

我又思惟：如是一身，寧有雙覺？
攝念未久，身心忽空。
三七日中，諸漏虗盡，成阿羅漢，得親印記，發明無學。
commentary::  ^1012b34

四，雙融入證。
orig::  ^1012b38

佛問圓通：如我所證，純覺遺身，斯為第一。
commentary::  ^1012b40

五、顯標因理。
箋云：六根向身根作證。
orig::  ^1012b42

須菩提即從座起，頂禮佛足而白佛言：
我曠劫來心得無礙，自憶受生如恒河沙。
commentary::  ^1012b44

五、善現窮空。文六：初、宿承通智。
箋云：得宿住□通也。
orig::  ^1012b48

初在母胎，即知空寂。
commentary::  ^1012c4

二、住腹知空。
箋云：便悟真空理。
orig::  ^1012c6

如是乃至十方成空。
commentary::  ^1012c8

三、變界成無。
orig::  ^1012c10

亦令眾生，證得空性。
commentary::  ^1012c12

四、令佗獲益。
orig::  ^1012c14

蒙如來發，性覺真空。
commentary::  ^1012c16

五妙悟通真。
箋云：性覺是智，真空是理。
orig::  ^1012c18

空性圓明。
commentary::  ^1012c20

箋云：理智冥一。
orig::  ^1012c22

得阿羅漢。頓入如來。
寶明空海。同佛知見。
印成無學。解脫性空。
我為無上。
commentary::  ^1012c24

箋云：寶明即智，空海即理。
orig::  ^1012c28

佛問圓通：如我所證。
commentary::  ^1012c30

六，標顯悟因。
orig::  ^1012c32

諸相入非。
commentary::  ^1012c34

箋云：非者，無也。破諸有相，入於無相。
orig::  ^1012c36

非所非盡，旋法歸無，斯為第一。
commentary::  ^1012c38

箋云：上之一非是能空之心，所非是所空之境，
二俱空寂，故云盡。
或可非所無所緣境，非盡無能緣心。
能緣□心，因何言非盡？
謂前起能緣心，非却所緣境，如今非所之心亦盡也。
此六根之中，意根作證。
orig::  ^1012c40

舍利弗即從座起，頂禮佛足而白佛言：我曠劫來心見清淨。
commentary::  ^1013a2

三、息□澄流證。文三：初、鶖子鑒通。
文五：初、陳心久淨。 ^1013a6

箋云：心見清淨，則眼識現量，心緣慮以#CB06071;心，
八識總名心。或心見清淨，則不對前境也。
orig::  ^1013a8

如是受生，如恒河沙。
commentary::  ^1013a12

二、宿智遐鑒
orig::  ^1013a14

世出世間。
commentary::  ^1013a16

三，妙慧雙通。
箋云：言世間，則內身、外器、三科、七大等法。
出世間，則聲聞、緣覺、真如、涅槃、無為之法。
orig::  ^1013a18

種種變化。
commentary::  ^1013a22

箋云：結世間法，影取出世間法，非變化也。
orig::  ^1013a24

一見則通，獲無障礙。
commentary::  ^1013a26

箋云：一具徧通，無□見也。
orig::  ^1013a28

我於路中，逢迦葉波，兄弟相逐。
commentary::  ^1013a30

四、逢因悟證。
箋云：諸經說逢馬勝，今言逢迦葉波。
兄弟相逐，則優樓頻螺迦葉、伽耶迦葉、那提迦葉。
orig::  ^1013a32

宣說因緣，悟心無際。
從佛出家。
commentary::  ^1013a38

箋云：說偈云：諸法從緣生，緣離性即滅，
我師大沙門，常作如是說。
orig::  ^1013a40

見覺明圓，得大無畏，成阿羅漢。
commentary::  ^1013a44

箋云：見覺是眼識變成，智光圓滿也。
orig::  ^1013a46

為佛長子？從佛口生？
從法化生？
commentary::  ^1013a48

箋云：諸佛皆以智為首，舍利弗有大智故，
從佛金口宣說，從所說法教化而生佛家。
orig::  ^1013b2

佛問圓通：如我所證。
commentary::  ^1013b6

五、顯標知見。
orig::  ^1013b8

心見發光。
commentary::  ^1013b10

箋云：目眼識現量，心發智慧光也。
orig::  ^1013b12

光極知見，斯為第一。
commentary::  ^1013b14

箋云：智光窮極法界，成真知見，六識之中，向眼識入證。
orig::  ^1013b16

普賢菩薩即從座起，頂禮佛足而白佛言：我已曾與恒沙如來為法王子。
commentary::  ^1013b20

次普賢心聽。文六：初廣助法王。
箋云：普賢，古云徧吉。
普者，徧也。徧入塵毛國土，教化眾生，有大賢善。
又梵語曼哩囉，唐言普賢。
普是法，賢是人，人法雙舉也。
又一切即一曰普，一即一切曰賢。
orig::  ^1013b24

十方如來教其弟子菩薩根者修普賢行，從我立名。
commentary::  ^1013b32

二、佗名就已。
箋云：十方如來皆以行為初心。
orig::  ^1013b34

世尊！我用心聞分別眾生所有知見。
commentary::  ^1013b36

三，心聞洞見。
箋云：心聞即是耳識現量心，發明分別眾生所有知見。
orig::  ^1013b38

若於佗方恒沙界外，有一眾生心中發明普賢行者，
我於爾時乘六牙象，分身百千皆至其處。
commentary::  ^1013b42

四、遠應群心
箋云：六牙表六根清潔，白表行門瑩淨。
問：此菩薩行門周普如是，因可簡之，不得圓通？
答：此但約發普賢之行是大心者，故簡之。
orig::  ^1013b46

縱彼障深，未得見我，我與其人暗中摩頂，
擁護安慰，令其成就。
commentary::  ^1013c4

五隱相慰凡。
箋云：外人問：忽有業障深重者，如何？
經答云云。
orig::  ^1013c8

佛問圓通：我說本因，心聞發明，分別自在，斯為第一。
commentary::  ^1013c12

六，結因心見。
箋云：此向耳識作證。
orig::  ^1013c14

孫陀羅難陀即從座起，頂禮佛足而白佛言：
我初出家從佛入道，雖具戒律，於三摩提心常散動，未獲無漏。
commentary::  ^1013c16

後難陀化息。文三：初心多散動。
箋云：難陀有三：一、名喜，則牧牛人也；二、
孫達羅難陀，唐言豔喜；三、阿難陀，是慶喜。
問：豔是妻名，喜是己號，令稱己號，何著妻名？
答：此簡非二人，是佛親弟，長一丈五尺二寸，
是大勝主之子化緣，出寶積經二十六卷。
淨 #CB01366;王有三妃：
一、瞿夷主；二、大術主，亦云幻□主，生難陀；
三、摩耶夫人，生世尊。
orig::  ^1013c22

世尊教我及俱絺羅觀鼻端白，我初諦觀經三七日，見鼻中氣出入如煙。
commentary::  ^1013c36

次觀息超塵。
箋云：觀鼻端頭一點白，令攝一聚心所，使心不散亂故。
orig::  ^1013c40

身心內明，圓洞世界，徧成虗淨，猶如琉璃。
commentary::  ^1013c44

箋云：身心內明，徧成智光，是此智虗明清淨也。
orig::  ^1013c46

煙相漸銷，鼻息成白。
commentary::  ^1013c48

箋云：乃智體光明，或白者眾色之本表智。
orig::  ^1014a2

心開漏盡，諸出入息化為光明，照十方界成阿羅漢。
commentary::  ^1014a4

箋云：化為光明者，則智光照用也。
orig::  ^1014a6

世尊記我當得菩提。
commentary::  ^1014a8

後獲記標因。
箋云：法華云：五百羅漢，二千聲聞，俱得授記。
恐在其數。
orig::  ^1014a10

佛問圓通：我以銷息。
commentary::  ^1014a14

箋云：銷停鼻中出入氣也。
orig::  ^1014a16

息久。發明。
commentary::  ^1014a18

箋云：觀行將圓，則化成智，發起光明。
orig::  ^1014a20

明圓滅漏，斯為第一。
commentary::  ^1014a22

箋云：此向鼻識作證。
orig::  ^1014a24

富樓那彌多羅尼子即從座起，頂禮佛足而白佛言：
我曠劫來辯才無礙，宣說苦、空。
commentary::  ^1014a26

四、縱辨摧邪證。文三：初、辨才無畏。
箋云：宣說無常、苦、空，乃等流教法，是能詮文。
orig::  ^1014a30

深達實相。
commentary::  ^1014a34

箋云：是所詮理。
orig::  ^1014a36

如是乃至恒沙如來祕密法門，我於眾中微妙開示得無所畏。
commentary::  ^1014a38

箋云：祕密法門則等流教法，二乘不知謂之祕，凡莫能測謂之密。
如今富樓那為何却知□然是大權聲聞內祕菩薩行也？
orig::  ^1014a42

世尊知我，有大辯才，以音聲輪，教我發揚。
我於佛前，助佛轉輪，因師子吼，成阿羅漢。
世尊印我，說法無上。
commentary::  ^1014a48

次助轉超凡。
箋云：音聲如輪，能摧碾一切邪魔外道。
或一人傳授多人，如輪能迴轉故。
然佛是正轉，富樓那是助轉。
法華云：佛告諸比丘：汝等見是富樓那彌多羅尼子不？
我常稱其於說法人中最為第一，亦常歎其□種功德，
精勤護持助宣我法，能於四眾示教利喜，具足解釋佛之正云而大饒益。
自捨如來，無能盡其言論之辯。
orig::  ^1014b4

佛問圓通：我以法音降伏魔怨，銷滅諸漏，斯為第一。
commentary::  ^1014b18

後顯標因辨。
箋云：六識之中，向舌識作證。
orig::  ^1014b20

優波離即從座起，頂禮佛足而白佛言：
commentary::  ^1014b22

五轡勒鉗神證。文三。
初執□超塵。
箋云：轡是鞍轡，勒為勒住，鉗為鉗捉，神為神識。
言一切眾生，妄身妄心，喧囂動掉，猶如生馬。
若不以戒戒束之，終乃起惑造業。
如馬以鉗勒勒住，不令散動。
梵語優波離，亦云鄔波離，唐言近執。
佛為太子時，彼為親近太子執事之□也。
orig::  ^1014b24

我親隨佛踰城出家。
commentary::  ^1014b36

箋云：佛為太子，年登十九，夜至三更，空中有神報云：太子出家時至。
佛乃向城西北角，四天王捧其馬足，踰城而出，住雪山中。
orig::  ^1014b38

親觀如來，六年勤苦。
commentary::  ^1014b44

箋云：六年苦行，一麻一麥，要伏苦行外道。
五載修禪，十一年斷盡結使，向菩提樹下三□四心，成等正覺。
orig::  ^1014b46

親見如來降伏諸魔，制諸外道，解脫世間貪欲諸漏。
commentary::  ^1014c4

箋云：佛成道後，欲界頂有諸魔王，作□境、
順境、中庸境惱亂。
世尊入慈心三昧，放月愛慈光爍之，諸魔王等悉皆退散。
orig::  ^1014c6

承佛教戒，如是乃至，三千威儀。
commentary::  ^1014c12

箋云：沙門有二百五十戒，每戒具十二，共三千也。
或就三根本，每根本具一千之根本具三千。
orig::  ^1014c14

八萬微細。
commentary::  ^1014c18

箋云：將前三千威儀，向七支上配。
身三，殺、盜、染。口四，妄言、綺語、兩舌、惡口。
每支上具三千，三七二十一，都成二萬一千。
更向貪、嗔、癡三根本上配，每根戒具二萬一千四个，二萬一千成八萬四千。
經言八萬，略也。
orig::  ^1014c20

性業遮業，悉皆清淨，身心寂滅，成阿羅漢。
commentary::  ^1014c30

箋云：性業是根本，不可懺。
如斷多羅樹，不復再生；如斷人頭，不復再活。
其餘俱約遮業，防外道俗人譏嫌。
然二百五十條戒，殺、盜、染、大妄語等是性，其餘俱是遮戒。
大乘戒亦喚作性戒，此四重亦名性戒。
大乘戒是體性，性此四重，體性是惡，名為性戒也。
怡山然禪師云：大乘戒作是持，止是犯。
如佛因地曾為婆羅門，與五百人同共一船。
時有一賊在彼船中，欲殺此五百人。
世尊知彼賊心，即殺其賊，貴存眾多之命也。
orig::  ^1014c32

我是如來眾中綱紀，親印我心，持戒修身，眾推無上。
commentary::  ^1015a2

次紀綱辟眾
箋云：大繩曰綱。戒如其細，但舉其綱，眾目皆張。
如今但二百五十戒清淨，其餘八萬四千法皆悉清淨。
尊者！則眾中頭有持戒第一。
orig::  ^1015a4

佛問圓通：我以執身，身得自在。
commentary::  ^1015a10

後標因王戒。
箋云：執身，持小乘戒，唯以執身，不令造惡。
orig::  ^1015a12

次第執心，心得通達。
commentary::  ^1015a16

箋云：執心持大乘戒，但隔壁聞敘鐺鐶釧，
起心分別是男是女，便犯根本，唯持心戒。
怡山然禪師云：大乘戒者，不必與境相交，
失念受樂，始犯根本。
但是舉念才起，行一步漸重前念，二步三步漸重，
直至與境交
orig::  ^1015a18

然後身心，一切通利，斯為第一。
commentary::  ^1015a28

箋云：然後身心是持二種戒，六識向身識作證也。
orig::  ^1015a30

大目揵連即從座起，頂禮佛足而白佛言：
我初於路乞食，逢遇優樓頻螺、伽耶那提、
三迦葉波，宣說如來因緣深義，我頓發心得大通達。
commentary::  ^1015a32

六、湧沒淩虗證。文四：初、遇緣心悟。
箋云：諸經皆云遇馬勝比丘，此經二處皆云遇此親兄弟三人宣說因緣。
偈云諸法從緣生等。
orig::  ^1015a38

如來惠我袈裟著身，鬚髮自落。
我遊十方，得無#CB15145;礙，
神通發明，推為無上，成阿羅漢。
commentary::  ^1015a44

二、善證神通。
箋云：智用自在曰神，往來無壅曰通。
又陰陽不須曰神，通達發明是智。
orig::  ^1015a48

寧唯，世尊！十方如來歎我神力圓明清淨自在無畏。
commentary::  ^1015b4

三、佗佛談功。
箋云：密迹金剛力士經云：目連欲試釋迦佛音響，到光明幡佛世界。
佛名光明王，其佛身長四十里，菩薩身長二十里。
其諸菩薩所食鉢器，其高一里。
目連行鉢際上，時諸菩薩白世尊曰：唯然，大聖！
此虫何來，披沙門服，行鉢際上？
於時彼佛言：諸族姓子！
慎勿發心輕慢此賢。
所以者何？今此少年名大目連，是釋迦文佛聲聞弟子中神足第一。
時光明王佛告大目連：吾土菩薩及諸聲聞，
見卿身小，咸發輕慢。
仁者當顯神足之力，承釋迦文威德。
目連稽首足下，右繞七迊，却在佛前，白言：
今欲跏趺，此地容不？
佛言：如意所樂。時大目連踊在虗空億百千仞，
在彼寶城化作一床，跏趺而坐。
從其床座垂眾寶珠億百千姟，一一珠瑛出百千光，
一一光明各有蓮華，一切蓮華現釋迦文身，坐蓮華上。
其所言說，如釋迦文音響清淨，班宣經典，等無有異。
目連顯神足已，復住佛前。
時諸菩薩歎未曾有。
orig::  ^1015b6

佛問圓通，我以旋湛，心光發宣，如澄濁流，
久成清瑩，斯為第一。
commentary::  ^1015b40

四、標因顯悟。
箋云：旋妄識歸湛寂真空之理，心光發宣者，智也。
煩惱已盡，真性清淨，如澄濁流，久成清瑩，向意識作證。
orig::  ^1015b44

烏蒭瑟摩於如來前，合掌頂禮佛之雙足，
而白佛言：我常先憶久遠劫前，性多貪欲。
commentary::  ^1015c2

□了相凝空證。文五。
初烏蒭凝□。文七。
初陳躬染習。 ^1015c6

箋云：梵語烏蒭，唐言頭。
瑟摩，唐言火。應云火頭，蓋西天先所而後能。
orig::  ^1015c8

有佛出世名曰空王，說多婬人成猛火聚，教我徧觀百骸四支諸冷暖氣。
commentary::  ^1015c12

二，遇佛教觀。
箋云：觀冷暖大無自性，轉識成智。
orig::  ^1015c16

神光內凝，化多婬心，成智慧火。
commentary::  ^1015c18

三滅習騰輝。
箋云：智光內發也。
智火能燒煩惱之薪。
orig::  ^1015c20

從是諸佛，皆呼召我，名為火頭。
commentary::  ^1015c24

四因□□□
orig::  ^1015c26

我以火光三昧力故，成阿羅漢。
commentary::  ^1015c28

五願因超證。
箋云：火光三昧力，智力也。
orig::  ^1015c30

心發大願：諸佛成道，我為力士，親伏魔怨。
commentary::  ^1015c32

六述願降魔
orig::  ^1015c34

佛問圓通：我以諦觀，身心暖觸，無礙流通。
commentary::  ^1015c36

七，結標因證。
箋云：智火內發，無繫留罣礙，流徧通達。
orig::  ^1015c38

諸漏既銷，生火寶#CB08504;，
登無上覺，斯為第一。
commentary::  ^1015c42

箋云：寶#CB08504;，智也。
則轉識成智，向火大作證。
orig::  ^1015c44

持地菩薩即從座起，頂禮佛足而白佛言：
我念往昔普光如來出現於世，我為比丘，
常於一切要路津口、田地險隘，有不如法妨損車馬，
我皆平填，或作橋梁，或負沙土。
commentary::  ^1015c46

二、持地平田。文三：初、多生密行。
文五：初、普光行行。 ^1016a6

箋云：持，平持也。地，實際理地。
因悟心地，故以為名。
此約理說，或事說，如經云云。
普光者，五十三佛，第一佛名。
orig::  ^1016a8

如是勤苦，經無量佛，出現於世。
commentary::  ^1016a14

二，多佛乘因。
orig::  ^1016a16

或有眾生於闤闠處要人擎物，我先為擎至其所詣，放物即行不取其直。
commentary::  ^1016a18

三、負物無傭。
箋云：崔豹古今注云：市垣為闤，市門為闠。
orig::  ^1016a22

毗舍浮佛現在世時，世多饑荒，我為負人，
無問遠近，唯取一錢。
commentary::  ^1016a26

四、逢災取直。
箋云：毗舍浮，正云毗□婆部。
毗□婆，唐言徧一切部者。
自在，言一切皆自在。
拘留孫、拘那含、牟尼、迦葉、釋迦。
又經中第三毗舍浮，是過去劫佛。
爾雅云：糓不熟曰饑，果不熟曰荒。
我為負人，言我作負物之人也。
orig::  ^1016a30

或有車牛被於泥溺，我有神力為其推輪，拔其苦惱。
commentary::  ^1016a40

五、推輪救畜
orig::  ^1016a42

時國大王延佛設齋，我於爾時平地待佛。
commentary::  ^1016a44

次、遇佛超登。文三：初、治衢待聖。
orig::  ^1016a46

毗舍如來摩頂謂：我當平心地，則世界地一切皆平。
commentary::  ^1016a48

次摩頂心開。
箋云：淨名云：其心淨，則佛土淨。
欲求淨土，當淨其心。
前平地是行，今當平心地是解。
須以行解相應，方為究竟。
orig::  ^1016b4

我則心開，見身微塵與造世界所有微塵等無差別。
commentary::  ^1016b10

箋云：見身微塵是內四大，四塵八法假合成身，
與造世界是能造世界是外四大，亦四塵八法假合而成。
既了內外四大皆虗妄，便不執內外，乃無徧計性，是第六識心周徧計度。
orig::  ^1016b12

微塵自性，不相觸摩。
commentary::  ^1016b20

箋云：了內外皆是四塵所變，無有實體。
orig::  ^1016b22

乃至刀兵，亦無所觸。
commentary::  ^1016b24

箋云：身是微塵，大性皆空，不執身為我，刀兵何可傷？
此約悟法界理性。
orig::  ^1016b26

我於法性悟無生忍，成阿羅漢。
commentary::  ^1016b30

箋云：前平地是法相，如今悟心是法性。
orig::  ^1016b32

迴心今入，菩薩位中，聞諸如來，宣妙蓮華。
commentary::  ^1016b34

後迴趣上乘。
箋云：法華云：爾時持地菩薩即從座起，
前白佛言：世尊！若有眾生聞是觀世音菩薩品，當知是人功德不少。
此則宣妙蓮華也。
orig::  ^1016b36

佛知見地，我先證明，而為上首。
commentary::  ^1016b42

箋云：本唯一實，假說三乘，是開。
佛知見照唯三，是名一，是示。
亦一亦三雙照，是悟。
非一非二，是入。又云：色即是空，是開。
空即是色，是示。亦空亦色，是悟。
非空非色，是入。地者，實際理地，不受一塵。
orig::  ^1016b44

佛問圓通：我以諦觀身界二塵等無差別本如來藏。
commentary::  ^1016c4

後顯標因理。
箋云：身是能依有情，界者所依器世界，俱是微塵故。
或了身界二塵無自性，一時空寂，然後便悟法身是正報，悟法界是依報。
此則依正二報，身□交參也。
此約圓成實性。
orig::  ^1016c6

虗妄發塵，塵銷智圓，成無上道，斯為第一。
commentary::  ^1016c14

箋云：虗妄發塵，是四塵法所造，此向地大作證。
orig::  ^1016c16

月光童子即從座起，頂禮佛足而白佛言：
我憶往昔恒河沙劫，有佛出世名為水天，教諸菩薩修習水精入三摩地。
commentary::  ^1016c18

三月，運清波。文四。
初□成觀法。
箋云：月光童子，起智照理，如月光明瑩淨也。
orig::  ^1016c24

觀於身中，水性無奪。
初從涕唾，如是窮盡，津液精血，大小便利。
commentary::  ^1016c28

箋云：唯是水□周徧法界，諸大不相凌奪，水大外更無諸大也。
在鼻曰涕，在口曰唾。
orig::  ^1016c32

身中旋復，水性一同。
commentary::  ^1016c36

箋云：內身水是穢，與諸佛香剎乳海水是淨□穢淨一同，俱是水大攝。
此時不分是淨是穢，具在身旋復。
orig::  ^1016c38

見水身中與世界外浮幢王剎諸香水海等無差別。
commentary::  ^1016c44

箋云：浮，浮流也。幢，幢相也。
幢者，高顯義。王者，自在義。
剎是諸佛國，剎是依報。
此諸佛國剎，唯是香水乳海，喻此周旋宛轉。
然此徧計性雖忘，依佗性猶在。
內身外器，俱是水火，等無差別，無徧□心計度內身外器。
orig::  ^1016c46

我於是時，初成此觀，但見其水，未得無身。
commentary::  ^1017a8

二、定過違緣。文六：初、見水□存。
orig::  ^1017a10

當為比丘室中安禪。
我有弟子窺窻觀室，唯見清水徧在室中，了無所見。
童稚無知，取一瓦礫投於水內，激水作聲，顧#CB04865;而去。
commentary::  ^1017a12

二、定中遭激
箋云：問：化身成水，此身是第八識親變相分。
如今入觀成水，豈非第六識莫犯返緣根本過否？
答：此第六識仗佗八識親變相分為本質，
然後自變一重影象緣之故，故不犯。
亦非心外取法。
orig::  ^1017a18

我出定後頓覺心痛，如舍利弗遭違害鬼。
commentary::  ^1017a28

三、散心彰患
箋云：舍利弗入定時，遭此鬼戲。
以一搭尊者出定後，覺心微痛。
緣此鬼若擊須彌，碎如微塵。
緣定力故，唯微痛也。
問：舍利弗入定，定是無為，鬼是有為。
有為何甞于於無為？
答：或約小乘定，亦是有為也。
或是鬼約大乘心，亦見佗大乘無為定。
orig::  ^1017a30

我自思惟：今我已得阿羅漢道，久離病緣，云何今日忽生心痛？
將無退失？爾時，童子捷來我前，說如上事。
commentary::  ^1017a42

四、內省達緣。
箋云：問：阿羅漢人久離病緣，因何有病？
答：聲聞之人但能伏惑，未能斷惑。
然身雖無病，遇緣病生，蓋以根本未除。
問：月光乃得佗心通，因何不知童子拋於瓦礫？
答：知則甚知，意顯觀門成就。
orig::  ^1017a46

我則告言：汝更見水，可即開門入此水中，除去瓦礫。
commentary::  ^1017b8

五童子因告：
orig::  ^1017b10

童子奉教，後入定時，還復見水，瓦礫宛然，開門除出。
我後出定，身質如初。
commentary::  ^1017b12

六□除如舊。
箋云：外人問：夫作觀者，唯可自見，何故童子亦見？
答：天觀有二：若是獨影境，唯局自見；若是性影境，則通佗見。
此性通漏、無漏，地前、地上，故言未得無身及童子見。
orig::  ^1017b16

逢無量佛。
commentary::  ^1017b24

三、述證標乘。文三：初、述逢多佛。
orig::  ^1017b26

如是至於山海自在通王如來，方得亡身。
commentary::  ^1017b28

次山海融身。
箋云：山海自在佛，乃五十三佛中第四十八佛方得亡身，是無依佗性。
然依佗起自性分別緣，所生四大假合成身，故此時方依佗性合真空也。
orig::  ^1017b30

與十方界諸香水海。
性合真空無二無別。
今於如來得童真名預菩薩會。
commentary::  ^1017b38

後釋迦登位。
箋云：既亡其身，則內外性皆合真空之理，無二無別。
預，猶□也。
orig::  ^1017b42

佛問圓通：我以水性一味流通，得無生忍圓滿菩提，斯為第一？
commentary::  ^1017b46

四，結修因法。
箋云：此童子向水大作證。
orig::  ^1017c2

琉璃光法王子即從座起，頂禮佛足而白佛言：
我憶往昔經恒沙劫，有佛出世名無量聲，
開示菩薩本覺妙明，觀此世界及眾生身，皆是妄緣風力所轉。
commentary::  ^1017c4

四、琉璃照動。文三：初、昔承觀法。
箋云：起智照理，內心瑩明，猶如琉璃。
無量聲者，經舉不全，應云無量音聲王佛，是五十三佛中之一數。
本覺妙明是理。第四、經說性覺是妄，本覺是真。
觀此世界乃是風大所成，眾生妄身亦是風大任持。
orig::  ^1017c10

我於爾時，觀界安立。
commentary::  ^1017c20

次修尅上乘，文五：初等觀三動。
箋云：言觀此世界初成之時，是速疾風。
成壞之時，亦是此風。
梵語毗嵐，唐言速疾。
orig::  ^1017c22

觀世動時。
commentary::  ^1017c28

箋云：過去世遷現在世，現在世遷未來世。
orig::  ^1017c30

觀身動止。
commentary::  ^1017c32

箋云：或出或處，或默或語。
orig::  ^1017c34

觀心動念。
commentary::  ^1017c36

箋云：此心是六識妄心，念念攀緣，逐境起惑造業。
orig::  ^1017c38

諸動無二，等無差別。
commentary::  ^1017c40

箋云：言觀此皆風大所攝。
orig::  ^1017c42

我時了覺此群動性，來無所從，去無所至，十方微塵顛倒眾生同一虗妄。
commentary::  ^1017c44

二、了動知虗
箋云：來無所從無生相，去無所至無滅相，
同一虗妄，同一風大也。
orig::  ^1017c48

如是乃至三千大千一世界內所有眾生，
如一器中貯百蚊蚋啾啾亂鳴，於分寸中皷發狂丙。
commentary::  ^1018a4

三、比喻群□。
箋云：□了□風是妄，自悟其心周徧法界，
乃觀見器世間是一佛化境，三千大千國土究極邊際，
猶如一分一寸不得廣大，其中眾生如一器中云云。
皷發狂。丙者，為音聲語言俱為風大所攝。
orig::  ^1018a8

逢佛未幾，得無生忍。
commentary::  ^1018a18

四尅無生忍。
箋云：逢佛未經幾時也。
orig::  ^1018a20

爾時心開，乃見東方不動佛國，為法王子，
事十方佛，身心發光，洞徹無礙。
commentary::  ^1018a22

五心通助化。
箋云：東方四萬之上，萬物發明之初，日輪初昇之處，
皆表起始覺淨智，入法界理。
梵語阿閦，唐言不動，表法寂寂無所轉故，乃見東方不動佛國。
此約根本智。為法王子至洞徹無礙。
約後得智。身心發光者，發起□□也。
orig::  ^1018a26

佛問圓通：我以觀察風力無依，悟菩提心入三摩地，
令十方佛傳一妙心，斯為第一。
commentary::  ^1018a36

後顯標因證。
箋云：風無形，故無依也。
傳一妙心法華云：十方世界中，唯有一乘法。
乃一乘中道理。
orig::  ^1018a40

虗空藏菩薩即從座起，頂禮佛足而白佛言：我與如來定光佛所得無邊身。
commentary::  ^1018a44

五、虗空妙用。文四：初、定光□證。
箋云：虗空者，取無礙周徧之義。
藏者，包含義。虗空中現藏，名虗空藏。
定光佛是釋迦，與然燈同遇。
此久遠劫前佛，釋迦見然燈，□曾與然燈遇也。
orig::  ^1018a48

爾時，手執四大寶珠，照明十方微塵佛剎，化成虗空。
commentary::  ^1018b8

二、運化奇通。文四：初、持珠發耀，照剎同虗。
箋云：手執是定力，確觀四大，可貴可重，如珠一般。
照察明了是惠，從定發惠，然後觀內身外界，俱是一真空。
orig::  ^1018b10

又於自心現大圓鏡。
commentary::  ^1018b18

二、心鏡騰輝，光流空際。
箋云：轉八識□大圓鏡智。
orig::  ^1018b20

內放十種微妙寶光。
commentary::  ^1018b24

箋云：十表□圓之義，微而且妙。
寶者，可貴可重。光乃智光。
orig::  ^1018b26

流灌十方，盡虗空際。
commentary::  ^1018b30

箋云：起智照理虗空際，則真空之理。
orig::  ^1018b32

諸幢王剎，來入鏡內，涉入我身，身同虗空，不相妨礙。
commentary::  ^1018b34

三、躬含佛土
箋云：諸幢王剎，則所依依報。
來入鏡內，則能依五報。
依正二報，身上交參。
因果兩門，互相涉入。
身同虗空，同空理也。
不相妨礙，互相涉入，得其自在。
orig::  ^1018b36

身能善入微塵國土，廣行佛事得大隨順。
commentary::  ^1018b44

四質入塵方。
箋云：身能善入微塵國土者，乃後得智也。
前身土交參，則根本智證真，此則後得智達俗。
廣行佛事，作其四事，□化眾□。
orig::  ^1018b46

此大神力，由我諦觀。
commentary::  ^1018c4

三，述證無生。
orig::  ^1018c6

四大無依。
commentary::  ^1018c8

箋云：依佗已亡。
orig::  ^1018c10

妄想生滅。
commentary::  ^1018c12

箋云：徧計常存。
orig::  ^1018c14

虗空無二。
commentary::  ^1018c16

箋云：了此二性，俱是一真空理，無二無別。
或內身空與外界空，無二無別，乃圓成實性。
orig::  ^1018c18

佛國本同。
commentary::  ^1018c22

箋云：一切眾生同一真性，是起如覺智，合本覺理。
orig::  ^1018c24

於同。發明。
commentary::  ^1018c26

箋云：言於本同之理，發起後得智，即認前本同之理。
orig::  ^1018c28

得無生忍。
commentary::  ^1018c32

箋云：無生亦無□□本同之理，忍者印認之□。
orig::  ^1018c34

佛問圓通：我以觀察虗空無邊入三摩地，妙力圓明斯為第一。
commentary::  ^1018c36

四、標因顯悟。
箋云：向空大作證。
orig::  ^1018c40

彌勒菩薩即從座起，頂禮佛足而白佛言：
commentary::  ^1018c42

八、一心唯識證文□。
初心重浮名。
箋云：梵語彌勒，或云梅呾利曳那，此飜為慈氏。
母□性不理，因懷兒後，性乃慈善相師，乃與立名慈氏。
慈則性慈，氏則氏族。
orig::  ^1018c44

我憶往昔經微塵劫，有佛出世，名：日月燈明；
我從彼佛而得出家，心重世名：好遊。
族姓！
commentary::  ^1019a4

箋云：法華云：是妙光法師時，有一弟二心，
常懷懈怠，貪著於名利，求名利無厭，多遊族姓家，號之為求名。
則彌勒因地也。
orig::  ^1019a8

爾時，世尊教我修習唯心識定入三摩地，歷劫已來以此三昧事恒沙佛。
commentary::  ^1019a14

二、定門遊歇。
箋云：唯遮外境，識簡心定。
經云：心生故種種法生，以滅故種種法滅。
此三昧是唯識定也。
orig::  ^1019a18

求世名心，歇滅無有。
commentary::  ^1019a24

箋云：則徧計心亡。
此俱約識相。
orig::  ^1019a26

至然燈佛出現於世，我乃得成無上妙圓識心三昧。
commentary::  ^1019a28

三、然燈尅證。
箋云：則釋迦所遇佛也。
orig::  ^1019a30

乃至盡空如來國土淨穢有無，皆是我心變化所現。
commentary::  ^1019a32

四、化土麤微
orig::  ^1019a34

世尊，我了如是唯心識故。
commentary::  ^1019a36

五，多佛心流。
箋云：此識心目法身，能現報化二身。
orig::  ^1019a38

識性流出，無量如來。
commentary::  ^1019a42

箋云：唯心定，則根本智流出無量，是生得智。
或法身是出生義，如母能出其子。
orig::  ^1019a44

今得授記，次補佛處。
commentary::  ^1019a48

六陳今補記。
箋云：上生經云：世尊往昔於毗尼中及諸經藏，說阿逸多次當作佛。
orig::  ^1019b2

佛問圓通：我以諦觀十方唯識，識心圓明，
入圓成實，遠離依佗及徧計執，得無生忍，斯為第一。
commentary::  ^1019b6

七、述證標因。
箋云：識心圓明，則圓成實性，遠離依佗不執四大妄身及徧計執，
求世名心已亡。唯識論云：由彼徧計，徧計種種物，
此徧計所執，自性無所有。
依佗起自性，分別緣所生，圓成於彼常，遠離前性等。
此約第八識，作唯心識證。
orig::  ^1019b10

大勢至法王子。
commentary::  ^1019b20

九、妙剎□安證。文三：初、述因逢佛教。
箋云：大勢至，應云得大勢至。
言所至之處，世界振動，□大威神，眾生遇者，
自然苦息，獲大勝樂。
觀音授記經云：次補觀音，後作佛，名善住功德寶三佛。
orig::  ^1019b22

與其同倫五十二菩薩即從座起，頂禮佛足而白佛言：
我憶往昔恒河沙劫，有佛出世名無量光。
commentary::  ^1019b30

箋云：與其同倫五十二菩薩者，恐是淨名經初五十二菩薩，
始於等觀，終至文殊。
orig::  ^1019b34

十二如來相繼一劫，其最後佛，名：超日月光。
commentary::  ^1019b38

箋云：十二如來亦佛名，經中十二如來不定也。
orig::  ^1019b40

彼佛教我，念佛三昧。
commentary::  ^1019b42

箋云：□至無念，無念□無分別智，無分別智與理相□，乃見諸佛常現在前。
orig::  ^1019b44

譬如有人，一專為憶，一人專忘。
如是二人，若逢不逢，或見非見。
commentary::  ^1019b48

次、喻顯教門。文二：初、母子相逢喻。
文二：初、立。文二：初、彰憶忘不□相逢不定。 ^1019c4

箋云：如張人憶王人，王人又□忘張人，
此二人相逢似不相逢，□不相逢，相見□□。
相見法上，如諸佛念其眾生，眾生不念諸佛，
從生至生，逢佛如其不逢，見佛如其不見。
orig::  ^1019c6

二人相憶，二憶念深，如是乃至從生至生，
同於形影，不相乖異。
commentary::  ^1019c14

後顯二人同念，歷劫相隨。
箋云：如張人亦憶王人，王人亦憶張人，
二人從生至生，不相捨離。
法上諸佛又念眾生，眾生又念諸佛，當來必定見佛。
orig::  ^1019c18

十方如來憐念眾生如母憶子，若子逃逝，雖憶何為？
commentary::  ^1019c24

後合喻文。初合。文二：初顯佛□心常，眾生忘背。 ^1019c26

箋云：是合前第一，一人專憶，一人專忘。
若子逃逝，雖憶何為？
言若眾生不念佛，佛雖憶，眾生又何為？
orig::  ^1019c28

若子憶母，如母憶時，母子歷生，不相違遠。
commentary::  ^1019c32

後比子同母，憶現□蒙光。
箋云：法上眾生念佛，如佛念眾生，佛與眾生歷劫不相遠。
此合第二，二人齊憶，形影不乖。
orig::  ^1019c34

若眾生心憶佛念佛，現前當來必定見佛，
去佛不遠，不假方便自得心開。
commentary::  ^1019c40

後勸。
orig::  ^1019c44

如染香人身有香氣，此則名曰香光莊嚴。
commentary::  ^1019c46

後染香熏證喻。
orig::  ^1019c48

我本因地，以念佛心，入無生忍。
commentary::  ^1020a2

後述證標因。文三：初指因。
orig::  ^1020a4

今於此界，攝念佛人，歸於淨土。
commentary::  ^1020a6

次現行同因。
orig::  ^1020a8

佛問圓通：我無選擇，都攝六根，淨念相繼，
得三摩提，斯為第一。
commentary::  ^1020a10

後標因□淨。大佛頂首楞嚴經卷第五下
 ^1020a14
