
pin:: 大方廣佛新華嚴經合論卷第三十一
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 賢首品第十二之三
orig:: 
【經】
　　一切如來咸共說，眾生業報難思議，
　　諸龍變化佛自在，菩薩神力亦難思，
　　欲以譬喻而顯示，終無有喻能喻此。
　　然諸智慧聰達人，因於譬故解其義，
　　聲聞心住八解脫，所有變現皆自在，
　　能以一身現多身，復以多身為一身，
　　於虗空中入火定，行住坐臥悉在空，
　　身上出水身下火，身上出火身下水。
　　如是皆於一念中，種種自在無邊量。
　　彼不具足大慈悲，不為眾生求佛道，
　　尚能現此難思事，況大饒益自在力。
　　譬如日月遊虗空，影像普徧於十方，
　　泉池陂澤器中水，眾寶河海靡不現，
　　菩薩色像亦復然，十方普現不思議，
　　此皆三昧自在法，唯有如來能證了。
　　如淨水中四兵像，各各別異無文襍，
　　劒戟弧矢類甚多，鎧冑車輿非一種，
　　隨其所有相差別，莫不皆於水中現。
　　而水本自無分別，菩薩三昧亦如是。
　　海中有神名善音，其音普順海眾生，
　　所有語言皆辯了，令彼一切悉歡悅。
　　彼神具有貪恚癡，猶能善解一切音，
　　況復總持自在力，而不能令眾歡喜？
　　有一婦人名辯才，父母求天而得生，
　　若有離惡樂真實，入彼身中生妙辯，
　　彼有貪欲瞋恚癡，猶能隨行與辯才，
　　何況菩薩具智慧，而不能與眾生益？
　　譬如幻師知幻法，能現種種無量事，
　　須臾示作日月歲，城邑豐饒大安樂。
　　幻師具有貪恚癡，猶能幻力悅世間，
　　況復禪定解脫力，而不能令眾歡喜？
　　天阿脩羅鬬戰時，脩羅敗衂而退走。
　　兵仗車轝及徒旅，一時竄匿莫得見。
　　彼有貪欲瞋恚癡，尚能變化不思議，
　　況住神通無畏法，云何不能現自在？
　　釋提桓因有象王，彼知天主欲行時，
　　自化作頭三十二，一一六牙皆具足，
　　一一牙上七池水，清淨香潔湛然滿，
　　一一清淨池水中，各七蓮華妙嚴飾，
　　彼諸嚴飾蓮華上，各各有七天玉女，
　　悉善妓執奏眾樂，而與帝釋相娛樂。
　　彼象或復捨本形，自化其身同諸天，
　　威儀進止悉齊等，有此變現神通力。
　　彼有貪欲瞋恚癡，尚能現此諸神通，
　　何況具足方便智，而於諸定不自在？
　　如阿脩羅變化身，蹈金剛際海中立，
　　海水至深僅其半，首共須彌正齊等。
　　彼有貪欲瞋恚癡，尚能現此大神通，
　　況伏魔怨照世燈，而無自在威神力。
　　天阿脩羅共戰時，帝釋神力難思議，
　　隨阿脩羅軍眾數，現身等彼而與敵。
　　諸阿脩羅發是念：　釋提桓因來向我，
　　必取我身五種縛，由是彼眾悉憂悴。
　　帝釋現身有千眼，手持金剛出火#CB08504;，
　　被甲持仗極威嚴，脩羅望見咸退伏。
　　彼以微小福德力，猶能摧破大怨敵，
　　何況救度一切者，具足功德不自在。
　　忉利天中有天鼓，從天業報而生得，
　　知諸天眾放逸時，空中自然出此音，
　　一切五欲悉無常，如水聚沫性虗偽，
　　諸有如夢如陽#CB08504;，
亦如浮雲水中月，
　　放逸為怨為苦惱，非甘露道生死徑。
　　若有作諸放逸行，入於死滅大魚口，
　　世間所有眾苦本，一切聖人皆厭患，
　　五欲功德滅壞性，汝應愛樂真實法，
　　三十三天聞此音，悉共來昇善法堂。
　　帝釋為說微妙法，咸令順寂除貪愛，
　　彼音無形不可見，猶能利益諸天眾，
　　況隨心樂現色身，而不濟度諸羣生？
　　天阿脩羅共鬬時，諸天福德殊勝力，
　　天鼓出音告其眾：　汝等宜應勿憂怖，
　　諸天聞此所告音，悉除憂畏增益力，
　　時阿脩羅心震懼，所將兵眾咸退走，
　　甘露妙定如天鼓，恒出降魔寂靜音，
　　大悲哀愍救一切，普使眾生滅煩惱。
　　帝釋普應諸天女，九十有二那由他，
　　令彼各各心自謂：　天王獨與我娛樂。
　　如天女中身普應，善法堂內亦如是。
　　能於一念現神通，悉至其前為說法。
　　帝釋具有貪恚癡，能令眷屬悉歡喜，
　　況大方便神通力，而不能令一切悅？
　　他化自在六天王，於欲界中得自在，
　　以業惑苦為骨網，繫縛一切諸凡夫，
　　彼有貪欲瞋恚癡，猶於眾生得自在，
　　況具十種自在力，而不能令眾同行？
　　三千世界大梵王，一切梵天所住處，
　　悉能現身於彼坐，演暢微妙梵音聲。
　　彼住世間梵道中，禪定神通尚如意，
　　況出世間無有上，於禪解脫不自在，
　　摩醯首羅智自在，大海龍王降雨時，
　　悉能分別數其滴，於一念中皆辯了。
　　無量億劫勤修學，得是無上菩提智。
　　云何不於一念中，普知一切眾生心？
　　眾生業報不思議，以大風力起世間，
　　巨海諸山天宮殿，眾寶光明萬物種，
　　亦能興雲降大雨，亦能散滅諸雲氣，
　　亦能成熟一切穀，亦能安樂諸羣生，
　　風不能學波羅蜜，亦不學佛諸功德，
　　猶成不可思議事，何況具足諸願者。
　　男子女人種種聲，一切鳥獸諸音聲，
　　大海川流靁震聲，皆能稱悅眾生意。
　　況復知聲性如響，逮得無礙妙辯才。
　　普應眾生而說法，而不能令世間喜。
　　海有希奇殊特法，能為一切平等印，
　　眾生寶物及川流，普悉包容無所拒。
　　無盡禪定解脫者，為平等印亦如是。
　　福德智慧諸妙行，一切普修無厭足。
　　大海龍王遊戲時，普於諸處得自在，
　　興雲充徧四天下，其雲種種莊嚴色，
　　第六他化自在天，於彼雲色如真金，
　　化樂天上赤珠色，兜率陀天霜雪色，
　　夜摩天上琉璃色，三十三天瑪瑙色，
　　四王天上頗棃色，大海水上金剛色，
　　緊那羅中妙香色，諸龍住處蓮華色，
　　夜叉住處白鵝色，阿脩羅中山石色，
　　 #CB15106;單越處金#CB08504;色，
閻浮提中青寶色，
　　餘二天下襍莊嚴，隨眾所樂而應之。
　　又復他化自在天，雲中電耀如日光，
　　化樂天上如月光，兜率天上閻浮金，
　　夜摩天上珂雪色，三十三天金#CB08504;色，
　　四王天上眾寶色，大海之中赤珠色，
　　緊那羅界琉璃色，龍王住處寶藏色，
　　夜叉所住頗棃色，阿脩羅中瑪瑙色，
　　 #CB15106;單越境火珠色，
閻浮提中帝青色，
　　餘二天下襍莊嚴，如雲色相電亦然。
　　他化靁震如梵音，化樂天中天鼓音，
　　兜率天上歌唱音，夜摩天上天女音，
　　於彼三十三天上，如緊那羅種種音，
　　護世四王諸天所，如乾闥婆所出音，
　　海中兩山相擊聲，緊那羅中簫笛聲，
　　諸龍城中頻伽聲，夜叉住處龍女聲，
　　阿脩羅中天鼓聲，於人道中海潮聲，
　　他化自在雨妙香，種種襍華為莊嚴，
　　化樂天雨多羅華，曼陀羅華及澤香，
　　兜率天上雨摩尼，具足種種寶莊嚴，
　　髻中寶珠如月光，上妙衣服真金色，
　　夜摩中雨幢幡蓋，華鬘塗香妙嚴具，
　　赤真珠色上妙衣，及以種種眾妓樂，
　　三十三天如意珠，堅黑沈水栴檀香，
　　 #CB15106;金雞羅多摩等，
妙華香水相襍雨，
　　護世城中雨美饍，色香味具增長力，
　　亦雨難思眾妙寶，悉是龍王之所作。
　　又復於彼大海中，霔雨不斷如車軸，
　　復雨無盡大寶藏，亦雨種種莊嚴寶，
　　緊那羅界雨纓絡，眾色蓮華衣及寶，
　　婆利師迦末利香，種種樂音皆具足，
　　諸龍城中雨赤珠，夜叉城內光摩尼，
　　阿脩羅中雨兵仗，摧伏一切諸怨敵，
　　 #CB15106;單越中雨纓絡，
亦雨無量上妙華，
　　弗婆瞿耶二天下，悉雨種種莊嚴具，
　　閻浮提雨清淨水，微細悅澤常應時，
　　長養眾華及果藥，成熟一切諸苗稼，
　　如是無量妙莊嚴，種種雲電及靁雨，
　　龍王自在悉能作，而身不動無分別，
　　彼於世界海中住，尚能現此難思力，
　　況入法海具功德，而不能為大神變？
　　彼諸菩薩解脫門，一切譬喻無能顯，
　　我今以此諸譬喻，略說於其自在力。
commentary::  ^209b42

【論】十一、從如來咸共說已下，有一百五十八行頌，明舉一喻況說分。
orig::  ^211c26

【經】
　　第一智慧廣大慧，真實智慧無邊慧，
　　勝慧及以殊勝慧，如是法門今已說。
　　此法希有甚奇特，若人聞已能忍可，
　　能信能受能讚說，如是所作甚為難。
　　世間一切諸凡夫，信是法者甚難得，
　　若有勤修清淨福，以昔因力乃能信，
　　一切世界諸羣生，少有欲求聲聞乘，
　　求獨覺者轉復少，趣大乘者甚難遇。
　　趣大乘者猶為易，能信此法倍更難。
　　況復持誦為人說，如法修行真實解。
　　有以三千大千界，頂戴一劫身不動，
　　彼之所作未為難，信是法者乃為難。
　　有以手擎十佛剎，盡於一劫空中住，
　　彼之所作未為難，能信此法乃為難。
commentary::  ^211c30

【論】十二、從第一智慧廣大慧已下，有十四行頌，明信佛智慧自欲同知難信分。
orig::  ^212a10

【經】
　　十剎塵數眾生所，悉施樂具經一劫，
　　彼之福德未為勝，信此法者為最勝。
　　十剎塵數如來所，悉皆承事盡一劫。
　　若於此品能誦持，其福最勝過於彼。
commentary::  ^212a14

【論】十三、從十剎塵數眾生所已下，有四行頌，明信樂受持得福分。
orig::  ^212a22

【經】時賢首菩薩說此偈已，十方世界六反震動，
魔宮隱蔽，惡道休息。
十方諸佛普現其前，各以右手而摩其頂，
同聲讚言：善哉！善哉！
快說此法，我等一切悉皆隨喜。
commentary::  ^212a26

【論】十四、時賢首菩薩已下三行半經，明賢首菩薩所說法門，
威感十方諸佛，摩頂許可。
分二：隨文釋義者，文自具明，不煩更釋。
幽隱難知者，方可解之。
已前總明以果成信竟，入真實證。
如下昇帝釋天宮，說十住法門，是此一會。
昇須彌山品是序分，餘五品經是正說分，至明三品末後動地雨華是流通分。
pin:: 
# 昇須彌山頂品第十三
昇須彌山頂品第十三
commentary::  ^212a34

【論】此十住位中，有六品經：一、昇須彌頂品；
二、頂上偈讚品；三、十住品；四、梵行品；五、
發心功德品；六、明法品。
如是六品，共成十住法門。
將釋此品，義分為三：一、釋品來意；二、以處表法；
三、隨文釋義。一、釋品來意者，明前於普光明殿人間地上成十信之心已，
終此妙峯之頂，明從十信入十住入位之昇進，故此品須來。
二、以處表法者，明此山於七重金輪圍山、
七重大海之內，出水高八萬四千由旬，
縱廣亦爾，四寶所成：東面黃金，西白銀，
南吠琉璃，北瑪瑙。
上有四埵，埵有八輔天眾，四八三十二。
中心名妙高頂，天帝釋在其上，居寶宮殿，通為帝釋天。
三十三天總以帝釋為主。
帝釋有四名：一名天帝釋，二名憍尸迦，
三名釋提桓，四名因陀羅。
大意名能主，為能為諸天作主故。
此妙峯山四寶合成，諸天寶宮殿在上莊嚴，故為妙峯山。
此山之外，七重金山及七重大海，廣量金翅鳥，
兩翼相去三百三十六萬里，迅疾能飛，
一鼓翼萬萬九千里，七日七夜方至其頂。
其山在大海之中，形如腰鼓，崪然高聳，非以手足攀攬之所能登。
為表此十住法門，創生如來智慧之家，為真佛子。
不可以有生滅尋思觀察，及多聞心想攀攬所得故。
以將妙峯山用況表之，令後人倣學。
山者，高勝義故。像此十住，住佛所住法身妙智慧海故，是出世高勝義故。
妙峯山者，不動義，諸天所居，妙樂義，莊嚴義。
像此位菩薩，以方便三昧，寂然不動，無思無心，
不收不攝，任性而定，稱平等理，與法身合。
忽然妙慧，從此定生。
無始無明，總無所得。
住佛妙慧，都無所依。
得法妙樂，智慧莊嚴，出過情見。
諸佛所說解脫微妙經典，無不解了。
為生在如來智慧家故，三界無明，一時頓盡。
唯有習氣煩惱，漸漸以法治之。
如下十住品云：佛子！
菩薩住處廣大，與法界虗空等。
佛子！菩薩住三世諸佛家故。
又如初發心功德品云：應知此人，即與三世諸佛同等，
即與三世諸佛如來境界平等，即與三世諸佛如來功德平等，
得如來一身無量身究竟平等真實智慧。
纔發心時，即為十方一切諸佛所共稱歎，
乃至震動一切世界，及一切世界中示現成佛等，如文廣明。
不可同於三乘方便教說。
地前三賢菩薩，得折伏現行無明，地上見道。
為此經法教門，依一切諸佛根本不動智而發心故，以乘如來一切智乘而發心故。
於此十住位中，能與如來同智慧故，不同三乘。
但將三空觀，且折伏現行。
於此經中發心之者，從佛不動智而發菩提心。
設有餘習，還以無依住智治之，還是根本智，
不伏不斷為本，寂用自在故，無體可斷故，無可伏故。
設修三昧，任性淨故，亦無收攝，亦不伏捺故，任自淨故。
設行分別，任性智慧，隨事用為，亦無取捨故。
如是任法調治習氣，使稱理智，令慣習增明，
如佛願行，而隨事世間，成長大悲，不出不沒故，
以心境一真，無出沒故。
是故經中以阿脩羅王等表之，處大海而不出不沒等喻。
問曰：何故不昇四天王宮，而超至帝釋宮？
答曰：為四天王在妙峯山半傍住，非是可表。
昇法頂處，至相盡現，智慧莊嚴，住不退故。
善財童子於妙峯山得憶念諸佛智慧光明門，同此位故。
准例可知。以超情塵之跡，以山表之，非要登山也。
已入如來智慧，於眾中堪為主導故，非要為帝釋也。
第三、隨文釋義中，義分為三：一、總科一品；
二、明如來身行徧周等印。
如下經云：十方一切諸世界中，悉亦如是。
明十方一切妙峯山，總見如來昇妙峯山頂。
三、隨文釋義。
orig::  ^212b2

【經】爾時，如來威神力故，十方一切世界，
一一四天下閻浮提中，悉見如來坐於樹下，
各有菩薩承佛神力而演說法，靡不自謂恒對於佛。
爾時，世尊不離一切菩提樹下，而上昇須彌，向帝釋殿。
時天帝釋在妙勝殿前遙見佛來，即以神力莊嚴此殿，置普光明藏師子之座。
其座悉以妙寶所成，十千層級迥極莊嚴，
十千金網彌覆其上，十千種帳、十千種蓋周迴間列，
十千繒綺以為垂帶，十千珠纓周徧交絡，
十千衣服敷布座上，十千天子、十千梵王前後圍遶，十千光明而為照耀。
爾時，帝釋奉為如來敷置座已，曲躬合掌，
恭敬向佛，而作是言：善來世尊！
善來善逝！善來如來、應、正等覺！
唯願哀愍，處此宮殿！
爾時，世尊即受其請，入妙勝殿；十方一切諸世界中，悉亦如是。
爾時，帝釋以佛神力，諸宮殿中所有樂音自然止息，
即自憶念過去佛所種諸善根，而說頌言：
　　迦葉如來具大悲，諸吉祥中最無上，
　　彼佛曾來入此殿，是故此處最吉祥。
　　拘那牟尼見無礙，諸吉祥中最無上，
　　彼佛曾來入此殿，是故此處最吉祥。
　　迦羅鳩#CB00501;如金山，
諸吉祥中最無上，
　　彼佛曾來入此殿，是故此處最吉祥。
　　毗舍浮佛無三垢，諸吉祥中最無上，
　　彼佛曾來入此殿，是故此處最吉祥。
　　尸棄如來離分別，諸吉祥中最無上，
　　彼佛曾來入此殿，是故此處最吉祥。
　　毗婆尸佛如滿月，諸吉祥中最無上，
　　彼佛曾來入此殿，是故此處最吉祥。
　　弗沙明達第一義，諸吉祥中最無上，
　　彼佛曾來入此殿，是故此處最吉祥。
　　提舍如來辯無礙，諸吉祥中最無上，
　　彼佛曾來入此殿，是故此處最吉祥。
　　波頭摩佛淨無垢，諸吉祥中最無上，
　　彼佛曾來入此殿，是故此處最吉祥。
　　然燈如來大光明，諸吉祥中最無上，
　　彼佛曾來入此殿，是故此處最吉祥。 ^213a24

如此世界中忉利天王，以如來神力故，
偈讚十佛所有功德；十方世界諸釋天王，悉亦如是讚佛功德。
爾時，世尊入妙勝殿，結跏趺坐。
此殿忽然廣博寬容，如其天眾諸所住處，十方世界悉亦如是。
commentary::  ^213b46

【論】一、長科一品者，於此品中，長科為十段：
第一、從爾時已下三行經，明佛神力普現十方；
二、爾時已下一行半經，明佛不離菩提樹下，
而上昇須彌，向帝釋殿；三、時天帝釋已下可七行經，
明帝釋遙見佛來，嚴殿敷座；四、曲躬合掌已下可兩行經，
明帝釋請佛入殿；五、爾時世尊已下三句經，
是如來十方一時受請入殿；六、十方一切世界已下三句經，
是結十方，普會同此；七、爾時帝釋已下可一行半經，
明佛神力，樂音自息；八、即自憶念已下四句，
明帝釋自念過去善根，說頌歎佛來此；
九、如此世界中已下兩行半經，都結此處，
以偈歎佛，十方同然；十、爾時已下可兩行經，
明如來處座而坐，殿廣博寬容，并結十方同此。
三、隨文釋義者，云不離菩提樹者，明菩提體無去來、
遠近、處所可離可到故；又如來智身無表裏，
體徧周故；又法界非大小，毫剎相容故；
又心境無二相，無中邊方所故；又諸法無自性，一多恒圓滿故。
帝釋遙見佛來者，有二義：一、事，二、表法。
一、事者，為如來於無去來性示去來之相，故言遙見。
二、表法者，明帝釋示同未悟，不見如來智身徧周，
與心一體，故言遙見佛來。
又信解為遙見，自心入位為佛來。
帝釋即以神力莊嚴此殿者，亦有二義：
一、事，二、表法。其事可知。
二、表法者，自加行也。
安置普光明師子之座者，亦有二義：一、
約位置座，二、約帝釋自德根堪。
一、約位置座者，約此十住位中法位也。
為十住中得一切諸佛智慧光明之藏，
於一切法自在無畏故，置此座故。
如十行位中於夜摩宮中化作寶蓮華師子之座，
此約行位，在一切生死具大悲行萬行，以理智體得無染故。
以是義故，以蓮華為座體。
在此十住位中以得一切諸佛智慧光明普照萬法故，安置普光明藏師子之座。
此十住中安置其座十千層級，十行中化作百萬層級師子之座，
為十住位中初始入位，明須彌之上猶連地居，
明心有所得，從信創會，見法之報。
以此義故，師子座須有安置。
又方便三昧是安置故，十行位中約十住位中理智妙慧功成，
即十行位中以妙用而化其座。
又約行從空而立，還約位在夜摩空居之天，云座十千層級。
又百萬層級及帝釋天宮、夜摩天，總明隨位昇進行相。
若也正入法智慧流，不出毫塵，徧諸剎海，
其座乃至十迴向、十地高下嚴飾，各各隨位不同，准例知之。
其座上莊嚴皆十千者，明萬行報得故。
如十千金網者，約能以教行之網漉眾生之果報故。
十千種帳者，明養育義，以於一切處為佛為天為大力士之神擁護養育眾生行之果報所得故。
十千種蓋者，是大悲義，以大悲心覆養一切眾生之果報所得故。
十千繒綺者，以一行中行無盡差別行，
一言音中具差別教，皆明白可觀之果也。
十千珠瓔者，明萬行普周莊嚴智境化利眾生無休息之果所得故，
如一一塵中皆有無盡普賢身者是也。
十千衣服，是於一切生死海柔和善忍覆養含生之果故。
十千天子者，明能行萬行之人。
十千梵王者，明於行中智慧自在故。
十千光明照耀者，明智慧照耀能破自他迷闇長夜令大明故。
已上皆是舉此位之果德用成莊嚴，令發心入位菩薩識果行因無疑惑故。
從曲躬已下，明帝釋於如來致敬請佛入宮，明行謙行也。
如來受請，明從信入住，如文可知。
二約帝釋自德最下，明帝釋得宿念力於過去佛所種善根。
說頌歎佛者，明以三昧力自見身心體性同古今佛智慧善根故。
已下十佛是當位之功用合古也。
於說頌中有二十行頌，兩行一頌。
初兩行頌歎迦葉佛，具云迦葉波，此云飲光，
此是其姓，亦以身光殊特能飲諸天及日月等光皆悉不現故。
次兩行歎拘那牟尼佛，正云迦那牟尼，
言拘那者此云金也，牟尼者佛也，以金色為號。
次兩行歎迦羅鳩#CB00501;，
具云迦羅鳩村#CB00501;佛，此云所應斷已斷。
次兩行歎毗舍浮佛，此云徧一切自在。
次兩行歎尸棄佛，正云式棄那，此云持髻，或曰有髮。
次兩行歎毗婆尸佛，此云淨觀，或曰勝觀，或曰種種觀。
次兩行歎弗沙佛，正云勃沙，此云增盛。
次兩行歎提舍佛，正云底沙，此云說法度人。
次兩行歎波頭摩華佛，正云鉢特忙，此赤蓮華也。
次兩行歎然燈如來，前之二佛是此今賢劫中佛，
後之七佛是前劫中佛，以明創入十住之門，
古今法則相會，明古佛今佛法不異故，入此位者會同不別故。
言吉祥者，歎此山頂是福善之處故。
明昇進者，以三昧力身心不動如山王，總會古今諸佛同智慧故。
第九如此世界中忉利天已下有四行經，
於中義分為四：一舉此世界歎佛功德，
二總舉十方同然，三爾時已下明如來入殿昇座而坐，四明其殿忽然廣博普容諸天住處。
此明約如來無自他之德，合然令大眾得見，以明令大眾入位同此。
已上釋昇須彌品竟。
大約此明以三昧力正入定時身心蕩然，
稱法界性無表裏，光明朗徹是忽然廣博義，
亦是普光明藏師子之座義，智慧現前是佛來義。
一一如是會理修行，不可但逐名言也。
pin:: 
# 須彌頂上偈讚品第十四

pin:: 須彌頂上偈讚品第十四
commentary::  ^213c6

【論】將釋此品，約作四門分別：一、釋品名目；
二、釋品來意；三、都會此十住六品之經意；
四、隨文釋義。一、釋品名目者，以法慧等十箇菩薩，
各以自己當位隨位進修之法，還自以偈讚讚之，
令信終菩薩倣之悟入，故此品名為偈讚品。
明古今諸佛同會此智殿悲宮，俱會古今之佛，
自身是未來之佛，與古佛道合故。
二、釋品來意者，明前已創昇須彌，帝釋以偈歎佛，
此品明十住位當位菩薩，將當位法門以偈讚之，
令信心者得入位故，故有此品須來。
初歎過去佛，次歎今現在佛。
未來佛者，即入此位者是也。
是故經中不云未來十佛是過去佛，盧舍那是現在佛，修行始入位者是未來佛。
三、都會十住之內須彌之上說六品經意者：
一、昇須彌品，明信終昇進；二、須彌頂上偈讚品，
明偈讚當位之法，勸修昇進之理；三、說十住品，
明當位所行之行；四、說梵行品，明總十住之中所持無相之性戒；
五、發心功德品，明於十住之中發心所得功德之量；
六、明法品，即明當位之法昇進向十行之因，此六品明當位之修行因果及向十行之因。
四、隨文釋義中，復分為二：一、長科一品經意；
二、隨文釋義。一、長科一品經意者，義分為十一段：
orig::  ^214c34

【經】爾時，佛神力故，十方各有一大菩薩，
一一各與佛剎微塵數菩薩俱，從百佛剎微塵數國土外諸世界中而來集會，
其名曰：法慧菩薩、一切慧菩薩、勝慧菩薩、
功德慧菩薩、精進慧菩薩、善慧菩薩、智慧菩薩、
真實慧菩薩、無上慧菩薩、堅固慧菩薩。
所從來土，所謂：因陀羅華世界、波頭摩華世界、
寶華世界、優鉢羅華世界、金剛華世界、
妙香華世界、悅意華世界、阿盧那華世界、
那羅陀華世界、虗空華世界。
各於佛所淨修梵行，所謂：殊特月佛、無盡月佛、
不動月佛、風月佛、水月佛、解脫月佛、無上月佛、
星宿月佛、清淨月佛、明了月佛。
是諸菩薩至佛所已，頂禮佛足，隨所來方，
各化作毗盧遮那藏師子之座，於其座上結跏趺坐。
如此世界中，須彌頂上菩薩來集；一切世界悉亦如是，
彼諸菩薩所有名字、世界、佛號，悉等無別。
爾時，世界從兩足指放百千億妙色光明，
普照十方一切世界；須彌頂上帝釋宮中，佛及大眾靡不皆現。
爾時，法慧菩薩承佛威神，普觀十方而說頌言：
commentary::  ^215a28

【論】一、從爾時，佛神力故已下，有十九行半經，明佛以神力令眾來集分。
於此分中，十九行半經復分為七段：一、
從爾時，佛神力故五行半經，明菩薩來集；
二、所從來土已下三行半經，明菩薩世界之名；
三、各於佛所淨修梵行已下三行經，明本所事佛；
四、是諸菩薩至佛所已下兩行經，明菩薩來已，
化座而坐；五、如此世界中已下兩行經，
明都結十方世界，菩薩同然；六、爾時，世尊已下兩行半經，
明佛足指端放光，普照一切處帝釋宮殿；
十、信足輪下放光，此十住中足指端放光，
明位勝進；十行、足趺、十迴向、膝上十地、
眉間毫中放光，此光表法位昇進，故還是第一會中現相品所放眉間之光，
以果成信入位之光。
足指光者，明照入此住位者身心智慧。
宮殿表入聖之初，故足指端放光也。
七、爾時已下一行經，明法慧菩薩說頌歎佛。
餘義隨文可知。約科文之意，即悉其意。
如初菩薩來集，共世界名并本所事佛，
總都會配當位法及法門因果，始可得見其意。
況從法慧菩薩是此位中所修之行人，約所得如來智慧立名。
世界名因陀羅華，世界是所修之法，殊特月佛是初發心住位中約法所修之果。
云因陀羅者，此云能主也。
華者，是開敷感果義。
為此十住中，初發心菩薩即能十方一切世界中示現成佛，
故世界名能主，以能示現主導一切眾生故，以其行華能開敷自他智慧果故。
經云一一各與佛剎微塵數同名法慧菩薩俱者，
明智慧解行了悟徧知是境界故，以達自心一切總爾故。
一迷一切迷，一悟一切悟，此明唯應度者自迷解故，智慧徧故。
云從百佛剎微塵數國土外諸世界中來者，
明迷云國土之外，迷解云來，但以迷無明暗障廣多以比之世界塵數，
悟之解行廣多故亦比之如世界之塵。
智慧與無明相似，但只隔迷悟故。
是故此經下文云有三千大千世界量等經卷內小眾生身中，
是其義也。佛號殊特月者，殊者，勝也；特者，
奇也；月者，清涼也。
明入此位菩薩生住如來智慧家時，無始無明煩惱炎熱惡道熾然一時頓滅，
唯有如來智慧朗然清涼如月，故明此短菩薩創始入真，以能破煩惱惑熱處立自己佛果之名。
以次十行、十迴向，隨位昇進。
菩薩名、佛世界名，各各隨位差別。
十行中佛果名號，下名悉同，名之為眼，為知根利眾生處立名。
十迴向中佛果名號，上名悉同，名之為妙，
為於生死中利眾生之妙用自在，故至位方明。
又云：十方諸來法慧等十菩薩眾，各於佛所淨修梵行者，
明各於自心法身智慧，能淨煩惱，清涼如月處，立名為各於佛所淨修梵行。
梵者，淨也，以明此位菩薩妙慧現前，諸行體自淨故。
為法性智慧，任法運為，體無生滅故。
明以體無生滅處，以標自心佛果故。
是故有發心之士，應當如是以方便無作無思任性之定，
而自顯發自心無性佛智慧門，即能於煩惱無所染汙，便即名之殊特月佛。
隨所來方，各化作毗盧遮那藏師子之座者，
此法慧菩薩，是東方之位，明入位之首，
破暗之初，如日初出東方，能破暗故。
以世間之名，名為殊特，以智慧明能破自他無始長夜之迷暗故，
是故佛果名之殊特月佛。
以初發心已，為天人師，以是世界名能主華，
其化所作之座，名毗盧遮那藏師子之座者，是佛果座也。
明毗盧者，光也。遮那者，徧也。
明徧座無始一切無明煩惱，以化作一切大智慧光明藏，
徧照一切心境，化成法界自在解脫之門。
師子者，得無畏也。
已上總依主釋。結跏趺坐者，會妄想而為真智慧故，故為結跏趺坐。
此十住位中，十箇菩薩同於善財童子，
於妙峯山頂上，初入信之後，入十住之初。
德雲比丘下，至慈行童女法門，相似文殊師利菩薩，以明初發信心。
以此經中圓會教行，使令後學者令易解故。
但說其教，不著行行之人，難解了故。
以是義故，初會舉佛果神天，示入法而勸修，以明一一皆同佛知見。
第二會勸生信解，以不動智佛以成信門。
次說入位進修之教，則十信、十行、十迴向、
十地、十一地法門。
法界品中，舉善財童子是能行五位行者，
以教行具彰，令易解故。
若不如是，雖見教法，在行猶迷。
是故於此一部之經，因果理智，教行仁士，
一一具彰也，令修道者倣學不謬。
故此十住入真見道之初心，與後十行、
十迴向、十地、十一地，為正覺之果故。
如人百歲，以初生為長，故人生十子，初生為長。
大方廣佛新華嚴經合論卷第三十一
w:: 音切
note:: 弧 ^215b14

〔戶吾切。〕矢
〔式視切。〕鎧
〔苦亥切。〕輿
〔以諸切。〕臾
〔予音。〕敗
〔薄賣切。〕衂
轝 ^216b25

〔以諸切。〕竄
〔七亂切。〕匿
〔女力切。〕僅
〔渠吝切。〕沫
〔末音。〕悴
〔子對切。〕罥 ^216b27

〔古兗切。〕鵞
〔五何切。〕電
〔殿音。〕珂
〔苦何切。〕吠
〔符廢切。〕埵
〔丁果切。〕攬
〔盧敢切。〕湛 ^216b29

〔直檻切。〕快
〔苦怪切。〕層
〔自登切。〕級
〔居邑切。〕繒
〔疾陵切。〕綺
〔虛彼切。〕鳩 ^216b31

〔居求切。〕 #CB00501;
〔唐佐切。〕涼
〔呂張切。〕絡
〔盧各切。〕捺
〔奴曷切。〕漉
〔盧谷切。〕膝
謬 ^216b33

〔靡幼切。〕徹
〔尹列切。〕寬
〔苦丸切。〕崒
〔昨沒切。〕
 ^216b35
