
other:: 
pin:: 大方廣佛華嚴經疏卷第七十八〔入第四十八經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△第十三、手有十三相，文分為三：初、九真語手相二：
初、五明右。
orig::  ^794a31

如來右手有大人相〔至〕是為六十八。
commentary::  ^794a35

△二後四明左。
orig::  ^794a37

如來左手有大人相〔至〕及眾妙相以為莊嚴。
commentary::  ^794a39

因陀羅網以為嚴者，即是網鞔之相互涉入故。
orig::  ^794a41

放大光明普照十方〔至〕是為七十二。
commentary::  ^794a43

右五左四者，或左脫一，或表右邊，恒常用故，
而前肩右二左三，相通正等。 ^794a45

△二有二相在左右指
orig::  ^794b2

如來右手指有大人相〔至〕是為七十四。
commentary::  ^794b4

△三有二相在左右掌
orig::  ^794b6

如來右手掌有大人相〔至〕是為七十六。
commentary::  ^794b8

皆有千輪者，謂輪、轂、輻、輞，三事具足，自然成就，不待人功。 ^794b10

△十四、陰藏一相。
orig::  ^794b12

如來陰藏。
commentary::  ^794b14

猶如馬王。
orig::  ^794b16

有大人相名普流出佛音聲雲〔至〕是為七十七。
commentary::  ^794b18

△十五、坐處二相。
orig::  ^794b20

如來右臀有大人相〔至〕是為七十九。
commentary::  ^794b22

△十六、體有二相。
orig::  ^794b24

如來右#CB07324;有大人相
〔至〕隨順安住以為莊嚴。
commentary::  ^794b26

隨順安住者，#CB07324;多行動，
故須多寶，隨順而嚴。
orig::  ^794b28

廣大游行放淨光明〔至〕是為八十一。
commentary::  ^794b30

△十七、腨有三相
orig::  ^794b32

如來右邊伊尼延鹿王腨〔至〕如來寶腨上毛。
commentary::  ^794b34

腨毛通於二腨，若準晉經，直云毛端，則通全身一切毛也。
義應如晉，則處成十九。
orig::  ^794b36

有大人相，名：普現法界影像雲〔至〕是為八十四。
commentary::  ^794b40

△十八、足有十三相，通分為七：初、足下一相。
orig::  ^794b42

如來足下有大人相。
commentary::  ^794b44

略無左右。而晉經中足趺之後，別有足下十輻輪相，
此必合有，故後品明足下輪相名普照王。
今經中千輪之言，乃在後段，指間收故。
或以常明易知，故此不說，指間有異，故舉之耳。
orig::  ^794b46

名：一切菩薩海安住雲。
commentary::  ^794c6

名安住者，以足下安平，一切著地不容針故。
orig::  ^794c8

色如金剛閻浮檀金〔至〕是為八十五。
commentary::  ^794c10

△二足上有二相
orig::  ^794c12

如來右足上有大人相〔至〕是為八十七。
commentary::  ^794c14

△三、足指間二相。
orig::  ^794c16

如來右足指間有大人相〔至〕是為八十九。
commentary::  ^794c18

△四足跟二相。
orig::  ^794c20

如來右足跟有大人相〔至〕是為九十一。
commentary::  ^794c22

△五、足趺二相
orig::  ^794c24

如來右足趺有大人相〔至〕是為九十三。
commentary::  ^794c26

△六足四周二相
orig::  ^794c28

如來右足四周有大人相〔至〕金剛寶以為莊嚴。
commentary::  ^794c30

因陀羅尼羅者，此云帝青。
orig::  ^794c32

放寶光明充滿虗空〔至〕是為九十五。
commentary::  ^794c34

△七、足指端二相
orig::  ^794c36

如來右足指端有大人相〔至〕是為九十七。
commentary::  ^794c38

上來略例九十七相次第名數，譯者安置既不說盡，豈不盈百？
足下闕一脣齶不開，設合此二六根皆辨，耳何闕如？
若加兩耳及足下一，則圓百數以顯無盡，豈不妙哉？
況此中所列於三十二尚有未盡，豈普賢力不及百耶？
晉經有遺，但九十四亦無次第之數，故知九十七數不在生情配屬諸法。 ^794c40

△三、結略顯廣。
orig::  ^795a2

佛子！毗盧遮那如來〔至〕眾寶妙相以為莊嚴。
commentary::  ^795a6

別說難周故須結略，非略能盡故須顯廣。
一華藏塵相已無邊，況十華藏則無盡無盡，非普眼者安能覩歟？
既三十二相權實不同、互有互無，故不會釋。
pin:: 
## 如來隨好光明功德品第三十五
○如來隨好光明功德品第三十五
commentary::  ^795a8

△初、來意者。前品明相，此品辦好，相好雖殊，
俱用嚴身，以答前身及眼等六兼自在問。
好依相有，德劣於相，故次明之。
劣德之用，用成頓益，翻顯大相，德難思矣。 ^795a18

二、釋名者，如來標人表德，隨好等顯德依人。
隨好是體，隨逐大相，德姿好故。
光明是用功德者，德謂從好發光，光能益物，
顯好之德，故以為名。
如來之隨好等，亦如來有隨好等，通二釋也。 ^795a26

三、宗趣者，明好勝德為宗，令物修敬為趣。 ^795a34

次釋文二：先略二：初標果好。
orig::  ^795a36

爾時，世尊！
commentary::  ^795a38

佛自說者，有二意故：一、僧祇因終此品果極，
故茲二品皆佛自說；二、好用劣相而用難思，恐物不信故佛自說。
orig::  ^795a40

告寶手菩薩言：
commentary::  ^795a46

告寶手者，亦有二義：一、說手隨好，彼主此門故；
二、令當寶重，起信手故。
orig::  ^795a48

佛子！如來、應、正等覺有隨好。
commentary::  ^795b4

有隨好者，總相舉也，即是足下之好，與後名同故。
orig::  ^795b6

名圓滿王。
commentary::  ^795b8

德用周備，故云圓滿。
攝益自在，最勝名王。
orig::  ^795b10

此隨好中出大光明〔至〕阿僧祇光明而為眷屬。
commentary::  ^795b12

光明熾盛者，如日具德，由此復能攝諸眷屬百萬等，顯數多也。
復云七者，淨七支故，修七覺故，照七地故。 ^795b14

△二、舉因對顯者，為顯勝故。
此有數重：一、以相德深廣，言不能備，是故置之，但隨說好。
二、好德復多，以三十二相既有八十隨好，
十蓮華藏之相好彌多矣，且舉其一。
三、一中置勝，但說劣者，故明足下。
四、足下一好復有多光，但說一光。
五、果位一光亦不可說，故寄因顯，因光成益。
三重頓圓，況果一光。
如是展轉，況於諸相？
況復總說如來諸德？
果海絕言，亦斯義矣。
文二：初、光照分齊。
orig::  ^795b18

佛子！我為菩薩時〔至〕照十佛剎微塵數世界。
commentary::  ^795b34

即前圓滿好中放光，故不別標放光之處，而非前光好具多故。 ^795b36

△二、光所成益二：初、今離苦淨宿善益。
orig::  ^795b38

彼世界中地獄眾生〔至〕咸生歡喜踊躍稱慶。
commentary::  ^795b42

△二、轉報生天得聞法益。
orig::  ^795b44

從彼命終生兜率天〔至〕往昔親近眾善知識。
commentary::  ^795b46

示宿因心不放逸，顯曾修行於如來所種諸善根，
通見聞等親近知識，必聞普法成金剛種。
orig::  ^795b48

毗盧遮那，大威神力。
commentary::  ^795c4

顯其現緣。
orig::  ^795c6

於彼命終，來生此天。
commentary::  ^795c8

結因屬果，文從略故。
結屬生天，理實息苦及淨眼等，皆由於此二種因緣。
是知佛光平等而照，不種善因，無斯勝益。
何以一光頓成斯益？
無盡功德之所顯故，純淨法界之所流故。
非如權教八十隨好，但嚴於形，生信而已。
此中略無墯獄之因，謂雖修乘，戒行寬故。 ^795c10

△二、廣辨因相。但廣於因，果難說故。
文二：初、廣前段淨宿善益。
orig::  ^795c20

佛子！菩薩足下千輻輪〔至〕常放四十種光明。
commentary::  ^795c24

摧下惡趣之苦，放於足下千輻輪光。
四十光者，表四十位無不照故。
orig::  ^795c26

中有一光，名：清淨功德。
commentary::  ^795c30

置廣說略。
orig::  ^795c32

能照億那由他佛剎微塵數世界。
commentary::  ^795c34

分齊過前。
orig::  ^795c36

隨諸眾生種種業行〔至〕皆悉命終生兜率天。
commentary::  ^795c38

淨惑成德，故前光受清淨等名，以重況輕，舉阿鼻耳。 ^795c40

△二、廣聞法益六：初、略標勸誨。
orig::  ^795c42

既生天已聞天鼓音〔至〕入離垢三昧汝當敬禮。
commentary::  ^795c44

△二、聞已生疑。
orig::  ^795c46

爾時諸天子聞天鼓音〔至〕何因發此微妙之音。
commentary::  ^795c48

△三、總示所因。
orig::  ^796a2

是時，天鼓告諸天子言〔至〕諸善根力之所成就。
commentary::  ^796a4

△四、正明勸教四：初、以己喻佛無我無來。
orig::  ^796a6

諸天子！如我說我而不著我〔至〕亦復如是，非十方來。
commentary::  ^796a8

文中二段各有喻合，上喻無我，下喻無來。
△二、以他喻己顯來即無來。
orig::  ^796a10

諸天子！譬如汝等昔在地獄〔至〕亦復如是，非十方來。
commentary::  ^796a14

文有三喻，並顯可知。
然惡業善根是來因緣，因緣無性，故來即無來，非先有法在十方中從彼來也。
故因緣者即是智慧，智慧之法本非因緣，云何念言有何因緣？ ^796a16

△三、以己況佛難思之境。
orig::  ^796a22

諸天子！譬如億那由他佛剎〔至〕一隨好中放一光明。
commentary::  ^796a24

舉手隨好者，別舉顯勝上救下趣故舉足光，今約現通故說手也。
orig::  ^796a26

出現無量自在神力〔至〕尚不能知，況諸眾生。
commentary::  ^796a30

△四、正勸往詣，誡不應留二：初、總誡勸。
orig::  ^796a32

諸天子！汝當往詣彼菩薩所〔至〕勿復貪著五欲樂具。
commentary::  ^796a34

△二、廣釋二：初、釋前誡。
orig::  ^796a36

著五欲樂，障諸善根。
commentary::  ^796a38

上法下喻。
orig::  ^796a40

諸天子！譬如劫火燒須彌山，悉令除盡，無餘可得。
commentary::  ^796a42

後合。
orig::  ^796a44

貪欲纏心亦復如是，終不能生念佛之意。
commentary::  ^796a46

△二、釋前勸，有六：初、順釋。
orig::  ^796a48

諸天子！汝等應當知恩報恩。
commentary::  ^796b2

△二、反釋。
orig::  ^796b4

諸天子！其有眾生不知報恩，多遭橫死，生於地獄。
commentary::  ^796b6

△三、示其恩相
orig::  ^796b8

諸天子！汝等昔在地獄之中，蒙光照身，捨彼生此。
commentary::  ^796b10

△四、勸往增善。
orig::  ^796b12

汝等今者，宜疾迴向，增長善根。
commentary::  ^796b14

△五、示法令修。謂說二空：
orig::  ^796b16

諸天子！如我天鼓，非男、非女〔至〕種種上妙宮殿、園林。
commentary::  ^796b18

非男女喻，以顯人空。
orig::  ^796b20

如我天鼓不生不滅〔至〕亦復如是不生不滅。
commentary::  ^796b22

不生滅喻，以顯法空。
△六、勸修成益。
orig::  ^796b24

汝等若能於此悟解，應知則入無依印三昧。
commentary::  ^796b26

既解悟無生，則能所雙絕，儻然靡據，故曰無依。
以斯智印，印定萬法，不收不攝，住心自安，故稱三昧。 ^796b28

△五、依勸詣佛五：初、獻供不過。
orig::  ^796b32

時諸天子聞是音已〔至〕欲申瞻覲而不得見。
commentary::  ^796b34

△二聞其所在。
orig::  ^796b36

時有天子作如是言〔至〕乘栴檀樓閣處摩耶夫人胎。
commentary::  ^796b38

△三觀見下生。
orig::  ^796b40

時諸天子以天眼觀〔至〕梵天、欲天承事供養。
commentary::  ^796b42

△四、發心欲往。
orig::  ^796b44

諸天子眾咸作是念〔至〕十那由他眷屬欲下閻浮提。
commentary::  ^796b46

△五、教見佛儀二：先、教識受生，令捨曲見。
由前不遇，後覩下生，不離有無，情存彼此，
故示體用，顯無生、現生。
文三：初、法二：初、誡其曲見。
orig::  ^796b48

時，天鼓中出聲告言〔至〕非此命終而生彼間。
commentary::  ^796c6

△二、示其正見。
orig::  ^796c8

但以神通，隨諸眾生心之所宜，令其得見。
commentary::  ^796c10

是知佛化所生，非歿生也。
△二喻
orig::  ^796c12

諸天子！如我今者，非眼所見而能出聲。
commentary::  ^796c14

△三合
orig::  ^796c16

菩薩摩訶薩入離垢三昧亦復如是，非眼所見。
commentary::  ^796c18

法身無生，徧而叵見。
orig::  ^796c20

而能處處示現受生。
commentary::  ^796c22

應無不生，即處處皆有。
有感此中亦見，何須更下閻浮。
orig::  ^796c24

離分別。
commentary::  ^796c28

顯應生之德，拂其諸見，以無分別智而生，非謂有其選生之處。
orig::  ^796c30

除憍慢。
commentary::  ^796c34

雖處王宮，而無憍慢。
orig::  ^796c36

無染著。
commentary::  ^796c38

諸天圍繞，而無染著。
△二、教發心誨過，令其得見三：先標教誨，
次徵問其方，後如法正教。
夫欲悔過，須識逆順二十種心。
謂先識十種順生死心以為所治：一、妄計人我，起於身見。
二、內具煩惱，外遇惡緣，我心隆盛。
三、內外既具，滅善心事，不喜他善。
四、縱恣三業，無惡不為。
五、事雖不廣，惡心徧布。
六、惡心相續，晝夜不斷。
七、覆諱過失，不欲人知。
八、虜扈抵突，不畏惡道。
九、無慙無愧，不懼凡聖。
十、撥無因果，作一闡提。 ^796c40

次起十種逆生死心，從後翻破：一、明信因果，
二、自愧剋責，三、怖畏惡道，四、不覆瑕疵，
五、斷相續心，六、發菩提心，七、修功補過，
八、隨喜他善，九、念十方佛，十、觀罪性空。
今此三段，文皆具有，而為次不同。
向以起心之次第，此以勝劣而言故。
今初，總標教誨。
orig::  ^797a8

諸天子！
commentary::  ^797a20

文有四節，治前六種順生死失。
orig::  ^797a22

汝等應發阿耨多羅三藐三菩提心。
commentary::  ^797a24

發菩提心，為懺所依，以是行本，含攝眾德，故首明之。
翻前第五，惡心徧布，自危危人。
今發悲心，徧覆法界，廣利有情。
orig::  ^797a26

淨治其意，住善威儀。
commentary::  ^797a32

令淨三業，為能懺體。
上句是惡止行，下句義通止作，翻前第六惡心相續，及翻第七覆諱過失。
orig::  ^797a34

悔除一切業障、煩惱障、報障、見障。
commentary::  ^797a38

今懺四障，即所滅之非，謂惑業苦。
業報二障，約因果異。
既懺報障，則怖畏惡道，翻前不畏，以諸天子新從彼來，故不廣明。
於煩惱中利鈍分二，邪見斷善最可畏故，別明見障。
又障所知亦見障故，餘如別說。
orig::  ^797a40

以盡法界眾生數等身〔至〕悔除所有諸障過惡。
commentary::  ^797b2

運心普徧，令無不盡，由昔起過。
既徧諸境，今悔昔非。
普運三業等眾生界，於一一佛及眾生前發露懺悔。
既於人、天、凡、聖之前皆對懺悔，則是第二、
自愧剋責，翻無慚愧。
由意徧運，令身、口徧。
頭即頂禮，兼身為總，五輪著地。
此言徧者，為以何徧？
故經云：善三業徧。
此則第四、修功補過，翻前縱恣身等三業。 ^797b4

△二徵問其方。
orig::  ^797b16

時諸天子聞是語已〔至〕云何悔除一切過惡。
commentary::  ^797b18

上經猶略，餘義未盡，故次徵之。
△三、如法正教。正教觀罪性空，兼顯妄計我人，
撥無因果，外遇惡緣。
而文分二：初、明發聲之因。
orig::  ^797b20

爾時，天鼓以菩薩三昧善根力故，發聲告言：
commentary::  ^797b26

△二、正說教誨五：今初、別觀業空。
orig::  ^797b28

諸天子！菩薩知諸業〔至〕而共積集止住於心。
commentary::  ^797b30

業為報因，三障首故，非先有體。
從十方來，正顯空義。
orig::  ^797b32

但從顛倒生，無有住處。
commentary::  ^797b36

釋空所以。由業障海從妄想生，故無自性。
orig::  ^797b38

菩薩如是決定明見，無有疑惑。
commentary::  ^797b40

今此空慧與心相應決定無疑，能如是知即名菩薩。 ^797b42

△二、總觀四障，文有喻、合，以喻俗有，約真即無。
文二：初、喻。
orig::  ^797b44

諸天子！如我天鼓說業說報。
commentary::  ^797b48

舉所治，謂業、報二障。
orig::  ^797c2

說行說戒，說喜說安，說諸三昧。
commentary::  ^797c4

即是能治，行善止惡，喜他安他。
△二合
orig::  ^797c6

諸佛菩薩亦復如是，說我、說我所。
commentary::  ^797c8

即是見障。
orig::  ^797c10

說眾生，說貪、恚、癡。
commentary::  ^797c12

即煩惱障。
orig::  ^797c14

種種諸業。
commentary::  ^797c16

上明隨俗說有，下辨勝義實無。
orig::  ^797c18

而實無我無有我所〔至〕十方推求悉不可得。
commentary::  ^797c20

有無二文，三障影略，既無我所，翻破第一忘計我人。 ^797c22

△三、別破見惑。見惑深險，故廣破之。
文有三喻：初、鼓無生滅，隨所聞喻。
orig::  ^797c24

諸天子！譬如我聲不生不滅〔至〕隨有修集則受其報。
commentary::  ^797c28

喻業雖無生，隨修感報。
向觀業空，為遣執有；若謂為空，諸佛不化。
故今顯非是斷無，翻破第十、撥無因果。 ^797c30

△二聲無去來喻。
orig::  ^797c34

諸天子！如我天鼓所出音聲〔至〕若來若去皆不可得。
commentary::  ^797c36

喻歸中道，上喻下合。
orig::  ^797c38

諸天子！若有去、來，則有斷、常。
commentary::  ^797c40

定有則常，定無則斷，俱亦是二，是故雙破去來二見，顯離斷常。
orig::  ^797c42

一切諸佛終不演說有斷常法，除為方便成熟眾生。
commentary::  ^797c46

若有可來，即墯於常；去而不來，即墯於斷。
故雖空不斷，雖有不常。 ^797c48

△三、鼓聲隨心喻。
orig::  ^798a2

諸天子！譬如我聲〔至〕隨眾生心悉令得見。
commentary::  ^798a4

喻佛由心見，遣其心外定執懺主，令其真念十方諸佛，翻破外遇惡緣。 ^798a6

△四、對業觀報二：初、鏡像體虗喻。
orig::  ^798a8

諸天子！如有頗棃鏡〔至〕諸業果報無來去處。
commentary::  ^798a12

喻雖有而無，謂其鏡像，依鏡而現，像非去來，
報從業生，何有來去？ ^798a14

△二、幻師惑眼喻。
orig::  ^798a16

諸天子！譬如幻師幻惑人眼，當知諸業亦復如是。
commentary::  ^798a18

喻業招報，雖無而有。
又業亦如幻，又幻非有，無即中道矣。 ^798a20

△五、總結懺益。
orig::  ^798a22

若如是知是真實懺悔，一切罪惡悉得清淨。
commentary::  ^798a24

△六、見聞獲益二：初、明餘眾益。
orig::  ^798a26

說此法時百千億那由他〔至〕發於無上菩提之意。
commentary::  ^798a28

以三昧力，聲普聞故。
△二、當機得益二：初一、重益，亦二：今初，得法益。
orig::  ^798a30

爾時諸天子聞說普賢〔至〕獲諸力莊嚴三昧故。
commentary::  ^798a34

皆有故字，義似牒前為因，則見佛為益。
前來未有得十地處，為何所牒？
是以晉經皆無故字，應言聞說普賢廣大迴向故，便得十地。
獲諸力莊嚴三昧，上句得位，下句成行，分得十力為莊嚴故。 ^798a36

△二、見佛益三：初、明見因。
orig::  ^798a42

以眾生數等清淨三業，悔除一切諸重障故。
commentary::  ^798a46

△二、正明見佛。
orig::  ^798a48

即見百千億那由他佛剎〔至〕離垢三昧少分之力。
commentary::  ^798b2

△三、敬心興供。
orig::  ^798b4

爾時彼諸天，子以上眾華。
commentary::  ^798b6

言以上者，上來持華詣菩薩所，獻供不遇猶未散故。
orig::  ^798b8

復於身上一一毛孔，化作眾生數等眾妙華雲。
commentary::  ^798b12

毛孔出華者，已得地位故，華在最初故略舉之。
上所持中有香蓋等，故下諸文見香見蓋並皆成益。
orig::  ^798b14

供養毗盧遮那如來，持以散佛，一切皆於佛身上住。
commentary::  ^798b18

△二、展轉獲益二：一、聞香益，二、見蓋益。
並是從前獻供，不過文中所來。
前中有三：初、法。
orig::  ^798b20

其諸香雲普雨無量佛剎〔至〕身蒙香者其身安樂。
commentary::  ^798b24

由脫障故，得解脫樂。
△二喻
orig::  ^798b26

譬如比丘入第四禪，一切業障皆得消滅。
commentary::  ^798b28

喻四禪無八災患。
△三、合由滅障故得淨善根，是為益相。
文二：初、顯所滅。
orig::  ^798b30

若有聞者彼諸眾生〔至〕等分行者二萬一千。
commentary::  ^798b34

即是八萬四千煩惱。
古有二釋：一云、煩惱根本有十，然一惑力復各有十，
即為一百，應分九品。
今但上品重故開三，中下輕故各為一品，則成五品。
每品一百，則成五百。
復於自他內外境起，謂自五塵名之為內，
以他五塵名之為外，一一塵上各有五百，即為五千。
別迷四諦，則成二萬，并本一千。
通前都有二萬一千，却配三毒及等分成，
則八萬四千煩惱，經文自具。
二者、有云：十惡為本，展轉相成，一一各十，故成一百。
亦約迷於自他五塵，則為一千。
正迷十諦，十諦則是四諦、三諦、二諦，一諦則成一萬。
或迷說成諦等十諦，或迷十善，故成一萬。
然迷十諦，空有不同，分成二萬。
或迷十善，真俗二諦亦分二萬，并本一千。
餘如經辨。二皆有理，任情去取，更有異釋，
如賢劫經等，非今經意。 ^798b36

△二、明其能滅。
orig::  ^798c14

了知如是，悉是虗忘。
commentary::  ^798c16

謂了惑本虗，居然不生。
故晉經云：此諸煩惱，皆悉除滅。
orig::  ^798c18

如是知已，成就香幢雲自在光明清淨善根。
commentary::  ^798c22

由滅惑故清淨，惑亡智顯，自在光明，善根成就。
香幢，即是九地所有舌根，至下當明。 ^798c24

△二、見蓋益。文二。
今初，正明得益。
orig::  ^798c26

若有眾生見其蓋者〔至〕金網轉輪王一恒河沙善根。
commentary::  ^798c30

準晉經云：種一恒河沙轉輪聖王所植善根，所謂白淨寶網輪王等。
是知則有多箇輪王，非一輪王之多善也。
梵本亦然。而言清淨金網者，準瓔珞上卷，
金輪位在十迴向中，初地已上皆是瑠璃輪，而增寶數以為其別。
是知舊譯為寶網者，勝金網也。
故彼經云：歡喜地百寶瓔珞七寶相輪，
為四天王乃至一萬福子以為眷屬，見百法身游百佛剎，
寶數一一增至七地，以十三寶以為相輪，
八地但云大寶相輪，九地中云以白雲寶而為相輪，十地中云百萬神通寶光瓔珞無畏珠寶而為相輪。
若順晉經白淨之言，則是九地則同前文，有香幢雲自在光明。
若然，彼白淨寶但是所等，則金網無失。
若取十地為清淨金網，正當十地以無畏珠為清淨義。
又攝化分齊與第十地攝報果同，證為十地其義明矣。
故下此王放光，遇者亦登十地。
一恒沙者，謂從九地已還乃至十住銅輪，
以此十地所化分齊，此前諸位如？
河沙矣。故晉經云寶網輪王等，等取前也。 ^798c32

△二、攝化轉益二：初、得位益三：初、法。
orig::  ^799a18

佛子！菩薩住此轉輪王位〔至〕塵數世界中教化眾生。
commentary::  ^799a20

直明菩薩攝化分齊，已如前釋。
△二喻
orig::  ^799a22

佛子！譬如明鏡世界〔至〕未曾一念而有間斷。
commentary::  ^799a24

喻上法中教化眾生。
orig::  ^799a26

若有眾生，聞其佛名，必得往生，彼佛國土。
commentary::  ^799a28

喻下，合中遇斯光明，獲十地位。
△三合
orig::  ^799a30

菩薩安住清淨金網轉輪王位亦復如是。
commentary::  ^799a32

初句總合。
orig::  ^799a34

若有暫得，遇其光明。
commentary::  ^799a36

準晉經中亦復如是下，欠放漫陀羅自在光明之言。
今經影在後喻合中，若便直云得遇斯光，
前文未有放光之處，為何遇耶？
orig::  ^799a38

必獲菩薩第十地位。
commentary::  ^799a44

得十地者，此品之中總有三重，皆得十地，
名展轉益：一、諸天子聞鼓說法，證得十地；
二、此天子毛孔出華，并前香蓋，見者證得輪王之位，
即是十地；三、輪王放光，眾生遇者，復得十地。
此三所證，位皆齊等，同時頓成。
約人各有塵數多類，總是菩薩一隨好中一光之力，
餘光好等，彌更難說。
orig::  ^799a46

以先修行善根力故。
commentary::  ^799b10

即顯前來頓益之因，因聞普法，修普善故。
△二、成德益二：初、喻。
orig::  ^799b12

佛子！如得初禪雖未命終，〔至〕得諸禪者悉亦如是。
commentary::  ^799b16

意云：欲界修得色界中定，以欲界眼見色界境，
喻於菩薩頓證十地，未轉凡身見十地境，以法力故。
是以三祇而一念可屆者，明一攝一切故；
塵劫不窮於一位者，明一切攝一故。
如是遲速皆悉自在，是此圓教，非餘宗也。 ^799b18

△二、合二：初、正明得益。
orig::  ^799b26

菩薩摩訶薩住清淨金網〔至〕皆得菩薩第十地位。
commentary::  ^799b28

猶是牒前合中經文，謂以德依地成，所以重牒。
不然，則成兩度放光，各得十地。
orig::  ^799b30

成就無量智慧光明〔至〕成就如是清淨肉眼。
commentary::  ^799b34

謂上諸德及與十眼，皆依凡身肉眼而成，故就結之。 ^799b36

△二、顯境分齊，即顯肉眼境界廣大。
肉眼尚爾，餘眼玄妙，不可說也。
文三：初、假設譬喻以顯境多三：初、一重境界廣大。
orig::  ^799b38

佛子！假使有人以億那由他〔至〕悉以集成一佛國土。
commentary::  ^799b44

△二、問答顯廣，令信成益。
orig::  ^799b46

寶手！於汝意云何〔至〕當獲如來無上智慧。
commentary::  ^799b48

△三、復積前數重顯廣大。
orig::  ^799c2

寶手！設復有人以千億佛剎〔至〕展轉乃至經八十反。
commentary::  ^799c4

△二、正明能見。
orig::  ^799c6

如是一切廣大佛土〔至〕於一念中悉能明見。
commentary::  ^799c8

見前廣剎之塵，肉眼能見，已是超勝，況一念耶？
orig::  ^799c10

亦見百億，廣大佛剎，微塵數佛。
commentary::  ^799c12

明見多佛。
orig::  ^799c14

如頗棃，清淨光明照十佛剎微塵數世界。
commentary::  ^799c16

明見佛之相，無心分別，無來去故。
△三、結德有歸。
orig::  ^799c18

寶手！如是皆是清淨金網〔至〕福德善根之所成就。
commentary::  ^799c20

歸於輪王。此品之末，經來未盡。
大方廣佛華嚴經疏卷第七十八
 ^799c22
