讀教記卷第四
author:: 天台沙門　法照
other:: 
# 玅玄(四)
玅玄〔四〕
other:: 
## 十身舍那
十身舍那
orig:: 
華嚴經〔廿八卷〕，此菩薩知眾生身、國土身、
業報身、聲聞身、獨覺身、菩薩身、如來身、
智身、法身、虗空身。
此菩薩知眾生心之所樂，能於眾生身作自己身，
亦作國土身，乃至虗空身。 ^21a40

籤〔五〕〔六〕，八地說一切佛現身觀莫捨忍門，
勸觀常住入無功用心，是菩薩現十種身
〔云云〕，以此驗知是別教地相，故至第八地始觀十種身。
　玄〔四〕〔九〕。 ^21b4

玅記〔二〕，〔廿二〕。云何七地等者，古人所判云七地恐起二乘心者，
此似通位，是故難其不成別義，難圓亦爾。
若言七地始入無功用道，此是別教，教道明義故不成。
圓　句〔二〕，〔十二〕。 ^21b10

玅記〔九〕〔廿五〕問：華嚴十身，此但二三，身數既少，
攝義不周，是則此經身義不足。
答：義有通別，通義可爾，別則不然。
彼通云身，故云十身盧舍那也。
別釋如來，故不應云業報國土佛等。
若欲通收彼經十身，應開為四，則以化身收於業報，
智即報身，虗空屬法，餘皆應攝。
　句〔九〕〔十八〕 ^21b18

十諫〔一〕，若不現大，便為尊特。
是則別圓之人，見猿猴鹿馬，無非他受用報，以皆中道感應故也。 ^21b30

解謗〔九〕若中道感應名尊特者，名多在佛〔云云〕。
若現起九界差別之形，未必顯立尊特之號。
雖不立名，非無其義。
如華嚴明十身舍那，其業報身豈不收於猿猴鹿馬耶？
既稱舍那，即淨滿義。
既淨且滿，寧非尊特？
三身正義〔二十〕〔四〕甞撿華嚴新舊二本，
皆說第八地菩薩現十種身，謂眾生身〔云云〕。
經中並無十身舍那之稱。
又於如來身上自具十身，謂菩提身〔云云〕。
觀師名此十身為法性身，是則如來自具者，方名十身舍那。
玅樂所指，未詳其意。 ^21b34

光明記〔三〕，〔卅三〕。
commentary::  ^21c4

此八地菩薩分證十界之體，起十界之用，
故經曰：此菩薩能以眾生身作自己身。
籤曰：是菩薩現十種身。
記曰：彼通云身，故云十身盧舍那也。
然中道感應者，理具三千能感，理滿三千能應，故知感應不出三千。
三千諸法，法法即性，豈猿猴鹿馬而不即耶？
八地菩薩果雖未滿，而能分起十身之應，
別圓行人依業識修中者，方感此應也。
或問：國土身既是依報，且別教不譚無情佛性，如何依報說法耶？
曰：此約菩薩神力變現，現身利益，隨機設化，固非無情說法也。
other:: 
## 支佛
支佛〔辟支迦羅，此云緣覺，亦名獨覺。畢勤支底迦，此云各各獨行。〕
orig::  ^21c6

玅玄〔四〕〔廿七〕大論稱獨覺、因緣覺，若出無佛世，
自然悟道，此即獨覺。
若出佛世，聞十二因緣法，稟此得道，故名因緣覺。
獨覺生無佛世，有小有大。
若本在學人，今生佛後，七生既滿，不受八生，
自然成道，不名為佛，亦非羅漢，名小辟支迦羅。
論其道力，不及舍利弗等大羅漢。
二者、大辟支迦羅，二百劫中，作功德身，
得三十二相分，或三十一、三十、二十九，
乃至一相，福力增長，智慧利於，總相別相，
能知能入，久修集定，常樂獨處，故名大辟支迦羅也。
若就因緣論小大者，亦應如是分別。
此人根利，不須制果，能斷正使，又加侵習。
譬如身壯，直到所在，不中止息，故不制果。 ^21c28

文句〔四〕〔七〕。問：緣覺出無佛世，云何三周得有緣覺？
答：釋論云：緣覺、獨覺。
獨覺出無佛世，緣覺願生佛世。
華嚴云：菩薩下，兜率放光照之，覺即捨身，不覺徙之。
大經云：彗星。中論云：支佛出世，佛法已滅，此是獨覺人也。
願生佛世者，先得初果，十四生未滿，值佛即成羅漢，不值佛即成獨覺。
其既值佛，亦不捨壽，亦不被移，願見佛故。
二果、三果例然。又有部行緣覺，在無佛世，師徒訓化也。
此應有二種：佛去世後無文字，眾生根鈍故，
支佛不說法，此非部行也。
部行者，能說法也。
又有變化緣覺，宜應見者，現緣覺身。
今三周之座有緣覺者，其義可解。 ^22a2

玅樂〔四〕，〔廿九〕答中引經云徙之者。
問：此佛亦有聞法緣覺，何不令其聞佛說法，
如方等、般若中二乘之人耶？
答：未斷惑者，可令聞法；已斷惑者，自謂獨覺。
以是應知，世無二佛。
問：緣覺在小，住亦何妨？
答：元為法滅，無師獨悟。
既有佛興，復不稟教去，則不與稟教為妨。
是故不同方等，元是稟教之人。
問：徙向何處？答：向無佛興處。
縱在此界，亦是佛教所不及處。
如有德王興，豈彗星不沒？
若爾，其得神通，豈不知耶？
答：為護物機，不護緣覺，知亦無爽。 ^22a24

別行疏〔十一〕：〔十〕、支佛侵習為淺處，通教正習盡為彼岸。 ^22a42

別行疏記〔上〕〔十二〕。
支佛修行，不立分果。
深觀緣起，久種三多。
福慧既隆，預侵二習。
雖未發真四流動，名得淺處。
頓證極果，名到彼岸。
通教正盡得淺，習盡到岸。
commentary::  ^22a44

三、多謂供佛、事善友、佛所聞法也。
若同性經列支佛十地者〔集解中引〕，葢從因行其位淺深，從果則頓證支佛。
又仁王經列獨覺眾經，又云五百獨覺從佛聞法者，便是緣覺也。
對聲聞信行邊說云獨覺耳。
玅樂云：支佛是法行人者，一往且對聲聞稟教，所以支佛自思為法。
然支佛必自證〔六〕〔廿八〕。
然四明記，文有二節：初、對消疏文；二、雖未下，文外示義也。
other:: 
## 借別名通
借別名通
orig::  ^22b2

玅玄〔四〕〔三十〕二、用別名。
名者，即是取別教之名，準望通教菩薩位也。
別名者，即是十信、三十心、十地之名也。
鐵輪位於通義，即是乾慧地，伏忍也。
三十心即望性地，柔順忍也。
八、人地。見地即是初懽喜地，得無生法忍也。
故大品云：須陀洹若智若斷，皆是菩薩無生忍也。
薄地向果。向即是離垢地，果即是明地也。
故大品云：斯陀含智斷，是菩薩無生法忍也。
離欲地向果。向即燄地，果即難勝地。
故大品云：阿那含智斷，是菩薩無生法忍也。
已辦地向果。向是現前地，果是遠行地。
大品云：阿羅漢智斷，是菩薩無生法忍。
辟支佛地即是第八不動地，侵習氣也。
大品云：辟支佛地智斷，是菩薩無生法忍。
菩薩地即是善慧地。
十地當知如佛地，佛地如前說。 ^22b18

籤〔五〕〔廿一〕，次簡名別義通，及為菩薩立忍名等，具如止觀第六說。
玅玄小樹位二初明三乘共十地二簡名別義通二初就三乘共位中菩薩別立忍名而義通二用別教名名別義通 ^22b44

止觀〔六〕〔六〕今言經借別義顯通耳。
別見義長，論三地四地；通見義短，不出入觀。
然名可借別，義必依通。
若作不出入觀釋者，若言三地者，據斷見初；
言四地者，據斷見後，皆不出入觀。
例如第十六心，或言是見道，或言是思道。 ^22c12

輔行〔六上〕〔七〕。今言下，略示。
別見下，略釋。然名下，判斷。
例如下，引例。此十六心同是一位，尚判兩道，何妨斷見二地不同？
問：當通教中判斷見位自分二地，何須破他自立借別，立斷見位還同通教？
答：祇緣同通，故得名通。
通雖二地，斷時仍促；三乘共故，雖促復長，
是故須分三地、四地。
或時借別，別見更長，仍有二意：若約理說，
通至佛地；若約教道，云三、四地。
雖二意各別，見義並長。
以別長故，故借教道用判兩地斷見無爽。
若依通義，云不出觀；若依別義，但云地地皆能破見，以此為異。
以別長故，故後兩番通用四地皆斷見位。
人多不見，謂通義足，何須借別？
此是大師通申經論。
有此判者，屬借別名，名通位也。
何者？若定屬通，不應地前而立伏位；若定屬別，
不應行向屬四善根，乃至四地共斷見惑亦復如是。
故立此式示後學者，使古今異說泠然可見。
止觀破思假明位二二初正釋四初藏二通三別名名通家共位有三初破立二先借別教始終名通次單借別十地名通十地四借別名名通家菩薩位　此單約菩薩二兼申別圓 ^22c22

止觀〔連〕言借別名名通位者，外凡三賢是乾慧地，而名為十信。
內凡四善根是性地，而名為十住、十行、十迴向。
八人見地是須陀洹，而名為初歡喜地也。
薄地是斯陀含，斯陀含有向有果，立向為離垢地，立果為明地。
離欲地是阿那含，阿那含有向有果，立向為炎地，立果為難勝地。
已辦地是阿羅漢，阿羅漢有向有果，立向為現前地，立果為遠行地。
辟支佛位立為不動地，菩薩地立為善慧地。
或以菩薩地後心為法雲地，或以佛地為法雲地。
大品云：十地菩薩為如佛。
得作此釋也。 ^23a22

輔行〔連〕言借別下，正明借位。
先借別教，始終名通。
通教地前無位可論，故借別教內外凡位，
但名通教初地、二地。
通教地後亦無復位，故但以別教法雲、
佛地以名通教，九地、十地從容不定。
故有或言：大品既云十地如佛，當如即是別名名通。 ^23a42

止觀〔連〕若借此別名判三人通位者，則初地斷見惑，
二地斷欲界一兩品思，三地斷六品思，
四地斷七八品思，五地斷九品思，六地斷七十一品思，
七地斷七十二品思，八地已上侵習斷無知等，
例前可知〔云云〕。輔行〔六上〕〔八〕若借下，次單借別。
十地名通十地，則彼此地前通為伏惑，
通雖無位即未斷惑，不入地故。 ^23a52

止觀〔連〕四、借別名名通家菩薩位者，乾慧是外凡，
性地是內凡，八人為初地，十五心為二地，
十六心為三地，此三地皆不出觀而斷見惑。
又四忍為初地，四智為二地，四比忍為三地，
四比智為四地，此四地皆不出觀而斷見惑〔云云〕。
薄即五地斷六品思，離欲即六地斷九品思，
已辦即七地斷色無色思，盡支佛即八地乃至佛地斷習，無知例前。 ^23b6

輔行〔連〕四、別名。名通菩薩位者，此單約菩薩故，
修觀斷見不定〔云云〕。
薄即去菩薩斷思位。 ^23b20

四、教義〔三〕〔十二〕。二、簡名別義通者，即為二意〔云云〕。
commentary::  ^23b24

玅玄明通教位，既自就當教別立忍名，
故又用別教名，準望通教菩薩位也。
止觀正為消通經論，傍為破斥古師，故三借也。
故知二文義意各別，有以玄文用別教名，
同乎止觀第三借者，葢未深長思耳。
何者？二文雖同為菩薩，而止觀明菩薩斷惑，
玄文立菩薩忍名，故不可雷同也。
或問：初別為菩薩立忍名，非借別者，何故在揀名別義通科中說？
曰：既別為菩薩立忍，不通二乘，故云名別義通，非別教之別也。
other:: 
## 如佛
如佛
orig::  ^23b26

玅玄〔四〕〔三十〕菩薩位者，九地、十地，是則十地菩薩當知為如佛。 ^23b46

籤〔五〕〔二十〕。三、是則下，略釋。
十地猶受菩薩之名，復名為佛地者，以佛地邊有菩薩地名，
故知始終皆有菩薩位，故云別為菩薩。 ^23c2

玄〔四〕〔卅一〕，十地當知如佛地。 ^23c8

玄〔二〕〔廿五〕有菩薩初發心，即坐道場為如佛， ^23c10

籤〔三〕〔二十〕。若入圓教，借使住前，亦得通名坐道場也，即是相似觀行為如佛。 ^23c12

止觀〔三〕〔廿四〕，十地為如佛。 ^23c16

輔行〔三上〕〔二十〕言為如佛者，此亦二義：
若別為菩薩立忍位者，則第十佛地邊有菩薩位，故云如佛。
若被接者，至此既破一品無明，亦能八相如彼八相，故云如佛。
止觀〔六〕〔六〕大品云：十地菩薩為如佛。 ^23c18

轉行〔六上〕〔八〕大品既云十地如佛，當知即是別名名通。
commentary::  ^23c26

如佛之文四焉：一、就通當教菩薩，別立忍名如佛。
玄云：是則十地菩薩當知為如佛是也。
二、用別教名，名別義通如佛。
玄云：十地當知如佛地。
止觀云：大品十地菩薩為如佛是也。
三、被接如佛。輔行云：如彼佛地，同得八相是也。
四、發心如佛。玄云：菩薩初發心，即坐道場為如佛是也。
然別立忍名如佛，與別名名通如佛，雖涉兩文，義則一。
other:: 
## 六種性
六種性
orig::  ^23c28

菩薩瓔珞本業經〔上賢聖學觀品第三，
念字函，姚秦竺佛念譯〕。
佛子！六種性者，所謂：習種性、性種性、道種性、
聖種性、等覺性、玅覺性〔云云〕。 ^23c44

菩薩地持經〔初方便處種性品第一，維字函，北涼曇無讖譯〕。
云何為性？略說有二種：一者、性種性；二者、習種性。
是菩薩六入殊勝，展轉相續，無始法爾，
是名性種性；若從先來修善所得，是名習種性。 ^24a2

玅玄〔四〕〔廿三〕一、約瓔珞明位數者，經有七位，
謂十信、十住、十行、十迴向、十地、等覺、玅覺地也。
初十信心即是外凡，亦是別教乾慧地，亦名伏忍位也。
十住即是習種性，此去盡三十心皆解行位，
悉是別教內凡，亦是性地，亦名柔順忍位。
約別教義推，應如燸法也。
十行即是性種性，別教義推，應如頂法。
十迴向道種性，別教義推，應如忍法、世第一法。
問：今明別教，何用四善根名？
答：別教十地既對四果，今以方便擬四善根，何咎？
又通教通於通別真似兩解，作此比決，於義分明也。
十地即是聖種性，此皆入別教四果聖位，悉斷無明別見思惑。
等覺位即是等覺性，若望菩薩名等覺佛，
若望佛地名金剛心菩薩，亦名無垢地菩薩也。
妙覺地即是玅覺性，即是究竟佛菩提果、大涅槃之果果也。 ^24a10

籤〔五〕〔廿五〕，如瓔珞中明六種性，兼於住前信位為七。
瓔珞六位者，十住習種性、十行性種性、
十向道種性、十地聖種性、等覺性、玅覺性，應往四教本中尋。 ^24a38

四念處〔三〕〔二〕。若瓔珞明十信十住為習種性，
十行為道種性，十迴向為性種性，十地聖種性，
等覺性，玅覺性，略則七位，廣說五十二位也。 ^24a44

戒疏〔上〕〔八〕性習二性，若據位分，習種在前，性種在後。
若據行論，性習同時，故前後不定。
依體起用，先明性種，後明習種。
尋用取體，先習後性，與教證二道相似。
就位以論，教道在前，證道在後。
據行論之，教證同時，前後不定。
依體起用，先證後教。
尋用取體，先教後證也。 ^24b2

 [fg_../figures/X/X28p0024_01.gif]
commentary::  ^24b12

玅玄四念處、四教儀，戒疏並同。
唯四教義以性對住，以習對行；四念處以道對行，
以性對向；四教儀以地等玅，俱名聖種為異耳。
或問：戒疏標六而釋二者何？
曰：性習之名，不可一槩。
今試言之：標六則依瓔珞，以六位不出地前修習故；
釋二乃據地持，以登地證性故。
是知標六釋二，一舉而兩得矣。
以梵網結華嚴地持正宗之故，宜用彼結攝瓔珞也。
大師特會兩處之文，而言位行體用前後者，葢有旨哉。
鑑堂曰：六種約位，二種約行。
性習即修性之義，故有同時也。
但別人了真如為惑所覆，還用隨染覺性，
別修緣了，以明同時。
此乃異體同時，非圓教同體同時。
依體起用，從性起修也；尋用取體，以修顯性也。
教證約行亦爾。北峰謂：期心中道而修次第三觀，
即從體起用，前證後教義。
若修三觀顯中道，即尋用取體，前教後證義。
既云同時，非大異也。
義例云：部內唯有一文說之者，指體相章得失科也，以圓對別相顯故。
other:: 
## 三種意生身
三種意生身
orig::  ^24b19

大乘入楞伽經〔第四卷無常品，唐實叉難陀譯，七卷成文四字函〕。
佛言：大慧！意成身有三種。
何者為三？謂入三昧樂意成身、覺法自性意成身、
種類俱生無作行意成身，諸修行者入初地已漸次證得。
大慧！云何入三昧樂意成身？
謂三、四、五地入於三昧，離種種心寂然不動，
心海不起轉識波浪，了境心現皆無所有，是名入三昧樂意成身。
云何覺法意成身？
謂八地中了法如幻皆無有相，心轉所依住如幻定及餘三昧，
能現無量自在神通，如華開敷速疾如意，
如幻如夢如影如像，非造所造與造相似，
一切色相具足莊嚴，普入佛剎了諸法性，是名覺法自性意成身。
云何種類俱生無作行意成身？
謂了達諸佛自證法相，是名種類俱生無作行意成身。
大慧！三種身相當勤觀察。 ^24c12

楞伽阿#CB02494;多寶經
〔第三卷，宋元嘉年求那跋陀羅譯，四卷成文身字函〕。
佛告大慧：有三種意生身。
云何為三？所謂三昧樂正受意生身、覺法自性性意生身、種類俱生無作行意生身。
修行者了知初地上增進相，得三種身〔云云〕。 ^24c38

勝鬘經〔宋求那#CB02494;陀羅譯位字函〕。
有二種死。何等為二？
謂分段死、不思議變易死。
分段死者，謂虗偽眾生。
不思議變易死者，謂阿羅漢、辟支佛、大力菩薩意生身也。 ^24c48

玅玄〔五〕〔一〕，寶性論云：二乘於無漏界，生三種意陰。 ^25a6

籤〔五〕〔廿四〕：言三種意陰者，二乘在彼中三之一，
今通言之故云三種，非謂二乘盡具三也。
言意陰者，由意生陰名為意陰，又作意生陰名為意陰，又意即是陰名為意陰。
前之兩釋從因得名，後之一釋從果得名。
又雖名意陰亦可具五，何者？
佛尚具足常色等五，況復因人？
但小教中不云界外更有生處，然不了教尚云滅心，何況於色？ ^25a8

玄〔六〕〔卅三〕九番變易益者，此是方便有餘土人益也。
前八番中凡有四處或九處，謂聲聞緣覺、
通教菩薩、別教三十心、圓教似解，止破見思未除無明，
無明潤無漏受方便生〔云云〕。
勝鬘云：三人生變易土，謂大力羅漢辟支佛菩薩等。
楞伽云：三種意生身者，一安樂法意生身，此欲擬二乘人入涅槃安樂意也。
二三昧意生身，此擬通教出假化物用神通三昧意也。
三自性意生身，此擬別教修中道自性意也。
通言意者，安樂作空意，三昧作假意，自性作中意，別圓似解猶未發真皆名作意。 ^25a22

籤〔七〕〔廿三〕前八番中四處或九處者，四處謂四教中各有斷通惑者生於彼界。
言九處者，三藏二人，通教三人，別教三人謂住、
行、向，圓教一人謂淨六根〔云云〕。
勝鬘當知，菩薩義兼三教，楞伽三人義當四人，俱生彼土。 ^25a42

淨名疏〔一〕：〔八〕一、質一見，謂羅漢、支佛三種意生。
此五種人界內結盡，同生有餘，所見無異〔云云〕。
二、有餘土往生者，三藏二乘、通教三乘、
別教十行，圓信後心，長別三界，皆實往生。
故勝鬘云：變易生死者，二乘及大力菩薩三種意生身所不能斷，
故生有餘，受法性身。
問：何等是三種意生身？
答：一、三昧正受意生身，恐是通教，同入真空寂定之樂。
故涅槃云：聲聞定力多故，不見佛性。
二、覺法性意生身，恐是別教，菩薩雖證偏真，而覺知有中道法性。
三、無作意生身，此恐是圓教，菩薩觀於中道無作四諦，圓伏無明。
皆言意者，未發真修，猶是作意；無明為緣，
無漏業為因，即生彼土，受法性身。
問：如楞伽明三種意生悉在十地，應生報土，那云有餘？
答曰：約別十地判，三意生即生報土；約通十地判，
正與向解三教菩薩界內惑盡，則同生有餘意同。 ^25b4

埀裕〔一〕〔廿一〕。今文既上云羅漢支佛，下云三種意生，即此三種並指通教菩薩也。
故知二乘收乎兩教，菩薩止在於通，共為三乘。
三藏菩薩既同人天，非今所論也〔云云〕。
別教十行等者，荊溪云：準理別教應云住向，
今不云者，住以同於藏通五人，十向修中雖亦同生有餘之土，
非為正意，故取尅體但云十行。
而云圓信復云後心者，七信已上亦可得生，
但是略耳〔文〕。故勝下引證〔云云〕。
荊溪云：釋三意生皆云恐者，尊重聖典兼示無執，
三種階降經文義含，為是何教三昧正受？
若約通教，七地已上或至九地。
言自性者，別住同通應取十行，圓教既云伏於無明，
即知七信智〔文云云〕。
問意者，楞伽意生既在十地合生實報，何故向解勝鬘但指通人及地住已前生方便土耶？ ^25b34

止觀〔三〕〔廿一〕，三種意生身，亦是五種意生身。 ^25c12

輔行〔三下〕〔十五〕。楞伽：大慧問佛：何名意生？
佛言：譬如意去，速疾無礙，名為意生。
此即從譬，故彼生身。
譬如意去，彼經兩義而釋通名。
初云：如十萬由旬外憶先所見，念念相續，疾至於彼。
次云：如幻三昧力，憶本願故，生諸聖中。
初云憶處，次云憶願，二義並是意憶生故，名為意生。
今山門家作意生故，名為意生。
經即云憶，憶即作意，是故義同。
次第四卷釋三別名，初無常品云：意生三種：
一、入三昧〔被接類節〕。
今家玄文判楞伽意生之位，以劣而攝於勝，
故指二乘等以攝通、別。
若對別位，未攝證道，是故但從地前判位。
故知今判與經意同，經文未攝別位為異。
言五種者，約開、合耳。
名唯有三，義開成五：於三昧正受開出三藏二乘，於覺法中開出別教十行。
若作七種，兩教二乘名開為二，別教十住義仍同於通教入空，
故下文云凡有多種。
若論九人生方便土，則取圓教六根淨位攝入三種意生身中，
亦應可解。 ^25c14

別行義疏〔下〕〔十一〕。
五種意生利鈍之別，赴此根性故示二身，
但說次第不次第兩種大乘，故不須餘身餘法化也。 ^25c46

別行疏記〔下〕。〔十二〕方便兩應，但說次第、不次第二種。
大乘五種意生，其土稟教雖有利鈍，既皆稟大學佛智慧，俱知佛身是大覺性。
能修中觀伏無明者，見相則勝；若在二觀未伏無明，見相則劣。
相雖勝劣，祗一尊特，故非合身。
commentary::  ^26a4

三種意生，葢本楞伽。
大師所用者，實宋譯。
荊溪以唐譯會釋之，其揆一也。
然只一三種意生，而玅玄對前三教，淨名疏對後三教，輔行對通十地及以別接。
三文進否不同，何耶？
曰：輔行別約經文而釋，玅玄、淨名疏通從文中意義而釋。
何者？輔行判三種約菩薩，是通當教及別接人。
而斟酌經文，若云別、圓，何故在八地普入佛剎，出假利生？
若云通教，何故有無作了佛別、圓之名？
是故引經判為通教及以別接。
後即自出意云：既云八地是覺法自性等，
乃至云故知今判與經意同，經文未攝別位為異〔文〕。
準此，則種類俱生，了佛證法，是別接通；
七地屬空，八地屬假，正是通教也。
玅玄以安樂法入空，是三藏；二三昧意能現神通出假，
是通教；三自性意修中，是別教。
此約名義通釋。若安樂作空意，三昧作假意，
自性作中意，是約觀義通釋。
故荊溪云：玄文並云在前三教者，以通諸教釋義故也。
淨名疏乃順勝鬘經大力菩薩。
彼既約菩薩斷惑生方便，且三藏菩薩不斷則不生。
一往看淨名疏，似指二乘及大力菩薩成三人，是三種意生。
而下徵釋。文中明判第二是別菩薩，第三是圓菩薩。
準知第一亦別指通教菩薩，同二乘入真空寂定也。
況玅玄引勝鬘云：三人生變易土，謂大力羅漢、
辟支佛、菩薩等。籤云：當知菩薩義兼三教〔文〕。
但勝鬘中只有三種通名，故大師用楞伽三種別名釋成之。
以楞伽三種不的判是何教，故用對後三也。
或疑：據何而明？曰：大師明引勝鬘三種，
後即問云：何等是三意生？
乃引楞伽三名對後釋之。
仍自問云：如楞伽明三種意生悉在十地等。
是知若非釋勝鬘意生，但用楞伽意生者，何特提云如楞伽耶？
況又顯云：三教菩薩界內惑盡。
驗知揀去三藏明矣。
垂裕既云向解勝鬘但指通人及地住，豈非大師判勝鬘後三菩薩耶？
名義師云：玄文順教旨也，以作意名從偏立故。
淨名亦順教旨，以界外土小未詮故。
輔行葢順本經故也。
且二乘之人志存斷惑，經何得云意憶生耶？
曰：憶生之言亦是譬喻，況經正對菩薩說之，往收二乘其義無爽。
又三四五地通惑未盡，何得論生？
曰：自二地來既是破惑入三昧樂，至六七地必得往生，以後兼前故通言耳。
other:: 
## 三藏菩薩斷惑
三藏菩薩斷惑
orig::  ^26a14

玅玄〔五〕〔十一〕，三藏菩薩全不斷惑〔云云〕。
若毗曇、婆沙中明菩薩義，龍樹往往破之。
謂其失佛方便，是故須破；申佛方便，是故須立。
此是龍樹破立意。 ^26b44

四教義〔三〕〔六〕。問曰：聲聞經何意不得論斷結受生？
答曰：三藏之教，正化小乘、傍化菩薩。
若說菩薩結盡受生，二乘即疑：若結盡而得受生者，
諸聲聞人得羅漢果，將不更受生耶？
是故不說菩薩斷結受生也〔云云〕。
問曰：智論何意從始至終一一彈破？
答曰：龍樹為欲申摩訶衍，明菩薩所行之道，以大破小皆可破也。
若就小乘明三藏宗途，羅漢聖人之所撰集，何容頓乖僻也？
大論〔未撿〕。復次聲聞人言：菩薩不斷結使，
乃至坐道場然後斷者，是為大錯。 ^26c2

止觀〔三〕〔十六〕三藏是方便之教，但明二諦。
菩薩初心中心緣真，伏於四住，令煩惱脂消。
三阿僧祇修六度行，使功德身肥。
百劫種相好，獲五神通，得法眼，照俗諦，
分別根性，調熟眾生，而作佛事。
後心坐道場，三十四心斷，見思惑盡。 ^26c20

輔行〔三下〕〔一〕初文是俗，從後心下即是真也。
是故始終但有二諦〔云云〕。
見無常空狼，令結使脂消，而功德身肥。 ^26c30

別行玄〔下〕〔三〕。但伏惑不斷，如無脂肥羊，
取世智為般若，即此意也。 ^26c36

止觀〔六〕〔廿四〕，三藏菩薩雖復出假有漏神通，
非真起應世智分別，非法眼明，雖利眾生而非成就，
雖作佛事非淨佛土，止是少分教化，為益甚微。 ^26c40

輔行〔三下〕〔四〕大論云：下地諸惑因時未斷，
至樹下時乃以九地九品思惑通名一九，
故云三藏菩薩同凡夫〔云云〕。
俱舍婆沙意云：下八地惑初修禪時先已斷竟，
唯非想地九品見思全在〔云云〕。
此與俱舍不同，什公翻譯及龍樹意俱不應誤。
不同意者，今且以一意銷通，令二論理齊。
俱舍取修禪時已斷惑竟不復更斷，智論依餘部雖有漏斷未名為斷，
至菩提樹但斷非想，八地俱得名為無漏，
但是從部得名不同，故使二論用義不等。 ^26c46

文句〔六〕，〔廿七〕，阿含說五種佛子，四果及辟支佛，
名佛真子，菩薩不斷結，子義未成。 ^27a16

記〔七〕〔十七〕阿含至子義未成者，既阿含中亦明不斷結惑菩薩，
而大論斥權非謂全無。
論云迦旃延造者，從所造論及所計者說，豈以會二還歸阿含？
法華準舊十二年前，一何可笑？
commentary::  ^27a20

北峰曰：此文有三：初、既阿含下，牒經判論；
二、論云下，約義釋疑；三、豈以下，因便斥謬。
初、既阿含中，佛亦明菩薩不斷惑，何獨迦旃延？
而大論以大斥小，非謂全無不斷惑菩薩也。
非全無者，約實斥則無，約權立則有，權實相對，故曰非謂全無。
二、既是佛說，大論何云迦旃延耶？
釋曰：論云迦旃延造者，從所造論及所計者說耳。
兩箇所字，俱語詞也。
三、古師見經云汝等所行是菩薩道，謂但開二乘成菩薩，不分大小之殊。
如此，則阿含既有菩薩，會二乘為菩薩，應還歸阿含耶？
是則法華依舊只在十二年前，不亦可笑乎？
讀教記卷第四
 ^27a28
