
undefined:: 金光明經玄義順正記卷下
author:: 永嘉沙門釋　從義　撰
commentary:: 
○次別約十種三法觀心釋名，文為二：初總舉上文。
次別示觀行，文為十：初觀三道釋名，文為二：
初正明觀法，又為二：初正示，又為二：初觀王數，為三道釋名。
次觀假實等，為三道釋名。
以三道之義多途，故且約兩意而對耳。
若不先約王數對三道，何謂觀心釋名邪？
四明約於正助而分。
此之兩文，今所不取。
初觀王數，文自為二：初正觀
orig::  ^343c33

上約十種三法論金光明，今觀心王即觀苦道，
觀慧數即煩惱道，觀諸數是業道。
commentary::  ^344a2

言王數者，法華文句中自有二意：初列善心數有十，
能輔心王，改惡從善，革凡成聖，謂信、進、
念、定、慧、喜、猗、捨、覺、戒。
次明通大地十數，與心王俱起，入善入惡，
徧通一切，謂想、欲、觸、慧、念、思、解脫、憶、定、受。
文句記云：創心修觀，莫不皆以第六王數為發觀之始。
是故今文初觀心王即觀苦道，慧即煩惱，諸數是業。
又淨名疏亦以王數對三佛性，故彼文云：
一切眾生皆有王數，即三佛性。
王即正因，慧即了因，餘數緣因。
佛性宛然，煩惱數覆，不能得發，況三佛性！
與夫三道，名異理同，無二無別。
故知今文大意與彼淨名疏同。 ^344a6

○心王是金下，次釋名。
orig::  ^344a26

心王是金，慧數是光，餘數是明。
commentary::  ^344a28

文可解。
○如淨名下，次觀假實等，文為三：初觀苦道，
文為二：初正明，又為二：初正觀假名，文為三：初牒經文。
orig::  ^344a30

如淨名曰：觀身實相，觀佛亦然者。
commentary::  ^344a36

○若頭等下，次正明觀法。
文為二：初、正推檢，為二：初、正明，又二：初、約六分橫檢。
orig::  ^344a38

若頭等六分各各是身，此即多身；若別有一身，
則無是處；各各非身，合時亦無。
commentary::  ^344a42

各各是身，即多身者，檢自生也。
別有一身，則無是處，檢他生也。
各各非身，檢離生也。
合時亦無，檢共生也。
又各各非身，合時亦無者，提前各各是叵得，以檢共生亦無耳。
若爾，文中亦應更云共既叵得，離亦不可也。 ^344a46

○次若頭等下，約三世豎檢。
orig::  ^344b6

若頭等六分求身叵得，現在不住故不可得，
過去因滅亦不可得，未來未至亦不可得。
commentary::  ^344b8

文意可見。
○如是下，次總結。
orig::  ^344b12

如是橫竪求身，畢竟不可得即是無，此無亦不可得，
亦有亦無亦不可得，非有非無亦不可得。
commentary::  ^344b14

六分各別名之為橫，三世次第名之為竪。
橫竪求身畢竟不可得者，結示推檢有身不可得也。
此無亦不可得者，有身執忘必計無身，故茲遣耳。
雙亦雙非，準說可解。 ^344b18

○次但有下，結成性空。
文為二：初正結成。
orig::  ^344b24

但有名字，名之為身。
如是名字，不在內，非四陰中故；不在外，
非色陰中故；不在中間，非色心合故；亦不常自有，非離色心故。
commentary::  ^344b28

撿有無等既皆叵得，當知此身但有名字，
名之為身，其實無身。
然身名字亦不可得，不在於內，非是受、
想、行、識四陰之中故也；又不在外，非是色陰之中故也；
不在色、心兩中間，非是色、心共合故也；
亦不常自有，非是離於色、心故也。
然實相理必具二空，性空既爾，相空準知，
是故文中略而不說，此即假名生空具性、相二空也。
若不爾者，豈假名生空無性、相二空邪？
豈性、相叵得而假名眾生不空邪？
生空之中性、相叵得，既乃知此法空，準例思之可知。
故止觀云：復次，性、相中求陰、界、入不可得，
即是法空；性、相中求我、人不得，即是生空；
性、相中求法叵得既爾，生、法中求性、相叵得例然。
人不見之，便將生、法性、相二空抗分而說，深不可也。 ^344b34

○當知下，次引肇論證。
orig::  ^344c10

當知名無召物之功，物無應名之實。
假實既空，名物安在？
commentary::  ^344c14

此文元出肇公四論不真空論，今文存略。
彼文具云：夫以名求物，物無當名之實；
以物求名，名無得物之功。
物無當名之實，非物也；名無得物之功，非名也。
是以名不當實，實不當名，名實無當，萬物安在？
釋籤云：法本無名，名假無實，故云名無召物之功。
物體性空，無應假名之實，名實俱無，即真諦意也。
應知名物即是假實，假即能召之名，實即所召之質，非謂實是五陰實法也。 ^344c18

○三、如此下，結示。
文為二：初、結示觀身實相。
orig::  ^344c32

如此觀身，是觀實相。
commentary::  ^344c36

空中之理，具足二空，名為實相；俗假之事，名為諸法。
諸法實相即是三諦，三諦即是事理中邊。
然則三觀一念中修，意明三觀自他不二，
以由自行唯在空中，化他但是三千妙假。
今從自行唯在空中，以明觀身顯於實相。
自行空中實相若顯，化他妙假諸法必彰，豈可鑑明而像不現？
是故一家諸文之意，莫不皆爾。
所以止觀不思議境、修德境中，從事修觀，
專照起心，四性叵得，即是自行唯在空中，
推於三千，一法不存。
故止觀云：第一義中，一法尚不可得，何況三千？
世諦之中，尚具無量，何但三千？
夫一念三千，是性善性惡，而性善性惡，乃即實之權耳。
而四明以性惡為實相，不亦誤哉？
又以今文四性推檢，但作破於見思而說，
安能會於四句推檢，乃是觀身實相之義？
是故須知淨名經云：觀身實相。
既約四句推撿二空，以例觀佛實相，可知。
故前牒經云：佛亦然也。
良以心佛眾生，事用雖異，實相之理，元無差別故也。
故云：心性無外，攝無不周，十方諸佛，法界有情，
性體無殊，一切咸徧。
故心性之言，其言甚略，應須具足佛法生法。
心性既爾，生性佛性，豈不然乎？
故但觀身以明實相，任運見於生佛實相。
三法對簡，雖分難易，若隨宜樂，不必局心，是故三法皆可觀心。
今文雖標觀心釋名，何妨明於觀身實相？
故不可執觀心之言，以害觀身假實之說也。 ^344c38

○次實相即是金下，結示釋名。
orig::  ^345a36

實相即是金，實相觀智即是光，緣身諸心心數寂不行者，即是明也。
commentary::  ^345a38

諸法實相既通理事及以中邊，故前約於空中之理結示實相，
以由空中屬於寂滅故也。
今約中邊結示釋名，故以中道名實相金，
照理觀智名之為光，緣身心數寂而不行即是明也。
理明既乃事顯，中道亦具二邊，故前結示觀身實相，
與夫今文結示釋名，但是理事中邊開合之異耳。 ^345a42

○次觀身是假名下，例觀實法。
orig::  ^345b4

觀身是假名，假名既如此，觀色、受、想、行、識亦如是。
commentary::  ^345b8

五陰即是實法故也。
實法之觀例前而說，故云亦如是也。
故止觀中明觀色陰四大云：若謂地是有，
有即是堅實；若謂地是無，是亦有亦無，
是非有非無，是事實，皆是堅義。
今明畢竟不可得，亡其堅性也。
水性不住，風性無礙，火大不實，及受、想、
行、識等皆不可得，一一皆入如實之際。
實際之言雖通偏小，今正取圓空中妙理以明實相也。 ^345b10

○次即為下，總結。
orig::  ^345b22

即為苦道觀也。
commentary::  ^345b26

○次觀煩惱道，文為二：初簡示。
orig::  ^345b28

次觀煩惱道者，煩惱與業皆是身因，今且取煩惱為身因而起觀也。
commentary::  ^345b30

若以三道分於因果，則苦道為果、惑業為因，故云煩惱與業皆是身因也。
今既開因以為惑業，故且置業而取煩惱以為所觀。
言且取者，惑業雖則通是身因，今且別取煩惱為因以觀業因，
在於下文方說故也。 ^345b34

○次淨名下，正明觀法。
文為二：初牒經文。
orig::  ^345b42

淨名云：不壞身因而隨一相者。
commentary::  ^345b46

彼經但云不壞於身而隨一相，而今謂之不壞身因者，
兼取經中上兩句文，不斷淫、怒、癡，亦不與俱也。
然彼疏釋不斷淫、怒、癡，亦不與俱者，集諦也；
不壞於身，而隨一相者，苦諦也。 ^345b48

○次應作下解釋，文為三：初開為四句。
orig::  ^345c6

應作四句分別：誰身因果俱壞？
誰身因果俱不壞？
誰壞果不壞因？誰壞因不壞果？
commentary::  ^345c10

誰者，何也，即徵問之辭耳。
例如止觀云十章幾真、幾非真非俗等，自在作問也。 ^345c14

○次云何下，分別因果。
文為二：初、正分別。
orig::  ^345c16

云何是身果？父母所生頭等六分是也。
云何是身因？貪恚癡身口意業等是也。
commentary::  ^345c20

○次今且下去取。
orig::  ^345c24

今且置三業，觀貪恚癡等。
commentary::  ^345c26

○三、從四果下，正釋四句。
文為二：初、約小乘釋。
orig::  ^345c28

四果：以無常、苦、空觀智破，貪、恚、癡子縛斷，
名壞身因；不受後有，名壞身果。
commentary::  ^345c30

言四果者，第四果也。
子縛如前釋。不受後有者，輔行云：未來生陰名為後有，
陰復生陰名後有田，若入無餘無生處故名為不生，不生即是不受後有。
此釋初句因果俱壞也。 ^345c34

○次凡俗下，釋第二句。
orig::  ^345c40

凡俗之流，名衣好食，長養五陰，縱心適性，
放逸貪恚癡，自惱惱他，一身死壞，復受一身，
因果相續，無有邊際，是名因果俱不壞。
commentary::  ^345c42

文意可見。
○次如犯下，釋第三句。
orig::  ^345c48

如犯王憲付旃陀羅，如怨對者自害其體，
身既爛壞四陰亦盡，是為壞果。
貪恚癡身因轉更熾盛，彌綸生死無得脫期，是為第三句也。
餘三果亦以無常觀智，斷五下分因、縛五下分果，
身猶未盡，是名壞身因、不壞身果。
commentary::  ^346a2

憲者，法也。旃陀羅，此云嚴熾，又云主殺人，即屠殺者之總名耳。
自害者，自殺也。彌綸〔音倫〕者，易繫辭云：彌綸天地。
陸德明釋文云：彌者，徧也，終也。
綸者，纏裹也。餘三果者，前既以第四果釋初句，故今以前三果釋第四句也。
五下分者，身見、戒取、疑、貪、瞋也。
此五繫欲，故名為下。
對上五分，得下名耳。
貪雖通上，不是唯上。
瞋一唯下，不通於上。
餘三徧攝一切見惑，雖則通上，而能牽下。
故俱舍云：由二不超欲，由三復還下。
是故此五俱名下分。
又身見等三，亦名三結。
此三重故，略言三耳。
廣說乃有八十八使。
思惑有四，亦從重說。
略言貪、瞋諸文，謂之初果斷見至第三果。
又言斷於五下分者，以後望前，故兼舉耳。
五上分者，掉、舉、慢、無明、色染、無色染，一向唯上。
掉、慢等三，雖則通下，不能牽下。
是故此五俱名上分。
上即色界、無色界也。
以色、無色通名為類，故合為一耳。
五下分果，身猶未盡者，父母所生之形猶在故也。 ^346a12

○次如此下，約大乘釋，文為二：初斥小。
orig::  ^346a44

如此四句，存壞不同，皆不隨一相。
commentary::  ^346a46

言存壞者，存謂第二句因果俱不壞，及第三不壞因半句，第四不壞果半句也。
壞謂第一句因果俱壞，及第二壞果半句，第四不壞果半句也。
皆不隨一相者，縱如初句因果具壞，乃是實有因果俱滅，
滅因果空，豈得名為隨順真如一實之相？
故此小乘及諸凡夫存壞不同，皆非隨順一實相也。 ^346a48

○次從隨一相者下，正約大乘釋。
大雖通三，今正從圓，於中為二：初釋不壞身因一句，
又為二：初正釋。
orig::  ^346b10

隨一相者，所謂脩大乘觀，觀一念貪恚癡心，
心為自起、為對塵起、為根塵共起、為離根塵起？
皆無此義。非自非他、非共非無因，亦非前念滅故起，
非生非非生、非滅非非滅，如是橫竪求心叵得，心尚本無何所論壞？
commentary::  ^346b16

心即意根，塵即法塵。
先約四句定其所起，是故謂之為自起等。
起即生也。皆無此義者，此文甚略。
止觀具云：法塵對意根生，一念心起，即因成假。
觀此一念，為從心自生心？
為對塵生心？為根塵共生心？
為根塵離生心？若心自生者，前念為根，後念為識？
為從根生心？為從識生心？
若根能生識，根為有識故生識？
根為無識故生識？
根若有識，根識則並，又無能所。
根若無識而能生識，諸無識物不能生識。
根既無識，何能生識？
如是推求，畢竟知心不從自生。
推檢自生既不可得，推撿塵生、共生、離生，亦準可解。
是故今云皆無此義，具如止觀〔云云〕。
心既名自，塵即是他；和合名共，離即無因。
既皆叵得，是故謂之非自他等。
準止觀中，破因成假，即是橫破，橫即根塵對檢故也。
破相續假，即是竪破，故下結云：如是橫竪，求心叵得。
言破相續是竪破者，止觀云：雖因成四破，不得心生。
今現見心，念念生滅，相續不斷，何謂不生？
此之念念，為當前念滅後念生？
為前念不滅後念生？
為前念亦滅亦不滅後念生？
為前念非滅非不滅後念生？
若前念不滅後念生者，此則念自生念，
兩生相並，亦無能所。
若前念滅後念生者，前不滅生，名為自性。
今由滅生，不滅望滅，豈非他性？
他性滅中，有生故生，無生故生，有生是生生，
生滅相違，乃是生生，何謂滅生？
若滅生，無何能生？
若前念亦滅亦不滅後念生，非滅非不滅後念生，
破之具如止觀〔云云〕。
今文初破第一句執，故云亦非前念滅故起也。
亦之一字，但是因前橫破而來耳。
後破第四句執，故云非滅非非滅也。
非非滅者，非不滅也，不即非也。
文中闕破第二、第三句。
前念不滅後念生，前念亦滅亦不滅後念生，
而於初後兩句中間，更加非生非非生者，此是兼破相待假中第四句耳。
此句合在非滅非非滅文後列之，今從語勢便故，所以先言耳。
故止觀破相待假云：為待無生心生？
為待有生心生？為待亦生亦無生而心生？
為待非生非不生而心生？
若待非生非不生而心生者，從因緣生，
尚自不可，何況無因緣邪？
故非生非不生，亦不可得也。
今云非生非非生，非生非不生也。
止觀云破相待假，是亦橫亦竪破，故今結云如是橫竪，
求心叵得，即是結破因成之橫，相續之竪，相待之亦橫亦竪耳。
四明云非生等者，生即不滅。
若爾，非生既非不滅，如何消於非非生邪？
心尚本無者，本自不生也。
何所論壞者，今則無滅也。 ^346b26

○是名下，次結示。
文為二：初正結。
orig::  ^347a12

是名不壞身，因而隨一相。
commentary::  ^347a14

一念惑心不生不滅，是則名為不壞身因。
不生不滅既順妙理，是故名為而隨一相。 ^347a16

○隨一相者下，釋名。
orig::  ^347a18

隨一相者即是隨金，隨相智即是隨光，諸數寂滅即是隨明。
commentary::  ^347a22

准前思之。
○次既得下，例餘三句。
orig::  ^347a26

既得不壞一句而隨一相，了壞身因亦隨一相，
壞身果、不壞身果亦隨一相，皆亦如是〔云云〕。
commentary::  ^347a28

不壞身因一句既然，壞因、壞果及不壞果三句亦爾。
何者？壞則約斷，不壞約不斷，因果皆然。
別但論斷，圓具二義：教道論斷，證道不斷。
應知斷是離義，不斷是即義。
凡言即者，意顯於離，如冰雖則不離於水，
理須融冰，義同於離，方乃顯即。
是故即、離及斷皆得名為而隨一相，所以謂之了壞身因亦隨一相，
壞果、不壞果亦隨一相，皆亦如是。
注云云者，令如向說也。
又復應知亦須於此以論釋名，故注云云耳。
然前四句但以今文壞因、不壞因，壞果、
不壞果，更互相對而言之耳。
何者？今云壞因、壞果，即前初句因果俱壞也；
不壞因、不壞果，即前第二句因果俱不壞也。
壞果、不壞因，壞因、不壞果，三、四兩句，如文可見。
但今因果單說，前文因果互說，辭有小異耳。 ^347a32

○次觀業道，文為三：初牒經文。
orig::  ^347b10

次觀業道者，如淨名云：舉足下足，無非道場，具足一切佛法矣。
commentary::  ^347b12

止觀中明歷緣對境觀陰界入，初觀行緣亦引此文，但彼與今用觀乃有理事之殊。
何者？彼觀行緣無明陰入即是法界，豈非從理唯達法性更不餘塗？
今文約於四性推檢，豈非從事專照叵得？
理事離分本末相映，是故止觀隨自意中復以四運推於行緣。
彼文既爾，今亦例之。
故今觀於舉足下足一切諸業，亦可謂之陰界入等即是法界，
能了此者可與論道。 ^347b16

○次觀舉足下，正明觀法。
文為二：初觀行緣。
orig::  ^347b30

觀舉足時，為是業舉？
為是業者舉？為業業者共舉？
為離業業者舉？若業舉不關業者，業者舉不關於業，
各既無舉，合亦無舉。
合既無舉，離那得舉？
舉足既無，下足亦無。
commentary::  ^347b34

前觀煩惱簡身口意屬於業道，今於行緣既觀業道，須以意三名之為業。
身口等七名為業者，故十不善名為業道。
意三是業，不名為道。
身口等七亦業亦道，意即是業，於中行故，名為業道。
故知業道即是業者，業舉屬自生，業者是他生。
業與業者和合名共，離業業者即無因生。
四皆不然，性相叵得。
舉足既爾，下足亦然。
如是方名無非道場實相妙理，具足一切佛無量佛法矣。 ^347b42

○觀行既然下，次例。
orig::  ^347c8

觀行既然，住、坐、臥、言語、執作亦復如是。
commentary::  ^347c10

觀於餘緣亦然，故下結云亦復如是。
故止觀云：若有諸塵，須捨六受；若無財物，須運六作。
捨運共論，有十二事。
然今文云行住坐臥四緣，與彼止觀名同。
但彼第五謂之語默，第六謂之作作耳。
作所作事，名作作也。 ^347c12

○是為觀業下，三、釋名。
orig::  ^347c20

是為觀業實相，名為金；此觀智，名為光；
諸威儀中心數悉寂，名為明。
commentary::  ^347c22

是為三道辯金光明。
○夫有心下，次約六即判位。
orig::  ^347c26

夫有心者，即具法界法性金光明。
能如此解了，但是名字金光明。
常依此觀，念念不休，心心相續，即是觀行金光明。
若蒙籠如羅縠中視，未得分明，閉目則見，
開眼則失，此是相似金光明。
若了了分明，閉目開目俱見者，是分證金光明。
若妙覺果圓，究竟明了，名究竟金光明也。
commentary::  ^347c28

有心本具，理即位也。
蒙籠者，奄覆也。若作#CB15167;字，月下不分明也。
羅縠者，羅綺紗縠也。
閉目則見，喻入觀則相似見中道妙理也。
開目則失，翻此可知。
若至初住，方能出入任運分明，故此相似入觀雖見，出觀猶失。
此語元出普賢觀經，故彼經云：雖見諸佛，
猶未了了，閉目則見，開目則失。
妙玄判云：普賢觀明無生忍前有十境界，即十信也。
無生忍位乃指經云：六根淨已，諸如來摩頂授記。
授記即是入於初住，故初住前有十境界。
而閉目則見，開目則失，正是住前十境界中七信所收。
故今相似閉目即見，開目則失，正與普賢觀經意同。
孤山乃據十六觀疏，觀行即云：開眼閉目，
若明若闇，常得不離見佛世尊。
以斥今文，相似即云：閉見開失。
然則孤山甞撰疏解普賢觀經，全迷住前有十境界屬十信位，
致茲妄斥耳。若斥今文違觀經疏，何不斥於觀經疏違普賢觀經？
況諸文中準普賢觀，以五品位在十信中，何不疑之而獨惑此？
四、明謂彼十六觀疏開、閉俱見，乃是想彼色身事境而修三觀，
故觀行即開、閉常見。
今論理性，金光明顯在初住，故相似即閉見開失。
四、明此說非無其致，但觀經疏觀行即中，亦乃觀於一體三身。
然雖如此，其如開、閉常得見佛，按文次第，
正屬色身，應佛相好。
故彼疏云：心緣妙色，與眼作對，開眼閉目，常得不離見佛世尊。 ^347c40

○次觀三識釋名，文為二：初標，次釋。
文為二：初正明觀法，文為三：初總示。
orig::  ^348a38

次觀心明三識。論：金光明者，諦觀一念心即空、
即假、即中，即是觀心識於三識。
commentary::  ^348a42

○次何者下，別釋，文為二：初正釋，文為三：初釋空觀。
orig::  ^348a46

何者意識託緣發？
意本無識，緣何所發？
又緣中為有識、為無識？
若有識，緣即是識，何謂為緣？
若無識，那能發識？
若意緣合發，二俱無故，合不能發，離最不可。
當知此識不在一處，從眾緣生。
從緣生法，我說即是空。
commentary::  ^348b2

言眾緣者，輔行云：今此虗假，賴眾緣成，
非從空出，設權利物。 ^348b10

○次於此下，釋假觀。
orig::  ^348b12

於此空中，假作分別，是惡識，是善識，是非惡非善識，
種種推畫，強謂是非。
commentary::  ^348b14

善惡等者，四趣為惡，人天為善，四聖乃是非惡非善。
又止觀云善惡無定，二乘無漏雖名為善不能兼濟，三教菩薩迭論善惡唯圓名善。
又輔行中亦以十界互為善惡，今文既云種種推畫，必約十界以明善惡。
何者？三界皆惡，二乘菩薩俱名為善，佛界乃是非善非惡。
又復分別生死有邊名之為惡，涅槃空邊名之為善，非有非無乃是非善非惡也。
言強謂者，猶假設也。
言是非者，即善惡等也。 ^348b18

○識若定空下，三、釋中觀。
orig::  ^348b32

識若定空，不可作假。
識若定假，不可作空。
當知空非空，假非假，非空非假，雙亡二邊，正顯中道。
一念識中，三觀具足。
commentary::  ^348b36

○次一念下，融通。
文為二：初明即照而亡。
又為二：初正明三觀具足。
orig::  ^348b42

識於三識，亦不得三識觀。
commentary::  ^348b46

識於三識，是即照也。
亦不得於三識三觀，是而亡也。
即三識三觀，俱照俱亡矣。 ^348b48

○故淨名下，次引證。
orig::  ^348c2

故淨名云：不觀色，不觀色如，不觀色性。
乃至不觀識，不觀識如，不觀識性。
commentary::  ^348c4

五陰雖則但舉初後，正取最後不觀識等以證今文耳。 ^348c8

○次雖不得下，明即亡而照。
文為二：初正明。
orig::  ^348c10

雖不得識，不得識如不得識，性雙照識，
識如識性，宛然無濫。
commentary::  ^348c12

從雖不得下，至不得識性，是即亡也。
從雙照下，是而照也。
言雙照者，識，有也；識如，空也；識性，中也。
中道雙照，識及識如也。
又中邊叵得，名為雙亡；中邊宛然，名為雙照。
宛然無濫者，即三相不混也。
如鏡明像，雖不相離，而三相炳然，邊高中下，
邊下中高，名之為宛宛然，即是顯了可見，不參雜也。 ^348c16

○以照識性下，次對識。
orig::  ^348c26

以照識性故是菴摩羅識，照識如故是阿黎耶識，亦照亦滅故是阿陀那識。
commentary::  ^348c30

識性屬中，故對菴摩羅；識如屬空，故對棃邪。
亦照亦滅是陀那者，亦照即是七識所持一切諸法，
以助第八藏識盛持，智種不失；亦滅正是第七識體，
訶惡生死，欣羨涅槃。
四明云：能生第六，故名亦照；常緣第八，
故名亦滅〔云云〕。 ^348c34

○是名下。三、釋名。
orig::  ^348c42

是名觀心中，三識金光明。
commentary::  ^348c44

○次約六即判位。
orig::  ^348c46

六即位，如上說。
commentary::  ^348c48

皆可見。
○三、觀三佛性釋名。
文為二：初、標。
orig::  ^349a2

次觀心明三佛性金光明者。
commentary::  ^349a4

○次觀一念下，釋。
文為二：初、正釋。又為二：初、正明觀法。
文為四：初、正釋。
orig::  ^349a6

觀一念心起即空、即假、即中，是見三佛性。
何者？心從緣起，是故即空；強謂有心，是故即假；
不出法性，是故即中。
commentary::  ^349a10

此與止觀文意大同，故止觀云：根塵相對，
一念心起，即空、假、中。
云何即空？並從緣生，緣生即無主，無主即空。
云何即假？無主而生，即是假。
云何即中？不出法性，並皆即中。
輔行釋云：並緣生者，謂一念心並具百界千如等法，
如是緣生，悉皆無主，無主故空。
即此千如，名為妙假；即是法性，名為妙中。 ^349a16

○此釋下，次引證。
文為二：初引淨名華嚴。
orig::  ^349a26

此釋已顯，更引經證之。
淨名云：何謂病本？
所謂攀緣。何謂攀緣？
謂緣三界，證其假也。
何謂息攀緣？謂心無所得，此證即空。
我及眾生病，皆非真非有，此證即中。
華嚴云：心佛及眾生，是三無差別。
此證觀心，即三佛性也。
commentary::  ^349a30

然止觀中亦引華嚴、淨名為證，引華嚴文與今全同，引淨名文其文雖異其意亦同。
何者？彼引淨名諸佛解脫當於眾生心行中求，
解脫既乃具於三種，故今所引攀緣等三，證空假中亦何乖異？
況前觀心明中已引淨名諸佛解脫當於眾生心行中求，
故此不煩，所以但引攀緣等義以證三觀耳。
然三觀次第必先即空，今先證假者，此約觀心具法而說，
點此具法即空即中，是故先假次空次中。
如義例云：觀此一運即具十界百界千如即空即中。
又如不二門云：照故三千恒具，遮故法爾空中。
然則妙假兼於能所，能化雖多不出十界，物機無量不出三千。
今且從於所化機說，故引病本攀緣三界以證即假。
故止觀明假有三意：一者知病，二者識藥，三者應病授藥。
今文雖舉第一知病，義必須兼第二第三識藥授藥，方成玅假自他機應也。
玅假百界一法叵得，故息攀緣心無所得以證即空。
故釋籤云：言有則一念都無，言無復起三千慮想。
故無三千慮想，即是息於攀緣矣。
我及眾生，病有權實。
既病非真有，當知此證，中道雙遮，其義明矣。
引華嚴者，心佛眾生，迷悟雖殊，三觀三諦，理體何別？
是故引此，及以淨名，證於觀心，即空假中，即三佛性。
故輔行云：引華嚴者，證理齊也。
彼止觀中，又引普賢觀經，毗慮遮那，徧一切處。
輔行釋云：煩惱體淨，眾德悉備，身土相稱，徧一切處。
顯前兩經，眾生理徧，不了之者，尚隔無情。
故知金錍，立無情佛性，乃是有情性徧，
不隔瓦石，即是無情有佛性耳。
人不見之，尤多妄說，具如金錍寓言記辨〔云云〕。
又止觀云：根塵相對，一念心起，並畢竟空，
並如來藏，並中道。
輔行釋云：如此三諦，在根在塵，如來藏者，
即當假〔此是不空如來藏耳〕，豈如來藏，
而無佛性〔此是緣因佛性耳〕？
故知今文，引於淨名華嚴等文，證三佛性，
既與止觀輔行文同，不可斥為後人檀添矣。 ^349a40

○次引般舟，文為二：初引文。
orig::  ^349c6

又般舟三昧經云：我心如，佛心如；佛心如，我心如。
不見我心為佛心，不見佛心為我心，而見阿彌陀佛，
如琉璃中見像，如飢夢食，如夢婬從事，
如觀骨光等喻，皆是證即空、即假、即中之文。
commentary::  ^349c10

止觀云：般舟，此云佛立。
佛立三義：一、佛威力，二、三昧力，三、行者本功德力。
能於定中見十方現在佛在其前立，如明眼人清夜觀星，
見十方佛亦如是多，故名佛立三昧。
然今引彼般舟經文，與止觀中其意大同，
故止觀引明空觀云：我當從心得佛、從身得佛，
佛不用心得、不用身得。
今文謂之我心如、佛心如等者，如即空也。
此乃以意引文耳，不可責其文異也〔空觀文出無著品〕。
次明假觀，引經六譬，即三夢：一寶、一骨、一像。
三夢者，初云如夢見七寶親屬歡樂，覺已追念不知在何處。
次云如舍衛有女名須曼那，聞之歡喜夜夢從事，
覺已念之，彼不來我不往而樂事宛然。
第三夢云如人行大澤飢渴夢得美食，覺已腹空自念諸法皆如夢。
第四寶譬云，如人以寶倚瑠璃上，影現其中。
第五骨譬云，亦如比丘觀骨起種種光
〔青黃赤白等〕，此無持來者，亦無有是骨，是意作耳。
第六像譬云，如鏡中像，不外來不中生，
以鏡淨故自見其形，行人色清淨，所有者清淨，
欲見佛即見〔云云〕。
今文但舉三夢之中第二第三，略其第一夢見七寶，
又復於其寶骨像三，但舉寶骨復略鏡像。
所以然者，輔行云：三夢一寶一骨一像，
其意大同，但重說耳。
是故今文存沒無妨。
第三中觀乃引經云：自念佛從何所來，
我亦無所至，我所念即見，心作佛心自見佛，
心是佛心是我心見佛等，即今文云而見阿彌陀佛也〔假中二觀文出行品〕。 ^349c18

○讀此下，次釋義，文為二：初正釋，又為二：初釋法。
orig::  ^350a16

讀此經文，宜須細意。
若併作如讀，是即空也。
示如許多心紛紜，是即假也。
見阿彌陀，是即中也。
commentary::  ^350a20

文自有兩節：初番意者，如妙玄中約三轉讀十如是意。
併者，皆也，並也。既皆云如，如即空也。
示如許多心者，我心該於一切迷染，佛心又通十方三世，
束而言之不出十界，界界轉現種種相貌，故云如許多心是即假也。
紛紜者，眾多也。見阿彌陀是即中者，如輔行云：
故此中意但觀自心及所見佛不出法性，
故見佛心即見己心，佛心即是中道，不須更置雙非等言。 ^350a24

○從又我心下，次番意。
orig::  ^350a38

又我心如、佛心如者，以有我、佛如等分別之異，所以是即假。
從不見我心為佛心去，是即空也；而見阿彌陀，是即中也。
commentary::  ^350a40

前約所如不異屬空，今約能如心佛不同故屬即假，
故云以有我佛如等是即空者，不見即叵得也。 ^350a46

○又以夢食下，次釋喻文。
orig::  ^350b2

又以夢食喻之，夢食不飽譬即空，夢食百味譬即假，皆不出法性譬即中。
餘譬類如此。
commentary::  ^350b4

然止觀中引於六譬皆喻即假，今文乃喻空假中者，
止觀約合但喻即假，今文約離故於即假乃為三：
夢食不飽喻即空者，即覺已腹空也；夢食百味喻即假者，
夢得美食也；皆不出法性喻即中者，法性即是心法之性也，
謂夢得百味及覺已腹空，此二皆是心性所為耳，故云不出法性喻即中也。
故觀骨中云但是意作也。
釋籤亦云：夢事宛然假也，求夢叵得空也，夢之心性即中也。
餘譬類如此者，即餘五皆倣此開為三也。
輔行云：夢者心性如境，觀如緣想，觀成如夢，此純約行者合也。
又法身如境，報身如想，應身如夢，此純約佛境合也。
又彼佛如境，行人如想，見佛如夢，此約感應合論也。
三夢皆爾，凡起觀想，想成見相，皆具三想，
畢竟空中求佛叵得，前後二夢明見而不可得，
中間一夢明不可得而見，故初夢云覺已追念不知在何處，
最後夢云覺已腹空，中間夢云不來不往樂事宛然。
寶等三喻與夢大同，寶如能緣心，瑠璃如所緣境，
影現如夢事，觀骨鏡像亦復如是。
若作異者，所謂依空而現於假，瑠璃如空，
影現如假，無骨如空，起光如假，淨鏡如空，
現像如假，前三亦具空假二義，以帶空心出假故也。
六喻既皆具於空假，豈無即中？
故今開之以喻三觀，良有以也。 ^350b8

○次又釋下，重釋，為二：初正釋。
orig::  ^350c2

又釋云：我心、佛心者是假名，假名分別我佛之異也。
我心如、佛心如，凡聖俱空。
不得我心、不得佛心，豈有我心作佛心？
佛心作我心，亡假也。
不得我心如、不得佛心如，豈有我心如作佛心如？
亡空也。是為雙亡空假，正顯中道。
而見阿彌陀者，雙照二諦也。
常見佛，餘者安不見耶？
commentary::  ^350c6

然此重釋大意同前，但今中觀更加雙亡雙照之言耳。
假名分別者，假也。
凡聖俱空者，空也。
不得我心下，中道雙亡也。
見阿彌陀是雙照者，前雙亡文既云不得，故今得見乃是雙照。
常得見佛既名雙照，餘者九界豈可不見而非雙照乎？
故見我心及我心如等，即是見於九界，名雙照二諦矣。 ^350c18

○此又是下，次結示。
orig::  ^350c28

此又是證觀心即空即假中之文。
commentary::  ^350c32

結示重釋，又是證成觀心三觀之文意也。
○觀心即中下。三、對法類通。
orig::  ^350c34

觀心即中，是正因佛性；即空，是了因佛性；
即假，是緣因佛性。
commentary::  ^350c38

即是三佛性。
○四、是為下，釋名。
orig::  ^350c42

是為觀心三佛性，是金光明。
commentary::  ^350c44

○次約六即判位。
orig::  ^350c46

六即位，如前說。
commentary::  ^350c48

○復次下，重釋。文為三：初、正釋。
文為四：初、釋佛性之名。
orig::  ^351a2

復次，佛者，覺智也；性者，理極也。
能以覺智照其理極，境智相稱，合而言之，名為佛性。
今觀五陰，稱五陰實相，名正因佛性；觀假名，
稱假名實相，名了因佛性；觀諸心數，稱心數實相，名緣因佛性。
commentary::  ^351a6

孤山破云：佛性之名，出乎涅槃。
能仁談之，章安疏之，荊谿論之，皆言因人有果人性，故名佛性。
儻大師於此反經別立，章安、荊谿亦合指之，以申其說。
既其不爾，則後人謬立，又何疑哉？
今謂孤山此破不然，四明救此，意亦難曉。
今試辨之。涅槃既云一切眾生皆有佛性，是故吾祖諸文乃云一切眾生有果人性。
今文不解一切眾生皆有佛性，但是釋於佛性之兩字，何得斥為後人謬立？
況前正釋三佛性云：佛名為覺，性名不改。
與今符合，那非之？
淨名疏云：言佛道者，佛以覺為義，道以通達為義。
所覺之理，能通觀智，從因達果，名之為道。
以理智雙標，故名佛道。
問：若佛是能覺之智，道是所覺之理者，
此非道之理，是佛性否？
答：如所問也。請詳彼文，何得斥此？
況今雖釋佛性兩字，亦不乖於涅槃經云一切眾生皆有佛性。
何者？佛名覺智，豈非果人？
性名理極，豈非眾生有果人性？
果人之性既指生死及以煩惱，性名理極豈不然乎？
故釋籤云理實全指界內生死煩惱是也。
能以覺智照其理極，境智相稱合而言之，豈非示令修習名為佛性乎？
此即次文觀五陰等顯三佛性也。
次今觀下正明用觀顯三佛性。
準止觀中正是觀於無記五陰，今亦例然，
觀於五陰契於五陰中道實相，名正因性。
攬於五陰成假名人，觀假名人即空叵得，名了因性。
心數非一故名為諸，觀諸心數助顯實理，名緣因性。
緣了文中皆言實相者，如法華文句云：
道前真如即是正因，道中真如即是緣了。
文句記云：約真之緣了亦名即真之緣了，並可云真如緣了。
今亦例之，約實相之緣了亦名即實相之緣了，並可云實相緣了。
故不可見今文三因皆言實相，便作三種中道而說〔云云〕。 ^351a14

○故經云下，三、引證。
orig::  ^351b24

故經云：佛性者，不即六法，不離六法。
此之謂也。
commentary::  ^351b26

即涅槃經也。輔行云：此三佛性與計六法不即不離，
不即故非，不離故是，理具故是，本迷故非。
言六法者，所謂五陰及以神我，故大經中引於盲人觸象喻竟，
即便合云：或有說言色是佛性，乃至說言我是佛性，當知佛性與彼六法不離。
準止觀意，正因不即不離識想，緣因不即不離受行及以神我，
當知六法只是三因，故此三因與五陰等不即不離。
前文觀於五陰實相合為正因，今開五陰復加神我以對三因，
開合雖分意亦何爽？
orig::  ^351b28

觀五陰實相，故名金；觀假名實相，故名光；
觀心數實相，故名明。
commentary::  ^351b46

○次約六即判位。
orig::  ^351c2

六、即位如前。
commentary::  ^351c4

○三、思得下，示重釋意。
orig::  ^351c6

思得此大好，故附此後也。
commentary::  ^351c8

大師自歎思佛性義，得此淵旨，深契經意，故稱大好。
所以附此在正釋後。
故金錍云：若是而思之，依而觀之〔云云〕。
又文句中，消文稱大好〔云云〕。 ^351c10

○四觀三般若釋名，文為二：初標。
orig::  ^351c14

次觀心三般若金光明者。
commentary::  ^351c18

次釋，文為二：初正明觀法，文為三：初總示。
orig::  ^351c20

諦觀一念之心，即空、即假、即中，即是三般若。
何者？一念心、一切心、一切心，一心非一非一切。
commentary::  ^351c22

一念心一切心者，中也。
○次從一念心一切心者下，別釋。
文為三：初斥凡夫沈沒有邊。
orig::  ^351c26

一念心一切心者，從心生心，雜雜沓沓，
長風駛流，不得為喻，日夜常生無量百千萬億眾生，
六道輪迴，十二鉤鎻，從闇入闇，闇無邊際，皆心之過也。
故言一念心一切心，是則凡夫所迷沒處。
commentary::  ^351c30

雜雜者，不一也。沓沓者，眾多也。
駃〔疎吏切〕，疾也。十二鉤鎻者，即十二牽連也。
輔行引增一阿含云：佛自看諸比丘病，
因責諸比丘云：汝為何事出家？
為畏王等？為欲捨於十二牽連？
三世相續，故名牽連。
亦名十二輪，展轉不窮，如車輪也。
凡夫沒處者，斥於凡夫有生死苦，而不見諦，故云迷沒。
若能諦了，乃為妙用，故屬即假。
淨名疏云：八萬四千煩惱，凡夫為之疲勞，佛菩薩以為佛事。
即其例也。 ^351c38

○次從一切心一心下，斥二乘沈沒空邊。
orig::  ^352a4

一切心一心者，若能知過生厭皆自持出，
如小火燒大#CB00036;薪，
置一小珠澄清巨海，能觀心空從心所生，
一切諸心無不即空，故言一切心一心。
如此一心，乃是二乘所迷沒處，非究竟道。
commentary::  ^352a8

皆自持出者，此用大經春池之喻，故大經中斥三修云：
汝先修習無常苦等非是真實，譬如春時〔欲境〕。
有諸人等〔放逸者〕在大池浴〔池喻生死，
浴喻恚慢〕，乘船遊戲，失瑠璃寶沒深水中
〔失寶無解也，入水初教也〕。
是時諸人悉共入水求覓是寶，競執瓦礫草木，
各各自謂得珠，歡喜持出乃知非真。
已上注文並涅槃疏意〔云云〕。
小火小珠皆喻二乘空觀之智也。
燒大#CB00036;〔子智切，草名也，
若作積也，即委積也〕薪、澄清巨海，並喻二乘知過生厭出三界也。
二乘沒處非究竟者，二乘滯空既是斷無，故非究竟。
若能知此，其猶鏡明即妙空也。 ^352a16

○三、雙亡下，顯於中道三一融妙。
文為三：初、正明。
orig::  ^352a38

雙亡二邊故，煩惱非一非一切。
大經言：依智不依識，識但求樂。
凡夫識妄求樂，二乘識求涅槃樂，是故雙亡。
不可依止，智則求理。
如是觀者，即是一心三智。
commentary::  ^352a42

有無叵得，故云雙亡。
二邊望中皆是煩惱，亦如止觀明智障云：
二智即是中智家障，故名智障。
今亦例然，故二邊煩惱體是無明也。
亡空邊故，名為非一；亡有邊故，名非一切。
凡夫著有，歡喜遊戲，名妄求樂；二乘知過，
生厭持出，名求涅槃樂。
是故雙亡，則是不可依止兩邊有無二識。
若依中智，則求中理，中理融玅，三一無妨。
如是觀者，即是一心而達三智也。 ^352a48

○次即空下，對法。
orig::  ^352b14

即空，是觀照般若、一切智；即假，是方便般若、
道種智；即中，是實相般若、一切種智。
commentary::  ^352b16

○是三智下，三、釋名。
orig::  ^352b20

是三智一心中得，即空即假即中，無前無後，
不並不後不別，甚深微妙，最可依止，是為觀心三般若金光明。
commentary::  ^352b22

○次約六即判位。
orig::  ^352b28

六即如前。
commentary::  ^352b30

○五、觀三菩提釋名。
文為二：初、標。
orig::  ^352b32

次觀心三菩提金光明者。
commentary::  ^352b34

○次釋文為二：初正明觀法，文為三：初總示。
orig::  ^352b36

諦觀一念之心，即空、即假、即中，即是三菩提心。
commentary::  ^352b38

○次何者下，別釋，文為二：初正釋，文為三：初釋即空發心。
orig::  ^352b40

何者？一心一切心，交橫繚亂，如絲如沙，
如蠶如蛾，為苦為惱。
若知即空真諦菩提心，度妄亂心數之眾生，
通四住之壅，是為即空發菩提心。
即假發菩提心者，空雖免妄亂，經云空亂意眾生，
而智亂甚盲闇，復是三無為坑，是大乘冤鳥，
未具佛法，不應滅愛而取證也。
若真即假俗諦菩提心，度沈空心數之眾生，
通塵沙之壅，分別可不，分別時宜，分別藥病，
分別逗會，不住無為，故言即假發菩提心。
空是浮心對治，假是沈心對治，由病故有藥，
藥存復成病，病去藥止，宜應兩捨，非空非假，
雙亡二邊，即發中道第一義諦菩提心，
度二邊心數之眾生，通無明之壅，以不住法住於中道，故言即中發菩提心。
commentary::  ^352b44

繚〔即鳥切，纏繞也，又落蕭切。
諸文或作料字，今恐正取落蕭切〕、絲沙蠶
〔昨含切〕，皆喻其多也。
四住者，見為一，思為三也。
心數非一，即眾生也。
次釋即假發心。經云空亂意眾生等者，
止觀引勝鬘經，名二乘作空亂意眾生。
輔行云：勝鬘下，證二乘人為俗所攝。
雖謂為空亂，故屬俗應知。
止觀引勝鬘，明別教俗諦，故斥二乘是俗諦攝。
故輔行云：菩薩之俗，二乘謂真。
今文乃從斥小所證為空亂意。
為有所亂，猶易可化；為空智亂，最難開示。
是故名為甚盲暗也。
故勝鬘云：如來藏者，身見眾生、顛倒眾生、
空亂意眾生，非其境界。
四明謂空亂意眾生出涅槃經者，誤也。
復是三無為坑者，華嚴經云：二乘墮於無為深坑。
又淨名經訶須菩提：其施汝者，不名福田；
供養汝者，墮三惡道。
疏云：見、修、無學，名三惡道。
以入無為正位，不能發心故也。
三無為者，一、虗空，二、數緣滅，三、非數緣滅。
此三無為，一、是涅槃，二、非涅槃。
今別從涅槃、擇滅而說，是故斥之耳。
是大乘冤鳥者，輔行引大論云：譬如空澤有樹，
名奢摩棃，枝觚廣大，眾鳥集宿。
一鴿後至，住一枝上，枝觚即時為之而折。
澤神問言：鷳鷲皆能住持，何至小鳥便不自勝？
樹神答言：此鳥從我怨家樹來，食彼尼俱類樹子，
來棲我上，或當放糞。
子墮地者，惡樹復生，為害必大，是故懷憂。
寧捨一枝，所全者大。
菩薩亦爾，於諸魔外，無如是畏，而畏二乘。
是故二乘於菩薩邊，亦如彼鳥，壞彼大乘心，永滅佛乘心。
未具佛法，不應滅愛而取證者，文亦出淨名也。
分別可不〔方久切〕，世界悉檀也。
時宜為人，藥病對治，逗會入理，名義照然。
三釋即中發心。有是浮心，空是沈心。
由病故有藥者，此喻因於浮沈心故，乃有空假之觀也。
藥存復成病者，此喻執於空假，復成中觀之障也。
浮沈之病既去，空假之藥應止，是故名為宜應兩捨，
雙亡二邊，即不住法也。 ^352c20

○次說時下，結示。
orig::  ^353a34

說時如三次第觀，即不然，一心中三菩提心。
commentary::  ^353a36

顯圓三。
○若觀下，釋名，文為二：初、正釋名。
orig::  ^353a38

若觀即中，是緣金，發無上菩提心；若觀即空，
是緣光，發清淨菩提心；若觀即假，是緣明，發究竟菩提心。
commentary::  ^353a40

○次是為下，結示。
orig::  ^353a44

是為觀心三，菩提金光明。
commentary::  ^353a46

○次約六即判位。
orig::  ^353a48

六即如前。
commentary::  ^353b2

○六、觀三大乘釋名。
文為二：初、標。
orig::  ^353b4

次觀心三大乘金光明者。
commentary::  ^353b6

○次釋，又為二：初正明觀法，文為三：初總示。
orig::  ^353b8

諦觀一念之心，即空、即假、即中，是三大乘。
commentary::  ^353b10

○次何者下，別釋，文為二：初正釋，文為三：初明所觀之境。
orig::  ^353b12

何者？雖觀一念心，而實有四運。
此心迴轉不已，所謂未念、欲念、念念已，
從未念運至欲念，從欲念運至念，從念運至念已，
復更起運，運運無窮，不知休息，如閉目在舟，不覺其疾。
commentary::  ^353b16

乘以運載為義，故觀三大乘，乃以四運為所觀之境也。
運者，動也。國語云：陸載名運，水載名漕〔昨到切〕。
止觀云：夫心識無形不可見，約四相分別，
謂未念、欲念、念念已。
未念名心未起，欲念名心欲起。
念名正緣境住，念已名緣境謝。
若能了達此四，即入一相無相〔云云〕。
近人不曉，定謂觀於四運，是唯識觀。
今謂但是歷境推撿，皆是唯識，不可一向局於四運。
豈推自他四性，叵得非唯識邪〔云云〕？ ^353b24

○觀一運心下，次明能觀之觀。
orig::  ^353b38

觀一運心即空、即假、即中，一一運心亦復如是。
從心至心，無不即空、即假、即中，是則從三諦運至三諦，
無不三諦時，是名以運運運。
commentary::  ^353b42

觀一運心者，隨觀一運也。
觀一運心既然，觀餘三運心亦爾，故云一一運心亦復如是。
始從未念終至念已，故云從心至心念念三諦，故云從三諦運至三諦。 ^353b48

○若隨下，三、辨得失。
orig::  ^353c6

若隨四運，運入生死；若隨三運，運入涅槃。
commentary::  ^353c8

分段變易名為生死，寂光妙理即是涅槃。
言三運者，三大乘也。 ^353c10

○次即空之觀下，對法。
orig::  ^353c12

即空之觀，乘於隨乘，運到真諦；即假之觀，
乘於得乘，運到俗諦；即中之觀，乘於理乘，運到中諦。
三乘即一乘，是乘微妙清淨第一，觀音、
普賢大人所乘故，故名大乘。
commentary::  ^353c14

○三、是為下，釋名。
orig::  ^353c22

是為觀心三，大乘金光明。
commentary::  ^353c24

○次約六即判位。
orig::  ^353c26

六即如前。
commentary::  ^353c28

○七觀三身釋名，文為二：初標，次釋。
文為二：初正明觀法，文為三：初總示。
orig::  ^353c30

次觀心三身金光明者，諦觀一念心即空、
即假、即中，即是三身。
commentary::  ^353c34

○次何者下，別釋，文為三：初明所觀之境。
orig::  ^353c38

何者？華嚴云：心如工畫帥，造種種五陰。
若心緣破戒事即地獄身，緣無慚愧憍慢恚怒等即畜生身，
緣諂曲名聞即餓鬼身，緣疾妬諍競即脩羅身，
緣五戒防五惡即人身，緣十善防十惡、
緣禪定防散亂即天身，緣無常苦空空無相願即二乘身，
緣慈悲六度即菩薩身，緣真如實相即佛身，登難墜易多緣諸惡身故。
故知諸身皆由心造，譬如大地一能生種種芽。
commentary::  ^353c40

種種五陰，不出十界。
然此十界，皆由心造。
心造有二：一理，二事，具如輔行〔云云〕。
緣十善，防十惡，即欲界天也。
緣禪定，防散亂，即色無色界天也。
緣慈悲六度，即菩薩身者，須該四教菩薩也。
登難〔平呼〕者，升出人天難也。
墜易者，沈下四趣易也。
諸惡身者，即四趣身也。
又登升二乘身難，墜下六道身易。
又登升菩薩身難，墜下二乘身易。
又登升佛身難，墜下菩薩身易。
以諸惡之言，通於九界故也。
四明唯約三界六道而分難易，太局促，如何消於？
故知諸身皆由心造，空中實相，理體無差，
而常具於俗假諸法，方有事用差降不同。
故云：譬如大地一，能生種種芽也。
四明不知空中實相，理體無差，專談理具俗假差別。
又復不知諸法事用差降常分，同一實相，
空中理體，方乃相即。
舉一互融，遂乃體用混和，理事淆亂。
請有識者，微細究尋諸部格言，辨其得失。 ^354a6

○次若觀下，明能觀之觀。
文為三：初空觀。
orig::  ^354a36

若觀五受陰，洞達空無所有，從心所生一切諸身皆空無所有，
如翻大地，草木傾盡，故言即空。
commentary::  ^354a38

觀五受陰等者，語出淨名經訶迦旃延章中。
彼文具云：諸法畢竟不滅，是無常義；五受陰洞達空無所起，
是苦義；諸法究竟無所有，是空義；於我無我而不二，
是無我義；法本不然，今則無滅，是寂義。
釋籤引疏云：約理名五義，以智緣理名五行，約定名五門禪。
此五為眾行之旨歸。
今雖引一文，義必兼餘四，故此五義結句既乃皆歸四枯，故今且引以明空觀。
枯榮相即，非枯非榮，空假融妙，雙非二邊〔云云〕。
言五受者：一、受有，二、受無，三、受雙亦，四、
受雙非，五、受不受。
受尚不受，況受前四乎？
洞者，通也。 ^354a42

○若即空下，次明假觀。
orig::  ^354b12

若即空者永沈#CB01926;寂，
尚不能於一空心能起一身，云何能得游戲五道以現其身？
不能應以佛身得度者為現佛身，應以三乘四眾天龍八部種種身得度者，
皆悉示現同其事業。
為此失故，故言即假同六道身。
commentary::  ^354b16

遊戲五道以現其身者，此用請觀音經意也。
不能應以佛身等者，此用法華經意也。
不能兩字冠下諸句。
為此失故等者，斥於沈空失於利他也。
同六道身者，四、明謂此文誤。
今謂且約應佛示同人界色身而說，佛既同人三乘亦爾，
是故文中現於佛身及三乘等不乖六道，
以由四聖同人身故，是則普現色身但屬事用所收耳。
普現色身既是事用，性善性惡豈非妙假？
性惡若斷，普現色身自何而立？
忽都未聞性惡之名，安能信有性德之行？
皆此之謂也。言遊戲者，神通遊戲也。
大論問云：神通所作何名遊戲？
答：猶如幻師種種變現，菩薩亦爾故名為戲。
又問：菩薩但當出生三昧，何須遊戲？
答：菩薩心已出生三昧，欣樂出入亦名遊戲，
既不同於結使遊樂，欣樂出入即是出假。
又三三昧中空名為上，諸餘行法皆名為下，下如兒戲故名遊戲也。 ^354b24

○三、如此下，明中觀。
orig::  ^354c6

如此觀身，墜在二邊，非善觀身。
善觀身者，大經云：不得身，八尺之形也；
不得身相，五胞形也；不得身因，飲食將養也；
不得身果，酬五戒也；不得身聚，陰入界也；
不得身一，假實成身；不得身二，四大成身也；
不得身此，已一身也；不得身彼，彼遺體也；
不得身識，念念無常也；不得身等，身中空也，
六道皆等有身也；不得身修，依身能脩法也；
不得脩者，即行人也；亦不得身如、身相如，
乃至身脩如、脩者如；亦不得身性、身相性，
乃至身脩性、脩者性，畢竟清淨。
為此義故，故言即中。
commentary::  ^354c8

先斥空假，故云：如此觀身，墜在二邊，非善觀身。
若能觀身，達身實相，乃名中道，即善觀身。
引大經云不得身等者，即非假也。
次從亦不得身如下，即非空也，如即是空故也。
次從亦不得身性下，即是亡中也。
何者？對邊說中，邊既叵得，中亦不存。
又復今文非但亡於空假二邊，亦乃亡於離邊之中，方成妙中。
所引大經云不得身等者，師子吼品云：善男子！
第一義中，若見身、身相、身因、身果、身聚、
身一、身二、此身、彼身、身滅、身等、身修、修者，
若有如是見者，名不修身。
章安云：身者，八尺也。
身相者，五包也。身因者，飯食等也。
身果者，過去五戒感身為果也。
身聚者，色陰聚也。
身一者，總彼假實，合成一身也。
身二者，四大和合所得也。
此身者，自身也。他身者，彼身。
又此身者，業力所得也。
他身者，即遺體也。
身滅者，念念不住也。
身等者，有人觀身與虗空等也。
又言六道各有身，故言等也。
身修者，即所修之法也。
修者者，即能修之人也。
今文之中皆云不得者，經中既云第一義中若見、
見等，名不修身，當知即是中道，亡於有邊，方名修身。
不見即是不得，不得即是善觀也。
今云不得身識者，識字誤也，應作滅字。
餘文對消，亦應可解。
亦不得身如等，乃是今家約義例說耳。
何者？既不得身等是亡假，亦不得身如等是亡空，及不得身性等是亡中。
如是方見三觀圓玅，顯秘密藏，以明三身耳。 ^354c26

○言即中下，三、對法。
orig::  ^355a24

言即中者即是法身，即空者即是報身，即假者即是應身。
commentary::  ^355a28

○是名下。三、釋名。
orig::  ^355a32

是名觀心三身金光明。
commentary::  ^355a34

○次約六即判位。
orig::  ^355a36

六即如前。
commentary::  ^355a38

○八觀三涅槃釋名，文為二：初標。
orig::  ^355a40

次觀心三涅槃金光明者。
commentary::  ^355a42

○次釋文為三：初正明觀法。
orig::  ^355a44

諦觀心性本來寂滅，不染不淨，染故名生，
淨故名滅，生滅不能毀故常，不能染故淨，
不能礙故我，不能受故樂，是為性淨涅槃。
若妄念心起，悉以正觀觀之，令此正觀與法性相應，
妄念不能染、不能毀、不能礙、不能受常樂我淨者，即是圓淨涅槃。
又以正觀觀諸心數，心數法不行，心數法不能染、
不能礙、不能受者，名方便淨涅槃。
commentary::  ^355a46

○次是名下，釋名。
orig::  ^355b12

是名觀心三，涅槃金光明。
commentary::  ^355b14

○三約六即判位。
orig::  ^355b16

六即如前。
commentary::  ^355b18

○九觀三寶釋名，文為二：初標。
orig::  ^355b20

次觀心三寶金光明者。
commentary::  ^355b22

○次釋，文為二：初正釋，次重釋。
初又為二：初正明觀法，文為三：初總舉。
orig::  ^355b24

諦觀一念之心，即空、即假、即中，即是三寶。
commentary::  ^355b28

○次何者下，別釋，文為二：初依經略立。
orig::  ^355b30

何者不覺名法寶，覺名佛寶，和名僧寶？
commentary::  ^355b32

涅槃經中迦葉難云：涅槃、佛性、決定、如來是一義者，云何說言有三歸依？
佛言：有法，名一義異，名義俱異。
佛常、法常、比丘僧常，涅槃、虗空皆亦如是，是名名一義異。
名義俱異者，佛名為覺，法名不覺，僧名和合，
涅槃名解脫，虗空名非善，亦名無礙。
如來或時說三為一，說一為三，如是之義是佛境界，非二乘所知。
法據性德不動，是故法名彰不覺之義；
佛約修成智契，所以佛名召覺知之義。
和名僧寶，其意可解。
此三名義雖則暫分，而其理體亦何永異？
差即無差，三寶體同，佛即是法，法即是眾，豈可條然？
故不可見說一為三，便謂此三乖於一也。 ^355b34

○次三諦之理下，約義正釋。
文為二：初正釋三諦。
orig::  ^355c6

三諦之理不覺故是法寶，三諦之智能覺故是佛寶，
三諦三智相應和故是僧寶，無諦智不發。
commentary::  ^355c10

三、智及相應者，經文從合，今釋從離，離合融妙，方名秘密。 ^355c14

○次無諦下，明所以智由境起。
orig::  ^355c16

無諦智不發，無智諦不顯，諦智不和，不能大用利益眾生。
commentary::  ^355c18

是故無諦，智不能發。
諦由智明，是故無智，諦不能顯。
境智相冥方有大用，是故不和則無利益。 ^355c22

○三種下。三、結示。
orig::  ^355c24

三種皆可尊可重，是故俱稱為寶。
commentary::  ^355c28

○六即下，次判位。
orig::  ^355c30

六即如前。
commentary::  ^355c32

○復次下，次重釋者，然此重釋與前正釋但是開合。
何者？前云三諦之理不覺是法寶者，合三理之理為一法寶也。
今云中諦不覺名法寶，真諦不覺名佛寶，
俗諦不覺名僧寶者，開三諦之理為三寶也。
即法寶之上自具三寶也。
三諦、法寶開三既然，三智佛寶、諦智僧寶開三例爾。
孤山不曉，乃以佛陀翻覺致詰。
且文句云：懺者，鑑也。
何不引於梵語懺摩？
此翻悔過而為難邪？
況初正釋文中自云覺名佛寶，豈非佛陀翻為覺乎？
又金錍云：世人共迷法相名異體一，故真如隨緣即佛性隨緣，
佛之一字即法佛也。
不聞以華梵致詰，況不覺無覺，法性不成；
覺無不覺，佛性寧立？
又淨名疏中初文乃以法身為法寶，報身為佛寶，應身為僧寶。
次文又乃各開為三：初於法佛開為三者，
法性是佛之師，名法寶；法性寂而常照，
名佛寶；照與性和，名僧寶。
此即法身之上辨其三寶也。
次報佛辨三寶者，智照即佛寶，圓照之法即法寶，此二和即僧寶。
次於應佛辨三寶者，照機不失即佛寶，
為物之軌即法寶，與物和光即僧寶。
復總結云：三寶之上凡十二寶，未曾有異。
此與今文初科正釋、次科重釋文意離合，那不思之？
於中為三：初正釋，又為三：初約三諦釋
orig::  ^355c34

復次，中諦不覺名法寶，真諦不覺名佛寶，俗諦不覺名僧寶。
commentary::  ^356a30

○知即中下，次約三智釋。
orig::  ^356a34

知即中、離二邊，名法寶；知即空，名佛寶；
知即假，名僧寶。
commentary::  ^356a36

知即是智故也。
○即中事理下，三、約諦智和合釋。
orig::  ^356a40

即中事理和，名法寶。
即空事理和，名佛寶。
即假事理和，名僧寶。
commentary::  ^356a42

諦智既得各通三寶，是故諦智亦可和合共通三寶。
何者？性德三諦名之為理，修德三智名之為事，
境智既合理事乃和，故以境智理事和合而釋三寶。 ^356a46

○次即中名為下，釋名。
文為二：初正釋。
orig::  ^356b4

即中名為金，即空名為光，即假名為明。
commentary::  ^356b6

○次是為下，結示。
orig::  ^356b8

是為觀心三寶金光明。
commentary::  ^356b10

○三六即下判位
orig::  ^356b12

六即如前。
commentary::  ^356b14

○十觀三德釋名，文為二：初標。
orig::  ^356b16

次觀心三德金光明者。
commentary::  ^356b18

○次諦觀下，釋。文為二：初、正明觀法。
文為三：初、正釋。文為二：初、明三觀即三德。
文為二：初、正明。
orig::  ^356b20

諦觀一念之心，即空、即假、即中。
即空故，一空一切空，無假無中而不空，
空無積聚而名為藏，藏具足故名之為德。
即假故，一假一切假，無空無中而不假，
假攝諸法亦名為藏，藏具足故名之為德。
即中故，一中一切中，無空無假而不中，
中攝一切法亦名為藏，藏具足故稱之為德。
commentary::  ^356b24

空無積聚名為藏者，空如來藏也。
假攝諸法名為藏者，不空如來藏也。
中攝一切亦名藏者，雙照含融無有缺減也。 ^356b36

○次雖言下，融通。
orig::  ^356b40

雖言一中有無量，無量中有一，了彼互生起，
展轉生非實，智者無所畏。
當知一不為少，眾不為多，非一非多，不失一多，
不可思議，不縱不橫，不並不別。
commentary::  ^356b42

舉一具三，故言一中有無量。
舉三即一，故言無量中有一。
雖有三一，而非三一，故言了彼互生起，展轉生非實。
聞立三一而不欣喜，聞非三一而不驚怖，方名智者無所畏也。
一具無量，故云一不為少。
無量即一，故云眾不為多。
非一非多，不失一多，即是非三非一，而三而一也。
如此說者，乃得名為不可思議，不縱不橫，不並不別矣。 ^356b48

○次諸佛下，結示。
orig::  ^356c12

諸佛以即中為體，故名法身；以即空為命，
故名般若；以即假為力，故名解脫；一一皆常樂我淨，
無有缺減，故稱三德。
commentary::  ^356c14

體同三觀，體同三德故也。
三德圓玅，名秘密藏耳。 ^356c20

○故淨名下，次引證。
文為二：初引文。
orig::  ^356c22

故淨名云：諸佛解脫，當於一切眾生心行中求。
commentary::  ^356c24

○次當知下，明無差別。
orig::  ^356c26

當知我心亦然，眾生亦然；彼我既然，諸佛亦然。
心、佛及眾生，是三無差別。
commentary::  ^356c28

此以華嚴三無差別，以通淨名經意耳。
○得此下，三、釋名。
文為二：初、正釋。
orig::  ^356c32

得此意者，即中是金，即空是光，即假是明。
commentary::  ^356c36

○此為下，次結示。
orig::  ^356c38

此為觀心三德金光明。
commentary::  ^356c40

○六即下，次判位。
orig::  ^356c42

六即如前。
commentary::  ^356c44

○世間有行空人下，次斥謬方，為三：初、敘謬。
orig::  ^356c46

世間有行空人執其癡空，不與佛修多羅合，
聞此觀心而作難言：若觀心是法身，應觸處平等，
何故於經像生敬、紙木生慢？
敬慢既異則非平等，非平等故法身義不成。
既無平等，平等智不成則無報身，不能將此化他應身義不成。
不如我於經像紙木平等，平等皆如如名法身，
有此平等智是報身，將此智化他是應我，
三身義皆成，用汝觀心何為？
commentary::  ^356c48

止觀亦云：淮河之北，有行大乘空人，無禁捉蛇者。
今當說之。其先師於善法作觀，經久不徹，
放心向惡法作觀，獲少定心，薄生空解，
不識根緣，不達佛意，純將此法一向教他。
盲無眼者，不別是非，根鈍惑重，聞其所說，皆悉信受。
乃至云：今人只謂捨惡取空是大乘空，
此空尚不免六十二見單複之惡，何能動出？
設借為乘，只是禿乘，無法門具度正法大城，
金剛寶藏具足無缺，何所而無？
豈容禿空而已？若但爾者，乘邪見乘，入險惡道，是壞驢車耳。 ^357a14

○次若逢下，斥非。
orig::  ^357a30

若逢此難者，當以三事反難答之：一者汝謂於紙木經像平等為如者，
何意於七廟敬木像，天子符勅而生畏敬，於佛經像而生輕慢？
畏慢既起諸使沸亂，何處有平等法身義耶？
二者汝於同師同學生愛生護，於異師異學生慢生恚，
愛慢從癡生，三毒熾然諸惡更甚，寧復有智慧報身耶？
三者汝耽癡空無慧方便，尚不悅人情，況會至理矜高自著？
是增上慢人，汝師所墮，汝亦隨墮毒氣深入，
若為將此邪氣化他，和光應身復在何處？
commentary::  ^357a34

三事反難者，他人既以法身報身應身三事不成為難，
而執平等三身皆成，故今亦以三事反詰，
有敬不敬、平等不成，文皆可解。
言七廟者，禮記王制云：天子七廟，三昭
〔常遙切〕三穆與太祖之廟七；諸侯五廟，
二昭二穆與太祖之廟而五；大夫三廟，
一昭一穆與太祖之廟而三；士一廟；庶人祭於寢
〔寢，適寢也〕。符勑者，漢制以竹長六寸分而相合，謂之符也。
符者，信也。勑者，正也。
王言發下正於羣臣，無敢違者。
沸〔方昧切〕者，涌也。
耽〔亦作耽，下含切〕，樂也。
癡空者，頑空也，無智照了故也。
故下即云無慧方便，此借淨名經意斥之耳。
故彼經云：無方便慧縛，即愛見大悲成就眾生也。
無慧方便縛，即住三毒而植德本也。
尚不悅人情者，以住貪瞋邪見故也。
矜〔居陵切〕者，自賢也。
高者，不下於人也。
自著〔陟慮切〕者，自大也、自立也、自明也、自處也。
增上慢者，三身妙義是增上法，汝今未得而便謂得，
自恃陵他非增上慢，更指何邪？
汝師所墮汝亦隨墮者，此用淨名訶須菩提意而斥之耳。
毒氣深入者，用法華經意而斥之耳。 ^357b4

○三、我以下，顯今正意。
orig::  ^357b44

我以凡夫位中觀如實相爾，為欲開顯此實相，
恭敬經像令慧不縛，使無量人崇善去惡令方便不縛，豈與汝同耶？
commentary::  ^357b46

凡夫位中觀如實相等者，始從名字內修玅觀，
入於外凡初隨喜品，為欲開顯此實相故，外則恭敬經卷聖像內外相應也。
令慧不縛者，即淨名經云有方便慧解也，
謂不以愛見心莊嚴佛土成就眾生，於空無相無作法中以自調伏也，
使無量人崇善去惡。
令方便不縛者，即淨名經云有慧方便解也，謂離三毒而植德本迴向菩提也。
如此豈可與汝無慧方便縛、無方便慧縛是同邪？ ^357c4

○次更釋帝王二字，文為二：初標。
orig::  ^357c18

今更釋帝王者。
commentary::  ^357c22

孤山破云：此文唯釋讖本三字，而今反用真諦立題帝王兩字，
又於帝王兩字之間擅加慧字〔云云〕。
今謂不然。前文既云漢人好略，譯者省之，
若依經文有經王之義，說與不說俱亦無妨。
故今雖是釋於讖本別題三字，而更釋於帝王兩字，
一則順於翻譯周悉，二乃順於經文有經王之義，亦何所乖邪？
若謂於其兩字中間擅加慧字，且如文句加人人不信，
一句釋犯妄戒，及法華疏加四伏難等，何不責其擅添邪？
若謂今釋讖本題目而不得用真諦翻者，且今玄義及文句中那忽數引新本之文？
況今所釋帝慧王義，與夫義淨重譯此經名最勝王，宛然懸合。
若責今為非，則義淨亦失也。 ^357c24

○次釋文為二：初約教義釋，又為二：初敘真諦釋。
orig::  ^357c46

真諦三藏云：法身攝華嚴，華嚴以法身為體故。
報身攝般若，般若明智慧故。
應身攝涅槃，涅槃明百句解脫四德等故。
此是彼師明帝王統攝之義。
commentary::  ^358a2

涅槃明百句解脫者，章安云：相傳有百句。
招提云：就頭首數止有八十四五，若大小合數有九十七八，
極細為言有一百餘，但一百是數之圓名，故言百句。
例如大品百波羅蜜唯有九十，古來未見釋此百句，唯真諦三藏一卷義記略不可解。
天台大師曾於靈石一夏釋此百句解脫，
一句之中皆作百句，凡萬法門先學自飽而不錄之，
今無以傳，惜哉惜哉！
後代無聞此是彼師明帝王統攝之義者。
若準文句斥於真諦解經王義，是故此中亦應破云：
作此偏說，無智之人於諸經起慢。
此義不可。何者？華嚴豈容單有法身而無報應，乃至涅槃豈應單有解脫而無法身及以般若？ ^358a8

○次明今家釋，文為四：初正釋。
orig::  ^358a30

今明帝王應具三義，謂帝慧王也。
帝則貴極至尊至重，慧則神謀聖#CB15081;，
王則萬國朝會，備此三義稱帝慧王。
commentary::  ^358a34

法華疏云：一切漸頓諸經，無不稱所詮之處為經王。
當機益物，興廢有時，部部不同，名之為國，皆言第一即是王。
今經既是第三方等，故知乃是漸中經王。
故此經王，具帝慧王。
法性之理，更無過上，名為貴極，至尊至重。
法性之理，寂而常照，是故名為神謀聖#CB15081;。
稱性而鑑，名為神謀。
神名天心，謀謂智略。
聖亦是神，策亦是謀。
聞聲知情，即是神聖。
籌策謀略，法性之理，多所利益，是故能令萬國朝會，朝會良由統王故也。
是故當知，只一性理，具足三義，所以名為帝慧王也。 ^358a40

○次此經下，舉經義證成。
orig::  ^358b10

此經亦爾，如來游於無量甚深法性，過諸菩薩所行清淨，即是至尊極貴義。
若有聞者，則能思惟無上甚深微玅之義。
開甘露門，入甘露城，處甘露室，令諸眾生食甘露味，
以智慧刀裂煩惱網，即是聖智雄略義。
諸佛護持，莊嚴菩薩，諸天恭敬，護世讚嘆，
能令地獄諸河焦乾，乃至一切世間未曾有事悉具出現，即是萬國朝會多致利益義。
commentary::  ^358b12

今經別題雖但三字，而新本中更有兩字。
今既於其新本兩字加其慧字，恐人不信，
故引讖本此經為證，令人生信是佛語故。
故前文云：若依經文，有經王之義也。 ^358b26

○三將。此下類通十法。
orig::  ^358b32

將此三義歷十種三法門，苦道即法身是貴義，
煩惱即般若是慧義，業即解脫是朝會義，
乃至法身德即貴義，般若德即慧義，解脫德即朝會義，
一一法門悉備三義，一一法門皆是經王也。
commentary::  ^358b34

○四、既得下，廣論攝法。
文為三：初、標列。
orig::  ^358b42

既得此意，即論攝法。
攝法有三：先攝法門，次攝經教，三攝六即位。
commentary::  ^358b44

○次初攝下，解釋。
文為三：初釋攝法門。
orig::  ^358b48

初攝法門者，三道攝一切惑，三識攝一切解，
三佛性攝一切因，三般若攝一切智，三菩提攝一切發心之行，
三大乘攝一切發趣之位，三身攝一切佛果智德，
三涅槃攝一切佛果斷德，三寶攝一切佛恩德，
三德攝一切理，是為橫攝法門。
commentary::  ^358c2

三道攝惑者，苦為所通，煩惱之惑必兼於業，
以為能通，能必兼所，故一切惑屬三道攝。
三識既是智之異名，故一切解屬三識攝。
凡有性名，既多在凡，故一切因屬佛性攝。
所以因名佛性者，眾生實未成佛，以煩惱生死是佛之性，
示令修習，是故在因名佛性耳。
若乃分於二字解者，因不名佛，果不名性，
以佛是果人，言一切眾生皆有果人之性。
果人之性者，因中煩惱生死是也。
若不爾者，則成佛有眾生之性，不名眾生有佛性也。
般若攝智，菩提攝於發心之行，其意可解。
乘攝位者，乘此妙乘，游於四方，直至道場因果之位故也。
言發趣者，進發趣入也。
由報智故，上冥下應，是故智德屬三身攝。
斷德既乃諸惡永亡，是故乃屬涅槃所攝。
三寶出世，多所利益，是故乃攝一切恩德。
三德攝理，此理非迷，以三識等各相主對而論所攝，故名為橫。
若乃一一從始至終，方名為豎。
諸法之門不出解惑，因果智斷，故云法門。 ^358c12

○次釋攝經教。
orig::  ^358c44

第二、攝教者，三道是三障，即三障是三解脫，攝不思議解脫。
淨名教，三識攝楞伽，地持攝論等，三佛性攝涅槃，三般若攝大品等。
五時教，三菩提攝諸方等經，三大乘攝法華，
三身攝華嚴，三涅槃、三寶、三德等皆攝涅槃。
此舉當道諸經，絓是八萬法藏，皆應攝爾〔云云〕。
commentary::  ^358c46

三道是三障者，名異義同，展轉互通名之為道，
能蔽聖道名之為障，並從過患功能立名。
問：三道三障，但苦與報二名則別，業與煩惱二則是同，其意何邪？
答：苦是報家之苦，亦報即是苦，名異義同不須疑也。
即障而道名為解脫，而三解脫攝不思議解脫淨名教者，以淨名經題之下注云一名不思議解脫故也。
既以三種解脫攝淨名教，則與真諦單以一德攝於一經不可同年也。
楞伽及攝論等既多談於八識之義，是故乃為三識所攝，
以經律論通名為教，故得攝之。
既是今家明攝法義，故不須以論在如來滅後所造而為妨也。
又如來在日，豈不懸鑑滅後之論邪？
涅槃經中多談佛性，故以佛性攝於涅槃，
以三般若攝大品等，其義可知。
言五時者，釋籤云：古判般若總有五時：
一、摩訶，二、金剛，三、天王，四、光讚，五、仁王。
此亦未可全用。雖然，摩訶定在仁王之前。
何以知然？仁王經云：如來成道二十九年，先已為我說摩訶般若。
故知仁王在後明矣。
若光讚經，準諸目錄只是大品上帙，但在後譯之耳，故不可以為別時之義也。
今雖用於五時之名，而不依彼五時次第，
故妙玄云：仁王般若明五十一位，恐是結成前四時般若，
以仁王對於前四，即有五時矣。
三、菩提攝諸方等經者，亦以諸方等經多明菩提之義故也。
三、大乘等攝法華，準思可見。
然此所攝且從一往，若不爾者，豈可法華但有大乘而無餘邪？
是故當知十種三法皆徧諸經，以義裁之，無勞委示。
言當道諸經者，法華文句云：當途王經。
途者，道也，即是現今盛行之經耳。
絓，釋籤云：亦挂也，謂但挂諸經也。
淮南子云：飛鳥不動，不絓網羅。
楚辭云：心絓結而不解。
絓亦豫也，故止觀云：絓一切教也。
八萬法藏者，且舉大數具足，應云八萬四千。
輔行云：小乘經論，如多論云：佛為眾生始終說法以為一藏，
如是至八萬〔云云〕。
又報恩經亦有多解，一云：四十二字以為一藏，
餘同多論〔云云〕。八萬法藏，苦也；八萬塵勞，
集也；八萬對治，道也；八萬波羅蜜，滅也。
廣攝八萬四千法藏，可以意知，難以文具，故注云云耳。 ^359a8

○三、釋攝六即位。
orig::  ^359b30

第三、攝位者，苦道有一切五陰，煩惱道有五住惑，
業道有一切業，乃至〔云云〕。
三道是三障，障覆六位。
若即三種之非道，通三種之佛道者，六位所顯，則攝諸位也。
乃至三德亦有六位，三德既備攝，六位寧不備收耶？
其間則例自可知〔云云〕。
commentary::  ^359b32

即是十種三法一一皆攝六位也。
四明乃將三道、三識分對道前本有之位，
三因乃至三涅槃等對於道後當有之位，恐非今文攝位之意。
一切五陰該於十界，兩重生死，見為一住，
思分三住，無明一住，共成五住。
一切之業該於有漏、無漏、非有漏非無漏也。
乃至字下注云云者，三道既乃各有一切，
餘九三法比說可知，不能具記，故注云云。
何者？乃至三德，而法身德攝一切身，般若德攝一切智慧，解脫德攝一切解脫。
三道是三障，障覆六位者。
問：理即之位既全在迷，將何以明障覆之義？
答：只以理即在迷名障，謂之三道。
若云三道是三德理，方名所顯，亦以指於三道之事即三德理，
而為理即之所顯耳。
六位所顯則攝諸位者，諸位亦是六即之位耳。
乃至三德亦有六位，三德既乃徧攝一切，六位豈可不該收邪？
請觀文中三道乃至三德皆有六位，何得將於十種三法分對本有、
現有、當有，以明攝於六即之位邪？
注云云者，亦以可知，不煩文具，故注之耳。 ^359b42

○所以下，三、結歸。
orig::  ^359c28

所以作三番攝者，合帝、慧、王三義：攝法門合貴義，
攝教合慧義，攝位合王義。
又攝法門是橫攝，攝位是竪攝，攝教是橫竪雙攝。
統攝之義既明，經王之義顯矣。
commentary::  ^359c30

法門可尊，故合貴義。
說教由智，故合慧義。
位是大寶，故合王義。
法門屬橫，如前已示。
六即淺深，故名為豎。
經教所談，不出法門及以六即，是故名為橫竪雙標，即亦橫亦豎也。
又亦應云：理論乃是非橫非竪也。
雖於帝王兩字之間加於慧字，而論攝法大底不出經王之義顯矣。
故前文云：若依經文，有經王之義。
良由此也。 ^359c36

○次約觀心釋，文為二：初正明，又為二：初明觀心顯於三義。
orig::  ^359c48

次觀心明經王者，觀心即中是貴義，觀心即空是慧義，
觀心即假是朝會義，是為觀心中經王也。
commentary::  ^360a4

經既乃具帝慧王，是故觀心明於經王，
以空假中顯於三字，帝慧王也。
觀心即中是貴義者，帝是至尊，貴極故也。 ^360a8

○次明觀心顯於六位者。
orig::  ^360a12

觀心論位者，眾生本有理性金光明，心但有名即名字金光明，
念念修觀即觀行金光明，觀心淳厚即相似金光明，
會入法流即分證金光明，盡邊到底即是究竟金光明。
commentary::  ^360a14

準上亦合明於觀心攝法門及觀心攝經教，
而今無者，以攝法門及攝經教既將十種三法攝之，
而前已觀十種三法釋金光明，故此不煩但明觀心攝位。
六即之中，位位應言帝慧王義，而復謂之金光明者，
以金光明與帝慧王名異理同，是故但言金光明耳。
何者？金既尊貴，豈非帝義？
光能常照，豈非慧義？
明能益物，豈非王義？ ^360a22

○次若不下，結勸。
orig::  ^360a34

若不修觀，徒聞何益。
如遙羨寶山，足不涉路，安可得乎。
為此義故，須觀心一番，令聞慧具足也。
commentary::  ^360a36

羨〔似面切〕，貪慕也。
聞者，解也。慧者，行也。
聞慧具足，解行俱備。
若不爾者，則單輪隻翼，不能飛昇遠運矣。 ^360a40

○次釋通名。
orig::  ^360a44

次釋通名者，如法華玄義中說。
commentary::  ^360a46

注云云者，應引法華玄義中云：經者，外國稱修多羅，聖教之通名。
釋此通名凡有五義：一、有翻；二、無翻；三、
和融有無；四、歷法明經；五、觀心明經。
具在彼文〔云云〕。 ^360a48

○次辨體，文為二：初標列。
orig::  ^360b6

第二、辨體，為三：一、釋名；二、引證；三、料簡。
commentary::  ^360b8

準玅玄中，此亦應云：前釋名總說，文義浩漫；
今頓點要理，正顯經體，直辨真性。
真性非無二軌，欲令易解，是故直說；後顯宗用非無初軌，偏舉當名耳。
釋籤云：名含下三，三是總中之別體。
又三中之別，未涉諸義，故頓點三軌之中，體屬真性也。 ^360b10

○次解釋，文為三：初名，文為二：初正釋，
文為三：初略示。
orig::  ^360b18

釋名者，體是質，質是主質。
commentary::  ^360b22

體謂形體，形體即是主質，主亦質也。
若無形體，支分何依？
將何主質？大乘亦爾，若無法性，教法何依？
將何主質？ ^360b24

○次何為〔平呼〕下，徵釋。
文為二：初正徵釋。
orig::  ^360b28

何為主質之體？法身、法性是經體質。
若依義者，法身為體質；若依文者，法性為體質。
法身、法性只是異名，更非兩體，欲令易解，是故雙題爾。
commentary::  ^360b30

言依義以法身為體質者，良以主質乃是身質故也。
依文以法性為體質者，以由經文云游於無量甚深法性故也。
問：依文若以法性為體，而空品云求於如來真實法身，
捨身品云具足成就微玅法身，可非文邪？
答：既云求於真實法身，正是因中之所求耳。
捨身品意準例可知，故不可以因中所求法身而濫果上已證法身也。
法身、法性只是異名者，法身不遷即是法性，
法性理聚即是法身，其名雖異，其體本同。 ^360b36

○次法性語通下，簡通從別。
文為四：初正簡法性。
orig::  ^360c4

法性語通，今以佛所游入法性為體質也。
commentary::  ^360c8

語通者，於下□□□□□□□□□□□□□□□□□□□□□乃取果佛所游□□□□□□□□華亦爾。
故法華云：唯佛與佛乃能究盡諸法實相。
問：體若在果，前文那云三章是因？
若通因果，諸文那云體非因果？
答：中道理體雖非因果，不妨約於中道理體而辨因果。
若附經文，則取果佛所證之理而為經體。
若乃約行生起次第，是則經體乃屬因中。
所以然者，雖談經玄義，果上法性不妨約行次第因中實相。
以由因中約行生起，尋名得體，即果上所證法性。
因果之事雖分實相，理體何別？
不別而別，依文辨體，須取果佛所游法性。
但其果證有分有滿，分如法華？
普門品，滿如今經如來所游。
復次，須知體有通別，通則徧為諸法等體，別則唯在因果所取。
見於實相，名為得體。
簡通從別，厥意昭然。
是故謂之體非因果〔實相理體不同因果之宗也〕，
依之以辨因果〔依體立宗也〕。
因果取體〔宗成證體，取者獲得也〕，方有用
〔智與體冥，能起大用，即經用也〕。 ^360c10

○文云下，次引證。
orig::  ^360c42

文云：是時如來游於無量甚深法性，過諸菩薩所行清淨。
commentary::  ^360c44

○故知下，三、結示。
orig::  ^360c48

故知此體不與下地菩薩及二乘等共，
非通法性也，但是佛所游入。
commentary::  ^361a2

尚非分證中道法性，豈是二乘偏真法性乎？
是故今經之體，唯是佛所游入法性耳。
此且直指經文法性是佛所游，明體在於果人所證。
若乃約教以明體者，下文判教，此經屬通，通教即得帶別明圓。
妙玄中判眾經之體，有傍有正，通教乃是帶傍明正。
傍謂偏真，正即中道。
故文句釋諸經之王，名為敘體，乃約三種中道明之。
豈非通教帶別明圓，帶傍偏真，顯於三種中道之正〔云云〕？ ^361a6

○一切種智下，四、明體為餘章所依。
文為二：初、正明。
orig::  ^361a20

一切種智以此為根本，無量功德共莊嚴之，
種種眾行而歸趣之，言說問答共詮辨之。
commentary::  ^361a24

準下明用中云：夫一切種智是果上之德，
果智由於無量功德之所莊嚴，滅除諸苦與無量樂，將此勝用莊嚴果智。
乃至云空品雙導文云：種智而為根本，即其義也。
故知一切種智以此法性經體而為根本耳。
功德為能嚴，經體為所嚴。
何者？生善滅惡，其體乃彰。
故知經體必倒經用為□□□，是則種智及以功德皆屬經用也。
觀經疏中其意□□□□不云一切種智耳。
今文有者，以今經云：一切種□□□□□無量功德之所莊嚴故也。
又功德莊嚴之言，亦□□□□□文云：莊嚴菩薩深妙功德以為宗也。
種種眾行者，宗□□經疏中其意亦爾。
但彼經宗修心妙觀，顯四淨土通於因果，而今經宗唯在於果耳。
種種眾生雖通因果，今正取果也。
所歸所趣，即經體也。
言說問答者，釋名教相也。
言說是教，故玅玄明教相中云：無名相中假名相說，
以無說而已，說必屬教故也。
教為能詮，體為所詮也。
問答屬名，以諸經中首題名字，多從問答方乃顯之。
如觀經中阿難問云：當何名此經？
如來答云：此經名觀極樂國土佛菩薩等，
亦名淨除業障生諸佛前，名為能辨，體為所辨。
故周易云：學以聚之，問以辨之。 ^361a28

○類眾星下，次舉譬。
orig::  ^361b20

類眾星之環北辰，如萬流之宗東海。
commentary::  ^361b22

類者，例也，亦比也，又譬也。
觀疏中乃云譬也。
眾星之環北辰者，論語云：為政以德，譬如北辰，居其所而眾星共之。
以北辰常居其所而不移，故眾星共尊之。
今云環者，玉篇云：遶也。
爾雅云：北極謂之北辰。
郭璞云：北極，天之中，以正四時。
極，中也；辰，時也。以其居天之中，故云北極；
以正四時，故云北辰。
漢書。天文志云：中宮天極星，其一明者，泰一之常居也。
旁三星，三公環之。
匡衡十二星，藩臣，皆曰紫宮。
北斗七星，所謂旋璣玉衡，以齊七政。
斗為帝車，運於中央，臨制四海，分陰陽，
建四時，均五行，移節度，定諸紀，皆繫於斗，是眾星共之也。
如者，似也。萬流之宗東海者，尚書。
禹貢云：惟荊州、江、漢朝宗于海。
孔氏傳云：二水經此州而入海，有似於朝。
百川以海為宗。宗者，尊也。
周禮。大宗伯諸侯見天子云：禮，春見曰朝，夏見曰宗。
鄭玄云：朝猶朝也，欲其來之早也。
宗，尊也，欲其尊主也。
朝、宗是人事之名，水無識性，非有此義。
以海水大而江、漢小，以小就大，似諸侯歸於天子，假人事以言之耳。
老子云：滄海所以能為百谷王者，以其善下之。
是百川以海為宗也。
眾星、萬流，譬宗用也。
北辰、東海，喻理體也。 ^361b24

○故以下，三、總結。
orig::  ^361c14

故以法身法性，為此經正體之主質也。
commentary::  ^361c18

○故書家下，次明體有三義。
然此三義與觀經疏其意大同，於中為三：初明體是禮義。
orig::  ^361c20

故書家解：禮者，體也。
體有尊卑長幼，君父之體尊，臣子之體賤。
當知體禮之釋，與經法性意同。
如來所游，佛所護持，故知此體是貴極之法也。
commentary::  ^361c24

言書家者，即儒宗也。
解禮者，體也者，記禮器篇云：禮也者，猶體也。
體不備，君子謂之不成人。
設之不當，猶不備也。
禮有大有小，有顯有微。
大者不可損，小者不可益，顯者不可揜，微者不可大。
鄭玄云：若人身體也。
又喪服？四制篇云：凡禮之大體，體天地，
法四時，則陰陽，順人情，故謂禮也。
體有尊卑等者，周易？
繫辭云：天尊地卑，乾坤定矣。
長幼但在父子也。
當知體禮之釋，乃至云是貴極之法也者，
簡臣子之體賤，取君父之體尊也。
君父體尊，喻於如來所游法性，故云與經法性意同。
釋迦所游，四佛所護也。
應知君臣父子，譬於圓位因果高下。
今文簡於等覺已還因位之下，而取妙覺果位之高也。
今文既與觀經疏同，是則彼此不可異轍。
而四明於此乃云：今之經體既是究竟，
所證法身正同君父體禮之義，揀非分證法身已還臣子之體也。
於彼則云：君父譬法身，臣子喻宗用。
孤山於彼乃以君父喻圓實，臣子譬偏權；
於此乃以君父喻極果，所證臣子喻菩薩。
二乘矛盾既彰，今所不用〔云云〕。
應知儒宗既以禮訓體，今家乃以體訓體。
故玅玄云：體字訓禮。
禮，法也。若無禮者，則非法也。
出世法體亦復如是，善惡、凡聖、菩薩、佛等，不出法性。
乃至云：今取佛所見為體，彼此通論，無間高下。
若從別說，皆取果證。
而孤山云：法華玄義，體字訓禮。
與此稍別，深不可也。 ^361c30

○復次下，次明禮是底義。
初一句標。
orig::  ^362a28

復次，體是底義。
commentary::  ^362a32

○次四句釋。
orig::  ^362a34

窮源底理，盡淵府，光揚實際，乃名為底。
commentary::  ^362a36

○次釋論下，引證。
orig::  ^362a38

釋論云：智度大海，唯佛窮底。
commentary::  ^362a40

○次此與下會同經意。
orig::  ^362a42

此與今經法性甚深意同。
commentary::  ^362a44

○次當知下，點示經意，與論義同。
orig::  ^362a46

當知法性高，深竪窮佛海。
commentary::  ^362a48

○次故以下，結示。
orig::  ^362b2

故以底義釋體也。
commentary::  ^362b4

文皆可見，不煩細釋。
○復次下。三、明體是達義。
準向可知。但於釋中有法、有喻、有合，以法性合風，以不違背合無障礙。
又引證中更加又云等文為證耳。
orig::  ^362b6

復次，體是達義。得此體意，通達無壅，如風行空中，自在無障礙。
一切異名別說，皆與法性不相違背。
釋論云：般若是一法，佛說種種名，隨諸眾生類，為之立異字。
又云：若如法觀佛，般若與涅槃，是三則一相，其實無有異。
此與今經法性無量意同。
當知法性廣大無涯，橫收法界，徧無所隔，故以達義釋體也。
commentary::  ^362b14

然此禮、底、達等三義，諸說不同。
孤山云：體達是橫，體底是竪，體禮乃是非橫非竪。
四明云：雖論三義，但是法身中三，未明餘二各三。
又云：空假皆中，故三屬體。
又云：體禮是法身，體底是實相般若，空即中故；
體達是真性解脫，假即中故。
霅川云：禮、底、達三，皆是一性，體正是實相之體也。
體達者，用中之體也。
今謂諸說，義皆不然。
按妙玄借三種喻，正顯經體。
又云：此經實相之體，如大象得底，堅不可壞，
以譬體玅；圓珠普雨，以譬用妙；巧智成仙，以譬宗妙。
如此三譬，即是三德，不縱不橫，名為大乘。
於大乘中，別指真性，以為經體。
釋籤問云：前三譬中，皆云經體。
又復三義，本為顯體，何得此中，乃云三譬，以譬三法？
答：義有傍正，正顯體已，復順此三。
若爾，即是用所體，體能成用；亦宗所顯體，體能成宗。
故以三譬，復對三法〔云云〕。
以彼例此，故知今文禮、底、達三，雖則正為顯於經體，然亦不妨對於三德。
體禮，法身也；體底，般若也；體達，解脫也。
況今文中，顯將體禮對於法性，豈非法身？
又將體底對於甚深，豈非般若？
又將體達對於無量，豈非解脫？
理性三德，不其然乎？
若許三義別對三德，三德任運，離合炳然。
離則簡出二德，克取法身；合則空假即中，中為經體。
那忽於皮毛枝葉，而興諍論邪〔云云〕？ ^362b26

○次引證。
orig::  ^362c20

二、引證者，序品云：如來游於無量甚深法性。
鬼神品云：若入是經，即入法性，如深法性。
二文既云深法性，即知簡異二乘菩薩所得法性也。
空品云：故此尊經略而說之，說於空即如也。
讚佛品云：知有非有，本性空寂。
當達此等皆體之異名，悉會入法性。
法是軌則，性是不變，不變故常一。
此常一法性，諸佛軌則，故云法性為此經體也。
commentary::  ^362c22

言甚深法性者，妙覺窮深也。
簡異二乘菩薩所得者，佛既名深菩薩則淺，菩薩尚淺二乘可知。
空品說空，讚佛品云本性空寂，即是中道空寂二邊，
故云皆是體之異名，悉會入法性也。 ^362c36

○三、料簡文，為二：初、問。
orig::  ^362c42

三、料簡者。問：法性定是空，為非是空？
commentary::  ^362c46

可見。
○次答
orig::  ^362c48

答：法性過諸菩薩所行清淨，淨於四句，不應以空有求之。
雖非四句，或時赴緣，作四句說之。
文云：兩足世尊行處亦空。
新本云：是第三身，是真實有。
又云：前二種身，是假名有。
又云：非有非無。此有四句四門意也。
門乃有四，悟理非數。
佛示人無諍法，不應執此相兢。
舊本明空，新本明有，以體達義釋之，二文不乖，即此意也。
commentary::  ^363a2

言新本云第三身等者，彼經三身分別品列三身次第：
初化身，次應〔平呼〕身，三法身。
故第三身即法身也，前二種身即化身、應身也。
故彼經云：前二種身是假名有，第三身是真實有也。
以第三身為前二身而作本故，是第一身依於應身而得顯現。
是法身者，是真實有，無依處故。
非有非無者，經云：法身二無所有。
何者？以此法身相及相處二皆是無，非有非無、非一非異。
然法身是真實有，乃是實相本有之有。
是故須知，理非四句隨緣利物，假立於四妙契環中，
定性四句壅蔽正道〔云云〕。 ^363a16

○第三、明宗者，若準玅玄及觀經疏，此中亦須先簡宗體。
今文無者，但是略耳。
於中為二：初、標。
orig::  ^363a34

第三、明宗者。
commentary::  ^363a40

○次宗謂下，釋，文為二：初釋名。
orig::  ^363a42

宗，謂宗要也。
commentary::  ^363a44

宗謂宗要者，今經乃以果為宗要，良由所證雖復無量，
言果則攝，如提網維無目不動，又似牽衣一角無縷不來，故云宗謂宗要也。 ^363a46

○說者下，次釋義，文為二：初敘古說。
orig::  ^363b2

說者或以果為宗，或以因為宗，或雙用因果為宗。
commentary::  ^363b6

○次今尋下今家正釋，文為二：初明佛果為宗，
又為二：初正明宗要，又為二：初正明。
orig::  ^363b8

今尋壽量品雖明施食不殺之因，乃將因擬果，果是正意。
三身分別品雖復問因，佛答三身，還是果為正意。
今此意但用佛果為宗。
commentary::  ^363b12

新舊兩本雖則舉因，正意顯果，是故須用佛果為宗。
他人專以因為宗，及雙用因果等義，皆不然也。
今經壽量品明施食等，如經可知。
三身分別品問因等者，虗空藏菩薩白佛言：
云何菩薩於如來如法修行，豈非問因？
如來答云：一切如來有三種身，豈非答果？ ^363b18

○次何者下，釋所以。
orig::  ^363b28

何者？法性常體，甚深微玅，若欲顯之，非果不克。
當知果是顯體之樞要，如提綱目整，則以果為宗，意在此也。
更附經重顯此義，文云：釋迦如來所得壽命。
釋迦是果人，壽量是果法，果人克果法，冥乎法性。
法性既非有非無，非常非無常，果人果法亦非常非無常；
法性既能常能無常，果人果法亦能常能無常。
四、佛釋疑，舉山斤、海滴、地塵、空界，無能算計，
知其數量，明其能常。
八十滅度是能無常，此見八十滅度之無常，
不能計校其常，尚不能知其常，焉能知其非常非無常？
若不約果，此羲難明。
既舉果冥理，顯體義彰，以果為宗，其義如是。
commentary::  ^363b30

克者，獲也，證也。樞謂戶。
樞者，本也，要也。以門戶開閉，要在於樞故也。
綱者，說文云：維紘繩也。
白虎通云：大者為綱，小者為綱。
綱者，張也。紀者，理也。
謂張理上下，整齊人倫，若羅網之有綱紀，而萬目自張也。
次附經重顯者，法性既非有至果法亦非常非無常者。
此即文句及觀經疏法報體一，雙非長短兩應之意也。
法性既能常至果法亦能常能無常者。
此亦文句及觀經疏智與體冥，能起大用，
能為常壽，能為無常壽之意也。
但彼能為常壽，是界外法性尊特；能為無常壽，
是界內同居淨穢分段，生身長短兩應耳。
今文且以四佛釋疑，舉山斤海渧，生身應長，
以為能常；八十滅度，生身應短，以為無常。
若望界外尊特常壽，則此皆是無常所收，以山斤海渧實有限數故也。
以界外尊特亦名報身，故且置之耳。 ^363c4

○又說果義下，次明佛果融攝。
文為二：初明諸經智斷。
orig::  ^363c32

又說果義不同，或約無上菩提智德明果，或約大般涅槃斷德明果。
若舉智德，眾善溥會，任運知有斷德。
若舉斷德，諸惡永盡，任運知有智德。
互舉一邊，不可偏執也。
commentary::  ^363c36

互舉。諸經中說佛果不同，或約菩提智德明果，
如法華云：我智力如是，久修業所得，慧光照無量，壽命無數劫。
或約涅槃斷德明果，如大經云：大般涅槃，修道得故。
涅槃是斷，菩提是智。
若舉智德，必兼斷德；若舉斷德，必兼智德。
若不爾者，豈得菩提而惡不盡？
豈證涅槃而闕照明？
諸經赴緣，互舉一邊，不可守語而偏計也。 ^363c44

○次明今經果報，亦總文為二：初正明。
orig::  ^364a8

今經舉壽量明果，壽量是果報，果報語總，
總於智斷，智斷亦總果上三身。
commentary::  ^364a12

壽量是果報者，遂尅為果，即習果也；酬因為報，即報果也。
果報語總，總於智斷者，玅玄云：習果即是一念相應無上菩提，
智德果也；報果即是大般涅槃諸惡永盡，斷德果果也。
智斷上冥法身，下攝應身故也。
故智斷果報是總，三身是別也。 ^364a16

○果上三身既與下，次明果上三身與法性冥，故雙非雙照。
文為二：初、正明果報是總，三身是別。
orig::  ^364a24

果上三身，既與法性冥，法性非常非無常，三身亦非常非無常。
法性既能常能無常，三身亦能常能無常。
若能無常，即化身壽命也。
對無常而論，常能常，即報身壽命也。
commentary::  ^364a30

今文舉別以顯於總，是故謂之果上三身與法性冥，故文句云菩提智慧與法性相應相冥也。
若乃不知舉別顯總，將何以消三身非常非無常、能常能無常邪？
四、明約於修九性九以消此文，恐未可也。
若能無常即化身者，即分段生身勝劣長短名為化身，亦名應身也。
對無常而論，常能常即報身者，前文以生身應長名為能常，
今文以法性尊特他受用報名為能常，故總此兩文乃顯文句六能之說也。 ^364a38

○報化與法性冥下，次明報化與法性冥。
故雙非不可算數者，前明三身與法性冥，
雙非雙照，是全體起用。
今明報化與法性冥，雙非不可數，是舉用明體。
故前後兩文，不可參濫也。
於中為五：初正明。
orig::  ^364b6

報化與法性冥，法性既非常非無常，不可算數，
報化亦非常非無常，不可算數。
commentary::  ^364b16

一塵之身，尚與理等，豈可報化有算數乎？
若非舉用明體，何得報化雙非？ ^364b20

○次云何下，拂疑。
orig::  ^364b22

云何見迹短，而言佛壽定？
短此不識果，能顯體之意。
commentary::  ^364b24

信相但見應化迹短，便疑佛壽定八十年，是故拂云此不識果能顯體也。
以果用八十雖則是短，欲以此短顯於理體非短故也。
短既非短，長亦非長，長短俱亡，妙理即顯。 ^364b26

○三、又如下，引化事例。
orig::  ^364b32

又如佛非鹿馬，能現鹿馬，鹿馬定是佛耶？
鹿馬是佛化所為，非佛身也。
法性能長短，長短非法性也。
commentary::  ^364b34

鹿馬定是佛邪者，問也。
鹿馬是佛化所為，非佛身者，答也。
引此以例法性，能長短非法性耳。 ^364b38

○四、若見下，結成。
orig::  ^364b40

若見此義，果能顯體，常義亦成，非常非無常義亦成，
無常義亦成，果為宗要義亦成。
若不爾者，諸義皆不成。
commentary::  ^364b44

能顯之報，所顯之法，起用之應，既互相顯，是故皆成。
故雖無常，不妨於常及非常非無常也。
體用互顯，其義既成，果為宗要，其義亦成。
以常果為宗，必冥法體起用故也。
常即報身，非常非無常即法身，無常即應身。
若不如此，則諸義皆不成也。 ^364c2

○舊用下五破古。
orig::  ^364c10

舊用山斤海滴之文是無常，謂虗空分界是虗空無為。
復引捨身品中求常樂住處者，是三無為為常，無生死故為樂也。
皆以小意曲解大乘。
如此解者，一切皆不成，非宗要也。
commentary::  ^364c14

文句引舊云：四譬皆有齊畔可盡之物，據此為無常。
今釋不爾。四佛引四譬者，乃是舉量以況無量。
量物尚非思算所知，無量之法寧可圖度？
縱令知量，無量只是化用，何關體本？
僻取之失，非但自毀，又亦誣經。
今文斥云：皆以小意曲解大乘者，以三無為及無常等屬小故也。
又法華文句亦破舊人云：前過恒沙，後倍上數，
神通延壽，猶是無常。
僻取文意，大有所失〔云云〕。 ^364c22

○第四、論用。文為二：初、標。
orig::  ^364c36

第四，明用。
commentary::  ^364c38

○次用謂下，釋文，為二：初釋名。
orig::  ^364c40

用，謂力用也。
commentary::  ^364c42

○次滅惡下，釋義。
文為六：初總立。
orig::  ^364c44

滅惡生善，為經力用。
commentary::  ^364c46

妙玄云：用是如來之能，此經之勝用。
如來以權實二智為妙能，此經以斷疑生信為勝用。
釋籤云：應言功用，亦可言得用，可言力用。
功謂因滿，得謂證悟，力謂勝能。
此三並是如來自行。
用則一向單論益他，亦可兼自而說。
今且置自從他，故但云用。
用復二義，謂能及用。
二義復通自他，多屬於他。
如言能從因至果，加功用行等。
今亦置自，從多分說。
人有善巧利他之能，經有斷疑生信之用。
今亦例之，故云滅惡生善，為經力用也。 ^364c48

○次滅惡故言力下，略釋。
orig::  ^365a16

滅惡故言力，生善故言用，滅惡故言功，生善故言德。
此皆偏舉，具論畢備也。
commentary::  ^365a20

具論畢備者，以滅惡生善皆有力用功德故也。
言功德者，釋籤云：功謂功用，德謂得用也。 ^365a24

○夫一切下。三、正示力用之相。
orig::  ^365a26

夫一切種智是果上之德，果智由於無量功德之所莊嚴，滅除諸苦與無量樂。
苦是惡業果，貪恚癡是惡因。
惡因不除，果不得謝。
聖人意先令滅惡因，故懺悔品居先。
樂是善果，懺讚是因。
懺罪讚聖，惡滅善生，故讚歎品居後。
亦是互舉爾。
commentary::  ^365a30

文句分經云：初三行明能破勝法者，謂境法、
法性也；行法，懺悔、讚歎也；導法，一切種智也。
今云一切種智是果上之德者，止觀引釋論云：
因中但有理體，名道慧、道種慧；果上事理皆滿，
名一切智、一切種智。
導法既是一切種智，當知行法、懺悔、讚歎即是無量功德莊嚴。
若相資而論，行資智、智顯理，理顯故苦盡、
苦盡故法身顯、智圓故報身顯、功德無上故應身顯。
若圓論者，王法不縱橫而修、三身不縱橫而顯。
滅除諸苦等者，苦果是報障、惡業是業障、貪恚癡是煩惱障。
若分因果，則業惑為因、苦報為果。
今云貪恚癡為因，必兼於業也。
業必牽報，故云苦是惡業果也。
餘經對緣云：報障難轉，因時可救，果無如何？
此經三障皆可轉〔云云〕。
三障若除，三德必顯，德顯則是與無量樂。
懺罪等者，懺罪故惡滅、讚聖故善生，先滅惡故懺品居先、次生善故讚品居後。
然則懺品滅惡非不生善、讚品生善非不滅惡，故云亦是互舉爾。 ^365a40

○將此下四明勝用，顯餘四章。
orig::  ^365b24

將此勝用莊嚴果智，智備體顯，體顯名金，
果備名光，力成名明，益他曰教也。
commentary::  ^365b28

莊嚴果智者，宗也。
智備體顯者，體也。
體顯果備，力成名金。
光明者，釋名也。益他曰教者，教相也。
前文明體既為四章所依，故今明用亦乃顯於餘四。
問：體用若爾，宗意云何？
答：文句釋敘宗文云：此一句種種義，法性四門、
法性四德即體義，果智顯體即宗義，護念斷疑即用義，而敘宗為正也。
亦可例云體義名金等也。
問：一切種智、無量功德，準經既是力用之文，今何故以莊嚴果智屬於經宗？
答：若得向來勝用，能顯四章之意，又達敘宗種種義等，則於此文不須疑也。 ^365b32

○但懺品下。五、歷文示力用不偏。
orig::  ^365c2

但懺品滅惡非不生善，讚品生善非不滅惡，互說一邊。
空品雙導，懺不得空惡不除滅，讚不得空善不清淨。
文云：一切種智而為根本，即其義也。
四王品已下，護經使宣還是生善，攘災令去還是滅惡。
commentary::  ^365c6

懺品滅惡非不生善者，經云是大金鼓所出玅音，
悉能滅除三世諸苦，即滅惡也。
乃至云所得功德定及助道猶如大海，即生善也。
又懺悔品非不讚歎，讚歎品中非不懺悔，亦是互舉爾。
故讚歎品云我今尊重敬禮讚歎去來現在十方諸佛清淨寂滅，
以此金光懺悔因緣，使我惡海悉竭無餘〔云云〕。
空品雙導者，以生法之境通於十界，故滅九界生法之惡而生佛界，
生法之惡而生佛界，生法之善良由中道一切種智而為根本，
雙導之也。四王品已下，雖則正是敘於教相，傍亦通於經用之義。
護經宣通等者，四王品云是金光明微妙經典，
若在大眾廣宣說時，我等四王勤心護王及人民，
為除衰患令得安隱，攘〔汝羊切〕除也。 ^365c14

○攝此下。六、總結。
orig::  ^365c38

攝此諸文，故言以滅惡生善為用也。
commentary::  ^365c40

攝者，兼也。
○第五、判教相。文為二：初、標。
orig::  ^365c42

第五、判教相者。
commentary::  ^365c44

玅玄云：教是聖人被下之言，相是分別同異。
文句記云：教家之相，故云教相。
五味分別，為顯醍醐。
今教別有顯實之功，故名為相。
釋籤云：教相只是分別前之四章，使前四章與諸文永異。
若乃分別今經教相同異，下文顯矣。 ^365c46

○次釋，文為二：初破古師，文為三：初總破舊師，
文為二：初敘。
orig::  ^366a6

舊明此經非會三，非褒貶，非無相，不列同聞眾，
不在五時次第，而明常住者，是偏方不定教。
commentary::  ^366a10

妙玄云：南三北七，通用三種教相：一、頓教，
指華嚴；二、漸教，始從三藏小乘，乃至涅槃常住；
三、偏方不定教，非頓非漸，別有一經，而明佛性常住，
指勝鬘、楞伽、央掘、金光明之流。
宗愛法師以法華為會三歸一教，柔、次二師以淨名、
思益為褒貶抑揚教，岌師以十二年後為無相教。
又柔、次二師及道場觀師於漸開為五時：
一、十二年前為有相教，二、十二年後為無相教，
三、無相之後，同歸之前。
褒貶抑揚指淨名等經，四、會三歸一教指法華，
五、常住教指涅槃，非是五時次第正道，故謂偏方不定也。 ^366a14

○次是義下，破。文為二：初破不在五時次第。
orig::  ^366a32

是義不然。若不列同聞非次第者，列同聞眾應是次第。
鴦掘摩羅列同聞與眾經不異，論褒貶與維摩意同，論家何故不預次第？
若列眾、不列眾皆非次第者，亦應列眾、
不列眾俱是次第〔云云〕。
commentary::  ^366a36

是義兩字指彼所立，不然兩字今家斥非。
若不列下一十七字，以列同聞而為並難。
若謂不列同聞眾非是五時次第者，苟列同聞眾應是次第乎？
若謂列同聞乃是次第者，且央掘列眾與諸經無異。
又復論褒貶亦與淨名同，而汝何以故不以央掘經預五時次第，
而亦但判為偏方不定邪？
又復汝若謂央掘經列眾、今經不列眾皆次第者，亦應判諸經列眾不列眾俱是次第乎？
注云云者，汝既判於今經央掘皆非次第，
是則央掘列眾、今經不列眾既皆非次第，何得不許列與不列俱是次第邪？
次則俱次，不次則俱不次，何得執不次不許次第邪？
妙玄云：央掘列次第眾委悉，諸經彈斥談常分明，
餘教釋梵四王及十弟子乃至文殊皆悉被訶斥，同聞宛然應入次第。
而今判作偏方，淨名亦是彈訶，那得引為次第？
若央掘偏方，則淨名非次。
言褒貶者，褒謂褒美，貶謂貶挫。
言論家者，釋籤云：南謂江南，北謂河北。
自宋朝已來，三論〔中論、百論、十二門論〕
相承，其師非一，並宗羅什。
但年代淹久，文疏零落。
至齊朝已來，玄網殆絕，江南盛弘成實，河北偏尚毗曇。
于時高麗郎公至齊，難成實師，結舌無對，因茲郎公自弘三論。
故知南宗初弘成實，後尚三論。
而江南虎丘岌師及宗愛師等既弘成實及以三論，
復用頓、漸、偏方、不定及五時等，故云論家也。 ^366a44

○次若言下，破偏方不定。
orig::  ^366b40

若言未應明常，而明常是偏方不定者。
commentary::  ^366b44

言未應者，即未當也。
他謂佛於涅槃經中方明常住，今經既乃在涅槃前，
是故未應明常，而忽明於常者，乃是偏方不定耳。
意謂至涅槃明常，即五時次第也。
今牒此計，故云若言等也。 ^366b46

○次破文中，先引方等陀羅尼經並難。
orig::  ^366c4

陀羅尼云：王舍城、波羅柰、祇陀林三處與聲聞記。
此亦是未應會三，而會三得為次第；未應明常，而明常何故不定耶？
commentary::  ^366c8

妙玄引經云：先於王城授聲聞記，今復於舍衛國授聲聞記，
昔於波羅柰授聲聞記〔云云〕。
會三顯一，唯在法華。
陀羅尼經在法華前是方等部，此則亦是未應會三而便會三。
汝既判於陀羅尼經得為次第，今經若乃未應明常而明於常，
何故却是偏方不定？ ^366c14

○又法華下，更引諸經，明常例難。
orig::  ^366c24

又法華、般若、淨名、方等，咸論常住，得是次第，
此經明常獨居不定，何耶？
commentary::  ^366c26

法華云世間相常住，般若明實際無來去，
淨名云佛身無為，以至諸經是例非一。
汝既判於法華等經得為次第，此經明常，何得不然乎？ ^366c30

○次別破一師，文為二：初敘。
orig::  ^366c34

又一師言：此經與法華同是第四時，山斤海滴，與塵沙義齊故。
commentary::  ^366c38

彼判法華於五時中屬第四時，故以今經與法華同是第四時。
以謂今經山斤海渧是可數之法，與法華塵沙之義齊等，俱是無常故也。
塵謂微塵，沙即恒沙。
法華但云世界塵數，而言恒沙者，此亦舉他之言耳，
非經文也〔云云〕。 ^366c42

○次是義下，破。
orig::  ^367a2

是義不然。新本云：舍利繫縛色，如來常住身，
無有舍利事，何得山海而翳金光，塵沙而蔽寶所？
commentary::  ^367a4

言舍利繫縛色等者，新本具云：如來真實身，
無有舍利事；如來解脫身，終無繫縛色。 ^367a8

○三、破真諦。文為二：初、敘。
orig::  ^367a10

真諦三藏云：此經是法華之後、涅槃之前九十日說。
引涅槃云：佛告波旬：却後三月，吾當涅槃。
信相聞斯，故知八十應滅。
commentary::  ^367a14

前一師以此經屬第四時，今真諦以此經在第四時後，第五時前。 ^367a20

○次是義下，破。
orig::  ^367a22

是義亦不然。唱滅之旨，非獨告魔，定在三月。
法華云：如來不久當般涅槃。
普賢觀亦云：當般涅槃。
諸經唱滅，非但一文，何必九十日耶？
縱令三月，為屬第四時？
為屬第五時？若屬第四時，法華已捨方便，此中何得更許三乘同懺？
若屬第五時，何得復言在前三月？
進退無據，兩楹不攝〔云云〕。
commentary::  ^367a24

其文可見。智昇目錄云：觀普賢行法經，
亦名普賢觀經，楹〔以成切〕柱也。
注云云者，以第四第五時名，且舉他所立覈定進退耳，非今家所明第四第五時也。 ^367a36

○今既不同下，次明今意。
文為二：初約時味判。
文為三：初正判。
orig::  ^367a42

今既不同舊，若為判教，若安無相而時異，若入會三而味別。
案下文云：曾聞過去空閒之處，有一比丘讀誦如是方等大乘。
既言方等，豈非文耶？
commentary::  ^367a46

言若為者，即如何也。
若以此經，安在第四般若無相熟酥味攝？
今經且不廣談空相，故云時異。
若入第五法華會三醍醐所收，今經既通三乘懺悔，
且非純一，故云味別。
案者，考也，察也，驗也。
下文指於流水品也。
方等經典雖通約理，今正約時，故此經方等生酥也。 ^367b4

○次釋難者，文有兩番，初番為二：初難。
orig::  ^367b14

方等之教，通於三乘。
新本云：欲生人天，欲得四果支佛，欲得佛，
皆應懺悔，滅除業障，安處方等。
其義無疑。而難者言：新本云：法界無異乘。
此害於通義。
commentary::  ^367b18

難意者，新本既云法界無異乘，豈非損害方等教通三乘之義乎？ ^367b24

○然方等下，次釋意。
orig::  ^367b26

然方等滿字，通別通圓，此旨非妨。
commentary::  ^367b28

既通、別、圓，何乖法界無異乘邪？
故四念處云：通教有三義：一、因果皆通，
即當教始終者；二、因通果不通，即菩薩中有利根受接者；
三、通別、通圓，即別、圓因果皆與通異。
藉通開導，得入別、圓之因，成於雙非之果。
別、圓之因、雙非之果，即是法界無異乘也。
當教始終，即是通於三乘懺悔矣。 ^367b30

○次番文，亦為二：初難。
orig::  ^367b40

難者以不列同聞為疑。
commentary::  ^367b44

且以通序不列為妨耳。
若別序壽量品列天龍等眾，何故不言邪？ ^367b46

○次，胡本下，釋。
orig::  ^367b48

胡本尚多，何必止四卷七軸，或其文未度爾。
commentary::  ^367c2

且從前代所稱，故云胡本耳。
應云梵本，具如大部補注〔云云〕。
四卷者，今經也。七軸者，新本也。
未度者，未至也。至唐義淨重譯十卷，果有列眾，何必疑也。 ^367c4

○如此下，三、結示。
orig::  ^367c8

如此斟酌五味明義，則第三生酥攝。
commentary::  ^367c12

斟者，計也，取也。酌者，挹也，益也。
五味者，大經云：譬如從牛出乳，從乳出酪，
從酪出生酥，從生酥出熟酥，從熟酥出醍醐。
佛亦如是，從佛出十二部經，從十二部經出修多羅，
從修多羅出方等，從方等出般若，從般若出涅槃。
以生酥味喻方等，宛符經旨。 ^367c14

○若四藏下，次約藏教判。
文為二：初約雜藏判。
orig::  ^367c24

若四藏明義，則雜藏攝。
commentary::  ^367c26

妙玄第十章安雜錄云：摩得勤伽有二藏：
一聲聞，二菩薩。又諸經有三藏二，如上更加雜藏，
分十一部經是聲聞藏，方廣部是菩薩藏，合十二部是雜藏。
又有四藏三，如上更加佛藏。
釋籤云：即以一教各對一藏，聲聞雜菩薩，
佛等次第以對四教，其意可見。
故以雜藏對於通教，既通三乘則是雜也。 ^367c28

○四教明義下，次約通教判。
orig::  ^367c40

四教明義，則通教攝。
通教之中，即得論帶別明圓也。
commentary::  ^367c44

準前即是通、別、通、圓，仍加中道，含真入通，是故乃有三種中道。
而四明云：就圓釋體，判教屬通。
豈其然乎？金光明經玄義順正記卷下
〔終〕
 ^367c46
