
other:: 
# 圓證直指真際趙州諗禪師

xu:: 
## 御製序
御製序
夫達摩西來。九年面壁。
無多言句。而能直指人心。
見性成佛。首開震旦之宗風。
後人演唱提持。照用權實。
鳴塗毒鼓。揮太阿鋒於言象不該之表。
形名未兆之先。機如電掣雷奔。
譚似河流海注。青蓮花紛飄舌本。
大師子吼斷十方。
穿透百千諸佛耳根。
#CB01387;跳三十三天空外。
究其所歸。不過鋪荊列棘。
徧地生枝。甘草黃連。
自心甘苦耳。然則自利利他。
固不在於多言歟。 ^527b21

趙州諗禪師。圓證無生法忍。
以本分事接人。龍門之桐。
高百尺而無枝。朕閱其言句。
真所謂皮膚剝落盡。
獨見一真實者。誠達摩之所護念。
獅乳一滴。足迸散千斛驢乳。
但禪師垂示。如五色珠。
若小知淺見。會於言表。
則辜負古佛之慈悲。
落草之婆心也。 ^527b33

觀師信手拈來。信口說出。
皆令十方智者一時直入如來地。
可謂壁立萬仞。月印千江。
如趙州之接人。誠為直指人心。
見性成佛之古佛云。
爰錄其精粹者著於篇。
以示後學。俾知真宗軌範。
如是如是爾。 ^527b43

雍正十一年癸丑五月望日
 ^527c8
