
other:: 宗鑑法林卷二十三
editor:: 集雲堂　編
大鑒下五世
other:: 
## 睦州龍興道明禪師
睦州龍興道明禪師〔黃檗運嗣〕 ^422c6

見僧來乃曰。現成公案放汝三十棒。
曰某甲如是。師曰山門頭金剛為甚麼舉拳。
曰金剛尚乃如是。
師便打曰者掠虗漢。 ^422c8

雲門偃云。睦州正恁麼時。
天下人披枷帶鎖。
　雲峰悅於放汝三十棒處云。
作賊人心虗。　妙喜云。
又添一箇。道了問僧云。
你道我恁麼道。還有過也無。
僧云作賊人心虗。
喜云三箇也有。又云。
雖然無孔笛。撞著氈拍版。
直是五音調暢。六律和諧。
檢點將來。未免旁觀者哂。
良久云。不得動著。
動著打折你驢脚。
　東禪岳云。臨危不變真大丈夫。
當時若不是者僧。
幾被打破蔡州。還識睦州麼。
貧無達士將金贈。
病有閒人說藥方。
　天寧琦云。睦州與者僧。
二俱作家。二俱不作家。 ^422c14

呼蛇容易遣蛇難。
袖裏金錘不易看。
長安夜夜家家月。
誰知愁樂有多般。
〔海印信〕 ^422c34

現成公案未除瑕。
放過方能脫鎖枷。
四海澄清人富庶。
更來石上種油麻。
〔覺海元〕 ^422c38

現成公案沒商量。
不動絲毫便廝當。
三十烏藤聊放過。
可憐雪上更加霜。
〔無際派〕 ^422c42

現成底事沒商量。
剔起眉毛未廝當。
日暮碧天鴻鴈斷。
海門斜去兩三行。
〔木菴永〕 ^422c46

鼓之以雷霆。潤之以風雨。
日月運行。一寒一暑。
〔雲濤政〕 ^423a2

睦州因僧問。以字不成。
八字不是。未審是何章句。
師彈指一聲曰會麼。
曰不會。師曰。上來講讚。
無限良因。蝦蟇#CB01387;跳上天。
蚯蚓驀過東海。 ^423a4

徑山杲云。者僧祇問經頭一字。
睦州盡將善知眾藝差別字輪。
以龍龕手鑑唐韻玉篇從頭註解。
攃在者僧懷裏了也。
者僧不妨奇特。直下便肯承當。
且道什麼處是他承當處。
聽取箇註脚。以字不成八字不是。
彈指未終。普天帀地。
擘開四十二般若波羅蜜門。
參透華嚴會中善知眾藝。
教內教外一時收。
世出世間皆周備。
無邊罪咎如火消冰。
無量勝義如恒沙聚。
更有箇末後句。堅牢庫藏永收藏。
總屬山前熊伯莊。
　天寧琦云。經頭一字是什麼字。
睦州彈指一下。將黃面老人四十九年說不盡底一時吐露了也。
妙喜矢上加尖。道更有末後一句。
還委悉麼。良久云。
山斷疑休去。峰高又起來。 ^423a10

睦州一日喚僧曰大德。
僧回首。師曰擔版漢。 ^423a34

翠峰顯云。睦州祇具一隻眼。
者僧喚即回頭。因甚却成擔版。
　黃龍新云。翠峰亦祇具一隻眼。
者僧喚即回頭。因甚却不成擔版。
　鼓山珪云。睦州被者僧勘破。
　理安問舉翠峰黃龍拈畢云。
路見不平。以楔出楔則不無。
檢點將來。一總是擔版漢。
何故。字經三寫。烏焉成馬。 ^423a36

電火光中休艸艸。
劍輪鋒上莫忉忉。
等閒放却全身入。
終不當頭犯一毫。
〔鼓山珪〕 ^423a48

睦州擔版。那容眨眼。
闊狹短長。不須增減。
〔徑山杲〕 ^423b4

腦後與一錐。頭頭墮坑坎。
直饒喚不回。也是虗擔版。
透過睦州關。乾坤一隻眼。
〔長靈卓〕 ^423b6

山之峨峨。水之湯湯。
冷眼覰著。無處慚惶。
〔別峰印〕 ^423b10

紅爐起浪拍天飛。
疾#CB08504;過風孰敢窺。
任是三頭并六臂。
到此休誇第一機。
〔木菴永〕 ^423b12

萬綠叢中一捻紅。
無邊春色自相通。
游蜂野蝶沒尋處。
徒自紛紛怨曉風。
〔法林音〕 ^423b16

睦州因天俗吳尚書至門首便問。
三門俱開。從那門入。
師召尚書。書應諾。
師曰從者門入。 ^423b20

翠峰顯云。客是主。
人相師。　承天怡云。
睦州當路設穽。坑陷平人。
天使行年在坎。被鬼揶揄。
　永寧鼎云。尚書不會作客。
勞煩主人。 ^423b24

慵履杏壇入翠微。
門門舉步露全機。
也應三月忘無味。
一片冰心若個知。
〔粟庵鼎〕 ^423b30

睦州問武陵長老。
了即毛端吞巨海。
始知大地一微塵。
長老作麼生。曰和尚問誰。
師曰問長老。曰何不領話。
師曰。你不領話。我不領話。 ^423b34

翠蜂顯云。墮也墮也。
復云。者葛藤好與劃斷。
拈拄杖云。什麼處去也。
　天童覺云。睦州武陵總道不領話。
其間有貪觀白浪失却手橈。
乃豎拂子云。看。　開先金云。
翠峰道墮也墮也。
還是武陵墮睦州墮。
若斷不出。莫將閒學解。
埋沒祖師心。　古南門云。
兩箇老漢奪鼓攙旗。
仔細看來直是好笑。
且道笑箇甚麼。若人辨得。
毛端吞巨海。大地一微塵。 ^423b40

老將臨場氣象閒。
折衝樽爼笑談間。
龍韜豹略渾無用。
擺手高歌帶月還。
〔靈巖儲〕 ^423c6

閒駕扁舟浪裏遊。
江風江水共悠悠。
疎烟細桺斜陽外。
一曲滄浪天地秋。
〔寒松操〕 ^423c10

一句當風驗作家。
英雄有力謾矜誇。
就中不假唐虞敕。
四海聲光益見賒。
〔定宣遠〕 ^423c14

老漁邂逅盡村沽。
主醋賓酬趣自多。
醉後不辭各歸去。
一川明月照寒蓑。
〔雪谷永〕 ^423c18

睦州問僧近離甚處。
曰趙州。師曰趙州有何言句示徒。
僧舉喫茶去話。師乃呵呵大笑曰慙愧。
却問僧趙州意作麼生。
曰祇是一期方便。
師曰。苦哉。趙州被你將一杓屎潑了也。
便打。師却問沙彌。
你作麼生會。彌便設拜。
師亦打。其僧往沙彌處問。
適來和尚打你作甚麼。
曰若不是我。和尚不打某甲。 ^423c22

翠峰顯云。者僧克由尀耐將一杓屎潑他二員古佛。
諸上座若能辨得。
非惟與二老雪屈。
亦乃免雪竇與天下老宿無過。
若道不得。到處潑人卒未了在。
　徑山杲云。雪竇祇知一杓屎潑他趙睦二州。
殊不知者僧當時被趙州將一杓屎潑了。
却到睦州又遭一杓。
祇是不知氣息。若知氣息。
什麼處有二員古佛。
　天寧琦云。者僧不會喫茶意旨。
不知潑屎氣息。帶累好人墮屎窌中。
合喫多少拄杖。雪竇妙喜一時放過。
也須替他入涅槃堂始得。 ^423c34

睦州上堂問。首座#CB03129;。
荅曰在。寺主#CB03129;。
荅曰在。維那 #CB03129;。
荅曰在。師曰。三段不同。
今當第一。向下文長。
付在來日。 ^424a4

昭覺勤云。一等借路經過。
就中睦州奇特。崇寧不然。
首座#CB03129;。
在。寺主#CB03129;。
在。維那#CB03129;。
在。因行不妨。掉臂打艸祇要驚蛇。
若能一撥便轉。免致攃土攃沙。 ^424a10

八字打開。十分漏泄。
孤危不立道方高。
伎倆更無隨意說。
別別。南斗七兮北斗八。
〔護國欽〕 ^424a16

睦州因僧問如何是展演之言。
師曰量才補職。曰如何是不展演之言。
師曰伏惟尚饗。 ^424a20

徑山杲云。睦州恁麼答話祇得八成。
徑山則不然。如何是展演之言。
問一答百有何妨。
如何是不展演之言。
喝一喝云。莫屎窖沸。
　報恩琇云。妙喜土上加泥。
直饒道得十成。也是五十步笑百步。
報恩則不然。如何是展演之言。
不說一字。如何是不展演之言。
其聲如雷。　神鼎澤云。
二尊宿大似喫李子祇向赤邊齩。
菩提又不然。如何是展演之言。
今日正月初十。如何是不展演之言。
孟八郎漢又與麼去也。
復喝一喝。　捬松#CB15306;云。
寶華則不然。如何是展演之言。
不露纖毫。如何是不展演之言。
普天帀地。 ^424a24

睦州常示眾曰。忽然忽然。 ^424a44

大覺璉別云。不然不然。 ^424a46

忽然不然。如鋏如鉗。
神仙秘訣。父子不傳。
〔別峰印〕 ^424a48

忽然忽然。頭上是天。
不然不然。脚下是地。
直下來也無處回避。
〔孤峰深〕 ^424b2

睦州因僧問一言道盡時如何。
師曰老僧在你鉢囊裏。 ^424b6

雲門偃別云。裂破。
　雪竇顯別。但彈指三下。
　徑山杲別云。者漆桶。
　天寧琦別云。隔。
　白巖符別云。今歲六橋春事好。
環湖惟見是雕鞍。
　國清英別。呵呵大笑。 ^424b10

睦州示眾。大事未明。
如喪考妣。大事已明。
亦如喪考妣。 ^424b18

青峰楚云。大事已明因甚如喪考妣。
不得春風花不開。
及至花開又吹落。
　天目禮云。大事未明如喪考妣則固是。
大事既明因甚亦如喪考妣。
曾經巴峽猿啼處。
不待三聲已斷魂。
　漢星定良久云。
陣雲橫海上。拔劍攪龍門。
復喝一喝云。汾陽道底。
　青門林云。睦州與麼發洩。
可謂剜腹剖胸傾心露膽。
是汝諸人不識好惡。
總恁麼忽略過去。
若遇有血氣底漢子。
自然別有一番態度。
還會麼。猿啼碧嶺霜天月。
客路人聞魂半消。
　南#CB00589;格因僧問。
如何是大事未明如喪考妣。
磵云。可憐生。法林音別云。
春來物物事紛華。
堪笑何人是作家。
又問。大事已明因甚亦如喪考妣。
磵云。可憐生。音別云。
安南塞北都收了。
時復挑燈把劍看。 ^424b22

春去秋來古與今。
相逢休論幾時深。
饑餐渴飲無他事。
儘聽滿頭霜雪侵。
〔保寧勇〕 ^424b48

家山歸到莫因循。
竭力寅昏奉二親。
若是功忘恩義斷。
便成不孝闡提人。
〔丹霞淳〕 ^424c4

長江無際渺風波。
一任輕帆帶雨過。
到岸回頭看白浪。
愁心轉比在船多。
〔憨山清〕 ^424c8

楊子江頭波浪深。
行人到此盡沉吟。
他時若到無波處。
還似有波時用心。
〔千峰琬〕 ^424c12

雨打芭蕉客路悲。
簪纓落魄許誰知。
十年舊恨猶新恨。
贏得榮枯兩道眉。
〔廣教玉〕 ^424c16

貧子無依哭旅亭。
豪家半夜暗驚心。
山居破落身如葉。
衲被蒙頭總不論。
〔玉笈乾〕 ^424c20

東風嫋嫋汎崇光。
香霧空濛月轉廊。
祇恐夜深花睡去。
高燒銀燭照紅糚。
〔拳石沃〕 ^424c24

一從投筆事邊關。
戰老煙塵始願還。
脫下鐵衣揩瘦骨。
祇堪惆悵不堪看。
〔鏡堂清〕 ^424c28

汗臭無湯問雨賒。
趯翻紙帳墮梅花。
起來擬折青藤掃。
石虎生風飯老鴉。
〔漢關喻〕 ^424c32

睦州因僧問。祖意教意是同是別。
師曰。青山自青山。
白雲自白雲。曰如何是青山。
師曰還我一滴雨來。
曰。道不得。請師道。
師曰。法華鋒前陣。
涅槃句後收。 ^424c36

天童覺云。若向者裏識得睦州。
釋迦出世。達磨西來。
總是不守本分底漢。
還識得麼。臂長衫袖短。
脚瘦草鞋寬。　報恩琇云。
睦州老漢尋常辯如懸河。
及乎者僧問著。便乃分疎不下。 ^424c44

睦州示眾。裂開也在我。
掜聚也在我。時有僧問如如何是裂開。
師曰。三九二十七。
菩提涅槃。真如解脫。
即心即佛。我且與麼道。
你又作麼生。曰某甲不與麼道。
師曰。盞子撲落地。
碟子成七片。曰如何是掜聚。
師乃斂手而坐。 ^425a4

雲峰悅云。相罵饒你接#CB01040;。
相唾饒你潑水。　天童覺云。
睦州用處。直是長三短五七縱八橫。
攃在面前拋向背後。
不妨奇特。然則。門庭施設自是一家。
入理深談不啻百步。
　天童華云。雲峰與麼道。
為復是會睦州意明睦州語。
歸宗因行不妨掉臂。
不是禪不是道。不是玄不是妙。
久立珍重。　靈隱岳云。
也好笑。睦州被者僧拶著。
恰似落湯螃蠏。七手八脚一時露。
　天井新云。者僧贏得一擔。
輸却兩頭。睦州眼光爍破四天下。
到者裏祇得斂手而坐。
　寶壽新云。睦州雖則有權有實有放有收。
仔細看來。遭人怪笑。
何故。祇如庭前金菊。
殿後芙蓉。是裂開耶是揑聚耶。 ^425a14

溪邊媆柳條條綠。
陌上桃花樹樹紅。
勿謂東君無管帶。
更加暖日與和風。
〔佛性泰〕 ^425a36

睦州因西峰長老至。
致茶果次。問長老今夏在甚處安居。
曰蘭溪。師曰有多少眾。
曰七十來人。師曰時中將何示徒。
峰拈起柑子。師曰著什麼死急。 ^425a40

承天怡云。睦州只知他人著甚死急。
不知自己死急尤甚。 ^425a46

丈二龜毛鎖石橋。
千尋兔角插青霄。
是誰收拾歸王化。
四海咸寧達聖朝。
〔粟庵鼎〕 ^425b2

睦州因秀才相訪。
師問蘊何事業。曰會二十四家書。
師以杖空中點一點曰會麼。
曰不會。師曰又道會二十四家書。
永字八法也不識。 ^425b6

黃龍南云。睦州一點直在威音王已前。
及乎八法論書。却被箇俗人勘破。
黃龍即不然。孔門弟子無人識。
碧眼胡僧笑點頭。
　溈山#CB15223;云。
睦州雖然用得者一點妙。
大似倚勢欺人。山僧則不然。
乃畵一圓相云會麼。
字義炳然。文不加點。
　徑山印云。睦州大似如風吹水自然成文。
惜乎逞俊太過。翻覺烏焉成馬。
山僧今日有秀才來。
拂子拄杖束之高閣。
何故。文不在茲。　平陽忞云。
睦州一點偶爾成文。
秀才罔措字義炳然。
祇為少年時順硃頑了。
兼之舊本頗有錯簡。
山僧不免重為改正。
二十四家書會盡。
空中一點便茫然。
從來小生八九子。
大人乙己化三千。 ^425b12

禪師拄杖秀才筆。
伎倆從來手中出。
八法論書如未明。
面前一點黑如漆。
〔佛鑒懃〕 ^425b34

一著機先用得親。
可憐窮子眼無筋。
須知八法論書處。
前箭猶輕後箭深。
〔水菴一〕 ^425b38

睦州示眾。汝等諸人還得箇入頭處也未。
若未得箇入頭處。
須覓箇入頭。既得入頭。
莫孤負老僧。時有僧出禮拜曰。
某甲終不敢孤負和尚。
師曰早是孤負我了也。
又曰。明明向你道。
尚自不會。何況蓋覆將來。 ^425b42

雲峰悅云。古人與麼道。
和身放倒了也。還委悉麼。
若相委悉。孤負睦州。
若不相委悉。雲峰亦遭連累。
　白雲端云。睦州老漢可謂經事多矣。
要坐便坐要行便行。
雖然如是。天無全功。
　法雲秀云。睦州便是陳蒲鞵。
若見。可謂大施門開更無壅塞。
其或未然。莫道不窒礙好。
參。　承天宗舉拂子云。
我若恁麼。穿却睦州鼻孔。
若不恁麼。換却睦州眼睛。
又云。今人明明向你道。
尚自不會。驢年夢見麼。
　法清鑑云。張僧見王伴。
王伴叫張僧。昨夜放牛處。
嶺上及前村。溪西水不飲。
溪東草不吞。教覺苑如何即得。
會麼。不免與麼去。
遂以兩手按空。　木菴標云。
造父之術非馭也。
奚仲之巧非#CB15847;削也。
睦州老漢眉毛扯得丈二長。
標上座當時若在。
但云侍者把火來。
看者老漢面皮厚多少。
良久云。自從少室人歸後。
空餘霜月照前溪。
　法林音云。我不似睦州。
逼死蛇化龍。諸人不得箇入頭處。
切莫尋箇入頭處。
若得箇入頭處。又不得致怨老僧。 ^425c4

學道先須入頭處。
既得入頭莫孤負。
明明向道尚猶迷。
何況言中曾蓋覆。
〔本覺一〕 ^425c36

潦倒當年老睦州。
無端頭上更安頭。
孤蟾獨耀江山靜。
長嘯一聲天地秋。
〔法林音〕 ^425c40

睦州因僧問。以一重去一重即不問。
不以一重去一重時如何。
師曰。昨日栽茄子。
今日種冬瓜。 ^425c44

重重去盡自平常。
春暖風和日漸長。
戶外鳥啼聲細碎。
巖花狼藉滿山房。
〔自得暉〕 ^425c48

登壇道士羽衣輕。
呪力雖窮法轉新。
拇指破開天地暗。
蛇頭顛落鬼神驚。
〔瞎堂遠〕 ^426a4

披蓑側立千峰上。
引水澆蔬五老前。
中有瓜田難納履。
睦州倒退在旁邊。
〔南巖勝〕 ^426a8

昨日栽茄子。今日種冬瓜。
一聲河滿子。和月落誰家。
〔笑菴悟〕 ^426a12

橫來直受。彼立我走。
出理入事。拏三道九。
迸斷脚跟紅線索。
隔窻走馬看相撲。
茄子冬瓜種又栽。
相逢把手上高臺。
〔古南門〕 ^426a16

綸巾鶴氅獨彈琴。
倒退中原百萬兵。
自是不歸歸便得。
太平風月有誰爭。
〔曉菴昱〕 ^426a22

睦州問僧甚處來。
曰那邊劄。師曰老僧屈。
曰和尚知即得。師曰擔枷過狀。
劈脊便打。 ^426a26

雲峰悅云。睦州何用繁辭。
那邊劄。劈脊便打。 ^426a30

睦州問一官人。易中道百姓日用而不知。
不知箇什麼。曰不知道。
師曰灼然不知。 ^426a32

灼然不知。無孔鐵錘。
當面一擲。佛祖難窺。
〔肯堂充〕 ^426a36

睦州曰。老僧在此住持。
不曾見箇無事人到來。
汝等何不近前。時有一僧方近前。
師曰。維那不在。汝自領去三門外與二十棒。
曰某甲過在甚處。
師曰枷上更著杻。 ^426a38

通玄奇云。睦州早是自己昏昏。
焉能使人昭昭。　獅峰機云。
大小睦州自語相違。
好與者僧一狀領過。
復顧左右云。險。 ^426a46

睦州因僧問如何是祖師西來意。
師曰一隊衲僧來。
一隊衲僧去。 ^426b4

一隊衲僧來。一隊衲僧去。
打破睦州關。大地無寸土。
〔大川濟〕 ^426b8

一隊衲僧來。一隊衲僧去。
搆得搆不得。鐵蛇橫古路。
〔雪磯網〕 ^426b12

睦州一日見僧行胡餅次。
乃曰行箇甚麼。曰胡餅。
師曰者俗漢。 ^426b16

保福展云。睦州也好低聲。
　天嶽晝云。欺敵者亡。 ^426b20

睦州因僧問靈山還有蛇否。
師曰者蚯蚓。 ^426b22

雲門代云。白骨連天。
水中鹽味。色裏膠青。
若人辨得。天下橫行。
〔草堂清〕 ^426b24

睦州因雲門第三度扣門。
師開門。偃乃拶入。
師擒住曰道道。偃擬議。
師便推出曰。秦時#CB01323;轢鑽。
遂掩門。損偃一足。
偃從此悟入。 ^426b28

萬壽範云。睦州忍心害理。
雲門雪屈無地。天涯知己情原我。
鴻鴈來時滿地秋。 ^426b34

睦州因僧問。大眾臨筵合談何事。
師曰後園生菜熱水冷淘。 ^426b38

脫落情塵老睦州。
虎頭虎尾一時收。
芳艸渡頭韓幹馬。
綠楊堤畔戴嵩牛。
〔正堂辯〕 ^426b42

睦州見僧來參便喝曰。
上座何得偷常住果子。
曰。某甲方來。因甚道偷常住果子。
師曰贓物現在。 ^426b46

寶掌白云。誣人之罪。
以罪加之。睦州老漢。
好與二十棒。 ^426c2

傾盡寶山寶。全身入荒艸。
若是鳳凰兒。不向那邊討。
〔松源嶽〕 ^426c6

睦州因僧問。高揖釋迦不拜彌勒時如何。
師曰昨日有人恁麼問趁出了也。
曰和尚恐某甲不實那。
師曰。拄杖不在。笤帚柄聊與三十。 ^426c10

翠峰顯云。睦州祇有受璧之心。
且無割城之意。　南堂靜云。
衲僧家高揖釋迦不拜彌勒。
不為分外也。須是本分鉗錘方能知其真偽。
何故。出群須是英靈漢。
敵勝還他獅子兒。
選佛若無如是眼。
直饒千載亦奚為。
　西禪需云。若要扶持大法。
舉唱宗乘。者老漢却較些子。
諸人要見睦州麼。
劍為不平離寶匣。
藥因救病出金瓶。
　靈隱岳云。以毒攻毒。
以楔出楔。還他睦州老漢始得。
今日有人恁麼問。
虎丘也祇恁麼答。
何故。盡法無民。　南堂欲云。
翠峰與麼批判。深屈古人。
山僧道。睦州和盤托出。
祇是罕遇知音。　古南門云。
翠峰祇見一邊。殊不知睦州老漢量才補職。
得人一牛。還人一馬。 ^426c16

凜凜將軍令已行。
八荒四海要澄清。
提來劍氣干牛斗。
洗蕩氛埃見太平。
〔天童覺〕 ^426c40

鼓歌彈劍解重圍。
干羽兩街異類歸。
謾道太平能坐致。
聖人經濟古來稀。
〔易菴應〕 ^426c44

睦州因僧參問近離甚處。
僧便喝。師曰老僧被你一喝。
僧又喝。師曰三喝四喝後作麼生。
僧無語。師打曰者掠虗漢。 ^426c48

泐潭清云。者僧祇解瞻前不能顧後。
何不待他道三喝四喝後如何。
將坐具摵一摵拂袖便行。
非惟截斷睦州葛藤。
且與天下衲僧出氣。
　靈隱岳云。老睦州甚生氣槩。
却向者僧手裏呈款。 ^427a6

兩喝與三喝。作者知機變。
若謂騎虎頭。二俱成瞎漢。
誰瞎漢。拈來天下與人看。
〔翠峰顯〕 ^427a14

睦州擔板漢。解使不解算。
人前贏得五百。家中失了一貫。
〔普菴玉〕 ^427a18

橫抽寶劍踞當門。
一試風前海嶽昏。
是楚是秦俱入貢。
從來恩怨共誰論。
〔六震悟〕 ^427a22

睦州因僧問。一氣還轉得一大藏教也無。
師曰有甚饆饠#CB05283;子。
快下將來。 ^427a26

鈍钁頭邊得意時。
閒花著子不愁伊。
幾人不善根株者。
祇見枝頭更長枝。
〔長靈卓〕 ^427a30

一氣轉一大藏教。
頓漸偏圓權與實。
無邊妙義炳然彰。
元來一字也不識。
〔徑山杲〕 ^427a34

快人一言。快馬一鞭。
停囚長智。十萬八千。
〔木菴永〕 ^427a38

良玉不雕。至言不文。
烟邨三月裏。別是一家春。
〔息菴觀〕 ^427a40

睦州示眾。我見百丈不識好惡。
大眾纔集。以拄杖一時打下。
復召大眾。眾回首。
又曰是甚麼。有甚共語處。
黃檗和尚眾纔集。
以拄杖一時打下。
復召大眾。眾回首。
又曰月似彎弓少雨多風。
猶較些子。 ^427a42

翠峰顯云。說甚麼較些子。
直是未在。據雪竇。
眾集一時打下便休。
或有箇無孔鐵錘為眾竭力。
善能擔荷。可以籠#CB00746;古今。
把斷乾坤。乃驀拈拄杖云。
放過一著。　石門聰舉黃檗語畢云。
前來甚是奇特。後來龍頭蛇尾。
　天聖泰云。殺人須見血。
　瑯琊覺云。若入洪波裏。
須是弄潮。人　昭覺勤云。
百丈將棒喚狗。未免相顧睚眦。
黃檗香餌綴鉤。吞者喪身失命。
睦州當眾舉覺。與賊過梯。
翠峰要人擔荷。無風起浪。
崇寧今日總不恁麼。
各請歸堂。　靈隱岳云。
轉見誵譌。者幾箇老漢出來張羅布網。
却向平地上摝蜆撈蝦。
用盡自己心。笑破他人口。
　古南門云。睦州借劍殺人。
翠峰停囚長智。雖然為眾竭力。
要且鈍置百丈黃檗不少。
會麼。楖栗橫擔不顧人。
直入千峰萬峰去。 ^427b2

山上久晴雲勃興。
山下久陰人祈雨。
忽被風吹四散飛。
一天懡#CB01334;誰相許。
〔笑巖寶〕 ^427b28

睦州看華嚴經次。
有僧問看甚麼經。
師曰。大光明雲。青色光明雲。
紫色光明雲。以手指曰。
那邊是甚麼雲。僧曰南邊是黑雲。
師曰今日定有雨。 ^427b32

法林音云。睦州大似小兒喫李子。
偏向赤邊齩。待僧云南邊是黑雲。
便云多謝蒼霖。徧法界殷勤。
相助莫辭頻。
other:: 
## 福州烏石靈觀禪師
福州烏石靈觀禪師〔黃檗運嗣〕 ^427b38

曹山行脚時問。如何是毗盧師法身主。
師曰我若向你道。
即別有也。曹舉似洞山。
洞曰好箇話頭。祇欠進語。
何不更去問。為什麼不道。
曹山却來。進前語。
師曰。若言我不道。
即啞却我口。若言我道。
即#CB07269;却我舌。
曹歸舉似洞山。洞肯之。 ^427b44

磬山修云。洞山雖識機宜。
似箇扶小兒入市。
曹山隨人脚跟。姑置勿論。
若夫烏石老漢。也是方便不少。
　報恩琇云。當時待問為什麼不道。
打落渠#CB01040;。
非惟洞山不敢正視。
亦使曹山脫略見聞。
免見傳言送語。 ^427c8

烏石老古錐。門風能峭絕。
有問毗盧師。開口端的別。
齒有齧鏃機。天無第二月。
軟語若金剛。漚和是生滅。
〔南堂靜〕 ^427c16

探竿在手不閒#CB06078;。
淺處還教深處追。
撥轉摩尼盤裏走。
呵呵大笑任旁窺。
〔雪關誾〕 ^427c22

玄玄斷靷邈難求。
丈室雲封古路幽。
最是青衣還解語。
洞巖深迥月輪秋。
〔俍亭挺〕 ^427c26

烏石因雪峰一日伺便扣門。
師開門。峰驀胷搊住曰是凡是聖。
師唾曰者野狐精。
便推出閉却門。峰曰也祇要識老兄。 ^427c30

一不作。二不休。主賓互換有來由。
焦甎打著連底凍。
赤眼撞著火柴頭。
〔松源岳〕 ^427c36

峻硬門庭古莫儔。
曾郎欲入竟無由。
為渠八字打開著。
嬌綠覆田秧滿疇。
〔竹屋簡〕 ^427c40

烏石因雪峰扣門。
師問誰。曰鳳凰兒。
師曰作麼生。曰來#CB01493;老鸛。
師開門搊住曰道道。
峰擬議。師便拓開掩却門。
峰住後示眾曰。我當時若入得老觀門。
你者一隊#CB15833;酒糟漢向甚處摸索。 ^427c44

老宿云。雪峰徒有此語。
當時入不得。如今也入不得。
　明招謙代雪峰。
纔見開門便云動即喪。
又代老觀云。俊哉俊哉。
　翠峰顯云。者孤恩負德漢有甚麼交涉。
當時入不得。豈是教你入。
今既摸索不著。累他雪峰俱在老觀門下。
　寶壽方云。見烏石則易。
見雪峰則難。　古南門云。
三尊宿可謂陞老觀堂。
入老觀室。要且祇在門外。
何故。話在。　資福侶云。
雪峰恁麼。且入得老觀門入不得老觀門。 ^428a4

養成羽翼鳳凰兒。
老觀門下偶差池。
冷地忽然思舊債。
却來別處討便宜。
〔尼無著總〕 ^428a20

曾經大海駕扁舟。
又向漁磯把釣鉤。
立冷一天霜夜月。
竿頭不動自悠悠。
〔中柱砥〕 ^428a24

戲釣金鱗碧水遊。
蕭蕭紅蓼楚江秋。
歸來香餌和竿擲。
清挂簷牙月一鉤。
〔眉伯奕〕 ^428a28

閒抱瑤琴訪玉真。
臨風一曲洞天昏。
歸來重論傷心事。
不是愁人也斷魂。
〔山容波〕 ^428a32

烏石引#CB15097;次。
有僧參。師引#CB15097;示之。
僧便去。至晚間問首座。
今日新到在什麼處。
曰當時便去了。師曰。
是即是。祇得一橛。 ^428a36

翠峰顯云。老觀大似失錢遭罪。
　報慈遂云。甚麼處是少一橛。
　翠巖芝云。老觀道他祇得一橛。
大似壓良為賤。　東禪觀云。
總似者個師僧。靈山付囑有在。
老觀為什麼道祇得一橛。
若不酬價怎辨真偽。 ^428a42

草舍柴門僻更幽。
何期過客也經由。
蒿湯備禮不知媿。
猶對旁人賣口頭。
〔斷橋倫〕 ^428b2

乍把碧眸輕一盻。
佳人惹亂笑盈顋。
高情固自十分好。
欲得詩成須再來。
〔一初元〕
other:: 
## 唐相國裴休
唐相國裴休〔見黃檗運〕 ^428b6

特到黃檗問僧看什麼經。
曰無言童子經。公曰有幾卷。
曰兩卷。公曰。既是無言。
因甚却有兩卷。僧無對。 ^428b10

新羅龜山代云。若論無言。
非惟兩卷。 ^428b16

曾落石霜機外笏。
又扶麤行到唐天。
祇將四海垂綸手。
蝦蠏魚龍一串穿。
〔虗堂愚〕 ^428b18

裴公入大安寺問僧曰。
羅睺羅以何為第一。
曰以密行為第一。
公不肯。遂問此間有何禪師。
時龍牙在後園種菜。
遂請來。舉前問。牙曰不知。
公便拜曰。破布裹珍珠。 ^428b22

密行第一。精鑒還希。
具擇法眼。真箇不知。
〔黃龍新〕 ^428b30

以何為第一。不知最親切。
破布裹珍珠。傾城換不得。
〔月坡明〕 ^428b32

□□□□□□□□□□□□□□輕輕點破降旗□□□□□□□□
〔□□□〕宗鑑法林卷二十三
 ^428b36
