
undefined:: 金剛般若波羅蜜經偈釋下〔宗通卷九〕。
orig:: 
〔由時事大性，望福福殊勝，非境性獨性，能依是大人。〕 ^49b4

以事及時大，福中勝福德，非餘者境界，唯依大人說。 ^49b6

〔及難可得聞，無上因增長，若但持正法，所依處成器。〕 ^49b8

及希聞信法，滿足無上界，受持真妙法，尊重身得福。
commentary::  ^49b10

此釋初日分以恒河沙等身布施至以諸華香而散其處義也。
以恒河沙等身布施，其事甚大。
初日分如是，乃至百千萬億劫如是，其時甚大。
是人所得福，乃福中之勝福德也。
以如是勝福德，較量持經功德，尚不能及。
然則是經大不可思議，非餘者所知。
餘指聲聞緣覺樂小乘者。
此顯獨性所獲之福，於聲聞等是不共性，故唯依大人說。
為發大乘者說，非發心入菩薩位不能聞也。
為發最上乘者說，非發心入佛地不能聞也。
大乘教名極上乘，大乘行名最勝乘。
若能於此希聞之法，能生信心，受持讀誦，
廣為人說，是於大乘最上乘法，人所難信者，信心不逆。
由彼持法，即是持菩提也。
能荷擔如來無上菩提，滿足無上法界，
非同二乘，但樂小法以自滿足而已。
故能受持如是真妙之法，惟大乘為最真，唯最上乘為最妙。
以此為人解說，一切天人皆應供養。
如佛塔廟，以諸華香而散其處，處尚尊重，人有不尊重者乎？
人既尊重，其得福德亦不可思議，豈彼勝福所可及哉？
orig::  ^49b12

〔蠲除諸業障，速獲智通性〕。 ^49b48

及遠離諸障，復能速證法。
commentary::  ^49c2

此釋先世罪業至當得阿耨多羅三藐三菩提義也。
持說此經，不但獲福，亦能消罪。
先世罪障應墮惡道者，以今世人輕賤故消，是轉重而為輕也。
重者既輕，則輕者必無，是遠離諸障也。
此顯淨除業障。言此為善事者，謂遭輕辱時，
顯被辱之人有福德性，故言此為善事。
此又不徒消罪，且能證法也。
能速證法，當於較量供佛功德中，見持經功德大不可思議如此。
orig::  ^49c4

〔世妙事圓滿，異熟極尊貴，於此法修行，應知獲斯業。〕 ^49c20

成種種勢力，得大妙果報，如是等勝業，於法修行知。
commentary::  ^49c22

此釋我念過去無量阿僧祇劫，至果報亦不可思議義也。
佛於然燈佛以前，供養多佛，經無數劫，方能成佛。
受持此經，速證菩提，視供養諸佛功德，
不啻千萬億倍，乃至算數譬喻所不能及，是種種勢力不能及也。
所得果報，無量無邊，不可思議，即是世妙事圓滿，果報極尊貴。
謂於護世帝釋婆羅門等，所有圓滿，皆當攝取故。
惟其無量無邊，故曰大，即是多性。
惟其不可思議，故曰妙，即是勝性。
皆非凡情所測，是得大妙果也。
如是成就無量無邊最勝事業，皆由於正法修行，便能安住如是眾德。
故持經者，依聞思修三法修行，乃能生無住妙智，證於無上妙果。
當知是經義不可思議，而果報亦不可思議，惟修行者自知之耳。
orig::  ^49c24

 ^50a2

於內心修行，存我為菩薩，此即障於心，違於不住道。
commentary::  ^50a4

此釋云何應住至實無有法發阿耨多羅三藐三菩提心者義也。
前應云何住，欲其降伏而安住也。
此云何應住，疑其降伏而安住也，為有我存也。
若內心修行有法我在，即著我、人、眾生、
壽者四相，此即智障能障於心，與無住之道實相違背，不得名為菩薩。
若論第一義本自無生，實無有法能發菩提心者，
即最初一念發菩提心尚自無有，寧有我為之安住而降伏者乎？
惟無有我，即無所住，此內心修行相應之行，菩薩應如是住也。
orig::  ^50a6

〔授後時記故，然燈行非勝，菩提彼行同，非實由因造。〕 ^50a24

以後時授記，然燈行非上，菩提彼行等，非實有為相。 ^50a26

〔無彼相為相，故顯非是妄。
由法是佛法，皆非有為相。〕 ^50a28

彼即非相相，以不虗妄說。
是法諸佛法，一切自體相，
commentary::  ^50a30

此釋如來於然燈佛所至是故名一切法義也。
昔然燈授記釋迦，後當作佛。
在然燈時，非有勝上行因可於彼處證得菩提，故蒙授記。
若菩提非有者，佛亦是無。
為斷此疑，故言如來者即是真如。
雖無一法可得，不無如來故。
如來即是實性真如，謂無顛倒名為實性，謂無改變名為真如。
若有人言如來得無上菩提，謂行菩薩行是實有者，此則虗妄。
若言於無上菩提實有得者，此亦虗妄。
偈言菩提彼行等故。
法即菩提之法，佛即菩提，豈有得耶？
若無行無得者，如來終無所得耶？
為斷此疑，故說如來所得菩提之法無實無虗故。
所云無實者，偈言非實有為相故。
有為相者，如五陰等實由因造。
彼菩提法無色等相故，色等相無是其自相，彼即菩提相故。
偈曰無彼相為相，又曰彼即非相相。
以不虗妄說，故曰無虗。
無實無虗，得即無得。
然是無所得法，非謂但證空理而不該於一切也。
佛說一切法並以真如為體，真如唯佛所證，故云皆是佛法。
然是一切色聲等法本無自性，不能持其自體，即非一切法。
以是非一切法但是真如，故名一切法也。
是一切即真如之一切，是諸法即真如自體相也。
故曰是法諸佛法，一切自體相。
orig::  ^50a32

〔謂以法身佛，應知喻丈夫，無障圓具身，是徧滿性故。〕 ^50b26

依彼法身佛，故說大身喻。
身離一切障，及徧一切境， ^50b28

〔及得體大故，亦名為大身，非有身是身，說彼作非身。〕 ^50b30

功德及大體，故即說大身，非身即是身，是故說非身。
commentary::  ^50b32

此釋譬如人身長大至是名大身義也。
前文佛說非身，是名大身。
但以非身顯法身，指空如來藏而言。
此如來說人身長大，即為非大身，是名大身。
兼人身長大顯法身，指不空如來藏而言。
佛法徧一切處即真如，徧一切處是真如。
法身最大，譬如人身長大。
依法身而說大身，猶不離人身而說大身也。
法身不能外一切而自顯其大，故能遠離煩惱障、
所知障，即具足法身。
一者徧一切處，真如之性在諸法中無有異性故。
二者功德大，修行功德無量無邊，不可思議，
能與大體相應，即是證得大體。
以是之故，說名大身也。
須菩提深明此意，故謂如來說法身徧一切處，猶如人身長大。
然法身雖徧一切處，以非有為身故，是為非大身也。
即此非大身，名為妙大之身，即真如性故。
是身即非身，非身即身。
是故說非身，依彼法身而說也。
法身不離乎一切，一切不離乎法身，豈偏空非身之謂哉？
orig::  ^50b34

〔不了於法界，作度有情心，及清淨土田，此名為誑妄。〕 ^50c18

不達真法界，起度眾生意，及清淨國土，生心即是倒。 ^50c20

〔於菩薩眾生，諸法無自性，若解雖非聖，名聖慧應知。〕 ^50c22

眾生及菩薩，知諸法無我，非聖自智信，及聖以有智。
commentary::  ^50c24

此釋菩薩亦如是至真是菩薩義也。
上言無一法可得，而一切法即是佛法。
此真法界，唯如來所證。
不但如來為然，而菩薩亦如是也。
真界平等，無我、人、眾生、壽者等相，實無有法名為菩薩。
若不達乎此，起心動念，欲度眾生，欲莊嚴佛土，
心境未忘，即是顛倒。
顛倒即名凡夫，非菩薩也。
若通達無我法者，無我法有二：一是眾生所有法，一是菩薩所有法。
若有自智能信者，若世間智，若出世間智，信解一切法無性。
一切法無性，不但離於人我，亦且離於法我。
此雖非聖，已具有聖慧，故言即是菩薩。
一是攝世諦菩薩，一是出世諦菩薩，故重言此真是菩薩。
菩薩也，與如來真法界何以異乎？
orig::  ^50c26

〔雖不見諸法，此非無有眼，佛能具五種，由境虗妄故。〕 ^51a2

雖不見諸法，非無了境眼，諸佛五種實，以見彼顛倒。 ^51a4

〔種種心流轉，離於念處故，彼無住常轉，故說為虗妄。〕 ^51a6

種種顛倒識，以離於實念，不住彼實智，是故說顛倒。
commentary::  ^51a8

此釋五眼義也。諸佛菩薩了無一法可得，豈都無所見耶？
照了前境有五種真實智眼，見即是知，
知即是見，故眾生若干種心悉能知之。
以彼諸心住於虗妄，不住於真如實智，故說名非心。
以遠離四念處故，既無執持，隨流常轉，故名為流散心也。
流散心即是顛倒。
何以明其顛倒耶？
以過去、現在、未來皆無心可得故。
即過去、未來以驗現在，種種分別皆是虗妄，
終歸無有，了無三世性可得，故名之曰顛倒也。
如來證真實心，而眾生種種妄心皆真心中所現少分之法，
豈有不悉知悉見者乎？
orig::  ^51a10

〔應知是智持，福乃非虗妄。
顯此福因故，重陳其喻說。〕 ^51a30

佛智慧根本，非顛倒功德，以是福德相，故重說譬喻。
commentary::  ^51a32

此釋若有人滿三千大千世界至得福德多義也。
彼住相布施，無智慧根本，成有漏因，雖有福德實性，
是顛倒功德也，故不足為多。
若不住相而行布施，有正覺智慧所持，
成無漏因，雖無福德取蘊，其福德固不可思議也，非彼眾生顛倒心識可以例論。
雖重說譬喻，義略不同。
前須菩提以真諦較俗諦，故以世福之多，不如其無。
此佛以真諦即俗諦，惟以福德之無，故言其多。
如來悉知悉見，得福無量，豈彼種種妄心不可得者比乎？
orig::  ^51a34

〔謂於真法身，無隨好圓滿，亦非是具相，非身性應知。〕 ^51b4

法身畢竟體，非彼相好身，以非相成就，非彼法身故。 ^51b6

〔於法身無別，非如來無二，重言其具相，由二體皆無。〕 ^51b8

不離於法身，彼二非不佛，故重說成就，亦無二及有。
commentary::  ^51b10

此釋佛可以具足色身見不至是名諸相具足義也。
法身如來之體畢竟空寂，非彼三十二相、八十種好之身也。
以法身之體非有為之相所能成就，故相好之身非彼法身。
所以經云：不應以具足色身見，不應以具足諸相見也。
然此相好二種亦非不佛，此二不離於法身，故即相好。
即法身故，重說成就。
所以經云：是名具足色身，是名諸相具足也。
依第一義，不應以色相見於法身，故說非身。
依俗諦，即於色相而見法身，故說具足。
亦得言無，亦得言有，故曰亦無二及有。
如是無住妙法，豈易解乎？
orig::  ^51b12

〔如來說亦無，說二是所執，由不離法界，說亦無自性。〕 ^51b32

如佛法亦然，所說二差別，不離於法界，說法無自相。
commentary::  ^51b34

此釋汝勿謂如來作是念：我當有所說法至是名說法義也。
色相之身不離於法身，即無身相可得。
如佛法亦然，一者所說法，二者所有義，
二種差別不離於法界，無有說法自相可得。
若言無有世尊是能說者，所說之法亦復不離法身，故成非有。
若法界離一切名相分別，即無有一法可說，無法可說是真說法。
彼謂如來有所說法者，是以如來離於法界也，即為謗佛。
orig::  ^51b36

 ^51c4

所說說者深，非無能信者，非眾生眾生，非聖非不聖。
commentary::  ^51c8

此釋頗有眾生至是名眾生義也。
說而無說，是為真說此甚深經典，末世眾生能信及此乎？
佛以一切眾生具有如來智慧德相，非無能信者。
彼其具有聖體，原非眾生，但其未離凡夫，非不眾生也。
是非眾生之眾生，不可謂聖，未嘗不可謂聖也。
安知其無能信此甚深經典者乎？
此段秦譯缺，以魏譯補之，而彌勒偈甚妙，固不當遺也。
orig::  ^51c10

〔少法無有故，無上覺應知，由法界不增，清淨平等性。〕 ^51c24

彼處無少法，知菩提無上，法界不增減，淨平等自相。 ^51c26

〔及無上方便，由漏性非法，是故非善法，由此名為善。〕 ^51c28

有無上方便，及離於漏法，是故非淨法，即是清淨法。
commentary::  ^51c30

此釋佛得阿耨多羅三藐三菩提至是名善法義也。
因上言非身非說，一切皆無，遂謂佛得菩提亦無有耶？
佛以雖無一切，不無菩提，彼無有少法可得，即菩提處是。
無上菩提即法界性，法界平等，在聖不增，
在凡不減，以無我、人、眾生、壽者等相，清淨平等自相故，故名無上菩提。
所云得菩提者，非可修為造作而得之，
當有無上方便，一切善法無不現證，一切善法無不妙覺，
及遠離於一切我、人、眾生、壽者有漏之法，
而證於無漏之果，無漏即善也。
然是善法者，如來說為非法，以善法有體而證無所得，
理法不相似，即為非淨。
然由彼有漏可曰非善，即彼無漏決定是善，
故彼漏非是淨法，而此法離於有漏，即是清淨法故。
所以修一切善法，是名善法。
修而無修，證而無證，是即無上方便，是即清淨法也。
以此為因，即無所得，而無上菩提更何有少法可得乎？
orig::  ^51c32

〔說法雖無記，非不得應知，由斯一法寶，勝彼寶無量。〕 ^52a16

雖言無記法，而說示彼因，是故一法寶，勝無量珍寶。 ^52a18

〔於諸算勢類，因亦有差殊，尋思於世間，喻所不能及。〕 ^52a20

數力無似勝，無似因亦然，一切世間法，不可得為喻。
commentary::  ^52a22

此釋若三千大千世界中至所不能及義也。
使一切善法則得菩提，是善法攝，非無記攝也。
若持說四句偈等言語文字是無記攝，何以得菩提耶？
雖言說屬無記法，而言說能示菩提之因，是言說即法寶也。
此一法寶足勝三千大千世界無量珍寶，
故持說者所得福德之多，一切世間無有其喻能比況者。
一者數勝，乃至算數所不能及；二者力勝，
如強弱力不相等；三者#CB05224;勝，
如貴賤人不相似；四者因勝，言彼不可與此為因，故謂喻所不及也。
菩提無上，而言說文字亦無上，所以謂之法寶。
此豈可以無記法並論乎？
orig::  ^52a24

〔法界平等故，佛不度眾生，於諸名共聚，不在法界外。〕 ^52a46

平等真法界，佛不度眾生，以名共彼陰，不離於法界。 ^52a48

〔若起於法執，與我執過同，定執脫有情，是無執妄執。〕 ^52b2

取我度為過，以取彼法是，取度眾生故，不取彼應如。
commentary::  ^52b4

此釋汝等勿謂如來作是念至是名凡夫義也。
經云實無有眾生如來度者，謂平等一真法界之中，
佛此法界，眾生此法界，寧有法界度法界耶？
故佛不度眾生，以眾生之名名無其名，
眾生待五蘊而成，蘊無其蘊，總不離乎法界，何必度耶？
若見有眾生可度，是取我能度眾生也。
是即有取相之過，以著彼五陰等法是眾生故，即與我執過同。
欲令眾生決定得解脫者，有如是相，故不應取。
然如來雖無我取，而嘗說有我者，但為凡夫顛倒妄取有我，
故說有我。未為聖者，未生聖人之法，故名凡夫。
欲令眾生同歸於無我，為度眾生之故而說於我，其無我取可知。
彼凡夫為我所封，如來說即非凡夫，第一義中更無凡夫可得，
但以俗諦名凡夫耳。
既無凡夫，何處有我耶？
是凡夫之名不離於法界，凡夫之我蘊亦不離於法界，故佛不度眾生也。
orig::  ^52b6

〔不應以色體準如來法身，勿彼轉輪王與如來齊等。〕 ^52b36

非是色身相，可比知如來。
諸佛唯法身，轉輪王非佛， ^52b38

〔即具相果報圓滿福，不許能招於法身，由方便異性。〕 ^52b40

非相好果報，依福德成就，而得真法身，方便異相故。 ^52b42

〔唯見色聞聲，是人不知佛。
此真如法身，非是識境故。〕 ^52b44

唯見色聞聲，是人不知佛，以真如法身，非是識境故。
commentary::  ^52b46

此釋可以三十二相觀如來不至不能見如來義也。
佛問：可以色身之相比觀無相法身如來不？
須菩提即知：非是色身相可比知如來。
佛乃然之。謂若以三十二相觀佛者，與轉輪聖王何以別乎？
且轉輪聖王不得名佛者，謂諸佛真如法身，
非相好果報而得，非福德成就而得。
彼轉輪相好，但是果報，依多生所修福德成就，
但得相好，而不得真如法身。
如來得真如法身，方便示現三十二相，實與轉輪之相異也。
夫真如法身不係於相，其可以色身之相比觀乎？
故說偈曰：唯見色聞聲，是人不見佛。
秦譯止此。而唐譯又云：應觀佛法性，即導師法身。
法性非所識，故彼不能了。
偈云：以真如法身，非是識境故。
實指後譯。蓋如來法為身，但應觀法性。
法性者，所謂空性、無自性、無生性等，此即諸佛第一義身。
若見於此，名為見佛。
然則攀緣法性，將非取著？
以淨智心了知法性，而法性豈是所了知耶？
是故經言：法性非所見，彼亦不能知。
凡可見者，即是識境。
法身非是識境，故不可了知也。
了知既不可得，而法身其可以相比觀耶？
故經云：應以諸相非相觀於如來。
義備於此。
orig::  ^52b48

〔其福不失亡，果報不斷絕，得忍亦不斷，以獲無垢故。〕 ^52c40

不失功德因，及彼勝果報，得勝忍不失，以得無垢果。 ^52c42

〔更論於福因，為此陳其喻，彼福無報故，正取不越取。〕 ^52c44

示勝福德相，是故說譬喻，是福德無報，如是受不取。
commentary::  ^52c46

此釋汝若作是念至是故說不受福德義也。
如來固不可以相見，若執著破相為是，
謂不必具丈夫相而證菩提，如是則失功德修因及失成就勝果報，
是二乘偏空見也。
菩薩發心者，必依智悲雙運，不說諸法斷滅相，
智慧莊嚴即是功德之因，福德成就即是勝果報，
不失功德而證菩提，此其所以為勝因勝果也。
故七寶布施，雖得福德不離有漏，若知一切法無我得成於忍，
是不住相布施證二空智，所得福德清淨無垢，
非世福所及，以是勝忍得無垢果，是勝福德相，故曰勝前菩薩所得功德。
何以明其為勝耶？
菩薩一切無我，雖有福德而不受其報故，
所以不受者，不見福德可貪著故。
若取福德即住生死，雖得福報但同輪王不名為佛，
惟其不取即證無生，因既無漏果亦無漏，
雖不失功德及彼勝果報，實不受報，無彼有漏報故。
如是取者名為正取，故名無垢果，此其所以為勝也。
orig::  ^52c48

〔彼福招化果，作利有情事，彼事由任運，成佛現諸方。〕 ^53a32

是福德應報，為化諸眾生，自然如是業，諸佛現十方。 ^53a34

〔去來等是化，正覺常不動〕。 ^53a36

去來化身佛，如來常不動，
commentary::  ^53a38

此釋若有人言至故名如來義也。
上言不受福德，何故如來化身出現受福耶？
不知如來福德應報種種莊嚴，但為化導眾生之故，
任運無心，有感即應，所以諸佛出現十方，
如月印千江，乃自然而然，有此事業，非真有去來於其間也。
去來乃化身佛耳，化如幻化，本非真有。
若法身如來清淨周徧，來無所從，去無所至，
常自不動，豈有去來坐臥之相耶？
若能解佛所說如來之義，是出現之佛尚自無有，寧有受福之事哉？
orig::  ^53a40

〔彼於法界處，非一異應知，微塵將作墨，喻顯於法界。〕 ^53b10

於是法界處，非一亦非異，世界作微塵，此喻示彼義。 ^53b12

〔此論造墨事，為障煩惱盡，非聚非集性，顯是非一性。〕 ^53b14

微塵碎為末，示現煩惱盡，非聚集故集，非唯是一喻。 ^53b16

〔於彼總集性，明其非異性，不了但俗言，諸凡愚妄執。〕 ^53b18

聚集處非彼，非是差別喻，但隨於音聲，凡夫取顛倒。
commentary::  ^53b20

此釋以三千大千世界碎為微塵至貪著其事義也。
即上言化身有去來，法身常不動，中間實無一異之相，故佛以法界明之。
去來坐臥不離於法身，譬如微塵不離於世界，
不可謂一，不可謂異。
故諸佛如來於真如法界中，非一處住，亦非異處住。
何以明其非一亦非異也？
彼世界碎為微塵，所以喻彼法身現起去來坐臥之義也。
微塵碎為末而成一虗空世界，所以喻彼煩惱盡而證於無相法身也。
彼太虗空非以微塵聚集之故集成世界，
是微塵本自無性，非有以合之而成世界，此不可為一之喻也。
又微塵聚集處，非彼世界能作微塵，是世界本無自性，
非有以散之而成微塵，此不可為異之喻也。
法身即是化身，非一處住；化身即是法身，非異處住。
孰見其分合之事哉？
但凡夫不悟世界本空，以為實有一合之相，
是於非有中見有也，是於不可說中而妄說也。
但隨世俗音聲，取著顛倒不實之事，猶彼小兒，
如言執物，惡知其非真哉？
一合且非真，又何有於差別？
orig::  ^53b22

〔斷我法二種，非證覺無故，是故見無見，無境虗妄執。〕 ^53c10

非無二得道，遠離於我法，見我即不見，無實虗妄見。 ^53c12

〔由此是細障，如是知故斷，由得二種智，及定彼方除。〕 ^53c14

此是微細障，見真如遠離，二智及三昧，如是得遠離。
commentary::  ^53c16

此釋若人言佛說我見等至是名法相義也。
無上菩提之道，雖無一法可得，須得人空智、法空智乃能證入。
故曰非無二智可以得道，須遠離於我相四種、法相四種而後可證也。
若見有我、人、眾生、壽者，即不見於菩提。
不知是四相者本非實有，以其無實即是無物，故說我見即是虗妄見。
若見有法相者，亦不見於菩提。
故發菩提心者，應如是知見信解，不生法相。
以見法相即不見相，如彼我見即不見故。
何故此二見說名不見？
此是微細智障。俱生人執、俱生法執，此名細障。
見於真如，即得遠離此障。
何以得見真如耶？
謂如是知、如是見、如是信解，即得人空慧，
即得法空慧，是謂二智。
知依定生，見依慧生，信解依定慧等持而生，是謂三昧。
有是二智及三昧，即於法而離法，於相而離相。
不生法相，即無所住而能降伏其心矣。
何二障之有哉？
orig::  ^53c18

〔陳福明化身，非無無盡福。
諸佛說法時，不言身是化。〕 ^53c48

化身示現福，非無無盡福，諸佛說法時，不言是化身。 ^54a2

〔由不自言故，是其真實說。〕 ^54a4

以不如是說，是故彼說正。
commentary::  ^54a6

此釋若有人以滿無量至如如不動義也。
化身雖無自體，然示現說法，所得福報，非悉歸於空也。
彼以無量無數世界七寶布施，得福無盡，
而發菩薩心者，持說此經，即代化佛而說法也。
所得福報，勝彼無量布施，非無無盡之福也。
云何演說即勝彼耶？
謂諸佛說法時，皆如真實，不取於相，不言我是化身，有能說所說之相。
今演說者，如彼真如，不取於相，亦無能說所說之相，
如不為他宣說開示，故名為他宣說開示。
以不如是說，由作如是不正說故，是故彼說正為此，名彼以為正說也。
如是演說，即是無法可說，與化佛無異，其得福無盡何疑哉？
orig::  ^54a8

〔如來涅槃證，非造亦不殊，此集造有九，以正智觀故。〕 ^54a30

非有為非離，諸如來涅槃，九種有為法，妙智正觀故。 ^54a32

〔見相及與識，居處身受用，過去并現存，未至詳觀察。〕 ^54a34

見相及於識，器身受用事，過去現在法，亦觀未來世。 ^54a36

〔由觀察相故，受用及遷流，於有為事中，獲無垢自在。〕 ^54a38

觀相及受用，觀於三世事，於有為法中，得無垢自在。
commentary::  ^54a40

此釋何以故至應作如是觀義也。
演說者既如如不動，何故如來入涅槃耶？
然如來涅槃，不住於有為，亦不離於有為。
如九種有為法，以般若妙智觀之，常即無常，無常即常。
故化身不礙於法身，而法身不礙於涅槃也。
所云九種者，如星、翳、燈、幻、露、泡、夢、電、雲。
單指一事一喻，則如甚深十喻。
所謂一切業如幻等，謂見如星，智出則沒；
謂相如翳，由病目生；謂識如燈，念念相續；
謂器如幻，無一體實；謂身如露，暫時住耳；
謂受用如泡，滴成即散；謂過去如夢，但由憶生；
謂現在如電，剎那不住；謂未來如雲，含潤為雨。
具如前解。愚謬解謂見分、相分及於八識微細之事。
相分所攝，謂外而器界，內而根身，及資財受用等，固是有為之法。
見分所攝，過去所作善惡業緣，及現在作用諸法，
藏於八識田中，復為未來世種種受用，亦是有為之法。
觀相及受用，橫亘十方；觀於三世事，豎窮三際。
能以妙智觀之，如夢如幻等，倐生倐滅，
本未嘗有，是於有為法中得清淨無垢也。
既無生滅，如如不動，是於有為法中得大自在也。
是真如法身，本非有為，亦非離於有為。
惟其非有為也，本未嘗來；惟其不離有為也，本未嘗去。
是如來者，如本無去來；法說者，如如本自不動；
塵說剎說，本無間斷。
又何泥於入涅槃之相哉？
作如是觀者，是為正觀。
非般若妙智，其孰能如是？
orig:: 
　　由斯諸佛希有法，陀羅尼句義深邃。
　　諸佛希有總持法，不可稱量深句義。
　　從尊決已義廣開，獲福令生速清淨。
　　從尊者聞及廣說，迴此福德施羣生。
commentary::  ^54a42

曾鳳儀曰：此偈乃彌勒菩薩授之無著，無著授之天親者也。
其中微詞奧義，未易曉了。
賴無著、天親各著論，論各簡密，疏者數十餘家，
唯長水子璿刊定記號為精當，中引彌勒偈殊未盡。
近得廬陵賀德輝居士所刻金剛經與偈，
俱復不載彌勒授受因緣，且偈不分疏，讀者難之。
儀不敏，謬為金剛宗通，并錄此偈重釋之，以請正於四方善知識。
金剛般若波羅蜜經偈釋下〔宗通卷九終〕
 ^54c2
