
xu:: 
#  No. 456-A 金剛般若經註序
No. 456-A 金剛般若經註序
author:: 大常博士河南　褚亮　撰
若夫大塊均形，#CB15845;智從物，
情因習改，性與慮遷。
然則達鑒窮覽，晈乎先覺，炳慧炬以出重昏，
拔愛河而升彼岸，與夫輪轉萬劫，蓋染六塵，
流遁以徇無涯，踳馳而趍捷徑，不同日而言也。
頴川庾初孫，早弘篤信，以為般若所明，
歸於正道，顯大乘之名相，標不住之宗極，
出乎心慮之表，絕於言像之外。
是以結髮受持，多歷年所，雖妙音演說，
成誦不虧，而靈源#CB15035;湛，或有未悟。
嗟迷方之弗遠，睠砥途而大息。
屬有慧淨法師，博通奧義，辯同炙輠，理究連環。
庾生入室研幾，伏膺善誘，乘此誓願，仍求註述。
法師懸鏡忘疲，衢蹲自滿，上憑神應之道，
傍盡心機之用，敷暢微言，宣揚至理。
曩日舊疑，渙焉氷釋；今茲妙義，朗若霞開。
為像法之梁棟，變羣生之耳目。
辭峯秀上，映鷲岳而相高；言泉激壯，赴龍宮而競遠。
且夫釋教西興，道源東注，世閱賢智，才兼優洽，
精該睿旨，罕見其人。
今則沙門重闡，藉甚當世，想此玄宗，#CB15106;為稱首。
歲惟閹茂，始創懷袖，月躔仲呂，爰茲絕筆。
緇俗攸仰，軒蓋成陰，扣鐘隨其小大，鳴劒發其光彩。
一時學侶，專門受業，同涉波瀾，遞相傳授。
方且顧蔑林遠，俯視安生，獨步高衢，對揚正法。
遼東真本，望懸金而不刊；指南所寄，藏羣玉而無朽。
豈不盛哉！豈不盛哉。
other:: 
# 金剛經註疏
金剛般若波羅蜜經卷上并註
author:: 紀國寺釋　慧淨　註
orig::  ^448a12

如是！
commentary::  ^448b22

信，辭也。信則所言之理順，順則師資之道成。
辭無繁約，非信不傳，故建言如是。
orig::  ^448b24

我聞：
commentary::  ^448b28

證，聞也。親承曰我聞，傳受曰所聞。
此曰我聞，則親承音旨也。
orig::  ^448b30

一時。
commentary::  ^448b34

化辰也，即法王啟運之日，大眾嘉會之時。
orig::  ^448b36

佛。
commentary::  ^448b38

化主也。大師之名，以覺為義：一、自覺，二、
覺他，三、覺滿。異凡夫故自覺，異二乘故覺他，異菩薩故覺滿。
三者備矣，受佛名焉。
orig::  ^448b40

在舍衛國祇樹給孤獨園。
commentary::  ^448c4

化處也。國是遊歷之境，園是依止之所。
住國為化在俗之徒，住園為統出家之眾。
舍衛，此云聞物國。
勝物多出此土，嘉名遠振諸國，故曰聞物國也。
祇陀是太子之名，此云戰勝。
太子載誕之時，王破敵軍之賊，官人聞奏，遂以名給。
孤獨是國臣之號，本名須達。
須達內慈而外富，賑貧恤寡，鄉人美之，因以號焉。
園是須達所買，樹是祇陀之施。
樹為別物，園即總名。
君上而臣下，不可直稱獨園；園總而樹別，
不可但言祇樹，故兼之也。
買園施樹，事在別也。
orig::  ^448c6

與大比丘眾千二百五十人俱。
commentary::  ^448c24

同聞也。比丘有三義：一曰怖魔，二曰乞士，三曰破惡。
怖魔在初，乞士居次，破惡最後。
夫創軌玄門，即達降魔之志，故剃髮染衣，天宮動而魔怖也。
身為道器，身安即道隆，故已沾法服，須乞食以資身也。
聖人道長，凡夫道消，故所修已滿，即破惡以證果也。
orig::  ^448c26

爾時，世尊！
commentary::  ^448c38

上明通序以證信，下明別序以發起。
世尊，化主也。成實論云：具上九號，故曰世尊。
orig::  ^448c40

食時。
commentary::  ^448c44

化辰也。旭旦即始營未畢，晚日則飯食復終，
莫若辰午之間，正是初成之際，此辰行乞，故曰食時也。
orig::  ^448c46

著衣持鉢。
commentary::  ^449a2

化儀也。外道或不著衣，或以手捧食。
為破裸形外道故，所以著衣。
為破手捧外道故，所以持鉢。
被僧伽梨衣，故曰著衣。
執四天王所奉之鉢，故云持鉢。
orig::  ^449a4

入舍衛大城。
commentary::  ^449a10

化處也。此城家九億，縱橫十二由旬，故言大也。
園南而城北，自外以適內，故言入。
orig::  ^449a12

乞食
commentary::  ^449a16

化，事也。由從之而乞食，則成彼之福田故也。
orig::  ^449a18

於其城中，次第乞已。
commentary::  ^449a20

化等也。夫捨富從貧，即益貧不益富；捨貧從富，即益富不益貧。
捨富從貧故，大迦葉所以被呵；捨貧從富故，須菩提所以置鉢。
今佛不爾，故云次第乞也。
orig::  ^449a22

還至本處。
commentary::  ^449a30

知足也。由知足故，乞不過量；由樂靜故，還歸本所也。
orig::  ^449a32

飯食訖。
commentary::  ^449a36

化，終也。金剛之體，豈資於食？
為益物故，現同飯也。
orig::  ^449a38

收衣鉢。
commentary::  ^449a40

上敘行塗乞食，下明敷坐入靜。
欲令眾生生福故，所以行塗而前乞；欲令眾生生智故，所以入靜而後說。
收衣鉢者，屏外緣也。
制僧伽梨衣為入聚落，受四天王鉢為貯資粮，
還至本處故衣須收，飯食事訖故鉢須置也。
orig::  ^449a42

洗足已。
commentary::  ^449b4

行塗所以穢足，敬定所以清身。
orig::  ^449b6

敷坐而坐。
commentary::  ^449b8

正入靜也。將欲說法，故敷師子之坐，即事入定，宜結跏趺之坐也。
orig::  ^449b10

時，長老須菩提！
commentary::  ^449b14

上明序分，言興致之由。
下明經體，彰即坐之益。
長老，尊稱也。須菩提，此云善吉，亦曰空生。
生時其室盡空，故曰空生。
父母問師，師云唯善唯吉，故言善吉。
orig::  ^449b16

在大眾中，即從坐起。
commentary::  ^449b24

但尊人重法，理自不可端拱，況即事請道，所以側身避席。
orig::  ^449b26

偏袒右肩。
commentary::  ^449b30

既表師資之儀，示有駈策之相，亦是隨從國法，即以右袒為恭。
orig::  ^449b32

右膝著地
commentary::  ^449b36

屈曲伏從，示無違拒之貌。
orig::  ^449b38

合掌恭敬。
commentary::  ^449b40

斂容祗肅，顯有專一之心。
orig::  ^449b42

而白佛言：希有，世尊！
commentary::  ^449b44

既欲請道，宜先歎德。
歎德之意，即為請益之基。
希有世尊之言，命章總歎之謂也。
orig::  ^449b46

如來。
commentary::  ^449c2

如目真如來，目無分別智，如以不異為義，
來以至處為功，三世諸佛皆以無分別智乘真如之道來成正覺，
故曰如來也。
orig::  ^449c4

善護念諸菩薩，善付屬諸菩薩，
commentary::  ^449c10

菩薩者，此云道心。
眾生護念，約轉法輪時化深行菩薩；付屬，約般涅槃時化淺行菩薩。
護念者，護是防其自身，與智慧力令成就佛法；
念即緣其所化弟子，與教化力令成就眾生。
化力有三：一、神通輪；二、記心輪；三、正教輪。
神通轉變故，能使背邪以歸正；記心言實故，
能使除疑以生信；正教示理故，能使捨惡以修善。
付屬者，付是將淺以授深，屬即教深以化淺。
淺行菩薩於功德有二種：一、已得；二、未得。
已得者欲令不捨，未得者欲使增修，故將淺以付深，屬深化令不退也。
orig::  ^449c12

世尊！善男子．善女人。
commentary::  ^449c32

言善者，為異闡提外道之流。
男女者，即簡二根閽閹之類。
orig::  ^449c34

發阿耨多羅三藐三菩提心。
commentary::  ^449c38

阿名無，耨多羅名，上三名正，藐名遍，後三名知，
菩提名覺，總曰無上正遍知覺。
正是如理智，遍是如量智，知是無分別智，覺是無分別後智。
如理智緣真故言正，如量智緣俗故言遍，
無分別智斷二種無知故言知，無分別後智出眠夢之表故言覺。
此四智即佛果之正體，人若發心遠求此體，名曰發菩提心。
此立為問之本。
orig::  ^449c40

應云何住？云何降伏其心？
commentary::  ^450a6

夫法門雖曠，不出大乘之與小乘，因德之與果德。
此經顯大乘法門，明菩薩正行，所以請因而不請果，
由因成必得果，故亦舉果以明因耳。
大乘明因有三：一、應得因；二、加行因；三、圓滿因。
所應得者，謂菩提心；所可行者，謂十度行；
所須滿者，謂三德果。
發心因乎佛性，起行因乎發心，圓果因乎加行。
故以佛性為應得之因，發心為加行之因，加行為圓滿之因。
此文應具三問：初問云云何住，此請加行，
因言欲發菩提心，住何心而成發？
次問云何修行，此請圓滿，因言欲修菩薩行，起何行而成修？
後問云何降伏其心，此重請圓滿，因言欲滅正行障，降何心而成滅？
然因既有三，但請後二，何也？
夫初因本有，本有者非佛事；後二新生，新生者是佛事。
非佛事者，有說亦有，無說亦有，由此義故，
不待問而自成；是佛事者，有說則有，無說則無，
由此義故，必因請而方立也。
orig::  ^450a8

佛言：善哉，善哉！須菩提！
如汝所說，如來善護念諸菩薩，善付屬諸菩薩。
commentary::  ^450a40

讚而後述，重其言也。
orig::  ^450a44

汝今諦聽，當為汝說。
善男子．善女人發阿耨多羅三藐三菩提心，
應如是住，如是降伏其心。
commentary::  ^450a46

誡而後許，專其意也。
orig::  ^450b2

唯然，世尊！願樂欲聞。
commentary::  ^450b4

長老蒙許，言志愍也。
orig::  ^450b6

佛告須菩提：諸菩薩摩訶薩應如是降伏其心。
commentary::  ^450b8

摩訶言：大，大菩薩也。
先答第一問，而言降伏者，只令住四恩德而發心，
即降伏凡夫、二乘心也。
四恩者：一、廣心；二、第一心；三、常心；四、無倒心。
前二明度而能周，即以廣降狹；後二明度無所度，即以無降有。
以廣降狹，是伏二乘心；以無降有，是伏凡夫心。
伏凡夫心，顯有智慧也；伏二乘心，明有慈悲也。
此先總教，下即別敘。
orig::  ^450b10

所有一切，眾生之類，
commentary::  ^450b24

此明廣恩也。眾生之類，今略舉三，將列別類，先總別敘發之也。
orig::  ^450b26

若卵生．若胎生．若濕生．若化生。
commentary::  ^450b30

此列生類。生者，新諸根起也。
依#CB00592;而生曰卵，含藏而出曰胎，
假潤而興曰濕，欻然而現曰化也。
orig::  ^450b32

若有色．若無色。
commentary::  ^450b36

此列界類。界者，差別義也。
一欲界，二色界，三無色界。
欲界必兼有色，色界其必無欲。
無色一界，無色無欲。
言若有色，即攝下二界眾生也。
言若無色，即攝上一界眾生也。
orig::  ^450b38

若有想．若無想．若非有想非無想。
commentary::  ^450b46

此列性類。性者，體義也。
一切眾生以想為性：一．有想，謂有心而麤；
二．無想，謂無心而寂；三．非有想非無想，
謂雖有心，非麤非寂。
非麤故，異乎有想；非寂故，異乎無想，故曰非有想等。
言若有想，即攝七有想定及欲界眾生也；
言若無想，即攝二無想定及無想天眾生也；
言若非有想非無想，即攝非想非非想天眾生也。
此並是廣心之境，欲求無上道，應先住之而發心也。
orig::  ^450b48

我皆令入無餘涅槃而滅度之。
commentary::  ^450c16

此明第一恩也。前雖廣度，若與人天之樂名曰下恩，
若與二乘之樂名曰中恩，若與大涅槃樂名曰上恩。
涅槃以真如為其體，以靜息為之義。
靜即靜三惑因，息即息三苦報。
靜惑因故建有餘之名，息苦報故立無餘之目。
我皆令入能施恩心也，無餘涅槃所施恩體也，而滅度之施恩正事也。
orig::  ^450c18

如是滅度無量無數無邊眾生，實無眾生得滅度者。
commentary::  ^450c30

此明常恩也。菩薩所以能常化者，由悲智兼修也。
若有悲而無智，即滯有以生疲。
若有智而無悲，即著空以取證。
若帶悲而行智，即緣空而不取。
若帶智而行悲，即化恒而不息。
如是滅度無量眾生，此明化俗有悲。
實無眾生得滅度，此顯緣真有智。
緣真有智故，物我一體。
化俗有悲故，恒行不息。
orig::  ^450c32

何以故？
commentary::  ^450c44

下明無倒恩也。疑曰：前言滅度眾生，後言無生得滅度，何謂也？
orig::  ^450c46

須菩提！若菩薩有我相、人相、眾生相、壽者相，即非菩薩。
commentary::  ^451a2

我等四執是分別之心，分別之心是菩薩正障，
有我等相，自惑未亡也。
即非菩薩有倒，何能化物？
翻此義者，無我等相，即自惑已盡，乃名菩薩無倒，故能常化也。
orig::  ^451a6

復次，須菩提！菩薩於法應無所住行於布施。
commentary::  ^451a14

自下次答修行問。
行即布施。今教布施，令離三障：一、不行障，
二、僻行障，三、倒行障。
不著自身，離不行障；不著報恩，離僻行障；
不著果報，離倒行障。
夫著自身者，愛己而惡人，有恡而無施，
無施即不行，不行障行也。
今本闕此。別本曰：不住於事而行布施，事即自身也。
於法應無所住者，此離僻行障。
法者，恩境也。謂供養恭敬之流，稱名揚德之類，
事緒繁曠，故以法語總之也。
若施求此報，名曰僻行。
僻者：一、僻因，不以悲智為方便；二、僻果，不以大覺為所求也。
orig::  ^451a16

所謂不住色布施，不住聲、香、味、觸、法布施；
commentary::  ^451a36

此離倒行障，正報是受體，在法塵依報是受資。
即五塵生死之受，無樂而計樂，是名倒；
為生樂受，求樂受資，名倒行。
不令住五塵，即捨依報；不令住法塵，即捨正報；
但令為無上菩提而行布施，即菩薩正行也。
但言布施，亦具三檀，攝六度。
三檀者：一．資生檀，攝布施一度，即體名也。
二．無畏檀，攝戒．忍兩度。
眾生於我，或已作惡，或未作惡，未作者而不犯戒，
施無畏也；已作者而不報忍，施無畏也。
三．法檀，攝精進．禪定．智慧三度。
精進故，誨而不倦；禪定故，言必逗機；智慧故，所說無倒。
若能如是布施，即離三障．行三檀．攝六度，
具菩薩三行：一、離障行，二、正行，三、圓滿行。
菩薩住大乘中，應如是修行也。
orig::  ^451a38

須菩提！菩薩如是布施不住於相。
commentary::  ^451b14

自下次答降伏問。
相為所住？心為能住？
相謂三輪體：一、施者相；二、受者相；三、財物相也。
心謂三輪：想即施者想、受者想、財物想；
相是分別性，即相結；想是依他性，即麤重結。
此二是菩薩正障。
若菩薩作無性觀，分別本來無相，故相結滅；
依他本來無生，故麤重滅。
若能於六度之中行一一度，並離三相及三想，
即是降伏執相之心，成就無相之行。
orig::  ^451b16

何以故？
commentary::  ^451b30

疑曰：住相何損？捨相何益？
而令捨相不令住邪？
orig::  ^451b32

若菩薩不住相布施，其福德不可思量。
commentary::  ^451b34

答：明福難量也。何者？
無相是真，有相是俗，真理即通，俗事即隔，
無相之心，契真理而無際，所生功德，豈俗事之可量也？
orig::  ^451b36

須菩提！於意云何？
東方虗空可思量不？
commentary::  ^451b42

更顯難量義。空有三德，故不可量：一、性常，
二、體一，三、容受。今問：東方空體，論其遠近，可度量不也？
orig::  ^451b44

不也。世尊。
commentary::  ^451b48

向東無際，不可量也。
orig::  ^451c2

須菩提！南西北方四維上下虗空可思量不？
commentary::  ^451c4

次問九方。
orig::  ^451c6

不也，世尊。
commentary::  ^451c8

所向無際，悉不可量。
夫虗空之體是一，約色以辨十方。
欲顯無相之心是一，寄行以階十位。
容受東方色，即說東方空。
攝受初地行，即為初地體。
餘方餘地亦如是。
orig::  ^451c10

須菩提！菩薩無住相布施福德，亦復如是不可思量。
commentary::  ^451c18

明喻既畢，此即合之。
orig::  ^451c20

須菩提！菩薩但應如所教住。
commentary::  ^451c22

夫著相行施，是有住之住；忘相行施，是無住之住。
今勸捨有住之住，住無住之住，故云如所教住也。
orig::  ^451c24

須菩提！於意云何？
可以身相見如來不？
commentary::  ^451c28

前來依問正答，自下因答斷疑。
正答即標宗略說，斷疑即開宗廣說。 ^451c30

○然體有三：一、正教經，二、正行經，三、正果經。
教是章句，行是六度，果是三身。
今先約正行斷疑。
疑曰：若住相行因，可感有相之報。
忘相行因，應得無相之果。
云何世尊本行忘相之因，今得有相之果？
果既有相，則因非無住明矣。
佛欲斷此疑，故為斷問。
身相即三十二相，可以妄中之身相，見真中之妙體不？
orig::  ^451c32

不也，世尊。不可以身相得見如來。
commentary::  ^451c46

須菩提承刀奉答：身相是妄，如來是真，不可依妄以觀真體也。
orig::  ^451c48

何以故？如來所說身相，即非身相。
commentary::  ^452a4

曉不也。意身相即非身相，略有三義：一由聚，
二由相，三由性。由聚者，身相以隣虗為體，
九微十微為聚，約方分以扸之，度隣虗而必盡也。
由相者者，身相以有為為體，生等八法為相，
約前後以推之，極剎那而自壞也。
由性者，身相以境界為體，以分別性為性，
約無相以觀之，入唯識而成空也。
由此三義，不可以相觀如來也。
orig::  ^452a6

佛告須菩提：凡所有相皆是虗妄，若見諸相非相則見如來。
commentary::  ^452a20

須菩提答，稱佛心佛，更成其義也。
凡所有相，則凡有生等之八相，皆是虗妄，不越聚等之三體。
若見諸相非相，遣妄以入真，則見如來證真以離妄。
若然者，忘相行因，是依真如所得之果，何關有相？
不可見方便之相，以相為真，即以果謗因，疑因為住也。
orig::  ^452a24

須菩提白佛言：世尊！
頗有眾生得聞如是言說章句生實信不？
commentary::  ^452a36

自下，次約正教斷疑。
疑曰：前說不住之因，深而難行；後說無相之果，深而難得。
未來世頗有得聞是經，信行無住之因，必得無相之果不也？
orig::  ^452a40

佛告須菩提：莫作是說。
commentary::  ^452a46

將立有以答之，先呵無以止問，故言莫作是說也。
orig::  ^452a48

如來滅後後五百歲。
commentary::  ^452b2

夫法身則無始無終，應身則有始無終，化身則有始有終。
王宮初生為始，雙樹入滅為終，故曰如來滅也。
如來滅後，初五百年解脫得堅固，次五百年禪定得堅固，後五百年多聞得堅固。
此時雖多不信，然有信受之者。
orig::  ^452b4

有持戒修福者。
commentary::  ^452b14

持戒者多是出家菩薩，修福者多是在家菩薩。
智度論云：出家之人以尸羅為上首，在家菩薩以檀那為上首。
orig::  ^452b16

於此章句。
commentary::  ^452b22

章言大分，前說不住之深因，此為一章；
後說無相之深果，復為一章。
句言委細，不住因中，不住色等之流；無相果中，相即非相之類也。 ^452b24

能生信心，以此為實。 ^452b30

信行無住之因，必得無相之果，故言以此為實。
orig::  ^452b32

當知是人不於一佛、二佛、三、四、五佛而種善根，已於無量千萬佛所種諸善根。
commentary::  ^452b34

善根有三：一無貧，二無瞋，三無癡。
由此善根，於佛田中，燒香散華，稱名揚德，故言種也。
不於一佛者，樹因不淺也。
已於無量者，植福久深也。
orig::  ^452b38

聞是章句，乃至一念，生淨信者，
commentary::  ^452b44

欲顯信雖少而福多，故云乃至一念也。
orig::  ^452b46

須菩提！如來悉知悉見是諸眾生。
commentary::  ^452b48

肉眼是見而非知，比智是知而非見，證智是見亦是知。
言知明非肉眼之所見，言見明非比智之所知，
即是證智知其名身，見其色行，故雙言也。
orig::  ^452c2

得如是無量福德。
commentary::  ^452c8

得有二義：一、生，二、長。
本無今有曰生，已有熏修曰長。
福德通論有三：一、有量有盡，謂凡夫所修福，
因心偏故有量，果有為故有盡。
二、有量無盡，謂二乘所修福，因不遍故有量，果無為故無盡。
三、無量無盡，謂菩薩所修福，因心遍故無量，果無為故無盡。
信經所得之福即是第三，故言無量也。
orig::  ^452c10

何以故？
commentary::  ^452c22

欲曉無量意，故發問以徵之也。
orig::  ^452c24

是諸眾生無復我相、人相、眾生相、壽者相。
commentary::  ^452c26

下答意，明一由達人法二空，二由成取捨兩行，
所以生一念信心，得無量福德。
此明達於人空，離人我四執也。
夫我是自在之名，人為主宰之目，眾生取續前為義，
壽者以接後為能，此四同為人執，隨用以立四名，
離此四執，故曰無我等相也。
orig::  ^452c28

無法相，亦無非法相。
commentary::  ^452c38

別本曰：無相、無無相。
此明達於法空，離法我四執。
夫法相者，是有法執，迷俗諦起。
俗諦法相不出所取之境、能取之心，分別無相故無所取之境，
依他無生故無能取之心，故云無法相也。
非法相者，是無法執，迷真諦起。
若真如約俗諦，不可說為有法相；真如約真諦，應可說為無法相。
今明待俗有故言真無，有既壞故無亦遣，故云無非法相也。
相者，是亦有亦無執，迷非安立諦起。
何者？初破俗有言非有，非有似是無；後破真無言非無，非無似是有。
若爾，真如應亦有相亦無相。
今明真如之體異根塵之有，故不可安立為有相；
異兔角之無，故不可安立為無相，故云無相也。
無相者，是非有非無執，迷言說起。
若真如非有相非無相，即應心行處滅、言語道斷。
若爾，如來何所說？
今明真如雖不可說，由佛方便故，或說為有相、
或說為無相，故云無無相也。
總而言之，真如非有故增益滅，非無故損減滅，
非亦有亦無故相違滅，非非有非無故戲論滅。
orig::  ^452c40

何以故？
commentary::  ^453a26

欲曉障盡意，故發問以徵之也。
orig::  ^453a28

是諸眾生若心取相，則為著我、人、眾生、壽者。
commentary::  ^453a30

答：意明法我執為因，人我執為果，人執即斷故不生，法執即伏而不起。
故論曰：但有無明，便無現行麤煩惱。
若心取相，即法執上心，則為著我人執起也。
此先總答，下別敘之。
orig::  ^453a32

若取法相，即著我、人、眾生、壽者。
commentary::  ^453a40

此明有法執上心，即人執還生也。
orig::  ^453a42

何以故？若取非法相，即著我、人、眾生、壽者。
commentary::  ^453a44

此明無法執上心，即人執還生也。
orig::  ^453a46

是故不應取法，不應取非法。
commentary::  ^453a48

次結成取捨兩行。
不應取法，不令執文以取義，即令捨文也。
此示正聞相。不應取非法，當令順文以取意，
不可一向撥文為非法，復令取文也。
此是實信相。
orig::  ^453b2

以是義故，如來常說：汝等比丘！
知我說法如筏喻者，法尚應捨，何況非法？
commentary::  ^453b10

引喻顯之。筏者，為度故須取，到岸故須捨。
修道亦爾，憑筌乎會理，故須取；得理乎忘筌，故須捨。
執文為法是善心，而尚捨之；若執文為非法是不善心，固須捨之也。
orig::  ^453b14

須菩提！於意云何？
如來得阿耨多羅三藐三菩提耶？
如來有所說法耶？
commentary::  ^453b22

自下次約正果斷疑。
疑曰：前說不可以相見如來，則如來是無相，
無相之中無動無作，云何世尊就草座而成道，指拘隣而說法？
佛欲斷此疑，故為斯問。
orig::  ^453b26

須菩提言：如我解佛所說義，無有定法名阿耨多羅三藐三菩提，
亦無有定法如來可說。
commentary::  ^453b34

下答意明佛有三身：法身．應身．化身。
法身以如為體，應身以智為體，化身以色為體。
無覺無說言法身，有覺無說言應身，有說無覺言化身。
須菩提言：如來定以真如為體，真如非法非非法，故云如我解佛所說義。
然菩提為所得及所說，如來為能得及能說。
菩提非法非非法，故無所得及所說；如來非法非非法，故無能得及能說。
故云無有定法名菩提，亦無定法如來可說也。
orig::  ^453b38

何以故？
commentary::  ^453c6

欲證無說意，故發問以徵之也。
orig::  ^453c8

如來所說法，皆不可取、不可說，非法、非非法。
commentary::  ^453c10

答：意明化身雖說，然所說之義甚深，過聞慧境，
聽者不可以耳識作有無二相取，故云不可取。
所顯之理徵細，過思慧境，說者不可以舌根作有無二相說，
故云不可說。離有性故非法，離無性故非非法。
維摩經曰：其說法者無說無示，其聽法者無聞無得。
即其義也。若化身能說者，何故論云應化非真佛，亦非說法者耶？
既云化佛非真佛，亦是化說非真說，且復說無定相，
故云非說，非無化佛不定相說也。
orig::  ^453c12

所以者何？一切賢聖皆以無為法而有差別。
commentary::  ^453c30

欲顯所說非法非非法，故舉所證以明之。
夫覺無為最淺者，名須陀洹。
覺無為最深者，名為佛。
此其差別也。能覺者，應身耳。
由應身如是覺，故化身如是說。
所覺既非法非非法，故所說亦非法非非法也。
所以通說一切賢聖者，欲顯一切聖人同證無為為體也。
orig::  ^453c32

須菩提！於意云何？
若人滿三千世界七寶以用布施，是人所得福德寧為多不？
commentary::  ^453c44

自下次顯斷疑功用。
夫於經有疑，即懷謗以生罪；於經無疑，即信受而生福。
欲顯所說之法，雖不可取、不可說，然受說能詮之教，
即生福無邊，故為斯問。
一須彌．一日月．一四天下，為一小世界。
即以小世界為本，其數至千，名小千世界；
即以小千為本，其數至千，名中千世界；
即以中千為本，其數至千，名大千世界。
總計有百億須彌．百億日月．百億四天下，
成即同成，壞即同壞，下極風輪，上窮有頂，
一佛所主之處，名曰三千大千世界。
今問：若人施寶，同乎此量，所生之福，得為多不？
orig::  ^453c48

須菩提言：甚多，世尊！
commentary::  ^454a20

珍寶之量既弘，生福之理彌積，故云甚多。
orig::  ^454a22

何以故？
commentary::  ^454a24

欲明此福雖多而未勝，故先發問以徵之，何故此福得名多也？
orig::  ^454a26

是福德即非福德性。
commentary::  ^454a30

答：意明福有二種：一、有流，二、無流。
多有二義：一、聚義，二、進義。
聚謂聚集福體，進謂進趣菩提。
是福德者，是有流之福德；即非福德者，非無流之福德。
是有流之福，故有聚義之多也；非無流之福，故無進義之多也。
無進義之多者，豈空無果乎？
得有流報，故無有無果之理；報盡即絕，故無有進趣之義。
orig::  ^454a32

是故如來說福德多。
commentary::  ^454a44

須菩提離自師心，更引如來為證也。
orig::  ^454a46

若復有人於此經中，受持乃至四句偈等，
為他人說，其福勝彼。
commentary::  ^454a48

受持四句，受他法施也。
為他人說，以法施他也。
受他法施，明生自聞慧。
以法施他，明生他聞慧。
若人自能住聞慧，福已勝彼，何況自住思修兩慧也。
若人令他住聞慧，福已勝彼，何況令他住思修兩慧也。
orig::  ^454b4

何以故？須菩提！一切諸佛及諸佛阿耨多羅三藐三菩提法，
皆從此經出。
commentary::  ^454b14

菩提即法身，諸佛即應化兩身。
菩提名出，謂顯性以離纏。
諸佛名出，謂生成以得體。
此經既出諸佛之三身，故顯受說之二勝也。
orig::  ^454b18

須菩提！所謂佛．法者，即非佛．法。
commentary::  ^454b24

佛是學者之名，法是菩提之目。
菩提體唯佛之所能覺，故名佛法。
餘人之所不覺，故云即非佛法。
所謂佛法者，謂是大乘之佛法。
即非佛法者，非是二乘之佛法。
非二乘之佛法，此顯不共義。
是大乘之佛法，此顯最勝義。
受說此經，能出不共之佛法，故成最勝之深因也。
orig::  ^454b26

須菩提！於意云何？
須陀洹能作是念：我得須陀洹果。
不？
commentary::  ^454b38

前約如來法身斷疑，自下次約弟子法身斷疑。
疑曰：前說一切聖人以無為而有差別，
後言無為之法不可取、不可說，此猶難信。
何者？現見四果聖人能取無為以為自果，
如其所取能為人說，云何言不可取、不可說？
佛欲斷此疑，故為斯問。
此問第一果也。言須陀洹人正證無為之時，
能作是念：我得果耶？
為不得耶？
orig::  ^454b42

須菩提言：不也，世尊！
何以故？須陀洹名為入流而無所入，不入色、
聲、香、味、觸、法，是名須陀洹。
commentary::  ^454c8

須陀洹，此云入流，亦曰逆流。
流有二種，一生死流，二聖道流。
是名入流，明入聖道之流。
而無所入，顯逆生死之流。
在觀既無復分別，豈見道流可入乎。
既不見道流之可入，豈見道果之可得乎。
既不見道果之可得，豈見可得之可見乎。
orig::  ^454c12

須菩提！於意云何？
斯陀含能作是念：我得斯陀含果。
不？
commentary::  ^454c22

此問第二果也。
orig::  ^454c26

須菩提言：不也，世尊！
何以故？斯陀含名一往來，而實無往來，是名斯陀含。
commentary::  ^454c28

斯陀含，此云一往來，此人證果之後，若人中命終，
即往天而來人，若天中命終，即往人而來天，
由一往一來，便得滅度，故曰一往來。
觀內既不見有我誰往誰來，故云實無往來也。
orig::  ^454c32

須菩提！於意云何？
阿那含能作是念：我得阿那含果。
不？
commentary::  ^454c40

此問第三果也。
orig::  ^454c44

須菩提言：不也，世尊！
何以故？阿那含名為不來，而實無來，是故名阿那含。
commentary::  ^454c46

阿那含，此云不來，此人證果之後，生上而不生下，
有去而無有來，故曰不來。
觀內既不見有，我說誰不來，故云而實無來也。
orig::  ^455a2

須菩提！於意云何？
阿羅漢能作是念：我得阿羅漢道。
不？
commentary::  ^455a8

此問第四果也。
orig::  ^455a12

須菩提言：不也，世尊！
何以故？實無有法名阿羅漢。
commentary::  ^455a14

阿羅漢，此云不生。
此人證果之後，永絕三毒之根，高謝四生累，故曰不生。
觀內既不見有，我說誰不生？
故云實無有法，名阿羅漢也。
orig::  ^455a16

世尊！若阿羅漢作是念：我得阿羅漢道。
即為著我、人、眾生、壽者。
commentary::  ^455a22

有念既四執生，無念即四執滅。
四執滅者，可以有滅之實而實之；四執生者，豈以不生之名而名之哉？
orig::  ^455a26

世尊！佛說我得無諍三昧人中最為第一，是第一離欲阿羅漢。
commentary::  ^455a32

三昧，此云定。無諍定者，遠分定也。
得此定者，能令彼我不起煩惱之諍，故曰此定為無諍也。
無諍第一，即定障之諍滅。
離欲第一，即惑障之諍盡。
orig::  ^455a36

我不作是念：我是離欲阿羅漢。
commentary::  ^455a42

須菩提言：我身自證，不起自得之心；餘人若成，豈生擭果之念？
orig::  ^455a44

世尊！我若作是念：我得阿羅漢道。
世尊則不說須菩提是樂阿蘭那行者。
commentary::  ^455a48

阿蘭那，此云無諍。
須菩提言：我若有念，則此記無由也。
orig::  ^455b4

以須菩提實無所行，而名須菩提是樂阿蘭那行。
commentary::  ^455b8

實無所行，兩諍之體離乎心也；而名樂行，無諍之名記乎身也。
orig::  ^455b10

佛告須菩提：於意云何？
如來昔在然燈佛所，於法有所得不？
commentary::  ^455b14

前約聲聞法身斷疑，今約菩薩法身斷疑。
疑曰：菩薩即真如，真如之中無取無說者，然燈如來云何為說菩薩之法？
釋迦菩薩何故親從受之耶？
佛欲斷此疑，故為斯問。
汝意云何？我昔入觀之時，然燈於我有說耶？
我於然燈有得耶？
為無所說耶？為無所得邪？
orig::  ^455b18

世尊！如來在然燈佛所，於法實無所得。
commentary::  ^455b30

法是菩提，得即證也。
答：意明法中，則心行處滅，覺觀之所不尋；
言語道斷，名筌之所不逮。
名筌不逮，故昔佛所以杜言；覺觀不尋，故今佛所以絕證。
但言釋迦絕證，則然燈杜言，從可知也。
orig::  ^455b32

須菩提！於意云何？
菩薩莊嚴佛土不？
commentary::  ^455b40

前斷得記疑，今斷嚴土疑。
得記即仰上以受化，嚴土是俯下以利生。
疑曰：若身是無相之身，即土應無相土。
土若無相，不應取有累之事像，修萬行以嚴之。
土若有相，復何異控龍象於兔蹊，注江湖於牛跡？
佛欲斷此疑，故為斯問。
汝謂菩薩真觀之中，有嚴事耶？
無嚴事耶？
orig::  ^455b42

不也，世尊。何以故？
莊嚴佛土者則非莊嚴，是名莊嚴。
commentary::  ^455c6

答：明無也。莊嚴有二種：一、形相；二、真實。
形相，色性為其體，眾寶為其相。
真實者，法性為其體，萬德為其相。
形相以依化為能嚴，分別為所嚴。
分別無相，故無所嚴之體；依化無生，故無能嚴之體。
故云即非莊嚴也。
真實以唯識為能嚴，法性為所嚴。
唯識無倒，故有能嚴之體；法性不變，故有所嚴之體。
故曰是名莊嚴也。
若然者，豈取有累之事，像修形相之嚴哉？
orig::  ^455c8

是故，須菩提！諸菩薩摩訶薩應如是生清淨心，
不應住色生心，不應住聲、香、味、觸、法生心，應無所住而生其心。
commentary::  ^455c24

此勸取真實之嚴，令捨形相之障也。
金剛般若波羅蜜經注卷上
 ^455c30
