續指月錄卷二
other:: 
# 六祖下十八世
六祖下十八世
other:: 
## 臨濟宗
臨濟宗
other:: 
### 慶元天童密庵咸傑禪師
慶元天童密庵咸傑禪師
閩之福州人。族姓鄭。
母夢廬山老僧入舍而生。
自幼穎悟。出家後究心禪理。
不憚遊行。徧參知識。
後謁應庵華和尚於衢之明果。
華孤硬難入。屢遭訶。
一日華問如何是正法眼。
師遽答曰。破沙盆。
華頷之。未幾辭回省親。
華送以偈曰。大徹投機句。
當陽廓頂門。相從今四載。
徵詰洞無痕。雖未付鉢袋。
氣宇吞乾坤。却把正法眼。
喚作破沙盆。此行將省覲。
切忌便垛根。吾有末後句。
待歸要汝遵○上堂。
牛頭橫說豎說。不知有向上關棙子。
有般漆桶輩。東西不辨。
南北不分。便問如何是向上關棙子。
何異是開眼尿牀。
華藏有一轉語。不在向上向下。
千手大悲。摸索不著。
雨寒無處曬 #CB05171;。
今日普請布施大眾。
良久曰。達磨大師。
無當門齒○上堂。
舉婆子燒庵話。師曰。
者箇公案。叢林中少有拈提者。
今日傑上座裂破面皮。
不免納敗闕一上。
也要諸方簡點。乃召大眾。
者婆子洞房深穩。
水洩不通。偏向枯木上糝花。
寒#CB01926;中發#CB08504;。
箇僧孤身迥迴。慣入洪濤。
等閑坐斷潑天潮。
到底身無涓滴水。
子細簡點將來。敲枷打鎖。
則不無二人若是佛法未夢見在烏巨與麼提持。
畢竟意歸何處。良久曰。
一把柳絲收不得。
和煙搭在玉欄杆○上堂。
盡乾坤大地喚作一句子。
擔枷帶鎖。不喚作一句子。
業識茫茫。兩頭俱透脫。
淨倮倮。赤灑灑。沒可把達磨一宗。
掃土而盡。所以雲門大師道。
盡乾坤大地。無纖毫過患。
猶是轉句。不見一法。
始是半提。更須知有全提底時節。
大小雲門。劍去久矣。
方乃刻舟○上堂。
一箇葫蘆纔倒地。
滿地葫蘆盡傾倒。
欲識單傳直指禪。
今日鬬湊得恰好○僧問虗空消殞事如何。
師曰。罪不重科○師晚年退居天童之太白峰。
鉗錘訓誨。學者雲集。
後無疾坐逝。門人建塔於山之中峰〔天童華嗣〕。
other:: 
### 衢州光孝百拙善登禪師
衢州光孝百拙善登禪師 ^32b13

和州烏江閔氏子。
上堂。白日閙浩浩。
夜後靜悄悄。長廊走波波。
步步無欠少。不識主人翁。
全身入荒草。撞著傅大士。
問訊維摩老。臥疾毗耶城。
幾箇知天曉。若是過量人。
不向那邊討。為作麼如此。
喝一喝。下坡不走。
快便難逢〔天童華嗣〕。
other:: 
### 南書記
南書記 ^32c30

福州人。久依應庵華禪師。
於趙州狗子無佛性話參歷有年豁然契悟偈曰。
狗子無佛性羅睺星入命。
不是打殺人。被人打殺定。
華稱其脫略。紹興初。
示寂於歸宗〔天童華嗣〕。
other:: 
### 侍郎李浩居士
侍郎李浩居士 ^32c40

字德遠。號正信。幼閱楞嚴。
如遊舊國。志而不忘。
後造明果。投誠入室。
應庵華禪師揕其#CB05577;曰。
侍郎死後。向甚麼處去。
士駭然汗下。華喝出。
士退參。不旬日。徑躋堂奧。
華深許可。以偈寄同參嚴康朝曰。
門有孫臏舖。家存甘贄妻。
夜眠還早起。誰悟復誰迷○有鬻胭脂者。
亦久參華。頗自負。
士贈之偈曰。不塗紅粉自風流。
往往禪徒到此休。
透過古今圈#CB04901;後。
却來者裏喫拳頭〔天童華嗣〕。
other:: 
### 教授嚴康朝居士
教授嚴康朝居士 ^32c48

湖州長興人。見應庵華得旨。
頌曰。趙州狗子無佛性。
我道狗子佛性有。
驀然言下自知歸。
從茲不信趙州口。
著精神。自抖擻。隨人背後無好手。
騎牛覓牛笑殺人。
如今始覺從前謬。
other:: 
### 泉州法石中庵慧空禪師
泉州法石中庵慧空禪師 ^33a16

贛州蔡氏子。立春日上堂。
拈拄杖卓一下曰。
先打春牛頭。又卓一下曰。
後打春牛尾。驚起虗空。
入藕絲裏。釋迦無路潛蹤。
彌勒急走千里。文殊却知落處。
拊掌大笑歡喜。且道歡喜箇甚麼。
春風昨夜入門來。
便見千華生碓#CB01479;○上堂。
千家樓閣。一霎秋風。
祇知襟袖涼生。不覺園林葉落。
於期薦得。觸處全真。
其或未然。且作寒溫相見○上堂。
舉金剛經佛告須菩提。
爾所國土中。所有眾生若干種心。
如來悉知。何以故。
如來說諸心。皆為非心。
是名為心。要會麼。
春風得意馬蹄疾。
一日看盡長安花○僧問先佛垂範。
禁足安居。未審是何宗旨。
師曰。瑠璃鉢內拓須彌。
僧便喝。師便打〔教忠光嗣〕。
other:: 
### 臨安淨慈混源曇密禪師
臨安淨慈混源曇密禪師 ^33a24

天台盧氏子。十六圓具。
習台教棄去。參大慧杲於徑山。
復叩泉州教忠光和尚。
一日光舉香嚴擊竹因緣。
豁然契悟。述偈呈光。
光舉玄沙未徹話詰之。
無滯。光乃囑曰。子今可見妙喜矣。
師秉命即往梅陽。
服勤四載○住淨慈上堂。
諸佛出世。打劫殺人。
祖師西來。吹風放火。
古今善知識。佛口蛇心。
天下衲僧。自投籠檻。
眾中莫有天然氣槩。
特達丈夫。為宗門出一隻手。
主張佛法者麼。良久曰。
設有也須斬為三段○上堂。
舉雲門問僧光明寂照徧河沙因緣。
師曰。平地撈魚蝦。
遼天射飛鶚。跛足老雲門。
千錯與萬錯〔教忠光嗣〕。
other:: 
### 吉州青原信庵唯禋禪師
吉州青原信庵唯禋禪師 ^33a48

福之長樂李氏子。
年十有一歲。出閩依盱江禪悅廣公為童子。
閱五白。始獲僧服。
一日廣以佛國白公五十三知識頌。
授諸維那。師侍其傍。
聞止住林。有時要見十方佛。
無事閒觀一片心之句。
便得要領。廣異其根利。
俾還閩謁佛心才。
及東禪果西禪需諸老。
時晦庵光住龜山。
師往叩。一日夜半摸索淨巾次。
恍然大徹。黎明趨方丈通其所證。
呈偈曰。業識茫茫。
本無所據。昨日三更。
回頭一覰。一段靈光。
本來獨露。光不覺解顏頷之○復出嶺見萬庵顏於番陽薦福。
入室次。應對敏捷。
顏厲聲曰。者福州子。
被人教壞了也。一眾駭愕○復往梅陽見大慧杲。
杲曰。如何是佛。師曰。
覿面相逢。更無別法。
杲曰。如何保任。師曰。
飢來喫飯。困來打眠。
既而隨杲北還。杲一日問曰。
許多人入室。幾人道得著。
幾人道不著。師曰。
唯禋只管看。杲忽展手曰。
我手何似佛手。師曰。
天寒。且請和尚通袖。
杲據打一竹篦曰。
且道是賞你罰你。
師遂以頌發揮佛祖機緣十數則。
呈杲。其世尊初生頌曰。
撞出頭來早自錯。
那堪開口更稱尊。
當時若解深藏舌。
免得閒愁到子孫。
杲為之擊節○紹熙三年壬子。
五月十九日示疾。
書偈曰。末後一句。
覿面分付。擬議思量。
世諦流布。遂跏趺而逝。
other:: 
### 荊州公安遯庵祖珠禪師
荊州公安遯庵祖珠禪師 ^33b22

南平人。上堂。不是心。
不是佛。不是物。瀝盡野狐涎。
趯翻山鬼窟。平田淺草裏。
露出焦尾大虫。太虗寥廓中。
放出遼天俊鶻。阿呵呵。
露風骨。等閒拈出眾人前。
分明是何物。咄咄○上堂。
玉露垂青草。金風動白蘋。
一聲寒雁叫。喚起未惺人。
other:: 
### 汀州報恩法演禪師
汀州報恩法演禪師 ^33c16

果州人。上堂。舉俱胝豎指因緣。
師曰。佳人睡起懶梳頭。
把得金釵插便休。
大抵還他肌骨好。
不塗紅粉也風流〔東林顏嗣〕。
other:: 
### 臨安淨慈肯堂彥充禪師
臨安淨慈肯堂彥充禪師 ^33c28

於潛盛氏子。首參大愚大圓諸老。
後聞東林應庵顏禪師。
嘗謂眾曰。我此間別無玄妙。
祇有木扎羹。鐵釘飯。
任你齩嚼。師竊喜之。
造謁陳所見。顏曰。
據汝見處。正坐在鑒覺中。
師於是憤然。將從前所得底。
一時颺下。一日聞僧舉南泉時人見此一株華。
如夢相似。默有所契。
乃曰。打草祇要驚蛇耳。
次日入室。顏問那裏是巖頭密啟其意處。
師曰。今日捉敗者老賊。
顏曰。達磨大師性命在汝手裏。
師擬開口。驀被攔#CB05577;一拳。
忽大悟。直得汗流浹背。
點首自謂曰。臨濟道黃檗佛法無多子。
豈虗語耶。遂述頌曰。
為人須為徹。殺人須見血。
德山與巖頭。萬里一條鐵。
顏然之○上堂。世尊不說說。
迦葉不聞聞。卓拄杖曰。
水流黃葉來何處牛。
帶寒鴉過遠村○上堂。
舉雪峰示眾曰。盡大地是箇解脫門。
把手拽不入。師曰。
大小雪峰。話作兩橛。
盡大地是箇解脫門。
用拽作麼○上堂。
一向與麼去。法堂前草深一丈。
一向與麼來。脚跟下泥深三尺。
且道如何即是。三年逢一閏。
鷄向五更啼〔東林顏嗣〕。
other:: 
### 婺州智者元庵真慈禪師
婺州智者元庵真慈禪師 ^33c34

潼川人。姓李氏。出家圓具。
後遊講肆。聽講圓覺。
至四大各離。今者妄身。
當在何處。畢竟無體。
實同幻化。因而有省。
作頌曰。一顆明珠。
在我者裏。撥著動著。
放光動地。以呈諸講主。
無能曉之者。因南游。
至廬山圓通挂搭。
時卍庵顏禪師為西堂。
為眾入室。舉僧問雲門撥塵見佛時如何。
門曰。佛亦是塵。師隨聲便喝。
以手指胷曰。佛亦是塵。
問了答了。直下翻身。
勸君更盡一杯酒。
西出陽關無故人。
顏深頷之○頌塵塵三昧曰。
鉢裏飯。桶裏水。別寶崑崙坐潭底。
一塵塵上走須彌。
明眼波斯笑彈指。
笑彈指珊瑚枝上清風起〔東林顏嗣〕。
other:: 
### 成都昭覺紹淵禪師
成都昭覺紹淵禪師 ^34a22

上堂。鎔瓶盤釵釧作一金。
攪酥酪醍醐成一味。
如是賓主道合。內外安和。
五位君臣齊透。四種料揀一串。
放行。則細雨濛濛。
秋風颯颯。把住。則空空如也。
誰敢正眼覰著。且道放行為人好。
把住為人好。等閒一似秋風至。
無意涼人人自涼〔東林顏嗣〕。
other:: 
### 徽州簡上座
徽州簡上座 ^34a44

參大慧杲於徑山。
時卍庵顏禪師為首座。
一日為眾入室。顏問曰。
一二三四五六七。
明眼衲僧數不出。
你試數看。師便喝。
顏曰。七六五四三二一。
你又作麼生。師擬對。
顏便打出曰。你且莫亂道。
師於言下有省。遽呈偈曰。
你且莫亂道。皮毛卓豎寒。
只知梅子熟。不覺鼻頭酸○頌狗子無佛性話曰。
趙州老漢。渾無面目。
言下乖宗。神號鬼哭。
other:: 
### 福州鼓山木庵安永禪師
福州鼓山木庵安永禪師 ^34b6

閩縣吳氏子。弱冠為僧。
未幾謁懶庵需於雲門。
一日入室次。需曰。
不問有言。不問無言。
世尊良久。不得向良久處會。
隨後便喝。師當下契悟。
作禮曰。不因今日問。
爭喪目前機。顏許可之。
住後上堂。拈拄杖。
臨濟小廝兒。未曾當面道著。
木庵今日全身放憨。
也要諸人知有。擲拄杖下座○僧問須彌頂上。
翻身倒卓時如何。
師曰。未曾見毛頭星現。
曰恁麼則傾湫倒嶽去也。
師曰。莫亂做。僧便喝。
師曰。雷聲浩大。雨點全無〔西禪需嗣〕。
other:: 
### 溫州龍翔柏堂南雅禪師
溫州龍翔柏堂南雅禪師 ^34b20

上堂。瑞峰頂上。棲鳳亭邊。
一杯淡粥相依。百病蒙頭打坐。
二祖禮三拜。依位而坐。
已是周遮。達磨老臊胡。
分盡髓皮。一場狼籍。
其餘之輩。何足道哉。
柏堂恁麼道。還免諸方簡責也無。
拍繩牀。不合停囚長智〔西禪需嗣〕。
other:: 
### 福州天王志清禪師
福州天王志清禪師 ^34b38

上堂。豎起拂子云。
者箇。天不能葢。地不能載。
徧界徧空。成團成塊。
到者裏。三世諸佛向甚麼處摸索。
六代祖師向甚麼處提持。
天下衲僧向甚麼處名邈。
除非自得自證。便乃敲唱雙行。
雖然如是。未是衲僧行履處。
作麼生是衲僧行履處。
是非海裏橫身入。
豺虎叢中縱步行〔西禪需嗣〕。
other:: 
### 南劍劍門安分庵主
南劍劍門安分庵主 ^34b48

謁徑山大慧。行次江干。
仰瞻宮闕。聞街司喝侍郎來。
釋然大悟。作偈曰。
幾年箇事挂胷懷。
問盡諸方眼不開。
肝膽此時俱裂破。
一聲江上侍郎來。
遂仍返西禪。懶庵迎之。
付僧伽黎。後庵居劍門。
化被嶺表。
other:: 
### 臨安靈隱妙峰之善禪師
臨安靈隱妙峰之善禪師 ^34c12

吳興劉氏子。高曾祖父。
皆登膴仕。師生紈綺中。
資性高潔。年十三。
即辭家祝髮。經論一見。
輒了大意。參佛照光於鄖山。
以風旛話契旨。印之以偈。
有今日與君通一線。
斬釘截鐵起吾宗之句。
復遊衡湘。還入匡廬。
卓錫妙高峰下。面壁十年。
學者尊之曰。妙峰禪師。
後分座於鴈山能仁。
晚居靈隱。密邇行闕。
輪蹄湊集。師掩戶無所將迎。
公卿貴人。一或見之。
寒溫而已。會天童虗席。
時鄭清之秉鈞軸。
具疏勸請。勉師必赴。
師曰。老僧年踰耄矣。
尚夜行不休乎。辭弗就○靈隱上堂。
舉雲門普請搬柴次。
乃拋下柴片曰。一大藏教。
祇說者箇。大小雲門。
只見錐頭利。不見鑿頭方○示眾。
久參高士。眼空四海。
鼻孔撩天。見也見得親。
說也說得親。行也行得親。
用也用得親。只是未識老僧拄杖子在。
何故。將成九仞之山。
不進一簣之土○端平二年。
師將示寂。澡身趺坐。
書偈曰。來也如是。
去也如是。來去一如。
清風萬里。書畢而逝。
壽八十四。臘七十一。
火浴獲舍利不可數計。
瘞於靈隱之西岡〔育王光嗣〕。
other:: 
### 臨安淨慈退谷義雲禪師
臨安淨慈退谷義雲禪師 ^34c22

福州黃氏子。幼業儒。
既冠。遊國學。因讀中庸有所悟入。
祝髮具戒後。佛照光為之印可。
住淨慈上堂。奔流度刃。
疾#CB08504;過風。
啐#CB10437;同時。
崖州萬里。有底道。
如人學射。久習則巧。
殊不知未彀已前中的。
早涉迂回了也。趙州到茱萸。
靠却拄杖即且置。
只如孚上座道。聖箭折也。
意作麼生。喝一喝。
若不同牀睡。焉知被底穿○上堂。
舉首山拈竹篦示眾曰。
喚作竹篦則觸。不喚作竹篦則背。
汝等諸人。喚作甚麼。
葉縣省近前掣竹篦拗作兩橛。
拋向階下。却曰是甚麼。
山曰瞎。省便禮拜。
師曰。臨濟一宗。掃土而盡○開禧二年五月示寂〔育王光嗣〕。
other:: 
### 臨安北磵敬叟居簡禪師
臨安北磵敬叟居簡禪師 ^35a10

潼川王氏子。閱卍庵語有省。
後參佛照光禪師。
機契。追隨甚久。出世天台報恩光孝。
退居飛來峰之陰。
大參真西山。時為江東部使者。
以東林雲居力致之。
師高臥不起。後奉旨遷淨慈。
上堂。識者一。萬事畢。
了事衲僧。一字不識。
直饒恁麼。未稱全提。
禹力不到處。河聲流向西○上堂。
舉趙州一日入僧堂曰。
有賊有賊。見一僧便捉住曰。
賊在者裏僧曰不是。
某甲。州托開曰。是即是。
祇是你不宜承當師曰。
趙州收處太危。放去太急。
淨慈則不然。家賊難防。
家財必喪。卓拄杖。
只可錯捉。不可錯放○頌世尊初生話曰。
一聲哇地便吒哩。
突出如斯大闡提。
此土西天起殃害。
堂堂洗土不成泥湻淳祐丙午春示疾。
索筆書偈。紙尾復書四月一日珍重六字。
至期。假寤寐而逝。
壽八十三。臘六十二。
葬全身於月堂昌禪師塔側。
遵遺命也。有北磵集十九卷行世〔育王光嗣〕。
other:: 
### 臨安徑山浙翁如#CB15572;禪師
臨安徑山浙翁如#CB15572;禪師 ^35a32

台州周氏子。上堂。
拈拄杖。蔣山喚者箇作拄杖子。
諸人亦喚者箇作拄杖子。
還有緇素也無。闌干雖共倚。
山色不同觀○維摩贊曰。
毗耶示疾放憨癡。
添得時人滿肚疑。
不是文殊親勘破。
者些毛病有誰知〔育王光嗣〕。
other:: 
### 福州東禪性空智觀禪師
福州東禪性空智觀禪師 ^35b14

上堂。舉鹽官國師因僧問如何是本身盧舍那。
國曰。與老僧過淨瓶來。
僧將淨瓶至。國曰。
却安舊處著。僧再問。
國曰。古佛過去久矣。
師曰。盲者難以與乎文彩。
聵者難以與乎音聲。
者僧既不薦來機。
國師只成空設。雲門道。
無朕迹。扶國師不起。
雪竇曰。直得一手指天。
一手指地。爭得扶也扶國師不起。
以拂子畫一畫。前來葛藤。
一時畫斷。且道如何是本身盧舍那。
擲拂子下座〔育王光嗣〕。
other:: 
### 湖州上方朴翁義銛禪師
湖州上方朴翁義銛禪師 ^35b24

上堂。舉趙州因僧問狗子還有佛性也無。
州曰無。師頌曰。狗子佛性無。
還他大丈夫。是非雖入耳。
壁上挂葫蘆○贊達磨像曰。
一言已出駟難追。
賴得君王放過伊。
楊子江心航折葦。
浪頭何似問頭危〔育王光嗣〕。
other:: 
### 臨安靈隱鐵牛印禪師
臨安靈隱鐵牛印禪師 ^35b40

上堂。舉南泉示眾曰。
王老師自小養一頭水牯牛。
擬向溪東放。不免食他國王水草。
向溪西放。亦不免食他國王水草。
不如隨分納些些。
總不見得。頌曰。不如隨分納些些。
喚作平常事已差。
綠草溪邊頭角露。
一蓑煙雨屬誰家〔育王光嗣〕。
other:: 
### 慶元育王空叟宗印禪師
慶元育王空叟宗印禪師 ^35c2

西蜀人。上堂。據虎頭。
收虎尾。第一句下明宗旨。
直饒句下宗旨明。
拈來猶較十萬里。
何故。大慧祖師於此懸羊頭。
賣狗肉。佛照老人於此冒姓名。
佃官田。小比丘來坐斷芳塵。
畢竟如何施設。拈拄杖。
平生無所有。只此一枝藤○上堂。
大道坦然。離名離相。
剗除則失旨。建立則乖宗。
從上佛祖。古今知識。
顯大機。彰大用。盡是關空鎖夢。
過犯彌天。印上座裂破面皮。
還免得麼。良久拍禪牀曰。
不入驚人浪。難逢稱意魚〔育王光嗣〕。
other:: 
### 慶元育王秀嵓師瑞禪師
慶元育王秀嵓師瑞禪師 ^35c12

上堂。舉道吾和尚曰。
高不在絕頂。富不在福嚴。
樂不在天堂。苦不在地獄。
相識滿天下。知心能幾人。
大慧和尚曰。高在絕頂。
富在福嚴。樂在天堂。
苦在地獄。誰知蓆帽下。
元是舊時人。大眾。
二大老隨機應用即不無。
若是衲僧門下。未夢見在。
且道衲僧門下作麼生。
良久云。不是知音者。
徒勞話歲寒○上堂。
舉灌溪參臨濟。濟搊住灌溪。
溪曰。領領。濟乃托開。
師頌曰。雨散雲收後。
崔嵬數十峰。倚闌頻顧望。
回首與誰同○上堂。
舉演化大師問報慈。
如何是真如佛性。
慈曰。誰無。化不契。
復請益護國。國曰。
誰有。師曰。誰無誰有全機道。
言下翻身不唧#CB00070;。
直饒未舉已先行。
錯認簸箕作熨斗。
阿呵呵。若人自解倒騎驢。
一生不著隨人後〔育王光嗣〕。
other:: 
### 慶元天童無際了派禪師
慶元天童無際了派禪師 ^35c30

上堂。三五十五。月圓當戶。
然雖匝地普天。要且秋毫不露。
對景憑誰話此心。
令人翻憶寒山子○上堂。
諸人十二時中。上來下去。
折旋俯仰。起居問訊。
瞞崇恩一點不得。
只今坐立儼然。賓主交參。
面面相覩。崇恩亦瞞諸人一點不得。
既然彼此不相瞞。
為什麼自作障礙。
喝一喝。因風吹火。
用力不多○上堂。
釋迦老子。昔向今辰。
入大寂定。堪笑天下叢林。
刻舟求劍。二千餘年。
區區不已。崇恩今日不動神機。
捩轉瞿曇鼻孔。不圖打草驚蛇。
只要大家相見。汝等諸人。
各宜仔細觀瞻。莫教錯過。
遂合掌曰。不審不審〔育王光嗣〕。
other:: 
### 慶元天童海門師齊禪師
慶元天童海門師齊禪師 ^36a8

嘗口誦華嚴。詣各殿堂行香。
及回方丈。已畢全部。
行香告眾。眾皆不信。
師乃令八十一人。
各執一卷。師陞座誦一卷畢。
其八十一人。各聞誦自所執經。
始知師為華嚴菩薩應世云〔育王光嗣〕。
other:: 
### 江州雲居率庵梵琮禪師
江州雲居率庵梵琮禪師 ^36a30

上堂。舉百丈野狐話。
頌曰。百丈野狐。石女無夫。
一回淚出。滄海乾枯○浴佛上堂。
且喜今朝降獨尊。
率庵無物慶生辰。
只將一霎薔薇露。
洗出湖山淨法身〔育王光嗣〕。
other:: 
### 慶元育王孤雲權禪師
慶元育王孤雲權禪師 ^36a38

上堂。舉僧問雪峰。
古磵寒泉時如何。
峰曰。瞪目不見底。
僧曰。飲者如何。峰曰。
不從口入。又問趙州古磵寒泉時如何。
州曰苦。僧曰。飲者如何。
州曰死。師曰。一人隨波逐浪。
一人截斷眾流。檢點將來。
總欠會在。今日有問育王。
古磵寒泉時如何。
祇對他道。須是親見雪峰。
飲者如何。問取趙州〔育王光嗣〕。
other:: 
### 石庵正玸禪師
石庵正玸禪師 ^36a46

得法於育王。後歸湖上。
偈曰。鳥不驚飛水不流。
碧潭空闊冷涵秋。
一絲頭上無香餌。
風輥蘆花落釣舟〔育王光嗣共十四人〕。
other:: 
### 福州鼓山宗逮禪師
福州鼓山宗逮禪師 ^36b10

上堂。世尊道。應如是知。
如是見。如是信解。
不生法相。喝一喝。
玉本無瑕却有瑕〔東禪嶽嗣〕。
other:: 
### 臨安徑山德灊禪師
臨安徑山德灊禪師 ^36b16

號寓庵。興化人。初住徑山。
至山門彈指一下。
便入〔東禪嶽嗣〕。
other:: 
### 福州鼓山石庵知玿禪師
福州鼓山石庵知玿禪師 ^36b20

僧問坐斷雲山事已彰。
可憐雲水自茫茫。
今日石門通一線。
端然衣錦便還鄉。
還鄉一曲作麼生唱。
師曰。罕遇知音。曰祇如未跨石門一句。
作麼生道。師曰。百雜碎。
曰已跨石門。又作麼生。
師曰。依舊却囫圇。
曰直得大頂峰點頭。
鼓山屴崱震動。師曰。
未為分外。曰祇今晏國師。
撫掌呵呵大笑曰。
幸得與老師相見去也。
師曰。不是冤家不聚頭。
僧禮拜。師曰。放汝三十棒○上堂。
語是謗。默是誑。不語不默。
轉增虗妄。喝一喝。
春風吹落桃李華。
淡煙疏雨籠青嶂〔東禪嶽嗣已上三人〕。
other:: 
### 慶元育王笑翁妙堪禪師
慶元育王笑翁妙堪禪師 ^36b24

慈谿毛氏子。參無用全禪師於天童。
全問曰。行脚僧。遊山僧。
師曰。行脚僧。全曰。
如何是行脚事。師以坐具便摵。
全曰。此僧敢來者裏捋虎鬚。
俾參堂去○用室中每示狗子無佛性話。
一日師擬開口。全以竹篦劈口便#CB05232;。
師應聲呈偈曰。大塗毒鼓。
轟天震地。轉腦回頭橫屍萬里。
全頷之。即命侍香。
已而報恩約公至。
請師分座。太守程公。
請出住妙勝。未幾詔住靈隱。
衛王以大慈完美。
請師開山。及王薨。
師庵居上柏。台州使君陳公。
以瑞巖邀師。無何江心牒至。
監丞史公強之乃起。
淨慈詔下。丐辭不允。
大參余公書來。不可重違君命○明年荊湖總臣。
奏令僧道買紫衣師號。
俾以師號住持。師謂若是。
則千金之子。皆可主法。
我道殆矣。奏疏殿陛。
上書廟堂。其議遂寢○詔徙天童。
力辭。東歸翠巖。築室。
奉先世香火○育王虗席。
復有旨起師。再辭不許。
乃奉詔。上堂。膏雨及時。
江山如洗。幽鳥語喬林。
殘紅隨流水。可憐盲聾瘖瘂人。
不識此方真教體○後天童除書再至。
大參趙公。復請主淨慈。
悉謝之。示疾書遺表。
作寺丞張公書。請主後事。
通守永嘉曹公來問疾。
從容敘世契。移頃書偈曰。
業鏡高懸。七十二年。
一槌擊碎。大道坦然。
置筆泊然而逝〔天童全嗣〕。
other:: 
### 臨安靈隱石鼓希夷禪師
臨安靈隱石鼓希夷禪師 ^36b44

上堂。舉瑯琊覺法華舉相見公案。
頌曰。聞名不如見面。
見面不如聞名。此地無金二兩。
俗人沽酒三升○上堂。
舉南泉曰。文殊普賢。
昨夜三更。起佛見法見。
每人與三十棒。趁出院也。
趙州曰。和尚棒。教誰喫。
南泉曰。且道王老師過在甚麼處。
趙州禮拜而出。頌曰。
春風吹落碧桃華。
一片流經十萬家。
誰在畫樓沽酒處。
相邀來喫趙州茶〔天童全嗣〕。
other:: 
### 幽州盤山思卓禪師
幽州盤山思卓禪師 ^36c38

上堂。拈拄杖曰。登山涉水。
全藉者人。擲拄杖曰。
相見易得好。共住難為人○上堂。
寂寂惺惺。有氣死人。
惺惺寂寂。無用頑石。
嘻。下載清風付與誰〔天童全嗣〕。
other:: 
### 慶元雪竇野雲處南禪師
慶元雪竇野雲處南禪師 ^37a4

上堂。百計推尋。永不見面。
一時休去。在處逢渠。
長連牀上。喫粥喫飯。
取飽為期。我且問你。
常住一粒米。是幾番過手○上堂。
斬釘截鐵。特地乖張。
就下平高。衲僧笑具。
皇覺到此。有理難伸未審諸公如何理論〔天童全嗣〕。
other:: 
### 福州雪峰滅堂了宗禪師
福州雪峰滅堂了宗禪師 ^37a12

上堂。空索索。冷冰冰。
清虗之理。畢竟無身。
為什麼却有許多煙雨。
會得麼。若會得。七種供養諸人。
若會不得。滴水難消〔天童全嗣〕。
other:: 
### 相國錢象祖居士
相國錢象祖居士 ^37a22

初守金陵。甞遊保寧。
問道於無用全公。
有所契入。後於鄉里建接待十所。
皆以淨土極樂名之。
創止庵為棲息之所。
自左相辭歸。精修淨業○嘉定二年。
閏二月得微疾。有問起居者。
則曰不貪生。不怖死。
不生天上。不生人中。
惟當往生淨土耳。
言訖。趺坐而化。
other:: 
### 臨州乾元宗穎禪師
臨州乾元宗穎禪師 ^37a28

上堂。卓拄杖。性燥漢。
祇在一槌。靠拄杖。
伶俐人。不勞再舉。
而今莫有伶俐底麼。
良久曰。比擬張麟。
免亦不遇〔西禪淨嗣〕。
other:: 
### 興化華嚴別峰雲禪師
興化華嚴別峰雲禪師 ^37a40

西禪印證後。初住福州支提。
遷福泉華嚴。上堂。
千種言。萬般解。只要教君長不昧且道不昧箇什麼。
喚作竹篦則觸。不喚作竹篦則背。
○上堂。彌勒大士。
朝入伽藍。暮成正覺。
總似者般鈍漢。有甚用處。
直饒隔山望見支提雙童峰。
便回去。脚跟下好與三十〔西禪淨嗣〕。
other:: 
### 福州中濟無禪立才禪師
福州中濟無禪立才禪師 ^37a46

上堂。舉趙州和尚喫茶去話。
頌曰。趙州逢人喫茶。
誰知事急出家。翻手作雲作雨。
順風撒土撒沙。引得洞山無意智。
問佛也道三斤麻○讀此庵語錄偈曰。
南海波斯持密呪。
千言萬語少人知。
春風一陣來何處。
吹落桃華三四枝。
other:: 
### 湖州何山月窟慧清禪師
湖州何山月窟慧清禪師 ^37b10

上堂。舉天台韶國師初參法眼。
因僧問法眼。如何是曹源一滴水。
眼曰。是曹源一滴水。
韶聞豁然開悟。頌曰。
曹源一滴水。相罵饒接 #CB01040;。
鷃省空啾啾。驊騮已千里〔華藏演嗣〕。
other:: 
### 建寧仙州山吳十三道人
建寧仙州山吳十三道人 ^37b22

每以己事叩諸禪伯。
茫無入路。及參開善謙得法。
後結茅於其左。遂往給侍○紹興庚申三月八日夜。
釋然啟悟。呈偈曰。
元來無縫罅。觸著便光輝。
既是千金寶。何須彈#CB15179;兒。
善答曰。啐地折時真慶快。
死生凡聖盡平沈。
仙州山下呵呵笑。
不負相期宿昔心〔開善謙嗣〕。
other:: 
### 如如居士顏丙
如如居士顏丙 ^37b30

有僧舉南泉有主沙彌話問。
士以頌答之曰。解把一莖茅草。
喚作丈六金身。會得頭頭皆是道。
眼中瞳子面前人○頌子湖狗話曰。
貧家無所有。只養一隻狗。
便是佛出來。也須遭一口〔雪峯然嗣〕。
other:: 
### 明州育王妙智從廓禪師
明州育王妙智從廓禪師 ^37b42

閩之長溪林氏子。
幼頴悟。喜聞出世法。
十五祝髮受具。時閩中多有道之士。
悉往從之遊。後依大圓。
圓門風孤峻。始齟齬。
久之豁然有得。服勤數載。
大圓撫之。以為類己。
後出世育王。孝宗詔舍利入禁中供養。
親覩殊勝。召對碧琳堂。
帝問舍利從何發現。
師奏曰。從陛下聖心發現。
上大悅○晚年建庵於烏石。
杜門不與世接。示微恙而逝。
other:: 
### 慶元天童息庵達觀禪師
慶元天童息庵達觀禪師 ^37c2

義烏趙氏子也。初參應庵。
次見無庵於道場。
後於淨慈水庵室中。
明得二老垂手處。
一語破的而返。至龍翔柏堂分第一座○後閱四剎。
被旨陞靈隱。上堂。
舉二祖問達磨安心公案。
頌曰。長安深夜雪漫漫。
欲覓心安轉不安。
總使言前開活眼。
那知已被老胡謾〔淨慈一嗣〕。
other:: 
### 袁州仰山簡庵嗣清禪師
袁州仰山簡庵嗣清禪師 ^37c18

上堂。舉達磨大師一日謂門人曰。
時將至矣。汝等盍各言所得乎。
最後慧可出禮三拜。
依位而立。磨曰。汝得吾髓。
師頌曰。揑目生華立問端。
得他皮髓被他謾。
者般瞎漢能多事。
六月無霜也道寒〔淨慈一嗣已上二人〕。
other:: 
### 常州華藏伊庵有權禪師
常州華藏伊庵有權禪師 ^37c30

臨安昌化祁氏子。
年十四得度。十八歲參禮佛智裕於靈隱。
時無庵全居第一座。
室中以從無住本。
建一切法問之。師久而有省。
答曰。暗裏穿鍼。耳中出氣。
庵可之。遂密付心印。
甞夜坐達旦。行粥者至。
忘展鉢。鄰僧以手觸之。
師感悟。說偈曰。黑漆崑崙把釣竿。
古帆高挂下驚湍。
蘆花影裏弄明月。
引得盲龜上釣船○佛智甞問心包太虗。
量廓沙界時如何。
師曰。大海不宿死屍。
智撫其座曰。此子他日。
當據此座。呵佛罵祖去在。
師益自韜晦。復見應庵華於歸宗。
參大慧杲於徑山。
洎無庵全禪師住道場。
命師分座○上堂。
今朝結却布袋口。
明眼衲僧莫亂走。
心行滅處解翻身。
噴嚏也成獅子吼。
旃檀林。任馳驟。剔起眉毛頂上生。
剜肉成瘡露家醜○湻熈庚子秋。
示微疾。書偈趺坐而逝。
茶毗齒舌不壞。獲五色舍利無數。
葬於橫山。餘骼塔萬年寺左〔道場全嗣〕。
other:: 
### 明州天童癡鈍智穎禪師
明州天童癡鈍智穎禪師 ^37c40

舉達磨見武帝因緣。
頌曰。提起須彌第一鎚。
玉關金鎖擊難開。
重施背踏空勞力。
應悔迢迢萬里來〔焦山體嗣〕。
other:: 
### 鎮江金山退庵道奇禪師
鎮江金山退庵道奇禪師 ^38a22

僧問雪峰道。望州亭與汝相見了也。
意旨如何。師曰。左眼半斤。
曰烏石嶺與汝相見了也。
作麼生。師曰。右眼八兩。
曰僧堂前與汝相見了也。
又且如何。師曰。鼻孔大頭向下。
曰只如鵝湖驟步入方丈。
保福入僧堂。此意又作麼生。
師曰。水向石邊流出冷。
風從華裏過來香〔徑山印嗣〕。
other:: 
### 婺州三峰印禪師
婺州三峰印禪師 ^38a28

上堂。舉百丈野狐話。
頌曰。不落不昧。誣人之罪。
不昧不落。無繩自縛。
可憐柳絮隨春風。
有時自西還自東〔雙林用嗣〕。
other:: 
### 慶元徑山蒙庵元聰禪師
慶元徑山蒙庵元聰禪師 ^38a40

福州朱氏子。晦庵會中得心要。
眾推為高弟。慶元三年。
自福之雪峰。被旨遷徑山。
上堂。舉藥山首造石頭之室。
便問三乘十二分教。
某甲麤知。甞聞南方直指人心。
見性成佛。實未明了。
伏望指示。頌曰。恁麼也不得。
不恁麼也不得。恁麼不恁麼總不得。
子作麼生。山罔措。
頭曰。子因緣不在此。
且往馬大師處去。
山稟命禮馬祖。仍申前問。
祖曰。我有時教伊揚眉瞚目。
有時不教伊揚眉瞚目。
有時揚眉瞚目者是。
有時揚眉瞚目者不是。
汝作麼生。山於言下契悟。
便禮拜。祖曰。汝見甚麼道理。
便禮拜。山曰。某甲在石頭。
如蚊子上鐵牛。祖曰。
汝既如是。善自護持。
師頌曰。倒腹傾腸說向伊。
不知何故尚遲疑。
只今便好猛提取。
莫待天明失却雞○上堂。
舉玄沙見僧禮拜次。
乃曰。因我得禮你。
頌曰。因我得禮你。
莫放屁撒屎。帶累天下人。
錯認自家底〔龜峯光嗣〕。
other:: 
### 平江萬壽月林師觀禪師
平江萬壽月林師觀禪師 ^38a46

俗姓黃。福州侯官人。
僧問三聖道。逢人則出。
出則不為人。意作麼生。
師曰錯。曰興化道。
逢人則不出。出則便為人。
意作麼生。師曰錯。
僧曰。興化旗鎗倒卓。
三聖肝膽齊傾。師曰。
引不著。曰只如今日和尚作麼生為人。
師曰。一棒一條痕。
other:: 
### 常德德山子涓禪師
常德德山子涓禪師 ^38b28

潼川人也。上堂。見見之時。
見非是見。見猶離見。
見不能及。喝一喝。
鯨吞海水盡。露出珊瑚枝。
眾中忽有箇衲僧出來道。
長老休寐語。却許伊具一隻眼〔大溈行嗣〕。
other:: 
### 萬松壞衲大璉禪師
萬松壞衲大璉禪師 ^38b40

讚出山相偈曰。行滿功圓徹骨窮。
不勝羸瘦髮髼鬆。
彌天罪過今無數。
毗舍耶中一款供〔雲居會嗣〕。
other:: 
### 溫州龍鳴在庵賢禪師
溫州龍鳴在庵賢禪師 ^38b48

上堂。舉崇壽示眾曰。
識得凳子。周匝有餘。
雲門道。識得凳子。
天地懸殊。師曰。崇壽老漢。
坐殺天下人。雲門大師。
走殺天下人。龍鳴則不然。
識得凳子。四脚著地。
要坐便坐。要起便起〔萬年賁嗣〕。
other:: 
### 潭州大溈咦庵鑑禪師
潭州大溈咦庵鑑禪師 ^38c6

會稽人。上堂。木落霜空。
天寒水冷。釋迦老子。
無處藏身。拆東籬。
補西壁。撞著不空見菩薩。
請示念佛三昧。也甚奇怪。
却向道。金色光明雲。
參退喫茶去○上堂。
舉罽賓國王問師子尊者蘊空公案。
頌曰。尊者何曾得蘊空。
罽賓徒自斬春風。
桃華雨後已零落。
染得一谿流水紅〔萬年賁嗣〕。
other:: 
### 慶元瑞巖景蒙禪師
慶元瑞巖景蒙禪師 ^38c14

溫之平陽邵氏子。
年十三祝髮。習台教。
知名相之學。不足了大事。
去參育王裕。裕問師鄉里。
師曰。永嘉。曰還識永嘉大師否。
師未及答。批頰而出。
寢食不安者累月。
忽聞鐘聲而悟。即造室中。
裕復理前問。師曰。
即日恭惟和尚尊體。
起居萬福。裕曰。如何是向上事。
師擬對被逐。次日再造室次。
裕方發問。師抗聲曰。
老漢今日敗關也。
一拍而出。裕歎曰。
俊哉○因省母歸里。
龍翔賁一見深器之。
問曰。言無展事話不投機承言者喪滯句者迷祇如言詮不及處。
如何通箇消息。師以左手畫一圓相。
賁以拂子擊左。師又畫以右手。
賁以拂子擊右。師又畫於手中。
以兩手拓呈。賁以拂子當中畫一畫。
師禮拜而立。賁大笑曰。
三十年揀苗。今日得此烏喙。
遂令執侍。盡揭底蘊〔萬年賁嗣〕。
other:: 
### 慶元天童雪庵從瑾禪師
慶元天童雪庵從瑾禪師 ^38c26

永嘉楠溪人。俗姓鄭。
禮普安院子回落髮。
謁心聞賁於瑞巖。
一日入室。賁舉紅爐片雪問。
師擬答。忽領旨。留侍三年。
入閩。見佛智於西禪。
問甚處來。師曰。四明。
智曰。曾見憨布袋麼。
師便喝。智便打。師接住拳曰。
和尚不得草草。智曰。
瞎漢過者邊立。時賁主江心。
師歸省。命充維那。
一日問師。一喝分賓主。
照用一時行。如何是一喝分賓主。
師便喝。賁曰。者一喝是賓是主。
師曰。賓則始終賓。
主則始終主。賁笑曰。
汝又眼花了。師即呈偈曰。
一喝分賓主。依然又眼花。
倒翻筋斗去。踏殺死蝦蟆○慶元六年七月二十三日。
索浴更衣。書偈投筆而寂。
壽八十四。臘七十。
全身葬心聞賁禪師塔右。
other:: 
## 曹洞宗
曹洞宗
other:: 
### 襄州鹿門覺禪師
襄州鹿門覺禪師 ^39a6

參長翁淨禪師。值淨上堂。
舉靈雲見桃花悟道因緣。
頌曰。一箇烏梅似本形。
蜘蛛結網打蜻蜓。
蜻蜓落了兩邊翅。
堪笑烏梅齩鐵釘。
師不覺失笑曰。早知燈是火。
飯熟幾多時。後承印記。
出住鹿門。示眾曰。
盡大地是學人一卷經。
盡乾坤是學人一隻眼。
以這箇眼。讀如是經。
千萬億劫。常無間斷。
諸人還看讀得麼。
如看讀得。老僧請他喫箇無米油糍○甞作五位正偏頌曰。
正中偏。月黑雲龍午夜天。
佛祖無踪凡聖盡。
箇中誰辨往來源○偏中正。
金井玉盤秋水冷。
海天紅日已生東。
餘輝不照毗盧頂○正中來戴角披毛知幾回。
應物轉身全得妙。
雲收終不露崔嵬○兼中至。
覿面誰能容擬議。
手提妙印不當風。
大用繁興豈凝滯○兼中到。
無舌童兒方會道。
撥塵何處得逢渠。
撒手回途還得妙。
續指月錄卷二
 ^39a36
