大佛頂如來密因修證了義諸菩薩萬行首楞嚴經卷第八
author:: 淮海參佛弟子蘊空居士陸西星述旨
other:: 廣陵後學　陳治道　校定
other:: 
# 三種修行漸次第二十六
△三種修行漸次第二十六
orig:: 
阿難！如是眾生一一類中〔至〕具足如斯虗妄亂想。
commentary::  ^658c4

三漸次功夫，直到等覺地位，皆此法門修入。
十二顛倒，即動欲等。
orig::  ^658c6

汝今修證佛三摩地〔至〕三者、增進違其現業。
commentary::  ^658c10

五辛為助，婬殺為正，緣斷則違。
orig::  ^658c12

云何助因？阿難！如是世界〔至〕當斷世間五種辛菜。
commentary::  ^658c14

段食，謂食之有分段者，又謂之摶食，人食也。
觸食者，鬼神食也，但歆其氣而飽。
思食者，禪天食也，思之即飽。
識食者，識天食也，但以識想五辛。
楞伽云：葱、蒜、韭、薤、興渠，四在中國，一在外國。
orig::  ^658c16

是五種辛，熟食發淫〔至〕猶如毒蛇，如見怨賊。
commentary::  ^658c24

婬如毒蛇、怨賊者，以其能害法身、殺慧命故。
orig::  ^658c26

先持聲聞四棄八棄〔至〕第二增進修行漸次。
commentary::  ^658c28

婬欲相襲，偷劫相負，無由禁遏。
故禁戒成就，二業永無。
orig::  ^658c30

云何現業如是清淨〔至〕是人即獲無生法忍。
commentary::  ^658c34

流則分湛合塵，不流則旋元無偶，遂能反六用之擾，復一真之湛。
無生法忍，謂不見有少法生，不見有少法滅，
離諸情垢，無作無願，安住是道，名之為忍。
orig::  ^658c36

從是漸修隨所發行〔至〕第三增進修行漸次。
commentary::  ^658c44

三、增進：一、斷；辛二、斷婬；三、不緣塵故業淨性明乃可發行升進聖位。
other:: 
# 增歷聖位第二十七
△增歷聖位第二十七
other:: 
## 前文
 ^658c46

五十七位各隨行相立名。
orig::  ^659a4

阿難！是善男子欲愛乾枯〔至〕乾有其慧，名乾慧地。
commentary::  ^659a6

地，謂地步。言到此地步，入聖有基。
所以不能優入聖域者，只抂執心上。
執者，守而不化之稱。
一味乾慧，不如無智無得之為妙。
坐忘論云：慧而不用，寔智若愚。
益資定慧，雙美無極。
所以一味乾慧品，為人位之初心。
要知乾慧之與金剛乾慧，初無兩心。
溫陵之說，近為江左太沖殷公所駁，良有至理。
下文云：始獲金剛心，中初乾慧地。
猶云適得吾體也，非等覺後心也。
故甞擬之煉金三增進中，如金雜沙礦，
銷之使盡，只有一味金體。
從此加以鹽礬，轉轉明淨，即信住行向等心也。
如是鑛盡，即為真金，不復重為鑛矣。
到此始見十分精瑩本體，故云始獲金剛心，中乾慧初地。
謂始終洞徹，因果圓成。
如經云：等覺圓明是已。
金剛乾慧，與前初心，只是一心的，非等覺後心也。
other:: 
## 十信心
△十信心 ^659a8

予按：十信心即一心也，但重重入妙耳，
非有等級之相懸，可以循序而漸進者。
other:: 
### 一信心住
△一信心住 ^659a38

夫聖位以信為初，因純真無妄之謂信，又相應之謂信。
必先審中中圓妙之道，以純真無妄之心體而行之，
使心法相應，然後聖域可造也。
orig::  ^659a44

欲習初乾未與如來〔至〕中道純真名信心住。
commentary::  ^659b2

欲盡乾枯，根境不偶，執心虗明，直到乾慧地步，
猶在凡地，未便與如來法流水接。
更當審中中道，於如來薩婆海中中流而入。
中流，謂不落邊際也。
如是則圓妙開敷，從真妙圓之中，不立所明，
便所發者，皆是真妙。
如是則心法相應，而妙信常住，一切妄想，滅盡無餘。
中中之道，純真無妄，故名信心住。
餘皆由此增進，更無別法。
但隨位依真如性，淨治惑習，單複磨鍊，
使纖塵不立，即登妙覺矣。 ^659b4

予按十信法門，皆依性而不依慧，此慧而不用也。
然慧在性中，所以審中中道者，更是何物？
other:: 
### 二念心住
△二念心住
orig::  ^659b20

真信明了一切圓通〔至〕得無遺忘，名念心住。
commentary::  ^659b26

心真而明，則一切圓通，而陰等不礙，故能洞照宿習，憶念無遺。
other:: 
### 三精進心
△三精進心
orig::  ^659b28

妙圓純真真精發化〔至〕進超真淨名精進心。
commentary::  ^659b34

妙圓通性，既純既真，則妄習皆化，惟一精明而進乎真淨，
行無雜揉，故名精進。
other:: 
### 四慧心住
△四慧心住
orig::  ^659b36

心精現前，純以智慧，名慧心住。
other:: 
### 五定心住
△五定心住
orig::  ^659b42

執持智明，周徧寂湛，寂妙常凝，名定心住。
other:: 
### 六不退心
△六不退心
orig::  ^659b46

定光發明，明性深入，唯進無退，名不退心。
other:: 
### 七護法心
△七護法心
orig::  ^659c2

心進安然，保持不失，十方如來氣分交接，名護法心。
other:: 
### 八迴向心
△八迴向心
orig::  ^659c6

覺明保持能以妙力〔至〕重重相入。
名迴向心。
commentary::  ^659c10

覺明保持，即護法心也。
十方如來氣分交接，是它來向我；今迴佛慈光，
向佛安住，是我去向他，故有雙鏡之喻。
other:: 
### 九戒心住
△九戒心住
orig::  ^659c12

心光密迴獲佛常凝〔至〕得無遺失名戒心住。
commentary::  ^659c20

心光，佛之心光也。
既密回於我，則佛之常凝無上妙淨，我得之矣。
此皆無作妙用，復何為哉。
故曰安住無為。無為故無得，無得又何失。
名戒心住戒，則有常自修省之意。
即此無為無作，有何修省。
故戒心自此而住。
other:: 
### 十願心住
△十願心住
orig::  ^659c22

住戒自在，能遊十方，所去隨願，名願心住。
commentary::  ^659c34

戒心住故，住戒自在，對境無動，涉事無染，又何適而不可？
故遊行十方，而所去隨願，隨願滿足，則無復有願矣，故願心住。 ^659c36

溫陵曰：修行之初，必杜絕愛欲，使心性虗明，
然後能入法流，開妙圓性。
真性明圓，細習乃現，遂發行治之，使純智無習。
又持之以定，使湛寂發光，深入於道，護持不失，
斯能迴佛慈光，獲佛淨戒，涉塵不染，所去隨願。
此十信之序也。
other:: 
## 十住
△十住
other:: 
### 前文
 ^659c42

從信趨入生如來家，依無住智永不退還，名之為住。
other:: 
### 一發心住
△一發心住
orig::  ^660a6

阿難！是善男子以真方便〔至〕圓成一心，名發心住。
commentary::  ^660a12

真方便，妙慧也。十心，十信心也。
十心頓發，圓成一心，住佛智地，名發心住。
溫陵曰：聖位以十信為初因，以十住、十行、
十願、十地為漸次，而終於等妙，皆相躡而設。
欲令行人從信趨入，而住佛智地，依智起行，
濟行以願，由是超三賢，入十聖，登等妙，此修證之序也。
other:: 
### 二治地住
△二治地住
orig::  ^660a14

心中發明如淨琉璃〔至〕履以成地名治地住。
commentary::  ^660a28

心中發明，內外精瑩，故有琉璃含金之喻。
履是妙心，以為真基，名曰治地。
如築室者，必須治地，乃可興作。
other:: 
### 三修行住
△三修行住
orig::  ^660a30

心地涉知，俱得明了，遊履十方，得無留礙，名修行住。
commentary::  ^660a38

心地治成，內外精瑩，一涉所知，無不明了，
任運遊行，得無留礙。
other:: 
### 四生貴住
△四生貴住
orig::  ^660a40

行與佛同受佛氣分〔至〕入如來種名生貴住。
commentary::  ^660a46

妙行密契，則妙理冥感，將生佛家，為法王族。
中陰以喻冥感之理，亡者現陰已謝，後陰未生，
此人自求父母，入其胎中，斯則陰信冥通，生為佛種之喻。
other:: 
### 五方便具足住
△五方便具足住
orig::  ^660a48

既遊道胎，親奉覺胤〔至〕人相不缺名，方便具足住。
commentary::  ^660b8

曰：如中陰身。曰：如胎已成。
曰：表以成人。可見皆是譬喻。
other:: 
### 六正心住
△六正心住
orig::  ^660b10

容貌如佛，心相亦同，名正心住。
other:: 
### 七不退住
△七不退住
orig::  ^660b16

身心合成，日益滋長，名不退住。
other:: 
### 八童真住
△八童真住
orig::  ^660b20

十身靈相，一時具足，名童真住。
commentary::  ^660b24

十身：菩提身、願身、化身、力身、莊嚴身、威勢身、
意生身、福身、法身、智身。
自方便具足至童真，名長養聖胎，然皆譬喻之辭。
other:: 
### 九法王子住
△九法王子住
orig::  ^660b26

形成出胎，親為佛子，名法王子住。
other:: 
### 十灌頂住
△十灌頂住
orig::  ^660b34

表以成人如大國王〔至〕陳列灌頂，名灌頂住。
commentary::  ^660b38

大國王太子則分委國事，剎利諸王世子將付國位，則取大海水以灌其頂。
溫陵曰：發心者必治地，治地乃修行，修行然後生如來家，
具覺相，同佛心，長道體，圓十身，為佛子，
任佛事，此十住始終之序也。 ^660b40

予按十住但隨方便立名，於乾慧中似有增進，
然皆無作功，同長養聖胎，俟其自在成就而已。
other:: 
## 十行
△十行
other:: 
### 前文
 ^660c2

既依普智住佛所住，遂能繁興妙行，自利利它，十行皆以度為體。
other:: 
### 一歡喜行
△一歡喜行
orig::  ^660c8

阿難！是善男子成佛子已〔至〕十方隨順，名歡喜行。
other:: 
### 二饒益行
△二饒益行
orig::  ^660c14

善能利益一切眾生，名：饒益行。
other:: 
### 三無嗔行
△三無嗔行
orig::  ^660c18

自覺覺他，得無違拒，名無嗔恨行。
other:: 
### 四無盡行
△四無盡行
orig::  ^660c22

種類出生，窮未來際，三世平等，十方通達，名無盡行。
commentary::  ^660c26

種類出生，化身周遍，竪遍三世，橫滿十方，無窮盡也。
other:: 
### 五離癡亂行
△五離癡亂行
orig::  ^660c28

一切合同種種法門，得無差誤，名離癡亂行。
commentary::  ^660c34

於法不了曰癡，於行紛錯曰亂。
今能一合於法，得無差誤？
other:: 
### 六善現行
△六善現行
orig::  ^660c36

則於同中顯現羣異，一一異相各各見同，名善現行。
commentary::  ^660c42

種種法門事理無礙，互見隨應圓融自在。
可謂，善現！
other:: 
### 七無着行
△七無着行
orig::  ^660c44

如是乃至十方虗空〔至〕不相留礙名無着行。
commentary::  ^661a2

塵中現剎，名現界。
不壞塵相，名現塵。
此由善現行中，克擴圓融也。
other:: 
### 八尊重行
△八尊重行
orig::  ^661a4

種種現前咸是第一波羅蜜多，名尊重行。
commentary::  ^661a10

種種所現，皆是般若，德性無作，妙力自在，成就第一波羅蜜。
金剛經指般若言。
other:: 
### 九善法行
△九善法行
orig::  ^661a12

如是圓融，能成十方諸佛軌則，名善法行。
other:: 
### 十真實行
△十真實行
orig::  ^661a18

一一皆是清淨無漏，一真無為，性本然故，名真實行。
commentary::  ^661a22

總括前行，無非真性，本然妙用，相雖萬殊，
體為一真，故名真實。
如是十行，乃至後位，不離前法，而皆相躡。
要使行人，隨位增進，開擴性覺，淨治惑障，而成熟佛果也。
other:: 
## 十迴向
△十迴向
other:: 
### 前文
 ^661a24

前十住十行，出俗心多，大悲行劣。
此須濟以悲願，應俗利生，迴真向俗，迴智向悲，
使真俗圓融，智悲不二，進修妙行，至此極矣。
other:: 
### 一救護眾生離眾生相迴向
△一救護眾生離眾生相迴向
orig::  ^661a34

阿難！是善男子滿足神通〔至〕眾生離眾生相迴向。
commentary::  ^661a42

神通滿足，成佛事已，當修迴向之行。
謂迴無為心，向涅槃路也。
葢以迴向之行，悲願最深，然職在度生，
而見有眾生可度，即涉有為。
金剛經所謂即着我、人、眾生、壽者，故須除滅度相，
不見有眾生得滅度者，方為妙也。
other:: 
### 二不壞迴向
△二不壞迴向
orig::  ^661a44

壞其可壞，遠離諸離，名不壞迴向。
commentary::  ^661b8

壞其可壞，遠離一切虗空境界也。
遠離諸離，謂離遠離，幻亦復遠離也。
得無所離，則除諸幻而證不壞矣。
other:: 
### 三等一切佛迴向
△三等一切佛迴向
orig::  ^661b10

本覺、湛然覺、齊佛覺，名等一切佛迴向。
commentary::  ^661b18

無壞不壞，無離不離，乃湛然齊佛。
other:: 
### 四至一切處迴向
△四至一切處迴向
orig::  ^661b20

精真發明地如佛地，名：至一切處迴向。
commentary::  ^661b24

前覺等一切，則真如體也。
此地至一切，則真如界遍也。
other:: 
### 五無盡藏功德迴向
△五無盡藏功德迴向
orig::  ^661b26

世界如來互相涉入，得無#CB15145;礙，
名：無盡功德藏迴向。
commentary::  ^661b32

真界真體，二俱圓遍，故涉入無礙，任運發揮，德用無盡。
other:: 
### 六隨順平等善根迴向
△六隨順平等善根迴向
orig::  ^661b34

於同佛地中各各生清淨因〔至〕隨順平等善根迴向。
commentary::  ^661b40

佛地既同，性何殊別？
故各各有清淨善根，依用發揮，皆可成佛。
other:: 
### 七隨順等觀眾生迴向
△七隨順等觀眾生迴向
orig::  ^661b42

真根既成十方眾生〔至〕等觀眾生一切眾生迴向。
commentary::  ^661b48

真性圓融，周遍法界，故十方眾生皆我本性。
我善既成，故能成就一切眾生善根，得無遺失，
無有高下，各隨順等觀。
other:: 
### 八真如相迴向
△八真如相迴向
orig::  ^661c2

即一切法離一切相〔至〕名真如相迴向。
commentary::  ^661c10

二無所着，不即不離，乃真真如地。
other:: 
### 九無縛解脫迴向
△九無縛解脫迴向
orig::  ^661c12

真得所如，十方無礙，名無縛解脫迴向。
other:: 
### 十法界無量迴向
△十法界無量迴向
orig::  ^661c16

德性圓成，法界量滅，名法界無量迴向。
commentary::  ^661c20

初證德性以為齊，佛以為如，佛以為至。
一切處皆存量見，則法界性未離有量。
及乎德性圓成，可超三賢，入十聖矣。
other:: 
## 四加行
△四加行
other:: 
### 前文
 ^661c22

三賢位極，當於此際加功行，即入聖位。
然前云無作功用，到此復有何功行可加？
此但優柔厭飫，使自得之而已。
加行乃不加之加，無功之行。
溫陵謂復加功行，以求正證，還有商量。
orig::  ^661c30

阿難！是善男子盡是清淨〔至〕次成四種妙圓加行。
commentary::  ^661c38

四十一心，指上乾慧及信、住、行、向各十，為四十一心。
other:: 
### 一煖地
△一煖地
orig::  ^661c40

即以佛覺用為己心〔至〕欲燃其木名為煖地。
commentary::  ^661c46

佛之正覺，不見一人可度，不見少法可得，
以此為心，可謂心與佛齊，覺成佛覺矣，
然猶未敢以為證、以為得也。
此時猶如鑽火，欲出未出，將燃其木，但不知火何時而出，
木何時而燃，但養此溫煖以俟火出，名為煖地。
儒書中程子曰：到此地位，功夫猶難，大段着方不得。
此顏子所以有末由之歎也。
other:: 
### 二頂地
△二頂地
orig::  ^661c48

又以己心成佛所履〔至〕下有微礙名為頂地。
commentary::  ^662a14

前以佛覺為己心，此以己心成佛行。
若依非依，言無所執着也。
因果未融，心迹尚滯，然已到頂地矣。
頂地之上，即是虗空。
other:: 
### 三忍地
△三忍地
orig::  ^662a16

心佛二同，善得中道。
如忍事人，非懷非出，名為忍地。
commentary::  ^662a24

己心佛覺，融為一體，故曰二同。
因果兩忘，二邊不立，故曰中道。
而此中道果覺，將證未證，如忍事人，已證則出，
未證尚懷，非懷非出，作何情思？
曰煖，曰頂，曰忍，可謂善名狀矣。
other:: 
### 四世第一地
△四世第一地
orig::  ^662a26

數量消滅，迷覺中道，二無所目，名世第一地。
commentary::  ^662a36

前謂二同則已落數量，見有中道則猶分迷覺，
此俱泯滅而名亦不立，脫世情量超於三賢，故名世第一地。
other:: 
## 十地
△十地
other:: 
### 一歡喜地
△一歡喜地
orig::  ^662a38

阿難！是善男子於大菩提〔至〕盡佛境界名歡喜地。
commentary::  ^662a48

由前四十一心，加行妙圓，則如來妙覺，
可慶圓成矣，故地名歡喜。
other:: 
### 二離垢地
△二離垢地
orig::  ^662b2

異性入同，同性亦滅，名離垢地。
commentary::  ^662b8

異性入同，不見有異也。
同性亦滅，不見有同也。
見同見異，皆是情垢。
此同尚不有，何況有異。
故地名離垢。
other:: 
### 三發光地
△三發光地
orig::  ^662b10

淨極明生，名：發光地。
other:: 
### 四焰慧地
△四焰慧地
orig::  ^662b18

明極覺滿，名焰慧地。
commentary::  ^662b22

如大火聚，一切緣影悉皆爍絕，故名焰慧。
other:: 
### 五難勝地
△五難勝地
orig::  ^662b24

一切同異所不能至，名難勝地。
commentary::  ^662b28

前異性入同，同性亦滅，猶有能至之境。
此為焰慧爍絕，永無邊徹，一切異同所不能至，故地名難勝。
other:: 
### 六現前地
△六現前地
orig::  ^662b30

無為真如，性淨明露，名現前地。
commentary::  ^662b36

同異不至，則真如之性，明露現前。
other:: 
### 七遠行地
△七遠行地
orig::  ^662b38

盡真如際，名遠行地。
commentary::  ^662b42

遠行則不見涯際，真如無際，現前則局，盡際乃遠耳。
other:: 
### 八不動地
△八不動地
orig::  ^662b44

一真如心，名不動地。
commentary::  ^662c2

一真常凝，故地名不動。
other:: 
### 九善慧地
△九善慧地
orig::  ^662c4

發真如用名善慧地〔至〕亦目此地名修習位。
commentary::  ^662c8

結前顯後也。自初發信，至超賢入聖，皆修習之事。
而此位已超八地，無功用道，悲智並圓，
則修習之功，終畢於此。
故此九地，名修習位，以結十地之因。
次後乃十地之果。
other:: 
### 十法雲地
△十法雲地
orig::  ^662c10

慈陰妙雲覆涅槃海，名法雲地。
commentary::  ^662c20

十地果滿，智悲功圓，無復自利，純是利他，
故大悲之陰充滿法界，無心無緣而應彼心緣，
施行利潤而本寂無作，稱合如來大寂滅海，故云覆涅槃海。
orig::  ^662c22

如來逆流，如是菩薩順行而至覺際入交，名為等覺。
commentary::  ^662c28

十地菩薩，混俗利生，與如來同，而所趨順逆，與如來異。
蓋如來逆生死流，出同萬物；菩薩順涅槃流，入趨妙覺。
但已入覺際，則與佛無間矣。
入交，謂覺際相交也。
以其順流，故名等覺。
等覺，言與佛等也。
若逆流而出，妙同萬物，則名妙覺矣。
orig::  ^662c30

阿難！從乾慧心至等覺已〔至〕金剛心中初乾慧地。
commentary::  ^662c40

金剛心中，初乾慧地，不特一味乾慧而已。
一味乾慧，但是初因，加以四十一心，妙圓加行，
#CB16810;養純熟，至於等覺地位，
方能盡此乾慧之量，故云始獲初心，乃因之果也。
蓋初之乾慧，譬之蓄火，此則焰慧熾然，
充滿大千，然後能盡火之量，到此始得元初一點蓄火之力。
經意似是如此，故環師諸說，皆在所簡。 ^662c42

或問：四十四心皆不言慧者何？
曰：戒、定與慧，佛之三無漏學也。
四十四心之中，審中中道者非慧邪？
有時發光發焰者非慧邪？
但慧而不用，實智若愚耳。
又乾慧即般若，舍是則入聖無繇矣。
不用者，韜光不露，乃養道之方也。
orig::  ^663a8

如是重重單複十二，方盡妙覺，成無上道。
commentary::  ^663a18

複即重義，十二恐宜當作十四，信住行地回向皆十也。
四即加行，吳興以二為乾慧等覺，而遺十回向，予意未妥。 ^663a20

又按：溫陵重歷諸位之說，竊有疑焉。
道之增進也，如土長苗，始培其根，終結其果，
一氣呵成，既到果地，不應又復歸根，重新長養一番，方始成熟。
況十信、十住等位，由淺而深，由生而熟，
由勉而安，自有次第。
重歷則為爛飯重嚼，何異學生念書已熟，
又復重溫一遍，大修行人恐難與童蒙學究同論也。
orig::  ^663a26

是種種地皆以金剛〔至〕清淨修證漸次深入。
commentary::  ^663a38

金剛，即金剛乾慧心也。
種種地，十四位也。
十喻者，幻、人、陽、#CB08504;、
水、月、空、華、谷、響、乾、城、夢、影、像、化、奢摩他、
毗婆舍那，此云正觀。
了法如此，則頓忘情解，纖塵不立，故曰清淨修證。
orig::  ^663a40

阿難！如是皆以三增進故〔至〕若他觀者名為邪觀。
commentary::  ^663a48

三增進，三漸次也。
聖位資之以成就五十五位，信住地行向為五十，乾慧位及四加行為五十五。
orig::  ^663b2

爾時文殊師利法王子〔至〕身心快然得大饒益。
commentary::  ^663b6

阿難自敘大眾聞經獲益。
開示密印至增上妙理。
通指前經奧義，印證藏心，清淨含覆，一切決了，是謂密印般怛囉義也。
以明心見性為因，等妙極證為果。
情解兩忘，心慮#CB01926;凝，
細惑頓斷，是謂禪那進修增上妙理。
修道所斷俱生細惑，大乘八地永伏，至佛地方斷。
小乘分二果，分為九地，地各九品。
初果斷欲界前六品而證，二果斷後三品而證，三果斷上三界各九品而證無學。
今此增上頓斷，故言三界六品，其餘三品必須佛地方斷。
雖三果能斷九品，特分段漸伏而已。
other:: 
# 精研七趣品第二十八
△精研七趣品第二十八
other:: 
## 前文
 ^663b8

前說真淨妙心，本來周徧，則法界一真，
萬物一體，宜無諸趣之異。
其如方今現有，乃常情所疑，故或執諸趣而迷妙圓之體，
或執妙圓而撥諸趣之業，以致失錯墮落。
故特請問，欲人詳明而知所戒備也。
other:: 
## 獄趣
△獄趣
other:: 
### 前文

orig::  ^663b30

世尊！若此妙明真淨妙心〔至〕為是眾生妄習生起。
commentary::  ^663b42

自妄發生，非本來有。
orig::  ^663b44

世尊如寶蓮香比丘尼〔至〕歡喜頂戴，謹潔無犯。
commentary::  ^663b46

不斷三業，各各有私，眾同分中，非無定處。
orig::  ^663b48

佛告阿難：快哉斯問〔至〕男女二根自然流液。
commentary::  ^663c2

性動於內曰情，故情為內分。
情，人之陰氣，有欲者也。
因諸愛染而起，能滋愛水，潤業潤生，輪迴不斷，職由於此。
orig::  ^663c4

阿難！諸愛雖別流結是同〔至〕自然從墜。
此名內分。
commentary::  ^663c10

水性潤下，故情積之業，多從淪墜。
orig::  ^663c12

阿難！外分即是眾生分外〔至〕自然超越，此名外分。
commentary::  ^663c14

意緣於外曰想，故想為外分，想人之陽氣有冀者也。
故因渴仰而復以陽積，故能生勝氣。
吳興云：外分不出三界。
雖云聖境冥現，但是勝氣之習，非真聖境也。
orig::  ^663c16

阿難！一切世間生死相續〔至〕無食無飲經百千劫。
commentary::  ^663c24

雖得水飲，亦化為火，故能害己。
orig::  ^663c26

九情一想下洞火輪〔至〕重生無間二種地獄。
commentary::  ^663c28

洞火輪，即入熱獄。
入風火交過地，謂超寒獄，入熱獄。
熱獄第八曰五無間。
orig::  ^663c30

純情即沉入阿鼻獄〔至〕更生十方阿鼻地獄。
commentary::  ^663c34

阿鼻，此云無間。謂受罪苦，具身量、劫數、
壽命五者，皆無遮間，名五無間。
此惟情量最重者墜入，劫壞乃出。
若兼謗大乘等罪，此劫雖壞，更入十方阿鼻地獄，永無出期。
orig::  ^663c36

循造惡業，雖則自招，眾同分中，兼有元地。
commentary::  ^663c44

答：前問為有定處，純情所造，雖則自招，
同業所感，不無定處，各隨元由也。
orig::  ^663c46

阿難！此等皆是眾生自業所感，造十習因，受六交報。
other:: 
### 十因
△十因 ^664a2

十習之業，皆先言所感之境，次言所報之事。
orig::  ^664a6

云何十因？阿難！一者婬習〔至〕菩薩見欲如避火坑。
commentary::  ^664a8

如來為導師故，色目以警之；菩薩為行人故，深怖以避之。
二、習具彼此與交字相暎。
orig::  ^664a10

二者、貪習交計發於相吸〔至〕菩薩見貪如避瘴海。
commentary::  ^664a14

貪因愛心計着吸取而發，吸積風為寒，
風結水為氷，故有積寒凍裂之境，吒吒波波羅羅忍寒之聲，
青赤白蓮寒氷之色，此為寒氷地獄。
orig::  ^664a16

三者、慢習交陵發於相持〔至〕菩薩見慢如避巨溺。
commentary::  ^664a22

慢者，自見自是，先己後人，謂上無可事之君，
下無可使之民，中無可交之友，輕世傲物，
浩然長往，如水之馳流不息，莫可挽回。
驕佚奔波，馳流不息之像也。
慢為魔民，魔能害物，故血河、#CB01926;河、
熱沙、毒海以成其毒。
慢能滋痴，堅明立礙，故融銅灌鐵以食其報。
癡水，西國水名。
orig::  ^664a24

四者、瞋習交衝發於相忤〔至〕菩薩見瞋如避誅戮。
commentary::  ^664a36

心屬火，氣屬金。瞋者，以心使氣而反動其心，
加之衝擊牴牾，則心火轉盛，金氣轉剛，
故曰心熱發火，鑄氣為金也。
斷刑曰宮，肉刑曰割。
orig::  ^664a38

五者、詐習交誘發於相調〔至〕菩薩見詐如畏豺狼。
commentary::  ^664a44

詐習因奸智起惡，而漸漸滋蔓，如水浸田，
草木滋長，由調引相延，故感繩木延引之報。
orig::  ^664a46

六者、誑習交欺，發於相罔〔至〕見諸虗妄，如臨毒壑。
commentary::  ^664b2

見習有五：一、薩迦耶，此云身見，謂執身有我，種種計着。
二、邊見，於一切法執斷執常。
三、邪見，邪悟錯解，撥無因果。
四、見取，非果計果，如以非想為涅槃。
五、戒禁取，非因計因，如以持牛犬戒為生天因。
五者總名惡見，順邪反正，故云發於違拒，出生相反。
由其違反，故感王吏執證之境，權作推鞠之報。
路人相見，一去一迴，喻所見違反也。
五、惡見，能陷法身，故名見坑。
orig::  ^664b4

九者枉習交加發於誣謗〔至〕菩薩見枉如遭霹#CB15439;。
commentary::  ^664b20

排，擠剉也。漉，瀝也。
衡，橫也。謂迫蹙其體，瀝漉其血。
又以迫隘苦具，橫衝而度。
orig::  ^664b22

十者訟習交諠，發於藏覆，〔至〕如戴高山，履於巨海。
commentary::  ^664b26

訟非官訟，公發其覆之謂也。
other:: 
### 六報
△六報〔六報多有不可曲解，故但存其本文〕
orig::  ^664b28

阿難！一切眾生六識造業〔至〕受無量苦經無量劫。
other:: 
### 極重
△極重
orig::  ^664b32

六根各造及彼所作兼境兼根，是人則入八無間獄。
other:: 
### 次重即八熱獄
△次重即八熱獄
commentary::  ^664b36

同於六根，具造十因，兼境兼根，名惡業同造，
其罪極重，故入阿鼻。
具五無間，各造則有先後間歇，故為次重。
入八無間，有心而不及犯，則不兼境；無心而誤犯，
則不兼根，故作特犯。
兼二者：
orig::  ^664b40

身口意三作殺盜婬，是人則入十八地獄。
commentary::  ^664b48

三重罪，以不遍六、不具十故。
又次於前十八鬲子地獄，皆大獄所分。
又次重。
orig::  ^664c2

三業不兼中間，或為一殺一盜〔至〕則入三十六地獄。
other:: 
### 稍輕
△稍輕
orig::  ^664c6

見見一根，單犯一條，是人則入一百八地獄。
other:: 
### 次輕
△次輕
orig::  ^664c10

由是眾生別作別造〔至〕獄想發生非本來有。
commentary::  ^664c14

上文五節，惡業不同，即別作別造也。
所感獄報，各從其類，即入同分地也。
妄想發生，並酬阿難前所疑問。
other:: 
## 鬼趣
△鬼趣〔六報之後罪畢受形〕
orig::  ^664c16

復次，阿難！是諸眾生〔至〕後還罪畢受諸鬼形。
commentary::  ^664c24

非破律儀，無正犯也；犯菩薩戒，無正因也；
毀佛涅槃，無正果也。
三者不正，諸餘皆邪，故為墮獄入鬼。
orig::  ^664c26

若於本因貪物為罪〔至〕則妙圓明本無所有。
other:: 
## 畜生趣
△畜生趣
orig::  ^664c30

復次，阿難！鬼業既盡〔至〕生於世間多為咎徵。
commentary::  ^664c34

 #CB04846;事前驗，如商羊舞水。
orig::  ^664c36

畜魅之鬼畜死報盡〔至〕生於世間多為食類。
commentary::  ^664c38

充餽之物。
orig::  ^664c40

綿幽之鬼，幽消報盡，生於世間，多為服類。
commentary::  ^664c42

吞蚌、狐、貂、馬、牛之物。
orig::  ^664c44

和精之鬼，和消報盡，生於世間，多為應類。
commentary::  ^664c46

社燕，寒鴈之類。
orig::  ^664c48

明靈之鬼，明消報盡，生於世間，多為休徵。
commentary::  ^665a2

麟鳳之類。
orig::  ^665a4

依人之鬼，人亡報盡，生於世間，多為循類。
commentary::  ^665a6

猶犬鷄豚之類，馴服於人者。
orig::  ^665a8

阿難，是等皆以業火乾枯〔至〕皆為浮虗妄想凝結。
other:: 
## 人趣
△人趣
orig::  ^665a10

復次，阿難！從是畜生〔至〕生人道中參合達類。
commentary::  ^665a14

文、明、達三類，皆便巧雜伎，世智辨聰者，非大賢大聖也。
orig::  ^665a16

是等皆以宿債畢酬〔至〕此輩名為可憐愍者。
other:: 
## 仙趣
△仙趣
orig::  ^665a20

阿難！復有誤人不依正覺〔至〕報盡還來散入諸趣。
大佛頂如來密因修證了義諸菩薩萬行首楞嚴經卷第八
 ^665a24
