
other:: 
other:: 大佛頂如來密因修證了義諸菩薩萬行首楞嚴經要解卷第三
other:: 唐天竺沙門般剌蜜諦譯
other:: 烏萇國沙門彌伽釋迦譯語
other:: 菩薩戒弟子前正議大夫同中書
other:: 門下平章事清河房融筆受
author:: 溫陵開元蓮寺比丘戒環解
commentary:: 
△二、發明覺性直使造悟三：初、經家敘意。
orig::  ^786c39

爾時，阿難及諸大眾聞佛示誨，身心泰然，
念無始來失却本心，妄認緣塵，分別影事，
今日開悟，如失乳兒忽遇慈母，合掌禮佛：
願聞如來顯出身心真妄虗實，現前生滅與不生滅二發明性。
commentary::  ^786c41

敘眾心感悟，冀佛發明也。
前責以動為身，以動為境，則身心真妄，未辨虗實。
又責念念生滅，遺失真性，則不生滅者，亦未能辨。
故願顯出二義，庶幾發明也。 ^787a4

△二、問答發明十一：初、即身變異明不生滅二：
初、匿王請問。
orig::  ^787a10

時波斯匿王起立白佛：我昔未承諸佛誨敕，
見迦旃延、毗羅胝子，咸言：此身死後斷滅，名為涅槃。
我雖值佛，今猶狐疑，云何發揮證知此心不生滅地？
今此大眾諸有漏者，咸皆願聞。
commentary::  ^787a14

欲明身心不生滅地，而因匿王發起者，
明不生滅性在纏皆具，而世俗但隨物化，
雖居至貴，終從變滅，曾不自知，則匿王發起，蓋有所警也。
迦旃延，毗羅胝子，執斷見外道也。 ^787a22

△二、佛與發明二：初、問答辨幻。
orig::  ^787a28

佛告大王：汝身現在，今復問汝：汝此肉身為同金剛常住不朽？
為復變壞？世尊！我今此身終從變滅。
commentary::  ^787a32

世實危脆，無牢強者。
orig::  ^787a36

佛言：大王！汝未曾滅，云何知滅？
世尊！我此無常變壞之身，雖未曾滅，我觀現前，
念念遷謝，新新不住，如火成#CB01926;，
漸漸銷殞，殞亡不息，決知此身當從滅盡。
commentary::  ^787a38

如羊入屠肆，步步趍死地。
orig::  ^787a44

佛言：如是，大王，汝今生齡已從衰老，顏貌何如童子之時？
世尊，我昔孩孺膚腠潤澤，年至長成血氣充滿，
而今頺齡迫於衰耄，形色枯悴，精神昏昧，
髮白面皺，逮將不久，如何見比充盛之時？
commentary::  ^787a46

壯色不停，猶如奔馬，故不可比也。
孩，纔成骸者。孺，需人以養者。
皮表曰膚，文理曰腠。
頺如日頺，言晚暮也。
orig::  ^787b6

佛言：大王！汝之形容應不頓朽。
王言：世尊！變化密移我誠不覺，寒暑遷流漸至於此。
何以故？我年二十雖號年少，顏貌已老初十歲時，
三十之年又衰二十，于今六十又過于二，觀五十時宛然強壯。
世尊！我見密移雖此殂落，其間流易且限十年，
若復令我微細思惟，其變寧唯一紀二紀，
實為年變；豈惟年變，亦兼月化；何直月化，兼又曰遷。
沉思諦觀，剎那剎那念念之間不得停住，故知我身終從變滅。
commentary::  ^787b12

細觀幻理，暗促迭更，驟趣於盡也。
過二，謂六十二也。
且限十年，以寬數粗觀也。
自促細觀，實念念不停矣。 ^787b28

△二即幻明真
orig::  ^787b32

佛告大王：汝見變化遷改不停，悟知汝滅，
亦於滅時，汝知身中有不滅耶？
波斯匿王合掌白佛：我實不知。
佛言：我今示汝不生滅性。
大王！汝年幾時見恒河水？
王言：我生三歲，慈母携我謁耆婆天，經過此流，爾時即知是恒河水。
佛言：大王！如汝所說，二十之時，衰於十歲，
乃至六十，日月歲時，念念遷變，則汝三歲見此河時，
至年十三，其水云何？
王言：如三歲時，宛然無異，乃至于今，年六十二，亦無有異。
commentary::  ^787b34

幼壯老耄，種種變異，而見無有異，此即生滅中不生滅者也。
耆婆，此云長壽，天神携子謁之，求長壽也。
orig::  ^787c2

佛言：汝今自傷髮白面皺，其面必定皺於童年，
則汝今時觀此恒河，與昔童時觀河之見，有童耄不？
王言：不也。世尊！佛言：大王！
汝面雖皺，而此見精性未曾皺，皺者為變，
不皺非變，變者受滅，彼不變者元無生滅，
云何於中受汝生死，而猶引彼末伽梨等，都言此身死後全滅？
commentary::  ^787c8

既無生死，即汝真常，不應惑彼斷滅異論也。
末伽梨，即迦旃毗羅之徒。
orig::  ^787c20

王聞是言，信知身後捨生趣生，與諸大眾踊躍歡喜，得未曾有。
commentary::  ^787c24

既蒙發明，頓悟真常，不執斷滅也。
△二、依手正倒，明無遺失二：初、阿難請問。
orig::  ^787c28

阿難即從座起，禮佛合掌長跪白佛：世尊！
若此見聞必不生滅，云何世尊名我等輩遺失真性顛倒行事？
願興慈悲洗我塵垢。
commentary::  ^787c32

因王問答，反動疑塵，以謂性有生滅，可說遺失，
既無生滅，云何能遺？ ^787c38

△二、佛與開示二：初、比類。
orig::  ^787c40

即時，如來垂金色臂，輪手下指，示阿難言：
汝今見我母陀羅手，為正為倒？
阿難言：世間眾生以此為倒，而我不知誰正誰倒？
commentary::  ^787c42

此明諸佛眾生同一體性，固無遺失，特依倒見言遺失也。
如臂順垂為正，反以為倒，逆竪為倒，反以為正，是失真也。
自本觀之，初無遺失，初無正倒，故曰誰正誰倒。
母陀羅云：印手即三十二相之一。
orig::  ^787c48

佛告阿難：若世間人，以此為倒，即世間人，將何為正？
阿難言：如來竪臂，兜羅綿手，上指於空，則名為正。
佛即竪臂，告阿難言：若此顛倒，首尾相換，
諸世間人，一倍瞻視。
commentary::  ^788a8

以竪為正，真顛倒也。
然此顛倒，但是首尾相換，自本觀之，初無遺失。
而世人一齊倍加瞻視，強生分別，足見其妄也。
orig::  ^788a16

則知汝身與諸如來清淨法身比類發明，
如來之身名正徧知，汝等之身號性顛倒。
commentary::  ^788a22

臂體本一，由情執妄辯；法身本同，由正倒成異。
若夫忘情執，遺正倒，則臂體自如，法身不二矣。 ^788a26

△二原迷
orig::  ^788a28

隨汝諦觀，汝身佛身稱顛倒者，名字何處號為顛倒？
于時阿難與諸大眾，瞪瞢瞻佛目睛不瞬，不知身心顛倒所在。
commentary::  ^788a32

將與原窮顛倒之本，庶幾反悟。
而大眾迷瞢，不知所在。
orig::  ^788a38

佛興慈悲，哀愍阿難及諸大眾，發海潮音，
徧告同會：諸善男子，我常說言，色心諸緣，
及心所使，諸所緣法，唯心所現。
汝身汝心，皆是妙明真精妙心中所現物，
云何汝等遺失本妙圓妙明心，寶明妙性，認悟中迷？
commentary::  ^788a42

示倒無別處，唯心所現，使即心而悟也。
色，總舉五根六塵也。
心，總舉六識八識也。
諸緣，即根識所緣諸法也。
心所使，即善惡業行，靜作思想也。
諸所緣法，廣舉山河大地，明暗色空，真妄性相，
邪正因果，悉無自體，唯心所現，如鏡中像，全體是鏡。
然則汝今幻妄身心，皆是妙明，心鏡所現，
全體是心，直不即幻妄而悟妙體，反乃遺本妙而執幻妄，
是認悟中之迷，此即顛倒所在也。
妙心則一，而稱謂多異者，依法隨用之異也。
此明心所現物如鏡，故稱妙明真精也。
又明迷本逐末，故稱本妙明心也。
所謂本妙者，本來自妙，不假修為也。
心之與性，乃體用互稱也。
心則從妙起明，圓融照了，如鏡之光，故曰圓明妙心。
性則即明而妙，疑然寂湛，如鏡之體，故曰寶明妙性。
orig::  ^788b2

晦昧為空，空晦暗中，結暗為色，色雜妄想，
想相為身，聚緣內搖，趣外奔逸，昏擾擾相，以為心性。
一迷為心，決定惑為色身之內，不知色身外洎山河虗空大地，
咸是妙明真心中物。
譬如澄清百千大海，棄之唯認一浮漚體，
目為全潮，窮盡瀛渤。
汝等即是迷中倍人，如我垂手，等無差別，如來說為可憐愍者。
commentary::  ^788b30

正原迷倒之由也。
圓妙明心，本非空色，全一真覺而已。
由妄塵瞥起，成晦昧相，於是轉覺體為頑空，晦妙明為妄色。
空色既立，想相競生，色想雜和，遂為身相。
妄有緣氣，於中積聚，內則隨想搖蕩，外則逐境奔逸。
此特雜妄緣塵昏擾之相，而人以為自心體性，得非迷哉？
既一迷此，則決定以心為在幻質之內。
曾不知妙明真心，範圍天地，包吞萬象，
乃認之於蕞爾身中，何異棄彼無邊剎海，
認一浮漚，以為全潮之體，溟渤之量？
此則以正為倒，一剖瞻視之人，故引垂手之事結之，明其以正為倒也。 ^788b42

△二、辨斥緣影，甄別混疑二：初、請問混疑。
orig::  ^788c12

阿難承佛悲救深誨，垂泣叉手而白佛言：
我雖承佛如是妙音，悟妙明心，元所圓滿，常住心地。
而我悟佛現說法音，現以緣心，允所瞻仰，
徒獲此心，未敢認為本元心地。
願佛哀愍，宣示圓音，拔我疑根，歸無上道。
commentary::  ^788c16

因聞法音，悟妙明心，本來圓徧，了無遺失，故曰常住心地。
然情猶鹵莽，見未精明，尚以能聞緣心，
為所悟本性，此固常情疑混，根於心而難拔者，故願佛與#CB15072;之。 ^788c24

△二、佛與宣示二：初、認緣失真。
orig::  ^788c30

佛告阿難：汝等尚以緣心聽法，此法亦緣，非得法性。
commentary::  ^788c32

因聲而有分別者，緣心耳，非心之真也。
因境而有妄見者，緣法耳，非法之性也。
orig::  ^788c34

如人以手指月示人，彼人因指當應看月。
若復觀指以為月體，此人豈唯亡失月輪，亦亡其指。
何以故？以所標指為明月故。
豈唯亡指，亦復不識明之與暗。
何以故？即以指體為月明性，明暗二性無所了故。
汝亦如是。
commentary::  ^788c38

因境妄認，則展轉迷緣，事事失真也。
△三、辨緣無性。
orig::  ^788c48

若以分別我說法音為汝心者，此心自應離分別音有分別性。
譬如有客寄宿旅亭，暫止便去終不常住，而掌亭人都無所去名為亭主。
此亦如是，若真汝心則無所去，云何離聲無分別性？
commentary::  ^789a2

分別緣心，離塵無性，若過客耳。
常住真心，則無所去，若亭主也。
orig::  ^789a10

斯則豈唯聲分別心分別我容，離諸色相無分別性，
如是乃至分別都無非色非空，拘舍離等昧為冥諦。
commentary::  ^789a14

躡阿難之意，廣明也。
聲分別心，指聲上緣心，即悟佛法音者也。
分別我容，謂色上緣心，即允所瞻仰者也。
如是乃至等，即兼舉六塵緣影，皆無自性也。
一切皆無，故非色。
對緣妄有，故非空。
既非色空，冥然莫辨。
匪唯外道昧為冥諦，末學至此，皆冥冥然也。
拘舍梨，即末伽梨異稱。
orig::  ^789a18

離諸法緣無分別性，則汝心性各有所還，云何為主？
commentary::  ^789a30

結前起後也。
△四、依八境示見性無還二：初、阿難請問。
orig::  ^789a32

阿難言：若我心性各有所還，則如來說妙明元心，云何無還？
唯垂哀愍，為我宣說。
commentary::  ^789a36

妙明元心，即見精也。
△二、佛與宣示。
orig::  ^789a40

佛告阿難：且汝見我見精明元，此見雖非妙精明心，如第二月非是月影。
汝應諦聽，今當示汝無所還地。
commentary::  ^789a42

且汝見我見，精明元全，指阿難對境之見也。
此之見元自妙精明心而出，故云雖非妙心，如第二月。
葢第二之月，實則一體，因揑成異。
譬見精妙心，本無二相，由人二之也。
月影則端有二相，故云非是。
orig::  ^789a46

阿難，此大講堂洞開東方，日輪升天則有明曜，
中夜黑月雲霧晦瞑則復昏暗，戶牖之隙則復見通，
牆宇之間則復觀壅，分別之處則復見緣，
頑虗之中徧是空性，#CB15106;#CB01240;之象則紆昏塵，
澄霽斂氛又觀清淨。
阿難，汝咸看此諸變化相，吾今各還本所因處。
云何本因？阿難，此諸變化明還日輪。
何以故？無日不明，明因屬日，是故還日。
暗還黑月，通還戶牖，壅還牆宇，緣還分別，
頑虗還空，#CB15106;#CB01240;還塵，
清明還霽，則諸世間一切所有不出斯類。
汝見八種見精明性，當欲誰還？
commentary::  ^789b6

明暗通塞，緣空#CB15106;清，各還八因。
能觀八種，見精明性，當還何所？
則復見緣者，分別心生，則見色心諸緣也。
orig::  ^789b24

何以故？若還於明，則不明時無復見暗；
雖明暗等種種差別，見無差別。
commentary::  ^789b30

徵釋無還也。若有所還，則隨境去，無復能見矣。
境自有差，見性無別，則不隨境明矣。
orig::  ^789b34

諸可還者，自然非汝；不汝還者，非汝而誰？
commentary::  ^789b38

結示無還，實汝真性，所謂萬象之中獨露身者也。
orig::  ^789b40

則知汝心本妙明淨，汝自迷悶喪本受輪，
於生死中常被漂溺，是故如來名可憐愍。
commentary::  ^789b42

結責警悟也。
△五、即諸物像決擇真性二：初、阿難躡問。
orig::  ^789b46

阿難言：我雖識此見性無還，云何得知是我真性？
commentary::  ^789c2

雖知見精無還，而現與物雜，未能甄辨。
△二、佛與決擇五：初、泛敘見用。
orig::  ^789c4

佛告阿難：吾今問汝，今汝未得無漏清淨，
承佛神力見於初禪得無障礙，而阿那律見閻浮提如觀掌中菴摩羅果，
諸菩薩等見百千界十方如來，窮盡微塵清淨國土無所不矚，
眾生洞視不過分寸。
commentary::  ^789c8

此敘有五：一聲聞，二羅漢，三菩薩，四如來，五眾生。
意明四聖六凡，見量雖異，見精不殊，皆可即物象而決擇也。
阿難見未離欲，故曰未得無漏清淨初禪，
即色界之首，離欲天也。
那律即無漏羅漢，修得天眼，能見大千，故觀閻浮如一顆耳。
眾生不過分寸者，屏帷之隔，即不能及也。 ^789c16

△二、即物決擇。
orig::  ^789c26

阿難！且吾與汝觀四天王所住宮殿，中間徧覽水陸空行，
雖有昏明種種形像，無非前塵分別留礙，汝應於此分別自他。
今吾將汝擇於見中，誰是我體？
誰為物象？
commentary::  ^789c28

先標物象，次令決擇。
orig::  ^789c36

阿難，極汝見源，從日月宮，是物非汝；至七金山，
周徧諦觀，雖種種光，亦物非汝；漸漸更觀，
雲騰鳥飛，風動塵起，樹木山川，草芥人畜，咸物非汝。
commentary::  ^789c38

極汝見源，令窮力諦觀也。
上極日月，下極輪圍，中極萬物，令一一詳擇也。 ^789c44

△三、正示見性。
orig::  ^789c46

阿難，是諸近遠諸有物性雖復差殊，同汝見精清淨所矚，
則諸物類自有差別，見性無殊，此精妙明誠汝見性。
commentary::  ^789c48

前問云何得知是我真性，此示萬境差別，見無差別。
無差別者，即汝真性。
此之真性，覽麤濁而不雜，精也；涉萬殊而不異，
妙也；極遠近而同矚，明也。 ^790a6

△四、辨見非物。
orig::  ^790a10

若見是物，則汝亦可見吾之見。
commentary::  ^790a14

物則可見。此躡上咸物非汝之言重辨也。
orig::  ^790a16

若同見者，名為見吾。
吾不見時，何不見吾不見之處？
commentary::  ^790a18

同見者，依物之迹也。
不見者，離物之體也。
若謂吾汝同見一物，是見吾之見特迹而已。
當吾離物不見之時，其體何在？
既無處可見，定非是物矣。
orig::  ^790a20

若見不見，自然非彼不見之相。
commentary::  ^790a26

縱，辨也。縱使妄意謂能見吾不見者，終自非是彼不見相。
葢彼不見相，非見所及。
orig::  ^790a28

若不見吾不見之地，自然非物，云何非汝？
commentary::  ^790a32

見既非物，即真汝性。
orig::  ^790a34

又則汝今見物之時，汝既見物，物亦見汝，
體性紛雜，則汝與我并諸世間不成安立。
commentary::  ^790a36

又約物我雜亂，辨見非物也。
若見是物，則物應有見，而有情無情，體性錯雜，
不可分辨，故曰不成安立。
則見非是物，又可明也。
諸世間，謂眾生及器，通指有情無情也。 ^790a40

△五、牒顯結答。
orig::  ^790a46

阿難，若汝見時，是汝非我，見性周遍，非汝而誰？
云何自疑汝之真性，性汝不真，取我求實？
commentary::  ^790a48

牒上以顯真性也。
是汝非我者，明見體不與物雜也。
若悟見體不與物雜，則了知見性廓然清淨，
周遍法界，即真汝性。
何疑不真，而求質於我耶。
此結答云何得知是我真性之問也。
性汝者，能性於汝，如所謂性一切心。 ^790b4

△六、明見真體本絕限量二：初、阿難躡問。
orig::  ^790b12

阿難白佛言：世尊！
若此見性必我非餘，我與如來觀四天王勝藏寶殿居日月宮，
此見周圓徧娑婆國，退歸精舍秪見伽藍，清心戶堂但瞻簷廡。
世尊！此見如是，其體本來周徧一界，今在室中唯滿一室，為復此見縮大為小？
為當牆宇夾令斷絕？
我今不知斯義所在，願垂弘慈，為我敷演。
commentary::  ^790b16

此躡承佛神力，能見初禪之事，為問以所視廣狹，而疑見體舒縮。
蓋未能親證，徒以情器量度故也。
四天宮與日月齊，所視之廣，故遍娑婆國。
精舍則狹，戶堂又狹矣。
一界，即娑婆也。 ^790b28

△二、佛與辨明三：初、直示。
orig::  ^790b34

佛告阿難：一切世間大小內外諸所事業各屬前塵，不應說言見有舒縮。
commentary::  ^790b38

一切世間，則根身器界之類。
大小內外，則一界一室之類。
諸所事業，則舒縮夾絕之類。
此總舉萬法，皆屬前塵，與吾靈覺，自不相涉。
是故前塵大小，見無舒縮。
orig::  ^790b42

譬如方器中見方空，吾復問汝：此方器中所見方空，
為復定方、為不定方？
若定方者，別安圓器，空應不圓；若不定者，在方器中應無方空。
汝言不知斯義所在，義性如是，云何為在？
commentary::  ^790c2

器喻前塵，空喻見體。
器有方圓，空無變異。
既無變異，何有舒縮？
云何為在者，見體如如，不容情器妄度也。
orig::  ^790c10

阿難，若復欲令入無方圓，但除器方，空體無方，不應說言更除虗空方相所在。
commentary::  ^790c16

離塵觀性，自得本真，不勞功用。
△二遣情
orig::  ^790c20

若如汝問，入室之時縮見令小，仰觀日時汝豈挽見齊於日面？
若築牆宇能夾見斷，穿為小竇寧無續迹？
是義不然。
commentary::  ^790c22

既非可挽，定非可縮；既非可續，定非可斷；
義既不然，無用情計。 ^790c28

△三、結顯。
orig::  ^790c30

一切眾生從無始來，迷己為物，失於本心，
為物所轉，故於是中觀大觀小。
若能轉物，則同如來身心圓明不動道場，於一毛端徧能含受十方國土。
commentary::  ^790c32

迷己為物，謂失性隨塵也。
為物所轉，謂因而倒妄也。
為物所轉者，如空隨器變，故於是中觀大觀小，而終為眾生。
能轉物者，如除器觀空，故即心圓明，遍含國土，而即同如來。
葢毛端國土，本非小大含容之理，不假神變，
但除情器，則廓爾現前也。 ^790c38

△七、明見與緣同一妙體二：初、阿難疑異。
orig::  ^790c46

阿難白佛言：世尊！
若此見精必我妙性，今此妙性現在我前見必我真，我今身心復是何物？
而今身心分別有實，彼見無別分辨我身。
commentary::  ^791a2

躡前，發問也。前即諸物而指曰：此精妙明誠，
汝見性即是，此是妙性現在我前，與身心異矣。
而今身心分別有實者，言心有分別而見無分別，與身分辨成異物也。
orig::  ^791a8

若實我心令我今見，見性實我而身非我，何殊如來先所難言物能見我？
唯垂大慈，開發未悟。
commentary::  ^791a16

在前之見，若實我心，則彼實我而此非我，
見在物而不在身，是物能見我矣。
此皆即迷情而難辨也。 ^791a20

△二、佛與和融三：初、委曲辨示四：初、通破前疑。
orig::  ^791a24

佛告阿難：今汝所言，見在汝前，是義非實。
commentary::  ^791a26

△二、責辨非實二：初、辨物無是見。
orig::  ^791a28

若實汝前，汝實見者，則此見精，既有方所，非無指示。
且今與汝坐祇陀林，徧觀林渠及與殿堂，
上至日月，前對恒河。
汝今於我師子座前，舉手指陳是種種相，
陰者是林，明者是日，礙者是壁，通者是空，
如是乃至草樹纖毫，大小雖殊，但可有形，無不指著。
若必其見現在汝前，汝應以手確實指陳何者是見。
阿難當知，若空是見，既已成見，何者是空？
若物是見，既已是見，何者為物？
汝可微細披剝萬象，#CB00701;出精明淨妙見元，
指陳示我，同彼諸物，分明無惑。
commentary::  ^791a30

通辨萬物無是見者，若空若物，總舉色空諸法，令詳辨也。
初言見精，次言見元，後言精見者，此見本乎妙精明心，故通言精。
從心首出，故曰見元。
依用指體，故曰見精。
依體指用，故曰精見。
林渠，猶林泉也。
orig::  ^791a48

阿難言：我今於此重閣講堂，遠洎恒河上觀日月，
舉手所指縱目所觀，指皆是物無是見者。
世尊！如佛所說，況我有漏初學聲聞乃至菩薩，
亦不能於萬物象前剖出精見，離一切物別有自性。
佛言：如是，如是！
commentary::  ^791b10

物無是見，故雖大聖不能即物剖辨，意須離物矣。
此結無是見者。 ^791b18

△二、辨物無非見。
orig::  ^791b20

佛復告阿難：如汝所言，無有見精離一切物別有自性，則汝所指是物之中無是見者。
commentary::  ^791b22

牒定前言，既無是見，當指非見。
orig::  ^791b26

今復告汝，汝與如來坐祇陀林，更觀林苑，
乃至日月種種象殊，必無見精，受汝所指。
汝又發明，此諸物中，何者非見？
阿難言：我實徧見此祇陀林，不知是中何者非見。
何以故？若樹非見，云何見樹？
若樹即見，復云何樹？
如是乃至若空非見，云何見空？
若空即見，復云何空？
我又思惟，是萬象中，微細發明，無非見者。
佛言：如是，如是。
commentary::  ^791b28

先答不知，以義未可定也。
若樹非見，何能是樹？
若即是見，樹當名見，云何名樹？
然前斷為無是見者，既不中理，故復思惟無非見者，二義無定。
佛皆許者，以色空等象如虗空華，本無所有，固不可定指也。
故下文云：此諸物象與此是精，元是菩提妙精明體，於中本無是非是義。 ^791b42

△三、初學罔措。
orig::  ^791c4

於是大眾非無學者，聞佛此言，茫然不知是義終始，
一時惶悚，失其所守。
commentary::  ^791c6

疑佛所答，二義無定，故失所守。
△四、佛慈慰喻
orig::  ^791c10

如來知其魂慮變慴，心生憐愍，安慰阿難及諸大眾：諸善男子！
無上法王是真實語，如所如說，不誑不妄，非末伽梨四種不死矯亂論議。
汝諦思推，無忝哀慕。
commentary::  ^791c12

魂慮變慴，即惶悚失守也。
真語等者，謂上答二義，乃稱真之語，如如之說，非矯論也。
末伽外道四種矯亂，見末卷行陰之文。
忝，辱也。 ^791c18

△二、文殊請明。佛意為顯見與見緣如虗空華，
於中本無是非是義，故以如語隨問而答。
然此非有學小智所及，故大眾茫然失守，而必須文殊請明也。
orig::  ^791c22

是時，文殊師利法王子愍諸四眾，在大眾中即從座起，
頂禮佛足，合掌恭敬而白佛言：世尊！
此諸大眾不悟如來發明二種精見色空，是非是義。
commentary::  ^791c30

二種者，精明、見元及前緣色空，是非二義也。
orig::  ^791c36

世尊！若此前緣色空等象，若是見者應有所指，
若非見者應無所矚，而今不知是義所歸故有驚怖，非是疇昔善根輕尠。
唯願如來大慈發明，此諸物象與此見精元是何物？
於其中間無是非是。
commentary::  ^791c38

牒前罔措之意。請，明也。
△三、正示同體三：一、正定所照。
orig::  ^791c46

佛告文殊及諸大眾：十方如來及大菩薩，
於其自住三摩地中，見與見緣并所想相，如虗空華本無所有。
此見及緣元是菩提妙淨明體，云何於中有是非是？
commentary::  ^792a2

自住三摩地，即自性首楞正定也。
聖人住是定中，了見萬法唯一圓融清淨寶覺，曾無非是。
此正答所問也。見根也，見緣境也，所想相識也。
根境識三，攝盡萬法。
夫能了諸緣法元一寶覺，無是非是，則從前真妄虗實、
倒心緣影、疑異分別之情，豁然而蕩矣。 ^792a8

△二、顯無是非二：一、喻明。
orig::  ^792a18

文殊！吾今問汝，如汝文殊更有文殊，是文殊者為無文殊？
如是，世尊！我真文殊無是文殊。
commentary::  ^792a20

此示一真法性，本無是非也。
如汝文殊者，舉本無是非之體也。
更有文殊是文殊者，為無文殊，明因有是非，遂失本真也。
故曰：我真文殊，無是文殊。
蓋若有是者，我則非真矣。
所謂纔有是非，紛然失心。
orig::  ^792a24

何以故？若有是者，則二文殊。
然我今日非無文殊，於中實無是非二相。
commentary::  ^792a32

釋成上義也。則二者，明有是則有非也。
然我下，明雖不立是亦不墮非，於當體中實無二相。 ^792a36

△二、合顯。
orig::  ^792a38

佛言：此見妙明與諸空塵亦復如是，本是妙明無上菩提淨圓真心，
妄為色空及與聞見。
如第二月，誰為是月？
又誰非月？
commentary::  ^792a42

妙明之見如，所謂汝文殊也。
空塵見緣如，所謂是文殊也。
菩提心如，所謂真文殊也。
色空聞見如，所謂二文殊也。
皆依淨圓真心而起故。
如第二月，當體全虗，無容辨詰。
知不容辨，則是非泯矣。
orig::  ^792a48

文殊，但一月真，中間自無是月非月。
commentary::  ^792b8

但造真體，是非自亡。
△三、結告時眾。
orig::  ^792b10

是以汝今觀見與塵，種種發明名為妄想，不能於中出是非是。
由是精真妙覺明性，故能令汝出指非指。
commentary::  ^792b12

見與塵，指妄染妄境也。
觀見塵而發明，如以指喻指，終沉妄想，不出是非。
由精真而發明，如以非指喻指，可出是非，得無分別。
出指非指，言是非雙泯也。
大佛頂如來密因修證了義諸菩薩萬行首楞嚴經要解卷第三
w:: 音切
note:: 胝 ^792b16

〔音知。〕殞
〔于敏切。〕孺
〔而遇切。〕膚
〔音夫。〕腠
〔倉奏切。〕頺
〔杜回切。〕耆
〔音冐。〕皺 ^792b32

〔側救切。〕逮
〔音代。〕殂
〔作胡切。〕携
〔戶圭切。〕綿
〔武延切。〕瞪
〔直證切。〕矒
〔武亘切〕瞬 ^792b34

〔舒圍切。〕擾
〔而沼切。〕瀛
〔以成切。〕 #CB02357;
〔蒲沒切。〕#CB17548;
〔上同。〕斂
〔良冉切。〕氛
〔音焚〕紛 ^792b36

〔音芬。〕簷
〔余廡切。〕廡
〔音武。〕縮
〔所六切。〕挽
〔無遠切。〕築
〔音竹。〕竇
〔音豆。〕確
剖 ^792b38

〔普后切。〕剝
〔北角切。〕惙
〔知劣切。〕矯
〔居夭切。〕尠
〔音蘚。〕
 ^792b40
