無量壽經記卷上
collector:: 釋　玄一　集
commentary:: 
□□□□□□□□□□□□□□□者，早□□□□□□尊□念諸佛耶□□□□別。
別中有五：初言奇特之法者，依神通輪現相異常故。
又說瑜伽第九十六卷云：復次如來有二種甚希奇法：
一者顯示一切諸法皆無有我，二者顯示一切有情自作佗作皆無失壞。
解云：今此中住皆無失壞義，故言住奇特法。
如住下說法藏比丘大願皆是不失壞故，諸善惡業皆不失壞故。
又說瑜伽三十八云：如是菩提名為最勝，七種最勝共相應故。
云何名為七種最勝？
一者依最勝故名大丈夫者，二者正行最勝故名大悲者，
三圓滿最勝□□□□□□□□□□□故名大戒者及大法者，
四者智最勝故名大慧者，五者威力最勝故名大神通者，
六者斷最勝故名大解脫者，七者住最勝故名佗安住廣大住者。
解云：此七中，初據外相，后約內德。
今阿難見外最勝相，而念內德，故從此嘆言。
言住奇特之法者，總嘆六最勝。
言今日世雄住佛所住者，歎第七、住最勝。
言今日世眼住道師之行者，嘆第三、正行最勝。
言今日世英住最勝之道者，嘆第四、智最勝。
言今日具尊行如來之德者，□□謂第六、
三、五法位云：更無加上，名曰世尊。
諸佛□□□□能制眾魔，雄徤天故，名曰世雄。
住於五眼，引導眾生，照見無過，名曰世眼。
住於四智，孤檦猶秀，名曰世英。
五天中最故，名為天尊。
言五天者，如涅槃說：一者、世天，謂世人王，
名為天子；二者、生天，謂四天王，乃至非想；
三者、淨天，謂須陀洹等；四者、義天，謂諸菩薩解諸法空義故；
五者、第一義天，謂佛如來坐□□□佛性不空義故。
orig::  ^54a9

去來現佛〔至〕念諸佛耶。
commentary::  ^54b20

述曰：第□□□□二：初、舉意；二、何故下，舉相。
結問□□□也。法位□□相念，以三上心者，
故佛今嘿然，現相□□不自照乎等□□□□□□定辭。
又說三世佛，佛佛相念者，諸佛屬緣，佛及佛事，合言佛佛相念。
然即昔來，事無不思，何用別相？
若有所不念者，可謂有別所念，故更現別相。
更須別相者，今佛有不念初耶？
orig::  ^54b22

何故〔至〕光光乃爾。
commentary::  ^54b36

述曰：結問如文。
orig::  ^54b38

於是世尊〔至〕問威顏耶。
commentary::  ^54b40

述曰：第四敘興分，於中有二：初歎問合儀，二如來下敘興世意。
前中有三：初如來反問，二阿難奉答，三嘆今問。
此即初也。
orig::  ^54b42

阿難白〔至〕問斯義耳。
commentary::  ^54b48

述曰：二、阿難奉答，如文。
orig::  ^54c2

佛言善哉〔至〕問斯慧義。
commentary::  ^54c4

述曰：三、嘆今問。言問斯慧義者，如來現相者，欲說淨土法門。
彼淨土法門是慧境界，故言慧義，即是境界阿毗曇也。
orig::  ^54c6

如來以無盡〔至〕出興於世。
commentary::  ^54c12

述曰：第三敘興世意，於中有二：初總，二光闡道教下別。
此即初也。言無盡大悲者，盡未來際無窮盡故。
亦有本云無，蓋謂無有加過故。
orig::  ^54c14

光闡道教〔至〕真實之利。
commentary::  ^54c20

第二別，於中有五：初以法濟世，二□□□逢，
三嘆問多益，四其知難量，五身□□世。
此即初也。
orig::  ^54c22

□上住智〔至〕時時乃至。
commentary::  ^54c26

述曰：二文也。
orig::  ^54c28

今所問者〔至〕諸天人民。
commentary::  ^54c30

述曰：三文也。
orig::  ^54c32

阿難當知〔至〕無能遏絕。
commentary::  ^54c34

述曰：四文遏〔音阿達反，實塞也〕。
orig::  ^54c36

以一飡之力〔至〕光顏無異。
commentary::  ^54c38

述曰：第五身興踰絕世也。
於中有三：初標立，二所以下嘖所由，三如來下示所以。
言一飡食者，凡食有四種：一不淨依止住食，謂欲界凡夫。
二清淨依止住食，謂諸羅漢。
三淨不淨依止住食，謂上界及有學人。
四示現依止住食，謂佛世尊。
其佛示食時，諸天轉接，將生□□□□諸佛意所許。
然依未現，以一飡□□□多劫，此即□□□□□□無損，如文。
然現殊光者，且為說殊勝之法故。
orig::  ^54c40

所以者何？
commentary::  ^55a8

述曰：二、嘖所以問意。
既現殊相，何故光顏無異？
此中佛答意，約實德說。
反嘖之意，執跡為難。
orig::  ^55a10

如來定慧〔至〕自在。
commentary::  ^55a14

述曰：三、如來釋所以，如文。
orig::  ^55a16

阿難〔至〕汝說。
commentary::  ^55a18

述曰：第五正說分，於中有三：初勅聽，二對曰欲聞受耳，三佛告下廣說。
第二文中願樂欲聞者，但為聞也。
一云顯三聞也，謂願聞、樂聞、欲聞，如次為生三慧。
是故十地論云：聞法人者，如渴求水、如飢求食、
如□□□，其次第今生三慧。
orig::  ^55a20

佛告阿難乃往過去〔至〕佛世尊。
commentary::  ^55a30

三、廣說中有二：初、古佛興世；二、時有國王下，明有王脩行。
初中，先明時劫；後錠光如來下，明化王。
又前可見。地持云：廣諸思議，故言不可思議。
言智者，智度論云：劫者，秦云分別時節也。
#CB17731;亦央，梵阿僧祇，此云無#CB17731;數。
王免云：央，盡也。錠。
言世自在王佛者，世間利益自在，故言世自在，
亦言世饒，即自在義，名為王也。
言如來者，本地云：語無虗妄，故名如來。
智度論第二卷云：如法相說，如法相解脫，
如諸佛安隱道來，佛如是來，更不去後有中，是故名為多陀阿伽度。
成實論云：乘如實道，來成正覺，故名如來。
言應供者，瑜伽八十三卷云：所言應者，應受供養故。
智度論云：云何名阿羅訶？
阿羅名賊，訶名殺，是殺賊。
復次，阿名不，羅訶名生。
復次，阿羅訶名應受供養。
言等正覺者，應言等覺、正覺，如次量智、理智是也。
智度論云：三藐三佛陀，三藐名正，三名遍，
佛名知，是名正遍知。
案云：應言正知、遍知、知者，即是等覺。
言明行足者，八十三卷云：明行圓滿，所謂三明，
遮、行、行、行，皆悉圓滿。
又復四種增上心法，現法樂住，皆悉圓滿。
前是行行，後後是住行。
此中清淨身、語、意業，現行正念，是行圓滿；
密護根門，是遮圓滿。
由此二種，顯示如來三種不護無忘失法。
由不造過世間靜慮，遮自苦行。
樂云：若具言明及行圓滿，明謂三明：一、
宿住隨念明，二、生死智證明，三、漏盡明。
行謂合二，行開三。
合二者：一、行行，二、住行。
開三者：一、遮行，二、行行，三、住行。
此中前二為行行，故言合二。
其遮行能遮過，非行行能行善行。
□□住心取量智相應定，故言世間□。
智度論十二卷云：云何名明？
行足、宿命、天眼、漏盡，名為三。
問曰：神通、明有何等異？
答曰：直知過去宿命事，是名通。
知過去因緣行業，是名明。
直知死此生彼，是名天眼。
通知行因緣際會不失，是名明。
直知盡結使，不知更生不生，是名漏神通。
若知漏盡，更不復生，是名明。
是三明，大阿羅漢、大辟支佛所得。
案云：問：通障與明障為同為異？
答：若於利根無別，若於鈍根有異。
何以故？若利根者，斷通障時，更無明障，故明二障無別。
其鈍根者，雖得□通，而不得明，故知有異。
□□□名身業、口業，唯佛身、口業具足，餘皆有失。
是故知明、行具足。
案云：瑜伽亦明能起意業，此論取所起身、
口，是故彼廣此狹。
言善逝者，八十三云：謂於長夜具一切種自利、利他二功德故。
案云：或有住而無善，如不得利；或有住以有善，如得利益。
今佛如后人，故言善逝。
智度論十二卷云：脩伽陀，脩，秦云好伽陀。
或言去，或言說，是名好去。
好說好去者，種種諸障三摩提無量等諸大智慧去。
如說佛一切智為大車，八正道行入涅槃，是名好去。
□好說者，如諸實相說，不著□□弟子智慧力〔云云〕。
如是觀察弟子智力而為說法，是名好說。
言世間解者，如八十三說：謂於一切種有情世間及器世間善通達故。
智度論十二卷云：路伽備，路伽，秦云世。
備名知，是名世間知。
問曰：云何知？答曰：知二種：一者眾生，二者非眾生，及如實相知世間盡。
言無上士調御丈夫者，如八十三云：無上丈夫調御士者，
智無等故，無過上故，於諸法是大丈夫。
多分調御無量丈夫，最第一故，極尊勝故。
案云：佛即大夫，又多分御丈夫故，由是二戒故□□□。
智度論十二云：阿耨多羅，秦云□無上。
問曰：云何無上？答曰：涅槃法無上。
佛自知是涅槃，不從他聞，亦將導眾生會至涅槃。
如諸法中涅槃無上，眾生中佛亦無上〔云云〕。
阿名無，耨多羅名答。
一切外道法可答可破，非實清淨故。
佛法不可答不可破，出一切語言道故，亦實清淨故。
以是故名無答〔云云〕。
富樓沙曇藐波羅提，富樓沙，秦云丈夫。
曇藐，秦云可化。波羅提，秦云調御師。
是名可化丈夫調御師。
佛以大慈大悲大智故，有時濡美語，有苦切□□雜語，
以此調御合不失道□□，是故佛名可化丈夫調御師。
問曰：如人，佛亦化令得道，何以獨言丈夫？
答曰：男女中男大，女屬男故，男能辨大事故。
復次，女人有五礙，不得作轉輪王、釋天王、
魔天王、梵天王、三界法王，以是故不說。
復次，佛為女人調御師，為不尊重。
若說丈夫，一切都攝。
譬如王來，不應獨來，必有侍從。
如是說丈夫，上根、無根及女盡攝。
以是因緣故，佛名可化丈夫御師。
一云：□具有□多分□更不相違□□□□。
八十三卷云：天人師者，由彼天人解是深義，#CB02799;脩正行有力故。
智度論十二卷云：舍多提波□魔#CB00145;舍南。
舍多，秦云教師。提婆言天，魔#CB00145;舍南言人，
是名天人教師。問曰：佛能度龍、鬼、神等，
隨解道中生者，何故獨言天人師？
答曰：雖度解脫道中生者少，度天人中生者多。
復次，言天即攝一切天人，言人即盡攝地上生者。
何以故？天上即天大，地上即人大，是故天即天上盡攝，說人即地上盡攝。
□云：必無□□□□下有於天地之上，故□□□。
言佛者，八十三云：言佛陀者，謂畢竟斷一切煩惱并諸習氣，
等正覺阿耨多羅三藐三菩提故。
智度論十二卷云：佛陀，秦云知者。
世尊者，八十三云：薄伽梵者，怛然安坐妙菩提坐，任運摧滅一切魔軍大勢故。
智度論十二卷云：路迦耶陀，秦云世尊。
八十三云：此中如來，是初總序應正等覺，謂永解脫一切煩惱障及所知障故。
於其別中，略有二種，所謂共德及不共德。
於共德中，□□□說諸□□□□□解明行圓滿等句，是不共德。
案云：二乘於八解脫等定障，得□解脫所知障，亦名共□。
□□□中，幾自利？
幾利佗？答：有說：初五自利，次四利佗，後一俱利。
遠法師云：前五自利，后五利他。
今謂不爾。何以故者？
言無虗妄，何必自利？
明應義中亦云：應作世間無上福田等，是何自利？
應作是解：初二俱利，次三自利，次四利佗，后一俱利。
問：三十八云：三性法中，現前等覺，故名為佛。
是何利佗？解云：能令解佗三性法故。
□□□□佛若□□□□□□有何差別？
唯以如實覺了一切諸法，約自利說。
顯示善惡，□□捨惡，據利佗說。
問：十號中，□□□號，以何最勝之所顯示？
答：正行最勝，是利佗故。
四令三，□□所攝。
所依最勝，以丈夫士所攝。
斷、住、圓滿、威力，四種最勝，三自利。
令三俱利，一分所攝。
智最勝者，正遍知所攝。
問：若正行最勝，利佗攝者，何故？
解：正行最勝云：由諸如來，自利利佗，利益安樂無量眾生，
念愍世間，令諸人天，獲得義利，利益安樂，
而行正行，故名正行最勝。
□云：利佗必由自利義故，且作此說。
是以下云名大悲者，又說通自利利佗。
然據一相，故名大悲者也。
orig::  ^55a32

時有國王，聞佛說法，
commentary::  ^56c10

述曰：上來古佛興世已，自下第二有王脩行。
於中有七：初聞法，二發心，三出家，四嘆德，
五讚佛，六敘請，七說法。
此即初也。言聞佛說法者，聞世自在王佛說法。
法位云：然不知說何法相？
今准文相說理、事、法。
理者，大乘二空之理。
既聞大乘之二空理，故發無上道心。
事者，淨佛國土事。
聞此事故，下文中願言義當修行，攝取佛國清淨莊嚴無量妙土等故。
orig::  ^56c12

心懷〔至〕道意。
commentary::  ^56c26

述曰：二、發心，言無上正真道。
言發意者，明能求心。
orig::  ^56c28

棄國〔至〕法藏。
commentary::  ^56c30

述曰：三、出家學道，不領尊位，如觀草土；
捨離五欲，如棄涕唾。
言沙門者，法位云：此反寂。
或遠云：此反息惡。
玄奘云：梵本正音室羅摩拏，或言舍羅摩奴，此云功勞。
脩道有多勞也。言沙門行者，是持業釋，功勞即行故。
即是五支不放逸行：一、過去所犯，如法懺悔；
二、未來當犯，如法懺悔；三、現前所犯，如法懺悔；
四、如所行，如所住，專心故護持，是名已作不放逸行；
五、依已作不放逸行。
案云：前有二種，謂作為止。
作名所行，止名所住。
言名曰法藏者，此出家名所聞法教，護持不失，故名法藏。
俗名龍珍王。此王入山修道時，中臣之二女隨入學道：
一名緣波那，二名洗澤河。
法藏山南，二女山北。
鈔：然修行彼時，國王成今彌陀，彼祿那今是觀世音是，洗澤河今是大勢至是也。
今此經文於世自在王佛發心修行。
若據悲華經，寶藏佛所發心修行，是故彼經第二卷云：
佛告寂意菩薩：善男子！
我於往昔過恒沙等阿僧祗劫，此佛世界名那提嵐，是時大劫名曰善持。
案云：釋迦佛言：我憶往昔劫寶藏佛世界名那提嵐。
是故下云：此世界當名娑婆也。
彼文殊師利南方成佛時，彼佛土廣大，故此娑婆世界亦入彼土分。
是下云：今方汝文殊師利於未來世過二恒河沙等無量無邊阿僧祗劫，
入第三無量無邊阿僧祗劫，於此而方，
有佛世界，名清淨無垢寶真。
此散提嵐界，亦入其中。
彼世界中，有種種莊嚴。
汝於此中，當成阿耨菩薩，號普現如來〔云云〕。
佛世尊！於彼劫中，有轉輪聖王，名無諍念，王四天下。
有一大臣，名曰寶海，是梵志種。
知占相時，生一子，有三十二相瓔珞其身，八十種次第莊嚴。
以百福成就一相，常光一尋。
其身圓滿，如尼拘盧樹。
諦現一相，無有厭足〔云云〕。
法服出家，成阿耨菩提〔云云〕。
爾時轉輪王，諸佛及聖眾，於三月中，受我供養。
如來嘿然許之〔云云〕。
時轉輪王，頂載一燈，肩荷二種，左右手中，執持四燈。
其三膝上，各宜一燈。
兩足趺上，亦各一燈。
如是竟夜，供養如來。
佛神力故，身心快樂，無有疲極。
譬如比丘，入第三禪。
轉輪聖王，所受快樂，亦復如是。
供養終竟三曰〔云云〕。
時王千子，第一太子，名曰不眴。
終竟三月，供養如來及比丘僧〔云云〕。
第二王子，名曰尼摩。
終竟三月，供養如來及比丘僧。
如不眴太子，所奉噠嚫，如上所說〔案：噠嚫者，翻布施〕。
第三王子，名曰王眾〔云云。
三十八名，經文自列〕。
是時聖王，及其千子，如是供養，滿二百五十歲。
第三卷云：爾時寶藏如來，復作是念：如是等無量眾生，已不退轉於阿耨菩提。
我今當與各各受記，等為眾現種種佛土。
爾時聖王，聞是記已，即起合掌，長跪白佛。
最白佛言：世尊！我今貢寶，欲得菩提。
如我先於三月之中，以諸所須，供養於佛及比丘僧。
如是善根，我今迴向阿耨菩提，終不願取不淨佛佛土。
世尊！我先已於七歲之中，端坐思惟種種莊嚴清淨佛土。
世尊！今我從願，令我成阿耨菩提時，世界之中，
無有地獄、畜生、餓鬼；一切眾生，命終之后，
令不墮於三惡道中；世界眾生，皆作金色，
人天無別，皆得六通〔云云〕。
願我世界，無有女人及其名字；一切眾生，
等一化生，壽命無量〔云云〕。
爾時，寶藏如來讚轉輪王言：善哉，善哉！
大王！今者所願甚深，已取淨土，是中眾生，其心亦淨。
大王！汝見而方過百千萬億佛土，有世界名尊善無恬〔云云〕。
大王！所願無異，種種莊嚴佛之世界，等無差別，
悉已攝無量無邊調伏眾生，今改汝字為無量清淨〔云云〕。
大王！如是諸佛滅已，後過一恒河沙等阿僧祗劫，
入第二恒河沙等阿僧祗劫，是時世界，
轉名安樂，汝於是時，當得作佛，號無量壽如來，
乃至佛世尊〔云云〕。
有轉輪王，名無量淨，王四天下，三月供養寶藏如來及比丘僧，
以是善根故，過一恒河沙等阿僧祗劫已，
始入第二恒河沙阿僧祗劫，當得作佛，
號無量壽，世界名安樂，常身光明，周遍十方恒河沙等諸佛世界
〔云云。寶藏佛記第一太子言〕。
善男子！無量壽佛般涅槃已，第二恒河沙等阿僧祗劫後分，
而初夜分中，正法藏盡，夜后分中，彼土名一切珍寶所成就世界，
所有種種莊嚴無量無邊安樂世界所不及也。
善男子！汝於后夜種種莊嚴，在菩提樹下坐金剛座，
於一念中間成阿耨菩提，號遍出一切光明功德山王如來、
應供乃至佛、世尊。
其佛壽命九十六億那由佗百千劫，般涅槃已正法位世六十三億劫
〔云云記第二子言〕。
善男子！汝於來世當於如是最大世界成阿耨菩提，
號曰善住珍寶山王如來乃至佛、世尊。
善男子！由汝願取大世界故，因字汝為得大勢。
解云：彼寶藏佛時發心發願，此自在王佛時亦爾。
問：一佛亦名寶藏，亦名世自在王，為異佛耶？
答：異佛也。何以知者？
且由五義故：一、佛名即別故；二、所化名別，
謂彼時無量淨，此時法藏故；三、在家、出家別，
謂彼時在家，此時出家故；四、思惟淨土行時別，
謂彼時七歲，此時五劫故；五、男女別，謂彼時觀音、
大勢至曾作輪王之身，此時作臣之女故。
問：既知別佛未，如何佛為先？
答：未見成文。然以義准者，寶藏是先，自在王佛為後。
謂瑜伽等說發大心已修行，逕三阿僧祗劫成等正覺。
然寶藏佛記言過一恒河沙阿僧祗劫等，
今此經中但云高才勇哲與世超異，乃至下文德云於不可思議兆載永劫積殖菩薩無量德行，
不生欲覺、瞋覺、害覺等，不言逕恒沙等劫。
解云：彼寶藏佛時至此自在王佛時，既逕不可思議兆載永劫，
由此義故，明知彼寶藏佛先，自在王佛后也。
問：既論亦逕三阿僧祗劫，何故寶藏佛時發菩提心，而逕爾所劫？
答：取三阿僧祗者，但捨起行時。
若雖發心，而或時行退，或時行息，通取此等時，
即逕無量阿僧祗劫，故無相違。
問：若起行時不過三阿僧祗劫者，何故智度論第四卷破迦旃尼弟子輩言：
佛言：無量阿僧祗劫作功德，欲度眾生。
何故言三？三阿僧祗劫，阿僧祗劫有量有限。
解云：既言無量阿僧祗劫，如何得云三阿僧祗？
解云：小乘三阿僧祗，第六十轉名為阿僧祗，故有量有限。
大乘宗中，依智度論大數百，第八轉名阿僧祗，故無量無限。
問：既知此法藏發心是為後時，未知地前四十心是何所攝？
答：亦未見成文。然准遠法師解，此應十迴向末心。
是故遠云：此中有二：初、明世間之行；二、
佛告阿難：法藏比丘說此頌下，明出世行。
地前所行，名為世間；地上所行，名出世間。
下明出世行中云：具足五劫思惟攝取莊嚴佛國清清之行。
解云：聞地上莊嚴國土行已，五劫思惟，
內證彼行，名為攝取。
既逕五劫，能入地上，是故明知是十迴向之末。
然明發心，瑜伽、頭揚等皆云：發心有二：
一、世俗受發，謂地前發心；二、得法性發心，謂地上發心也。
若依佛性論，有三發心：一、信成就發心，
謂十信、十解；二、解行發心，謂十行、十迴向；
三、證發心，謂初地已上。
此云發心者，二中是初，三中第二是也。
orig::  ^56c32

高才〔至〕超異。
commentary::  ^58b20

述曰：第四嘆德，如上已解。
orig::  ^58b22

詣世自在王〔至〕合掌。
commentary::  ^58b24

述曰：第五讚佛。此中先敘敬相，后以頌正嘆。
此即初也。
orig::  ^58b26

以頌讚曰〔至〕超出無倫。
commentary::  ^58b30

述曰：頌中有二十行，此中有二：初有七頌讚佛，二有十三頌自述所願。
前中有五：初有兩頌半讚佛色相，二有半頌讚佛各聞，
三有兩頌嘆佛福智，四有半頌讚佛斷德，五有一頌半讚佛恩德。
此即初也。言日月摩尼者，日月皆以摩尼所成。
摩尼者翻如意，即是珠名也。
orig::  ^58b32

正覺〔至〕十方。
commentary::  ^58b44

述曰：二文也。
orig::  ^58b46

戒聞〔至〕涯底。
commentary::  ^58b48

述曰：三文也。言戒聞者，憬法師云：戒之聞也，
聞謂名譽，令聞謂持戒，芳聲令遠聞故。
問：與前何別？答：前大覺之聲，此持戒之聲，
故有差別，示可忍辱之聲。
六度中除施，顯五度之威德。
所以除施者，布施是易故。
orig::  ^58c2

無明〔至〕永無。
commentary::  ^58c12

述曰：四文也。約根本故，約三毒而明斷德。
問：餘處中云貪、瞋、癡，何故此中無明為先，嗔為后耶？
答：解處約起多少而明次第，謂貪數起嗔，次不共無明是嗔之次。
今此文中約本末而明次第，謂無明最本，
故先說貪是；次謂通一切處，故嗔唯欲界。
思之，可解。
orig::  ^58c14

人雄〔至〕大千。
commentary::  ^58c26

述曰：五文也。功勳。
orig::  ^58c28

願我作佛〔至〕解脫。
commentary::  ^58c32

述曰：第二以十三頌自述所以。
於中有八：初一行願作佛，二一行願脩行，
三有一行願安眾，四有四行願行不退，
五有兩行願攝妙土，六有一行願攝眾生，
七有兩行願佛證明，八有一行願能忍苦。
此即初也。言齊聖法王者，自在王佛名聖法王。
第二文中云如是三昧智慧為上者，指前四土名為如是，
或有四度離於定慧為，或有四度定慧為上首，今誓言如是四度以定慧為上首也。
第三文中云普行此願者，如次下言一切恐懼為作大安名為此願。
第四文中有二：一兩行對勞而明勝，二一兩行舉事而顯勝。
言光明悉照者，逮云佛光所照如是世界，
精進修行長免難量，亦可以自身光明悉照等也。
第五第六如文。第七文中有二：一一行請世自在王佛為我證明，
二一行請世自在王以佛神力十方諸佛令知我心。
言發願於彼力精所欲者，指前所求事名為於彼，
即彼六度等事名為所欲，今佛為證怒力精進修行。
第八文易也。
orig::  ^58c34

佛告阿難：法藏比丘說此頌已〔至〕#CB02799;苦之本。
commentary::  ^59a20

述曰：自下第六敘請。
言我當修行至無量妙土者，未聞說法時位地前位，故言我當修行攝取等。
聞法已五劫思惟登地上，故言我已攝取等也。
其修行心淨自然佛土淨，故言攝取等也。
orig::  ^59a22

佛語阿難：時世繞王佛〔至〕汝自當知。
commentary::  ^59a30

述曰：第七說法，於中有三：初反問令思，
二推深請說，二如來正說。
此即初也。法藏不久入於初地。
若已入初地，心平等故，莊嚴佛土自然現見。
如餘經說：有分別心故，見丘垢等；若無分別者，即見淨土。
是故佛告法藏不久，汝自當知。
orig::  ^59a32

比丘白佛〔至〕成滿所願。
commentary::  ^59a42

述曰：二文也。法藏位地既在地前，彼地上行非其境界，是故敢問。
orig::  ^59a44

爾時世自在王佛〔至〕志願深廣。
commentary::  ^59a48

述曰：第三如來正說。
於中有七：初知機，二授法，三攝行，四明攝行成，
五合顯說，六陳願行，七攝果相。
此即初也，如文。
orig::  ^59b2

即為法藏〔至〕何願不得。
commentary::  ^59b8

述曰：第二授法，於中有二：初有願心得果，二說相授與。
此即初也，如文。
orig::  ^59b10

於是世自在王佛〔至〕悉現與之。
commentary::  ^59b14

述曰：第二說相授與。
言人天之善善者，明土之因。
此中穢土因說名為惡，淨土之因說名為善。
非謂三性中善性名之為善，不善性名為惡。
言國土之粗妙者，明土之果。
此中穢土名之為粗，淨土名為妙。
又說惡趣名粗，善趣名妙〔粗與麤字音實無別〕。
orig::  ^59b16

時彼比丘〔至〕殊勝之願。
commentary::  ^59b26

述曰：第三攝行，於中有五：初觀相發願，
二其心下依願起行，三具足下修行時節，
四阿難白佛下明命脩短，五時法藏下攝行多少。
此即初也。由二緣故發起勝心：一聞佛說譬如大海等法故，
二見嚴淨國土故。
問：佛通說粗妙國土，何故唯說嚴淨國皆悉現見，不說穢土見？
答：雖通說二土，而彼所願者唯淨妙土，
是以佛隨彼所樂淨土令見，故上云應其心願悉皆與之。
又說雖通見二土，發心之由唯是淨土，是故偏說。
問：若如后說者，何故前前云應其心願？
解云：隨樂淨土之心，故言為應。
雖有二說，初解為勝，且反此上為淨土時不見穢相故。
orig::  ^59b28

其心寂靜〔至〕無能及者。
commentary::  ^59c2

述曰：二依願起行現觀方便，故言無所著。
不求世間果，故言一切世間無能及者。
又說即無所著，故言無能及者。
orig::  ^59c4

具足五劫〔至〕清淨之行。
commentary::  ^59c10

述曰：第三、明修行時節。
劫雖有五，唯修一行，所謂其心寂靜，志無所著。
orig::  ^59c12

阿難白佛〔至〕四十二劫。
commentary::  ^59c16

述曰：第四、命脩短問答，如文。
遠云：如佛之命，法藏亦可爾。
今謂難定。問：若彼得壽多劫，劫盡之時，居住何處而修行耶？
答：遠云：餘人見其劫盡，其法藏等，彼國土安隱不動，故得起修。
如法華經常在靈鷲山等。
今案后意，始示在穢土，而經現在淨土，猶如釋迦。
今准法華論，約日月歲數劫，故言四十二，
乃五劫，非謂大劫也。
是故彼論云：劫有五種：一、日，二、夜，三、月，
四、時，五、年。故又說劫長短，唯隨人心。
釋迦法華會中亦有至五十劫，彼豈淨土佛耶？
唯是隨心造作，無別自性，以以因緣法無所有故。
隨其因緣，無所不有，胡可以定有長短、遠近之別？
是故由四十二劫故，知是淨土依，非為定證。
orig::  ^59c18

時法藏〔至〕清淨之行。
commentary::  ^59c42

述曰：攝行多少如文。
orig::  ^59c44

如是修已〔至〕清淨之行。
commentary::  ^59c46

述曰：第四明攝行成，如文。
orig::  ^59c48

佛告比丘〔至〕無量大願。
commentary::  ^60a2

述曰：第五令顯說。
言發起悅可一切大眾者，汝今所說四十八願能利群生，
是故聞其所利，一切大眾皆能發起悅可之心。
言菩薩聞已修行此法者，大眾之中有發大心，名為菩薩聞四十八願自能修行。
其四十八願名為比法。
言緣致滿足無量大願者，汝法藏比丘緣此利佗善因，遂致滿足汝所求無量大願。
其所求願無量無邊，非但四十八，然具舉一二日。
自下第六廣陳願行，於中有二：初明勝願，二阿難！
時彼下明勝行。前中有四：初七行利願，
二以偈頌，三佛語下稱願動祥，四空中下顯願成就。
初中有三：初總標舉，二設我得佛下別申願。
此即初也。亦可正說，中有六五，如前六正說淨土因果，以此經以淨土因果為宗致。
此中有二：一說因，二說果。
初中先願後行。願中小段如法位說，今具依二解而判經文。
orig::  ^60a4

設我〔至〕正覺。
commentary::  ^60a34

述曰：第二文中有四十八願。
然無量清淨平等覺經中但二十四者，詳者之脫也。
一一中皆有二，謂願及誓。
願是希求義，誓是邀制義。
皆言設我得佛等是願言，不取正覺者即是誓言。
若約義類者，束為十三願：初兩願，願願無惡趣；
二兩願，願色相齊同；三有五願，願得五通；
四有一願，一無貪著；五有一願，願信定聚；
六有二願，願自身光壽無限；七有二願，
願望眾及壽無限；八有二願，願無惡名善聲普聞；
九有三願，願往生皆得；十有十二願，以眾生及上德滿嚴淨；
十一有五願，願光明普益；十二有二願，
天人受樂；十三有九願，願自界他方大士獲益。
初中有二：初願，願國中無三惡道；第二願，願有情后生不隨三惡道。
二願文相可見。 ^60a36

第二、色相齊同中，言形色不同等者，因法師云：
約實而論，亦有勝劣，然其狀相似，故說無好醜。 ^60b12

第三，五通願，如文。 ^60b16

第五願中言不住定聚必滅度者等者，
辨法師云：定聚有三：若入僧祗數故名定聚者，
十信；若不退故名定者，十解第七心已上；
若得真觀故名定聚者，初地已上。
今此文所說定聚通於三種，以生彼國要入此定聚方命終故。
然廣明三聚，如下當說。
咨嗟。 ^60b18

第九三願中，初願中言乃至十念若不生者，
法位云：是依十法起念，非是稱名十念。
此之上三品言除五逆等者，上三品中無造逆罪者故。
若准觀經，下品下生者有五逆十惡人，
臨終具足十念，稱佛名亦得往生。
第二願者，此之中三品。
第三願者，此之下三品。
言十念，如彌勒所問經說：一者於一切眾生常生慈心，
於一切眾生不毀其行，終不往生。
二者於一切眾生常起悲心，除殘害心。
三者守護法心不惜身命，乃至一法不生誹謗。
四者於忍辱中生決定心。
五者深心清淨不染利養。
六者發一切智心，日日常念無有發妄。
七者於一切眾生起尊重心，除去憍慢謙下言說。
八者於世談論不生味著心。
九者近於覺意，深起種種善根因緣，不生憒閙散亂之心。
十者除去諸相正念觀佛。
一之稱佛名十念，如觀經說。
問：若爾，何故此中除五逆耶？
答：遠法師二說：一云約人分別，造逆罪人有上有下，
善趣已前常沒造逆說為不善趣，位中遇緣造逆說之為上。
解云：十信如以前名常沒，十信已上名為善趣。
若上人者必能重悔，令罪消滅故能生彼，觀經約此而說。
下人造逆，無重悔故，不得生彼。
此經約此，故言除也。
二、約行分別，謂造逆之人，行布定、散。
觀佛三昧，名之為定；修餘善根，名之為散。
六、善為不能滅除五逆重罪，不得往生。
定善力強，能消逆罪，故得往生。
是故二經各據一也。
廣如觀經疏也。一云：若唯造逆者，由十念故得生；
若造逆罪，亦誹謗法者，不得往生。
故二經各據一邊。
餘分別如常。第十有十二願中，言一生補處者，
且約穢土菩薩有四種：一、住定菩薩，謂修相好業，
百劫中菩薩定，離四過失，得二果報，住此定位，故言住定也。
二、近佛地菩薩，若通說者，亦是位定也；
若利說者，知足天以落一生是也。
三、一生補處菩薩，知足天菩薩受此天一生已，能補佛處故。
四、最後生菩薩，謂成佛之身。
若約淨土者，未見成文。
然基法師云：淨土觀音菩薩雖一生補處，
而不在天，不同穢土。
問：若依基解，今是觀音，即是身中成佛耶？
各後身耶？答：彼亦未別說。
今依解義，應述二解：一云：更受後身，方成正覺，
以最後身，方成佛故。
二云：即是此身中成佛，即此一生中成佛。
故言一生同穢土。
何以故？穢土一生菩薩在於天上，淨土一生菩薩不在天上。
既爾，何妨穢土一生菩薩受後身方成佛，而淨土一生菩薩即是身中成佛之也。
亦可觀音菩薩在於下處名近佛地，彼彌陀佛將來之時生於知，
是名一生補處，更待成文。
言除具本願者，隨本願力而受多生。
故法藏誓言：他方未至一生補處位菩薩來生我國者，必定至一生補處位也。
言現其德本諸所求欲供養之具者，其所求名禮香等之供養具，
名為德本。以眾功德由供養而起，故言德本。
彼安樂國菩薩隨樂現樂前供養之具，若不爾者不取正覺。
言不能演說一切智者，不取正覺者，謂能演說一切智之境故。
言金剛那羅延者，那羅延是梵音，此翻勝力。
然毗細天力等風輪力，是故同得那羅延名〔出元曉師金光明記及小論說〕。
經言：彌陀佛身長六十萬億那由佗恒河沙由旬。
既爾，樹下身高何成莊嚴？
答：令因師三說：一云觀經所明佛，約他受用門而顯殊勝。
此經所明樹，約變化邊故無相違。
謂若變化身者，短於樹故。
二云佛德不可思議，彼廣長身蔭於一尺，
樹於佛非難，況四百萬里者也。
三云此云四百萬里者，佛頂已上去佛足量，
若并佛身相稱之長，即是六十萬億那由他恒河沙由旬，有餘四百萬里也。
亦可彼佛尺步所計四百萬里也。 ^60b28

第十一有五願中，言無生法忍者，初地無生忍。
言無生法忍者，基云：由無法教而記忍可心，故言無生忍也。
憬法師云：無生忍者顯人空智，無法忍者顯法空智。 ^61b6

第十三有九願中言淨解脫三昧者，八解中第三解脫名為淨解脫，
緣色解脫中是最勝故須別說之。
又說所有三昧離繫縛故名淨解脫。
言普等三昧者，由此三昧力普見諸佛世界故言為普，平等現見無所不見故言為等。
言第一第二第三法忍者，法位云：案人王經有五忍，
謂伏忍、信忍、順忍、無生忍、寂滅忍。
伏忍位在地前習種性種道種，信忍位在初二三地，
順忍位在四五六地，無生忍位七八九地，寂滅忍位在第十地及佛地。
今此中言第一二三者，即是初三忍。
今謂即此經下所明三忍，謂音響忍、柔順忍、無生忍是也。
orig::  ^61b12

佛告阿難〔至〕頌曰。
commentary::  ^61b34

述曰：第二偈頌，於中有二：初經宗長行序，二正說偈頌。
此即初也。
orig::  ^61b36

我建超世願〔至〕誓不成正覺。
commentary::  ^61b40

述曰：第二偈頌中有十一行頌，分為三：
初三行頌總頌誓，二有七頌總頌願，三有一頌祈驗。
此即初也，如文。
orig::  ^61b42

離欲深正念〔至〕等此最勝尊。
commentary::  ^61b48

述曰：第二七頌，頌願有七：一定忍慧、二利願、
二神光消徐冥難願、三開眼滅閉惡道願、
四威閉天光願、五雨大法雨佛大修因成佛願、七等世尊願。
此七行頌如次願，七願今隨難解。
言離欲深正念者，顯定心也，以根本定離欲方得故。
問：何故明定舉深正念？
答：定品中念增上故，又說得言方深正念故。
言淨慧修梵行者，明慧也。
若得淨慧者，欲順離邊清淨行，故修梵行。
其所願求雖有眾多，而勝唯定慧，故偏說之。
言志求無上尊者，即是自利。
言為諸天人師者，即是利他。
言消除三垢冥者，遠公以小乘法令滅三毒。
言開彼智慧眼，閉惡道、開善趣，今謂未心大小教別，應作是說。
消除三毒者，由彼信心故。
閉惡道者，由彼智慧故。
謂初見神光而起信心，內消三毒，名 ^61c2

二門勝行。上來明願已。 ^61c30

自下第二，明勝行人。
有經曰：阿難！時彼比丘也，若有願無行，願即虗偽。
若有，除三恬外，離橫難，名濟難，名濟難。
其濟難事是分明，故言為明濟。
信心既興，智慧隨生，融滅無明。
闇心既淨，故眾生淨。
永不生惡道，故言閉塞。
常生人天，故言通達善趣門。
祚戢〔音什，實集也〕。
言供養一切佛，具足眾德本者，萬行之中，
檀那為首；四攝之行，布施為初。
是以供養名眾德本。
言願慧悉成滿者，立願而言，所有諸慧皆悉成滿，能為界雄言願。
言願我功德力者，功德慧謂智慧，五願而言，
功德、智慧二種成就。
等此世尊指世自在王佛，名之為此。
orig::  ^61c32

斯願若剋果〔至〕當雨珍妙華。
commentary::  ^62a6

述曰：第三、一欲所驗。
orig::  ^62a8

佛語阿難〔至〕說此欲已。
commentary::  ^62a10

遠曰：自下第三勤，於中有二：初結前，二動#CB17728;。
此即初也。
orig::  ^62a12

應時普地六種震動。
commentary::  ^62a16

述曰：二初、結前。二 ^62a18

位云：第二文中有三：一動地，二雨華，三聲樂。
此即初也。下二文如文。
今謂此中有二：一動地，二雨華。
自然以下屬第四段。
何以故？前所祈願唯是動地雨華，非謂音樂故。
orig::  ^62a20

自然音樂〔至〕深樂寂滅。
commentary::  ^62a28

述曰：自下第四顯願成就。
言於是法藏比丘至不虗，指上動地雨化及與讚言，名為於是法藏比丘。
國彼三事，作如是念：我若具足修行圓滿者，如我所以如是大願誠諦不虗。
言超出世間深樂寂滅者，既作此念已，
都不願樂世間果，深心願樂寂滅涅槃。
orig::  ^62a30

阿難法藏比丘〔至〕建此願已。
commentary::  ^62a42

述曰：廣陳願行中有二：一明赫願行，無願行即非盡，是故明以已。
次明其行，此中即二：一結前，二起行。
此即初也。若依一解，明因中有二：一明願，二明行。
上來明願已，自下第二明行，此即二段。
如或言諸天魔梵龍神八部者，除魔梵所餘名諸，
即此魔梵及諸天，即是八部之中天也。
龍謂即是八部之中第二。
神謂後六，謂衣义、健闥波、阿修羅、迦樓羅、
緊那羅、摩睺羅伽。
然即諸天魔梵龍神，即是八部大眾也。
言發斯弘誓者，四十八願中一一皆具誓願，如前已說故。
orig::  ^62a44

一向專志〔至〕無變。
commentary::  ^62b16

述曰：第二起行中有二：一總明起行，二別起行。
此即初也。為得妙土而起行故，先明惠志莊嚴妙土。
問：所專志莊嚴妙土是狹小耶？
是廣大耶？與餘妙土為等為勝？
又為有衰變、為不爾耶？
答：為此等問故。所修佛國等，文相可見。
問：此上三中是何？
答：法位云是自受用土。
今謂雖有此理而遠之意，何故伏所願土而起此行？
故謂前所願國土是眾生所生，如何得是自受用土可說此應化土？
雖應化土而無須彌、七金山等，言開廓等。
若依一解，正起行中有二：先正明起行，二問答分別。
初中先總後別等，小同法位。
orig::  ^62b18

於不可思議，兆載永劫。
commentary::  ^62b40

述曰：第二別明起行，於中有四：初明自利行、
二明利佗行、三明兼利行、四明行功能。
前中有四：初長時修、二無餘修、三無間脩、四恭敬修。
此即初兆載黃帝筆三品，今且舉一十千億為兆，
十千兆為京，十千京為姟，十千姟為抒，
十千抒為#CB04577;，十千#CB04577;為載。
今案慧大論抄，漠地大數有十五，一一二十三百四千五萬大億，
七兆、八景、九改、十俱、十一間、十二紫、十三讓、
十四政、十五載。然初舉中間一致，顯其長劫兆唯爾時，如千人單也。
orig::  ^62b42

積殖菩薩〔至〕先意承問。
commentary::  ^62c12

述曰：第二、無餘修。
言不生欲覺等者，不生三惡覺故。
此中說尋，名之為覺，理實通伺。
然約麤現及初地，故且說尋也。
言不生欲想等者，不起三惡想故。
此中想是因惡，由惡想方惡尋起故。
言不著色、聲、香、味之法者，五欲之中且舉所造，故獨略不說。
言忍力成就，不計眾苦者，耐惡害，忍等成就故也。
言小欲知足者，小欲緣未來，知足緣現在，
二中知足勝，是故四聖種中唯取知足。
言無染恚癡者，無三毒故。
言和顏者，身業。言愛語者，口業。
言先意承問者，意以善意為先，故言先意。
orig::  ^62c14

勇猛精進〔至〕群生。
commentary::  ^62c34

述曰：第三無間修，言清白之法者，此中應有七善，然且舉二善。
三以惠利群生者，以惠施利故。
orig::  ^62c36

恭敬三寶，奉事師長。
commentary::  ^62c40

述曰：第四恭敬修，如文。
orig::  ^62c42

以大莊嚴〔至〕功德成就。
commentary::  ^62c44

述曰：第一利他行。
若自利不成，無由利物，故舉前自利為利生基，故言以大莊嚴等也。
orig::  ^62c46

住空無想〔至〕如化。
commentary::  ^63a2

述曰：第三兼利行，於中有二：初別明諸行，二如是下總結。
前中有三：初明三業調柔行，二明六度離著行，三明神通示現行。
初中即三：一意業調柔，二口業調柔，三身業調柔。
此即初也。言無作無盡者，因無所作，果無所起故。
謂唯假有，無實因果故。
又說：無作者故，言為無作；無受者故，言為無趣。
orig::  ^63a4

遠離〔至〕兼利。
commentary::  ^63a16

述曰：二口案調兼如文。
orig::  ^63a18

棄國〔至〕財色。
commentary::  ^63a20

述曰：三、身業調柔，如文。
orig::  ^63a22

自行〔至〕令行。
commentary::  ^63a24

述曰：第二六度離著行，於中有二：初二行，二釋。
此即初也。
orig::  ^63a26

無央〔至〕自然發應。
commentary::  ^63a30

述曰：第二釋中先釋自利行，二釋利他行。
此即初也。言在意所欲等者，有意所欲寶藏而應故。
orig::  ^63a32

教化〔至〕之道。
commentary::  ^63a36

述曰：二釋利他行。
orig::  ^63a38

或為長者〔至〕一切諸佛。
commentary::  ^63a40

述曰：第三神通示現行。
此中長者者是隨類生，剎利等者是勝生，六欲天主等者是增上生。
orig::  ^63a42

如是〔至〕稱說。
commentary::  ^63a46

述曰：第二總結也。
orig::  ^63a48

口氣香〔至〕而得自在。
commentary::  ^63b2

述曰：第四顯行功德，如文。
orig::  ^63b4

阿難白佛〔至〕為今現在。
commentary::  ^63b6

述曰：法位云：自下第七攝果相。
願行若成就，終不虗忌故。
今明攝果相，於中有二：初佛攝果相，二徒眾攝果相。
前中有七：初明成佛時節，二明器世莊嚴，
三明報相妙，四攝命修短，五從眾多小，
六寶樹麗，七樓閣槃欝。
別中有二：初明成佛，二明時節。
前中先問，后答。此即初若依一解。
自下第二問答分別。
此中二反問答，如文可見。
orig::  ^63b8

佛告阿難〔至〕名曰安樂。
commentary::  ^63b22

述曰：二答也。案法華經，大通智勝佛有十六王子，
其第九第十現在西方作佛，一名彌陀，二名度一切世間苦提。
orig::  ^63b24

阿難又問〔至〕幾時。
commentary::  ^63b30

述曰：第二、明時節，此即問也。
orig::  ^63b32

佛言〔至〕十劫。
commentary::  ^63b34

述曰：答意所見，若平等覺經逕十八劫，
大阿彌陀經逕十小劫，然是同本定說，譯家得失未知是非。
然因法師會小八別二說，一云實小字而言八者，是謬。
何以故？此經及小經皆云十劫故。
一云實十八。然小經中十者，約大數可。
若依此說，無量清淨平等覺經為正。
orig::  ^63b36

其佛國土自然〔至〕猶如第六天眾。
commentary::  ^63b48

述曰：第二器世莊嚴，於中有二：初修有善嚴，二明無惡相。
此即初也。一云：上來明淨土因已，自下第二顯淨土果。
義積師云：往生論釋此以後經文，是故彼論云：
我依修多羅，真實功德相，說願偈總持，與佛教相應。
故解云：若此經中不說十七功德等者，
論至依何經故言我依等，以觀經等三淨土經皆不說故。
然功德願與論不同者，論不同者，論求性相，
經依次第，不可嘖也。
彼論觀察有三種：一明國土有十七功德，
二明國主有八功德，三明菩薩有四功德。
今此經中亦有此三種。
彼論云：真實功德相者，謂據勝故，且說佗受用土相，令生作樂。
今此牒經，文中有三，謂一量功德，二形相功德，三種種事功德。
初中有二：一明寶數量，二界分量。
言其佛國土至為地者，第一數量。
言恢廓至限極者，第二分量。
論約第二文，故云究竟如虗空，廣大無邊際也。
然明七寶，略有二種：一、輪王別十寶，二、諸人通七寶。
言輪王七寶者，一、馬寶，二、鳥寶，三、寶藏臣寶，
四、主兵臣寶，五、玉女寶，六、如意珠寶，七、輪寶。
二、通七寶者，經文處處不同。
若約普門品及金光明經，一、金銀，二、琉璃，
三、車#CB00006;，四、馬瑙，五、
珊瑚，六、虎魄，七、真珠。
若依法華經，第一顯，一、金，二、銀，三、珊瑚，
基云紅赤色，名脂似樹形；四、真珠，五、摩尼，
六、車#CB00006;，基云青白開色；
七、馬瑙，基云色如馬瑙，故從之為名。
今此經文，除真珠，開為七，如文。
恢〔音苦#CB01926;，實大也〕
言悉相雜廁至奇麗者，二、明形相功德。
如彼論說：淨光明滿足，如鏡日月輪故。
解云：光明是顯色，然取鏡等方圓等相，故言形相功德也。
熀曜言清淨莊嚴至第六天寶者，三、明種種事功德。
如論云：備諸珍寶性，具足妙莊嚴故。
解云：經中說眾寶中精，論中云備諸珍寶性，文異義同。
orig::  ^63c2

又其國土〔至〕常和調適。
commentary::  ^64a16

述曰：二、無惡相。此中即二：一、明所無，二、問答料簡。
一云：即是四清淨功德。
如彼論云：觀彼世界相勝過三界道故。
解云：雖約麤相，故無三惡趣等。
論約細相，故云過三界道。
道謂五道，可言三界及道。
言佛神力故，欲見即見者，為厭穢土故，
亦欲見穢土，即見穢土須彌等相。
由此文故，明知欲不見時，不見穢土。
問：即彼淨土處中見穢耶？
見餘世界穢土等相？
答：即彼淨土處，非別處。
所以者何？見餘處須彌等相，不應須佛之神力故。
猶如色界眼，不假佛力而能見須彌等故。
orig::  ^64a18

爾時阿難等〔至〕故問斯義。
commentary::  ^64a38

述曰：二問答料簡。
一云五性功德如，謂云正道大慈悲，出世召根生故。
解云：此云功德善力者，即正道大慈悲也。
解云：正道者智慧，然即由趣悲而生淨土。
orig::  ^64a40

佛告阿難無量壽佛〔至〕超日月光佛。
commentary::  ^64a48

述曰：第三報相妙，於中有三：初釋迦自嘆，
二眾聖共歎，三顯說無盡。
初中有二：一正明光明，二明光有益。
此即初也。一云：六光明功德，此中有三：
一正明光明，二其有下明益，三無量壽佛至尚不能盡，重嘆光明。
如論云：佛慧明慧明淨日，除世癡闇冥故。
言無量光者，數無量故。
言無邊光者，無邊際故。
言無礙光者，無障礙故。
言無對光者，無與等故。
言光炎王者，是最勝自在故。
言清淨光者，垢染不著如蓮華故。
又說遇光者，滅三垢故。
言歡喜光者，遇者悅意故。
言智慧光者，智慧所及故。
又說遇者，得智故。
不斷光者，恒相續故。
言難思光者，下情難計故。
無稱光者，不可稱嘆，盡其所有故。
orig::  ^64b2

其有眾生〔至〕皆蒙解脫。
commentary::  ^64b26

述曰：二、明益，如文。
orig::  ^64b28

無量壽佛〔至〕亦如今也。
commentary::  ^64b30

述曰：第二、眾聖告嘆，文相易了。
orig::  ^64b32

佛言我說〔至〕尚不能盡。
commentary::  ^64b34

述曰：顯說無盡。言晝夜一劫者，一劫之中晝夜不息，說不能盡。
orig::  ^64b36

佛語阿難無量壽佛〔至〕知其限極。
commentary::  ^64b40

述曰：第四報壽脩短。
於中有二：初明佛壽，二明徒眾壽。
此即初也。一云：七明主功德，如論正覺阿彌陀法王善住持故。
解云：其壽長，亦能善住持土及人故。
orig::  ^64b42

聲聞菩薩〔至〕所能知也。
commentary::  ^64c2

述曰：二明徒眾命。
一云：此文八明眷屬功德。
於中有三：一例釋壽命，二略歎數及德，三廣明數量。
文別可見。如論云：如來淨華眾，正覺華化生故。
解云：如來教法若正覺華，如華從蓮池，如是教法說正遍智海之所生故。
又如華成果，如是教法能成聖果，故云淨華。
覺所化之眾從教解生，故言化生。
有人云：此經及彌陀經，聲聞是應化，觀經是實，此不可定。
orig::  ^64c4

又聲聞〔至〕稱說。
commentary::  ^64c18

述曰：第五徒眾多小。
於中有三：初總明數多，二略明德大，三別顯初數為多。
此即初也。
orig::  ^64c20

神智〔至〕世界。
commentary::  ^64c24

述曰：三文可知。
orig::  ^64c26

語阿難〔至〕多少之數。
commentary::  ^64c28

述曰：別明多中三，謂法、喻、合。
此即初也。如無量清淨平等覺經上卷云：
佛告阿難：阿彌陀佛為諸菩薩、阿羅漢說法時，都悉大會講堂上。
其國諸菩薩、阿羅漢及諸天人民無央數不可復計，
皆飛到無量清淨佛悉前，為無量清淨佛作禮，却坐聽法。
越阿逸多菩薩即起前長跪，叉手問佛言：
阿彌陀佛國中諸阿羅漢，寧頗有槃泥洹去者不？
願欲聞之。佛告阿逸菩薩：若欲知者，如是四天下星若見之不？
阿逸菩薩言：唯然，皆見之。
佛言：而我第二弟子摩訶目犍連飛行四天下，一日一夜遍數星知有幾許也。
如是四天下星出眾多不可得計，何為百千億萬億是四天下星也？
解云：彼星雖多而猶泥洹，知者百千億萬億於彼是也。
有說此文，故知定性二我亦生淨土。
此說不爾，要真發大心方得出故。
然此文意據應化境。
orig::  ^64c30

譬如〔至〕所能知也。
commentary::  ^65a12

述曰：二喻，如文。
orig::  ^65a14

經曰：佛告阿難至如大海水。
commentary::  ^65a16

述曰：合如文。
orig::  ^65a18

又其國土〔至〕自然相和。
commentary::  ^65a20

述曰：第六明寶樹莊嚴，此中有三：先明諸寶樹，
二明菩提樹，三校量顯勝也。
此即初也。一云九明莊嚴功德，此中有三：
明地莊嚴功德，二明虗空莊嚴功德，三明水莊嚴功德。
初中二：先明諸樹，后明菩提樹。
如前。如論云：宮殿諸樓閣，觀十方無礙，
雜樹異光色，寶攔遍圍繞。
故解云：論具舉宮殿，經曰舉樹者，約高勝故准〔之韻反實相當〕。
言五音聲者，即是宮商等五行之音。
既此經文明舉宮商，不可須別說。
orig::  ^65a22

又無量壽佛〔至〕而莊嚴之。
commentary::  ^65a38

述曰：第二明菩提樹法位，云此中有八，然今不須違彼功德相故。
此中樹小大分別，如前已解。
orig::  ^65a40

周匝條間〔至〕諸佛國者。
commentary::  ^65a44

述曰：二明虗空莊嚴功德中有三：一明莊嚴相，
二對明得益，三校量顯勝。
此即初也。如論云：無量寶交珞，羅網遍虗空。
種種鈴發響，宣吐妙法音。
故此中樹依地故，在地功德。
其瓔珞等離地而有，故在於虗空功德之中。
又有經本普流十方一切佛國，與遍諸佛國義無相違。
orig::  ^65a46

其聞法者〔至〕無諸惱患。
commentary::  ^65b10

述曰：二得益中有二：一對六塵而辨得益，二見樹得益。
此即初也。言甚深法忍者，謂無生法忍也。
orig::  ^65b12

阿難若彼〔至〕究竟願故。
commentary::  ^65b16

述曰：二文也。問：樹足他功德相，何故此中對而明益？
答：瓔珞光明門等而見樹，故此中對明。
言音響等者，有二說：一法位云：音響忍者，解樹之音響無而似有故。
柔順忍者，於解六塵無性不生乖通，故名之為柔。
不違於空，故名為順。
堪可其理，故風為忍。
言無生忍者，解諸法不生故。
二遠云：三地已還尋聲悟解，知聲如響，名音響忍。
四地已上捨詮取實，名柔順忍。
十地已上證實離相，名無法忍。
亦可三皆無生法忍。
然三慧別，故開為三。
謂聞慧近從音教，故名為音。
嚮忍慧隨分調心，故名柔順。
修慧觀證無生理，正名無生也。
言此皆無量壽佛等者，釋得忍之所以。
此中有六，故初一是總，餘者是別。
其本願可解。言滿足願者，其利他願是圓滿故。
言明了願者，願不虗故。
言堅固願者，不可壞故。
言究竟願者，此願中路無休息故。
orig::  ^65b18

佛告阿難〔至〕第一。
commentary::  ^65b48

述曰：三校量顯勝，文相易了。
言無非法音者，和雅之音無倿#CB17733;故。
orig::  ^65c2

又講堂精舍〔至〕覆蓋其上。
commentary::  ^65c6

述曰：大文第七明宮殿槃欝，於中有二：
初明七寶嚴殿，二明池流狹衛。
此即初也。一云三明水莊嚴功德，此中有二：
一明水莊嚴之具所有樓觀，二正明池水。
言交露者，准法華音義二風：一云二交珠泣，
泣似垂露，故彼交珠名為交露。
一云露謂現露，如露地也。
以彼眾寶而交於現處，即所以防風雨云具。
orig::  ^65c8

內外左右〔至〕不遲不疾。
commentary::  ^65c22

述曰：第二、明池流狹衛。
此中有二：一、正明池流，二、明彼聲。
一云：第二、正明池水。
如論云：寶華千萬種，彌覆池流泉，流風動華葉，交錯光亂轉故。
言八德水者：一、清淨，二、香潔，三、輕，四、冷，
五、濡，六、美，七、飲時調適，八、飲已無病。
位、達皆云：清淨是色入攝，香潔是香入，
輕、冷、濡是鼻入，美是味入，飲時調適、飲已無病是法入。
今此文中但有三德，謂清淨、香潔、味，如文可知。
有人出過去，若后二是法入，當何法攝？
是以但是前六之能，逕前六攝，非別處攝。
憬法師云：彼過非過，以喜樂受攝故。
不可難言：如何得言心數為水德？
以申水力之所起故。
若謂由水而起，非水物故，不為水德者，
亦可宮殿華等非是水故，非為水莊嚴。
若謂能莊水故，還為水功者，亦可二受由水而起，亦是水德。
因法師云：清淨是四塵之通德所攝，別色處攝。
是故初一及後二種是通德，還四塵所攝。
中間五德，義如上解。
今以清淨德通塵為勝，以四塵之清潔性名清淨故。
若依稱讚淨土經者，言調和冷曘，自然隨意者，
其冷燸量不傷性，故言調和。
欲名冷，冷應；欲曘，曘應，故言隨意。
orig::  ^65c24

波揚無量自然好聲〔至〕名曰安樂。
commentary::  ^66a16

述曰：第二、明彼聲。
一云：十、明妙聲功德。
如論云：梵聲悟深遠，微妙聞十方。
故揚〔音伊湯實舉人，有經本波蕩〕。
問：豈不妙聲功德是主圓滿攝，即是佛聲，何以波聲名聲功德？
答：雖彼中出其三寶等聲，皆是佛智之所起，
故亦名佛聲，以教法是佛出世之要故。
言通慧音者，六通音。
言無所作音者，無實因所作音。
言不起滅音者，無實果起滅故。
言甘露灌頂眾妙法聲者，授佛記聲，謂第十地。
言隨順離欲之者，順涅槃故。
言義者，謂義利。義利有二：一者、虗妄，即是世間利；
二、真實，即具出世利。
今簡虗妄，故言真實。
言隨順三實至之法者，順於菩提。
菩提有二：一、佛，二、菩薩、聲聞。
此即佛也。今約同相三寶，故言三寶力無量等也。
言隨順通慧至之道者，二、菩提也。
言通慧者，即是道也，通菩薩、聲聞之言。
無有三途苦難之名者，無彼淨土之三途名，以無三途故。
問：無三途名應是大義門功德，何故此中說？
答：為欲顯示但有妙聲，無其惡名，故此文來。
是故還妙聲功德所攝。
orig::  ^66a18

阿難！彼佛國土諸往生者。
commentary::  ^66b6

述曰：上來明佛攝果相已，自下第一明徒眾攝果相。
於中有三：初明生類，二佛告阿難下明教門，三佛告彌勒下勸勵。
初中有二：初總題往生類，二別顯生類。
此即初也。一云：十一明受用功德。
此中先牒，後別所受用。
此即初也。
orig::  ^66b8

具足如是〔至〕神通功德。
commentary::  ^66b18

述曰：第二、別顯生類。
於中有四：初、明已生者攝果相；二、佛告阿難：
其有眾生下，明欲往生者行相；三、佛告阿難：
無量壽佛威神下，明眾聖崇嘆；四、佛告阿難：
彼國菩薩下，明自土聖德。
初中有四：初、明內德，二、外德，三、形德齊等，
四、校量顯勝。一云：別明所受用中，先明內所受用，後明外所受用。
此即初也。
orig::  ^66b20

所處〔至〕之物。
commentary::  ^66b32

述曰：外所受中，先總明眾具，後別明所食。
此即初也。
orig::  ^66b34

若欲食時〔至〕時至復現。
commentary::  ^66b38

述曰：別明所食。論偏約此言，愛味佛法味，禪三昧為食。
經明外食，論明內食，更現可知乎？
平等覺經云：食百味食。
所以不得者，約實如此經。
然彼經約見色聞香，故假說飡也。
問：色非食，何故此中舉？
答：有舉淨土假食，四塵為體。
此解難用，遠論說故。
因法師云：見色益身是獨食所攝，以見色時獨能復受喜樂故。
orig::  ^66b40

彼佛國土清淨安穩〔至〕之道。
commentary::  ^66c6

述曰：十二、明無諸難功德。
如論云：永離身心惱，受樂常無間故。
orig::  ^66c8

其諸聲聞〔至〕無極之體。
commentary::  ^66c12

述曰：第三、形德齊等。
一云：十三、明大義功德。
於中先明無醜陋，後校量顯勝。
此即初也。如論云：大乘善根界，等無譏嫌名。
女人及根欠，二乘種不生。
故此經但明無醜陋等，不說女人不生。
平等覺經說女人不生，不說無醜陋等。
二經皆不說二乘不生。
然論主得經意，故說二乘不生，謂下三輩文中皆發心故。
問：若二乘不生，何故此說聲聞之言？
答：此猶本說。論但遮二乘之劣種生於淨土，不遮相相結故。
言虗無之身等者，有說：捨分段身故，名為虗無；
受變易身，名為無極。
故此經所明淨土但他受用，其中生者皆是變易。
此說未定。何以故？
此經亦有說：變化相故，如樹高等。
然多分所示現者，是他受用相耳。
又生他受用土皆是變易，此義非證，以七地下亦是分段生淨土故。
說虗無者，橫無障礙故。
言無極者，縱不衰退故。
orig::  ^66c14

佛告阿難譬如〔至〕類乎。
commentary::  ^66c44

述曰：第四校量顯勝。
於中有三：一如來問，二阿難奉答，三如來述成。
一云第二校量，二段如前。
orig::  ^66c46

阿難白佛〔至〕故能致此。
commentary::  ^67a2

述曰：二奉答。言底極斯下者，最極滓底陋下。
斯與 #CB02261;音同，#CB02261;者陋也。
殆〔音徒，改實近幾也〕言皆坐前世等者，
坐謂罪也，謂相緣罪也。
蒼頡篇云：坐，辜也。
鹽鐵論曰：什伍相連，親戚相坐，若引根本而及葉華，傷小指而累四體是也。
即是相由義。言如是壽至無德可恃者，明生前過患。
怙祐〔音二，并胡占實福也〕言是故死墮至未同人類者，明死后過患也。
饗又作嚮，又響〔音二，并向實應也〕。
言服御者，若言御服者，之是帝王衣服；
若言服御者，服謂衣服，御謂車馬等也。
orig::  ^67a4

佛告阿難：汝言是也〔至〕不可計倍。
commentary::  ^67a24

述曰：第三述成。此中有二：初述成校量，二廣明勝相。
若依一云，無第二段。
此中又有本計如，又有本譬如，皆無傷也。
今此論王醜，忉利天王好。
然餘經云：頂生與忉利王無別。
所以不同者，因法師二說：一云約實大別，
就對餘人殊勝，故不能別見耳。
一云亦有輪王與天王無別，如頂生王。
然此文位多，故比而明勝劣。
orig::  ^67a26

佛告阿難：無量壽國〔至〕盡極嚴麗。
commentary::  ^67a40

述曰：第二廣明勝相，於中有三：初明諸供具，
二明德風，三明華嚴。
此即初也。一云十四明猶功德，此中有二：
初明所觸諸物，二別明所觸風也。
此即初也。晃〔音烋，光實明也〕。
orig::  ^67a42

自然德風〔至〕三昧。
commentary::  ^67b2

述曰：第二、明德風。
一云別明所觸風。
約實而論，對前衣服等而生勝樂。
然具約一相，故風中方說。
如論云：寶性功德草，柔輭左右旋，觸者生勝樂，過迦旃隣陀。
故論約寶性草而明所觸，經約餘物，各據一邊。
言迦旃隣陀者，此鳥名也。
此鳥要輪王時方出，其羽柔輭。
若輪王身不安時來，以羽摩身，身即安和。
然淨土草過彼，故言過等也。
orig::  ^67b4

又風吹〔至〕如是六返。
commentary::  ^67b18

述曰：一云第十五雨功德。
如論云雨華衣莊嚴無量香勳，故論亦說雨衣。
此中但說雨華，理實具有，然約勝故且說華也。
又因雨華而兼明地濡。
言六返者，約逕一日夜也。
馨〔音賢映，實盛光也〕、蹈〔音寶厭，伯履〕、芬裂
〔音上敷，雲實香和，又木香分布。
下音力誓，實光也、美也。
應作烈字，裂非此用字，此如衣割也〕。
orig::  ^67b20

又眾寶蓮華〔至〕於佛正道。
commentary::  ^67b30

述曰：三明華嚴。一云：第十六明妙色功德。
如論云：無垢光炎熾，明淨曜世間，故煒燁煥爛，華光盛#CB15032;。
又作曄音已輙，實草木華#CB15032;。
次音呼桓，實明也。
次音力旦，實鮮明之。
兩卷經說卷上
 ^67b32
