古尊宿語錄卷第九
other:: 
# 石門山慈照禪師鳳巖集(南嶽下十世嗣首山)
石門山慈照禪師鳳巖集〔南嶽下十世嗣首山〕
other:: 
## 上堂示眾

師開堂拈香云。西天二十八祖．唐土六祖．過去聖人。
盡得傳衣付法。至唐代六祖之後。
得道者如稻麻竹葦。
不傳其衣。只傳其法。
皆以香為信。今日一瓣香為什麼人通信。
某甲雖不言。大眾已委悉。
爇此一炷香也。　僧問。
師唱誰家曲。宗風嗣阿誰。
　師云。山連嵩嶺。
地近洛川。　問。和尚開堂於此日。
先將何法報君恩。
　師云。撑天拄地。
　云。君恩如此。祖意如何。
　師云。分明領話。
　問。如何是佛。　師云。
卭州多出九節杖。
　云。謝師指示。　師云。
莫作答佛話會。　却問。
如何是祖師西來意。
　師云。九里江上望舶船。
　云。意旨如何。　師云。
市舶亭前人不識。
　問。寶劒未出匣時如何。
　師云。在匣裏。　云。
出匣後如何。　師云。
放汝一線道。僧禮拜。
師便打。 ^52b14

上堂云。上上之機。
人法俱遣。中下之機。
但除其問。猶有法在。
下下之機。據問而行。
若是出格道人。全體作用。
諸上座盡是出格道人。
老僧爭敢作用。　問。
如何是一著子。　師云。
明明似日連天照。
暗暗昏昏人自迷。
　云。如何得不迷。
　師云。千里萬里。 ^52b38

早參。示眾云。且道昨日與今朝。
是同是別。古人道昨日今朝事恰同。
又道昨日今朝事不同。
同與不同即且置。
且道即今一句作麼生。
波隨月照。影逐日移。
　師入州。看官路逢延慶長老。
問。中路相逢一句作麼生道。
　師云。某甲禮拜和尚有分。
　明日到院。茶話次。
昨日聞學士說新石門和尚。
和尚久在石門。為什麼說新去。
　師云。腦後合掌。
　問。來時無物去時空。
二路都迷。如何得不迷去。
　師云。秤頭半斤。
秤尾八兩。 ^52c2

上堂云。十五日已前諸佛生。
十五日已後諸佛滅。
十五日已前諸佛生。
你不得離我這裏。
若離我這裏。我有鈎子鈎你。
十五日已後諸佛滅。
你不得住我這裏。
若住我這裏。我有錐子錐你。
且道正當十五日。
用鈎即是。用錐即是。
遂有頌云。正當十五日。
鈎錐一時息。更擬問如何。
回頭日又出。　問。
如何是無縫塔。　師云。
直下看。　云。如何是塔中人。
　師云。退後。退後。
　問。如何是古佛心。
　師云。踏著秤槌硬似鐵。
　云。意旨如何。　師云。
明日向你道。　問。
青山綠水即不問。
急切一句作麼生道。
　師云。垂手過膝。
兩耳垂肩。　汝州先師忌。
問。先師還來也無。
　師云。三巡茶罷一炷香。
　云。齋後向什麼處去。
　師云。風搖樹響人不顧。
葉落歸根始知音。 ^52c18

上堂云。鳳凰巖下鐘皷喧轟。
石門家風朝朝舉唱。
問答賓主甚是分明。
棒喝臨機誰人同道。
若是同道者。對眾證據。
良久。云。霜天冷徹骨。
雪路少人行。　問。
如何是石門境。　師云。
一任眾人看。　云。
如何是境中人。　師云。
明日來喫棒。　問。
嵩少地近。汝海波深。
石門玄機。請師指示。
　師云。幾時到汝海來。
僧無語。師便打。　問。
如何是和尚家風。
　師云。一句每當機。
逢人直是道。　問。
如何是賓中賓。　師云。
禮拜甚分明。　云。
如何是賓中主。　師云。
#CB15111;地無回顧。
　云。如何是主中賓。
　師云。往復問前程。
　云。如何是主中主。
　師云。萬里絕同侶。
　問。如何是奪人不奪境。
　師云。山河大地。
　云。如何是奪境不奪人。
　師云。番人失氈帳。
　云。如何是人境俱奪。
　師云。有何佛祖。
　云。如何是人境俱不奪。
　師云。問答甚分明。
　問。如何是先照後用。
　師云。突兀峯頭點巨火。
長安城裏不通風。
　云。如何是照用同時。
　師云。突兀峯頭無巨火。
長安城裏絕人行。
　云。如何是照用不同時。
　師云。昨日十五。
今日十六。　大傑張茂崇問。
摩騰入漢。已涉繁詞。
達磨單傳。請師指示。
　師云。冬不寒。﨟後看。
　問。五目不覩其容。
二聽不聞其響。落聲色即是。
不落聲色即是。　師云。
問從何來。　問。瞻之在前。
忽然在後。復是何物。
　師云。築著鼻孔。
　問。若能轉物。即同如來。
萬象是物。如何轉得。
　師云。喫了飯。無些子意智。
　問。拈槌竪拂。皆是止啼之說。
揚眉瞬目。未為作者之機。
如何是現前受用。
　師云。早衙放過。
晚後出來。　問。寸絲不挂。
法網無邊。為什麼却分迷悟。
　師云。兩桶一擔。
　問。心隨境轉。境逐心生。
心境兩忘。甚處即是。
　師云。待你悟始得。
　問。有情有用。無情無用。
如何是無情應用。
　師云。獨扇門子晝夜開。
　問。法尚應捨。何況非法。
如何是非法。　師云。
喫粥喫飯。　問。愛河浮更沒。
苦海出還沉。如何出得。
　師云。錯。 ^52c42

早參。示眾云。月未沒。
日已出。萬象凝然。
什麼處不分明。既然分明。
分明一句作麼生道。
良久。云。日月照臨無影樹。
不勞把住遶街行。 ^53b4

示眾。問答須教起倒全。
龍頭虵尾自欺瞞。
如王秉劒由王意。
似鏡當臺要絕觀。
開口早經千萬里。
低頭思慮萬重關。
指人若也無正眼。
何啻前程作野干。 ^53b10

上堂云。朝朝皷響。
夜夜鐘鳴。聚集眾流。
復有何事。過去諸聖成就此門。
諸上座各各不欠少。
某甲已是不識好惡。
諸上座更要喫辛受苦。 ^53b16

上堂云。無事不要生事。
歸堂。 ^53b22

上堂云。鐘皷才罷。
賓主已分。大眾齊來。
照用俱了。若恁麼會得。
繼紹古人。若會不得。
實為罔措。莫有會者麼。
出來對眾證據。 ^53b24

上堂云。切忌蹉過。
歸堂喫茶。 ^53b30

上堂云。第一句道得。
石裏迸出。第二句道得。
挨拶將來。第三句道得。
自救不了。歸堂。 ^53b32

上堂云。但得本。莫愁末。
如何是諸上座本。
莫是上來下去。禮佛禮塔。
入室摳衣。歡娛笑樂麼。
若認得這箇是四大五蘊。
莫是趣寂息念。不出不入。
不聚不散麼。會得。
認得箇精魂。如何是上座本。
良久。云。歸堂。 ^53b36

上堂云。春景溫和。
萬物蘇舒。山青水綠。
真堪養道。遊方禪子甚是及時。
祖佛家風且喜沒交涉。
　僧侍立次。師云。
已是撒沙著諸人眼裏也。
如今更不敢不識好惡。
歸堂。　問。寒時又寒。
熱時又熱。寒底是。
熱底是。　師云。杖頭傀儡人長弄。
　問。逐日開單展鉢。
以何報答施主之恩。
　師云。被這一問。
和我愁殺。　云。恁麼則謝供養也。
　師云。得什麼人氣力。
僧禮拜。　師云。明日更喫一頓。 ^53b44

上堂云。春景溫和。
春雨普潤。萬物生芽。
什麼處不沾恩。且道承恩力一句作麼生道。
良久。云。春雨一滴滑如油。
　問。如何是學人自己法身。
　師云。每日搬柴不易。
　云。此是大眾底。
如何是學人自己底。
　師云。三生六十劫。
　問。大悲千手眼。
為什麼在此。　師云。
見箇什麼。　云。恁麼則千百億化身。
　師云。且領前話。
乃云。上來下去為什麼事。
若有所得。埋沒諸兄弟。
若無所得。圖箇什麼。
得與不得且置。如何是見前妙用底事。
良久。云。雲覆千山不露頂。
雨滴街前漸漸深。
歸堂。　問。請師指示箇修行路。
　師云。殺人放火。
　云。彼此修行。為什麼却如此。
　師云。果然不修行。
　問。親切處請師的旨。
　師云。莫忘却。　云。
莫忘却時如何。　師云。
一年三百六十日。
　云。恁麼則不忘却也。
　師云。你見箇什麼道理。
　云。適來謝茶。　師云。
未在。　云。請師別道。
　師云。兩社一寒食。 ^53c10

早參。示眾。月未沒。
日又出。日月往來無間隔。
奉勸禪流莫追尋。
追尋特地生疑惑。 ^53c38

上堂云。鳳凰山下。
鐘皷喧轟。石門家風。
朝朝舉唱。大眾上來。
賓主已分。開口動舌。
照用俱了。若恁麼薦得。
甚處有佛祖。若未薦得。
憑何過日。薦得薦不得即且致。
作麼生是無佛祖底句。
良久。敲禪牀。下座。 ^53c42

小參。早朝擊皷。法堂上聚會。
晚後鐘聲。方丈裏相見。
法堂上聚會即不問。
作麼生是方丈裏相見底句。
　自代云。不通風。
　問。還有不報四恩三有者麼。
　師云。有。　云。如何是不報四恩三有者。
　師云。撒手臥長街。
光音非旨趣。　問。
牛頭未見四祖時。
為什麼百鳥#CB05580;花獻。
　師云。果熟馨香鳩鳥#CB10437;。
　云。見後為什麼不#CB05580;花。
　師云。萬象頓息鬼神愁。
　云。見與不見。是同是別。
　師云。山河不礙青霄路。
妙用縱橫處處通。
　問。親到寶山求寶時如何。
　師云。求得即不中。
　云。求得後如何。
　師云。不中不中。
乃云。擬心即差。動念即乖。
不擬不動。正在死水裏作活計。
作麼生是衲僧轉動一句。
良久。云。朝聞皷動。
暮聽鐘聲。 ^54a2

上堂云。三春景裏。
日暖風和。水畔經行。
林間宴坐。覩茲時景。
賓主已分。開口動舌。
照用俱了。若能如是解去。
會得賓中主。作麼生是主中主。
良久。云。一條濟水透過新羅。
　一日。問直歲。清凉堰從你堰。
若遇洪水滔天時。
堰得麼。　云。在裏頭。
　師云。與誰同伴。
歲無語。却請和尚代。
　云。透過新羅。　問。
和尚若遇洪水滔天時。
堰得麼。　師云。上拄天。
下拄地。　云。若遇劫火洞然時作麼生。
　師云。橫出竪沒。 ^54a26

上堂云。四山霧起。
大地黯黑。日月收光。
正當與麼時。如何辨主。
良久。拍禪牀。下座。
　師浴出。僧問。三身中。
#CB01057;身澡洗。
　師云。困。　送亡僧。
歸喫茶次。問。亡僧遷化向什麼處去。
　師云。風搖樹響。
葉落歸根。　學人良久。
師云。會麼。　云。不會。
師乃澆茶三滴。　問。
如何得人身去。　師云。
我常欲作驢身。 ^54a42

上堂云。上來下去。
參請不無。作麼生是依時及節底句。
良久。云。朝聞皷響。
夜聽鐘聲。歸堂。　問。
門外三車。學人欲上牛車時如何。
　師云。未是極則處。
　云。如何是極則處。
　師云。犬吠虗聲切。
癡人望太陽。　問。
三叉路頭。未審教學人往何路。
　師云。莫錯。 ^54b6

上堂云。鐘聲才罷皷聲喧。
鐘皷相交會人天。
臨機妙用無別法。
開口動舌顯三玄。
臨機照用須子細。
互換賓主疾如烟。
進前更欲求佛祖。
擬議早是隔西天。 ^54b16

上堂云。五白猫兒爪距獰。
養來堂上絕蟲行。
分明上樹安身法。
切忌遺言許外甥。
作麼生是許外甥底句。
莫錯舉。 ^54b22

上堂。舉普化語。僧便問。
大悲院裏有齋。意旨如何。
　師云。日暖隈陽坐。
天寒不舉頭。 ^54b28

上堂云。聞鐘聲即尋鐘聲來。
無鐘聲向什麼處來。
若不來。叢林何在。
既來。是何面目。直饒不來不去。
正在死水裏作活計。
作麼生是衲僧出氣一句。
良久。云。珍重。　問。
十二時中如何用心。
　師云。喫粥喫飯。
　云。與麼則打軟去也。
　師云。打軟去也。
　問。昨夜轉一位。
今朝轉一位。兩頭俱轉時如何。
　師云。未是衲僧極則。
　云。如何是衲僧極則。
　師云。春末臨朱夏。
　云。畢竟了如何。
　師云。九九八十一。 ^54b32

上堂云。各各英雄丈夫兒。
堂堂物我更何疑。
現前歷歷明如日。
展縮當人示疾時。
超然不得長空路。
獨脫禪光得自知。
多聞方便談今古。
濟物須彰閃電機。
良久。云。去去西天路。
迢迢十萬餘。 ^54b48

上堂云。天地與我同根。
萬物與我一體。諸上座。
維#CB01057;打鐘。
還覺心痛也無。若不覺痛。
與古人相違。若覺痛。
為什麼含笑。上來直須子細。
　僧入室。問。正當與麼時。
還有師也無。　師云。
燈明連夜照。甚處不分明。
　云。畢竟事如何。
　師云。來日是寒食。
　問。古人急水灘頭毛毬子。
意旨如何。　師云。
雲開月朗。　問。急水灘頭連底石。
意旨如何。　師云。
屋破見青天。　云。
屋破見青天。意旨如何。
　師云。通上徹下。 ^54c8

小參。示眾云。學般若菩薩。
須具般若眼。不具般若眼。
即被般若謾却你去。
作麼生是上座般若眼。
出來對眾道看。良久。
云。沉却也。珍重。　問。
如何是佛法大意。
　師云。出你口。入你耳。
　云。莫祇這便是也無。
　師云。分明聞。分明聽。
　問。為什麼朝朝風起。
雨點全無。　師云。
只是龍王不動頭。
　云。畢竟事如何。
　師云。待雨下了向你道。
　云。雨下了。和尚為什麼不說。
　師云。老僧罪過。
　問。如何是人境兩俱奪。
師展兩手。　云。不會。
師彈指三下。　問。
十二時中如何辨主。
　師云。著衣喫飯量家第。
　云。辨得後如何。
　師云。作麼生是主。
僧無語。 ^54c24

上堂云。擬心即差。
動念即乖。不擬不動。
正在死水裏作活計。
作麼生是衲僧轉身處。
只如古人與麼道。
還有為人處也無。
若言為人。依言縛殺你。
若言不為人。意在什麼處。
所以道。涅槃心易曉。
差別智難明。又云。
知見立。知即無明本。
知見無。見斯即涅槃。
若向這裏明得去。
未具衲僧眼。直須子細。 ^54c44

上堂云。三春景謝。
朱夏將臨。是禪子罷游之際。
幽窻掛錫之辰。林下相逢。
合談何事。良久。云。
擬指千差路。回光百萬程。
　問。牛頭未見四祖時如何。
　師云。雲散見青天。
　云。見後如何。　師云。
澄潭月現。　問。如何是道。
　師云。車碾馬踏。
　云。如何是道中人。
　師云。竪坐橫眠。 ^55a8

上堂云。香烟才起。
是處皆知。大眾雲臻。
從上宗乘。只可如是。
若能如是解。掣皷奪旗。
亙換主賓。照用同時。
棒喝齊彰。直饒你如是解。
只是箇賓中主。作麼生是主中主。
　便有僧問。香烟才起。
是處皆知。未審主山後如何。
　師云。向你道。還信麼。
　云。特伸請益。師便喝。
　云。和尚為什麼諱人道著。
　師云。瞎。僧禮拜。
　乃云。一句語中。
須具三玄。一玄門中。
須具三要。從上諸聖總具三玄三要。
他若不具三玄三要。
總屬盲用。既能如此留心。
直須子細。良久。云。
石門後輩。諸事寡拙。
久立先參。歸堂憩歇。
　問。佛未出世時如何。
　師云。平。　云。出世後如何。
　師云。平。　云。未審出世與未出世。
是一是二。　師云。
妙用當機顯。回光只在人。
　問。大事未辦時如何。
　師云。切。　云。辦後如何。
　師云。切。　問。如何是玄談。
　師云。掉向墻南。
　問。如何是祖師西來意。
　師云。叉手當胷。
　云。意旨如何。　師云。
打躬近前。　問。一處火發。
任從你救。八方齊發。
如何。　師云。快。　云。
還求出也無。　師云。
若求出。即燒殺你。
僧禮拜。　師云。直饒你不求出。
也燒殺你。 ^55a18

大雨。上堂云。朝陽雲掩。
夜月收光。四山烟霧起。
大地絕纖埃。正當與麼時。
什麼人作主。雖然如是。
爭奈千江競注。萬派流源。
被大海一時包了也。
莫道總包容了。爭奈奔波濟水。
透過新羅。 ^55b4

上堂云。金烏西墜。
玉兔東升。晝夜循環。
有何了日。何不日南午處正位上看。
半夜子時長連牀上偃息。
正當與麼時。可謂千聖情盡。
影像全無。雖然如是。
未是極則處。直須動轉始得。
直饒動轉。只是肯得洛浦．灌溪。
未肯得佗三聖．興化。
開口動舌早成病。
棒喝臨機構也難。
眨眼直須行正令。 ^55b12

上堂云。晚看千家戶不扄。
時聽秋杵一聲聲。
途中多少未歸客。
却到家中事怎生。
諸上座。休向途中。
直須歸家。若得歸家。
直得親於父母。不得教生其恩愛。
直須殺却父母。既殺却父母。
便須出家。既然出家。
便能親於佛祖。雖然如是。
須去却佛祖始得。
既殺却父母。去却佛祖。
方可有纖粟衲僧見解。
猶未得衲僧全體作用。
良久。云。作麼生是衲僧全體作用。
殺父殺母。去佛去祖。
未是衲僧極則處。
進前更擬問如何。
北邙山下有甚數。 ^55b24

上堂云。雲山聚會。
意為平生。挈杖諸方。
擬逃生死。何得空過遣日。
為什麼不進步商量。
若欲進步商量。特地乖違。
便言只恁麼休去。
更辜負平生。總不如是。
又向什麼處留心。
良久。云。歸堂。 ^55b42

上堂云。龍騰滄海。
魚鼈潛蹤。虎嘯高岩。
野狐屏跡。象王蹴踏。
寶岸皆崩。師子嚬呻。
百獸隱匿。鳳凰展翅。
眾鳥迷巢。祖師家風。
中下莫湊。目連鶖子。
運智運通。金色頭陀。
瞬眸釋主。聲聞莫測。
十地寧知。空生才唱。
天早雨花。豈況繁詞率爾亂說。
通一線道。直須滿口道將來。
道。道。直饒道得。也是順邈將來。 ^55c2

上堂云。參玄上士。
遊方高人。直須具衲僧眼目。
良久。云。開口直教千聖情盡。
萬緣無繫。父母俱亡。
賓主不立。若如是解者。
猶是衲僧少許見解。
未是衲僧全體受用。
作麼生是全體受用。
良久。云。歸堂喫茶。 ^55c14

上堂云。諸上座各各氣宇如王。
須具衲僧眼目。大地山河不礙眼光。
莫受人瞞。且道于闐國王作何面目。
　時有僧問。承和尚有言。
山河大地不礙眼光。
未審于闐國王作何面目。
　師云。不出戶。　云。
未審與什麼人同道。
　師云。至切是家親。 ^55c22

上堂云。朝朝擊皷。
夜夜鐘聲。聚集禪流。
復有何事。若言無事。
屈延諸德。若言有事。
埋沒從上宗乘。開口動舌總沒交涉。
雖然如是。初機後學須藉言語顯道。
作麼生是顯道底。
良久。云。林中百鳥鳴。
柴門閑不扄。 ^55c32

上堂問。承古有言。
十五日已前用鈎。
十五日已後用錐。
即今十五日。和尚用什麼。
　師云。這一條拄杖是清化主捨。
　云。和尚莫盲枷瞎棒。
　師云。罪不重科。
乃云。虗空有盡。此道無窮。
如拳作手。如手作拳。
皆是自己展縮。並不欠少。
不由佗人。各各具足。
不肯承當。勸請諸上座承當埋沒。
諸上座。直下承當去。
承當箇什麼。歸堂喫茶。
　董侍郎問。文殊是七佛之師。
未審文殊以何為師。
　師云。獨鎮五峰頭。
　查學士與師坐次。
弄鎗客參。士便問。
弄鎗如何下手。　師云。
逢場作戲。　問。無情說法。
意旨如何。　師云。
朝朝樹響。夜夜風鳴。
　云。如何委悉。　師云。
晝有日照。夜有月明。
　問。德山棒．臨濟喝。
如何是一喝下事。
　師云。我不作這活計。
　云。意旨如何。　師云。
非公境界。　問。金鱗未出網時如何。
　師云。待汝出網來向汝道。
　云。即今出也。師意如何。
　師云。西海裏事作麼生。
僧便喝。　師云。瞎。
僧禮拜。　問。若能轉物。
即同如來。未審三門佛殿如何轉。
　師云。我向汝道。
汝還信麼。　云。和尚誠言。
安敢不信。　師云。
這漆桶。僧禮拜。　問。
如何是衲衣下事。
　師云。露地不通風。
　云。與麼則一百五日看也。
　師云。放你三十棒。
僧禮拜。　問。不施寸刃。
便登九五時如何。
　師云。七縱八橫。
　云。與麼則簾卷扇開去也。
　師云。舌拄上齶。
僧禮拜。　問。黑荳未生芽時如何。
　師云。正與麼。　云。
生芽後如何。　師云。
鬼門關外今霄路。
萬里崖州獨自行。
　問。如何是吹毛劒。
　師云。鋹。　云。用後如何。
　師云。伏惟尚響。
　僧侍立次。師問。
什麼處坐。　云。後架裏坐。
　師云。你向什麼處舉話。
　云。與主人公舉話。
　師云。主人公姓什麼。
　云。不得姓。　師云。
名什麼。　云。不得名。
　師云。與麼則不識主人公也。
僧便喝。師不對。　問。
如何是互換之機。
　師云。東邊立了西邊立。
　云。還相見也無。
　師云。相見事作麼生。
僧便喝。　師云。瞎。
僧禮拜。　問。師唱誰家曲。
宗風嗣阿誰。　師云。
汝水河邊曾對勝。
失却橈棹至于今。
　云。汝原一曲師親唱。
向上宗乘事若何。
　師云。當處不留人。
劃時送千里。　師勘僧云。
孤輪獨照深山裏。
近離何方到此來。
　云。近離白馬。　師云。
更不再勘。僧無語。
　師云。且坐喫茶。
　師問僧。韶陽境土君知好。
六祖家風試道看。
僧無語。　師云。却是石門罪過。
且坐喫茶。　舉。鹽官和尚喚侍者。
將犀牛扇子來。者云。
扇子破也。官云。扇子既破。
還我犀牛兒來。者無語。
　代云。欄下。　舉。
僧問龍牙。十二時中如何著力。
牙云。如無手人行拳始得。
　師云。道即殺道。
只得一半。　云。和尚作麼生。
　師云。如無舌人欲唱歌始得。
　舉。僧問石門徹和尚。
實際理地如何進步。
徹云。鳥道無前。僧進語云。
幽谷白雲藏白#CB15179;。
擬心棲處隔山迷。
　師別云。栖心不住栖心地。
物外縱橫任法閑。
　舉。徹和尚離谷隱。
有僧問。師住襄陽去。
盡襄陽男女各置一問。
問問各別。和尚如何支遣。
徹云。一音剖出塵沙句。
豁達虗空應萬機。
　師別云。頭頭上活。
物物上具。　師問僧。
昔日叢林親際會。
再登鳳嶺事若何。
　云。奉別和尚。經今一年。
　師云。本分行脚僧。
僧無語。　師云。坐喫茶。
other:: 
## 次住谷隱山太平寺語
次住谷隱山太平寺語 ^55c40

陞座。拈香云。此一炷香。
供養十方諸佛．人天大眾。
先願國安民泰。教法興隆。
此一炷香。十五年前已呈醜拙了也。
如今還有委悉者麼。
對眾商量。　時有僧問。
不施寸刃。便登九五時如何。
　師云。罕逢此問。
　云。與麼則人天有賴。
大眾沾恩。　師云。
是何言歟。乃云。問話且止。
欲得親切。莫將問來問。
你擬進前。早沒交涉了也。
豈況忉忉。有何所益。
若論佛法。不在問處。
雖然如是。早是多途。
況久立尊官。珍重。 ^56b42

上堂云。襄陽蕩蕩。
廣闊而無際無涯。
漢水滔滔。深遠而有終有始。
峴山一帶。橫貫乾坤。
楚岫千峰。竪該日月。
鳳林關下直透。荊南來往遊人且無障礙。
諸上座盡是透關底人。
作麼生是透關底句。
試道看。擬議千差路。
回光萬里程。　問。
祖令未行時如何。
　師云。獨臥沙場。
　云。未審其中事作麼生。
　師云。寒#CB01926;不再焰。
　問。終日忙忙。#CB01057;事無妨。
如何是#CB01057;事。
　師云。覔頭不見。
　云。為什麼如此。
　師云。三日後看。
僧禮拜。師噓。　問。
如何是沙門行。　師云。
三三兩兩。各不相知。
　云。畢竟如何。　師云。
截舌有分。　問。一陽才啟。
天地咸知。依時及節事如何。
　師云。午夜燈光連宵照。
　云。照後如何。　師云。
茶烟香篆一時清。
　問。逐境不入流時如何。
　師云。早入了也。
　云。入流不逐境時如何。
　師云。未是極則處。
　云。如何是極則處。
　師云。七棒對十三。
　問。如何是奪人不奪境。
　師云。峴山亭邊好用功。
　云。如何是奪境不奪人。
　師云。雪消流水湧。
　云。如何是人境俱奪。
　師云。霜結滿亭寒。
　云。如何是人境俱不奪。
　師云。放你一線道。
　問。日往月來遷。
不覺年衰老。還有不老者麼。
　師云。有。　云。作麼生是不老者。
　師云。虬龍筋力高聲呌。
晚後精靈轉更多。
　問。如何是學人深深處。
　師云。烏龜水底深藏六。
　云。未審其中事若何。
　師云。路上行人莫與知。
　問。如何是印空底句。
　師云。舌拄上齶。
　云。如何是印水底句。
　師云。說話對聾人。
　云。如何是印泥底句。
　師云。頭上喫棒。
口裏喃喃。　問。一句當機。
請師說法。　師云。
莫妄想。　云。不妄想後如何。
　師云。仙人禮枯骨。
餓鬼打死屍。　問。
浩浩之中。如何辨主。
　師云。襄江競渡船。
　云。未曉之人如何領會。
　師云。且領前話。
　問。學人擬歸鄉。
請師指路頭。　師云。
借人扶上馬。　云。
莫便是和尚為人處也無。
　師云。葛嶺#CB01057;邊看。
　問。師子是獸中之王。
為什麼却被六塵吞。
　師云。須知六塵好手。
僧禮拜。　師云。得便宜是落便宜。
　問。不斷廉纖句。
如何絕眹迹。　師云。
絕迹即不好。　云。
與麼去如何。　師云。
瞎。僧禮拜。　問。只尺之間。
為什麼不覩師顏。
　師云。折角泥牛無欄圈。
　云。與麼則依而行之。
　師云。徧地閑田任意耕。
　問。承教有言。當觀法王法。
法王法如是。如何是法王法。
　師云。如是。　云。
畢竟如何。　師云。
我知你與麼道。　問。
王子未登九五時如何。
　師云。六宮深處坐。
　云。登朝後如何。
　師云。當殿不稱尊。
　問。世尊說法。天雨四花。
和尚說法。有何祥瑞。
　師云。莫椀鳴。　問。
有問有答。俱落魔境。
無問無答。如何辨道。
　師云。舌拄上齶。
　云。與麼則學人罪過。
　師云。放你三十棒。
　問。如何是先照後用。
　師云。外頭月明屋裏黑。
　云。如何是先用後照。
　師云。屋裏月明外頭黑。
　云。如何是照用同時。
　師云。今日好寒。
　云。如何是照用不同時。
　師云。喫棒了呈欵。
　問。如何是函葢乾坤句。
　師云。好雪寒。　云。
如何是截斷眾流句。
　師云。好怕你。　云。
如何是隨波逐浪句。
　師云。今日立春。
　問。馬大師一喝。
百丈直得三日耳聾。
如何。　師云。萌芽未出土。
枯葉已遭風。　僧擬議。
師便喝。僧云。喝即任喝。
某甲不耳聾。　師云。
罪不重科。　問。海宴河清。
為什麼龍王不現。
　師云。待有即現。
　云。即今為什麼不現。
　師云。疎田不貯水。
龍王不柰何。　問。
若人有福曾供養佛。
未審佛曾供養什麼人來。
　師云。明月照臨山谷裏。
背岩陰樹不招風。
　云。恁麼則早晨燒香。
晚後禮拜。　師云。
苦痛蒼天。伏惟尚嚮。
　問。承古有言。只這如今誰動口。
意旨如何。　師云。
莫認驢鞍鞽作阿爺下頷。
　問。伯牙遇子期時如何。
　師云。夜靜更深彈一曲。
　云。遇後如何。　師云。
琴破絲斷一時休。
　問。承教有言。如我按指。
海印發光。汝暫舉心。
塵勞先起。如何是海印發光。
　師云。青霄無異路。
　問。說通行不通時如何。
　師云。莫以己妨人。
　云。行通說通時如何。
　師云。未信你在。
　問。不施寸刃。便登九五時如何。
　師云。南面事作麼生。
　云。才施小刃。便獲大功也。
　師云。大好不施寸刃。
　問。如何是和尚不涉眾詞底句。
　師云。我向你道。
還信麼。　云。與麼則鐵卵生兒樹上飛。
　師云。一任揑恠。 ^56c10

上堂云。二年前葛藤。
今日再舉。知有者已暢平生。
不知有者對面千里。
諸上座盡是知有者。
二年前事作麼生道。
良久。云。顏回不知何處去。
却教夫子淚漣漣。 ^57b40

上堂云。道安岩下。
朝朝鐘皷聲喧。傘盖山前。
日日烟霞覆地。猿啼嶺上。
魚躍淵中。山高則九夏花開。
谷深則三冬積雪。
知有者暢怏於平生。
不知有者空愛好山好水。
諸上座盡是知有者。
不喚作山。不喚作水。
且道喚作什麼。開口即邈。
擬議即差。 ^57b46

上堂次。遇狂風起。
乃曰。狂風忽起。拔樹鳴條。
祖令正行。誰人當抵。
善戰者不顧其首。
善鬬者必獲其功。
莫有善戰妙鬬者麼。
出來。山僧為你證明。
良久。云。陣雲橫海上。
拔劒攪乾坤。 ^57c8

上堂云。寶花王座獨有慈尊。
旃檀林中別無異黨。
狐非師子類。燈非日月明。
知有者已暢平生。
未知有者直須子細。 ^57c16

上堂。舉仰山三生話次。
僧問。古人且致。和尚即今第幾生中。
　師云。快活。快活。
　云。與麼則隨流認得無碍去也。
　師云。縛繫不自在。 ^57c22

上堂云。若據對答。
如撒砂相似。若約提綱宗乘。
舉唱佛法。無一人半人。
雖然如是。被箇衲子出來請師舉唱佛法。
向伊道什麼即得。
若打他。即龍頭虵尾。
且道向伊道什麼。
良久。云。山僧與上座。
兩家不著便。
other:: 
## 偈頌
偈頌
other:: 
### 歲旦示眾
歲旦示眾 ^57c28

一句為君宣。今朝是大年。
桃符已入土。徧地撦金錢。
俗情多失位。山僧獨欣然。
直饒不恁麼。塚上別鉏田。
other:: 
### 冬日示眾
冬日示眾 ^57c40

一句為君說。諸法及時節。
冬月是冬寒。夏熱是夏熱。
甚處不周旋。何勞苦施設。
施設不施設。言詞盡須決。
更擬問如何。舶底用鑌鐵。
other:: 
### 僧請益溈山三生話師以頌答
僧請益溈山三生話。師以頌答 ^57c46

昨夜三更得一夢。
清凉河裏泥牛鬬。
天明問取郭大翁。
識得南莊李胡子。
other:: 
### 拄杖
拄杖 ^58a6

我有一條拄杖。亘日撗按膝上。
大小節目分明。頭尾無非一樣。
卓下大地豁開。竪起擎擡萬象。
閙市若遇知音。回頭擗脊便棒。
other:: 
### 照用
照用 ^58a12

照時把斷乾坤路。
驗破賢愚喪膽魂。
饒君解佩蘇秦印。
也須歸欵候天恩。 ^58a20

用便生擒到命終。
却令蘇息盡殘軀。
歸欵已彰天下報。
放汝殘年解也無。 ^58a24

照用同時棒下玄。
不容擬議騁愚賢。
輪劒直衝龍虎陣。
馬喪人亡血滿田。 ^58a28

照用不同時。人人會者稀。
秋空黃葉墜。春盡落花飛。
other:: 
### 總頌
總頌 ^58a32

一喝分賓主。照用一時行。
會得箇中意。日午打三更。
other:: 
### 三玄
三玄 ^58a36

報你諸方道。三玄句不分。
欲明親的旨。﨟月太陽春。
other:: 
### 三句
三句 ^58a40

第一句。點刻分明莫莽鹵。
更擬進前問如何。
西天移來安此土。 ^58a44

第二句。妙用臨機無差互。
開口動舌勿交涉。
棒下分明須薦取。 ^58a46

第三句。問答分明有言語。
諸方盡有好商量。
三歲孩兒皆怕苦。
古尊宿語錄卷第九
xu:: 
## 石門山慈照禪師鳳巖集序
石門山慈照禪師鳳巖集序 ^58a48

夫能仁出現。若秋月落於寒潭。
祖意西來。似春雷開於蟄戶。
鑿生靈之瞶耳。指演若之迷頭。
不凡超凡。唯能轉物。
得道者。世無窮數。
紹法者。代有奇人。
　師汝水投針。首山立雪。
親傳祖印。匣秘禪刀。
查太守致三請之書。
遠禪師付一乘之座。
揮倚天之寶劒。外道魂亡。
振踞地之金毛。野干腦裂。
縱即立明方便。互換主賓。
奪即坐斷乾坤。誰論佛祖。
喝明四種。棒顯三玄。
照出千差。用非一句。
以此參徒遐集。學者雲臻。
　師既露於詞鋒。
禪子常親於語要。
編成二卷。集號鳳巖。
光溥幸愧得聞。實慚序引。
 ^58b12
