禮念彌陀道場懺法卷第十
other:: 
# 自慶第十一
○自慶第十一
今日道場同業大眾！
前乃總為禮佛已竟，與諸眾生，俱蒙解脫。
過去者已得往生，見在者當得往生，未來者依此修行亦得往生。
今者宜應自慶。眾等踊躍，相與志心，五體投地，歸依世間大慈悲父。
南無教主釋迦牟尼佛南無世自在王佛南無西方阿彌陀佛南無八十四俱胝佛南無西南方現在一切諸佛南無最上日光名稱功德佛 ^121b43

如是等佛如殑伽沙住在西南方廣長舌讚佛土功德攝受法門。
南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^121c16

又復歸依如是十方盡虗空界一切三寶無量賢聖〔一拜〕。 ^121c26

今日大眾！若知自慶者，則復應須修出世心。
何者自慶？佛言「地獄難免」，我等相與已得免離此苦，是一自慶。
「餓鬼難脫」，我等相與已得遠離痛切，是二自慶。
「畜生難捨」，相與已得不受其報，是三自慶。
「生在邊地，不知仁義」，相與已得共住中國，
道法流行，親承妙旨，是四自慶。
「生長壽天，不知植福」，相與已得更復樹因，是五自慶。
「人身難得，一失不返」，相與已得，各獲人身，是六自慶。
「六根不具，不預善根」，相與清淨，得深法門，是七自慶。
「世智辯聰，返成為難」，相與一心歸憑正法，是八自慶。
佛言「見佛為難」，相與已得瞻對尊像，是九自慶。
佛言「聞法復難」，相與已得餐服甘露，是十自慶。
佛言「出家為難」，相與已得辭親割愛、歸向入道，是十一自慶。
佛言「自利者易，利他為難」，相與今日一拜一禮，
普為十方，是十二自慶。
佛言「捍勞忍苦為難」，相與今日各自翹勤，
有所為作，不為自身，是十三自慶。
佛言「讀誦為難」，我等大眾同得讀誦，是十四自慶。
「坐禪為難」，而今見有息心定意者，是十五自慶。
相與志心，踊躍歡喜，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無善寂佛南無梵命佛南無知喜佛南無神相佛南無如眾王佛南無持地佛南無愛日佛南無羅睺月佛南無華明佛南無藥師佛南無持勢力佛南無福德明佛南無喜明佛南無好音佛南無法自在佛南無梵音佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^121c30

又復歸依如是十方盡虗空界一切三寶無量賢聖〔一拜〕。 ^122a44

今日大眾！如上所說一十五種，是在世間求生淨土修因之慶。
次復應知一十五種，是出世間往生淨土之慶。
人各志誠，攝心諦聽。
佛言「此教難遇，難信難知」，今遇此教，易信易知，是十六自慶。
佛言「前生不遇此教，所以不出三界六道生死輪迴」，是十七自慶。
佛言「眾生濁惡，障重福薄，雖有此教，迷而不知，
知而不行」，今遇此教，能知能行，是十八自慶。
佛言「不知此教，多修雜善，無決定心，不出輪迴」，
今遇此教，專修一行，決出輪迴，是十九自慶。
佛言「無善根人，臨命終時，多見惡境，或值惡緣，
不聞經法，罪業牽纏，哀號恐怖，入於地獄，
求救無門」，今蒙此教，臨命終時，值遇善緣，
及逢善友，教修此法，廣為演說西方淨土，
善相勝法，一一指陳，其心歡喜，發願往生；
或聞善友，教稱十念；或自念十聲南無阿彌陀佛，
連連稱念，具足十聲；惡境便滅，善境現前。
其人自見阿彌陀佛觀音勢至清淨海眾，
親來迎接，身坐蓮臺，或乘蓮華，身隨佛後，
往生淨土，是二十自慶。
「生淨土已，九品四色，七寶蓮池，自然化生，
成清淨身，離胎胞質」，是二十一自慶。
「生淨土已，身真金色，具三十二相，形貌端嚴，
無諸醜陋」，是二十二自慶。
「生淨土已，具六神通，飛空自在，遊歷十方，
作大佛事」，是二十三自慶。
「生淨土已，壽命無量，與佛齊等，更無中夭」，是二十四自慶。
「生淨土已，衣食隨念，宮殿逐身，自然快樂，
七寶莊嚴，一切具足，無求不得」，是二十五自慶。
「生淨土已，具無礙辯才，得八萬四千陀羅尼門，
智慧明了，無不通達」，是二十六自慶。
「生淨土已，與大菩薩觀音、勢至，為其勝友，
無怨憎會」，是二十七自慶。
「生淨土已，六時聞法，悟無生忍」，是二十八自慶。
「生淨土已，更無退轉，直至成佛」，是二十九自慶。
「忍力成就，乘大願船，却來三界，遍歷十方，
生死海中，復度眾生，往生淨土，同成阿耨多羅三藐三菩提」，
是三十自慶。相與志心，踊躍歡喜，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無善業佛南無意無謬佛南無大施佛南無名讚佛南無眾相佛南無德流布佛南無世自在佛南無德樹佛南無滅癡佛南無無量佛南無善月佛南無無邊辯相佛南無梨陀法佛南無應供養佛南無度憂佛南無樂安佛南無世意佛南無愛身佛南無妙足佛南無優鉢羅佛南無華纓佛南無無邊辯光佛南無信聖佛南無德精進佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^122a48

又復歸依如是十方盡虗空界一切三寶無量賢聖〔一拜〕。 ^123a2

今日大眾！如是自慶，因緣無量，非復弱辤所能宣盡。
凡人處世，苦多樂少，況今相與有此大慶，
皆是十方三寶威力，阿彌陀佛大願之力。
宜各志心，懷思恩德，歡喜踊躍，奉為： ^123a6

國王、父母師長、上中下座、信施檀越、善惡知識、
天龍八部、太山府君、五道大神、一切鬼神、
琰魔王界、十八獄王，并諸眷屬，廣及十方三界六道、
無窮無盡含情抱識有佛性者，五體投地。
志誠歸依十方三世盡虗空界一切三寶，西方阿彌陀佛。
願以慈悲心，同加攝受，以不思議力，覆護極接，
令三界六道一切眾生，從今已去，越生死海，
往極樂國，行願早圓，俱登十地，入金剛心，成等正覺。
other:: 
# 普皆迴向第十二
○普皆迴向第十二 ^123a14

今日道場同業大眾！
前以自慶已竟，次乃普皆迴向。
所修西方懺法，迴向法界眾生，同成無上菩提，共證真如實際。
相與志心，五體投地，歸依世間父慈悲父。
南無教主釋迦牟尼佛南無世自在王佛南無西方阿彌陀佛南無九十九俱胝佛南無西北方現在一切諸佛南無無量功德火王光明佛 ^123a32

如是等佛如殑伽沙住在西北方廣長舌讚佛土功德攝受法門。
南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^123a48

又復歸依如是十方盡虗空界一切三寶無量賢聖〔一拜〕。 ^123b10

今日大眾，普為十方，盡法界一切眾生，
以此修集禮念彌陀懺法一切善根功德勝因，
惟願西方淨土阿彌陀佛，慈悲證明，普皆迴向。
宜各人人，等一志心。
　　稽首歸依大導師，十方三世諸如來。
　　今集彌陀禮懺法，救度生死愛河人。
　　八萬行中詮要行，顯示西方淨土門。
　　自勸勸他生彼國，願佛慈悲力加護。
　　稽首歸依無量壽，彼國他方大悲主，
　　聞名渴仰遙頂禮，願共自他親奉侍，
　　廣引諸經讚淨土，教令念佛往西方。 ^123b14

今日大眾！如上所說，普為法界眾生，修集彌陀懺法功德，普皆迴向已。
相與志心，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無真實佛南無天主佛南無高音佛南無信淨佛南無婆耆羅陀佛南無福德音佛南無炎熾佛南無無邊德佛南無聚成佛南無師子遊佛南無不動佛南無信清淨佛南無行明佛南無龍音佛南無持輪佛南無財成佛南無世愛佛南無法名佛南無無量寶名佛南無雲相佛南無慧道佛南無妙香佛南無虗空音佛南無虗空佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^123b34

又復歸依如是十方盡虗空界一切三寶無量賢聖〔一拜〕。 ^123c26

今日大眾，如普賢行願所發迴向偈曰：
　　我今迴向諸善根，為得普賢殊勝行，
　　願我臨欲命終時，盡除一切諸障礙，
　　面見彼佛阿彌陀，即得往生安樂剎。
　　我既往生彼國已，現前成就此大願，
　　一切圓滿盡無餘，利樂一切眾生界。
　　彼佛眾會咸清淨，我時於勝蓮華生，
　　親覩如來無量光，現前授我菩提記。
　　蒙彼如來授記已，化身無數百俱胝，
　　智力廣大遍十方，普利一切眾生界。
　　我此普賢殊勝行，無邊勝福皆迴向，
　　普願沉溺諸眾生，速往無量光佛剎。 ^123c30

今日大眾，如上普賢所說迴向已。
相與志心，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無天王佛南無珠淨佛南無善財佛南無燈炎佛南無寶音佛南無人主王佛南無羅睺守佛南無安隱佛南無師子意佛南無寶名聞佛南無得利佛南無遍見佛南無世華佛南無高頂佛南無無偏辯才佛南無差別知見佛南無師子牙佛南無梨陀步佛南無福德佛南無法燈蓋佛南無目揵連佛南無無憂國佛南無意思佛南無樂菩提佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^124a6

又復歸依如是十方盡虗空界一切三寶無量賢聖〔一拜〕。 ^124a44

今日道場同業大眾！
願弟子等，承是修集懺法迴向所生功德，
仰願當今皇帝、皇家眷屬，從今已去，至坐道場：
護持佛法，如薩陀波倫；大悲滅罪，如虗空藏；
能遠聽法，如瑠璃光；善解難法，如無垢藏。 ^124a48

又願〔某甲〕等所生父母，歷劫親緣，從今已去，
至坐道場：散形空界，如無邊身；具十功德，
如高貴德王；聞法歡喜，猶如無畏；神通勇猛，如大勢至。 ^124b6

又願〔某甲〕等和尚阿闍梨同學眷屬，上中下座，
一切知識，從今已去，至於道場：各得無畏，
如師子王；影嚮大化，猶如寶積；聞聲救苦，
如觀世音；善能諮問，如大迦葉。 ^124b12

又願〔某甲〕等出家在家信施檀越，善惡知識，
各及眷屬，從今已去，至于道場：解諸危厄，
猶如救脫；相#CB15032;端嚴，
猶如文殊；能捨業障，如棄陰蓋；設最後供，等於純陀。 ^124b18

又願諸天諸仙，護世四王：聰明正直，天地虗空，
主善罰惡，守護持呪；五方龍王，龍神八部，
幽顯靈祇，各及眷屬，從今已去，至于道場，
大慈覆護，如阿逸多；精進護法，如不休息；
遠證讀誦，猶如普賢；為法焚身，猶如藥王。 ^124b24

又願十方一切怨親及悲怨親，四生六道一切眾生，
各及眷屬，從今已去，至於道場：心無愛染，
如離意女；微妙巧說；如勝鬘夫人；能行精進；
如釋迦文；所有善願，等無量壽；所有威神，
如諸天王；不可思議，如維摩詰。
一切功德，各各成就，無量佛土，悉具莊嚴。 ^124b32

仰願十方盡虗空界，無量諸佛，諸大菩薩，
一切賢聖：以慈悲心，同加攝受，救護拯接，
所願圓滿；信心堅固，德業日遠；慈育四生，
等如一子；令諸眾生，得四無量心，具六波羅蜜，
應念見佛，皆如勝鬘；一切行願，畢竟成就，
等與如來，俱登正覺。
other:: 
# 囑累流通第十三
○囑累流通第十三 ^124b42

 ^124c6

今日道場同業大眾！
前以普皆迴向已竟，次應囑累流通。
仰願十方三世一切聖賢，梵釋四王，金剛天等護法神眾，
令此懺法，盡未來際，流通不絕。
廣度群生，多所饒益，自行勸他，見聞隨喜。
乃至書寫、讀誦、受持，同得往生西方淨土。
是故我等五體投地，歸依世間大慈悲父。
南無教主釋迦牟尼佛南無世自在王佛南無西方阿彌陀佛南無東北方現在一切諸佛南無無數百千俱#CB04447;廣慧佛 ^124c14

如是等佛如殑伽沙住東北方自佛淨土，
及十方佛各各示現廣長舌相，遍覆三千大千世界，
周匝圍繞，說誠諦言：「汝等有情，皆應信受如是稱讚不可思議佛土功德，
一切諸佛攝受法門。」
南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩南無護持國界梵釋四王天龍八部諸賢聖眾歸依十方盡虗空界一切諸佛
〔一拜〕歸依十方盡虗空界一切尊法〔一拜〕
歸依十方盡虗空界一切賢聖〔一拜〕
　　願共諸眾生，往生安樂國，志心歸命禮，
　　西方彌陀佛。 ^124c34

又復歸依如是十方盡虗空界一切三寶無量賢聖〔一拜〕。 ^125a12

今日道場同業大眾！
重復志誠，囑累流通。
仰啟：十方盡虗空界一切菩薩，護法神王，
以本願力，誓度眾生，攝受眾生，無窮無盡，
同善知識，無分別想。
願一切眾生，知如來恩，親近供養；願諸菩薩，
慈悲哀念，令諸眾生，不違其教，悉能受持，
無有懈息，得無礙乘，究竟自在。 ^125a16

始自歸依三寶，終至囑累流通，所有造懺功德，悉以迴施法界眾生。
仰願彌陀世尊，及十方諸佛，現為我證，
令我所願，皆得成就。
願諸眾生，俱生淨土，聞法悟道，功德智慧，
悉皆具足，與諸菩薩，等無有異，入金剛心，成等正覺。
相與志心，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無法天敬佛南無斷勢力佛南無極勢力佛南無慧華佛南無堅音佛南無安樂佛南無妙義佛南無愛淨佛南無慚愧顏佛南無妙髻佛南無欲樂佛南無樓志佛南無無量無邊盡虗空界　無生法身菩薩　無漏色身菩薩　發心菩薩南無興正法馬鳴菩薩南無興像法龍樹菩薩南無十方盡虗空界　無邊身菩薩　師子遊戲菩薩　師子奮迅菩薩　師子幡菩薩　師子作菩薩　堅勇精進菩薩　金剛慧菩薩　棄陰蓋菩薩　寂根菩薩　慧上菩薩　常不離世菩薩　藥王菩薩　藥上菩薩　虗空藏菩薩　金剛藏菩薩　常精進菩薩　不休息菩薩　妙音菩薩　妙德菩薩　寶月菩薩　月光菩薩　薩陀波倫菩薩　超三界菩薩　大准提菩薩南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^125a26

又復歸依如是十方盡虗空界一切三寶無量賢聖〔一拜〕。 ^125b46

今日道場同業大眾！
今此念佛禮懺往生法門，過去諸菩薩已修，
已生安樂國；未來諸菩薩當修，當生安樂國；
現在諸菩薩今修，今生安樂國。
我等有幸，亦修此法，相與如是三世菩薩同共集會，
遊履極樂清淨佛土，受用最勝廣大法樂。
《彌陀經鈔》云：「勸一人念佛，即是成就一眾生往生；
一眾生往生，即是成就一眾生成佛；一眾生成佛已，
即度無量眾生成佛；無量眾生成佛已，
轉度無窮眾生成佛；其未來諸佛出世善因，皆由此始。」
是以修集彌陀禮懺法門，成就眾生，往生淨土，
成佛捷徑，出世要津。
無量功德，蓋非小補。
今則剖開寶藏，指出衣珠，分付有緣，普同受用，頂禮奉辭。 ^125c2

一切和南三乘聖眾。
禮念彌陀懺法已竟。
　　願以此功德，普及於一切。
　我等與眾生，
　　當生極樂國。　同見無量壽，皆共成佛道。 ^125c24

迴茲有作之功，上助無為之化。
伏願：當今皇帝萬歲，天眷文武千秋。
聖日並佛日常明，金輪與法輪雙運。
風調雨順，歲稔時康，萬國歡忻，四邊寧靜。
十方抱識，同為極樂之化生；法界含靈，共作彌陀之海眾。
仰惟大覺，俯賜證明。
謹懺。禮念彌陀道場懺法卷第十〔終〕
w:: 
note:: 捍 ^125c30

〔音旱〕。
xu:: 
#  No. 1467-D
No. 1467-D ^126a4

前龜山朗公，早蛻名韁，今善講且誠孝。
〔免〕益敬之。乙卯春仲來謂〔免〕曰：「吾以大懺願為兼善，盖末流入佛捷逕止此而已。」
至順間，三藏順菴寓燕時，板其懺本徒安旻天寺，庶廣印行。
自火於辛丑，恨其湮沒，幸因師幹事重刊，
喜而相之：「子將以一語著于末。」
〔免〕曰：「何敢贅焉！」公微笑而去。
比再來，方請#CB02494;。
辭未之已，乃引徵聊激信佛者。
昔羅僧發徵居西孔寺，令世一開士，期萬日修淨土業。
及期，果與二千檀家共西邁，所謂萬人同得去。
明矣！夫古今不二，而人法亦一也。
但信之深淺、念之勤怠，有不同耳。
苟能於佛深信勤念者，根塵潔而法器成，
故臨終十念，佛必來迎。
其言淨土甚易往。
信哉！公可斯語而後復繼之曰：「今板既訖，
功文壽其傳，而使覽者有所感焉，更相力勸而念之，至為家淨土而人彌陀。
則公之願償矣，師之事畢矣。」
〔免〕於是乎乃敬書，以助大懺之弘闡。
此亦壽福君國之一道也。 ^126a8

倉龍丙辰仲春朔日岩遯朴〔免〕妥夫書
xu:: 
#  No. 1467-E 彌陀道場懺法跋
No. 1467-E 彌陀道場懺法跋 ^126a40

成化四年秋九月日大上王奄棄群臣。
我殿下哀慕罔極，印成《彌陀懺法》，轉於殯側。
臣切聞大雄氏曰：「西方有無量壽佛，國名極樂。
一念信心，即得往生，受諸快樂。」
而此懺法，伏諸佛之威神，懺多生之宿障；
直指往生逕路，實為成佛階除。
所謂西方淨土一訣往生，無上菩提兩手分付者矣。
我大行王，夙植德本，洞達真乘。
其尊崇三寶，誕揚玄化，十方佛天所共證明，豈但一念信心而已哉。
超生淨界，頓證佛果也，無疑矣！
推其極盡，十方界莫不均霑利益，同成無上正果也。
然後已焉，嗚呼！豈易量哉？ ^126b7

通政大夫禮曹參議臣　李克墩　謹跋
 ^126b35
