宗鑑法林卷七十
editor:: 集雲堂　編
other:: 
# 大鑒下二十三世
大鑒下二十三世
other:: 
## 燕京報恩萬松行秀禪師
燕京報恩萬松行秀禪師〔雪巖滿嗣〕
初參勝默和尚。令看長沙轉自己歸山河大地話。
半載無所入。默曰我祇願你遲會。
師忽有省。復看玄沙未徹語。
請益雪巖。巖曰。待汝頭生角來。
脚手生出爪牙來。
然後討棒喫。師偶見雞飛鳴乃大悟曰。
今日不惟捉敗玄老虎。
亦乃捉敗岑大蟲也。
巖曰不怕我笑你那。 ^700c8

牙爪生來不露鋒。
山河轉却寸絲中。
歸家不記來旹路。
別有靈犀一點通。
〔天愚寶〕 ^700c20

金雞午夜起飛鳴。
喚醒幽人夢不成。
雲散月明星斗震。
大蟲捉敗眼縱橫。
〔玄符印〕 ^700c24

報恩示眾。機輪轉處智眼猶迷。
寶鏡開時纖塵不度。
開拳不落地。應物善知時。
兩刃相逢時。如何回互。 ^700c28

愚菴盂云。遍身綺羅者。
不是養蠶人。 ^700c34

報恩示眾。去則留住。
住則遣去。不住不去。
渠無國土。何處逢渠。
在在處處。且道是什麼物。
得恁麼奇特。 ^700c36

愚菴盂云。秤錘蘸酢。 ^700c42

報恩示眾。動則埋身千丈。
不動則當處生苗。
直須兩頭撒開中間放下。
更買艸鞵行脚始得。 ^700c44

愚菴盂云。曾經巴峽猿啼處。
不是愁人也斷腸。
　雪岸睿云。龍山則不然。
不動則埋身千丈。
動則當處生苗。直須兩頭揑聚中間提起。
敢有動著。痛與三十棒。
擬議不來。白雲萬里。 ^700c48

報恩示眾。踢翻滄海大地塵飛。
喝散白雲虗空粉碎。
嚴行正令猶是半提。
大用全彰如何施設。 ^701a8

愚菴盂云。琉璃殿上無知識險崖機峻孰能攀。
盡令提獎祇等閒。
識取運籌帷幄裏。
居然端拱在人間。
〔頻吉祥〕 ^701a12

報恩示眾。向上一機。
鶴沖霄漢。當陽一路。
#CB15143;過新羅。
直饒眼似流星。未免口如匾擔。
且道是何宗旨。 ^701a18

愚菴盂云。閉目食蝸牛。
一場酸澀苦。　萬仞壁云。
大似蚊子齩鐵牛。
無你#CB01493;#CB10437;處。
縱使電光石火中分得緇素。
我也情知是光影底活計。 ^701a22

報恩問僧俱胝豎指意旨如何。
僧乃豎一指。師曰。
祇者箇。更別有。僧無語。
師便喝出。 ^701a28

龍唐柱云。措大漢子隨人語脉裏走。
不識轉身一路。待云祇者個更別有。
便縮却指頭。不惟與俱胝相見。
亦乃使天下人摸索不著。 ^701a32

報恩問僧。龍吟枯木。
異響難聞。如何是異響。
曰不會。師曰善解龍吟。 ^701a38

崇先奇云。報恩老人雖別音響。
怎奈欠一著在。者僧善解龍吟。
祇是不知時節。仔細看來。
也是別寶遇著瞎波斯。 ^701a42

橫拈鐵笛泛流沙。
一曲雲邊散落霞。
不遇知音徒費力。
夜乘明月出蘆花。
〔寒松操〕 ^701a48

報恩因僧問。攃手那邊底人。
為什麼不居正位。
師曰大功不宰。曰。
回頭者畔底人。為什麼不墮偏方。
師曰至化無為。 ^701b4

白巖符云。芳花叢裏不措一足。
萬年牀上嬾去安眠。
獨許萬松個漢。盡大地人無敢論量。
雖然。你若作正偏回互會。
墮拔舌犂畊地獄有日在。 ^701b10

萬戶封侯誰不願。
子房何獨祗居留。
還渠世有家傳秘。
業就身辭道始優。
〔位中符二〕 ^701b16

野老相將擊壤歌。
皇風處處樂熈和。
此時諸葛多經濟。
祗好囊琴枕薜蘿。
other:: 
# 大鑒下二十四世
大鑒下二十四世
other:: 
## 西京少室雪庭福裕禪師
西京少室雪庭福裕禪師〔報恩秀嗣〕 ^701b20

僧問如何是祖師西來意。
師曰待乳峰點頭即向汝道。 ^701b26

愚菴盂云。乳蜂點頭也。
道個什麼。良久云。
火裏螂蟟吞大蟲。
　寒松操云。道即太煞道著。
祇是乳峰未肯點頭在。
　雪林義云。三尊宿大似摩醯羅眼#CB15117;字相亞。
檢點將來。好把龜毛縛住挂向山門外古木梢頭。
一任日炙風吹。且道菩曇意在於何。
選佛若無如是眼。
假饒千載亦奚為。 ^701b30

為尋春到百花洲。
尋到花洲春更幽。
啼鳥一聲山水外。
風光不在柳梢頭。
〔寒松操〕 ^701b42

雪庭因僧問如何是向上尊貴一路。
師曰。漁歌驚起沙汀鷺。
飛入蘆花不見踪。 ^701b46

愚菴盂云。一字入公門。
九牛拔不出。　崇先奇云。
有人透得過者。可辨語滲漏。 ^701c2

雪庭參萬松。松問。
從何處得者消息。
便能恁麼來。師曰老老大大向學人納敗缺作麼。
松曰老僧過在甚麼處。
師曰學人且禮拜蓋覆却。 ^701c6

襁褓纔離便放嬌。
還他家世擅英標。
堪矜巖桂秋風好。
萬斛天香透紫霄。
〔大方遷〕 ^701c12

玉管頻吹紫殿寒。
清虗月色照闌干。
侍臣夜受簾前敕。
徒使金門擁百官。
〔宗楷元〕 ^701c16

酣戰能忘落日斜。
閒名贏得滿天涯。
功勳不立淩雲閣。
一曲琵琶弄月華。
〔公九澧〕 ^701c20

直鉤閒引釣魚鰕。
却有金鱗躍浪花。
根版輕敲歸去罷。
一江新月映寒沙。
〔伊菴彥〕 ^701c24

金毛生就便超羣。
萬仞巖前解轉身。
蹋破綠楊芳艸徑。
孤峰迥出日嚬呻。
〔頂一珠〕 ^701c28

雪庭問僧。面壁石還有見達磨影者麼。
曰今日幸遇和尚。
師曰。拄杖子幸遇上座。
乞供養他一頓。曰恩大難酬。
師擲拄杖曰。脹殺懷州牛。 ^701c32

釣鰲須是釣鰲手。
透網還它透網鱗。
霆激雷轟風雨後。
滿船明月照通津。
〔別牧純〕
other:: 
# 大鑒下二十五世
大鑒下二十五世
other:: 
## 西京少室靈隱文泰禪師
西京少室靈隱文泰禪師〔雪庭裕嗣〕 ^701c38

上堂。塵劫來事祇在於今。
河沙妙德總在心源。
試教伊覿面相呈。
便不解當風拈出。
且道過在什麼處。
卓拄杖曰。祇為分明極。
翻令所得遲。 ^701c44

愚菴盂云。祇如靈隱還拈得出麼。
若拈得出。何不略借一觀。
若拈不出。河沙妙德向何處去也。
隔牆恩怨如何說。
獨抱琵琶月下彈。
　龍唐柱云。大小靈隱將差珍異寶撒出。
當陽供養諸人了也。
拈拄杖云。看看。見之不取。
思之千里。　崇先奇云。
大小靈隱祇見錐頭利不見鑿頭方。 ^702a4

雲靄靄。月沉沉。有客離家產。
孤懷託素琴。一撥洞天欲得高山發韻相呈。
月窟那知。流水無音。
風顛都賣盡。塞下起閒吟。
尋常謾說三分話。
那肯全拋一片心。
〔寒松操〕 ^702a16

九轉金砂一口嘗。
丹成不屑搗玄霜。
懷胎兔老貪明月。
玉杵空敲宇宙忙。
〔湘翁沄〕 ^702a24

靈隱因僧參。提坐具擬拜。
師曰天網#CB15210;#CB15210;疎而不漏。
曰。本欲投誠。被和尚牚住拜不下時如何。
師曰牚汝飯袋子到骨出有甚麼用。
曰也須將錯就錯。
便拜。師曰。錯。你九玄七祖當甚麼盌。
僧無語。師曰有頭無尾漢出去。 ^702a28

來風一似有端倪。
事至臨期又著迷。
祇有漢王家法妙。
隨情制度有施為。
〔頻吉祥〕
other:: 
# 大鑒下二十六世
大鑒下二十六世
other:: 
## 西京還源寶應福遇禪師
西京還源寶應福遇禪師〔少室泰嗣〕 ^702a38

因僧問如何是西來的的大意。
師曰。風送泉聲來几畔。
月移花影到窗前。 ^702a44

愚菴盂云。大小祖師引人向聲色裏作窠臼。
好與三十棒。除却聲色也好與三十棒。
祇如愚菴#CB03129;。
點石化為金玉易。
勸人除却是非難。
　南山寶云。有能向者裏點得寶應老落處出。
方知釋迦掩室維摩杜口。
總是不守本分人。
　龍唐柱云。轉功就位。
轉位就功。則不無寶應。
若問山僧。更有入理底句。
寒松盡夜無虗籟。
老鶴移棲空月巢。 ^702b2

酥酪好將河漢攪。
黃金自是出泥沙。
教得兒孫會罵爺。
一聲驚落暮天霞。
聽來風韻名泉韻。
捉敗楊花當月花。
片片飛來人不識。
無端贏得眼瞇#CB15684;。
〔寒松操〕 ^702b16

陪錢終日學屠龍。
赤步丹霄解御風。
自笑一聲天地窄。
花溪月下看飛鴻。
〔湘翁沄〕
other:: 
# 大鑒下二十七世
大鑒下二十七世
other:: 
## 南陽香嚴淳拙文才禪師
南陽香嚴淳拙文才禪師〔寶應遇嗣〕 ^702b22

讀證道歌至幻化空身即法身處。
豁然契悟。 ^702b28

愚菴盂云。若向者裏悟去。
披毛戴角有日在。
　龍唐柱云。不離花下路。
便見洞中春。會麼。
山僧借手行拳去也。
乃舉長蘆上堂云。
幻化空身即法身。
遂作舞云。見麼見麼。
恁麼見得。過橋村酒美。
又作舞云。見麼見麼。
恁麼不見。隔岸野花香。
且道香嚴悟底與長蘆道底還有差別也無。 ^702b32

孤危一劍出昭關。
雪打鬚眉恨轉難。
順受逆行天莫測。
江淮依舊水潺潺。
〔湘翁沄〕 ^702b44

水穿石竇。雲鎖山隈。
無病空花安翳眼。
有疑弓影便沉杯。
勘破了。歸去來。曾經三峽猿啼處。
不是愁人也自哀。
〔寒松操〕 ^702b48

香嚴因讀證道歌有省。
往參還源呈所解。
源詰曰。祇如道君不見。
是指阿誰。師曰覿面相呈更無回互。
源曰墮阬落塹漢作恁麼語。
師曰和尚作麼生。
源曰汝口#CB03129;。
師曰勘破了也。 ^702c6

夢回天曉畵堂春。
拈得蔆花解轉身。
不信容顏渾似我。
又騎驢子過西秦。
〔珙堂樹〕 ^702c14

香嚴因僧問如何是理法界。
師曰。虗空撲落地。
粉碎不成文。曰如何是事法界。
師曰。到來家蕩盡。
免作屋中愚。曰如何是理事無礙法界。
師曰。三冬枯木秀。
九夏雪花飛。曰如何是事事無礙法界。
師曰。清風伴明月。
野老笑相親。 ^702c18

崇先奇云。香嚴老人祇知指疆畫界。
不覺通身水泥。者僧會即會也。
是紙上富貴。若是四法界。
未夢見在。　大明寶云。
香嚴老子祇顧妙挾宗途。
不覺和身艸裏輥。
者僧雖得片地。要且不解受用。
還會四法界麼。七九六十三收。 ^702c28

赤帝子。三尺龍泉無彼此。
除苛立法漢聲喧。
還鄉同飲大風舞。
大風舞。明月堂前父老歡。
分開雲袖龍飛雨。
〔月厂屏〕 ^702c38

香嚴上堂。洞山麻三斤。
雲門乾矢橛。大則塞破虗空。
小則不成毫末。可怪當年船子翁。
長竿釣破清江月。
今宵月落潭空。切莫喚龜作鼈。
大眾。古人道月落後相見。
且道相見箇甚麼。
倒拖拄杖歸方丈。 ^702c44

長安豪富惜春殘。
爭賞新開紫牡丹。
別有玉盤承露冷。
無人起就月中看。
〔頻吉祥〕
other:: 
# 大鑒下二十八世
大鑒下二十八世
other:: 
## 萬安松庭子嚴禪師
萬安松庭子嚴禪師〔淳拙才嗣〕 ^703a4

因閱寶鏡三昧大豁疑礙。
後上堂曰。我不學諸方說禪浩浩地。
魔魅人家男女。僧出問達磨面壁時如何。
師曰正是浩浩禍胎。
曰如何得劋絕去。
師曰。倒搓芒繩縛鬼子。
須是其人。 ^703a10

封#CB15287;之箭。
蠱毒之湯。觸亦何礙。
甞亦何傷。撲破秦時照妖鏡。
拏雲攫霧豈尋常。
玉鞭一舉金街靜。
水魅山魈沒處藏。
〔寒松操〕 ^703a20

燕額孤飛萬里心。
封矦誰信恨難禁。
安#CB15131;莫易挑邊釁。
事重須知禍更深。
〔湘翁沄〕
other:: 
# 大鑒下二十九世
大鑒下二十九世
other:: 
## 少室凝然了改禪師
少室凝然了改禪師〔松庭嚴嗣〕 ^703a26

參萬安。安曰路逢死蛇莫打殺。
無底籃子盛將歸。
此是洞上宗旨。若是莽鹵禪和如何透得。
師曰莫是背觸不得底麼。
安曰笑破山僧口。
師罔措。安曰你在鬼窟裏討甚麼盌。
師愈不安。一日萬安上堂曰。
一言迥脫獨#CB15072;當時。
師當下豁然。 ^703a32

龜殻何曾支榻。死蛇那用籃盛。
還丹祇須一粒。嘯月不在高聲。
但得雪消水國。自然春到山城。
好生分付遊客。路滑切忌橫行。
〔寒松操〕 ^703a44

白雲汾水漢時秋。
幾度黃河見逆流。
蹋遍落紅君莫厭。
歸來賸有黑貂裘。
〔湘翁沄〕 ^703b2

凝然辭眾偈曰。壽年八十七。
出息復入息。攃手威音外。
綿綿與密密。 ^703b6

凍儂臨死不甘休。
嘔出心肝挂樹頭。
轉向那邊惆悵望。
滄浪無限漲深秋。
〔別牧純〕
other:: 
# 大鑒下三十世
大鑒下三十世
other:: 
## 西京少室俱空契斌禪師
西京少室俱空契斌禪師〔凝然改嗣〕 ^703b10

初參凝然。然曰達磨未來時你作麼生參。
師疑之。一日覩秦封槐有省。
徑回侍立。身甚戰慄。
然曰契斌參得禪也。
何驚疑之有。師豁然曰。
某甲今日到此。如紅爐中拾得一片冰相似。
然頷之曰。洞上一宗。
密在爾躳矣。 ^703b16

碎身寧可入微塵。
彼此難為負義人。
拾得紅爐一片雪。
光輝玉樹萬年春。
〔湘翁沄〕 ^703b26

立逼生蛇化活龍。
攪乾滄海鼓腥風。
擎頭帶角摩霄漢。
吐出黃雲幾萬重。
〔珙堂樹〕 ^703b30

俱空上堂。不思善。
不思惡。雲開日出。
有路當陽。驢覰井。
井覰驢。月落潭枯。
無門可入。 ^703b34

舌上寒霜眼上雲。
南柵星轉讀殷勤。
瓊花晏後聲名迥。
海甸何人不載君。
〔頻吉祥〕 ^703b38

俱空因僧問如何是空劫已前底事。
師曰烏龜向火。 ^703b42

愚菴盂云。料掉沒交涉。
且道過在主家賓家。
者裏明得。方許你會空劫已前底事。
如或不明。且看烏龜向火。
　鳳山啟云。五月五日午時節。
赤口白舌盡消滅。
other:: 
# 大鑒下三十一世
大鑒下三十一世
other:: 
## 定國無方可從禪師
定國無方可從禪師〔俱空斌嗣〕 ^703b46

參俱空。空曰曾參何人。
師曰少室山前風悄然。
曰因甚一花開五葉。
師曰無孔鐵錘百雜碎。
曰掠虗作麼。師曰。
天下人祇解掠實。
無一人掠虗。曰不打自招。
師曰慣用底不妨勘破。 ^703c6

雷震山前起臥龍。
翻雲覆雨勢重重。
入#CB15801;不畏洪波險。
一擊從教正眼通。
牙利劍。舌藏鋒。吞天之氣貫蒼穹。
英靈烜赫乾坤震。
萬卉香敷一夜風。
〔寒松操〕 ^703c16

月夜靈妃鼓瑟還。
幽然雲珮度空山。
南來一段傷心事。
淚滴香風翠藹閒。
〔湘翁沄〕 ^703c22

月覆青山掌上摶。
露珠滴滴下金盤。
和來玉屑非常味。
共飲香沉紫閣寒。
〔宗楷元〕
other:: 
# 大鑒下三十二世
大鑒下三十二世
other:: 
## 西京少室月舟文載禪師
西京少室月舟文載禪師〔定國從嗣〕 ^703c26

掩關閱萬松拈提從上古宿機緣有若面牆。
一日忽有省乃曰。
曹洞宗風有織錦#CB06873;文之功。
非鍼綫細密盤旋回互不犯當頭者。
斷不敢主之。既而幡然出關。
參無方得大了辦。
方為印可。 ^703c32

春雨山花燦錦。秋風葉落飛金。
夜靜幽人得意。猿啼旅客傷心。
咦。等閒若不登高望。
爭見東流海#CB15828;深。 ^703c42

踢倒舊時糟粕瓮。
嗒然一笑機先用。
堂前不挂夜明簾。
六月黃河連底凍。
〔獨立邁〕 ^703c48

血戰功成信不欺。
龍光密密更饒誰。
長安萬戶歌明月。
響遏雲廻禁殿吹。
〔湘翁沄〕 ^704a4

月舟示眾。達磨西來。
以一乘法直指單傳。
令人見性成佛。至我少室。
如九鼎繫於單絲。
汝等諸人趁色力康倢。
打辦箇事直須努力。
莫閒過日。 ^704a8

手無寸鐵已降魔。
變化神兵祇艸莎。
若問上來關棙子。
崑崙折箸攪黃河。
〔幻隱乾〕
other:: 
# 大鑒下三十三世
大鑒下三十三世
other:: 
## 北京宗鏡小山宗書禪師
北京宗鏡小山宗書禪師〔月舟載嗣〕 ^704a14

參月舟入室請益。
密踐八載後繼席少室。
嘆曰。先師去後。海內宗風迨乎湮沒。
前輩有言。叢林下衰弘法者多。
假我偷安不急牚拄之。
其崩頹跬步可須也。
某雖慙付囑。其如法道何。
遂主之。晚上京師住宗鏡。 ^704a20

地缺東南水自寬。
波濤萬頃碧漫漫。
賺他無限癡男女。
按著泥坑砌#CB01800;甎。
〔南菴依〕 ^704a30

迎風殿裏罷雲和。
起聽新蟬步淺莎。
為愛九天和露滴。
萬年枝上最聲多。
〔鐵帆舟〕 ^704a34

錦幄瓊林映日開。
絳庭親校列仙才。
化人獨駕千年鹿。
云是崑崙頂上來。
〔玉崑崙〕
other:: 
# 大鑒下三十四世
大鑒下三十四世
other:: 
## 少室幻休常潤禪師
少室幻休常潤禪師〔宗鏡書嗣〕 ^704a38

參宗鏡。鏡舉。我今不是渠。
既不是渠。畢竟是何人。
師呈偈曰。若要識此人。
有箇真消息。無相滿虗空。
有形沒踪迹。曾為佛祖師。
永作乾坤則。龜毛拂子清風生。
兔角杖頭明月出。
鏡復徵之。師曰。彩鳳飛翻身自在。
鐵牛奔#CB01219;意常閒。
鏡曰善哉。 ^704a44

破鏡光飛不借緣。
金釵斜插玉花妍。
香英落地人難拾。
彩鳳銜將到日邊。
〔湘翁沄〕 ^704b8

雷門布鼓。赤壁鏖兵。
打開寶藏。擊碎晶瑩。
帝網交羅而重重相映。
珠光互照而灼灼圓明。
兔角杖挑彩鳳舞。
龜毛繩繫銕牛鳴。
縱橫不辨往來事。
到此難留父子情。
祇要功勳常顯世。
不知展轉振家聲。
〔寒松操〕
other:: 
## 廩山蘊空常忠禪師
廩山蘊空常忠禪師〔宗鏡書嗣〕 ^704b12

壽昌問法要師曰。
汝能精進不肯自欺。
便是徹首徹尾工夫。
一日聞弟兄論金剛經義甚快。
師曰。宗眼不明。非為究竟。
昌聞茫然自失。乃問如何是宗眼。
師拂衣而起。昌後請益。
師曰。我實不知。汝自看取。
昌後於大好山語得悟。
乃入方丈通所悟。
師曰。悟則不無。却要受用得著始得。
不然祇是箇汞銀禪也。 ^704b20

永寧鼎云。重賞之下必有勇夫。
祇如壽昌悟底。是汞銀禪不是汞銀禪。 ^704b34

枝上流鶯和淚聞。
新啼痕閒舊啼痕。
數年魚鳥沉消息。
今日關山勞夢魂。
〔粟菴鼎〕
other:: 
# 大鑒下三十五世
大鑒下三十五世
other:: 
## 大覺慈舟方念禪師
大覺慈舟方念禪師〔少室潤嗣〕 ^704b38

參幻休。休問甚處來。
師曰北方。曰北方法道與此方何如。
師曰水分千派流出一源。
一日遊初祖面壁處契悟。
乃曰。五乳峰前好箇消息。
大小石頭塊塊著地。
詣室呈休。休印可之。 ^704b44

透過鐵壁銀山。蹋翻佛祖關軸。
法道南北而乃翠乃森。
石頭大小而成笑成哭。
水出萬派流。露滴千竿竹。
森羅遍界總空花。
更向何處開兩目。
咄。六六元來三十六。
〔寒松操〕 ^704c6

玉勒騎回一紫騮。
驍騰直蹋萬峰頭。
回身蹴落巖前石。
浪湧澄潭桂轂秋。
〔湘翁沄〕
other:: 
## 壽昌無明慧經禪師
壽昌無明慧經禪師〔廩山忠嗣〕 ^704c14

問僧。趙州道臺山婆我為汝勘破了也。
勘破在什麼處。曰和尚今日敗闕了也。
師曰老僧一生也不奈何。
好教你知。若實會。
舉似來看。僧擬進語。
師打一棒曰者掠虗漢。 ^704c18

棲霞成云。臺山一案拈却多少人鼻孔。
換却多少人眼睛。
者僧也解詐明頭。
及乎老漢拈出個柴頭。
向他面前吹一吹。
直得退身無路。且道者一棒他還知落處麼。 ^704c26

壽昌曰。冒雨衝風去。
披星帶月歸。不知身有苦。
惟恐行門虧。 ^704c34

子山仁云。栽秧晨早出。
看水夜忘歸。大義通身是。
阿誰有點虧。 ^704c38

壽昌閱傳燈。見僧問興善如何是道。
善曰大好山師不諭其旨。
一日因舉石忽然大悟。 ^704c42

廣州城外一片石。
多少刺史移不入。
老僧舉起似諸方。
孟嘗夜度秦關黑。
神莫測。鬼莫測。三百年來大好山。
巍巍占斷大唐國。
〔南菴依〕 ^704c46

處處春風艸離離。
不堪悲處更堪悲。
巨靈劈破華山路。
虎勢龍威在此時。
〔巨音選〕 ^705a4

塞壑填溝大好山。
等閒一石露斑斑。
牧牛場上家聲好。
千古風流祇此閒。
〔玉崑崙〕
other:: 
# 大鑒下三十六世
大鑒下三十六世
other:: 
## 越州雲門顯聖湛然圓澂禪師
越州雲門顯聖湛然圓澂禪師〔大覺念嗣〕 ^705a8

參雲棲。棲舉高峰海底泥牛話問。
內有一句。且道是那一句。
師推出傍僧曰大眾證明。
棲頷之。 ^705a14

愚菴盂云。彼時此語傳之海內。
直得須彌山震動。
大洋海波翻。阿修羅手擎日月高聲唱云。
邪正不分。過由旁僧。
　崇先奇云。披沙揀金還他雲門老漢手親眼快。
若是內中一句。莫道雲棲。
便是高峰老漢亦拈不出。
何故。大眾證明。 ^705a20

雲門因大覺說法止風塗。
師往參之。覺問。止風塗向青山近。
越王城畔滄海遙時如何。
師曰。月穿潭底破。
波斯不展眉。 ^705a30

問處鉤深答處幽。
金鍼玉線意相投。
洞門烟鎖難窺 #CB15111;。
銕眼銅睛盡縮頭。
〔浹水洽〕 ^705a36

雕龍俊馬竟千秋。
才辨當年動列侯。
大澤祇今雲氣合。
春江來許老羊裘。
〔俍亭挺〕 ^705a40

東越相逢幾醉眠。
滿樓明月鏡湖邊。
別離吟斷西陵渡。
楊柳秋風樹樹蟬。
〔銕帆舟〕 ^705a44

雲門因鶴林參五臺山達觀可。
盤桓夜深。觀曰你信得及麼。
林曰信得及。觀曰既信得及。
請將法華經拋入屎桶看。
林如所言。諸方疑駭。
師往勘之。問鶴林有此事否。
曰實有此事。師曰汝信得及麼。
曰信得及。師曰既信得及。
割取頭來。林不知所措。
師曰虗頭禪客。觀聞曰。
阿耶阿耶。鶴林萬劫地獄。
雲門一語出之矣。 ^705a48

東明際云。二尊宿一人有殺人刀無活人劍。
一人亦有殺人刀亦有活人劍。 ^705b14

雲門因紫柏月川二師黃慎軒陶望齡諸公翫月次。
軒問馬祖南泉翫月因緣。
乞師一語。師曰。你坐我立不得為說。
軒亟起謝過。川曰內翰錯過了也。
柏曰我下語不及此老。 ^705b18

沒孔簫吹驀地聲。
紛紛相和未知音。
太史風流偏解意。
停腔獨取故人心。
〔南菴依〕 ^705b26

溼陰千尺照人寒。
歷亂青山幾得安。
更恨鄰家閒不寐。
一時又向遠峰看。
〔密菴可〕 ^705b30

脫略無羈絕瀟灑。
南北東西沒可把。
意氣卷舒六合雲。
眼光爍破四天下。
〔德微昱〕 ^705b34

雲門因僧問如何是大用。
師曰。打殺千萬人。
不名性躁漢。 ^705b38

百丈泐別云。賺殺天下人。
不名性躁漢。　握宗符云。
雲門祇有殺人刀。
且無活人劍。百丈祇有活人劍。
且無殺人刀。或有人問嶷山。
如何是大用。但云我王庫內無如是刀。
且道與古人相去多少。 ^705b42

雲門因僧問古鏡未磨時如何。
師正色厲聲數其往事。
僧作瞋告辭。師曰且磨者一點著。
僧禮拜。 ^705c2

河漢如銀風露橫。
滿天肝膽向人傾。
祇因座上無相識。
蘆管臨風又一聲。
〔南菴依〕 ^705c6

翠微深處暗香飄。
紅吐山花朵朵嬌。
一片白雲橫谷口。
笑他歸鳥自迷巢。
〔寒松操〕 ^705c10

雲門因僧問如何是圓相。
師曰大燒餅。 ^705c14

烹金琢玉老鉗鎚。
指出當陽絕是非。
分付天池摶漢客。
免教影落大圓機。
〔宗直諫〕 ^705c16

說處何如做處親。
掀翻瓦礫是黃金。
誰能解和陽春調。
鐵笛吹開白雪吟。
〔雪岸睿〕 ^705c20

雲門一日上堂說法畢。
忽召眾曰。還有問話者麼。
若有出來。我祇要打艸驚蛇。
僧纔出。師曰真是一場業地。
卓拄杖便下座。 ^705c24

愚菴盂云。者老漢圖得一時俊快。
不顧後人檢點。者片地從古至今何曾清淨得來。
偶然一時驚艸。却被者僧靠倒。 ^705c30

雲門上堂。老儂不識元字脚。
強出人前要說法。
錯讀曾參作魯參。
合堂大眾皆笑殺。
笑笑笑。中有妙。若還悟得其中意。
點破當頭者一竅。
且道如何是者一竅。
良久曰。動容揚古路。
不墮悄然機。 ^705c36

錯讀曾參作魯參。
雲門太煞放癡憨。
當頭一竅輝今古。
何必揚眉落二三。
〔牧菴密〕 ^705c44

雲門因僧參。乃問你行脚事作麼生。
僧畵一圓相。師劃破。
僧敲桌三下。師却畵一圓相。
僧又敲桌三下。師又重畵三圓相。
僧以手抹却。師曰離此之外別道一句看。
僧擬議。師便喝出。 ^705c48

東明際云。者僧將成九仞之山。
不進一簣之土。　錦德寒云。
我若作者僧。待道離此之外別道一句看。
即拂袖便出。 ^706a8

共將餬餅賣街頭。
與奪從容得自由。
變局換旗功始立。
輸他一著不封矦。
〔山茨際〕 ^706a14

負笈歸來敘畵堂。
言言喜不甚參商。
及乎話到干情處。
轉盻雲山成渺茫。
〔天鼓聲〕 ^706a18

月窟飛花。霜空激電。
奪胎換骨存機變。
龍吟銕樹髑髏乾。
虎嘯金飇天地轉。
腦後既轟錐。當門仍按劍。
我王庫內誰甄辨。
拈來拋向大江東。
萬派千山盡仰宗。
〔歸元會〕 ^706a22

雲門因鴛湖謁問。
目前無法。意在目前。
其旨如何。師曰聞令師出關是否。
曰。不是目前法。非耳目之所到。
又作麼生。師曰。請出。
我要止靜。湖便出。 ^706a30

狹路相看一段奇。
灼然賓主禮無虧。
就中更有些譌處。
不是苦心人不知。
〔介菴進〕 ^706a36

鳳管鸞蕭隔綵霞。
不知墻外是誰家。
重門深鎖無尋處。
徑有碧桃千樹花。
〔無依壅〕 ^706a40

大鵬摶飈。蒼龍出海。
動絃別調。旁觀色改。
相#CB06078;相語自縱橫。
明州有個憨布袋。
〔牧公謙〕 ^706a44

日閒猶未掩柴門。
客到堂中奉玉樽。
休話楚山春色好。
常留明月在前村。
〔全越祖〕 ^706a48

雲門因僧問如何是學人自己。
師曰你無自己。曰為什麼學人無自己。
師曰你有自己則不從我覓。 ^706b4

拈來芒梗勝靈鋒。
殺活乘時不放鬆。
倒卓秦山歸去也。
玉梅香度耶溪風。
〔位中符〕 ^706b8

尋入桃源路轉賒。
烟霞撲盡問仙槎。
秦餘不識家何處。
洞口雲封吐碧花。
〔證心修〕 ^706b12

雲門上堂。忽雞鳴。
乃曰。呀。金雞上座為汝轉第一義諦根本法輪了也。
諸人在者裏更討甚麼盌。 ^706b16

水檻沙平冷石臺。
清風細雨雜香來。
臨風三弄江城笛。
魂斷湘裙掃落梅。
〔俍亭挺〕 ^706b20

流水高山寓意深。
子期去後少知音。
而今說與瞻風客。
不是尋常離別情。
〔思#CB01900;融〕 ^706b24

雲門因中丞蘇雲浦問。
鴛鴦繡出從君看。
不把金鍼度與人。
如何是金鍼。師曰我在京師走一遭。
不曾遇著一人。浦復問。
師曰古佛過去久矣。 ^706b28

崇先奇云。雲門金鍼暗擲。
孤負鴛鴦獨繡。中丞錦衣夜行。
不思故國風光。　鳳山啟云。
祥麟不踐生艸。大鵬恥宿雞棲。
齧鏃之機。驚羣之句。
誰敢追風。但末梢頭太煞老婆。
若是不肖。待復問。
便與一棒。教者俗漢疑三十六年。 ^706b34

雲門因僧問如何是異類中行。
師曰。輕打我。輕打我。
曰我會也。師曰作麼生會。
僧遂驢鳴。 ^706b44

崇先奇云。者僧雖善步趨。
猶欠返躑。檢點將來。
也是邯鄲學唐步。
　白巖符云。雲門師翁一生眼腦端正。
氣宇清明。無端引者僧向瞎驢痡馬隊裏作活計。
不肖孫則不然。如何是異類中行。
但云木作頭。泥水作頭。
解作頭。石作頭。　雪岸睿云。
向異類而作佛事。
須是雲門始得。未免引人銜鐵負鞍無有了期。
我則不然。如何是異類中行。
清淨法身。圓滿報身。
千百億化身。 ^706b48

轉步溪山眼倍明。
落花深處艸青青。
生來頭角雙雙子。
踪跡依然沒處尋。
〔宗遠源〕 ^706c16

撥轉機輪古路頭。
野田荒岸恣優遊。
不知陌上蟬聲切。
也解風前報早秋。
〔尊道啟〕 ^706c20

釣盡若耶溪上月。
吹殘玉笛洞中春。
夜來不向深宮宿。
一櫂漁歌過孟津。
〔山容波〕 ^706c24

雲門在雲棲。因津送亡僧回棲。
問眾曰。亡僧遷化向甚麼處去。
師出眾曰謝和尚挂念。 ^706c28

愚菴盂云。雲門老漢雖善機宜。
還須替者僧入涅槃堂始得。 ^706c32

目前機得逢源了。
一處打墻兩處好。
者邊躲得驟雨過。
那邊便見清風曉。
轉身歸唱三江曲。
錚錚韻出青霄杳。
〔維新起〕 ^706c36

霜天留飲故情歡。
銀燭金爐夜不寒。
若問吳江別來意。
青山明月夢中看。
〔思#CB01900;融〕 ^706c42

雲門上堂。前山頭鴉鳴。
後山頭鵲噪。祇者是○○。
沉思即不妙。啞子喫黃連。
有口不解道。 ^706c46

雲巖祥云。雲門老漢擬欲坐斷天下人舌頭。
而不知也是李向赤邊齩。
復頌。 ^707a2

玉龍岡上鳳凰飛。
#CB10437;啐珊瑚月下歸。
嗁得一聲天亦動。
重重海國夜傳衣。 ^707a6

雲門因僧問恁麼來時如何。
師曰戲論。曰不恁麼來時如何。
師曰戲論。曰恁麼不恁麼來時如何。
師曰戲論。曰向上更有事也無。
師曰戲論。 ^707a10

無腔笛弄彩雲橫。
翻盡梅花調不更。
假有知音能側耳。
滿懷肝膽一時傾。
〔雪岸睿〕宗鑑法林卷七十
 ^707a16
