
other:: 佛說梵網經菩薩心地品下略疏卷二
other:: 姚秦三藏法師　鳩摩羅什　譯
author:: 廣州寶象林沙門　弘贊　述
commentary:: 
○三一佛說法〔分四〕　初十處說法　二教起因緣　三降生非一　四為凡說戒。 ^703c35

○初十處說法。
orig::  ^703c39

爾時釋迦牟尼佛。
從初現蓮華臺藏世界。
東方來入天王宮中。
說魔受化經已。下生南閻浮提。
迦夷羅國。母名摩耶。
父字白淨。吾名悉達。
七歲出家。三十成道。
號吾為釋迦牟尼佛。
於寂滅道場。坐金剛華光王座。
乃至摩醯首羅天王宮。
其中次第十住處所說。
commentary::  ^703c41

前敘千佛。及千百億釋迦。
於千百億世界說法。
今敘此一日月界中之一釋迦。
降生。國土。父母姓字。
出家修道成佛。利生之大略也。
東方者。謂此一日月世界。
在華藏界中之東。
故瓔珞經云。於一法界中。
有一界報。於一切有為法。
若凡若聖。若見著。
若因果法。不出法界。
唯佛一人。在法界外。
然後為復來入法界藏中。
為無明眾生。示一切善惡道果報差別無量。
是也。天王宮者。凡佛佛出世。
皆先在兜率天宮。
教化諸天子已。乃降生閻浮提。
言魔受化者。而兜率無魔。
彼諸天子。常修喜足定故。
摩醯首羅天王宮。
在四禪天上。色界之頂。
四禪共有九天。上五天。
皆三果阿那含聖人所居。
色界頂有毗盧遮那宮殿。
諸大菩薩常集其中。
亦必無魔。或在他化天上魔王宮中說法。
令魔受化已。方至兜率。
或魔自至兜率受化。
集註云。兜率在六欲梵世七天之中。
以佛常居中道故。
是則魔宮包括其中矣。
釋尊在兜率時。名護明菩薩。
迦夷羅。此云赤澤。
或云迦毗羅。此云黃色。
謂上古有黃髮仙人。
依此修道。故以為名。
是中天竺境。中天竺共有一十二國。
迦夷羅。乃贍部州地之中央也。
梵語具云。摩訶摩耶。
此云大幻。亦云大智母。
謂成就菩薩大願智幻解脫門。
以大幻術。常為諸佛之母。
護明菩薩。七月八日。
自兜率乘大白象王。
從母右脇入胎。住於右脇。
大乘人見菩薩乘旃檀樓等。
住於胎中也。梵語閱頭檀。
此云淨飯。今云白淨。
二義一也。悉達。此云頓吉。
謂佛四月八日降誕時。
諸吉祥瑞。頓然出現故。
亦翻一切義成。是佛小時字也。
七歲出家者。諸經或言十九。
或言二十四。今言七歲。
或二十四出家。初訪諸仙人。
知彼所得非正。乃於自昔在王田閻浮樹下。
所修離欲寂靜之道。
一年已。欲降伏諸外道故。
示修苦行六年。共為七年。
如是則應云出家七歲。
三十成道也。有云十九。
二月十五日。夜半乘天馬踰城。
出家六年苦行。五歲遊歷。
三十成道。此或如來隨機應化。
非凡所測。抑或當時傳寫之譌。
古人慎重。不敢輕改也。
釋迦。此云能仁。姓也。
牟尼。此云寂默。號也。
由古佛授記。得斯聖號。
亦如來昔為陶師時。
供養古釋迦。自發誠願。
願同彼佛姓號也。
寂滅道場。即道樹下。
坐此而證大寂滅涅槃道之場。
或云寂五住煩惱。
滅二種生死。得道之場也。
華嚴云。爾時世尊。
處於此座。於一切法。
成最正覺。然法身無成。
出障名成。報身四智剏圓為成。
化身八相。坐菩提樹下為成。
故云。所應物謂成身。
隨宜立號。是也。 ^704a6

○二教起因緣。
orig::  ^704b44

時佛觀諸大梵天王。
網羅幢。因為說無量世界。
猶如網孔。一一世界。
各各不同。別異無量。
佛教門亦復如是。
commentary::  ^704b46

諸大梵天王者。謂此娑婆三千大千世界。
有萬億大梵天王也。
言大者。非初禪天之大梵天王。
乃第四禪天之大自在梵天王。
按上品。則有無量大梵天王。
此或總舉微塵世界中梵天王來集也。
網羅幢。萬目重重。
各異無量。而珠光交映。
不相妨礙。因以喻無量世界重重。
各異無量。互相交徹。
不相妨礙。而諸佛隨機設教。
亦各異無量。互相交攝。
不相妨礙也。 ^704c4

○三降生非一。
orig::  ^704c20

吾今來此世界八千返。
為此娑婆世界。坐金剛華光王座。
乃至摩醯首羅天王宮。
為是中一切大眾。
略開心地法門竟。
commentary::  ^704c22

如來法身。體若湛虗。
本離能所生滅去來動靜之相。
故般若經云。如來者。
無所從來。亦無所去。
今云百千返者。乃如來利生悲智之大用。
華嚴經云。如來無身。
為眾生故。示現其身。
斯即法身無生。無所不生。
無相無所不相。以化身法身。
無異體故。亦由眾生緣感。
則見佛興世。緣盡故見佛滅度。
如雲籠日。愚蒙便謂日滅。
雲開日現。謂復重來。
眾生亦爾。障重不覩佛日。
業輕見佛出世。實因眾生機感。
非佛而有來去。出世滅度。
無非利益眾生。故涅槃經云。
諸佛如來。為令眾生。
生欣樂故。出現於世。
欲令眾生。生戀慕故。
示現涅槃。是也。若據餘經。
百千猶是隨俗大數而言。
如涅槃經云。我雖在閻浮提中。
數數示現入於涅槃。
然我實不涅槃。而諸眾生。
皆謂如來真實滅盡。
而如來性實不滅。
是故當知。是常住法。
不變易法。大涅槃者。
即是諸佛如來法界。
眾生皆謂我始成佛。
然我已於無量劫中。
所作已辦。隨順世間法故。
復示現閻浮提。出家。
成道。法故華經云。
我實成佛已來。無量無邊。
百千萬億那由他劫。
我常在此娑婆。說法教化。
亦於餘處。百千那由他阿僧祗國。
導利眾生。我壽命無量阿僧祇劫。
常住不滅。非實滅度。
而便唱言。當取滅度。
如來以方便教化眾生故。
問曰。如來既成佛久遠。
何不直現身說法。
而假父母降生。出家修道耶。
答曰。若不如是。凡夫無智。
疑佛是化人。或謂無父母妻子。
方能得道。不肯傚修。
此即如來示現。方便利生之妙用也。
娑婆。此云能忍。亦云堪忍。
謂此世界眾生能堪忍受貪瞋癡三毒。
及諸煩惱之苦。而不生厭離。
以求解脫也。乃至者。
謂十處說法。今初舉金剛座。
後舉天王宮。餘之八處。
包括其中故也。前云千光王座。
今云華光王座者。
由千佛。悉皆出華光三昧。
而坐此座。大地震動。
此座不變。是表實相心地戒體猶如金剛。
能摧諸煩惱。不為煩惱所動也。
為是中一切大眾者。
為十住處之大眾。
略說百千恒河沙法門中心地。
如毛頭許已。然後乃為地上凡夫說。
詳見下文。 ^704c28

○四為凡說戒。
orig::  ^705b2

復從天王宮。下至閻浮提。
菩提樹下。為此地上一切眾生。
凡夫癡暗之人。說我本盧舍那佛心地中。
初發心中。常所誦一戒。
光明金剛寶戒。是一切佛本源。
一切菩薩本源。佛性種子。
一切眾生。皆有佛性。
一切意識色心。是情是心。
皆入佛性戒中。當當常有因故。
當當常住法身。
commentary::  ^705b4

先為菩薩天眾說。
今為地上凡夫說。
癡者。不知正法。妄生邪見。
暗者。無明煩惱。閉自心地。
如來愍此。故八千返。
傳說舍那正戒。以三世諸佛。
皆先受此戒。為成佛初因。
故云初發心中。常所誦一戒也。
一戒。即光明金剛寶戒。
是十重四十八輕之戒體也。
光明謂此戒能燭破無始無明之暗宅。
金剛之寶。其體最堅。
能壞一切。不為一切所壞。
以喻此正戒。能摧壞諸煩惱。
愚癡邪見之慢山。
復能出生無量功德法財。
故如寶也。一切諸佛菩薩。
無不以此戒。為本源佛性種子也。
一切眾生皆有佛性者。
眾生本具佛性。在凡不減。
在聖不增。故經云。
一切眾生。本來成佛。
但因最初一念不覺。
而起無明。成於癡暗。
自為閉障。故令受此正戒。
而閉障自除。佛性自現也。
意識色心者。本為一真法界之體。
以不守真如。故有心意識名。
名雖分三。體本無二也。
意識。乃心之次名。
謂凡夫妄念。倏然集起名心。
次心思量名意。後心了別名識也。
色。是色質。即四大色身也。
是情是心皆入佛性戒中者。
情乃意識之別名。
正發明一切色心眾生。
俱有佛性。除此心外。
無別有佛性可得。
故云阿賴耶識。即如來藏。
是也。當當者。決當也。
謂受此戒。決當永作成佛之正因。
有此正因。決當永住清淨法身之極果。
如金出鑛。不復還為鑛。
故云常也。心地觀經偈云。
眾生本有菩提種。
悉在賴耶藏識中。
若遇善友發大心。
三種鍊磨修妙行。
永斷煩惱所知障。
證得如來常住身。
orig::  ^705b16

如是十波羅提木叉。
出於世界。是法戒。
是三世一切眾生。
頂戴受持。
commentary::  ^705c18

波羅提木叉。此云保解脫。
謂保任眾生。決定得解脫無明煩惱。
而獲證清淨法身也。
言十。即十重戒。在因能持。
名波羅夷。在果所得。
名波羅提木叉。今先舉重。
總攝後輕也。出於世界者。
謂此心地大戒。世所難值。
如來出世。故今出矣。
是法戒者。揀非二乘木叉。
乃成佛正法之心地大戒。
故當頂戴。尊重受持。
不可暫時。輕忽忘失也。
orig::  ^705c22

吾今當為此大眾。
重說無盡藏戒品。
是一切眾生戒。本源自性清淨。
commentary::  ^705c36

重說者。謂上已略說。
今復再宣。或先為菩薩天人。
今為凡夫。故言重也。
無盡藏戒品者。謂此戒品。
雖云是十。而包羅無盡菩薩戒法。
具足無量法門也。
是一切眾生戒。本源自性清淨者。
謂此戒法。上則千佛所傳。
下則普被羣機。僧俗人天共稟。
神鬼畜生同受。生佛同源。
性本清淨。在諸佛則已還其源。
在眾生則要戒。方復其本。
本源之性。性本清淨。
非源外別有自性。
亦無性外。更有清淨可得也。 ^705c40

○四重頌。 ^706a8

上之經文。是長行直說。
今此結而為頌。或云應頌。
謂應上長行之文。
重宣其義。諸經中。
或六句。或四句。二句。
隨句多少不定。皆名為頌。
今此頌。共有四十六句。
若以四句為一頌。
則有十一頌半。按此頌義。
亦影略上品。由上品經文。
未有結頌。故也。此中頌文大分八釋。 ^706a10

一三佛依正本迹　二正化傳戒　三讚戒功能四傳誦　五囑信　六勸受　七授記　八勸聽。
orig:: 
　　我今盧舍那　方坐蓮華臺　周帀千華上
　　復現千釋迦　一華百億國　一國一釋迦
　　各坐菩提樹　一時成佛道　如是千百億
　　盧舍那本身
commentary::  ^706a22

盧舍那身。是戒果正報。
蓮華臺。是戒德依報。
又千佛百億佛。是正報。
千華百億國。是依報。
一國即一日月照臨之世界。
舍那是本。千佛是迹。
又千佛為本。百億為迹也。
方坐者。方猶正也。
安住正法戒。故云坐也。
蓮華臺者。謂華藏世界。
形似蓮華。華在下擎。
臺居正中。表戒為中道之正因。
能起中道之佛果。
舍那身稱華臺。亦是依正無差也。
舍那本佛坐華臺。
為諸佛之主。而表戒法。
是眾德之本也。藏者。
包含十方法界。亦表戒含萬法也。
周帀千華上。復現千釋迦者。
周遍也。帀繞也。千華謂華具千葉。
故有千釋迦。葉瓣也。
人間華秖有十餘瓣。
天上華有百瓣。諸佛菩薩華有千瓣也。
一華百億國。一國一釋迦者。
上明一華瓣為一世界。
故有千釋迦。今明一瓣上。
復有百億國土。故有百億釋迦。
千瓣故成千百億釋迦。
國土雖分。而成佛同時。
以依正是一。體用無二故也。
如是千百億。盧舍那本身者。
謂用雖千百億。而體本是一也。
言千百億者。億之一數有四。
一以十萬為一億。
二以百萬為一億。
三以千萬為億。四以萬萬為億。
然此娑婆三千大千世界。
共有萬億日月。皆一佛化身所主。
故同時成道。如上品云。
我百阿僧祇劫修行心地。
以之為因。初捨凡夫。
成等正覺。號吾為盧舍那。
住蓮華臺藏世界海。
其臺周遍有千葉。
一葉一世界。為千世界。
我化為千釋迦。據千世界。
後就一葉世界。復有百億須彌山。
百億日月。百億四天下。
百億南閻浮提。百億菩薩釋迦。
坐百億菩提樹下。
其餘九百九十九釋迦。
各各現百億釋迦。
亦復如是。千華上佛。
是吾化身。千百億釋迦。
是千釋迦化身。吾以為本源。
名為盧舍那佛。是知千佛千百億佛。
不出一舍那本源。
本源即心地實相戒體也。
orig:: 
　　千百億釋迦　各接微塵眾　俱來至我所
　　聽我誦佛戒　甘露門即開　是時千百億
　　還至本道場　各坐菩提樹　誦我本師戒
　　十重四十八
commentary::  ^706a34

按品上下。千釋迦與千百億釋迦。
各接有緣。皆至舍那前受菩薩戒藏。
然後各坐道場。示成正覺。
傳誦舍那戒藏也。
言微塵者。謂所來之眾。
不可數舉。故喻如塵也。
各接者。謂千百億佛。
各各接取千百億世界微塵聽眾。
惟除無緣者。由佛有三不能。
不能度無緣。不能空眾生界。
不能除定業。故也。
俱來至我所者。我是舍那自稱。
是則能化所化。俱會一處。
正表體用同歸本源心地也。
聽我誦佛戒者。是誡所來聽眾。
以此心地大戒。乃諸佛所傳。
非舍那自剏。故不云說。
而言誦佛戒也。甘露門即開者。
此戒能通至大涅槃。
故譬之為門。天上有甘露。
人得服之。長生不死。
譬聽誦此戒。如納服甘露。
煩惱因斯清涼。即得常住法身。
永離生死海也。本道場者。
即菩提樹下。本修道之場也。
本師者。千百億釋迦。
皆於舍那前受戒。
故稱舍那為本師也。
十重四十八。是總標戒相。
後乃別列。
orig:: 
　　戒如明日月　亦如瓔珞珠　微塵菩薩眾
　　由是成正覺
commentary::  ^706c6

此明戒功能也。日能破千年之幽室。
以喻戒能滅眾生。
無始無明之癡暗。
月能使萬物清涼。
以喻戒能令煩惱眾生。
而得清涼。又日月能長萬物。
以喻戒能生萬善也。
瓔珞能嚴貧醜。以喻此戒。
能出生根。力。覺。道。
三昧。諸聖法財。除諸薄德之貧苦。
及離破戒之醜陋。
舍那身體莊嚴。悉由是戒之功也。
正覺者。說法無差。
語必初中後善。故曰正。
出生死長夜大夢。
故曰覺。一切菩薩。
悉因戒成佛。故曰由是成正覺。
orig:: 
　　是盧舍那誦　我亦如是誦　汝新學菩薩
　　頂戴受持戒　受持是戒已　轉授諸眾生
　　諦聽我正誦　佛法中戒藏　波羅提木叉
commentary::  ^706c42

此明師資。次第傳誦也。
舍那是釋迦師。釋迦是菩薩師。
菩薩是眾生師。故令轉授眾生也。
我者。是釋迦自稱。
新學者。是始聞戒之大士。
諸眾生者。是大乘凡夫。
意謂先聞者。當轉授未聞。
使此戒光#CB08504;#CB08504;相續。
法化無盡也。正誦。
即心地戒藏。戒藏。
即波羅提木叉。斯乃揀異小乘事戒。
及外道邪戒等。故言正也。
orig:: 
　　大眾心諦信　汝是當成佛　我是已成佛
　　常作如是信　戒品已具足
commentary::  ^707a18

如來所以叮嚀囑信者。
以信為入道之源。
功德之母。信諸佛已成。
眾生當成。一成無二成。
惟分前後耳。心地大戒。
還從心得。若心確信無疑。
而戒體便已具足。
纔發是心。便成正覺。
是也。義疏云。信有三種。
一信自他心識。皆有佛性。
謂信此心本是佛也。
二信勤行勝善。必能得果。
謂信勤行善因。必得善果也。
三信所得果。是常樂我淨。
謂信由心是佛。果必證佛。
苟無此正信。戒品即失。
而果亦亡矣。
orig:: 
　　一切有心者　皆應攝佛戒
commentary::  ^707a36

前既諦信。今勸令受。
有心者。簡愚癡無知。
及無信惡人。如木石無心。
木頭無異。故云但解法師語。
皆得受戒。言攝者。
納受也。謂要成佛。
當納受菩薩正戒。
正戒不出三聚淨戒。
一攝律儀戒。則無戒而不持。
終成法身。然止即是持。
作便是犯。二攝善法戒。
則無善而不修。終成報身。
然作即是持。止便是犯。
三攝眾生戒。則無生而不度。
終成化身。然作即是持。
止便是犯。此三淨戒。
包攝一切定共戒。
道共戒。禪無漏等。
種種諸戒。乃至菩薩六度萬行。
無不統括。故云聚也。
orig:: 
　　眾生受佛戒　即入諸佛位　位同大覺已
　　真是諸佛子
commentary::  ^707b6

此如來授記有識眾生。
纔受佛戒。即位同大覺。
良由生佛同源。心性無二。
背覺合塵。名為眾生。
背塵合覺。名為諸佛。
今受心地正戒。頓復本源。
豈不同佛。然既位同大覺。
猶名佛子者。何也。
以其空華之惑未盡。
性海之德未盈。是因佛。
非果佛。亦猶王子已受灌頂。
終紹王位。今但名王子。
未名王也。
orig:: 
　　大眾皆恭敬　至心聽我誦
commentary::  ^707b30

上句結勸。下句囑聽。
佛既親受親誦。是尊戒之極。
故再三囑勸至聽。
倘不至心。則妄念壅閉。
心地戒法無由得入。
不入則不能復其本源。
外肅容儀。尊仰聖戒。
曰恭。內懷誠謹。專注諦聽。
曰敬。內外合轍。是曰至心。 ^707b44

○五敘結戒。
orig::  ^707c6

爾時釋迦牟尼佛。
初坐菩提樹下。成無上正覺已。
初結菩薩波羅提木叉。
commentary::  ^707c8

此是結集者。再敘如來初成道果。
結戒為先。以戒是渡苦海之浮囊。
復本源之寶筏也。
無上正覺者。謂更無有覺。
加於佛之上。故名無上。
如聲聞辟支雖覺非正。
以其但悟我空。未知法空。
名為偏覺。非正覺。
三賢十聖。及等覺菩薩雖正。
然猶有修有上。不得言無上。
名為隨分覺。佛成妙覺。
圓明獨尊。故曰無上正覺。
言菩薩木叉者。正揀非聲聞木叉也。
orig::  ^707c12

孝順父母。師僧三寶。
孝順至道之法。孝名為戒。
亦名制止。
commentary::  ^707c26

佛雖已結菩薩戒法。
而未示其樞要。故今以孝順為戒之綱領也。
善事奉養曰孝。承顏無逆曰順。
父母生育色身。其恩罔極。
師是得戒和尚。及阿闍黎。
乃出世父母。有訓誨善成之德。
故經云。生長法身。
養智慧命。葢師之力。
功莫大焉。此兼小乘三師七證言之。
故云師僧。僧者。為我受戒。
而作尊證。雖非師位。
而有成就得戒之恩也。
三寶者。佛法僧也。
佛是三界之慈父。
法乃出世之雄規。
僧是如來之弟子。
斯三者。眾生之良福田。
人天之大導師。若能尊敬供養。
無違法訓。是曰孝順。
孝順至道之法者。
至道謂至極之道。
即無上正法也。以孝順之心。
正合無上正覺之大道法也。
孝名為戒者。謂能行孝之一事。
則諸戒備足。故後五十八戒中。
多言孝順心。由不悖十重。
四十八輕。即是順本源心地。
故名孝為戒也。亦名制止者。
如來說此五十八戒。
用制勒禁止身口意之不善。
復能防止妄念之不起。
故名制止也。言孝者。
是標戒之體。制止者。
是出戒之用。即十重四十八輕之大用也。
orig::  ^707c30

佛即口放無量光明。
commentary::  ^708a18

如來欲說大法。故先放光表瑞。
令在會聽眾。深生敬信。
復顯此戒最勝。有揚輝破暗之功。
具滅惡生善之能昔舍那以光告戒。
今佛亦放光宣傳。
菩薩聽受。即從佛口親生。
是故名為真佛子也。
orig::  ^708a20

是時百萬億大眾。
諸菩薩。十八梵天。
六欲天子。十六大國王。
合掌至心。聽佛誦一切諸佛大乘戒。
commentary::  ^708a28

如來出興於世。俱是有緣機感。
故人天凡聖雲集。
名曰大眾。百萬億者。
是舉其大數。而不出同生異生二眾。
云何名同生異生。
此有二義。一謂雜類。
作諸異生。種種形。
如下八部等。是也。
菩薩得法性身。同人作一類菩薩形。
故曰同也。二謂菩薩為同者。
通諸階位故。餘類為異者。
法界差別故也。十八梵天者。
總名色界。分為四禪。
初禪三天。二禪三天。
三禪三天。四禪九天。
共一十八天。梵者。
淨也。謂其欲塵已淨。
尚存色身。故名色界也。
六欲天子者。謂彼諸天。
具受微妙五塵欲樂。
故名欲界。共有六天。
第一四天王天。居須彌山半。
二忉利天。居須彌山頂。
此二名地居天。三#CB08504;摩天。
乃至他化天。此四名空居天。
俱如上釋。十六大國者。
一央伽。二摩竭陀。
三迦尸。四憍薩羅。
五#CB02494;祗。
六末羅。七支提。八#CB02494;沙。
九尼樓。十槃闍羅。
十一阿濕波。十二婆蹉。
十三蘇羅。十四乾陀羅。
十五劍浮沙。十六阿槃提。
元五天竺境。共有七十餘國。
今但舉其大者。以該諸餘小也。
問。菩提樹下。何能雲集百萬億大眾。
答。如華嚴經云。樹下宮殿樓閣。
充徧十方。又以諸佛神力所加。
一念之間。悉包法界。
是以涅槃會上。娑羅雙樹間。
於一針鋒上。坐無邊眾。
豈可以凡情測。識心思議哉。
合掌者。是身業恭也。
手本二邊合而為一。
是表身心恭敬也。
至心者。乃心之誠極。
是意業敬也。聽者。
耳聽則心專。而言自寂。
是口業敬也。如是三業肅清。
則戒光自朗於心源矣。
orig::  ^708a32

佛告諸菩薩言。我今半月半月。
自誦諸佛法戒。汝等一切發心菩薩。
乃至十發趣。十長養。
十金剛。十地。諸菩薩亦誦。
commentary::  ^708b34

菩薩為人天之尊。
是以告菩薩。則已該人天。
況大士為當機之首。
故特而告之也。半月半月者。
謂上半月。下半月。
乃黑白二月。即晦望二日也。
言黑。是表惡業。欲其惡盡。
而成斷德也。言白。
是表善業。欲其善圓。
而成智德也。此是諸佛常式。
故今佛亦半月自誦。
以法現前大眾。及未來受戒者之成規也。
發心菩薩者。謂發大心之十信菩薩。
信謂隨順常住信之不疑。
為三賢之先步。十住之前階也。
一信心。二念心。三精進心。
四慧心。五定心。六不退心。
七護法心。八迴向心。
九戒心。十願心。瓔珞經云。
從不識始凡夫地。
值佛菩薩。於教法中。
起一念信。便發菩提心。
是人爾時住前。名想菩薩。
乃至亦名名字菩薩。
其人略行十心。所謂信心。
乃願心也。十發趣者。
謂此菩薩。從初十信發心。
趣向佛果。故名發趣。
即十住位。以信立之後。
慧住於理。得位不退。
故名為住。十長養者。
謂此菩薩。從真入俗利生。
長養聖胎。故名長養。
即十行位。由前十住發真悟理。
從此進趣。故名為行。
十金剛者。即十迴向位。
謂此菩薩。迴事向理。
迴因向果。迴自功德。
向於眾生。迴能修所修。
向於法界。性如金剛。
不可壞。故名金剛。
此上住。行向。三十心。
分為初中後。皆賢位菩薩也。
十地者。地是荷負出生之義。
謂此菩薩。住持佛智。
荷負眾生。其猶大地。
又地地出生無量法門。
故名十地。即聖位菩薩也。
餘如前出。及本經品上所明。
諸菩薩者。指上從發心。
及四十位大士。乃至等覺。
妙覺。皆由是戒而生。
此戒乃心地法門。
人人本具。是以從凡至聖。
皆當半月半月作布薩。
故云亦誦。
orig::  ^708b40

是故戒光從口出。
有緣非無因故光。
光非青黃赤白黑。
非色非心。非有非無。
非因果法。是諸佛之本源。
行菩薩道之根本。
是大眾諸佛子之根本。
是故大眾諸佛子。
應受持。應讀誦。應善學。
commentary::  ^708c46

是故者。承上佛口放無量光明而言也。
今口出光是緣。緣必有因故光。
乃特顯此戒體性。
是本源心地。不墮妄境。
故非青黃等色。不墮妄情。
故非色心。不墮斷常二邊。
故非有無。體自圓成。
不墮權乘修證之法。
故非因果。諸佛以此心地戒為本源。
菩薩修行六度萬行。
自利利他。亦以此心地戒為根本。
一切眾生當來成佛。
亦以此心地戒為根本。
是故再三勸受持誦學。
領納在心曰受。執之不忘曰持。
口#CB04114;戒經曰讀誦。
熟玩戒文。精徹其義。
曰善學。
orig::  ^709a6

佛子諦聽。若受佛戒者。
國王王子。百官宰相。
比丘比丘尼。十八梵天。
六欲天子。庶民。黃門。
婬男。婬女。奴婢。八部鬼神。
金剛神。畜生。乃至變化人。
但解法師語。盡受得戒。
皆名第一清淨者。
commentary::  ^709a24

此正顯本源心地大戒。
一切眾生本具。非染非淨。
故不擇貴賤。人非人等。
但能領會授戒法師言語。
盡得受戒。由此心地戒。
還從自心得。不同比丘。
要具五緣。方得成就。
倘一虧法。無作不成。
復除十三難人。不得受戒。
今此菩薩正戒。惟揀七遮。
其餘皆名清淨法器。
然比丘稟佛剃髮染衣。
是世間住持三寶之一數。
為世福田。人天軌範。
苟其非器。戒體不發。
故須揀擇。菩薩以成佛果為心。
或在家出家。隱顯無定。
故非住持。是以但能發菩提心。
即得受戒也。國王。
人主也。王子。青宮也。
百官。眾臣也。宰相。
百僚之長也。比丘。
此云除饉男。比丘尼。
此云除饉女。如來初成正覺。
未有出家二眾。以預許二眾。
皆得受此正戒。故也。
庶民。百姓也。黃門。
是閹人。即內宦也。
黃者。中也。王使此人。
守內宮之中門。以傋通使命。
故云黃門。今無論內宦非內宦。
但無男根者。皆是也。
八部者。一諸天。二龍眾。
三藥叉〔此云。勇健鬼也〕。
四乾闥娑。五阿修羅〔此云非天〕。
六迦樓羅〔此云金翅鳥〕。
七緊那羅〔此云疑神。
天帝伎神也〕。八摩睺羅伽〔此云腹行。
地龍也〕。金剛神。畜生〔應云傍生。
其形傍行。不能豎立。
乃禽獸之總稱。非局人所畜者〕。
變化人者。或天龍鬼神。
變自身為人形。而來受戒。
如昔有龍化作人身。
來受比丘戒。佛知不聽。
今心地大戒。一切眾生皆得受之。
是以如來秉舍那教。
盡勸一切有情。悉令受戒。
如百川入海。皆失本名。
同一鹹味。是故一切眾生。
共歸本源。無高下貴賤之分。
無優劣愚智之異。
同名一心地大戒之大士。
瓔珞經云。始行菩薩。
若信男信女。乃至奴婢。
變化人。盡得戒。皆有心向故。
初發心出家。欲紹菩薩位者。
當先受正法戒。此戒是一切行功德藏根本。
正向佛道果一切行本。
是戒能除一切大惡。
正法明鏡問曰。何不言無色界。
及地獄眾生。答曰。
無色無身。地獄苦具。
二皆非器故也。佛說梵網經菩薩心地品下略疏卷二
w:: 音義
note:: 七天 ^709a32

一四天王天。二忉利天。
三夜摩天。四兜率天。
五化樂天。六他化天。
七初禪梵世天。譌 ^709c4

音囮謬舛也俗作訛。
非也。正受 ^709c8

不受諸受。名為正受。
即三昧之別稱也。
五住煩惱 ^709c10

三界見惑為一住。
三界思惑分為三住。
根本無明為一住。
共成五住。由此五惑。
能令眾生住著生死故也。
一一切見住。二欲愛住。
三色愛住四有愛住。
五無明住。二種生死 ^709c12

一分段生死。謂六道眾生。
隨業感報。身之形段。
有長有短。命之分限。
有壽有夭也。二變易生死。
謂聲聞。緣覺。菩薩。
雖無分段生死。而有因移。
果易之生死。如初位為因。
後位為果。又後位為因。
後後位為果。故名變易也。
那由他 ^709c20

此云萬億。真如 ^709c30

真如者。真謂真實。
顯非虗妄。如謂如常。
表無變易謂此真實。
於一切位。常如其性故。
又真者體非偽妄。
如者性無改異。論云。
心真如者。即是一法界大總相法門體。
所謂心性不生不滅。
乃至竟無變壞。唯是一心。
故名真如。阿賴耶 ^709c32

此云藏識。能含藏善惡諸種子故。
即第八識也。剏 ^709c42

音創。初造法剏業也。
俗作創非。四天王下三天 ^709c46

須彌山下三層級。
有三天。一堅手天。
二持鬘天。三恒驕天。
娑羅雙樹 ^709c48

娑羅此云堅固。冬夏不改。
故云堅固。八樹共為四雙。
東西二雙。南北二雙。
佛於八樹間寶牀上。
示大涅槃也。五緣成就 ^710a4

謂人。僧。界。法。衣。鉢。
又云。一能受之人。
是人道。諸根具足。
非破重戒。具出家相。
先受沙彌戒。後方與受具。
二結界成就。白四羯磨。
僧數滿足。無別眾過。
衣鉢具足。三自稱名。
誠心乞戒。及稱和尚名。
四心境相應。五事成究竟。
始從請師。終於受竟。
前後無違。青宮 ^710a10

太子宮也。神異記云。
東方東明山。有宮。
青石為墻。門有銀榜。
以青石彫鏤。曰。天地長男之宮。
又曰東方屬震。震為長子也。
昔晉王為王太子。
帝曰。吾兒方位東宮。
以宮事相委也。支那 ^710a22

或云至那。又云指難。
義譯為文物國。謂此方衣冠文物之地。
又譯為邊地。謂此方在贍部州之東邊。
西域記云。摩訶至那。
此云大唐國。又名震旦。
謂東方屬震。是日出之方。
樓炭經云。葱河以東。
名為震旦。由日初出先曜於東隅故也。
央 ^710a30

亦作鴦。央伽摩竭二國。
皆瓶沙王所統。迦尸憍薩羅二國。
皆波斯匿王所統。
央誤作史。
 ^710a40
