續刊古尊宿語要第二集　地
other:: 
# 清凉法眼益禪師語　嗣地藏
清凉法眼益禪師語　　　　嗣地藏
other:: 
## 上堂
上堂
惱亂上座不安者。
外有物。內有心。所以凡聖一真。
猶存見隔。便道。見在即凡。
情忘即佛。勸上座。
不用求真。唯須息見。
又云。願我速除虗妄見。
妙觀察智轉分明。
但漝麼究好。珍重。 ^367c13

夫為沙門。出生死路最急。
且道。那路出生死。
不了物故。為物所轉。
便是迷己為物去。
古聖教人轉一切物。
同無上覺。便云。不物於物。
不非物於物。故經云。
一切法皆是佛法。
上座。要會麼。佛法也不是。
珍重。 ^367c21

尋常白諸上座道。
如今便散去。早是勞上座來一轉也。
僧家實是無事。經行林中。
宴坐樹下。但不於三界現身意。
便是無事人。若乃布置模樣。
起許作用。即不□□古脉。
豈不見文殊方入得居士室。
上座還會麼。祇為不作如許多怪朕。
不唯入室。亦乃長在室中。
若不漝麼。莫道入室。
門也摸不著。且問上座。
如今在門裏。在門外。
還會麼。若不會。久立。
氣脉更不續。珍重。
other:: 
# 雲門匡真禪師語　嗣雪峯
雲門匡真禪師語　　　　嗣雪峯
other:: 
## 上堂語要
 ^367c29

上堂。有官人問。佛法如水中月。
是不。師云。清波無透路。
進云。和尚從何得。
師云。再問復何來。
進云。正與麼時如何。
師云。重疊關山路　問如何是啐#CB10437;之機。
師云響。進云。還應也無。
師云。且緩緩　問如何是雲門一曲。
師云。臘月二十五。
進云。唱者如何。師云且緩緩　問如何是祖師西來意。
師云。日裏看山　問如何是學人自己。
師云。遊山翫水。進云。
如何是和尚自己。
師云。賴遇維那不在　問如何是一代時教。
師云。對一說　問如何是正法眼。
師云普　問如何是端坐念實相。
師云。河裏失錢河裏摝　問如何是諸佛出身處。
師云。東山水上行　師乃云。
我事不獲已。向你諸人道。
直下無事。早是相埋沒也。
更欲蹋步向前。尋言逐句。
求覓解會。千差萬別。
廣設問難。贏得一場口滑。
去道轉遠。有什麼歇時。
祇此箇事。若在言語上。
三乘十二分教。豈是無言語。
因什麼道。教外別傳。
若從學解機智。祇如十地聖人。
說法如雲如雨。猶被呵責見性如隔羅縠。
以此故。知一切有心。
天地懸殊。雖然如此。
若是得底人。道火不能燒口。
終日說事。未甞挂著脣齒。
未曾道著一字。終日著衣喫飯。
未曾觸著一粒米。
掛一縷絲。雖然如此。
猶是門庭之說。須是實得與麼始得。
若約衲僧門下。句裏呈機。
徒勞佇思。直饒一句下承當得。
猶是瞌睡漢。 ^368a2

時有僧問。如何是一句。
師云舉　問如何是塵塵三昧。
師云。桶裏水鉢裏飯。 ^368a44

三乘十二分教。橫說豎說。
天下老和尚。縱橫十字說。
與我拈針鋒許。說底道理。
將來看。與麼道。早是死馬醫。
雖然如此。且有幾箇。
到此境界。不敢望你言中有響。
句裏藏鋒。瞬目千差。
風恬浪靜。伏惟尚饗。 ^368a48

問如何是透法身句。
師云。北斗裏藏身　問如何是吹毛劍。
師云骼。又云觜　問如何轉動。
即得不落階級。師云。
南斗七北斗八。 ^368b8

舉一則語。教汝直下承當。
早是撒屎。著你頭上也。
直饒拈一毛頭。盡大地一時明得。
也是剜肉作瘡。雖然如此。
也須是實到者箇田地始得。
若未。且不得掠虗。
却須退步。向自己根脚下。
推尋看。是什麼道理。
實無絲髮許。與汝作解會。
與汝作疑惑。況汝等。
各各當人。有一段事。
大用現前。更不煩汝一毫頭氣力。
便與佛祖無別。自是汝諸人。
信根淺薄。惡業濃厚。
突然起得如許多頭角。
擔鉢囊。千鄉萬里。
受屈作麼。且汝諸人。
有什麼不足處。大丈夫漢。
阿誰無分。獨自承當。
尚猶不著便。不可受人欺瞞。
取人處分。纔見老和尚開口。
便好把特石驀口塞。
便似屎上青蠅相似。
鬬咂將去。三箇五箇。
聚頭商量。苦屈兄弟。
古人一期。為汝諸人。
不奈何。所以垂一言半句。
通你入路。知是般事。
拈放一邊。自著些子筋骨。
豈不是有少許相親處。
快與快與。時不待人。
出息不保入息。更有什麼身心。
閒別處用。切須在意。
珍重。 ^368b14

盡乾坤。一時將來。
著你眼睫上。你諸人。
聞與麼道。不敢望汝出來。
性燥把老僧。打一摑。
且緩緩。子細看。是有是無。
是箇什麼道理。直饒你向這裏明得。
若遇衲僧門下。好槌脚折。
若是箇人。聞說道。
什麼處有老宿出世。
便好驀面唾。汙我耳目。
汝若不是箇手脚。
纔聞人舉。便承當得。
早落第二機也。汝不看他德山和尚。
纔見僧入門。拽拄杖便趁。
睦州和尚。見僧入門來。
便云。現成公案。放你三十棒。
自餘之輩。合作麼生。
若是一般掠虗漢。
食人膿唾。記得一堆一擔搕#CB05579;。
到處馳騁。驢脣馬觜。
誇我解問十轉五轉話。
饒你朝問至夜。答到夜。
論劫還夢見麼。什麼處是與人著力處。
似這般底。有人屈衲僧齋也道得飯喫。
堪什麼共語處。他日閻羅王面前。
不取你口解說。諸兄弟。
若是得底人。他家依眾遣日。
若未得。切莫掠虗。
不得容易過時。大須子細。
古人大有葛藤相為處。
祇如雪峯和尚道。
盡大地是你。夾山和尚道。
百草頭上。薦取老僧。
閙市裏。識取天子。
洛浦和尚云。一塵纔起。
大地全收。一毛頭師子全身。
總是你把取飜覆思量看。
日久歲深。自然有箇入路。
此箇事。無你替代處。
莫非各在當人分上。
老和尚出世。祇為你。
作箇證明。你若有箇入路。
少許來由。亦昧汝不得。
若實未得方便撥你即不可。
兄弟。一等是蹋破草鞋行脚。
拋却師長父母。直須著些子眼睛始得。
若未有箇入頭處。
遇著本色咬豬狗手脚。
不惜性命。入泥入水相為。
有可咬嚼。眨上眉毛。
高挂鉢囊。十年二十年。
辨取徹頭。莫愁不成辦。
直是今生未得。來生亦不失人身。
向此門中。亦乃省力。
不虗辜負平生。亦不辜負施主。
師長父母。直須在意。
莫空過時。遊州獵縣。
橫擔拄杖。一千里二千里。
走這邊經冬。那邊過夏。
好山好水。堪取性多齋供。
易得衣鉢。苦屈苦屈。
圖他一斗米。失却半年粮。
如此行脚。有什麼利益。
信心檀越。一把菜一粒米。
作麼生消得。直須自看。
無人替代。時不待人。
一日眼光落地。前頭將何抵擬。
莫一似落湯螃蠏。
手脚忙亂。無你掠虗。
說大話處。莫將等閒。
空過時光。一失人身。
萬劫不復。不是小事。
莫據目前。俗子尚猶道。
朝聞道夕死可矣。
況我沙門。合履踐何事。
大須努力。珍重。 ^368b46

問。殺父殺母。佛前懺悔。
殺佛殺祖。向什麼處懺悔。
師云露　問。不起一念。
還有過也無。師云。
須彌山　問。如何是和尚家風。
師云。有讀書人來報　問。
聖僧。為什麼被大虫咬。
師云。與天下人作牓#CB15828;　問。
如何是超佛越祖之談。
師云餬餅。進云。這箇有什麼交涉。
師云。酌然。有什麼交涉。 ^369a22

大眾集。良久驀拈拄杖云。
看看。北鬱丹越人。
見汝般柴不易。在中庭裏相撲。
供養你。更為你。念般若經云。
一切智智清淨。無二無二分。
無別無斷故。 ^369a34

僧便問。如何是一切智智清淨。
師云。西天斬頭截臂。
這裏自領出去。 ^369a38

問古人面壁。意旨如何。
師云念七。又云定　問。
如何是釋迦身。師云。
乾屎橛　問。初秋夏末。
前程忽有人問。如何祇對。
師云。大眾退後。進云。
過在什麼處。師云。
還我九十日飯錢來　問。
樹凋葉落時如何。
師云。體露金風　問。
一切智通無障礙。
時如何。師云。埽地潑水相公來　問。
隨流認得性。時如何。
師云。東堂月朗西堂闇。 ^369a44

天帝釋與釋迦老子。
在中庭裏。相爭佛法甚閙。
便下座。 ^369b10

和尚子。直饒你道有什麼事。
猶是頭上安頭。雪上加霜。
棺木裏眨眼。灸盤。
上更著艾爝。這箇是一場狼藉不少也。
你合作麼生。各自覓箇託生處好。
莫空遊州獵縣。祇欲得捏搦閒言語。
待老和尚口動。便問禪問道。
向上向下。如何若何。
大卷抄將去。#CB05218;向皮袋裏卜度。
到處火鑪邊。三箇五箇聚頭舉。
口喃喃地便道。這箇是公才語。
這箇是就處打出語。
這箇是事上道底語。
這箇是體語。體汝屋裏老爺老孃。
噇却飯了。祇管說夢。
便道。我會佛法了也。
將知與麼行脚。驢年得休歇麼。
更有一般底。纔聞說箇休歇處。
便向陰界裏。閉目合眼。
老鼠孔裏作活計。
黑山下坐。鬼趣裏體當。
便道。我得箇入路也。
還夢見麼。這一般底。
打殺萬箇。有什麼罪過。
喚作打底不遇作家。
至竟祇是箇掠虗漢。
你若實有箇見處。
拈將來看。共汝商量。
莫空過。不識好惡。
#CB15357;#CB15357;詷詷地。
聚頭說葛藤。莫教老僧。
見捉來勘。不相當。
槌折腰。莫言不道。
汝皮下。還有血麼。
到處自欲受屈作麼。
這滅胡種。盡是野狐羣隊。
總在這裏作麼。以拄杖一時趂下。 ^369b14

從上來。且是箇什麼事。
如今抑不得已。且向汝諸人道。
盡大地有什麼物。
與汝為對為緣。若有針鋒。
與汝為隔為礙。與我拈將來。
喚什麼。作佛作祖。
喚什麼。作山河大地。
日月星辰。將什麼。
為四大五蘊。我與麼道。
喚作三家村裏。老婆說話。
忽然遇著本色行脚漢。
聞與麼道。把脚拽向堦下。
有什麼罪過。雖然如此。
據箇什麼道理。便與麼。
莫趁口快。向這裏亂道。
須是箇漢始得。忽然被老漢脚跟下尋著。
勿去處。打脚折。有什麼罪過。
既與麼。如今還有問宗乘中話麼。
待老漢答一轉了。
東行西行。 ^369c2

有僧擬問次。師以拄杖劈口打。
便下座。 ^369c20

問。如何是清淨法身。
師云。花藥攔。進云。
便與麼會時如何。
師云。金毛師子。 ^369c24

因聞鐘鳴。乃云。世界與麼廣闊。
為什麼。鐘聲披七條。 ^369c28

人人自有光明在。
看時不見暗昏昏。
便下座。 ^369c30

師在文德殿赴齋。
有鞠常侍。問靈樹果子。
熟也未。師云。什麼年中。
得信道生。
other:: 
## 偈頌
偈頌 ^369c32

喪時光。藤林荒。圖人意。
滯肌尫。 ^369c38

舉不顧。即差互。擬思量。
何劫悟。 ^369c40

咄悟咄。力囗希。禪子訝。
中眉垂。 ^369c42

抽顧頭　鑒咦。
other:: 
## 室中語要
室中語要 ^369c44

師舉古云。聞聲悟道。
見色明心。師云。作麼生是聞聲悟道。
見色明心。乃云。觀世音菩薩。
將錢來買餬餅。放下手云。
元來祇是饅頭。 ^369c48

舉僧問趙州。某甲乍入叢林。
乞師指示。州云。喫粥了也未。
僧云。喫粥了也。州云。
洗鉢盂去。師云。且道有指示。
無指示。若道有指示。
向他道什麼。若道無指示者。
僧何得悟去。 ^370a6

有時云。平地上死人無數。
過得荊棘林。是好手。
僧云。與麼則堂中第一座。
有長處也。師云。蘇嚕蘇嚕。 ^370a14

一日云。三家村裏賣卜。
東卜西卜。忽然卜著。
也無定。僧便問。忽然卜著時如何。
師云伏惟。 ^370a18

舉。僧問乾峯。十方薄伽梵。
一路涅槃門。未審路頭。
在什麼處。峰以拄杖劃云。
在者裏。 ^370a22

師拈起扇子云。扇子 #CB00904;跳。
上三十三天。築著帝釋鼻孔。
東海鯉魚。打一棒。
雨似盆傾相似。會麼。 ^370a24

有時云。若說菩提涅槃。
真如解脫。是燒楓香。
供養你。若說佛說祖。
是燒黃熱香。供養你。
若說超佛越祖之談。
是燒缾香。供養你。
歸依佛法僧。下去。 ^370a30

一日。拈起拄杖。舉教云。
凡夫實謂之有。二乘析謂之無。
緣覺謂之幻有。菩薩當體即空。
乃云。衲僧見拄杖。
但喚作拄杖。行但行。
坐但坐。總不得動著。 ^370a36

舉雪峯云。三世諸佛。
向火#CB08504;上。
轉大法輪。
師云。火#CB08504;。
為三世諸佛說法。
三世諸佛立地聽。 ^370a42

有時拈起拂子云。
者裏得箇入處去揑怪也。
日本國裏說禪。三十三天。
有箇人出來。喚云。
吽吽。特厙兒。擔枷過狀。 ^370a46

舉雪峯云。飯蘿邊坐。
餓死人。臨河。渴死漢。
玄沙云。飯籮裏坐。
餓死漢。水裏沒頭浸。
渴死漢。 ^370b4

師云。通身是飯。通身是水。 ^370b6

有時云。直得乾坤大地。
無纖毫過患。猶是轉句。
不見一色。始是半提。
直得如此。更須知有全提時節。 ^370b10

舉。翠巖夏末上堂云。
我一夏已來。與師僧說話。
看翠巖眉毛在麼。
保福云。作賊人心虗。
長慶云。生也。 ^370b14

師云。關。 ^370b16

有時云。光不透脫。
有兩般病。一切處不明。
面前有物。是一。又透得一切法空。
隱隱地。似有箇物相似。
亦是光不透脫。又法身亦有兩般病。
得到法身。為法執不忘。
己見猶存。坐在法身邊。
是一。直饒透得法身去。
放過即不可。子細點檢來。
有什麼氣息。亦是病。 ^370b20

或拈拄杖。示眾云。
拄杖子。化為龍。吞却乾坤了也。
山河大地。甚處得來。 ^370b30

舉。玄沙示眾云。諸方老宿。
盡道接物利生。忽遇三種病人來。
作麼生接。患盲者。
拈搥豎拂。他又不見。
患聾者。語言三昧。
他又不聞。患瘂者。
教伊說。又說不得。
且作麼生接。若接此人不得。
佛法無靈驗。 ^370b34

有僧。請益師師云。
你禮拜著。僧禮拜起。
師以拄杖便挃。僧退後。
師云。你不是患盲。
復喚近前。僧近前。
師云。你不是患聾。
乃豎起拄杖云。還會麼。
僧云不會。師云。你不是患瘂。
其僧於此有省。 ^370b40

舉。馬大師云。一切語言。
是提婆宗。以此箇為主。
師云。好語。祇是無人問。
僧便問。如何是提婆宗。
師云。西天九十六種。
你是最下種。 ^370c2

舉。肇法師云。諸法不異者。
不可續#CB03177;截鶴。
夷嶽盈壑。然後為無異者哉。 ^370c8

師云。長者天然長。
短者天然短。
又云。是法住法位。
世間相常住。乃拈起拄杖云。
拄杖不是常住法。 ^370c10

舉。世尊初生下。一手指天。
一手指地。周行七步。
目顧四方云。天上天下。
唯我獨尊。 ^370c16

師云。我當時若見。
一棒打殺。與狗子喫却。
貴圖天下太平。 ^370c18

舉。雪峯示眾云。世界闊一丈。
古鏡闊一丈。世界闊一尺。
古鏡闊一尺。玄沙指面前火鑪云。
火驢闊多少。峯云。
似古鏡闊。沙云。這老漢。
脚跟未點地在。 ^370c22

後東使拈問僧。為復古鏡致火爐與麼大。
火爐致古鏡與麼大。 ^370c26

西院云。與麼問人。
也未可在。
師云。餿飯泥茶爐。 ^370c30

舉。僧問雲居。山河大地。
從何而有。居云。從妄想有。
僧云。與某甲。想出一鋌金。
得麼。居便休去。僧不肯。 ^370c32

師聞得云。已是葛藤不能折合。
得待伊道想出一鋌金得麼。
拈拄杖便打。
other:: 
## 垂示代語
垂示代語 ^370c34

師上堂云。你道。古佛與露柱相交。
是第幾機。無對。師云。
汝問。我與汝道。僧便問。
師云。一條絛三十文。
代前語云。南山起雲。
北山下雨。 ^370c42

僧又問。作麼生是一條絛三十文。
師云。打與　上堂云。
乾坤側。日月星辰一時黑。
作麼生道。代云。好事不如無　一日云。
今日十五入夏也。
寒山子作麼生。代云。
和尚問寒山。學人對拾得　或云。
古人道。人人盡有光明在。
看時不見暗昏昏。
作麼生是光明。代云。
廚庫三門。又云。好事不如無　一日云。
佛法大殺有。祇是舌頭短。
代云長也。又云。大斧斫了手摩抄　示眾云。
中有一寶。秘在形山。
拈燈籠向佛殿裏。
將三門來燈籠上。
作麼生。代云。逐物意移。
又云。雷起雲興　或云。
阿耶耶。新羅國裏打鐵。
火星燒著我指頭。
自代云。非但指頭　一日云。
眼睫橫亘十方。眉毛上透乾坤。
下透黃泉。須彌塞却你咽喉。
還有人。會得麼。若有人會得。
拽取占波。共新羅國鬬額。
代云哂　示眾云。
作麼生是不露鋒骨句。
代云。今時人。須是明明向道始得。
師乃有頌。不露鋒骨句。
未語先分付。進步口喃喃。
知君大罔措。
other:: 
## 遊方遺錄
遊方遺錄 ^370c46

師初參睦州蹤禪師。
州纔見師來。便閉却門。
師乃扣門。州云誰。
師云某甲。州云。作什麼。
師云。己事未明。乞師指示。
州開門一見。便閉却。
師如是連三日。去扣門。
至第三日。州始開門。
師乃拶人。州便擒住云。
道道。師擬議。州托開云。
秦時#CB01323;轢鑽。
師從此悟入　師到雪峯莊。
見一僧。師問。上座今日上山去那。
僧云是。師云。寄一則因緣。
問堂頭和尚。祇是不得道是別人語。
僧云得。師云。上座到山中。
毗和尚上堂。眾纔集。
便出。握腕立地云。
這老漢。項上鐵枷。
何不脫却。其僧一依師教。
雪峯見這僧。與麼道。
便下座。攔胷把住其僧云。
速道速道。僧無對。
雪峯托開云。不是汝語。
僧云。是某甲語。雪峯云。
侍者將繩棒來。僧云。
不是某語。是莊上。
一浙中上座。教某甲來道。
雪峯云。大眾。去莊上。
迎取五百人善知識來。 ^371a32

師次日上山。雪峯纔見。
便云。因什麼。得到與麼地。
師乃低頭。從茲契合　又因疎山示眾云。
老僧咸通年已前。
會得法身邊事。咸通年已後。
會得法身向上事。 ^371b10

師問。承聞和尚咸通年已前。
會得法身邊事。咸通年已後。
會得法身向上事。
是不。山云是。師云。
如何是法身邊事。
山云枯樁。師云。如何是法身向上事。
山云。非枯樁。師云。
還許學人說道理也無。
山云。許你說。師云。
枯樁。豈不是明法身邊事。
非枯樁。豈不是明法身向上事。
山云是。師云。法身還該一切不。
山云。作麼生不該。
師指淨瓶云。法身還該這箇麼。
山云。闍梨莫向淨瓶邊會。
師便禮拜　因見信州鵝湖上堂云。
莫道。未了底人。長時浮逼逼地。
設使了得底人。明得知有去處。
尚乃浮逼逼地。師下來。
舉此語。問首座。適來和尚示眾云。
未了底人。浮逼逼地。
了得底人。浮逼逼地。
意作麼生。首座云。
浮逼逼地。師云。首座在此久住。
頭白齒黃。作這箇語話。
首座云。未審。上座又作麼生。
師云。要道即得。見即便見。
若不見。莫亂道。首座云。
祇如堂頭道浮逼逼地。
又作麼生。師云。頭上著枷。
脚下著杻。座云。與麼則無佛法也。
師云。此是文殊普賢大人境界　師到江州。
有陳尚書。請師齋。
相見便問。儒書中。
即不問。三乘十二分教。
自有座主。作麼生是衲僧行脚事。
師云。曾問幾人來。
書云。即今問上座。
師云。即今且置。作麼生是教意。
書云。黃卷赤軸。師云。
這箇是文字語言。
作麼生是教意。書云。
口欲談而辭喪。心欲緣而慮忘。
師云。口欲談而辭喪。
為對有言。心欲緣而慮忘。
為對妄想。作麼生是教意。
尚書無語。師云。見說尚書。
看法華經。是不。書云是。
師云。經中道。一切治生產業。
皆與實相。不相違背。
且道。非非想天。有幾人退位。
書無語。師云。尚書且莫草草。
十經五論。師僧拋却。
特入叢林。十年二十年。
尚不柰何。尚書又爭得會。
尚書禮拜云。某甲罪過　師因乾峯上堂云。
法身有三種病。二種光。
須是一一透得。更須知有照用臨時。
向上一竅在。峯乃良久。
師便出問。菴內人。
為什麼。不見菴外事。
峯呵呵大笑。師云。
猶是學人疑處在。
峯云。子是什麼心行。
師云。也要和尚相委。
峯云。直須與麼。始解穩坐地。
師應諾諾　乾峯示眾云。
舉一。不得舉二。放過一著。
落在第二。師出眾云。
昨日有人。從天台來。
却往徑山去。峯云。
典座。來日不得普請。
便下座　師在靈樹知聖大師會中。
為首座。時僧問知聖。
如何是祖師西來意。
聖云。老僧無語。却問僧。
忽然上#CB15156;。
合著得什麼語。時有數僧下語。
皆不契。聖云。汝去請首座來。
洎師至。聖乃舉前話問師。
師云。也不難。聖云。
著得什麼語。師云。
有人問。如何是祖師西來意。
但云師。知聖深肯。
other:: 
# 法昌遇禪師語　嗣北禪賢
法昌遇禪師語　　　　嗣北禪賢 ^371b16

上堂。釋迦未滅。迦葉未聞。
從凡入聖。功不浪施。
大藏教文。如金如玉。
洎乎金色頭陀。受法傳衣。
龍宮海藏。無處出頭。
且道。祖師有什麼長處。
一丸消眾病。不假藥方多。 ^372a6

你若退身千尺。我便當處生芽。
你若覿面相呈。我便藏身弄影。
你若春池拾礫。我便撒下明珠。
直得水洒不著。風吹不入。
如箇無孔鐵鎚相似。
且道。法昌還有為人處麼。
利刀割肉瘡猶合。
惡語傷人恨不消。 ^372a14

春山青春水綠。一覺南柯春睡足。
携笻縱步出松門。
是處桃英香馥郁。
恩因昔日靈雲老。
三十年來無處討。
如今競愛摘楊花。
紅香滿地無人掃。 ^372a22

黃龍南禪師至。云拏雲攫浪數如麻。
點著銅睛眼便花。
除却黃龍頭角外。
自餘渾是赤斑蛇。
法昌小剎。路遠山遙。
景物蕭踈。遊人罕到。
敢謂黃龍禪師。曲賜光臨。
不唯泉石增輝。亦乃龍天喜悅。
然雲行雨施。自古自今。
其柰爐鞴之所。鈍鐵尤多。
良醫之門。病者愈甚。
瘥病須求靈藥。銷頑必藉金鎚。
法昌這裏。有幾箇墮根阿師。
病者病在膏肓。頑者頑入骨髓。
若非黃龍老漢到來。
總是虗生浪死。遂拈起拄杖云。
還會麼。打#CB15097;還他州土麥。
唱歌須是帝鄉人。 ^372a28

頭戴華巾離少室。
手携蓆帽出長安。
鷲峯峯下重相見。
鼻孔元來總一般。
[fg_../figures/X/X68p0372_01.gif]
〔黃龍〕。 ^372a46

胡蘆棚上掛冬瓜。
麥浪堆中釣得鰕。
誰在畵樓沽酒處。
相邀來喫趙州茶。
[fg_../figures/X/X68p0372_02.gif]
〔法昌〕。 ^372b2

鐵牛對對黃金角。
木馬雙雙白玉蹄。
為愛雪山香草細。
夜深乘月過前溪。
○〔黃龍〕。 ^372b6

玉麟帶月離霄漢。
金鳳#CB03458;花下綵樓。
野老不嫌公子醉。
相將携手御街遊。
○〔法昌〕。 ^372b10

四月八云。我佛世尊。
降誕迦維。直得九龍吐水。
天雨四花。一手指天。
一手指地。便道。天上天下。
唯我獨尊。大似傍若無人。
及乎韶陽老漢出來打一棒。
諸方將謂瓦解氷銷。
殊不知。天欲明而必暗。
人欲旺而必衰。譬如塗毒鼓。
打著即乖。致令祖域千古之下。
競起干戈。挂人唇齒。
法昌臨危不悚人。
好一棒太遲生。未離兜率。
脚跟下便好與一錐。
豈到今日。然雖如是。
大似賊過張弓。莫有向這裏。
下得一轉。不傷物義底語。
不唯與瞿曇出氣。
亦乃劃斷諸方葛藤。
有麼。莫恠渠儂多意氣。
他家曾踏上頭關。 ^372b14

聞聲悟道。何異緣木求魚。
見色明心。大似迷頭認影。
諸仁者。不用續#CB03177;截鶴。
夷嶽盈壑。南辰北斗。
纏度分明。日晦月明。
昇沉自異。但請休征罷戰。
端拱無為。自然得箇入頭。
差肩佛祖。若更言中辯意。
句裏明機。清風月下守株人。
凉兔漸遙春草綠。 ^372b34

法昌今日開爐。行脚僧無一箇。
為報十八高人。緘口圍爐打坐。
不是規矩嚴難。免見諸人話墮。
直饒口似秤鎚。未免燈籠勘破。
不知道絕功勳。妄自修因證果。
若逢臨濟德山。應是難能放過。
但知一念回心。定免三乘羈鎖。 ^372b44

青山鳥道。登者即迷。
碧落無波。動犯風影。
不是目前法。莫生種種心。
明暗不相關。虗空無背面。
到這裏。直似秋潭月影。
靜夜鐘聲。猶是生死岸頭事。
莫當等閒。不見古者道。
直須向那邊擔荷了。
却來這邊行李。揩磨心識。
盡却今時過患。直似枯木逢春不潤。
始有少分相應。古人與麼說話。
意作麼生。那邊擔荷箇什麼。
這邊又作麼生行李。
除非久參碩德。乃可知之。
莫只與麼。業識茫茫。
無明人我。私心作解。
妄生穿鑿。如磨磚作鏡相似。
多少贅訛。快須著力。
莫待前頭路盡。方始著忙。
一朝心眼頓開。方知法昌老以佛法為事。 ^372c6

年年四月十六。諸方盡皆禁足。
法昌者裏如何。但見山青水淥。 ^372c26

師到北禪。禪問。近離什麼處。
師云福嚴。禪云。思大鼻孔長多少。
師云。與和尚當時見底一般。
禪云。你且道。我見時長多少。
師云。和尚大似不曾到福嚴。
禪云。學語之流。來時馬大師安樂否。
師云安樂。禪云。向你道箇什麼。
師云。教和尚莫亂統。
禪云。念你是新到。
不能打得你。師云。
某甲亦放過和尚。
喫茶次。禪問。鄉里什麼處。
師云漳州。禪云。三平在彼作什麼。
師云。說禪說道。禪云。
年多少。師云。與露柱齊年。
禪云。有露柱且從。
無露柱年多少。師云。
無露柱一年不少。
禪云。半夜放烏鷄。 ^372c30

師訪芭蕉泉菴主。
問云。菴主在麼。泉云誰。
師云。行脚僧。泉云。
來作什麼。師云。禮拜菴主。
泉云。恰遇菴主不在。
師云你#CB03129;。
泉云。向道不在。說什麼你我。
拽棒直趕下山。明朝再去。
依前被趕。 ^373a2

師後又去問。菴主在麼。
泉云誰。師云。行脚僧。
揭簾便入。泉攔胷把住云。
這裏蟲虎縱橫。尿牀鬼子。
三回兩度。來討箇什麼。
師云。久嚮道風。泉乃解開衣。
抖擻云。你將謂泉大道。
有多少奇特。 ^373a8

師便問。如何是菴中主。
泉云。入門須辨取。
師云。莫只這便是。
泉云。賺殺幾多人。
師云。前言何在。泉云。
聽事不真。喚鐘作甕。
師云。與麼則萬法泯時全體現。
君臣合處正中邪去也。
泉云。驢漢不會便休。
亂統作什麼。師云。
未審客來。將何祗待。
泉云。雲門胡餅趙州茶師云。
與麼則謝師供養。
泉云。我火種也未有。
早道謝供養。 ^373a16

北禪歲夜小參云。
年窮歲盡。無可與諸人分歲。
今夜烹箇露地白牛。
煑野菜羮。燒榾柮火。
喫了大家圍爐。唱村田樂。
何也。免使倚他門戶傍他墻。
致使傍人喚作郎。 ^373a30

至夜深。維那問訊云。
縣中有人。勾和尚。
禪云。作什麼。那云。
和尚夜來殺牛。不曾納皮角。
禪遂捋下帽子云。
這箇不是。那拾得便出。
禪喚侍者云。賊賊。
那云。天寒。且還和尚帽子。 ^373a36

禪顧視師云。這箇公案作麼生。
師云。潭州紙貴。一狀領過。 ^373a42

大凡參學兄弟。道眼未明。
心地未安。入一叢林。
出一保社。須當親近良朋善友。
二六時中。將佛法為事。
直須决擇。令心眼精明。
這箇不是小事。光陰易得。
時不待人。一失人身。
卒未有出頭處在。
莫只恁麼打閧過時。
今日三明日四。這裏經冬。
那裏過夏。記取一肚葛藤。
路布學解。到處摩脣捋觜。
漢語胡言。道我解禪解道。
輕忽好人。作無間業。
將知此事。大不容易。
沒量大人。到這裏。
討頭鼻不著。莫當等閑。
亂開大口。法昌老漢無人情。
莫愛人。摩捋你。讚歎你。
盡不是好心。一朝風火解散。
眼光落地。善惡業緣。
受報好醜。生死境界。
一時現前。那時便如落湯螃蠏。
手忙脚亂。從前活計。
神通佛法。總使不著。
業識忙忙。無可依怙。
追悔不及。隨緣受報。
解換頭回。都未可定。
豈不見古者道。學般若菩薩。
且莫自謾。切須子細。
纖毫不盡。未免輪回。
絲念未忘。盡從沉墜。
你要識披毛帶角底麼。
便是你尋常。亂作主宰者是。
你要識拔舌地獄麼。
便是你誑惑迷徒者是。
儞要識寒氷鑊湯麼。
便是你濫受信施者是。
三塗八難。盡是你心自作。
只為道眼不明。方乃如是。
若是諦當底人。豈有這箇消息。
法昌與麼說話。盡是契合諸聖。
不獨你三兄五弟。
但未得忍菩薩。皆有此過。
豈況天龍八部。 ^373a46

既來這裏。徑冬過夏。
莫生容易。老僧钁頭邊。
討飯供養你。說些子出家話。
莫被人我夯却。一生空過。
一旦四大分張。那時作伎倆遲也。
有一般漢。聞舉著他肚裏事。
瞋心念起。便道。佛法豈有與麼事。
大悟不拘小節。更問阿誰。
我且問你。悟見箇什麼。
還脫得髑髏識想也未。
十二時中。且與五戒十善相應。
靈山會上。還曾見有無行業底佛麼。
還有妄語底祖師麼。
大似將牛屎比旃檀。
有甚交涉。可謂醍醐上味。
為世所珍。遇斯等人。
翻成毒藥。你要他相應。
但如今於一念。於一切處。
放教枯淡。二六時中。
對五欲八風。如盲人視物。
不為諸法管帶。亦不管帶諸法。
六根門頭檢點。無絲髮過患。
方有少許趣向分。
法昌與麼說話。如服瞑眩底藥相似。
一期苦口。他時大有得力處。
所以古者道。假使百千劫。
所作業不忘。因緣會遇時。
果報還自受。無人替代你。
各自努力。
other:: 
# 雪竇禪師語　嗣智門
雪竇禪師語　　　　嗣智門
other:: 
## 語要
 ^373b38

師開堂陞座。普觀大眾一迴。
乃云。人天普集。合發明箇什麼事。
焉可互分賓主。馳騁問答。
便當宗乘去。廣大門風。
威德自在。輝騰今古。
把定乾坤。千聖祇言自知。
五乘莫能建立。所以聲前悟旨。
猶迷顧鑒之端。言下知宗。
尚昧情識之表。諸人要知真實相為。
但以上無攀仰。下絕己躳。
自然常光見前。箇箇壁立千仞。
還辨明得也無。未辨辨取。
未明明取。既辨明得。
能截生死流。同踞祖佛位。
妙圓超悟。正在此時。
堪報不報之恩。以助無為之化。 ^373c24

翠峯受疏。專使相爭。
紜紜不已。陞座。
不須作鬧事在。况僧家也無固無必。
住則孤鶴冷翹松頂。
去則片雲忽過人間。
應非彼此殊源。動靜乖趣。
今與諸人念三二年。
洞庭晦迹。承四遠信心恩顧。
捿眾方諧舊轍。藏教復乃新歸。
豈可知感頓忘遽致前邁。
誠為不可。 ^373c42

四明太守。星馳介使。
輜重俄臨。既#CB02494;涉數州。
迢遞千里。投誠苦逼。
一至於斯。進退審詳。
不能自決。住翠峯好。
往雪竇好。于時眾僧高聲云。
往雪竇好　師顧謂檀越。
不用為訝。宜各知時。
且佛法委自王臣。
兼住持亦以緣斷。
在彼在此。本無間然。
希披疏文。以塞來命。
便下座。
other:: 
## 上堂
上堂 ^374a4

因僧送拄杖上師。
師拈起。成頌云。清峻孤根別有靈。
勢含山水自分明。
提來勝得豐城劍。
報盡人間兩不平　復云。
大凡以平報不平。
是義烈常準。以不平報不平。
為格外清規。亦猶以智遣惑。
頗逢下士。以智遣智。
罕遇作家。要會兩不平麼。
諸人也沒量罪過。
雪竇也沒量罪過。
雪竇過。自能檢責。
你者漆桶。不打更待幾時。
以拄杖一時趁下。 ^374a18

形興未質。名起未名。
形名既兆。遊氣亂清。
師拈起拄杖云。大眾。
拄杖子。是形名雙舉。
還有過也無。有即水裏月。
無即形名兆。若也究得。
實謂恩大難酬。 ^374a32

未出母胎。見成公案。
周行七步。過犯彌天。
更入鹿野苑中。枝蔓上復生枝蔓。
乃拈起拄杖云。吽吽。
便下座。 ^374a38

諸仁者。夫宗師唱道。
譬若滄溟上客。獨泛蘭舟。
月渚煙波。隨情放曠。
欲拋香餌。須待長鯨。
縱有纖鱗。應無希冀。 ^374a42

直鈎釣鯤鯨。曲鈎釣龜鱉。
曲鈎若在鯤鯨。理應未可。
直鈎若在龜鱉。情亦不甘。
如今拋鈎也。負命者上鈎來。
良久云。勞而無功。
便下座。 ^374a48

日日日東上。日日日西沒。
循環三百六十。幾箇解知窠窟。
放開精精冥冥。把定恍恍惚惚。
君不見。毗耶離城彼上人。
一室寥寥是何物。
師召大眾。高著眼。
便下座。 ^374b6

因雪示眾。頭上皚皚。
脚下皚皚。金色尊者。
獨上高臺。開眼造罪。
合眼受災。如何如何。
天網#CB15210;#CB15210;。 ^374b14

田地穩密底。祖佛不敢近。
為什麼擡脚不起。
又云。神通遊戲底。
神鬼不能測。為什麼下脚不得。
直饒十字縱橫。朝打三千。
暮打八百。 ^374b18

春山疊亂青。春水漾虗碧。
寥寥天地間。獨立望何極。
便下座。却顧謂侍者云。
適來有人。看方丈麼。
云有。師云。作賊人心虗。 ^374b24

大無外。小無內。半合半開。
成團成塊。老胡既隔絕。
衲子多違背。從他千古萬古長漫漫。
填溝塞壑沒人會。
以拄杖卓地一下云。
歸堂。 ^374b30

一不定。二不可。上下四維。
春風包褁。桃花杏花闘開。
柳條桑條憋破。可憐昔日靈雲。
剛道迷逢達磨。師拈起拄杖云。
靈雲鼻孔穿了也。 ^374b36

小參云。須菩提巖中宴坐。
諸天雨花讚歎。尊者云。
空中雨花讚歎。復是何人。
云我是梵天。尊者云。
汝云何讚歎。天云。
我重尊者善說般若波羅蜜多。
尊者云。我於般若。
未曾說一字。汝云何讚歎。
天云。尊者無說。我乃無聞。
無說無聞。是真說般若波羅蜜多。
又復動地雨花。師云。
避喧求靜。處世未有其方。
他在巖中宴坐。也被者一隊漢塗糊伊。
更有者老把不住。
問云。空中雨花讚歎。
復是何人。早見敗闕了也。
我重尊者善說般若波羅蜜多。
惡水驀頭潑。我於般若。
未曾說一字。草裏走。
尊者無說。我乃無聞。
識甚麼好惡。總似者般底。
何處有今日。 ^374b42

師復召大眾。雪竇幸是無事人。
爾來者裏。覓箇甚麼。
以拄杖一時趁下。 ^374c14

上堂。不得春風花不開。
花開又被風吹落。
爾若明得褒貶句。
未必善因而招惡果。
歸堂。 ^374c18

長觜鳥芳樹不棲。
喃喃獨語。摩斯吒滄溟不入。
戰戰却迴。三十年後悟去。
提起手云。吽吽。便下座。 ^374c22

有時豎起拄杖云。
洪機在掌。排巨靈擘太華之峯。
復橫案云。明鏡當臺。
絕演若逐東西之逕。
又以拄杖一劃云。
比擬張麟。兔亦不遇。
便下座。 ^374c26

巢知風。穴知雨。刢利衲僧。
未可相許。若問如何。
苦哉佛陀。參。 ^374c32

雪覆蘆花欲暮天。
謝家人不在漁船。
白牛放却無尋處。
空把山童贈鐵鞭。 ^374c36

釋迦已滅。彌勒未生。
正當今日。佛法委在翠峯。
放開揑聚。總由者裏。
放開也。七縱八橫。
是處填溝塞壑。揑聚也。
天下老和尚。盡在拄杖頭。
不消一劄。 ^374c40

劍輪飛處。日月沈輝。
寶杖敲時。乾坤失色。
眾魔從茲膽裂。千聖由是眼開。
其如二聽不圓。震迅雷而莫覺。
孤根將敗。霈春雨以非滋。
致使凡聖岐分。悟迷派列。
奔馳七趣。汩沒四流。
重業相纏。無有休日。
爾諸禪德。覬善參詳。
如人上山。各自努力。 ^374c46

立賓立主。剜肉作瘡。
舉古舉今。拋沙撒土。
直下無事。正是無孔鐵槌。
別有機關。合入無間地獄。
明眼衲子。應須自看。 ^375a8

以字不成。八字不是。
優曇花正開。齅著無香氣。
飜笑釣魚船上客。
不愛南山愛鱉鼻。 ^375a14

還有閙市裏出頭底麼。
良久云。不如#CB15081;杖歸山去。
長嘯一聲煙霧深。
便下座。
other:: 
# 天衣懷和尚語　嗣雪竇顯
天衣懷和尚語　　　　嗣雪竇顯 ^375a18

上堂。舉教中道。劫來觀世間。
猶如夢中事。乃拈起拄杖云。
看看。拄杖子作夢。
夢見吞却山河大地。
明暗色空。又夢見成佛作祖。
你等諸人。還曾夢見麼。
若也夢見。山僧今日一場敗闕。
若不夢見。各自歸堂掛搭下。
莫教失却枕頭。以拄杖擊香臺。
下座。 ^375a26

衲僧橫說竪說。未知有頂門上眼。
時有僧問。如何是頂門上眼。
師云。衣穿瘦骨露。
屋破看星眠。 ^375a36

雲生谷口。水滴懸崖。
猿嘯孤峯。鴈橫碧落。
眼睛定動。鼻孔遼天。
箭發離絃。新羅國裏。
便下座。 ^375a40

闍王殺父。圓悟無生。
善星出家。生陷地獄。
彼彼丈夫。莫自退屈。
通身是眼。見處偏枯。
截斷眾流。正是隨波逐浪。
諸仁者。要會麼。冬瓜長儱侗。
瓠子曲彎彎。便下座。 ^375a44

無邊身菩薩。窮盡法界。
不見如來頂相。諸仁者。
無邊身菩薩。不見如來頂相且致。
祇如釋迦老子。還見無邊身菩薩頂相麼。
如今若有明眼衲僧。
非但頂相。十方世界。
諸如來心。悉現在前。
良久云。還見麼。土上更加泥。
便下座。 ^375b4

太陽門下。日日三秋。
明月堂前。時時九夏。
古人恁麼道。也是剜肉作瘡。
太陽門下。幾箇踏著。
明月堂前。承虗接響。
山僧即不然。火不待日而熱。
風不待月而凉。芭蕉聞雷開。
葵花隨日轉。若也便恁麼去。
西天移來此土。參。 ^375b14

一鉗一槌。抽釘拔楔。
大唐鼓韛。新羅打鐵。
諸仁者。盡乾坤大地。
是箇槌。柄在什麼處。
若更問你索鉗。與山僧一時敗闕。 ^375b24

少林九年。垂一則語。
直至如今。諸方賺舉。
欲得不賺麼。山僧與你諸人。
舉一徧。乃云。 ^375b30

唵部咘嘿伽多哩薩訶。 ^375b32

便下座。 ^375b34

般若無知。無所不知。
昨夜燈籠吞却佛殿。
即不問。你且道。新羅王子坐朝。
說什麼話。良久云。
久雨不晴。 ^375b36

一一漚裏一文殊。
看看漚滅還歸水。
諸上座是漚。乾坤大地是漚。
文殊在什麼處。良久云。
南天台。北五臺。 ^375b40

雲籠古殿。迦葉攢眉。
露滴堦墀。空生泣淚。
森羅舉唱。孰是知音。
水乳難分。鵝王善別。
忽然頂門眼開。莫道山僧壓良為賤。 ^375b44

舉脩山主問僧。甚處來。
僧云。翠巖來。主云。
翠巖有何言句示徒。
僧云。和尚尋常道。
出門逢彌勒。入門見釋迦。
主云。恁麼道。又爭得。
僧便問。和尚又如何。
主云。出門逢阿誰。
入門見什麼。僧於言下有省。 ^375c2

師云。雖得一場榮。
刖却一雙足。且道。
落在賓家分上。主家分上。
若定當得出。憂則共戚。
樂則同歡。山僧即不然。
出門則吳山楚水。
入門則佛殿行廊。
或有箇衲僧。出問。
師意如何。許伊具一隻眼。 ^375c8

良久云。作是思惟時。
十方佛皆現。如今思惟了。
十方佛即不現。翻思古佛。
大似不丈夫。何故。
如斯世界。如許廣闊。
為什麼。於一毛端。
現寶王剎。坐微塵裏。
轉大法輪。點檢將來。
氣急殺人。 ^375c18

舉教云。佛放眉間光。
現諸希有事。崇壽香臺放光。
三門佛殿。前廊後架。
音聲浩浩。豈不是希有事。
還會麼。西天與此土不同。
參。 ^375c26

舉法眼頌云。九節一笻。
堪觀大功。謂語諸子。
是笻非笻。 ^375c32

師云。法眼也是抱橋柱澡洗。
把纜放船。山僧即不恁麼。
乃拈起拄杖。卓一下云。
九節一笻。根生上長。
未入手中。全無伎倆。
既在手中。可下可上。
若也劃斷千聖路頭。
文殊普賢惶惶。失却座下師象。
十地聖人。直得三三兩兩。
便下座。 ^375c34

諸佛非我道。誰是最道者。
父母非我親。誰是最親者。
既諸佛非道。父母非親。
那箇是得力處。乃拈起拄杖云。
或龍盤或虎踞。或縱或橫。
萬變施為。計在臨時。
若也變作金剛王寶劒。
鎮定八方。狼烟永息。
若也變作踞地師子。
正眼#CB15111;著。
則喪身失命。若也變作探竿影草。
東家杓柄長。西家杓柄短。
無不了知。在天為五星。
在地同五岳。在文殊手中。
作如意。在普賢手裏。
為梵夾。在老僧手裏。
祇是多年萬歲藤。
然雖如是。節目上更生節目。
枝蔓上更生枝蔓。
三十年後。不得錯舉。 ^375c44

入荒田不揀。信手拈來草。
盡乾坤大地。是一株草。
你諸人且道。是什麼草。
若人識得。瘥病不假驢駞藥。
若人不識。且向荒田裏坐。
參。 ^376a14

無邊剎境。自他不隔於毫端。
且道。妙喜世界不動如來。
說什麼法。十世古今。
始終不離於當念。
祇如威音王佛。最初一會。
度多少眾。若有通方作者。
試為道看。良久云。
行路難行路難。萬仞峯前著眼看。 ^376a20

千峯影裏。古佛場中。
主賓相見。目擊知音。
猶是剜肉成瘡。更言向上別有玄關。
盡是欺賢罔聖。良久云。
諸人者。欲得不相瞞昧麼。
天台楖栗杖。南嶽萬歲藤。 ^376a28

微言滯於心首。恒為緣慮之場。
實際居於目前。翻成名相之境。
天下老和尚。開口動舌。
將特石塞却。真如佛性。
菩提涅槃。一筆勾下。
盡大地。直得無絲毫過患。
由是無事甲裏更有事。
敢問諸人。雲門為什麼倒騎佛殿。
趙州為什麼摘楊花。 ^376a34

虗明自照。不勞心力。
上士見之。鬼神茶飯。
中士見之。狂心頓息。
更有一人。切忌道著。 ^376a44

身現圓月相。以表諸佛體。
說法無其形。用辨非聲色。
乃舉云。大眾。還見龍樹菩薩性命。
在山僧手裏麼。若也放行。
從教道圓道頓。說是說非。
若不放過。不消一揑。
參。 ^376a48

萬法何殊心何異。
何勞更用尋經義。
古人與麼說話。大似泥裏洗土塊。
未是格外之談。然依經解義。
三世佛冤。離經一字。
即同魔說。黃底是紙。
黑底是墨。分別底是業識。
併却咽喉脣吻。經在什麼處。
參。 ^376b8

大眾集定。乃云。上來打箇不審。
能消萬兩黃金。下去打箇珍重。
亦消得四天下供養。
若作佛法話會。滴水難消。
若作無事商量。眼中著屑。
且作麼生即是。良久云。
諸人還會麼。珍重。 ^376b16

舉教云。若見諸相非相。
即見如來。
法眼道。若見諸相非相。
即不見佛。諸人者。
得即得。要且祇知瞻前。
不知顧後。山僧即不然。
若見諸相非相。眼在什麼處。
此語有兩負門。若人點檢得出。
許你具擇法眼。參。
other:: 
# 曹山寂禪師語　嗣洞山
曹山寂禪師語　　　　嗣洞山
other:: 
## 語要
 ^376b24

師辭洞山。囑曰。若要辯認向去之人真偽。
有三種滲漏。若是當機相見。
切在推窮勘問子細。
不得鹵莽。恐誤後人。
印可訛謬。壞滅祖宗。
切囑切囑。三滲漏者。
一見滲漏。機不離位。
墮在毒海。二情滲漏。
滯在向背。亮處偏枯。
三語滲漏。究妙失宗。
機昧終始。濁智流轉。
於此三種。子宜知之。
未達法源者。多於此三種流滯。
盡落邊岸。汝當護持。
斯為驗矣。
other:: 
## 綱要頌三首
綱要頌三首
other:: 
### 一敲唱俱行
一敲唱俱行 ^376b36

金針雙鎻備。叶路隱全該。
寶印當風妙。重重錦縫開。
other:: 
### 二金鎖玄路
二金鎖玄路 ^376c6

交互明中暗。功齊轉覺難。
力窮忘進退。金鎖網鞔鞔。
other:: 
### 三不墮凡聖
三不墮凡聖 ^376c10

事理俱不涉。迴照絕幽微。
背風無巧拙。電火爍難追。
other:: 
## 問答
 ^376c14

師乃禮謝。次日辭洞山。
山問云。向什麼處去。
師云。不變異處去。
山云。不變異處。豈有去耶。
師云。去亦不變異。 ^376c16

問未具胞胎時。還有言句也無。
師云有。進云。便請。
師傍瞥云。汝將什麼聽。
進云。祇如聾者。還得聞否。
師云。若聞。即具耳目也。
進云。未審是什麼人得聞。
師云。未具胞胎者。 ^376c22

鏡清〔嗣雪峯即道怤也〕問。
清虗之理。畢竟無身時如何。
師云。理即如是。事又作麼生。
清云。如理如事。師云。
謾曹山一人即得。
爭柰諸聖眼何。清云。
若無諸聖眼。爭知不恁麼。
師云。官不容針。私通車馬　又問。
祇如少子。還帶也無。
師云。不憐少子。老亦忘歸。
清云。不帶時如何。
師云不住。清云。不住者如何。
師云。非的非的。清云。
此事還從授手也無。
師云。事須事須。清云。
正恁麼時作麼生。
師云。念念相續。清云。
恁麼則貫通血脈去也。
師云。貫通血脈。不從人得。
清云。不從人得。事作麼生。
師云。這裏更不見人。
清便禮拜。 ^376c30

上堂。示眾云。諸方盡把格則。
何不與他道却。令他不疑去。
雲門出云。密密處。
為什麼不知有。師云。
祇為密密。所以不知有。
門云。此人如何親近。
師云。莫向密密處親近。
門云。不向密密處親近時如何。
師云。始解親近。門云諾諾　門又問。
如何是沙門行。師云。
喫常住苗稼者是。
門云。便恁麼去時如何。
師云。汝還畜得麼。
門云畜得。師云。你作麼生畜。
門云。著衣喫飯。有什麼難。
師云。何不道披毛戴角。
門便禮拜。 ^377a2

僧問。漫漫荒徑。甚處堪置生涯。
師云。荒處莫刺脚。
進云。不荒之地作麼生。
師云。不渺漭。進云。
一旦煙生。誰人居止。
師云。鬧處去也。進云。
未審本來生涯作麼生。
師云。蒺藜深　僧問。
清稅孤貧。乞師賑濟。
師召云。稅闍黎。稅應諾。
師云。清源白家酒。
三盞猶道未霑脣。 ^377a18

僧問。沙門豈不是具大慈悲底人。
師云是。進云。忽遇六賊來時如何。
師云。亦須具大慈悲。
進云。如何是具大慈悲。
師云。一劍揮盡。進云。
盡後如何。師云。始得和同　問。
朗月當空時如何。
師云。猶是階下漢。
進云。請師接上階。
師云。月落後來相見　問。
未審是什麼人。即不被無常吞。
師云。熾然在無常中。
還吞得麼　問。如何是曹源孤峻處。
師云。梯橙不到。進云。
還有人得到也無。
師云。不踏梯橙即得。
進云。未審得到後如何。
師云。不見有孤峻　問。
如何是其中人。師云。
傾國無知己。進云。
還有人識得否。師云有。
進云。是什麼人。師云。
土木瓦礫　問。又無阻隔。
為什麼過那邊不得。
師云。若無阻隔。也無那邊。
進云。恁麼則大千沙界。
總是他屋裏也。師云。
大千沙界。即是他屋裏。
作麼生是大千中人。
僧無對。師代云。不坐大千者　師問眾云。
山河大地。一時來問。
是什麼人能答。眾無語。
師代云。不具六根者　師問強上座云。
佛真法身。猶若虗空。
應物現形。如水中月。
作麼生說箇應底道理。
強云。如驢 #CB15111;井。
師云。道則太殺道。
祇道得八成。強云。
未審和尚如何。師云。
如井#CB15111;驢　僧問。
教中云。大海不宿死屍。
如何是大海。師云。
包含萬有者。進云。
既是包含萬有。為什麼不宿死屍。
師云。絕氣息者不著。
進云。既是包含萬有。
為什麼絕氣息者不著。
師云。萬有非其功。
絕氣息者有其德。
進云。向上還更有事也無。
師云。道有道無即得。
爭柰龍王按劒何　問。
日未出時如何。師云。
曹山也恁麼來。進云。
出後如何。師云。猶較曹山半月程　師問。
德上座。菩薩在定。
聞香象渡河。出什麼經。
德云。涅盤經。師云。
定前聞。定後聞。德云。
和尚流也。師云。道則太殺道。
祇道得一半。德云。
和尚如何。師云。灘下接取　僧問。
學人十二時中。如何保任。
師云。如經蠱毒之鄉。
水也不得霑一滴　問。
一牛飲水。五馬不嘶。
時如何。師云。曹山解忌口。
又云。曹山孝滿　僧問香嚴。
如何是道。嚴云。枯木裏龍吟。
僧云。如何是道中人。
嚴云。髑髏裏眼睛。 ^377a28

僧後舉問石霜。如何是枯木裏龍吟。
霜云。猶帶喜在。進云。
如何是髏髑裏眼睛。
霜云。猶有識在。 ^377b44

僧又舉問師。如何是枯木裏龍吟。
師云。血脈不斷。進云。
如何是髑髏裏眼睛。
師云。乾不盡。進云。
未審有得聞者否。
師云。盡大地未有一人不聞。
進云。祇如枯木裏龍吟。
是何章句。師云。不知是何章句。
聞者皆喪。 ^377b48

師因有頌。枯木龍吟真見道。
髑髏無識眼初明。
喜識盡時消息盡。
當人那辨濁中清　僧問。
雪覆千山。為什麼孤峯不白。
師云。須知有異中異。
進云。如何是異中異。
師云。不墮諸山色　問。
家貧遭劫時如何。
師云。不能盡底去。
進云。為什麼不能盡底去。
師云。賊是家親。進云。
既是家親。為什麼。
飜成家賊。師云。內既不應。
外不能為。進云。忽然捉敗時如何。
師云。內外絕消息。
進云。捉敗時。功歸何所。
師云。賞亦不曾聞。
僧云。恁麼則勞而無功。
師云。功則不無。成而不處。
進云。既成。為什麼不處。
師云。不見道。太平本是將軍致。
不許將軍見太平。 ^377c8

紙衣道者問訊次。
師云。莫便是紙衣道者麼。
衣云。不敢。師云。如何是紙衣下事。
衣云。一裘纔掛體。
萬法悉皆如。師云。
如何是紙衣下用。
衣近前叉手。便立脫。
師云。汝祇解恁麼去。
不解恁麼來。衣忽然開眼。
問云。一靈真性。不假胞胎時如何。
師云。未是妙。衣云。
如何是妙。師云。不徣借。
衣便珍重。歸單下坐化。 ^377c30

師乃有頌。覺性圓明無相身。
莫將知見妄疎親。
念異便於玄體昧。
心差不與道相憐。
情分萬法沈前境。
識鑒多端喪本真。
如是句中全曉會。
了然無事昔時人。 ^377c40

僧舉澧州茗溪示眾云。
吾有大病。非世所醫。
未審是什麼病。師云。
攢簇不得底病。進云。
一切眾生。還有也無。
師云。人人盡有。進云。
和尚還有否。師云。
正覓起處不得。進云。
一切眾生。為什麼不病。
師云。一切眾生若病。
則非眾生。進云。諸佛還有此病否。
師云有。進云。既有。
為什麼不病。師云。
為伊惺惺　問。抱璞投師。
請師雕琢。師云。不雕琢。
進云。為什麼不雕琢。
師云。須知曹山好手　問。
世間什麼物最貴。
師云。死猫兒頭。進云。
死猫兒頭。為什麼却貴。
師云。為無人著價　問。
古人云。吾常於此切。
意旨作麼生。師云。
要曹山頭。即斫將去　#CB15152;樹問洞山。
什麼處來。山云。親近來。
樹云。若是親近。用動這兩片皮。
作什麼。山休去。 ^377c48

師後聞。乃云。一子親得。
other:: 
## 四禁頌
四禁頌 ^378a22

莫行心處路。不挂本來衣。
不須正恁麼。切忌未生時。
other:: 
## 示學者頌二首
示學者頌二首 ^378a28

學者先須識自宗。
莫將真性雜頑空。
妙用體盡知傷觸。
力在逢緣不借功。
出語直教燒不著。
潛行須與古人同。
無身有事超岐路。
無事無身落始終。 ^378a32

將名召物顯非名。
豈料迷形却認聲。
鏡裏捉頭徒自遠。
水中撈月枉千生。
迴鄉暫指還家路。
若至家中又失程。
莫怪漁人頻舉棹。
鼓風搖浪待龍行。
other:: 
# 投子青和尚語　嗣大陽
投子青和尚語　　　　嗣大陽
other:: 
## 語要
 ^378a38

師入院。拈香祝聖罷。
次拈香云。此一瓣香。
大眾還知來處麼。
非天地所產。非陰陽所成。
威音已前。不落諸位。
燃燈之後。七佛傳來。
直至曹溪。分流大廈。
山僧向治平初。在浮山圓鑒和尚。
親手傳得。寄付其宗頌。
委證明慈旨云。代吾續大陽宗風。
山僧雖不識大陽和尚憑浮山宗法識人。
以為嗣續。如此。更不敢違浮山和尚。
法命付囑之恩。恭為郢州大陽明安大師和尚。
何故。父母諸佛非親。
以法為親。 ^378a48

陞座。師云。若論此事。
豈在高陞法座。下列明賢。
問答主賓。以為出世。
況千賢杜口。萬聖絕言。
古今佛祖。分雪無門。
三藏五乘。指諭不下。
然雖如是。不可一向弓折箭盡去也。
所以道。千峯鏁色。
萬木□□。古巖月照。
風生幽洞。雲開四面。
龍吟枯木。鳳轉青霄。
石牛吼斷長空。木馬嘶開金戶。
靈苗競發。瑞草爭春。
日月同明。千江共澍。
直得如斯。猶是出世邊事。
落在今時。諸仁者。
如何得不落今時去。
良久云。萬年石徑千雲鏁。
一帶青山半夜封。 ^378b18

上堂。若論此事。如魚遁深淵。
必招釣客。玉埋荊谷。
何逆求人。所以刖足楚城。
烟波渭水。盖不守平常。
致斯如是。此日白雲滿谷。
淥水浮烟。瑞鳥驚晨。
山光眩目。觸事無私。
有何不可。然雖如是。
更須無手能遮日。
釣魚不犯竿。下座。 ^378b36

謝化主云。碧岫樓空。
白雲自異。靈苗獨秀。
繁草何生。金鷄啼處。
月落三更。玉兔眠時。
日輪當午。瓊林上苑。
枯木迎春。寶殿苔生。
歌謠萬里。然雖如是。
且道。應時應節一句。
作麼生道。良久云。
夜來深雪裏。天曉數枝開。
參。 ^378b46

默沉陰界。語落深坑。
擬著則天地懸殊。
棄之則千生萬劫。
洪波浩渺。白浪滔天。
鎮海明珠。在誰收掌。
良久卓拄杖一下云。
百雜碎。 ^378c8

因雲大師到。云。無影殿上。
誰是知音。古路傍邊。
幻人木馬。千峯鎖翠。
萬木含煙。白雲起處樓閣門開。
碧霧卷時妙峯頂露。
且道。絕頂相見一句。
作麼生道。良久云。
不辭山路遠。特地入松門。 ^378c14

莫坐白雲。休眠青嶂。
直須枯木花芳。氷河燄發。
旋風不滯。觸目能傷。
擬議之間。徒勞進步。
到這裏。直須懸崖撒手。
自肯承當。絕後再甦。
欺君不得。禪德。作麼生是承當底事。
良久云。#CB00589;深花落遠。
山高樹影長。 ^378c22

孤村陋店。莫掛缾盂。
祖佛玄關。橫身直過。
早是蘇秦觸塞。求路難回。
項主臨江。何逃困命。
禪德。到這裏。進則落於天魔。
退則沉於鬼趣。若是不進不退。
正在死水中。諸仁者。
作麼生得平穩去。
良久云。任從三尺雪。
難壓寸靈松。 ^378c30

宗乘若舉。凡聖絕蹤。
樓閣門開。別戶相見。
設使捲簾悟道。豈免傍觀。
春遇桃花。重增病眼。
所以古人道。向上一路。
千聖不傳。諸仁者。
既是不傳。因甚陝府鐵牛。
走過新羅國裏。乃喝一喝云。
達者須知暗裏驚。 ^378c40

舉種種幻化。皆生如來圓覺妙心。
拈起拄杖云。只如山僧拄杖子。
且不從彼中生。何故。
若從彼中生。爭得在山僧手裏。
禪德。若知生處。祖師向諸人脚跟下乞命。
若也不知。山僧不免與諸人註破。
擲下拄杖。歸方丈。 ^378c48

舉僧問洛浦。學人欲歸鄉時如何。
浦云。家破人亡。子歸何處。
僧云。恁麼則不歸去也。
浦云。庭前殘雪日輪消。
室內紅塵遣誰掃。 ^379a10

師拈云。且道。洛浦恁麼對他。
什麼處是指這僧歸路。
若於這裏會得。可謂撒手歸家。
若也不會。舉步更須子細。
下座。 ^379a14

雪覆千山。白雲淡泞。
松寒千古。#CB00589;水流氷。
祖師不坐少林春。
來者休尋無縫塔。 ^379a20

歲旦云。元正啟祚。
萬物咸新。千山秀翠於烟峯。
淥水穿雲於碧霧。
石牛運步。瑞草鮮明。
木馬垂絛。靈苗發艶。
古佛塔廟。善財得遇文殊。
雞足山西。飲光再逢彌勒。
寒山添壽。拾得增年。
同賀太平。共扶堯化。
諸仁者。且道。嘉州大像。
今日壽年多少。良久云。
千歲老兒顏似玉。
萬年童子髮如絲。 ^379a24

煙雲擁翠。鸞鳳迷蹤。
寒雨衝山。樵人歸晚。
劫初鈴子。振者何人。
路不拾遺。君子稱美。
少林昨夜月當圓。
#CB06398;嶺山西#CB06078;隻履。
諸仁者。祖師更有一隻履。
諸人還曾收得麼。
若收得。不直半分錢。
若收不得。當何憑準。
以拂子擊禪牀。下座。 ^379a36

謝首座云。古人道。
積石成山。積水成流。
積土成墻。積學成聖。
積行成德。且道。衲僧家。
積箇什麼。良久云。
少林雖不語。別是一家春。 ^379a46

昔日世尊。在靈山會上。
入無量三昧。身心不動。
是時天雨曼陀羅華。
摩訶曼陀羅華。大眾。
當初世尊。大似傍若無人。
山僧今日。雖是養子不及父。
亦不入無量三昧。
且免得天雨四花。
遂拈起拄杖云。與諸人。
轉大法輪。卓拄杖。
下座。 ^379b4

諸佛出世。應病施方。
祖佛西來。守株待兔。
直饒全提舉唱。猶如鑿壁偷光。
設使盡令施行。大似空中擲劍。
何故。不見古人道。
不用求真。唯須息見。
諸仁者。且道。息箇什麼見。
良久云。靈雲不悟桃花旨。
空使玄沙暗皺眉。 ^379b14

三日一風。五日一雨。
德山臨濟。不勞更舉。 ^379b24

舉僧問曹山。佛未出世時如何。
云曹山不如。又問。
出世後如何。云不如曹山。
師云。古人道則一時間道了也。
須知妙峯頂上。有一人。
大不肯曹山恁麼道。
諸人還識此人麼。
若不識。山僧為你諸人道破。
良久云。寧可截舌。
不犯國諱。 ^379b26

古人道。執事元是迷。
契理亦非悟。作麼生免得去。
良久云。久立。 ^379b36

住投子。謝專使云。
若論此事。豈在繁論。
雖官不容針。私通車馬。
便有分疎分。所以道。
靈山分座。自恥何多。
少室虗掩。是誰之過。
盖#CB13747;梧待鳳。
種竹引風。若無二祖承襲。
依舊青山帶翠。諸仁者。
且道。承襲箇什麼。
良久云。不勞懸古鏡。
天曉自雞啼。
other:: 
## 小參
小參 ^379b40

昨夜鐘鳴時。道人盡來此。
今夜鐘鳴時。復來有何事。
月明幽室寒。星分拱辰異。
若是陶淵明。攢眉却回去。
良久云。今夜不教諸人攢眉。
何故。心不負人。面無慚色。
下座。 ^379c4

舉藥山和尚。一夜小參。
眾集。山云。我有一句子。
直須待特牛生兒。
即向你道。時有僧出云。
特牛生兒也。自是和尚不道。
山云。把火來。其僧潛身入眾。 ^379c12

洞山拈云。却是這僧知有。
只是不肯禮拜。 ^379c16

師云。大眾且道。甚處是這僧知有底道理。
若道得。可謂與這僧雪屈。
若道不得。却被藥山謾。
山僧今夜。不惜眉毛。
與諸人頌破。一句那教祖佛知。
特牛生子落今時。
暗中一曲依稀似。
燈照殘文不是詩。
other:: 
## 偈頌
偈頌 ^379c18

浮山遠和尚。出十六題。
令師頌出。
other:: 
### 識自宗(二)
識自宗〔二〕 ^379c30

佛祖言時路轉乖。
石人語話頗同諧。
徒施棒喝門庭迅。
擬動之間早自埋。 ^379c34

空劫威音前。別有一壺天。
御樓觀射獵。豈是刈茆田。
other:: 
### 死中活
死中活 ^379c38

絕境沉機無是非。
江南春早鷓鴣啼。
皆言即色明心會。
木馬無絛動地嘶。
other:: 
### 活中死
活中死 ^379c42

鳥銜花落碧巖前。
對境皆言到處傳。
人問西來指庭栢。
豈關蒼翠嶺頭穿。
other:: 
### 不落死活
不落死活 ^379c48

金雞日裏報春時。
玉兔懷胎入紫微。
兩岸蘆花映白鷺。
漁翁舞棹撥烟歸。
other:: 
### 背捨
背捨 ^380a6

百非若盡萬惑除。
對境無心物物渠。
真淨界中纔一念。
閻浮早是八千初。
other:: 
### 不背捨
不背捨 ^380a12

真金入火兩何殊。
優鉢羅花#CB08504;裏敷。
煩惱路中誰作伴。
無明海內自沉浮。
other:: 
### 活人劒
活人劒 ^380a18

黃河九曲鎮乾坤。
濟水穿溟透海清。
風起浪高船更長。
月分彎勢又多晴。
other:: 
### 殺人劒
殺人劒 ^380a24

劃斷機彀勢莫窮。
聖凡從此永沉蹤。
巴江迅闊人難渡。
一陣嚴風信莫通。
other:: 
### 平常
平常 ^380a30

一周纔盡又春風。
野渡江濵動釣翁。
堤岸綠楊和雨綻。
近山添翠碧#CB15167;朧。
other:: 
### 利道拔生
利道拔生 ^380a36

休觀黃葉失金錢。
自是無他豈後先。
千聖共傳無底鉢。
大都迷悟有中邊。
other:: 
### 言無過失
言無過失 ^380a42

露柱拈來作木杓。
他人不肯任從他。
三脚踟跦巧不會。
致令王老笑呵呵。
other:: 
### 透脫
透脫 ^380a48

黃鶴樓畔綠條新。
二水三山間景橫。
南地瘴多炎氣盛。
北天夏雨凍成氷。
other:: 
### 透脫不透脫
透脫不透脫 ^380b6

東山西嶺間紅青。
云言答話有其門。
跳得南堆北阜坐。
到頭不解跨崑崙。
other:: 
### 稱揚
稱揚 ^380b12

靈山分座顯仁風。
少室傳芳續#CB08504;同。
功不浪施直到此。
本來祖意豈西東。
other:: 
### 降句
降句 ^380b18

擬發言來路八千。
回頭顧望滿家憐。
立#CB15156;荒野無人識。
空對悲風草色前。
other:: 
### 方入圓
方入圓 ^380b24

錢牛幾度過新羅。
踏斷千溪萬道河。
欲會方中入圓句。
牧童橫管又披蓑。
other:: 
## 四料揀頌
四料揀頌
other:: 
### 奪人不奪境
奪人不奪境 ^380b30

青草初開嫩竹折。
野禽撩亂#CB00589;分斜。
崗烟乍斷雲猶淡。
片照郊原木未遮。
other:: 
### 奪境不奪人
奪境不奪人 ^380b38

藍關風雪徑難通。
野渡求舟謁釣翁。
五里望遙復五里。
一宵愁盡一宵同。
other:: 
### 人境兩俱奪
人境兩俱奪 ^380b44

石徑春回草不青。
荒墟平野月為鄰。
楚山斷處殘雲散。
渭水河枯木倒秦。
other:: 
### 人境俱不奪
人境俱不奪 ^380c2

春風吹谷綠苔新。
流水滔滔貫孟津。
鶯囀上林喧帝里。
帶煙垂釣得金鱗。
other:: 
### 憶古
憶古 ^380c8

肯來一法無生處。
迷去千言越轉訛。
釋迦曾受燃燈記。
還有人能記得麼。
other:: 
### 慶今
慶今 ^380c14

得承遺蔭歸真覺。
高謝空王諦此心。
但教日用平懷穩。
佛祖情塵見自沈。
other:: 
### 白牯
白牯 ^380c20

露地前時懶欲牽。
恐分頭角踏人田。
如今放育清溪上。
吼斷千峯萬樹烟。
other:: 
### 閒述寄人
閒述寄人 ^380c26

情有諸緣動。心空萬事休。
不唯凡聖斷。觸類自無求。
other:: 
### 禮四祖大醫禪師塔
禮四祖大醫禪師塔 ^380c32

一塔雙峯下。全身萬象前。
松寒幾度老。月滿不離天。
靜剎師親創。醫王　聖主宣。
牛頭人不在。東#CB11787;接雲煙。
other:: 
### 題廬山遠法師塔
題廬山遠法師塔 ^380c36

八百餘年鴈塔存。
幾遭風雨幾逢春。
虎溪輦在社人散。
依舊杉梯長翠陰。
other:: 
### 雙溪田道真堂
雙溪田道真堂 ^380c44

道存今古人何去。
溪水分頭帶月來。
巖畔老松墳畔竹。
時搖清韻祖堂堦。
other:: 
## 贊
贊
other:: 
### 黃檗禪師真
黃檗禪師真 ^381a2

百丈山雄。斷際崖峻。
月滿滄溟兮眼暗耳聾。
吐舌縮項兮臨濟歸順。
大鼎湯中片雪飛。
劫火#CB01926;心紅玉潤。
other:: 
### 投子楷和尚
投子楷和尚 ^381a10

寂住松寒。祖峯月冷。
審諦慈顏。威而不猛。
星河斗轉五更前。
帶雪泥牛耕月影。
other:: 
### 浮山圓鑒大師真
浮山圓鑒大師真 ^381a16

玉樹無棲鳳。金河月未生。
木人來乞火。半夜太陽春。
other:: 
### 自贊
自贊 ^381a22

忽覽傳儀。殊無可相。
不是為僧。升合難望。
白雲中夜抱巖石。
月上千峯曉青嶂。
other:: 
### 楊次山贊師真(附)
楊次山贊師真〔附〕 ^381a26

一隻履兩牛皮。金鶯啼處木雞飛。
半夜賣油翁發笑。
白頭生得黑頭兒。
other:: 
## 履略
 ^381a32

師諱義青。本青社人。
姓李氏。七歲出家。
十五試經得度。後得法於浮山圓鑒遠禪師。 ^381a36

先是圓鑒。參見郢州大陽山明安禪師。
機緣相契。遂傳宗旨。
明安以皮履布裰付之。
遠辭曰。某甲已先有得處。
安歎曰。吾一枝。遂無人也。
遠曰。洞下宗風。實難紹舉。
和尚尊年。或無人承嗣。
即某當持衣信。為和尚求人。
轉相付囑。安許之曰。
他時得人。留吾書偈證明。
乃書曰。楊廣山頭草。
憑君待價焞。異苗飜茂處。
深密固靈根。其末云。
得法後。潛眾十年。
方可闡揚。 ^381a38

後遠與師相遇。□洞下宗旨示之。
以大陽真像衣信書偈。
付囑曰。代吾續大陽宗風。
後果隱十載。方出世。
嗣大陽。 ^381b4

有嗣法子。芙蓉楷禪師。
other:: 
# 芙蓉楷禪師語　嗣投子青
芙蓉楷禪師語　　　　嗣投子青
other:: 
## 語要
 ^381b10

上堂。此日雪落。填溝塞壑。
玉樹瓊林。寒光閃爍。
六牙香象木人騎。
露地白牛無處著。
直得混同一色。浩蕩難分。
點檢將來。猶是今時之說。
諸仁者。忽然撞著日面佛。
教君一場懡#CB01334;。 ^381b16

結夏云。諸禪德。直饒你踏破脚。
亦且向這裏休去好。
古殿風清。回廊人靜。
青青庭柏。善說真如。
隱隱石魚。能談法要。
燈籠側耳。露柱點頭。
若也於斯薦得。慶快平生。
若也未明。山僧不免說破。
還會麼。口似鼻孔。 ^381b24

解夏云。今日解夏了也。
且去南行北行。到處東卜西卜。
出門聊贈一言。鎮州出大蘿蔔。 ^381b32

月白風清。水遙山遠。
樓臺聳翠。殿閣生凉。
大地山河。森羅萬象。
盡與諸人說了也。
切莫自生退屈。更去問佛問祖。
說道說禪。却恐埋沒諸人去。
還相委悉麼。良久云。
已落第二月也。便下座。 ^381b36

威音那畔。水泄不通。
便是釋迦親來。也分踈不下。
少室九年。伸吐無門。
若據令而行。三世諸佛側立。
六代祖師。只可傍觀。
如今放一線道。許諸人通箇消息。
若通得箇消息。許你同身共命。
一氣連枝。若通消息不得。
良久云。只知荊玉異。
那辨楚王心。 ^381b44

威音已前。不落諸位。
燃燈之後。以心傳心。
諸祖#CB15325;相繼襲。
掩室摩竭。似是而非。
更於鹿野苑中。三轉十二行法輪。
自後聲教既傳。四十九年。
指喻不下。子孫幾乎斷絕。
黃面老人。末後著忙。
將青蓮目。顧視迦葉。
迦葉微笑。吾有正法眼藏。
付囑於汝。金色頭陀。
大似不丈夫。取人處分。
自後西天此土。指鹿為馬。
少室黃梅。將日作月。
祖師已是錯傳。山僧已是錯說。
今日不免將錯就錯。
曲為今時。從來向君道。
直須旨外明宗。莫向言中取則。
石人似汝。也解唱巴歌。
汝若似石人。雪曲也應和。
直饒唱得。韻出青霄。
和得。宮商不犯。正是出世邊事。
落在今時。且道未出世邊事。
作麼生道。良久云。
眹兆未生前薦取。
春風飄擺綠楊垂。 ^381c6

威音路外。千聖不遊。
問答言陳。鄉關萬里。
設使總不恁麼。坐在無事界中。
更乃凝眸。不勞相見。 ^381c30

今朝五月旦。石人手把寒天扇。
休休無背面。觀君直下忘知見。
若憑學路幾時休。
瞥爾情生魔得便。
還會麼。良久云。行玄體玅落邪途。
究理窮源千里遠。
參世尊於二千年前。
在兜率陀天作一夢。
夢見降身母胎。又夢見金盆洗浴。
周行七步。目顧四方。
又夢見六年雪山修道。
又夢見菩提樹下。
成等正覺。又夢見於波羅奈國。
安坐道場。又夢見雙林樹下。
入大涅槃。諸人且道。
與今日。是同是別。
所以道。三世諸佛說夢。
六代祖師說夢。天下老和尚說夢。
山僧今日說夢。諸人還曾夢見麼。
良久云。不因西域殘氷盡。
爭見東園柳眼青。
下座。 ^381c34

法無彼此。道無凡聖。
歷劫坦然。離諸修證。
得之者。紅 #CB08504;生蓮。
失之者。碧潭捉影。
從來不得。盖為今時。
如今善惡二念。與你一時掃却。
直教盡處不為家。
空處不為座。萬行不為衣。
行如鳥道。坐若虗空。
良久云。還會麼。虗空不掛劒。
玉兔不披鱗。 ^382a8

入道之徑。內虗外靜。
如水澄凝。萬象光映。
不沉不浮。萬法自如。
所以道。火不待日而熱。
風不待月而凉。堅石處水。
天瞽猶光。明暗自爾。
乾濕同方。若能如是。
巖前枯木。半夜開花。
木女携籃。清風月下。
石人舞袖。共賀太平。
野老謳歌。知音者和。
於斯明得。何必重登塔廟。
再見文殊。道在目前。
一時參取。 ^382a18

一法徧含一切法。
拈起拂子云。諸人還見過去見在未來一切諸佛。
於山僧拂子頭上。
現大神通。作大佛事。
諸人若這裏薦得。
便乃入維摩丈室。
大寂光中。四聖六凡。
共同一處。其或未然。
山僧為諸人說破。
良久云。明月鋪霄漢。
山河勢自分。拂子擊禪牀。
下座。 ^382a30

謝新舊知事小參。
有進有退。今古常儀。
進者如龍歸滄海。
眾類有依。各得其所。
退者如#CB05201;羊挂角。
形影不彰。長養聖胎。
漸成大器。此二者。
自利利他。各不相弱。
山僧今夜。勸你諸人。
莫學佛法。擬心學者。
草深一丈。從上諸祖。
被你諸人埋向深草叢裏。
今夜山僧。與祖師雪屈。
勸汝諸人。莫向經卷冊子上尋求。
設使言語文字中。
有箇入處。譬如螢火之光。
自救不了。你若向空劫時。
悟明自己。譬如百千日月。
光明無量。無邊眾生。
一時度脫。你若未明。
直須退步就己。始得。
自休休去。自歇歇去。
似古廟香爐去。一念萬年去。
似一息不來底人去。
你若能長年歲月如此。
若不得道果。山僧妄語。
誑你諸人。自生陷地獄。
勸汝諸人。莫錯用身心。
辨取前程道路。莫待臨時。
須是自家著力。無人替代。
珍重。 ^382a40

示眾云。夫出家者。
為猒塵勞。求脫生死。
休心息念。斷絕攀緣。
故名出家。豈可以等閑利養。
埋沒平生。直須兩頭撒開。
中間放下。遇聲遇色。
如石上栽花。見利見名。
似眼中著屑。況從無始已來。
甚事不曾經歷。又不是不知次第。
不過翻頭作尾。止於如此。
何須苦苦貪戀。如今不歇。
更待何時。所以先聖教人。
只要盡却今時。能盡今時。
更有何事。若得心中無事。
祖佛猶是冤家。一切世間。
自然冷淡。直須這邊冷淡。
方始那邊相應。你不見。
隱山至死。不肯見人。
趙州至死。不肯告人。
匾擔拾橡栗為食。
大梅以荷葉為衣。
紙衣道者只披紙。
玄泰上座只著布。
石霜置枯木堂。與人坐臥。
祇要得死了你心。
投子使人各自辦米。
同煑共餐。祇要得省取你事。
且道。從上諸聖。有如此榜樣。
若無長處。如何甘得。
諸仁者。若也於斯體究。
的不虧人。若也不肯承當。
向後深恐費力。 ^382b20

山僧行業無取。忝主山門。
豈可坐費常住。頓忘先聖付囑。
今者輙欲効古人住持體例。
與諸人議定。更不下山。
不赴齋。不發化主。
唯是本院莊課。一歲所得。
均作三百六十分。
日取一分用之。更不隨人添減。
可以備飯。即作飯。
作飯不足。即作粥。
作粥不足。即作米湯。
新到相見。茶湯而已。
更不煎點。唯置一茶堂。
自去取用。務要省緣。
一向辦道。又況活計具足。
風景不疎。花解笑。
鳥能啼。木馬長鳴石牛善走。
天外之青山寡見。
耳畔之鳴泉無聲。
嶺外猿啼。露濕中宵之月。
林間鶴唳。風回清曉之松。
春風起而枯木龍吟。
秋葉凋而寒林花發。
玉階鋪苔蘚之紋。
人面帶烟霞之色。
音塵寂爾。消息沉然。
一味蕭條。無可趣向。
山僧今日。向諸人前說家門。
已是不著便。豈可更去陞堂入室。
拈搥竪拂。東喝西棒。
張眉努眼。如癇病發相似。
不唯屈沉上座。況亦辜負先聖。
你不見。達磨來到少室山下。
面壁九年。二祖至於立雪斷臂。
可謂受盡艱辛。然而達磨。
不曾措了一辭。二祖不曾問著一句。
還喚達磨。做不為人得麼。
還喚二祖。做不求師得麼。
山僧每至說著古聖做處。
便覺無地容身。慚愧後人軟弱。
又況百味珍羞。遞相供養。
道我待四事具足。
方可發心。祇恐做手脚不迭。
便是隔生隔世去也。
時光似箭。深為可惜。
雖然如是。更在諸人從長相度。
山僧也強你不得。
諸仁者。還曾見古人一偈麼。
山田脫粟飯。野菜淡黃虀。
喫則從君喫。不喫任東西。
伏惟同道。各自努力。
珍重。
other:: 
## 偈頌
偈頌
other:: 
### 玅唱不干舌
玅唱不干舌 ^382b48

剎剎塵塵處處談。
不勞禪子善財參。
空生也解通消息。
花雨巖前鳥不銜。
other:: 
### 死蛇驚出草
死蛇驚出草 ^383a6

日炙風吹草亂埋。
觸他毒氣又還乖。
闇地若教開死口。
長安依舊絕人來。
other:: 
### 解針枯骨吟
解針枯骨吟 ^383a12

死中活得是非常。
密用他家別有長。
半夜髑髏吟一曲。
氷河紅#CB08504;却清凉。
other:: 
### 鐵鋸和三臺
鐵鋸和三臺 ^383a18

不是宮商調。誰人和一場。
伯牙何所措。此曲舊來長。
other:: 
### 古今無間
古今無間 ^383a24

一法元無萬法空。
箇中那許悟圓通。
將謂少林消息斷。
桃花依舊笑春風。
other:: 
### 歲旦免人事
歲旦免人事 ^383a28

日出東方夜落西。
急須著眼莫遲疑。
新年不用來相賀。
江月松風是舊時。
other:: 
### 因雪有頌
因雪有頌 ^383a34

寒雲擁出玉花飛。
溝壑平盈客路迷。
露地白牛何處覓。
牧童空把鐵鞭歸。
other:: 
# 真歇了禪師語　嗣丹霞淳
真歇了禪師語　　　　嗣丹霞淳
other:: 
## 語要
 ^383a40

上堂。苔封古徑。不墜虗凝。
霧鎖寒林。肯彰風要。
鈎針穩密。孰云漁父棲巢。
只麼承當。自是平常快活。
還有具透關眼底麼。
良久云。直饒聞早便歸去。
爭柰從來不出門。 ^383a48

巢知風穴知雨。忽若風雨愆期。
又知箇甚麼。良久云。
却是完全底。 ^383b8

雨過夜塘。暗通法脈。
雲凝曉色。密耀靈蹤。
一根返而百草潛敷。
六戶明而千巖擁秀。
渴飲飢飡即且置。
黧奴白牯。為甚麼却快活。 ^383b12

撼拄杖云。看看。三千大千世界。
一時搖動。雲門大師即得。
雪峯即不然。卓拄杖云。
三千大千世界。向甚麼處去。
還會麼。不得重梅雨。
秧苗爭見青。 ^383b18

久默斯要。不務速說。
釋迦老子。也待要款曲賣弄。
爭柰未出母胎。已被人覰破。
且道。覰破箇甚麼。
良久云。瞞雪峯不得。 ^383b24

及得盡。猶隔鄉關。
轉得迴。尚涉雲水。
作麼生得不涉雲水。
海底金烏出。光分一色前。 ^383b30

松風吟。鵶鵲詠。各自說。
各自聽。唱一漚未發宗乘。
提千聖不傳正令。
如今開口盡無端。
爛醉舌頭何日醒。
且道。雪峯今日。為甚麼也有些毛病。
曲為今時。一盃只得大家酩酊。 ^383b34

具啐#CB10437;同時眼。
見得到。有啐#CB10437;同時機。
用得到。爭柰疾雷不及掩耳。
所以道。眨上眉毛。
早是蹉過。且道。蹉過箇甚麼。
良久云。古佛過去久矣。 ^383b42

山僧今日。要洗一夏已來。
汲量大底口業。遂呵呵大笑云。
山僧口業。已得清淨。
即容下座。禮謝大眾。 ^383b48

天不言。四時行。地不言。
萬物生。拄杖子不言。
衲僧倒戈卸甲。高豎旌旗。
不敢正眼#CB15111;著。
雪峯擬欲放過。將謂欺善怕惡。
遂卓拄杖云。誰柰我何。 ^383c4

古洞煙収。玄關密啟。
新豐路隔。妙信潛通。
九包之鳳呈祥。丹岫之雲布彩。
直得靈峯擁秀。絕頂抽條。
雪嶺增輝。揚眉共慶。
正恁麼時。擲地金聲即且置。
血脈不斷是甚麼人。
鄱陽城裏月。照破萬家門。 ^383c10

夜雨蕭蕭。渾無縫罅。
虗堂歷歷。逈脫蹤由。
但知萬壑曉分。誰管六門春盡。
妙在體前即且置。
作麼生是自由自在底時節。
夜來一覺睡。不聽五更鐘。 ^383c18

五乳峯前。三拜歸位。
平地喫交。更言得髓。
可憐無限兒孫。一時被他帶累。
即今善法堂中。只得大家觸禮。
禮即不無。且道。與神光底。
相去多少。却須抖擻精神。
不得開眼瞌睡。 ^383c24

一雨所滋。根苗有異。
人人要麥秀兩岐。
箇箇望禾登九穗。
聖朝不必望嘉祥。
只管豐年為上瑞。
且道。衲僧分上。成得甚麼。
遂拍手呵呵大笑云。
菩薩子。喫飯來。 ^383c32

麤言及細語。皆歸第一義。
三家村裏老婆。惡口廝罵。
穢語廝爭。盡是面門放光。
助佛揚化。若見得徹。
剔起眉毛。大家平出。
其或未然。山僧觸忤大眾。
即容禮拜懺謝象骨秋深。
松和月冷。鷄村路遠。
山帶煙昏。如今覿面不藏。
要見可中時節。作麼生是可中時節。 ^383c38

還有不被玄沙污染底麼。
良久云。只這一點。
傾四大海水。已是洗脫不下。 ^383c48

不旋戈甲。萬里埽清。
是甚麼人。良久云。
此恩難報。
other:: 
## 七佛偈贊
七佛偈贊
other:: 
### 毗婆尸佛
毗婆尸佛 ^384a4

見成堂堂。體明無盡。
花茂劫空。豈關春信。
毗婆尸佛。等超慈忍。
坐致太平。不施寸刃。
other:: 
### 尸棄佛
尸棄佛 ^384a10

翳障浮雲。淨空一埽。
停午赫然。豁迷正倒。
不容#CB01712;避。
是誰相討。爍破面門。
速道速道。
other:: 
### 毗舍浮佛
毗舍浮佛 ^384a16

幻妄浮塵。紅爐片雪。
照不涉緣。風光卓絕。
乾白露淨。揚眉漏泄。
逼塞虗空。更無空缺。
other:: 
### 拘留孫佛
拘留孫佛 ^384a22

密密隨流。經行坐臥。
垢盡鏡明。都盧照破。
眨眼滲漏。開口蹉過。
計較不成。依前懡#CB01334;。
other:: 
### 拘那含牟尼佛
拘那含牟尼佛 ^384a28

曉色未分。混然通脫。
平隱風規。妙超死活。
應變自在。寂明虗豁。
滿目青山。春光翠潑。
other:: 
### 迦葉佛
迦葉佛 ^384a34

定亂本真。廓然明妙。
語默動容。虗不失照。
平常運用。元無欠少。
驀地相逢。展眉一笑。
other:: 
### 釋迦牟尼佛
釋迦牟尼佛 ^384a40

目顧四方。天生伎倆。
古曲韻高。斷絃絕賞。
拈頭作尾。起模畫樣。
殃及兒孫。白遭一掌。
other:: 
# 宏智覺和尚語　嗣丹霞
宏智覺和尚語　　　　嗣丹霞
other:: 
## 上堂
上堂 ^384a46

佛法也無如許多般。
只要諸人一切時中。
放教身心空索索地。
條絲不卦。廓落無依。
本地靈明。毫髮不昧。
若恁麼履踐得到。
自然一切時合。一切時應。
了無纖塵許作你鄣礙處。
便能轉千聖。向自己背後。
方喚作衲僧。若也倚它門戶。
取它處分。受它荼糊。
豈不是瞎驢趁大隊。
既然如是。畢竟如何。
自是不歸歸便得。
五湖煙浪有誰爭。 ^384b8

妙存湛湛不為無。
真照靈靈不為有。
更向其間退步看。
白雲斷處青山瘦。
參。 ^384b22

諸禪德。吞盡三世佛底人。
為甚麼開口不得。
照破四天下底人。
為甚麼合眼不得。
許多病痛。與你一時拈却了也。
□作麼生。得十成通暢去。
還會麼。擘開華岳連天色。
放出黃河到海聲。 ^384b26

好諸禪德。本圓本明。
本寂本靈。亘曠古而有種。
混太虗而無形。劫外家風澹薄。
壺中田地丕平。望時眼力欲斷。
體處心緣未萌。雲懷雪意兮鶴夢杳杳。
天作秋容兮鴻飛冥冥。
唯默默而自照。故湛湛而純清。
想凝而結成器界。
知覺而流作眾生。
情多少而岐分六道。
智大小而區別三乘。
境真則觸處見佛。
道妙而破塵出經。
猶明珠而應色。似空谷而傳聲。
只如超凡入聖。轉位隨緣。
且道。路頭在甚麼處。
還體悉得麼。良久云。
曉風摩洗昏煙淨。
隱隱青山一線橫。 ^384b34

舌頭一臠肉。口脣兩片皮。
其間無固必。分外莫猜疑。
趙州古佛。雲門聖師。
歷歷機頭不掛絲。
自然桃李成蹊去。
那是春風作意吹。 ^384c4

柳線垂金鶯語滑。
花棚張錦蝶飛忙。
見聞裏許通消息。
誰得先生點鐵方。
遂拈拄杖示眾云。
還見麼。復卓一下云。
還聞麼。去却蘆頭。
斤兩等分。 ^384c10

以本際光。洗長夜暗。
以法界智。破塵劫疑。
生滅紛紛而不至真淨之家。
夤緣擾擾。而不到圓明之境。
任它外變。獨我中虗。
步入道環。體亡幻事。
所以古人道。有物先天地。
無形本寂寥。能為萬象主。
不逐四時凋。且道。
者箇什麼。良久云。
鯨吞海水盡。露出珊瑚枝。 ^384c16

巢知風。穴知雨。不用安排。
自成規矩。歷歷靡緣。
閑閑何偶。樂哉林鳥淵魚。
一笑相忘爾汝。且道。
如何體悉。得恁麼相應去。
還會麼。會得甚奇特。
不會也相許。 ^384c26

請首座去。素無色。
而眾色尊之在前。
水無味。而眾味得之為最。
道無根荄也。普天普地。
法無定相也。或彼或此。
谷常虗。而響能應呼。
鑑自淨。而影能隨類。
衲僧真得箇身心大用。
縱橫不可器。諸禪德。
且道。阿那箇是不可器底人。
還體悉得麼。良久云。
妙超初念際。卓立萬機前。 ^384c32

真空不空。妙有不有。
是萬象生成之根。
即二儀造化之母。
方隅不可定其居。
劫數不可窮其壽。
門庭廓淨也。風色如秋。
田地虗明也。月華如晝。
達一念之未萌。在大功而莫守。
五路頭。木馬嘶鳴。
四衢內。石牛犇走。
到處相逢到處渠。
通身是眼通身手。 ^384c44

一切色不為眼礙。
文殊門中發機。一切聲不為耳塵。
觀音門中透徹。一切用不為身拘。
一切應不為事背。
便於普賢門中出沒。
奪境也如驢覰井。
奪人也如井覰驢。
三千世界百億身。
不用安排只者是。
參。 ^385a6

人平不語。水平不流。
風定花猶落。鳥鳴山更幽。
只麼天真無少剩。
莫於裏許著絲頭。 ^385a14

舉僧問趙州。萬法歸一。
一歸何處。州云。我在青州。
作一領布衫。重七斤。 ^385a18

又僧問文殊。萬法歸一。
一歸何處。殊云。黃河九曲。 ^385a20

師云。黃河九曲。七斤布衫。
胡馬嘶北。越鳥巢南。
衲僧恰到真常處。
語不欺人面不慚。 ^385a22

中秋日云。清凉境界。
一壺爽氣。涵秋明白身心。
半夜霽容懷月。靈然自照。
廓爾常虗。斷生滅之夤緣。
出有無之情量。諸人還到如是田地。
還能如是游踐也無。
良久云。斫盡月中桂。
清光應更多。 ^385a26

愛結成身。想澄成界。
從此漂流生死海。
照徹靈源湛不渾。
方知幻泡同無礙。
六門氣秋。四大緣壞。
了了一真常自在。
明月混融兮雪蘆眼迷。
清風相送兮夜船歸快。 ^385a34

青山不用白雲朝。
白雲不用青山管。
雲常在山山在雲。
青山自閒雲自緩。
諸禪德。若恁麼體得。
方知道借功明位。
用在體處。借位明功。
體在用處。體用無私。
方乃唱道。且道。作麼生是體用無私底時節。
水向竹邊流出綠。
風從花裏過來香。 ^385a42

請首座云。氷生野水。
肅揚北帝之威風。
雪破溪梅。漏泄東君之消息。
把定也。舜若多亦須膚粟慘慘覺寒。
放行也。殑伽女却解聞香氳氳知味。
規矩那煩刀尺。調和豈費鹽梅。
身心妙齊物之能。
手段具同事之攝。
正恁麼時節。順恁麼機宜。
且道。是什麼人能了恁麼事。
還相委悉麼。暖迴氣象遽多許。
春在叢林第一枝。 ^385b4

照眼雪迷。淨對千峯寒色。
入林花信。暗傳一點春恩。
物彚發萌。真機旋轉。
生不生而何累。作無作而弗動。
不可以動靜拘。不可以地位著。
所以道。唯一堅密身。
一切塵中現。現虗空身。
則寥寥無礙。現國土身。
則處處相親。現眾生身。
則心心順俗。現諸佛身。
則念念證真。得一切處旋陀羅尼。
圓一切種智波羅蜜。
諸禪德。箇是大自在漢受用底事。
還相委悉麼。化權妙在東君手。
玉尺金刀暗剪裁。 ^385b16

舉僧問睦州。高揖釋迦。
不拜彌勒時如何。
州云。昨日有人問。
趕出了也。僧云。和尚恐某甲不實。
州云。拄杖不在。苕帚柄聊與三十。 ^385b32

師云。好大眾。驅耕夫之牛。
奪飢人之食。方有宗師手段。
天童不免隨後讚歎去也。
凜凜將軍令已行。
八荒四海要澄清。
提來劍氣干牛斗。
洗蕩氛埃見太平。 ^385b36

拽石般土。打鼓作舞。
意不立玄。機不停午。
踏破草鞋赤脚行。
見成底事休回互。
不回互。大龍不受玄沙瞞。
前面班班元是虎。 ^385b44

請延壽和尚云。心心相印。
葉葉聯芳。自己光明不覆藏。
剎剎塵塵如是說。
廣長舌相解敷揚。
大眾。作麼生得到處如是說。
還相委悉麼。水向石邊流出綠。
風從花裏過來香。 ^385c2

廓不可得其際。湛兮或存。
妙不可得其名。靈然自照。
釋迦以此而掩室。
淨名以此而杜辭。
少林九年。垂一則語。
諸人還體悉得麼。
夜半木童敲月戶。
天明玉鳳笑衘花。 ^385c10

一念虗融。十方周極。
萬有自平。纖塵不立。
理智心冥兮到家。
佛祖口閑兮掛壁。
真境寥寥。靈機歷歷。
氷鑑無瑕。玉壺無隙。
風磨霽色兮一片寒青。
水印蟾華兮十分明白。
出沒之淵。窮通之域。
底處發生。箇時轉側。
田地萌針兮暖回。
園林花綺兮春入。
無象無私無處無。
彈指門開見彌勒。 ^385c18

十方法侶共安居。
雲月身心照處虗。
轉側蘆汀飛鶴鷺。
亡機林壑混樵漁。
瘢痕若盡光無際。
絲糝纔萌念有餘。
廊下相逢林放喝。
且容興化撒真珠。 ^385c30

水不洗水。金不博金。
眼不見眼。心不用心。
能恁麼去不墮根境識。
那涉去來今。迷裏忽然逢達磨。
何曾特地作叢林。 ^385c36

巍巍堂堂。萬象之中獨露。
明明歷歷。百草頭上相逢。
我不見有分外底它。
它不見有分外底我。
它不外我。則聲色塵消。
我不外它。則見聞情脫。
所以道。世界爾。眾生爾。
塵塵爾。念念爾。且道。
如何行履。得與麼相應去。
還會麼。一機冥運道樞靜。
萬象影流心鏡空。 ^385c42

一心萬象。萬象一心。
不近不遠。極淺極深。
與乾坤同其覆載。
與日月同其照臨。
月在船而船船皆月。
金成器而器器皆金。
明潔若珊瑚之樹。
芬馨如薝蔔之林。
大用自在也。獲輪王髻寶。
正聲和合也。奏師子舷琴。
毛髮不遺。圓融照像之鑑。
形殻不礙。虗通度垣之音。
能如是也。妙超曠古。
了在如今。諸仁者。
且道。如今了底。是什麼事。
還會麼。穩如大地能持物。
廓若虗空不挂針。 ^386a4

不可得一。不可得異。
我如是也彼如是。
兩莖眉現#CB08504;光身。
百草頭揚祖師意。
歸雲誰使就青山。
落花自得隨流水。 ^386a20

環中叶照。消息平沈。
方外獨存。幽靈絕待。
綿密不漏。寬廓無隅。
清虗一亘。而理絕名言。
圓滿十成。也道無稜角。
諸禪德。箇是諸佛涅槃之宅。
眾生安葬之基。一切諸法。
自此發生。一切幻緣。
從此滅盡。且道。正恁麼時節。
又作麼生履踐。良久云。
霜天月落夜將半。
誰共澄潭照影寒。 ^386a26

寂寂寥寥。清嚴家法。
浩浩蕩蕩。光顯門庭。
守家法。則失撫會應變之方。
立門庭。則失安隱宴閒之道。
若也駈耕夫牛。奪飢人食。
須有箇般手段始得。
只如衲僧家。又作麼生行履。
還會麼。身裏出門門裏身。
眼中之物物中眼。 ^386a38

舉灌溪問末山。如何是末山。
山云。不露頂。如何是末山主。
山云。非男女等相。
溪喝云。何不變去。
山云。不是神不是鬼。
變箇甚麼。 ^386a48

師云。非男女之相。
出有無之量。透萬機之前。
超三界之上。窮而通。
簡而當。松含月兮夜寒。
溪帶雨而春漲。 ^386b4

看看。氷鑑淨玉壺寒。
一亘清虗擡脚易。
十分明白轉身難。
渾身轉却舌頭短。
轉却渾身鼻孔寬。
參。 ^386b10

天寧節云。一人之父。
百王之師。道機有餘兮動若四時。
壽域無疆兮量同二儀。
大功不宰。至化無為。
妙兮難喻。智也不知。
箇是誕生王父。真實穩密處。
諸人還體悉得麼。
權挂垢衣云是佛。
却裝珍御復名誰。 ^386b14

靜沈沈。明蕩蕩。雪滿十方。
雲迷四向。一色影裏。
是誰坐著功勳。百尺竿頭。
阿你變通伎倆。恁麼時須辨幾微。
恁麼處須明的當。
趁不去露地白牛。
透得過渡河香象。
徹見其源。如指諸掌。
恁麼盡去也。無法可傳。
恁麼却來也。有人相亮。
參。 ^386b22

當處出生。當處滅盡。
三世如來。相授此印。
石人放意臥煙寒。
玉女搖頭看曉信。
參。
other:: 
## 贊偈
贊偈
other:: 
### 真歇
真歇 ^386b32

傲雪松孤。懷雲石癯。
妙存而有也不有。
獨照而無也非無。
萬象勿能逃空王之印。
眾色莫我染靈蛇之珠。
金鷄啼寒兮曉分夜戶。
玉兔弄魄兮瑩徹氷壺。
other:: 
### 從首座畫予於松石間求贊
從首座。畫予於松石間。求贊 ^386b40

孤坐默默。倚杖沈沈。
石懷雲而無像。松嘯風而有音。
應兮珠盤。不撥而自轉。
湛兮玉井。隨汲而彌深。
諸塵不受兮十分清氣。
三際無寄兮一片閒心。
other:: 
### 自贊
自贊 ^386b48

雨霽雲収。山寒水秋。
心月自照。言象俱休。
滿十方而智應。廓三世以神游。
虗空那礙東西壁。
明月解隨南北舟。
other:: 
### 次端楞伽韻與生首座
次端楞伽韻。與生首座 ^386c8

縛茨枯坐九江東。
鏡像虗融方寸中。
舜若多身禪夜看。
母陀羅臂用時通。
緣生誰兆有非有。
寂照自知空不空。
道契觀音斯善應。
蕭蕭竹雨雜松風。
other:: 
### 假日山行
假日山行 ^386c16

平生胸中雲外峯。
有閒便與扶瘦笻。
但知一世丘壑味。
想得十分猿鳥從。
明見秋容山洗雨。
清可人意風吟松。
歸來游興散不盡。
誰杵喚月黃昏鐘。
other:: 
### 與心知莊
與心知莊 ^386c24

耕雲種月自由人。
田地分明契券真。
黃犢將看炊作飯。
白牛今已牧來純。
钁頭活計時時用。
物外家風處處親。
禾黍十分秋可望。
飽叢林漢著精神。
other:: 
### 南麓新居
南麓新居 ^386c32

山麓水濵竹木陰。
我儂懶養靜居深。
一生自足淡中味。
三際那収閒底心。
壑雲未成出岫意。
松風能作下灘音。
十分清興與誰共。
想有沃洲支道林。
other:: 
### 送僧幹鐘
送僧幹鐘 ^386c40

木落空山霜。夜樓時一撞。
隨風度林嶺。喚月到蘿窓。
響應虗傳谷。聲飛不礙江。
夢回天意曉。蝴蝶失雙雙。
other:: 
### 為僧下火
為僧下火 ^386c48

江雲冉冉草離離。
花落春殘客去時。
古渡舟橫人不見。
是須記取却來期。
凝上座知不知。水沈沈泥牛穩臥。
煙#CB15468;#CB15468;玉鳳來儀。
攂鼓轉船天欲曉。
片帆高掛順風吹。 ^387a6

三界從想有。百年成夢游。
忽爾賊風吹劫火。
翻然大海滅浮漚。
高上座。賦歸休。透脫六處。
撒開兩頭。靈山有路平如砥。
月戶無人冷似秋。 ^387a14

風骨不露。水泄不通。
衲僧行履妙無蹤。
門掩三秋兮。人歸何處。
天無四壁兮。月上中峰。 ^387a20

眼光落穀氣消。六窓不見獼猴跳。
空索索寂寥寥。破屋從它野火燒。
歸去客笑頭搖。蒼鷹掣斷紫絲絛。
正恁麼時。如何行履。
良久云。坐斷兩頭。
古渡風活。船到岸細行一步。
清秋月冷鶴移巢。 ^387a24

入塔云。幻滅非無。
圓覺非有。虗而長靈者誰。
死而不亡曰壽。嚴風摩洗天容清。
寒木搖落山骨秀。
虗明田地歸去來。
半夜長空月如晝。
other:: 
## 法語
法語 ^387a32

履道底人。妙出言思。
直下真實。自有肯路。
又莫著道理。廓然#CB04474;合。
月流諸水。風行太虗。
自然不觸不礙。超彼照用。
雖照無痕。雖用無迹。
入三昧於諸塵。収萬象於一印。
絕滲漏。無走作。喚作了事衲僧。
又須記取還家路子。
雲盡天寒。秋疎山瘦。
箇是本所住處。 ^387a40

衲僧本有田地。清曠丕平。
望絕崖岸。在其間耕雲種月。
明白虗廓。自家受用。
或出或沒。任収任放。
直得二儀同其生成。
萬象同其起滅。崢崢嶸嶸。
何所從來。寂寂寞寞。
何所至向。可謂虗空不可容納。
大地不可擎載。妙存不得其形。
至虗不得其名。有無功盡。
凡聖路絕。方有到家時節。
正恁麼時。得箇甚麼。
萬頃眼寒清照雪。
好看裏許力耕人。 ^387b2

枯寒身心。洗磨田地。
塵紛淨盡。一境虗明。
水月霽光。雲山秋色。
青青黯黯。湛湛靈靈。
自照本根。不循枝葉。
箇時底處超邁情緣。
不限劫數。一念萬年終無變易。
從此出應。虗谷行雲。
動靜自若。順入諸塵。
常在三昧。所以云。
那伽常在定。無有不定時。
other:: 
# 古巖璧禪師語　嗣石窻
古巖璧禪師語　　　　嗣石窻
other:: 
## 上堂
上堂 ^387b16

日月如彈丸。頑心似堅石。
堅石不可融。彈丸易跳擲。
始見踏青行。相將年又極。
誰將後夜霜。換我雙#CB15150;黑。
有箇不老方。諸人識不識。
你若識得。秋凋冬落。
一任施呈。若也不然。
趙州不曾親見南泉。
亦不曾道箇鎮州出大蘿蔔。 ^387b32

 #CB15092;運推移。
日南長至。一夜東海烏龜。
吞却南山鱉鼻。你若知得。
不妨眼上安眉。你若不會。
過去須彌燈王在你脚跟底。 ^387b42

舉普化大悲院裏有齋。
頌云　大用全提作者知。
爍迦眼活電光遲。
大悲院裏翻身處。
臨濟甘為小廝兒。 ^387b48

佛成道日云。叢林皆為臘月八日。
黃面老子。夜見明星悟道。
洞見三千大千世界。
眾生本來成佛。大似一犬吠虗。
千猱啀實。只如毗藍園指天指地。
天上天下唯我獨尊。
又向什麼處去也。
直饒道得箇大冶精金。
曾無變色。也是向虗空。
剜箇窟籠。畢竟如何。
欲得不招無間業。
莫謗如來正法輪。 ^387c4

非不非。是不是。差之毫釐。
失之千里。拈占波國。
來象骨山頭。將象骨峯。
安藕絲竅裏。非偏非圓。
無事無理。若也會得。
許你七縱八橫。和泥合水。
若也不會。直饒毫釐無差。
正是靈龜曳尾。 ^387c16

今朝六月中。嘉田雨沾足。
山房冷似氷。千山擁寒玉。
祖意不西來。法身無展縮。
水上掛燈毬。鎮州出蘿蔔。
三盞不沾脣。百味皆具足。
你若會去。直饒郢路巴歌。
亦唱作新豐曲。你若不會。
有寒暑兮促君壽。
有鬼神兮妬君福。 ^387c24

滿散云。寰中獨照萬機息。
壺外分權六國清。
四海晏然王化裏。
不須當道話昇平。 ^387c34

釋迦慳迦葉富。欺負乎人。
誇張莾鹵。五天不納到支那。
塞壑填溝無避處。
無避處。不遮護。汲興相逢。
如塗毒鼓。直須親切一回來。
莫似邯鄲學唐步。 ^387c38

舉。世尊陞座。大眾纔集。
文殊白槌一下云。
諦觀法王法。法王法如是。
世尊便下座。 ^387c44

後有芭蕉和尚道。
忙忙者匝天普地。 ^387c46

師云。釋迦老子。盡力提來。
文殊大士。滿口酬價。
芭蕉和尚。大似無錢喫酒。
妬人面赤。雪峯忍俊不禁。
著箇頌子。玉象吞獅子。
泥牛上綉鞍。御樓觀射獵。
不是刈茆田。 ^387c48

仲冬嚴寒。一陽長至。
佛祖有機關。俱落第二義。
豈不見溈山寂子與香嚴。
未免將泥土裏洗。
忽有箇漢。出來道。
我不似這三箇老漢。
山僧拈棒便打。何故。
重賞之下。必有勇夫。 ^388a8

園林宿雨不勝清。
巖谷舂撞萬杵鳴。
箇裏豁開千聖眼。
不閑弓矢賀昇平。 ^388a16

皓月當空。寒江不動。
萬里清光。曾非別共。
蚌孕珠而無從。兔懷胎而非種。
萬別千差。波騰海湧。
卷舒只在一毫端。
不用渾家生奉重。 ^388a20

十日梅天曉未晴。
千巖俱作偃溪聲。
直饒透出威音外。
猶較曹山半月程。
且道。過在什麼處。
有眼辨取。 ^388a26

及時陽#CB08504;欲燒空。
中有清凉一徑通。
眾苦不來寒暑盡。
鐵崑崙臥水晶宮。 ^388a30

開啟。舉黃龍新禪師云。
摩訶般若波羅蜜。
甚深般若波羅蜜。
上祝聖人。天長地久。
瑞巖即不然。空手把鋤頭。
步行騎水牛。憑茲陪睿算。
垂拱億千秋。 ^388a34

法法不隱藏。古今常獨露。
槐影轉清陰。風催巖下雨。
廚庫對僧堂。燈籠挂露柱。
只有一處最誵訛。
半夜泥蛇吞石虎。 ^388a40

舉僧問雲門。樹凋葉落時如何。
門云。體露金風。
師云。樹凋葉落。體露金風。
堯眉八字。舜目重瞳。
機如掣電者。難尋蹤跡。
口似磉盤者。驀地相逢。
飜地揭天休作解。
新羅元在海門東。 ^388a46

至節云。木人夜半穿靴。
難尋蹤跡。石女天明不露。
誰辨親疎。枯木上一點春回。
古渡頭千尋寒雪。
同門出入。不來還憶渠。
同氣相求。回來劫無說。
且道。是什麼人。能如是行李。
御樓觀射獵。不是刈茆田。 ^388b6

發監収云。金葉銀莖報有秋。
明珠萬斛堂中収。
自從一飽家田飯。
不用埋頭向外求。
喫家田飯。不向外求。
人人知有底。只如世界未興。
靈苗未發。汝等諸人。
在什麼處著眼。還知麼。
只是自家成現底。
付與叢林本色人。 ^388b14

祖師忌日云。漚澄巨浸無蹤跡。
月轉層巒顯大功。
剎海毫芒無欠剩。
空山和月撼松風。
或者道。聖人無己。
靡所不己。且喜沒交涉。
又道。寂而常照。感而遂通。
拈向一邊。更饒法身無相。
父母未生。大似為蛇#CB15148;足。
畢竟如何。泥牛鬬入滄溟裏。
玉角纖纖倚太空。 ^388b24

至節云。陰極俄驚一線回。
石人嶺上笑咍咍。
摧殘枯木非枯木。
今日花從冷處開。 ^388b34

十月霜天道者孤。
家風無地可名模。
鐵牛吞却金獅子。
撒出寒花滿道途。 ^388b38

住雪竇入院。僧問。
明覺禪師道。住翠巖好。
住雪竇好。意旨如何。
師云。少賣弄。僧云。
忽有人問和尚。住瑞巖好。
住雪竇好。作麼生祗對。
師云。須彌頂上擊金鐘。 ^388b42

師乃云。靈機妙轉。
一毛頭上露出乾坤。
大事現前。萬象森羅同時證據。
直得千山擁雪。萬壑爭流。
門前錦鏡發輝。戶外寒花襯足。
妙高峰頂。誰云七日相逢。
燕坐中峯。一任孤猿嘯月。
如斯舉唱。盡落今時。
向上提持。如何話會。
還知麼。玉麟對對黃金角。
木馬雙雙白玉蹄　復舉。
僧問。師歸方丈意旨如何。
泉云。昨夜三更失却牛。
天明失却火。 ^388b48

師云。這箇公案。舉者極多。
只為太近。所以會者極少。
山僧有箇頌子。舉似大眾。
相隨步步見還難。
墨刷驊騮錦綉鞍。
一夜遍行南贍部。
天明依舊立江干。 ^388c12

謝新舊知事云。同氣相求。
虎步平林而風生巖谷。
同聲相應。龍吟古#CB00589;。
而韻出青霄其應也本出無心。
其用也亦非有自。
所以叢林調古。家國晏安。
豈惟萬古長空。亦乃一朝風月。
且道。成得箇什麼邊事。
四海九州家世在。
一花五葉典刑新。
other:: 
## 小參
小參 ^388c20

至節云。諸佛不出世。
截路闌階。祖師不西來。
填溝塞壑。佛法遍天下。
無地容錐。談玄口不開。
挨身不入。便恁麼去。
諸人舌頭在山僧口裏。
山僧舌頭在諸人口裏。
如是見得。無得底人。
無不得底人。無聖底人。
無凡底人。無迷底人。
無悟底人。無世界眾生。
無差別玄玅。從上老凍膿。
拋沙撒土。竪拂拈槌。
便將箇無字印子。
一印印定。東去也不得。
西去也不得。神通妙用也不得。
說理說事也不得。
然後全身放下。燒榾柮火。
煑野菜羮。唱村田樂。
誰知節後一陽生。
說甚寒食清明一百五。
雖然如是。忽然有箇漢。
牙如劒樹。口似血盆。
說臨濟三玄三要。
曹洞五位君臣。三種滲漏。
雲門三句。溈仰父子之機。
法眼即道明心。奔流度刃。
疾焰過鋒。舉一明三。
目幾銖兩底出來。
又作麼生。不因紫陌花開早。
爭得黃鶯下柳條。 ^388c32

謝知事云。祖域疆封既闊。
物物全真。禪家法令惟新。
頭頭總妙。或向棒頭取正。
或於喝下分權。或山上刈三百箇祖師。
或杓頭舀出千五百大眾。
油餈裏相逢莊主。
揩浴處拶著古靈。
莫非本有光明。始信人人有分。
雖然如是。只如洞山麻。
青州衫。秤頭不等。
還有過也無。但教心地平如掌。
自有龍天暗點頭　復舉。
藥山向雲巖云。為我喚沙彌來。
巖云。和尚喚他作麼。
山云。我有箇折脚鐺子。
要伊提上挈下。 ^389a12

大溈云。藥山折脚鐺子。
若無雲巖。幾成廢器。
大溈亦有箇折脚鐺子。
要諸人亦各出一隻手。
且圖古風不墜。 ^389a26

師云。瑞巖亦有箇折脚鐺子。
傳來既久。直得脣囂耳脫。
聲韻都無。有時颺在壁角落頭。
分文不直。有時拈來。
東烹西煑。百味俱全。
雖然如是。若要不傾不危。
也須諸人。各出一隻手始得。
other:: 
## 法語
法語 ^389a30

此道。汗漫如大海江河。
堅剛如銀山鐵壁。
若非具大根器。有出塵脫俗超卓不群底氣宇。
往往不能入作。君不見。
石門慈照禪師。謂李都尉云。
出家是大丈夫事。
非將相所能為。如藥山蚊子上鐵牛。
長髭紅爐上一點雪。
又如真覺。始是鰲山成道。
是什麼體格。既得之。
則同天同人。同貴同賤。
同高同下。一切處。
無不是放身命底時節。
又如界方子。東袞西袞。
無非四稜著地時。
到這箇田地。始得穩當。
自然卓卓地。如獅子兒。
如太阿劒。不動則已。
動則傷人。無回避處。
喚作達磨兒孫。宗門上客。
若是瞻前顧後。羊質虎皮。
非獨於自己無成。
亦將無感於外。 ^389a42

佛法禪道。是文字語言。
拈槌竪拂。鼓弄光影。
拂袖便行。乞兒伎倆。
百不思量。自作障礙。
執法修行。如驢拽磨。
看經看教。隔靴抓痒。
息念忘緣。弄巧成拙。
若是英靈漢。總不作這般去就。
如獅子兒。振地哮吼一聲。
百獸聞之。悉皆腦裂。
豈肯依他作解。所以道。
參禪須是鐵漢。著手心頭便判。
直趣無上菩提。一切是非莫管。
自然不落時人行李處。
一切人。自然摸索不著。
某上人。久留心於此。
未能打脫。發心持鉢。
亦猶仰山牧牛底時節。
忽然道得箇不問他人借口。
便禍事也。 ^389b16

見聞覺知是病。錯。
見聞覺知是法。錯。
法離見聞覺知。錯錯。
這四箇錯字。如天之四時。
地之四氣。人之四肢。
若缺一箇。便偏枯傾倒。
不成天地人物。黃面老子。
一代時教。祖師直指人心。
只在四箇錯字裏行。
古今禪僧。如麻似粟。
各展神通。亦不出此。
所以先德。盡力提持。
莫過於此。而今若欲作箇出格底衲僧。
直須有跳出一著子。
不見有出不出者。
便能超過一切差別等法。
如趙州鎮州蘿蔔。
青州布衫。庭前栢樹子。
更不著問人矣。 ^389b34

澤禪俊衲。且去徽州持鉢歸。
跳出跳不出。却與你本分草料。
other:: 
## 頌贊
頌贊
other:: 
### 仰山見東寺索珠
仰山見東寺索珠 ^389c2

無言可對輝天地。
無理堪伸奪夜光。
離相離名言語道。
潑天高價不尋常。
other:: 
### 洞山喫菓子
洞山喫菓子 ^389c10

盡力提來不等閒。
要尋知己驗來端。
可憐臨水探紅尾。
依舊茫茫失釣竿。
other:: 
### 化胡椒
化胡椒 ^389c16

異國傳來種性殊。
圓陀陀似蚌中珠。
不□□艶照明月。
自有辛香壓五湖。
other:: 
### 送人
送人 ^389c22

千尋老榦無寒暑。
百鍊精金有變遷。
脫盡皮毛空索索。
不妨重結弟兄緣。
other:: 
### 送堅知庫
送堅知庫 ^389c28

埽盡法中病。生憎佛是塵。
堂堂一堅密。春至百花新。
other:: 
### 送泉州僧
送泉州僧 ^389c34

洛陽橋下千尋水。
象骨峰前萬疊山。
一口為渠吞却了。
更無蹤跡在人間。
other:: 
### 送人
送人 ^389c38

六窻不著閒光景。
七處休尋古佛心。
放下不行凡聖路。
敢將黃葉當黃金。
other:: 
### 義副寺求
義副寺求 ^389c44

拈却義。除却法。過現未來。
不消一劄。大海波騰河四流。
激湍袞袞吞三峽。
須彌山王拊掌笑。
江神河神俱 #CB01387;跳。
留得珊瑚對月寒。
九曲明珠無孔竅。
other:: 
### 山居(二)
山居〔二〕 ^390a2

瓶盂古#CB00589;冷相依。
雲淡山寒月色微。
眼底賓朋聊自足。
屋頭猿鳥恰忘機。
山園茶笋疎疎有。
世路人情漸漸稀。
不記化權前後際。
卷簾移榻看斜暉。 ^390a10

平生湖海竟何依。
選得佳山賦式微。
茗椀爐熏同宿學。
蒲團禪板接初機。
陂城水滿芹尤滑。
瓦鉢肩挨粥未稀。
睡起烏藤清興在。
不知老木掛殘暉。
other:: 
### 贊真覺
贊真覺 ^390a16

三回九度。見神見鬼。
德山一棒。痛徹骨髓。
敲老觀門。潑瓦官水。
而今冷坐眼麻眉。
錯認東瓜作碓觜。
other:: 
### 贊卿老真
贊卿老真 ^390a24

風蕭蕭。天空四壁雨疎疎。
巖花狼籍。乾剝剝。
白浪滔天。寂寥寥。
徧界荊棘。漾在栖雲草莾中。
堪嗟大地無人識。
other:: 
### 自贊(三)
自贊〔三〕 ^390a30

三際斷。一亘空。轉不轉。
功不功。迢迢物外像。
矯矯巖間松。密密處不堪親近。
荒林裏得意相逢。
咦。 ^390a38

癡不自揆。老不知休。
提真覺#CB15179;觜杖。
用曹山死猫頭。乾剝剝。
冷湫湫。炙地熏天無氣息。
拋沙撒土覓冤讐。 ^390a42

喻指喻馬。何勞真假。
說性說心。轉見病深。
靈山拈花。不曾動著。
少林冷坐。徒自沈吟。
良工欲寫莫可寫。
汝曹敬之隔千林。
山陰陰。水沈沈。蒼苔雪徑冷不徹。
花鳥夕陽閒古今。
真兮真兮。胡得而臨。
other:: 
### 為翼侍者下火
為翼侍者下火 ^390a46

善翼。汝果生耶。三十年在世亦幻住爾。
汝果死耶。亦一時眾生顛倒見爾。
既不生亦不死。作如是解者。
亦識陰中妄想根本爾。
那堪更說辭親老。
涉鯨川。登象骨。預留香。
衲帔蒙頭。師資相契。
盡底拈來。總勿交涉。
畢竟如何。烈火迸開金世界。
鐵牛行步莫怱怱。
other:: 
# 天章楚和尚語　嗣暹道者
天章楚和尚語　　　　嗣暹道者 ^390b8

上堂。舉雲門云。十五日已前。
即不問你。十五日已後。
道將一句來。門自代云。
日日是好日。 ^390b22

師拈云。且道。今日是什麼日。
還有人揀得出麼。
若揀得出。不惟通天通地。
亦乃別陰別陽。若揀不出。
天章今日。不免作箇杜巡官去也。
良久云。還會麼。甲子乙丑海中金。
丙寅丁卯爐中火。
參。 ^390b24

秋天寒不寒。秋雨落不落。
昨日問園頭。祇是好種作。
平地已耕犁。高坡用鍬钁。
撒#CB01926;底撒#CB01926;。
下麥底下麥。來年長夏間。
供養諸禪客。然則獨掌不浪鳴。
大家共擘劃。老漢只恁升堂。
諸人作麼湊泊。若是擔帶之流。
便請一時放却。以拄杖擊香臺。
下座。 ^390b34

一日復一日。一月復一月。
借問諸人瞥不瞥。
閻羅王在汝面前。
聲聲叫喚。無常鬼在汝脚下。
步步排列。問汝有多少光陰。
底事渾不肯休歇。
直待兩脚梢空。恁時作麼分說。
獨有般若鉗鎚。解向空中釘橛。
絆住衲僧脚跟。四邊莫教空缺。
莫空缺。冬無寒兮夏無熱。
覓什麼鑊湯爐鐵。
乃召大眾云。若無此箇神通。
前程大有霜雪。卓拄杖下座。 ^390b44

金藏於鑛。非大治無以勝鉗鎚。
玉蘊於山。非敏匠無以成器用。
乃打一棒云。大冶敏匠。
一時在這裏。還有勝得鉗鎚。
成得器用底麼。良久云。
啼得血流無用處。
不如緘口過殘春。
又打一棒。下座。 ^390c10

舉雪峯道。盡乾坤大地是箇眼。
汝擬向什麼處蹲座。
天章即不然。盡乾坤大地是箇眼。
因什麼。青天白日扶籬摸壁。
良久云。佛也救不得。
卓拄杖下座。
other:: 
# 雲菴真淨文禪師語　嗣黃龍
雲菴真淨文禪師語　　　　嗣黃龍
other:: 
## 語要
 ^390c18

聖壽開堂。問話且止。
只知問佛問法。殊不知佛法來處。
且道。從什麼處來。
乃垂下一足云。昔日黃龍親行。
此令。十方諸佛。無敢違者。
諸代祖師。一切聖賢。
無敢越者。無量法門。
一切妙義。天下老和尚舌頭。
始終一印。無敢異者。
無異即且止。印在什麼處。
還見麼。若見。非僧非俗。
無偏無黨。一一分付。
若不見。而我自収。
乃収足。喝一喝云。
兵隨印轉。將逐符行。
佛手驢脚生緣老。
好痛與三十棒。而今會中。
莫有不甘者麼。若有。
不妨奇特。若無。新長老。
謾汝諸人去也。故我大覺世尊。
昔日於摩竭陀國。
十二月八日。明星現時。
豁然悟道。大地有情。
一時成佛。今有釋子沙門克文。
於東震旦國。大宋筠陽城中。
六月十三日。赫日現時。
又悟箇什麼。以拂子劃一劃云。
我不敢輕於汝等。
汝等皆當作佛。 ^390c28

昔日大覺世尊。起道樹。
詣鹿苑。為五比丘。
轉四諦法輪。唯憍陳如。
最初悟道。貧道今日。
向新豐洞裏。只轉箇主丈子。
遂拈起主丈。向禪床左畔云。
還有最初悟道者麼。
良久云。可謂丈夫自有衝天志。
不向如來行處行。
喝一喝。 ^391a6

開雲門門。七通八達。
却須知有關棙子去著。
若也不知。雖活如死。
現黃龍龍。千變萬化。
更須到伊窟宅潛處。
若不到。有眼如盲。
諸禪德。我觀法王法。
法王法如是。有眼者辨取。 ^391a16

東西南北。四維上下。
觀機設教。應病與藥。
驀拈拄杖云。馬大師來也。
看看。日面佛月面佛。
一一為君重拈出。
若善服者。病瘥藥除。
舉足下足。無非道場。
不善服者。藥病相治。
盡大地是藥。觸途成滯。
遂擲下云。只在諸人面前。 ^391a24

有時#CB01926;頭土面。
橫身荒草。眾生處處著。
引之令得出。其柰飢逢王饍不能飡。
又爭怪得老僧。 ^391a34

聖壽長老。不會禪不會道。
只會解粘去縛。應病與藥。
諸佛子。無禪可參。
無道可學。棄本逐末。
區區客作。不如歸去來。
識取自家城郭。城中自有法王尊。
一呼百諾。髻晃明月珠。
手振黃金鐸。還要一切眾生。
自家省覺。來來。應是從前佛法知見。
一時放却。乃得自己毗盧心印明廓。
喝一喝云。大丈夫兒莫錯錯。 ^391a38

上堂。彌勒真彌勒。
分身千百億。時時示時人。
時人皆不識。拈拄杖云。
還識麼。千箇萬箇。
但識取這箇。擲下拄杖。 ^391b2

宿來萬福數日。人事相煩。
更不一一陳謝。禮煩即亂。
知是箇般事便休。
且道。是什麼事。拈拄杖云。
風不鳴條。雨不破塊。
堯風蕩蕩。行人讓路。
萬姓歌歡。筠陽城中。
誰家竈裡無煙。張公喫酒李公醉。
卓拄杖云。寒山拾得。 ^391b8

僧問。如何是一乘法。
師云。百尺幡竿尾指天。
乃云。方期首夏。已是初秋。
今朝七月改旦。嗟乎流光電速。
四序推移。世事不常。
人亦漸老。還有不涉老少者麼。
八十翁翁著綉靴。 ^391b18

逍遙長老至。云。青山深處人。
來我紅塵裏。紅塵偶不見。
白雲與流水。耳目何所分。
浮名與浮利。為是紅塵非。
為復青山是。是非兩途間。
幾多殊未已。幸遇逍遙人。
可述逍遙理。 ^391b26

天地與我同根。萬物與我一體。
脚頭脚尾。橫三豎四。
北俱盧州火發。燒著帝釋眉毛。
東海龍王。忍痛不禁。
轟一箇霹#CB15439;。
直得傾湫倒嶽。雲黯長空。
十字街頭廖胡子。
醉中驚覺起來。拊掌大笑云。
筠陽城裏。近來少賊。
乃拈拄杖云。賊賊。 ^391b34

一葉落天下秋。老僧慵剃雪霜頭。
風浩浩水潺潺。忙者自忙閒者閒。
終南山色翠相倚。
湘岸橘朵紅鈎攀。
諸禪德。會即途中受用。
不會世諦流傳。拈拄杖云。
不是途中受用。又作麼生傳。
良久乃喝云。夜靜水寒魚不食。
滿船空載月明歸。 ^391b44

謝月化主。靈山話月。
曹溪指月。聖壽今朝謝月。
且道。與古人誰親誰疎。
莫有人辨得麼。若也辨得。
將此身心奉塵剎。
是則名為報佛恩。
若辨不得。無角鐵牛眠少室。
生兒石女老黃梅。
笑殺栽松道者。參。 ^391c6

方經七月十五。又是八月中秋。
徒知暑往寒來。人老區區未休。
休休。看看便是結交頭。
大眾。丹霞老道底。
百骸俱潰散。一物鎮長靈。
乃喝云。無端騎聖僧。 ^391c14

德山呵佛罵祖。承其言者多。
見德山者少。黃龍佛手驢脚。
見黃龍者眾。善其機者稀。
拈拄杖云。欲見德山麼。
左邊卓云。看。要見佛手驢脚麼。
右手卓云。看。乃橫云。
佛手驢脚。我宗#CB15210;廓。
德山披毛。黃龍戴角。
萬化目前。磊磊落落。
乃喝云。眼睛定動。
總是著縛。 ^391c20

道泰不傳天子令。
行人盡唱太平歌。
五九四十五。莫有人從懷州來麼。
若有。不得忘却臨江軍豆豉。 ^391c30

城中失火云。欻然火起。
焚燒舍宅。及至煙消火滅。
萬事成空。冷地裏。
一場懡#CB01334;。
遂喝云。轉凡成聖。
又是什麼人。 ^391c34

永固長老至。云。幽固深遠。
無人能到。到則山青水綠。
別是人間。好諸禪德。
江月照松風吹。永夜清宵何所為。
却怪長時杜#CB15102;子。
春山無限好。猶道不如歸。 ^391c40

十月十五。迎寒送暑。
唯有這箇。不來不去。
該天括地。亘今亘古。
雖則全彰。要且不露。
喝一喝。 ^391c46

十七十八。早是漏泄。
若也不會。守繫驢橛。 ^392a2

以字不成。八字不是。
有利無利。不離行市。
拈拄杖云。寰中天子。
塞外將軍。擊禪床。 ^392a4

十月二十三。天寒下暖簾。
黃昏一覺睡。南海出榆甘。 ^392a8

聖壽。有時戴寶冠。
掛瓔珞。出來。十人有九人。
驚怖毀謗罵詈。避走遠去。
見伊不識。遂更著垢弊衣。
與伊相見。百人千人。
一時讚歎歡喜。信知。
我所得智慧。微妙最第一。
眾生之根鈍。著樂癡所盲。
如斯之等類。云何而可度。
以拄杖擊香卓一下。 ^392a10

住洞山。開堂云。問話且止。
言多道遠。然則通人分上。
無可不可。問答縱橫。
何是何非。不二門開。
一道清淨。古人云。
道無不在。觸事而真。
心若不邪。所為自正。
正覺之道。得在乎心。
不在乎言。言語道斷。
心行處滅。非古非今。
今日一會。法法本然。
心心本佛。若僧若俗。
若賢若愚。悟則事同一家。
迷乃萬別千差。差之毫釐。
失之千里。遂拈拂子。
召大眾云。一花開五葉。
結果自然成。 ^392a20

摩尼珠人不識。如來藏裏親收得。
既收得不護惜。也要諸人見。
擲下拄杖云。還識麼。
若識。燒沈水香。供養諸禪德。
明月照見夜行人。
良由不是他家事。 ^392a36

佛法現前。僧俗儼然。
八月初五。冷落秋天。 ^392a42

有相身中無相身。
無明路上無生路。
志公和尚。欺我等愚迷。
壓良為賤。然則敢問諸人。
而今四大五蘊。是有相之身。
那箇是當人無相之體。
噓一聲云。欲報先聖護念恩。
粉骨碎身又安得。 ^392a44

只知今日明日。不覺前秋後秋。
諸禪德。休得也未。
便好休。而今更有什麼事。
見麼。四大海水。灌入你諸人鼻孔裏。
須彌山突出額角邊。
三十年後。不得辜負洞山長老。 ^392b4

師子吼無畏說。百獸聞之皆腦裂。
拍禪牀左邊云。不是師子吼。
又拍禪牀右邊云。
不是無畏說。你擬心。
早是腦裂也。更擬如何若何。
一隊野狐精。喝一喝。 ^392b12

平旦寅。狂機內有道人身。
乃喝云。不是狂機。
又唾云。不是狂機。
若作狂機會。又爭得。
行住坐臥。山河大地。
不是狂機。且道。作麼生是道人身。
良久云。各自歸堂喫茶。 ^392b18

此箇事。學不得。教不得。
傳不得。須是當人悟始得。
悟得也可可地。閒閒地。
了了明明地。歷歷落落地。
一切神通變化。悉自具足。
不用外求。乃橫按拄杖云。
橫按鏌鎁全正令。
太平寰宇斬癡頑。
遂擲下。良久喝一喝。 ^392b26

師子不食鵰殘。快鷹那打臥兔。
放出臨濟大龍。抽却雲門一顧。
拈拄杖云。龍行雨至。
三草二木。 ^392b34

發化主。云。出家沙門。
當清淨自活。以乞食為正命。
食不過分。離憍慢故。
以乞法為正念。增長智慧。
不滯寂故。驀拈拄杖云。
你有拄杖子。與你拄杖子。
你無拄杖子。奪却你拄杖子。
此於薦得。增汝智慧。
破汝憍慢。火燄裏藏身。
淤泥中出現。千手千眼大悲菩薩。
一任神通變化。於此不薦。
有清泉兮恣汝飲。
有碧巖兮從汝栖。
切忌寒猨深夜啼。 ^392b38

洞山受請。眾請小參。
新豐古洞。萬疊爭攢。
悟本真蹤。千林競簇。
古今勝地。佛事長興。
所以昔悟本大師。
有時提唱。唯有佛菩提。
是真歸仗處。復喝一喝云。
猶有這箇去就在。
諸禪德。只如大師道。
猶有這箇去就在。
且道。意作麼生。還知落處麼。
叢林中。多有商量者。
有底道。聞佛聞法。
似生冤家。況更有歸仗處。
故遭悟本大師撿點。
有底道。悟本只要人休歇去。
有底道。悟本只見錐頭利。
不見鑿頭方。似與麼匹配。
又何曾夢見他古人。
既不如是。又且如何。
諸德。此箇事。大須子細。
不可麤心。一等參禪。
窮教到底。宗門中千差萬別。
隱顯殊途。唯大智方明。
降茲已往。莫測涯際。
而今多是抱不哭孩兒。
打淨潔毬子。把纜放船。
抱橋澡洗。彼此丈夫。
阿誰無分。若便明去。
駈耕夫之牛。奪飢人之食。
入火不燒。入水不溺。
於一切處不留。一切處成就。
靈光獨耀。烜爀殊分。
可謂蕩蕩乎落落乎。
張起濟岸帆。撥動渡人舟。
於生死海內。白浪堆中。
出沒去來。逍遙自在。
喝一喝云。從他謗任他非。
雨中兼箬笠簑衣。
而今暫別海門月。
携魚且向市#CB04622;歸。 ^392c4

舉三聖興化。逢人出不出　師拈云。
看這兩箇老古錐。
竊得臨濟些子活計。
各自分疆列界。氣衝宇宙。
使明眼衲僧。只得好笑。
諸禪德。且道。笑箇什麼。
還知落處麼。若知。
一任七顛八倒。若不知。
且向三聖興化葛藤處咬嚼。 ^392c40

結夏。十方聚會。三月一結。
息狂妄心。除苦惱熱。
獲勝清凉。證大寂滅。
到波羅岸。出生死轍。
以此聖制。故不虗設。
聲聞緣覺。不見不聞。
三世諸佛。只可自知。
衲僧跳不出。打在綣繢裏。
動即開眼尿床。夢中說夢。
且向洞山門下。九十日討箇活路。 ^393a2

佛法兩字。直是難得人。
有底不信自己佛事。
唯憑少許古人影響。
相似般若。所知境界。
定相法門。動即背覺合塵。
粘將去。脫不得。或學者來。
如印印泥。第相印授。
不唯自誤。亦乃悞他。
洞山門下。無佛法與人。
只有一口劍。凡是來者。
一一斬斷。使伊性命不存。
見聞俱泯。却向父母未生已前。
與伊相見。見伊才向前。
便為斬斷。然則剛刀雖利。
不斬無罪之人。莫有無罪底麼。
也好與三十拄杖。 ^393a12

丹霞燒木佛。院主眉鬚墮。
驀拈拄杖云。不是木佛。
便擲下云。誰敢燒你。
擬即眉鬚墮落。不擬又且如何。
遂高聲叫行者。拈起拄杖。
下座。 ^393a28

九日無白醪。飽飡黃栗糕。
十日有黃菊。催人打禾穀五更鍾未鳴。
隣雞已數聲。相逢不下馬。
各自奔前程。 ^393a34

昨日風氣暖。今朝天色寒。
乾坤共著力。衲子眼皮寬。 ^393a38

從門入者。不是家珍。
又作麼生是家珍。
拈拄杖。召大眾云。
還見麼。遂扣香臺。
復乃噓噓。釋迦老子。
棒打不殺。文殊普賢。
喚不回頭。休休。虗費力。
且隨流。待伊時節至。
一葉落天下秋。 ^393a40

洞山門下。要行便行。
要坐便坐。鉢盂裏屙屎。
淨瓶中吐唾。執法修行。
如牛拽磨。 ^393a48

洞山門下。要道便道。
要用便用。救得眉毛。
失却鼻孔。乃喝云。
久雨不晴。參。 ^393b4

出縣回。云。三日不相見。
不得故眼看。是何言歟。
洞山數日不相見。
相見只是舊時人。
乃合掌云。不審。過去諸佛。
現在諸佛。未來諸佛。
參退喫茶。 ^393b8

洞山門下。有時和泥合水。
有時壁立千仞。你諸人。
擬向和泥合水處見洞山。
洞山且不在和泥合水處。
擬欲向壁立萬仞處見洞山。
洞山且不在壁立萬仞處。
擬向一切處。見洞山。
洞山且不在一切處。
你不要見洞山。鼻索在洞山手裏。
擬瞌睡。也把鼻索一掣。
只見眼孔定動。又不相識。
也不要你識洞山。
且識得自己也得。 ^393b14

舉僧問雲門。如何是和尚家風。
云有讀書人來報。
諸德。千聞不如一見。
又作麼生見。只為分明極。
翻令所得遲。 ^393b28

光剃頭。淨洗鉢。好便住。
惡便脫。好諸禪德。
莫將世俗見。埋沒道人心。 ^393b34

裩無襠袴無口。頭上青#CB01926;三五斗。
趙州老漢少賣弄。
然則國清才子貴。
家富小兒驕。其柰禾黍不陽#CB08504;。
競栽桃李春。翻令力耕者。
半作賣花人。 ^393b38

但離虗妄。名為解脫。
其實未得一切解脫。
作麼生是一切解脫。
驀拈拄杖云。關。又云。
雲門大師。在拄杖頭上#CB01387;跳。
還見翠巖眉毛麼。
若也不見。洞山為你注破。
長慶來也。遂擲下云。
吹笛打鼓普請看。 ^393b44

識情安排。工夫造作。
一向攀緣。己事荒却。
不信吾家正徧知。
論劫莫能成正覺。
喝一喝。 ^393c4

汾州莫妄想。俱胝竪指頭。
古今佛法事。到此一時休。
休休。却憶趙州勘婆子。
不風流處也風流。 ^393c8

放過一著。落在第二。
仲春漸暄。景色明媚。
一眾高人。起居輕利。
莫有不涉春緣底麼。
良久云。遠道擎空鉢。
深山踏落花。 ^393c12

聖僧每日。入骨入髓。
為諸人說。適來擊鼓。
重為宣揚。更待長老開口動舌。
又堪作什麼。老僧恁麼道。
也是為蛇畵足。 ^393c18

此事如明珠在盤。
不撥自轉。有底撥不轉。
按不活。又爭怪得老僧。
要識明珠麼。各自歸堂喫茶。 ^393c24

臘月二十。新豐一眾。
衲僧巴鼻。滴水滴凍。 ^393c28

人貧智短。馬瘦毛長。
趙州云。我青州。做一領布衫重。
七斤。師云。有年無德。
洞山見兔放鷹。知生不知死。
大眾。欲出生死不涉有無大用現前。
勿隨言語。 ^393c30

佛法門中。有縱有奪。
縱也。四五百條花柳巷。
二三千處管絃樓。
奪也。天上天下。唯我獨尊。
不縱不奪。又作麼生。
良久云。長把一聲歸去笛。
夜深吹過汨羅灣。 ^393c36

華嚴座主到。云。法界者。
一切眾生之本體也。
拈拄杖云。不是法界。
是諸人。無始以來。
靈明廓徹。廣大虗寂之妙體。
故此土他界。天堂地獄。
六凡四聖。情與無情。
同一無異。無壞無雜。
由帝網之明珠。互相融通。
更相涉入。可謂無邊剎境。
自他不隔於毫端。
十世古今。始終不離於拄杖頭上。
若爾則何啻擲。大千於方外。
納須彌於芥中。而今百億日月。
百億須彌。百億世界。
都在拄杖子裏許。
乃擲下云。擲在諸人面前。
還見麼信得及麼。
不思議解脫力。神通游戲。
妙用現前。非假於他術。
皆吾心之常分耳。
喝一喝。下座。 ^393c42

頭陁石。被莓苔褁。
擲筆峰。遭薜茘纏。
羅漢院。一年度三箇行者。
歸宗寺裏。參退喫茶。 ^394a14

你有拄杖子。我與你拄杖子。
你無拄杖子。我奪却你拄杖子。
大眾。見錢買賣。莫受人瞞。
知麼。有利無利。不離行市。
阿呵呵。却憶趙州勘婆子。
不風流處也風流。 ^394a18

八月中秋。凉風蕭索。
衲僧去來。如雲似鶴。
山北山南有路通。
一條拄杖橫擔却。
是即是。覺不覺切忌隨他老盧脚。
喝一喝。 ^394a24

十月旦云。凡夫色礙。
二乘空礙。菩薩色空無礙。
目前萬象森羅。理事融通自在。
僧堂又添煖火。十方高人共會。
不必更分彼此。同是一真法界。
喝一喝。 ^394a30

今朝十月二十五。
須知有法離言句。
本明本妙不假修。
一隊古佛參堂去。 ^394a36

冬後一陽生。乾坤解通變。
衲僧莫守株。彼此丈夫漢。
日用天真活。人人自可見。
如何都不顧。隨他物所轉。 ^394a40

衲僧門下。無非過量境界。
自在禪定。乃喝云。
豈不是過量境界。
又謦欬云。豈不是自在禪定。
阿呵呵。將此深心奉塵剎。
是則名為報佛恩。 ^394a44

大眾休得。也無了期。
共來林下學無為。
袈裟同肩一佛子。
相逢能得幾多時。 ^394b2

大眾。古人道。盡大地是箇解脫門。
枉作佛法會却。何不見山是山。
見水是水。歸宗則不然。
盡大地。是箇解脫法門。
不作知見解會。有時見山。
不喚作山。有時見水。
不喚作水。大眾。彼此丈夫。
莫受人瞞。 ^394b6

大眾。佛法兩字。彼此不著便。
眾中莫有師子兒麼。
不敢望你哮吼一聲。
使大眾。一時頂門上眼開。
且莫嚼他古人殘羮餿飯。
也得。歸宗今日。瞞你諸人去也。
拈拄杖擲下云。南山鼈鼻蛇。
解弄者収取。喝一喝。 ^394b14

山門今日。供養羅漢。
為十方檀越。酬還心願。
亡者生天。見存獲福。
召云。但只隨例飡#CB05283;子。
莫問人間短與長。
復拈起拄杖云。我生已盡。
梵行已立。所作已辦。
不受後有。三界不柰伊何。
堪受人天供養。這一隊少叢林漢。
總好與二十拄杖。
喝一喝。 ^394b22

大眾。彼我雖殊。根塵有異。
然則性自平等。無平等者。
平等尚無。況有不平等者。
拈拄杖云。情與無情共一體處處皆同真法界遂擲下云。
撲落非他物。且道。
是什麼物。喝一喝。 ^394b32

日往月來。大盡小盡。
光陰已去。生死漸近。
大眾。總是祖師門下客。
須知生死不相關。
且道。歸宗與麼說話。
還有過也無。良久云。
父母不聽。不得出家。 ^394b40

如來大師云。不能了自心。
如何知正道。又寒山菩薩云。
一念了自心。開佛之知見。
大眾。是什麼。直下了取。
拈拄杖云。阿誰不見。
阿誰不知。知見分明。
又擊禪牀云。阿誰不聞。
阿誰不了。了心平等。
若此觀者。名為正觀若他觀者。
名為邪觀。卓一下。 ^394b46

船子下揚州。大地無寸土。
蛇咬蝦蟆聲。更有眾生苦。
拈拄杖擲下云。今朝二十五。
喝一喝。 ^394c8

一葉落天下秋。廬山山北到江州。
擲下拄杖云。若知撲落非他物。
須信縱橫得自由。 ^394c12

今朝九月一。夜來霜氣寒。
當知門外路。一一透長安。
喝一喝。 ^394c16

是日已過。命亦隨減。
如少水魚。思有何樂。
唯二乘禪定。寂滅為樂。
是為真樂。學般若菩薩。
法喜禪悅之樂。是為真樂。
三世諸佛。慈悲喜捨。
四無量心。為樂。是為真樂。
石霜普會云。休去歇去。
冷湫湫地去。是謂二乘寂滅之樂。
雲門云。一切智通無障礙。
拈起扇子云。釋迦老子來也。
是謂法喜禪悅之樂。
德山棒。臨濟喝。是三世諸佛。
慈悲喜捨之樂。除此三種樂。
不為樂也。且道。歸宗一眾。
在三種內。三種外。
良久云。今日莊主。
設饡飯俵襯。參退喫茶。 ^394c20

十方同聚會。箇箇學無為。
此是選佛場。心空及第歸。
大眾。總是選佛之人。
既到歸宗門下。須是一箇箇。
心空及第歸。不可作長行粥飯僧。
彼此出家離世俗。
誰言祖獨有南能。 ^394c38

靈光洞耀。迥脫根塵。
體露真常。不拘文字。
此是百丈大智禪師。
舉揚。大眾作麼生。
良久云。在家疑是客。
別國却為親。喝一喝。 ^394c46

今朝三月十五。又是月圓當戶。
祖意教意同別。且看雞寒上樹。
拈拄杖云。春無三日晴。
夏無十日雨。復擲下云。
處處綠楊堪繫馬。
家家門底透長安。
喝一喝。 ^395a4

開馬祖塔云。放過一著。
落在第二。有利無利。
不離行市。家家門外綠楊垂。
不獨春風拆桃李。
馬祖堂開。二月初二。
觸目遇緣。法門大啟。
不如歸去來。良久云。
向什麼處去。馬祖堂中燒香罷。
僧堂裏喫茶。 ^395a10

大巧若拙。大辯若訥。
師云。達人到此。身心一如。
身外身外無餘。十方世界。
只在目前。 ^395a18

一年十二月。倐忽又臨頭。
人漸老。水長流。世有何人便肯休。
休休。不如歸去來。
自有無繩水牯牛。
喝一喝。 ^395a22

出家沙門。清淨佛子。
莫於袈裟下。失却人身。
古人道了即業障本來空。
未了應須償宿債。
且道。袈裟下。了箇什麼。
便業障本來空。未了箇什麼。
便須償宿債。出家門中。
也須子細。不得莽鹵。
一等行脚。離鄉別井。
出一叢林。入一保社。
尋訪善知識。決擇生死。
直須子細。假饒了得。
我更問你。只如僧問雲門。
二祖是了未了。門云。
確。眾中作麼生商量。
時中如何受用。大眾。
要會麼。昨日化主歸山。
一年在外。化導不易。
有利無利。不離行市。
喝一喝。
other:: 
## 法界三觀(六)
法界三觀〔六〕 ^395a26

色空無礙。如意自在。
萬象森羅。影現中外。
出沒去來。此土他界。
心印廓然。融通廣大。 ^395a46

理事無礙。如意自在。
倒把須彌。卓向纖芥。
清淨法身。圓滿土塊。
一點鏡燈。十方海會。 ^395b2

事事無礙。如意自在。
不動道場。十方世界。
東涌西沒。千差萬怪。
火裏蝍蟟。吞却螃蠏。 ^395b6

事事無礙。如意自在。
手把猪頭。口誦淨戒。
趂出婬坊。未還洒債。
十字街頭。解開布袋。 ^395b10

事事無礙。如意自在。
拈起一毛。重重法界。
一念徧入。無邊剎海。
只在目前。或顯或晦。 ^395b14

事事不知。空色誰會。
理事既周。鐵船下海。
石火電光。咄哉不快。
橫按鏌鎁。魔軍膽碎。
other:: 
## 頌古
頌古
other:: 
### 僧問首山佛法的的大意云楚王城畔水東流
僧問首山。佛法的的大意。云楚王城畔水東流 ^395b18

楚王城畔水東流。
樹倒藤枯笑不休。
好是自從投子後。
更無人解道油油。
other:: 
### 臨濟三頓棒(二)
臨濟三頓棒〔二〕 ^395b28

資粮更不著些些。
岐路年深恐轉賒。
直下痛施三頓棒。
夜來依舊宿蘆花。 ^395b34

便言佛法無多子。
大丈夫兒豈自乖。
脇下兩拳明有信。
不從黃檗付將來。
other:: 
### 僧問風穴如何是佛云杖林山下竹筋鞭
僧問風穴。如何是佛。云杖林山下竹筋鞭 ^395b38

杖林山下竹根鞭。
水在深溪月在天。
良馬不知何處去。
阿難依舊世尊前。
other:: 
### 百丈再參
百丈再參 ^395b44

客情步步隨人轉。
有大威光不能現。
突然一喝雙耳聾。
那吒眼開黃檗面。
other:: 
### 興化打尅賓
興化打尅賓 ^395c2

丈夫當斷不解斷。
興化為人徹底漢。
已後從渠眼自開。
棒了罰錢趁出院。
other:: 
### 野狐
野狐 ^395c8

不落藏鋒不昧分。
要伊從此脫狐身。
相逢盡道休官去。
林下何曾見一人。
other:: 
### 因事
因事 ^395c14

祖師心印鐵牛機。
直要當鋒決是非。
掣電未収轟霹 #CB15439;。
相逢誰是丈夫兒。
other:: 
# 隱山璨和尚語　嗣退庵空
隱山璨和尚語　　　　嗣退庵空 ^395c20

上堂。會慶節云。過去釋迦已往。
當來彌勒未來。現在。 ^395c28

我皇誕生。便是無量壽佛。
發號施令。頭頭摩竭真機。
拱手垂衣處處普光明殿。
直得堯風蕩蕩。舜日高明。
風以時。雨以時。鼓腹遊。
唅哺嬉。東村王大翁。
醉酒臥街。起來大笑一聲曰。
帝力於我何有哉。
不知手之舞之。足之蹈之。
是則是。且道。今朝祝　聖。
應時及節一句。作麼生道。
九重深處　龍顏悅。
森羅萬象盡山呼。 ^395c30

師淳熙元年。二月十七日。
力丐退。汪尚書再出帖。
委通判。同僧司。請回。
二十四日入院。指座云。
隱山無量罪過。復被公文追到。
要得重整頹綱。不免再陞此座。 ^395c42

登座。祝　聖罷。再拈香云。
山僧茲者卸下道傍檐子走入深山。
擬待要追還舊觀。
無端被判府閣學尚書依舊牽挽出來如馬再搭鞍牛重拽磨。
苦苦難說。如今也不可放過。
却為他。拈出一炷栴檀無價之香。
祝其台算。非是上酬厚德。
且要一拳一踢。彼此分明。 ^395c48

遂就座　乃云。昔日石塔長老。
為蘇東坡而少留。
今朝新下生。為汪尚書而走轉。
一動一靜。本實無心。
或去或來。有何朕迹。
盖賢太守。既是力作法門主。
則衲僧家。何苦硬把死蛇頭。
要須看風使帆。豈可釘樁搖櫓。
況我判府閣學尚書。
力攄忠悃。親結主知。
方膺睿眷以彌隆。
力上祠章而不#CB04676;。
滿斯氏借宼之願。
繼昔人歌廉之謠。
如此則璨上座。不免拽轉船頭。
再開鋪席。向洛陽江邊。
重劄硬寨。荷楊歧擔子。
而復展家風。把斷衲子要津。
揑定諸方鼻孔。使三世諸佛。
依前乞命。教歷代祖師。
相顧攢眉。叢林永永太平。
法眼看看滅盡。是則是。
且道我判府閣學尚書。
外護提携之恩。作麼生報。
良久云。願祈台算等須彌。
永弼吾皇扶至化。
更有一頌。舉似大眾。
心心急要入巖隈。
不合談禪信口開。
引得王臣多愛重。
遮回又被捉將來。 ^396a8

佛生日云。瞿曇兩脚方踏地。
點#CB05577;點肋。
說道理。直饒說得到驢年。
看來總落第二義。
且道。作麼生是第一義。
下座。與汝諸人。同登寶殿。
潑一杓惡水。 ^396a38

報恩門庭。別無道理。
長連牀上。大眾努觜。
本無佛法可商量。
亦不坐在鬼窟裏。
驀然洗面摸著鼻。
便知得飯元是米。
更若遲遲疑疑。白雲千里萬里。 ^396a44

上元日云。昨夜三更後。
報恩寺裏一件事。
也是差異。佛殿上燈籠。
放大光明。爍破天帝釋面。
安樂山神忍痛不禁。
出來大呌一聲曰。
苦苦。土地神怕怖慞惶。
走去。門前石獅子鼻孔裏藏身。
却見眾寮中。幾箇禪和。
先在彼中。團圞打坐。
商量古今。一箇道。
青州布衫。為甚麼。
只重七斤。一箇道。
楊岐驢子。為甚麼。
只有三隻脚。一箇道。
休說這箇。且道麻姑山上唐朝松。
為什麼。輪輪囷囷。
屈屈曲曲。被土地神喝一喝云。
你這一隊漆桶。為什麼不去觀燈。
却來這裏。胡言漢語。
不勝懡 #CB01334;。
相趂歸來。僧堂中打坐。
報恩門下。被他恁麼相鈍置。
今早本要呼來。對眾行遣。
得露柱勸。一時休了。
如今陞座之次。不免舉似大眾。
且道。是真實耶。是脫空謾語耶。
試斷看。若斷不得。
巡堂去。 ^396b2

風和日暖。牡丹生卵。
露柱吹笙。燈籠拍版。
城上遊人。三盃兩盞。
報恩禪和。努觜不管。
一念不生。前後際斷。
踢倒鞏縣茶瓶。打破饒州甆盌。 ^396b28

隱山夜來夢喫攧。
築著脚指頭出血。
就地摸得麗水金。
元來却是新羅銕。
翻身撞倒鳳凰峯。
赤面山神驚吐舌。
喚起前庵臥如來。
休來向這裏入滅。
一棒打殺麻姑仙。
說甚長生真祕訣。
叮嚀五通與三郎。
切莫向李太白說。
為什麼莫向他說。
怕他俗士不甘。打你頭破腦裂。 ^396b34

奪得胡兒馬便休。
何須抵死覓封侯。
草鞋直掛龍牀角。
爭似山間煨芋頭。 ^396b46

舉湛堂準和尚頌云。
暑往寒來春復秋。
夕陽西去水東流。
人生三萬六千日。
夢電光陰颯爾休。
急急修。急急修。如今政是結交頭。
晚禾莫待秋後種。
一陣嚴霜便失収。 ^396c2

師舉了。呵呵大咲云。
湛堂恁麼說話。恰似十字街頭五更初。
喚□起來念彌陀底老頭陀氣象。
急急修。急急修。掩彩殺人。
隱山今朝。因晚禾可望。
戲作一頌。身世悠悠不繫舟。
莫將閑事掛心頭。
休言佛法無人會。
且說晚冬又倍収。
又倍収。蟻穴百年能幾久。
龜腸一飽更何求。
大眾拍手唱囉哩。
筭得生來不解愁。 ^396c8

重陽云。箭穿楊葉未為親。
透得金塵有幾人。
多謝汾陽曾說破。
重陽九日菊花新。 ^396c22

拈起拄杖云。昨夜三更後。
遮箇木上座。來方丈裏問云。
和尚明日當參。作麼生說禪。
隱山佇思。渠云。某甲教和尚道。
法不孤起。仗境方生。
石女穿靴織。木人帶帽耕。
猢孫倒上樹。烏龜弄塵行。
時人要會箇中意。
新羅夜半日頭明。
隱山向佗道。也好聻。
今朝起來嬾倦。只依佗所說。
舉似大眾。少間請他。
來方丈裏。點一盞茶賞他。 ^396c26

天下老隱山。醜怪百千狀。
不依本分說禪。一向橫拈竪放。
有時放夜市於蟭螟眼中。
有時駕鐵船於須彌頂上。
有時倒騎駿馬驟高樓。
有時輕引藕絲牽大象。
證鱉成龜。喚三作兩。
黑豆換人眼睛。偏做遮般伎倆。
汝等諸人。作麼生湊泊。
作麼生近傍。去底一任緊。
峭草鞋。來底未許拗折拄杖。
為什麼如此。泉山善法堂前。
政要草深一丈。 ^396c40

雪下云。天工剪水作花飛。
為瑞為祥也大奇。
管取明年禾麥熟。
山河大地盡光輝。
千樹萬樹銀花結。
也是普賢呈醜拙。
謝三郎在南臺江。
手指東山笑不歇。
且道。他笑箇什麼。
獅子峯高萬丈。變成露地白牛。 ^397a6

以拂子。打一圓相云。
大眾還會麼。揑不成團撥不開。
衲僧一見莫輕猜。
今朝為汝明明說。
花奴花奴喫飯來。 ^397a14

謝休知客。
舉禪月休禪師。在石霜。
充典座。一日張拙入山。
訪石霜。見其形貌枯悴。
語言平淡。遂不喜之。
拂袖而下。到知客寮。
見禪月。齊己。太布衲。
議論琅琅。張乃問曰。
三人中。何不推一人。
作長老。禪月知張之意。
輕於石霜。乃曰。堂中五百眾。
似卑僧者。二百五十。
勝卑僧者。二百五十。
堂頭和尚。乃肉身菩薩。
張聞此語。再整威儀。
祇見石霜。一言之下。
發明大事。 ^397a18

聖泉山中。今請得箇知客。
名字適然相同。議論也有些子。
非晚。有這般措大。
入山問著隱山老漢。
知客也與麼對他時。
定是痛與三十。即時趕出三門。
為什麼如此。釋迦彌勒是他奴。
二十年來心膽麤。
甘與魔王為眷屬。
休將惡語張荼糊。
other:: 
# 妙湛慧和尚語　嗣法雲大通
妙湛慧和尚語　　　　嗣法雲大通 ^397a30

上堂云。板韻纔終。
鼓聲三疊。人天交接。
龍象回旋。祖佛家風。
一時漏泄。到這裏。
不肯休去。又更踏步向前。
致使擊玉敲金。飜作葛藤露布。
以拄杖一劃云。劃斷了也。
末後句。作麼生道。
良久云。驢事未去。
馬事到來。卓拄杖。
下座。 ^397a46

拈起拄杖云。天地一指。
萬物一馬。踏倒繫驢橛。
清風滿天下。莊生亦是悠悠者。 ^397b8

葉尚書宅。設齋。請陞座。
師云。玄機未兆。影響難尋。
一句纔宣。十方普應。
所以圓音落落。該億剎以頓周。
主伴重重。極十方而齊唱。
乃拈起拄杖云。拄杖子說法。
衲僧聽。衲僧說法。
拄杖子聽。乃至。墻壁瓦礫說。
森羅萬象聽。森羅萬象說。
墻壁瓦礫聽。不是神通妙用。
亦非法尔如然。要會麼。
牛皮鞔露柱。露柱啾啾叫。
凡耳聽不聞賢聖嘻嘻笑。
住住。不是韶陽門下客。
便隨船子下楊州。 ^397b12

舉。開口不開口。切忌犯靈叟。
智海無這箇忌諱。
要開便開。要合便合。
要打便打。要喝便喝。
一切智通無障礙。
十方世界橫該抹。
靈叟靈叟。快活快活。 ^397b28

謝首座書記云。透得荊棘過。
枯木堂中第一座。
拈得筆頭揮。長連牀上第二機。
拈起拄杖云。這箇是第幾機。
良久云。若向箇中論勝劣。
得便宜是落便宜。
卓一下。 ^397b34

舉教中道。何者名為義。
應當祕密說。山僧今日。
不負從上諸聖。對人天眾前。
待為諸人。作祕密說。
良久云。上大人丘乙己。
化三千。七十士。還會麼。
會乃佳作仁。不會。
可知禮也。 ^397b42

山僧二十年前。橫擔拄杖。
獨步四方。自謂盡十方世界。
覓箇伴侶。不可得。
後來無端。披毛帶角。
向荒草裏走。有時隨波逐浪。
看樓打樓。有時向三家村裏。
東卜西卜。世間鄙事。
無不為之。如今到這裏。
摘脫不下也。拈起拄杖云。
適值五兆在手。更為諸人擲一卦看。
乃拋下云。還會麼。
吉無不利。 ^397c2

青春易過。白日難留。
始見新年。又將一月。
生死事大。人皆知之。
了得生死。能有幾箇。
拈拄杖云。拄杖子。
了得死生。古今日月。
磨礲他不得。天堂地獄。
籠#CB00746;他不得。
六道四生。留連他不得。
祖師言句。覊絆他不得。
如師子王。自在無畏。
哮吼一聲。羣狐屏跡。
遂橫按拄杖云。有時橫按孤峯頂。
鐵眼銅睛不敢窺。 ^397c14

一法既通萬法無礙。
拈起笟籬。放下布袋。 ^397c26

顯親上堂打皷說禪。
北鬱單越合掌頂戴。
乃高聲讚言。稽首如空無所依。
只箇世間觀自在。
咄。是何言歟。 ^397c28

正說知見時。知見俱是心。
當心即知見。知見即如今。
咄。用許多葛藤。作麼。
但管風以時雨以時。
時和歲稔。主上無為。
亦不用麒麟出現。
鳳凰來儀。自然農夫鼓。
舞野老熈怡。若問承何恩力。
但道。百姓日用而不知。 ^397c32

閏年節候晚。六月始梅蒸。
一番雲過一番雨。
半日陰來半日晴。
草鞋爛却渾閑事。
苦是禪人眼不醒。
驀拈拄杖云。大眾。
惺惺著。後五日去。
免被拄杖子熱瞞。
卓拄杖。下座。 ^397c40

聞聲悟道。見色明心。
蝦 #CB03157;塞破衲僧耳朵。
梅雨滴爛諸人眼睛。
東西不辨。南北不明。
爭似今朝見天日。
水自流兮山自青。
other:: 
# 金粟智和尚語　嗣天童宏智
金粟智和尚語　　　　嗣天童宏智
other:: 
## 上堂
上堂 ^397c48

真空不空。寥寥無影樹頭月。
真色非色。隱隱不萌枝上花。
威音路外芬芳。鳳無依倚。
空劫已前照耀。鶴不停機。
更須一色功圓。便得同中有異。
同中異。直下承當休擬議。
夜來明月照蘆花。
鶴鷺竝頭踏雪睡。 ^398a12

見色見心。簷際庭花噴火。
非心非色。溪邊嫩柳含金。
只如水凍魚潛。雪寒人健。
又作麼生。莫守寒巖異草青。
坐著白雪宗不妙。 ^398a20

舉。僧問曹山。三界擾擾。
六趣昏昏。如何辨色。
山云。不辨色。僧云。
為什麼不辨色。山云。
若辨色。即昏昏也。 ^398a26

師拈云。辨不辨。昏不昏。
打破盆子。只論盆。
千里遠山烟樹。數家沙鳥漁村。
夜深月與湖光渾。
天水茫茫絕點痕。 ^398a28

深夜虗堂露氣佳。
氷霜著月沒痕瑕。
木人打破琉璃椀。
走過新羅始到家。 ^398a36

一不成。二不是。火雲堆裏秋風起。
堪笑耘田車水翁。
手脚忙亂同兒戲。
同兒戲。有巴鼻。但得豐年賀太平。
四海五湖皇化裏。 ^398a40

動時常寂寂。靜處活鱍鱍。
動靜兩俱忘。佛祖何處著。
驀地夢回頭。長天飛一鶚。
春風有時好。春風有時惡。
不得春風花不開。
花開又被風吹落。
錯錯錯。蒸餅元來是麵作。 ^398a46

舉。古德道。幽鳥語如篁。
柳垂金線長。雲収山谷靜。
風送杏花香。難然如是。
沒量大人。到這裏。
一時被時境轉了。
可惜葛藤絆倒。且道。
金粟有什麼長處。
幽鳥語如篁。有耳如聾。
柳垂金線長。有眼如盲。
雲收山谷靜。截斷意根。
風送杏花香。拽回鼻孔。
到這裏薦得。可謂一根既返源。
六門成解脫。其或未然。
禹力不到處。河聲流向西。
other:: 
## 贊天童覺和尚
贊天童覺和尚 ^398b6

烏頂雪眉。雲蹤鶴態。
貌出正偏。見非向背。
芙蓉月照兮。太白峯高。
丹鳳翔空兮。瓊林玉碎。
覿面分明。兩彩一賽。
other:: 
# 已菴深和尚語(附)　嗣中竺癡禪妙
已菴深和尚語〔附〕　　　　嗣中竺癡禪妙 ^398b22

上堂。風蕭蕭。葉飄飄。
雲片片。水茫茫。江干獨立向誰說。
天外飛鴻三兩行。 ^398b32

龍生龍。鳳生鳳。老鼠養兒緣屋棟。
達磨大師不會禪。
歷魏遊梁乾打閧。 ^398b36

端午云。桃符休釘。
艾人莫縛。太虗無雲本自寥廓。
大家拊掌歸去休。
擬議思量錯錯錯。 ^398b40

維摩默然。普賢廣說。
歷代聖賢。互呈醜拙。
君不見。落花三月子規啼。
一聲聲是一點血。 ^398b44

一九二九。相逢不出手。
三九二十七。籬頭吹觱篥。
飜憶小釋迦。雙手抱屈膝。
知不知。實不實。摩訶般若波羅蜜。 ^398b48

東村王老夜燒錢。
百萬雄兵帶甲眠。
四塞八蠻皆鎮靜。
大家拊掌賀堯年。
續刊古尊宿語要集第二
 ^398c6
