讀教記卷第八
author:: 天台沙門　灋照
other:: 
# 文句(一)
文句〔一〕
other:: 
## 記釋文句二字
記釋文句二字
orig:: 私分為四初文謂下釋名二此亦下述意三古之下辨異四今竝下結歸
other:: 
## 六難
六難
orig:: 
玅經〔一〕，諸佛興出世，懸遠值遇難；正使出于世，說是灋復難。
無量無數劫，聞是灋亦難；能聽是法者，斯人亦復難。 ^47b20

文句〔一〕，佛出世難，佛說是難，傳譯此難，
自開悟難，聞師講難，一徧記難。 ^47b26

玅記〔一〕，題下注六難意者〔云云〕。
commentary::  ^47b30

歎灋難逢，顯須傳授，故章安特注之。
既帖順經文，歎灋希有，宜在文句之下。
既是私意，故不大書也。
經中聞法能聽者，蓋聞淺聽深也。
此用文句之意，若記文中合一而用。
有云聞是滅後，聽是佛世，非也。
或問：提婆達多品注意云何？
曰：此乃章安開大師本迹一釋為因緣，約教本迹三釋注令易見。
以由大師於未釋題前先評此品，次方翻名釋義，
義含三釋，故以注之。
又問：四十二章經二十難中，觸事無心難、對境不動難何異？
曰：初是逆境，次是順境。
又問：生值佛世難與下九難中值諸佛難何異？
曰：上是生值佛世難，下是生值佛世已得見佛難。
又問：先說二十難，後說九難何異？
曰：先是散說，後是迭論，故不同也。
other:: 
## 能開佛慧
能開佛慧
orig::  ^47b32

文句〔一〕，留贈後賢共期佛慧。 ^47c12

玅記〔一〕〔二〕。佛慧之言，須開三教果頭之權實，
發四味兼帶之大小，則人理教行之有歸，
開示悟入之無異，方是今經之佛慧耳。
問：諸經中圓，與此何別，而必須云開，方是佛慧？
答：圓實不異，但未開顯。
初心之人，謂圓隔偏，須聞開顯諸法實相。
若已入實，但論增進。
權人至此，一向須開。
commentary::  ^47c14

竊詳記中問：諸經中圓與此何別，而必須云開方是佛慧之文？
此由上文開之一字，故以開顯圓簡未開顯圓，非謂開圓不開圓也。
other:: 
## 記釋委釋等文
記釋委釋等文
orig:: 私分為六初別解下敘總顯二題下下示別文三故但下明相顯四故知下斥古失五今問下誡弘經六然徧下結樞要
other:: 
## 三一總別寄行約教
三一總別寄行約教
orig::  ^47c26

玅樂〔一〕〔二〕，別解題名玄七八卷，以初名中總三灋故，三法始末亘一部故。
何者？一部之中莫過本迹，本地總別超過諸說，
迹中三一功高一期，故一中之三永殊前教，
即三之一不與他同，即迹而本壽量方談，即本之迹具在今說。
且如迹中體非因果，依之以辨因果，因果取體方有勝用，
如是三法竝由開顯，若不先了能開之玅，將何以明所開之麤？
故對迹辨本理須分判，所以釋題不可率爾。
題下別釋理非容易，以由釋題大義委悉，
故至經文但粗分章段，題云文句良由於此，
故但分文句則大理不彰，唯談玄旨則迷於起盡，
若相帶以說則彼此無歸，故使消釋凡至大義，
竝指去文名體宗用，三一總別寄行約教，
故知全迷玄文大旨而欲以文句消經，
故蔽理觀深微而但以事相釋義，言弘斯典者遠矣。
commentary::  ^47c48

或問：三一即總別，重言者何？
曰：此順前文本迹也。
又云：一部之中莫過本迹，本地總別超過諸說。
迹中三一功高一期，至後云故使消釋，
凡至大義竝指玄文三一總別，故知三一結迹、總別結本也。
言寄行約教者，蓋寄行次第約所說教能詮名言而判釋之，
既云名體宗用，驗是約行五章也。
有云：寄約行釋名章中明約教五章。
有云：寄約行判教章中明約教五章。
有云：此乃記主出玄文意，恐人疑別解中但明約行，因何不明約教？
故云寄行約教，乃寄約行明約教五章耳。
今皆不取。
other:: 
## 觀心引證
觀心引證
orig::  ^48a28

文句〔一〕〔三〕，譬喻品云：若人信汝所說，既為見我，
亦見於汝，及比丘僧，并諸菩薩。
當知隨有所聞，諦心觀察，於信心中，得見三寶。
聞說是法寶，見我是佛寶，見汝等是僧寶。 ^48b2

玅樂〔一〕〔十一〕，觀心中先引，次當知下結意。
初文者，事論秖是信身子說義當見佛，
汝所說者必從佛聞，能聞之人必是聲聞菩薩故也，故聞汝說即是見佛等也。
次結意者，所聞是法於能觀心即名為佛，
義當見佛心所即是弟子等也，即於己心識三寶一體其理宛足，
具如聞說已下文是。 ^48b10

記〔一〕〔十五〕。又觀心一文，除安樂行中修攝其心等，
餘皆義立〔云云〕。又觀心文，序及流通，準望正宗，理須義立。
於正宗中，唯安樂行，理定須故，餘皆義立。 ^48b22

文句〔一〕〔六〕下文云：若人信汝所說，即得見我，
亦見於汝，及比丘僧，并諸菩薩。
即觀行之明文也。 ^48b28

玅樂〔一〕〔十九〕，次下文云去，引譬喻品證成觀相。
commentary::  ^48b32

竊詳觀心之文，唯出安樂行，自餘諸品，皆是義立。
譬喻品文，即觀心義，故大師斷云：即觀行之明文也。
是知得見三寶，功由觀心，故引為證。
other:: 
## 三寶
三寶
orig::  ^48b34

文句〔一〕〔三〕，隨有所聞，諦心觀察，於信心中，得見三寶。 ^48b42

玅記〔一〕〔十一〕，所聞是法，於能觀心，即名為佛。
義當見佛心所，即是弟子等也。
即於己心識，三寶一體，其理宛足。
commentary::  ^48b46

北峯師云：三歸依法，祖師先達，竝令歸依一體三寶。
祖師語簡，後人不曉，纔聞一體，直歸自心，
詞句用心，殊不相應。
辨之分三：初辨訛，二正釋，三料揀。
初辨訛。歸依一體三寶，若是但歸自心，
如何先唱詞云：歸依佛，兩足尊；歸依法，
離欲尊；歸依僧，眾中尊。
後結詞云：惟願三寶，哀憐攝受慈愍故。
此則不識文也。所言一體三寶者，謂雖言三寶，
其體是一，三不別體，故云一體三寶。
如何纔言一體，便指自心？
果如此說，應須果佛無一體三寶，此不識名也。
大師云：以實相慧，覺了諸法非空非有，名為佛寶。
所覺法性之理，三諦具足，即是法寶。
如此覺慧，與理事和合，名為僧寶。
〔別行玄文〕四明云：三雖在果，而是一體。
〔拾遺記文〕此等之文，正是的明一體三寶，何不審思？
況指要顯云：三寶是修德之極也。
二正體。歸依三寶者，須知有乎四種三寶：
一住持三寶：泥木塑造，絹帛彩#CB15148;，
即佛寶；紙墨書印，文字經卷，即法寶；剃髮染衣，
圓頂方袍，即僧寶。
〔然此淨名疏記，名為相從。〕
二相從三寶：從佛說法，從法有僧，從是三寶，
于今不絕，皆由歸佛，稟法成僧，故曰相從。
此乃小乘教中所明三寶。
〔光明玄記中卷之文，對藏通二教。〕
三別相三寶：盧舍那，即佛寶；所說無量四諦，
為法寶；稟四十一位賢聖，為僧寶。
此之三寶，佛是僧果，僧是佛因，法是因果。
所修所證，三寶體別，故名別相。
即是大乘權教所明三寶。
〔撮要引光明玄記中卷之文，對別教。〕
四、一體三寶。如來以稱理智覺了諸法，
名為佛寶；所覺諸法，即是法寶；此智與事理和合，名為僧寶。
然此三寶，上極玅覺，如來究竟具足。
故摩訶衍論云：等覺已上，有真實僧。
又華嚴以統理大眾為僧寶，豈非應佛？
以應機統眾之極故也。
下至博地凡夫，亦復無不具。
故華嚴經云：心佛及眾生，是三無差別。
雖通六即，且從真證，能垂應說。
是故祖師多以四十一位賢聖為僧。
此三寶一體，正是大乘圓頓所說。
〔撮要引別行玄下、光明玄記上。〕
今所歸依，即是一體三寶。
雖通因果，由菩薩佛已悟，眾生心尚迷，
今欲返迷歸悟，求加被故，故以因心歸佛果體。
如戒本云：惟願三寶，哀憐攝受。
咸講主云：三寶雖是一體之名，甚深歸須從果。
〔行法疏下。〕法智尊者云：華嚴三歸，以體解大道為佛，
深入經藏為法，統理大眾為僧。
三雖在果，而是一體。
〔拾遺中二。〕又如荊溪尊者釋法華懺中三歸依云：
一一各想二處三寶，與頂禮俱運。
特令運想歸依十方三寶，并法華經中三寶，故云二處三寶。
是知歸依一體三寶，須將因心扣於果佛。
但須要知此一體三寶，居在何處？
體是何法？懺主云：諸佛住處，名常寂光，
徧在剎那，及一切法。
則知大乘一體三寶，體徧一切處。
色心諸法全體，即是一體三寶。
馬鳴所謂等虗空界，無所不徧。
法界一相，即是如來常住法身。
既知從體等虗空界無所不徧，則十方三寶全在剎那，三世如來不離心念。
心佛不二，互徧重重。
乃以法界依正三寶為所歸依，亦是法界依正三寶為能歸依。
能所體一，待對斯忘。
終日歸依，終日無作。
如是方名圓頓了義，歸依三寶。
若生佛條然，能所有隔，則是小乘，豈名圓頓？
當須虔誠運想，三寶即在我心，志心歸依，求成佛果。
三、料揀。初、問：弘法傳授，無過懺主、四明二祖師，多謂一體三寶歸依自心。
豈四明懺主亦不識語詞，不識名義耶？
答：此乃四明懺主得意果，具徧一切法。
若指其要，即現前心是三寶體。
所謂眾生性德，即佛真體者也。
〔光明記三〕二、問：上以三寶一體，名一體三寶，
以破他人云不識名義，還亦可通迷悟因果一體，名一體三寶否？
答：若得意，則生佛本來一體，有何不可？
今但破其不識三寶一體，纔言一體，便認作心，而亦不知因果一體也。
三、問：懺主將佛四身為佛寶，八萬法藏為法寶，
三乘為僧寶，此出何文？
為在何教？答：此義未見所出，或恐訛謬。
既是懺主之文，未敢輕議。
金園集中卷放生喜濟法門四歸依章總相云：
在修在性，因果無殊。
今論歸依，但須從果。
讀教記卷第八
 ^48c4
