
other:: 
other:: 大佛頂如來密因修證了義諸菩薩萬行首楞嚴經通議卷第三
other:: 唐天竺沙門般剌密帝譯
other:: 烏萇國沙門彌伽釋迦譯語
other:: 菩薩戒弟子清河房融筆受
author:: 明南嶽沙門憨山釋德清述
commentary:: 
 #CB17605;二會六入：
#CB17602;初會眼入：
orig::  ^557a17

復次，阿難！云何六入本如來藏妙真如性？
阿難！即彼目睛瞪發勞者，兼目與勞同是菩提瞪發勞相，
因於明、暗二種妄塵發見居中，吸此塵象，
名為見性；此見離彼明、暗二塵畢竟無體。
如是！阿難！當知是見非明、暗來，非於根出，
不於空生；何以故？
若從明來，暗即隨滅，應非見暗；若從暗來，
明即隨滅，應無見明；若從根生必無明、
暗，如是見精本無自性；若於空出，前矚塵象，
歸當見根，又空自觀，何關汝入？
是故當知眼入虗妄，本非因緣、非自然性。
commentary::  ^557a19

議曰：此總徵六入本如來藏也！
說者槩以六入為六根，謂根乃六塵所入之處；
諦觀經義不然，以明言見精、聞性等，豈浮塵根而可擬哉？
經云：元以一精明，分成六和合。
此中特言見聞覺知，蓋推初分六湛之源也！
意謂如來藏性唯一堅密身，了無能所，
本不可入；良由一念妄動遂起無明，迷此真心而為八識，所謂識精元明也！
以此識具有自證、見、相三分，由見、相對待，
則吸習塵相中歸藏識，以吸故名入，發起見聞覺知而為六用之元，
湛淵之體因此而分，六受用根依之而立，以此遂為六塵所入耳！
非謂浮塵根也！即彼目睛瞪發勞者，兼目與勞同是菩提瞪發勞相：
此言根、識同源也！
目：根也！乃清淨四大，即無明殻，屬相分，為六根之元。
勞：指見分，為七識之元。
菩提瞪發勞：謂生相無明，即自證分。
意顯相、見同一自證，則根、識同一識精元明之體，但因無明熏習而發見聞覺知以為六用之元耳！
是知瞪喻無明，勞喻相、見，同是菩提瞪發勞相，
是則由無明力熏習真如，故有八識三分耳！
以此推之，若了三分無體，元一真心，則根、
塵、識三全無自性，故不屬因緣、自然，皆本如來藏妙真如性矣！ ^557a37

 #CB17602;二會耳入：
orig::  ^557b34

阿難！譬如有人以兩手指急塞其耳，耳根勞故，
頭中作聲，兼耳與勞同是菩提瞪發勞相，
因於動、靜二種妄塵發聞居中，吸此塵象，
名聽聞性；此聞離彼動、靜二塵畢竟無體。
如是！阿難！當知是聞非動、靜來，非於根出，
不於空生；何以故？
若從靜來，動即隨滅，應非聞動；若從動來，
靜即隨滅，應無覺靜；若從根生必無動、
靜，如是聞體本無自性；若於空出，有聞成性即非虗空，
又空自聞，何關汝入？
是故當知耳入虗妄，本非因緣、非自然性。
commentary::  ^557b36

議曰：此會耳入也！
曰聽聞性名聞性，揀鼻入也！
辯無自性本如來藏矣！ ^557c6

 #CB17602;三會鼻入：
orig::  ^557c10

阿難！譬如有人急畜其鼻，畜久成勞，則於鼻中聞有冷觸，
因觸分別通塞虗實，如是乃至諸香臭氣，
兼鼻與勞同是菩提瞪發勞相，因於通、
塞二種妄塵發聞居中，吸此塵象，名齅聞性；
此聞離彼通、塞二塵畢竟無體。
當知是聞非通、塞來，非於根出，不於空生；何以故？
若從通來，塞則聞滅，云何知塞？
如因塞有，通則無聞，云何發明香臭等觸？
若從根生必無通、塞，如是聞機本無自性；
若從空出，是聞自當迴齅汝鼻，空自有聞，何關汝入？
是故當知鼻入虗妄，本非因緣、非自然性。
commentary::  ^557c12

議曰：此會鼻入也！
亦曰聞性、曰聞機，義與耳同。
在耳曰聽聞，在鼻曰齅聞，體同而用異，
所謂性中相知，用中相背也！ ^557c32

 #CB17602;四會舌入：
orig::  ^557c38

阿難！譬如有人以舌舐吻，熟甜令勞，其人若病則有苦味，
無病之人微有甜觸，由甜與苦顯此舌根，
不動之時淡性常在，兼舌與勞同是菩提瞪發勞相，
因甜苦、淡二種妄塵發知居中，吸此塵象，
名知味性；此知味性離彼甜苦及淡二塵畢竟無體。
如是！阿難！當知如是嘗苦淡知非甜、苦來，
非因淡有，又非根出，不於空生；何以故？
若甜、苦來，淡則知滅，云何知淡？
若從淡出，甜即知亡，復云何知甜、苦二相？
若從舌生必無甜、淡及與苦塵，斯知味根本無自性；
若於空出，虗空自味非汝口知，又空自知，何關汝入？
是故當知舌入虗妄，本非因緣、非自然性。
commentary::  ^557c40

議曰：此會舌入也！
以舌抵物曰#CB02549;。
吻：唇吻也！曰知味性、又曰知味根，則根性一源也！ ^558a14

 #CB17602;五會身入：
orig::  ^558a18

阿難！譬如有人以一冷手觸於熱手，若冷勢多，
熱者從冷，若熱功勝，冷者成熱，如是以此合覺之觸顯於離知，
涉勢若成因於勞觸，兼身與勞同是菩提瞪發勞相，
因於離、合二種妄塵發覺居中，吸此塵象，
名知覺性；此知覺體離彼離合、違順二塵畢竟無體。
如是！阿難！當知是覺非離、合來，非違、順有，
不於根出，又非空生；何以故？
若合時來，離當已滅，云何覺離？
違、順二相亦復如是；若從根出必無離、
合、違、順四相，則汝身知元無自性；必於空出，
空自知覺，何關汝入？
是故當知身入虗妄，本非因緣、非自然性。
commentary::  ^558a20

議曰：此會身入也！
在身為覺，名覺知性也！ ^558a40

 #CB17602;六會意入：
orig::  ^558a42

阿難！譬如有人勞倦則眠，睡熟便寤，覽塵斯憶，
失憶為忘，是其顛倒生住異滅，吸習中歸，
不相踰越，稱意知根，兼意與勞同是菩提瞪發勞相，
因於生、滅二種妄塵集知居中，吸撮內塵，
見聞逆流，流不及地，名覺知性；此覺知性離彼寤寐、生滅二塵畢竟無體。
如是！阿難！當知如是覺知之根非寤、寐來，
非生、滅有，不於根出，亦非空生；何以故？
若從寤來，寐即隨滅，將何為寐？
必生時有，滅即同無，令誰受滅？
若從滅有，生即滅無，請知生者？
若從根出，寤、寐二相隨身開合，離斯二體，
此覺知者同於知華畢竟無性；若從空生，
自是空知，何關汝入？
是故當知意入虗妄，本非因緣、非自然性。
commentary::  ^558a44

議曰：此會意入也！
眠則為忘，寤則為憶；莊子其寐形交，其覺形開，
故曰：開合。憶則為生，忘則為滅，生法暫停曰住，住不久留曰異。
謂吸撮此生、住、異、滅為內法塵，較前指塞耳而有聲、
急畜鼻而有冷觸、舌舐吻而有苦甜、手相摩而有冷煖，
則知塵非外來，意顯根、塵、識三唯識所變，且意吸生滅而為塵豈有實法哉？
見聞逆流，流不及地者：謂見聞等五根往外順流，
緣五塵境，今不外緣，但內緣五塵落謝影子，
生滅不停，故云：逆流。
以生滅法塵但歸意地，而八識本體非見聞所及，
故云：流不及地。名知覺性：以統收六根但云見聞覺知而已！
一一辯妄無體皆本如來藏矣！ ^558b20

 #CB17605;三會十二處：
#CB17602;初會色處：
orig::  ^558b44

復次，阿難！云何十二處本如來藏妙真如性？
阿難！汝且觀此祇陀樹林及諸泉池，於意云何？
此等為是色生眼見？
眼生色相？阿難！若復眼根生色相者，見空非色，
色性應銷，銷則顯發一切都無，色相既無，誰明空質？
空亦如是！若復色塵生眼見者，觀空非色，
見即銷亡，亡則都無，誰明空色？
是故當知見與色空俱無處所，即色與見二處虗妄，
本非因緣、非自然性。
commentary::  ^558b46

議曰：此總徵十二處也！
初約色塵以對眼根，以顯根、塵十二處虗妄；
說者謂十二處正破在色，經文明言即色與見二處虗妄，豈單在處耶？
今皆無體則本如來藏矣！ ^558c12

 #CB17602;二會聲處：
orig::  ^558c20

阿難！汝更聽此祗陀園中食辦擊鼓、眾集撞鐘，
鐘鼓音聲前後相續，於意云何？
此等為是聲來耳邊？
耳往聲處？阿難！若復此聲來於耳邊，如我乞食室羅筏城，
在祗陀林則無有我，此聲必來阿難耳處，
目連、迦葉應不俱聞，何況其中一千二百五十沙門一聞鐘聲同來食處！
若復汝耳往彼聲邊，如我歸住祗陀林中，
在室羅城則無有我，汝聞鼓聲，其耳已往擊鼓之處，
鐘聲齊出應不俱聞，何況其中象馬牛羊種種音響！
若無來往亦復無聞。
是故當知聽與音聲俱無處所，即聽與聲二處虗妄，
本非因緣、非自然性。
commentary::  ^558c22

議曰：此會聲處也！
聲不來耳邊，耳不往聲所，是則音聲、聞性兩皆寂然，
而妄生分別；二妄無體則本如來藏矣！ ^558c42

 #CB17602;三會香處：
orig::  ^558c48

阿難！汝又齅此鑪中栴檀，此香若復然於一銖，
室羅筏城四十里內同時聞氣，於意云何？
此香為復生栴檀木？
生於汝鼻？為生於空？
阿難！若復此香生於汝鼻，稱鼻所生當從鼻出，
鼻非栴檀，云何鼻中有栴檀氣？
稱汝聞香當於鼻入，鼻中出香說聞非義；
若生於空，空性常恆香應常在，何藉鑪中爇此枯木？
若生於木，則此香質因爇成煙，若鼻得聞合蒙煙氣，
其煙騰空未及遙遠，四十里內云何已聞？
是故當知香鼻與聞俱無處所，即齅與香二處虗妄，
本非因緣、非自然性。
commentary::  ^559a2

議曰：此會香處也！
香無定在，聞根本空，二皆無體則本如來藏矣！ ^559a20

 #CB17602;四會味處：
orig::  ^559a24

阿難！汝常二時眾中持鉢，其間或遇酥酪醍醐名為上味，於意云何？
此味為復生於空中？
生於舌中？為生食中？
阿難！若復此味生於汝舌，在汝口中祇有一舌，
其舌爾時已成酥味，遇黑石蜜應不推移，
若不變移不名知味，若變移者，舌非多體，云何多味一舌之知？
若生於食，食非有識，云何自知？
又食自知即同他食，何預於汝名味之知？
若生於空，汝噉虗空當作何味？
必其虗空若作鹹味，既鹹汝舌亦鹹汝面，
則此界人同於海魚，既常受鹹，了不知淡，
若不識淡亦不覺鹹，必無所知，云何名味？
是故當知味舌與嘗俱無處所，即嘗與味二俱虗妄，
本非因緣、非自然性。
commentary::  ^559a26

議曰：此會味處也！
約味以辯，味若生於舌，則一舌而不能知多味；
若生於食，則食自知而無預於舌；若生於空，
則根、塵無干，何名知味？
是知二皆無體則本如來藏矣！ ^559a48

 #CB17602;五會觸處：
orig::  ^559b8

阿難！汝常晨朝以手摩頭，於意云何？
此摩所知誰為能觸？
能為在手？為復在頭？
若在於手，頭則無知，云何成觸？
若在於頭，手則無用，云何名觸？
若各各有，則汝阿難應有二身；若頭與手一觸所生，
則手與頭當為一體，若一體者，觸則無成，
若二體者，觸誰為在？
在能非所，在所非能，不應虗空與汝成觸。
是故當知覺觸與身俱無處所，即身與觸二俱虗妄，
本非因緣、非自然性。
commentary::  ^559b10

議曰：此會觸處也！
約觸以辯，以手摩頭而為身之觸也！
若觸在手，頭不應知；觸若在頭，則不待手觸；
若頭、手皆有觸，則有二知，應有二身；若頭、
手是一，則不成觸；若頭、手二體，則觸無定在。
是知覺觸與身俱無處所，二俱虗妄；此以自手觸身，
故一體二體以辯，畢竟無體則本如來藏矣！ ^559b26

 #CB17602;六會法處：
orig::  ^559b38

阿難！汝常意中所緣善、惡、無記三性生成法則，此法為復即心所生？
為當離心別有方所？
阿難！若即心者，法則非塵，非心所緣，云何成處？
若離於心別有方所，則法自性為知？
非知？知則名心，異汝非塵同他心量，〔若有知而又異汝，
則非汝之法塵，應同他心量矣！〕
即汝即心，云何汝心更二於汝？
若〔異汝而〕非知者，此塵既非色、聲、香、味、
離合、冷煖及虗空相，當於何在？
今於色空都無表示，不應人間更有空外，
〔縱計空外，則〕心非所緣，處從誰立？
是故當知法則與心俱無處所，則意與法二俱虗妄，
本非因緣、非自然性。
commentary::  ^559b40

議曰：此會法處也！
約法塵以辯，以意中所緣善、惡、無記三性生成法則，
名為法塵；以此法塵唯意識所變，故即心、離心推之！
若此法塵即心而有，法則是心而非塵矣！
既非法塵，則非汝心所緣之塵矣！
云何成處耶？此言即心而有者妄矣！
若此法塵離心而有，必別有方所，若有方所，則法自性為有知耶？
是無知耶？若知則非塵，當名汝之心矣！
若有知而又異於汝，則非是汝之法塵，應同他人之心量矣！
且異汝而又有知，而言即是汝之塵、即是汝之心，
故云即汝即心；斯則云何汝心更二於汝耶？
此則異汝而言有知者非也！
若異汝而非知將為汝之法塵者，此塵既非色聲香味離合冷煖之實法，
又不同於虗空，畢竟當何所在耶？
此言離心而非知者妄矣！
今於色空求之都無表示，不應人間更有空外而為汝之法塵也！
此喻五塵之外別有法塵也！
縱許法外有法，則非汝心所緣之境矣！
處從誰立耶？以此觀之，都無實體，一切總非，則空如來藏之義於是乎顯矣！ ^559c12

 #CB17605;四會十八界：
#CB17602;初會眼識界：
orig::  ^559c48

復次，阿難！云何十八界本如來藏妙真如性？
阿難！如汝所明！眼色為緣生於眼識，此識為復因眼所生以眼為界？
因色所生以色為界？
阿難！若因眼生，既無色空無可分別，縱有汝識欲將何用？
汝見又非青黃赤白，無所表示，從何立界？
若因色生，空無色時汝識應滅，云何識知是虗空性？
若色變時，汝亦識其色相遷變，汝識不遷，界從何立？
〔若〕從〔色〕變則〔譏亦〕變，界相自無，不變則恆，
既從色生，應不識知虗空所在；若兼二種眼色共生，
合則中離，離則兩合，體性雜亂，云何成界？
是故當知眼、色為緣生眼識界三處都無，
則眼與色及色界三，本非因緣、非自然性。
commentary::  ^560a2

議曰：此徵會十八界也！
以根、塵和合，識生其中，故就根、塵以辯識無體，前後辯法要顯無生之義。
中論云：諸法不自生，亦不從他生，不共不無因，是故說無生。
從根生：自生也！從色生：他生也！
根、塵合生：共生也！
虗空生：無因生也！
此四生法前後間出，總顯無生之義，所謂不生滅性即如來藏矣！ ^560a24

 #CB17602;二會耳識界：
orig::  ^560a36

阿難！又汝所明！耳聲為緣生於耳識，此識為復因耳所生以耳為界？
因聲所生以聲為界？
阿難！若因耳生，動、靜二相既不現前，根不成知，
必無所知，知尚無成，識何形貌？
〔知根尚且無成，所生之識作何形貌？〕
若取耳聞，無動靜故聞無所成，〔聞性尚且無成〕云何耳形雜色觸塵名為識界？
〔既無動靜又無耳根〕則耳識界復從誰立？
若生於聲，識因聲有則不關聞，無聞則亡聲相所在，
識從聲生，〔若此識果從聲生〕許聲因聞而有聲相，
聞應間識，不聞非界，聞則同聲，識已被聞，誰知聞識？
若無知者終如草木，不應聲聞雜成中界，
〔根塵既雜則中界不成〕界無中位，則內外相復從何成？
是故當知耳、聲為緣生耳識界三處都無，
則耳與聲又聲界三，本非因緣、非自然性。
commentary::  ^560a38

議曰：此會耳識界也！
耳聞聲塵，故約動、靜以辯。
若因耳生下約根以辯：若耳識但因耳生，
何假動、靜？若無動、靜則根不成知，必無所知之境，
亦無能知之根，知根尚且無成，而所生之識作何形貌？
若取耳聞為根，無動、靜時則聞亦無成，
聞性尚且無成，豈有耳形雜色觸塵便為耳識界耶？
既無動、靜又無耳根，則耳識界復從誰立？
此計因耳生識者妄矣！
若生於聲下約境以辯：若耳識因聲而生，
則此識因聲而有，既因聲有則不關汝聞性矣！
若聞既是聲，則有聞便有聲，無聞則無聲相所在矣！
若果識從聲生，又許此聲因聞而有聲相，
是則識已被聞，識既被聞，則聞聲應是聞識，不是聞聲矣！
若不聞識，又非聲界；若是聞識，則識已同聲，識既同聲已被聞矣！
將誰又知聞識耶？
若無知者則終如草木矣！
此計因聲生識者妄矣！
不應聲塵與聞根共處雜成中界，此破共生也！
反覆推之，根、塵無體，而識界竟從何立？
識界既空則本如來藏矣！ ^560b16

 #CB17602;三會鼻識界：
orig::  ^560c2

阿難！又汝所明！鼻香為緣生於鼻識，此識為復因鼻所生以鼻為界？
因香所生以香為界？
阿難！若因鼻生，則汝心中以何為鼻？
為取肉形雙爪之相？
為取齅知動搖之性？
若取肉形，肉質乃身，身知即觸，名身非鼻、
名觸即塵，〔觸即身塵，不名鼻識。〕
鼻尚無名，云何立界？
若取齅知，〔若以知性為鼻〕又汝心中以何為知？
以肉為知，則肉之知元觸非鼻；以空為知，
空則自知，肉應非覺，如是則應虗空是汝，
汝身非知，今日阿難應無所在；以香為知，
知自屬香，何預於汝？
若香、臭氣必生汝鼻，則彼香、臭二種流氣不生伊蘭及栴檀木，
二物不來，汝自齅鼻為香？
為臭？臭則非香、香應非臭，若香、臭二俱能聞者，
則汝一人應有兩鼻，對我問道有二阿難，誰為汝體？
若鼻是一，香、臭無二，臭既為香、香復成臭，
二性不有，〔香尚無體〕界從誰立？
若因香生，識因香有，〔香即是識〕如眼有見不能觀眼，
因香有故應不知香，知即非生，不知非識，
〔若不知香即非鼻識〕香非知有，香界不成，
識不知香，因界則非從香建立，既無中間
〔之識〕，不成內外〔根境〕，彼諸聞性畢竟虗妄。
是故當知鼻、香為緣生鼻識界三處都無，
則鼻與香及香界三，本非因緣、非自然性。
commentary::  ^560c4

議曰：此會鼻識界也！
辯識界文皆約根、塵，獨此一段有齅知之性，以從鼻形兼齅知性雙辯無體也！
謂若鼻識因鼻而生，先審以何為鼻，是取肉形之相耶？
為取齅知之性耶？
若取肉形，則肉質乃身也！
若身知香，名身則非鼻，名觸即是身塵，
而鼻尚無名，云何立界？
此計從肉鼻生者妄矣！
若取齅知之性以為鼻者，則汝心中以何為知耶？
若以肉為知，則是肉之知元是身觸，非鼻識也！
若以空為知，則虗空是汝，而汝身非知，則阿難應無所在矣！
此則知性尚無，將何為鼻？
此計以知為鼻者妄矣！
若以香為知，則知自屬香，何預於汝？
若香、臭氣必生汝鼻，則香、臭不生伊蘭及栴檀矣！
二物不來，汝自齅鼻為香？
為臭？若香、臭齊聞則有兩鼻，若鼻是一而香、
臭無二，臭既為香、香復成臭，二性不有，
則香尚無體，知從誰立？
知尚無體，識從何生？
此計香為知者妄矣！
若因香生下約境以辯：若鼻識因香而生，
則此識亦因香有，香即是識，如眼不見眼，
既因香有，則識已是香，應不更知香矣！
若又知首，即非從香生矣！
若不知香，則非鼻識矣！
若香不待知而有，則香界不成，若識不知香，而因界則非從香建立矣！
此計從香生識者妄矣！
既無中間則內外不成，而聞香之識畢竟虗妄，
三處都無而識自無體，無生之義於茲顯矣！ ^560c44

 #CB17602;四會舌識界：
orig::  ^561a42

阿難！又汝所明！舌味為緣生於舌識，此識為復因舌所生以舌為界？
因味所生以味為界？
阿難！若因舌生，則諸世間甘蔗、烏梅、黃連、
石鹽、細辛、薑桂都無有味，汝自嘗舌為甜？
為苦？若舌性苦，誰來嘗舌？
舌不自嘗，孰為知覺？
舌性非苦，味自不生，云何立界？
若因味生，識自為味同於舌根應不自嘗，云何識知是味非味？
又一切味非一物生，味既多生，識應多體，
識體若一，體必味生，鹹淡甘辛和合俱生，
諸變異相同為一味應無分別，分別既無則不名識，云何復名舌味識界？
不應虗空生汝心識；舌味和合，〔根塵共生〕
即於是中元無自性，云何界生？
是故當知舌、味為緣生舌識界三處都無，
則舌與味及舌界三，本非因緣、非自然性。
commentary::  ^561a44

議曰：此會舌識界也！
若因舌生下約根以辯：此識若因舌生，何假眾味而顯也！
若無眾味，當自嘗舌為甜？
為苦？若舌成味，誰來嘗舌？
舌不自嘗，誰為知覺？
舌性非苦，味自不生；此計從舌生識者妄矣！
若同味生下約境以辯：此識若因味生，
則識自為味同於舌根，舌不自嘗，云何識知是味非味？
又味非一物，則識應多體，若識體是一，
而識從味生，則識一而多味通成一味，應無分別矣！
既無分別，何名舌識耶？
此計從味生識者妄矣！
根、塵無體，不應虗空生汝識也！
若舌與味和合共生，即於是中元無自性矣！
從根生：自生也！從味生：他生也！
和合：共生也！從空生：無因生也！
前後皆據此義以顯無生，獨此段文最顯，
微細推窮三處都無，了無自體本如來藏矣！ ^561b20

 #CB17602;五會身識界：
orig::  ^561b48

阿難！又汝所明！身觸為緣生於身識，此識為復因身所生以身為界？
因觸所生以觸為界？
阿難！若因身生，必無合、離二覺觀緣，身何所識？
若因觸生，必無汝身，誰有非身和合、離者？
阿難！物不觸知，〔物不因觸而有知〕身知有觸，
〔身因有知而即有觸〕知身即觸、〔身知即因觸而顯〕
知觸即身，即觸非身、〔若即觸則非身矣〕
即身非觸，身、觸二相元無處所，合身即為身自體性，
離身即是虗空等相，〔觸若離身即是虛空〕
內外不成，中云何立？
中不復立，內外性空，則汝識生從誰立界？
是故當知身、觸為緣生身識界三處都無，
則身與觸及身界三，本非因緣、非自然性。
commentary::  ^561c2

議曰：此會身識界也！
若因身生下約根以辯：此識若從身生，
必無合、離二緣，則身何所識耶？
是識不從身生也！
若因觸生下約境以辯：此識若因觸塵而生，是則但有觸而無身矣！
豈有非身而知合、離者？
且物不因觸而有知，身因有知而即有觸，
知身則因觸而顯，知觸即因身而顯，是則身、觸不相離也！
若即觸則非身矣！
若即身則非觸矣！
然則身、觸二相元無處所，若觸合身，即為身自體而非觸矣！
若觸離身，即是虗空相矣！
內外性空，則識從何以立界耶？
一切無性而無生之義顯矣！ ^561c24

 #CB17602;六會意識界：
orig::  ^561c44

阿難！又汝所明！意法為緣生於意識，此識為復因意所生以意為界？
因法所生以法為界？
阿難！若因意生，於汝意中必有所思發明汝意，
若無前法，意無所生，離緣無形，識將何用？
又汝識心與諸思量兼了別性為同？
為異？同意即意，云何所生？
異意不同，應無所識，若無所識，云何意生？
若有所識，云何識意？
唯同與異二性無成，界云何立？
若因法生，世間諸法不離五塵，汝觀色法及諸聲法、
香法、味法及與觸法，相狀分明以對五根，
非意所攝，汝識決定依於法生，今汝諦觀法法何狀？
若離色空、動靜、通塞、合離、生滅，越此諸相終無所得，
生則色空諸法等生，滅則色空諸法等滅，
所因既無，因生有識作何形相？
相狀不有，界云何生？
是故當知意、法為緣生意識界三處都無，
則意與法及意界三，本非因緣、非自然性。
commentary::  ^561c46

議曰：此會意識界也！
意根約法塵以辯意識無體：謂意識若從意根而生，
然於根中必有所思之法塵，方發明是汝之意根；
若無法塵，則意根尚無，必無所生之識矣！
若離所緣之法塵，則根亦無形，縱有汝識將何所用？
以無可分別故。此約根塵既無則識亦無體矣！
下約同、異以辯根識：又汝識心：指意識也！
與諸思量：指七識意根也！
此二兼有了別性，此識與根為同？
為異？同意即但是根，云何而為所生之識耶？
若異意根則不同意，應無所知之識，云何說名意根所生之識耶？
若異意而又有知識，即名意根矣！
云何意根而又識意根耶？
且同、異二妄尚無體性，而界云何立耶？
此計從根生識者妄矣！
下約塵辯：此識若因法塵而生，然世間諸法不離五塵，
分明以對五根都有相狀，皆非意所攝，今汝諦觀法塵之法作何相狀？
以法塵乃五塵謝落之影子，故約五塵對辯無體；
五塵乃色空、動靜、通塞、合離、生滅也！
越此諸相終無所得，是則生但諸法等生，
滅但諸法等滅，所因之法既無，則因生之識作何形相耶？
此計從塵生識者妄矣！
根、塵既空，識界何有？
則當下無生藏性顯矣！ ^562a26

從初卷阿難啟請妙奢摩他以來至此，
始則破妄顯真、次則會妄歸真，而所顯之理從淺至深，總該四時所說之教。
初徵心辯見以破身見，阿含教義也！
破見分識精，方等教義也！
五蘊三科會歸藏性，根塵識界一一本空，般若教義也！
本如來藏妙真如性，則法法全真通歸實相，法華終教義也！
若下文七大徧周，一一圓融周徧法界，則引歸華嚴理事無礙法界。
總顯三諦圓融空如來藏性以為空觀之體，
所謂融會入於如來妙莊嚴海，此通途之大旨也！
按理而推，是豈可局於時哉？ ^562b18

上會三科以顯即事即理竟。 ^562b38

 #CB17479;二會七大以顯事理無礙，
分五： ^562b40

 #CB17605;初當機疑請：
orig::  ^562b42

阿難白佛言：世尊！
如來常說和合因緣，一切世間種種變化皆因四大和合發明，
云何如來因緣、自然二俱排擯？
我今不知斯義所屬，惟垂哀愍！
開示眾生中道了義無戲論法！
commentary::  ^562b44

議曰：如來一往開示可謂理極情忘，而阿難猶執常談因緣、
自然為疑者，豈阿難顓愚至此耶？
蓋理有未盡，故疑有未決，所以示同未悟耳！
當機以中道之義為請，而此判屬空藏者，
所謂一空一切空，無假無中無不空也！ ^562c4

 #CB17605;二許說誡聽：
orig::  ^562c14

爾時，世尊告阿難言：汝先厭離聲聞、緣覺諸小乘法，
發心勤求無上菩提，故我今時為汝開示第一義諦，如何復將世問戲論妄想因緣而自纏繞？
汝雖多聞，如說藥人，真藥現前不能分別，如來說為真可憐愍。
汝今諦聽！吾當為汝分別開示，亦令當來修大乘者通達實相！
阿難默然，承佛聖旨。
commentary::  ^562c16

議曰：佛謂阿難厭離小乘、勤求大法，已為開示第一義諦矣！
而猶自妄想纏繞。
良由一向多聞，久執名言，未有真修，如說藥人，真藥現前不能分別也！ ^562c28

 #CB17605;三總出妄計：
orig::  ^562c34

阿難！如汝所言！四大和合發明世間種種變化。
阿難！若彼大性體非和合，則不能與諸大雜和，
猶如虗空不和諸色；若和合者同於變化，
始終相成，生滅相續，生死死生，生生死死，如旋火輪未有休息。
commentary::  ^562c36

 #CB17605;四特示一源：
orig::  ^562c44

阿難！如水成冰，冰還成水。
commentary::  ^562c46

議曰：此總答問義也！
阿難執謂四大和合發明世間種種變化，
以不達性真圓融周徧之理，妄計和合。
佛言：大性若不和合，則不能與諸大雜如，
猶如虗空不和諸色；若和合者則同於變化，
生滅相續，生生死死，未有休息，是則不可言和合、非和合也！
若了真妄一體，如水成冰、冰還成水，則一切妄計當下情忘矣！ ^562c48

 #CB17605;五徧示大性，
分七：
#CB17602;初示地大：
orig::  ^563a14

汝觀地性，麤為大地、細為微塵，至鄰虗塵析彼極微色邊際相七分所成，
更析鄰虗即實空性。
阿難！若此鄰虗析成虗空，當知虗空出生色相；
汝今問言由和合故出生世間諸變化相，汝且觀此一鄰虗塵用幾虗空和合而有？
不應鄰虗合成鄰虗。
又鄰虗塵析入空者，用幾色相合成虗空？
若色合時，合色非空；若空合時，合空非色；
色猶可析，空云何合？
汝元不知如來藏中性色真空、性空真色，
清淨本然周徧法界，隨眾生心應所知量，
循業發現，世間無知惑為因緣及自然性，
皆是識心分別計度，但有言說都無實義。
commentary::  ^563a16

議曰：此示地大周徧也！
意約體空以示性真，且此地大乃積微塵所成者，
故析微塵以至鄰虗，析鄰虗以成虗空，
由是而知虗空出生色相，而地大之體本空也！
若言和合而成大地，此鄰虗塵用幾虗空和合而有？
以鄰虗極微乃地大之始也！
若析鄰虗而為虗空，當用幾色相以合成虗空耶？
若合色則非空，若合空則非色，色可析而空不可合；此計四大和合發明者妄矣！
此地大體汝元不知如來藏中循業發現，本非和合而有也！
若了循業發現，則性真周徧之義顯矣！ ^563a36

 #CB17602;二示火大：
orig::  ^563b8

阿難！火性無我，寄於諸緣，汝觀城中未食之家欲炊爨時，手執陽燧日前求火。
阿難！名和合者，如我與汝一千二百五十比丘今為一眾，
眾誰為一，詰其根本各各有身，皆有所生氏族名字；
如舍利弗：婆羅門種，優樓頻螺：迦葉波種，
乃至阿難：瞿曇種姓。
阿難！若此火性因和合有，彼手執鏡於日求火，此火為從鏡中而出？
為從艾出？為於日來？
阿難！若日來者，自能燒汝手中之艾，來處林木皆應受焚；
若鏡中出，自能於鏡出然於艾，鏡何不鎔？
紆汝手執尚無熱相，云何融泮？
若生於艾，何藉日鏡光明相接然後火生？
汝又諦觀鏡因手執、日從天來、艾本地生，火從何方遊歷於此？
日鏡相遠非和非合，不應火光無從自有！
汝猶不知如來藏中性火真空、性空真火，
清淨本然周徧法界，隨眾生心應所知量。
阿難！當知世人一處執鏡、一處火生，徧法界執、
滿世間起，起徧世間寧有方所？
循業發現，世間無知惑為因緣及自然性，
皆是識心分別計度，但有言說都無實義。
commentary::  ^563b10

議曰：此示火大周徧也！
以手執鏡於日求火，諦觀此火不從日來、
不從鏡出、不從艾生、又非無從自有，則非和合明矣！
汝猶不知如來藏中周徧法界，而性火真空本然周徧，
故一處求火、一處火生，若徧界求則滿世間起，足知循業發現之義矣！ ^563b44

 #CB17602;三示水大：
orig::  ^563c6

阿難！水性不定，流息無恒，如室羅城迦毗羅仙、
斫迦羅仙及鉢頭摩訶薩多等諸大幻師，
求大陰精用和幻藥，是諸師等於白月晝，
手執方諸承月中水，此水為復從珠中出？
空中自有？為從月來？
阿難！若從月來，尚能遠方令珠出水，所經林木皆應吐流，流則何待方珠所出？
不流，明水非從月降；若從珠出，則此珠中常應流水，何待中宵承白月晝？
若從空生，空生無邊，水當無際，從人洎天皆同滔溺，云何復有水陸空行？
汝更諦觀月從天陟、珠因手持、承珠水盤本人敷設，水從何方流注於此？
月珠相遠非和非合，不應水精無從自有！
汝尚不知如來藏中性水真空、性空真水，
清淨本然周徧法界，隨眾生心應所知量，
一處執珠、一處水出，徧法界執、滿法界生，生滿世間寧有方所？
循業發現，世間無知惑為因緣及自然性，
皆是識心分別計度，但有言說都無實義。
commentary::  ^563c8

議曰：此示水大周徧也！
方諸：水精珠也！但觀幻師以方諸求水，
此水不從珠出、不從月來、不從空出、又非無從自有；
汝尚不知如來藏中性水真空，本然周徧，
元非和合，徧法界求，滿法界生，則循業發現可知矣！ ^563c38

 #CB17602;四示風大：
orig::  ^563c48

阿難！風性無體，動靜不當，汝常整衣入於大眾，
僧伽梨角動及傍人，則有微風拂彼人面，此風為復出袈裟角？
發於虗空？生彼人面？
阿難！此風若復出袈裟角，汝乃披風，其衣飛搖應離汝體，
我今說法會中垂衣，汝看我衣風何所在？
不應衣中有藏風地。
若生虗空，汝衣不動何因無拂？
空性常住，風應常生，若無風時虗空當滅，
滅風可見，滅空何狀？
若有生滅不名虗空，名為虗空，云何風出？
若風自生被拂之面，從彼面生當應拂汝，
自汝整衣，云何倒拂？
汝審諦觀整衣在汝、面屬彼人、虗空寂然不參流動，風自誰方鼓動來此？
風空性隔非和非合，不應風性無從自有！
汝宛不知如來藏中性風真空、性空真風，
清淨本然周徧法界，隨眾生心應所知量。
阿難！如汝一人微動服衣有微風出，徧法界拂、
滿國土生，周徧世間寧有方所？
循業發現，世間無知惑為因緣及自然性，
皆是識心分別計度，但有言說都無實義。
commentary::  ^564a2

議曰：此示風大周徧也！
風體難言，故借整衣有風拂彼人面以辯性空，此如來妙辯最可思也！
因整伽黎則有微風拂彼人面，此風為復出於袈裟？
為發於空？為生彼人面？
若出於袈裟，則汝披風，衣當飛搖而去矣！
豈我衣中有藏風地耶？
若生於空，空性常住而風亦常生，風滅而空亦當滅，若有生滅非虗空矣！
若風自生被拂人面，既從彼面而生，則當拂汝，云何彼人倒拂耶？
三處無體豈成和合？
汝宛不知如來藏中性風真空，本然周徧，寧有方所？
循業發現，非識心計度可知也！ ^564a34

 #CB17602;五示空大：
orig::  ^564b6

阿難！空性無形，因色顯發，如室羅城去河遙處，
諸剎利種及婆羅門、毗舍、首陀，兼頗羅墮、
旃陀羅等，新立安居，鑿井求水，出土一尺於中則有一尺虗空，
如是乃至出土一丈，中間還得一丈虗空，
虗空淺深隨出多少，此空為當因土所出？
因鑿所有？無因自生？
阿難！若復此空無因自生，未鑿土前何不無礙？
唯見大地逈無通達；若因土出，則土出時應見空入，
若土先出無空入者，云何虗空因土而出？
若無出入，則應空土元無異因，無異則同，則土出時空何不出？
若因鑿出，則鑿出空應非出土，不因鑿出，
鑿自出土，云何見空？
汝更審諦！諦審諦觀！
鑿從人手隨方運轉、土因地移，如是虗空因何所出？
鑿空虗實不相為用，非和非合，不應虗空無從自出！
若此虗空性圓周徧本不動搖，當知現前地、
水、火、風均名五大，性真圓融，皆如來藏本無生滅。
阿難！汝心昏迷，不悟四大元如來藏，當觀虗空為出、
為入、為非出入；汝全不知如來藏中性覺真空、
性空真覺，清淨本然周徧法界，隨眾生心應所如量。
阿難！如一井空、空生一井，十方虗空亦復如是，圓滿十方寧有方所？
循業發現，世間無知惑為因緣及自然性，
皆是識心分別計度，但有言說都無實義。
commentary::  ^564b8

議曰：此示空大周徧也！
虗空因色而顯，以空是色之體，故假鑿井以發明之！
虗空融貫大地，但見色礙而不見空，因鑿井出空，則知虗空為處不徧矣！
故曰喻如虗空徧至一切色非色處。
今觀鑿井之空不因土出、不因鑿出、又非無因；
若了此虗空性圓周徧，則知現前地、水、
火、風均名五大，性真圓融本如來藏，循業發現矣！
豈以因緣、自然而計度哉？ ^564b48

此虗空并前四大皆八識之相分。 ^564c14

 #CB17602;六示見大：
orig::  ^564c16

阿難！見覺無知，因色空有！
如汝今者在祗陀林，朝明夕昏，設居中宵，
白月則光、黑月便暗，則明、暗等因見分析，
此見為復與明、暗相并太虗空為同一體？
為非一體？或同非同？
或異非異？阿難！此見若復與明與暗及與虗空元一體者，
則明與暗二體相亡，暗時無明、明時無暗；
若與暗一，明則見亡，必一於明，暗時當滅，
滅則云何見明、見暗？
若明、暗殊，見無生滅，一云何成？
若此見精與暗與明非一體者，汝離明、
暗及與虗空，分析見元作何形相？
離明、離暗及離虗空，是見元同龜毛兔角；
明、暗、虗空三事俱異，從何立見？
明、暗相背，云何或同？
離三元無，云何或異？
分空、分見本無邊畔，云何非同？
見暗、見明性非遷改，云何非異？
汝更細審微細審詳！
審諦審觀！明從太陽、暗隨黑月、通屬虗空、
壅歸大地，如是見精因何所出？
見覺空頑非和非合，不應見精無從自出！
若見聞知性圓周徧本不動搖，當知無邊不動虗空并其動搖地、
水、火、風均名六大，性真圓融，皆如來藏本無生滅。
阿難！汝性沈淪，不悟汝之見聞覺知本如來藏；汝當觀此見聞覺知為生？
為滅？為同？為異？為非生滅？
為非同異？汝曾不知如來藏中性見覺明、
覺精明見，清淨本然周徧法界，隨眾生心應所知量，
如一見根見周法界，聽齅、甞觸、覺觸、覺知妙德瑩然徧周法界，
圓滿十虗寧有方所？
循業發現，世間無知惑為因緣及自然性，
皆是識心分別計度，但有言說都無實義。
commentary::  ^564c18

議曰：此示見大周徧也！
見大乃八識之見分，亦名見精。
無知者：以此見元是妙明之智光，本無對待，
今迷而為妄見，因對色空之妄境遂形了別，
以本無所知，故約明、暗、虗空「一」「異」以破。
若「一」：則既一於明而不到暗，必一於暗而不到明，
兩不相到則不能雙見明、暗矣！
若「異」：則離於虗空、明、暗之外，別求此見形相而不可得。
異此三處，從何立見？
且明、暗相背，難言或同；離三無體，難言或異；
空見不分，難言非同；明、暗遷而性不改，
難言非異；況見有知而空頑無知，非和合矣！
又非無從而有，畢竟無體，則見性本空。
若見聞知性圓周徧本不動搖，則知虗空并其四大性真圓融，
皆如來藏不生不滅性矣！
汝曾不知如來藏中性見覺明，本然周徧，但隨眾生心量循業發現耳！
豈可以因緣、自然計之哉？ ^565a18

 #CB17602;七示識大：
orig::  ^565a46

阿難！識性無源，因於六種根塵妄出！
汝今徧觀此會聖眾用目循歷，其目周視但如鏡中無別分析，
汝識於中次第標指此是文殊、此富樓那、
此目犍連、此須菩提、此舍利弗，此識了知為生於見？
為生於相？為生虗空？
為無所因突然而出？
阿難！若汝識性生於見中，如無明、暗及與色、
空，四種必無元無汝見，見性尚無，從何發識？
若汝識性生於相中，不從見生，既不見明亦不見暗，
明、暗不矚即無色空，彼相尚無，識從何發？
若生於空，非相非見，非見無辯，自不能知明、
暗、色、空，非相滅緣，見聞覺知無處安立，
處此二非，空則同無，有非同物，縱發汝識欲何分別？
若無所因突然而出，何不日中別識明月？
汝更細詳微細詳審！
見託汝睛、相推前境，可狀成有、不相成無，如是識緣因何所出？
識動見澄非和非合，聞聽、覺知亦復如是，不應識緣無從自出！
若此識心本無所從，當知了別見聞覺知圓滿湛然性非從所，
兼彼虗空、地、水、火、風均名七大，性真圓融，皆如來藏本無生滅。
阿難！汝心麤浮，不悟見聞發明了知本如來藏，汝應觀此六處識心為同？
為異？為空？為有？為非同異？
為非空有？汝元不知如來藏中性識明知、
覺明真識，妙覺湛然徧周法界，含吐十虗寧有方所？
循業發現，世間無知惑為因緣及自然性，
皆是識心分別計度，但有言說都無實義。
commentary::  ^565a48

議曰：此示識大周徧也！
識性無源，因於六種根塵妄出，故約見、相二分以破。
八識假見分七識為根，以親相分為境，
離此二分別識性本空，故曰：識從何發。
若生於空則非相非見，若非見則瞢然無辯，
若非相則無前緣，而見聞覺知無處安立矣！
若言是空則同於無，若言是有又不同物，
亦非無因突然而出，若此識心本無所從，
則知了別見聞覺知皆本無從，兼彼虗空、
地、水、火、風均名七大，性真圓融，皆如來藏本無生滅矣！
汝元不知如來藏中性識明知、覺明真識，
妙覺湛然徧周法界，含吐十虗，循業發現，殊非妄心計度可知也！ ^565b44

上約不生不滅會妄歸真以顯真空藏性竟。 ^565c18

已上三科七大通云會妄歸真以顯真空藏性，
而所顯之理亦為門不同；按華嚴法界觀門中有四句義：
一會色歸空、二明空即是色、三空色無礙、四泯絕無寄。
今經三科會歸藏性，正當觀中初句會色歸空，當論中如實空義。
今七大之文一一皆云性真圓融，循業發現，即當觀中第二明空即是色。
第三空色無礙義當論中如實不空義；
論云如實不空：謂一切境界悉於中現，
不出不入，不失不壞。
今以論不空收入此經空藏體者：以論宗楞伽等經，
理齊終教；此經引歸性海，帶顯圓融，理該華嚴圓教；
故以彼不空入此中空藏者，義顯妙有真空圓融無礙之空，
非遠離一切心境界相之空也！
此空藏體即當華嚴理法界門，四句通收，十門齊會。
若約七大色心周徧圓融，則已帶顯觀中理事無礙十門中初二門義，
以即真故相徧，由相徧故無礙。
以此而觀，足見此經理收五教，是知向下顯不空如來藏，前當華嚴理事無礙法界後八門義。
若約毛端現剎、塵裏轉輪，則又帶顯事事無礙法界矣！
義顯此經為引攝教，以一切因果攝歸果海故，請觀法界觀文決無疑矣！ ^565c20

 #CB17479;三當機領悟說偈陳情：
orig::  ^566a12

爾時，阿難及諸大眾蒙佛如來微妙開示，
身心蕩然得無罣礙，是諸大眾各各自知心徧十方，
見十方空如觀手中所持葉物，一切世間諸所有物皆即菩提妙明元心，
心精徧圓含裹十方，反觀父母所生之身猶彼十方虗空之中吹一微塵若存若亡，
如湛巨海流一浮漚起滅無從，了然自知獲本妙心常住不滅，
禮佛合掌，得未曾有，於如來前說偈讚佛：
commentary::  ^566a14

議曰：此當機領悟也！
阿難大眾初但認蕞爾之身，以為心在身內，
今蒙如來微妙開示，則各自知心徧十方矣！
向以虗空為大，今悟妙心廣大，故觀十方空如手持葉物耳！
向以目前諸物作障，不達唯心所現，今則了一切物皆即妙明真心，
此心周徧含裹十方矣！
向以祇認父母所生之身為實而生愛戀，
今則反觀此身如十方空中之一塵，湛巨海浮一漚起滅無從，
了不可得矣！一向迷真，但執妄想生滅為心，今則了悟自知獲本妙心常住不滅矣！
自非如來大悲開示，何以一旦超悟至此哉？
故說偈陳情讚佛。
orig::  ^566a28

妙湛總持不動尊，首楞嚴王世希有。
commentary::  ^566b2

議曰：初句讚佛，此單讚佛法身而三身具焉，不必別也！
清淨妙法身，湛然應一切，故曰：妙湛。
以此法身為諸法體，三德具足，故曰：總持。
佛身充滿於法界，普現一切羣生前，隨緣赴感靡不周，
而恆處此菩提座，故曰：不動。
舉一體而具三身，故為聖中尊。
所以單讚法身者：以阿難最初但見如來三十二相，
心托愛樂，故從佛出家，以所見之佛不真，
而所發之心亦是妄想；今既蒙開示，妙悟自心，
乃見佛法身，故此特讚。
此句有以三觀配之者，若言法身則無不具矣！
次句讚法，阿難初請妙奢摩他、三摩、禪那，
佛許云有三摩提名大佛頂首楞嚴王，
從前一往破妄顯真以極一心之源，通顯大定之空體，
圓融三諦，總合真空，已悟此定體，故讚此法為世希有。
orig::  ^566b4

銷我億劫顛倒想，不歷僧祗獲法身。
commentary::  ^566b32

議曰：此二句通陳獲益也！
從前所徵破者，而佛呵云皆由執此顛倒妄想誤為真實，
今皆了悟，盡淨消除。
以前但認幻妄身心，今悟即此五蘊而頓獲法身，
不須更歷僧祗，乃呈悟獲益之速也！
正所謂狂心不歇，歇即菩提，勝淨明心本周法界，
不從人得，何藉劬勞肯綮修證也！
orig::  ^566b34

願今得果成寶王，還度如是恆沙眾。
將此深心奉塵剎，是則名為報佛恩。
commentary::  ^566b46

議曰：此陳願也！初句已悟法身則成佛不遠，
依此修行則聖果可期；小乘一向未有成佛之心，今自信已心乃上求佛果也！
次句謂下化眾生也！
小乘一向不肯利生，今悟無心外之眾生，故願度恆沙之眾也！
上求下化是謂深心，將此深心以奉多佛，
所感佛恩而無可報者，唯此利生可報耳！
orig::  ^566c2

伏請世尊為證明，五濁惡世誓先入。
如一眾生未成佛，終不於此取泥洹。
commentary::  ^566c14

議曰：此請佛加被以成大願也！
五濁惡世難入而今誓入，仗如來加被庶遠魔事，
故請證明，誓願度盡眾生，方成佛道，此大願也！
四十年來小乘一向未有發此願也！
orig::  ^566c18

大雄大力大慈悲，希更審除微細惑。
令我早登無上覺，於十方界坐道場。
commentary::  ^566c26

議曰：此請益也！阿難雖悟法身，但初見道而已，
猶有無明微細結惑深密難斷，非已智可知，
必仗雄猛慈悲之力方能破除，故請佛審諦一一破除，
此惑一盡則成佛不遠，故曰：早登；意欲速證菩提於十方現坐道場也！
orig::  ^566c30

舜若多性可銷亡，爍迦羅心無動轉。
commentary::  ^566c40

議曰：此誓不退堅固心也！
舜若多：此云虗空。
爍迦羅：此云堅固。
意謂虗空無形可使銷亡，而我願力堅固之心永無動轉。
此非大定之力，何以有此願力哉？ ^566c42

前開空如來藏竟。
大佛頂如來密因修證了義諸菩薩萬行首楞嚴經通議卷第三
 ^567a2
