
other:: 
other:: 聯燈會要卷第二十九
collector:: 住泉州崇福嗣寺嗣祖比丘　悟明　集
other:: 
### 青原下第十三世
青原下第十三世
other:: 
#### 東京法雲法秀禪師法嗣
東京法雲法秀禪師法嗣
other:: 
##### 澧州香積用旻禪師
澧州香積用旻禪師〔凡一〕
示眾云。夫為宗匠。
隨眾提綱。應機問答。
殺活臨時。心眼精明。
那容妖怪。若也棒頭取證。
喝下承當。埋沒宗風。
耻他先作。轉身一路。
不在遲疑。　息不未。
還同死漢。大眾。直饒到這箇田地。
猶是語句埋藏。未有透脫一路。
且作麼生是透脫一路。
還有人道得麼。若無。
山僧不免為諸人說破。
良久云。玉離荊岫寒光動。
劒出豐城紫氣橫。
other:: 
#### 東京慧林宗本禪師法嗣
東京慧林宗本禪師法嗣
other:: 
##### 杭州淨慈善本禪師
杭州淨慈善本禪師〔凡二〕 ^253b30

本州余氏子。
示眾云。上士聽法以神。
中士聽法以心。下士聽法以耳。
且道。更有一人來。
將甚麼聽。卓拄杖云。
高也著低也著。落落圓音徧寥廓。
十方內外更無他。
不用無繩而自縛。 ^253b46

示眾云。會麼。祖師妙旨。
只在目前。惠日峰前。
雲生足下。湖湘浪闊。
逈接遙天。晚唱漁舟。
夜泛蒹葭之月。歡游#CB15148;舫。
時聞絲竹之音。更說聞聲悟道。
見色明心。大似拋却甜桃樹。
#CB00403;山摘醋梨。
other:: 
##### 福州太平恩禪師
福州太平恩禪師〔凡二〕 ^253c8

示眾。竪起拳云。或時為拳。
復開云。或時為掌。
若遇衲僧。有功者賞。
遂放下云。直是土曠人稀。
相逢者少。 ^253c16

示眾云。衲僧現前三昧。
釋迦老子不會。住世四十九年。
說得天花亂墜。爭似渴飲飢飡。
展脚堂中打睡。
other:: 
##### 秀州本覺法真禪師
秀州本覺法真禪師〔凡二〕 ^253c22

示眾云。本分相見。
不在如何。撩起便行。
猶為鈍漢。若也分賓列主。
俱為念話杜家。更乃說妙談玄。
不是宗門苗裔。山僧恁麼道。
已是雪上加霜。汝等諸人。
更擬覔甚麼。以拄杖。
一時趂下。 ^253c26

示眾云。拆半裂三。
人人道得。去一拈七。
亦要商量。正當今日。
雲門道底。不要。別作麼生。
露得箇消息。良久云。
日月易流。
other:: 
#### 北京天鉢重元禪師法嗣
北京天鉢重元禪師法嗣
other:: 
##### 西京聖善真悟禪師
西京聖善真悟禪師〔凡一〕 ^253c34

示眾云。揚聲止響。
不知聲是響根。弄影逃形。
不知形為影本。以法問法。
不知法本非法。以心傳心。
不知心本無心。心本無心。
知心如幻。了法非法。
知法如夢。心法不實。
莫謾追求。夢幻空花。
何勞把捉。到這裏。
三世諸佛。一大藏教。
祖師言句。天下老和尚。
路布葛藤。盡使不著。
何故。太平本是將軍致。
不許將軍見太平。
other:: 
#### 東京淨因楷禪師法嗣
東京淨因楷禪師法嗣
other:: 
##### 東京淨因法成禪師
東京淨因法成禪師〔凡四〕 ^253c42

示眾云。知有佛祖向上人。
方有說話分。諸禪德。
且道。那箇是佛祖向上事。
有箇人家兒子。六根不具。
七識不全。是大闡提。
無佛種性。逢佛殺佛。
逢祖殺祖。天堂收不得。
地獄攝無門。大眾還識此人麼。
良久云。對面不仙陀。
睡多饒寐語。 ^254a10

示眾云。只這箇。負累殺人。
認作空劫時自己。
分明頭上安頭。更言落在今時。
何異霜加雪上。直得純清絕點。
猶有流注真常。縱然轉位回機。
大似日中逃影。所以道。
二由一有。一亦莫守。
一心不生。萬法無咎。
喝一喝云。是甚熱盌鳴聲。
豈不見道。文殊起佛見法見。
貶向二鐵圍山。衲僧起佛見法見。
列在三條椽下。乃舉起拂子云。
拂子夜來起佛見法見。
且道。今朝如何批判。
繫繩床云。分付德山臨濟。 ^254a20

示眾云。靈機獨耀。
智鑑洞然。瞬目揚眉。
已彰痕跡。拈槌竪拂。
豈免階梯。悟之者。
心超數量。語默皆如。
左放右收。都無依賴。
迷之者。頭頭作解。
取捨有心。縱饒盡得那邊。
未免這邊礙著。所以道。
衲僧家。說箇解粘去縛。
#CB15072;榍抽釘。
已是犯鋒傷手。更言體之與用。
正之與偏。恰似三家村裏教書郎。
未念得一本太公家教。
便道。文章賽過李白杜甫。
諸禪德。伊家自有同風。
不要展他書卷。 ^254a36

師問僧。甚處人。云西川。
師云。幾時離鄉。云前年二月。
師云。未離本國一句。
作麼生道。云通身是口。
難為祗對。師云。猶是離家失業句。
僧無語。師打一拂云。
枉踏草鞋。
other:: 
### 青原下第十四世
青原下第十四世
other:: 
#### 杭州淨慈善本禪師法嗣
杭州淨慈善本禪師法嗣
other:: 
##### 福州雪峰思慧禪師
福州雪峰思慧禪師〔凡四〕 ^254b4

杭州余氏子。
示眾云。若論此事。
最尊最勝。難解難知。
是第一義諦。是無分別法。
是智不到處。是大總持王。
是如來頂。是祖師印。
是金剛王寶劒。是踞地師子。
是鐵牛機。是猛火聚。
擬向即乖。措意即失。
而我云何能說能示。
諸人云何能信能解。
自非上根大器。向光未發已前。
驀提得去。其孰能與於此哉。
眾中必有飽參禪客在。
行間立地。鼻孔裏冷笑。
肚皮裏自語云。這話墮阿師。
大好不說。咦。師子咬人。
狂狗趂塊。却被山僧拄杖子。
檢責云。克由尀耐。
妄意卜慶。隨語生解。
放過即不可。若也放過。
曹溪路上生荊棘。
迦葉門風被陸沉。
以拄杖。擊繩床。下座。 ^254b16

示眾云。一法有形。
翳汝眼睛。眼睛不明。
世界崢嶸。縱使通身眼綻。
爍破大千。十方圓明。
純一無雜。猶未得勦絕在。
何故。金屑雖貴。落眼成翳。
翳若不消。空花仍在。
直須瞎却諸人眼。
始解剪除病根。從教摸地撈天。
免人弄光認影。過此已還。
吾不知也。 ^254b38

示眾云。諸佛說法。
常依真俗二諦。唯有祖師門下。
一無所依。不依內。
不依外。不依中間。
乃至一切諸佛。都無依倚。
或問或答。盡在臨時。
句後聲前。不留影迹。
不是禪。不是道。不是玄。
不是妙。不是真。不是俗。
且道。是箇什麼。良久云。
毗婆尸佛早留心。
直至如今不得妙。 ^254b48

示眾云。當場問答。
只在臨時。不用尋思。
拈來便用。諸禪德。
不是情中法。莫生取捨心。
而況法無異法。句無別句。
拈起一毫。盡大地一時明得。
一切言句。無不該通。
猶未是衲僧分上事。
豈不見道。擊石火閃電光。
薦得薦不得。未免喪身失命。
且如諸人。還免得也無。
良久云。臨崖看滸眼。
特地一場愁。
other:: 
#### 鄧州丹霞淳禪師法嗣
鄧州丹霞淳禪師法嗣
other:: 
##### 明州天童正覺禪師
明州天童正覺禪師〔凡五〕 ^254c10

示眾云。佛法也無許多般。
只要諸人一切時中。
放教身心。空索索地。
條絲不挂。廓落無依。
本地靈明。毫髮不昧。
若恁麼履踐。得到自然一切時合。
一切時應。了無纖毫許。
作儞障礙處。便能轉十聖。
向自己背後。方喚作衲僧。
若也倚他門戶。取他處分。
受他茶糊。豈不是瞎驢趂大隊。
既然如是。畢竟如何。
自是不歸歸便得。
五湖煙景有誰爭。 ^254c24

示眾云。諸禪德。吞盡三世佛底人。
為甚麼。開口不得。
照破四天下底人。
為甚麼。合眼不得。
許多病痛。與儞一時拈却了也。
且作麼生。得十成通暢去。
還會麼。擘開華岳連天秀。
放出黃河到海清。 ^254c38

示眾云。以本際光。
洗長夜暗。以法界智。
破塵劫疑。生滅紛紛。
而不至真淨之家。
夤緣擾擾。而不到圓明之境。
任他外變。獨我中虗。
步入道寰。體亡幻事。
所以古人道。有物先天地。
無形本寂寥。能為萬象主。
不逐四時凋。且道。
是甚麼。良久云。鯨吞海水盡。
露出珊瑚枝。 ^254c46

示眾云。真空不空。
妙有不有。是萬化生成之根。
即二儀造化之母。
方隅不可定其居。
劫數不可窮其壽。
門庭廓淨也。風色如秋。
田地虗明也。月華如晝。
達一念之未萌。在大功而莫守。
五路頭木馬嘶鳴。
四衢內石牛奔走。
到處相逢到處渠。
通身是眼通身手。 ^255a8

示眾云。一切色不為眼礙。
文殊門中發機。一切聲不為耳魔。
觀音門中透徹。一切用不為身拘。
一切應不為事背。
便是普賢門中出入。
奪境也。如驢#CB15111;井。
奪人也。如井覰驢。
三千世界百億身。
不用安排只這是。
other:: 
### 青原下第十五世
青原下第十五世
other:: 
#### 福州雪峰思慧禪師法嗣
福州雪峰思慧禪師法嗣
other:: 
##### 臨安府淨慈道昌禪師
臨安府淨慈道昌禪師〔凡三〕 ^255a18

湖州人也。
示眾云。了得目前。
不了生死。此人病在生死。
了得生死。不了目前。
此人病在目前。且道。
目前生死。一時了得底人。
病在甚麼處。良久云。
鴛鴦綉出從君看。
莫把金針度與人。 ^255a30

示眾云。只這裏蕩蕩地。
幸自可憐生。因甚麼特地礙却。
只為儞行時。有箇行見。
坐時。有箇坐見。隱隱猶懷舊日嫌。
若是覰得透。見得徹。
撥正路頭。直饒隨風倒柂。
要且徧界不藏。且道不受移易一句。
又作麼生。無底籃中提得起。
莫窰村裏不須尋。 ^255a38

示眾云。靈山會上。
特地顢頇。少室峯前。
依前#CB05269;#CB01334;。
何山門下。覩明不覩暗。
未免從頭筭兩箇五百文。
元來是一貫。恁麼說話。
且道。於衲僧門下。
成得甚麼邊事。須知穿耳客。
不是刻舟人。
other:: 
#### 明州天童正覺禪師法嗣
明州天童正覺禪師法嗣
other:: 
##### 臨安府淨慈慧暉禪師
臨安府淨慈慧暉禪師〔凡四〕 ^255a48

明州人也。示眾云。
真機獨立。卓爾不群。
覿面無私。對揚有準。
不墮諸緣之後。妙超造化之先。
眾生背之。而逐浪迷源。
諸佛證之。而截流到岸。
設使波澄大海。風清而未許停舟。
雲散長空。月朗而豈容披照。
當陽顯赫。大地該通。
一句全提。十方普應。
黃花翠竹。咸彰妙德家風。
松韻泉聲。盡證圓通境界。
直得恁麼。猶是門庭施設。
止宿草庵。入理深談。
猶隔生在。所以道。
任汝頭頭上了。物物上明。
只喚作了事底人。
須知有尊貴邊事。
直饒如兩鏡相照。
光影互融。亦只喚作光影邊事。
更須知有到家時節。
合作麼生。人歸大國方成器。
水到滄溟始是波。 ^255b10

示眾云。巢知風穴知雨。
甘草甜黃連苦。不須計較作商量。
五五從來二十五。
萬般施設只如常。
此是叢林飽參句。
諸人還委悉麼。野老不知堯舜力。
#CB15103;#CB15103;攂鼓祭江神。 ^255b32

示眾云。懸崖撒手。
自肯承當。絕後再甦。
欺君不得。若向這裏見得。
便能全人即境。全境即人。
人境一如。十方通徹。
在一塵而見性。即一性以全真。
有時閙市橫身。有時寒巖宴坐。
有時賓中辨主。有時主中辨賓。
有時賓主交參。有時主賓互用。
諸人還相委悉麼。
我是法中王。於法得自在。 ^255b40

示眾云。二千年前。
吾佛世尊。拈花示眾。
唯有金色頭陀。破顏微笑。
世尊云。吾以正法眼藏。
涅槃妙心。分付摩訶大迦葉。
自後#CB06171;代。
以心傳心。直指人心。
見性成佛。譬如金翅鳥。
扇開大海。直取龍吞。
擬議不來。白雲萬里。
唯在一念自肯。不落意思。
不墮情識。德山棒。
臨濟喝。竹韻松聲。
驢鳴犬吠。莫不盡是發揚此事。
自是諸人。開眼尿床。
對面蹉過。且道。誵訛有甚麼處。
擲下拄杖云。三十年後。
不得錯舉。
other:: 
# 應化賢聖
應化賢聖 ^255c4

佛陀波利尊者。游五臺。
到忻州。見一老人。
問師。甚麼處去。師云。
臺山禮文殊去。老人云。
大德見文殊。還識麼。
尊者無對。 ^255c22

汾陽云。今日慶幸。 ^255c28

尊者到山下。又見一老人。
問尊者。何來。云西天來。
老人云。還將得佛頂尊勝經來麼。
者云。不將得來。老人云。
空來何益。尊者遂回。 ^255c30

明安云。當初下得甚麼語。
得見文殊。不回西天。
乃云。但展兩手似伊。 ^255c36

耶舍尊者。訪遠法師。
遠問。如何是道。師云。
無人能會。云此間有五百聽徒。
其中碩學高流。豈無一人會。
師微笑。 ^255c40

遠復問。如何是道。
師舉如意示之。云見麼。
遠云。見。師云。見箇甚麼。
遠云。見尊者手中如意。
師將如意。擲于地云。
還見麼。遠云見。師云。
見箇甚麼。遠云。見尊者手中如意墮地。
師収起如意云。見即不見。
還見麼。遠罔措。師斥云。
觀公見解。未出常流。
何得名喧宇宙。乃拂衣上紫霄峰。 ^255c44

波羅提尊者。西天異見王問。
何者是佛。師云。見性是佛。
王云。師見性否。師云。
我見佛性。王云。性在何所。
師云。性在作用。王云。
是何作用。我今不見。
師云。今現作用。王自不見。
王云。於我有否。師云。
王若作用。無有不是。
王若不用。體亦難見。
王云。若當用時。幾處出現。
師云。若出現時。當有其八。
王云。其八出現。當為我說。
師說偈云。在胎曰身。
處世名人。在眼曰見。
在耳曰聞。在鼻嗅香。
在舌談論。在手執捉。
在足運奔。徧現俱該沙界。
収攝在一微塵。識者知是佛性。
不識者喚作精魂。 ^256a8

王聞。心悟。作禮而謝。 ^256a26

秦#CB02494;陀禪師。
問生法師。講何經論。
生云。大般若經。師云。
作麼生說色空義。
云眾微聚曰色。眾微無自性曰空。
師云。眾微未聚。喚作甚麼。
生罔措。 ^256a28

師又問。別講何經論。
云大涅槃經。師云。
如何說涅槃之義。
云涅而不生。槃而不滅。
不生不滅。故曰涅槃。
師云。這箇是如來涅槃。
那箇是法師涅槃。
云涅槃之義。豈有二耶。
某甲只如此。未審禪師。
如何說涅槃。師拈起如意云。
還見麼。云見。師云。
見箇甚麼。云見禪師手中如意。
師將如意。擲于地云。
見麼。云見。師云。見箇甚麼。
云見禪師手中如意墮地。
師斥云。觀公見解。
未出常流。何得名喧宇宙。
拂衣而去。 ^256a32

其徒懷疑不已。乃追師扣問。
我師說色空涅槃。
不契。未審禪師。如何說色空義。
師云。不道汝師。說得不是。
汝師只說得果上色空。
不會說得因中色空。
其徒云。如何是因中色空。
師云。一微空故。眾微空。
眾微空故。一微空。
一微空中。無眾微。
眾微空中。無一微。 ^256a48

汾陽代云。休葛藤。 ^256b12

南岳慧思禪師。因誌公。
令人傳語云。何不下山。
教化眾生。目視雲漢。
作甚麼。師云。三世諸佛。
被我一口吞盡。何處更有眾生可化。 ^256b14

五祖戒云。更說道理看。 ^256b20

天台智顗禪師。在南岳。
誦法華經。至藥王品云。
是真精進。是名真法供養如來。
於是悟法華三昧。
獲旋陀羅尼。見靈山一會。
儼然未散。 ^256b22

妙喜云。如今未獲旋陀羅尼者。
還見靈山一會否。
若見。以何為證。若不見。
是真精進。是名真法供養如來。
只恁麼念過。却成剩法矣。 ^256b28

天台豐干禪師。因寒山問。
古鏡未磨時。如何照燭。
師云。氷壺無影像。
猿猴探水月。云此是不照燭也。
更請道看。師云。萬德不將來。
教我道甚麼。寒山拾得。
二俱作體而退。 ^256b34

師欲游五臺。問寒山拾得云。
汝共我去。游五臺。
便是我同流。若不共我去游五臺。
不是我同流。山云。
儞去游五臺。作甚麼。
師云。禮文殊。山云。
儞不是我同流。 ^256b42

大溈祐禪師。作沙彌時。
往國清受戒。寒山預知。
同拾得。往松門接。
祐纔到。二人從路傍跳出。
作大蟲吼三聲。祐無對。
山云。自從靈山一別。
迄至于今。還記得麼。
祐亦無對。拾得拈拄杖云。
儞喚這箇。作甚麼。
祐又無對。寒山云。
休休。不用問他。自別後。
已三生作國王來。
總忘却了也。 ^256b48

先淨照禪師。問楞嚴大師。
經中道。若能轉物。
即同如來。若被物轉。
即名凡夫。只如昇元閣。
作麼生轉。 ^256c12

汾陽代云。彼此老大。 ^256c16

金陵誌公和尚。問一梵僧。
承聞尊者。喚我作屠兒。
曾見我殺生麼。云見。
師云。有見見。無見見。
不有不無見。若有見見。
是凡夫見。無見見。
是聲聞見。不有不無見。
是外道見。未審尊者。
如何見。梵僧云。儞有此等見耶。 ^256c18

汾陽云。不枉西來。 ^256c26

師垂語云。終日拈香擇火。
不知身是道場。 ^256c28

玄沙云。終日拈香擇火。
不知真箇道場。 ^256c30

雪竇云。一對無孔鐵鎚。 ^256c32

昭覺勤云。終日拈香擇火。
不知拈香擇火。 ^256c34

明州布袋和尚。甞立通衢。
有僧問。在這裏。作甚麼。
師云。等箇人來。或云。
來也來也。遂懷內。
取一橘子。度與僧。
僧擬接。師縮手云。
汝不是這箇人。 ^256c36

僧問。如何是祖師西來意。
師放下布袋。叉手而立。
僧云。只這箇。別更有在。
師拈布袋。上肩便行。 ^256c42

師一日。見僧在前行。
師驀撫其背。僧回首。
師云。把將一錢來。 ^256c46

師或將布袋。并破席一領。
於通衢往來。布袋盛鉢盂木履。
魚肉菜飯。瓦石土木。
諸般總有。或於稠人中。
打開布袋。撒下物云。
看看。又一一拈起。
問人云。這箇喚作甚麼。 ^257a2

婺州善慧大士。梁武帝請講金剛經。
士纔陞座。以尺揮桉一下。
便下座。帝愕然。誌公云。
陛下還會麼。帝云不會。
誌公云。大士講經竟。 ^257a10

白雲端云。大士與誌公。
被梁皇一狀領過。 ^257a16

雪竇頌云。不向雙林寄此身。
却於梁土惹埃塵。
當時不得誌公老。
也是恓恓去國人。 ^257a18

大士一日披衲。頂冠。
靸履。朝見。帝問。是僧耶。
士以手指冠。帝云是道耶。
士以手指靸履。帝云是俗耶。
士以手指衲衣。 ^257a22

汾陽代云。大士多能。 ^257a28

大士有偈云。夜夜抱佛眠。
朝朝還共起。起坐鎮相隨。
語默同居止。纖毫不相離。
如身影相似。欲識佛去處。
〔雪竇云三生六十劫〕祇這語聲是。 ^257a30

玄沙云。大小傅大士。
只認得箇昭昭靈靈。 ^257a36

雪竇云。天下衲僧跳不出。
直饒口挂壁上漢。
別有一竅。勘過了打　又云。
玄沙打草驚虵。 ^257a38

泗州大聖。或問。師何姓。
師云。姓何。或云。何國人。
師云。何國人。 ^257a42

無著和尚。往臺山。
文殊相迎次。問。大德何方而來。
師云南方。云南方佛法。
如何住持。師云。末法比丘。
少奉戒律。云多少眾。
師云。或三百。或五百。 ^257a46

師却問。和尚此間。
佛法如何住持。殊云。
凡聖同居。龍虵混雜。
師云。多少眾。殊云。
前三三。後三三。 ^257b2

汾陽代云。識得儞。 ^257b8

雪竇頌云。千峰盤屈色如藍。
誰謂文殊是對談。
堪笑清涼多少眾。
前三三與後三三。 ^257b10

文殊與師喫茶次。
拈起玻璃盞。問。南方還有這箇麼。
師云無。殊云。尋常將甚麼喫茶。
師無對。 ^257b14

長慶稜云。若恁麼。
癡客勸主人。 ^257b18

師覩日色稍晚。遂問文殊。
擬投一宿。得否。殊云。
汝有執心在。不得宿。
師云。某甲無執心。
殊云。汝曾受戒否。
師云。受戒久矣。殊云。
儞若無執心。何用受戒。 ^257b20

師辭退均提童子。
送師出門。師問童子。
和尚適來道。前三三後三三。
是多少。童子召大德。
師回首。童子云。是多少。 ^257b24

洞山云。欲觀前人。
先觀所使。 ^257b30

師見寺無額。問童子。
此寺名甚麼。童子。
以手指金剛背後。
云看。師回首。化寺乃隱。 ^257b32

師游五臺。逢一老人。
師問。莫是文殊麼。
云豈有二文殊。師纔作禮。
老人忽然不見。 ^257b36

趙州代云。文殊文殊　天衣懷云。
無著只有先鋒。且無殿後。
老人若不隱去。有甚面目見無著。 ^257b40

公期和尚。因往羅漢。
路逢一騎牛公子。
師問。羅漢路。向甚麼處去。
公拍牛云。道道。師喝云。
這畜生。公云。羅漢路。
向甚麼處去。師却拍牛云。
道道。公云。直饒恁麼。
猶少蹄角在。師便打。
公子拍牛便走。 ^257b44

紙衣道者。曹山問師。
莫是紙衣道者麼。
師云。不敢。山云。如何是紙衣下事。
師云。一裘纔挂體。
萬法悉皆如。山云。
如何是紙衣下用。
師近前應諾。便立脫去。
山云。汝只解恁麼去。
且不解恁麼來。師忽開眼。
問一靈真性。不假胞胎時如何。
山云。未是妙。師云。
如何是妙。山云。不借借。
師便珍重。却坐脫。 ^257c4

山乃有頌云。覺性圓明無相身。
莫於知見強疎親。
念異便於玄體昧。
心差不與道相隣。
情分萬法沉前境。
識鑑多端喪本真。
如是句中全曉會。
了然無事舊時人。 ^257c14

寒山。因眾僧炙茄次。
將串茄。向一僧背上。
打一下。僧回首。山呈起茄串云。
是甚麼。僧云。這風顛漢。
山向傍僧云。儞道。
這僧。費却我多少鹽醋。 ^257c22

寒山。因趙州游天台。
路次相逢。山見牛跡。
問州云。上座還識牛麼。
州云。不識。山指牛跡云。
此是五百羅漢。游山。
州云。既是羅漢。為甚麼。
却作牛去。山云。蒼天蒼天。
州呵呵大笑。山云。
作甚麼。州云。蒼天蒼天。
山云。這廝兒。宛有大人之作。 ^257c28

拾得一日掃地。寺主問。
汝名拾得。因豐干拾得汝歸。
汝畢竟名甚麼。姓甚麼。
拾得放下掃#CB00416;。
叉手而立。主再問。
拾得拈掃#CB00416;。
掃地而去。寒山搥#CB05577;云。
蒼天蒼天。拾得云。
作甚麼。山云。不見道。
東家人死。西家人助哀。
二人作舞。笑哭而去。 ^257c38

拾得。見國清半月念戒。
眾集。拾得拍手云。
聚頭作想。那事如何。
維那叱之。得云。大德且住。
無嗔即是戒。心淨即出家。
我即與儞合。一切法無差。 ^257c48

錢塘將使。在界上。
為鎮使。每問僧。若相契。
即留止宿。一日有二僧來。
使問。甚處來。云江西馬大師處來。
使問。有何言句。云即心是佛。
使便揖出。又問次僧。
僧云。非心非佛。使亦揖出。 ^258a6

洪州許式郎中。與上藍溥。
泐潭澄。二師。話次。
澄云。承聞郎中有云。
夜坐連雲石。春栽帶雨松。
當時答洞山甚麼話。
許云。今日放衙。澄云。
聞說是答泗州大聖。
在楊州出現底話。
是否。許云。別點茶來。
澄云。名不虗得。元來是作得主。
許云。和尚早晚回山。
澄云。今日被上藍覰破。
藍便喝。澄云。須是儞始得。
許云。無奈舡何。打破戽斗。 ^258a14

郎中入上藍。問首座。
年多少。座云。六十八。
許云。僧臈多少。座云。
四十七夏。許云。聖僧得幾夏。
座云。與虗空同受戒。
許拍板頭云。下官喫飯。
不似首座喫鹽多。 ^258a28

大宋太宗皇帝。問僧。
看甚麼經。云仁王經。
帝云。既是寡人經。
因甚麼。在卿手裏。
僧無對。 ^258a34

雪竇代云。皇天無親。
惟德是輔。 ^258a38

帝幸開寶塔。問僧。
卿是何人。云塔主。
帝云。寡人塔。為甚麼。
卿作主。僧無對。 ^258a40

雪竇代云。盍國咸知。 ^258a44

帝因僧朝見。乃問。
卿是甚處僧。僧云。
廬山臥雲庵。帝云。
臥雲深處不朝天。
為甚到此。僧無對。 ^258a46

雪竇代云。難逃至化。 ^258b2

帝夢。神人報云。請陛下。
發菩提心。帝早朝。
宣問左右街云。菩提心。
作麼生發。俱無對。 ^258b4

雪竇代云。實謂今古罕聞。 ^258b8

有僧朝見云。陛下。
還記得臣僧麼。帝云。
甚處相見來。云靈山一別。
直至于今。帝云。卿以何為驗。
僧無對。 ^258b10

雪竇代云。貧道得得而來。 ^258b14

帝因僧奏。燒却藏經。
欲乞宣賜。帝問。昔日摩騰不燒。
如今為甚麼。却燒。
僧無對。 ^258b16

雪竇代云。陛下不忘付囑。
other:: 
# 亡名尊宿
亡名尊宿 ^258b20

昔有一老宿。一夏不為師僧說話。
有僧嘆云。我只恁麼。
空過一夏。不敢望和尚說佛法。
得聞正因兩字。也得。
老宿聞乃云。闍梨莫#CB05226;速。
若論正因。一字也無。
道了叩齒云。適來無端。
不合與麼道。隣壁有不老宿。
聞云。好一釜羹。被一顆鼠糞污却。 ^258b24

雪竇代云。誰家釜裏。
無一兩顆。 ^258b34

昔有一老宿。住庵。
於門上。書心字。於窻上。
書心字。於壁上。書心字。 ^258b36

法眼云。門上但書門字。
牕上但書牕字。壁上但書壁字　玄覺云。
門上不要書門字。
牕上不要書牕字。
壁上不要書壁字。 ^258b40

昔有二菴主。住庵。
旬日不相見。忽相會。
上庵主。問下菴主。
多時不相見。在甚麼處去。
下菴主云。在菴中。
造箇無縫塔。上菴主云。
某甲也要造一箇。
就兄借取塔樣子。
下庵主云。何不早說。
恰被人借去了也。 ^258b46

法眼云。且道。是借他樣。
不借他樣。 ^258c6

昔有老宿云。祖師九年面壁。
為訪知音。若恁麼會得。
喫鐵棒。有日在。 ^258c8

又一老宿云。祖師九年面壁。
何不慚惶。若恁麼會得。
更買草鞋行脚。三十年。 ^258c10

瑯瑘覺云。既不然。
且道。祖師面壁。意作麼生。
良久云。欲得不招無間業。
莫謗如來正法輪。 ^258c14

昔有老宿。畜一童子。
並不知軌則。有一行脚僧到。
乃教童子禮儀。 ^258c18

晚間見老宿外歸。
遂去問訊。老宿怪訝。
遂問童子云。何誰教儞。
童子云。堂中某上座。
老宿喚其僧來問。
上座傍家行脚。是甚麼心行。
這童子。養來二三年了。
幸自可憐生。誰教上座。
教壞伊。快束裝起去。
黃昏雨淋淋地。被趂出。 ^258c20

法眼云。古人恁麼。
顯露些子。家風甚怪。
且道。意在於何。 ^258c30

昔有一行者。隨法師。
入佛殿。行者向佛吐唾。
法師云。行者少去就。
何以唾佛。者云。將無佛處來。
與某甲唾。法師無對。 ^258c34

仰山代法師。但唾行者。
待他有語。却向他道。
還我無行者處來。 ^258c40

昔有僧。到曹溪。時守衣鉢僧。
提起衣云。此是大庾嶺頭。
提不起底。僧云。為甚麼。
在上座手裏。僧無對。 ^258c44

雲門云。彼此不了　又云。
將謂是師子兒。 ^258c48

昔有一僧。去覆舡。
路逢一賣鹽翁。僧問。
覆舡路。向甚麼處去。
翁良久。僧再問。翁云。
儞患聾那。僧云。儞向我道甚麼。
翁云。向儞道覆舡路。
僧云。翁莫會禪麼。
翁云。莫道會禪。佛法也會盡。
僧云。儞試說看。翁挑起鹽籃。
僧云難。翁云。儞喚這箇。
作甚麼。僧云鹽。翁云。
有甚麼交涉。僧云。
儞喚作甚麼。翁云。
不可更向儞道是鹽。 ^259a2

昔有婆子。供養一庵主。
經二十年。常令一二八女子。
送飯給侍。一日令女子。
抱定云。正恁麼時如何。
主云。枯木倚寒巖。
三冬無暖氣。女子舉似婆。
婆云。我二十年。只供養得箇俗漢。
遂遣出。燒却庵。 ^259a14

昔有一僧。參米胡。
路逢一婆住庵。僧問。
婆有眷屬否。云有。
僧云。在甚麼處。云山河大地。
若草若木。皆是我眷屬。
僧云。婆莫作師姑來否。
云汝見我。是甚麼。
僧云。俗人。婆云。汝不可是僧。
僧云。婆莫混濫佛法好。
婆云。我不混濫佛法。
僧云。汝恁麼。豈不是混濫佛法。
婆云。儞是男子。我是女人。
豈曾混濫。 ^259a22

昔南泉典座。辨兩分食。
詣園。管待園頭。食時展鉢次。
忽有念佛鳥鳴。園頭乃敲枕頭一下。
鳥又鳴。頭又敲一下。
鳴既住。園頭云。會麼。
座云。不會。頭又敲一下。 ^259a34

鹽官會下。有一主事僧。
見一鬼使來追。僧云。
某甲身充主事。未暇修行。
乞容七日。得否。使云。
待我白王。若許。七日後來。
不然。須臾便至。言訖不見。
七日後來。覔其僧。
了不可得。 ^259a40

後有僧。問一僧云。
忽然覔著時。如何抵擬他。
僧無對。 ^259a46

洞山云。被他覔得也。 ^259b2

昔溈山。有一僧。下山覔住處。
偶宿一行者家。者問。
上座何處去。云覔箇住處。
者書佛字問。這箇是甚麼字。
云佛字。者却喚妻子問。
是甚麼字。妻云。佛字。
者云。上座與拙室。
見解一般。爭解住得。
其僧却回溈山。 ^259b4

昔有一僧。到翠巖相看。
值巖不在。遂下看主事。
事云。見和尚也未。
云未。主事指狗子云。
上座要見和尚。但禮拜這狗子。
僧無語。 ^259b12

後翠巖歸。聞乃云。
作麼生免得與麼無語。 ^259b16

雲門云。欲觀其師。
先觀弟子。 ^259b20

妙喜云。當時若作這僧。
便禮狗子一拜。 ^259b22

昔有一婆。入趙州僧堂云。
這一堂師僧。總是婆生。
只有大底孩兒。五逆不孝。
州纔顧視。婆便出去。 ^259b24

昔有一道士。背佛而坐。
僧問。道流莫背佛。
道云。大德。本教道。
佛身充滿於法界。
教我向甚處坐。即得。
其僧無對。 ^259b28

昔有一僧。還魂云。
冥中見地藏。問儞平生。
修何行業。云念法華經。
藏云。止止不須說。
我法妙難思。僧無對。 ^259b34

昔有一僧。問一老宿云。
師子捉象。全其力。
捉兔。亦全其力。未審全箇甚麼力。
老宿云。不欺之力。 ^259b38

昔有施主。入寺。行眾僧隨年錢。
知事云。聖僧前。著一分。
施主云。聖僧年多少。
僧無對。 ^259b42

法眼代云。心期滿處即知。 ^259b46

昔有一老宿。不赴堂。
侍者來。請赴堂。宿云。
我今日在莊。喫油糍飽。
者云。和尚不曾出入。
宿云。儞但去。問取莊主。
者方出門。忽見莊主歸。
謝和尚到莊。喫油糍。 ^259b48

妙喜頌云。和尚不赴堂。
莊主謝臨屈。一字入公門。
九牛車不出。 ^259c6

昔廣南有一僧住庵。
偶大王出獵。吏人報云。
庵主。大王來。請起身。
主云。非但大王來。
佛來亦不起。王問。
佛豈不是卿師。主云是。
王云。見師為甚麼不起。
僧無對。 ^259c10

法眼代云。未足酬恩。 ^259c16

昔有一官人。作無鬼論。
中夜揮毫。忽見一鬼。
出云。汝道無。我聻。
官無語。 ^259c18

五祖演代。但以手。
作鵓鳩觜云。谷谷孤。 ^259c22

昔有老宿。問一座主。
疏鈔解義。廣略如何。
主云。鈔解疏。疏解經。
宿云。經解甚麼。主無對。 ^259c24

昔有僧。路行。見魚死水中。
乃問。魚以水為命。
為甚麼却向水中死。
竟無對者。 ^259c28

昔高麗國。來錢塘。
刻觀音像。昇上舡。
竟不能動。遂請入明州開元寺。
供養。 ^259c32

後有僧問。無剎不現身。
因甚麼。不去高麗國。 ^259c34

長慶稜云。現身雖普。
覩相生偏。 ^259c38

昔有座主。常念彌陀號。
有小師喚云。和尚。
主回首。小師不顧。
如是數四。主叱之。
小師云。和尚幾年。
喚他即得。某甲纔喚。
便惡發。聯燈會要卷第二十九
 ^259c40
