宗門拈古彚集卷第四十五
collector:: 古杭白巖嗣祖沙門　淨符　彚集
other:: 
# 青十五
△青十五
other:: 
## 明州雪竇足菴智鑑禪師
明州雪竇足菴智鑑禪師〔青十五天童珏嗣〕
參翠山宗。宗問。道者為眾竭力。
不無其勞。竇曰須知有不勞者。
曰尊貴位中留不住時如何。
竇曰觸處相逢不相識。
曰。猶是途中主賓。
如何是主中主。竇曰丙丁吹滅火。
宗以手掩竇口。竇拓開便行。 ^259c41

崇先奇云。翠山恁麼問。
雪竇恁麼答。盡謂賓主穆穆。
檢點將來。大似持鉢不得詐道不饑。
other:: 
# 青十六
△青十六
other:: 
## 明州天童長翁如淨禪師
明州天童長翁如淨禪師〔青十六雪竇鑑嗣〕 ^260a6

上堂。霜風號肅殺。
霜葉墮蕭#CB06444;。
舉拂子曰。看。惟有玲瓏巖。
崔嵬望轉高。所謂天童滯貨今朝短販一遭。
莫有酬價底麼。下座。 ^260a12

文峰玉云。長翁與麼說法。
陽春雪曲固難為和。
乃無端喚作滯貨要人酬價。
從前雪曲可惜變作下里巴歌了也。
還有挽轉者麼。試與長翁出臂力看。 ^260a20

天童六坐道場并未言稟承。
有請為拈香者。童曰我待涅槃堂裏拈出。
及臨終果拈香曰。
如淨行脚四十餘年。
首到乳峰失脚墮於陷穽。
此香今不免拈出鈍置我雪竇足菴大和尚。 ^260a26

龍唐柱云。長翁老祖被雪竇活埋在碧玉穽中。
直得有屈無伸。所以三回兩度吐露不得。
逗到臨末梢頭方纔雪屈。
何也。縱有伯牙琴。
應難寫心曲。 ^260a34

天童開爐上堂。召眾打圓相曰。
個是天童火爐。近前則燒殺。
退後則凍殺。忽有個漢出來道合作麼生。
#CB01403;。
火爐動也。 ^260a40

天界盛云。我當時若見者漢恁麼道。
便與驀頭一喝云。
者老漢自己眉毛燒却也不知。 ^260a46

白巖符云。在者裏又且不然。
盡大地是箇火爐。
你近前則燒殺。退後亦燒殺。
直饒你總不恁麼也無你軃避處。
忽有個漢出來道畢竟合作麼生。
#CB01403;。
可惜許。 ^260b2

崇先奇云。天童老祖大似貧兒暴富賣弄家珍。
臯亭當時若見。踏翻便行。
令者一隊趨炎附熱漢凍殺有甚麼過。
other:: 
# 青十七
△青十七
other:: 
## 襄州鹿門覺禪師
襄州鹿門覺禪師〔青十七天童淨嗣〕 ^260b10

參天童長翁。值翁上堂曰。
一箇烏梅似本形。
蜘蛛結網打蜻蜓。
蜻蜓落了兩片翼。
堪笑烏梅咬鐵釘。
門不覺失笑曰。早知燈是火。
飯熟幾多時。 ^260b18

天界盛云。長翁用盡伎倆。
不過只發得沒意智漢個好笑。
究竟向上事。未曾打發在。 ^260b26

鹿門示眾。盡大地是學人一卷經。
盡乾坤是學人一隻眼。
以者個眼讀如是經。
千萬億劫無有間斷。 ^260b30

報恩秀云。看讀不易。 ^260b34

愚菴盂云。正恁麼時。
有經處無眼。有眼處無經。
舉意讀時便成間斷。
報恩云看讀不易。
咄。寐語作麼。 ^260b36

龍唐柱云。看則眉毛落地。
讀則碓嘴生花。 ^260b40

烏龍岑云。以者隻眼讀者卷經。
直是東南西北無一物能為障礙。
古今三世無一刻能為間斷。
只是看讀不易。山僧為伊拈却去也。
遂豎起拂子高聲云。
盡大地是一卷經。
盡乾坤是一隻眼。
孟八郎漢便恁麼去。
乃擲下拂子。 ^260b42

崇先奇云。鹿門恁麼示眾。
也是依經解義。報恩雖善斷章節句。
怎奈打失眼睛。皐亭一出娘肚皮便開眼見明閉眼見暗。
至今胸無一元字脚。
山依舊是山。水依舊是水。
又何用別作解會。
也別無難易。且道與古人是同是別。
辨得者出來吐露。
不知者切忌心麤。 ^260c4

鹿門因普照參。照問如何是盡乾坤是學人一隻眼。
門曰汝被一卷經遮却也。
照擬對。門搖手曰不快漆桶。
照於是得言外旨。 ^260c16

天界盛云。鹿門慣得其便則且置。
且道如何是言外旨。
盞子撲落地。碟子成七片。
other:: 
# 青十八
△青十八
other:: 
## 青州普照一辨禪師
青州普照一辨禪師〔青十八鹿門覺嗣〕 ^260c22

因大明寶問。離四句絕百非。
請師直指西來意。
照曰。昨日有人恁麼問。
被打出去也。明曰今日又如何。
照曰你得恁麼不識痛癢。
明禮拜。照曰。可惜許。
棒折也。明直得汗下。 ^260c28

文峰玉云。一挨一拶有放有收。
還他二大老不虗其為作家手眼。
有者道赤眼撞著火柴頭。
也不妨許伊道著。
若是大明汗下。猶未夢見在。 ^260c36

白巖符云。殺人不用刀。
活人何必劒。在普照老漢得之矣。
當時大明可惜放過。
若不放過。待道可惜許棒折也。
便好進云。知和尚祇有受璧之心。
且無割城之意。看者老漢又當作何處置。 ^260c42

普照甞垂百問勘#CB15281;學者。
茲略記其五問。聲前薦得落在今時。
句後承當迷頭認影。
作麼生是空劫已前自己。 ^261a2

愚菴盂云。道即不難。
恐落今時。旁僧云。
請和尚道看。余打一摑云。
羞也不識。要稱禪客。 ^261a8

龍唐柱云。青州老人秉洞上宗綱。
為天下歸仰。大開東閣迎賓。
不忘重闈禁殿。要識空劫已前自己麼。
良久云。從來無位次。
誰敢強安排。 ^261a12

百丈源云。貧逸富勞。 ^261a18

問。二邊純莫立。中道不須安。
且道甚處相見得個端的。 ^261a20

愚菴盂云。可憐無定河邊骨。
盡是春閨夢裏人。 ^261a24

百丈源云。和尚口乾。
呌侍者過茶來。 ^261a26

問。回途轉位直須戴角披毛。
喚作畜生得麼。 ^261a28

愚菴盂云。媧女不知亡國恨。
隔江猶唱後庭花。 ^261a30

百丈源云。輕打我輕打我。 ^261a32

問。念念釋迦生世。
步步彌勒下生。為甚麼擬心即錯動念即乖。 ^261a34

愚菴盂云。富嫌千口少。
貧恨一身多。 ^261a38

百丈源云。甜瓜甜。
苦瓜苦。 ^261a40

問。有口讀不盡。無言心自明。
是則裂破虗空。不是則鬼家活計。
上人端的處。道將一句來。 ^261a42

愚菴盂云。骨鎈。又云。
背手抽金鏃。 ^261a46

百丈源云。莫裝聾好。
other:: 
## 明州天童雲外岫禪師
明州天童雲外岫禪師〔青十八直翁舉嗣〕 ^261a48

上堂。閙市紅塵裏有閙市紅塵裏佛法。
深山巖崖中有深山巖崖中佛法。
山僧昨日出城門。
閙市紅塵裏佛法一時忘却了也。
歸到二十里松雲。
便見深山巖崖中佛法。
大眾。且道如何是深山巖崖中佛法。
白雲澹泞出沒太虗之中。
青蘿夤緣直上寒松之頂。 ^261b2

龍唐柱云。深山佛法。
雲外一一發洩了也。
且道如何是閙市紅塵裏佛法。
樓連湖野梅花弄霽雪之天。
樂作行營鼓吹雜胡笳之曲。 ^261b14

暠山季云。雲外恁麼說法。
大似隨境漂流。 ^261b20

佛日哲云。雲外老漢尋常氣吞寰宇。
及至拈著佛法二字。
便打作兩橛。隆安佛法則不然。
閙市紅塵裏便是深山巖崖中。
深山巖崖中即是閙市紅塵裏。
所以太白峰頭和泥合水。
長安市上壁立萬仞。
壁立萬仞處通身合水和泥。
合水和泥時斬然壁立萬仞。
且道隆安有甚長處乃能如是。
卓拄杖云。但見皇風成一片。
不知何處有封疆。 ^261b22

天童垂語。天童今日大死去也。
你作麼生救。天童今日大死去也。
你不要相救。天童今日大死去也。
阿誰與我同行。 ^261b36

雪竇證於第一問著語云。
救他作麼。第二問云。
請和尚喫飯。第三問云。
和尚先行。某甲後隨。 ^261b42

龍唐柱云。可惜放過天童者漢。
我若在。待云今日大死去也阿誰與我同行。
即與挑起鉢囊橫擔楖 #CB05175;。
看者漢去得去不得。
若去不得。便與推倒方丈。
纔見真獅子兒。豈不俊哉。
other:: 
# 青十九
△青十九
other:: 
## 磁州大明寶禪師
磁州大明寶禪師〔青十九普照辨嗣〕 ^261b46

示眾。若論此事。如人作針線。
幸然針針相似。忽見人來。
不覺失却針祇見線。
者邊尋也不見。那邊尋也不見。
却自曰近處尚不見遠處那裏得來。
多時尋不得。心煩昏悶。
乃打睡。拽衣就枕。
方就枕時。驀然一劄。
曰原來在者裏。 ^261c8

愚菴盂云。大明不能為後人抽釘拔楔。
作洒落了事人。反引渠向針線上作活計。
就使模索得來。轉見迷頭認影。
雖然。三十年後一回飲水一回噎。 ^261c18

龍唐柱云。有時求不得。
無心還自來。須知此事奇特非常。
祇如枕邊一劄時如何。
分明一段風流事。
惟許佳人獨自知。 ^261c24

暠山季云。若論此事。
直饒你驀劄相逢。
到山僧者裏猶未許在。
何故聻。從門入者不是家珍。 ^261c30

崇先奇云。大明雖婆心切切。
若是皮下有血底自然不甘。
還有為古人出氣者麼。
皐亭要問伊知痛癢也未。
other:: 
# 青二十
△青二十
other:: 
## 太原王山體禪師
太原王山體禪師〔青二十大明寶嗣〕 ^261c34

示眾。既有尊貴之位。
須明尊貴底人。須知尊貴底人。
不處尊貴之位。方明尊貴不落階級。 ^261c42

寶壽方云。太原與麼提持。
要明尊貴一路尚欠在。
為什麼。不見道方外誰敢論量。 ^261c48

愚菴盂云。如何黑漆屏風上。
更寫盧仝月蝕詩。 ^262a4

王山見#CB15179;子#CB10437;生臺飯。
乃拍手一下。#CB15179;飛去。
大明遂於山背上打一掌。
山回首。明曰。還是#CB15179;子辜負你。
還是你辜負我。山罔措。
明曰。幸自可憐生。
却乃互相辜負去。
山豁然有省。十載執侍。
秘重深嚴。一旦抽單。
罔不疑怪。或問大明侍者何往。
明曰。諸方來諸方去。
何介意哉。曰參學何似。
明曰。道有參學。栽他頭角。
道無參學。減他威光。
一眾方疑。後承印記。 ^262a6

龍唐柱云。全身奉重不觸威嚴。
轉位提持縱橫得妙。
道有道無二俱不涉。
諸人作麼生會。天曉便藏無影樹。
太陽雖照不能尋。
other:: 
# 青二十一
△青二十一
other:: 
## 磁州雪巖滿禪師
磁州雪巖滿禪師〔青二十一王山體嗣〕 ^262a20

初參普照。照曰。兄弟年少正宜力參。
老僧當年念念以佛法為事。
嚴避席進曰。和尚而今如何。
照曰如生冤家相似。
嚴曰若不得此語。
幾乎枉行千里。照下禪床握巖手曰作家那。 ^262a28

報恩秀云。死#CB01926;裏一粒荳#CB15090;。 ^262a36

愚菴盂云。普照當時待他問和尚而今如何。
也好頂門一棒。或再進語。
更與一棒。且教者漢參三十年。
普照若行得此令。
吾宗不止如是。雖然。
爛泥裏有刺。作者方知。 ^262a38

龍唐柱云。雪巖向獅子頷下解鈴。
驪龍額上探珠。誠為好手。
然終未免被普照贓誣一上。
至今稱不得好人。
報恩曰冷#CB01926;裏一粒荳#CB15090;。
也是壓良為賤。 ^262a46

崇先奇云。萬松祖錯下名言。
殊不知青州勾賊破家。
我若作普照。待問而今如何。
拈棒趂出。免見互相鈍置。 ^262b4

白巖符云。雪巖末上若不與一拶。
豈不失却青州。雖然。
猶欠辣手。當時待道如生冤家。
何不向道。和尚今日瓦解氷消。
青州雖有惡水。管取無處澆潑。 ^262b10

雪巖後造王山問。
洞山於覩影處悟邈師真意旨。
臨濟於徹困處悟佛法無多子。
如何後來出世為人立甚正偏君臣玄要人境。
無乃反惑亂人乎。
山笑曰。子欲了此生死病源。
既於徹悟處與為人處自生惑亂。
則生死病根如何斷得。
古人所謂不疑言句是為大病。
子今既疑則病發矣。
子知此病即子藥乎。
巖於是坐臥不寧久之。
一日讀洞山兼中到頌曰。
折合終歸炭裏坐。
乃忽然契悟曰。今日方知病即藥也。
呈解於山。山曰料掉沒交涉。
巖曰者老漢此回瞞我不得也。 ^262b16

天界盛云。草頭方子撞釆。
醫得一個也。拈拄杖云。
還有要識者草頭方子者麼。
卓一卓云。料掉沒交涉。 ^262b34

白巖符云。大疑大悟。
不疑則不悟。雪巖既疑矣悟矣。
且道還諦當也無。
直饒道此回瞞我不得。
殊不知早被王山籠#CB00746;了也。
山僧與麼批判。還有為雪巖作主者麼。
良久云。設有也是料掉沒交涉。
other:: 
# 青二十二
△青二十二 ^262b40

燕京報恩萬松行秀禪師〔青二十二雪巖滿嗣〕示眾。
機輪轉處智眼猶迷。
寶鏡開時纖塵不度。
開拳不落地。應物善知時。
兩刃相逢時如何回互。 ^262c2

愚菴盂云。徧身綺羅者。
不是養蚕人。 ^262c8

報恩示眾。去則留住。
住則遣去。不住不去。
渠無國土。何處逢渠。
在在處處。且道是什麼物得恁麼奇特。 ^262c10

愚菴盂云。秤錘蘸醋。 ^262c14

報恩示眾。動則埋身千丈。
不動則當處生苗。
直須兩頭撒開。中間放下。
更買草鞋行脚始得。 ^262c16

愚菴盂云。曾經三峽猿啼處。
不是愁人也斷腸。 ^262c20

報恩示眾。踢翻滄海大地塵飛。
喝散白雲虗空粉碎。
嚴行正令猶是半提。
大用全彰如何施設。 ^262c22

愚菴盂云。瑠璃殿上無知識。 ^262c26

報恩示眾。向上一機鶴冲霄漢。
當陽一路#CB15143;過新羅。
直饒眼似流星。未免口如匾檐。
且道是何宗旨。 ^262c28

愚菴盂云。閉眼食蝸牛。
一場酸澀苦。 ^262c32

報恩問僧。俱胝竪指意旨如何。
僧乃竪一指。恩曰。
祇者個。更別有。僧無語。
恩便喝出。 ^262c34

龍唐柱云。措大漢子隨人語脈裏走。
不識轉身一路。待云祇者個更別有。
便縮却指頭。不惟與俱胝相見。
亦乃使天下人摸索不著。 ^262c38

報恩問僧。洞山道龍吟枯木異響難聞。
如何是異響。曰不會。
恩曰善解龍吟。 ^262c44

崇先奇云。報恩老人雖別音響。
怎奈欠一著在。者僧善解龍吟。
只是不知時節。仔細看來。
也是別寶遇著瞎波斯。 ^262c48

報恩因僧問。撒手那邊底人。
為什麼不居正位。
恩曰大功不宰。曰。
回頭者畔底人。為什麼不墮偏方。
恩曰至化無為。 ^263a6

白巖符云。芳花叢裏不措一足。
萬年牀上嬾去安眠。
獨許萬松個漢。盡大地人無敢論量。
雖然。你若作正偏回互會。
墮拔舌犁耕地獄有日在。
other:: 
# 青二十三
△青二十三
other:: 
## 西京少室雪庭福裕禪師
西京少室雪庭福裕禪師〔青二十三報恩秀嗣〕 ^263a12

因僧問。如何是祖師西來意。
庭曰待乳峰點頭即向汝道。 ^263a20

愚菴盂云。乳峰點頭也。
道個什麼。火裏#CB07256;鷯吞大蟲。 ^263a24

龍唐柱云。天華則不然。
有問如何是祖師西來意。
即向他道。直待乳峰點頭亦不向汝道。 ^263a28

崇先奇徵云。為是答者僧語。
為是別有道理。者僧當時若果然會去。
乳峰至今橫點頭竪點頭。
若也不會。祖師歸天竺久矣。 ^263a32

雪庭因僧問。如何是向上尊貴一路。
庭曰。漁歌驚起沙汀鷺。
飛出蘆花不見蹤。 ^263a38

愚菴盂云。一字入公門。
九牛拔不出。 ^263a42

崇先奇云。有人透得過者。
可辨語滲漏。 ^263a44

白巖符云。與麼答話。
諸方盡作向上尊貴語會。
還諦當也未。苟不曾認得皓布裩面目清楚。
要與他雪庭老漢相見。
千里萬里。
other:: 
# 青二十四
△青二十四
other:: 
## 西京少室靈隱文泰禪師
西京少室靈隱文泰禪師〔青二十四雪庭裕嗣〕 ^263a46

上堂。塵劫來事只在於今。
河沙妙德總在心源。
試教伊覿面相承。
便不解當風拈出。
且道過在什麼處。
卓拄杖曰。祇為分明極。
翻令所得遲。 ^263b6

愚菴盂云。只如靈隱還拈得出麼。
若拈得出。何不略借一觀。
若拈不出。河沙妙德向何處去也。
隔墻恩怨如何說。
獨抱琵琶月下彈。 ^263b14

龍唐柱云。大小靈隱將差珍異寶撒出。
當陽供養諸人了也。
拈拄杖云。看看。見之不取。
思之千里。 ^263b20

崇先奇云。大小靈隱只見錐頭利不見鑿頭方。 ^263b24

白巖符云。逆來則瞋。
順來則喜。甚處不是覿面相承處。
更要當風拈出作麼。
泰翁與麼說話。大似要人頭上安頭。
驀竪拂子云。決定是見。
擊案云。決定是聞。
良久云。不可更頭上安頭也。
乃擲下拂子。
other:: 
# 青二十五
△青二十五
other:: 
## 西京還源寶應福遇禪師
西京還源寶應福遇禪師〔青二十五少室泰嗣〕 ^263b26

因僧問。如何是西來的的大意。
應曰。風送泉聲來几畔。
月移花影到窓前。 ^263b36

愚菴盂云。大小祖師引人向聲色裏作窠臼。
好與三十棒。除却聲色也好與三十棒。
祇如愚菴聻。點石化為金玉易。
勸人除却是非難。 ^263b42

南山寶云。有能向者裏點得寶應老落處出。
方知釋迦掩室維摩杜口總是不守本分底人。 ^263b48

龍唐柱云。轉功就位。
轉位就功。則不無寶應。
若問山僧。更有入理底句。
寒松盡夜無虗籟。
老鶴移棲空月巢。 ^263c4

崇先奇云。寶應老人平常六韜三略七事隨身。
恁麼答話。大似坐觀成敗。
然雖如是。還覺腦門重麼。
other:: 
# 青二十六
△青二十六
other:: 
## 南陽香嚴淳拙文才禪師
南陽香嚴淳拙文才禪師〔青二十六寶應遇嗣〕 ^263c10

因僧問。如何是理法界。
嚴曰。虗空撲落地。
粉碎不成文。如何是事法界。
嚴曰。到來家蕩盡。
免作屋中愚。如何是事理無礙法界。
嚴曰。三冬枯木秀。
九夏雪花飛。如何是事事無礙法界。
巖曰。清風伴明月。
野老笑相親。 ^263c16

崇先奇云。香嚴老人只知指疆畫界。
不覺通身水泥。者僧會即會也。
是紙上富貴。若是四法界。
未夢見在。 ^263c26

白巖符云。盡謂香嚴老漢被者僧扯入葛藤窠裏東兜西搭。
殊不知善言言者言滿天下無口過。
還知者老漢舌根不動處麼。
良久云。切忌道山僧饒舌。 ^263c32

香嚴甞讀證道歌。
至幻化空身即法身處。
豁然契悟。 ^263c40

愚菴盂云。若向者裏悟去。
披毛戴角有日在。 ^263c42

龍唐柱云。不離花下路。
便見洞中春。會麼。
山僧借手行拳去也。
乃舉長蘆上堂云。
幻化空身即法身。
遂作舞云。見麼見麼。
恁麼見得。過橋村酒美。
又作舞云。見麼見麼。
恁麼不見。隔岸野花香。
且道香嚴悟底與長蘆道底還有差別也無。
other:: 
# 青二十九
△青二十九
other:: 
## 西京少室俱空契斌禪師
西京少室俱空契斌禪師〔青二十九凝然改嗣〕 ^263c44

僧問。如何是空劫已前底事。
空曰烏龜向火。 ^264a8

愚菴盂云。料掉沒交涉。
且道過在主家賓家。
者裏明得。方許你會空劫已前底事。
如或不明。且看烏龜向火。 ^264a12

龍唐柱云。恁麼舉揚。
還當得空劫已前事麼。
天色稍晚。各自歸堂參取好。 ^264a18

鳳山啟云。五月五日午時節。
赤口白舌盡消滅。 ^264a22

崇先奇云。者僧當時悟去。
可以隨處作主。若更去東卜西卜。
則病在心頭。
other:: 
# 青三十四
△青三十四
other:: 
## 建昌壽昌無明慧經禪師
建昌壽昌無明慧經禪師〔青三十四廩山忠嗣〕 ^264a24

問僧。趙州道臺山婆我為汝勘破了也。
畢竟勘破在什麼處。
僧曰和尚今日敗缺了也。
昌曰老僧一生也不奈何。
好教你知。若實會。
舉似來看。僧擬進語。
昌打一棒云。者掠虗漢。 ^264a30

棲霞成云。臺山一案拈却多少人鼻孔。
換却多少人眼睛。
者僧也解詐明頭。
及乎老漢拈出個柴頭向他面前一吹。
直得退身無路。且道者一棒他還知落處麼。 ^264a40

白巖符云。可惜者僧有前無後。
當時若是個善始善終底。
待道老僧也不奈何。
便好向道轉見不堪。
拂袖便出。管教者老漢刮目相待。 ^264a48

崇先奇云。臺山路惟趙州與壽昌老人親履實踐。
故不與路為讐。可惜者僧當時舍近求遠遂成周遮。
若是臯亭。待他道老僧一生也不奈何。
但云和尚更須買草鞋行脚。
不圖勘破壽昌。并得參見趙老。
other:: 
# 青三十五
△青三十五
other:: 
## 越州雲門顯聖湛然圓澄禪師
越州雲門顯聖湛然圓澄禪師〔青三十五大覺念嗣〕 ^264b6

因鶴林參五臺山達觀可。
盤桓夜深次。觀曰你信得及麼。
鶴曰信得及。觀曰既信得及。
請將法華經拋入尿桶看。
鶴如所言。諸方疑駭。
門往勘之。問鶴有此事否。
鶴曰實有此事。門曰汝信得及麼。
鶴曰信得及。門曰既信得及割取頭來。
鶴不知所措。門曰。
虗頭禪客。觀聞曰。
阿耶阿耶。鶴林萬劫地獄。
雲門一語出之矣。 ^264b18

東明際云。此二尊宿一人有殺人刀無活人劒。
一人亦有殺人刀亦有活人劒。
若人撿點得出。許伊具擇法眼。 ^264b32

寶壽方云。二老漢生平氣吞宇宙。
雖嶽偃湫傾無能動其絲髮。
乃被一孟八郎轉却。
而所謂生平氣宇向什麼處去也。 ^264b38

廣潤融云。雲門一語雖出鶴林萬劫地獄。
又累天下老和尚及大地有情無情齊陷阿鼻。
還有跳得出者麼。
一僧云廣潤長老聻。
潤便打。 ^264b44

雲門因僧問。如何是異類中行。
門曰輕打我輕打我。
僧曰我會也。門曰你作麼生會。
僧遂作驢鳴。 ^264c2

天目律云。師翁生平發一機垂一語。
如金剛圈栗棘蓬。
直是無你攢簇處。
因甚到者裏被人一拶便乃入泥入水。
寶壽孫又且不然。
如何是異類中行。
便與他一把草。他若眼目定動。
向道。者畜生。草料也不識。 ^264c6

崇先奇云。者僧雖善步趨。
猶欠返擲。撿點將來。
也是邯鄲學唐步。 ^264c16

白巖符云。雲門師翁一生眼腦端正氣宇清明。
無端引者僧向瞎驢痛馬隊裏作活計。
不肖孫則不然。設有問如何是異類中行。
向他道。木作頭。泥水作頭。
解作頭。石作頭。 ^264c20

雲門在雲棲。棲舉高峰海底泥牛話問門曰。
他道內有一句能縱能奪能殺能活。
你且道是那一句。
門推出旁僧曰。大眾證明。
棲頷之。 ^264c28

愚菴盂云。彼時此語傳之海內。
直得須彌山震動。
大洋海波翻。阿修羅手擎日月高聲唱云。
邪正不分。過由旁僧。 ^264c34

崇先奇云。披沙揀金。
還他雲門老人眼親手快。
若是內中一句能縱能奪能殺能活。
莫道雲棲。便是高峰老漢亦拈不出。
何故聻。大眾證明。 ^264c40

龜山宣云。雲棲借馬行追。
雲門當風指出。二老與麼相見。
五湖衲子便宜多矣。
然就中一句子。畢竟未能指出。 ^264c46

雲門在雲棲時因津送亡僧回。
棲問眾曰。亡僧遷化。
向什麼處去。門出眾曰。
謝和尚掛念。 ^265a4

愚菴盂云。雲門老漢雖善機宜。
還須替者僧入涅槃堂始得。 ^265a8

雲門因僧參乃問。
你行脚事作麼生。
僧畵一圓相。門劃破圓相。
僧敲桌三下。門却畵一圓相。
僧又敲桌三下。門又重畵三圓相。
僧以手抹却。門曰離此之外別道一句看。
僧擬議。門便喝出。 ^265a12

東明際云。者僧將成九仞之山。
不進一簣之土。 ^265a20

崇先奇云。王者之師有征無戰。
者僧不識大命擅自對壘。
及乎被雲門老人大書露布。
方肯束手歸降。 ^265a22

錦德寒云。我若作者僧。
待道離此之外別道一句看。
拂袖便出。 ^265a28

雲門一日上堂說法畢。
忽召眾曰。還有問話者麼。
若有出來。我祇要打草驚蛇。
僧纔出。門曰真是一塲業地。
卓拄杖便下座。 ^265a32

愚菴盂云。者老漢圖得一時俊快。
不顧後人撿點。者片地從古至今何曾清淨得來。
偶然一時打草。却被者僧靠倒。 ^265a38

雲門因雪嶠大師問。
如何是殺人刀。門曰布鼓當軒誰敢擊。
如何是活人劒。門曰雖然後學也堪為。 ^265a44

東明際別前語云。
照顧汝頭。別後語云。
快走快走。 ^265a48

雲門因中丞蘇雲浦問。
鴛鴦繡出從君看。
不把金針度與人。
如何是金鍼。門曰。
我在京師走一遭。
不曾遇著一人。浦復問。
門曰古佛過去久矣。 ^265b2

崇先奇云。雲門老漢金針暗擲。
辜負鴛鴦獨宿。者俗漢錦衣夜行。
不思故國風光。 ^265b8

鳳山啟云。祥麟不踐生草。
大鵬耻宿雞棲。囓鏃之機驚羣之句誰敢追風。
但末梢頭太煞老婆。
若是不肖。待復問。
便與一棒。教者俗漢疑三十年。 ^265b12

海門涌云。雲門不合將精金雜以沙賣。
諸人請另出一隻手。
other:: 
## 信州博山無異元來禪師
信州博山無異元來禪師〔青三十五壽昌經嗣〕 ^265b18

因壽昌以玄則禪師答僧問龍吟霧起虎嘯風生話命頌。
山衝口頌云。殺活爭雄各有奇。
模糊肉眼曷能知。
吐光不遂時流意。
依舊春風逐馬蹄。
昌頷之。 ^265b22

棲霞成云。掀翻海嶽須還#CB15072;地之才。
驅走雷霆要有滔天之作。
博山此頌#CB15072;地之才有矣。
滔天之作具矣。要五百年名世鳳舞岐山。
十萬里傳心龍吟枯木。
又須別有話會處始得。
other:: 
## 建陽東苑慧臺元鏡禪師
建陽東苑慧臺元鏡禪師〔青三十五壽昌經嗣〕 ^265b30

因有省。以偈呈壽昌曰。
識破不值半文錢。
可憐摸索幾多年。
宗流盡是欺心漢。
說甚祖師別有禪。
昌曰。識得破果然不值錢。
你且道那裏是趙州勘破婆子處。
苑厲聲曰和尚莫作怪。
昌為大笑曰。參禪要到者一著。
始不受人牢籠。苑禮拜。 ^265b38

棲霞成云。東苑老人被壽昌冷地一錐。
若無後語。禍事禍事。 ^265c2

白巖符云。東苑所供既實。
壽昌乃又向無頭對處揑出冤辭。
自非撫心無媿者則勘鞫臨場又安能當抵。
雖然。末上一機未免彼此鈍置。
宗門拈古彚集卷第四十五〔終〕
 ^265c6
