附半月誦菩薩戒儀式註
author:: 毗補提囉怛娜伽耶婆那摩賀
author:: 冐地質多沙門　弘贊　注
other:: 
# 前文

按此誦式。未詳作者。
尋其始末。多錄菩薩戒本經及一切有部戒本之文。
然菩薩戒本。乃北凉曇無讖法師所譯。
其有部戒本。是大唐景龍四年。
義淨三藏奉詔譯。
今此戒序文云。於像法中者。
葢如來滅度一千年。
教流漢地。自漢明帝。
至宋仁宗辛卯歲。
教被此土。一千年。
名為像法。自此以後。
悉名末法。既云於像法中。
明非末法時作。戒本後譯。
復非唐上所輯。可是唐末宋初。
台教人集也。
commentary::  ^767a11

眾中當差堪能誦者誦之。
眾既雲集。先舉香讚畢。
三稱云。
orig::  ^767a27

南無梵網教主盧舍那佛。
commentary::  ^767a31

次舉開經偈。其誦者昇座。
白眾云。
orig::  ^767a33

某甲稽首和南。敬白大眾。
僧差誦戒。恐有錯悞。
願同誦者。慈悲指示。
commentary::  ^767a35

○初歸敬三寶　二#CB15081;修　三作前方便　四誦戒序　五結問　六正誦戒經。
other:: 
# 初歸敬三寶
○初歸敬三寶
commentary::  ^767a39

菩薩戒眾等。諦聽。
orig::  ^767a45

歸命盧舍那。十方金剛佛。
亦禮前論主。當覺慈氏尊。
今說三聚戒。菩薩咸共聽。
commentary::  ^767b2

梵語南無。此云歸命。
亦云歸依。盧舍那。
此云淨滿。是報身佛。
詳如疏釋。十方金剛佛者。
十方世界。一切諸佛。
皆入金剛定。斷最後微細無明。
而成等正覺。即金剛道後。
證不壞性也。今就功能邊稱。
故曰金剛。就所證邊稱。
故名佛。佛者覺也。
梵語彌勒。此云慈氏。
慈氏菩薩。從佛出家。
剏造大乘諸論。如瑜伽師地論等。
後代祖述。如馬鳴龍樹菩薩等。
故稱慈氏菩薩為前論主。
後第十小劫。人壽八萬歲時下生成佛。
故云當覺慈氏尊〔將欲誦戒。
故先歸命三寶。以求加被〕。
三聚戒者。一攝律儀戒。
則無戒而不持。戒是防非止惡義也。
二攝善法戒。則無善而不修。
善謂廣修六度萬行也。
三攝眾生戒。則無生而不度。
然此五十八戒。能斷諸惡。
即是攝律儀戒。斷惡便能成就諸善。
即是攝善法戒。惡斷善圓。
便能饒益有情。即是攝眾生戒。
一切諸法。此三攝盡。
故云聚也。然律儀多主內德。
攝生屬於外化。攝善兼於內外。
由內以善修己。外以善導人。
是則下化眾生。中修萬善。
惡盡而善圓。上成佛之極果。
故菩薩戒本經云。
教化眾生。常無勞倦。
善業畢竟。速成佛道是也。
十方佛是佛寶。慈氏菩薩。
是大乘僧寶。三聚戒。
是大乘法寶。菩薩咸共聽者。
此是誡眾聽戒也。
謂現前聽眾。皆共一心諦聽。
聽而思。思而修也。
orig::  ^767b6

戒如大明燈。能消長夜闇。
戒如真寶鏡。照法盡無遺。
戒如摩尼珠。雨物濟貧窮。
離世速成佛。唯此法為最。
是故諸菩薩。應當勤護持。
commentary::  ^767c2

上文出菩薩戒本經。
言心地大戒。能破無始生死無明之癡闇。
故如世之明燈。由能破生死無明。
即攝律儀戒也。此戒能別止持作犯。
一切善惡諸法。分析無餘。
故如世之寶鏡。妍#CB15354;盡現。
故比丘戒本云。如人自照鏡。
好醜生欣慼。由能去惡集善。
照了佛地功德智慧。
即攝善法戒也。梵語摩尼。
此云如意。是眾珠之王。
出龍王宮中。人若得之。
置於剎竿頂上。隨眾生意之所欲。
即雨一切金銀七寶。
種種樂具等物。今此戒法。
出生無量勝定妙慧。
一切善法聖財。濟諸無法饉乏眾生。
故如世之摩尼。能濟貧窮。
由能雨聖法財。濟九界之貧窮。
即攝眾生戒也。此心地正戒。
是出離生死法中之妙術。
速成正覺之最要。
故比丘戒本云。一切眾律中。
戒經為上最。彼於人天聲聞小乘法中稱最。
此於菩薩大乘法中。
以三聚淨戒為最。
故云離世速成佛。
唯此法為最也。是故者。
既知此戒。具如上功能。
故當精勤護持。無令有所虧犯也。
other:: 
# 二#CB15081;修
○二#CB15081;修
orig::  ^767c8

諸大德。春分四月日為一時。
commentary::  ^767c44

俗法一歲四時。佛法一歲三時。
除去秋時。此有二義。
一佛為諸弟子破保常心故。
以秋是收成時。物皆結實。
人計為常為樂。為破此著。
故不言秋也。二佛為開後安居。
立迦提月。令後安居人。
續結得成。還名坐夏。
不名坐秋。為此義故。
故去秋時也。今言春分四月者。
從臘月十六日。至四月十五日。
名為春分。從四月十六日。
至八月十五日。名為夏分。
從八月十六日。至臘月十五日。
名為冬分。今先標春分。
後二分。應隨時改之。
orig::  ^767c46

半月日已過。
commentary::  ^768a18

臘月盡為半月。正月十五為一月。
正月盡為一月半。
二月十五為兩月。
二月盡為兩月半。
三月十五為三月。
三月盡為三月半。
四月十五為四月。
餘夏冬二時。準此改之。
orig::  ^768a20

少一夜。餘有一夜三月半在。
commentary::  ^768a28

少一夜者。謂臘月盡。
日間布薩。以今夜猶屬今日。
夜分未滿。故云少也。
餘有一夜者。以未滿故。
尚餘有一夜也。若於初夜。
中夜。布薩。應云少半夜。
餘有半夜也。佛不聽後夜布薩。
恐布薩未竟。明相已出。
則是二日共一布薩。
便成非法也。若正月十五日布薩。
應云。少一夜。餘有一夜三月日在。
自餘半月半月。但改下句。
如正月盡布薩。改云。
兩月半在。二月十五日。
應云。兩月日在。二月盡。
應云。一月半在。三月十五日。
應云。一月日在。三月盡。
應云。半月日在。或有不知佛制。
教者。謂遇月小布薩。
可云少一夜。如月大。
則不必言。若爾。何獨少一夜。
而亦少一日。即應直言少一日。
上句當云十四日已過。
下句方言少一夜。
然諸國所制律法不同。
月之大小亦非一定。
但隨月稱。無分大小。
以亂常則。如遇閏月。
還依正月稱之。若不依正。
則時有五月矣。
orig::  ^768a30

老死至近。佛法欲滅。
諸大德。優婆塞。優婆夷。
為得道故。一心勤求精進。
所以者何。諸佛一心勤求精進。
故得阿耨多羅三藐三菩提。
何況餘善道法。各聞強健時。
努力勤修善。如何不求道。
安可須待老。欲何樂乎。
commentary::  ^768b12

從春分至此。是述說一切有部戒本文。
今此加在家二眾。
若無二眾。則不必誦文。
如有沙彌菩薩等。
當云諸大德等。準菩薩戒本。
則稱諸大士。言老死至近者。
上謂幾月日已過。
餘有幾月日在。正為令覺日月時遷。
老死逼近。所謂日往月來。
颯然白首。無常老死。
不與人期。是也。佛法欲滅者。
若不依戒進修。正法便滅。
正法既滅。更向何處修行。
故律云。有秉羯磨說戒。
則正法未滅世間。
毗尼藏者。是佛法壽命。
毗尼藏住。佛法亦住。
以諸善法。勝定妙慧。
皆藉戒而生也。阿耨多羅三藐三菩提。
阿耨。此云無上。三藐。
此云正。三菩提。此云等覺。
即無上佛道也。餘善道法者。
謂根力覺道禪定三昧。
乃至聲聞緣覺人天道法。
故彼戒本云。由不放逸。
必當證得如來應正等覺。
何況所餘覺品善法。
各聞強健時者。謂今各各得聞誦此戒法。
當趂此身心強健之時。
努力勤修眾善。如何。
是反徵之詞。謂既已得聞戒法。
如何不求進修道業。
豈可安然直待年殘衰老。
修進不能。死日逼近。
更欲求何等樂。故云欲何樂乎。
orig::  ^768b20

是日已過。命亦隨減。
如少水魚。斯有何樂。
commentary::  ^768c10

上二句直示。下二句設喻。
此頌出出曜經。時南海卒涌驚濤浸灌。
有三大魚。流入淺涇。
共相謂言。我等厄此。
及漫水未減。宜可逆上。
還歸大海。復礙小舟。
不得越過。第一魚。
盡力跳舟得渡。次魚。
復憑草獲過。第三魚。
氣力消竭。水亦漸涸。
不知死至。尚自優游。
佛因說頌。以警世人。
是日。即今日分限既定。
寧容希增。今過一日。
即是減少後之壽命一日。
故云隨減。日既如是。
年月可知。奚可待老。
坐喪天年哉。魚既水少。
加以風吹日暴。癡魚無知。
游洋自若。老死將至。
地水火風。四大侵陵。
日夜交逼。甚於少水之魚。
故云斯有何樂。若能發勇猛心。
不著二邊。依於中道。
事理無礙。圓修圓證。
頓契無生。超二死涇。
復本真源。如魚盡力。
跳舟得過。如或根器不能。
即當依教修行。證真空理。
歷諸階位。出生死流。
如魚憑舟頭尾草邊得過。
設若懈怠。不求昇進。
苟貪人天之少欲樂。
不覺無常將至。誠如少水癡魚也。
other:: 
# 三作前方便
○三作前方便
orig::  ^768c12

僧集不。
commentary::  ^768c46

凡作羯磨布薩。一切法事前。
皆須秉此六方便法。
方得成就。故同一界內僧。
並須身心共集一處。
為防別眾破僧方便。
故今先問。若集。應答云已集。
orig::  ^768c48

和合不。
commentary::  ^769a6

同一法事。和集一處。
必須心口無諍。不來者與欲。
上雖云集。猶防鬪諍因緣。
有妨法事。故今次問。
若和合。應答云。和合。
orig::  ^769a8

僧集和合。何所作為。
commentary::  ^769a14

謂僧今既和集。所為何等法事。
法事非一。然皆委僧量宜。
故須對眾問其所作。
今作布薩。應答云。
orig::  ^769a16

說戒布薩。
commentary::  ^769a20

若非布薩時。當據事稱之。
或有於集僧後。復加單白羯磨已。
方喚沙彌菩薩入。
寧知菩薩大戒。廣收一切。
人非人等。不局於僧。
故今不云說戒羯磨。
而云說戒布薩。即受菩薩戒時。
亦無羯磨。惟對佛菩薩像前三白。
即是羯磨。若比丘僧作諸羯磨法事。
應在餘時。或菩薩比丘布薩後。
揀去未受具者。方可作羯磨也。
orig::  ^769a22

此中未受菩薩戒。
及不清淨者出不。
commentary::  ^769a36

此揀二種人。一未受心地大戒。
二曾受已犯。犯有二種。
一犯十重。未曾得見好相。
二犯輕垢。未曾對首懺悔。
俱不聽共作布薩。
即當遣出眾外。離見聞處。
若無者。應答云。此中無未受菩薩戒。
及不清淨者。
orig::  ^769a38

不來囑授菩薩。有幾人說欲。
及清淨。
commentary::  ^769a48

若無。應答言。此中無說欲。
及清淨者。若有。應如下如法說。
不來者。謂不至會集處也。
囑授者。眾僧凡作一切法事。
必須身心俱集。方成和合。
設自有佛法僧事。
或病事。或瞻病等緣。
乃開心集。聽傳心口。
應僧所作之事。方得彼此俱辦。
不妨法事。復無別眾之過也。
說欲者。謂說意樂。
僧所作如法僧事。
我心樂欲隨喜同作。
但為某緣事。不能赴集。
即應囑授一人。傳自心口。
至僧中說也。可對受囑人。
作如是言。大德一心念。
我菩薩戒比丘某甲。
如法僧事與欲清淨〔一說〕。
若病重不能說。應身手現相。
其受囑人。持欲至僧中。
即具威儀答言。 ^769b2

大德僧聽。菩薩戒比丘某甲。
我受彼欲清淨。彼如法僧事。
與欲清淨〔一說〕。若非布薩時。
僧作諸羯磨法事。
即除清淨二字。今亦不得單與清淨。
以布薩時。僧或作諸法事。
故須欲及清淨俱與。
由自無罪清淨。方許布薩也。
other:: 
# 四誦戒序
○四誦戒序
orig::  ^769b22

諸佛子等。合掌至心聽。
我今欲說諸佛大戒序。
眾集默然聽。自知有罪。
當悔懺。悔懺即安樂。
不懺悔。罪益深。無罪者默然。
默然故。當知眾清淨。
諸大德。優婆塞。優婆夷等。
諦聽。
commentary::  ^769b34

聽有二事。一合掌恭敬誠聽。
二無罪清淨許聽。
諸佛子等。是指現前聽戒四眾佛子也。
諸佛大戒序者。此心地戒是三世諸佛同說。
超出二乘之上。故名大戒也。
序者緒也。是十重四十八輕一經之由緒也。
眾集有二。一身根和集一處。
二至心默然靜聽。
懺悔即安樂者。自知有犯。
當於未布薩前。如法說露悔過。
方許聽戒。由懺悔。
則現前身心清淨。
故得安樂。後世不墮三途。
至得涅槃大樂。若不說露懺悔。
覆藏一夜。即得一輕垢罪。
故云罪益深也。優婆塞。
此云近事男。優婆夷。
此云近事女。是受五戒者。
若未受五戒。不得與授菩薩戒。
若誦戒時。須朗聲字字分明不緩不急。
不應長聲唱咏也。
orig::  ^769b42

佛滅度後。於末法中應當尊敬波羅提木叉。
波羅提木叉者。即是此戒。
持此戒時。如闇遇明。
如貧人得寶。如病者得瘥。
如囚繫出獄。如遠行者得歸。
當知此。即是眾等大師。
若佛住世。無異此也。
commentary::  ^769c18

囑令末法當尊戒為師也。
佛法有正像末三時。
如來滅度後。初一千年。
名為正法。人有稟教。
便能修行。即能證果。
第二千年。名為像法。
像。似也。謂有教有行。
似正法時。人有稟教。
便能修行。而多不能證果也。
正像既往。今當末法。
人雖稟教。而多不能修行。
縱能修行。而不能證果。
舊本云像法。佛滅度已將三千年。
今非彼時。故改之。
波羅提木叉。此云保解脫。
謂保任行人。得解脫生死。
而證常樂我淨也。
餘如疏釋。此戒是大法炬。
能破眾生煩惱之幽宅。
故如闇遇明。此戒具足無量功德法財。
與菩薩作福慧資糧。
故如貧人得寶。此戒能療眾生三毒惡業罪報。
故如病者得瘥。此戒具諸解脫妙用。
能除眾生三界牢獄繫縛之苦。
故如囚繫出獄。此戒能休息眾生長劫流轉。
而入涅槃大城。故如遠行者得歸。
此五喻。是讚戒功能也。
大師。即釋迦如來。
如來臨般涅槃時。
阿難白佛言。如來在世。
以佛為師。如來滅度。
以何為師。佛言。當依波羅提木叉為師。
故云當知此戒。即是眾等大師。
今能尊戒修行。即佛在世無有異也。
義疏云。菩薩戒者。
運善之初章。却惡之前陣。
直道而歸。生源可盡。
聲聞小行。尚自珍敬木叉。
大士兼懷。寧不精持戒品。
內外二途。咸皆敬奉。
王臣眾庶。委質虔恭。
斯乃趣極果之勝因。
結道場之妙業。故當尊敬。
如佛無異也。
orig::  ^769c26

怖心難生。善心難發。
故經云。勿輕小罪。
以為無殃。水滴雖微。
漸盈大器。剎那造罪。
殃墮無間。一失人身。
萬劫不復。
commentary::  ^770a24

上偈。出法句經。以俾識因果無爽也。
怖罪之心難生。樂善之心難發。
水滴喻罪小不可輕。
積小成多。充滿身心。
如盈大器。故菩薩護持禁戒。
輕罪重罪。敬重堅固。
等無差別。梵語剎那。
此云一念。乃時之極速也。
如壯士一彈指頃。
有六十五剎那。一剎那中。
有九百生滅。謂造罪之極速。
殃報之長遠。墮落無間地獄。
長劫受苦。從地獄出。
復墮餓鬼畜生。流轉三界。
旋環六道。千生萬死。
不得人身。故云萬劫不復。
orig::  ^770a30

壯色不停。猶如奔馬。
人命無常。過於山水。
今日雖存。明亦難保。
commentary::  ^770a48

少壯之色力。日衰一日。
剎那剎那不停。故如白駒之過隙。
驟馬之奔趍也。無常者。
遷流不住之義。人命念念遷移。
迅速過於山之瀑流。
既是無常。則呼吸難測。
又明日寧能保哉。
orig::  ^770b4

眾等。各各一心。勤求精進。
慎勿懈怠懶惰。睡眠縱意。
夜即攝心。存念三寶。
莫以空過。徒設疲勞。
後代深悔。眾等。各各一心。
謹依此戒。如法修行。
應當學。
commentary::  ^770b12

先各各一心。是誡令精進。
無虗度光陰。日則讀誦經律。
初夜後夜。則攝心坐禪。
中夜欲息。不可縱意睡眠。
生多過失。惟當存心。
繫念三寶名號。令罪滅福生。
離諸過失也。徒者空也。
日則六情外奔。涉諸塵境。
曰勞。夜來身心困倦。
曰疲。如此疲勞。不但空施無益。
而且三業之罪日積。
必當墮落三途。追悔無及。
故云後代深悔也。
後各各一心。是誡令謹慎身心。
依此正戒修行。勤力習學。
如說如持。不雜餘念。
故云一心。
other:: 
# 五詰問
○五詰問
orig::  ^770b18

諸大德。今〔白黑〕月十〔五四〕日。
作布薩。說菩薩戒。
眾當一心善聽。有罪者發露。
無罪者默然。默然故。
當知諸大德清淨。
堪說菩薩戒。已說菩薩戒序竟。
今問諸大德。是中清淨不〔三問〕。
commentary::  ^770b38

若犯輕垢。先不憶罪。
今三問方憶。即當向眾發露。
懺悔清淨已。方堪聞戒。
若知而默然。復犯故妄語罪。
故三問時。正當以鏡自照。
或時對眾懺悔。恐致閙亂布薩。
即當向比座發露所犯。
或應心念。須布薩竟。
當如法懺悔。如是者。
乃得聞戒。若憶犯十重。
即當起座。出於眾外。
待眾布薩竟。須向知法者。
盡情發露。悲泣流淚。
請教滅罪之方也。
默然故者。是表清淨故也。 ^770b46

諸大德。是中清淨。
默然故。是事如是持。 ^770c16

是事如是持者。持是了達不忘之義。
已三詰問。眾皆清淨。
由清淨故默然。由其默然故。
此事我今如是了達不忘。
知眾清淨。堪為說戒經也。
問。舊先誦戒序等。
次集僧問和。後事詰問。
今何先集僧。次誦戒序。
答。舊文倒故。義不順故。
序既是一經之由緒。
誦序畢。即當詰問清淨。
便說戒經。而復集僧。
乃問何所作為。即如比丘布薩。
先誦讚頌。次即集僧。
集已。作白羯磨。白竟誦序。
序竟詰問。問已便說戒經。
今以歸命文。準彼讚頌。
#CB15081;修集僧。
亦準彼一切有部戒本次第。
但此無白羯磨為異。
惟略示知白黑月日耳。
other:: 
# 六正誦戒經
○六正誦戒經
commentary::  ^770c18

謂誦心地品下。從爾時起。
至共成佛道。若有難緣。
當誦十重四十八輕戒。
應云十重波羅提木叉。
今當說。至輕垢戒。
應云。四十八輕今當說。
如是一一誦五十八戒文。
復恐難緣將逼。應略誦十重中五六戒全文。
餘重及輕。但誦每戒名目亦得。
今諸方叢席。多是午前眾誦戒經。
午後布薩。略誦戒相名目。
然大小兩乘。俱作布薩。
或連誦時逼。可上午誦比丘戒。
下午誦菩薩戒。或眾多難集。
可十四日比丘作布薩。
十五日菩薩作布薩。 ^770c42

既誦戒畢。下座謝眾云。
orig::  ^771a12

某甲敬謝大眾。僧差誦戒。
三業不勤。戒文生澁。
坐久延遲。令眾生惱。
望眾慈悲。布施歡喜。
附半月誦菩薩戒儀式註〔終〕
w:: 音義
note:: 根力覺道 ^771a14

根是五根。力是五力。
覺是七覺意。道是八正道。
詳如餘處釋。二死涇 ^771a26

即二種生死。如疏釋。
毗補提 ^771a30

此云廣州。囉怛娜 ^771a32

此云寶。伽耶婆那 ^771a34

此云象林。摩賀 ^771a36

此云大。冐地 ^771a38

舊云菩提。質多 ^771a40

此云心。沙門 ^771a42

此云功勞。亦云勤行。
勤行取涅槃故也。
又云息心。瑞應經云。
息心達本源。故號為沙門。
阿含經云。捨離恩愛。
出家修道。攝御諸根。
不染外欲。慈心一切。
無所傷害。遇樂不欣。
逢苦不慼。能忍如地。
故號沙門。趍 ^771a44

音池。奔走也。俗以奔趍之趍。
為進趨之趨。非也。
 ^771b6
