維摩詰所說經無我疏卷第十一
author:: 天台山幽溪沙門　傳燈　著
other:: 
# 香積佛品第十

commentary:: 
○十、釋香積品二：初、釋品題。
orig::  ^707a33

維摩詰所說經香積佛品第十。
commentary::  ^707a35

香積因緣，其所顯發，道理至大。
而舍利弗心念欲食，其事極小。
緣#CB17707;機以發巨弩，
因小種而成大樹，佛法因緣，固不可得而思議也。 ^707a37

○二、釋經文十五：初、乞食香積六：初、身子念食。
orig::  ^707a43

於是舍利弗心念：日時欲至，此諸菩薩當於何食？
commentary::  ^707a45

什公曰：舍利弗獨發念者，其旨有三：一者結業之體，
未能無資；二絕意大方，樂法不深；三推已有待。
謂眾亦然，處弟子之上，宜為眾致供也。 ^707b2

○二、知念呵，許二：初呵。
orig::  ^707b8

時維摩詰知其意而語言：佛說八解脫，
仁者受行，豈雜欲食而聞法乎？
commentary::  ^707b10

肇公曰：佛說八解脫，乃是無欲之嘉肴，養法身之上饍。
仁者親受，謂無多求。
然方雜食想而欲聽法，豈是無舉來求之情乎？ ^707b14

○二許。
orig::  ^707b20

若欲食者，且待須臾，當令汝得未曾有食。
commentary::  ^707b22

○三、神力示眾八：初、現其國土。
orig::  ^707b24

時維摩詰即入三昧，以神通力示諸大眾。
上方界分過四十二恒河沙佛土，有國名眾香，
佛號香積，今現在其國。
commentary::  ^707b26

三昧，體也。神通，用也。
眾香國土，體用之中所現色象也。
水澄月現，鏡淨像生，三者相依，大用斯顯。 ^707b32

○二顯其香氣。
orig::  ^707b36

香氣比於十方諸佛世界人天之香最為第一。
commentary::  ^707b38

香臭二氣，皆鼻根所對之境。
所以不同者，由眾生報境差別也。
娑婆欲界，惟有穢境，由穢心惡行所感。
淨土人居，惟有玅境，由淨心善行所致。
香積又淨土中之最淨者，故香氣最勝。
此亦同居淨土相耳。 ^707b40

○三顯惟菩薩。
orig::  ^707c2

彼土無有聲聞、辟支佛名，唯有清淨大菩薩眾，佛為說法。
commentary::  ^707c4

極樂世界無三惡道名，何況有實？
是則猶有二乘。香積國土無二乘名，同居淨中，極淨土也。 ^707c8

○四土惟香作
orig::  ^707c12

其界一切皆以香作樓閣，經行香地苑囿皆香。
commentary::  ^707c14

娑婆土體，純以土泥瓦石為之，比之淨土，其穢可知。 ^707c16

○五食香周遍
orig::  ^707c20

其食香氣，周流十方，無量世界。
commentary::  ^707c22

○六正共坐食
orig::  ^707c24

時，彼佛與諸菩薩方共坐食。
commentary::  ^707c26

此間身子念食，適當日午食時，彼方坐食，
與此界同，故知土是同居。 ^707c28

○七供自諸天。
orig::  ^707c32

有諸天子皆號香嚴，悉發阿耨多羅三藐三菩提心，供養彼佛及諸菩薩。
commentary::  ^707c34

此土精藍不自熟食而乞自檀那，彼國清眾亦不熟食而供自諸天，
土之清淨汙穢所以分，報之自然勉然所以別也。 ^707c38

○八眾皆目見。
orig::  ^707c44

此諸大眾，莫不目見。
commentary::  ^707c46

淨穢之報既殊，上下之去又遠，而此大眾莫不目見，
顯淨名之神通自在，借大眾之見量難思也。 ^707c48

○四、問誰致食四：初、維摩發問。
orig::  ^708a4

時維摩詰問眾菩薩言：諸仁者！
誰能致彼佛飯？
commentary::  ^708a6

○二文殊威置
orig::  ^708a8

以文殊師利威神力故，咸皆默然。
commentary::  ^708a10

眾會菩薩具神通者多，苟曰我能，則維摩之功德不顯，
此經之功德無歸，故文殊以神力令眾會默然。 ^708a12

○三維摩呵恥。
orig::  ^708a18

維摩詰言：仁此大眾，無乃可恥？
commentary::  ^708a20

○四、文殊騰誡。
orig::  ^708a22

文殊師利曰：如佛所言，勿輕未學。
commentary::  ^708a24

始維摩不即致飯者，亦示所以謙光也。
文殊與眾默然者，亦示所以推讓也。
彼此佯為不然，欲共匠成法器耳。 ^708a26

○五、直徑顯化四：初、化作菩薩。
orig::  ^708a32

於是維摩詰不起于座，居眾會前，化作菩薩，
相好光明，威德殊勝，蔽於眾會。
commentary::  ^708a34

○二、告勅當往。
orig::  ^708a38

而告之曰：汝往上方界分，度如四十二恒河沙佛土，
有國名眾香，佛號香積，與諸菩薩方共坐食。
commentary::  ^708a40

○三示其致辭。
orig::  ^708a44

汝往到彼，如我辭曰：維摩詰稽首世尊足下：
致敬無量，問訊起居，少病少惱，氣力安不？
commentary::  ^708a46

香積淨土，大眾無病，矧佛身乎？
今以此為問者，不過且用娑婆問佛之法，以為修敬之辭耳。 ^708b2

○四、當述所願。
orig::  ^708b6

願得世尊所食之餘，當於娑婆世界施作佛事，
令此樂小法者得弘大道，亦使如來名聲普聞。
commentary::  ^708b8

乞其香飯施作佛事，有此兩意：一、化小令大，
二、顯佛名聲。 ^708b12

○六、菩薩承命三：初、菩薩去儀。
orig::  ^708b16

時，化菩薩即於會前昇于上方，舉眾皆見其去，到眾香界禮彼佛足。
commentary::  ^708b18

○二述所致辭。
orig::  ^708b22

又聞其言：維摩詰稽首世尊足下，致敬無量，
問訊起居，少病少惱，氣力安不？
commentary::  ^708b24

○三述其所願。
orig::  ^708b28

願得世尊所食之餘，欲於娑婆世界施作佛事，
使此樂小法者得弘大道，亦使如來名聲普聞。
commentary::  ^708b30

○二、彼眾問佛。
orig::  ^708b34

彼諸大士見化菩薩，歎未曾有：今此上人從何所來？
娑婆世界為在何許？
云何名為樂小法者？
即以問佛。
commentary::  ^708b36

聞其言異尋常，見其迹現不測，故歎未曾有。
而其問辭有三：一問人從何來，二問土在何許，
三問何名小法，皆香積未有之事也。 ^708b40

○三、彼佛答眾三：初、答第二問。
orig::  ^708b46

佛告之曰：下方度如四十二恒河沙佛土，有世界名娑婆。
commentary::  ^708b48

○二答第三問。
orig::  ^708c4

佛號釋迦牟尼，今現在於五濁惡世，為樂小法眾生敷演道教。
commentary::  ^708c6

○三、答第一問三：初、彼佛正答。
orig::  ^708c10

彼有菩薩名維摩詰，住不可思議解脫，
為諸菩薩說法，故遣化來稱揚我名，并讚此土，令彼菩薩增益功德。
commentary::  ^708c12

○二、彼眾更問。
orig::  ^708c18

彼菩薩言：其人何如乃作是化，德、力、無畏、神足若斯？
commentary::  ^708c20

○三、佛為答之。
orig::  ^708c22

佛言：甚大！一切十方皆遣化往，施作佛事饒益眾生。
commentary::  ^708c24

○四，彼佛與飯。
orig::  ^708c26

於是，香積如來以眾香鉢盛滿香飯與化菩薩。
commentary::  ^708c28

○五、菩薩偕來四：初、菩薩欲往。
orig::  ^708c30

時彼九百萬菩薩俱發聲言：我欲詣娑婆世界供養釋迦牟尼佛，
并欲見維摩詰等諸菩薩眾。
commentary::  ^708c32

○二、許可誡餝三：初、誡攝身香。
orig::  ^708c36

佛言：可往攝汝身香，無令彼諸眾生起惑著心。
commentary::  ^708c38

○二、誡捨本形。
orig::  ^708c40

又當捨汝本形，勿使彼國求菩薩者而自鄙恥。
commentary::  ^708c42

淨土佛身高大，菩薩亦然。
如法華經淨華宿王智佛告玅音菩薩：
汝身四萬二千由旬，我身六百八十萬由旬。
此之可知。 ^708c44

○三誡弗輕礙。
orig::  ^709a2

又汝於彼莫懷輕賤而作礙想。
所以者何？十方國土皆如虗空。
又諸佛為欲化諸樂小法者，不盡現其清淨土耳。
commentary::  ^709a4

眾生報土，雖因自感，亦由佛現。
如來隱淨現穢，化道宜然，無以淨而賤穢可也。 ^709a10

○三同至丈室。
orig::  ^709a14

時化菩薩既受鉢飯，與彼九百萬菩薩俱，
承佛威神及維摩詰力，於彼世界忽然不現，須臾之間至維摩詰舍。
commentary::  ^709a16

○四化座與坐。
orig::  ^709a22

時維摩詰即化作九百萬師子之座，嚴好如前，諸菩薩皆坐其上。
commentary::  ^709a24

合前共有九百三萬二千，舉高八萬四千由旬。
師子座，居丈室中也。 ^709a28

○六菩薩授食。
orig::  ^709a32

時，化菩薩以滿鉢香飯與維摩詰。
commentary::  ^709a34

○七飯香遠聞。
orig::  ^709a36

飯香普薰毗耶離城及三千大千世界。
commentary::  ^709a38

○八、聞香俱來二：初、毗耶眾集二：初、月葢偕眾。
orig::  ^709a40

時，毗耶離婆羅門、居士等，聞是香氣，身意快然，歎未曾有。
於是，長者主月葢，從八萬四千人，來入維摩詰舍。
commentary::  ^709a42

○二喜勝敬禮。
orig::  ^709a48

見其室中菩薩甚多，諸師子座高廣嚴好，
皆大歡喜，禮眾菩薩及大弟子，却住一面。
commentary::  ^709b2

○二、天神皆來。
orig::  ^709b6

諸地神、虗空神，及欲、色界諸天，聞此香氣，亦皆來入維摩詰舍。
commentary::  ^709b8

○九、維摩命食二：初、命食。
orig::  ^709b12

時，維摩詰語舍利弗等諸大聲聞：仁者！
可食如來甘露味飯。
commentary::  ^709b14

獨命聲聞，而不命菩薩者，菩薩可以食，可以無食。
可以無食，故不念食，故不命之。
可以食，是以又同食也。
聲聞可以食，不可以無食。
可以食，是故念食，故特命之。
且將誡餝，無以限意。
菩薩非誡餝類，故不在其命。
如來甘露味飯者，一以味之甘美，喻若甘露。
一以獲食此食者，必證甘露之果。
夫世之五欲，悉能令人生貪著，造惡業，召生死。
惟味之為欲，又其甚之，以其能生人須欲之心故也。
今也香積之飯，從大悲所薰，五分法身所生。
不生欲，而又能令人離欲。
將食此飯者，必反嘗其嘗，還嘗循元，內合涅槃，故名甘露味飯。
今之行人，雖#CB04432;分段，
若能反嘗其嘗，還嘗循元，即謂之甘露味飯可也。
寄語食者，無事泛嘗。 ^709b18

○二誡餝
orig::  ^709b44

大悲所熏，無以限意，食之使不消也。
commentary::  ^709b46

什公曰：熏義有三：一、大悲果報；二、悲心所念；
三、以慈眼視之。食此飯，應發大心，建大業，是名報恩。
報恩名為消也。 ^709b48

○十、聲聞念少。
orig::  ^709c6

有異聲聞念：是飯少，而此大眾人人當食。
commentary::  ^709c8

○十一、誡其小智二：初、正誡。
orig::  ^709c10

化菩薩曰：勿以聲聞小德小智，稱量如來無量福慧，
四海有竭此飯無盡，使一切人食摶若須彌，乃至一劫猶不能盡。
commentary::  ^709c12

○二、徵釋。
orig::  ^709c18

所以者何？無盡戒、定、智慧、解脫、解脫知見功德具足者，所食之餘終不可盡。
commentary::  ^709c20

世間福德諸天所受之食，尚不可思議，何況究竟五分法身功德具足者可思議哉！ ^709c24

○十二、眾食不儩
orig::  ^709c28

於是鉢飯，悉飽眾曾，猶故不儩。
commentary::  ^709c30

○十三、受食獲益二：初、食已安樂。
orig::  ^709c32

其諸菩薩、聲聞、天、人食此飯者，身安快樂，譬如一切樂莊嚴國諸菩薩也。
commentary::  ^709c34

極樂國土若至食時，七寶玅鉢各至其前，
滿中香飯隨意而食，而有四益：一者、適可其意，
消除饑渴；二者、四大調和，無有違反；三者、
食已即消，無有遺滓；四者、不生味著，增人道意。 ^709c38

○二毛孔出香
orig::  ^709c46

又諸毛孔皆出玅香，亦如眾香、國土諸樹之香。
commentary::  ^709c48

○十四、彼此問法六：初、此菩薩問法二：
初、維摩問。
orig::  ^710a2

爾時，維摩詰問眾香菩薩：香積如來以何說法？
commentary::  ^710a4

○二菩薩答。
orig::  ^710a6

彼菩薩曰：我土如來無文字說，但以眾香令諸天人得入律行。
菩薩各各坐香樹下，聞斯玅香即獲一切德藏三昧。
得是三昧者，菩薩所有功德皆悉具足。
commentary::  ^710a8

諸佛國土所作佛事，因倒因起，以六塵為之主，
六根六識為之從，又以七大總和融之。
楞嚴以二十五方便為所入圓通法門者，
以此第眾生於此諸法根有利鈍，必選利者可以長修學，
可以淺深同說法，以被當機。
如佛勅文殊獨選耳門，香積國土所作佛事亦然，
非無餘門可以入道，但彼眾生鼻根最利，故惟以眾香而作佛事。
言即入律行者，此指三學之初門也。
始入道者，才一聞香即能止惡防非故也。
次云即獲一切德藏三昧，此又言聞香即得定之與慧也。
此之三昧乃圓中大定，所謂圓中圓滿非但中，
此中本具一切法，既稱一切功德之藏，則菩薩一切功德有何一法而不具足？
此如華嚴破無明惑登初發心住，發一切境界，
此正因理心發也；發一切智慧，此了因智心發也；
發一切功德，此緣因行心發也。
三心俱發，故謂之一切德藏三昧。 ^710a14

○二、彼菩薩問法二：初、菩薩問。
orig::  ^710a46

彼諸菩薩問維摩詰：今世尊釋迦牟尼以何說法？
commentary::  ^710a48

○二、維摩答三：初、總指今佛說法。
orig::  ^710b2

維摩詰言：此土眾生，剛強難化，故佛為說剛強之語，以調伏之。
commentary::  ^710b4

○二、別示今佛說法。
orig::  ^710b8

言：是地獄、是畜生、是餓鬼，是諸難處、是愚人生處，
是身邪行、是身邪行報，是口邪行、是口邪行報，
是意邪行、是意邪行報，是殺生、是殺生報，
是不與取、是不與取報，是邪婬、是邪婬報，
是妄語、是妄語報，是兩舌、是兩舌報，是惡口、
是惡口報，是無義語、是無義語報，是貪嫉、
是貪嫉報，是瞋惱、是瞋惱報，是邪見、是邪見報，
是慳吝、是慳悋報，是毀戒、是毀戒報，是瞋恚、
是瞋恚報，是懈怠、是懈怠報，是亂意、是亂意報，
是愚癡、是愚癡報，是結戒、是持戒、是犯戒，
是應作、是不應作，是障礙、是不障礙，是得罪、
是離罪，是淨、是垢，是有漏、是無漏，是邪道、
是正道，是有為、是無為，是世間、是涅槃。
commentary::  ^710b10

佛所說法，常依四種悉檀：一、世界悉檀，
令人獲歡喜益；二、為人悉檀，令人獲生善益；
三、對治悉檀，令人獲破惡益；四、第一義悉檀，令人獲入理益。
然於其中，又隨國土淨穢不同，而所用有增減多少。
若世界、為人二種悉檀，則淨穢俱用。
如眾香國以香為佛事，即世界悉檀歡喜義也；
令諸天人得入律行，即為人生善義也；
聞斯玅香，即獲一切德藏功德，即入理義也。
葢淨土根利，不必用剛強之語以說對治之法，故不全用之。
若我娑婆佛所說法，而四悉俱用，獨於對治一悉偏用居多。
是以維摩居士歷歷言之，甚言此土眾生剛強濁惡，對治說法有如此也。 ^710b32

○三、總結三：初、法。
orig::  ^710c8

以難化之人，心如猿猴，故以若干種法制御其心，乃可調伏。
commentary::  ^710c10

○二喻
orig::  ^710c14

譬如象馬，#CB00395;悷不調，
加諸楚毒，乃至徹骨，然後調伏。
commentary::  ^710c16

什公曰：馬有五種：第一、見鞭影即時調伏；
第二、得鞭乃伏；第三、以利錐刺皮乃伏；
第四、穿肌乃伏；第五、徹骨乃伏。
眾生利鈍，亦有五品：第一、但見他無常，
其心便悟；第二、見知識無常，其心乃悟；
第三、見兄弟親戚無常，其心乃悟；第四、
見父母無常，其心乃悟；第五、自身無常，
極受苦惱，復加以苦言，然後乃悟也。 ^710c18

○三結。
orig::  ^710c32

如是剛強難化眾生，故以一切苦切之言乃可入律。
commentary::  ^710c34

○三、彼菩薩讚美二：初、讚如來。
orig::  ^710c36

彼諸菩薩聞說是已，皆曰：未曾有也！
如世尊釋迦牟尼佛，隱其無量自在之力，乃以貧所樂法度脫眾生。
commentary::  ^710c38

什公曰：晦跡潛明，自同貧乞。
自同貧乞，則與相接，接則易鄰，故為貧所信樂也。 ^710c42

○二讚菩薩。
orig::  ^710c46

斯諸菩薩亦能勞謙，以無量大悲生是佛土。
commentary::  ^710c48

○四、維摩顯勝二：初、總說此土菩薩功德多。
orig::  ^711a2

維摩詰言：此土菩薩於諸眾生大悲堅固，誠如所言。
然其一世饒益眾生，多於彼國百千劫行。
commentary::  ^711a4

什公曰：譬如良醫，遇疫劫中，醫術大行，
廣施眾藥，所療者眾，致供無量。
菩薩大士處不淨國，亦復如是，眾惡彌滋兼濟，
乃弘十事法藥，廣濟眾病，化廣利深，一世超於萬劫。 ^711a8

○二、別釋此土菩薩十事勝二：初、標。
orig::  ^711a16

所以者何？此娑婆世界有十事善法，諸餘淨土之所無有。
commentary::  ^711a18

○二釋。
orig::  ^711a22

何等為十？以布施攝貧窮，以淨戒攝毀禁，
以忍辱攝瞋恚，以精進攝懈怠，以禪定攝亂意，
以智慧攝愚癡，說除難法度八難者，以大乘法度樂小乘者，
以諸善根濟無德者，常以四攝成就眾生，是為十。
commentary::  ^711a24

什公曰：癡有二種：一者、一切法中癡；二者、於諸佛深法中不能明了。
不淨國中有二種癡，淨國中乃說唯有佛法中不了癡。 ^711a32

燈曰：準例餘度，亦有二種。
略如貧窮二種：一者貧於資生，二者貧於功德。
不淨國中有二種貧，淨國中唯有功德貧。
毀禁二種：一者四重毀禁貪，二者六根侵毀六塵貪。
不淨國中有二種毀，淨國中唯有六塵毀耳。
嗔恚二種：一惡罵捶打嗔，二六塵侵犯嗔。
不淨國中有二種嗔，淨國惟有六塵侵犯嗔耳。
懈怠二種：一事上懈怠，二理上懈怠。
不淨國中有二種懈，淨國唯有理懈耳。
亂意二種：一世間亂意，二出世間亂意。
不淨國中具足二種，淨國唯有出世亂意耳。
苟不了此，則不淨國中須用六度，淨國中無有六度，又何以為菩薩度門哉？ ^711a36

○五、彼土菩薩重問。
orig::  ^711b12

彼菩薩曰：菩薩成就幾法，於此世界行無瘡疣生於淨土？
commentary::  ^711b14

什公曰：深行菩薩，非所疑也。
今淺行者，處不淨國，恐其行淺功微，未能自拔。
譬如少湯，投之大水；亦如少力之人，入水救溺，
未能兼濟，則與彼俱淪。
故問以何為法，得生淨國也。 ^711b18

○六、維摩詰為說二：初、總示八法。
orig::  ^711b26

維摩詰言：菩薩成就八法，於此世界行無瘡疣，生於淨土。
commentary::  ^711b28

○二、別示八法。
orig::  ^711b32

何等為八？饒益眾生而不望報。
代一切眾生受諸苦惱。
所作功德盡以施之。
等心眾生謙下無礙。
於諸菩薩視之如佛。
所未聞經聞之不疑。
不與聲聞而相違背。
不嫉彼供。不高己利而於其中調伏其心。
常省己過。不訟彼短。
恒以一心求諸功德。
是為八法。
commentary::  ^711b34

瘡疣者，玉之瑕，身之疵也。
菩薩苟有乎此，則行未足淨，而淨土不得生矣。
維摩所說，則示以八行，以去八疵。
饒益眾生，固菩薩之美行也。
苟或望報，則瘡疣矣。
乃至常省己過，不訟彼短，固菩薩之美行也。
苟不恒以一心求諸功德，則瘡疣矣。
修此八行，去此八病，誠行菩薩行無瑕之美玉，得生淨土捷疾之神足也。
然而永異漁人之八疵，近乎分別善惡之八誡。
一世間誡，一出世間菩薩上上誡，無足同日而語也。 ^711b44

○十五聞品獲益。
orig::  ^711c14

維摩詰、文殊師利於大眾中說是法時，
百千天人皆發阿耨多羅三藐三菩提心，十千菩薩得無生法忍。
commentary::  ^711c16

發心有三：一名字，二相似，三分真。
既進讓十千菩薩無生法忍，分真之發心退，
非名字之始發於僧那，當同仁王十善菩薩發大心，長別三界苦輪海也。 ^711c20

判教圓頓可知。 ^711c28

觀解者，食有四種：一、明相出時，諸天諸仙受食時也，
可表空觀；二、中食，佛菩薩受食時也，可表中觀；
三、夜食，鬼神受食時也；四、未明早食，畜生受食時也，可表假觀。
今舍利弗心念：日時欲至，此諸菩薩當於何食？
正中食時。葢聲聞已破見思，一切智成，
不乏空食，遊戲神通，淨佛國土，不生好樂，不念假食明矣。
惟受斥小歎大之後，實慕迴空向中之觀。
日時欲至，當於何食？
是念中觀之食。維摩所乞香積之食，適彼諸菩薩方共坐食中道之食明矣。
此之中觀，從本性第一義天流出，故曰有諸天子供養彼佛。
但乞來之食，雖是中道圓中，非但中必空假，
故彼菩薩聞斯玅香，即獲一切德藏三昧。
正以方丈之室，三根普被，四教並談，有諸凡夫在會須空食者，
有諸聲聞菩薩在會須假食者，有諸菩薩在會須中食者，
無不禪悅為食，法喜充滿。
如聞品獲益，有發道心者，有入無生者，此其證也。
然有須此禪悅為食者，舍利弗等是也；
有但聞法歡喜即獲充滿者，諸菩薩與香積俱來之眾，聞居士菩薩彼此問法而獲利益是也。
是則但能於一心中修三種止觀，伏斷三惑上昏動之病，
即是飽#CB04432;香積，頓獲禪悅法喜也。
other:: 
# 菩薩行品第十一

commentary::  ^711c30

○十一、釋菩薩行品二：初、釋品題。
orig::  ^712a24

維摩詰所說經菩薩行品第十一。
commentary::  ^712a26

菩薩行，即香積菩薩請問法要，如來為說有盡不盡二種法門也。
第將啟斯要，其發有漸，始必俱歸佛所，
次則如法問慰，乃至說佛事廣多，然後菩薩請法還土，是以未說法要先歷事故也。
如此 ^712a28

○二、釋經文三：初、先歷事故六：初、俱歸佛所四：
初、菴園現相三：初、園地莊嚴。
orig::  ^712a36

是時，佛說法於菴羅樹園，其地忽然廣博嚴事，一切眾會皆作金色。
commentary::  ^712a40

肇公曰：至人無常，所理會是鄰。
如來、淨名，雖服殊處異，然妙存有在，所以來往興化，共弘不思議道也。
因遣問疾，所明若上。
今將詣如來，封印茲典，故先現斯瑞，以啟羣心者也。 ^712a44

○二慶喜問故。
orig::  ^712b4

阿難白佛言：世尊！
以何因緣有此瑞應，是處忽然廣博嚴事，一切眾會皆作金色也？
commentary::  ^712b6

○三、佛答所以
orig::  ^712b10

佛告阿難：是維摩詰、文殊師利，與諸大眾恭敬圍繞，
發意欲來，故先為此瑞應。
commentary::  ^712b12

○二、丈室來儀二：初、維摩偕文殊見佛。
orig::  ^712b16

於是維摩詰語文殊師利：可共見佛，與諸菩薩禮事供養。
commentary::  ^712b18

○二、文殊答維摩往矣。
orig::  ^712b22

文殊師利言：善哉，行矣！
今正是時。
commentary::  ^712b24

○三神力擎眾
orig::  ^712b26

維摩詰即以神力，持諸大眾并師子座，置於右掌。
commentary::  ^712b28

○四、廣眾俱往三：初、維摩威儀。
orig::  ^712b30

往詣佛所，到已著地，稽首佛足，右繞七帀，
一心合掌，在一面立。
commentary::  ^712b32

○二菩薩威儀。
orig::  ^712b36

其諸菩薩即皆避座，稽首佛足，亦繞七帀，於一面立。
commentary::  ^712b38

○三道俗威儀。
orig::  ^712b40

諸大弟子、釋、梵、四天王等，亦皆避座，稽首佛足，在一面立。
commentary::  ^712b42

○二、世尊慰問。
orig::  ^712b46

於是世尊如法慰問諸菩薩已，各令復座，
即皆受教，眾坐已定。
commentary::  ^712b48

○三、佛顯難思四：初、問：身子見不？
orig::  ^712c4

佛語舍利弗：汝見菩薩大士自在神力之所為乎？
commentary::  ^712c6

○二、答：唯然，已見。
orig::  ^712c8

唯然，已見。
commentary::  ^712c10

○三問：於意云何？
orig::  ^712c12

於汝意云何？
commentary::  ^712c14

○四、答不可思議。
orig::  ^712c16

世尊！我覩其為不可思議，非意所圖，非度所測。
commentary::  ^712c18

肇公曰：向與文殊俱入不思議室，因借寶座，
覩其神力，兼食香飯，乘掌而還，莫測其變，故自絕於圖度。
此經大旨所明不思議道，故往往多顯不思議跡也。 ^712c20

○四、園眾聞香五：初、慶喜問佛。
orig::  ^712c28

爾時，阿難白佛言：世尊！
今所聞香自昔未有，是為何香？
commentary::  ^712c30

○二、佛答毛孔
orig::  ^712c34

佛告阿難：是彼菩薩毛孔之香。
commentary::  ^712c36

○三身子復語。
orig::  ^712c38

於是舍利弗語阿難言：我等毛孔亦出是香。
commentary::  ^712c40

○四問所從來。
orig::  ^712c42

阿難言：此所從來？
commentary::  ^712c44

○五、答其所致
orig::  ^712c46

曰：是長者維摩詰，從眾香國取佛餘飯，
於舍食者，一切毛孔皆香若此。
commentary::  ^712c48

○五、明香住久，如四：初、慶喜啟問。
orig::  ^713a4

阿難問維摩詰：是香氣住當久如？
commentary::  ^713a6

○二維摩答之。
orig::  ^713a8

維摩詰言：至此飯消。
commentary::  ^713a10

○三慶喜復問。
orig::  ^713a12

曰：此飯久如當消。
commentary::  ^713a14

○四、維摩復答二：初、明分段勢力。
orig::  ^713a16

曰：此飯勢力至于七日，然後乃消。
commentary::  ^713a18

什公曰：七日乃消，有二因緣：或有食香飯，
飯不時消，心必厭捨，故不令久也。
亦云：應得道者，飯氣時薰，不過七日，必成聖道。
如道跡七生，七步蛇嚙等勢，不過七步，
事不須久，故不令過七日也。 ^713a20

燈曰：七日者，欲界分段之大數也。
生善滅惡之數，亦不過七，如初果道跡必獲。
滅善生惡數，亦不過七，如人死之亡七，毒蛇嚙人之七步。
至於佛設道場，期亦必七，密部呪願，亦必至七，
以至人無食七日必死，眼無食七日必盲，皆是數也。
香飯雖淨國而來，猶屬分段，故功勳勢力，亦必七日乃消也。 ^713a26

○二、明入道勢力三：初、法二：初、小乘入道。
orig::  ^713a40

又，阿難！若聲聞人未入正位食此飯者，
得入正位，然後乃消；已入正位食此飯者，
得心解脫，然後乃消。
commentary::  ^713a42

什公曰：正位者，見諦十六心也。
問曰：食香飯，云何得道？
答曰：體安心靜，發未曾有意。
飯尚如此，何況道耶？
有此妙果，必有妙因。
極大信樂，深信因果。
達因果，即解緣起；解緣起，即見實法。 ^713a46

○二大乘入道
orig::  ^713b6

若未發大乘意食此飯者，至發意乃消；
已發意食此飯者，得無生忍然後乃消；
已得無生忍食此飯者，至一生補處然後乃消。
commentary::  ^713b8

以此而觀，香飯勳力極大，凡夫聖人，小乘大乘，
淺位深位，隨其體量，奏績不同。
惟一生補處，欲至佛位，未甞言之，可以見方等法力之不可思議也。 ^713b14

○二譬
orig::  ^713b20

譬如有藥，名曰上味，其有服者，身諸毒滅，然後乃消。
commentary::  ^713b22

○三合
orig::  ^713b24

此飯如是滅除一切諸煩惱毒，然後乃消。
commentary::  ^713b26

○六、明佛事廣多二：初、慶喜。
略以香飯而為生起。
orig::  ^713b28

阿難白佛言：未曾有也。
世尊！如此香飯能作佛事。
commentary::  ^713b30

○二、如來廣說諸法而作佛事二：初、明諸佛說法不可思議七：
初、先為印可。
orig::  ^713b32

佛言：如是，如是！
commentary::  ^713b36

○二、廣為宣說三：初、明有諸指示而作佛事二：
初、明諸法而作佛事二：初、正明。
orig::  ^713b38

阿難！或有佛土以佛光明而作佛事，有以諸菩薩而作佛事，
有以佛所化人而作佛事，有以菩提樹而作佛事，
有以佛衣服、臥具而作佛事，有以飯食而作佛事，
有以園林、臺觀而作佛事，有以三十二相、
八十隨形好而作佛事，有以佛身而作佛事，有以虗空而作佛事。
commentary::  ^713b42

○二、結成。
orig::  ^713c6

眾生應以此緣得入律行。
commentary::  ^713c8

○二、明以諸譬喻而作佛事。
orig::  ^713c10

有以夢、幻、影、響、鏡中像、水中月、熱時#CB08504;，
如是等喻而作佛事。
commentary::  ^713c12

○二、明有諸言說而作佛事。
orig::  ^713c16

有以音聲、語言、文字而作佛事。
commentary::  ^713c18

○三、明無諸說示而作佛事。
orig::  ^713c20

或有清淨佛土寂寞，無言無說、無示無識、無作無為而作佛事。
commentary::  ^713c22

○三、無非佛事。
orig::  ^713c26

如是，阿難！諸佛威儀進止，諸所施為，無非佛事。
commentary::  ^713c28

○四明其所以
orig::  ^713c30

阿難！有此四魔八萬四千諸煩惱門，而諸眾生為之疲勞，諸佛即以此法而作佛事。
commentary::  ^713c32

○五、結成法門。
orig::  ^713c36

是名入一切諸佛法門。
commentary::  ^713c38

據此結成法門之先，而言無非佛事。
明其所以，云有四魔八萬四千煩惱，而諸眾生為之疲勞，即以此法而作佛事。
則知諸佛所設度門，不啻如上所說，乃有八萬四千之多。
然有諸多八萬，若曰八萬煩惱，此屬集諦境攝；
若曰八萬塵勞，此屬苦諦境攝；若曰八萬波羅蜜門，
此屬滅諦境攝；若曰八萬陀羅尼門，此屬道諦境攝。
又復應知，八萬雖多，不外三毒等分、四分煩惱，而此煩惱又不外六根。
故楞嚴云：生死煩惱、菩提涅槃，同是六根，更非他物。
是則上文所說，其言雖約，義實該博，以其無非六根六塵。
如佛光明、諸菩薩化人、菩提樹、佛相好及身，
此以眼所對色塵而作佛事者也；飯食，
此以舌根所對味塵而作佛事者也；眾香，
此以鼻根所對香塵而作佛事者也；園林、
臺觀、天衣，此以身根所對觸塵而作佛事者也；
音聲、語言，此以耳根所對聲塵而作佛事者也；
文字亦眼色類，寂莫無言無說，此以意根所對法塵而作佛事者也；
至於無示、無識、無作、無為，此則六根俱拂而六塵盡掃而作佛事者也。
雖不關根塵，而是亦教體。
故神寶記云：但有一法當情及無當情者，無非教體。
自非深見此理，難可以筆舌既也。
又於其中有正傍不同，如娑婆世界，則正以聲音而為佛事。
故曰：此方真教體，清淨在音聞。
又有香嚴童子旋鼻香而入道等者，準望諸土，亦不可以一例推也。 ^713c40

○六誡其喜憂。
orig::  ^714a40

菩薩入此門者，若見一切淨好佛土，不以為喜，
不貪不高；若見一切不淨佛土，不以為憂，不礙不沒。
但於諸佛生清淨心，歡喜恭敬，未曾有也。
諸佛如來功德平等，為教化眾生故，而現佛土不同。
commentary::  ^714a42

肇公曰：佛無定所，應物而現，在淨而淨，
在穢而穢，美惡自彼，於佛無二，曷為自生憂喜於其間哉？
是以豫入此門者，見淨不貪，己分不高，
覩穢不礙，乖情不沒，故能生真淨心。
知佛平等，而應跡不同，此闚#CB00438;之徒，非平等信也。
自不入佛事門者，孰能不以淨穢為心哉？ ^714b2

○七、顯慧平等八：初、明慧無若干二：初、譬喻。
orig::  ^714b14

阿難，汝見諸佛國土地有若干，而虗空無若干也？
commentary::  ^714b16

○二合法
orig::  ^714b18

如是見諸佛色身有若干耳，其無礙慧無若干也。
commentary::  ^714b20

諸佛色身猶如國土，無礙智慧譬若虗空，
身雖多而慧不應多，土雖諸而空不應異也。 ^714b22

○二、明法皆同等。
orig::  ^714b26

阿難！諸佛色身威相種性，戒、定、智慧、解脫、
解脫知見，力、無所畏、不共之法，大慈大悲威儀所行，
及其壽命說法教化，成就眾生淨佛國土，具諸佛法悉皆同等。
commentary::  ^714b28

○三、明因實建名三：初、正遍知。
orig::  ^714b34

是故名為三藐三佛陀。
commentary::  ^714b36

什公曰：三藐三菩提，秦言正徧知。
今言三藐三佛陀，言正徧覺也。
見法無差，故言正。
智無不周，故言徧也。
出生死夢，故言覺也。 ^714b38

○二如來。
orig::  ^714b44

名為多陀阿伽度。
commentary::  ^714b46

肇公曰：秦言如來，亦云如去。
如法而來，如法而去，古今不改，千聖同轍。 ^714b48

什公曰：如法知，如法說，故名如也。
諸佛以安隱來，此佛亦如是來；彼佛以安隱去，此佛亦如是去也。 ^714c2

○三覺。
orig::  ^714c8

名為佛陀。
commentary::  ^714c10

什公曰：佛陀，秦言覺也。
凡得道名為覺。覺有二種：一、於四諦中覺；
二、於一切法中覺。
覺而不盡，則非真覺，故無覺名也。
如佛問舍利弗，三問不答，天女問，默然無言，此未免於睡也。
言徧、言如、言覺，此三名則是體極之稱，
足以明諸佛同等，異於二乘也。 ^714c12

○四明名稱難思。
orig::  ^714c22

阿難！若我廣說此三句義，汝以劫壽不能盡受。
commentary::  ^714c24

○五、明多聞難持。
orig::  ^714c26

正使三千大千世界滿中眾生，皆如阿難多聞第一得念總持，
此諸人等以劫之壽亦不能受。
commentary::  ^714c28

○六顯辯才難思。
orig::  ^714c32

如是，阿難！諸佛阿耨多羅三藐三菩提無有限量，智慧辯才不可思議。
commentary::  ^714c34

○七慶喜自退多聞。
orig::  ^714c38

阿難白佛言：我從今已往，不敢自謂以為多聞。
commentary::  ^714c40

○八，如來誡弗退意。
orig::  ^714c42

佛告阿難：勿起退意。
所以者何？我說汝於聲聞中為最多聞，非謂菩薩。
commentary::  ^714c44

經明諸佛說法不可思議，而特舉三號者，
葢言圓極之果，所有名字，一一不虗，究竟成就。
葢其所召，悉皆真實。
故第一名正徧知。
所知法相，既無不正，又無不徧，則所談法相，無不真實也。
第二名為如來，亦名如去。
既如法而來，如法而去，古今不改，千聖同轍，
則所談法相，無不明了也。
第三名之為覺。於四諦一切法，覺無不盡，
則所談法相，無不審諦也。
於此菩提，既無限極，是故智慧辯才，不可思議。 ^714c48

○二、明菩薩神通不可思議二：初、誡弗限菩薩。
orig::  ^715a16

且止，阿難！其有智者，不應限度諸菩薩也。
一切海淵尚可測量，菩薩禪定、智慧、總持、
辯才，一切功德不可量也。
commentary::  ^715a18

○二顯維摩神通。
orig::  ^715a24

阿難！汝等捨置菩薩所行，是維摩詰一時所現神通之力，
一切聲聞、辟支佛於百千劫盡力變化所不能作。
commentary::  ^715a26

判教圓頓可知。 ^715a32

觀解者，觀一念心中具足五陰國土，五陰中色陰攝得六根，
四陰攝得六識，國土攝得六塵，於此實法了達即空即假即中，
即是於一切諸法而作佛事。
於其中間，或以說以默，或觀諸法寂滅相，
不可以言宣，諸法不可示，言辭相寂滅，
即是觀心以文字語言而作佛事，乃至寂無言說等云云。 ^715a34

○二、正說行門二：初、菩薩讚請二：初、悔責讚善。
orig::  ^715a46

爾時，眾香世界菩薩來者，合掌白佛言：世尊！
我等初見此土生下劣想，今自悔責捨離是心。
所以者何？諸佛方便不可思議，為度眾生故，隨其所應現佛國異。
commentary::  ^715a48

○二請法還土。
orig::  ^715b6

唯然，世尊！願賜少法還於彼土，當念如來。
commentary::  ^715b8

什公曰：彼亦不必專以香為佛事，故請言教法也。
亦將欲徧至十方，化不淨國，故請雜法也。
亦以遠游異剎，不宜虗反。
又以彼諸菩薩必問其上要，故稟異聞也。
亦欲令彼菩薩知恩，故請。
云何令知恩？彼諸菩薩處清淨國，但食香飯，
自入律行，常樂則忘其樂，忘其樂則忘其所由。
所由者佛，而彼昧之，是不知恩也。
若聞下二門，若而後得，乃悟自然。
得者，因玅而功深也。 ^715b10

○二、如來說法三：初、總告。
orig::  ^715b26

佛告諸菩薩：有盡無盡解脫法門，汝等當學。
commentary::  ^715b28

什公曰：盡有二種：一、無為盡；二、有為盡。
有為盡，無常遷滅盡也；無為盡，智慧斷令滅盡也。
今言盡門，是有為無常盡也。 ^715b30

○二、別釋二：初、釋名二：初、釋盡不盡名。
orig::  ^715b36

何謂為盡？謂有為法。
何謂無盡？謂無為法。
commentary::  ^715b38

○二以為無為釋成。
orig::  ^715b40

如菩薩者，不盡有為，不住無為。
commentary::  ^715b42

肇公曰：有為雖偽，捨之則大業不成；無為雖實，住之則慧心不明。
是以菩薩不盡有為，故德無不就；不住無為，故道無不覆。
至能出生入死，遇物斯乘，在淨而淨，不以為欣，
處穢而穢，不以為戚，應彼而動，於我無為，此諸佛平等不思議之道也。
夫不思議道，必出于盡不盡門。
彼菩薩聞佛事平等不可思議，所以請法，
故佛開此二門，示其不思議無礙之道也。
言無礙，於二事不礙也。
不盡有為，無凡夫礙也；不住無為，無二乘礙也。 ^715b44

○二、釋義二：初、約二法開釋二：初、釋不盡有為三：
初、標。
orig::  ^715c14

何謂不盡有為？
commentary::  ^715c18

○二、釋三：初、建立根本。
orig::  ^715c20

謂不離大慈，不捨大悲。
commentary::  ^715c22

菩薩以大慈與眾生之樂，大悲拔眾生之苦，
以為根本，故建言有之。 ^715c24

○二發弘誓願。
orig::  ^715c28

深發一切智，心而不忽忘。
commentary::  ^715c30

前言慈悲，徒有心耳。
苟不發以四弘誓願，要制慈悲，則與樂無所至，拔苦無所因。
故須依大悲心，順苦集二諦境，而發二種誓願：
眾生無邊誓願，度拔眾生之苦果；煩惱無數誓願，斷拔煩惱之苦因。
依大慈順道滅二諦境，而發二種誓願：
法門無量誓願，學與成佛之樂因；佛道無上誓願，成與成佛之樂果。
總謂之發一切智心。
故法華為二乘發迹云：曾於大通智勝佛所，令汝發一切智心。
而尋廢忘，謂之深者，當依圓教無作四諦而發也。
然須堅固，不可忽忘。
如其忽忘，則能令人墮於二乘，及流浪生死。
當如慶喜云：舜若多性可銷亡，爍迦羅心無動轉。
可也。然香積菩薩，雖求大道，四弘誓願，未必全具。
以其雖行大道，求成佛道，終不能如娑婆眾生之無邊，煩惱之無數。
是以如來首勉發之。 ^715c32

○三、以行填願十九：初、明填初願行。
orig::  ^716a12

教化眾生，終不厭倦。
commentary::  ^716a14

○二明填三願行。
orig::  ^716a16

於四攝法，常念順行。
護持正法，不惜軀命。
種諸善根，無有疲厭。
commentary::  ^716a18

肇公曰：以慈悲為根，發心為心，然後順四攝，
化眾生，護正法，種善根。
以此眾德，茂其枝條，道樹日滋，不盡有為也。
下諸行願枝葉之流，取其日滋日茂，以成不盡義耳。
癈捨慈悲，道樹不建，眾德損耗，自隱涅槃，謂盡有為法也。 ^716a22

什公曰：謂堅固善心，深不可動，乃名根也。
如有一人，到舍利弗處求出家，舍利弗觀其宿命，
八萬大劫不種善根，棄而不度，往五百弟子所，
盡皆不受，於是到祗桓門下，悲泣懊惱。
佛從外還，見而問之，其人具以事答，佛即種種責舍利弗：
汝智慧不深，不見人根，妄輕賤人耶？
佛即受。其人讚言：善來比丘！
鬚#CB00993;自落，法衣著身，便成沙門。
佛為說法，即得阿羅漢。
舍利弗問佛：此人何時種泥洹善根？
佛言：乃往昔過去無央數劫，有佛名人可，
時有一人，入林取薪，虎從林出，欲食其人，
其人上樹，虎在樹下，其人極大恐怖。
時佛從空中飛過，其人見已，稱南無佛，
心生信樂，極厭生死，深心誓願，願離此苦，
因此善根，今得解脫。
時舍利弗向佛悔過，舉身投地，深自悲歎。
佛言：譬如石中有金，愚人不知，棄而不取，
金師見之，知其中有金，即以兩囊鼓而出之。
眾生無明石中有智慧金，今汝智慧不深，
棄而弗度，如來深見根本，以禪定智慧囊鼓而出之也。
orig::  ^716a30

志常安住，方便迴向。
commentary::  ^716b18

什公曰：萬善無常，隨意所成，故須方便迴向佛道。
如瓶沙王被繫在獄，獄孔中遙見佛於山上往來，心大歡喜。
應生兜率天，在中聞毗沙門天王食香，
以餓死故，心甚樂著。
我今當往生彼食處。
即時於毗沙門樓上化生。
小既迴向，大亦宜然。 ^716b20

燈曰：譬如小聲迴入角唄，其聲則大；菩薩所修一切善根，
若能以方便慧迴向佛道，功德則大也。
orig::  ^716b28

求法不懈，說法無悋，勤供諸佛。
commentary::  ^716b34

○三明填初願行。
orig::  ^716b36

故入生死而無所畏。
commentary::  ^716b38

○四明填二願行
orig::  ^716b40

於諸榮辱，心無憂喜，不輕未學，敬學如佛。
墮煩惱者，令發正念，於遠離樂，不以為貴。
commentary::  ^716b42

什公曰：出家離欲，及禪定智慧，離諸妄想，悉名遠離。
樂假以求道，非所貴也。
orig::  ^716b46

不著己樂，慶於彼樂。
commentary::  ^716c2

什公曰：凡夫見他樂則生嫉，見他苦則心安，
自樂則生著，自苦則心動。
菩薩則不然，見他樂不嫉，其心隨喜，他苦心動，
欲令解脫，自樂不著，自苦心安。 ^716c4

○五明填三願行
orig::  ^716c10

在諸禪定，如地獄想。
commentary::  ^716c12

什公曰：禪定有三種：一、大乘；二、小乘；三、凡夫。
凡夫禪生高慢我心；小乘禪獨善求證，
能燒眾善，壞無上道根，於菩薩則為惡趣，故視之如地獄也。
orig::  ^716c14

於生死中，如園觀想。
commentary::  ^716c20

肇公曰：生死雖苦，大道之所由。
菩薩好遊，故想如園觀也。
orig::  ^716c22

見來求者，為善師想。
commentary::  ^716c26

什公曰：本無施意，因彼來求，發我施心，
則於我為師，故起師想。
如月氏王出行遊觀，有數千乞人，在路側舉手唱聲，各請所須。
王問大臣：此是何人？
何所陳說？答言：乞人也。
王智慧利根，即解其意，語大臣曰：彼等我大師，
非乞人也，汝不解其言耳。
彼所須者，為我說法，非為乞也。
彼言：我等前世亦作國王，不修布施，故受斯報。
王今不施，後亦當爾。
以此故，當知是我大師。
orig::  ^716c28

捨諸所有，具一切智想。
commentary::  ^716c44

什公曰：捨諸所有，謂身命及國城妻子，
悉能棄捨，給施眾生。
給眾生時，了知此施，必能具足一切智明，見因果施而無悔也。 ^716c46

○六明填初願行。
orig::  ^717a4

見毀戒人，起救護想。
commentary::  ^717a6

肇公曰：戒為人護，毀戒則無護。
菩薩自己有護，故欲護無護者也。 ^717a8

○七明填三願行
orig::  ^717a12

諸波羅蜜為父母想。
commentary::  ^717a14

什公曰：取其能生法身也。
亦云：子有所須，則咨之父母；菩薩所須，則求之六度。
取其饒益，比之父母也。
orig::  ^717a16

道品之法，為眷屬想。
commentary::  ^717a22

生公曰：助成我者，三十七道品，猶人有眷屬相助成者也。 ^717a24

○八明填四願行
orig::  ^717a28

發行善根，無有齊限。
以諸淨國嚴餝之事，成己佛土。
commentary::  ^717a30

什公曰：取彼淨國相，然後修行稱之，故致淨國與彼無異，是名以彼成己也。
orig::  ^717a32

行無限施，具足相好。
commentary::  ^717a36

肇公曰：開四門恣求者，所取無礙，大施法也。
此施相好之所因。 ^717a38

○九明填二願行
orig::  ^717a42

除一切惡，淨身口意。
commentary::  ^717a44

○十明填初願行。
orig::  ^717a46

生死無數劫，意而有勇。
commentary::  ^717a48

肇公曰：生死長久，苦毒無量，自非智勇，孰能處生死之際焉。 ^717b2

○十一、明填四願行
orig::  ^717b6

聞佛無量德，志而不倦。
commentary::  ^717b8

○十二明填二願行
orig::  ^717b10

以智慧劒，破煩惱賊，出陰界入。
commentary::  ^717b12

○十三、明填初願行。
orig::  ^717b14

荷負眾生，永使解脫。
commentary::  ^717b16

○十四明填二願行
orig::  ^717b18

以大精進，摧伏魔軍。
commentary::  ^717b20

○十五明填三願行
orig::  ^717b22

常求無念，實相智慧。
commentary::  ^717b24

什公曰：無相取念也。
凡夫行有念智慧，則高慢益甚，是故菩薩求無念智也。
orig::  ^717b26

行少欲知足而不捨世法，不壞威儀而能隨俗。
commentary::  ^717b30

肇公曰：同俗俯仰，不失道儀。
天下皆謂我同己，而我獨異人。 ^717b32

○十六、明填初願行
orig::  ^717b36

起神通慧，引導眾生。
得念總持，所聞不忘。
善別諸根，斷眾生疑。
以樂說辯，演說無礙。
淨十善道，受人天福。
修四無量，開梵天道。
commentary::  ^717b38

什公曰：欲使作梵天，請轉法輪，處尊引物也。
亦菩薩自行，自生梵天也。 ^717b44

○十七明填三願行
orig::  ^717b48

勸請說法，隨喜諸善。
commentary::  ^717c2

天台大師曰：圓頓行人，始於五品，終於等覺，
常當修行五悔：一懺悔三障，二請轉法輪，
三請佛住世，四隨喜善根，五迴向發願。
今文且言三悔，合前後諸文，有迴向發願，悉須具足五悔。
故普賢行願，具四十大願王，無非菩薩之願行也。 ^717c4

○十八、明填四願行
orig::  ^717c14

得佛音聲，身口意善，得佛威儀。
commentary::  ^717c16

肇公曰：經云有八種音，亦云有六十種音。
密迹經云：佛不思議音，應物無量也。 ^717c18

○十九明填三願行
orig::  ^717c22

深修善法，所行轉勝。
以大乘教，成菩薩僧。
心無放逸，不失眾善。
commentary::  ^717c24

○三結。
orig::  ^717c28

行如此法，是名菩薩不盡有為。
commentary::  ^717c30

○二、釋不住無為三：初、徵。
orig::  ^717c32

何謂菩薩不住無為？
commentary::  ^717c34

○二釋十。初不住空、無相、無作、無起。
orig::  ^717c36

謂修學空，不以空為證。
commentary::  ^717c38

肇公曰：自此下皆無為觀行也。
觀無為必覩恬怕之樂，而能不證涅槃，
永處生死，名不住無為也。
空、無相、無作，三乘共行，而造觀不同。
二乘空觀，唯在無我；大乘空觀，無法不在。
以無法不在，故空法亦空；空法既空，故能不證空。
orig::  ^717c40

修學無相無作，不以無相無作為證。
commentary::  ^718a2

肇公曰：二乘無相，唯在盡諦；大乘無相，在一切法。
二乘無作，不造生死；大乘無作，萬法不造也。
orig::  ^718a4

修學無起，不以無起為證。
commentary::  ^718a8

肇公曰：諸法緣會而有，緣散而無，何法先有，待緣而起乎？
此空觀之別門也。 ^718a10

○二、不住無常、苦、無我、寂滅。
orig::  ^718a14

觀於無常而不厭善本。
commentary::  ^718a16

什公曰：無常則無法不滅，滅而不斷，故修善不厭。
亦觀無常是泥洹道，泥洹道則皆善本，
今不住無為，故不厭有也。
orig::  ^718a18

觀世間苦而不惡生死，觀於無我而誨人不倦，觀於寂滅而不永寂滅。
commentary::  ^718a24

肇公曰：二乘以無常為無常，故厭有為善法；
以苦為苦，故惡生死苦；以無我為無我，
故怠於誨人；以寂為寂，故欲永寂。
菩薩不以無常為無常，故能不厭善本；
不以苦為苦，故不惡生死；不以無我為無我，
故誨人不倦；不以寂為寂，故不永寂也。 ^718a28

○三、不住遠離。
orig::  ^718a38

觀於遠離，而身心修善。
commentary::  ^718a40

什公曰：遠離有三：一、離人間五欲；二、離煩惱；
三、諸法性空遠離。
今觀性空，遠離而不離善也。 ^718a42

○四不住無所歸。
orig::  ^718a46

觀無所歸，而歸趣善法。
commentary::  ^718a48

肇公曰：諸法始無所來，終無所歸。
雖知無歸，而常歸善法也。 ^718b2

○五，不住無生。
orig::  ^718b6

觀於無生，而以生法，荷負一切。
commentary::  ^718b8

肇公曰：雖見無生，而處生荷彼也。 ^718b10

○六，不住無漏。
orig::  ^718b12

觀於無漏而不斷諸漏。
commentary::  ^718b14

肇公曰：凡諸無漏，與有為同。
體自無相，皆無為行也。
雖見無漏，而與彼同漏。
同漏有二：有為入生死，實未斷漏者；有已盡漏，而現不斷者。 ^718b16

○七，不住無所行。
orig::  ^718b22

觀無所行，而以行法，教化眾生。
commentary::  ^718b24

肇公曰：法性無業，何所修行？
雖知無行，而教必以行者也。 ^718b26

○八，不住空無。
orig::  ^718b30

觀於空無，而不捨大悲。
commentary::  ^718b32

肇公曰：諸法之相，唯空唯無，然不以空無捨於大悲也。 ^718b34

○九、不住正法位。
orig::  ^718b38

觀正法位而不隨小乘。
commentary::  ^718b40

肇公曰：正法位者，觀無為取證之地也。
什公曰：謂無生滅取證法也。 ^718b42

○十不住，觀諸法虗妄無牢等。
orig::  ^718b46

觀諸法虗妄，無牢、無人、無主、無相，本願未滿，
而不虗福德、禪定、智慧。
commentary::  ^718b48

○三結。
orig::  ^718c4

修如此法，是名菩薩不住無為。
commentary::  ^718c6

此文所說盡不盡解脫法門，謂不盡有為不住無為之義，
亦不異文殊師利菩薩問疾品中維摩所說慰喻新學菩薩中有慧方便，
有方便慧即不盡有為不住無為，以至云雖行於空而殖種德本等，
但異其辭而變其文耳。
是則了彼則知此，知此則了彼，更不俟繁釋也。 ^718c8

○二、約二法合釋四：初、約福德智慧一雙釋。
orig::  ^718c20

又具福德故不住無為，具智慧故不盡有為。
commentary::  ^718c22

肇公曰：上直明菩薩不盡有為，不住無為，
未釋所以不盡，所以不住。
夫大士之行，行各有以，妙期有在，故復對而明之。
夫德之積也，必涉有津；若住無為，則功德不具也。 ^718c24

什公曰：上一門現一義，今明一門中兼具二義。
若不住無，則不盡有；不盡有，則不住無也。 ^718c30

○二、約大慈本願。
一、雙釋。
orig::  ^718c36

大慈悲故，不住無為；滿本願故，不盡有為。
commentary::  ^718c38

○三、約集藥授藥一雙釋。
orig::  ^718c40

集法藥故不住無為，隨授藥故不盡有為。
commentary::  ^718c42

肇公曰：採良藥必在山險，非華堂之所出；
集法藥必在險有，非無為法之所出也。
又曰：若捨有為，則與羣生隔絕，何能隨而授藥？ ^718c44

○四、約知病滅病。
一、雙釋。
orig::  ^719a2

知眾生病故，不住無為；滅眾生病故，不盡有為。
commentary::  ^719a4

肇公曰：習知眾病，必知病所，豈住無為之所能乎。
又曰：滅眾生病，必造有治，豈盡有為之所能乎。 ^719a6

○三、總結。
orig::  ^719a10

諸正士！菩薩以修此法，不盡有為、不住無為，
是名盡無盡解脫法門，汝等當學。
commentary::  ^719a12

○三、興供讚歎二：初、供讚。
orig::  ^719a16

爾時，彼諸菩薩聞說是法皆大歡喜，以眾妙華、
若干種色、若干種香散徧三千大千世界，
供養於佛及此經法并諸菩薩已，稽首佛足歎未曾有，
言：釋迦牟尼佛乃能於此善行方便。
commentary::  ^719a18

○二還國。
orig::  ^719a26

言已，忽然不現，還到彼國。
commentary::  ^719a28

香積菩薩往來威儀顯隱不同，皆菩薩不思議神通之力。
原其化迹各有其故，來時將有自利兼助興道法之功，
是以顯來，俾眾會而咸覩歸國。
既斂迹以還元，是以忽然不現，俾眾會而寂默也。 ^719a30

判教者不盡有為，不住無為，衍同三教，皆得言之。
如通人至已辦地，證無為之體，即便出假，
修菩薩行，留習潤生，廣度眾生，豈非不盡有為，不住無為乎。
別人至七住，破見思已，即修出假之觀，
登十行十迴向，皆菩薩利生邊事，豈非不盡有為，不住無為乎。
然分界內界外，行布不融，不能及圓。
頓教人觀行位中，已有說法兼行正行兩種六度，
矧八信出假，登住圓證，雙照空有，有為無為二邊皆不盡，
雙遮空有，則有為無為俱遣，方為行菩薩究竟之法也。 ^719a38

觀解者，觀一念心性即空即假即中即俗，故觀有為行菩薩行也。
即空故觀無為修涅槃道也。
即中故雙遮雙照二邊法，不盡有為不住無為也。
雜摩詰所說經無我疏卷第十一
 ^719b10
