
other:: 大方廣佛華嚴經疏卷第七十五〔入第四十五經卷末〕
other:: 清涼山沙門　澄觀　述
author:: 晉水沙門　〔淨源〕　錄疏注經
pin:: 
## 諸菩薩住處品第三十二
○諸菩薩住處品第三十二
commentary:: 
△初、來意者。上約化益盡一切時，今明菩薩徧一切處，故次來也。
故僧祇中明法界毛端之處，皆有多多普賢，此則據實而談。
今約機緣所宜，指有方所，使物欣厭，翹心有歸。
若知能住菩薩毛含剎海，所住之處塵納無邊，則未有一方非菩薩住。
亦遠答前壽量海問。
菩薩隨機，住、壽異故。
昔將此品遠答第二會初問意十句，非唯義意不同，抑亦文不相次。 ^778b4

二、釋名者，菩薩大悲隨機住處，能住非一故名曰諸，諸菩薩之住處故以為名。 ^778b20

三、宗趣者，隨機應感，方所為宗，使物歸憑，
及悟無方，以為其趣。 ^778b24

次正釋，文分二：初集經者敘。
orig::  ^778b28

爾時，心王菩薩摩訶薩於眾會中告諸菩薩言：
commentary::  ^778b30

亦心王說者，隨所統王皆自在故，亦表心隨智住無障礙故。 ^778b32

△二、正說住處，有二十二處。
前十依八方山海，以上下二方非凡能至，故不明之。
山海包藏，仁智棲止，表大智高深故，能止能照故。
後十二處，城邑雜居，曲盡物機，表大悲無遺故。
則知菩薩無不在矣。
今初，第六是海中之山，第十海中之窟，餘皆是山。
文十：初、仙人山。
orig::  ^778b34

佛子！東方有處名：仙人山〔至〕常在其中而演說法。
commentary::  ^778b46

仙人山者，相傳是東海蓬萊山，若爾則亦兼海。
△二勝峯山。
orig::  ^778b48

南方有處名勝峯山〔至〕常在其中而演說法。
commentary::  ^778c4

勝峯，即德雲所住。
晉本名樓閣山，即婆施羅所住。 ^778c6

△三金剛#CB08504;山
orig::  ^778c8

西方有處名金剛#CB08504;山
〔至〕常在其中而演說法。
commentary::  ^778c10

金剛#CB08504;，在西海之濵。
△四香積山。
orig::  ^778c12

北方有處名香積山〔至〕常在其中而演說法。
commentary::  ^778c14

香積山，昔云應是雪北香山。
△五清涼山。
orig::  ^778c16

東北方有處名清涼山〔至〕常在其中而演說法。
commentary::  ^778c18

清涼山，即代州鴈門郡五臺山也。
於中現有清涼寺，以歲積堅冰，夏仍飛雪，
曾無炎暑，故曰清涼。
五峯聳出，頂無林木，有如壘土之臺，故曰五臺。
表我大聖五智已圓，五眼已淨，總五部之真祕，
洞五陰之真源，故首戴五佛之冠，頂分五方之髻，
運五乘之要，清五濁之災矣。
然但云東北方者，其言猶漫。
按寶藏陀羅尼經云：我滅度後，於贍部洲東北方，
有國名大振那，其國有山，號為五頂，文殊師利童子游行居住，
為諸菩薩眾於中說法，及與無量無數藥叉、
羅剎、緊那羅、摩睺羅伽、人非人等，供養恭敬。
斯言審矣。 ^778c20

其山靈迹，備諸傳記。
余幼尋茲典，每至斯文，皆掩卷長歎。
遂不遠萬里，委命棲託，聖境相誘，十載于茲。
其感應昭著，盈于耳目。
及夫夏景，勝事尤多。
歷歷龍宮，夜開千月；纖纖細草，朝間百華。
或萬聖羅空，或五雲凝岫，圓光映乎山翠，瑞鳥翥于煙霄。
唯聞大聖之名，無復人間之慮。
入聖境者接武，革凡心者架肩，相視互謂非凡，觸目皆為佛事。
其山勢寺宇，難以盡言。
自大師晦迹於西天，妙德揚輝於東夏，
雖法身長在，而雞山空掩於荒榛；應現有方，鷲嶺得名於茲土。
神僧顯彰於靈境，宣公上稟於諸天，漢明肇啟於崇基，
魏帝中孚於至化，北齊數州以傾俸，有唐九帝之迴光，
五天殉命以奔風，八表亡軀而競託。
其有居神州而一生不到，亦奚異舍衛三億之徒哉！
願皆修敬。 ^778c40

△六金剛山。
orig::  ^779a18

海中有處名金剛山〔至〕常在其中而演說法。
commentary::  ^779a22

金剛山，謂東海近東有山名之為金剛，
雖非全體是金，而上下四周乃至山間流水砂中皆悉有金，
遠望即謂全體是金。
又海東人自古相傳，此山往往有聖人出現。
然晉本此處當其第九，以與第十莊嚴窟俱在海中故。
而今居此者，意是八方之內東北方攝故。
若不然者，何以正說八方忽然語海？
又晉本海中有二住處：一名枳怛那，現有菩薩名曇無竭，有萬二千菩薩眷屬。
言枳怛者，具云昵枳多，此云踊出，金剛語體、踊出語狀。
曇無竭者，此云法生、亦云法勇、亦云法尚，
今言法起，與生勇義同，即常啼之友也。
菩薩眷屬十倍今經，或前譯之誤。 ^779a24

△七支提山
orig::  ^779a46

東南方有處名支提山〔至〕常在其中而演說法。
commentary::  ^779a48

支提山者，此云生淨信之所。
有舍利者為塔，無舍利曰支提。
或山形似塔，或彼有支提，故以為名。
昔云既指清涼為東北，則東南影響吳越。
然吳越靈山雖眾，取其形似者，天台之南，赤城山也。
直聳雲際，赩若霞起，巖樹相映，分成數重。
其間有白道猷之遺蹤，或即當之矣。
然劒川有三學山，中有歡喜王菩薩，屢持燈而出。
名雖不同，而天竺望之，即是東南。
亦有見其持寶冠者，則密示其名也。
希後賢以審之。 ^779b2

△八光明山
orig::  ^779b18

西南方有處名光明山〔至〕常在其中而演說法。
commentary::  ^779b20

光明山，昔云應是與補怛洛迦山相連，
以晉譯觀音住山為光明，今文非觀音住處而云光明，故言連也。 ^779b22

△九香風山。
orig::  ^779b26

西北方有處名香風山〔至〕常在其中而演說法。
commentary::  ^779b28

香風山，疑是香山西畔。
△十莊嚴窟。
orig::  ^779b30

大海之中復有住處〔至〕諸菩薩眾於中止住。
commentary::  ^779b32

對上第六海中，故云復有。
晉本云：二名功德莊嚴窟。 ^779b34

△後十二處城邑雜居。
初毗舍離。
orig::  ^779b36

毗舍離南有一住處〔至〕諸菩薩眾於中止住。
commentary::  ^779b38

毗舍離者，即毗耶離，此云廣嚴城，亦曰廣博，即是中印度淨名所居之城。
言南者，按西域記第七云：此城南十四五里有塔，是七百賢聖重結集處。
更南八九十里有僧伽藍，其側有過去四佛座及經行遺迹之處。
應是其所。晉本第二更有一處名巴連弗邑，
有處名金燈僧伽藍，昔云具言波吒補怛囉，
此云黃華子，即黃華女之子創居此處，
亦中天摩伽陀國，具如西域記第八。
今經闕此一處。 ^779b40

△二摩度羅城。
orig::  ^779c6

摩度羅城有一住處〔至〕諸菩薩眾於中止住。
commentary::  ^779c10

云摩度羅者，亦曰摩偷羅，此云孔#CB15179;，
亦云密蓋，並是古世因事為名，亦中印度。
言滿足窟者，彼國有舍利弗等塔及文殊師利塔。
於王城西五六里有山寺，是烏波毱多所造。
寺北有巖，中間有石窟，是毱多度人安籌之所。
具如西域記第四說。
安籌雖是後事，多是安聖窟中。 ^779c12

△三俱珍那
orig::  ^779c22

俱珍那城有一住處〔至〕諸菩薩眾於中止住。
commentary::  ^779c24

俱珍那者，具云俱陳那耶。
俱珍，姓也，此云大盆。
那耶，法律也。謂池形如大盆，往昔有仙於側修法律，
後人以此為姓，因為城名。 ^779c26

△四、清淨彼岸。
orig::  ^779c30

清淨彼岸城有一住處〔至〕諸菩薩眾於中止住。
commentary::  ^779c32

清淨彼岸城，是南印度目真，此云解脫，即龍之名。
隣陀云處，即龍所居處。 ^779c34

△五摩蘭陀國。
orig::  ^779c36

摩蘭陀國有一住處〔至〕諸菩薩眾於中止住。
commentary::  ^779c38

摩蘭陀國，未詳所在。
晉經無國，但云風地，謂有風孔處，即龍所居。 ^779c40

△六、甘菩遮國。
orig::  ^779c42

甘菩遮國有一住處〔至〕諸菩薩眾於中止住。
commentary::  ^779c44

甘菩遮國，正云紺蒲，即是果名。
其果赤白圓滿，乍似此方林檎而復。
三、約橫文，此國多端正，女人頸似紺蒲。
三、約文成，以女名國。
出生慈者，大集經中但名慈窟。 ^779c46

△七震旦國。
orig::  ^780a4

震旦國有一住處〔至〕諸菩薩眾於中止住。
commentary::  ^780a6

震旦國即此。大唐亦云真丹，或云支那，皆梵音。
楚夏此云多思惟，以情慮多端故。
前為成八方故，清涼直云東北，今在諸國之類，故舉國名。
那羅延者，此云堅固，昔云即青州界，有東牢山，
現有古佛聖迹，此應是也。
然牢山乃是登州，亦青州分野，其山靈迹亦多。
然今之到此山者，在蔚州界，靈迹顯著不減清涼，時人稱謂普賢所居往往有覩。
彼亦有五臺，南臺有窟難究其底，時稱那羅延窟，或即是此。 ^780a8

△八疏勒國。
orig::  ^780a24

疏勒國有一住處〔至〕諸菩薩眾於中止住。
commentary::  ^780a26

疏勒國，具云佉路數怛勒，是彼國山名，
因山立號，或翻為惡性，因國人以立名。
然牛頭山在今于闐國，此云地乳，佛滅百年方立此國，
具如西域記，以集經之時未開，尚屬疏勒故耳。
晉本但云邊國，故或指江表牛頭，今譯既明，定非此也。 ^780a28

△九，迦葉彌羅。
orig::  ^780a36

迦葉彌羅國有一住處〔至〕諸菩薩眾於中止住。
commentary::  ^780a40

迦葉彌羅，晉譯為罽賓，此翻為阿誰入，即末田地乞地之所。
略如音義，廣出西域記第三。 ^780a42

△十、增長歡喜城。
orig::  ^780a44

增長歡喜城有一住處〔至〕諸菩薩眾於中止住。
commentary::  ^780a48

增長歡喜城，古釋云：即南印度。
尊者窟者，即上座部所居之所。 ^780b2

△十一、菴浮棃摩
orig::  ^780b4

菴浮棃摩國有一住處〔至〕諸菩薩眾於中止住。
commentary::  ^780b6

菴浮棃摩，此云無垢，即是果名。
此國豐而且勝，故以為名。
在中印度境。 ^780b8

△十二、乾陀羅國。
orig::  ^780b10

乾陀羅國有一住處〔至〕諸菩薩眾於中止住。
commentary::  ^780b12

乾陀羅國，此云持地，多得道果者護持，不為他國侵害故。
或云香徧，徧國香草先發生故。
苫婆羅者，是香華樹名，與初品苫末羅梵言輕重耳。
徧窟側近，多生此故。
相傳云：是佛留影之所。
具如西域記及大集月藏分第十。
此品之終，都無結束，或是經來不盡。
閻浮既爾，餘界、異類界等可以倣之。
法界身雲，則無在無不在矣。 ^780b14

自下入第四十六卷經。
pin:: 
## 佛不思議法品第三十三
○佛不思議法品第三十三
commentary::  ^780b28

△初、明來意。先通後別。
通則此下五品，為答第二會初如來地等十句問。
故古德但有三品答前，謂前明修生之因，今辨修生之果。
因圓果滿，故次來也。
若答前問，何以重請？
由因果隔絕，念法希聞，因德尚深，果必玄妙，故念請耳。
別明此品，則前品因終，此品果始，故次來也。 ^780b32

△二、釋名者。如來果法，迴超言慮，故以為名。
斯即佛之不思議法也。 ^780b42

△三、宗趣。先總後別。
總明說佛果德體用，心言罔及，而為其宗。
令諸物情亡言絕想，速滿為趣。
別就宗中，三門分別：一、通辨佛德。
若說百四十不共佛法，通於權、小。
若五法攝大覺性，猶通於權。
若言唯一味實德者，約理頓說。
若言具足無盡德者，是此所明。
故後文中，初標十問，答具多門，類通十方，一一無盡。
二、別顯義相。諸佛功德不出二種：一者修生，二者本有。
初謂信等本無今有，後謂真如具性功德。
此二無礙，應成四句：一、唯修生；二、唯本有，
以性、相區分故；三、本有修生，謂如來藏待彼了因，
本隱今顯故；四、修生本有，無分別智冥符理故。
若權教所明，二德不雜，法、報四句亦有差殊。
依此經宗，雖有四義，而無四事。
本有如真金，修生如嚴具。
然由嚴具，方顯金德。
嚴具無體，全攬金成，故唯金不礙。
嚴具唯法身，而不礙報、化。
唯嚴具亦然。既互全收，故十身無礙。
八相該於法界，丈六徧於十方，諸根、毛孔各無限量，亦不礙量。
量與無量，無有障礙。
三、顯不思議之義。
泛明有四：一、理妙難測，二、事廣難知，三、
行深越世，四、果用超情。
今文通四，正辨後一。
就後一中，復開為四。
一、何者不思議？略辨十種：一、智超世表，
二、悲越常情，三、無思成事，四、同染恒淨，
五、所作祕密，六、業用廣大，七、多少即入，
八、分圓自在，九、依正無礙，十、理事一味。
文並具之，恐繁不引。 ^780b44

二、於何不思議？此有四位：一、過世間，二、
越權小，三、超因位，四、顯法體。
三、云何不思議？亦有四種，謂非聞、思、修及報、智境。
四、何用不思議？亦有四種，謂令信向故、
起行求故、隨分證故、圓滿得故。
前三是宗，唯取第四，何用為越？
即此宗趣，可以釋名。 ^780c42

次、正釋。文五品，分二：初之一品總明佛德，後之四品別顯佛德。
古德將後二品為平等因果，此但三品。
今依賢首，初品總顯佛德體用，次品別顯勝德之相，後品別明勝德益用。
又初品明德，次品明相，後品明好。
今初，分四：初、請，分二：初、明請人。
orig::  ^781a6

爾時，大會中有諸菩薩作是念：
commentary::  ^781a16

△二、正顯所念。
orig::  ^781a18

諸佛國土云何不思議〔至〕諸佛解脫云何不思議。
commentary::  ^781a20

十法皆云不思議者，即前果用超情離於說相，
故此十句義並多含皆通真應，不得一向就應而辨。
然此十問攝前普光，後二十句所成果問，
謂身攝六根，智攝佛境、佛地及最勝三問。
自在攝五：一神力，曰神通；三十力；四無畏；五三昧。
此並前開此合。前境界中開出國土所化所依之境故，
前所行中開出出現本願種性，種性即是悲智之行，
本願唯就因辨行故，出現是佛普賢行故。
出現與行互有寬陿，下出現品行是其一故。
前之無礙此開解脫，作用無礙名解脫故。
所以開合者，顯義無方故。
名多同者，顯不異故。
音聲即辨才，雖無開合名有寬陿，義旨大同。
此十義相第二會中已曾解釋，至下說分文中重明。 ^781a22

△二、加分三：初、加因。
orig::  ^781a46

爾時，世尊知諸菩薩心之所念。
commentary::  ^781a48

神知機故。
△二、顯加相。
orig::  ^781b2

則以神力加持。
commentary::  ^781b4

三業加故，上句為總，下三句別。
orig::  ^781b6

智慧攝受，光明照耀，威勢充滿。
commentary::  ^781b8

謂意、語、身。以光照者，即教光故。
△三、加所為。
orig::  ^781b10

令青蓮華藏菩薩。
commentary::  ^781b12

為具說德故，文有八句。
orig::  ^781b14

住佛無畏。
commentary::  ^781b16

外制無畏。
orig::  ^781b18

入佛法界。
commentary::  ^781b20

內證深寂，此意業勝。
orig::  ^781b22

獲佛威德。
commentary::  ^781b24

威德內充。
orig::  ^781b26

神通自在。
commentary::  ^781b28

神用外徹，此身業勝。
orig::  ^781b30

得佛無礙。
commentary::  ^781b32

具四無礙，是語業勝。
orig::  ^781b34

廣大觀察。
commentary::  ^781b36

徧觀機教為廣大。
orig::  ^781b38

知一切佛種性次第。
commentary::  ^781b40

知性無差，是為次第。
orig::  ^781b42

住不可說佛法方便。
commentary::  ^781b44

授記善巧是為方便，皆說德也。
所以加青蓮華藏者，果德離言藉因顯故，
因果同時故，性德無染最超勝故，一德具含一切德故。 ^781b46

△三、證分十句。
orig::  ^781c2

爾時青蓮華藏菩薩〔至〕則能知見一切佛法。
commentary::  ^781c4

上四自利，下三利他。
orig::  ^781c6

以大悲心觀察眾生〔至〕受行一切諸菩薩法。
commentary::  ^781c8

上皆自分，後三勝進。
orig::  ^781c10

於一念中出生佛智〔至〕總持辯才皆悉具足。
commentary::  ^781c12

△四、說分二：初、承力總告。
orig::  ^781c14

承佛神力，告蓮華藏菩薩言：
commentary::  ^781c16

告蓮華藏者，非同佛心，無以受佛之德故，亦名蓮華。
不言青者，不礙能說，為最超勝故。 ^781c18

△二、正顯佛德，略有二義：一、總下五品，共答十問。
此之一品答佛種性，佛以功德為種性故。
次有二品答於佛身，次一品答本願，後一品答出現。
其國土問，初會已廣，餘或經來未盡，或前後攝之。
二者、此品具答十問，謂佛德無量，略顯三十二門，
門皆具十，則有三百二十種德以顯無盡。
昔以初十標宗略答，具答十問，所餘唯有別答，而超次答前十問。
今謂三十二門如次答前十句問故，而門門中皆含答十，
欲顯佛德一具一切，亦顯所問包含廣故。
而標門名多，不同前者，為顯佛德無邊際故。
文分為十：初之二門答國土問，次二門答本願問，
三、二門答種性問，四、二門答出現問，五、
五門答佛身問，六、二門答音聲問，七、三門答智慧問，
八、八門答自在問，九、三門答無礙問，十、有三門答解脫問。
以身及自在含前普光諸問多故，用門亦多，
而文多有三，謂標、釋、結。
其中義相，至文當顯。
今初二門答國土問者，國土即是所依所住，
即分為二：初門明其常住法門，後門明其徧住法界。
不唯國土，不在方所，為真土也。 ^781c20

今初，文二：初、標。
orig::  ^782a10

佛子！諸佛世尊有無量住。
commentary::  ^782a12

△二、釋相。
orig::  ^782a14

所謂：
commentary::  ^782a16

文有九句，顯於如來應機說法，含答十問，則知十問皆成住處。
下皆倣之。
orig::  ^782a18

常住大悲。
commentary::  ^782a22

起應之心答種性問，悲為種性故。
orig::  ^782a24

住種種身，作諸佛事。
commentary::  ^782a26

演法之身答佛身問。
orig::  ^782a28

住平等意，轉淨法輪。
commentary::  ^782a30

轉法之意答本願問，本願平等利一切故。
orig::  ^782a32

住四辯才，說無量法。
commentary::  ^782a34

能轉之辯，答音聲問，音出辯故。
orig::  ^782a36

住不思議，一切佛法。
commentary::  ^782a38

所轉之法答自在問，自在不思議故。
orig::  ^782a40

住清淨音，徧無量土。
commentary::  ^782a42

轉音周徧答國土，國土是音所至故。
orig::  ^782a44

住不可說甚深法界。
commentary::  ^782a46

所顯之理？答：智慧。
智慧能住法界故。
orig::  ^782a48

住現一切，最勝神通。
commentary::  ^782b2

能化之通。答神通問。
orig::  ^782b4

住能開示，無有障礙，究竟之法。
commentary::  ^782b6

演法之益，答無礙問。
文唯九句脫於出現，或通諸句，出現皆能作前九故。
答此品中十問既爾，答初二會，類例可知。 ^782b8

△二、普徧法界，明其徧住，謂六根、三業徧法界土。
文分為三：初、標。
orig::  ^782b12

佛子！諸佛世尊有十種法，普徧無量無邊法界。
commentary::  ^782b16

無量是事，法界無邊是理，此二無礙及事事無礙法界，並為所徧。 ^782b18

△二、列釋。
orig::  ^782b20

何等為十？所謂一切諸佛〔至〕普入諸趣而無染著。
commentary::  ^782b22

含答三問：一、正答身。
其普徧諸趣，是有悲性及出現義。
orig::  ^782b24

一切諸佛有無邊際〔至〕住於無礙平等法身。
commentary::  ^782b28

次之六句，是身別相，亦是於身。
兼答普光眼等六問，出妙音聲，答音聲問。
orig::  ^782b30

一切諸佛有無邊際無礙解脫，示現無盡大神通力。
commentary::  ^782b34

答：三問。謂：無礙。答：第九。
解脫。答：第十。神通力。
答：自在。
orig::  ^782b36

一切諸佛有無邊際〔至〕而於其中不生染著。
commentary::  ^782b38

別答國土。
orig::  ^782b40

一切諸佛有無邊際〔至〕悉能通達一切佛法。
commentary::  ^782b42

答：本願及智慧。問：
△三、結。
orig::  ^782b44

佛子！是為如來、應、正等覺〔至〕法界無邊際十種佛法。
commentary::  ^782b46

△二、有二門答本願問二：初、明乘願現其八相。
orig::  ^782b48

佛子！諸佛世尊有十種念念出生智。
commentary::  ^782c2

然願以後得智為體，從其願智生八相等，非生智也。
上標，次徵列結，下文倣此。
orig::  ^782c4

何等為十？所謂一切諸佛〔至〕無量世界從天來下。
commentary::  ^782c8

乘願下生。
orig::  ^782c10

一切諸佛於一念中，悉能示現無量世界菩薩受生。
commentary::  ^782c12

受生種族。
orig::  ^782c14

一切諸佛於一念中，悉能示現無量世界出家學道。
commentary::  ^782c16

學解脫道。
orig::  ^782c18

一切諸佛於一念中〔至〕菩提樹下成等正覺。
commentary::  ^782c20

明其出現。
orig::  ^782c22

一切諸佛於一念中〔至〕無量世界轉妙法輪。
commentary::  ^782c24

音聲。
orig::  ^782c26

一切諸佛於一念中〔至〕教化眾生供養諸佛。
commentary::  ^782c28

化生嚴國。
orig::  ^782c30

一切諸佛於一念中〔至〕不可言說種種佛身。
commentary::  ^782c32

現佛身。
orig::  ^782c34

一切諸佛於一念中〔至〕如來自在一切智藏。
commentary::  ^782c36

自在相嚴、福嚴，嚴如來藏故。
orig::  ^782c38

一切諸佛於一念中〔至〕無量無數清淨眾生。
commentary::  ^782c40

是無礙故。
orig::  ^782c42

一切諸佛於一念中〔至〕於三世中成等正覺。
commentary::  ^782c44

即：智慧正徧知故。
orig::  ^782c46

是為十。
commentary::  ^782c48

△二、明願不失時。
orig::  ^783a2

佛子！諸佛世尊有十種不失時。
commentary::  ^783a4

行止在緣，根熟化現，本熟便捨，非願不周。
若機熟失時，便違本願。
orig::  ^783a6

何等為十？所謂：一切諸佛成等正覺不失時。
commentary::  ^783a10

出現。
orig::  ^783a12

一切諸佛成熟有緣不失時。
commentary::  ^783a14

成本願有緣。
orig::  ^783a16

一切諸佛授菩薩記不失時。
commentary::  ^783a18

知種性與記。
orig::  ^783a20

一切諸佛隨眾生心，示現神力不失時。
commentary::  ^783a22

自在
orig::  ^783a24

一切諸佛隨眾生解，示現佛身不失時。
commentary::  ^783a26

現身。
orig::  ^783a28

一切諸佛住於大捨不失時。
commentary::  ^783a30

智住於捨。
orig::  ^783a32

一切諸佛入諸聚落不失時。
commentary::  ^783a34

六根無礙。
orig::  ^783a36

一切諸佛攝諸淨信不失時。
commentary::  ^783a38

淨國攝信。
orig::  ^783a40

一切諸佛調惡眾生不失時。
commentary::  ^783a42

強音調惡。
orig::  ^783a44

一切諸佛現不思議，諸佛神通不失時。
commentary::  ^783a46

即：不思議解脫。
orig::  ^783a48

是為十。
commentary::  ^783b2

△三、有二門答種性問二：初門雙明報化種性皆真正故。
orig::  ^783b4

佛子！諸佛世尊有十種無比不思議境界。
commentary::  ^783b8

體相超言念，故云不思議。
下位不及，故云無比。
orig::  ^783b10

何等為十？所謂一切諸佛〔至〕徧滿十方無量世界。
commentary::  ^783b12

現身。
orig::  ^783b14

一切諸佛，說一義句，悉能開示，一切佛法。
commentary::  ^783b16

音聲。
orig::  ^783b18

一切諸佛，放一光明，悉能徧照，一切世界。
commentary::  ^783b20

乘願放光，如其本願所得光故。
orig::  ^783b22

一切諸佛，於一身中，悉能示現，一切諸身。
commentary::  ^783b24

出現。
orig::  ^783b26

一切諸佛，於一處中，悉能示現，一切世界。
commentary::  ^783b28

國土
orig::  ^783b30

一切諸佛於一智中，悉能決了一切諸法無所#CB15145;礙。
commentary::  ^783b32

智慧
orig::  ^783b34

一切諸佛，於一念中，悉能徧往，十方世界。
commentary::  ^783b36

自在
orig::  ^783b38

一切諸佛，於一念中，悉現如來，無量威德。
commentary::  ^783b40

威德種族。
orig::  ^783b42

一切諸佛於一念中，普緣三世佛及眾生，心無雜亂。
commentary::  ^783b44

無雜之礙。
orig::  ^783b46

一切諸佛於一念中，與去、來、今一切諸佛體同無二。
commentary::  ^783b48

解脫體同。
orig::  ^783c2

是為十。
commentary::  ^783c4

上之五段，皆略指陳，兼答十問，已下恐繁，說者隨宜。 ^783c6

△二、唯明法身為種性。
orig::  ^783c8

佛子！諸佛世尊能出生十種智。
commentary::  ^783c10

從無性中出其智慧，非答智慧故。
orig::  ^783c12

何者為十？所謂一切諸佛〔至〕了生滅智。
是為十。
commentary::  ^783c14

十句，句各分二，皆上句知性即無性之性，
為其能生，下句即是出生智用。 ^783c16

△四、有二門答出現問二：初門明徧現、常現。
orig::  ^783c18

佛子！諸佛世尊有十種普入法。
commentary::  ^783c22

非有出沒，方為真現。
orig::  ^783c24

何等為十？所謂一切諸佛〔至〕三種自在普化眾生。
commentary::  ^783c26

三種自在，即三業化也。
orig::  ^783c28

一切諸佛皆悉具足〔至〕一念普現三世諸佛。
commentary::  ^783c30

普現三世諸佛，況自身耶？
又一現即一切現，以三世佛無二體故，如文殊般若中辨。
orig::  ^783c32

一切諸佛皆悉具足〔至〕普立三世劫數。
是為十。
commentary::  ^783c36

△二、明出現之相。
orig::  ^783c38

佛子！諸佛世尊有十種難信受廣大法。
commentary::  ^783c40

謂大用無涯，故云廣大。
凡小莫測，故難信受。
orig::  ^783c42

何等為十？所謂一切諸佛〔至〕住十力中。
是為十。
commentary::  ^783c44

△五、有五門答佛身問，即分為五：初、總顯無過。
orig::  ^783c46

佛子！諸佛世尊有十種大功德，離過清淨。
commentary::  ^783c48

如來三業隨智慧行故，三業等事不出於身。
orig::  ^784a2

何等為十？所謂一切諸佛〔至〕離過清淨。
是為十。
commentary::  ^784a4

別中多同出現品身之十相。
△二、明過不生。
orig::  ^784a6

佛子！諸佛世尊有十種究竟清淨。
commentary::  ^784a8

揀異因淨，故云究竟，惑障諸垢永不起故。
orig::  ^784a10

何等為十？所謂一切諸佛〔至〕所有眷屬究竟清淨。
commentary::  ^784a12

上之五句，功德身淨。
orig::  ^784a14

一切諸佛所有種族究竟〔至〕色身相好究竟清淨。
commentary::  ^784a16

此二色身。
orig::  ^784a18

一切諸佛，法身無染，究竟清淨。
commentary::  ^784a20

法身
orig::  ^784a22

一切諸佛一切智智，無有障礙，究竟清淨。
commentary::  ^784a24

智身
orig::  ^784a26

一切諸佛解脫自在，所作已辦，到於彼岸，究竟清淨。
commentary::  ^784a28

後一意生，等身淨也。
orig::  ^784a30

是為十。
commentary::  ^784a32

△三身之業用。
orig::  ^784a34

佛子！諸佛世尊於一切世界〔至〕能徧觀察。
是為十。
commentary::  ^784a36

亦多同出現品身相。
△四、智慧相應。
orig::  ^784a38

佛子！諸佛世尊有十種無盡智海法〔至〕是為十。
commentary::  ^784a40

即如來六根、三業，皆智慧深廣相應故，亦是別廣智身問故。 ^784a42

△五、業用無斷。
orig::  ^784a44

佛子！諸佛世尊有十種常法〔至〕無邊際故。
是為十。
commentary::  ^784a46

助佛身中意業恒常，用無斷故。
△六、有二門答音聲問二：初、明以音聲辯說兼答普光辨才問。
orig::  ^784a48

佛子！諸佛世尊有十種演說無量〔至〕是為十。
commentary::  ^784b4

△二、明種種說法。
orig::  ^784b6

佛子！諸佛世尊有十種為眾生作佛事。
commentary::  ^784b8

謂六塵四大，舉動施為，皆能顯法，成其利益，
無非佛事，非獨音聲。
如淨名說：
orig::  ^784b10

何等為十？所謂一切諸佛〔至〕為眾生作佛事。
commentary::  ^784b14

上二一身二音
orig::  ^784b16

一切諸佛有所受為眾生作佛事〔至〕為眾生作佛事。
commentary::  ^784b18

此二皆智受，為成檀故不受，令彼倣佛行少欲故，又以無所受受諸受故。
orig::  ^784b20

一切諸佛以地、水、火、風為眾生作佛事
〔至〕是為十。
commentary::  ^784b24

△七、有三門答智慧問。
初、明智慧最勝。
orig::  ^784b26

佛子！諸佛世尊有十種最勝法。
commentary::  ^784b28

此之一門，總明權實因果之智，兼答普光最勝之問。
智慧最勝，故結云住十力地，兼答佛地之問。
orig::  ^784b30

何等為十？所謂：一切諸佛大願堅固〔至〕是為十。
commentary::  ^784b34

四即三念處行，餘可思之。
△二、明智慧離障。
orig::  ^784b36

佛子！諸佛世尊有十種無障礙住。
commentary::  ^784b38

以其智慧無礙故，一切無礙。
orig::  ^784b40

何等為十？所謂一切諸佛皆能往〔至〕是為十。
commentary::  ^784b42

△三、智慧成益。由內具智嚴，故外具諸嚴。
文三：初、標。
orig::  ^784b44

佛子！諸佛世尊有十種最勝無上莊嚴。
commentary::  ^784b48

超下位故，所以最勝。
上無加過，故云無上。
△二、別中十義，結名自顯。
初、相好身。
orig::  ^784c2

何等為十？一切諸佛〔至〕第一最勝無上身莊嚴。
commentary::  ^784c6

△二、圓滿音。
orig::  ^784c8

一切諸佛皆悉具足〔至〕第二最勝無上語莊嚴。
commentary::  ^784c10

△三、以功德嚴意。
orig::  ^784c12

一切諸佛皆具十力〔至〕第三最勝無上意莊嚴。
commentary::  ^784c14

△四放光
orig::  ^784c16

一切諸佛皆悉能放〔至〕第四最勝無上光明莊嚴。
commentary::  ^784c18

△五微笑
orig::  ^784c20

一切諸佛現微笑時〔至〕最勝無上現微笑莊嚴。
commentary::  ^784c22

授菩提記其緣甚眾，離世間品亦復重明。
△六法身
orig::  ^784c24

一切諸佛，皆有法身，清淨無礙。
commentary::  ^784c28

真如出纏，故云清淨無礙，即法性法身，本智反照故。
orig::  ^784c30

於一切法究竟通達，住於法界無有邊際。
commentary::  ^784c34

即是智慧法身，智契法界，俱無邊際。
orig::  ^784c36

雖在世間，不與世雜。
commentary::  ^784c38

應化法身。
orig::  ^784c40

了世實性，行出世法。
commentary::  ^784c42

功德法身，嚴理智故。
了世實性，成上不雜。
生下出世，行出世法，則功德備矣。
orig::  ^784c44

言語道斷。
commentary::  ^784c48

即虗空法身，亦是實相法身，體絕百非，
言亡四句，唯證相應故。
orig::  ^785a2

超蘊、界、處。
commentary::  ^785a6

顯是無為，翻有漏蘊，成五分法身。
若翻界處，則外六塵亦國土身，則十身圓融，成真法身矣。
orig::  ^785a8

是為諸佛第六最勝無上法身莊嚴。
commentary::  ^785a12

△七常光
orig::  ^785a14

一切諸佛皆有無量〔至〕最勝無上常妙光明莊嚴。
commentary::  ^785a16

△八金等妙色
orig::  ^785a18

一切諸佛皆，有無邊妙色。
commentary::  ^785a20

上句為總，餘五是別。
orig::  ^785a22

可愛妙色清淨妙色〔至〕第八最勝無上妙色莊嚴。
commentary::  ^785a24

△九、具真應種。
orig::  ^785a26

一切諸佛皆於三世佛種中生。
commentary::  ^785a28

三世佛種即真如，無性故應種可知。
orig::  ^785a30

積眾善寶究竟清淨〔至〕第九最勝無上種族莊嚴。
commentary::  ^785a32

△十慈悲
orig::  ^785a34

一切諸佛以大慈力〔至〕無諸渴愛身行永息。
commentary::  ^785a36

起必智俱，故無渴愛；動與道合，故身行永息。
orig::  ^785a38

心善解脫。
commentary::  ^785a40

成上無愛。
orig::  ^785a42

見者無厭。
commentary::  ^785a44

成上行息。此皆功德，亦無愛見，成下大悲。
orig::  ^785a46

大悲救護，一切世間，第一福田，無上受者。
commentary::  ^785a48

既為第一福田故，受施中更無過上。
orig::  ^785b2

哀愍利益一切眾生〔至〕大慈大悲功德莊嚴。
commentary::  ^785b4

△三、結。
orig::  ^785b6

是為十。大方廣佛華嚴經疏卷第七十五
 ^785b8
